# translations

Mirwaiz: افسوس تہٕ تبٲہی چھِ تَمہِ دۅہ قیامتس اَپُز زانہٕ وُنیٚن ہٕندِ خٲطرٕہ۔
Tahir: تَمہِ دۅہ چھے٘ انکار کرن والیٚن خٲطرٕبٔڑ خرٲبی۔
Transliteration: Waylun yawmai<u>th</u>in lilmuka<u>thth</u>ibeen<b>a</b>
Athar:
  تبٲہی  چھےٚ  تمہِ  دۅہ  بُتھ  پِھرن  والیٚن  خٲطرٕ۔  ﴿یتھ  جایہِ  چھےٚ  یہِ  کتھ  اتھ  معنیس  منٛز  ورتاونہٕ  آمٕژ  زِ  دُنیاہس  منٛز  یُس  تِہُنٛد  انجام  سپُدمُت  چُھ،  یا  آیندٕہ  سپدِ  سُہ  چُھنہٕ  تِہُنٛد  اصلی  سزا  کینٛہہ،  بلکہ  اصلی  تبٲہی  سپدِ  تِمن  پٮ۪ٹھ  فٲصلہٕ  کہ  دۅہ  نٲزِل۔﴾


Athar: تیٚلہِ وُچِھو، اسہِ ٲس اتھ پٮ۪ٹھ قدرت، لہٰذا چِھ أسۍ سٮ۪ٹھاہ جان قدرت تھاون وٲلۍ۔
Transliteration: Faqadarn<u>a</u> faniAAma alq<u>a</u>diroon<b>a</b>
Mirwaiz:
  اَسہِ  کوٚر  یِمن  سارِنٕے  تصرّفاتن  ہُنٛد  اَکھ  خاص  اندازَہ،  پَس  کِیُتھ  رُت  اندازٕہ  کرٕوُنۍ  چھِ  أسۍ،  (تُریہِ  فکرِ  ژےٚ  سٲنۍ  یہٕ  قدرت۔)

Tahir:
  پتہٕ  کٔرۍ  اَسہِ  (نطفہٕ  پیٚٹھہٕ  زیٚنس  تام  کیٚن  تمام  مرحلن  خٲطرٕ)  وقتٕکۍ  اندازٕہ  مقرر،  لہٰذا  کِتھۍ  زبردست  اندازٕہ  مقرر  کرن  وٲلۍ  چِھ  (أسۍ)۔


Tahir: تَمہِ دۅہ چھے٘ انکار کرن والیٚن خٲطرٕ بٔڑتبٲہی۔
Transliteration: Waylun yawmai<u>th</u>in lilmuka<u>thth</u>ibeen<b>a</b>
Athar:
  تبٲہی  چھےٚ  تمہِ  دۅہ  بُتھ  پِھرن  والیٚن  خٲطرٕ۔  ﴿یعنی  موت  پتہٕ  زندگی  ہٕندِ  امکانٕچ  یہِ  ٹاکارٕہ  دلیل  برونٛہہ  کنہِ  ٲسِتھ  تہِ  یِم  لُکھ  اَز  اَتھ  بُتھ  چِھ  پِھران،  تِم  وُچھن  تمہِ  دۅہ  تبٲہی۔﴾

Mirwaiz:
  (وۅنۍ  یِم  لوٗکھ  پزیٚن  کتھن  اَپُز  زٲنِتھ  انکار  کرن)  تِہندِ  خٲطرٕہ  چھُ  افسوس  تہٕ  تبٲہی  قیامتُک  دۅہ۔


Athar: زندن خٲطرٕ تہِ تہٕ مۅردن خٲطرٕ تہِ۔
Tahir: (یۅسہٕ وٹان چھے٘) زِندن (تہِ) تہٕ مۅردن (تہِ)۔
Transliteration: A<u>h</u>y<u>a</u>an waamw<u>a</u>t<u>a</u><b>n</b>
Mirwaiz:
  زِندن  تہٕ  مۅردن  جمع  کروُنۍ؟  (کہ  زندگی  تہِ  چھِ  سٲری  أتھۍ  زمینس  پٮ۪ٹھ  بسر  کران  تہٕ  مرنہٕ  پتہٕ  تہِ  چھِ  أتھۍ  میٚژِہ  منٛز  واتناوان،  اَمی  منٛزٕہ  دوبارٕہ  پٲدٕہ  کرُن  کیا  مشکل  چھُ  اَسہِ  نِشہِ۔)


Athar: تہٕ اَتھ منٛز جمٲوۍ بلند تہٕ بالا پہاڑ، تہٕ توٚہۍ چٲوِو میوٗٹھ آب۔
Mirwaiz:
  بیٚیہِ  بنٲوۍ  نا  اَسہِ  اَتھ  زمینس  پٮ۪ٹھ  تٔھدۍ  بال  گوٚبراونہٕ  خٲطرٕہ  بیٚیہِ  چٲوِو  نا  اَسہِ  توٚہۍ  میوٗٹھ  آب۔

Tahir:
  اَسہِ  تھٲوۍ  اَتھ  پیٚٹھ  تٔھدۍ  تہٕ  مضبوط  پہاڑ  بیٚیہِ  چاونٲوۍوٕاَسہِ  تۆہۍ  (میٹھیٚن  ناگن  ہٕندِ  ذریعہ)  میوٗٹھ  آب۔

Transliteration:
  WajaAAaln<u>a</u> feeh<u>a</u> raw<u>a</u>siya sh<u>a</u>mikh<u>a</u>tin waasqayn<u>a</u>kum m<u>a</u>an fur<u>a</u>t<u>a</u><b>n</b>


Mirwaiz: وٲل تہٕ افسوس بوٚوِن تَمہِ دۅہ مُنکرن۔
Tahir: تَمہِ دۅہ آسہِ انکار کرن والیٚن خٲطرٕبٔڑ بربٲدی۔
Transliteration: Waylun yawmai<u>th</u>in lilmuka<u>thth</u>ibeen<b>a</b>
Athar:
  تبٲہی  چھےٚ  تمہِ  دۅہ  بُتھ  پِھرن  والیٚن  خٲطرٕ۔  ﴿یعنی  یِم  لُکھ  اللہ  تعالیٰ  سٕندِ  قدرتٕکۍ  تہٕ  حکمتٕکۍ  یِم  کرِشمہٕ  وُچِھتھ  تہِ  ٲخرت  ممکن  تہٕ  معقول  آسنس  انکار  چِھ  کران،  تِم  چِھ  پننہِ  اَتھ  خام  خیٲلی  منٛز  آوٕرۍ  یژھان  روزُن  تہٕ  روٗزِتن،  ییٚمہِ  دۅہ  یہِ  سورُے  کینٛہہ  تِہندٮ۪ن  توقعاتن  خلاف  پیش  یِیہِ،  تمہِ  دۅہ  لگہِ  تِمن  پے  زِ  یہِ  غلطی  کٔرِتھ  ہیٚژ  تِمو  پننی  خٲطرٕ  تبٲہی  موٚلۍ۔﴾


Tahir: (وۅنۍ) پٔکِو تۆہۍ تَتھ (عذابس) کُن یَتھ تۆہۍ انکار ٲسۍوُ کران۔
Transliteration: In<u>t</u>aliqoo il<u>a</u> m<u>a</u> kuntum bihi tuka<u>thth</u>iboon<b>a</b>
Athar:
  پٔکِو  وۅنۍ  تٔتھۍ  چیزس  کُن  یُس  توٚہۍ  اَپُز  ٲسِو  زانان۔  ﴿ٲخرتٕکۍ  دلٲیل  دِنہٕ  پتہٕ  چُھ  وۅنۍ  یہِ  وننہٕ  یِوان  زِ  ییٚلہِ  سُہ  واقع  سپدِ  تیٚلہِ  کُس  حشر  سپدِ  یِمن  منکرن  تَتہِ﴾

Mirwaiz:
  (وَننہٕ  یِیہِ  تِمن  مُنکرن  قیامتُک  دۅہ)  توٚہۍ  پٔکِوۍ  تَتھ  عذابس  کُن  یَتھ  توٚہۍ  انکار  کران  ٲسِو۔


Mirwaiz: توٚہۍ پٔکِو تُرٛہ شاخل سایس کُن۔
Tahir: تۆہۍ پٔکِو (جہنم کہِ دٕہہِ سٍتۍ بنیامتِس) تَتھ شِہلِس کُن یَتھ تۯے حصہٕ چِھ۔
Transliteration: In<u>t</u>aliqoo il<u>a</u> <i><u>th</u></i>illin <u>th</u>ee thal<u>a</u>thi shuAAab<b>in</b>
Athar:
  پٔکِو  تتھ  سایس  کُن  یُس  تُرٛہ  شاخل  آسہِ۔  ﴿سایہِ  نِشہِ  چُھ  مُراد  دٕہُک  سایہِ،  تہٕ  ترٛٮ۪ن  شاخن  ہُند  مطلب  چُھ  یہِ  زِ  ییٚلہِ  کانٛہہ  سٮ۪ٹھاہ  بوٚڈ  دٕہۍ  لمبُکھ  وۅتھان  چُھ،  سُہ  چُھ  ہیوٚر  کٔھسِتھ  پتہٕ  کینژھن  شاخن  منٛز  تقسیم  سپدان۔﴾


Athar: نَہ شیہجار دِنہٕ وول تہٕ نَہ نارٕ چپٲژ نِشہِ بچاوَن وول۔
Tahir: یُس نَہ چُھ شہجار وول شِہُل تہٕ نَہ چُھ نارچہ گرمی نِشہِ بچاوَن وول۔
Transliteration: L<u>a</u> <i><u>th</u></i>aleelin wal<u>a</u> yughnee mina allahab<b>i</b>
Mirwaiz:
  یُس  نہٕ  ٹھوٚر  کروُن  آسہِ  آفتاب  چہِ  گرمی  نِشہِ،  نہ  جہنم  چہِ  تٔپشہِ  نِشہِ  بیٚیہِ  آسہِ  نہٕ  فٲیدٕہ  دِوان  بچاوان  جہنم  چو  نارٕہ  ریہَو  نِشہِ۔


Mirwaiz: بے شک جہنم آسہِ ترٛاوان تیٚمبرِ تَھدیٚن لریٚن سُمبہِ۔
Tahir: بے شک چُھ سُہ (جہنم) تھٔدۍ محل (خانٕکۍ) ہِوۍ (بٔڑۍبٔڑۍ) لمبکھ تہٕ تِمبرِ تُلان۔
Transliteration: Innah<u>a</u> tarmee bishararin ka<b>a</b>lqa<u>s</u>r<b>i</b>
Athar:
  سُہ  نار  چَھکہِ  محل  خانن  ہِشہِ  بجہِ  بجہِ  تِمبرٕ۔  ﴿یِمہٕ  تھوٚد  وۅتھان  وۅتھان  تِژٕھہ  باسن﴾


Athar: زنتہٕ تِمہٕ لیٚدٕرۍ اوٗنٹ چِھ۔
Tahir: (یِتہِ چُھ باسان) زنتہٕ تِمہٕ (تِمبرِ) لیٚدرِ رنگٕکۍ اوٗنٹ چِھ۔
Transliteration: Kaannahu jim<u>a</u>latun <u>s</u>ufr<b>un</b>
Mirwaiz:
  زَن  تِمہٕ  تیٚمبرِ  بۅن  پیٚنہٕ  کہ  وقتہٕ  زرد  ووٗنٹن  سُمبہِ  آسن،  (کھسنہٕ  وِزِ  آسن  تِمہٕ  تیٚمبرِ  لَریٚن  سُمبہِ  وَسنہٕ  وِزِ  آسن  ووٗنٹن  سُمبہِ۔)


Tahir: تہٕ نَہ یِیہِ تِمن اجازت دِنہٕ زِ تِم کرن عذر پیش۔
Transliteration: Wal<u>a</u> yu<u>th</u>anu lahum fayaAAta<u>th</u>iroon<b>a</b>
Athar:
  تہٕ  نہ  یِیہِ  تِمن  موقع  دِنہٕ  زِ  کانٛہہ  عذر  کٔرِن  پیش۔  ﴿یعنی  تِمن  خلاف  یِیہِ  مُقدمہٕ  تِژَھو  مضبوط  شہادتو  سٍتۍ  ثٲبت  کرنہٕ  زِ  تِمن  گژِھ  دَم۔  تہٕ  تِہِندِ  خٲطرٕ  روزِ  نہٕ  کانٛہہ  عذر  پیش  کرنٕچ  گُنجٲیش۔﴾

Mirwaiz:
  نَہ  یِیہِ  تِمن  کَتھ  کرنُک  اجازت  دِنہٕ  یُتھ  عذر  خوٲہی  کرہان۔  (کیازِ  زارٕہ  پارٕہ  تہٕ  توبہٕ  کرنُک  وقت  آسہِ  گُزریومُت۔)


Athar: یہِ چُھ فٲصلُک دۅہ، اسہِ چِھو توٚہۍ تہٕ تۅہیہِ بروٗنٹھم گُزریمٕتۍ لُکھ جمع کٔرِمٕتۍ۔
Tahir: یہِ چُھ فٲصلُک دۅہ (یَتھ منٛز) أسۍ تۆہۍ تہٕ (سٲری) بروٗنٹھِم لُکھ جمع کروکھ۔
Transliteration: H<u>atha</u> yawmu alfa<u>s</u>li jamaAAn<u>a</u>kum wa<b>a</b>lawwaleen<b>a</b>
Mirwaiz:
  یہِ  أزِیُک  دۅہ  چھُ  فٲصلُک  دۅہ،  (یَتھ  توٚہۍ  انکار  ٲسِو  کران  دنیاہس  اندر)  اَسہِ  کٔروِ  توٚہۍ  سٲری  اوّلین  تہٕ  ٲخرین  جمع۔


Athar: وۅنۍ اگر توٚہۍ کانٛہہ چال چلٲوِتھ ہیٚکِو تیٚلہِ وُچِھو میٲنِس مقابلس منٛز چلٲوِتھ۔
Transliteration: Fain k<u>a</u>na lakum kaydun fakeedoon<b>i</b>
Mirwaiz:
  پس  ہرگاہ  تۅہیہِ  کانٛہہ  تدبیرَہ  چُھ  اسہِ  نِشہِ  مۅکلنُک،  سُہ  تدبیر  کٔریو  استعمال  توٚہۍ  سٲری  اوّلین  تہٕ  ٲخرین  رٔلِتھ  مِلِتھ۔

Tahir:
  پتہٕ  اگر  تۅہیہِ  نِشہِ  کانٛہہ  (عذاب  نِشہِ  بچنُک)  حیلہٕ  (تہٕ  داو)  چُھ  تیٚلہِ  چلٲوِو  (سُہ)  داو  مے٘  پیٚٹھ۔


Mirwaiz: وننہٕ یِیَکھ کھیٚیِو تہٕ چیٚیِو یَڈ بٔرِتھ کیازِ توٚہۍ ٲسِو نا رٕژٕہ کامہِ کران۔
Transliteration: Kuloo wa<b>i</b>shraboo haneean bim<u>a</u> kuntum taAAmaloon<b>a</b>
Athar:
  کھیٚیِو  تہٕ  چیٚیِو  مزٕہ  سان  پننیٚن  تِمن  عملن  ہٕندِس  معاوضس  منٛز  یِمہٕ  توٚہۍ  کران  چِھو  روٗدِمٕتۍ۔

Tahir:
  (تِمن  یِیہِ  وَننہٕ،)  تۆہۍ  کھیٚیِو  چیٚیِو  سیٚٹھاہ  مزٕہ  سان  تِمن  (نیک)  علمن  ہٕندِ  بدلہٕ  یِم  تۆہۍ  کران  روزان  ٲسۍوُ۔


Transliteration: Kuloo watamattaAAoo qaleelan innakum mujrimoon<b>a</b>
Athar:
  کھیٚیِو  تہٕ  کٔرِو  مزٕہ  کینژھن  دۅہن  ﴿وۅنۍ  چِھ  کلام  ختم  کران  کران  یِم  کلمات  نَہ  صرف  کفارِ  مکن  بلکہ  دُنیا  کیٚن  تمام  کُفّارن  مخٲطب  کٔرِتھ  وَننہٕ  یِوان﴾  درحقیقت  چِھو  توٚہۍ  لُکھ  مُجرم۔

Mirwaiz:
  (اے  نافرمانو  تہٕ  کٲفرو!)  تۅہیہِ  کھیٚیہِ  تو  تہٕ  کھیٚنُک  تمتع  تُلۍ  تو  دنیاہس  اندر  کم  کینٛہہ  کالَہ،  توٚہۍ  چھِو  مجرم  سزاوارِ  عذاب۔

Tahir:
  (اے  حقس  انکار  کرن  والیو!)  تۆہۍ  کھیٚیِو  کینٛژھس  کالس  بیٚیہِ  تُلِو  فٲیدٕہ،  بے  شک  چِھو  تۆہۍ  مجرم۔


Athar: ییٚلہِ یِمن وننہٕ چُھ یِوان زِ ﴿خُدایس برونٛہہ کنہِ﴾ نٔمِو تیٚلہِ چِھنہٕ نَمان۔
Mirwaiz: ییٚلہِ وَننہٕ یِوان چھُ تِمن خدایس کُن نٔمِو یعنی نٮ۪ماز پٔرِو، تِم چھِنہٕ نمان۔
Transliteration: Wai<u>tha</u> qeela lahumu irkaAAoo l<u>a</u> yarkaAAoon<b>a</b>
Tahir:
  بیٚیہِ  ییٚلہِ  تِمن  وَننہٕ  چُھ  یِوان  زِ  تۆہۍ  نیٚمِو  (اللہ  تعالیٰ  سٕندِس  دربارس  منٛز)  تیٚلہِ  چِھنہٕ  تِم  نیٚمان۔


Athar: یتھ بارس منٛز یِم مختلف قیاس آرٲییہِ کرنس منٛز آوٕرۍ چھِ؟
Tahir: یَتھ متعلق تِم اختلاف چِھ کران۔
Transliteration: Alla<u>th</u>ee hum feehi mukhtalifoon<b>a</b>
Mirwaiz:
  یَتھ  خبرِ  منٛز  تِمن  پانس  تہِ  اختلاف  چھُ،  (کانٛہہ  چھُنہٕ  کُنہِ  کتھہِ  پٮ۪ٹھ  ثٲبت،  أڈۍ  چھِ  ونان  نبی  کریمسؐ  شٲعِر  أڈۍ  چِھس  ونان  سٲحِر  تہٕ  مجنون،  قرآنِ  مجیدس  چھِ  ونان  أڈۍ  سحر،  أڈۍ  شعر،  أڈۍ  کہانت۔  قیامتس  تہِ  چھِ  أڈۍ  دپان  آسہِ  مگر  معبودانِ  بٲطل  کرن  شفاعت  تمے  سٍتۍ  مۅکلو،  أڈۍ  چھِ  باکل  تتھ  مُنکرٕے،  اڈیٚن  چھُ  شک  تہٕ  تردُد  تَمہِ  کِس  آسنس  تہٕ  نہ  آسنس  منٛز۔)


Athar: ہرگز نہٕ! عنقریب لگہِ یِمن پَے۔
Tahir: ہرگز نہٕ (ےعنی سۅ خبر چھَنہ اِنکارس لایق) تِمن لگہِ عنقریب (سۅ حقیقت) پَے۔
Transliteration: Kall<u>a</u> sayaAAlamoon<b>a</b>
Mirwaiz:
  ہرگز  یِمن  کتھن  منٛز  اختلافٕچ  گنجٲیش  چھَنہٕ،  عنقریب  زانن  تِم  کہ  یِمہٕ  کتھہٕ  چھےٚ  پَزٕہ۔


Transliteration: Thumma kall<u>a</u> sayaAAlamoon<b>a</b>
Athar:
  آ،  ہرگز  نہٕ!  عنقریب  لگہِ  یِمن  پَے۔  ﴿یعنی  یِمہٕ  کتھہٕ  ٲخرس  متعلق  یِم  لُکھ  ونان  چھِ  تِمہٕ  سارے  چھےٚ  غلط۔  یِکینٛژھاہ  یِمَو  سمجھمُت  چُھ  تہِ  چُھنہٕ  ہرگز  تہِ  صحیح﴾

Mirwaiz:
  بیٚیہِ  چھُسکھ  بہٕ  فرماوان  یہِ  اختلاف  تہٕ  شک  لگہِ  نہٕ  کرُن،  برٛونٹھ  پہن  زانن  تِم  اَمِچ  پوٗرٕہ  حقیقت۔

Tahir:
  (أسۍچِھ  ونان)  بے٘ےہ،  ہرگز  نہ  ٕ  (ےعنی  اختلاف  تہٕ  اِنکار  چُھنہٕ  ہرگزصحیح) تِمن  لگہِ  عنقریب  پَے۔


Athar: تہٕ تۅہیہِ پٮ۪ٹھہٕ کَنہِ کٔرۍ ستھ مضبوٗط آسمان قٲیِم؟
Mirwaiz: بیٚیہِ کھٲرۍ اَسہِ تۅہیہِ پٮ۪ٹھۍ کِن ستھ آسمان دٔر تہٕ محکم۔
Transliteration: Wabanayn<u>a</u> fawqakum sabAAan shid<u>a</u>d<u>a</u><b>n</b>
Tahir:
  تہٕ (وۅنۍ  کٔرِو  خلائی  کائناتس  منٛز  غور) اَسہِ  بنٲوۍ  تۅہیہِ  پیٚٹھۍ  کِنۍ  ستھ  مضبوط (طبقہٕ)۔


Tahir: تہٕ اَسہِ بنوو (آفتاب) گاشُک تہٕ گرمی ہُنٛد (زبردست) آگُر۔
Transliteration: WajaAAaln<u>a</u> sir<u>a</u>jan wahh<u>a</u>j<u>a</u><b>n</b>
Athar:
  بیٚیہِ  کوٚر  اکھ  سٮ۪ٹھاہ  پرٛزلہٕ وُن  تہٕ  گرم  ژونٛگ  پٲدٕ؟  ﴿اَمِیٛک  مطلب  چُھ  آفتاب۔  دراصل  چُھ  لفظ  وَھّاج  استعمال  سپُدمُت۔  اَمِیٛک  معنی  چُھ  انتہٲئی  گرم  تہٕ  اَمہِ  علاوٕہ  چُھ  اَمِیٛک  معنی  سٮ۪ٹھاہ  گاشدار  تہِ،  امہِ  موجوب  چھِ  اَسہِ  ترجمس  منز  دۅشوے  معنے  درج  کٔرمٕتۍ۔﴾

Mirwaiz:
  بیٚیہِ  کوٚر  اَسہِ  آسمانن  اندر  ژونگَہ  پرٛزلہٕ  وُن  زمین  کہ  گاشہِ  خٲطرٕہ  (سُہ  گوٚو  آفتاب۔)


Athar: تہٕ گٔنۍ باغ وۅپدانہٕ۔
Tahir: بیٚیہِ (وۅپداوَو) گٔنۍ گٔنۍ باغ۔
Transliteration: Wajann<u>a</u>tin alf<u>a</u>f<u>a</u><b>n</b>
Mirwaiz:
  بیٚیہِ  گٔنۍ  باغ  یِم  کُلیو  سٍتۍ  بٔرِتھ  آسن،  (یِمن  چیزن  اندر  چھِ  دنیاہس  منٛز  تۅہیہِ  سارِنٕے  انسانن  شرکت  مگر  ٲخرتس  اندر  یہِ  حال  روزِہ  نہٕ،  تَتہِ  آسن  سٲری  الگ  الگ۔)


Athar: بے شک چُھ فٲصلُک دۅہ اکھ مقرر وقت۔
Mirwaiz: بے شک فٲصلہٕ کہ دۅہُک وقت چھُ مُقرر کرنہٕ آمُت۔
Transliteration: Inna yawma alfa<u>s</u>li k<u>a</u>na meeq<u>a</u>t<u>a</u><b>n</b>
Tahir:
  (سانہِ  قدرت  چہ  یِمہٕ  نِشٲنِیہِ  وُچِھتھ  زٲنِو  زِ) بے  شک  چُھ  فٲصلُک  دۅہ (قیامت  تہِ) اَکھ  مقررکرنہٕ  آمُت  وقت۔


Athar: ییٚمہِ دۅہ صوٗرس پھۅکھ لایِنہٕ یِیہِ توٚہۍ یِیِو فوج در فوج نیٚبر نیِرِتھ۔
Mirwaiz: ییٚمہِ دۅہ پھۅکھ یِیہِ دِنہٕ پۅگس منٛز، توپتہٕ ہیٚیِو توٚہۍ یُن فوجو فوجو۔
Transliteration: Yawma yunfakhu fee a<b>l</b><u>ss</u>oori fatatoona afw<u>a</u>j<u>a</u><b>n</b>
Tahir:
  ییٚمہِ  دۅہ  صوٗرس  پھۅکھ  یِیہِ  دِنہٕ  پتہٕ  یِیِو  تۆہۍ  کھیٚجو  کھیٚجو (اللہ  تعالیٰ  سٕندِس  دربارس  کُن)۔


Athar: تہٕ آسمان یِیہِ مٕژراونہٕ حتیٰ کہ سُہ بَنہِ دروازَے دروازٕہ۔
Mirwaiz: بیٚیہِ یِن مٕژراونہٕ آسمان پس بَنَن تَتھ دروازٕہ۔
Transliteration: Wafuti<u>h</u>ati a<b>l</b>ssam<u>a</u>o fak<u>a</u>nat abw<u>a</u>b<u>a</u><b>n</b>
Tahir:
  تہٕ  آسمان (کیٚن  طبقن) یِیہِ  چاک  کرنہ  پتہٕ  بنن  تِم  (پھٹنہٕ  کہ  بٲعث  زنتہٕ) دروازے  دروازٕہ۔


Athar: تہٕ پہاڑ یِن پکناونہٕ یوٚت تام زن تِم سراب ﴿سیٚکِلۍ﴾ بنن۔
Mirwaiz: بیٚیہِ یِن پکناونہٕ کۅہ پس سپدن تِم سیٚکھ ہِی۔
Transliteration: Wasuyyirati aljib<u>a</u>lu fak<u>a</u>nat sar<u>a</u>b<u>a</u><b>n</b>
Tahir:
  تہٕ  پہاڑ  یِن (گرد  بنٲوِتھ  ہواہس  منٛز)  وُڈناونہٕ،  لہٰذا  گژھن  تِم  سراب (ےعنی  سرابٕکۍپٲٹھۍ  غٲب)۔


Tahir: بے شک چُھ جہنم اَکھ زاگ۔
Transliteration: Inna jahannama k<u>a</u>nat mir<u>sa</u>d<u>a</u><b>n</b>
Athar:
  پزر  چُھ  یہِ  زِ  جہنم  چُھ  اکھ  زاگ۔  ﴿زاگ  چھِ  تتھ  جایہِ  ونان  یۅسہٕ  شکار  پھساونہٕ  مۅکھہٕ  چھےٚ  بناونہٕ  یِوان  تاکہ  سُہ  یِیہِ  بے  خبر  پٲٹھۍ  تہٕ  اچانک  پھسہِ  اتھ  منٛز۔  جہنم  خٲطرٕ  چُھ  یہِ  لفظ  امہِ  موجوٗب  ورتاونہٕ  آمُت  زِ  خداے  سٕنٛدۍ  بٲغی  چھِ  تَمہِ  نِشہِ  بےٚ خوف  سپدِتھ  دُنیاہس  اندر  یہِ  زٲنِتھ  وۅٹہٕ  تُلان  زِ  خداے  سٕنٛز  خدٲئی  چھےٚ  تِہٕنٛدِ  خٲطرٕ  اکھ  کُھلہٕ  مٲدان  تہٕ  ییٚتہِ  چُھنہٕ  کُنہِ  تھپہِ  ہُنٛد  خطراہ  کینٛہہ،  اما  پوز  جہنم  چُھ  تِہٕنٛدِ  خٲطرٕ  اکھ  تُیِتھ  پوٗشیدٕہ  زاگ  یتھ  منٛز  تِم  اچانک  پھسن  تہٕ  پتہٕ  آسیٚکھ  نہٕ  کانٛہہ  مۅکلن  پاے۔﴾

Mirwaiz:
  بے  شک  جہنم  چھُ  سارِنٕے  ہٕندِ  پَکنٕچ  وتھ  یعنی  سٲری  پکن  تَمہِ  پٮ۪ٹھۍ،  (چنانچہ  اللہ  تعالیٰ  چھُ  فرماوان  ﴿وَ  اِن  مِنکم  اِلّا  وَارِدھَا﴾  تۅہیہِ  أندرٕہ  چھُنہٕ  کانٛہہ  اکھاہ  یُس  نہٕ  تَتھ  پٮ۪ٹھ  پکہِ  تَتھ  پٮ۪ٹھ  واتہِ۔)


Mirwaiz: روزٕوُنۍ آسن تَتھ منٛز ؤری وادن یعنی بے شمار ؤرِیَن۔
Tahir: تِم روزن ختم نَہ گژھن والیٚن پیۆٹھُس پیٚٹھ مدتّن تٔتھۍ منٛز پیٚتھ۔
Transliteration: L<u>a</u>bitheena feeh<u>a</u> a<u>h</u>q<u>a</u>b<u>a</u><b>n</b>
Athar:
  یتھ  اندر  تِم  واریاہن  زیٹھیٚن  کالن  روزن۔  ﴿لفظ  چُھ  اَحقَاب  ورتاونہٕ  آمُت،  ییٚمِکۍ  معنے  چھِ  پیٚوٹُھس  پٮ۪ٹھ  یِنہٕ  وٲلۍ  طویل  زمانہٕ،  تِتھۍ  مسلسل  دَور  زِ  اکھ  دور  ختم  سپدانےٕ  گژِھہ  بیاکھ  دور  شروع﴾


Mirwaiz: وۅنۍ ژٕہِو مزٕہ پننیٚن کامیٚن ہُنٛد، پس ہُرراوَو نہٕ أسۍ مگر عذاب۔
Transliteration: Fa<u>th</u>ooqoo falan nazeedakum ill<u>a</u> AAa<u>tha</u>b<u>a</u><b>n</b>
Athar:
  وونۍ  وُچھِو  مزہ،  أسۍ  کرو  نہٕ  تُہٕنٛدِ  خٲطرٕ  عذاب  ورٲے  کُنہِ  چیزس  منٛز  ہرگِز  تہِ  اضافہٕ۔

Tahir:
  (اے  انکارکرن  والیو!)  وۅنۍ  وُچِھو  تۆہۍ  (پننہِ  کرِمَتِیُک)  مزٕہ  (تۆہۍ  روٗدِو  دنیاہس  منٛز  کفرس  تہٕ  بُتھ  پھِرنس  منٛز  برونٛہہ  پکان)  وۅنۍ  روزو  أسۍ  تۅہیہِ  پیٚٹھ  عذاب  سٕے  ہُریر  کران۔


Tahir: یہِ چُھ تُہٕندِس ربّ سٕندِ طرفہٕ بدلہٕ یُس (عملن ہٕندِ حسابہٕ) سیٚٹھاہ (بۆڈ) انعام چُھ۔
Transliteration: Jaz<u>a</u>an min rabbika AAa<u>ta</u>an <u>h</u>is<u>a</u>b<u>a</u><b>n</b>
Athar:
  جزا  تہٕ  سٮ۪ٹھاہ  انعام  تُہٕنٛدِس  رب  سٕنٛدِ  طرفہٕ۔  ﴿جزا  پتہٕ  سٮ۪ٹھاہ  ژوٚر  انعام  دِنٕچ  ذکر  چھےٚ  یہِ  معنہِ  تھاوان  زِ  یِمن  یِیہِ  نہٕ  صرف  سُے  یوت  جزا  دِنہٕ  ییٚمِکۍ  تِم  پننیٚن  نیک  عملن  ہٕنٛدِس  بُنیادس  پیٹھ  حقدار  آسن،  بلکہ  یِیہِ  اتھ  پیٹھ  یِمن  مزید  انعام  تہٕ  کٲفی  انعام  دِنہٕ۔﴾

Mirwaiz:
  یہِ  یِیہِ  تِمن  موٚزوٗرۍ  دِنہٕ  تُہندِس  پروردِگار  سٕندِ  طرفہٕ  یا  رسول  اللہؐ  بخششَہ  پوٗرٕ  حسابہٕ  موجوب۔


Athar:
  تس  حدٕ  روٚس  مہربان  اللہ  تعالیٰ  سٕنٛدِ  طرفہٕ  یُس  زمینس  تہٕ  آسمان  بیٚیہِ  یِمن  درمیان  کہ  پرٛتھ  چیزُک  مٲلِک  چُھ،  یس  برونٹھہٕ کَنہِ  کٲنٛسہِ  چُھنہٕ  طاقت  کتھ  کرنُک۔  ﴿یعنی  میدانِ  حشرس  منٛز  آسہِ  دربارِ  الہٰی کہ  رعبُک  یہِ  عالم  زِ  اہلِ  زمین  ٲسِتن  یا  اہلِ  آسمان،  کٲنٛسہِ  آسہِ  نہٕ  مجال  زِ  پٲنۍ  پانے  مٕژراوِ  اللہ  تعالیٰ  سٕنٛدِس  دربارس  منٛز  زبان  یا  ہیٚکہِ  عدالت  چہِ  کامہِ  اندر  مداخلت  کٔرِتھ۔﴾

Mirwaiz:
  آسمانن  تہٕ  زمینن  بیٚیہِ  یہِ  تِمن  منٛز  چھُ  تَمہِ  سٲرِکِسٕے  پروردِگار  سٕندِ  طرفہٕ،  یُس  رحمت  وول  چھُ،  اختیار  آسیٚکھ  نہٕ  تَس  نِشہِ  کتھ  کرنُک۔

Tahir:
  (سُہ) چُھ  آسمانن  ہنٛد  تہٕ  زمینُک  تہٕ  یِکینژھاہ  یِمن  دۅن  منٛزباگ  چھ  تمُے٘ک  (سارِکُے)  پروردگار،  سیٚٹھاہ  رحمت  وول  چُھ (مگر  قیامت  کہ  دۅہ  آسہِ  تٔمۍ  سٕندِ  بیٖمُک  تہٕ  جلالُک  عالم  یہِ  زِمخلوقو  منٛزٕ)  آسہِ  نہٕ  تَس  سٍتۍ  کتھ  کرنُک  کٲنسہِ (تہِ) طاقت۔

Transliteration:
  Rabbi a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> baynahum<u>a</u> a<b>l</b>rra<u>h</u>m<u>a</u>ni l<u>a</u> yamlikoona minhu khi<u>ta</u>b<u>a</u><b>n</b>


Athar:
  ییٚمہِ  دۅہ  روح  تہٕ  ملٲیِک  آسن  صفہٕ  گٔنٛڈِتھ  وۅدنہِ  ﴿یَتھ  آیتس  منٛز  چُھ  روح  مُراد  جبریل  امینؑ  تہٕ  یِمن  یُس  بُلند  مرتبہٕ  اللہ  تعالیٰ ہس  نِشہِ  چُھ  اَمی  وجہ  کِنۍ  چھےٚ  باقی  ملکَو  نِشہِ  بیوٚن  یِہٕنز  ذکر  کرنہٕ  آمٕژ﴾  کانٛہہ  کرِ  نہٕ  کتھ  سِواے  تَس  یَس  خداے  رحمان  اجازت  دِیہِ  بیٚیہِ  یُس  ٹھیک  کَتھ  وَنہِ۔

Mirwaiz:
  ییٚمہِ  دۅہ  سٲری  جاندار  روح  وٲلۍ  بیٚیہِ  سٲری  ملٲیِک  وۅدنہِ  روزن  صفہٕ  دِتھ،  یم  سٲری  ہیٚکن  کتھ  کٔرِتھ  مگر  کرِ  کتھ  سُے  یَس  حضرت  رحمٰن  اجازت  دِیہِ،  بیٚیہِ  وَنہِ  کلامَہ  درست۔

Tahir:
  ییٚمہِ  دۅہ  جبریل  (روح  الامین)  تہٕ (تمام)  فرشتہٕ  صفہٕ  گٔنڈِتھ  آسن،  کانٛہہ  ہیٚکہِ  نہٕ  کتھ  کٔرِتھ،  تس  شخصس  وَرٲے  ییٚمِس  خدائے  رحمانن  (شفاعتُک)  اِجازت  اوس  دِتھ  تھوومُت  تہٕ  تٔمۍ  ٲس  (زندگی  منٛز  اسلام  کیو  تعلیماتو  مطٲبق)  کتھ  تہِ  صحیح  ؤنۍ  مٕژ۔

Transliteration:
  Yawma yaqoomu a<b>l</b>rroo<u>h</u>u wa<b>a</b>lmal<u>a</u>ikatu <u>s</u>affan l<u>a</u> yatakallamoona ill<u>a</u> man a<u>th</u>ina lahu a<b>l</b>rra<u>h</u>m<u>a</u>nu waq<u>a</u>la <u>s</u>aw<u>a</u>b<u>a</u><b>n</b>


Athar: سُہ دۅہ چُھ برحق، وۅنۍ یُس ییٚژِھہ سُہ کٔرِتن پننِس ربس کُن پھیرنٕچ وَتھ اختیار۔
Mirwaiz:
  یہِ  قیامتُک  دۅہ  چھُ  حق  تہٕ  پوٚز،  پَس  یُس  اَکھاہ  ییٚژِھہ  سُہ  کرِ  پننِس  پروردِگارس  نِشہِ  واتنٕچ  جاے  ایمانہٕ  سٍتۍ  رٕژِ  عملہِ  سٍتۍ۔

Tahir:
  یہِ  دۅہ  چُھ  حق،  وۅنۍ  یُس  شخص  یژھہ  سُہ  بنٲوِن  پننِس  ربّ  سٕندِس  دربارس  منٛز  (رحمتُک  تہٕ  قربتُک)  ٹھکانہٕ۔

Transliteration:
  <u>Tha</u>lika alyawmu al<u>h</u>aqqu faman sh<u>a</u>a ittakha<u>th</u>a il<u>a</u> rabbihi ma<u>a</u>b<u>a</u><b>n</b>


Athar:
  اَسہِ  چھِو  توٚہۍ  تَمہِ  عذاب  نِشہِ  کھۅژنٲوِمٕتۍ  یُس  نکھہٕ  چُھ  ووتمُت،  ییٚمہِ  دۅہ  انسان  تہِ  سورُے  کینٛہہ  وُچھِ  یُس  تٔمۍ  پننٚیو  اَتھو  برونٛہہ  کُن  چُھ  سوٗزمُت،  تہٕ  کٲفر  لایہِ  کریکھ  زِ  کاش  بہٕ  آسٕہا  خاک۔

Mirwaiz:
  پٔزۍ  پٲٹھۍ  اَسہِ  کوٚر  بیٖم  تۅہیہِ  اکہِ  نزدیک  یِوُنہِ  عذابُک،  ییٚمہِ  دۅہ  وُچھہِ  پرٛتھ  اَکھاہ  تہِ  سورُے  یہِ  برٛونٹھ  کُن  سوٗزمُت  آسہِ  تٔہنٛدیو  اَتھو  یعنی  یِمہٕ  عملہٕ  تٔمۍ  کرِمَژٕہ  آسن،  بیٚیہِ  دَپہِ  تَمہِ  دۅہ  کٲفر،  کۅنہٕ  اوسُس  بہٕ  میٚژٕے۔

Tahir:
  بے  شک  چِھو  اَسہِ  تۆہۍ  عنقریب  یِنہٕ  والہِ  عذاب  نِشہِ  کھوژنٲوِمٕتۍ،  تَمہِ  دۅہ  وُچھہِ  پۯتھ  فرد  تِم  (اعمال)  یِم  تٔمۍ  برونٛہہ  چِھ  سوٗزِمٕتۍ،  تہٕ  (پۯتھ)  کٲفر  وَنہِ،  اے  کاش!  بہٕ  آسہا  مِیٔژ  (تہٕ  ییٚمہِ  عذاب  نِشہِ  بچہِ  ہا)۔

Transliteration:
  Inn<u>a</u> an<u>th</u>arn<u>a</u>kum AAa<u>tha</u>ban qareeban yawma yan<i><u>th</u></i>uru almaro m<u>a</u> qaddamat yad<u>a</u>hu wayaqoolu alk<u>a</u>firu y<u>a</u> laytanee kuntu tur<u>a</u>b<u>a</u><b>n</b>


Athar: قسم چُھ تِمن ﴿فرشتن﴾ ہُنٛد یِم ڈُبِتھ لَمان چھِ،
Mirwaiz: قَسم چھُ تِمن ملٲئکن ہُنٛد یِم کٲفرن ہُنٛد زُو کڈان چھِ سختی سان۔
Transliteration: Wa<b>al</b>nn<u>a</u>ziAA<u>a</u>ti gharq<u>a</u><b>n</b>
Tahir:
  تِمن (فرشتن) ہُنٛد  قسم  یِم (کٲفرن  ہُنٛد  زُو  تِہندیٚن  جسمن  ہٕندِ  اکہِ  اکہِ  تانہٕ  منٛزٕ)  سیٚٹھاہ  سختی  سان  کٔڑِتھ  چِھ  اَنان۔ یا۔ توانائی  ہٕنزن  تِمن  لہرن  ہُنٛد  قسم  یِمہٕ  مادس  منٛز  أژِتھ  کیمیائی  واٹن  چھے٘  سختی  سان  پُھٹراوان۔


Transliteration: Wa<b>al</b>nn<u>a</u>shi<u>ta</u>ti nash<u>ta</u><b>n</b>
Athar:
  تہٕ  وارٕ  وارٕ  چھِ  کٔڑِتھ  نِوان،  ﴿اَمہِ  نِشہِ  چُھ  مُراد  تِم  فرشتہٕ  یِم  موتہٕ  وقتہٕ  انسان  سُنٛد  زُو  أمۍ  سٕنٛدین  جسمہٕ کیٚن  سَنِرن  تام  ؤسِتھ  تہٕ  أمۍ  سٕنٛزو  رَگو  منٛزٕ  لٔمِتھ  کڑان  چھِ﴾

Mirwaiz:
  بیٚیہِ  چھُ  قَسم  تِمن  ملٲئکن  ہُنٛد  یِم  با ایمانن  ہِنٛد  روح  کڈان  چھِ  نرمی  سان  زَن  گنڈ  یلہٕ  ترٛاوان  چھِ۔

Tahir:
  تہٕ  تِمن  (فرشتن) ہُنٛد  قسم  یِم  (مومنن  ہٕندِ  زُوٕکۍ)  گنڈ  سیٚٹھاہ  نرمی  سان  یَلہٕ  چِھ  تراوان۔ یا۔توانائی  ہٕنزن  تِمن  لہرن  ہُنٛد  قسم  یِمہٕ  مادس  أندرۍ  کِنۍ  کیمیائی  واٹن  چھے٘  سیٚٹھاہ  نرمی  تہٕ  آرام  سان  پُھٹراوان۔


Mirwaiz: بیٚیہِ چُھ قَسم تِمن ملٲئکن ہُنٛد یِم آسمان و زمینس منٛز پھیران چھِ ژھانٹہٕ وایان۔
Transliteration: Wa<b>al</b>ss<u>a</u>bi<u>ha</u>ti sab<u>ha</u><b>n</b>
Athar:
  تہٕ  ﴿تِمن  فرشتن  ہُنٛد  یِم  کائناتس  منٛز﴾  تیزی  سان  ژھانٹہِ  پھیران  چھِ،  ﴿اَمہِ  نِشہِ  چُھ  مُراد  تِم  فرشتہٕ  یِم  احکامِ  الہٰی  کِس  تعمیلس  منٛز  تِتھہٕ  پٲٹھۍ  رَواں  دَواں  چھِ  روزان  زنتہٕ  تِم  فضاہس  منٛز  ژھانٹ  چھِ  وایان  آسان﴾

Tahir:
  تہٕ  تِمن  (فرشتن)  ہُنٛد  قسم  یِم  (زمین  و  آسمانس  منٛزباگ)  تیزی  سان  ژھانٹہِ  چِھ  پھیران۔ یا۔  توانائی  ہٕنزن  تِمن  لہرن  ہُنٛد  قسم  یِمہٕ  آسمٲنۍ  خلاہس  تہٕ  فضاہس  منٛز  بلا  روک  ٹوک  پھیران  تھوران  چھے٘۔


Mirwaiz: بیٚیہِ چُھ قَسم تِمن ملٲئکن ہُنٛد یِم حکم ماننس منٛز برٛونٹھ گژھان چھِ۔
Transliteration: Fa<b>al</b>ss<u>a</u>biq<u>a</u>ti sabq<u>a</u><b>n</b>
Athar:
  پتہٕ  چھِ  ﴿حکم  بجا  اَننس  منٛز﴾  سبقت  کران  ﴿اَمہِ  نِشہِ  چھُ  مُراد  یہِ  زِ  حکمِ  الٰہی یُک  اشارٕہ  رٹنٕچ  چھےٚ  تٲر  زِ  پرٛتھ  کانٛہہ  چھُ  امِہ کِس  تعلیمس  منٛز  ٹٕکھ  نِوان  تہٕ  برونٛہہ  نیرنٕچ  کوشش  کران﴾

Tahir:
  پتہٕ  تِمن (فرشتن) ہُنٛد  قسم  یِم  لانٛپہٕ  تۯٲوِتھ (باقین  نِشہِ)  برونٛہہ  چِھ  گژھان۔ یا۔  پتہٕ  توانائی  ہٕنزن  تِمن  لہرن  ہُنٛد  قسم  یِمہٕ  رفتار،طاقت  تہٕ  کٔشش  کِنۍدۆیِمیٚن  لہرن  پیٚٹھ  سبقت  چھے٘  نِوان۔


Transliteration: Fa<b>a</b>lmudabbir<u>a</u>ti amr<u>a</u><b>n</b>
Athar:
  پتہٕ  چھِ  ﴿احکامِ  الہٰی  مطٲبق﴾  معاملاتن  ہُنٛد  انتظام  پکہٕ ناوان۔  ﴿یِم  چھِ  کائنات کہ  سلطنتٕکۍ  تِم  کارکُن  یِہٕنٛدٮ۪ن  اتھن  منٛز  دُنیاہُک  سورُے  انتظام  اللہ  تعالیٰ  سٕنٛدِ  حکمہٕ  مطٲبق  چلان  چُھ﴾

Mirwaiz:
  بیٚیہِ  چُھ  قَسم  تِمن  ملٲئکن  ہُنٛد  یِم  دنیاہُک  انتظام  کران  چھِ  سانہِ  حکمہٕ۔  (جوابِ  قَسم  چھُ  حذف  کرنہٕ  آمُت  سُہ  گوٚو  لَتبعَثنَ،  توٚہۍ  سٲری  یِیِو  مرنہٕ  پتہٕ  ضرور  بیٚیہِ  زندٕہ  کرنہٕ۔)

Tahir:
  پتہٕ  تِمن  (فرشتن)  ہُنٛد  قسم  یِم  مختلف  معاملن  ہٕنز  تدبیر  چِھ  کران۔ یا۔  پتہٕ  توانائی  ہٕنزن  تِمن  لہرن  ہُنٛد  قسم  یِمہٕ  باہمی  تعامُل  سٍتۍ  کائناتی  نظام  کہ  بقا  خٲطرٕ  توازن  تہٕ  تدبیر  چھے٘  قٲیِم  تھاوان۔


Athar: ییٚمہِ دۅہ ہیٚٹھ مارِ بُنِلۍ ہیٚٹھ۔
Transliteration: Yawma tarjufu a<b>l</b>rr<u>a</u>jifa<b>tu</b>
Mirwaiz:
  تَمی  دۅہ  ییٚمہِ  دۅہ  ألراوِہ  تہٕ  دِنہٕ  ناوِ،  (سارنی  چیزن  ألراوُن  سُہ  گوٚو  پوگُک  گۅڈنِیُک  پھۅکھ۔)

Tahir:
  (ییٚلہِ  تِمن  یہِ  کایناتُک  نظام  درہم  برہم  کرنُک  حکم  سپدِ  پتہٕ)  یِیہِ  تَمہِ  دۅہ  (کایناتُک)  پۯتھ  متحرک  چیز  شدید  حرکتس  منٛز۔


Athar: یِم لُکھ چھِ ونان، کیا پٔزۍ پٲٹھۍ یِمواہ أسۍ پوٚت پھٖرِتھ واپس اَننہٕ؟
Tahir: (کٲفر) چِھ ونان، کیا أسۍ یِموا گۅڈنِچہِ زندگی کُن پۆت پھِرنہٕ ؟
Transliteration: Yaqooloona ainn<u>a</u> lamardoodoona fee al<u>ha</u>fira<b>ti</b>
Mirwaiz:
  یِم  لوٗکھ  قیامتس  منکر  چھِ  ونان  چھِ  تِم  کیا  أسۍ  یِموٕہ  پوٚت  پِھیٖرِتھ  نِنہٕ  بروٗنٹھمِس  حالس  کُن  یعنی  مٔرِتھ  گژھوٕہ  بیٚیہِ  زندٕہ؟


Mirwaiz: دَپنہِ لُگۍ سۅ زندگی چھےٚ ادٕہ پِھیٖرِتھ یُنَہ تاوان تہٕ نقصان دِوُن۔
Tahir: تِم چِھ ونان، یہِ (پۆت پھیرُن) آسہِ تَمہِ وقتہٕ تیٚلہِ سیٚٹھاہ خسارٕہ لد پۆت پھیرُن۔
Transliteration: Q<u>a</u>loo tilka i<u>th</u>an karratun kh<u>a</u>sira<b>tun</b>
Athar:
  وَننہِ  لٔگۍ،  یہِ  پوٚت  پھیرُن  آسہِ  تیٚلہِ  سٮ۪ٹھاہ  خسارٕہ  دِنہٕ  وول۔  ﴿یعنی  ییٚلہِ  تِمن  جواب  دِنہٕ  آو  زِ،  آ،  یی  سپدِ۔  پتہٕ  لٔگۍ  تِمۍ  مذاقہٕ  رٔنگۍ  پانہٕ  وٲنۍ  اَکھ  أکِس  وَننہِ  زِ  ہے  یارو،  ہرگاہ  اَسہِ  پٔزۍ  پٲٹھۍ  پوٚت  پھیٖرِتھ  نوِ  سرٕ  زندگی  ہٕنٛدِس  حالتس  منٛز  پیوٚو  یُن  تیٚلہِ  کیاسہ  موٗدۍ  أسۍ،  اَسہِ  پیوٚو  تیٚلہِ  تاوَن۔﴾


Athar: حالانکہ یہِ چُھ بس یُتُے کامہِ پیوٗنٛت زِ زورٕ سان سپدِ اکھ گرٍنٛز۔
Transliteration: Fainnam<u>a</u> hiya zajratun w<u>ah</u>ida<b>tun</b>
Mirwaiz:
  پَس  قیامت  چھَنہٕ  مگر  کُنی  اَکھ  سخت  کرٛیٚکھ  یۅسہٕ  پوگہٕ  منٛزٕہ  نیرِ،  (یانۍ  سۅ  کرٛیٚکھ  گژِھہ۔)

Tahir:
  تیٚلہِ  آسہِ  یہِ  یِکہٕ  وَٹہٕ  شدید  بیٖم  ناک  آوازِ  سان  (کاینات  کیٚن  تمام  ستارن  تہٕ  سیّارن  ہُنٛد)  پھٹُن۔


Athar: ییٚلہِ تٔمۍ سٕنٛدۍ ربن تس طویٰ چہِ مقدس وٲدی اندر ناد لوے زِ،
Tahir: ییٚلہِ تِہِندۍ ربّن طویٰ چہ مقدّس وٲدی منٛز تِمن ناد لوےِمُت اوس۔
Mirwaiz:
  ییٚلہِ  آلو  دیُت  تَس  پنٕنۍ  پروردِگارن  پاک  میدانس  منٛز  یَتھ  ناو  چھُ  طُویٰ  (یُس  کوہِ  طوٗرس  نکھہٕ  تلہٕ  چھُ۔)

Transliteration:
  I<u>th</u> n<u>a</u>d<u>a</u>hu rabbuhu bi<b>a</b>lw<u>a</u>di almuqaddasi <u>t</u>uw<u>a</u><b>n</b>


Athar: تہٕ بہٕ کرے چٲنِس ربس کُن چٲنۍ رہنمٲئی، پتہٕ گژِھہ ﴿تٔمۍ سُنٛد﴾ خوف ژےٚ منٛز پٲدٕ۔
Transliteration: Waahdiyaka il<u>a</u> rabbika fatakhsh<u>a</u>
Mirwaiz:
  بہٕ  ہاوے  ژےٚ  وَتھ  پننِس  پروردِگارس  کُن  پس  کھۅژکھ  ژٕہ  تس،  (حضرت  موسیؑ  گوٚو  تَس  نِشہِ  حکمِ  خدا  واتنوہس،  تٔمۍ  موٚنگ  معجزٕہ  تہٕ  دٔلیل۔)

Tahir:
  تہٕ  (کیا  ژٕ  چُھکھہٕ  یَژھان  زِ) بہٕ  کرے  ژے٘  چٲنِس  ربّس  کُن  رہنمٲیی  تاکہ  ژٕ  لاگکھ (تس) کھوژُن۔


Mirwaiz: پَس ہوو حضرت موسیؑ ہن تَس بوٚڈ معجزٕہ، (سُہ عصاہس اژدہا سپدُن۔)
Tahir: پتہٕ ہٲو موسیٰ ہن (علیہ السلام) تس بٔڑ نِشٲنی۔
Transliteration: Faar<u>a</u>hu al<u>a</u>yata alkubr<u>a</u>
Athar:
  پتہٕ  ہٲو  موسیٰ  علیہ  السلامَن  ﴿فرعونس  نِشہِ  گٔژِھتھ﴾  تَس  بٔڈ  نشٲنی۔  ﴿بٔڈ  نشٲنی  چُھ  مُراد  عاصُک  شہمار  بنُن  ییٚمِچ  ذکر  قرآنِ  مجیدس  اندر  واریاہن  جاین  چھےٚ  کرنہٕ  آمٕژ﴾


Athar: پتہٕ پِھیوٗر چالبٲزِیہِ کرنہٕ خٲطرٕ پوٚت۔
Mirwaiz: توپتہٕ پھیوٗر پوٚت کوٗشش ہیٚژٕن کرٕنۍ حضرت موسیؑ سٕندِس مخالفتس اندر۔
Transliteration: Thumma adbara yasAA<u>a</u>
Tahir:
  پتہٕ  لٲج  تٔمۍ (حق  نِشہِ) بُتھۍپھِیُر  سپدِتھ (موسیٰ  علیہ  السلامن  ہٕندِس  مخالفتس  منٛز) کوشش  تہٕ  تگ  دو  کرٕنۍ۔


Mirwaiz: پزۍ پٲٹھۍ اَتھ منٛز چھےٚ بٔڈ نصیحت تسٕندِ خٲطرٕہ یُس کھۅژِ خدایس۔
Tahir: بے شک چُھ یَتھ (واقعس) منٛز تس شخصس خٲطرٕ بۆڈ عبرت یُس (اللہ تعالیٰ ہس) کھوژان چُھ۔
Transliteration: Inna fee <u>tha</u>lika laAAibratan liman yakhsh<u>a</u>
Athar:
  درحقیقت  چُھ  اتھ  منٛز  بوٚڈ  بارٕ  عبرت  پرٛتھ  تس  شخصس  خٲطرٕ  یُس  کھۅژِ۔  ﴿یعنی  خداے  سُنٛد  رسولؐ  نہ  ماننہٕ کہ  تَمہِ  انجام  نِشہِ  کھوژِن  یُس  انجام  فرعونَن  وُچھ﴾


Athar: کیا تُہٕنٛز تخلیق چھا زیادٕہ سخت کٲم کِنہٕ آسمانٕچ؟ اللہ تعالیٰ ہن بنوو یہِ۔
Tahir: کیا تُہُنٛد پٲدٕ کرُن چھا زیادٕہ مشکل کِنہٕ (پوٗرٕ) آسمٲنۍ کایناتُک،یۅسہٕ تٔمۍ بنٲو ؟
Transliteration: Aantum ashaddu khalqan ami a<b>l</b>ssam<u>a</u>o ban<u>a</u>h<u>a</u>
Mirwaiz:
  (اے  قیامت  کیو  منکرو!)  تُہنٛد  قیامت  کہ  دۅہ  بیٚیہِ  دوبارٕہ  زندٕہ  کرُن  چھا  مشکل  کِنہٕ  آسمانُک  پٲدٕہ  کرُن؟  یہِ  یوٗت  بوٚڈ  آسمان  کوٚر  اللہ  تعالیٰ  ہن  پٲدٕہ۔


Athar: اَمیُک چھت تُلُن واریاہ تھوٚد پتہٕ کوٚرُن اَتھ توازُن قٲیِم۔
Mirwaiz: بلند کوٚرُن تھزر تَمیُک توپتہٕ کوٚرُن سُہ برابر۔
Transliteration: RafaAAa samkah<u>a</u> fasaww<u>a</u>h<u>a</u>
Tahir:
  تٔمۍ  کٔرۍ  آسمٲنۍ  کایناتکۍ  تمام  کُرّٕہ (پرٛتھ  طرفہ  پھہلٲوتھ)  بلند،پتہٕ  کو٘رُن  تِمن(ہٕنٛدس  ترکیبس  تہٕ  تشکیلس  تہٕ  کامی٘ن  تہٕ  حرکاتن) منٛز  توازُن  تہٕ  استحکام  پٲدٕ۔


Athar: اَمِچ رات بنٲوٕن گٔٹ تہٕ دۅہ کوٚڈُن توٚن۔
Mirwaiz: بیٚیہِ کٔرٕن گٔٹ رات تَمِچ، بیٚیہِ نٔنہِ رووُن گاش تَمیُک دۅہلہِ۔
Transliteration: Waagh<u>t</u>asha laylah<u>a</u> waakhraja <u>d</u>u<u>ha</u>h<u>a</u>
Tahir:
  تہٕ  تٔمی  بنٲو  آسمٲنۍ  خلا  ہٕچ  رات (یعنی  سورُے  خلائی  ماحول  رٲژ  ہٕندۍ  پٲٹھۍ) گٔٹِیُل،  تہٕ (اَمہِ  خلا  نِشہِ)  کۆڈُن  یِمَن (تارکن) ہُند  گاش (پادٕ  کٔرِتھ)۔


Athar: اَمہِ پتہٕ وتھرٲوٕن زمین۔
Mirwaiz: بیٚیہِ وہرووُن زمین تَمہِ پتہٕ۔
Transliteration: Wa<b>a</b>lar<u>d</u>a baAAda <u>tha</u>lika da<u>ha</u>h<u>a</u>
Tahir:
  تہٕ  تٔمی  کۆڈ  زمینس  اَمہِ (تارکہٕ،  آفتاب  کہ  وجودس  منٛز  یِنہٕ)  پتہٕ (اَمہِ  نِشہِ) بیٚون  کٔرِتھ  زورٕ  سان  کش  (تہٕ  روزنس  قٲبل  بناونہٕ  خٲطرٕ  وَہرٲون  یہِ)۔


Mirwaiz: کوٚڈُن تَمہِ زمین منٛزٕ آب تَمیُک بیٚیہِ نیوٗر تمیُک۔
Tahir: تٔمی کۆڈ زمین منٛزٕ اَمِیُک آب (الگ) تہٕ (باقی خشک حصن منٛز) کۆڈُن اَمِیُک گھاسہ۔
Transliteration: Akhraja minh<u>a</u> m<u>a</u>ah<u>a</u> wamarAA<u>a</u>h<u>a</u>
Athar:
  اَمہِ  منٛزٕ  کوٚڈُن  اَمیُک  آب  تہٕ  نیوٗر۔  ﴿یعنی  تِم  کُلۍ  کٔٹۍ  یِم  انسان  تہٕ  حیوان  غذا  رٔنگۍ  استعمال  کران  چھِ﴾


Athar: پتہٕ ییٚلہِ سُہ عظیم ہنگامہٕ ﴿مُراد چُھ قیامت﴾ برپا سپدِ،
Mirwaiz: پس ییٚلہِ یِیہِ قیامتِ کُبریٰ۔
Transliteration: Fai<u>tha</u> j<u>a</u>ati a<b>l</b><u>tta</u>mmatu alkubr<u>a</u>
Tahir:
  پتہٕ  یِیہِ  تَمہِ  وقتہٕ  (کاینات)  برونٛہہ  پکان  پکان  (تَمہِ  کِس  انتہاہس  پیٚٹھ) پۯتھ  چیزس  پیٚٹھ  غٲلب  یِنہٕ  واجِنۍ  سیٚٹھاہ  سخت  آفت (قیامت)۔


Athar:
  تہٕ  ییٚمۍ  پننِس  ربس  برونٛہہ  کنہِ  کھڑا  سپدنُک  خوف  اوس  تھوومُت،  بیٚیہِ  اوسُن  بُرٕ  خوٲہشاتَو  نِشہِ  پنُن  نفس  پتھ  روٚٹمُت،

Mirwaiz:
  لیکن  یُس  اکھاہ  کھوٚژِ  دنیاہس  اندر  کہ  قیامت  کہ  دۅہ  چھُم  پننِس  خدایس  برٛونٹھہٕ  کنہِ  اِستادٕہ  سپدُن،  بیٚیہِ  روٚٹُن  نفس  پنُن  پتھ  یچھ  عملو  نِشہِ۔

Tahir:
  تہٕ  یُس  شخص  پننِس  ربّ  سٕندِس  دربارس  منٛز  کھڑا  سپدنس  کھوژان  روٗد  بیٚیہِ  رۆٹ  تٔمۍ  (پَنُن)  نفس  (بُرٕ)  خوٲہِشو  تہٕ  شہوَتو  نِشہِ  پتھ۔

Transliteration:
  Waam<u>a</u> man kh<u>a</u>fa maq<u>a</u>ma rabbihi wanah<u>a</u> a<b>l</b>nnafsa AAani alhaw<u>a</u>


Athar: اَمیُک علم چُھ خدایس نِشہِ اند واتان۔
Mirwaiz: تُہندِس پروردِگارسٕے تام چھُ تمہِ کہ علمُک نہایت یعنی سُے زانہِ قیامت کر سپدِ۔
Transliteration: Il<u>a</u> rabbika muntah<u>a</u>h<u>a</u>
Tahir:
  تَمِیُک  انتہا  چُھ  تُہٕندِس  ربّس  تام (یعنی  ابتداہٕکۍ  پٲٹھۍ  روزِ  انتہاہس  منٛز  تہِ  صرف  وحدت)۔


Athar:
  ییٚمہِ  دۅہ  یِم  لُکھ  اَتھ  وُچھن  تہٕ  یِمن  باسہِ  زَنتہٕ  ﴿یِم  دنیاہَس  منٛز  یا  موت کِس  حالتس  منٛز﴾  چھِ  دۅہ کِس  پٔتمِس  یا  گۅڈنِکِس  پہرس  روٗدِمٕتۍ۔

Mirwaiz:
  تِمن  لوٗکن  یِیہِ  بوزنہٕ  تَمہِ  دۅہ  ییٚلہِ  تتھ  قیامتس  وُچھن  تِم،  زن  تہٕ  تِم  روٗدِمٕتۍ  ٲسۍ  دنیاہس  منٛز  پیٚشنہٕ  پٮ۪ٹھہٕ  شامس  تام  یا  صُبح  پٮ۪ٹھہٕ  دوپہرس  تام،  (سُہ  ہولناک  دۅہ  وُچھنہٕ  سٍتۍ  مَشکھ  سورُے۔)

Tahir:
  وۅنۍییٚمہِ  دۅہ  تِم  تَتھ  وُچھن  تیٚلہِ  (کرن  یہِ  خیال  زِ)  ٲسۍ  نہٕ  تِم  (دُنیاہس  منٛز)  أکِس  شامس  یا  اَمہِ  کہ  صُبح  وَرٲے  ٹٔھہریمتی۔

Transliteration:
  Kaannahum yawma yarawnah<u>a</u> lam yalbathoo ill<u>a</u> AAashiyyatan aw <u>d</u>u<u>ha</u>h<u>a</u>


Mirwaiz: یِژِی کتھہِ خٲطرٕہ کہ آو تِمن نِشہِ اَکھ معذور اعمیٰ۔
Tahir: اَمہِ وجہ کِنۍ زِ تِمن نِشہِ آو اَکھ نابینا (ییٚمۍ تِہٕنزکتھ ژٔٹ)۔
Transliteration: An j<u>a</u>ahu alaAAm<u>a</u>
Athar:
  اَتھ  کَتھہِ  پٮ۪ٹھ  زِ  سُہ  نابینا  آو  تِمن  نِشہِ  ﴿اَمہِ  پتہٕ  یِم  آیات  چھِ  تِمو  نِشہِ  چُھ  پَے  لگان  زِ  بے رُخی  تہٕ  ناگوٲری  ورتاوَن  وٲلۍ  ٲسۍ  خۅد  پانہٕ  نبیؐ۔  یَس  نابینا  شخصہٕ  سُنٛد  ذکر  یَتھ  جایہ  کرنہٕ  آمُت  چُھ  تِم  ٲسۍ  حضرت  ابنِ  اُمِ  مکتومؓ  یِم  حضرت  خدیجہ رضی  اللہ  تعالیٰ  عنھا  ہس  پۅپھتٕرۍ  بٲے  ٲسۍ۔  نبیؐ  ٲسۍ  اَمہِ  ساعتہٕ  مکہٕ  کیٚن  کُفارن  ہٕنٛدٮ۪ن  بڈٮ۪ن  بڈٮ۪ن  سردارن  دینِ  اسلامٕچ  دعوت  دِنس  منٛز  مشغول  زِ  أتھۍ  دوران  چھِ  حضرت  ابنِ  اُمِ  مکتومؓ  ﴿نابینا﴾  حٲضر  سپدان،  تہٕ  تِم  چھِ  کینٛہہ  سوال  پرٛژٕھنۍ  ہیٚوان۔  حضور  صلی  اللہ  علیہ و سلمن  چھےٚ  اَتھ  موقعس  پٮ۪ٹھ  تِہٕنٛز  یہِ  مداخلت  ناگوار  گژھان﴾۔


Athar: یا کرِہا نصیحتس پٮ۪ٹھ غور تہٕ تٔمۍ سٕنٛدِ خٲطرٕ آسہِ ہے نصیحت کرٕنۍ فٲیدٕہ مند؟
Tahir: نَتہٕ ما کرِہے (تُہٕنز) نصیحت قبول پتہٕ دِیہِ ہے نصیحت تس (مزید) فٲیدٕہ۔
Transliteration: Aw ya<u>thth</u>akkaru fatanfaAAahu a<b>l</b><u>thth</u>ikr<u>a</u>
Mirwaiz:
  نتہٕ  رٹہِ  ہے  نصیحت  تُہُند  کلامِ  شریف  بوٗزِتھ،  پس  دِیہِ  ہا  تَس  نفع  تُہُندِ  زبانِ  مبارک  نصیحت  بوٚزِن۔


Mirwaiz: تۅہیہِ پٮ۪ٹھ چھُنہٕ کانٛہہ باز خواست ہرگاہ تِم پاک سپدن نہٕ۔
Transliteration: Wam<u>a</u> AAalayka all<u>a</u> yazzakk<u>a</u>
Athar:
  حالانکہ  ہرگاہ  سُہ  سُدھرِ  نہٕ  کینٛہہ،  تَمہِ  پتہٕ  کیا  ذمہٕ دٲری  چھےٚ  تۅہیہِ  پٮ۪ٹھ  تٔمۍ  سٕنٛز؟

Tahir:
  ییٚلہِ  کہ  زن  تۅہیہِ  پیٚٹھ  چھَنہٕ  کانٛہہ  ذمہ  دٲری (یعنی  ذمہ  دٲری  ہُنٛد  بار) اگر  سُہ  پٲکیزگی (ایمان)  قبول  کرِ  تِنہٕ۔


Mirwaiz: بتحقیق بے شک چِھ یِم قرآنِ مجیدٕکۍ آیاتِ کریمہ وعظ تہٕ نصیحت۔
Tahir: (اے عظمت والہِ ٹاٹھہِ!) یِتھہِ کٔنۍ نہٕ، بے شک چِھ یِم (قرآنی آیات) نصیحت۔
Transliteration: Kall<u>a</u> innah<u>a</u> ta<u>th</u>kira<b>tun</b>
Athar:
  ہرگز  نہٕ،  یہِ  چھےٚ  اکھ  نصیحت۔  ﴿یعنی  یہِ  مَہ  کٔرِو  ہرگز  تہِ۔  یِمَو  لُکو  خداے  آسہِ  مٔشروومُت  تہٕ  پننِس  دُنیٲوی  وجاہَتس  پٮ۪ٹھ  آسیٚکھ  پھۅکھ  تہٕ  نَشہِ  کھوٚتمُت  تِمن  مَہ  دِیو  اہمیت۔  اسلامٕچ  تعلیم  چھَنہٕ  سُہ  چیز  کینٛہہ  زِ  یُس  اَمہِ  نِشہِ  بُتھ  پِھرِ  تس  یِیہِ  یہِ  آپراونہٕ۔  بیٚیہِ  نَہ  چھےٚ  تُہٕنٛز  یہِ  شان  زِ  یِم  مغرور  لُکھ  اسلامس  کُن  اَننہٕ  خٲطرٕ  کٔرِو  کُنہِ  تَمہِ اندازٕہ  کوشش،  ییٚمہِ  سٍتۍ  یِم  اَتھ  غلط  فہمی  منٛز  ہیٚنہٕ  یِن  زِ  تُہنٛد  کانٛہہ  غرض  چُھ  یِمن  تَل  پھٔسِتھ  زِ  ییٚلہِ  یِم  مانَن  تہٕ  دعوت  پکہِ  برونٛہہ،  ییٚلہِ  نہٕ  یِم  مانَن  تیٚلہِ  گژِھہ  دعوت  ناکام۔  حق  چُھ  یِمن  نِشہِ  تیوٗتاہ  بے  نیاز  یوتاہ  یِم  حقہٕ  نِشہِ  بےنیاز  چھِ۔﴾


Athar: یَس خۅش کرِ سُہ رَٹہِ اَتھ۔
Tahir: یُس شخص یژھہ اَتھ کٔرِن قبول (تہٕ حِفظ)۔
Transliteration: Faman sh<u>a</u>a <u>th</u>akarah<b>u</b>
Mirwaiz:
  پَس  یَس  خۅش  کرِ  سُہ  ڑَٹہِ  نصیحت،  (تَمِیُک  فٲیدٕہ  واتیٚس  پانس،  مغرور  و  متکبرن  ہٕندِ  نہ  ماننہٕ  سٍتۍ  امہِ  کِس  عزتس  منٛز  کم  کینٛہہ  گژِھہ  نہٕ،  کیازِ  یہِ  قرآنِ  مجید  چھُ)


Mirwaiz: یِم بلند مرتبہٕ چھِ، یِم پاک و پٲکیزٕہ چھِ۔
Tahir: یِم سیٚٹھاہ بلند مرتبہ (تہٕ) پاک چِھ۔
Transliteration: MarfooAAatin mu<u>t</u>ahhara<b>tin</b>
Athar:
  تھدِ  پایِکۍ  چھِ،  یِم  پٲکیزٕہ  چھِ۔  ﴿یعنی  یِم  چھِ  پرٛتھ  قسمہٕ  کہ  ملاوٹ  نِشہِ  پاک،  یِمن  منٛز  چھےٚ  خالص  حقٕچ  تعلیم  پیش  کرنہٕ  آمٕژ۔  کُنہِ  نوعیتٕکۍ  باطل  تہٕ  فٲسد  خیالات  تہٕ  نظریات  چھِنہٕ  یِمن  منٛز  أژِتھ  ہیٚکۍ  مٕتۍ۔﴾


Mirwaiz: یِم نیکو کار چھِ۔
Tahir: یِم سیٚٹھاہ کرامت وٲلۍ (تہٕ) اطاعتٕکۍ پیکر چِھ۔
Transliteration: Kir<u>a</u>min barara<b>tin</b>
Athar:
  یِم  معزز  تہٕ  نیک  چھِ۔  ﴿مُراد  چھِ  تِم  فرشتہٕ  یِم  قرآن  کیٚن  یِمن  صحیفَن  اللہ  تعالیٰ  سٕنٛدِ  براہِ  راست  ہدایت  مطٲبق  لیٚکھان  ٲسۍ،  یِمن  ٲسۍ  حفاظت  کران  تہٕ  رسول  اللہ  صلی  اللہ  علیہ و سلمن  تام  ٲسۍ  تَمی  آیہِ  واتناوان  ییٚمہِ  آیہِ  تِم  ٲسۍ۔﴾


Transliteration: Qutila alins<u>a</u>nu m<u>a</u> akfarah<b>u</b>
Athar:
  لعنت  ٲسِن  انسانَس  پٮ۪ٹھ،  کِیُتھ  سخت  مُنکرِ  حق  چُھ  یہِ۔  ﴿ییٚتہِ  پٮ۪ٹھہٕ  چُھ  عِتابُک  ﴿شرارتُک﴾  رۅخ  براہِ راست  تِمن  کٲفرن  کُن  پھیران  یِم  حقہٕ  نِشہِ  بےنیٲزی  ورتاوان  ٲسۍ۔  اَمہِ  برونٛہہ  اوس  سورٕہ  شروع  سپدنہٕ  پٮ۪ٹھہٕ  آیت  16  ہَس  تام  رسول  اللہ  صلی  اللہ  علیہ و سلمن  خطاب،  تہٕ  عِتاب  اوس  درپردٕہ  کٲفرن  کُن۔  اَمیُک  اندازِ  بیان  اوس  یہِ  زِ  اے  نبی  صلی  اللہ  علیہ و سلم،  اکھ  حقُک  طٲلِب  أکِتھ  کُن  ترٛٲوِتھ  کمن  لُکن  پٮ۪ٹھ  چھِو  پنُن  توجہ  دِوان۔  یِم  چھِ  دعوتِ  حق  کہ  نقطہ  نظرٕ  کِنۍ  بالکل  بےقدر و قٍمت۔  یِہٕنٛز  چھَنہٕ  یہِ  حیثیتٕے  زِ  تۅہیہِ  ہیوٗ  عظیم  القدر  پیغمبر  کرِ  قرآن  ہیوٗ  بلند  مرتبہٕ  وول  چیز  یِمن  برونٛہہ  کنہِ  پیش۔﴾

Mirwaiz:
  تباہ  گٔژِھن  یہِ  انسان  کوتاہ  کفرانِ  نعمت  کرٕوُن  چھُ  سُہ،  (کمیُک  سنا  غرور  چھُ  تَس  سُہ  چھُنا  وُچھان)

Tahir:
  ہلاک  گٔژِھن (سُہ  بدبخت  انکار  کرن  وول)  انسان  کِیُتھ  ناشکرگزار  چُھ (یُس  یٖژاہ  عظیم  نعمت  لٔبتھ  تہِ  تَمِچ  قدر  چُھنہٕ  کران)۔


Mirwaiz: آبِ منی نِشہِ پٲدٕہ کورُن سُہ، توپتہٕ کٔرنَس تانن ہُنٛد اندازٕہ۔
Tahir: نطفہٕ نِشہِ کۆرُن یہِ پٲدٕ،پتہٕ کۆرُن سٍتی أمۍ سُند (صنف تہٕ جنس کہ لحاظہٕ) تعین۔
Transliteration: Min nu<u>t</u>fatin khalaqahu faqaddarah<b>u</b>
Athar:
  نطفہِ  کہ  اکہِ  قطرٕ  نِشہِ  کوٚر  یہِ  اللہ  تعالیٰ  ہَن  پٲدٕ،  پتہٕ  کوٚرُن  أمۍ  سُنٛد  تقدیر  مقرر۔


Athar: پتہٕ کٔرٕن أمۍ سٕنٛدِ خٲطرٕ زندگی ہٕنٛز وَتھ آسان۔
Mirwaiz: توپتہٕ کٔرۍ نس ماجہِ ہٕندِ شٕکمہٕ منٛز نیرنٕچ وَتھ آسان۔
Transliteration: Thumma a<b>l</b>ssabeela yassarah<b>u</b>
Tahir:
  پتہٕ  کٔرٕن  أمۍ  سٕندِ  خٲطرٕ (تشکیل،ارتقاء  تہٕ  تکمیل  پتہٕ  ماجہِ  ہٕندِ  شکمہٕ  منٛزٕ  نیرنٕچ) وَتھ  آسان۔


Athar: ہرگز نہٕ، أمۍ کوٚر نہٕ سُہ فرض پوٗرٕ ییٚمُیک اللہ تعالیٰ ہَن أمِس حکم اوس دُیٚتمُت۔
Mirwaiz: بتحقیق أمۍ انسانن کٔر نہٕ پوٗرٕ سۅ کٲم ییمُیک حکم کریوس خٲلقِ برحقن۔
Transliteration: Kall<u>a</u> lamm<u>a</u> yaq<u>d</u>i m<u>a</u> amarah<b>u</b>
Tahir:
  پٔزۍپٲٹھۍ  کۆر  نہٕ  أمۍ (نافرمان  انسانن)  سُہ  (حق)  پوٗرٕ  ییٚمِیُک  أمِس (اللہ  تعالیٰ ہن) حکم  اوس  دِیُتمُت۔


Athar: پتہٕ وُچھتَن یہِ انسان ذرا پننِس خۅراکس کُن۔
Tahir: لہٰذا پَزِ انسانس زِ پننِس غذاہس کُن وُچِھن (پتہٕ کٔرِن غور)۔
Transliteration: Falyan<i><u>th</u></i>uri alins<u>a</u>nu il<u>a</u> <u>t</u>aAA<u>a</u>mih<b>i</b>
Mirwaiz:
  پس  وُچھِن  انسان  عبرت  چہِ  نظرِ  پننِس  غذاہس  تہٕ  کھیٚنس  کُن،  (أسۍ  کِتھہٕ  پٲٹھۍ  چھِ  أمۍ  سٕندۍ  خۅردنی  ہِندۍ  چیز  مہیا  کران)


Tahir: پتہٕ ییٚلہِ کنن (ہٕندۍ پردٕہ) پھاٹوَن واجِنۍ آواز یِیہِ۔
Transliteration: Fai<u>tha</u> j<u>a</u>ati a<b>l</b><u>ssa</u>khkha<b>tu</b>
Athar:
  ٲخر  کار  ییٚلہِ  سۅ  زَر  پاوَن  واجِنۍ  آواز  بُلند  سپدِ۔  ﴿مُراد  چُھ  ٲخری  نفخِ  صورٕچ  قیامت  کرن  واجِنۍ  آواز  یۅسہٕ  بُلند  سَپدانٕے  تمام  موٗدِمٕتۍ  انسان  زندٕہ  گژھن﴾

Mirwaiz:
  ادٕہ  ییٚلہِ  گژِھہ  سۅ  کرٛیٚکھ  یۅسہٕ  کنن  زَر  پاوٕوُنۍ  آسہِ  یعنی  پوگُک  دوٚیُم  پھۅکھ  تَمہِ  دۅہ  سپدن  عجیب  عجیب  حالات  ظٲہر۔


Transliteration: Likulli imriin minhum yawmai<u>th</u>in shanun yughneeh<b>i</b>
Athar:
  تَمہِ  دۅہ  یِیہِ  یِمو  منٛزٕ  پرٛتھ  شخصس  پٮ۪ٹھ  تِیُتھ  اکھ  وقت  زِ  تَس  آسہِ  نہٕ  پننہِ  ورٲے  بیٚیہِ  کٲنٛسہِ  ہُنٛد  ہوش۔

Mirwaiz:
  یِمَو  أندرٕہ  آسہِ  تَمہِ  دۅہ  پرٛتھ  أکِس  پننی  فکرَہ  یۅسہٕ  تَس  بے  نیاز  کرِ  بے  سٕنزِ  فکرِ  نِشہِ۔

Tahir:
  تَمہِ  دۅہ  آسہِ  پۯتھ  شخصس  تِژھ  (پریشان  کرن  واجِنۍ)  حالت  لاحق  گٔمٕژ  یۅسہٕ  تس  (پۯتھ  کٲنٛسہ  نِشہِ) بے  پرواہ  کرِ۔


Mirwaiz: ییٚلہِ آفتاب وٹنہٕ یِیہِ گاش روزیٚس نہٕ کینٛہہ تہِ،
Tahir: ییٚلہِ آفتاب وَٹنہٕ یِتھ بے نوٗریِیہِ کرنہٕ۔
Transliteration: I<u>tha</u> a<b>l</b>shshamsu kuwwirat
Athar:
  ییٚلہِ  آفتاب  وَلنہٕ  یِیہِ،  ﴿یعنی  سۅ  روشنی  یۅسہٕ  آفتاب  پٮ۪ٹھہٕ  نِیٖرِتھ  دُنیاہس  منٛز  پٔھہلان  چھےٚ  سۅ  یِیہِ  أتھۍ  پٮ۪ٹھ  وَلنہٕ  تہٕ  اَمیُک  پھہلُن  گژِھہ  بند﴾


Tahir: تہٕ ییٚلہِ گۅبِہ کھۅر اوٗنٹنہِ ہٹرِ ہٹرِپھیرن (کانٛہہ آسہِ نہٕ تِمن خبر ہیٚنہٕ وول)۔
Transliteration: Wai<u>tha</u> alAAish<u>a</u>ru AAu<u>tt</u>ilat
Athar:
  تہٕ  ییٚلہِ  دَہَن  ریٚتَن  ہٕنٛزٕ  اوٗنٹنہِ  پننِس  حالس  پٮ۪ٹھ  یِن  ترٛاونہٕ،  ﴿اہلِ  عربن  خٲطرٕ  اوس  نہٕ  تَس  اوٗنٹنہِ  کھۅتہٕ  زیادٕ  قٍمتی  کانٛہہ  مال  یۅسہٕ  پرٛسنَس  تیار  آسِہے۔  اَتھ  حالتس  منٛز  ٲس  أمِس  واریاہ  رٲچھ  راوَٹھ  تہٕ  زیادٕہ  حفاظت  کرنہٕ  یِوان۔  یِژھن  اوٗنٹنِی  یَن  نِشہِ  غٲفل  سپدنَس  چُھ  معنی  یہِ  زِ  تَمہِ  وقتہٕ  یِیہِ  لُکن  تُیِتھ  سخت  مصیبت  زِ  یِمن  روزِ نہٕ  پننہِ  ٹاٹھہِ  تہٕ  عزیز  ترین  مالُک  تہِ  ہوش۔﴾

Mirwaiz:
  بیٚیہِ  ییٚلہِ  باردار  ووٗنٹِنہِ  یِمن  داہ  ریٚتھ  حملس  آسن  گٔمٕتۍ  پرٛژھنس  تیار  آسن  ترٛاونہٕ  یِن،


Mirwaiz: بیٚیہِ ییٚلہِ روح یِن مِلناونہٕ بدنن سٍتۍ،
Tahir: تہٕ ییٚلہِ روح یِن (جسمن سٍتۍ) رَلاونہٕ۔
Transliteration: Wai<u>tha</u> a<b>l</b>nnufoosu zuwwijat
Athar:
  تہٕ  ییٚلہِ  زُو  یِن  جِسمن  سٍتۍ  جوروَنہٕ،  ﴿یعنی  انسان  یِن  تِتھے  پٲٹھۍ  نَوِ  سرٕ  زندٕہ  کرنہٕ  یِتھہٕ  پٲٹھۍ  تِم  دُنیاہس  منٛز  مَرنہٕ  برونٛہہ  جسمہٕ  تہٕ  روح  سان  زندٕہ  ٲسۍ﴾


Athar: ہرگز نہٕ، بہٕ چُھس قسم کھیوان،
Mirwaiz: پس چھُس بہٕ قسم ہاوان پوٚت پِھیرِتھ گژھ وُنیٚن تارکن ہُنٛد،
Transliteration: Fal<u>a</u> oqsimu bi<b>a</b>lkhunnas<b>i</b>
Tahir:
  تیٚلہِ  چُھس  بہٕ  قسم  کھیٚوان  تِمن (آسمٲنۍ  کُرّن)  ہُنٛد  یِم  (نٔنۍ  نیرنہٕ  پتہٕ) پتھ  چِھ  ژلان۔


Mirwaiz: یِم پکہٕ وُنۍ چِھ پننیٚن مطالعن منٛز غٲب گژٕھہ وُنۍ چھِ،
Tahir: یِم بلا روک ٹوک پکان چِھ روزان (پتہٕ بیٚیہِ نٔنۍ نیٖرِتھ) کٔھٹِتھ چِھ روزان۔
Transliteration: Aljaw<u>a</u>ri alkunnas<b>i</b>
Athar:
  پوٚت  پھیرن  والیٚن  تہٕ  ژھیٚپھ  دِنہٕ  والیٚن  تارکن  ہُنٛد،  ﴿یعنی  تۅہیہِ  لُکن  ہُنٛد  یہِ  گُمان  چُھنہٕ  صحیح  کینٛہہ  زِ  یہِ،  یہِ  کینٛژھا  قرآنس  اندر  بیان  چُھ  کرنہٕ  یِوان  تہِ  چُھ  کٲنسہِ  دیوانہٕ  سُنٛد  بکواس  یا  چُھ  کانٛہہ  شیطٲنۍ  وسوسہٕ﴾


Athar: تہٕ صُبحُک ییٚلہِ کہ تٔمۍ شاہ کھول،
Tahir: بیٚیہِ صبحُک قسم ییٚلہِ تَمِیُک گاش یُن لاگہِ۔
Transliteration: Wa<b>al</b><u>ss</u>ub<u>h</u>i i<u>tha</u> tanaffas<b>a</b>
Mirwaiz:
  بیٚیہِ  چھُس  قَسم  ہاوان  صُبحُک  ییٚلہِ  سُہ  پھۅلان  چھُ،  (یِم  قَسم  چھُس  ہاوان  یتھ  کتھہِ  پٮ۪ٹھ  کہ)


Tahir: بے شک چُھ یہ (قرآن) سیٚٹھاہ عزت تہٕ بزرگی وٲلِس رسول سُنٛد (پرنہٕ آمُت) کلام۔
Transliteration: Innahu laqawlu rasoolin kareem<b>in</b>
Athar:
  یہِ  چُھ  پٔزۍ پٲٹھۍ  أکِس  بزرگ  پیغامبر  سُنٛد  قَول۔  ﴿یَتھ  جایہِ  چھُ  بُزرگ  پیغامبر  ﴿رسولِ  کریمؐ﴾  نِشہِ  مُراد  وَحی  اَنَن  وول  فرشتہٕ  تِکیازِ  اَمہِ  پتہٕ  یِم  آیات  چِھ  تِمَو  نِشہِ  چُھ  بصراحت  پَے  لگان۔  تہٕ  قرآنس  پیغامبر  سُنٛد  قول  وَننُک  مطلب  چُھنہٕ  یہِ  زِ  یہِ  چُھ  أمِس  فرشتہٕ  سُنٛد  پنُن  کلام  بلکہ  قولِ  پیغامبر  الفاظ  چھِ  پٲنۍ  پانے  یہِ  ظٲہر  کران  زِ  یہِ  چُھ  تَس  ہستی  ہُنٛد  کلام  ییٚمۍ  یہِ  پیغامبر  بنٲوِتھ  سوٗزمُت  چُھ۔﴾

Mirwaiz:
  بے  شک  یہِ  قرآنِ  مجید  چھُ  پَروُن  أکِس  سوزنہٕ  آمتِس  ملکہٕ  سُند  یُس  مرتبہٕ  کِنۍ  بوٚڈ  چھُ  خدایس  نِشہِ۔


Athar: یَس واریاہ طاقت چُھ، عرشہِ وٲلِس نِشہِ چُھس بُلند مرتبہٕ۔
Mirwaiz: قوّتہٕ وول چھُ، عرشہِ وٲلِس خدایس نِشہِ چھُ تٔھدِس عہدس پٮ۪ٹھ۔
Transliteration: <u>Th</u>ee quwwatin AAinda <u>th</u>ee alAAarshi makeen<b>in</b>
Tahir:
  یِم (حق  کِس  دعوتس،رسالت  کِس  تبلیغس  بیٚیہِ  روحٲنی  صلاحیتس  منٛز) قوت  تہٕ  ہمت  وٲلۍ  چِھ  (تہٕ)  عرشہِ  کِس  مٲلکہٕ  سٕندِس  دربارس  منٛز  چِھ  سیٚٹھاہ  پایہِ  بٔڑۍ  (تہٕ  جاہ  و  عظمت  وٲلۍ)۔


Mirwaiz: ماننہٕ آمُت چھُ بیٚیہِ چھُ تَتہِ معتبر امانت دار۔
Transliteration: Mu<u>ta</u>AAin thamma ameen<b>in</b>
Athar:
  تَتہِ  چُھ  أمۍ  سُنٛد  حکم  ماننہٕ  یِوان  سُہ  چُھ  با اعتماد۔  ﴿یعنی  سُہ  چُھ  فرشتن  ہُنٛد  افسر  تہٕ  سٲری  فرشتہٕ  چھِ  تٔمۍ  سٕنٛدِس  حُکمس  تحت  کٲم  کران﴾

Tahir:
  (تمام  جہانن  خٲطرٕ) چِھ  واجب  الاطاعت (تِکیازِ  تِہٕنز  اطاعتٕے  چھے٘  اللہ  تعالیٰ  سٕنز  اطاعت)،  امانت  دار  چِھ  (وحی  ہنٛدۍ  تہٕ  زمین  و  آسمان  کیٚن  تمام  اُلوہی  رازن  ہٕندۍ  حٲمل  چِھ)۔


Athar: تہٕ ﴿اے اہلِ مکہٕ﴾ تُہُنٛد رفیق چُھنہٕ مجنون۔ ﴿رفیق چُھ مُراد رسولُ اللہؐ﴾
Mirwaiz: بیٚیہِ چھُنہٕ تۅہیہِ سٍتۍ ہمیشہٕ روزن وول حضرت محمدؐ موٚت تہٕ دیوانہٕ۔
Transliteration: Wam<u>a</u> <u>sah</u>ibukum bimajnoon<b>in</b>
Tahir:
  تہٕ (اے  لوٗکو!) یِم  تۅہیہِ  پننہِ  صحبت  سٍتۍ  نوازن  وٲلۍ (محمد  صلی  اللہ  علیہ  وسلم)  چِھنہٕ  دیوانہٕ (یہِ  فرماوان  چِھ  تہِ  چُھ  حق  آسان)۔


Athar: تٔمۍ چُھ سُہ پیغامبر نٔنِس آسمانس پٮ۪ٹھ وُچھمُت۔
Transliteration: Walaqad ra<u>a</u>hu bi<b>a</b>lofuqi almubeen<b>i</b>
Mirwaiz:
  بیٚیہِ  وُچھ  حضرت  محمدنؐ  جبریل  پننہِ  اصلی  شکلہِ  منٛز  آسمان  کِس  اندس  پٮ۪ٹھ  یُس  نوٚن  چھُ۔

Tahir:
  تہٕ  بے  شک  چُھ  تِمَو  سہُ (مٲلکِ  عرش  سُنٛد  حُسنِ  مطلق  لامکان  کِس)  گاشدار  بٔٹھِس  پیٚٹھ  وُچھمُت۔


Athar: تہٕ سُہ چُھنہٕ غیب کِس ﴿یَتھ علمس لُکن تام واتناونہٕ کِس﴾ معاملس منٛز بخیل کینٛہہ۔
Mirwaiz: بیٚیہِ چھُنہٕ یہِ پیغمبرِ برحق غیبی کتھن پٮ۪ٹھ بخل کرٕوُن۔
Transliteration: Wam<u>a</u> huwa AAal<u>a</u> alghaybi bi<u>d</u>aneen<b>in</b>
Tahir:
  تہٕ  تِم  (یعنی  نبی  اکرم  صلی  اللہ  علیہ  وسلم)  چِھنہٕ  غیبس  (وننس)  پیٚٹھ  بالکل  بخیل  (عرشِکۍ  مٲلِکن  تھٲونہٕ  تِہِندِ  خٲطرٕ  کانٛہہ  کمی) 


Athar: تۅہیہِ منٛزٕ پرٛتھ تَس شخصہٕ سٕنٛدِ خٲطرٕ یُس سیزِ وَتہِ پٮ۪ٹھ آسہِ پکُن یژھان۔
Mirwaiz: تۅہیہِ أندرٕہ تِمن ہٕندِ خٲطرٕہ یِم سیزِ وَتہِ پکُن یژھن۔
Transliteration: Liman sh<u>a</u>a minkum an yastaqeem<b>a</b>
Tahir:
  تۅہیہِ  منٛزٕ  (ہیٚکہِ)  پۯتھ  تس  شخصس  خٲطرٕ  (اَمہِ  ناگہٕ  نِشہِ  ہدایت  حٲصل  گٔژِھتھ)  یُس  سیٚزِ  وَتہِ  پیٚٹھ  پَکُن  یژِھہ۔


Athar: تہٕ تُہٕنٛدِ یَژھنہٕ سٍتۍ اَندِ نہٕ کِہِنۍ یوٚت تام نہٕ اللہ رب العالمین ییٚژِھہ۔
Mirwaiz: توٚہۍ ہیکِو نہٕ ییٚژِتھ مگرے ییٚژِھہ اللہ تعالیٰ یُس عالمینن ہُنٛد ربّ چھُ۔
Tahir: تہٕ تۆہۍ ہیٚکِو تی کینٛژھاہ یژھتھ یہِ اللہ تعالیٰ یژھِہ یُس تمام عالمن ہُنٛد رب چُھ۔
Transliteration:
  Wam<u>a</u> tash<u>a</u>oona ill<u>a</u> an yash<u>a</u>a All<u>a</u>hu rabbu alAA<u>a</u>lameen<b>a</b>


Mirwaiz: بیٚیہِ ییٚلہِ قبرٕہ پرٛاٹنہٕ یِن۔
Tahir: تہٕ ییٚلہِ قبرٕ یِن پۯاٹنہٕ۔
Transliteration: Wai<u>tha</u> alqubooru buAAthirat
Athar:
  تہٕ  ییٚلہِ  قبرٕ  یِن  مٕژراونہٕ،  ﴿قبرن  ہٕنٛدِ  مٕژراونُک  مطلب  چُھ  یہِ  زِ  لُکھ  یِن  نَوِ  سرٕہ  زندٕہ  کٔرِتھ  تُلنہٕ﴾


Athar: تمہِ ساعتہٕ لگہِ پرتھ کٲنٛسہِ شخصس پننہِ پٔتمہِ بروٗنٹھمہِ کرِمَتہِ کرٛاوِمتیُک پَے۔
Mirwaiz: تَمی ساعتہٕ زانہِ پرٛتھ اَکھاہ برٛونٹھ کیا سوٗزُن پتھ کیا ترٛووُن۔
Transliteration: AAalimat nafsun m<u>a</u> qaddamat waakhkharat
Tahir:
  پتہٕ  لگہِ  پۯتھ  شخصس  پے  زِکیا  عمل  چھے٘  تٔمۍ  برونٛہہ  کُن  سوٗزمٕژ  تہٕ  پتھ  کُن  (کیا) اوس  ترٲوِتھ  آمُت۔


Athar: ییٚمۍ ژٕ پٲدٕ کوٚرنکھ، ژٕ بنوونکھ عٲبَو نِشہِ پاک مٲرۍ موٚنٛد، ژٕ بنوونکھ تناسب سان۔
Mirwaiz: ییٚمۍ پروردِگارن ژٕہ پٲدٕہ کوٚرنکھ بیٚیہِ سیوٚد کوٚرنکھ توپتہٕ برابر تہٕ معتدل کوٚرنُک۔
Transliteration: Alla<u>th</u>ee khalaqaka fasaww<u>a</u>ka faAAadalak<b>a</b>
Tahir:
  ییٚمۍ (ماجہِ  ہٕندِس  شکمس  منٛز  اَکہِ  نطفہٕ  نِش) ژٕ  پٲدٕ  کۆرنکھ،پتہٕ  کۆرنکھ  ژٕ  تٔمۍ(تان  شیرنہٕ  خٲطرٕ  گۅڈٕ) درست  تہٕ  سیۆد،پتہٕ  أنۍ  تٔمۍ  چٲنِس  بناوٹس  منٛز  تناسُب  سان  تبدیلی۔


Tahir: یٔہے چھے٘ حقیقت (تہٕ) تۆہۍ چِھو اَتھ برعکس جزا کِس دۅہس انکار کران۔
Transliteration: Kall<u>a</u> bal tuka<u>thth</u>iboona bi<b>al</b>ddeen<b>i</b>
Athar:
  ہرگز  نہ،  ﴿یعنی  کانٛہہ  معقول  وجہ  چُھنہٕ  اَتھ  دوکھس  منٛز  روزنُک﴾  بلکہ  ﴿اصلی  کتھ  چھےٚ  یہِ  زِ﴾  توٚہۍ  چِھو  جزا  تہٕ  سزا  نِشہِ  انکار  کران۔  ﴿یعنی  دراصل  ییٚمۍ  چیزن  توٚہۍ  لُکھ  دوکھس  منٛز  ترٲوِمٕتۍ  چِھنَو،  سۅ  چَھنہٕ  کانٛہہ  معقول  دلیل  بلکہ  چُھ  تُہُنٛد  اکھ  احمقانہٕ  خیال  زِ  دُنیا کِس  یَتھ  دارُ  العملس  پٔتۍ  کِنۍ  چُھنہٕ  کانٛہہ  دارُ  الجزا۔  أمی  غلط  تہٕ  بے بنیاد  گُمانَن  چِھنَو  توٚہۍ  خدایس  نِشہِ  غٲفِل  تٔمۍ  سٕنٛدِ  انصاف  نِشہِ  بے  خوف  تہٕ  پننِس  اخلاقی  رٔوِیَس  اندر  غیر  ذمہٕ دار  بنٲوِمٕتۍ﴾

Mirwaiz:
  کُنہِ  چیزن  ہٕسرووُکھ  نہٕ  بلکہ  چھےٚ  حقیقت  کہ  توٚہۍ  چھِو  اَپُز  گٕنزران  عملہِ  ہٕندِس  جزاہس  یعنی  قیامت  کس  دوہَس،  (روٗزِتو  توٚہۍ  أتھۍ  کھیالس  سٍتۍ)


Athar: آ، تۅہیہِ کیا خبر چَھو زِ سُہ جزاہُک دۅہ کیا چُھ؟
Tahir: پتہٕ کیا زونُوتۅہیہِ زِ جزاہُک دۅہ کیا چُھ۔
Transliteration: Thumma m<u>a</u> adr<u>a</u>ka m<u>a</u> yawmu a<b>l</b>ddeen<b>i</b>
Mirwaiz:
  بیٚیہِ  چھُسے  ونان  کُس  چیز  زانہِ  راوی  ژےٚ  جزاہُک  دۅہ  کوتاہ  مشکل  تہٕ  سخت  چھُ؟  (مختصر  بوز)


Athar:
  یہِ  چُھ  سُہ  دۅہ  ییٚلہِ  کٲنٛسہِ  شخصس  آسہِ  نہٕ  طاقت  زِ  بیٚیہِ  کٲنٛسہِ  یِیہِ  ہے  بکار۔  فٲصلہٕ  آسہِ  تمہِ  دۅہ  صرف  اللہ  تعالیٰ  سٕنٛدِس  اختیارس  منٛز۔

Mirwaiz:
  سُہ  گوٚو  سُے  دۅہ  ییٚمہِ  دۅہ  نہٕ  کانٛہہ  اَکھاہ  کٲنٛسہِ  أکِس  نفع  ہیٚکہِ  واتنٲوِتھ  پننہِ  اختیارٕ،  حکم  تہٕ  اختیار  آسہِ  تَمہِ  دۅہ  کُنِس  خدایس  بیٚیہِ  نہٕ  کٲنسہِ۔

Tahir:
  (یہِ) چُھ  سُہ  دۅہ  ییٚلہِ  کانٛہہ  شخص  کٲنسہِ  خٲطرٕکُنہِ  چیزُک  مٲلک  آسہِ  نہٕ،تہٕ  حکم  کرُن  آسہِ  تَمہِ  دۅہ  اللہ  تعالیٰ  سُندُے۔

Transliteration:
  Yawma l<u>a</u> tamliku nafsun linafsin shayan wa<b>a</b>lamru yawmai<u>th</u>in lill<u>a</u>h<b>i</b>


Mirwaiz: اکہِ بڈِہ دۅہ خٲطرٕہ (یَتھ منٛز تِمن سارِکُے حساب یِیہِ ہیٚنہٕ۔)
Tahir: أکِس سیٚٹھاہ سخت دۅہس خٲطرٕ۔
Transliteration: Liyawmin AAa<i><u>th</u></i>eem<b>in</b>
Athar:
  اکہِ  بَڈِ  دۅہ  ﴿روزِ  قیامتس  چُھ  بوٚڈ  دۅہ  اَمہِ  مۅکھہٕ  وَننہٕ  آمُت  زِ  اَتھ  منٛز  یِیہِ  تمام  انسانن  تہٕ  جِنَن  خداے  سٕنٛدِس  عدالتس  منٛز  بیک  وقت  حساب  ہیٚنہٕ،  بیٚیہِ  یِن  عذابٕکۍ  تہٕ  ثوابٕکۍ  اہم  ترین  فٲصلہٕ  کرنہٕ﴾


Mirwaiz: بتحقیق بے شک کٲفرن تہٕ نافرمانن ہُند نامۂ اعمال روزِ سجّینن منٛز۔
Tahir: یہِ چُھ حق زِ بدکردارن ہُنٛد اعمال نامہٕ چُھ سجینس (یعنی جہنم کِس دیوان خانس) منٛز۔
Transliteration: Kall<u>a</u> inna kit<u>a</u>ba alfujj<u>a</u>ri lafee sijjeen<b>in</b>
Athar:
  ہرگز  نہٕ،  ﴿یعنی  یِمن  لُکن  ہُنٛد  یہِ  گُمانہٕ  چُھ  غلط  زِ  دُنیاہس  اندر  یِمن  جُرمَن  ہُنٛد  اَتُر  کرنہٕ  پتہٕ  گژھن  یِم  ہٕٹہٕ  مٕٹہٕ  یَلہٕ﴾  پٔزۍ پٲٹھۍ  چُھ  بدکارن  ہُنٛد  نامۂ  اعمال  قٲد  خانہٕ کِس  دفترس  منٛز۔


Athar: سۅ چھےٚ اکھ کتاب لیٚکھِتھ۔
Transliteration: Kit<u>a</u>bun marqoom<b>un</b>
Mirwaiz:
  سُہ  چھُ  دفترَہ  اَکھ  لیکھنہٕ  آمُت  (تَتھ  منٛز  چھِ  دوزخِیَن  ہند  ناو  لیکھنہٕ  آمُت،  تِمن  پٮ۪ٹھ  نشان  تھاونہٕ  آمٕتۍ،  نمبر  دِنہٕ  آمٕتۍ۔)

Tahir:
  (یہِ)  چھے٘  (جہنم  کِس  قٲد  خانس  منٛز  تَتھ  بٔڑِس  دیوانس  منٛز)  لیٚکھِتھ (اَکھ) کتاب(یَتھ  منٛز  پۯتھ  جہنمی  سُنٛد  ناو  تہٕ  تٔمۍ  سٕندۍ  اعمال  چِھ  درج)۔


Mirwaiz: اَپُز گنزرِ نہٕ تَتھ مگر پرٛتھ حدٕہ ڈَلہٕ وُن بدکار۔
Transliteration: Wam<u>a</u> yuka<u>thth</u>ibu bihi ill<u>a</u> kullu muAAtadin atheem<b>in</b>
Athar:
  تہٕ  اتھ  ﴿روزِ  جزاہس﴾  چُھنہٕ  انکار  کران  مگر  پرٛتھ  کانٛہہ  سُہ  شخص  یُس  حدٕ  نیروُن  بدعمل  چُھ۔

Tahir:
  تہٕ  تَتھ  چُھنہٕ  کانٛہہ  انکار  کران  تس  شخصہٕ  سٕندِ  وَرٲے  یُس  بُتھۍ  پھِیُر  تہٕ  گنہگار  چُھ۔


Athar:
  تس  ییٚلہِ  سٲنۍ  آیات  بوزناونہٕ  یِوان  چھِ  ﴿یعنی  تِم  آیات  یِمن  منٛز  روزِ  جزاہٕچ  خبر  دِنہٕ  چھےٚ  آمٕژ﴾  تیٚلہِ  چُھ  وَنان  زِ  یِمہٕ  چھےٚ  بروٗنٹھِمہِ  وقتہٕ چہِ  دٔلیلہٕ۔

Mirwaiz:
  ییٚلہِ  پرنہٕ  یِن  تَس  پٮ۪ٹھ  سٲنۍ  آیات  دپنہِ  لگہِ  سُہ  یِم  چھِ  بروٗنٹھمِین  ہٕندۍ  افسانہٕ۔

Tahir:
  ییٚلہِ  تس  پیٚٹھ  سٲنۍ  آیات  چِھ  پٔرِتھ  یِوان  بوزناونہٕ  تیٚلہِ  چُھ  وَنان  (نَتہٕ  چُھ  سمجھان)  زِ (یِم  ہے) بروٗنٹھِمیٚن  لُکن  ہٕنزٕ  دٔلیلہٕ  چھے٘۔

Transliteration:
  I<u>tha</u> tutl<u>a</u> AAalayhi <u>a</u>y<u>a</u>tun<u>a</u> q<u>a</u>la as<u>at</u>eeru alawwaleen<b>a</b>


Transliteration: Kall<u>a</u> bal r<u>a</u>na AAal<u>a</u> quloobihim m<u>a</u> k<u>a</u>noo yaksiboon<b>a</b>
Athar:
  ہرگز  نہٕ،  بلکہ  چُھ  دراصل  یِمن  لُکن  ہٕنٛدٮ۪ن  دِلن  پٮ۪ٹھ  یِہٕنٛزن  بُرٕ  عملن  ہُنٛد  زنگ  کھوٚتمُت۔  ﴿یعنی  جزا  تہٕ  سزا  افسانہٕ  قرار  دِنس  چُھنہٕ  کانٛہہ  معقول  وجہ،  وٕں گوٚو  ییٚمہِ  وجہ  کِنۍ  یِم  لُکھ  اَتھ  افسانہٕ  وَنان  چھِ  سُہ  چُھ  یہِ  زِ  یِمن  گناہن  ہُنٛد  اَتُر  یِم  کران  روٗدِمٕتۍ  چھِ  تِمن  ہُنٛد  زَنگ  چُھ  پوٗرٕ  پٲٹھۍ  یِہٕنٛدٮ۪ن  دِلن  پٮ۪ٹھ  کھوٚتمُت۔  اَمہِ  موجوٗب  یۅسہٕ  کتھ  سراسر  معقول  چھےٚ  سۅ  چھےٚ  یِمن  افسانہٕ  باسان۔﴾

Mirwaiz:
  تہِ  چھنہٕ  ہرگز،  بلکہ  چھُ  زنگار  تہٕ  کھے  لٔجمٕژ  تِہندیٚن  دِلن  تِمن  یچھ  کامیٚن  ہِنز  یِمہٕ  تِم  کران  ٲسۍ۔

Tahir:
  ہرگز  نہٕ  (یتھٕ  پٲٹھۍ)  بلکہ  (چھے٘  حقیقت  یہِ  زِ)  تِہِندیٚن  دِلن  پیٚٹھ  چُھ  تِمن  (بد)  عملن  ہُنٛد  زنگارٕ  کھۆتمُت  یِمہٕ  تِم  کماوان  ٲسۍ  (اَمہِ  موجوب  چِھنہٕ  آیات  تِہٕندیٚن  دِلن  پیٚٹھ  اثر  کران)۔


Athar: ہرگز نہٕ، یقیناً یِن یِم تَمہِ دۅہ پننِس رب سٕنٛدِ دیدارٕ نِشہِ محروم تھاونہٕ۔
Mirwaiz: بتحقیق بے شک تِم لوٗکھ یِن تَمہِ دۅہ پننِس پروردِگارٕ سٕندِ دیدارٕ نِشہِ پتھ رٹنہٕ۔
Transliteration: Kall<u>a</u> innahum AAan rabbihim yawmai<u>th</u>in lama<u>h</u>jooboon<b>a</b>
Tahir:
  حق  چُھ  یہِ  زِ  بے  شک  یِن  تِم  تَمہِ  دۅہ  پننِس  ربّ  سٕندِ  دیدارٕ  نِشہِ  (محروم  کرنہٕ  خٲطرٕ) پردس  پتھ  نِنہٕ۔


Mirwaiz: پٔزۍ پٲٹھۍ بے شک نیکو کارن ہُند نامۂ اعمال چھُ عِلّییٖنس اندر۔
Transliteration: Kall<u>a</u> inna kit<u>a</u>ba alabr<u>a</u>ri lafee AAilliyyeen<b>a</b>
Athar:
  ہرگز  نہٕ،  ﴿یعنی  یِمن  لُکن  ہُنٛد  یہِ  خیال  چُھ  غلط  زِ  کانٛہہ  جَزا  تہٕ  سزا  چُھنہٕ  واقع  سپدن  وول﴾  بے شک  چُھ  نیک  لُکن  ہُنٛد  نامۂ  اعمال  تھدِ  پایہِ  کیٚن  لُکن  ہٕنٛدِس  دفترس  منٛز۔

Tahir:
  یہِ (تہِ) چُھ  حق  زِ  بے  شک  چُھ  نیکوکارن  ہُنٛد  اعمال  نامہٕ  علیین  نس (یعنی  جنتہٕ  کِس  دیوان  خانس) منٛز۔


Athar: اکھ لیٚکھِتھ کتاب۔
Transliteration: Kit<u>a</u>bun marqoom<b>un</b>
Mirwaiz:
  سُہ  چھُ  دفترَہ  لیکھنہٕ  آمُت  (تَتھ  منٛز  چھِ  با  ایمانن  ہند  ناو  آمٕتۍ  لیکھنہٕ،  تِمنٕے  چھُ  نشانَہ  آمُت  تھاونہٕ،  نمبر  آمٕتۍ  دِنہٕ۔)

Tahir:
  (یہِ)  چھے٘  (جنت  کِس  اعلیٰ  درجس  منٛز  تتھ  بٔڑِس  دیوانس  منٛز)  لیٚکھِتھ  (اَکھ)  کتاب  (یَتھ  منٛز  تِمن  جنتی  ین  ہٕندۍ  ناو  تہٕ  اعمال  چِھ  درج  یِمن  اعلیٰ  مقامات  دِنہٕ  یِن)۔


Transliteration: Khit<u>a</u>muhu miskun wafee <u>tha</u>lika falyatan<u>a</u>fasi almutan<u>a</u>fisoon<b>a</b>
Athar:
  یتھ  پٮ۪ٹھ  مُشکہٕ  مۅہر  لٲگِتھ  آسہِ،  ﴿لہٰذا﴾  یِم  لُکھ  دوٚیِمیٚن  پٮ۪ٹھ  بٲزۍ  نِنۍ  آسن  یژھان  تِم  کٔرِن  یہِ  چیز  حٲصل  کرنس  منٛز  بٲزۍ  نِنٕچ  کوشش۔

Mirwaiz:
  سۅ  مۅہر  تمِچ  آسہِ  خٲلص  نافہٕ  کستوٗرۍ  مومہٕ  تہٕ  لاچھہِ  بدل،  سۅے  مۅہر  تُلن  پانہٕ  تِم  جنتی،  اَتھس  کیٚتھ  رٹہٕ  وُنُے  گژھن  خۅش  تِہِندۍ  دماغ  نافہٕ  کہ  خۅشبوے  سٍتۍ  معطر،  یِتھِہ  سٕے  شرابس  کُن  کرن  رغبت  رغبت  کرن  وٲلۍ۔

Tahir:
  تَتھ  آسہِ  مشکہٕ  مۅہر  لٲگِتھ،  تہٕ  (یۅہے  چُھ  سُہ  شراب)  ییٚمہِ  کِس  حٲصل  کرنس  منٛز  شوق  تھاون  والیٚن  جلد  کوشش  کٔرِتھ  برونٛہہ  پَزِ  گژُھن  (کانٛہہ  چُھ  نعمت  کہ  شرابُک  طٲلب  تہٕ  شوقین،  کانٛہہ  چُھ  قُربت  کہ  شرابُک  تہٕ  کانٛہہ  دیدارکہ  شرابُک،  پۯتھ  کٲنسہِ  یِیہِ  تٔمۍ  سٕندِ  شوقہٕ  مطٲبق  چاونہٕ)۔


Mirwaiz: بیٚیہِ آسہِ مِلہٕ ناونہٕ آمُت تَتھ سٍتۍ تسنیمُک آب۔
Tahir: تہٕ تَتھ (شرابس) منٛز آسہِ آبِ تسنیم رَلہٕ۔
Transliteration: Wamiz<u>a</u>juhu min tasneem<b>in</b>
Athar:
  تَتھ  شرابس  منٛز  آسہِ  تسنیٖم  رَلہٕ  ﴿تسنیٖم  گوٚو  تھزر  تہٕ  کُنہِ  ناگس  تسنیٖم  وننُک  مطلب  چُھ  یہِ  زِ  سُہ  چُھ  تھزرٕ  پٮ۪ٹھہٕ  بۅن  کُن  وسان﴾۔


Athar: مُجرم لُکھ ٲسۍ دُنیاہس اندر ایمان اَنن والیٚن ٹسنہٕ کران۔
Mirwaiz: پٔزۍ پٲٹھۍ نافرمان لوٗکھ ٲسۍ با ایمانن پٮ۪ٹھ اَسان۔
Tahir: بے شک ٲسۍ مجرم لُکھ ایمان والیٚن (دنیاہس منٛز) ہزٕل کران۔
Transliteration:
  Inna alla<u>th</u>eena ajramoo k<u>a</u>noo mina alla<u>th</u>eena <u>a</u>manoo ya<u>dh</u>akoon<b>a</b>


Athar: ییٚلہِ تِمَو بروٗنٹھۍ کِنۍ پکان ٲسۍ أچھن گِندان گِندان ٲسۍ تِمن کُن اشارٕہ کران۔
Tahir: تہٕ ییٚلہِ تِمَو کِنۍ نیرہن تیٚلہِ ٲسۍ پانہٕ وٲنۍ أچھَو سٍتۍ اشارٕہ بٲزی کران۔
Transliteration: Wai<u>tha</u> marroo bihim yatagh<u>a</u>mazoon<b>a</b>
Mirwaiz:
  ییٚلہِ  تِم  با ایمان  تِمن  کٲفرن  بروٗنٹھۍ  کِنۍ  پکان  ٲسۍ  تِم  ٲسۍ  اَکھ  أکِس  کُن  أچھ  ناٹہٕ  کران  حقارتہٕ  کِنۍ۔


Athar: پننٚین گھرن کُن ییٚلہِ پھیران ٲسۍ، بڈٕ مزٕہ سان ٲسۍ پھیران۔
Transliteration: Wai<u>tha</u> inqalaboo il<u>a</u> ahlihimu inqalaboo fakiheen<b>a</b>
Mirwaiz:
  توپتہٕ  ییٚلہِ  واپس  ٲسۍ  تِم  کٲفر  گژھان  پننِس  اہل  و  عیالس  کُن،  واپس  ٲسۍ  گژھان  ژینگان  یِمو  کامیو  سٍتۍ۔

Tahir:
  تہٕ  ییٚلہِ  پننیٚن  بٲژن  کُن  پۆت  ٲسۍ  پھیران  تیٚلہِ  ٲسۍ (مومنن  ہُنٛد  اَتھہٕ  چھۅنیٚر  تہٕ  پننہِ  خۅشحٲلی  ہُنٛد  موازنہٕ  کٔرِتھ) فخر  کران  بیٚیہِ  ٲسۍ  ٹسنہٕ  کران  کران  پۆت  پھیران۔


Athar: تہٕ ییٚلہِ یِمن وُچھان ٲسۍ تیلہِ ٲسۍ وَنان زِ یِم چھِ ڈٔلِمٕتۍ لُکھ۔
Transliteration: Wai<u>tha</u> raawhum q<u>a</u>loo inna h<u>a</u>ol<u>a</u>i la<u>da</u>lloon<b>a</b>
Mirwaiz:
  بیٚیہِ  ییٚلہِ  وُچھان  ٲسۍ  تِم  کٲفر  تِمن  مسلمانن  دپان  ٲسۍ  یِم  لوٗکھ  چھِ  ڈٔلِمٕتۍ  گُمراہ  گٔمٕتۍ۔

Tahir:
  تہٕ  ییٚلہِ  یِم  (مغرورلُکھ)  تِمن  (کمزور  حال  مومنن)  وُچھان  ٲسۍ  تیٚلہِ  ٲسۍ  ونان  پٔزۍپٲٹھۍ  چِھ  یِم  لُکھ  وَتہِ  نِشہِ  ڈٔلۍمٕتۍ  (یعنی  یِمن  چُھ  دنیا  گۆمُت  اَتھہٕ  تہٕ  ٲخرت  چُھ  بس  صرف  افسانہٕ)۔


Athar: مسندن پیٹھ بِہِتھ تِہُنٛد حال وُچھان۔
Mirwaiz: تختن پٮ۪ٹھ بِہِتھ آسن جنتی کٲفرن تہٕ مشرکن ہٕندِ عذابُک حال وُچھان، (دپان آسنکھ)
Transliteration: AAal<u>a</u> alar<u>a</u>iki yan<i><u>th</u></i>uroon<b>a</b>
Tahir:
  سجاونہٕ  آمتیٚن  تختن  پیٚٹھ  بِہتھ  چِھ (پننہِ  خۅشحٲلی  تہٕ  کٲفرن  ہٕنزِ  بدحالی  ہُنٛد) نظارٕہ  کران۔


Mirwaiz: کیا جزا آوٕہ دِنہٕ کٲفرن تِمن کامیٚن ہُنٛد یِمہٕ تِم کران ٲسۍ دنیاہس اندر؟
Tahir: کیا وۅنۍآوا کٲفرن تَمُیک (یعنی ہزلُک) پوٗرٕ بدلہٕ دِنہٕ یُس تِم (مسلمانن سٍتۍ) کران ٲسۍ؟
Transliteration: Hal thuwwiba alkuff<u>a</u>ru m<u>a</u> k<u>a</u>noo yafAAaloon<b>a</b>
Athar:
  میوٗل  نا  کٲفرن  تِمن  حرکتن  ہُنٛد  بدلہٕ  یِمہٕ  تِم  کران  ٲسۍ۔  ﴿یتھ  کتھہِ  منٛز  چُھ  اکھ  لطیف  طنز،  چونکہ  کٲفر  ٲسۍ  ثواب  زٲنِتھ  مومِنن  تنگ  کران،  اَمہِ  موجوٗب  آو  فرماونہٕ  زِ  ٲخرتس  منٛز  آسن  مومن  جنتس  اندر  مزٕہ  سان  بِہِتھ  دَزن  والیٚن  کٲفرن  ہُنٛد  حال  وُچھان  تہٕ  پننیٚو  دِلَو  منٛزۍ  آسن  ونان  زِ  وارٕ  پٲٹھۍ  میوٗل  یِمن  پننین  عملن  ہُنٛد  ثواب۔﴾


Mirwaiz: بیٚیہِ مانہِ آسمان پننِس پروردگارٕ سُند حکم تَس پَزِ حکم مانُن۔
Transliteration: Waa<u>th</u>inat lirabbih<u>a</u> wa<u>h</u>uqqat
Athar:
  تہٕ  سُہ  کرِ  تعمیل  پننِس  رب  سٕنٛدِس  فرمانس  تہٕ  تٔمۍ  سٕنٛدِ  خٲطرٕ  چُھ  حق  یۅہے  ﴿زِ  پننِس  رب  سُنٛد  حُکم  مانہِ﴾۔

Tahir:
  تہٕ  پننِس  ربّ  سٕندِ  طرفہٕ  دنہ  آمُت (پھٹنُک)  حُکم  اَنن  بجا  تہٕ (یۅہے  حکمُک  تعمیل) چُھ  تس  لایق۔


Mirwaiz: بیٚیہِ ییٚلہِ زمین زیٹھراونہٕ یِیہِ خداے سٕندِ حکمہٕ سٍتۍ۔
Tahir: تہٕ ییٚلہِ زمین (ریزٕہ ریزٕہ کٔرِتھ) پٔھہلاونہٕ یِیہِ۔
Transliteration: Wai<u>tha</u> alar<u>d</u>u muddat
Athar:
  تہٕ  ییٚلہِ  زمین  زیٹھراونہٕ  یِیہِ،  ﴿زمین  زیٹھراونُک  مطلب  چُھ  یہِ  زِ  سمندرن  تہٕ  دریاون  یِیہِ  برٲے  کرنہٕ  تہٕ  پہاڑ  یِن  ریزٕہ  ریزٕہ  کٔرِتھ  چٔھکراونہٕ  تہٕ  زمینُک  سنیر  وۅگنیار  ہموار  کٔرِتھ  یِیہِ  اکھ  ہموار  مٲدان  بناونہٕ﴾


Mirwaiz: بیٚیہِ ترٛاوِ زمین نیٚبر تِم سٲری چیز یِم تَتھ منٛز چھِ، سُہ سپدِ خٲلی۔
Tahir: تہٕ یِکینژھاہ تَتھ منٛز چُھ سۅ چھَکہِ تَتھ نیبر تہٕ گژِھہ خٲلی۔
Transliteration: Waalqat m<u>a</u> feeh<u>a</u> watakhallat
Athar:
  تہِ  یِکینٛژھاہ  اَتھ  اندر  چُھ  تہِ  چھکہِ  نیٚبر  تہٕ  گژِھہ  خٲلی  ﴿یعنی  ییٖتیاہ  موٗدِمٕتۍ  انسان  اَتھ  اندر  آسن  تِم  سٲری  کڑِ  یہِ  نیٚبر،  تہٕ  یِتھے  پٲٹھۍ  نیرن  یِہٕنزن  عملن  ہٕنٛزٕ  سارے  شہادتہٕ  تہِ  اند  ہیٚتھ  نیٚبر،  کانٛہہ  چیز  روزِ  نہٕ  اَتھ  منٛز  چُھپِتھ  تہٕ  دٔبِتھ﴾۔


Mirwaiz: سُتہِ مانہِ پننِس پروردگارٕ سُند حکم، تس تہِ پَزِ حکم مانُن۔
Transliteration: Waa<u>th</u>inat lirabbih<u>a</u> wa<u>h</u>uqqat
Athar:
  تہٕ  کرِ  پننِس  رب  سٕنٛدِس  حُکمس  تعمیل  تہٕ  تٔمۍ  سٕنٛدِ  خٲطرٕ  چُھ  حق  یۅہے  ﴿زِ  پننِس  رب  سُنٛد  حُکم  مانہِ﴾۔

Tahir:
  تہٕ (سۅتہِ) اَنہِ  پننِس  ربّ  سُنٛد  طرفہٕ  دنہ  آمُت  (چاک  گژھنُک)  حُکم  بجا  تہٕ (یٔہے  اطاعت) چھے٘  تس  لایق۔


Athar: اے انسان، ژٕ چُھکھ زبردستی ﴿چار و ناچار﴾ پننِس ربس کُن پکان تہٕ تس چُھکھ سمکھنہٕ وول۔
Mirwaiz:
  اے  انسانہٕ  بے  شک  ژٕہ  چھُکھ  تکلیف  تہٕ  محنت  تُلہٕ  وُن  پننِس  پروردِگارس  نِشہِ  واتنہٕ  خٲطرٕہ،  پس  چھُکھ  ژٕہ  تس  سٍتۍ  ملاقات  کروُن۔  (نیکین  اندر  محنت  کٔرِتھ  تہٕ  تٔسۍ  نِشہِ  واتہٕ  وُن  بدی  اندر  مشقت  تُلِتھ  تہٕ  تٔسۍ  نِشہِ  واتہٕ  وُن،  تٔسۍ  نِشہِ  پننیٚن  عملن  ہٕنز  موٚزوٗرۍ  حٲصل  کرٕوُنۍ،  رٕژن  عملن  رٕژ  موٚزوٗرۍ  یَچھ  عملن  یچھ  موٚزوٗرۍ۔

Tahir:
  اے  انسان!  ژٕ  چُھکھ  پننِس  ربّس  تام  واتنس  منٛز  سخت  مشقتہٕ  ویٚتراوان  ٲخر  کار  چُھے  ژے٘  تٔسۍ  سمکھُن۔

Transliteration:
  Y<u>a</u> ayyuh<u>a</u> alins<u>a</u>nu innaka k<u>a</u>di<u>h</u>un il<u>a</u> rabbika kad<u>h</u>an famul<u>a</u>qeeh<b>i</b>


Mirwaiz: پس نزدیک چھُ کہ حساب یِیہِ ہیٚنہٕ تس حسابَہ سہل تہٕ آسان۔
Tahir: تیٚلہِ یِیہِ عنقریب تس سہل حساب ہیٚنہٕ۔
Transliteration: Fasawfa yu<u>ha</u>sabu <u>h</u>is<u>a</u>ban yaseer<u>a</u><b>n</b>
Athar:
  تس  یِیہِ  لۅتہِ  وایہِ  حساب  ہیٚنہٕ  ﴿یعنی  أمِس  یِیہِ  نہٕ  سخت  حساب  فہمی  کرنہٕ۔  أمِس  یِیہِ  نہٕ  یہِ  پٕرٛژھنہٕ  زِ  فلٲنۍ  فلٲنۍ  کٲم  کیازِ  ٲسٕے  ژےٚ  کٔرمٕژ  تہٕ  یِمن  کامٮ۪ن  خٲطرٕ  کیا  عذر  اوس  ژےٚ  نِشہِ۔  أمۍ  سٕنٛزن  نِیکین  سٍتۍ  آسن  أمۍ  سٕنٛز  بُرٲیِیہِ  تہِ  اعمال  نامَس  منٛز  ضرور  موجود،  مگر  صرف  یہِ  وُچھِتھ  زِ  نیکین  ہُنٛد  پوتُر  چُھ  بُرٲییو  کھۅتہٕ  گوٚب،  یِیہِ  أمۍ  سٕنٛدٮ۪ن  قصورن  درگزر  کرنہٕ  تہٕ  أمِس  یِیہِ  معاف  کرنہٕ﴾۔


Mirwaiz: واپس پھیرِ سُہ پننیٚن بٲژن کُن خۅش سپدِتھ۔
Tahir: تہٕ سُہ پھیرِ پننیٚن بٲژن کُن خوش تہٕ شادمان واپس۔
Transliteration: Wayanqalibu il<u>a</u> ahlihi masroor<u>a</u><b>n</b>
Athar:
  تہٕ  سُہ  پھیرِ  پننیٚن  لُکن  کُن  خوشی  سان  ﴿پننیٚن  لُکن  کُن  چُھ  مُراد  انسان  سُنٛد  سُہ  اہل و عیال  رشتہٕ دار  تہٕ  سٲتھی  یِمن  أمۍ  سٕنٛدی  پٲٹھۍ  معاف  آسہِ  کرنہٕ  آمُت﴾۔


Mirwaiz: بیٚیہِ یَس أکِس دِنہٕ یِیہِ نامۂ اعمال پَنُن تٔھر پٔتۍ کِنۍ کھوورِس اَتھس کیٚتھ۔
Tahir: تہٕ البتہ سُہ شخص ییٚمۍ سُنٛد اعمال نامہٕ تٔمۍ سٕندِ شانہٕ پٔتۍ کِنۍ دِنہٕ یِیہِ۔
Transliteration: Waamm<u>a</u> man ootiya kit<u>a</u>bahu war<u>a</u>a <i><u>th</u></i>ahrih<b>i</b>
Athar:
  روٗد  سُہ  شخص  ییٚمۍ  سُنٛد  نامۂ  اعمال  تس  پُشتہٕ  پٔتۍ  دِنہٕ  یِیہِ،  ﴿سورۂ  الحاقہ ہس  اندر  چُھ  فرماونہٕ  آمُت  زِ  ییٚمہِ  سُنٛد  اعمال  نامۂ  تٔمۍ  سٕنٛدِس  کھوورِس  اَتھس  منٛز  دِنہٕ  یِیہِ،  تہٕ  یَتھ  جایہِ  چُھ  ارشاد  سپُدمُت  زِ  پُشتہٕ  پٔتۍ  یِیَس  دِنہٕ۔  غالباً  آسہِ  اَمِچ  صورت  یہِ  زِ  سٲرِسٕے  خلقتس  برونٛٹھہٕ  کنہِ  کھووٕرِس  اَتھس  منٛز  نامۂ  اعمال  رٹنہٕ  وقتہٕ  مندچِھ  یہِ  اَمہِ  موجوٗب  نِیہِ  سُہ  پنُن  اَتھہٕ  پَتھ  کُن،  مگر  نامۂ  اعمال  یِیہِ  سُہ  بہرحال  رَٹناونہٕ  خواہ  سُہ  اَتھہٕ  پِلنٲوِتھ  رٔٹۍ تَن  یا  تھٲوِتن  پٔتۍ  کِنۍ  ژھایہِ﴾


Athar: تٔمۍ اوس سمجھمُت زِ تس چُھنہٕ زانٛہہ تہِ واپس پھیرُن۔
Mirwaiz: پزۍ پٲٹھۍ تَس اوس گُمان زِ خدایس کُن چھُنہٕ رجوع کرُن۔
Transliteration: Innahu <i><u>th</u></i>anna an lan ya<u>h</u>oor<b>a</b>
Tahir:
  بے  شک  اوس  تٔمۍ  یہِ  گمان  کۆرمُت  زِ  سُہ  گژِھہ  نہٕ  حساب  خٲطرٕ (اللہ  تعالیٰ  ہس  نِشہِ) ہرگز  واپس۔


Athar: واپس کیازِ اوسُس نہٕ پھیرُن، تٔمۍ سُنٛد رب اوس تٔمۍ سٕنٛدۍ کرتوٗت وُچھان۔
Tahir: کیازِ نہٕ!بے شک چُھ تٔمۍ سُنٛد ربّ تس وارٕ پٲٹھۍ وُچھن وول۔
Transliteration: Bal<u>a</u> inna rabbahu k<u>a</u>na bihi ba<u>s</u>eer<u>a</u><b>n</b>
Mirwaiz:
  البتہ  تس  چھُ  ضرور  خدایس  کُن  رجوع  کرُن،  پزۍ پٲٹھۍ  تٔمۍ  سُند  پروردِگار  اوس  تٔمۍ  سٕنزٕ  سارے  کامہِ  وارٕہ  وُچھان۔


Tahir: لہٰذا چُھ مے٘ قسم شفقُک (یعنی شام کہ وۅزجارُک نَتہٕ اَمہِ پتہٕ کہ گاشُک)
Transliteration: Fal<u>a</u> oqsimu bi<b>al</b>shshafaq<b>i</b>
Athar:
  پَس  نَہ،  بہٕ  چُھس  قسم  ہاوان  شفقتُک،  ﴿شفق  گو  آفتاب  لوسنہٕ  وقتُک  وۅزجار  یُس  آسمان  کِس  اَندس  پٮ۪ٹھ  چُھ  آسان﴾

Mirwaiz:
  پَس  چُھس  بہٕ  قَسم  ہاوان  تَمہِ  سُرخی  ہُند  (یۅسہٕ  آفتاب  لوٗسِتھ  آسمان  کِس  اندس  پٮ۪ٹھ  چھےٚ  آسان۔)


Mirwaiz: توٚہۍ کٔھسِو ضرور اکہِ حالہٕ پتہٕ بیٚیِس حالس کُن۔
Tahir: تۆہۍ گٔژِھو طبق در طبق ضرور سوٲرۍ کران کران۔
Transliteration: Latarkabunna <u>t</u>abaqan AAan <u>t</u>abaq<b>in</b>
Athar:
  تۅہیہِ  چُھو  ضرور  درجہ  بدرجہ  اکہِ  حالت  پٮ۪ٹھہٕ  دوٚیِمِس  حالتس  کُن  پکان  روزُن۔  ﴿یعنی  تۅہیہِ  چُھو  ونہٕ  أکِس  حالتس  منٛز  روزُن  بلکہ  آسہِ  تۅہیہِ  جوٲنی  پٮ۪ٹھہٕ  بُجرس،  بُجرٕ  پٮ۪ٹھہ  موتس،  موت  پٮ۪ٹھہٕ  برزخَس،  برزخ  پتہٕ  دُبارٕہ  زندگی،  دُبارٕہ  زندگی  پتہٕ  میدانِ  حشر،  پتہٕ  حساب  و  کتاب،  پتہٕ  جزا  تہٕ  سزا  کیٚو  بے شمار  مٔنزِلَو  کِنۍ  گُزرُن۔  اَتھ  کتھہِ  پٮ۪ٹھ  چُھ  ترٛٮ۪ن  چیزن  ہُنٛد  قسم  کھیٚنہٕ  آمُت:  ﴿1﴾  آفتاب  لوسنہٕ  پتہٕ  شفق کہ  وۅزجارُک  ﴿2﴾  دۅہ  پتہٕ  رٲژ  ہٕنٛزِ  تٲریکی  ہُنٛد،  تہٕ  رٲژ  منٛز  واریاہن  انسانن  تہٕ  حیوانن  ہُنٛد  سٔمِتھ  یُن  یِم  دۅہلہِ  زمینس  پٮ۪ٹھ  چٔھکرِتھ  ٲسۍ  تہٕ  ﴿3﴾  زوٗنہِ  ہُنٛد  ہِلالہٕ  پٮ۪ٹھہٕ  درجہ  بدرجہ  بڈُن  تہٕ  مکمل  سپدُن۔  یِم  چِھ  گویا  تِم  کینٛہہ  چیز  یِم  ییٚمہِ  کتھہِ  ہٕنٛز  اعلانیہ  شہادت  چھِ  دِوان  زِ  یَتھ  کائناتس  منٛز  انسان  روزان  چُھ،  اَتھ  منٛز  چُھنہٕ  کُنہِ  چیزس  ٹٔھہراو،  اکھ  مسلسل  تغیّر  تہٕ  درجہ  بدرجہ  تبدیلی  چھےٚ  پرٛتھ  طرفہٕ  نظرِ  گژھان۔  لہٰذا  چُھنہٕ  کٲفرن  ہُنٛد  یہِ  خیال  صحیح  زِ  موت کِس  أکِس  ہِکِس  سٍتی  گژِھہ  معاملہٕ  ختم۔﴾


Athar: تیٚلہِ کیا چُھ یِمن لُکن گوٚمُت زِ یِم چھِنہٕ ایمان اَنان۔
Mirwaiz: پس کیا گوٚو کٲفرن تِم چھِنہٕ یوٗت ؤنِتھ تہِ پَژھ کران۔
Transliteration: Fam<u>a</u> lahum l<u>a</u> yuminoon<b>a</b>
Tahir:
  تیٚلہِ  کیا  چُھ  یِمن  گۆمُت  زِ (قرآنی  پیشین  گوئی  ہٕنز  صداقت  وُچِھتھ  تہِ) چِھنہٕ  ایمان  اَنانٍ۔


Athar: تہٕ ییٚلہِ قرآن یِمن برونٛٹھہٕ کَنہِ پَرنہٕ یِوان چُھ تیٚلہِ چھِنہٕ سجدٕہ کران؟
Transliteration: Wai<u>tha</u> quria AAalayhimu alqur<u>a</u>nu l<u>a</u> yasjudoon<b>a</b>
Mirwaiz:
  بیٚیہِ  ییٚلہِ  تِمن  پٮ۪ٹھ  قرآنِ  مجید  چھُ  پرنہٕ  یِوان،  تَمِچ  فصاحت  و  بلاغت  بوٗزِتھ  چھِنہٕ  تِم  سجدٕہ  دِوان  تہٕ  سرِ  تسلیم  خم  کران۔

Tahir:
  تہٕ  ییٚلہِ  یِمن  پیٚٹھ  قرآن  چُھ  پرنہٕ  یِوان  تیٚلہِ  چِھنہٕ (اللہ  تعالیٰ  سٕنزِ  بارگاہِ  منٛز) سجدٕہ  کران۔


Mirwaiz: اللہ تعالیٰ چھُ یٔژھ زانان تہِ سورُے یہِ تِم دِلن منٛز تھاوان چھِ۔
Transliteration: Wa<b>A</b>ll<u>a</u>hu aAAlamu bim<u>a</u> yooAAoon<b>a</b>
Athar:
  حالانکہ  یِکینٛژھاہ  یِم  ﴿پننِس  اعمال  نامس  منٛز﴾  جمع  چھِ  کران،  اللہ  تعالیٰ  چُھ  تَتھ  ٹھیک  پٲٹھۍ  زانان  ﴿دوٚیم  مطلب  ہیٚکہِ  یِتہِ  ٲسِتھ  زِ  پننیٚن  سیٖنَن  منٛز  یُس  کُفر،  دشمنی،  عداوتِ  حق،  بُرٕ  اِرادَن  تہٕ  فٲسِد  نِیتَن  ہٕنٛز  گندگی  تِمو  بٔرِتھ  تھٲومٕژ  چھےٚ،  اللہ  تعالیٰ  چُھ  تَتھ  ٹھیک  پٲٹھۍ  زانان﴾

Tahir:
  تہٕ  اللہ  تعالیٰ  چُھ  (کفروعداوت  کِس  تَتھ  سامانس)  وارٕ  پٲٹھۍ  زانان  یُس  تِم  سۅمبراوان  چِھ۔


Athar:
  البتہ  یِمَو  لُکو  ایمان  چُھ  اوٚنمُت  تہٕ  یِمَو  نیک  عملہٕ  چھےٚ  کرِمژٕ،  تِہنٛدِ  خٲطرٕ  چُھ  سُہ  اَجر  یُس  نہٕ  زانٛہہ  تہِ  ختم  گژِھہ۔

Mirwaiz:
  مگر  یِمو  پژھ  کٔر  تہٕ  رٕژٕہ  عملہٕ  کریٚکھ،  تِہندِ  خٲطرٕہ  چھےٚ  موزوٗرۍ  حدٕہ  روٚستُے  مِنتہٕ  ورٲے۔

Tahir:
  مگر  یِمَو  لُکو  ایمان  اۆن  بیٚیہِ  چِھ  نیک  عمل  کران  تِہِندِ  خٲطرٕ  چُھ  نَہ  ژھیٚنن  وول (پوشوُن) ثواب۔

Transliteration:
  Ill<u>a</u> alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti lahum ajrun ghayru mamnoon<b>in</b>


Mirwaiz: قَسم آسمانُک یُس بُرجہٕ وول چھُ۔
Tahir: بروج (یعنی گنگ آرٕہ) والہِ آسمانُک قسم۔
Transliteration: Wa<b>al</b>ssam<u>a</u>i <u>tha</u>ti alburooj<b>i</b>
Athar:
  مضبوط  قلعہ  والہِ  آسمانُک  قسم،  ﴿اَمہِ  نِشہِ  چُھ  مُراد  آسمانٕکۍ  عظیمُ  الشان  تارک  تہٕ  سیارٕہ﴾


Mirwaiz: بیٚیہِ چھُ قَسم گواہ سُند بیٚیہِ یَس پٮ۪ٹھ گواہ روزِہ۔
Tahir: یہِ (تَمہِ دۅہ) حٲضر آسہِ تَمِیُک قسم تہِ یِکینٛژھاہ حٲضر یِیہِ کرنہٕ تَمِیُک قسم۔
Transliteration: Wash<u>a</u>hidin wamashhood<b>in</b>
Athar:
  تہٕ  وُچَھن  وٲلۍ  سُنٛد  تہٕ  اَتھہٕ  یِنہٕ  والہِ  چیزُک،  ﴿وُچَھن  وٲلِس  نِشہِ  چُھ  مُراد  سُہ  پرٛتھ  کانٛہہ  شخص  یُس  قیامت کہ  دۅہ  حٲضر  آسہِ  تہٕ  اَتھہِ  یِنہٕ  وول  چیز  چھےٚ  پانہٕ  قیامت  ییٚمِکۍ  ہولناک  احوال  سٲری  وُچھن  وٲلۍ  وُچھن﴾


Athar: ﴿تَمہِ چاہٕکۍ﴾ یَتھ منٛز سُہ زالُن اوس یَتھ نارٕ لمبک وۅتھان ٲسۍ۔
Tahir: (یعنی) سُہ شعلہٕ وُن نارٕ (وٲلۍ) یُس بڑِ زالنہِ سٍتۍ اوس (زالنہٕ آمُت)۔
Transliteration: A<b>l</b>nn<u>a</u>ri <u>tha</u>ti alwaqood<b>i</b>
Mirwaiz:
  یِمو  تِمن  کَھیَن  منٛز  نار  زول  سٮ۪ٹھاہ  زِیُن  ترٲوِتھ  مسلمانن  تَتھ  منٛز  ترٲوِتھ  عذاب  کرنہٕ  خٲطرٕہ۔


Mirwaiz: تِم یُس تکلیف مسلمانن دِوان ٲسۍ تہِ ٲسۍ پانہٕ وُچھان۔
Transliteration: Wahum AAal<u>a</u> m<u>a</u> yafAAaloona bi<b>a</b>lmumineena shuhood<b>un</b>
Athar:
  تہٕ  یِکینٛژھا  تِم  ایمان  اَنن  والیٚن  سٍتۍ  کران  ٲسۍ  تہِ  ٲسۍ  وُچھان  ﴿چاہ  وٲلۍ  نِشہِ  چُھ  مُراد  تِم  لُکھ  یِمَو  بڈٮ۪ن  بڈٮ۪ن  چاہن  منٛز  نار  زول  تہٕ  ایمان  اَنن  وٲلۍ  لگٲوِکھ  یِمن  منٛز،  تہٕ  پننیو  أچھو  اوسُکھ  تِہندِ  دَزنُک  تماشہِ  وُچھمُت۔  مارٕ  گٔے  چُھ  مطلب  تھاوان  زِ  یِمن  ؤژھ  خداے  سٕنٛز  لعنت  تہٕ  سپٕدۍ  عزابٕکۍ  حقدار﴾

Tahir:
  تہٕ  تِم  چِھ  پانہٕ  گواہ  یِکینژھاہ  تِم  اہلِ  ایمانن  سٍتۍ  کران  ٲسۍ  (یعنی  تِمن  ٲسۍ  نارس  منٛز  چٔھکۍ  چٔھکۍ  زالان)۔


Athar:
  تہٕ  یِمن  اہلِ  ایمانن  سٍتۍ  ٲس  نہٕ  تِہٕنٛز  دشمنی  اَمہِ  وجہ  ورٲے  کِہٕنۍ  زِ  تِمو  اوس  تَس  خدایس  پٮ۪ٹھ  ایمان  اوٚنمُت  یُس  زبردست  تہٕ  پننِس  ذاتس  اندر  محمود  چُھ۔

Mirwaiz:
  تِمن  مسلمانن  ٲسۍ  نہٕ  تِم  انتقام  تہٕ  بدلہٕ  ہیٚوان  مگر  ییٚمہِ  کُوۍ  کہ  تِم  ٲسۍ  پَژھ  کران  معبودِ  برحقس  یُس  سٮ۪ٹھاہ  عزت  وول  تہٕ  سٮ۪ٹھاہ  تعریف  کرنہٕ  آمُت  چھُ۔

Tahir:
  تہٕ  تِمن  اوس  نہٕ  یِمن (مومنن) ہٕندِ  طرفہٕ  بیٚیہِ  کِہِنۍ  (تہِ)  ناگوار  اَمہِ  وَرٲے  زِ  تِمَو  اوس  اللہ  تعالیٰ  ہس  پیٚٹھ  ایمان  اۆنمُت  یُس  غٲلب (تہٕ) حمدو  ثناہس  لایق  چُھ۔

Transliteration:
  Wam<u>a</u> naqamoo minhum ill<u>a</u> an yuminoo bi<b>A</b>ll<u>a</u>hi alAAazeezi al<u>h</u>ameed<b>i</b>


Athar:
  یُس  آسمانن  تہٕ  زمین کہ  سلطنتُک  مٲلِک  چُھ،  تہٕ  سُہ  اللہ  تعالیٰ  چُھ  سورُے  کینٛہہ  وُچھان۔

Mirwaiz:
  یَس  پادشاہت  چھےٚ  آسمانن  تہٕ  زمینن  ہنز،  تَمہِ  علاوٕہ  چھُ  اللہ  تعالیٰ  پرٛتھ  چیز  پانہٕ  وُچھان۔

Tahir:
  ییٚمۍ  سٕندِ  خٲطرٕ  آسمانن  ہٕنز  تہٕ  زمینٕچ  (سٲرٕے)  بادشاہت  چھے٘،تہٕ  اللہ  تعالیٰ  چُھ  پۯتھ  چیزس  پیٚٹھ  گواہ۔

Transliteration:
  Alla<u>th</u>ee lahu mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i wa<b>A</b>ll<u>a</u>hu AAal<u>a</u> kulli shayin shaheed<b>un</b>


Athar:
  یِمو  لُکو  مومن  مردَن  تہٕ  مومن  مستوراتن  پٮ۪ٹھ  ستم  کوٚر  تہٕ  پتہٕ  کوٚرُکھ  نہٕ  اَمہِ  نِشہِ  توبہٕ،  یقیناً  چُھ  تِہنٛدِ  خٲطرٕ  جہنمُک  عذاب،  تہٕ  تِہنٛدِ  خٲطرٕ  چُھ  سزا  زِ  تِم  یِن  زالنہٕ۔

Mirwaiz:
  پزۍ  پٲٹھۍ  یِمو  لوٗکو  آزمٲیش  کٔر  باایمان  مردن  تہٕ  باایمان  زنانن  عذابس  گرفتار  کرنہٕ  سٍتۍ،  توپتہٕ  کوٚرُکھ  نہٕ  توبہٕ  تَمہِ  نِشہِ،  پس  تِمنٕے  کِیُت  چھُ  دوزخُک  عذاب  ٲخرتس  اندر  بیٚیہِ  چھُ  تِمنٕے  کِیُت  دَزنُک  عذاب  دنیاسٕے  اندر  یِتھہٕ  پٲٹھۍ  اصحابُ  الاخدود  زٲلۍ  اللہ  تعالیٰ  ہن  تَتھ  نارس  اندر  یُس  تِمو  مسلمانن  ہٕندِ  خاطرٕہ  تیار  کوٚرمُت  اوس۔

Tahir:
  بے  شک  یِمَو  لُکو  مومن  مردن  تہٕ  مومن  خاتونن  تکلیف  دِیُت  پتہٕ  کۆرُکھ  نہٕ  توبہٕ (تہِ) تیٚلہِ  چُھ  تِہِندِ  خٲطرٕ  جہنمُک  عذاب  تہٕ  تِہِندِ  خٲطرٕ  چُھ (خٲص  پٲٹھۍ)  نارس  منٛز  دَزنُک  عذاب۔

Transliteration:
  Inna alla<u>th</u>eena fatanoo almumineena wa<b>a</b>lmumin<u>a</u>ti thumma lam yatooboo falahum AAa<u>tha</u>bu jahannama walahum AAa<u>tha</u>bu al<u>h</u>areeq<b>i</b>


Athar:
  یِمَو  لُکو  ایمان  اوٚن  تہٕ  بیٚیہِ  کریٚکھ  نیک  عملہٕ،  یقیناً  چِھ  تِہنٛدِ  خٲطرٕ  جنتٕکۍ  باغ  یِمن  بٔنۍ کِنۍ  کۅلہٕ  آسن  پکان،  یہِ  چھےٚ  بٔڈ  کامیٲبی۔

Mirwaiz:
  بتحقیق  یِمو  ایمان  اوٚن  تہٕ  رٕژٕ  عملہٕ  کریٚکھ  تِمن  کِتۍ  چِھ  تِمے  باغ  یِمن  اندر  جویہِ  پکان  چھےٚ،  یٔہے  چھِ  بٔڈ  رستہٕ  گٲری۔

Tahir:
  بے  شک  یِمَو  لُکو  ایمان  اۆن  بیٚیہِ  روٗدۍ  نیک  عمل  کران  تِہِندِ  خٲطرٕ  چِھ  جنت  یِمن  بٔنۍ  کِنۍ  کۅلہٕ  چھے٘  جٲری،یٔہے  چھے٘  بٔڑ  کامیٲبی۔

Transliteration:
  Inna alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti lahum jann<u>a</u>tun tajree min ta<u>h</u>tih<u>a</u> alanh<u>a</u>ru <u>tha</u>lika alfawzu alkabeer<b>u</b>


Athar: تۅہیہِ نِشہِ وٲژاہ لشکرن ہٕنٛز خبر؟
Tahir: کیا تۅہیہِ نِشہِ وٲژاہ لشکرن ہٕنز خبر؟
Transliteration: Hal at<u>a</u>ka <u>h</u>adeethu aljunood<b>i</b>
Mirwaiz:
  اے  پیغمبر  کیا  تۅہیہِ  نِشہِ  وٲژہ  خبر  خداے  سٕندیٚن  دشمنن  ہنزن  لشکرن  ہٕنز؟  (تِم  سٲری  گٔلۍ  کفرٕہ  تہٕ  نافرمٲنی  ہٕندِ  سببہٕ)


Athar: فرعون تہٕ ثمود ﴿کیٚن لشکرن﴾ ہٕنٛز؟
Tahir: فرعون تہٕ ثمود سٕنز (یعنی تِہنٛد,ن لشکرن ہٕنز)۔
Transliteration: FirAAawna wathamood<b>a</b>
Mirwaiz:
  تِم  گٔے  قومِ  فرعون  تہٕ  قومِ  ثمود۔  (أزِکۍ  کٲفر  چھِنہٕ  یِمو  واقعاتو  سٍتۍ  کانٛہہ  سبق  رٹان)


Athar: حالانکہ اللہ تعالیٰ ہَن چِھ تِم گھیرس اندر رٔٹمٕتۍ۔
Tahir: تہٕ اللہ تعالیٰ چُھ تِہِندِ أندۍ پٔکۍکِنۍ (تِمن) احاطہٕ کٔرِتھ۔
Transliteration: Wa<b>A</b>ll<u>a</u>hu min war<u>a</u>ihim mu<u>h</u>ee<u>t</u><b>un</b>
Mirwaiz:
  اللہ  تعالیٰ  چُھ  پرٛتھ  طرفہٕ  تِمن  گھیرٕہ  کٔرِتھ۔  (قرآنِ  مجید  چھُنہٕ  تِیُتھ  چیزَہ  یَتھ  تِہندِ  اَپُز  گٕنزرنہٕ  سٍتۍ  کینٛہہ  کم  گژِھہ)


Mirwaiz: بلکہ چھُ قرآنِ مجید سٮ۪ٹھاہ تھوٚد مرتبہٕ کِنۍ۔
Tahir: بلکہ چُھ یہِ سیٚٹھاہ عظمت وول قرآن۔
Transliteration: Bal huwa qur<u>a</u>nun majeed<b>un</b>
Athar:
  ﴿تِہنٛدِ  کرنہٕ  سٍتۍ  چُھنہٕ  یَتھ  قرآنس  کِہِنۍ  تہِ  بِگڑان﴾  بلکہ  چُھ  یہِ  قرآن  بلند  پایہِ۔


Tahir: (یُس) لوحِ محفوظس منٛز (لیٚکھِتھ) چُھ۔
Transliteration: Fee law<u>h</u>in ma<u>h</u>foo<i><u>th</u></i><b>in</b>
Athar:
  تَتھ  لوحس  منٛز  چُھ  ﴿نقش  سپدِتھ﴾  یُس  محفوظ  چُھ  ﴿مطلب  چُھ  یہِ  زِ  قرآنُک  لیوٚکھمُت  چُھ  اَٹل  اللہ  تعالیٰ  سٕنٛدِس  تَتھ  لوحِ  محفوظس  منٛز  چُھ  ثبت  یتھ  منٛز  نہٕ  کانٛہہ  ہیرٕ  پھیرٕ  ہیٚکہِ  سپدِتھ﴾۔

Mirwaiz:
  رٲچھ  کرنہِ  آمُت  أکِس  سفید  مۅختہٕ  پچہِ  پٮ۪ٹھ  لیٚکھنہٕ  آمُت۔  (توپتہٕ  عرشِ  مجیدس  الوُند  ترٲوِتھ  مَلکس  أکۍ  سٕنزِہ  کۅچھہِ  کیٚتھ  تھاونہٕ  آمُت)


Athar: قَسم چُھ آسمانُک تہٕ رٲژ منٛز نوٚن نیرن وٲلۍ سُنٛد۔
Mirwaiz: آسمانُک قَسم بیٚیہِ تَمہِ چیزُک قَسم یُس رات کہ وقتہٕ ننان چھُ،
Transliteration: Wa<b>al</b>ssam<u>a</u>i wa<b>al</b><u>tta</u>riq<b>i</b>
Tahir:
  آسمانُک (یعنی  آسمان  کہ  وسیع  فضاہُک  تہٕ  عظیم  خلاہُک)  قسم  تہٕ  راتھ  کِیُت (اَتھہِ) یِنہٕ  وٲلۍ  سُنٛد  قسم۔


Athar: پرٛزلہٕ وُن تارُک۔
Mirwaiz: سُہ چُھ تارُک اکھ پرٛزلہٕ وُن، (جواب قسم چھُ)
Transliteration: A<b>l</b>nnajmu a<b>l</b>thth<u>a</u>qib<b>u</b>
Tahir:
  (اَمہِ  نِشہِ) چُھ (مراد) پۯتھ  کانٛہہ  سُہ  آسمٲنۍ  کُرّٕہ  (خواہ  سُہ  ستارٕہ  ٲسِتن  یا  سیارٕہ  یا  آسمٲنۍ  تارکن  ہُنٛد  بیٚیہِ  کانٛہہ  کُرّٕہ)  یُس  پۯزلِتھ  چُھ  (فضاہس)  روشن  کران۔٭﴿اَلنجم  الثاقب  نِشہ  چُھ  مُراد  ذاتِ  محمد  صلی  اللہ  علیہ  وسلم  تہِ،  یمۍ  سراجاً  منیرا  کہِ  شانہٕ  سان  آسمانِ  رسالتس  پیٚٹھ  پرٛزلِتھ  انہِ  گٔٹس  منٛز  ہیٚنہ  آمٕژ  کاینات  ایمان  کہ  نوٗرٕ  سٍتۍ  روشن  کٔر۔﴾  ﴿الشفا  ٕ﴾


Mirwaiz: چُھنہٕ کانٛہہ شخصَہ مگر تَس پٮ۪ٹھ چھُ اَکھ رٲچھ۔
Tahir: کانٛہہ شخص چُھنہٕ تِیُتھ ییٚمِس پیٚٹھ اَکھ رٲچھدر (مقرر) چُھنہٕ۔
Transliteration: In kullu nafsin lamm<u>a</u> AAalayh<u>a</u> <u>ha</u>fi<i><u>th</u></i><b>un</b>
Athar:
  کانٛہہ  زُو  چُھنہٕ  سُہ  یَس  نہٕ  کانٛہہ  رٲچھدر  آسہِ۔  ﴿رٲچھدر  چُھ  مُراد  خود  اللہ  تعالیٰ  سٕنٛز  ذات  یۅسہٕ  زمین  و  آسمان  کِس  پرٛتھ  لۅکٹِس  بٔڈِس  مخلوقس  رٲچھ  راوَٹھ  تہٕ  حفاظت  کران  چھےٚ۔  مطلب  چُھ  یہِ  زِ  رٲژ  منٛز  یِم  بے شُمار  تارک  تہٕ  سیارٕہ  آسمانس  پٮ۪ٹھ  پرٛزلان  چِھ  اَتھہِ  یِوان،  یِمَو  منٛزٕ  چُھ  پرٛتھ  اَکیُک  وجود  اَمہِ  کتھہِ  ہٕنٛز  شہادت  دِوان  زِ  کُستام  چُھ  ییٚمۍ  یہِ  بنوومُت  چُھ  روشن  کوٚرمُت  چُھ  تہٕ  ہواہس  منٛز  مُعلّق  تھوومُت  چُھ،  بیٚیہِ  چُھ  أمۍ  سٕنٛز  حفاظت  تہٕ  رٲچھ  راوٹھ  کران  زِ،  نَہ  چُھ  یہِ  پننہِ  جایہِ  نِشہِ  ؤسِتھ  پیوٚان  تہٕ  نہ  چُھ  بے شمار  تارکن  ہٕنٛدِس  گردشس  دوران  کانٛسہِ  سٍتۍ  ٹکراونہٕ  یِوان،  تہٕ  نہ  چُھ  بیٚیہِ  کانٛہہ  تارُک  اَتھ  سٍتۍ  ٹکراوان۔  یِتھے  پٲٹھۍ  چُھ  اللہ  تعالیٰ  کائنات کہ  پرٛتھ  چیزٕچ  حفاظت  کران۔﴾


Athar: پتہٕ وُچھتن انسان أتھۍ کُن زِ سُہ کتھ چیزس چُھ پٲدٕ آمُت کرنہٕ۔
Tahir: لہٰذا پَزِ انسانس غور (تہٕ تحقیق) کرُن زِ سُہ کِمہِ چیزٕ نِشہِ چُھ پٲدٕ آمُت کرنہٕ۔
Transliteration: Falyan<i><u>th</u></i>uri alins<u>a</u>nu mimma khuliq<b>a</b>
Mirwaiz:
  پَس  وُچِھن  یہِ  انسان  کَمہِ  نِشہِ  آو  سُہ  پٲدٕہ  کرنہٕ،  (تٔمِس  نے  یاد  چھُ  بوٗزِن  أسۍ  ونوس)


Athar: أکِس وۅٹھ تُلوٕنِس آبس چُھ بناونہٕ آمُت۔
Mirwaiz: سُہ آو پٲدٕہ کرنہٕ اِنزال کہ وقتہٕ وۅٹھ دِوُنہِ آبہٕ نِشہِ یعنی آبِ منی۔
Transliteration: Khuliqa min m<u>a</u>in d<u>a</u>fiq<b>in</b>
Tahir:
  سُہ  چُھ  طاقتہٕ  سان  وۅٹھ  تُلوٕنہِ  آبہٕ (یعنی  طاقت  والہِ  تہٕ  حرکت  والہِ  تولید  کہ  مادٕہ)  منٛزٕ  پٲدٕ  کرنہٕ  آمُت۔


Mirwaiz: یُس نیران مردن ہٕندیٚو پُشتو منٛزٕہ زنانن ہٕنزو سینہٕ تَریو منٛزٕ۔
Transliteration: Yakhruju min bayni a<b>l</b><u>ss</u>ulbi wa<b>al</b>ttar<u>a</u>ib<b>i</b>
Athar:
  یُس  شانن  تہٕ  سینہٕ  چن  أڈِجن  منٛزباگ  چُھ  نیران۔  ﴿چونکہ  مرد  یا  خاتون  دۅشوٕنۍ  ہُنٛد  پَھل  ﴿مادٕہ  تولید﴾  چُھ  تَمہِ  حصہٕ  منٛزٕ  نیران  یُس  شانَن  تہٕ  سینس  منٛزباگ  چُھ،  اَمہِ  موجوب  چُھ  فرماونہٕ  آمُت  زِ  انسان  چُھ  تتھ  آبس  پٲدٕ  کرنہٕ  آمُت  یُس  شانَن  تہٕ  سینس  درمیان  چُھ  نیران﴾

Tahir:
  یُس  شانن  تہٕ  سینہٕ  چن  أڈِجن  منٛزباگ (نِچہِ  یٔڈ  ہٕندِ  حلقہٕ  مٔنزۍ) پٔکِتھ  نیٚبر  چُھ  نیران۔


Mirwaiz: ییٚمہِ دۅہ نَنہِ راونہٕ تہٕ پرکھاونہٕ یِن دِلن ہٕندۍ پوشیدٕہ خیال۔
Tahir: ییٚمہِ دۅہ سٲری سِر یِن نٔنۍ کڑنہٕ۔
Transliteration: Yawma tubl<u>a</u> a<b>l</b>ssar<u>a</u>ir<b>u</b>
Athar:
  ییٚمہِ دۅہ  پوٗشیدٕہ  اَسرارن  پرٛژٕھہ گٲر  لگہِ،  ﴿پوشیدٕہ  اَسرارَو  نِشہِ  چُھ  مُراد  پرٛتھ  شخصہٕ  سٕنٛدۍ  تِم  اعمال  تہِ  یِم  دُنیاہس  منٛز  اکھ  راز  بٔنِتھ  روٗدِمٕتۍ  ٲسۍ  تہٕ  تِم  معاملات  تہِ  یِم  پننِس  ظٲہری  صورتس  منٛز  دُنیا ہس  برونٹھ  کُن  آے،  مگر  یِمن  پٔتۍ  کِنۍ  یِمہٕ  نیتہٕ  اغراض  تہٕ  خواہشات  کٲم  کران  آسہٕ  تِمن  ہُنٛد  حال  روٗد  لُکن  ژھایہِ﴾


Mirwaiz: پس آسہِ نہٕ تَمہِ دۅہ أمِس انسانس کانٛہہ طاقتَہ نہ کانٛہہ مددگارَہ۔
Tahir: پتہٕ نَہ آسہِ انسانس نِشہِ (پانہٕ) کانٛہہ طاقت تہٕ نَہ آسہِ کانٛہہ (تٔمۍ سُنٛد) مددگار۔
Transliteration: Fam<u>a</u> lahu min quwwatin wal<u>a</u> n<u>as</u>ir<b>in</b>
Athar:
  تَمہِ  وقتہٕ  آسہِ  نہٕ  انسانس  خۅد  پنُن  کانٛہہ  زور  تہٕ  نہ  آسہِ  أمِس  کانٛہہ  مدد  کرن  وول۔


Athar: قسم چُھ روٗد ترٛاوَن والہِ آسمانُک۔
Mirwaiz: بیٚیہِ چھُ قَسم روٗد ترٛاووُنہِ آسمانُک۔
Transliteration: Wa<b>al</b>ssam<u>a</u>i <u>tha</u>ti a<b>l</b>rrajAA<b>i</b>
Tahir:
  تَمہِ  آسمٲنۍ  کایناتُک  قسم  یۅسہٕ  بیٚیہِ  پننِس  ابتدائی  حالتس  منٛز  پۆت  پھیرن  واجِنۍ  چھے٘۔  


Mirwaiz: چھُنہٕ سُہ ٹھٹھہٕ کتَھہ۔
Tahir: بیٚیہِ چھَنہٕ یہِ اَسنٕچ کتھ۔
Transliteration: Wam<u>a</u> huwa bi<b>a</b>lhazl<b>i</b>
Athar:
  ٹھٹھہٕ  مَسخرِل  نہٕ  کینٛہہ۔  ﴿یعنی  یِتھہٕ  پٲٹھۍ  آسمانہٕ  بٲرِشن  ہُنٛد  وَسُن  تہٕ  زمین  پٔھٹِتھ  تَمہِ  منٛزٕ  کُلیٚن  کٹیٚن  ہُنٛد  کھسُن  چُھنہٕ  کانٛہہ  مذاق  بلکہ  چھےٚ  اکھ  سنجیدٕہ  حقیقت،  تِتھے  پٲٹھۍ  ییٚمہِ  چیزٕچ  قرآن  خبر  دِوان  چُھ  زِ  انسانس  چُھ  بیٚیہِ  پننِس  خدایس  کُن  واپس  پھیرُن،  یِتہِ  چَھنہٕ  کانٛہہ  ٹھٹھہٕ  مسخٔرِل  کینٛہہ  بلکہ  چھےٚ  دُوٹوک  کتھ۔﴾


Athar: پَس ترٛٲوِیوٗکھ اے نبیؐ، پننِس حالس پٮ۪ٹھ ترٛٲوِتھ دِیِو یِمن کٲفرن رَژھا مہلت۔
Mirwaiz: پس مہلت دِیِو توٚہۍ کٲفرن، سۅے مہلت دِیوٗکھ کم کینٛہہ کالاہ، وُچھِو تِمن کیا بنہِ۔
Transliteration: Famahhili alk<u>a</u>fireena amhilhum ruwayd<u>a</u><b>n</b>
Tahir:
  لہٰذا  دِیِو  تۆہۍ  کٲفرن (ہَنَہ) مہلت، (زیادٕہ  نہٕ  بس)  تِمن  تۯٲوِو  رَژھ  کھنڈ  (بیٚیہِ) یَلہٕ  گی۔


Mirwaiz: ییٚمۍ سورُے پٲدٕہ کوٚر، پس کوٚرُن برابر تہٕ موزون۔
Transliteration: Alla<u>th</u>ee khalaqa fasaww<u>a</u>
Athar:
  ییٚمۍ  پٲدٕ  کوٚر  تہٕ  تناسُب  کوٚرُن  قٲیِم،  ﴿یعنی  زمین  پٮ۪ٹھہٕ  آسمانس  تام  کوٚرُن  کائناتُک  پرٛتھ  کانٛہہ  چیز  پٲدٕ،  تہٕ  یُس  چیز  تہِ  پٲدٕ  کوٚرُن،  سُہ  بنووُن  بالکل  سیوٚد  تہٕ  دُرست  شکلہِ  اندر،  تمیُک  توازُن  تہٕ  تناسُب  کوٚرُن  ٹھیک  پٲٹھۍ  قٲیِم،  یہِ  کوٚرُن  تتھ  صورتس  پٮ۪ٹھ  پٲدٕ  زِ  اِمہِ  چیزٕ  خٲطرٕ  ہیٚکہِ ہے  نہٕ  اَمہِ  کھۅتہٕ  بہتر  صورتُک  تصورُے  کرنہٕ  یِتھ﴾

Tahir:
  ییٚمۍ (کایناتُک  پۯتھ  کانٛہہ  چیز) پٲدٕ  کۆر  پتہٕ  دِیتُن  تَتھ (تمیکۍ  تمام  ضروریات  مکمل  کٔرتھ) درست  توازُن۔


Mirwaiz: بیٚیہِ ییٚمۍ پرٛتھ أکۍ سٕندِ خٲطرٕہ کٲم مقرر کٔر، توپتہٕ ہٲونس تَتھ کُن وَتھ۔
Transliteration: Wa<b>a</b>lla<u>th</u>ee qaddara fahad<u>a</u>
Athar:
  ییٚمۍ  تقدیر  بنوو  ﴿یعنی  پرٛتھ  کانٛہہ  چیز  پٲدٕ  کرنہٕ  برونٛہہ  آو  یہِ  طے  کرنہٕ  زِ  أمِس  کیا  کٲم  چھےٚ  دُنیاہس  اندر  کرٕنۍ  تہٕ  اَمہِ  کامہِ  ہٕنٛدِ  باپت  کیا  مقدار  گژھیٚس  آسُن،  صفات  کیا  گژھنس  آسٕنۍ،  مقام  کتھ  جایہِ  گژھیٚس  آسُن،  أمۍ  سٕنٛدِ  بقاء،  قیام  تہٕ  کرنہٕ  کرٛاونہٕ  خٲطرٕ  کم  واقع  تہٕ  ذرائع  یِن  فراہم  کرنہٕ،  کمہِ  ساعتہٕ  یِیہِ  وجوٗدس،  کوٚت  تام  کرِ  پننہِ  حصٕچ  کٲم،  کمہِ  ساعتہٕ  تہٕ  کِتھہٕ  پٲٹھۍ  سپدِ  ختم۔  امہِ  پوٗرٕ  سکیمہِ  ہُنٛد  کُنُے  ناو  چُھ   تقدیر﴾  تہٕ  پتہٕ  ہٲوٕن  وَتھ  ﴿یعنی  کانٛہہ  چیز  تہِ  آو  نہٕ  محض  پٲدٕ  کٔرِتھ  یلہٕ  ترٛاونہٕ،  بلکہ  یُس  تہِ  چیز  ییٚمہِ  کامہِ  خٲطرٕ  پٲدٕ  کرنہٕ  آو،  تَتھ  آو  تَمہِ  کامہِ  ہٕنٛدِ  انجام  دِنُک  طریقہٕ  وَننہٕ﴾

Tahir:
  تہٕ  یی٘مۍ (پۯ  تھ  کُنہِ  چیزٕ  خٲطرٕ) متعین  پروگرام  مقرر  کو٘ر  پتہٕ  ؤنُن (تَتھ  پننہِ  پننہِ  نظام  مطٲبق  روزنٕک  تہٕ  پکنُک)  طریقہ


Tahir: (اے عظمت والہِ ٹاٹھہِ!) أسۍ پرناوَو تۆہۍپانہ ٕ (تِیُتھ) زِ تۅہیہِ مَشَو نہٕ (زانٛہہ)۔
Transliteration: Sanuqrioka fal<u>a</u> tans<u>a</u>
Athar:
  أسۍ  پرناوَو  توٚہۍ،  پتہٕ  گژِھہ  نہٕ  تۅہیہِ  زانٛہہ  مٔشِتھ۔  ﴿ابتدٲئی  زمانس  اندر  ییٚلہِ  وَحی  نٲزِل  گژھنُک  سلسلہٕ  وُنہِ  شروعٕے  سپُدمُت  اوس،  کُنہِ  کُنہِ  ساعتہٕ  اوس  یہِ  سپدان  زِ  جبریلؑ  ٲسۍ  نہٕ  وُنہِ  وَحی  بوزنٲوِتھ  فارغ  آسان  گٔمٕتۍ  زِ  حضورؐ  ٲسۍ  مشرپھ کہ  اندیشہِ  ابتدٲئی  حصہٕ  دۅہراونہِ  لگان۔  أتھۍ  بنیادس  پٮ۪ٹھ  دِیُت  اللہ  تعالیٰ ہن  حضور  صلی  اللہ  علیہ و سلمس  یہِ  اطمینان  زِ  وَحی  نٲزِل  سپدنہٕ  وقتہٕ  روٗزِو  توٚہۍ  خاموشی  سان  بوزان۔  سٲنۍ  کٲم  چھےٚ  توٚہۍ  پرناوٕنۍ  تہٕ  سُہ  گژھیٚو  ہمیشہ  تۅہیہِ  یاد۔﴾

Mirwaiz:
  أسۍ  ہاز  پرناوَو  توٚہۍ  یا  رسول  اللہؐ  یہِ  قرآنِ  مجید  پَس  مٔشرٲوِو  نہٕ  تۅہیہِ  کینٛہہ  تہِ۔


Transliteration: Ill<u>a</u> m<u>a</u> sh<u>a</u>a All<u>a</u>hu innahu yaAAlamu aljahra wam<u>a</u> yakhf<u>a</u>
Athar:
  تَمہِ  ورٲے  یہِ  اللہ  تعالیٰ  ییٚژِھہ  ﴿یعنی  پوٗرٕ  قرآنُک  اکھ  اکھ  لفظ  تُہٕنٛدِس  یاداشتس  منٛز  محفوظ  سپدُن  چُھنہٕ  تۅہیہِ  پننہِ  طاقتُک  کمال  کینٛہہ  بلکہ  چُھ  اللہ  تعالیٰ  سٕنٛدِ  فضلُک  تہٕ  تٔمۍ  سٕنٛدِ  توفیقُک  نتیجہِ۔  نتہٕ  ہرگاہ  اللہ  تعالیٰ  ییٚژِھہ  سُہ  ہیٚکہِ  اَتھ  مٔشراونٲوِتھ  تہِ﴾  سُہ  چُھ  ظٲہرس  تہِ  زانان  تہٕ  یہِ  کینٛژھاہ  پوٗشیدٕہ  چُھ  تَتھ  تہِ  چُھ  زانان۔

Mirwaiz:
  مگر  تی  یہِ  اللہ  تعالیٰ  ییٚژِھہ،  بے  شک  اللہ  تعالیٰ  چھُ  زانان  بڈِ  پرُن  تہِ  تہٕ  لۅتہِ  پرُن  تہِ۔

Tahir:
  مگر  یہِ  اللہ  تعالیٰ  یژھہ،بے  شک  چُھ  سُہ  جہر  تہٕ  خفی  (یعنی  ننہِ  تہٕ  کٔھٹِتھ  بیٚیہِ  بَڈِ  تہٕ  لۅتہِ) تمام  کتھن  زانان۔


Mirwaiz: پس پٔرِو توٚہۍ لوٗکن وعظ ہرگاہ وعظ پرُن لوٗکن فٲیدٕہ تہٕ نفع دِیہِ۔
Tahir: لہٰذا روٗزِو تۆہۍ نصیحت کران بشرطیکہ نصیحت دِیہِ (بوزن والیٚن) فٲیدٕہ۔
Transliteration: Fa<u>th</u>akkir in nafaAAati a<b>l</b><u>thth</u>ikr<u>a</u>
Athar:
  لہٰذا  کٔرِو  توٚہۍ  نصیحت  ہرگاہ  نصیحت  فٲیدٕہ  مند  آسہِ،  ﴿یعنی  ٲسۍ  چِھنہٕ  تبلیغِ  دین کِس  معاملس  منٛز  توٚہۍ  کُنہِ  مشکلس  منٛز  ترٛاوٕنۍ  یَژھان  زِ  توٚہۍ  بوزنٲوِیوٗکھ  تِم  یِم  زٔرۍ  چِھ  تہٕ  نابیناہن  ہٲوِو  وَتھ،  بلکہ  چِھ  أسۍ  اکھ  سہل  وَتھ  تُہٕنٛدِ  خٲطرٕ  میسّر  تھاوان،  تہٕ  سۅ  چھےٚ  یہِ  زِ  نصیحت  کٔرِو  تَتھ  جایہِ  ییٚتہِ  تۅہیہِ  باسہِ  زِ  کانٛہہ  چُھ  اَمہِ  نِشہِ  فٲیدٕہ  تُلنہٕ  خٲطرٕ  تیار،  تِمن  لُکن  پتہٕ  پتہٕ  پکنٕچ  چھَنہٕ  کانٛہہ  ضرورت  یِمن  ہٕنٛدِس  بارس  منٛز  تُہُنٛد  تجربہٕ  آسہِ  وَنان  زِ  تِم  چھِنہٕ  نصیحت  قبول  کرٕنۍ  یَژھان۔﴾


Athar: تہٕ پننِس رب سُنٛد ناو ہیوٚتُن تہٕ پتہٕ پٔرٕن نماز۔
Mirwaiz: بیٚیہِ ییٚمۍ پننِس پروردِگارٕ سُنٛد نامِ پاک ہیٚتھ نٮ۪ماز پٔر۔
Transliteration: Wa<u>th</u>akara isma rabbihi fa<u>s</u>all<u>a</u>
Tahir:
  بیٚیہِ  روٗد  سُہ  پننِس  ربّ  سٕندِ  ناوٕچ  ذکر  کران  تہٕ  (کثرت  تہٕ  پابندی  سان) روٗدنماز  پران۔


Athar: مگر توٚہۍ چِھو دُنیا چہِ زندگی ترجیح دِوان۔
Transliteration: Bal tuthiroona al<u>h</u>ay<u>a</u>ta a<b>l</b>dduny<u>a</u>
Mirwaiz:
  اے  مُنکِرو  توٚہۍ  چھِو  نہٕ  ٲخرتُک  سامانہٕ  کران  بلکہ  چھِو  توٚہۍ  پسند  کران  دنیاہٕچ  ناپائدار  زندگی۔

Tahir:
  بلکہ  چِھو  تۆہۍ (اللہ  تعالیٰ  ہس  کُن  رجوع  کرنہٕ  بجایہِ)  دُنیٲوی  زندگی (ہٕندۍ  میچھر) پانہٕ  ناوان۔


Athar: ابراہیمؑ تہٕ موسیؑ سٕنٛدٮ۪ن صحیفن اندر۔
Tahir: (یِم) ابراہیم تہٕ موسیٰ (علیہم السلام) سٕندۍ صحیفہ چِھ۔
Transliteration: <u>S</u>u<u>h</u>ufi ibr<u>a</u>heema wamoos<u>a</u>
Mirwaiz:
  حضرت  ابراہیمؑ  سٕنزن  کتابن  تہٕ  حضرت  موسیؑ  سٕنزن  کتابن  اندر  تہِ۔  (حضرتِ  ابراہیمسؑ  پٮ۪ٹھ  ٲسۍ  داہ  صحیفہٕ  نٲزل  سپدمٕتۍ۔  حضرت  موسیؑ  ہس  پٮ۪ٹھ  تہِ  ٲسۍ  توراۃ  برٛوٗنٹھ  داہ  صحیفہٕ  نٲزل  سپدِمٕتۍ۔  رواہ  عبد  ابن  حمید  کمافی  روح  المعانی)


Athar: تۅہیہِ چَھوٕہ وٲژمٕژ اِحاطہٕ کرن واجِنہِ آفٔژ ہٕنٛز خبر ﴿یعنی قیامتٕچ خبر﴾؟
Tahir: کیا تۅہیہِ وٲژوٕ (پۯتھ چیزس پیٚٹھ) وَلُتھ کرن واجِنہِ قیامتٕچ خبر۔
Transliteration: Hal at<u>a</u>ka <u>h</u>adeethu algh<u>a</u>shiyat<b>i</b>
Mirwaiz:
  کیا  تۅہیہِ  نِشہِ  وٲژہ  خبر  یا  رسول  اللہؐ  قیامتٕچ  یۅسہٕ  لوٗکن  پننیو  سختیو  سٍتۍ  احاطہ  کرِہ؟


Mirwaiz: کینٛہہ بُتھۍ آسن تَمہِ دۅہ تھاریمٕتۍ۔
Tahir: تَمہِ دۅہ کٲتیاوے بُتھۍ گژھن خٔجِل تہٕ خوار۔
Transliteration: Wujoohun yawmai<u>th</u>in kh<u>a</u>shiAAa<b>tun</b>
Athar:
  کینٛہہ  بُتھۍ  آسن  تَمہِ  دۅہ  واریاہ  خوف  زدٕہ۔  ﴿بُتھیٚن  ہُنٛد  لفظ  چُھ  یَتھ  جایہِ  شخصن  ہٕنٛدِس  معنیَس  منٛز  ورتاونہٕ  آمُت۔  چونکہِ  انسان  سٕنٛدِ  جسمہٕ  منٛزٕ  چُھ  نمایاں  ترین  چیز  أمۍ  سُنٛد  بُتھ،  اَمہِ  موجوٗب  چِھ  کینٛہہ  لوٗکھ  وَننہٕ  بجایہِ  کینٛہہ  بُتھۍ  الفاظ  ورتاونہٕ  آمٕتۍ﴾


Athar: سخت مشقت آسن کران، تٔھکۍ تٔھکۍ آسن گژھان۔
Mirwaiz: کٲم کرٕوٕنۍ تہٕ تھکہٕ وٕنۍ۔
Transliteration: AA<u>a</u>milatun n<u>as</u>iba<b>tun</b>
Tahir:
  (اللہ  تعالیٰ  مٔشرٲوِتھ  دُنیٲوی)  محنت  کرن  وٲلۍ  (کینٛژھن  دۅہن  ہٕندِ  عٲش  و  آرام  خٲطرٕ  سخت)  مشقت  ویٚتراوَن  وٲلۍ۔


Athar: تَتہِ بوزَن نہٕ تِم کانٛہہ بے ہوٗدٕہ کتھ۔
Mirwaiz: بوزن نہٕ تِم تَتھ جنتس اندر بے ہودٕہ کتھ۔
Transliteration: L<u>a</u> tasmaAAu feeh<u>a</u> l<u>a</u>ghiya<b>tan</b>
Tahir:
  تَتھ  منٛز  بوزن  نہٕ  کانٛہہ  بے  ہوٗدٕ  کتھ (یِتھہٕ  پٲٹھۍ  اہلِ  بٲطل  تِمن  سٍتۍ  دنیاہس  منٛز  کران  ٲسۍ)۔


Mirwaiz: کیا سنا وُچھان چھِنا یِم مکٕکۍ کٲفر ووٗنٹس کُن کِتھہٕ پٲٹھۍ چُھ پٲدٕہ کرنہٕ آمُت؟
Transliteration: Afal<u>a</u> yan<i><u>th</u></i>uroona il<u>a</u> alibili kayfa khuliqat
Athar:
  ﴿یِم  لُکھ  چِھنہٕ  مانان﴾  تیٚلہِ  کیا  یِم  چِھنا  اوٗنٹن  وُچھان  زِ  کِتھہٕ  پٲٹھۍ  چِھ  آمٕتۍ  پٲدٕ  کرنہٕ؟

Tahir:
  (انکار  کرن  وٲلۍ  چِھ  تعجب  کران  زِ  جنتس  منٛز  کِتھہٕ  پٲٹھۍ  بَنہِ  یہِ  سورُے  تیٚلہِ) کیا  یِم  لُکھ  چِھنا  اوٗنٹس  کُن  وُچھان  زِ  سُہ  کِتھہٕ  پٲٹھۍ  چُھ (عجیب  ساختس  پیٚٹھ)  بناونہٕ  آمُت؟


Athar: آسمان چِھنا وُچھان زِ کِتھہٕ پٲٹھۍ چُھ آمُت تھوٚد تھاونہٕ؟
Mirwaiz: بیٚیہِ آسمانس کُن کِتھہٕ پٲٹھۍ چھُ سُہ بلند کرنہٕ آمُت؟
Transliteration: Wail<u>a</u> a<b>l</b>ssam<u>a</u>i kayfa rufiAAat
Tahir:
  تہٕ  آسمانس  کُن  (چِھنا  نظر  تراوان) زِ  سُہ  کِتھہٕ  پٲٹھۍ  چُھ (عظیم  وُسعتو  سان) تُلنہٕ  آمُت؟


Athar: پہاڑ چِھنا وُچھان زِ کِتھہٕ پٲٹھۍ چِھ آمٕتۍ نصب کرنہٕ؟
Mirwaiz: بیٚیہِ کۅہن کُن کِتھہٕ پٲٹھۍ چھِ تِم تَھاونہٕ آمٕتۍ؟
Transliteration: Wail<u>a</u> aljib<u>a</u>li kayfa nu<u>s</u>ibat
Tahir:
  تہٕ  پہاڑن  کُن (چِھنا  وُچھان) زِتِم  کِتھہٕ  پٲٹھۍ  چِھ  (زمین  نِشہِ  وۅتلٲوِتھ) کھڑاکرنہٕ  آمٕتۍ؟


Mirwaiz: بیٚیہِ زمینس کُن کِتھہٕ پٲٹھۍ چھُ سُہ ؤہراونہٕ آمُت؟
Tahir: تہٕ زمینس کُن (چِھنا وُچھان) زِ سۅ کِتھہٕ پٲٹھۍ چھے٘ (گولائی باوجود) وَتھراونہٕ آمٕژ؟
Transliteration: Wail<u>a</u> alar<u>d</u>i kayfa su<u>t</u>i<u>h</u>at
Athar:
  تہٕ  زمین  چِھنا  وُچھان  زِ  کِتھہٕ  پٲٹھۍ  چھےٚ  آمٕژ  وَتھراونہٕ؟  ﴿یعنی  اگر  یِم  لُکھ  ٲخرت  چہ  یِمہٕ  کتھہٕ  بوٗزِتھ  ونان  چھِ  زِ  ٲخر  یہِ  سورُے  کینٛہہ  کِتھہٕ  پٲٹھۍ  سپدِ،  کیا  تِمَو  چھُنا  خۅد  پننِس  أندۍ  پٔکۍ  کِس  دنیاہس  نظر  ترٲوِتھ  وُچھمُت  تہٕ  زانٛہہ  چُھکھنا  سوٗنچمُت  زِ  یِم  اوٗنٹ  کِتھہٕ  پٲٹھۍ  چِھ  بناونہٕ  آمٕتۍ؟  یہِ  آسمان  کِتھہٕ  پٲٹھۍ  سپُد  بُلند؟  یِم  پہاڑ  کِتھٕ  پٲٹھۍ  سپٕدۍ  قٲیِم؟  یہِ  زمین  کِتھہٕ  پٲٹھۍ  آیہِ  وتھراونہٕ؟  یِمہٕ  سٲری  چیز  اگر  بٔنِتھ  ہیٚکہٕ  ہن،  تہٕ  بٔنِتھ  چِھ  یِمن  برونٹٛھہٕ  کنہِ  موجود،  تیٚلہِ  کیازِ  ہیٚکہِ  نہٕ  قیامت  یِتھ؟  ٲخرتس  منٛز  کیازِ  ہیٚکہِ  نہٕ  بیاکھ  اکھ  دُنیا  بٔنِتھ؟  دوزخ  تہٕ  جنت  کیازِ  ہیٚکن  نہٕ  ٲسِتھ؟﴾


Athar: فجرُک قسم،
Mirwaiz: صُبحُک قَسم،
Transliteration: Wa<b>a</b>lfajr<b>i</b>
Tahir:
  تَمہِ  صبحُک  قسم (ییٚمہِ  سٍتۍرٲژ  ہٕنزگٹہٕ  دوٗر  گٔیہِ) ﴿مُراد  چُھ  پریٚتھ  دُہُک  صُبح  یا  چُھ  نمازِ  فجر  نتہ  چُھ  بطور  خاصماہذی  الحجُک  گۅڈنُیک  صُبح  یا  عید  الاضحیٰ  ہُک  صُبح۔  امہ  نِش  چھےٚ  مُراد  محمد  مصطفےٰ  صلی  اللہ  علیہ  وسلمن  ہٕنز  ذاتِ  گرامی  تہِ  یہِند  بعثت  سٍتۍ  انہِ  گٔٹۍ  رٲژ  ہُند  خٲتمہ  سپُد  تہٕ  ایمانُک  صُبگ  پھوٚل۔﴾


Athar: تہٕ داہن رٲژن ہُنٛد،
Mirwaiz: بیٚیہِ دَہن رَٲژن ہُنٛد قَسم،
Transliteration: Walay<u>a</u>lin AAashr<b>in</b>
Tahir:
  تہٕ  دہن (مبارک) رٲژن  ہُنٛد  قسم ﴿مُراد  چھےٚ  ماہِ  رمضان  کیٚن  پٔتۍ  میٚن  دٔہن  دۅہن  ہٕنزٕ  رٲژ  یا  محرم  کیٚن  گۅڈنکیٚن  دٔہن  دۅہن  ہٕنز  رٲژ  یا  ذی  الحج  کیٚنگۅڈنکیٚن  دٔہن  دۅہن  ہٕنز  رٲژ  یمہ  برکاتو  تہٕ  درجاتو  سٍتۍ  ؤلتھ  چھےٚ۔﴾


Athar: بیٚیہِ جُفتُک تہٕ طاقُک،
Mirwaiz: بیٚیہِ جُفتُک تہٕ طاقُک قَسم،
Transliteration: Wa<b>al</b>shshafAAi wa<b>a</b>lwatr<b>i</b>
Tahir:
  بیٚیہِ  جفتُک  قسم  تہٕ  طاقُک  قسم﴿جُفت  ﴿جورٕ﴾  نِشہ  چُھ  مُراد  سورے  مخلوق  یُس  جورن  ہٕندس  صورتس  منٛز  پٲدٕ  چُھ  آمُت  کرنہ،  تہٕ  طاق﴿فرد  تہٕ  تنہا﴾  نِشہ  چُھ  مُرادخٲلق  یُس  وحدہُ  لاشریک  چُھ۔۔  یا  شفع  چُھ  یومِ  نحر﴿قۅربٲنی﴾تہٕ  وتر  چُھ  یومِ  عرفہ  ﴿حج﴾،  یا  شفع  نِش  چُھ  مُراد  دنیاہٕکۍ  رات  دۅہ  تہٕ  وتر  نِشہ  چھپ  مُرادقیامتُک  دۅہ  یمُیک  نہ  کانٛہہ  شب  آسہِ۔  یا  شفع  نِش  چھپ  مُراد  تمام  ورۍ  یچہ  عام  جُفت  رٲژ  تہٕ  وتر  نِش  چھپ  مُراد  عام  ورۍ  یچہ  برکت  واجنہ  طاق  رٲژ،  مثلاً  شبِ  معراج،  شبِ  برات،  شبِ  قدر  بیترِ  یمہ  پیٚٹھُس  پیٚٹھ  رجب،  شعبان  تہٕ  رمضانس  منٛز  یوان  چھےٚ۔یا  شفع  نِش  چِھ  مراد  حضرت  آدم  علیہ  السلام  تہٕ  حضرت  حوا  علیہ  السلامن  ہٕنز  گۅڈنِچ  جوٗرۍ  تہٕ  وتر  نِشہ  چِھ  مُراد  تنہا  حضرت  آدم  علیہ  السلام  یہِندِ  سٍتۍ  انسٲنیت  کہِ  تخلیقُک  ابتدا  سپُد۔﴾


Athar: تہٕ رٲژ ہُنٛد ییٚلہِ سۅ رخصت آسہِ ہیٚوان سپدُن،
Mirwaiz: بیٚیہِ رٲژ ہُند قسم ییٚلہِ سۅ گُزران چھےٚ،
Transliteration: Wa<b>a</b>llayli i<u>tha</u> yasr<b>i</b>
Tahir:
  تہٕ  رٲژ  ہُنٛد  قسم  ییٚلہِ  نیرِ (مُراد  چُھ  پۯتھ  شب  یا  بطورِ  خاص  شبِ  مزدلفہ  یا  شبِ  قدر) 


Tahir: بے شک چُھ یِمن منٛز گاٹلیٚن خٲطرٕ بۆڈ قسم۔
Transliteration: Hal fee <u>tha</u>lika qasamun li<u>th</u>ee <u>h</u>ijr<b>in</b>
Athar:
  کیا  اَتھ  منٛز  چھا  کٲنٛسہِ  صاحبِ  عقل  ﴿انسان﴾  سٕنٛدِ  خٲطرٕ  کانٛہہ  قسم  ﴿ہاونٕچ  ضرورت﴾؟  ﴿یِنہٕ  والیٚن  آیتَن  پٮ۪ٹھ  ییٚلہِ  انسان  غور  کران  چُھ،  صاف  چُھ  باسان  زِ  رسول  اللہ  صلی  اللہ  علیہ و سلمن  تہٕ  کٲفرن  درمیان  چُھ  جزا  تہٕ  سزا  کِس  مسلس  پٮ۪ٹھ  بحث  سپدان  اوسمُت،  یَتھ  منٛز  رسولُ  اللہؐ  اَتھ  کتھہِ  ثابت  کران  ٲسۍ  تہٕ  کٲفر  ٲسۍ  اتھ  انکار  کران۔  اَتھ  پٮ۪ٹھ  آو  ژۅن  چیزن  ہُنٛد  قسم  ہٲوِتھ  فرماونہٕ  زِ  اَتھ  حق  چہ  کتھہِ  پٮ۪ٹھ  شہادت  دِنہٕ  خٲطرٕ  چھا  اَمہِ  پتہٕ  بیٚیہِ  کُنہِ  قسمٕچ  ضرورت  روزان؟﴾

Mirwaiz:
  چَھا  یَتھ  قَسمس  اندر  قسمَہ  کٲفی  تہٕ  معتبر  عقلہِ  وٲلِس  کِیُت؟  (جوابِ  قَسم  یعنی  ییٚمہِ  خٲطرٕہ  یِم  قسم  ہاونہٕ  آے  سُہ  چھُ  حذف  کرنہٕ  آمُت،  سُہ  گوٚو  لَتعَذبَنّ  یعنی  اے  منکرو!  تۅہیہِ  یِیوٕ  ضرور  عذاب  کرنہٕ  بروٗنٹھمِیٚن  مُنکرن  ہٕندۍ  پٲٹھۍ۔)


Athar: ﴿یعنی﴾ تٔھدۍ ستوٗن ﴿بناوَن﴾ والیٚن عادِ اِرمن سٍتۍ۔
Transliteration: Irama <u>tha</u>ti alAAim<u>a</u>d<b>i</b>
Mirwaiz:
  یِم  عادِ  اِرم  ٲسۍ،  یِم  تٔھدۍ  قدٕہ  وٲلۍ  ٲسۍ،  (تِمو  أندرٕہ  زِیٹھِس  شخصہٕ  سُند  قد  اوس  ژور  ہتھ  گز  شرعی۔)

Tahir:
  (یِم  اہلِ) اِرم  ٲسۍ (تہٕ) بڑۍ  بٔڑۍ  تھم  (یعنی  تھمن  ہٕندۍ  پٲٹھۍدراز  قد  تہٕ  تٔھدۍ  محل) وٲلۍ  ٲسۍ۔


Athar: تِمن ہیوٗ اوس نہٕ کانٛہہ قوم دُنیاہس اندر پٲدٕ کرنہٕ آمُت؟
Tahir: یِمن ہیوٗ (دُنیاکیٚن) مٕلکن منٛز (کانٛہہ تہِ) پٲدٕ آو نہٕ کرنہٕ۔
Transliteration: Allatee lam yukhlaq mithluh<u>a</u> fee albil<u>a</u>d<b>i</b>
Mirwaiz:
  یہِ  گوٚو  سُہ  قبیلہٕ  یِمن  ہیوٗ  پٲدٕہ  آو  نہٕ  کرنہٕ  قد  و  قامتس  تہٕ  قوت  و  طاقتس  اندر  بیٚین  شہرن  اندر  کانٛہہ  قبیلَہ۔


Athar: بیٚیہِ ثموٗدَس سٍتۍ یِمَو وٲدی اندر بال ٲسۍ گٔرِمٕتۍ؟
Transliteration: Wathamooda alla<u>th</u>eena j<u>a</u>boo a<b>l</b><u>ss</u>akhra bi<b>a</b>lw<u>a</u>d<b>i</b>
Mirwaiz:
  بیٚیہِ  وُچھُو  نا  تۅہیہِ  تُہٕندۍ  پروردِگارن  کیا  کوٚر  قومِ  ثمودس  یِمَو  کۅہ  تہٕ  پل  ژٔٹِتھ  وادی  القرّا  ہس  منٛز  مضبوط  گھرٕ  بنٲوۍ؟

Tahir:
  تہٕ  ثمودس (سٍتۍکیا  سلوک  سپُد) یِمو (قری) وٲدی  منٛز  پَل  ژٔٹۍ (ژٹۍکنیٚو  سٍتۍ  ہتہٕ  واد  شہر  تعمیرکرۍ)  مٕتۍٲسۍ۔


Athar: تہٕ میخہٕ وٲلِس فرعونس سٍتۍ؟
Transliteration: WafirAAawna <u>th</u>ee alawt<u>a</u>d<b>i</b>
Mirwaiz:
  بیٚیہِ  کیا  کوٚرُن  تس  فرعونس  یُس  میخہٕ  وول  اوس؟  (سۅنہٕ  سٕنزو  میخو  سٍتۍ  اوس  گُریٚن  نال  لاگان۔)

Tahir:
  تہٕ  فرعون (سُنٛد  کیا  حشر  سپُد) یُس  سیٚٹھاہ  لشکر  وول  (یا  میخو  سٍتۍ  لُکن  سزا  دِنہٕ  وول) اوس۔


Mirwaiz: پٔزۍ پٲٹھۍ تُہُند پروردِگار چھُ زاگنہٕ چہِ جایہِ ژَرژان سارِنٕے نافرمانن ہُنٛد حال۔
Tahir: بے شک چُھ تُہُنٛد ربّ (بُتھۍ پھِریٚن تہٕ نافرمانن) وارٕ پٲٹھۍ زاگہِ روٗزِتھ۔
Transliteration: Inna rabbaka labi<b>a</b>lmir<u>sa</u>d<b>i</b>
Athar:
  حقیقت  چھےٚ  یہِ  زِ  تُہُنٛد  رب  چُھ  زاگ  لٲگِتھ  بِہِتھ۔  ﴿زاگ  چِھ  تتھ  جایہِ  ونان  یتھ  جایہِ  کانٛہہ  شخص  کٲنٛسہِ  ہٕنٛدِس  انتظارس  منٛز  اَمہِ  غرضہٕ  کٔھٹِتھ  چُھ  روزان  زِ  ییٚلہِ  سُہ  میٲنِس  زَدس  منٛز  یِیہِ  تمی  وقتہٕ  کرس  بہٕ  حملہٕ۔  انجامہٕ  نِشہِ  غٲفل،  بے  فکری  سان  چُھ  سُہ  اَپٲرۍ  نیران  تہٕ  اچانک  چُھ  شکار  گژھان۔  یٔہے  صورتِ  حال  چھےٚ  خدایس  مقابلہٕ  تِمن  ظٲلِمن  ہٕنٛز  یِم  دُنیاہس  اندر  فسادُک  طوفان  چِھ  برپا  کٔرِتھ  تھاوان،  تہٕ  تِمن  چُھنہٕ  اَمیُک  کانٛہہ  احساس  آسان  زِ  خداے  تہِ  چُھ  کانٛہہ  یُس  یِہٕنٛزٕ  حرکتہٕ  وُچھان  چُھ۔  تِم  چِھ  کھۅژنہٕ  ورٲے  دۅہ  کھۅتہٕ  دۅہ  زیادٕہ  زیادٕہ  غلطیہِ  کران۔  یوٚت  تام  زَن  سُہ  حد  چُھ  واتان  ییٚمہِ  برونٛہہ  اللہ  تعالیٰ  یِمن  چُھنہٕ  یَژھان  گژھنہٕ  دُین،  تمی  ساعتہٕ  چُھ  یِمن  پٮ۪ٹھ  اچانک  عذابُک  کوڑٕ  وَسان۔﴾


Athar:
  مگر  انسان  سُنٛد  حال  چُھ  یہِ  زِ  ییٚلہِ  أمۍ  سُنٛد  رب  أمِس  آزمٲیشہِ  منٛز  ترٛاوان  چُھ  تہٕ  أمِس  چُھ  عزت  تہٕ  نعمت  دِوان،  تیٚلہِ  چُھ  سُہ  ونان  زِ  پنٕنۍ  ربن  بنوونَس  بہٕ  عزت  دار۔

Mirwaiz:
  پس  نافرمان  انسان  یُس  چھُ،  ییٚلہِ  تس  تُہُند  پروردِگار  تٔۂندِ  ایمانٕچ  آزمٲیش  چھُ  کران،  پس  چھُس  عزت  دِوان  بیٚیہِ  چُھس  نعمت  عطا  کران،  پس  چھُ  دَپان  سُہ  پروردِگارن  کٔرٕم  بٔڈ  مہربٲنی۔

Tahir:
  مگر  انسان (چُھ  تِیُتھ) زِ  ییٚلہِ  تٔمۍ  سُنٛد  ربّ  تس  (راحت  تہٕ  آسٲیش  دِتھ) آزماوان  چُھ  تہٕ  عزت  چُھس  دِوان  بیٚیہِ  چُھس  نعمتہٕ  بخشان  تیٚلہِ  چُھ  سُہ  ونان،  میٲنۍ  ربّن  کۆر  مے٘  پیٚٹھ  کرم۔

Transliteration:
  Faamm<u>a</u> alins<u>a</u>nu i<u>tha</u> m<u>a</u> ibtal<u>a</u>hu rabbuhu faakramahu wanaAAAAamahu fayaqoolu rabbee akraman<b>i</b>


Athar:
  ییٚلہِ  سُہ  أمِس  آزمایِشہِ  منٛز  ترٛاوان  چُھ  تہٕ  أمۍ  سُنٛد  رزق  چُھ  أمِس  تنگ  کران،  تیٚلہِ  چُھ  وَنان  بہٕ  کوٚرنس  پنٕنۍ  ربن  ذلیل۔  ﴿یعنی  یہِ  چُھ  انسان  سُنٛد  مادٕہ  پرستانہٕ  زندگی  ہُنٛد  نظریہِ۔  یتھ  دُنیاہس  اندر  مال  و  دولت  تہٕ  منصب  اقتدار  حٲصل  گژھنس  چُھ  سُہ  عزت  تہٕ  حٲصل  نہ  گژھنس  چُھ  ذلت  سمجھان۔  حالانکہ  اصل  حقیقت  یتھ  نہٕ  یہِ  سمجھان  چُھ  چھےٚ  یہِ  زِ  دُنیاہس  اندر  یَس  یِکینٛژھاہ  اللہ  تعالیٰ ہن  عطا  کوٚر،  تہِ  کوٚرنس  آزمٲیِشہِ  خٲطرٕ۔  دولت  تہٕ  اقتدار  تہِ  چُھ  آزمٲیش  تہٕ  غریبی  تہِ  چھےٚ  آزمٲیش۔﴾

Mirwaiz:
  لیکن  ییٚلہِ  سُہ  تَس  آزمٲیش  چھُ  کران  توپتہٕ  چھُس  رزقس  اندر  تنگی  کران،  تَمہِ  ساعتہٕ  چھُ  دَپان  پروردِگارن  کوٚرنس  ذلیل۔  (سُہ  چُھ  زانان  عزت  و  ذلت،  وسعت  و  تنگی  سٍتی  متعلق)

Tahir:
  البتہ  ییٚلہِ  سُہ  تس (تکلیف  تہٕ  مصیبت  دِتھ)  آزماوان  چُھ  تہٕ  تس  پیٚٹھ  چُھ  تٔمۍ  سُنٛد  رزق  تنگ  کران  تیٚلہِ  چُھ  سُہ  ونان،  میٲنۍ  ربّن  کۆرنس  بہٕ  ذلیل۔

Transliteration:
  Waamm<u>a</u> i<u>tha</u> m<u>a</u> ibtal<u>a</u>hu faqadara AAalayhi rizqahu fayaqoolu rabbee ah<u>a</u>nan<b>i</b>


Athar: ہرگز نہ، بلکہ توٚہی چِھو نہٕ یتیمس سٍتۍ عزتُک سلوک کران۔
Transliteration: Kall<u>a</u> bal l<u>a</u> tukrimoona alyateem<b>a</b>
Mirwaiz:
  حالانکہ  یہِ  چھَنہٕ  حقیقت  بلکہ  خواری  تُہنٛز  چھےٚ  اَمی  سببہٕ  کہ  عزت  چَھو  نہٕ  توٚہۍ  کران  یتیمس۔

Tahir:
  یہِ  کتھ  چھَنہٕ  بلکہ  (چھے٘  حقیقت  یہِ  زِ  عزت  تہٕ  مال  و  دولت  حٲصل  سپدنس  پیٚٹھ)  چِھو  نہٕ  تۆہۍ  یتیمن  قدر  تہٕ  عزت  کران۔


Athar: تہٕ اکھ أکِس چِھو نہٕ مسکین سٕنٛدِس کھیاونس پٮ۪ٹھ رغبت پٲدٕ کران۔
Mirwaiz: بیٚیہِ چھِو نہٕ رغبت دِوان مسکین کھیاونُک۔
Transliteration: Wal<u>a</u> ta<u>hadd</u>oona AAal<u>a</u> <u>t</u>aAA<u>a</u>mi almiskeen<b>i</b>
Tahir:
  تہٕ  نَہ  چِھو  تۆہۍ  مسکینن (یعنی  غریبن  تہٕ  محتاجن)  کھیٚن  کھیاونٕچ (سماجس  منٛز) اَکھ  أکِس  اَٹھکل  دِوان۔


Athar: تہٕ میراثُک سورُے مال چِھو سۅمبرٲوِتھ کھیوان۔
Mirwaiz: بیٚیہِ چِھو میراثُک مال کھیٚوان اورٕہ یورٕہ سۅمبرٲوِتھ بیٚیَن ہُنٛد حق۔
Transliteration: Watakuloona a<b>l</b>ttur<u>a</u>tha aklan lamm<u>a</u><b>n</b>
Tahir:
  تہٕ  وراثتُک  سورُے  مال  چِھو  ؤٹِتھ  (پانہٕ  سٕے)  کھیٚوان  (اَمہِ  منٛزٕ  چِھو  نہٕ  غریب  لُکن  ہُنٛد  حق  کڑان)۔


Tahir: یقینا ییٚلہِ زمین پاش پاش کٔرِتھ ریزٕہ ریزٕہ کرنہٕ یِیہِ۔
Transliteration: Kall<u>a</u> i<u>tha</u> dukkati alar<u>d</u>u dakkan dakk<u>a</u><b>n</b>
Athar:
  ہرگز  نہ  ﴿یعنی  تُہنٛد  یہِ  خیال  چُھ  غلط  زِ  توٚہۍ  کٔرِو  دُنیاہس  منٛز  یہِ  سورُے  کینٛژھاہ  تہٕ  اَمہِ  چہِ  پرٛژھگارِ  ہُنٛد  وقت  یِیہِ  نہٕ  زانٛہہ،  باز  پُرس  سپدِ  ضرور﴾  ییٚلہِ  زمینس  پیوٚٹُھس  پٮ۪ٹھ  دٔگۍ  دٔگۍ  سیٚکہِ  پٔھلۍ  یِن  بناونہٕ۔

Mirwaiz:
  یہِ  لگہِ  نہٕ  کرُن  اَمِیُک  نتیجہ  چھُ  سٮ۪ٹھاہ  کِرٛیوٗٹھ،  سُہ  دۅہ  پٲوِو  ژیٚتس  ییٚمہِ  دۅہ  سَم  سٕتُر  یِیہِ  کرنہٕ  زمینس  پَے  در  پَے  بِنلیو  سٍتۍ۔


Athar: تہٕ تُہُنٛد رب سپدِ جلوہ افروز اَتھ حالتس اندر زِ فرشتہٕ آسن صف در صف کھڑا۔
Mirwaiz: بیٚیہِ یِیہِ تُہُند پروردِگار بیٚیہِ یِن سٲری مَلک صف بصف روزن محشرکِس مٲدانس اندر۔
Transliteration: Waj<u>a</u>a rabbuka wa<b>a</b>lmalaku <u>s</u>affan <u>s</u>aff<u>a</u><b>n</b>
Tahir:
  تہٕ  تُہُنٛد  ربّ  سپدِ  جلوٕہ  گر  تہٕ  فرشتہٕ  آسن  قطار  درقطار (تٔمۍ  سٕندِس  دربارس  منٛز) حٲضر۔


Athar:
  تہٕ  جہنم  یِیہِ  اَمہِ  دۅہ  برونٛہہ  کُن  اَننہٕ،  تَمہِ  دۅہ  یِیہِ  انسانس  سمجھ،  تہٕ  تَمہِ  ساعتہٕ  کیا  فٲیدٕہ  چُھ  تٔمۍ  سٕنٛدِس  سمجھنس؟

Mirwaiz:
  بیٚیہِ  یِیہِ  اَننہٕ  تَمہِ  دۅہ  نارِ  جہنم،  تَمِی  دۅہ  کیا  رَٹہِ  نہیب  انسان  مگر  سُہ  کتہِ  آسہِ  تَمہِ  دۅہ  تٔمِس  نصیحت  رٹنُک  موقع۔

Tahir:
  تہٕ  تَمہِ  دۅہ  یِیہِ  جہنم  پیش  کرنہٕ،تَمہِ  دۅہ  تَرِ  انسانس  فکرِ  مگر (وۅنۍ) کتہ  سپدِ  تس  نصیحت (فٲیدٕہ  مند)۔

Transliteration:
  Wajeea yawmai<u>th</u>in bijahannama yawmai<u>th</u>in yata<u>th</u>akkaru alins<u>a</u>nu waann<u>a</u> lahu a<b>l</b><u>thth</u>ikr<u>a</u>


Transliteration: Yaqoolu y<u>a</u> laytanee qaddamtu li<u>h</u>ay<u>a</u>tee
Athar:
  سُہ  وَنہِ  زِ  کاش  مےٚ  آسہِ ہے  پننہِ  زندگی  خٲطرٕ  برونٹُھے  کینٛہہ  سامانہٕ  ﴿رٕژ  عمل﴾  کوٚرمُت۔

Mirwaiz:
  دَپنہِ  لگہِ  تَمہِ  دۅہ  کاش  کہ  برٛوٗنٹھ  آسہیم  سوٗزمٕژ  کانٛہہ  رٕژ  عملَہ  ییٚمہِ  عالمہٕ  چہِ  زندگی  خٲطرٕہ۔

Tahir:
  سُہ  وَنہِ،اے  کاش!مے٘  آسِہے  پننہِ (یَتھ  اصلی)  زندگی  خٲطرٕ (کینہہ) برونٹھ  کُن  سوٗزمُت (یُس  اَز  مے٘  بکار  لگہِ  ہے)۔


Mirwaiz: اے آرام رٹوٕنہِ نفسہٕ!
Tahir: اے اطمینان لبن والہِ نفسا۔
Transliteration: Y<u>a</u> ayyatuh<u>a</u> a<b>l</b>nnafsu almu<u>t</u>mainna<b>tu</b>
Athar:
  ﴿دوٚیِمہِ  پاسہٕ  سپدِ  ارشاد﴾  اے  نفسِ  مطمئن!  ﴿نفسِ  مطمئن  چُھ  مُراد  سُہ  انسان  ییٚمۍ  کُنہِ  شکہٕ  شُبہ  ورٲے  پوٗرٕ  اطمینانہٕ  تہٕ  ٹھنڈٕہ  دِلہٕ  سان  اللہ  وحدہٗ  لا  شریک  پنُن  رب  مون  تہٕ  انبیاہن  ہُنٛد  دینِ  حق  مونُن  پنُن  دین﴾


Mirwaiz: گژھ پننِس پروردِگارس کُن یَتھ حالس اندر کہ ژٕہ تس نِشہِ رٲضی سُہ ژےٚ نِشہِ رٲضی۔
Transliteration: IrjiAAee il<u>a</u> rabbiki r<u>ad</u>iyatan mar<u>d</u>iyya<b>tan</b>
Athar:
  پکھ  پننِس  ربس  کُن  اَتھ  حالتس  اندر  زِ  ژٕ  چُھکھ  ﴿پننہِ  نیک  انجامہٕ  کِنۍ﴾  خۅش  ﴿تہٕ  پننِس  ربس  نزدیک  چُھکھ﴾  پسندیدٕہ۔

Tahir:
  ژٕ  پھیر  پۆت  پننِس  ربّس  کُن  اَتھ  حالس  منٛز  زِ  ژٕ  گژھکھ  تٔمۍ  سٕنزِ  رضا (مندی) ہُنٛد  طالب  تہِ  آسُن  تہٕ  تٔمۍ  سٕنزِ  رضا  (مندی) ہُنٛد  مطلوب  تہِ (یعنی  ژٕ  گژھکھ  تمۍ  سنز  رضا  مندی  ژھارُن  تہٕ  سہُ  گژھِ  چٲنۍ  رضا  مندی  ژھارُن)۔


Mirwaiz: قَسم چھُس بہٕ ہاوان ییٚمہِ شہرُک یعنی مکہ معظمُک۔
Tahir: بہٕ چُھس ییٚمہِ شہرُک (یعنی مکُک) قسم کھیٚوان۔
Transliteration: L<u>a</u> oqsimu bih<u>atha</u> albalad<b>i</b>
Athar:
  نَہ،  ﴿یعنی  حقیقت  چَھنہٕ  تہِ  یہِ  تۅہیہِ  سمجھمُت  چُھو﴾  بہٕ  چُھس  قسم  ہاوان  ییٚمہِ  ﴿مکہ﴾  شہرُک،


Transliteration: Waanta <u>h</u>illun bih<u>atha</u> albalad<b>i</b>
Athar:
  تہٕ  حال  چُھ  یہِ  زِ  ﴿اے  نبیؐ﴾  یتھ  شہرس  اندر  چِھو  توٚہۍ  حلال  کرنہٕ  آمٕتۍ،  ﴿یعنی  یَتھ  شہرس  اندر  جانورن  تام  اَمان  چُھ  تَتہِ  چُھ  تۅہیہِ  پٮ۪ٹھ  ظلُم  کرُن  حلال  زاننہٕ  آمُت۔﴾

Mirwaiz:
  یَتھ  حالس  اندر  کہ  توٚہۍ  ٲسِو  اَتھ  شہرس  اندر  تشریف  تھٲوِتھ  یا  توٚہۍ  ٲژِو  اَتھ  شہرس  اندر  فاتحانہ  صورتس  منٛز  سارِوٕے  پابندیو  ورٲے،  (خداے  سٕندیٚن  دشمنن  تہہِ  تیغ  انان)

Tahir:
  (اے  عظمت  والہِ  ٹاٹھہِ!) اَمہِ  موجوب  زِ  تۆہۍ  چِھو  اَتھ  شہرس  منٛز  تشریف  فرما ﴿یہِ  ترجمہ  چُھ  لا  زٲید  کہ  اعتبارٕ۔اگر  لا  نفی  صحیح  خٲطرٕ  آسہِ  تیٚلہ  سپدِ  ترجمہ  یتھٕ  پٲٹھۍ،  بہٕ  کھیٚمہ  نہ  ﴿تمہِ  وقتہٕ﴾  ییٚمہ  شہرُک  قسم﴿اے  ٹاٹھِ!﴾  ییٚلہ  توٚہۍ  یمہ  شہرٕ  نِش  رۅخصت  سپدِو۔


Athar: بیٚیہِ چُھس قسم ہاوان مٲلۍ ﴿یعنی آدم﴾ سُنٛد تہٕ تِمن اولادن ہُنٛد یِم تس زاے،
Mirwaiz: بیٚیہِ چھُس قَسم ہاوان مٲلۍ سُند بیٚیہِ اولادن ہُند یعنی تمام مخلوقاتن ہُند۔
Transliteration: Waw<u>a</u>lidin wam<u>a</u> walad<b>a</b>
Tahir:
  (اے  عظمت  والہِ  ٹاٹھہِ!  تُہٕندِس)  مٲلِس  (آدم  یا  ابراہیم  علیہم  السلام)  سُنٛد  قسم  تہٕ  (تِہُنٛد)  قسم  یہِٕنز  ولادت  سپٕز۔  (یعنی  آدم  علیہ  السلامن  ہٕنز  صالح  ذُریّت  یا  تُہنزے  مبارک  ذات  یہِندِ  بٲعث  یہِ  شہر  مکہ  تہِ  لایقِ  قسم  بنیو۔﴾


Mirwaiz: پٔزۍ پٲٹھۍ پٲدٕہ کوٚر اَسہِ انسان سختی تہٕ مَشقتس اندر۔
Tahir: بے شک کۆر اَسہِ انسان مشقتس منٛز (مبتلا روزن وول) پٲدٕ۔
Transliteration: Laqad khalaqn<u>a</u> alins<u>a</u>na fee kabad<b>in</b>
Athar:
  پزَر  چُھ  یہِ  زِ  انسان  کوٚر  اَسہِ  مشقتس  اندر  پٲدٕ۔  ﴿یعنی  یہِ  دُنیا  چُھنہٕ  انسان  سٕنٛدِ  خٲطرٕ  مزٕہ  تُلنٕچ  تہٕ  عٲشہِ  سان  کھۅر  وَہرٲوِتھ  شۅنگنٕچ  جاے  کینٛہہ  بلکہ  چھےٚ  محنت،  مشقت  تہٕ  سختیہِ  ویٚتراونٕچ  جاے،  تہٕ  کانٛہہ  انسان  تہِ  ہیٚکہِ  نہٕ  اَمہِ  حالت  مٔنٛزۍ  نیرنہٕ  ورٲے  روٗزِتھ﴾


Mirwaiz: أمِس چھا گُمان کہ وُچُھم نہٕ کٲنسہِ؟ (اللہ تعالیٰ ہے چھُ سورُے وُچھان)
Tahir: کیا سُہ چھا یہِ خیال کران زِ سُہ وُچھ نہٕ (یِمہٕ فضول خرچی کران) کٲنسہِ۔
Transliteration: Aya<u>h</u>sabu an lam yarahu a<u>h</u>ad<b>un</b>
Athar:
  کیا  یہِ  چھا  سمجھان  زِ  یہِ  وُچھ  نہٕ  کٲنٛسہِ؟  ﴿یعنی  کیا  یہِ  فخر  کرن  وول  چُھنا  یہِ  سمجھان  زِ  پٮ۪ٹھہٕ  کنہِ  چُھ  کانٛہہ  خداے  تہِ  یُس  وُچھان  چُھ  زِ  کمَو  ذٔرِیَو  کِنۍ  کٔرٕن  یہِ  دولت  حٲصل  تہٕ  کمَن  کامیٚن  منٛز  کوٚرنس  فان؟﴾


Athar: کیا اَسہِ چَھنا أمِس زٕہ أچھ دِژمژٕ؟
Tahir: کیا اَسہِ بناوِ نا تس خٲطرٕ زٕ أچھ۔
Transliteration: Alam najAAal lahu AAaynayn<b>i</b>
Mirwaiz:
  کیا  اَسہِ  کَرِ  نا  پٲدٕہ  أمِس  أچھ  زٕہ؟  (یہِ  ییٚلہِ  تِمَو  أچھو  سٍتۍ  وُچھِتھ  ہیٚکہِ،  أچھ  پٲدٕہ  کروُن،  مخلوقن  بینٲئی  عطا  کروُن  ہیٚکہِ  نا  بندن  ہُند  حال  وُچھِتھ۔)


Mirwaiz: بیٚیہِ زیٚو تہٕ وُٹھ زٕہ؟
Tahir: تہٕ (تس دِژنا) اَکھ زیٚو تہٕ زٕوُٹھ۔
Transliteration: Walis<u>a</u>nan washafatayn<b>i</b>
Athar:
  تہٕ  اکھ  زیوٚ  تہٕ  وُٹھ  دِتمٕتۍ؟  ﴿مطلب  چُھ  یہِ  زِ  کیا  اَسہِ  دِتۍ نا  أمِس  علمہٕ  تہٕ  عقلہِ  ہٕنٛدۍ  ذرائع﴾


Athar: تہٕ ﴿نیکی تہٕ بدی﴾ ہٕنٛزٕ دۅشوَے ٹاکارٕہ وَتہٕ چَھس نا ہاوِمَژٕ؟
Tahir: تہٕ اَسہِ ہاوِ تس (خیروشر چہ) زٕ ٹاکارٕہ وَتہٕ (تہِ)۔
Transliteration: Wahadayn<u>a</u>hu a<b>l</b>nnajdayn<b>i</b>
Mirwaiz:
  بیٚیہِ  ہٲو  اَسہِ  تَس  وَتھ  خیرس  تہٕ  شرس  کُن  یا  دۅن  تھزرن  کُن؟  (یعنی  دۅد  چن  چن  دۅن  جاین  کُن۔


Athar: أمۍ کٔر نہٕ ہمت دُشوار گزار دَرٕہ کِنۍ نیرنٕچ۔
Tahir: سُہ ژاوٕے نہٕ (دینِ حق تہٕ رٕژِ عملہِ ہٕندِس) دُشوار گزار دَرس منٛز۔
Transliteration: Fal<u>a</u> iqta<u>h</u>ama alAAaqaba<b>ta</b>
Mirwaiz:
  پَس  ژھٲنڈۍ  نہٕ  تٔمۍ  بٔٹھۍ  تہٕ  بال  یعنی  دین  چہٕ  کامہِ  کرنس  اندر  تُجِن  نہٕ  محنت  تہٕ  مشقت۔


Athar: کانٛہہ گردن غلٲمی نِشہِ آزاد کرٕنۍ،
Tahir: سُہ چُھ (غلامی تہٕ محکومی ہٕنزِ زندگی نِشہِ) کُنہِ گردٔنۍ ہُنٛد آزاد کرناوُن۔
Transliteration: Fakku raqaba<b>tin</b>
Mirwaiz:
  گردنہِ  آزاد  کرنہِ  تہٕ  مۅکلاوٕنہِ  یعنی  غلام  یا  کنیز  آزاد  کَرٕن  یا  قرضدار  سٕنز  گردن  قرضہٕ  نِشہِ  مۅکلاوٕنۍ۔


Athar: یا گژِھہ فاقہٕ کہ دۅہ کھیاوُن،
Mirwaiz: نَتہٕ کھیاوُن کانٛہہ شخصَہ بۅچھہِ ہٕندِ دۅہ یعنی قحطس منٛز۔
Transliteration: Aw i<u>t</u>AA<u>a</u>mun fee yawmin <u>th</u>ee masghaba<b>tin</b>
Tahir:
  یا  ییٚمہِ  دۅہ  بۅچھہِ  آسہِ  تَمہِ  دۅہ (یعنی  قحط  تہٕ  افلاس  کِس  دورس  منٛز  غریب  تہٕ  بے  روزگار  لُکھ) کھیٚن  کھیاوٕنۍ  (یعنی  تِہٕنز  بے  روزگٲری  تہٕ  مصیبت  ختم  کرنٕچ  جدوجہد  کرٕنۍ)۔


Athar:
  پتہٕ  ﴿اَتھ  سٍتۍ  یہِ  زِ﴾  انسان  گژھِہ  تِمن  لُکن  منٛز  شٲمل  یِمَو  ایمان  اوٚن  تہٕ  یِمو  اَکھ  أکِس  صبرُک  تہٕ  ﴿خلقِ  خدایس  پٮ۪ٹھ﴾  رحم  کرنُک  تلقین  کوٚر۔

Mirwaiz:
  (تَمہ  پتہٕ  آسہِ  سُہ  گردن  آزاد  کروُن،  کھیٚن  دِوُن  یتیمس  تہٕ  مِسکینس)  تِمَو  اندٕرہ  یِمَو  ایمان  اوٚن  کیازِ  نیکی یَن  ہٕندِ  قبولیتُک  شرط  چھُ  باایمان  آسُن،  بیٚیہِ  کٔرٕکھ  وصیّت  اَکھ  أکِس  صبر  کرنٕچ  عبادت  کرنس  تہٕ  گناہو  نِشہِ  پَتھ  روزنس  پٮ۪ٹھ،  بیٚیہِ  کٔرٕکھ  اَکھ  أکِس  وصیّت  مخلوقن  پٮ۪ٹھ  رحم  کرنٕچ۔

Tahir:
  پتہٕ  (چُھ  شرط  یہِ  زِ  یِژھ  جدوجہد  کرن  وول)  سُہ  شخص  گژِھہ  تِمَو  لُکو  منٛزٕ  آسُن  یِمَو  ایمان  چُھ  اۆنمُت  تہٕ  اَکھ  أکِس  چِھ  صبروتحملچ  نصیحت  کران  بیٚیہِ  چِھ  پانہٕ  وٲنۍ  رحمتُک  تہٕ  شفقتُک  تٲکید  کران۔

Transliteration:
  Thumma k<u>a</u>na mina alla<u>th</u>eena <u>a</u>manoo wataw<u>as</u>aw bi<b>al</b><u>ss</u>abri wataw<u>as</u>aw bi<b>a</b>lmar<u>h</u>ama<b>ti</b>


Athar: یِم لُکھ چِھ دٔچِھنہِ اَندٕ وٲلۍ۔
Tahir: یِمَے لُکھ چِھ دٔچِھنہِ اَندٕ وٲلۍ (یعنی سعادت تہٕ مغفرت حٲصل کرن وٲلۍ)۔
Transliteration: Ol<u>a</u>ika a<u>s</u><u>ha</u>bu almaymana<b>ti</b>
Mirwaiz:
  تِمے  چھِ  نصیب  وٲلۍ  بختہٕ  بٔڈۍ  یِمن  دٔچھنِس  اَتھس  کیٚتھ  نامہ  اعمال  دِنہٕ  یِیہِ  (بیٚیہِ  یِمن  عرشہِ  مجیدکہ  دٔچھنہِ  طرفہٕ  روزنٕچ  جاے  دِنہٕ  یِیہِ  قیامتُک  دوہ۔)


Mirwaiz: یِمَو لوٗکو انکار کوٚر سانیٚن آیاتن تِم گٔے پھیٚشِل نحوست وٲلۍ۔
Athar:
  تہٕ  یِمَو  سٲنۍ  آیات  ماننہٕ  نِشہِ  انکار  کوٚر،  تِم  چِھ  کھوورِ  اندٕ  وٲلۍ۔  ﴿دٔچِھنہِ  اَندٕکۍ  تہٕ  کھۅورِ  اَندٕکۍ،  اَمہِ  چہِ  تشریح  موجوٗب  وُچِھو  سورۂ  واقعہ  آیات  8،  9،  27،  41﴾

Tahir:
  تہٕ  یِمَو  لُکو  سانیٚن  آیاتن  ہُنٛد  انکار  کۆر  تِم  چِھ  کھوورِ  اَندٕ  وٲلۍ  (یعنی  بدقسمت  تہٕ  عذابٕکۍ  حقدار)۔

Transliteration:
  Wa<b>a</b>lla<u>th</u>eena kafaroo bi<u>a</u>y<u>a</u>tin<u>a</u> hum a<u>s</u><u>ha</u>bu almashama<b>ti</b>


Athar: بیٚیہِ آسمانُک تہٕ تس ذات سُنٛد قسم ییٚمۍ سُہ قٲیِم کوٚر،
Mirwaiz: بیٚیہِ آسمانُک قَسم بیٚیہِ ییٚمۍ سُہ بِنا کوٚر۔
Transliteration: Wa<b>al</b>ssam<u>a</u>i wam<u>a</u> ban<u>a</u>h<u>a</u>
Tahir:
  بیٚیہِ  آسمانُک  قسم  تہٕ  تَمِیک  (یعنی  طاقتُک)  قسم  ییٚمۍ  یہِ  (اللہ  تعالیٰ  سٕندِ  حکمہٕ  أکِس  وسیع  کاینات  چہ  شکلہِ  منٛز)  تعمیر  کۆر۔


Athar: تہٕ زمینُک تہٕ تس ذات سُنٛد قسم ییٚمۍ یہِ وَتھرٲو،
Mirwaiz: بیٚیہِ زمینُک قسم بیٚیہِ ییٚمۍ سُہ ہموار کوٚر تہٕ وَہروو۔
Transliteration: Wa<b>a</b>lar<u>d</u>i wam<u>a</u> <u>t</u>a<u>ha</u>h<u>a</u>
Tahir:
  بیٚیہِ  زمینُک  قسم  تہٕ  تَمُیک  (یعنی  طاقتُک) قسم  ییٚمۍ  یہِ  (اللہ  تعالیٰ  سٕندِ  حکمہٕ  آفتاب  نِشہِ  دوٗر  لٔمِتھ) نِیہِ۔


Mirwaiz: بیٚیہِ انسان سٕندِ نفسُک قسم بیٚیہِ ییٚمۍ سُہ برابر کوٚر یعنی ییٚمۍ سُہ سیوٚد کوٚر۔
Tahir: بیٚیہِ انسٲنی جانُک قسم تہٕ اَتھ لگاتار توازُن تہٕ درستگی دِنہٕ وٲلۍ سُنٛد قسم۔
Transliteration: Wanafsin wam<u>a</u> saww<u>a</u>h<u>a</u>
Athar:
  تہٕ  انسان  سٕنٛدِ  نفسُک  تہٕ  تس  ذات  سُنٛد  قسم  ییٚمۍ  یہِ  ہموار  کوٚر۔  ﴿یعنی  أمِس  کوٚرُن  تِیُتھ  جسم  تہٕ  دماغ  عطا،  تِتھۍ  حواس  بخشنَس  تہٕ  تِژٕھہ  قُوتہٕ  تہٕ  قٲبلیتہٕ  دِژنَس  ییٚمہِ  کہ  بدولت  سُہ  دُنیاہس  اندر  تَتھ  کامہِ  قٲبل  سپُد  یۅسہٕ  انسان  کٔرِتھ  چُھ  ہیٚکان﴾


Tahir: پتہٕ سمجھوو تٔمۍ سُہ تٔمۍ سٕنزِ بدکٲری تہٕ پرہیزگٲری (ہٕنز فرق)۔
Transliteration: Faalhamah<u>a</u> fujoorah<u>a</u> wataqw<u>a</u>h<u>a</u>
Athar:
  پتہٕ  کٔرٕن  تٔمۍ  سٕنٛز  بدی  تہٕ  تٔمۍ  سٕنٛز  پرہیزگٲری  تَس  پٮ۪ٹھ  اِلہام۔  ﴿اتھ  چِھ  زٕہ  مطلب،  اکھ  یہِ  زِ  أمِس  منٛز  چِھ  خٲلِقن  نیکی  تہٕ  بٔدی  دۅشوٕنۍ  ہٕنٛدۍ  رجحان  تہٕ  خوٲہشات  تھٲوِمٕتۍ۔  دوٚیِم  یہِ  زِ  پرٛتھ  کٲنٛسہِ  انسان  سٕنٛدِس  لاشعورس  اندر  چِھ  اللہ  تعالیٰ ہن  یِم  تصورات  ودیعت  کٔرِمٕتۍ  زِ  اخلاقس  منٛز  چُھ  کانٛہہ  چیز  رٕژَر  تہٕ  کانٛہہ  چیز  چُھ  بُرٲئی۔  رٕتۍ  اخلاق  تہٕ  اعمال،  تہٕ  بُرٕ  اخلاق  تہٕ  اعمال  چِھنہٕ  ہِوِی۔  فجور  ﴿بد  کردٲری﴾  چھےٚ  اکھ  بد صورت  چیز  تہٕ  تقویٰ  ﴿بُرٲیِیو  نِشہِ  پَتھ  روزُن﴾  چُھ  اکھ  رُت  چیز۔  یِم  تصورات  چِھنہٕ  انسان  سٕنٛدِ  خٲطرٕ  غٲر  زان  کینٛہہ  بلکہ  چھےٚ  أمۍ  سٕنٛز  فطرت  یِمن  زانان،  تہٕ  خٲلقن  چھےٚ  نیکی  تہٕ  بدی  منٛز  فرق  ﴿کرنٕچ  زان﴾  زینہٕ  گری  أمِس  عطا  کٔرمٕژ﴾

Mirwaiz:
  پس  دِلس  منٛز  ترٛٲونس  بدی  تہٕ  گناہ  تٔہند  بیٚیہِ  نیکی  تہٕ  پرہیزگٲری  تٔہنز۔  (یِم  سٲری  قسم  آے  ہاونہٕ  ییٚمہِ  کتھہِ  خٲطرٕہ  کہ)


Athar: پٔزۍ پٲٹھۍ گوٚو کامیاب سُہ ییٚمۍ نفسُک تزکیہ کوٚر۔
Transliteration: Qad afla<u>h</u>a man zakk<u>a</u>h<u>a</u>
Mirwaiz:
  بتحقیق  کامیاب  تہٕ  رستہٕ  گار  سپُد  تہٕ  مطلبس  ووت  سُہ  شخص  ییٚمۍ  پاک  کوٚر  پنُن  نفس۔  (ییٚمۍ  سُہ  نفس  نافرمٲنیو  نِشہِ  پاک  کٔرِتھ  تقویٰ  و  فرمانبردٲری  پٮ۪ٹھ  آمادٕہ  کوٚر)

Tahir:
  بے  شک  گۆو  سُہ  شخص  کامیاب  ییٚمۍ  یہِ  (نفس  رذالت  نِشہِ)  پاک  کۆر  (تہٕ  اَتھ  منٛز  پھانپھلٲوٕن  نیکی)۔


Tahir: تہٕ بے شک گۆو سُہ شخص نامراد ییٚمۍ یہِ (گناہن منٛز) ملوث کۆر (تہٕ نیکی دۆبرٲوٕن)۔
Transliteration: Waqad kh<u>a</u>ba man dass<u>a</u>h<u>a</u>
Athar:
  تہٕ  نامُراد  سپُد  سُہ  ییٚمۍ  سُہ  دَبوو۔  ﴿نفسس  تزکیہ  کرنُک  معنی  چُھ  یہِ  بُرٲیِیَو  نِشہِ  پاک  کرُن  تہٕ  اَتھ  اندر  رٕژَر  پھانپھلاوٕنۍ  تہٕ  تِمن  ترقی  دِنۍ،  تہٕ  اَتھ  دباونُک  معنی  چُھ  یہِ  زِ  انسان  وۅتلاوِ  پانس  منٛز  ناپاک  رجحانات  تہٕ  رٕتۍ  رجحانات  دباوِ۔﴾

Mirwaiz:
  ناکام  تہٕ  نامُراد  سپُد  ییٚمۍ  سُہ  نفس  پھاٹُوو  بٔدِیَن  اندر،  (جوابِ  قسم  چھُ  سارِنٕے  قسمن  ہُند  یِی  کہ  اے  مکٕہ کیو  کٲفرو  فٲجر  تہٕ  بدکار  چھِو  توٚہۍ  لوٗکھ،  تۅہیہِ  چھُو  ضرور  غضبس  تہٕ  ہلاکتس  گرفتار  سپدُن  دنیا  و  ٲخرتس  اندر،  یِتھہٕ  پٲٹھۍ  قومِ  ثمود  گرفتار  سپُد  یِمن  ہُنٛد  قصہٕ  اَمہِ  پتہٕ  بیان  چھُ  یِوان  کرنہٕ۔)


Athar: ثموٗدَن کوٚر پننہِ سرکشی ہٕنٛدِس بنیادس پٮ۪ٹھ انکار۔
Tahir: ثمودن کۆر پننہِ ہٹ دھرمی کِنۍ (پننِس پیغمبر صالح علیہ السلامس) انکار۔
Transliteration: Ka<u>thth</u>abat thamoodu bi<u>t</u>aghw<u>a</u>h<u>a</u>
Mirwaiz:
  قومِ  ثمودن  کوٚر  تکذیب  پننہِ  شرارت  و  سرکشی  سببہٕ  پننِس  پیغمبرس  صالح  علیہ  السلامس،  (یہِ  چھُ  تَمہِ  وقتُک  قصہٕ)


Athar: ییٚلہِ تَمہِ قومُک سارِوٕے کھۅتہٕ زیادٕہ شقی ﴿سنگ دل﴾ نفر نہلِیوو،
Tahir: ییٚلہِ زن تِمَو منٛزٕ اَکھ بۆڈ بدبخت وۆتھ۔
Transliteration: I<u>th</u>i inbaAAatha ashq<u>a</u>h<u>a</u>
Mirwaiz:
  ییٚلہِ  تَمہِ  قومِ  ثمودٕہ  منٛزٕ  ووٚتھ  سخت  شقّیہ  اَکھ،  (سُے  سپُد  آمادٕہ  تس  ووٗنٹنہِ  تکلیف  واتناونس  پٮ۪ٹھ،  سٍتۍ  روٗدِس  بیٚیہِ  لوٗکھ  تہِ،  اَمِیُک  اطلاع  ییٚلہِ  ووت  صالح  علیہ  السلامس)


Transliteration: Faq<u>a</u>la lahum rasoolu All<u>a</u>hi n<u>a</u>qata All<u>a</u>hi wasuqy<u>a</u>h<u>a</u>
Athar:
  اللہ  تعالیٰ  سٕنٛدۍ  رسولن  ووٚن  تِمن  لُکن  زِ،  خبردار!  اللہ  تعالیٰ  سٕنٛزِ  اوٗنٹنہِ  ﴿لٲگِزیٚو  نہٕ  اتھہٕ﴾  تہٕ  ترٛیش  چَیٚنس  منٛز  ﴿بٔنۍ زِیوس  نہٕ  رُکاوٹ﴾۔

Mirwaiz:
  پس  فرموو  تِمن  اللہ  تعالیٰ  سٕندۍ  پیغمبرن  یعنی  صالح  علیہ  السلامن  خبردار  روٗزِو  أمِس  خداے  سٕنزِ  ووٗنٹنہِ  ہٕندِ  حقہٕ،  بیٚیہِ  تٔمۍ  سٕنزِ  ترٛیشہِ  ہٕندِ  حقہٕ  یُتھنہٕ  سۅ  ووٗنٹِنۍ  مٲرِیوٗن  یا  کٔرِو  تَس  ترٛیش  چیٚنس  اندر  کُنہِ  قسمہٕ  مزاحمت۔  (أمِس  ووٗنٹنہِ  فرموو  اللہ  تعالیٰ  ہن  نَاقتُہ  اللہ  یعنی  خداے  سٕںز  ووٗنٹِنۍ،  کیازِ  یہِ  ٲس  بٔڈ  دٔلیلہ  تہٕ  معجزہ  صالحؑ  سٕندِ  نبوت  و  پیغمبری  ہٕنز،  تَس  تعظیم  کرُن  اوس  لٲزِم  تہٕ  وٲجب،  یِمو  کوٚر  تَتھ  سٲرِسٕے  ادلہٕ  بدل۔)

Tahir:
  تِمن  وۆن  اللہ  تعالیٰ  سٕندۍ  رسولن  اللہ  تعالیٰ  سٕنزِ  (یمس)  اوٗنٹنہ  تہ  امس  تریش  چاونس  (کِس  دۅہس)  کٔرۍزیٚو  حفاظت۔


Athar:
  مگر  تِمو  زٲنۍ  تٔمۍ  سٕنٛز  کتھ  اَپٕز  تہٕ  مٲرٕکھ  اوٗنٹنۍ۔  آخرکار  ترٛٲو  اللہ  تعالیٰ ہن  تِہٕنٛدِس  گناہ کِس  پاداشس  منٛز  تِمن  پٮ۪ٹھ  تِژھ  بلاے  زِ  اَکی  ساعتہٕ  رلٲوِن  سٲری  خاکس۔  ﴿چونکہ  أمۍ  شقی  ﴿سنگ  دل﴾  نفرن  ٲس  قوم چہ  رضامندی  سان  بلکہِ  تہِنٛدِس  مطالبس  پٮ۪ٹھ  اوٗنٹِنۍ  مٲرمٕژ،  یِتھہٕ  پٲٹھۍ  زَن  سورۂ  قمر  آیت  نمبر  29  ہس  منٛز  بیان  چُھ  سپُدمُت،  امہِ  موجوٗب  آو  سٲرِسٕے  قومس  پٮ۪ٹھ  عذاب  نٲزِل  کرنہٕ﴾

Mirwaiz:
  پس  کوٚر  تِمو  تَس  پیغمبرس  انکار  سُہ  زونُکھ  اَپزیور،  بیٚیہِ  ژٔٹِکھ  أمِس  اوٗنٹنہِ  ٹٕکہٕ  نٲر،  تِتھےٕ  پٲٹھۍ  مٲرٕکھ  سۅ،  پس  ترٛٲو  تِمن  بٔڈ  بلاے  تِہندۍ  پروردِگارن  تِہندِ  نافرمٲنی  تہٕ  گناہو  سببہٕ،  (سۅے  بلاے  واتنٲونکھ  سارِنٕے  برابر  یعنی  سٲری  گٲلِن  اند  ہیٚتھ۔)

Tahir:
  پتہٕ  کۆر  تِمَو  تس (رسولس) انکار،پتہٕ  ژٔٹِکھ  تس  (اوٗنٹنہِ)  ہٕندۍٹٕکہٕ  نٲر  پتہٕ  کٔرتِہِندۍ  ربّن  تِہِندِ  گناہ  کہ  وجہ  کِنۍ  تِمن  پیٚٹھ  ہلاکت  نٲزل،پتہٕ  کٔرٕن  (پوٗرٕ)  بستی (تباہ  کٔرِتھ  عذابس  منٛز  سٲری) برابر۔

Transliteration:
  Faka<u>thth</u>aboohu faAAaqarooh<u>a</u> fadamdama AAalayhim rabbuhum bi<u>th</u>anbihim fasaww<u>a</u>h<u>a</u>


Athar: تہٕ تَس چُھنہٕ ﴿پننہِ اَمہِ کامہِ ہٕنٛدِ﴾ کُنہِ بُرٕ نتیجُک کانٛہہ خوف۔
Tahir: تہٕ اللہ تعالیٰ ہس چُھنہٕ اَمہِ (ہلاکت) کہ انجامُک کانٛہہ خوف آسان۔
Transliteration: Wal<u>a</u> yakh<u>a</u>fu AAuqb<u>a</u>h<u>a</u>
Mirwaiz:
  (اللہ  تعالیٰ  چھُنہٕ  کھۅژان  اَمہِ  کِس  نتیجس،  یِتھہٕ  پٲٹھۍ  دنیاہٕکۍ  پادشاہ  اندیشہِ  چھِ  کران  کُنہِ  وقتہٕ  مجرمن  سزا  دِنس  اندر  کہ  خبر  چھا  اَمِیُک  نتیجہٕ  ما  نیرِ  خراب،  مٕلکس  اندر  ما  سپدِ  کانٛہہ  شوٗرش  یا  مُلکی  معاملاتن  اندر  ما  پِیہِ  کُنہِ  قسمہٕ  خلل۔)  اللہ  تعالیٰ  چھُنہٕ  یِژھن  کتھن  ہُند  کانٛہہ  پرواہ۔


Athar: تہٕ تٔمِس ذات سُنٛد قَسم ییٚمۍ نَر تہٕ مادٕہ پٲدٕ کوٚر،
Tahir: بیٚیہِ تس ذات سُنٛد (قسم) ییٚمۍ (پۯتھ چیزس منٛز) نرتہٕ مادٕہ پٲدٕ کۆر۔
Transliteration: Wam<u>a</u> khalaqa a<b>l</b><u>thth</u>akara wa<b>a</b>lonth<u>a</u>
Mirwaiz:
  بیٚیہِ  چھُ  قسم  تس  ذات  سُند  ییٚمۍ  نَر  تہٕ  مادٕ  پٲدٕ  کٔرۍ،  (یِمن  قسمن  ہُند  جواب  چھُ  اَمہِ  پتہٕ  یعنی  یِم  قسم  کتھ  پٮ۪ٹھ  آے  ہاونہٕ)


Tahir: بے شک چھے٘ تُہٕنز کوشش مختلف (تہٕ بیۆن)۔
Transliteration: Inna saAAyakum lashatt<u>a</u>
Athar:
  پَزر  چُھ  یہِ  زِ  تُہٕنٛزٕ  کوٗششہِ  چھےٚ  مختلف  قسمن  ہٕنٛزٕ  ﴿یعنی  یِتھہٕ  پٲٹھۍ  رات  تہٕ  دۅہ،  نَر  تہٕ  مادٕہ  اکھ  أکِس  نِشہِ  مختلف  چِھ،  تہٕ  یِہٕنٛدۍ  آثار  تہٕ  نتیجہِ  چِھنہٕ  پانہٕ  وٲنۍ  رلان،  تِتھے  پٲٹھۍ  یِمن  وَتن  تہٕ  مقصدن  اندر  توٚہۍ  پننہِ  کوٗششہِ  کران  چِھو  تِم  تہِ  چھےٚ  پننہِ  نوعیت کہ  لحاظہٕ  مختلف  تہٕ  پننیٚو  نتیجو  اعتبارٕ  متضاد﴾،

Mirwaiz:
  یَتھ  پٮ۪ٹھ  کہ  بے  شک  تُہنزٕ  کوٗششہِ  یعنی  عملہٕ  چھےٚ  مختلف  (کٲنٛسہِ  ہٕنٛز  عمل  چھےٚ  رٕژ  تہٕ  جان،  کٲنسہِ  ہٕنز  عمل  چھےٚ  یچھ  تہٕ  خراب۔  یِتھے  پٲٹھۍ  چھِ  اَمِکۍ  ثمرات  و  نتٲئج  تہِ  مختلف،  رٕژِ  عملہِ  چھُ  رُت  جزا  یچھ  عملہِ  چھُ  یچھ  سزا،  تَمِچ  مثال  گٔے)


Tahir: وۅنۍییٚمۍ (پَنُن مال اللہ تعالیٰ سٕنزِ وَتہِ منٛز) دِیُت بیٚیہِ ورتٲوٕن پرہیزگٲری۔
Transliteration: Faamm<u>a</u> man aAA<u>ta</u> wa<b>i</b>ttaq<u>a</u>
Athar:
  تیٚلہِ  ییٚمۍ  ﴿خداے  سٕنٛزِ  وتہِ  منٛز﴾  مال  دِیُت  تہٕ  ﴿خداے  سٕنٛزِ  نافرمٲنی  نِشہ﴾  کوٚرُن  پرہیز،

Mirwaiz:
  پس  ییٚمۍ  خداے  سٕنزِ  وَتہٕ  اندر  دِیُت  مال  پنُن  توپتہٕ  کھوژ  خبر  چھا  قبول  کرِمہٕ  کِنہٕ  رَد  کریٚم۔


Athar: تہٕ رٕژَر مونُن پوٚز،
Mirwaiz: بیٚیہِ زونُن پوٚز رُت کلمہٕ یعنی کلمہ توحید، اختیار کوٚرُن دینِ اسلام۔
Transliteration: Wa<u>s</u>addaqa bi<b>a</b>l<u>h</u>usn<u>a</u>
Tahir:
  یٚیہِ  کۆر  تٔمۍ (خرچاونہٕ  کہ  تہٕ  پرہیزگٲری  ہٕندِ  ذریعہ)  رٕژرُک (یعنی  دینِ  حقُک  تہٕ  ٲخرتُک) تصدیق۔


Tahir: تیٚلہِ کرو أسۍ عنقریب تس آسٲنی (یعنی رضائے الٰہی) خٲطرٕ سہولیت فراہم۔
Transliteration: Fasanuyassiruhu lilyusr<u>a</u>
Athar:
  أمِس  دِمَو  أسۍ  آسان  وَتہِ  مۅکھہٕ  سہولیت  ﴿یعنی  تَتھ  وَتہِ  پٮ۪ٹھ  پکُن  کرَو  أمِس  خٲطرٕ  آسان  یُس  انسان  سٕنٛدِ  فطرت  مطٲبق  چُھ﴾

Mirwaiz:
  پس  کرو  أسۍ  تٔہندِ  راحت  کہ  چیزٕہ  خٲطرٕہ  سامان  مہیّا۔  (راحت  کہ  چیزٕہ  أندرٕہ  چھُ  مُراد  رٕژ  عمل،  رٕژِ  عملہِ  ہٕندِ  وٲسطہ  کَرہوس  عطا  جنت۔)


Athar: تہٕ ییٚمۍ بخُل کوٚر تہٕ ﴿پننِس خدایس نِشہِ﴾ ورتٲوٕن بے نیازی،
Tahir: تہٕ ییٚمۍ بخل کۆر تہٕ (حق چہ وَتہِ منٛز مال خرچ کرنہٕ نِشہِ) روُدبے پرواہ۔
Transliteration: Waamm<u>a</u> man bakhila wa<b>i</b>staghn<u>a</u>
Mirwaiz:
  وۅنۍ  ییٚمۍ  واجب  حقوق  ادا  کرنہٕ  نِشہِ  بخُل  کوٚر  بیٚیہِ  خدایس  کھۅژنہٕ  بدلہٕ  لوگُن  بے  پرواہ۔


Transliteration: Fasanuyassiruhu lilAAusr<u>a</u>
Athar:
  أمِس  دِمَو  أسۍ  سخت  وَتہِ  مۅکھہٕ  سہولیت  ﴿یعنی  فطرتس  خلاف  پکُن  کرَو  أمۍ  سٕنٛدِ  خٲطرٕ  آسان﴾۔

Mirwaiz:
  تیٚلہِ  کرو  أسۍ  تَس  تٔہندِ  خٲطرٕ  سختی  تہٕ  تکلیفک  سامان  مہیا،  (تکلیف  کہ  چیزٕہ  سٍتۍ  چھُ  مُراد  یچھ  عمل،  یچھ  عملہِ  ہٕندِ  وٲسطہ  نارِ  جہنم۔)

Tahir:
  تیٚلہِ  کرو  أسۍ  عنقریب  تس  سختی (یعنی  عذابس  کُن  پکنہٕ)  خٲطرٕ  سہولیت  فراہم(تاکہ  سُہ  بنہِ  تیزی  سان  عذابُک  حقدار)۔


Athar: تہٕ ٲخر کَتھ لگہِ أمۍ سُنٛد مال أمِس ییٚلہِ زَن یہِ ہلاک سپدِ؟
Transliteration: Wam<u>a</u> yughnee AAanhu m<u>a</u>luhu i<u>tha</u> taradd<u>a</u>
Mirwaiz:
  کانٛہہ  فٲیدٕہ  دِیہِ  نہٕ  تس  مال  و  دولت  پَنُن  ییٚلہِ  بُتھۍ  کِنۍ  پیٚیہِ  تہٕ  ڈۅلہٕ  گژِھہ  سُہ  نارِ  جہنمس  اندر۔

Tahir:
  تہٕ  تٔمۍ  سُنٛد  مال  لگہِ  نہٕ  تس  کُنہِ  بکار  ییٚلہِ  سُہ  ہلاکتس  (یعنی  ہلاکت  کِس  چاہس) منٛز  پیٚیہِ۔


Athar: بے شک چھےٚ وَتھ ہاوٕنۍ سانہِ ذمہٕ۔
Tahir: بے شک چھے٘ (حقٕچ) وَتھ ہاوٕنۍ سانہِ ذمہٕ۔
Transliteration: Inna AAalayn<u>a</u> lalhud<u>a</u>
Mirwaiz:
  واقعی  سانہِ  مَٹہِ  اوس  تفضل  و  احسان  موجوب  وَتھ  ہاوٕنۍ۔  (سۅ  وَتھ  ہٲو  اَسہِ  وارٕہ  پٲٹھۍ،  پس  کٔر  کٲنسہِ  اختیار  ایمان  و  اطاعتٕچ  وَتھ،  کٲنسہِ  کٔر  اختیار  کفر  و  نافرمٲنی  ہٕنٛز  وَتھ۔  ییٚمہِ  قسمٕچ  کانٛہہ  شخص  وَتھ  اختیار  کرِ  تَمے  قسمُک  پھل  تُلہِ  سُہ۔)


Athar: تہٕ پَزر چُھ یہِ زِ ٲخرت تہٕ دُنیا دۅشوٕنۍ ہٕنٛدۍ چِھ أسی مٲلِک۔
Tahir: تہٕ بے شک چِھ أسی ٲخرتٕکۍ تہٕ دنیاہٕکۍ مٲلک۔
Transliteration: Wainna lan<u>a</u> lal<u>a</u>khirata wa<b>a</b>lool<u>a</u>
Mirwaiz:
  کیازِ  سٲنِسٕے  اَتھس  تہٕ  اختیارس  منٛز  چھُ  ٲخرت  تہِ  دنیا  تہِ،  (دنیاہس  منٛز  کٔرۍ  اَسہِ  احکام  مقرر  یِمَو  لوٗکو  تِمَو  احکامو  موجوب  عمل  کٔر  تِمن  یِیہِ  رٕژ  موٚزوٗرۍ  دِنہٕ  ٲخرتس  اندر،  یِمَو  تِمن  احکامن  ہٕنٛز  مخالفت  کٔر  تِمن  یِیہِ  ٲخرتس  اندر  پوٗرٕہ  سزا  دِنہٕ  ییٚمِیُک  بیان  کرنہٕ  آو۔)


Athar: تہٕ تس نِشہِ یِیہِ دوٗر تھاونہٕ سُہ نہایت پرہیزگار،
Tahir: تہٕ تَمہِ (نارٕ) نِشہِ یِیہِ سُہ بۆڈ پرہیزگار شخص بچاونہٕ۔
Transliteration: Wasayujannabuh<u>a</u> alatq<u>a</u>
Mirwaiz:
  قریب  چھُ  کہ  بیٚیہِ  یِیہِ  تَمہِ  نارٕہ  نِشہِ  لوٚب  تھاونہٕ  تہٕ  پَتھ  رٹنہٕ  سُہ  شخص  یُس  سٮ۪ٹھاہ  متقی  تہٕ  پرہیزگار  آسہِ۔


Athar: یُس پاک سپدنہٕ مۅکھہٕ پنُن مال چُھ دِوان۔
Transliteration: Alla<u>th</u>ee yutee m<u>a</u>lahu yatazakk<u>a</u>
Mirwaiz:
  یُس  مال  پنُن  خرچ  کران  چھُ  محض  ییٚمہِ  غرضہٕ  خٲطرٕہ  کہ  سُہ  گوٚژھ  گناہو  نِشہِ  پاک  سپدُن،  (یعنی  محض  خداے  سٕنز  رضا  مندی  حاصل  کرنہٕ  خٲطرٕہ،  اگرچہ  یِمن  آیاتِ  کریمن  ہٕندۍ  الفاظ  چھِ  عام  مگر  سببِ  نزول  چُھ  یِمن  آیاتِ  کریمن  ہُند  قصہ  حضرت  ابو بکر صدیقؓ  ییٚلہِ  تِمو  بلالِ  حبشیؓ  وغیرٕہ  صحابہٕ  صٲب  کٲفرن  نِشہِ  مۅلۍ  ہیٚتھ  محض  خداے  سٕندِ  رضا  خٲطرٕہ  آزاد  کٔرۍ۔  چنانچہ  تفسیرِ  دُرمنثورس  اندر  چھُ  وارِیاہو  رِوایتو  یِی  ذکر  کرنہٕ  آمُت۔)

Tahir:
  یُس  پنُن  مال (اللہ  تعالیٰ  سٕنزِ  وَتہِ  منٛز) دِوان  چُھ  زِ  (پننہِ  جانچ  تہٕ  مالٕچ) پاکیزگی  کرِ  حٲصل۔


Athar: تس پٮ۪ٹھ چُھنہٕ کٲنٛسہِ ہُنٛد کانٛہہ احسان ییٚمیُک بدلہ تَس دِیُن پیٚیہِ۔
Tahir: تہٕ کٲنسہِ ہُنٛد چُھنہٕ تس پیٚٹھ کانٛہہ احسان زِ ییٚمِیُک بدلہٕ آسہِ دِنہٕ یِوان۔
Transliteration: Wam<u>a</u> lia<u>h</u>adin AAindahu min niAAmatin tujz<u>a</u>
Mirwaiz:
  چھُنہٕ  کٲنسہِ  أکۍ  سُند  تَس  نِشہِ  کانٛہہ  حقَہ  تہٕ  احسانَہ  تَمہِ  کُے  بدلہٕ  تہٕ  عوض  کیا  آسِہےٕ  تس  دِنہٕ  یِوان۔


Athar: سُہ چُھ صرف پننِس رب سٕنٛزِ رضاجوٗئی خٲطرٕ یہِ کٲم کران۔
Tahir: بلکہ (سُہ) چُھ صرف پننِس عظیم ربّ سٕنزِ رضا حٲصل کرنہ خٲطرٕ (مال خرچ کران)۔
Transliteration: Ill<u>a</u> ibtigh<u>a</u>a wajhi rabbihi alaAAl<u>a</u>
Mirwaiz:
  مگر  چھُ  سُہ  مال  پنُن  خرچ  کران  محض  پننِس  بٔڈِس  تہٕ  تٔھدِس  پروردگارٕہ  سُند  رضا  ژھانڈنہٕ  خٲطرٕہ۔


Athar: تہٕ سُہ سپدِ ﴿تٔمِس﴾ ضرور خوش۔
Mirwaiz: سُہ شخص سپدِ برٛونٹھ ضرور مقصدس تہٕ مطلبس واتنہٕ سٍتۍ خۅش تہٕ رٲضۍ۔
Transliteration: Walasawfa yar<u>da</u>
Tahir:
  تہٕ  عنقریب  گژِھہ  سُہ (اللہ  تعالیٰ  سٕندِ  انعام  نِشہِ  تہٕ  اللہ  تعالیٰ  تٔمۍ  سٕنزِ  وفادٲری  نِشہِ) رٲضۍ۔


Athar: گاشدار دۅہُک قسم،
Mirwaiz: قسم چُھ مےٚ چاشتہٕ کہ وقتُک یُس روشن چُھ آسان آفتاب کہ کھسنہٕ سٍتۍ۔
Transliteration: Wa<b>al</b><u>dd</u>u<u>ha</u>
Tahir:
  چاشت  کہ  وقتُک  قسم (ییٚلہِ  آفتاب  تھۆد  کٔھسِتھ  پَنُن  نور  چُھ  پٔھہلاوان۔) یا۔قسم  چُھ  وقتِ  چاشتٕکہِ (پٲٹھۍ  تُہٕندِ  رسالتُک  آفتاب  بلند)  سپدنُک (ییٚمِکۍ  نوٗرن  گمرٲہی  ہٕنزٕ  اَنہِ  گٹہٕ  گاشہِ  سٍتۍ  بدلاوِ)۔


Athar: ﴿اے نبیؐ﴾ تُہٕنٛدۍ ربن چِھنَو نہٕ توٚہۍ ہرگز ترٛٲوِمٕتۍ تہٕ نَہ سپُد سُہ ناراض۔
Transliteration: M<u>a</u> waddaAAaka rabbuka wam<u>a</u> qal<u>a</u>
Mirwaiz:
  توٚہۍ  نہ  حض  ترٲوِو  نہٕ  پنٕنۍ  پروردِگارن،  بیٚیہِ  کٔرٕن  نہٕ  تۅہیہِ  سٍتۍ  کُنہِ  قسمٕچ  دشمنی  یا  رسول  اللہ۔  (کیازِ  گۅڈٕہ  آیہِ  نہٕ  تۅہیہِ  نِش  کانٛہہ  تِژھ  کتَھہ۔  توپتہ  چھُ  عادۃ  اللہ  أندرٕہ  حضراتِ  انبیاہن  نسبت  یُتھ  معاملہٕ  سپدُن  محال۔  لہٰذا  مَہ  گٔژِھو  توٚہۍ  کٲفرن  تہٕ  مُشرکن  ہٕندِ  وورنہٕ  سٍتۍ  آزردٕہ۔  تۅہیہِ  پٮ۪ٹھ  روزِہ  وحی یِچ  نعمت  ہمیشہٕ  جٲری۔  یہِ  نزولِ  وحی  چھُ  شرف  و  کرامت  تُہٕندِ  خٲطرٕہ  دنیاہس  اندر۔)

Tahir:
  تُہٕندۍ  ربّن (یَنہٕ  پیٚٹھہٕ  تۆہۍ  منتخب  کٔرِنَو) نَہ  تۯٲوِنَو  تۆہۍ  تہٕ  نَہ  سَپُد (یَنہٕ  پیٚٹھہٕ  تۆہۍ  ٹٲٹھۍ  چِھنَو  بنٲوِمٕتۍ)  ناراضٕے۔


Athar: تہٕ پٔزۍ پٲٹھۍ چُھ تُہٕنٛدِ خٲطرٕ پٔتِم دَور گۅڈنکہِ دورٕ کھۅتہٕ بہتر۔
Transliteration: Walal<u>a</u>khiratu khayrun laka mina alool<u>a</u>
Mirwaiz:
  البتہ  ٲخرت  چھُ  بہتر  تُہٕندِ  خٲطرٕہ  دنیا  کھۅتہٕ  (کیازِہ  ٲخرتس  اندر  کرِہ  اللہ  تعالیٰ  تۅہیہِ  عطا  زیادٕہ  نعمژٕہ۔)

Tahir:
  تہٕ  بے  شک  چھے٘ (پۯتھ) پٔتِم  گٔر  تُہٕندِ  خٲطرٕگۅڈنچہِ  کھوتہٕ  بہتر (یعنی  عظمتُک  تہٕ  تھزرُک  بٲعث)  


Athar: تہٕ عنقریب دِیہِ تُہُنٛد رب تۅہیہِ تیوٗتاہ زِ توٚہۍ گٔژِھو خۅش۔
Tahir: تہٕ تُہُنٛد ربّ کریٚو تۅہیہِ عنقریب (تیوٗتاہ کینہہ) عطا زِ تۆہۍ گٔژِھو رٲضۍ۔
Transliteration: Walasawfa yuAA<u>t</u>eeka rabbuka fatar<u>da</u>
Mirwaiz:
  بیٚیہِ  کرِ  عطا  تۅہیہِ  پَنُن  پروردگار  تِی  ییٚمہِ  سٍتۍ  توٚہۍ  رٲضۍ  گٔژِھو۔  (حدیث  شریفس  منٛز  چُھ  فرموومُت  نبی  کریمنؐ  کہ  محمدؐ  سپدِ  نہٕ  توٚت  تانۍ  رٲضی  یوٚت  تانۍ  تِہٕندیو  اُمتیو  اندرٕہ  اَکھ  شخص  تہِ  روزِہ  جہنمس  اندر۔)


Athar: کیا تٔمۍ لٔبنَونا توٚہۍ یتیم تہٕ پتہٕ کوٚرنو ٹِھکانہٕ فراہم؟
Transliteration: Alam yajidka yateeman fa<u>a</u>w<u>a</u>
Mirwaiz:
  کیا  اللہ  تعالیٰ  ہن  لٔبِو  نا  توٚہۍ  یتیم  توپتہٕ  دِژنَو  تۅہیہِ  جاے  بیٚیہِ  کرنٲونَو  پرورش؟  (گۅڈٕہ  بَڈٕ  بابہٕ  صٲب  نہِ  سٍتۍ  یعنی  عبد  المطلب  سٕنٛد  سٍتۍ  توپتہٕ  پیترٕہ  سٕندِ  ذریعہٕ  یعنی  ابوطالب  سٕندِ  ذریعہٕ۔  تولّد  سپدنہٕ  برونٹھُے  اوس  گوٚمُت  ییٚمہِ  عَالمہٕ  تِہُند  بابہٕ  صٲب۔  وُنہِ  ٲسۍ  تِم  والدہ  ماجدہ  سٕندِس  شٕکمِ  مبارکسٕے  اندر۔  توپتہٕ  ٲسۍ  تِم  شُری  ییٚلہِ  والدہ  ماجدہ  ییٚمہِ  عالمہٕ  گٔے۔  توپتہٕ  روٗدۍ  عبد  المطلبس  نِشہِ  یوٚت  تانۍ  تِم  ٲٹھہٕ  ؤہرۍ  وٲتۍ۔  تَمہِ  پتہٕ  روٗدۍ  تِم  ابو  طالبس  نِشہِ  سُہ  ییٖتِس  کالس  زندٕہ  اوس  تہٕ  تیٖتِس  کالس۔  تٔمۍ  کٔر  تِہنز  پرورش  تہٕ  نگہبٲنی  نہایت  جانفشٲنی  سٍتۍ۔  توپتہٕ  کٔر  تٔہندِ  مرنہٕ  پتہٕ  نبی  کریم  صلی  اللہ  علیہ و سلمو  مدینہ  شریفس  کُن  ہجرت  تَتہِ  بخُش  اللہ  تعالیٰ  ہن  تِہندِ  خدمت  و  حفاظتُک  شرف۔  قبیلہ  اَوس  و  خزرجس  یعنی  مدینہ  شریف  کیٚن  انصارن۔  تِمَو  کٔر  تِتھہٕ  پٲٹھۍ  تِہنز  خدمت  و  جانفشانی  ییٚمِچ  نظیر  دنیاہس  اندر  مفقود  چھےٚ۔  یِمہٕ  سارے  صورتہٕ  چھےٚ  لفظ  فآویٰ  ہس  تل  دٲخل  سپدان۔)

Tahir:
  (اے  ٹاٹھہِ!) کیا  تٔمۍ  لٔبِنَونا  تۆہۍ  یتیم  پتہٕ  دِیُتنو  تٔمۍ  (تۅہیہِ  عزت  وول  تہٕ  احترام  وول) ٹھکانہٕ۔یا۔کیا  تٔمۍ  لبِنَو  نا  تۆہۍ (مہربان)  پتہٕ  دِیُت  تٔمۍ (تُہٕندِ  ذریعہ)  یتیمن  ٹھکانہٕ۔


Athar: تہٕ وَتہِ نِشہِ لٔبِنَو ناوٲقف تہٕ پتہٕ بخشنو ہدایت۔
Transliteration: Wawajadaka <u>da</u>llan fahad<u>a</u>
Mirwaiz:
  بیٚیہِ  لبِنَو  توٚہۍ  اللہ  تعالیٰ  ہن  شریعت  کہ  عِلمہٕ  نِشہِ  بے  خبر  توپتہٕ  ہٲونَو  تَتھ  کُن  وَتھ  بیٚیہِ  بوونَو  سورُے  علمہٕ  شریعت۔

Tahir:
  تہٕ  تٔمۍ  لٔبِنَو  تۆہۍ  پننِس  محبتس  منٛز  غرق  تہٕ  مَس  پتہٕ  واتنٲوِنو  تٔمۍ  مقصدس  تام۔ یا۔ تہٕ  تٔمۍ  لٔبِنَو  تۆہۍ  وَتہِ  ڈلِمٕتِس  قومس  منٛزباگ (رہنمائی  کرن  وٲلۍ)  پتہٕ  دِیُت  تٔمۍ (تِمن  تُہٕندِ  ذریعہ) ہدایت۔


Athar: تہٕ توٚہۍ لٔبِنَو نادار تہٕ پتہٕ بنٲوِنو مالدار۔
Transliteration: Wawajadaka AA<u>a</u>ilan faaghn<u>a</u>
Mirwaiz:
  بیٚیہِ  لٔبِنَو  توٚہۍ  اللہ  تعالیٰ  ہن  فقیر،  پس  کٔرِنَو  توٚہۍ  بے  نیاز۔  (ییٚمہِ  طریقہٕ  کہ  اُمّ  المومنین  خدیجہ  کُبریٰ  سٕندِہ  طرفہٕ  گٔو  توٚہۍ  مالِ  تجارت  ہیٚتھ،  تَتھ  اندر  سپُد  توہیہِ  نفع  حٲصل  بیٚیہِ  کٔر  خدیجہ  کُبریٰ  ہن  تۅہیہِ  سٍتۍ  نکاح۔  تِمو  کوٚر  پنُن  سورُے  مال  تُہٕندِس  خدمتس  اندر  پیش۔  یہِ  گوٚو  غِناے  ظٲہری  غِناے  قلبی  تہٕ  غِناے  بٲطنی  کوٚرنَو  تیوٗت  عطا  ییٚمُیک  نہٕ  اندازے  ہیٚکہِ  کانٛہہ  شخص  کٔرِتھ۔  غرض  ییٚمۍ  پروردِگارن  تۅہیہِ  سٍتۍ  ابتدا  پٮ۪ٹھ  اَمہِ  قسمُک  معاملہٕ  کوٚر  سُہ  ہیٚکیا  توہیہِ  پٮ۪ٹھ  ناراض  گٔژِھتھ  تہٕ  تۅہیہِ  ترٛٲوِتھ۔  مگر  پروردِگارٕہ  سٕندیٚن  یِمن  الطافن  تہٕ  مہربٲنِیَن  ہُند  شکرانہٕ  گوٚو  کہ)

Tahir:
  تہٕ  تٔمۍ  لٔبِنَو  تۆہۍ (حق  کہ  دیدارٕکۍ) حاجت  مند  پتہٕ  کٔرۍنَو  تٔمۍ (پننہِ  دیدارسٍتۍ  نوٲزِتھ  ہمیشہ  خٲطرٕ  پۯتھ  ضرورت  نِشہِ) بے  نیاز۔یا۔ تہٕ  تٔمۍ  لٔبِنَو  تۆہۍ (سخی  تہٕ  کریم) پتہٕ  کٔرۍ  تٔمۍ (تُہٕندِ  ذریعہ)  محتاج  غنی۔3  ﴿1،  2،  3،  یمن  ترٛیشوٕنۍ  ترجمن  منٛز  چُھ  یَتِیمَاً  لفظس  فَاٰویٰ  ہُک،  ضَاٰ  لاً  لفظس  فَھَدیٰ  ہُک  تہٕ عَا  ئِلاً  لفظس  فَاَغنیٰ  ہُک  مفعولِ  مقدم  قرار  دنہ  آمُت﴾۔  ﴿وُچھو  التفسیر  کبیر،  تفسیرالقرطبی،  البحرالمحیط،  روح  البیان،  الشفإ،  تہٕ  شرحِ  خفاجی﴾


Athar: تہٕ سٲئلس مَہ ؤنِو وُلٹہٕ۔
Tahir: تہٕ (پننہِ دروازٕہ کِس) کٲنسہِ منگوٕنِس مَہ کٔرِو گرٕز۔
Transliteration: Waamm<u>a</u> a<b>l</b>ss<u>a</u>ila fal<u>a</u> tanhar
Mirwaiz:
  وۅنۍ  یُس  فقیر  محتاج  تہٕ  منگہٕ  وُن  آسہِ  سُہ  مَہ  ٲسِیوٗن  زورٕ  زبردستی  سٍتۍ  نیٚبر  کڑان  خٲلی  ترٛاوان۔


Athar: تہٕ پننِس رب سٕنٛدِ نعمتُک کٔرِو اظہار۔
Tahir: تہٕ پننِس ربّ سٕنزن نعمتن ہُنٛد کٔرِو (سیٚٹھاہ) تذکرٕہ۔
Transliteration: Waamm<u>a</u> biniAAmati rabbika fa<u>h</u>addith
Mirwaiz:
  وۅنۍ  یِمہٕ  نعمژٕہ  تُہند  پروردِگارن  تۅہیہِ  عطا  کرِ  تِمن  ہُند  کٔرِو  توٚہۍ  بیان۔  (تِہٕندیٚن  ارشاداتن  تہٕ  کلامِ  شریفس  یُس  حدیث  ناو  آمُت  چھُ  تھاونہٕ  سُہ  چھُ  غالباً  اَمی  لفظِ  فَحَدِّث  أندرٕہ  کڑنہٕ  آمُت  واللہ  اعلم۔)


Transliteration: Alam nashra<u>h</u> laka <u>s</u>adrak<b>a</b>
Athar:
  ﴿اے  نبیؐ﴾  کیا  اَسہِ  مٕژرو نا  تُہٕنٛدِ  خٲطرٕ  تُہنٛد  سیٖنہٕ؟  ﴿سینہٕ  کھولنُک  لفظ  یِمن  موقعن  پٮ۪ٹھ  قرآنِ  مجیدس  اندر  آمُت  چُھ  تِمن  پٮ۪ٹھ  نظر  ترٛاونہٕ  سٍتۍ  چُھ  پَے  لگان  زِ  اَتھ  چِھ  زٕہ  معنی،  ﴿1﴾  یہِ  زِ  پرٛتھ  قسمہٕ کہِ  ذہنی  پریشٲنی  تہٕ  تردُد  نِشہِ  پاک  سپدِتھ  گٔژِھن  انسان  اَتھ  کتھہِ  پٮ۪ٹھ  مطمئن  زِ  اسلام  چی  یٲژ  وَتھ  چھےٚ  برحق،  ﴿2﴾  یہِ  زِ  انسان  سُنٛد  حوصلہٕ  گژِھہ  بُلند  گژُھن،  کُنہِ  بجہِ  کھۅتہٕ  بجہِ  مُہمہِ  پٮ۪ٹھ  گژھنہٕ  خٲطرٕ  تہٕ  سخت  کھۅتہٕ  سخت  کٲم  انجام  دِنَس  منٛز  تہِ  گژِھہ  نہٕ  أمِس  کانٛہہ  اندیشہ  آسُن،  تہٕ  نبوت چہِ  عظیم  ذمہٕ دٲرِیہِ  مَٹہِ  رٹنٕچ  ہمت  گژِھہ  أمِس  منٛز  پٲدٕ  گژٕھنۍ۔﴾

Mirwaiz:
  کیا  اَسہِ  کوٚر  نا  تُہٕندِ  خٲطرٕ  تُہُند  سینۂ  مبارک  کھۅل  تہٕ  کُشادٕہ  علمہٕ  سٍتۍ؟  (یعنی  علم  تہِ  کوٚر  اَسہِ  تۅہیہِ  سٮ۪ٹھاہ  زیادٕہ  عطا،  بیٚیہِ  یُس  تکلیفَہ  تۅہیہِ  تبلیغِ  حق  کرنس  پٮ۪ٹھ  دشمنن  ہٕندِ  طرفہٕ  ووت  سُہ  برداشت  کرنہٕ  خٲطرٕہ  کوٚر  اَسہِ  تۅہیہِ  حِلم  تہٕ  تحمّل  تہِ  عطا۔  یا  چھُ  اِشارٕہ  اَمہِ  أندرٕہ  تَتھ  شقِ  صدر  شریفس  کُن  یُس  متعدد  بار  کرنہٕ  آو۔  اَکھ  ییٚلہِ  تِم  دۅدٕہ  ماجہِ  نِش  یعنی  حضرت  حلیمہ  سعد یَسؓ  نِشہِ  ٲسۍ،  بیٚیہِ  ییٚلہِ  بالغ  سپٕدۍ،  بیٚیہِ  ییٚلہِ  خِلعتِ  نبوّت  وَلنہٕ  آکھ  یعنی  ژتجی  ؤہرۍ  ٲسۍ،  بیٚیہِ  ییٚلہِ  بَعالَمِ  بالا  کھارنہٕ  آے  در  شبِ  معراج۔)

Tahir:
  کیا  اَسہِ  کۆر  نا  تُہٕندِ  خٲطرٕ  تُہُنٛد  سینہٕ (علم  و  حکمت  تہٕ  معرفت  کہ  نوٗرٕخٲطرٕ) کُشادٕہ۔


Tahir: یُس تُہٕندِس (مبارک) پشتس پیٚٹھ گۆب اوس گژھان۔
Transliteration: Alla<u>th</u>ee anqa<u>d</u>a <i><u>th</u></i>ahrak<b>a</b>
Athar:
  ییٚمۍ  تُہُنٛد  پُشتِ  مبارک  گوٚبروومُت  اوس۔ ﴿اَمہِ  نِشہِ  چُھ  مُراد  رنج  و  غمُک  تہٕ  پریشٲنی  ہُنٛد  سُہ  بار  یُس  پننِس  قوم کِس  جہالتس  تہٕ  جٲہلیتس  وُچھ  وُچھ  حضور  صلی  اللہ  علیہ و سلمن  ہٕنٛدِس  طبیعتس  پٮ۪ٹھ  پیٚوان  اوس،  تِم  ٲسۍ  اَتھ  پٮ۪ٹھ  غمگین  سپدان  مگر  یہِ  بِگاڑ  دوٗر  کرنٕچ  ٲسٕکھ  نہٕ  کانٛہہ  صورت  نظرِ  گژھان،  یٔہے  فکر  ٲس  تِہُنٛد  شانۂ  مبارک  گوٚبراوان  ییٚمیُک  گوٚب  بار  اللہ  تعالیٰ ہن  ہدایتٕچ  وَتھ  ہٲوِتھ  تِہٕنٛدیٚو  شانۂ  مبارکو  پٮ۪ٹھہٕ  وول۔  تِہِنٛدِ  ذہنُک  سورُے  بار  آو  لوٚژراونہٕ  تہٕ  تِم  گٔے  پوٗرٕ  پٲٹھۍ  مطمئن  زِ  اسلام کہ  ذریعہ  ہیٚکن  نہٕ  صرف  تِم  عرب  بلکہ  ہیٚکن  سٲرٕے  انسانیت  تِمَو  خرٲبِیَو  منٛزٕ  کٔڑِتھ  یِمن  منٛز  تَمہِ  وقتہٕ  عربہٕ  نیٚبر  تہِ  سورُے  دُنیا  مبتلا  اوس۔﴾

Mirwaiz:
  ییٚمۍ  بٲرۍ  گوٚبروومُت  اوس  پشتِ  مبارک  تُہُند۔  (تِہُند  بور  اوس  معنوی  اَکھ  بوراہ  یا  اُوس  سُہ  نزولِ  وحی  یُک  بور  یُس  ابتداہس  اندر  سٮ۪ٹھاہ  مشکل  اوس  توپتہٕ  سپُد  سہل  تہٕ  آسان  یا  اوس  منصبِ  رسالت  چن  ذِمہٕ  دٲرِیَن  ہُند  بور  ییٚمہِ  کہ  محسوس  سپدنہٕ  سٍتۍ  خاطرِ  عاطر  تِہُند  مکدر  سپدان  اوس،  سُے  کوٚر  اللہ  تعالیٰ  ہن  دوٗر  تِمن  نِشہِ۔  حضرت  شاہ  عبد  العزیز  صاحب  دہلوی  چھِ  فرماوان  کہ  اَمہِ  أندرٕہ  چھُ  مُراد  کہ  تِہُند  ہمتِ  عٲلی  تہٕ  پیدٲیشی  استعداد  یِمن  کمالاتن  تہٕ  مقاماتن  واتُن  منگان  اوس،  دِلِ  مبارکس  اوس  جسمٲنی  تزکیہ  تہٕ  نفسٲنی  تشویشاتن  کُن  نظر  کٔرِتھ  تِمن  کمالاتن  پٮ۪ٹھ  فٲیِز  سپدُن  دشوار  بوزنہٕ  یِوان  مگر  اللہ  تعالیٰ  ہن  ییٚلہِ  شرحِ  صدرٕہ  سٍتۍ  مزید  استعداد  عطا  کوٚرُکھ  اَتی  سپدِکھ  تِم  سٲری  کمالات  حٲصل۔  تَمِیُک  یُس  باراہ  دِلِ  مبارکس  پٮ۪ٹھ  اوس  سُہ  ووٚتھ۔)


Athar: تہٕ تُہٕنٛدِ باپت کٔر تُہٕنٛز ذکر بلند۔
Transliteration: WarafaAAn<u>a</u> laka <u>th</u>ikrak<b>a</b>
Mirwaiz:
  بیٚیہِ  کوٚر  نا  اَسہِ  بلند  تہٕ  تھوٚد  تُہٕندِ  خٲطرٕہ  تُہُند  ذکر۔  (حدیث  قدسِیَس  اندر  چھےٚ  اَمِچ  وضاحت  کہ  اللہ  تعالیٰ  ہن  فرمووُکھ  اِذَا  ذُکِرتُ  ذُکِرتَ  مَعِی  ﴿تفسیر  ابن  جریر  و  ابن  کثیر  و  ابن  ابی  حاتم﴾  ییٚلہِ  میون  ذکر  کرنہٕ  آسہِ  یِوان  تیٚلہِ  یِیہِ  کرنہٕ  تُہُند  تذکرٕہ  تہِ۔  چنانچہ  بانگہِ  منٛز  تکبیرس  منٛز  نٮ۪مازِ  منٛز،  تشہدس  منٛز،  خطبس  منٛز  چھُ  یِوان  کرنہٕ  تُہُند  ذکر۔  وۅنۍ  ییٚلہِ  اَسہِ  تۅہیہِ  روحٲنی  تکلیف  دوٗر  کوٚر،  تُہُند  گژِھہ  روزُن  امیدوار  دُنیٲوی  تکلیف  تہِ  کرو  أسۍ  تۅہیہِ  نِشہِ  تہٕ  تُہٕندیٚن  پیروَن  بایمانن  نِشہِ  دوٗر۔  تَمِیُک  چھِ  أسۍ  تۅہیہِ  سٍتۍ  وعدٕہ  کران۔)

Tahir:
  تہٕ  اَسہِ  کٔر  تُہٕندِ  خٲطرِ  تُہٕنز  ذکر (پننہِ  ذکرِ  سٍتۍ  رلٲوِتھ  دنیاہس  تہٕ  ٲخرتس  منٛز  پۯتھ  جایہِ) بلند۔


Athar: پس چھےٚ حقیقت یہِ زِ تنگی سٍتۍ چھےٚ فرٲخی تہِ۔
Tahir: لہٰذا چھے٘ بے شک پۯتھ دشوٲری سٍتۍ آسٲنی (یِوان)۔
Transliteration: Fainna maAAa alAAusri yusr<u>a</u><b>n</b>
Mirwaiz:
  پس  بتحقیق  موجودٕہ  سختی  سٍتۍ  چھےٚ  آسانی  یِووُنۍ۔  (تۅہیہِ  پٮ۪ٹھ  سختی  تہِ  مشکلات  بکثرت  آسنس  کُن  نظر  کٔرِتھ  چھُس  بہٕ  اَتھ  وعدس  تکرار  کران  بیٚیہِ  فرماوان  کہ)


Tahir: پٔزۍپٲٹھۍ چھے٘ (اَتھ) دشوٲری سٍتۍ آسٲنی (تہِ)۔
Transliteration: Inna maAAa alAAusri yusr<u>a</u><b>n</b>
Athar:
  بے شک  چھےٚ  تنگی  سٍتۍ  فرٲخی  تہِ۔  ﴿یہِ  کتھ  چھےٚ  دۅیہِ  پِھرِ  دۅہراونہٕ  آمٕژ  تاکہ  حضور  صلی  اللہ  علیہ و سلمن  یِیہِ  پوٗرٕ  پٲٹھۍ  تسلی  دِنہٕ  زِ  یِمَو  سخت  حالاتَو  مٔنٛزۍ  تِم  وُنۍ کیٚنَس  گُزران  چِھ،  تِم  چِھنہٕ  واریاہس  کالس  روزَن  وٲلۍ  بلکہ  اَمہِ  پتہٕ  کمٕے  کال  گٔژھتھ  چِھ  رٕتۍ  حالات  یِنہٕ  وٲلۍ﴾

Mirwaiz:
  بے  شک  موجودٕہ  سارِنٕے  مشکلاتن  سختِیَن  سٍتۍ  چھےٚ  آسانی  یِنہٕ  واجنۍ۔  (چنانچہ  تِمہٕ  سارے  سختِیہِ  سپزٕہ  اَکہِ  اَکہِ  دوٗر۔  حدیث  شریفن  تہٕ  تاریخ  چن  کتابن  اندر  چھ  تَتھ  متعلق  روایات  موجود۔  وۅنۍ  ییٚلہِ  اَسہِ  تۅہیہِ  اَمہِ  اَمہِ  قسمہٕ  چہ  نعمژٕ  عطا  کرِ،  تُہُند  گژِھہ  تِمن  نعمتن  پٮ۪ٹھ  شُکر  دَپُن  یِتھہٕ  پٲٹھۍ  کہ)


Athar: لہٰذا، ییٚلہِ فارغ سپدان ٲسِو تیٚلہِ ٲسِو عبادت کِس مشقتس کُن لگان۔
Transliteration: Fai<u>tha</u> faraghta fa<b>i</b>n<u>s</u>ab
Mirwaiz:
  توٚہۍ  ییٚلہِ  احکامِ  خداوندی  واتناونہٕ  نِشہِ  (یۅسہٕ  کٲم  عبادت  چھےٚ  ییٚمُیک  نفع  متعدی  چھُ)  فارغ  سپدان  ٲسِو  تَمہِ  پتہٕ  گژِھہ  تُہُند  تَتھ  عبادتس  سٍتۍ  مشغول  سپدُن  ییمُیک  نفع  تہٕ  فٲیدٕہ  خاص  تُہٕندِس  ذاتِ  مبارکس  چھُ  یعنی  عبادت  تہٕ  یادِ  خدا  کران  کران  محنت  و  مشقت  برداشت  کرٕنۍ۔

Tahir:
  پتہٕ  ییٚلہِ  تۆہۍ (اُمّت  چہ  تعلیمہِ،تبلیغ  تہٕ  جہادٕ  بیٚیہِ  فرض  ادا  کرنہٕ  نِشہِ) فارغ  سپدِو  تیٚلہِ  ٲسِو (ذکرِ  تہٕ  عبادتس  منٛز)  محنت  کران۔


Tahir: بیٚیہِ ٲسِو پننِس ربّس کُن رٲغب سپدان۔
Transliteration: Wail<u>a</u> rabbika fa<b>i</b>rghab
Athar:
  تہٕ  پننِس  رب سٕے  کُن  روٗزِو  رٲغب۔  ﴿یعنی  ییٚلہِ  بیٚیہِ  کانٛہہ  آوریار  روزِ  نہٕ  کینٛہہ  تیٚلہِ  کٔرِو  پنُن  یَلہٕ  وقت  عبادت  کِس  مشقتس  تہٕ  ریاضتس  اندر  صَرف،  تہٕ  پرٛتھ  طرفہٕ  پنُن  توجہ  ڈٲلِتھ  دِیو  صرف  ربس  کُن  توجہ﴾

Mirwaiz:
  بیٚیہِ  یہِ  کینژھاہ  تۅہیہِ  منگُن  تہٕ  ژھانڈُن  آسہِ  تہِ  حٲصل  کرنہٕ  خٲطرٕہ  گژِھہ  تُہُند  پننِسٕے  پروردِگارس  کُن  توجّہ  تہٕ  رغبت  کرُن،  تٔسۍ  گژھن  پنٕنۍ  سٲری  حاجت  منگٕنۍ۔


Tahir: انجیرُک قسم تہٕ زیتونُک قسم۔
Transliteration: Wa<b>al</b>tteeni wa<b>al</b>zzaytoon<b>i</b>
Athar:
  انجیٖرُک  تہٕ  زیتونُک  قسم،  ﴿یعنی  یِمن  پھلن  ہٕنٛدِ  پیداوارکیٚن  علاقن  ﴿شام  تہٕ  فلسطین﴾  ییٚتہِ  واریاہ  انبیاء  پٲدٕ  سپٕدۍ﴾

Mirwaiz:
  قَسم  چھُ  انجیرُک  یا  انجیر  کُلِیُک  بیٚیہِ  چھُ  قَسم  زیتونُک  یا  زیتون  کُلِیُک،  (یِم  دۅشوے  چھِ  بابرکت  میوٕہ  تہِ  کُلۍ  تہِ،  یا  چھُ  مُراد  تَمہِ  جایہِ  ہُنٛد  تہٕ  تَمہِ  شہرُک  قَسم  ییٚتہِ  انجیر  کُلۍ  تہٕ  زیتون  کُلۍ  بکثرت  پٲدٕہ  چھِ  سپدان۔  اَکھ  جاے  گٔیہِ  یَتھ  کُن  ابراہیم  علیہ  السلامن  ہجرت  کٔرمٕژ  چھےٚ،  بیاکھ  جاے  گٔیہِ  ییٚتہِ  عیسیٰ  روح  اللہ  تولد  سپُدمُت  چھُ۔)


Athar: بیٚیہِ طورِ سیٖناہُک،
Tahir: بیٚیہِ سینا کہ (پہاڑ) طورُک قسم۔
Transliteration: Wa<u>t</u>oori seeneen<b>a</b>
Mirwaiz:
  بیٚیہِ  چھُ  کوہِ  طورُک  قَسم  یَتھ  پٮ۪ٹھ  موسیٰ  علیہ  السلام  اللہ  تعالیٰ  ہس  سٍتۍ  ہم  کلام  سپُد۔)


Athar: تہٕ ییٚمہِ پُر امن ﴿مکہ﴾ شہرُک،
Tahir: بیٚیہِ ییٚمہِ امن والہِ شہرُک (یعنی مکُک) قسم۔
Transliteration: Wah<u>atha</u> albaladi alameen<b>i</b>
Mirwaiz:
  بیٚیہِ  چھُ  قَسم  ییٚمہِ  امن  کہ  شہرُک،  (یَتھ  شہرس  منٛز  کعبتُہ  اللہ  واقع  چھُ  بیٚیہِ  یُس  شہر  حضرت  المرسلین  سٕندِ  ولادتِ  باسعادتُک  شہر  چھُ۔  یِمے  ژور  قسم  ہٲوِتھ  چھُ  فرماوان  اللہ  تعالیٰ۔)


Athar: پتہٕ وول پوٚت پِھرِتھ واپس بٔنمہِ درجہِ کیو لُکو کھۅتہٕ تہِ بۅن۔
Tahir: پتہٕ پھِیُر اَسہِ یہِ ؤسِتھ کھوتہٕ ؤسِتھ ترحالتس منٛز پۆت۔
Transliteration: Thumma radadn<u>a</u>hu asfala s<u>a</u>fileen<b>a</b>
Mirwaiz:
  تَمہِ  پتہٕ  وول  سُہ  اَسہِ  بوٚنِمہِ  درجہِ  کیو  لوٗکو  اندرٕہ  تہِ  زیادٕہ  بۅن  (نافرمٲنی  تہٕ  کفر  و  شرکہٕ  سببہٕ)۔


Athar:
  سِواے  تِم  لُکھ  یِمَو  ایمان  اوٚن  تہٕ  نیک  عملہٕ  روٗدۍ  کران،  زِ  تِہِنٛدِ  خٲطرٕ  چُھ  سُہ  اجر  یُس  نہٕ  زانٛہہ  ختم  گژِھہ۔

Mirwaiz:
  مگر  یِمو  لوٗکو  ایمان  اوٚن  تہٕ  بیٚیہِ  کریٚکھ  رٕژٕہ  عملہٕ  تِہِندِ  خٲطرٕہ  چھُ  سُہ  ثواب  یُس  نہٕ  زانٛہہ  تہِ  ختم  گژِھہ۔  (ییٚلہِ  اللہ  تعالیٰ  پٲدٕہ  کرنس  پٮ۪ٹھ  بیٚیہِ  احوال  بدلاونس  پٮ۪ٹھ  پوٗرٕہ  قدرت  وول  چھُ۔  اے  انسانہٕ۔)

Tahir:
  تِمَو  لُکو  وَرٲے  یِمَو  ایمان  اۆن  بیٚیہِ  روٗدۍ  نیک  عمل  کران  تِہِندِ  خٲطرٕ  چُھ  ختم  نَہ  گژھن  وول  (پوشوُن)  اجر۔  

Transliteration:
  Ill<u>a</u> alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti falahum ajrun ghayru mamnoon<b>in</b>


Athar: پس ﴿اے نبیؐ﴾ اَمہِ پتہٕ کُس ہیٚکہِ جزا تہٕ سزا کِس معاملس منٛز تۅہیہِ انکار کٔرِتھ؟
Mirwaiz: ادٕہ کُس چیز چھُے ژےٚ تکذیب تہٕ انکار کرناوان جزاکِس دۅہس؟
Transliteration: Fam<u>a</u> yuka<u>thth</u>ibuka baAAdu bi<b>al</b>ddeen<b>i</b>
Tahir:
  پتہٕ  کُس  چُھ  اَمہِ  پتہٕ  یُس  تۅہیہِ  دین (یا  قیامت  بیٚیہِ  جزا  تہٕ  سزا) کِس  بارس  منٛز  انکار  چُھ  کران۔


Tahir: کیا اللہ تعالیٰ چُھنا سارِوٕے حٲکمو کھوتہٕ بۆڈ حٲکم۔
Transliteration: Alaysa All<u>a</u>hu bia<u>h</u>kami al<u>ha</u>kimeen<b>a</b>
Athar:
  کیا  اللہ  تعالیٰ  چُھنا  سارِوٕے  حٲکِمَو  کھۅتہٕ  بوٚڈ  حٲکِم؟  ﴿ییٚلہِ  زَن  توٚہۍ  دُنیاکیٚن  لۅکٹیٚن  لۅکٹین  حٲکِمن  نِشہِ  تہِ  یَژھان  چِھو  تہٕ  توقع  تھاوان  چِھو  زِ  تِم  گژھن  انصاف  کرٕنۍ،  مجرِمن  گژھن  سزا  دِنۍ،  جان  کٲم  کرن  والیٚن  گژھن  جان  معاوضہٕ  تہٕ  انعام  دِنۍ،  تیٚلہِ  کیا  خیال  چُھ  تُہُنٛد  اللہ  تعالیٰ  سٕنٛدٮ۪ن  حقوقن  متعلق؟  توٚہۍ  چِھوٕہ  سمجھان  زِ  سُہ  سارِنٕے  حٲکِمن  ہُنٛد  حٲکِم  کرِنہٕ  کانٛہہ  انصاف؟  کیا  توٚہۍ  چِھوٕہ  تس  نِشہِ  یہِ  توقع  تھاوان  زِ  سُہ  کرِ  اصلس  تہٕ  خرابس  کُنُے؟  کیا  تٔمۍ  سٕنٛدِس  دُنیاہس  منٛز  چھا  بدترین  عملہٕ  کرن  والیٚن  تہٕ  بہترین  کٲم  کرن  والیٚن  دۅشوٕنۍ  مٔرِتھ  خاک  سپدُن،  تہٕ  نہ  میلہِ  کٲنٛسہِ  بد اعمٲلِیَن  پٮ۪ٹھ  سزا  تہٕ  نہ  رٕژَن  عملن  پٮ۪ٹھ  جزا؟

Mirwaiz:
  کیا  اللہ  تعالیٰ  چھُنا  حٲکمن  ہُنٛد  بوٚڈ  حٲکم؟  (یَس  تصرُف  چھُ  دنیاکیٚن  سارِنٕے  اَموٗرن  پٮ۪ٹھ  تہٕ  ٲخرت  کیٚن  سارِنٕے  اموٗرن  پٮ۪ٹھ  تہِ۔)


Athar: لٔگِتھ گٔمژِ خوٗنہٕ دَتہِ نِشہِ کوٚرُن انسان پٲدٕ۔
Tahir: تٔمۍ کۆر انسان (ماجہِ ہٕنزِ بچہِ دانہِ منٛز) دٕۯکہِ ہٕندۍ پٲٹھۍ معلق وجودٕ نِشہِ پٲدٕ۔
Transliteration: Khalaqa alins<u>a</u>na min AAalaq<b>in</b>
Mirwaiz:
  ییٚمۍ  انسان  پٲدٕہ  کوٚر  موٚٹِس  خونس  یعنی  خونہٕ  دَتھ،  (اَمہِ  أندرٕہ  چھُ  مُراد  انسانس  تنبیہ  کرُن  کہ  اے  انسانہٕ  ژےٚ  پٮ۪ٹھ  چھےٚ  خداے  سٕنز  نعمت  سٮ۪ٹھاہ  بٔڈ  کہ  جان  چیزٕہ  نِشہِ  پٲدٕ  کٔرِتھ  کتھ  درجس  واتنوونکھ  شکل  و  صورت  تہٕ  عقل  و  علم  کوٚرنے  عطا۔  ژےٚ  پَزنے  زیادٕہ  شکر  و  ثنا  دَپٕنۍ،  ذکر  و  فکر  اندر  مشغول  روزُن۔)


Athar: پٔرِو تُہُنٛد رب چُھ بوٚڈ کریم۔
Tahir: پٔرِو تہٕ تُہُنٛد ربّ چُھ سیٚٹھہٕے کرم کرن وول۔
Transliteration: Iqra warabbuka alakram<b>u</b>
Mirwaiz:
  (توٚہۍ  ٲسِو  یا  رسول  اللہؐ  قرآنِ  مجید  پران)  تُہند  پروردگار  چھُ  سٮ۪ٹھاہ  کریم  (سُہ  یہِ  یژھان  چھُ  تہِ  چھُ  عطا  کران،  سُہ  چھُ  پرنہٕ  ورٲے  پرناوان)


Transliteration: AAallama alins<u>a</u>na m<u>a</u> lam yaAAlam
Athar:
  انسانس  دِیتُن  سُہ  علم  یُس  نہٕ  سُہ  زانان  اوس۔  ﴿یِم  چِھ  قرآنِ  مجیدٕکۍ  سارِوٕے  بروٗنٹِھم  آیات  یِم  رسولُ  اللہ  صلی  اللہ  علیہ و سلمن  پٮ۪ٹھ  نٲزل  سپٕدۍ﴾

Mirwaiz:
  یہِ  انسان  ہیٚچھنووُن  تِمے  چیز  یِم  نہٕ  تَس  معلومٕے  ٲسۍ  (مطلب  چھُ  یہِ  زِہ  تعلیم  تہٕ  ہیٚچھناوُن  چھُنہٕ  موقوف  لیٚکھنس  تہٕ  پرنسٕے  پٮ۪ٹھ،  بیٚیہِ  بیٚیہِ  اسباب  و  ذرائع  تہِ  چھِ  یِمو  سٍتۍ  علوم  حٲصل  سپدِتھ  ہیٚکن۔  دوٚیِم  کتھ  چھےٚ  یٔہے  کہ  اسباب  و  ذرائع  چھِنہٕ  بذاتِ  خۅد  کُنہِ  اثر  کٔرِتھ  ہیٚکان  بلکہ  چھُ  موثر  حقیقی  اللہ  تعالیٰ،  لہٰذا  ہرگاہ  تۅہیہِ  یا  رسول  اللہؐ  پرٕوُنۍ  چھِو  نہٕ  تَمِیُک  مَہ  بٔرِو  کانٛہہ  پروا۔  أسۍ  ییٚلہِ  تۅہیہِ  حکم  کٔرو  پرنُک،  توٚہۍ  ہیٚکِو  اسباب  و  ذرایعو  ورٲے  سانہِ  حکمہٕ  پٔرِتھ  یہِ  أسۍ  پرناوُن  یَژھو،  أسۍ  ہیکو  توٚہۍ  پرنٲوِتھ  یِتھہٕ  پٲٹھۍ  اَسہِ  خۅش  کرِ۔  أسۍ  ہیٚکو  تۅہیہِ  سُہ  طاقت  تہٕ  سُہ  قدرت  عطا  کٔرِتھ  ییٚمہِ  سٍتۍ  توٚہۍ  پٔرِتھ  ہیکِو۔  علوم  وحی  یاد  ہیٚکِو  تھٲوِتھ  چنانچہ  تی  سپُد۔  تفسیر  عزیزیس  اندر  چھُ،  حضرت  رسولِ  کریمؐ  تِمَو  اگرچہ  اوس  نہٕ  لیٚکھُن  پَرُن  ہیوٚچھمُت  مگر  اللہ  تعالیٰ  ہن  فرمووُکھ  قلمہٕ  کہ  ذریعہ  تہِ  چھُس  بٕے  ہیٚچھناوان،  قلمہٕ  ورٲے  تہِ  ہیکہٕ  بٕے  ہیٚچھنٲوِتھ۔  ممکن  چھُ  یَتھ  کتھہِ  کُن  تہِ  آسہِ  اشارٕہ  کہ  یِتھہٕ  پٲٹھۍ  فیض  دِوٕنِس  تہٕ  فیض  رَٹوٕنِس  منٛز  قلم  چھُ  واسطہ  تہٕ  ذریعہ  سپدان  یِتھے  پٲٹھۍ  آسہِ  باری  تعالیٰ  ہس  منٛز  تہٕ  پیغمر  برحقس  منٛز  جبریلِ  امین  محض  اَکھ  واسطہ  تہٕ  ذریعہ۔  بیٚیہِ  یِتھہٕ  پٲٹھۍ  قلمہٕ  کہِ  ذریعہ  فیض  سپدُن  چھُنہٕ  یَتھ  کتھہِ  پٮ۪ٹھ  لٲزِم  کہ  قلم  کیا  چھُ  تس  فیض  رَٹہٕ  وُنہِ  سٕندِہ  کھۅتہٕ  افضل  تہٕ  بہتر  یِتھے  پٲٹھۍ  چھَنہٕ  یہِ  کتھ  تہِ  لٲزِم  کہ  حقیقت  جبریلیہ  کیا  آسِہا  افضل  حقیقت  محمدیہ  کھۅتہٕ۔  لہٰذا  چھُ  جبریلِ  امین  تُہٕندِہ  حقہ  بمنزلہ  قلم۔)

Tahir:
  ییٚمۍ  انسان (اَمہِ  علاوٕہ  تہِ) تہِ (کینٛژھاہ) ہیٚچھنوو  یہِ  سُہ  زانان  اوس نہٕ۔ یا۔ییٚمۍ  ﴿سارِوٕے  کھوتہٕ  بلند  رۅتبہٕ﴾  انسانس  ﴿حضرت  محمد  مصطفیٰ  صلی  اللہ  علیہ  وسلمس  قلمُک  ذریعہ  نہ  آسنہ  باوجود  تہِ﴾سہُ  سورٕے  علم  عطا  کوٚر  یُس  تِم  گۅڈٕ  ٲسۍ  نہ  زانان۔


Tahir: (مگر) حقیقت چھے٘ یہِ زِ (نافرمان) انسان چُھ بُتھ پھِران۔
Transliteration: Kall<u>a</u> inna alins<u>a</u>na laya<u>t</u>gh<u>a</u>
Athar:
  ہرگز  نہٕ،  انسان  چُھ  سرکشی  کران  ﴿یِم  آیات  گٔے  تَمہِ  وقتہٕ  نٲزل  ییٚلہِ  نبوت  کِس  منصبس  پٮ۪ٹھ  سرفراز  سپدنہٕ  پتہٕ  حضور  صلی  اللہ  علیہ و سلمو  حرمَس  منٛز  نماز  پرٕنۍ  شروع  کٔر،  تہٕ  ابوجہلن  یَژھاو  تِم  نماز  پرنہٕ  نِشہِ  رُکاوٕنۍ﴾۔

Mirwaiz:
  بتحقیق  یہِ  انسان  یُس  اَسی  خونہٕ  دَتہِ  پٲدٕہ  کوٚر  یُس  حقیر  و  ذلیل  چیزہ  اوس،  یُس  جٲہلِ  مطعلق  اوس،  اَسی  ہیٚچھنوو  یہِ  أمِس  روٗزنہٕ  پنٕنۍ  اصلی  حقیقت  یادٕے)  یہِ  لوٚگ  دنیا  کہ  مال  و  دولت  سٍتۍ  مغرور  سپدِتھ  سرکشی  کرنہِ۔


Athar: ﴿حالانکہ﴾ چُھ پٔزۍ پٲٹھۍ پھیرُن تُہٕنٛدِس ربس کُنُے۔
Tahir: بے شک چُھ (پۯتھ انسانس) تُہٕندِس ربّ سٕے کُن پۆت پھیرُن۔
Transliteration: Inna il<u>a</u> rabbika a<b>l</b>rrujAA<u>a</u>
Mirwaiz:
  بے  شک  چٲنۍ  سٕے  پروردِگارس  نِشہِ  چھُ  سارِنٕے  واپس  واتُن۔  (تَتہِ  تہِ  آسہِ  یہِ  انسان  تِہٕندِ  سٕے  قدرت  کِس  اِحاطس  منٛز  وَلنہٕ  تہٕ  بند  کرنہٕ  آمُت  ییٚمہِ  منٛزٕہ  ژٔلِتھ  ہیٚکہِ  نہٕ  کُن  تہِ۔  یوٗت  عٲجز  تہٕ  بے  بس  انسان  کِتھہٕ  پٲٹھۍ  ہیٚکہِ  یِتھِس  قٲدر  و  قٲہر  خدایس  نِشہِ  مستغنیٰ  تہٕ  بے  پرواہ  ٲسِتھ۔  وۅنۍ  تٔمۍ  سُنٛد  پَنُن  پان  مستغنی  زانُن  یہِ  گٔیہِ  محض  سفاہیت  تہٕ  حماقت  یعنی  بالکل  ژوٗر  تہٕ  احمق  لاگُن۔  اَمہِ  پتہٕ  چھُ  أمِس  انسان  سٕنزن  بعضے  یچھ  کامیٚن  ہُنٛد  بطریقہ  استفہام  ذکر  یِوان  کرنہٕ۔  اَکہِ  دۅہ  ٲسۍ  نبی  کریمؐ  مسجدِ  حرامس  منٛز  نٮ۪ماز  پران،  ابوجہل  آو  تٔمۍ  دوٚپ  تِمن۔  اَسہِ  ہے  تۅہیہِ  واریاہہِ  پھِرِ  یہِ  کرنہٕ  نِشہِ  منع  کوٚو،  توٚہۍ  کیازِہ  چھِو  نہٕ  پتھ  روزان،  تٔمۍ  کوٚرُس  اَتھ  پٮ۪ٹھ  سخت  خشم  تہٕ  گرٍنٛز،  سُہ  لوٚگ  دَپنہِ،  شہرِ  مکس  منٛز  چھےٚ  سارِوٕے  أندرٕہ  میٲنۍ  جماعت  واریاہ  بٔڈ،  ہرگاہ  آئندٕہ  بہٕ  وُچھو  توٚہۍ  بیٚیہِ  نٮ۪ماز  پران،  بہٕ  تھاوٕہ  تُہٕنزِ  گردنہِ  پٮ۪ٹھ  کھۅر  توپتہٕ  واتناوَو  سٮ۪ٹھاہ  تکلیف۔  چنانچہ  اکہِ  پھِرِ  ٲسۍ  تِم  نٮ۪ماز  پران  توپتہٕ  آو  سُہ  تکلیف  واتناونہٕ  کہ  قصدٕہ  مگر  نزدیک  وٲتِت  پھیوٗر  واپس،  لوٗکو  پُرٛوژھ  ہس  ژےٚ  کیا  گۅے؟  دوٚپُن  یُتھُے  بہٕ  تِمن  نزدیک  ووتُس  تِیُتھُے  وُچھ  مےٚ  اَکھ  خندقہ،  تَتھ  منٛز  وُچھ  مےٚ  پکھہٕ  کٔرِتھ  جانور  یِم  وُچھِتھ  بہٕ  کھوٚژُس۔  فرموو  نبی  کریمنؐ  تِم  ٲسۍ  ملٲیک  ہرگاہ  سُہ  برٛونٹھ  پکہِ  ہا  تٔمِس  ژٹہَن  تِم  باز۔)


Athar: تۅہیہِ وُچھوٗنہٕ سُہ شخص یُس منع چُھ کران،
Tahir: کیا تۅہیہِ وُچھوونہٕ سُہ شخص یُس ٹھاکھ چُھ کران۔
Transliteration: Araayta alla<u>th</u>ee yanh<u>a</u>
Mirwaiz:
  اے  مخٲطب  ژٕہ  کرتہٕ  بیان  تس  شخصہٕ  سُند  حال  یُس  سٲنِس  أکِس  خاص  بندس  منع  چھُ  کران  تہٕ  پتھ  چھُ  رٹان،


Athar: أکِس بندس ییٚلہِ سُہ نماز چُھ پران؟
Transliteration: AAabdan i<u>tha</u> <u>s</u>all<u>a</u>
Mirwaiz:
  ییٚلہِ  سُہ  نٮ۪ماز  چھُ  پران  (یعنی  معبودِ  برحق  سٕنز  عبادت  کروُنِس  عبادت  نِشہِ  نٮ۪ماز  پرنہٕ  نِشہِ  پتھ  رٹُن  یا  تس  گانگل  کرٕنۍ  کوتاہ  گناہ  تہٕ  کژیراہ  یچھ  کٲم  چھےٚ۔)

Tahir:
  (اللہ  تعالیٰ  سٕندِس) بندس  ییٚلہِ  سُہ  نماز  چُھ  پران۔ یا (اللہ  تعالیٰ  سٕندِس  ٹٲٹھِس  تہٕ  برگزیدٕہ) بندس (محمد  مصطفی  صلی  اللہ  علیہ  وسلمس) ییٚلہِ  تِم  نماز  پران  چِھ۔


Athar: تُہُنٛد کیا خیال چُھ اگر ﴿سُہ بندٕہ﴾ سیٚزِ وتہِ پٮ۪ٹھ آسہِ۔
Tahir: وۅنۍ وُچھتو ہرگاہ سُہ ہدایتس پیٚٹھ آسِہے۔
Transliteration: Araayta in k<u>a</u>na AAal<u>a</u> alhud<u>a</u>
Mirwaiz:
  ژٕہ  وَنتہٕ  مےٚ  یہِ  کوتاہ  گناہ  چھُ  خصوصاً  ییٚلہِ  سُہ  بندٕہ  خاص  عینِ  ہدایتس  تہٕ  راہِ  راستس  پٮ۪ٹھ  آسہِ۔


Athar: یا آسہِ پرہیزگٲری ہُنٛد تلقین کران۔
Tahir: یا آسہِ ہے (لُکن) پرہیزگٲری ہُنٛد حکم دِوان (کوتاہ جان گژِھہ ہے)۔
Transliteration: Aw amara bi<b>al</b>ttaqw<u>a</u>
Mirwaiz:
  یا  آسہِ  سُہ  بیٚین  لوٗکن  تہِ  خدایس  کھۅژنٕچ  تعلیم  دِوان  تِمن  تہِ  معبودِ  برحق  سٕندِ  عبادتُک  امر  کران۔


Transliteration: Araayta in ka<u>thth</u>aba watawall<u>a</u>
Athar:
  تُہُنٛد  کیا  خیال  چُھ  اگر  ﴿یہِ  منع  کرن  وول  شخص﴾  اَپُز  آسہِ  زانان  تہٕ  رۅے  آسہِ  پِھران؟

Mirwaiz:
  ژٕہ  وَنتہٕ  مےٚ  ہرگاہ  سُہ  پتھ  رَٹہٕ  وُن  شخص  پانہٕ  دینِ  حقس  آسہِ  اَپُز  گٕنزران  بیٚیہِ  آسہِ  دینِ  حق  نِشہِ  بُتھ  پھِران۔

Tahir:
  وۅنۍ  ؤنۍتَو!  اگر  تٔمۍ  (دینِ  حقس)  انکار  چُھ  کۆرمُت  بیٚیہِ  چُھن (تۅہیہِ  نِشہِ) بُتھ  پھِیُرمُت (تیٚلہِ  کیا  حشر  آسہِ  تٔمۍ  سُنٛد)؟


Athar: کیا سُہ چُھنا زانان زِ اللہ تعالیٰ چُھ وُچھان؟
Tahir: کیا تس چھَنا پے زِ اللہ تعالیٰ چُھ (تٔمۍ سٕندِس سٲرۍسٕے کردارس) وُچھانٍ؟
Transliteration: Alam yaAAlam bianna All<u>a</u>ha yar<u>a</u>
Mirwaiz:
  کیا  تَس  پتھ  رَٹہٕ  وُنِس  تہٕ  نٮ۪مازِ  نِشہِ  منع  کروُنِس  چھَنا  خبر  کہ  اللہ  تعالیٰ  چھُ  بے  شک  تسٕنزٕ  یِمہٕ  یچھ  کامہِ  وُچھان؟  (سُہ  دِیہِ  ضرور  أمِس  یِمن  یچھ  کامیٚن  ہُند  سزا)


Athar: ہرگز نہٕ، ہرگاہ سُہ باز آو نہٕ، ڈیٚکہٕ پٮ۪ٹھُک مَس رٔٹِتھ لَمَو أسۍ تَس۔
Transliteration: Kall<u>a</u> lain lam yantahi lanasfaAAan bi<b>al</b>nn<u>as</u>iya<b>ti</b>
Mirwaiz:
  أمِس  پَزِہا  نہٕ  ہرگز  یِمہٕ  یچھ  کامہِ  کرنہِ،  (ہرگاہ  نے  سُہ  آئندٕہ  یِمَو  یچھ  کامیٚو  نِشہِ  پتھ  روزِ)  أسۍ  پکناوون  چھاگہِ  رٔٹِتھ  یعنی  کلہٕ  کہ  مستہٕ  رٔٹِتھ۔

Tahir:
  خبردار!اگر  سُہ (رسالت  چہ  گستٲخی  تہٕ  دینِ  حق  کہ  عداوت  نِشہِ) باز  آو  نہٕ  تیٚلہِ  دِمَو  أسۍ  ضرور (تس) ڈیٚکہٕ  پیٚٹھُک  مَس  رٔٹِتھ  کھکھٕر۔


Athar: تَتھ ڈیٚکس یُس اپزِیور تہٕ خطاکار چُھ۔
Tahir: سُہ ڈیٚکہٕ یُس اَپزِیور (تہٕ) خطا کار چُھ۔
Transliteration: N<u>as</u>iyatin k<u>ath</u>ibatin kh<u>at</u>ia<b>tin</b>
Mirwaiz:
  یُس  مست  اَپُز  تہٕ  خطا  کار  چھُ،  (کیازِہ  تٔمۍ  سٕندِ  بدنہٕ  کیٚن  مۅین  مۅین  چھُ  گناہن  ہُند  اثر  ووتمُت۔)


Athar: أسۍ تہِ بُلاووکھ عذابٕکۍ فرشتہٕ۔
Transliteration: SanadAAu a<b>l</b>zzab<u>a</u>niya<b>ta</b>
Mirwaiz:
  أسۍ  تہِ  دِمَو  آلو  جہنم  کیٚن  عذاب  کیٚن  ملٲیکن۔  (امام  طبرانیؒ  ین  کٔر  روایت  از  قتادہ  تِمو  فرموو  نبی  کریمن  صلی  اللہ  علیہ  وسلم  ہرگاہ  اَمہِ  وقتہٕ  ابو  جہل  کینٛہہ  کرِہا،  ضروٗر  رٹہن  تَس  جہنمٕکۍ  ملک  نٔنۍ  پٲٹھۍ۔)

Tahir:
  أسۍ  تہِ  انوکھ  عنقریب (پننۍ) سِپاہ (یعنی  جہنم  کِس  عذابس  پیٚٹھ  مقرر  تھاونہٕ  آمتۍ  فرشتہ) ناد  دتھ۔


Transliteration: Kall<u>a</u> l<u>a</u> tu<u>t</u>iAAhu wa<b>o</b>sjud wa<b>i</b>qtarib
Athar:
  ہرگز  نہٕ،  تٔمۍ  سٕنٛز  کتھ  مَہ  مٲنِو  تہٕ  سجدٕہ  کٔرِو  تہٕ  پننِس  رب  سُنٛد  قُرُب  ﴿نزدیکی﴾  کٔرِو  حٲصل۔

Mirwaiz:
  تَس  پَزِ  نہٕ  ہرگز  یہِ  کرُن،  مگر  توٚہۍ  مہ  حض  بوٗزِو  أمِس  خبیث  سُنٛد  یعنی  توٚہۍ  مَہ  ترٲوِو  نٮ۪ماز  پرٕنۍ  أمۍ  سٕندِ  وَننہٕ  موجوب،  بلکہ  روٗزِو  توٚہۍ  بدستور  نٮ۪ماز  پران  بیٚیہِ  خداے  سُنٛد  قُرب  تہٕ  نزدیکی  حٲصل  کران۔  (اللہ  تعالیٰ  رَچھہِ  تۅہیہِ  تِہِندِ  شرٕہ  نِشہِ  کیازِ  نٮ۪مازِ  سٍتۍ  سپدِ  تۅہیہِ  قُربِ  خدا  حاصل۔  قُربِ  خدا  چھُ  حفاظتُک  بوٚڈ  ذریعہ  لہٰذا  مَہ  کٔرِو  توٚہۍ  یِمن  دشمنن  ہٕنزن  کتھن  کُن  کانٛہہ  اِلتفات۔)

Tahir:
  ہرگز  نہٕ!تۆہۍ  مَہ  کٔرِو  تٔمۍ  سٕندِ  کرِمَتِیُک  پرواے،  تہٕ  (اے  عظمت  والہِ  ٹاٹھہِ!) تۆہۍ  روٗزِو  سربسجود  تہٕ  (اَسہِ)  گٔژِھو  (مزید) نکھہٕ  یِوان۔


Athar: اَسہِ کوٚر یہِ ﴿قرآن﴾ شبِ قدرِ منٛز نٲزل۔
Tahir: بے شک چُھ اَسہِ یہِ (قرآن) شبِ قدر منٛز نٲزل کۆرمُت۔
Transliteration: Inn<u>a</u> anzaln<u>a</u>hu fee laylati alqadr<b>i</b>
Mirwaiz:
  بے  شک  اَسہِ  کوٚر  نٲزل  یہِ  قرآنِ  مجید  (ییٚمِچ  ذکر  سورۂ  علقس  اندر  چھےٚ)  شبِ  قدرس  اندر۔


Athar: شبِ قدر چھےٚ ساسَو ریٚتَو کھۅتہٕ زیادٕہ بہتر۔
Tahir: شبِ قدرچھے٘ (فضیلت تہٕ برکت تہٕ اَجروثوابس منٛز) ساسَو ریٚتو کھوتہٕ بہتر۔
Transliteration: Laylatu alqadri khayrun min alfi shahr<b>in</b>
Mirwaiz:
  شب  قدر  چھ  بہتر  ساسہٕ  ریٚتہٕ  کھۅتہٕ۔  (یعنی  ساسس  ریٚتس  عبادت  کرنس  یوٗت  ثواب  چھُ،  تَمہِ  کھۅتہٕ  زیادٕہ  ثواب  چھُ  اَتھ  شبس  اندر  عبادت  کرنس،  حضورؐ  کوٚر  اَکہِ  دۅہ  بیان  کہ  بنی  اسرٲئیل  ٲسۍ  ساسس  ریٚتس  عبادت  کران  کیازِہ  تِمن  آسہٕ  زیچھہِ  عمرٕہ،  یہِ  بوٗزِتھ  سپُد  صحابہ  صٲبن  سخت  افسوس  ہیو  دَپنہِ  لٔگۍ  اَسہِ  تہِ  ہے  ییٖژ  عمر  آسِہے  أسۍ  تہِ  آسہو  ییٖژ  عبادت  کران،  اَتی  سپُد  یہِ  سورہ  شریف  نٲزل  یَتھ  اندر  اللہ  تعالیٰ  ہن  فرموو  کہ  اے  میٲنِس  حبیب  سٕندیو  اُمتی یَو  تۅہیہِ  کٔروٕ  اَسہِ  عطا  شبِ  قدر  یۅسہٕ  ساسہٕ  ریٚتہٕ  کھۅتہٕ  بہتر  چھےٚ۔  تَتھ  شبس  منٛز  یُس  عبادت  کرِ  زَن  تٔمۍ  ساسہٕ  ریٚتہٕ  کھۅتہٕ  زیادٕہ  کالس  عبادت  کٔر۔)


Athar:
  فرشتہٕ  تہٕ  روح  ﴿جبریلؑ﴾  چِھ  اَتھ  اندر  رب  سٕنٛدِ  حکمہٕ  پرٛتھ  کانٛہہ  حکم  ہیٚتھ  وسان۔  ﴿یَتھ  جایہِ  چُھ  روح  مُراد  حضرت  جبریلؑ  یِہِنٛدِس  فضل  و  شرف کِس  بُنیادس  پٮ۪ٹھ  تِہٕنٛز  ذکر  چھےٚ  فرشتَو  نِشہِ  الگ  پٲٹھۍ  کرنہٕ  آمٕژ﴾

Mirwaiz:
  سُہ  چھُ  تِیُتھ  شب  کہ  نٲزل  چھِ  سپدان  تَتھ  شبس  منٛز  ملٲیک  بیٚیہِ  روح  القدس  یعنی  جبریلِ  امین۔  (زمینس  پٮ۪ٹھ  پننِس  پروردگار  سٕندِ  حکمہٕ  پرٛتھ  قسمٕچ  خیر  و  برکت  تہٕ  سلامتی  ہیٚتھ۔)

Tahir:
  اَتھ  (رٲژ)  منٛز  چِھ  فرشتہ  بیٚیہِ  روح  الامین  (جبریل)  پننِس  ربّ  سٕندِ  حکمہٕ  سٍتۍ  (خیروبرکتٕکۍ)  تمام  حکم  ہیٚتھ  وَسان۔

Transliteration:
  Tanazzalu almal<u>a</u>ikatu wa<b>al</b>rroo<u>h</u>u feeh<u>a</u> bii<u>th</u>ni rabbihim min kulli amr<b>in</b>


Athar: سۅ رات چھےٚ سراسر سلامتی فجر طلوع سپدنس تام۔
Tahir: یہِ (رات) چھے٘ فجر طلوع سپدنس تام (سراسر) رٕژَر۔
Transliteration: Sal<u>a</u>mun hiya <u>h</u>att<u>a</u> ma<u>t</u>laAAi alfajr<b>i</b>
Mirwaiz:
  سُہ  خیر  و  برکت  چھُنہٕ  آسان  تَمہِ  شبہٕ  کُنہِ  معین  حصس  اندر  بلکہ  چھُ  آسان  سُہ  خیر  و  برکت  سٲرِسٕے  شبس  طلوع  فجرس  تانۍ۔  (چنانچہ  حدیث  شریفس  اندر  چھُ  آمُت  کہ  جبریلِ  امین  چُھ  ملٲیکن  ہٕںز  اَکھ  بٔڈ  جماعت  سٍتۍ  تُلِتھ  دنیاہس  اندر  ژۅپٲرۍ  پھیران  یَس  شخصس  وُچھان  چُھ  مشغول  نٮ۪مازِ  سٍتۍ  تہٕ  یادِ  خداہس  سٍتۍ  تَس  چُھ  دُعاے  رحمت  سوزان۔  بیٚیِس  روایتس  اندر  چھُ  تس  چُھ  جبریلِ  امین  سلام  کران،  اَمِیُک  معنی  تہِ  گوٚو  دعاے  رحمتٕے،  تِی  چھُ  مُراد  سلام  أندرٕہ،  امرِ  خیرٕ  أندرٕہ  تہِ  چھُ  یی  مُراد۔)


Athar:
  اہلِ  کتابن  تہٕ  مُشرکن  منٛز  یِم  لُکھ  کٲفر  ٲسۍ،  ﴿پننہِ  کُفرٕ کِنۍ﴾  ٲسۍ  نہٕ  تِم  باز  یِنہٕ  وٲلۍ۔  یوٚت  تام  نہٕ  تِمن  نِشہِ  ٹاکارٕہ  دٔلیل  یِیہِ  ہے  ﴿سوزنہٕ﴾۔

Mirwaiz:
  یِم  لوٗکھ  اہلِ  کتابو  تہٕ  عربہٕ کیو  مشرِکو  اندرٕہ  نبی  کریمؐ  سٕندِ  سوزنہٕ  یِنہٕ  برٛونٹھ  کٲفر  ٲسۍ،  تِم  ٲسۍ  نہٕ  پننہِ  کفر و شِرکہٕ  نِشہِ  پَتھ  روزٕہ  وُنۍ  یوٚت  تانۍ  نہٕ  تِمن  نِشہِ  واتہِ  ہے  نٔنۍ  تہٕ  واضح  دٔلیل۔

Tahir:
  اہلِ  کتابو  منٛزٕ  یِم  لُکھ  کٲفر  سپٕدۍ  بیٚیہ  مشرک  ٲسۍنہٕ  تَتھ  وقتس  تام  (کفرٕ  نِشہِ)  الگ  سپدن  وٲلۍ  یۆت  تام  (نہٕ)  تِمن  نِشہِ  ٹاکارٕہ  ثبوٗت  یِیہِ  ہے۔

Transliteration:
  Lam yakuni alla<u>th</u>eena kafaroo min ahli alkit<u>a</u>bi wa<b>a</b>lmushrikeena munfakkeena <u>h</u>att<u>a</u> tatiyahumu albayyina<b>tu</b>


Transliteration: Rasoolun mina All<u>a</u>hi yatloo <u>s</u>u<u>h</u>ufan mu<u>t</u>ahhara<b>tan</b>
Athar:
  یعنی  اللہ  تعالیٰ  سٕنٛدِ  طرفہٕ  اکھ  رسول،  ﴿یَتھ  جایہِ  چُھ  رسولُ  اللہ  صلی  اللہ  علیہ و سلمن  بذاتِ  خۅد  اکھ  روشن  دلیل  وَننہٕ  آمُت۔﴾  یُس  پاک  صحیفہٕ  پٔرِتھ  بوزناوِہے۔

Mirwaiz:
  سۅ  واضح  دٔلیل  گٔیہِ  پیغمبرہ  خداے  سٕندِ  طرفہٕ  سُے  آسِہے  پرٛان  تِمن  پٮ۪ٹھ  پاک  و  پٲکیزٕہ  سورٕہ  تہٕ  مضامین۔

Tahir:
  (سۅ  دلیل)  چِھ  اللہ  تعالیٰ  سٕندِ  طرفہٕ  رسول  (آخرالزماں  صلی  اللہ  علیہ  وسلم)  یِم  (تِمن  پیٚٹھ)  پاک  ورقن  ہٕنز  (یعنی  قرآنٕچ)  تلاوت  چِھ  کران۔


Tahir: یِمن منٛز درست تہٕ مستحکم احکام (درج) چِھ۔
Transliteration: Feeh<u>a</u> kutubun qayyima<b>tun</b>
Athar:
  یِمن  منٛز  بالکل  سیٚدۍ  تہٕ  دُرست  تحریر  لیٚکھِتھ  آسہن  ﴿یعنی  تِتھۍ  صحیفہٕ  یِمن  منٛز  نہٕ  کُنہِ  قسمُک  بٲطل،  کُنہِ  قسمٕچ  گُمرٲہی  تہٕ  ضلالت  تہٕ  کُنہِ  اخلاقی  گندگی  ہٕنٛز  ملاوٹ  آسہِ۔﴾

Mirwaiz:
  یِمن  منٛز  بروٗنٹھمیٚن  نٲزل  کرنہٕ  آمژن  آسمانی  کتابن  ہٕندۍ  درست  مضامین  لیکھِمٕتۍ  تہٕ  درج  آسہن  کرنہٕ  آمٕتۍ  (یعنی  تِمن  کٲفرن  ہُند  کفر  اوس  تیوٗت  سخت  تہٕ  شدید  کہ  تِہُند  سُہ  جہل  تہٕ  کفر  ہیٚکہِ  ہے  نہٕ  دوٗر  سپدِتھ  بٔڈِس  عظیمُ  الشان  پیغمبر  سٕندِ  سوزنہٕ  ورٲے۔  تمی  مۅکھہٕ  سوٗز  اللہ  تعالیٰ  ہن  تِمن  پٮ۪ٹھ  اِتمامِ  حجت  کرنہٕ  خٲطرٕہ  سُہ  عظیمُ  الشان  پیغمبر  حضرت  محمدؐ  قرآنِ  مجید  ہیٚتھ،  جلیلُ  القدر  اَکھ  کتابَہ  ہیٚتھ،  وۅنۍ  اوس  لٲزم  کہ  تِم  زانہَن  اَتھ  غنیمت  تِمن  کرٕہن  تلقی  بالقبول  تہٕ  تِمن  اَنہن  ایمان  مگر  یِمَو  أندرٕہ  یِم  اہلِ  کتاب  یہود  و  نصاریٰ  ٲسۍ  تِمن  گٔیہِ  گٹہٕ  وۅنۍ  چھَنہٕ  بیٚین  کٲفرن  ہٕنز  کتھٕے۔)


Athar:
  گۅڈٕ  یِمن  لُکن  کتاب  ٲس  دِنہٕ  آمٕژ  تِمن  منٛز  گوٚو  نہٕ  تفرقہٕ  برپا۔  مگر  اَمہِ  پتہٕ  زِ  تِمن  نِشہِ  اوس  ﴿راہِ  راستُک﴾  واضح  بیان  آمُت  ﴿یعنی  اَمہِ  برونٛٹھم  اہلِ  کتاب  یِم  مختلف  گُمرٲہِین  منٛز  ہیٚنہٕ  یِتھ  بے شمار  فرقن  اندر  تقسیم  گٔے،  اَمیُک  وجہ  اوس  نہٕ  یہِ  زِ  اللہ  تعالیٰ ہن  ٲس  پننہِ  طرفہٕ  یِہِنٛزِ  رہنمٲئی  خٲطرٕ  روشن  دلیل  سوزنَس  منٛز  کانٛہہ  کسر  تھٲومٕژ  بلکہ  ٲس  تِمَو  یہِ  رٔوِش  اللہ  تعالیٰ  سٕنٛدِ  طرفہٕ  رہنمٲئی  یِنہٕ  پتہٕ  اختیار  کٔرمٕژ۔  لہٰذا،  ٲسۍ  تِم  پننہِ  گمرٲہی  ہٕنٛدۍ  پانہٕ  ذمہٕ  دار۔﴾

Mirwaiz:
  مختلف  تہٕ  الگ  الگ  سپٕد  نہٕ  اہلِ  کتاب  مگر  تِمن  نِشہِ  واضح  دٔلیل  واتنہٕ  پتہٕ  یعنی  یہِ  نبی  کریمؐ،  (تَمہِ  برونٹھ  ٲسۍ  تِم  متحد  تہٕ  متفق  تِہِندِس  حقس  اندر،  بُغض  و  عنادٕہ  سببہٕ  کوٚرُکھ  تِمن  انکار  تشریف  اننہٕ  پتہٕ،  اَڈیٚو  اوٚن  ایمان  اَڈیٚو  کوٚر  انکار۔  یُتھ  جلیلُ  القدر  پیغمبر  تہٕ  یِژھ  عظیمُ  الشان  کتاب  وٲتِتھ  گوٚژھ  تِہُند  دینِ  حقس  یعنی  اسلامس  پٮ۪ٹھ  مجتمع  تہٕ  متفق  سپدُن،  پنٕنۍ  بروٗنٹھِم  سٲری  اختلافات  ترٛاوٕنۍ،  تَمہِ  بدلہٕ  سپٕد  تِمن  تِہندِ  تشریف  آوری  پتے  پانہٕ  وٲنۍ  سخت  اختلاف۔)

Tahir:
  (تِمن) اہلِ  کتابن  منٛز  اوس  نہٕ  (نبی  آخرالزماں  صلی  اللہ  علیہ  وسلمن  ہٕندِس  نبوتس  تہٕ  رسالتس  پیٚٹھ  ایمان  اننس  بیٚیہ  تِہنٛز  شانِ  اقدس  پرزٕ  ناونس  متعلق  گۅڈٕ)  کانٛہہ  پھوٗٹ  پیۆمُت  مگر  اَمہِ  پتہٕ  زِ  ییٚلہِ  (محمد  صلی  اللہ  علیہ  وسلمن  ہٕندِ  بعثتٕچ)  ٹاکارٕہ  دلیل  تِمن  نِشہِ  آیہِ  (پتہٕ  گٔے  تِم  پانہٕ  وٲنۍ  تقسیم  کٲنسہِ  اۆن  تِمن  پیٚٹھ  ایمان  تہٕ  کانٛہہ  سپُد  حسدٕ  کہ  بٲعث  منکر  تہٕ  کٲفر)۔

Transliteration:
  Wam<u>a</u> tafarraqa alla<u>th</u>eena ootoo alkit<u>a</u>ba ill<u>a</u> min baAAdi m<u>a</u> j<u>a</u>athumu albayyina<b>tu</b>


Athar:
  تہٕ  تِمن  اوس  نہٕ  اَمہِ  ورٲے  کانٛہہ  حکم  دِنہٕ  آمُت  زِ  اللہ  تعالیٰ  سٕنٛز  بندگی  کٔرِن  پنُن  دین  تَس  کُن  خٲلص  کٔرِتھ  بالکل  یکسوٗ  سپدِتھ،  تہٕ  نماز  کٔرِن  قٲیِم  بیٚیہِ  دِیِن  زکوٰۃ۔  یۅہے  چُھ  نہایت  صحیح  تہٕ  دُرست  دین۔

Mirwaiz:
  حالانکہ  تِمن  لوٗکن  اوس  بروٗنٹھمیٚن  کتابن  اندر  یۅہے  حکم  کرنہٕ  آمُت  کہ  عبادت  کٔرِو  اللہ  تعالیٰ  ہس  یِتھہٕ  پٲٹھۍ  کہ  عبادت  زٲنِو  خاص  تہٕ  سزاوار  تٔسۍ  یٲژ  باقی  بٲطل  دیٖنو  نِشہِ  یکسو  تہٕ  الگ  سپدِتھ،  بیٚیہِ  اوس  تِمن  حکم  کرنہٕ  آمُت  نٮ۪ماز  برپا  تھاونُک  بیٚیہِ  مالٕچ  زکوٰۃ  ادا  کرنُک،  یۅہے  چھُ  مضبوط  تہٕ  محکم  ملت  یَتھ  پٮ۪ٹھ  سٲری  حضراتِ  انبیاء  پکان  آے۔

Tahir:
  حالانکہ  تِمن  اوس  صرف  یۅہے  حکم  دِنہٕ  آمُت  زِ  صرف  تٔمۍ  سٕندی  خٲطرٕ  پَنُن  دین  خٲلص  کٔرِتھ  کٔرِن  اللہ  تعالیٰ  سٕنز  عبادت،  (پۯتھ  بٲطلس  نِشہِ  بیۆن  سپدِتھ)  کٔرِن  حقس  کُن  یکسوٗیی  پٲدٕ  بیٚیہِ  کٔرِن  نماز  قٲیِم  بیٚیہِ  دِین  زکوٰۃ  تہٕ  یۅہے  چُھ  سیۆد  تہٕ  مضبوط  دین۔

Transliteration:
  Wam<u>a</u> omiroo ill<u>a</u> liyaAAbudoo All<u>a</u>ha mukhli<u>s</u>eena lahu a<b>l</b>ddeena <u>h</u>unaf<u>a</u>a wayuqeemoo a<b>l</b><u>ss</u>al<u>a</u>ta wayutoo a<b>l</b>zzak<u>a</u>ta wa<u>tha</u>lika deenu alqayyima<b>ti</b>


Athar:
  اہلِ  کتابَو  تہٕ  مُشرِکو  منٛزٕ  یِمَو  لُکو  کُفر  چُھ  کوٚرمُت،  ﴿یتھ  جایہِ  چُھ  کُفر  مُراد  محمدؐ  ماننَس  انکار  کرُن﴾  تِم  گژھن  یقیناً  جہنم  کِس  نارس  منٛز  تہٕ  ہمیشہِ  روزَن  أتھۍ  منٛز،  یِم  لُکھ  چِھ  بدترین  مخلوق۔

Mirwaiz:
  بے  شک  یِمَو  اہلِ  کتابو  أندرٕہ  انکار  کوٚر  پیغمبرِ  برحقس  بیٚیہِ  مشرک  تِم  واتن  سٲری  جہنمس  اندر  ییٚتہِ  تِمن  ہمیشہٕ  روزُن  چھُ،  یِمے  لوٗکھ  کیا  گٔے  سارِوٕے  مخلوقو  اندرٕہ  بدتر۔

Tahir:
  بے  شک  یِم  لُکھ  اہلِ  کتابو  منٛزٕ  کٲفر  سپٕدۍبیٚیہِ  مشرک  (سٲری)  آسن  جہنم  کِس  نارس  منٛز  (پیٚتھ)  تِم  چِھ  ہمیشہ  تٔتھۍ  منٛز  روزن  وٲلۍ،  یِمَے  لُکھ  چِھ  بدترین  مخلوق۔

Transliteration:
  Inna alla<u>th</u>eena kafaroo min ahli alkit<u>a</u>bi wa<b>a</b>lmushrikeena fee n<u>a</u>ri jahannama kh<u>a</u>lideena feeh<u>a</u> ol<u>a</u>ika hum sharru albariyya<b>ti</b>


Athar: یِمو لُکو ایمان اوٚن تہٕ نیک کامہِ کرِ، تِم چِھ پٔزۍ پٲٹھۍ بہترین مخلوق۔
Mirwaiz:
  بے  شک  یِمَو  لوٗکو  ایمان  اوٚن  خدایس  تہٕ  تٔہندِس  پیغمبرس  بیٚیہِ  یِمن  چیزن  ایمان  اَنُن  لٲزِم  چھُ۔  بیٚیہِ  کَریٚکھ  رٕژٕہ  عملہٕ،  تِمے  لوٗکھ  کیا  گٔے  سارِوٕے  مخلوقو  أندرٕہ  بہتر۔

Tahir:
  بے  شک  یِمَو  لُکو  ایمان  اۆن  بیٚیہِ  روٗدۍ  نیک  عمل  کران  تِمَے  لُکھ  چِھ  تمام  مخلوق  کھوتہٕ  بہتر۔

Transliteration:
  Inna alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti ol<u>a</u>ika hum khayru albariyya<b>ti</b>


Athar:
  تِہُنٛد  جزا  چُھ  تِہِنٛدِس  ربس  نِشہِ  دٲئمی  قیامٕکۍ  جنت،  یِمن  بٔنۍ کِنۍ  کۅلہٕ  آسن  پکان،  تِم  روزن  ہمیشہِ  ہمیشہِ  یِمن  منٛز،  اللہ  تعالیٰ  سپُد  تِمن  رٲضۍ  تہٕ  تِم  سپٕدۍ  اللہ  تعالیٰ  ہس  رٲضۍ،  یہِ  کینٛژھا  چُھ  تس  شخصس  خٲطرٕ  یُس  پننِس  ربس  آسہِ  کھوٚژمُت۔

Mirwaiz:
  موٚزوٗرۍ  تہٕ  جزا  تِہُند  چھُ  تِہندِس  پروردگارس  نِشہِ  تِم  جنت  یِمَن  بٔنۍ  کِنۍ  کۅلہٕ  پکان  آسن،  تِمنٕے  جنتن  منز  روزَن  تِم  ہمیشہٕ  ابدُ  الآباد،  اللہ  تعالیٰ  روزِ  تِمن  نِشہِ  رٲضۍ  تہٕ  تِم  روزن  اللہ  تعالیٰ  ہس  نِشہِ  خۅش  تہٕ  رٲضۍ،  یہِ  جنت  تہٕ  یہِ  رضا  مندی  ہُند  خِلعت  یِیہِ  تٔسۍ  عطا  کرنہٕ  یُس  پننِس  خدایس  کھۅژان  آسہِ۔  (یعنی  یہِ  تھوٚد  مقام  یِیہِ  نہٕ  عطا  کرنہٕ  مگر  تٔسۍ  یُس  پننِس  پروردگار  سٕنزِ  بے  زٲری  کھۅژان  آسہِ)

Tahir:
  تِہُنٛد  جزا  چُھ  تِہِندِس  ربّ  سٕنزِ  بارگاہِ  منٛز  ہمیشہ  روزنٕکۍ  باغ  یِمن  بٔنۍ  کِنۍ  کۅلہٕ  چھے٘  پکان،تِم  روزن  یِمن  منٛز  ہمیشہ  ہمیشہ،اللہ  تعالیٰ  چُھ  تِمن  رٲضۍ  گۆمُت  تہٕ  تِم  لُکھ  چِھ  تس  رٲضۍ،  یہِ  (مقام)  چُھ  تس  شخصس  خٲطرٕ  یُس  پننِس  ربّس  کھوژان  روٗد۔

Transliteration:
  Jaz<u>a</u>ohum AAinda rabbihim jann<u>a</u>tu AAadnin tajree min ta<u>h</u>tih<u>a</u> alanh<u>a</u>ru kh<u>a</u>lideena feeh<u>a</u> abadan ra<u>d</u>iya All<u>a</u>hu AAanhum wara<u>d</u>oo AAanhu <u>tha</u>lika liman khashiya rabbah<b>u</b>


Athar: ییٚلہِ زمین پننہِ پوٗرٕ شدت سان ہِلاونہٕ یِیہِ۔
Tahir: ییٚلہِ زمین یِیہِ پننہِ سخت بِنلہِ سٍتۍ سیٚٹھاہ شدت سان ہِلاونہٕ۔
Transliteration: I<u>tha</u> zulzilati alar<u>d</u>u zilz<u>a</u>lah<u>a</u>
Mirwaiz:
  ییٚلہِ  زمین  پننہِ  ذٲتی  سخت  حرکت  سٍتۍ  ألراونہٕ  یِیہِ،  (ییٚمہِ  کہ  صدمہٕ  سٍتۍ  کانٛہہ  عمارتھاہ،  کانہہ  کوہاہ،  کانہہ  کُلاہ،  زمینس  پٮ۪ٹھ  باقی  روزِنہٕ۔  سٲری  سنیٚر  تہٕ  تھزر  سپدن  برابر  تہٕ  ہموار  یُتھ  محشرُک  میدان  لوٗکن  ہٕندِ  سمنہٕ  خٲطرٕہ  صاف  سپدِ۔  یہِ  سپدِ  ییٚلہِ  پوگس  منٛز  دوٚیُم  پھۅکھ  دِنہٕ  یِیہِ)


Athar: تہٕ زمین چَھکہِ پنٕنۍ سٲری أندرِم بار نیٚبر۔
Tahir: تہٕ زمین چھکہِ پنٕنۍ (سٲری) بارنیٚبر۔
Transliteration: Waakhrajati alar<u>d</u>u athq<u>a</u>lah<u>a</u>
Mirwaiz:
  ییٚلہِ  زمین  پنٕنۍ  سٲری  گوٚبۍ  گوٚبۍ  چیز  نیٚبر  دِیہِ  دٲرِتھ  (مثلاً  انسان  یا  سۅن  تہٕ  رۅپھ  وغیرٕہ)


Athar: تہٕ انسان وَنہِ زِ اَتھ کیا چُھ یہِ سپدان؟
Tahir: تہٕ انسان وَنہِ (حٲران تہٕ پریشان سپدِتھ) اَتھ کیا چُھ گۆمُت۔
Transliteration: Waq<u>a</u>la alins<u>a</u>nu m<u>a</u> lah<u>a</u>
Mirwaiz:
  (یہِ  حالت  وُچھِتھ  گژھن  کافر  انسان  حیران  دَپنہِ  لگن)  یَتھ  زمینس  کیا  سنا  گُدریوو؟  (یوٗت  بُنیُل  کیازِ  آو؟  یِم  أندرِم  چیز  کیا  سنا  زِ  دِتِن  نیٚبر  بٔرِتھ؟)


Athar: تَمہِ دۅہ کرِ سۅ ﴿پانس پٮ۪ٹھ گُزریمٕتۍ﴾ حالات بیان۔
Tahir: تَمہِ دۅہ کرِ سۅ پنٕنۍ حالات پانہٕ ظٲہر۔
Transliteration: Yawmai<u>th</u>in tu<u>h</u>addithu akhb<u>a</u>rah<u>a</u>
Mirwaiz:
  تَمہِ  دۅہ  وَنہِ  زمین  پننہِ  سارے  رٕژٕہ  تہٕ  یَچھ  خبرٕہ  (تِم  سٲری  واقعات  یِم  بنی  آدمن  یعنی  انسانن  ہندِ  اَتھہٕ  اَتھ  زمینس  پٮ۪ٹھ  واقع  سپٕدۍ مٕتۍ  آسن  مثلاً  زمین  دِیہِ  بیان  کہ  فلٲنۍ  شخصن  پٔر  مےٚ  پٮ۪ٹھ  نٮ۪ماز،  فلٲنۍ  شخصن  کٔر  مےٚ  پٮ۪ٹھ  ژوٗر،  فلٲنۍ  شخصن  کوٚر  مےٚ  پٮ۪ٹھ  زنا،  فلٲنۍ  شخصن  کوٚر  مےٚ  پٮ۪ٹھ  خونِ  ناحق  وغیرٕہ  وغیرٕہ۔


Athar: تِکیازِ تُہٕنٛدۍ ربن آسہِ تَس ﴿یہِ کرنُک﴾ حکم دِیتمُت۔
Transliteration: Bianna rabbaka aw<u>ha</u> lah<u>a</u>
Mirwaiz:
  کیازِ  تس  زمینس  آسہِ  تُہٕندۍ  پروردگارن  یۅہے  حکم  کوٚرمُت  (یعنی  أزِکہ  زمانہٕ  کہ  اصطلاح  موجوب  بوز  تہٕ  ژٕہ  یِتھہٕ  پٲٹھۍ  کہ  یِمہٕ  یِمہٕ  کامہِ  لوٗکھ  اَتھ  زمینس  پٮ۪ٹھ  کران  چھِ  رٕژٕہ  یا  یَچھ  تِمن  سارِنٕے  کامیٚن  ہُند  رِکارڈ  چھُ  برنہٕ  یِوان  زمینس  اندر،  تِمے  رِکارڈ  چھِ  موجود  تہٕ  محفوظ  تھاونہٕ  یِوان۔  قیامت  کہ  دۅہ  یِن  تِمے  رِکارڈ  مٕژراونہٕ۔  زمینس  منٛز  چھُ  اللہ  تعالیٰ  ہن  اَکھ  مادہ  اَکھ،  اَکھ  مَسالا  اکھ  پٲدٕہ  کوٚرمُت  یُس  مَسالہٕ  مصوِّرین  ﴿فوٹوگرافرس﴾  شیشس  مٔتھِتھ  تصویر  تُلان  چِھ،  سُہ  مَسالہٕ  چھُ  پوٗرِ  پوٗر  اَتھ  زمینس  منٛز  موجود۔  لہٰذا  اَتھ  زمینس  پٮ۪ٹھ  یُس  شخصَہ  کانٛہہ  کٲمَہ  چھُ  کران  خداے  سٕندِ  حکمہٕ  سٍتۍ  چھےٚ  تَمِچ  صورت  شکل  تہٕ  ﴿فوٹو﴾  زمینس  اندر  خۅد  بخود  وۅتھان۔  تِمٔے  رِکارڈ  تہٕ  تِمٔے  تصویر  یِن  بطور  شہادت  قیامت  کہ  دۅہ  پیش  کرنہٕ۔  چنانچہ  حدیث  شریفس  منٛز  چھُ  صحیح  ترمذی  وغیرٕہ  کتبِ  احادیثن  اندر  کہ  ییٚمۍ  شخصن  زمینس  پٮ۪ٹھ  کانٛہہ  رٕژ  یا  یَچھ  عملَہ  کٔرمٕژ  آسہِ  زمین  دِیہِ  تَمِچ  گوٲہی  خدایس  برٛونٛٹھہٕ  کنہِ۔)

Tahir:
  اَمہِ  موجوب  زِ  تُہٕندۍ  ربّن  آسن  أمۍ  سٕندِ  خٲطرٕ  تیز  اِشارہ  مسخر  کٔرۍمتۍ  (یعنی  اشارن  ہٕنز  زبان  مسخّر  کٔرمٕژ)۔


Athar: تَمہِ دۅہ پھیرن لُکھ بیٚون بیٚون حالتس منٛز تاکہِ تِہنٛدۍ اعمال یِن تِمن ہاونہٕ۔
Transliteration: Yawmai<u>th</u>in ya<u>s</u>duru a<b>l</b>nn<u>a</u>su asht<u>a</u>tan liyuraw aAAm<u>a</u>lahum
Mirwaiz:
  تَمہِ  دۅہ  نیرن  واپس  مختلف  جمٲعژ  حساب  دِتھ  مختلف  جاین  کُن  (نیکو  کار  با ایمان  گژھن  جنتس  کُن،  کٲفر  تہٕ  مشرک  یِن  واتناونہٕ  جہنمس  کُن)  یُتھ  سٲری  پننیٚن  عملن  ہُند  پھل  تُلن۔

Tahir:
  تَمہِ  دۅہ  نیرن  لُکھ  مختلف  دٔرۍ  بٔنِتھ (بیۆن  بیۆن  حالتو  سان)  تاکہ  تِمن  یِن  تِہِندۍ  اعمال  ہاونہٕ۔


Athar: پتہٕ ییٚمۍ ذرَس برابر نیکی آسہِ کٔرمٕژ سُہ وُچھہِ تَتھ۔
Tahir: پتہٕ ییٚمۍ ذرس برابر نیکی آسہِ کٔرمٕژ سُہ وُچھہِ تَتھ۔
Transliteration: Faman yaAAmal mithq<u>a</u>la <u>th</u>arratin khayran yarah<b>u</b>
Mirwaiz:
  پس  یُس  شخصَہ  أکِس  ذرّس  برابر  دنیاہس  اندر  رٕژ  کٲمَہ  کرِ  تَتھ  تہِ  لبہِ  سُہ  ٲخرتس  اندر۔


Athar: تہٕ ییٚمۍ ذرس برابر بدی آسہِ کٔرمٕژ سُہ وُچھہِ تَتھ۔
Tahir: تہٕ ییٚمۍ ذرس برابر بُرٲیی آسہِ کٔرمٕژ سُہ (تہِ) وُچھہِ تَتھ۔
Transliteration: Waman yaAAmal mithq<u>a</u>la <u>th</u>arratin sharran yarah<b>u</b>
Mirwaiz:
  بیٚیہِ  یُس  شخصَہ  أکِس  ذرّس  برابر  بدی  کرِ  دنیاہس  اندر  تَتھ  تہِ  لبہِ  سُہ  ٲخرتس  اندر۔  (بشرطیکہ  سۅ  نیکی  یا  بدی  آسہِ  تَتھ  وقتس  تانۍ  باقی  وَرنہ  ہرگاہ  نیکی  تٔہندِ  کُفرٕہ  سٍتۍ  ختم  آسہِ  گٔمٕژ  یا  آسہِ  ایمان  و  توبہٕ  سٍتۍ  سۅ  بدی  یا  شر  زٲیل  سپُدمُت  تیٚلہِ  چھےٚ  بدل  کتھ  تیٚلہِ  آسہِ  نہٕ  سُہ  خیر  خیر  روٗدمُت  سُہ  شر  شر  روٗدمُت۔)


Athar: تہٕ پتہٕ چِھ ﴿پننیٚو پڈر ٹاسَو سٍتۍ﴾ تِمبرِ چھکان،
Tahir: پتہٕ یِم کنیٚن پیٚٹھ پڈر دٲرِتھ دِتھ تیٚمبرِ چِھ تُلان۔
Transliteration: Fa<b>a</b>lmooriy<u>a</u>ti qad<u>ha</u><b>n</b>
Mirwaiz:
  توپتہٕ  چھُ  قسم  تِمن  گُریٚن  ہُنٛد  یِم  کنیٚن  پٮ۪ٹھ  نعل  دار  پَڈر  تراونہٕ  سٍتۍ  رہہ  ترٛاوان  چھِ۔


Athar: پتہٕ چِھ سُلی صُبحٲے چھاپہٕ ماران،
Tahir: پتہٕ یِم صبح سپدانٕے (دشمنس پیٚٹھ) اچانک حملہٕ چِھ کران۔
Transliteration: Fa<b>a</b>lmugheer<u>a</u>ti <u>s</u>ub<u>ha</u><b>n</b>
Mirwaiz:
  توپتہٕ  چھُ  قسم  تِمن  گُریٚن  ہُند  یِم  صُبحٲے  پگہٲے  چھِ  دشمنن  پٮ۪ٹھ  وٲتِتھ  پیوان،  توپتہٕ  چھِ  تِمن  لوٗٹ  تہٕ  غارت  کران۔


Athar: پتہٕ چِھ أتھۍ حالتس منٛز کُنہِ جمگٔٹھِس منٛز اژان،
Tahir: پتہٕ چِھ تِم تَمی وقتہٕ (دشمن سٕندِس) لشکرس منٛز اَژان۔
Transliteration: Fawasa<u>t</u>na bihi jamAA<u>a</u><b>n</b>
Mirwaiz:
  توپتہٕ  چھِ  تمی  وقتہٕ  دشمنن  ہٕندِس  جماعتس  تہٕ  لشکرِہ  منٛز  اَژان۔  (یِمن  قَسمن  ہُند  جواب  چھُ  یعنی  یِم  قَسم  آے  ہاونہٕ  یَتھ  کتھہِ  پٮ۪ٹھ  کہ)


Mirwaiz: پٔزۍ پٲٹھۍ یہِ کٲفر انسان چھُ پننِس خداے سٕنز ناشکری کران۔
Tahir: بے شک چُھ انسان پننِس ربّ سُنٛد سیٚٹھہٕے ناشکرگزار۔
Transliteration: Inna alins<u>a</u>na lirabbihi lakanood<b>un</b>
Athar:
  پَزر  چُھ  یہِ  زِ  انسان  چُھ  پننِس  رب  سُنٛد  بوٚڈ  ناشکری  کرن  وول۔  ﴿یعنی  یِم  طاقت  اللہ  تعالیٰ ہن  أمِس  دِتِمتۍ  ٲسۍ  تِمن  چُھ  ظلم  و  ستم  خٲطرٕ  استعمال  کران۔﴾


Mirwaiz: بیٚیہِ چھُ بے شک یہِ انسان پانہٕ تَتھ پٮ۪ٹھ مُطلع تہٕ گواہ۔
Tahir: تہٕ یقینا چُھ سُہ اَتھ (ناشکری) پیٚٹھ پانہٕ گواہ۔
Transliteration: Wainnahu AAal<u>a</u> <u>tha</u>lika lashaheed<b>un</b>
Athar:
  تہٕ  سُہ  چُھ  خۅد  اَتھ  پٮ۪ٹھ  پانہٕ  گواہ۔  ﴿یعنی  أمۍ  سُنٛد  ضمیر  چُھ  أمِس  پٮ۪ٹھ  گواہ،  أمۍ  سٕنٛدۍ  اعمال  چِھ  أمِس  گواہ،  تہٕ  واریاہ  کٲفر  انسان  چِھ  خۅد  پننہِ  زبانہِ  سٍتۍ  پانہٕ  تہِ  نَنہِ  وانہٕ  ناشکری  ہُنٛد  اظہار  کران۔﴾


Athar: تہٕ سُہ چُھ مال و دولت کِس محبتس منٛز سٮ۪ٹھاہ خراب پٲٹھۍ مبتلا۔
Tahir: تہٕ بے شک چُھ سُہ مال کِس محبتس منٛز واریاہ سخت۔
Transliteration: Wainnahu li<u>h</u>ubbi alkhayri lashadeed<b>un</b>
Mirwaiz:
  بیٚیہِ  چھُ  بے  شک  یہِ  انسان  مال  کِس  محبتس  اندر  سٮ۪ٹھاہ  مضبوط  (تَمی  چھُس  نہٕ  کینٛہہ  تہِ  درٛینٹھ  یِوان)  مال  کِس  محبتس  اندر  چھُ  تِیوٚتھ  بوٚڈمُت  غرق  گوٚمُت  کہ  منعم  حقیقی  سٕنزٕ  نعمژٕہ  چھَس  نہٕ  بوزنے  یِوان۔


Tahir: تیٚلہِ کیا تس چھَنا پے ییٚلہِ تِم (مۅردٕ) تُلنہٕ یِن یِم قبرن منٛز چِھ؟
Transliteration: Afal<u>a</u> yaAAlamu i<u>tha</u> buAAthira m<u>a</u> fee alquboor<b>i</b>
Athar:
  تیٚلہِ  کیا  سُہ  چُھنا  تَتھ  وقتس  زانان  ییٚلہِ  قبرو  منٛزٕ  یِکینٛژھاہ  ﴿دفن  چُھ﴾  تہِ  یِیہِ  کڑنہٕ؟

Mirwaiz:
  کیاہ  سَنا  أمِس  انسانس  چھُنا  سُہ  وقت  ژیٚتہٕ  سٕے  ییٚمہِ  وقتہٕ  قبرو  منٛزٕ  پرٛٲٹِتھ  کڈنہٕ  یِیہِ  تہِ  سورُے  یہِ  تَتھ  منٛز  آسہِ  مۅردٕہ  وغیرٕہ۔


Mirwaiz: بیٚیہِ یِیہِ نٔنہِ راونہٕ تہِ سورُے یہِ سینن تہٕ دِلن منٛز آسہِ۔
Tahir: تہٕ (راز) یِن نٔنۍ کڑنہٕ یِم سیٖنن منٛز چِھ؟
Transliteration: Wa<u>h</u>u<u>ss</u>ila m<u>a</u> fee a<b>l</b><u>ss</u>udoor<b>i</b>
Athar:
  تہٕ  سیٖنَن  منٛز  یِکینٛژھاہ  ﴿چُھپِتھ﴾  چھُ،  سُہ  برآمد  کٔرِتھ  یِیہِ  تَتھ  چھانٹ  دِنہٕ؟  ﴿یعنی  دِلن  اندر  یِم  ارادٕہ  تہٕ  اغراض  و  مقاصد  چُھپِتھ  چھِ  تِم  سٲری  یِن  مٕژرٲوِتھ  برونٛٹھہٕ  کنہِ  تھاونہٕ،  پتہٕ  یِیہِ  تِمن  چھانٹ  دِتھ  رٕژَر  الگ  تہٕ  بدی  الگ  کرنہٕ﴾


Tahir: بے شک آسہِ تِہُنٛد ربّ تَمہِ دۅہ تِمن (ہٕنٛدیو اعمالو) نِشہِ وارٕ پٲٹھۍ باخبر۔
Transliteration: Inna rabbahum bihim yawmai<u>th</u>in lakhabeer<b>un</b>
Athar:
  یقیناً  آسہِ  تَمہِ  دۅہ  تُہنٛد  رب  تِمن  نِشہِ  باخبر۔  ﴿یعنی  تس  آسہِ  پوٗرٕ  پٲٹھۍ  پے  زِ  کُس  کیا  چُھ  تہٕ  کمہِ  جزاہُک  یا  سزاہُک  حقدار  چُھ۔﴾

Mirwaiz:
  پٔزۍ  پٲٹھۍ  تُہُند  پروردِگار  آسہِ  تَمہِ  دۅہ  تُہندیٚن  سارِنٕے  حالاتن  پٮ۪ٹھ  باخبر  تہٕ  پوٗرٕ  وٲقف۔  (سُہ  دِیہِ  تِمن  سُہ  بدلہٕ  یُس  تِمن  شوٗبہِ)


Athar: عظیم حٲدثہٕ!
Tahir: (زمین تہٕ آسمان کِس سٲرِسٕے کایناتس) ٹاسراے تُلن واجِنۍ شدید ہیٚٹھ تہٕ گگراے۔
Transliteration: Alq<u>a</u>riAAa<b>tu</b>
Mirwaiz:
  قیامت  (یۅسہٕ  ژیٹہٕ  وٕنۍ  چھےٚ  دِلن  ہَیبتہٕ  سٍتۍ،  یۅسہٕ  زَر  پاوٕوُنۍ  چھےٚ  کنن  خطر  ناک  کریٚکو  سٍتۍ)


Athar: تۅہیہِ کیا پَے چھےٚ سُہ عظیم حٲدثہٕ کیا چُھ؟
Mirwaiz: کُس چیز زانہِ راوی ژےٚ کہ کوتاہ خطرناک چھُ سُہ قیامتُک دۅہ۔
Transliteration: Wam<u>a</u> adr<u>a</u>ka m<u>a</u> alq<u>a</u>riAAa<b>tu</b>
Tahir:
  تہٕ  تۅہیہِ  کیا  چُھو  سَمُجھ  مُت  زِ (پۯتھ  چیزس) ٹاسراے  تُلن  واجِنۍ  شدید  ہیٚٹھ  تہٕ  گگرایہِ  نِشہِ  کیا  چُھ  مُراد؟


Athar: سُہ دۅہ ییٚلہِ لُکھ آسن پروانَن ہٕنٛدۍ پٲٹھۍ چٔھکرِتھ۔
Transliteration: Yawma yakoonu a<b>l</b>nn<u>a</u>su ka<b>a</b>lfar<u>a</u>shi almabthooth<b>i</b>
Mirwaiz:
  ییٚمہِ  دۅہ  لوٗکھ  آسن  چٔھکرنہٕ  آمٕتۍ  پونپرۍ  ہِی  (یِتھہٕ  پٲٹھۍ  پونپرۍ  چھِ  اَنہِ  گٹہِ  منٛز  نارٕ  کِس  گاشس  کُن  سٔمِتھ  یِوان،  توپتہٕ  تَتھ  نارس  منٛز  پان  زالان  یِتھے  پٲٹھۍ  آسن  کٲفر  تہٕ  نافرمان  لوٗکھ  جہنمس  منٛز  دَزنہٕ  خٲطرٕہ  ؤسۍ  پیٚوان)

Tahir:
  (اَمہِ  نِشہِ) چُھ (مُراد) سُہ  قیامتُک  دۅہ  ییٚمہِ  دۅہ  (سٲری)  لُکھ  سپدن  چٔھکراونہٕ  آمتیٚن  پونٛپریٚن  ہٕندۍ  پٲٹھۍ۔


Athar: تہٕ پہاڑ آسن ﴿وُڈان﴾ دوٗنہِ مَتہِ رنگدار پھمبٕکۍ پٲٹھۍ۔
Tahir: تہٕ پہاڑ گژھن رنگ برنگ دوننہٕ آمتہِ پھمبٕکۍ پٲٹھۍ۔
Transliteration: Watakoonu aljib<u>a</u>lu ka<b>a</b>lAAihni almanfoosh<b>i</b>
Mirwaiz:
  بیٚیہِ  آسن  کوہ  دوننہٕ  آمُت  پھمب  ہِی  (یوٚتان  نہٕ  تِم  تہہ  بَہ  تہہ  زمینس  سٍتۍ  دَبہٕ  بِہَن)


Tahir: (سُہ) چُھ سخت وُہوُن نار (یعنی جہنم کہ وُہوٕنہِ نارُک سیٚٹھاہ سۆن چاہ)۔
Transliteration: N<u>a</u>run <u>ha</u>miya<b>tun</b>
Athar:
  وُہوُن  نار  ﴿یعنی  سۅ  آسہِ  نہٕ  صرف  اکھ  سٔنی  یٲژ  کھَے  بلکہ  آسہِ  سۅ  کوندِ  ہٕنٛدۍ  پٲٹھۍ  أندری  دَزان﴾۔

Mirwaiz:
  سُہ  چھُ  گرم  کرنہٕ  آمُت  نار۔  (نار  چھُ  گرمٕے  مگر  سُہ  آسہِ  بیٚیہِ  گرم  کرنہٕ  آمُت،  بیٚیہِ  نار  زن  نہٕ  آسن  تَتھ  نسبت  گرمٕے)


Mirwaiz: دنیٲوی سامانس پٮ۪ٹھ فخر کرنن کٔروٕ توٚہۍ غٲفل ٲخرتہٕ نِشہِ۔
Tahir: تۆہۍ کٔرۍ نَو مال چہ سۅلبہٕ گی ہٕنزِ لالچہِ تہٕ فخرن (ٲخرت نِشہِ) غٲفل۔
Transliteration: Alh<u>a</u>kumu a<b>l</b>ttak<u>a</u>thur<b>u</b>
Athar:
  توٚہۍ  لُکھ  چِھنَو  زیادٕہ  کھۅتہٕ  زیادٕہ  اکھ  أکۍ سٕنٛدۍ  کھۅتہٕ  برونٛہہ  نیٖرِتھ  دُنیا  حٲصل  کرنہٕ  چہِ  فِکرِ  غفلتس  منٛز  ترٛٲوِمٕتۍ۔


Tahir: ہرگز نہٕ! (مال تہٕ دولتہٕ یِنَونہٕ توہیہِ بکار) تۅہیہِ لگیٚو عنقریب (یہِ حقیقت) پے۔
Transliteration: Kall<u>a</u> sawfa taAAlamoon<b>a</b>
Athar:
  ہرگز  نہٕ،  عنقریب  لگیو  پے  ﴿عنقریب  نِشہِ  ہیٚکہِ  ٲخرت  تہِ  مُراد  ٲسِتھ  تہٕ  موت  تہِ،  تِکیازِ  یہِ  کتھ  چھےٚ  انسانس  مرنہٕ  وقتے  نَنان  زِ  یِمن  آوریارَن  منٛز  سُہ  پنٕنۍ  زندگی  گُزٲرِتھ  آمُت  چُھ،  تِم  ٲسیا  أمۍ  سٕنٛدِ  باپت  سعادت  تہٕ  خوش  بختی  ہُنٛد  ذریعہ  کِنہٕ  بدانجٲمی  تہٕ  بدبختی  ہُنٛد  ذریعہ﴾۔

Mirwaiz:
  (یِم  دنیٲوی  چیز  چھِنہٕ  ہرگز  قٲبلِ  فخر،  یِمَو  چیزو  سٍتۍ  گژِھہ  نہٕ  تھیٚکُن  ہرگز،  بیٚیہِ  چھُنہٕ  ٲخرت  ہرگز  مٔشراونس  تہٕ  انکارس  قٲبل)  تۅہیہِ  سپدِہ  جلدی  قبرن  منٛز  واتہٕ  وُنُے  سورُے  معلوم۔


Athar: تۅہیہِ لگہِ پے، بیٚیہِ ﴿بوٗزِو زِ﴾ ہرگز نہٕ، عنقریب لگہِ تۅہیہِ پَے۔
Tahir: بیٚیہِ (چِھ باخبر یِوان کرنہٕ) ہرگز نہٕ،عنقریب لگیٚو تۅہیہِ (پَنُن انجام) پے۔
Transliteration: Thumma kall<u>a</u> sawfa taAAlamoon<b>a</b>
Mirwaiz:
  (بیٚیہِ  چھُسَو  ونان  کہ  یِم  چیز  ہرگز  تھیٚکنس  قٲبل  چھِنہٕ  ٲخرت  غفلتس  تہٕ  انکارس  قٲبل  چھُنہٕ)  تۅہیہِ  سپدیٚو  برونٛٹھ  پہن  جلدی  معلوم  ییٚلہِ  قبرو  منٛزٕ  نیٖرِتھ  میدانِ  محشرس  منٛز  وٲتِو۔


Transliteration: Kall<u>a</u> law taAAlamoona AAilma alyaqeen<b>i</b>
Athar:
  ہرگز  نہٕ  اگر  توٚہۍ  یقینی  علمہٕ کہ  حیثیتہٕ  ﴿امہِ  رٔوِشہِ  ہُنٛد  انجام﴾  زانان  چِھو  ﴿تیٚلہِ  آسہِ ہے  نہٕ  تُہُنٛد  یہِ  طرزِ  عمل﴾۔

Mirwaiz:
  (ترٛیمہِ  پھِرِ  چھُسَو  بیٚیہِ  توٚہۍ  متوجہ  کران  کہ  یِم  دنیٲوی  چیز  تھیٚکنس  تہٕ  فخر  کرنس  قٲبل  چھِنہٕ  ٲخرت  قابلِ  غفلت  تہٕ  انکار  چھُنہٕ)  ہرگاہ  توٚہۍ  لوٗکھ  یِمہٕ  کتھہٕ  پوٗرٕ  زٲنِہو  علمُ  الیقینہٕ  پٲٹھۍ  صحیح  دٔلیلو  سٍتۍ  یِمن  دٔلیلن  ہٕنز  متابعت  کرٕنۍ  لٲزمی  ٲس  تیٚلہِ  سپدِہِو  نہٕ  فخر  و  مباہاتس  اندر  مشغول  سپدِتھ  ٲخرت  نِشہِ  غٲفل  تہٕ  بے  پرواہ۔

Tahir:
  آ  آ!کاش  تۆہۍزٲنِہِو  (مال  و  زرٕچہ  لالچہِ  ہُندتہٕ  پننہِ  غفلتُک  انجام)  یقینی  علمہٕ  سان  (تیٚلہِ  مٔشرٲوِہِو  نہٕ  ٲخرت  یِتھہٕ  پٲٹھۍ  دُنیاہس  منٛز  مس  گژھتھ)۔


Athar: بیٚیہِ بوٗزِو توٚہۍ وُچھون بِالکل یقین سان سُہ۔
Tahir: پتہٕ وُچھوٗن سُہ تۆہۍ ضرور یقین چہ أچھ سٍتۍ۔
Transliteration: Thumma latarawunnah<u>a</u> AAayna alyaqeen<b>i</b>
Mirwaiz:
  توپتہٕ  چھُسَو  بیٚیہِ  تٲکیدٕ  خٲطرٕ  فرماوان  قسم  ہٲوِتھ  کہ  توٚہۍ  وُچھِو  ضرور  جہنم  یقین  چہِ  نظرِ  بِلا  شک  و  تردّد۔


Athar: پتہٕ یِیہِ تۅہیہِ تَمہِ دۅہ ضروٗر یِمن نعمتن متعلق جواب طلبی کرنہٕ۔
Transliteration: Thumma latusalunna yawmai<u>th</u>in AAani a<b>l</b>nnaAAeem<b>i</b>
Mirwaiz:
  توپتہٕ  یِیہِ  تَمہِ  دۅہ  تۅہیہِ  سارِنٕے  پٕرٛژھنہٕ  نعمتن  ہُنٛد۔  (حدیث  شریف  چھُ  بروایت  طبرانیؒ  بیٚیہِ  ابنِ  حبانؒ،  از  حضرت  عبد  اللہ  ابن  عباسؓ  یِمو  فرمو  کہ  اکہِ  دۅہ  آے  دوپہر  کہ  وقتہٕ  سخت  گرمی  اندر  حضرت  ابو  بکر  صدیقؓ  مسجدِ  نبوی  یس  اندر،  توپتہٕ  بوٗز  حضرت  عمرنؓ  تِم  تہِ  آے،  ابو  بکر  صدیقنؓ  پُرٛژھ  یِمن،  یَتھ  گرمی  اندر  کٔمۍ  حض  چیزن  کٔڑوٕ  توٚہۍ  گھرٕ  منٛزٕ؟  تِمو  فرمووُس  بہٕ  کوٚڈُس  نہٕ  کُنہِ  چیزن  بۅچھہِ  ہٕندِ  سختی  ورٲے،  تِمو  فرمووُس  قسمِ  خدا  بٕتہِ  دراس  گھرٕ  منٛزٕ  بۅچھہِ  ہٕںدِی  سختی  سببہٕ۔  یِم  ٲسۍ  پانہٕ  وٲنۍ  کتھٕے  کران،  اَتی  اُوٚن  تشریف  حضرت  نبی  کریم  صلی  اللہ  علیہ و سلمو۔  تِمو  تہِ  پُرٛژھ  یِمن  دۅن  صاحبن  توٚہۍ  کِتھہٕ  پٲٹھۍ  درٛٲوٕ  گھرو  منٛزٕ  یَتھ  تاپہٕ  کرٛایہِ  اندر،  تِمَو  کوٚرُکھ  عرض  أسۍ  حض  درٛاے  محض  بۅچھہِ  ہٕنزِ  سختی  سببہٕ،  تِمَو  فرمووُکھ  قسم  چھُ  مےٚ  تس  پروردگارٕہ  سُنٛد  یَس  آتھہِ  میون  روح  چھُ  بٕتہِ  کوٚڈُس  نہٕ  کُنہِ  چیزن  بۅچھہِ  ورٲے۔  توپتہٕ  آے  یِم  تریشوَے  صاحب  حضرت  ابو  ایوب  انصاریؓ  سُند  گھرٕ،  تِمو  کوٚرُکھ  پیش  کھزٕر  کُلِیُک  اَکھ  شاخاہ  یَتھ  منٛز  پرٛتھ  قسمٕکۍ  خضر  أسۍ،  بیٚیہِ  اوٚنُہکھ  آب  سرد،  بیٚیہِ  اوٚنہکھ  بُزمُت  ماز۔  اَمی  ساعتہٕ  فرموو  نبی  کریمنؐ  (ھٰذہ  النعِیمُ  الّذِی  تُسئلُونَ  عَنھا  یَومَ  القیامۃ)  یعنی  یٔہے  کیا  گٔیہِ  سۅ  نعمت  ییٚمُیک  تۅہیہِ  پٕرٛژھنہٕ  یِیہِ  قیاتک  دوہ۔  یہِ  کتھ  گُزرییہِ  یِمن  صاحبن  دُشوار،  توپتہٕ  فرموہکھ  (اِذَا  اَصبَتم  مِثلَ  ھٰذا  اَو  ضَرَبتُم  بِاَیدِیکُم)  ییٚلہِ  تۅہیہِ  یِژھ  نعمتھاہ  واتان  آسہِ  توپتہٕ  ٲسِو  توٚہۍ  سۅ  کھیٚوان  تَمہِ  ساعتہٕ  گژِھہ  پَرُن  بِسمِ  اللہ،  ییٚلہِ  توٚہۍ  کھیٚتھ  سیر  سپدان  ٲسِو  توپتہٕ  گژِھہ  تُہُند  پَرُن  (اَلحَمدُ  للہِ  الّذِی  اَشبَعنا  وَ  اَنعَمَ  عَلَینَا  وَ  اَفضَل)  حمد  بٔنِن  تس  پروردِگارس  ییٚمۍ  اَسہِ  نعمت  عطا  کٔر  سۅے  کٔرٕن  رٕژ  نعمت  (فَاِنّ  ھٰذَا  کِفَافُ  ھٰذَا)  یی  پَرُن  چھُ  اَمہِ  نعمتُک  بدلہٕ۔)

Tahir:
  پتہٕ  یِیَو  تۅہیہِ  تَمہِ  دۅہ  (اللہ  تعالیٰ  سٕنزن)  نعمتن  متعلق  ضرور  پٕۯژھنہٕ  (زِ  تۅہیہِ  کتہِ  کتہِ  تہٕ  کمہِ  کمہِ  آیہِ  کریٚو  تِمہٕ  خرچ)۔


Transliteration: Wa<b>a</b>lAAa<u>s</u>r<b>i</b>
Athar:
  زمانُک  قسم،  ﴿زمانہٕ  نِشہِ  چُھ  مُراد  گُزریومُت  زمانہٕ  تہِ،  تہٕ  گُزرُوُن  زمانہٕ  تہِ۔  اَمہِ کہ  قَسمُک  مطلب  چُھ  یہِ  زِ  تواریخ  تہِ  چھےٚ  گواہ  تہٕ  یُس  زمانہٕ  وۅنۍ  گُزران  چُھ  سُتہِ  چُھ  شہادت  دِوان  زِ  سۅ  کتھ  چھےٚ  برحق  یۅسہٕ  برونٛٹھ  کُن  بیان  چھےٚ  سپدان﴾

Mirwaiz:
  عصر  چھِ  وَنان  زمانس  یعنی  قسم  چھُ  زمانُک  (یَتھ  منٛز  انسان  سٕنز  عمر  تہِ  دٲخل  چھےٚ،  یَتھ  عمرِ  اندر  سُہ  تحصیلِ  کمالات  و  سعادات  کٔرِتھ  ہیٚکان  چھُ  گویا  یہِ  عمر  چھِ  تٔہندِ  خٲطرٕہ  بے  بہا  متاعاہ  اکھ۔  یا  چھُ  قسم  عصرٕکہ  وقتہٕ  چِہ  نٮ۪مازِ  ہُند  کیازِ  تَتھ  متعلق  فرموو  اللہ  تعالیٰ  ہن  صَلوٰۃُ  الوُسطیٰ،  حدیث  شریفس  منٛز  چھُ  صلوٰۃ  الوسطیٰ  گٔیہِ  دِگر  نٮ۪ماز۔  بیٚیِس  أکِس  حدیث  شریفس  منٛز  چھُ  آمُت  یَس  أکِس  نٮ۪ماز  دِگر  فوت  سپدِ  تہٕ  پرنُک  موقعہ  یِیَس  نہٕ  تس  چھُ  تیوٗت  نقصان  واتان  زن  تٔمِس  اہل  و  عیال  تہٕ  مال  و  دولتس  لوٗٹ  کرنہٕ  آو،  یہِ  قسم  چھُ  یَتھ  کتھہِ  پٮ۪ٹھ  کہ)

Tahir:
  زمانُک  قسم  (ییٚمِچ  گردش  انسان  سٕندیٚن  حالاتن  پیٚٹھ  گواہ  چھے٘)۔یا۔عصر  نمازِ  ہُنٛد  قسم (زِ  سۅ  چھے٘  سارِنٕے  نمازن  ہُنٛد  وسط)۔یا۔  عصرٕ  کہ  وقتُک  قسم  (ییٚمہِ  ساعتہٕ  دۆہۍ  دۅہس  پۯزلن  وول  آفتاب  پانہٕ  لۅسنُک  منظر  چُھ  پیش  کران۔)  یا۔  مصطفی  (صلی  اللہ  علیہ  وسلم)  سٕندِ  بعثت  کہ  زمانُک  قسم  (یُس  سارِنٕے  زمانن  ہُنٛد  ماحصل  تہٕ  مقصود  چُھ)۔


Athar:
  سِواے  تِم  لُکھ  یِمَو  ایمان  اوٚن،  تہٕ  نیک  اعمال  روٗدۍ  کران،  تہٕ  اکھ  أکِس  روٗدۍ  حقٕچ  نصیحت  تہٕ  صبرُک  تلقین  کران۔

Mirwaiz:
  مگر  یِمَو  لوٗکو  ایمان  اوٚن  تہٕ  یقین  کوٚر  بیٚیہِ  کریٚکھ  رٕژٕہ  عملہٕ،  بیٚیہِ  کٔرٕکھ  اَکھ  أکِس  وصیت  پٔزِس  اعتقادس  تہٕ  پٔزِس  دینس  پٮ۪ٹھ  قٲیم  روزنٕچ،  بیٚیہِ  کٔرٕکھ  اَکھ  أکِس  وصیت  صبرٕچ۔  (یعنی  رٕتیٚن  اعمالن  پٮ۪ٹھ  پابندی  کرنٕچ،  دینِ  اسلام  لوٗکن  واتناونس  اندر  محنت  تہٕ  مشقتس  پٮ۪ٹھ  صبر  کرنٕچ،  یعنی  انسانس  چھِ  نقصان  نِشہِ  بچنہٕ  خٲطرٕہ  ژۅن  کتھن  ہٕںز  ضرورت،  اَکھ  گژِھہ  خدا  اور  رسولِ  خداہس  پٮ۪ٹھ  ایمان  اَنُن،  بیٚیہِ  گژِھہ  تٔہندیٚن  ارشاداتن  تہٕ  ہدایاتن  پٮ۪ٹھ،  بیٚیہِ  تٔہندیٚن  وعدن  پٮ۪ٹھ  اَدٕہ  تِم  دنیاہس  متعلق  ٲسِتن  یا  ٲخرتس  متعلق  ٲسِتن  یقین  کرُن۔  دوٚیُم  گژِھہ  نہٕ  اَمہِ  یقینُک  اثر  دل  و  دماغ  سٕے  تانۍ  تھاوُن  بلکہ  گژِھہ  اَمہِ  یقینُک  اثر  اعضاہَو  تہٕ  تانَو  سٍتۍ  تہِ  ظٲہر  کرُن  بلکہ  گژِھہ  أمۍ  سٕنز  عملی  زندگی  آسٕنۍ  أمۍ  سٕندِ  دل  کہ  ایمانُک  ٲیینہٕ۔  ترییُم  أمۍ  سُند  گژِھہ  نہٕ  خاص  پننہِ  ذات  کِسٕے  اصلاح  و  فلاحس  پٮ۪ٹھ  قناعت  کرُن  بلکہ  گژِھہ  قوم  و  مِلتُک  اجتمٲعی  مفاد  پیشِ  نظر  تھاوُن۔  ییٚلہِ  زٕہ  مسلمان  پانہٕ  وٲنۍ  ملاقات  کرن  تِہُند  گژِھہ  پننہِ  قول  و  فعل  سٍتۍ  پٔزِس  دینس  تہٕ  پرٛتھ  معاملس  متعلق  پزر  تہٕ  صداقت  اختیار  کرنُک  تٲکید  کرُن۔  ژوٗرِم  گوٚو  پرٛتھ  أکۍ  سٕنز  گژِھہ  بیٚیِس  شخصس  یٔہے  نصیحت  تہٕ  وصیت  کرٕنۍ  کہ  پَزِہ  کِس  معاملس  تہٕ  شخصی  یا  قومی  اصلاح  چہ  وَتہِ  اندر  یِم  تکلیف  تہٕ  یِمہٕ  سختی  تہٕ  دشوٲری  پیش  یِن  یا  خلافِ  طبیعت  پیٚیہِ،  بعضے  چیزن  پٮ۪ٹھ  تحمّل  کرُن  تِمن  پٮ۪ٹھ  گژِھہ  صبر و استقامت  سٍتۍ  کٲم  ہیٚنۍ۔  کُنہِ  صورتس  اندر  گژِھہ  نہٕ  نیکین  کُن  پاد  پوٚت  پھیرُن  تہٕ  سُست  سپدُن۔  یِم  خۅش  قسمت  لوٗکھ  ژۅن  صفتن  ہُند  جامع  آسن،  پانہٕ  کٲمل  ٲسِتھ  بیٚین  لوٗکن  کٲمل  بناونٕچ  کوشِش  کرن  تِہُند  ناو  روزِ  ہمیشہٕ  وجودکِس  دفترس  اندر  موجود،  تِہندۍ  آثار  روزن  بطور  باقیات  الصالحات  تِہٕندِس  اجر  و  ثوابس  ہمیشہٕ  ترقی  دِوان۔  حقیقتس  اندر  چھُ  یہِ  مختصر  تہٕ  لۅکُٹ  سورہ  شریفہ  مگر  ساری  دین  و  حکمتُک  خلاصہٕ  تہٕ  جوہر۔  حضرت  امام  شافعیؒ  ٲسۍ  فرماوان  کہ  ہرگاہ  ساری  قرآنِ  مجید  اندرٕہ  یُہَے  اَکھ  سورہ  شریفہٕ  پرنہٕ  یِیہِ  ہا،  عٲقل  دانا  تہٕ  سمجھ  دار  بندن  ہٕندِ  خٲطرٕہ  اوس  یُہَے  اَکھ  سورہ  شریفہٕ  کٲفی۔  بزرگانِ  دین  سلف  صالحین  ٲسۍ  پانہٕ  وٲنۍ  ملاقات  وِزِ  اَکھ  أکِس  یہِ  سورہ  شریفہٕ  بوزناوان۔)

Tahir:
  تِمَو  لُکو  وَرٲے  یِمَو  ایمان  اۆن  بیٚیہِ  روٗدۍ  نیک  عمل  کران  تہٕ (معاشرس  منٛز) روٗدۍ  اَکھ  أکِس  حقُک  تلقین  کران  بیٚیہِ  روٗدۍ (حق  کِس  تبلیغ  کِس  نتیجہ  ہس  منٛزپیش  یِنہٕ  والیٚن  مصیبتن  تہٕ  مشکلاتن  منٛز) پانہٕ  وٲنۍصبرُک  تاکید  کران۔

Transliteration:
  Ill<u>a</u> alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti wataw<u>as</u>aw bi<b>a</b>l<u>h</u>aqqi wataw<u>as</u>aw bi<b>al</b><u>ss</u>abr<b>i</b>


Transliteration: Waylun likulli humazatin lumaza<b>tin</b>
Athar:
  تبٲہی  چھےٚ  تس  پرٛتھ  کٲنٛسہِ  شخصہٕ  سٕنٛدِ  باپت  یُس  ﴿بُتِھس  پٮ۪ٹھ﴾  لُکن  طعنہٕ  ﴿دِنُک﴾  تہٕ  ﴿پٔتۍ  پٔتۍ﴾  بُرٲیِیہِ  کرنُک  عٲدی  چُھ۔

Mirwaiz:
  وٲل  تہٕ  افسوس  تَس  شخصہٕ  سٕندِ  خٲطرٕ  یُس  عٲب  پِھران  آسہِ،  یُس  غیبت  کران  تہٕ  طعنہٕ  دِوان  آسہِ۔

Tahir:
  پۯتھ  تس  شخصس  خٲطرٕ  چھے٘  ہلاکت  یُس  (بُتھِس  پیٚٹھ)  پامہٕ  وۆتُر  کرن  وول  چُھ  (تہٕ  پٔتۍ  کِنۍ)  عیب  پھِرن  وول  چُھ۔


Athar: ییٚمۍ مال جمع کوٚر تہٕ سُہ تھووُن گٔنزٕرۍ گٔنزٕرۍ۔
Transliteration: Alla<u>th</u>ee jamaAAa m<u>a</u>lan waAAaddadah<b>u</b>
Mirwaiz:
  یُس  غایت  درجہٕ  طامع  تہٕ  حریص  آسہِ،  تَمی  آسہِ  مال  جمع  کران،  سُے  آسہِ  گرِہ  گرِہ  گٔنزٕرۍ  گٔنزٕرۍ  تھاوان،  (تٔمۍ  سُند  یہِ  کرنہٕ  أندرٕ  چھُ  معلوم  سپدان  کہ)

Tahir:
  (خرٲبی  تہٕ  تبٲہی  چھے٘  تس  شخصس  خٲطرٕ) ییٚمۍ  مال  جمع  کۆر  بیٚیہ  چُھ  تَتھ  گنزٕرۍ  گنزٕرۍ  تھاوان۔


Tahir: سُہ چُھ یہِ گمان کران زِ تٔمۍ سٕنز دولت تھاوِ تس ہمیشہ زندٕہ۔
Transliteration: Ya<u>h</u>sabu anna m<u>a</u>lahu akhladah<b>u</b>
Athar:
  سُہ  چُھ  سمجھان  زِ  تٔمۍ  سُنٛد  مال  روزِ  ہمیشہِ  تٔمۍ  سٕے  نِشہِ  ﴿دوٚیُم  معنی  ہیٚکہِ  یِتہِ  ٲسِتھ  زِ  سُہ  چُھ  سمجھان  زِ  تٔمۍ  سُنٛد  مال  بخشہِ  أمِس  حیاتِ  جاوِدان  ﴿سۅ  زندگی  یۅسہٕ  نہٕ  ختم  گژِھہ﴾  تہٕ  أمِس  چُھنہٕ  یہِ  خیال  تہِ  یِوان  زِ  اکہِ  دۅہ  چُھ  أمِس  یہِ  سورُے  کینٛہہ  ترٛٲوِتھ  خٲلی  اتَھو  دُنیا  منٛزٕ  نیرُن﴾

Mirwaiz:
  سُہ  چھُ  گُمان  کران  تہٕ  خیال  تھاوان  کہ  یہِ  أمۍ  سُند  مال  پوشناوِہ  أمِس  یعنی  زندٕہ  تھاویٚس  ہمیشہٕ۔


Athar: ہرگز نہٕ، سُہ شخص یِیہِ چکنا چوٗر کرن واجنہِ جایہِ اندر چھکنہٕ۔
Tahir: ہرگز نہٕ!سُہ یِیہِ ضرورحطمہ ہس (یعنی چوٗرٕ چوٗرٕ کرن وٲلِس نارس) منٛز چھکنہٕ۔
Transliteration: Kall<u>a</u> layunba<u>th</u>anna fee al<u>h</u>u<u>t</u>ama<b>ti</b>
Mirwaiz:
  تہِ  بَنہِ  نہٕ  ہرگز،  (نہ  روزِ  یہِ  شخص  تہٕ  نہ  روزِ  أمۍ  سُند  یہِ  مال  و  دولت،  قسمِ  خدا)  سُہ  یِیہِ  دٲرِتھ  دِنہٕ  ژھٹہٕ  تراووٕنِس  تہٕ  کوٗچہِ  کوٗچہِ  کروٕنِس  نارس  اندر۔


Athar: تہٕ توٚہۍ کیا زٲنِو زِ کیا چھےٚ سۅ چکنا چوٗر کرن واجیٚنۍ جاے؟
Tahir: تہٕ تۅہیہِ کیا چُھو سمجھ مُت زِحطمہ (چوٗرٕ چوٗرٕ کرن وول نار) کیا چُھ؟
Transliteration: Wam<u>a</u> adr<u>a</u>ka m<u>a</u> al<u>h</u>u<u>t</u>ama<b>tu</b>
Mirwaiz:
  تۅہیہِ  کُس  چیز  زٲنہِ  راوِہ  سُہ  کوٗچہِ  کوٗچہِ  کروُن  نار  کیاہ  گوٚو؟  (بوٗزِو  أسۍ  کَرو  بیان)


Transliteration: Fee AAamadin mumaddada<b>tin</b>
Athar:
  ﴿اَتھ  حالتس  منٛز  زِ  تِم  آسن﴾  تَھدٮ۪ن  تَھدٮ۪ن  تھمن  منٛز  ﴿ہیٚنہٕ  آمٕتۍ﴾۔  ﴿اَمِکۍ  ہیٚکن  کینٛہہ  معنی  ٲسِتھ،  اکھ  یہِ  زِ  جہنمٕکۍ  دروازٕہ  بند  کٔرِتھ  یِن  تِمن  پٮ۪ٹھ  تٔھدۍ  تٔھدۍ  تَھم  ٹھاکنہٕ۔  دوٚیُم  مطلب  چُھس  یہِ  زِ  یِم  مُجرم  آسن  تَھدٮ۪ن  تَھدٮ۪ن  تَھمن  گٔنڈِتھ۔  ترٛییم  یہِ  زِ  اَمہِ  نارٕکۍ  لمبک  آسن  تھمن  ہٕنٛزِ  شکلہِ  منٛز  وۅتھان﴾۔

Mirwaiz:
  (تَمِکۍ  دروازٕہ  آسن  بند  کرنہٕ  آمٕتۍ  ییٚمہِ  أندرٕ  نہٕ  نیٖرتھٕے  ہیٚکہِ  کانٛہہ،  تِمے  آسن  گنڈ  کٔرِتھ  تھاونہٕ  آمٕتۍ)  نارٕکیٚن  زیٹھیٚن  تھمن  سٍتۍ۔

Tahir:
  (دَزوٕنیٚن  شعلن  ہٕندیٚن) زیٹھیٚن  زیٹھیٚن  تھمن  منٛز  (تہٕ  تِمن  لُکن  خٲطرٕ  روزِ  نہٕ  کانٛہہ  ژلنٕچ  وَتھ) 


Athar: تۅہیہِ وُچُھو نا تُہٕنٛدۍ ربن کیا کوٚر ۂسۍ والیٚن سٍتۍ؟
Tahir: کیا تۅہیہِ وُچُھو نا زِ تُہٕندۍ ربّن کیا سلوک کۆر ۂسۍ والیٚن سٍتۍ؟
Transliteration: Alam tara kayfa faAAala rabbuka bia<u>s</u><u>ha</u>bi alfeel<b>i</b>
Mirwaiz:
  کیا  تۅہیہِ  چُھنا  معلوم  کہ  تُہٕندۍ  پروردگارن  کیاہ  معاملہٕ  کوٚر  ۂسۍ  والیٚن  سٍتۍ؟  (توٚہۍ  زٲنِو  کُیٚتھ  قدرت  وول  چُھ  تُہُند  پروردگار)


Athar: کیا تٔمۍ کٔر نا تِہٕنٛز تدبیر ضائع؟
Tahir: کیا تٔمۍ کۆرنا تِہُنٛد مکر تہٕ فریب بے کار تہٕ ناکام؟
Transliteration: Alam yajAAal kaydahum fee ta<u>d</u>leel<b>in</b>
Mirwaiz:
  کیاہ  تِہُند  تدبیر  یُس  کعبہٕ  شریف  کِس  لوٗرنس  تہٕ  مُنہدِم  کرنس  متعلق  اوس  سُہ  کوٚر  نا  اللہ  تعالیٰ  ہن  بے کار  تہٕ  غلط۔


Athar: یِم تِمن پٮ۪ٹھ پَیہِ نہٕ آمژِ میٚژِ ہٕنٛزٕ کَنہِ ترٛاوان ٲسۍ۔
Tahir: یِم تِمن پیٚٹھ لۅکچہِ کنہِ لایان ٲسۍ۔
Transliteration: Tarmeehim bi<u>h</u>ij<u>a</u>ratin min sijjeel<b>in</b>
Mirwaiz:
  تِمے  جانور  ٲسۍ  ترٛاوان  تِمن  ۂسۍ  والیٚن  پٮ۪ٹھ  کنہِ  پٔھلۍ  یِم  دراصل  پَینہٕ  آمٕت  ٲسۍ  سیٚکہِ  تہٕ  میٚژِ۔


Mirwaiz: پس کٔرۍ تِم اللہ تعالیٰ ہَن ژاپنہٕ آمُت گاسہٕ ہی یعنی تباہ و برباد۔
Tahir: پتہٕ کٔرۍ تِم (اللہ تعالیٰ ہن) ژاپنہٕ آمتہِ بۅسِکۍ پٲٹھۍ (برباد)۔
Transliteration: FajaAAalahum kaAAa<u>s</u>fin makool<b>in</b>
Athar:
  پتہٕ  کوٚرنکھ  یہِ  حال  زَنتہٕ  ﴿چاروایَن  ہُنٛد﴾  درٛونبرُمُت  بوٚس  ﴿یہِ  چھےٚ  تَمہِ  واقعٕچ  ذکر  یُس  رسول  اللہ  صلی  اللہ  علیہ و سلمن  ہٕنٛدِ  ولادتِ  مبارکہ  برونٛہہ  پنژاہ  ﴿50﴾  دۅہ  پیش  اوس  آمُت۔  یَمنہٕ  چہِ  حبشی  حکومتُک  عیسٲے  بادشاہ  ابرھہ  آو  شیٹھن  ﴿60﴾  ساسن  ہُنٛد  لشکر  ہیٚتھ  امہِ  غرضہٕ  مکس  حملہٕ  کرنہِ  زِ  خانۂ  کعبس  لٔروِہے۔  اَتھ  لشکرس  منٛز  ٲسۍ  کینٛہہ  ۂسۍ  تہِ۔  ییٚلہِ  سُہ  مزدلفس  تہٕ  منیٰ ہس  منٛزباگ  ووت،  اچانک  آے  جاناوار  سمندر  اَندٕ  فوجَو  فوجَو  پننہِ  تونٛتہِ  منٛز  کنہِ  پٔھلۍ  ہیٚتھ  تہٕ  تِمَو  ترٛوو  لشکرس  پٮ۪ٹھ  یِمن  کنہِ  پھلیٚن  ہُنٛد  روٗد۔  یَس  پٮ۪ٹھ  تہِ  یہِ  کنہِ  پھوٚل  پیٚوان  اوس  تٔمۍ  سُنٛد  ماز  اوس  گٔلۍ  گٔلۍ  ؤسِتھ  پیٚوان۔  یِتھہٕ  پٲٹھۍ  گوٚو  یہِ  سورُے  لشکر  تباہ۔  عربس  منٛز  اوس  یہِ  واقعہ  سٮ۪ٹھاہ  مشہور  تہٕ  یہِ  سورٕہ  نٲزل  گژھنہٕ  وقتہٕ  ٲسۍ  مکس  منٛز  ساسہٕ  بٔدۍ  نفر  تِم  موجود  یِہٕنٛزن  أچھن  برونٛٹھہٕ  کنہِ  یہِ  واقعہ  پیش  آمُت  اوس۔  تمام  اہلِ  عرب  ٲسۍ  مانان  زِ  ۂسۍ  والیٚن  ہٕنٛز  یہِ  تبٲہی  گٔیہِ  صرف  اللہ  تعالیٰ  سٕنٛدِ  قدرت  سٍتۍ۔﴾


Tahir: آے تِم سردی یَن تہٕ گرمی یَن ہٕندِ (تجارتی) سفرسٍتۍ عٲدی بناونہٕ۔
Transliteration: Eel<u>a</u>fihim ri<u>h</u>lata a<b>l</b>shshit<u>a</u>i wa<b>al</b><u>ss</u>ayf<b>i</b>
Athar:
  ﴿یعنی﴾  وَندکیٚو  تہٕ  ریتہٕ کال کیٚو  سفرو  سٍتۍ  ﴿بنے﴾  عٲدی  ﴿وَندٕ  تہٕ  ریتہٕ کال کیٚو  سفرو  نِشہِ  چِھ  مُراد  تجارتی  سفر۔  ریٚتہٕ کالس  ٲسۍ  قریش  لُکھ  شامس  تہٕ  فلسطینس  کُن  تہٕ  وندس  ٲسۍ  جنوب  عربس  کُن  تجارت کہ  غرضہٕ  گژھان،  یِموٕے  سفرو  ہٕنٛدِ  بدولت  بنے  تِم  مالدار﴾

Mirwaiz:
  خصوصاً  چُھ  تِہُند  باہمی  الفت  وندٕکِس  تہٕ  ریتہٕ  کالہٕ  کِس  سفرس  اندر۔  (وندس  اندر  چھِ  تِم  سفر  کران  یَمنس  کُن،  ریتہٕ  کالس  چھِ  سفر  کران  شامس  کُن۔  یِمن  دۅن  جاین  چھِ  یِم  قریش  تجارت  کران  یِمن  دۅشوٕنۍ  ملٕکن  ہِندۍ  لوٗکھ  ٲسۍ  یِمن  سٮ۪ٹھاہ  تعظیم  و  تکریم  کران  کعبہ  شریفٕکۍ  ہمساے  تہٕ  خٲدِم  آسنہٕ  مۅکھہٕ،  تِمن  ییٚلہِ  یہِ  سورے  تعظیم  و  تکریم  چُھ  امی  کعبہٕ  شریف  کہ  برکتہٕ۔(


Transliteration: FalyaAAbudoo rabba h<u>atha</u> albayt<b>i</b>
Athar:
  لہٰذا  پزِ  تِمن  زِ  اَمہِ  گھر کِس  ربس  کٔرِن  عبادت۔  ﴿اَمہِ  گھرٕ  نِشہِ  چُھ  مُراد  خانۂ  کعبہ﴾

Mirwaiz:
  پس  کٔرِن  تِم  امہِ  عظیمُ  الشان  گرٕہ  کِس  مٲلکہٕ  سٕنز  عبادت،  بُت  پرستی  نِشہِ  روٗزِن  دوٗر۔

Tahir:
  لہٰذا  پَزِ  تِمن  زِ  ییٚمہِ  گرٕ (خانہ  کعبہ) کِس  ربّ  سٕنز  عبادت  کٔرِن (تاکہ  تٔمۍ  سٕنز  شکرگزٲری  سپدِ) 


Transliteration: Alla<u>th</u>ee a<u>t</u>AAamahum min jooAAin wa<u>a</u>manahum min khawf<b>in</b>
Athar:
  ییٚمۍ  تِم  بۅچِھہ  نِشہِ  بچٲوِتھ  کھیاونٲوۍ،  تہٕ  خوفہٕ  نِشہِ  بچٲوِتھ  کوٚرنکھ  اَمن  عطا۔  ﴿مکہ  اوس  چونکہ  حرم،  اَمہِ  موجوب  اوس  نہٕ  قریشن  یہِ  خطرٕہ  زِ  یِہِندِس  شہرس  پیٹھ  کرِ  عربُک  کانٛہہ  قبیلہ  حملہٕ  تہٕ  قریش  ٲسۍ  چونکہ  خانۂ  کعبس  مُجٲور۔  اَمہِ  موجوب  ٲسۍ  تِہِنٛدۍ  تجارتی  قٲفلہٕ  کھۅژنہٕ  ورٲے  عربہٕ کیٚو  تمام  علاقَو  کِنۍ  نیران  تہٕ  کانٛہہ  اوس  نہٕ  یِمن  اَتھہٕ  لاگان۔﴾

Mirwaiz:
  ییٚمۍ  مٲلکن  یِمن  عطا  کوٚر  بۅچھِ  وِزِ  طعام  بیٚیہِ  ییٚمۍ  امن  و  امان  دُیوتُنکھ  خوفہٕ  نِشہِ،  (مکس  اندر  اوس  نہٕ  غلہٕ  پٲدٕ  سپدان  کینہہ  تہِ،  تمہِ  مۅکھٕ  ٲسۍ  اَتِکۍ  لوٗکھ  قریش  ؤرِیَس  اندر  تجارتہٕ  خٲطرٕ  دۅیہِ  پھرِ  سفر  کران۔  گرمی  اندر  شامس  کُن  گژھان،  سردی  اندر  یمنس  کُن۔  تِمن  مُلکن  ہندۍ  لوٗکھ  ٲسۍ  یِمن  اہلِ  حرم  بیٚیہِ  خادمِ  بیتُ  اللہ  آسنہٕ  مۅکھٕہ  سٮ۪ٹھاہ  تعظیم  کران۔  یِہندِ  جان  و  مالٕچ  حفاظت  کران  وَتہِ  تہِ  اوسنہٕ  کُنہِ  جایہِ  یِہندِس  مالس  کانہہ  تعرّض  کران۔  نفع  تہِ  اوس  یِمن  کٲفی  حٲصل  سپدان۔  باقی  وقتس  ٲسۍ  یِم  قریش  آرام  و  عیشہِ  سان  زندگی  بسر  کران،  یتھ  سورس  منز  چُھ  اَمِی  واقعُک  ذِکر۔)

Tahir:
  ییٚمۍ  تِمن  بۅچھہِ  (یعنی  تنگی  تہٕ  فاقہ  کیٚن  حالاتن)  منٛز  کھیٚن  دِیُت  (یعنی  رزق  کۆرنکھ  فراہم)  بیٚیہِ  کۆرنکھ  (دشمنن  ہٕندِ)  خوف  نِشہِ  اَمن  عطا  (یعنی  محفوظ  تہٕ  امن  واجِنۍ  زندگی  کٔرنکھ  عطا)۔  


Athar: تۅہیہِ وُچھوٗنہٕ سُہ شخص یُس ٲخرت کِس جزاہس تہٕ سزاہس انکار چُھ کران؟
Tahir: کیا تۅہیہِ وُچھوونہٕ سُہ شخص یُس دیٖنس چُھ انکار کران ؟
Transliteration: Araayta alla<u>th</u>ee yuka<u>thth</u>ibu bi<b>al</b>ddeen<b>i</b>
Mirwaiz:
  کیا  تۅہیہِ  وُچُھوونہٕ  سُہ  شخص  یُس  جزا  کِس  دۅہس  اَپُز  زانان  چُھ؟  (ہرگاہ  توٚہۍ  تٔمِۍ  سُند  حال  بوزُن  یژھان  چھِو  تیٚلہِ  بوٗزِو۔)


Athar: یہِ چُھ سُے یُس یتیمس دھکہٕ چُھ لایان۔
Mirwaiz: سُہ گوٚو سُے شخص یُس یتیمس دَکہٕ دِوان چُھ۔
Transliteration: Fa<u>tha</u>lika alla<u>th</u>ee yaduAAAAu alyateem<b>a</b>
Tahir:
  یہِ  چُھ  سُہ  شخص  یُس  یتیمس  دکہٕ  چُھ  دِوان (یعنی  یتیمن  چُھنہٕ  حاجت  کڑان  تہٕ  تِمن  چُھ  حق  نِشہِ  محروم  تھاوان)۔


Transliteration: Wal<u>a</u> ya<u>h</u>u<u>dd</u>u AAal<u>a</u> <u>t</u>aAA<u>a</u>mi almiskeen<b>i</b>
Athar:
  تہٕ  مسکین  کھیاونس  پٮ۪ٹھ  چُھنہٕ  ترغیب  دِوان۔  ﴿نہ  چُھ  پننِس  نفسس  اَمہِ  کامہِ  خٲطرٕ  آمادٕہ  کران  تہٕ  نہ  چُھ  پننیٚن  بٲژَن  وَنان  زِ  مسکینس  ٲسِو  کھیٚن  دِوان،  تہٕ  نہ  چُھ  لُکن  مسکینن  ہٕنٛدِ  مددٕ  خٲطرٕ  رٲغب  کران﴾

Mirwaiz:
  بیٚیہِ  چُھنہٕ  مسکینس  طعام  دِنُک  ترغیب  بیٚیِس  تہِ  کران  (یعنی  نہ  پانہٕ  مِسکینس  کھیاوان  نہ  چُھ  بیٚیِس  کھیاونُک  ترغیب  دِوان  ییٚلہِ  بندٕ  سُند  حق  ضائع  کرُن  یچھ  چُھ  تہٕ  خداے  سُند  حق  ضائع  کرُن  کوٗتاہ  زیادٕہ  یچھ  گژِھ  آسُن  ادا  نہ  کرنہٕ  خٲطرٕ۔)

Tahir:
  تہٕ  محتاجس  چُھنہٕ  کھیٚن  کھیاونہٕ  خٲطرٕ  اَٹھکل  دِوان  (یعنی  معاشرس  منٛزچُھنہٕ  غریبن  تہٕ  محتاجن  ہُنٛدمعٲشی  اِستحصال  ختم  کرنٕچ  کوشش  کران)۔


Athar: پتہٕ چھےٚ تبٲہی تِمن نماز پَرن والیٚن خٲطرٕ،
Tahir: لہٰذا افسوس (تہٕ خرابی) چھے٘ تِمن نمازِ گزارن خٲطرٕ۔
Transliteration: Fawaylun lilmu<u>s</u>alleen<b>a</b>
Mirwaiz:
  پس  امہِ  اندرٕ  سپُد  ثٲبت  زِ  یِتھیٚن  نٮ۪ماز  پرٕؤنیٚن  ہِندِ  خٲطرٕ  چُھ  بوٚڈ  افسوس  تہٕ  خرٲبی۔


Transliteration: Alla<u>th</u>eena hum AAan <u>s</u>al<u>a</u>tihim s<u>a</u>hoon<b>a</b>
Athar:
  یِم  پننہِ  نمازِ  نِشہِ  غفلت  چِھ  ورتاوان۔  ﴿اَمہِ  نِشہِ  چُھنہٕ  مُراد  نمازِ  منٛز  مٔشِتھ  گژُھن  بلکہ  چُھ  مُراد  نمازِ  نِشہِ  بے پرواہ  گژُھن﴾

Mirwaiz:
  یِم  پننہِ  نٮ۪مازِ  نِشہِ  غٲفِل  سپدان  چھِ۔  (دنیوی  کامیٚن  اندر  مشغول  سپدِتھ  چُھکھ  نہٕ  نٮ۪ماز  پرٕنۍ  یادٕی  روزان  تِم  چھِنہٕ  زانان  یہِ  نٮ۪ماز  پرٕنۍ  کیا  قصہٕ  چُھ،  امہِ  نٮ۪مازِ  اندر  کیا  مقصود  چُھ۔  یہِ  نٮ۪ماز  چھےٚ  پننہٕ نِس  مٲلکس  تہٕ  آغس  برونٹھٕ  کنہِ  پنٕنۍ  مطالبات  پیش  کرٕن۔  یہِ  نٮ۪ماز  گژِھہ  نہایت  اہتمامہٕ  سان  تہٕ  وقتہٕ چہِ  پابندی  سان  پرٕنۍ۔  یِم  یِم  وقت  مولاہن  مقرر  کٔرمٕتۍ  چھِ  تِمن  وقتن  پٮ۪ٹھ  حٲضر  سپدِتھ  بکمال  خشوع  و  خضوع  یہِ  نٮ۪ماز  ادا  کرٕنۍ  چُھ  لٲزِم  مگر  یِم  لوٗکھ  یٔہے  نٮ۪ماز  دنیاکین  کامیٚن  سٍتۍ  مشغول  سپدِتھ  زٲنِتھ  کٔرِتھ  وقت  ضائع  کٔرِتھ  آخری  وقتس  پٮ۪ٹھ  دَگہٕ  دارِ  وۅتھاہ  بِیٹھی  ہِندۍ  پٲٹھۍ  ادا  چھِ  کران  تِہندی  خٲطرٕ  چُھ  بوٚڈ  وٲل  تہٕ  افسوس۔)

Tahir:
  یِم  پننہِ  نمازِ  (ہٕندِ  روح)  نِشہِ  بے  خبر  چِھ  (یعنی  تِمن  چِھ  محض  اللہ  تعالیٰ  سٕندۍ  حقوق  یاد،  انسانن  ہٕندۍ  حقوق  چِھکھ  مٔشرٲوِمٕتۍ)۔


Athar: یِم ریاکٲری چِھ کران۔
Mirwaiz: یِم لوٗکھ نٮ۪مازِ ہِنز کیا چھِ کتھٕے سارے عملہٕ لوٗکن ہاونہٕ خٲطرٕ کران چھِ۔
Transliteration: Alla<u>th</u>eena hum yur<u>a</u>oon<b>a</b>
Tahir:
  تِم  لُکھ  چِھ (عبادتس  منٛز) ریاکٲری  کران (تِکیازِ  تِم  چِھ  خٲلق  سٕنز  رسمی  بندگی  کران  تہٕ  پِشنہٕ  آمتہِ  مخلوق  نِشہِ  چِھ  لاپروٲہی  ورتاوان)۔


Athar: تہٕ ضرورتٕکۍ معمولی چیز چھِنہٕ ﴿لُکن﴾ دِوان۔
Tahir: بیٚیہِ چِھنہٕ تِم وَرتاونٕکۍ معمولی چیزتہِ مٔنگِتھ دِوان۔
Transliteration: WayamnaAAoona alm<u>a</u>AAoon<b>a</b>
Mirwaiz:
  بیٚیہِ  یِم  مالس  اندر  خداے  سُند  حق  ادا  چِھنہٕ  کران۔  (یعنے  زکوٰۃ  چھِنہٕ  دِوان  چونکہ  اتھ  اندر  چُھنہٕ  کُنہِ  قٔسمٕہ  اظہار  تمہِ  مۅکھ  چھِ  یہِ  لۅتہِ  پٲٹھۍ  کھیٚوان۔  بخلاف  نٮ۪ماز  چونکہ  تتھ  اندر  چُھ  نمود  و  نمٲیش،  تمِہ  مۅکھہٕ  چھِ  کُنہِ  وقتہٕ  پران  کُنہِ  وقتہٕ  چِھ  ترک  کران  بعضے  مفسرو  فرموو  کہِ  ماعون  گٔے  معمولی  استعمٲلی  چیز،  تِم  تہِ  چِھنہٕ  یِم  اکھ  أکِس  عارضی  پٲٹھۍ  تہٕ  پژھہِ  پٲٹھۍ  دِوان۔  سُہ  گوو  بُکہٕ  ہیوٗ،  رَز  ہِش،  دیگچہِ  ہیو،  پٔتلہٕ  ہیو،  مکٕژ  ہِش  یا  سٕژن  تہٕ  پنہٕ داو  ہِش۔  یِمن  ہِندِ  اورٕ  یور  دِنُک  دنیاہس  اندر  پژھِہ  پٲٹھۍ  دِنُک  عام  رِواج  چُھ  وۅنۍ  یِمن  لوٗکن  ہٕندِ  بُخلُک  تہٕ  خِسّتک  حال  امِہ  قٔسمُک  آسہِ  تِہندِ  حقہٕ  کیا  فٲیدٕہ  چُھ  رِیاکٲری  ہٕنز  نٮ۪مازِ  ہُند۔


Transliteration: Inn<u>a</u> aAA<u>t</u>ayn<u>a</u>ka alkawthar<b>a</b>
Athar:
  ﴿اے  نبیؐ﴾  اَسہِ  کوٚرُو  تۅہیہِ  کوثر  عطا۔  ﴿کوثر  نِشہِ  چُھ  مُراد  دُنیا  تہٕ  ٲخرتٕکۍ  بے شمار  رٕژَر،  یِمن  منٛز  حشرٕکہ  دۅہُک  حوضِ  کوثر  تہٕ  جنتٕچ  کۅل  کوثر  تہِ  شٲمل  چھےٚ۔﴾

Mirwaiz:
  بتحقیق  اسہِ  ہاز  کوٚر  تۅہیہِ  عطا  یا  رسول  اللہؐ  خیرِ  کثیر،  یعنی  سٮ۪ٹھاہ  خیر۔  ﴿دُنیاہُک  خیر  تہِ  یعنے  دینُک  باقی  روزُن  اسلامُک  سٮ۪ٹھاہ  ترقی  لَبٕن  بیٚیہِ  آخرتُک  خیر  تہِ  یعنے  قُربُک  تٔھد  مرتبہٕ  تہٕ  تٔھد  درجہِ۔  ہرگاہ  اکھ  فرزند  تُہند  ییٚمہِ  عالمہٕ  گوو  یتھ  پٮ۪ٹھ  تُہند  دشمن  خۅش  چِھ  سپٕدمٕت  مگر  توٚہۍ  مَہ  سپدِو  تَمہِ  سٍتۍ  غمگین  تہٕ  ناخۅش،  کیازِ  اسہِ  کوٚر  تۅہیہِ  تَمہِ  کھۅتہٕ  بہتر  فضل  تہٕ  نعمت  عطا  یتھ  نہٕ  نِہایِتھے  چھِ  کُنہِ۔  بیٚیہِ  کوٚر  اسہِ  عطا  تۅہیہِ  حوضِ  کوثر  آخرتس  اندر  اَکھ  تَلاوہ  اَکھ،  یتھ  متعلق  حدیث  شریف  چُھ  متفق  علیہ،  فرموو  حضرت  رسولِ  کریموؐ  (حَوضِی  مَسِیرَۃ  شَھر)  میون  حوض  چُھ  اکہِ  ریٚتہٕ  کِس  مسافتس  برابر  (ذَوَایَاہُ  سَوَاء)  تمِکۍ  اند  تہٕ  کِنارٕہ  چھِ  برابر  پرٛتھ  طرفہٕ  (مَاؤهُ  أبيَضُ  مِن  اللبَنِ  وَرِيحُهُ  أطيَبُ  مِنَ  المِسکِ  وَ  کيزَانُه  کَنّجُومِ  السّمَاءِ)  آب  تمیُک  چُھ  دۅدٕ  کھۅتہٕ  زیادٕہ  سفید۔  نافہٕ  کھۅتہٕ  یٔژ  خۅشبو۔  تٔمِکۍ  لوٹہٕ  چھِ  تیٖتۍ  ییٖتۍ  آسمانٕکۍ  ستارٕہ  (مَن  یّشرَبُ  مِنهَا  فَلَا  يَظماُ  اَبَداً)  یُس  اکھاہ  تمیُک  آب  چیٚیہِ  تس  لگہِ  نہٕ  زانہہ  تریش۔)

Tahir:
  بے  شک  چھے٘  اَسہِ  تۅہیہِ (پۯتھ  خیرس  تہٕ  فضیلتس  منٛز)  بے  انتہا  کثرت  عطا  کٔرمٕژ۔(کوثر  نِشہ  چُھ  مُراد  حوضِ  کوثر  یا  جنتٕچ  کۅل  تہِ  بیٚیہِ  قرآن  تہٕ  نبوت  تہٕ  حکمت  تہِ،  فضٲیل  تہٕ  معجزاتن  ہٕنز  کثرت  یا  اصحاب  و  اتباع  تہٕ  اُمتٕچ  کثرت  تہِ  چھےٚ  مُراد  نِنہ  آمٕژ۔  رفعتِ  ذکر  تہٕ  خُلقِ  عظیم  تہِ  چُھ  مُراد  تہٕ  دنیا  تہٕ  ٲخرت  چہ  نعمتہ  تہِ،  اللہ  تعالیٰ  سٕندۍ  مدد  تہٕ  فتوحاتن  ہٕنز  کثرت  تہِ  چُھ  مُراد  بیٚیہِ  چُھ  قیامت  کہِ  دۅہ  مقامِ  محمود  تہٕ  سارِوٕے  کھوتہٕ  بوٚڈ  شفاعت  تہِ  مُراد  نِنہ  آمُت۔﴾


Athar: پس توٚہۍ پٔرِو پننِس رب سٕنٛدی خٲطرٕ نماز تہٕ بیٚیہِ کٔرِو قربٲنی۔
Transliteration: Fa<u>s</u>alli lirabbika wa<b>i</b>n<u>h</u>ar
Mirwaiz:
  پس  یِمن  نعمتن  ہٕندِس  شُکرس  اندر  پٔرِو  توٚہۍ  نٮ۪ماز  محض  پننِس  پروردگارٕہ  سٕندِ  خٲطرٕ۔  کیازِ  بجن  نعمتن  ہٕندِس  شکرس  اندر  گژِھہ  بٔڈ  عبادت  ادا  کرٕنۍ  سۅ  بٔڈ  عبادت  گٔیہِ  نٮ۪ماز۔  تکمیلِ  شکرٕ  خٲطرٕ  گژھِ  اتھ  بدنی  عبادتس  یعنی  نٮ۪مازِ  سٍتۍ  مٲلی  عبادت  تہِ  ادا  کرٕنۍ  سُہ  گوٚو  قربان  کرُن۔

Tahir:
  لہٰذا  ٲسِو  تۆہۍ  پننِس  ربّ  سٕندِ  خٲطرٕ  نماز  پران  بیٚیہِ  ٲسِو  قربٲنی  دِوان (یہِ  چُھ  شکرگزٲری  ہُنٛد  ہدیہِ) 


Tahir: بے شک گژِھہ تُہُنٛد دُشمنٕے بے نسل تہٕ بے نام و نشان۔
Transliteration: Inna sh<u>a</u>niaka huwa alabtar<b>u</b>
Athar:
  تُہُنٛد  دُشمنٕے  چُھ  موٗلہٕ  ژوٚٹ۔  ﴿کٲفر  ٲسۍ  حضور  صلی  اللہ  علیہ و سلمن  اَبَتر  اَتھ  معنِیَس  منٛز  وَنان  زِ  تِم  چِھ  پننہِ  قومہٕ  نِشہِ  تہِ  ژھیٚنہٕ  گٔمٕتۍ،  تہٕ  تِہُنٛد  کانٛہہ  نرینہٕ  اولاد  تہِ  روٗد  نہٕ  زندٕہ۔  اَمہِ  موجوب  ٲسۍ  تِم  سمجھان  زِ  حضورؐ  سپدن  بے نام  و  نشان۔  اَتھ  پٮ۪ٹھ  آو  فرماونہٕ  زِ  بے نام  و  نشان  گژھن  نہٕ  حضورؐ  بلکہ  گژھن  تِہنٛدۍ  دُشمن۔﴾

Mirwaiz:
  پٔزۍ  پٲٹھۍ  تُہند  دُشمن  چُھ  ابتر،  لٔٹۍ  ژوٚٹ  یعنے  بے  نام  و  نشان۔  (کیازِ  تِم  چھِ  معبودِ  برحقس  ورٲے  بییَن  چیزن  ہنٛز  عبادت  تہٕ  پرستِش  کران۔  بییہِ  چِھ  تَس  ورٲے  بییَن  مخلوقن  ہنٛدیٚن  ناوَن  پٮ۪ٹھ  تِہُنٛد  قُرب  تہٕ  نزدیکی  حاصل  کرنہٕ  خاطرٕ  ذبح  تہٕ  قربان  وغٲرٕہ  کران۔ )


Tahir: تۆہۍ فرمٲوِو،اے کافرو!
Transliteration: Qul y<u>a</u> ayyuh<u>a</u> alk<u>a</u>firoon<b>a</b>
Athar:
  ؤنِو  زِ  اے  کٲفرو،  ﴿یعنی  اے  تِمَو  لُکو  یِمَو  رسالت  تہٕ  میٲنۍ  أنِمٕژ  تعلم  ماننہٕ  نِشہِ  انکار  کوٚر﴾

Mirwaiz:
  فرمٲویوٗکھ  توٚہۍ  یا رسول  اللہؐ،  اے  کٲفرو  میون  تہٕ  تُہند  طریقہٕ  ہیٚکہِ  نہٕ  کُنوۍ  سپدِتھ۔


Mirwaiz: بہٕ چھُسنہٕ عبادت کران تُہندیٚن معبودن ہٕنز وُنۍ کینس۔
Tahir: بہٕ چُھس نہٕ تِہٕنز عبادت کران یِمن تۆہۍ پوٗزا چِھو کران۔
Transliteration: L<u>a</u> aAAbudu m<u>a</u> taAAbudoon<b>a</b>
Athar:
  بہٕ  چُھس  نہٕ  تِہٕنٛز  عبادت  کران  یِہٕنٛز  عبادت  توٚہۍ  کران  چِھو،  ﴿اگر  کٲفر  دوٚیمیٚن  معبودن  سٍتۍ  اللہ  تعالیٰ  سٕنٛز  عبادت  تہِ  کران  ٲسۍ،  مگر  شرکہٕ سان  اللہ  تعالیٰ  سٕنٛز  عبادت  چَھنہٕ  موٗلَے  کانٛہہ  عبادت،  اَمہِ  موجوٗب  آو  مشرکن  ہٕنٛدٮ۪ن  تمام  معبوٗدن  ہٕنٛدِ  عبادت  نِشہِ  انکار  کرنہٕ۔﴾


Mirwaiz: نہ چِھو توٚہۍ عبادت کران میٲنِس معبودٕ سٕنز۔
Tahir: تہٕ نَہ چِھو تۆہۍ تٔمۍ سٕنز عبادت کرن وٲلۍ ییٚمۍ سٕنز بہٕ عبادت چُھس کران۔
Transliteration: Wal<u>a</u> antum AA<u>a</u>bidoona m<u>a</u> aAAbud<b>u</b>
Athar:
  تہٕ  نَہ  چِھو  توٚہۍ  تٔمۍ  سٕنٛز  عبادت  کرن  وٲلۍ  ییٚمۍ  سٕنٛز  عبادت  بہٕ  کران  چُھس۔  ﴿یعنی  یِمن  صفاتن  ہٕنٛدِس  خداے  سٕنٛز  بہٕ  عبادت  کران  چھُس  توٚہۍ  چھِو  نہٕ  تِمن  صفاتن  ہٕندِس  خداے  سٕنز  عبادت  کرن  وٲلۍ۔﴾


Mirwaiz: نہ ہیٚکہِ یہِ آئندٕہ زانٛہہ بٔنِتھ کہ بہٕ کیا کرٕہ عبادت تُہندیٚن معبودن ہٕنز۔
Tahir: تہٕ نَہ چُھس بہٕ (آیندٕہ زانٛہہ) تِہٕنز عبادت کرن وول یہِٕنز تۆہۍ پوٗزا چِھو کران۔
Transliteration: Wal<u>a</u> an<u>a</u> AA<u>a</u>bidun m<u>a</u> AAabadtum
Athar:
  تہٕ  نہ  چُھس  بہٕ  تِہٕنٛز  عبادت  کرن  وول  یِہٕنٛز  عبادت  تۅہیہِ  کٔرمٕژ  چَھو۔  ﴿یعنی  یِمن  معبودن  ہٕنٛز  عبادت  اَمہِ  برونٛٹھ  تۅہیہِ  تہٕ  تُہنٛدیٚو  مالیو  بُڈِبَبَو  چھےٚ  کٔرمژٕ،  بہٕ  چُھس  نہٕ  تِمن  ہٕنٛز  عبادت  کرن  وول۔﴾


Athar: تہٕ نہ چِھو توٚہۍ تٔمۍ سٕنٛز عبادت کرن وٲلۍ ییٚمۍ سٕنٛز عبادت بہٕ چُھس کران۔
Tahir: تہٕ نَہ چِھو تۆہۍ تٔمۍ سٕنز عبادت کرن وٲلۍ ییٚمۍ سٕنز عبادت بہٕ چُھس کران۔
Transliteration: Wal<u>a</u> antum AA<u>a</u>bidoona m<u>a</u> aAAbud<b>u</b>
Mirwaiz:
  نہ  ہیٚکہِ  یہِ  بٔنِتھ  کہ  توٚہۍ  کیا  کٔرِو  عبادت  میٲنس  معبودٕ  سٕنز۔  (یعنی  بہٕ  ہیٚکنہٕ  موحد  ٲسِتھ  خدایس  شرک  أنِتھ  زانہہ۔  نہ  ہیٚکِو  توٚہۍ  مشرک  ٲسِتھ  موحد  بٔنِتھ  زانہہ۔)


Tahir: (لہٰذا) چُھ تُہُنٛد دیٖن تُہٕندِ خٲطرٕ تہٕ میون دیٖن میانہِ خٲطرٕ۔
Transliteration: Lakum deenukum waliya deen<b>i</b>
Athar:
  تُہٕنٛدِ  خٲطرٕ  چُھ  تُہُنٛد  دین  تہٕ  میانہِ  خٲطرٕ  چُھ  میون  دین۔  ﴿یعنی  دین کِس  معاملس  منٛز  چُھنہٕ  میون  تہٕ  تُہُنٛد  کانٛہہ  واٹھ،  میٲنۍ  وَتھ  چھےٚ  الگ  تہٕ  تُہٕنٛز  چھےٚ  الگ۔﴾

Mirwaiz:
  تۅہیہِ  تہِ  پنُن  دین،  مےٚ  تہِ  پنُن  دین۔  (تۅہیہِ  تہِ  پنُن  بدلہٕ  تہٕ  عِوَض،  مےٚ  تہِ  پنُن  بدلہٕ  تہٕ  عوض۔)


Tahir: ییٚلہِ اللہ تعالیٰ سُنٛد مدد تہٕ فتح واتہِ۔
Transliteration: I<u>tha</u> j<u>a</u>a na<u>s</u>ru All<u>a</u>hi wa<b>a</b>lfat<u>h</u><b>u</b>
Athar:
  ییٚلہِ  اللہ  تعالیٰ  سُنٛد  مدد  یِیہِ  بیٚیہِ  سَپدِ  فتح  نصیب  ﴿معتبر  روایتَو  مطٲبق  چُھ  یہِ  قرآن  مجیدُک  سارِوٕے  کھۅتہٕ  ٲخری  سورٕہ  یُس  حضور  صلی  اللہ  علیہ و سلمن  ہٕنٛدِ  وفات  پتہٕ  تقریباً  3  ریٚتھ  برونٛٹھ  نٲزل  سپُد،  اَمہِ  پتہٕ  سپٕدۍ  کینٛہہ  آیات  نٲزل  مگر  پوٗرٕ  سورٕہ  سپُد  نہٕ  کانٛہہ  نٲزل﴾۔

Mirwaiz:
  ییٚلہِ  خداے  سُند  مدد  تہٕ  فتح  مکہ  پنٕنیو  آثارو  تہٕ  نتٲیجو  سان  تۅہیہِ  ووت  تہٕ  حٲصل  سپُد۔  (تٔمِکۍ  آثار  یِم  تتھ  پٮ۪ٹھ  مُرتب  سپدٕوٕنۍ  چھِ  تِم  گٔے  کہ)


Transliteration: Waraayta a<b>l</b>nn<u>a</u>sa yadkhuloona fee deeni All<u>a</u>hi afw<u>a</u>j<u>a</u><b>n</b>
Athar:
  تہٕ  ﴿اے  نبیؐ﴾  توٚہۍ  وُچِھو  زِ  لُکھ  چِھ  فوج  در  فوج  اللہ  تعالیٰ  سٕنٛدِس  دیٖنس  منٛز  دٲخل  سپدان۔

Mirwaiz:
  بیٚیہِ  ییٚلہِ  وُچھوٗکھ  توٚہۍ  خداے  سٕندِس  دینس  یعنے  اسلامس  اندر  لوٗکھ  دٲخل  سپدان  فوجو  فوجو،  (تمہِ  ساعتہٕ  زٲنِو  توٚہۍ  کہ  دُنیاہس  منز  روزنُک  مقصود  سپُد  حٲصل  بیٚیہِ  یُس  تُہٕںدِہ  پیغمبر  بناونہٕ  اندر  تکمیلِ  دِین  مقصود  اوس  تہِ  سپُد  مکمل،  وۅنۍ  چُھ  سفرِ  آخرت  قریب،  لہٰذا  کٔرِو  توٚہۍ  تمِچ  تیٲری۔)

Tahir:
  تہٕ  تۆہۍ  وُچھوٗکھ  لُکھ (زِ) تِم  چِھ  اللہ  تعالیٰ  سٕندِس  دیٖنس  منٛز  کھیٚجو  کھیٚجو  دٲخل  سپدان۔


Athar:
  تَمہِ  ساعتہٕ  کٔرِو  پننِس  رب  سٕنٛدِ  حمدٕ  سان  تٔمۍ  سٕنٛز  تسبیح،  بیٚیہِ  مٔنگِو  تس  مغفرتُک  دعا  ﴿یِتہِ  چُھ  روایتَو  نِشہِ  پَے  لگان  زِ  یہِ  سورٕہ  نٲزل  سپدنہٕ  پتہٕ  ٲسۍ  حضورؐ  پننیٚن  ٲخری  دۅہن  اندر  زیادٕہ  حمد  و  تسبیح  تہٕ  استغفار  کران  روٗدِمٕتۍ﴾  بے  شک  چُھ  سُہ  بوٚڈ  توبہٕ  قبول  کرن  وول۔

Mirwaiz:
  پس  ٲسیوٗن  توٚہۍ  پنُن  پروردِگار  مُنزّہ  تہٕ  پاک  زانان  بیٚیہِ  ٲسِو  تس  حمد  دپان۔  بیٚیہِ  ٲسِو  تس  مغفرت  منگان  پننہِ  خٲطرٕ  بیٚیہِ  پنٕنیٚن  اُمتین  ہندِ  خٲطرٕ۔  بے  شک  سُہ  چُھ  سٮ۪ٹھاہ  توبہٕ  قبول  کروُن۔

Tahir:
  تیٚلہِ  کٔرِو  تۆہۍ (شکرانہٕ  رٔنگۍ) پننِس  ربّ  سٕنز  حمدٕ  سان  تسبیح  تہٕ  (خٲطردٲری  رٔنگۍ) کٔرِو  تس  نِشہِ  استغفار،  بے  شک  چُھ  سُہ  سیٚٹھہٕے  توبہٕ  قبول  کرن  وول (بیٚیہِ  چُھ  مزید  رحمت  سان  توجہ  کرن  وول)۔

Transliteration:
  Fasabbi<u>h</u> bi<u>h</u>amdi rabbika wa<b>i</b>staghfirhu innahu k<u>a</u>na taww<u>a</u>b<u>a</u><b>n</b>


Transliteration: Tabbat yad<u>a</u> abee lahabin watab<b>ba</b>
Athar:
  پُھٹۍ  ابولہَبٕنۍ  اَتھہٕ  بیٚیہِ  گوٚو  نامُراد  سُہ۔  ﴿یہِ  اوس  حضور  صلی  اللہ  علیہ و سلمن  پیٚتٕر  تہٕ  ابولہب  ناوٕ  اوس  مشہور  تہٕ  اسلامٕچ  وَتھ  رُکاونہٕ  خٲطرٕ  یوٗتاہ  زور  تٔمۍ  لگوو  تَتھ  منٛز  گوٚو  سُہ  ناکام  تہٕ  نامُراد۔  اَتھ  جملس  اندر  اگرچہِ  پتہٕ  سپدَن  واجنہِ  کتھہِ  ہٕنٛز  پیشن  گوئی  کرنہٕ  آمٕژ  چھےٚ  مگر  یہِ  چھے  تِتھہٕ  پٲٹھۍ  بیان  کرنہٕ  آمٕژ  زِ  زَنتہٕ  سۅ  سپزمٕژ  چھےٚ﴾

Mirwaiz:
  ابولہبس  پیٚیِن  پانس  دۅشوے  اتھٕہ  ؤسِتھ،  پانہٕ  گژِھن  سُہ  برباد  تہٕ  تباہ۔  (چنانچہ  یہِ  بد دُعا  پوٚنیو  تَس  پانس،  جنگِ  بدرٕ  پتہٕ  ستہِ  دۅہۍ  درٛاو  تَس  اکھ  پھیٚپھُرا  اکھ،  توپتہٕ  درٛاو  گھرٕ  منٛز  نیٚبر،  یُتھنہٕ  بیٚیہِ  کٲنٛسہِ  گھرس  منز  أمُیک  اثر  تَرِ،  تٔتھۍ  حالس  منز  موٗد۔  ترٛیٚن  دۅہن  تان  آسنہٕ  نَکھہٕ تَل  کانٛہہ،  ترٛییہِ  دۅہۍ  أنِکھ  حبشی  مزور،  تِموٕے  دِتُس  ہَمہٕ  تُلیو  سٍتۍ  دَکہٕ  دَکہٕ  تہٕ  ترووُکھ  أکِس  کھۅڈس  اندر  پٮ۪ٹھہٕ  ترٛاوِہس  کَنہِ  تہٕ  سیٚکھ۔)

Tahir:
  ابو  لہب  سٕندۍ  دۅنوَے  اَتھہٕ  پھُٹِن  بیٚیہِ  گٔژِھن  سُہ  تباہ (تٔمۍ  چھے٘  سٲنِس  ٹٲٹھِس  پیٚٹھ  اَتھہٕ  تُلنٕچ  کوشش  کٔرمٕژ)۔


Athar: تٔمۍ سُنٛد مال تہٕ یِکینٛژھاہ تٔمۍ کموو سُہ آو نہٕ تَس کُنہِ بکار۔
Tahir: تس واتنوو نہٕ تٔمۍ سٕندۍ (وراثتٕکۍ) مالن کانٛہہ فٲیدٕہ تہٕ نَہ تٔمۍ سٕنزِکمایہِ۔
Transliteration: M<u>a</u> aghn<u>a</u> AAanhu m<u>a</u>luhu wam<u>a</u> kasab<b>a</b>
Mirwaiz:
  کانٛہہ  فٲیدٕہ  دِیُت  نہٕ  تَس  مالن  تٔۂندۍ،  نَہ  تٔمۍ  مالن  یُس  سمبرمُت  اوسُن،  نَہ  تٔمۍ  مالن  یُس  کموومُت  اوسن۔  (کُنہِ  قسمٕکۍ  مالن  ہیٚوک  نہٕ  سُہ  بچٲوِتھ  ہلاکتہٕ  نِشہِ۔  یہِ  گوو  أمۍ  سُنٛد  حال  دُنیاہس  اندر  آخرتس  اندر  آسہِ  أمۍ  سُند  حال کہ)


Transliteration: Wa<b>i</b>mraatuhu <u>h</u>amm<u>a</u>lata al<u>h</u>a<u>t</u>ab<b>i</b>
Athar:
  بیٚیہِ  ﴿تس  سٍتۍ﴾  تٔمۍ  سٕنٛز  گھرٕ  واجیٚنۍ  تہِ،  یۅسہٕ  ۂر  دِوان  ٲس،  ﴿أمِس  زَنہِ  اوس  ناو  اُم  جمیل۔  یہِ  ٲس  ابوسفیانس  بیٚنہِ،  تہٕ  اسلام  دشمنی  منٛز  ٲس  پننِس  خاندارس  برابر  جورٕ﴾۔

Mirwaiz:
  اکھ  پانہٕ  بیٚیہِ  تٔۂنز  آشنۍ،  یۅسہٕ  کٔنڈ  دار  زِیُن  تہٕ  موٗرٕ  کمبرس  پٮ۪ٹھ  تُلِتھ  انان  ٲس۔

Tahir:
  تہٕ  تٔمۍسٕنز  (خبیث)  زنان  (تہِ)  یۅسہٕ  (کٔنڈۍ  دار)  زِنۍبور  (کلس  پیٚٹھ)  تُلِتھ  پھیران  چھے٘،  (تہٕ  سأنِس  ٹٲٹھِۍ  سٕندۍ  تلہٕ  پٔتۍ  زخمی  کرنہٕ  خٲطرٕ  چھے٘  رٲژ  منٛز  تِہٕنزن  وَتن  وَتھراوان)۔  


Athar: تٔمۍ سٕنٛز گردنہِ منٛز آسہِ مونجھہِ ﴿اکہِ قسمُک گاسہٕ﴾ رَز۔
Transliteration: Fee jeedih<u>a</u> <u>h</u>ablun min masad<b>in</b>
Mirwaiz:
  تٔمِۍ  سندِ  گردنِہ  منٛز  چھےٚ  کھزٕر  دیٚلن  ہنز  وُٹھمٕژ  رَز۔  (أمِس  أمسٕنٛزِ  زنانہِ  ٲس  اکھ  قیمتی  مۅختہٕ  مالا  اکھ  ۂٹس  تل،  دپان  ٲس  سۅ  یہے  مۅختہٕ  مالا  کرن  بہٕ  خرچ  مُحمدؐ  سٕندِس  مخالفتس  اندر۔  جہنمس  اندر  تہِ  آسہِ  تس  نارُو  رَز  ۂٹِس  گٔنڈِتھ۔)

Tahir:
  تٔمۍ  سٕنزِ  گردنہِ  منٛز  آسہِ  کٔھزٕر  دیٚلن  ہٕنز  (سۅے)  رَز (ییٚمہِ  سٍتۍ  کٔنڈیٚن  ہٕنز  گِیٔڈ  چھے٘  گنڈان)۔


Tahir: (اے عظمت والہِ نبی!) تۆہۍ فرمٲوِو،سُہ چُھ اللہ تعالیٰ یُس کُن چُھ۔
Transliteration: Qul huwa All<u>a</u>hu a<u>h</u>ad<b>un</b>
Athar:
  ؤنِو،  سُہ  اللہ  تعالیٰ  چُھ  کُنُے  ﴿رسول  اللہ  صلی  اللہ  علیہ و سلمن  ٲسۍ  کٲفر  پرٛژھان  زِ  تُہُنٛد  رب  ییٚمِس  توٚہۍ  سٲری  معبود  ترٛٲوِتھ  اَکوے  معبوٗد  چھِو  یژھان  مانناوُن،  کِیُتھ  چُھ؟  تٔمۍ  سُنٛد  نسب  کیا  چُھ؟  کایناتُک  یہِ  میٖراث  کٔمۍ  دِیتُنَس  تہٕ  کُس  آسہِ  تٔمۍ  سُنٛد  وٲرِث؟  یِمن  سوالن  ہٕنٛدِس  جوابس  منٛز  گوٚو  یہِ  سورٕہ  نٲزل۔  تِمن  آو  وَننہٕ  یۅسہٕ  ہستی  توٚہۍ  خۅد  بذات  اللہ  ناوٕ  سٍتۍ  زانان  چِھو  تہٕ  یُس  پنُن  تہٕ  سارِنٕے  مخلوقاتن  ہُنٛد  خٲلق  تہٕ  رٲزِق  مانان  چِھو،  سُے  چُھ  میون  ربّ۔  عربہٕ کیٚن  مشرکن  ہُنٛد  عقیدٕہ  کیا  اوس  اللہ  تعالیٰ  سٕنٛدِس  بارس  منٛز،  سُہ  چُھ  قرآنس  اندر  جایہِ  جایہِ  بیان  کرنہٕ  آمُت۔  وُچھِو:  یونس  آیات  22،  31،  33  نبی  اسرائیل  آیت  67  المومنون  آیات  84 پٮ۪ٹھہٕ 89  العنکبوت  آیات  61  پٮ۪ٹھہٕ  63  الزخرف  آیت 87۔  اَمہِ  علاوٕہ  چُھ  آیتس  منٛز  واحد  بجاے  اَحد  استعمال  کرنہٕ  آمُت۔  اگرچہ  دۅشوٕنۍ  کُنُے  معنی  چُھ  مگر  عربی  زبٲنۍ  منٛز  چُھ  واحد  ناوُک  لفظ  تِمن  تمام  چیزن  خٲطرٕ  استعمال  سپدان  یِم  پانس  اندر  واریاہ  کثرت  تھاوان  آسن۔  مثلاً،  اکھ  نفر،  اکھ  قوم،  اکھ  ملک،  اکھ  جہاں۔  اَتھ  سٲرِسٕے  چِھ  واحد  ونان۔  مگر  احد  نٲوۍ  لفظ  چھُ  صرف  تٔمۍسٕے  خٲطرٕ  استعمال  سپدان  یُس  پرٛتھ  لحاظہٕ  کُنُے  آسہِ  یَتھ  منٛز  نہٕ  کثرت  آسہِ  لبنہٕ  یِوان۔  اَمی  موجوب  چُھ  عربی  زبٲنۍ  منٛز  یہِ  لفظ  صرف  اللہ  تعالیٰ  ہس  خٲطرٕ  مخصوص﴾۔

Mirwaiz:
  (توٚہۍ  فرمٲوِیو  یا رسول  اللہؐ  یِمن  لوٗکن  کہ)  اللہ  تعالیٰ  چُھ  کُنُے  (ذاتہٕ  کِنۍ  تہٕ  صفتَو  کِنۍ  تہٕ۔  نہ  چُھس  ذاتس  منٛز  کانٛہہ  شریک  نہ  صفتن  منٛز  کانٛہہ  شریک،  تٔۂندِ  ذاتُک  کمال  چُھ  کہ  سُہ  چُھ  وٲجب  الوجود۔  تٔۂند  صفت  چُھ  کہِ  سُہ  چُھ  علیم  تہِ  قدیر  تہِ  محیط  تہِ۔)


Athar: اللہ تعالیٰ چُھ سارِوٕے نِشہِ بے نیاز تہٕ سٲری چِھ تٔمۍ سٕنٛدۍ محتاج۔
Transliteration: All<u>a</u>hu a<b>l</b><u>ss</u>amad<b>u</b>
Mirwaiz:
  (اللہ  تعالیٰ  چُھ  تِیُوٚتھ  بے نیاز  کہ)  سُہ  چُھنہٕ  کٲنٛسہِ  کُن  محتاج  (یِم  تس  ورٲے  چِھ  تِم  چِھ  تٔسۍ  کُن  محتاج  پرٛتھ  چیزس  اندر)

Tahir:
  اللہ  تعالیٰ  چُھ  سارِوٕے  نِشہِ  بے  نیاز،سارِنٕے  ہٕنزچھَپَن  جاے  تہٕ  سارِنٕے  پیٚٹھ  فوقیت  تھاون  وول۔


Athar: بیٚیہِ چُھنہٕ تس ہیوٗ کانٛہہ۔
Tahir: تہٕ نَہ چُھ تس برابر کانٛہہ۔
Transliteration: Walam yakun lahu kufuwan a<u>h</u>ad<b>un</b>
Mirwaiz:
  بیٚیہِ  چُھنہٕ  تَس  ہیو  کانہہ  اکھاہ۔  (توحید  کیٚن  مُنکِرن  چِھ  واریاہ  قٔسم۔  بعضے  گٔے  تم  یم  خداے  سٕندِس  وجودس  مُنکر  چِھ۔  بعضے  گٔے  یِم  تسندِس  وٲجب  الوجود  آسہٕ نس  مُنکر  چِھ۔  بعضے  گٔے  تِم  یِم  تِہندین  کمالہٕ کین  صفتن  مُنکر  چِھ۔  بعضے  گٔے  یِم  تس  عبادتس  اندر  شریک  ٹھہراوان  چِھ۔  اتھ  کور  اللہ  تعالیٰ ہن  ﴿اللہُ  اَحَد﴾  سٍتۍ  رد۔  بعضے  گٔے  تِم  یِم  مشرک  فی  الاستعانہ  چِھ  یعنی  یِم  تس  ورٲے  بییَن  نِشہِ  یٲری  تہٕ  مدد  ژھانڈان  بیٚیہِ  تِمنٕی  پنٕنۍ  حاجت  منگان۔  تِمن  چُھ  رد  ﴿اللہُ  الصّمد﴾  سٍتۍ  یعنی  حاجت  گژِھہ  تس  نِشہِ  ژھانڈُن  یُس  نہٕ  پانہٕ  کٲنسہِ  کُن  محتاج  آسہِ،  سُہ  چُھنہٕ  کانہہ  تہِ  تس  ذاتِ  پاکس  ورٲے۔  تس  ورٲے  یِم  چھِ  تِم  سٲری  چھِ  تٔسۍ  کُن  محتاج،  سٲری  چھِ  تس  برونٹھ  کنہِ  پنٕنۍ  پٔستی  تہٕ  عٲجزی  نٔنِراوان۔  چنانچہ  اللہ  تعالیٰ  تہِ  چُھ  فرماوان  ﴿ يَا  اَيّھَا  النّاسُ  اَنتُمُ  الفُقَرَاء  إلَی  الله  وَالله  ھُوَ  الغَنِی  الحَمِيد﴾  یعنی  اے  لوکو  توٚہۍ  سٲری  چِھو  محتاج  اللہ  تعالیٰ ہس  کُن  پرٛتھ  وقتہٕ  تہٕ  پرٛتھ  حالس  اندر۔  اللہ  تعالیٰ ہٕے  چُھ  بے نیاز  حاجت  آسنہٕ  نِشہِ  مُنزّہ  تہٕ  پاک۔  حمد  دَپنہٕ  آمُت  تعریف  کرنہٕ  آمُت۔  حضرت  سیدُ  المرسلینؐ  تِم  ٲسۍ  دُعا  کران  ﴿اللهم  اِنی  ضَعِيف  فَقَوِّنِی،  وَ اِنی  مَرِیض  فَاشفِنِی،  وَاِنی  ذَلِيل  فَاعزنِی،  وَاِنی  فَقِير  فَارزُقنِی﴾  یعنی  یا اللہ  بہٕ  چُھس  کمزور  تہٕ  ناتوان  ژٕ  کرُم  قوت  تہٕ  طاقت  عطا،  بہٕ  چُھس  بیمار  ژٕ  کرُم  شفا  عطا،  بہٕ  چھُس  ذلیل  ژٕہ  کرُم  عزت  عطا،  بہٕ  چُھس  محتاج  ژٕ  کرُم  حاجت  روا۔  بہٕ  چُھس  نادار  تہٕ  فقیر  ژٕ  کرُم  رِزق  عطا۔  بیاکھ  جماعت  یِم  تس  کورِ  تہٕ  نیچوۍ  لاگان  چھِ  تِمن  چھُ  رَد  ﴿لَم  یَلِد﴾  سٍتۍ۔  یِم  لوکھ  بعضے  بشرن  تہٕ  جِنن  پنُن  معبود  چھِ  زانان  تِمن  آو  رد  کرنہٕ  ﴿وَ  لَم  یُولَد﴾  سٍتۍ،  کیازِ  تِم  سٲری  چھِ  مولود  یعنے  زامٕتۍ۔  بیاکھ  گو  معبودِ  برحق  سُہ  چُھنہٕ  کٲنسہِ  تہِ  زامُت۔  بعضے  لوکن  ہُند  اعتقاد  چُھ  کہِ  تس  برابر  چُھ  بیٚیہِ  تہِ  کانٛہہ،  چنانچہ  مُجوسن  ہُند  اعتقاد  چُھ،  خدا  چھِ  زٕہ  اکھ  گو  یزدان  بیٚاکھ  گو  اَہرمن،  أکِس  آتھہِ  چُھ  خیر  تہٕ  بیٚیِس  آتھہِ  چُھ  شر،  یم  دوشوے  چھِ  اکھ  أکۍ  سٕندۍ  ہِوۍ  تہٕ  ہمسر۔  اتھ  کوٚر  اللہ  تعالیٰ ہن  رد  ﴿وَ لَم  یَکُن  لَہ  کُفوًا  اَحَد﴾  سٍتۍ۔  یعنی  تس  ہیو  چُھنہٕ  کانہہ  تہِ  نہ  چُھ  سُہ  کٲنسہِ  ہیوٗ۔  غرض  چُھ  کہ  نہ  زاو  تَس  کانہہ  تہٕ  نہ  زاو  سُہ  کٲنسہِ۔  نہ  چُھ  کانہہ  تس  ہیوٗ  نہ  چُھ  سُہ  کٲنسہِ  ہیوٗ۔)


Transliteration: Qul aAAoo<u>th</u>u birabbi alfalaq<b>i</b>
Athar:
  ؤنِو،  پناہ  چُھس  منگان  صبح  کِس  ربّ  سُنٛد۔  ﴿یعنی  تَس  ربّ  سُنٛد  یُس  رٲژ  ہٕنٛزٕ  تٲریکی  منٛزٕ  چُھ  چھٲنٹِتھ  کڑان  روشن  دۅہ﴾۔

Mirwaiz:
  (توٚہۍ  ٲسِو  یا رسول  اللہؐ  پانہٕ  تہِ  پننہِ  خٲطرٕ  پران،  بیٚیہِ  تہِ  ٲسِیوٗکھ  ہیٚچھناوان  یہِ  پَرُن  کہ)  پناہ  چھُس  منگان  صبح  کِس  مٲلکس۔

Tahir:
  تۆہۍ  کٔرِو  عرض  زِ  بہٕ  چُھس (اَکہِ) دھماکہ  سٍتۍ  سیٚٹھاہ  تیزی  سان (کاینات) وجودس  منٛز  اَنن  وٲلِس  ربّ  سُنٛد  پناہ  منگان۔


Tahir: تہٕ (خاص پٲٹھۍ) اَنہِ گٔٹۍ رٲژ ہٕندِشرٕ نِشہِ ییٚلہِ (تَمِیُک) اَنہِ گۆٹ طٲری سپدِ۔
Transliteration: Wamin sharri gh<u>a</u>siqin i<u>tha</u> waqab<b>a</b>
Athar:
  بیٚیہِ  رٲژ  ہٕنٛزِ  تٲریکی  نِشہِ  ییٚلہِ  سۅ  وَہراونہٕ  یِیہِ۔  ﴿تِکیازِ  زیادٕہ  پہن  جُرم  تہٕ  ظلم  چِھ  رات  سٕے  منٛز  سپدان،  تہٕ  موذی  جانور  تہِ  چِھ  رات  سٕے  منٛز  نیران﴾۔

Mirwaiz:
  بیٚیہِ  چھُس  خصوصاً  پناہ  منگان  رٲژ  ہٕنزِ  تٲریکی  نِشہِ  ییٚلہِ  سۅ  وَہراونہٕ  یِیہِ  (رٲژ  اندر  چھُ  شرن  ہُنٛد  احتمال  ظٲہرٕے)


Tahir: بیٚیہِ گنڈن منٛز پھۅکھ دِنہٕ واجِنیٚن جودگرۍنیٚن (تہٕ جودگرن) ہٕندِ شرٕ نِشہِ۔
Transliteration: Wamin sharri a<b>l</b>nnaff<u>a</u>th<u>a</u>ti fee alAAuqad<b>i</b>
Athar:
  بیٚیہِ  ﴿پَنہٕ﴾  گنڈن  پھۅکھ  دِنہٕ  والیٚن  ﴿یا  واجنیٚن﴾  ہٕنٛدِ  شرِ  نِشہِ  ﴿مُراد  چِھ  جادوگر  مرد  تہٕ  زنانہٕ﴾۔

Mirwaiz:
  بیٚیہِ  چھُس  خصوصاً  پناہ  منگان  تِمن  زنانن  نِشہِ  یِمہٕ  پَنہٕ  گنڈن  پٮ۪ٹھ  پھۅکھ  دِوان  چھےٚ  یعنی  سحر  کروٕنیٚن  زنانن  نِشہِ۔  (مُراد  چھےٚ  تِمَو  أندرٕہ  لبید  بنِ  اعصمہٕ  سٕنزٕ  کورِہ  یا  عام  سٲحر  زنانہٕ)


Mirwaiz: بیٚیہِ پرٛتھ حسد کرٕوُنہِ سٕندِ شرٕ نِشہِ ییٚلہِ سُہ حسد کرِ۔
Tahir: بیٚیہِ پۯتھ حسد کرن وٲلۍ سٕندِ شرٕ نِشہِ ییٚلہِ سُہ حسد کرِ۔
Transliteration: Wamin sharri <u>ha</u>sidin i<u>tha</u> <u>h</u>asad<b>a</b>
Athar:
  بیٚیہِ  حٲسدٕ  سٕنٛدِ  شرٕ  نِشہِ  ییٚلہِ  سُہ  حسد  کرِ۔  ﴿یعنی  ییٚلہِ  سُہ  حسدٕ کِس  بنیادس  پٮ۪ٹھ  کانٛہہ  نقصان  واتناونٕچ  کوشش  کرِ﴾۔


Athar: ؤنِو، بہٕ چُھس پناہ منگان انسانن ہٕنٛدِس ربّ سُنٛد۔
Tahir: تۆہۍ کٔرِو عرض زِ بہٕ چُھس (سارِنٕے) انسانن ہٕندِس ربّ سُنٛد پناہ منگان۔
Transliteration: Qul aAAoo<u>th</U>u birabbi a<b>l</B>nn<u>a</U>s<b>i</b>
Mirwaiz:
  (توٚہۍ  ٲسِو  یا  رسول  اللہؐ  پانہٕ  تہِ  پران  بیٚیہِ  ٲسِیوٗکھ  لوٗکھ  تہِ  ہیٚچھناوان  پَرُن  زِ)  بہٕ  چھُس  پناہ  منگان  لوٗکن  ہٕندِس  خدایس۔


Mirwaiz: وسوسہٕ تراووٕنِس شیطان سٕندِ شرٕ نِشہِ یُس یادِ خدا کرنہٕ وِزِ پتھ چھُ ژلان۔
Transliteration: Min sharri alwasw<u>a</U>si alkhann<u>a</U>s<b>i</b>
Athar:
  تس  وسوسہٕ  ترٛاوَن  وٲلۍ  سٕنٛدِ  شرٕ  نِشہِ  یُس  گرِ  گرِ  پوٚت  پھیرِت  یِوان  چُھ۔  ﴿یعنی  اکہِ  لٹہِ  ییٚلہِ  وسوسہٕ  ترٛٲوِتھ  ڈالنس  منٛز  کامیاب  چُھنہٕ  گژھان  پتہٕ  چُھ  بیٚیہِ  دراندٲزی  کران  تہٕ  یہِ  کوشش  چُھ  پیٚوٹُھس  پٮ۪ٹھ  کران﴾

Tahir:
  وسوسہٕ  تراوَن  وٲلِس  (شیطان)  سٕندِ  شرٕ  نِشہِ  یُس  (اللہ  تعالیٰ  سٕنزِ  ذکرِ  ہٕندِ  اثرٕ  سٍتۍ)  پتھ  ژٔلِتھ  کٔھٹِتھ  روزن  وول  چُھ۔


Tahir: خواہ سُہ (وسوسہٕ تراوَن وول شیطان) جِنو منٛزٕ ٲسۍتن یا انسانو منٛزٕ۔
Transliteration: Mina aljinnati wa<b> al</B>nn<u>a</U>s<b>m</b>
Athar:
  خواہ  سُہ  جِنو  منٛزٕ  ٲسِتن  یا  انسانَو  منٛزٕ۔  ﴿یعنی  یہِ  وسوسہٕ  ترٛاون  وول  خواہ  انسانو  منٛزٕ  ٲسِتن  یا  جِنو  ﴿شیاطینَو﴾  منٛزٕ،  دۅشوٕنہِ  ہٕنٛدِ  شرٕ  نِشہِ  چُھس  پناہ  منگان﴾۔

Mirwaiz:
  ادٕہ  سُہ  وَسوسہٕ  تراون  وول  جِن  ٲسِتن  یا  انسان۔  (قرآنِ  مجیدُک  ابتداء  چھُ  حرفِ  ب  سٍتۍ  انتہا  چھُ  حرفِ  س  سٍتۍ  یعنی  بسم  اللہ ہُک  ب  والنّاسُک  س،  اَتھ  چھُ  بنان  لفظ  بس۔  بس  چھُ  عربی  لفظ  لغتہٕ چن  کتابن  اندر  چُھ  اَمِیُک  معنے  فحسب  یعنی  یُتُے۔  اَمہِ  اندرٕ  چھُ  اِشارٕہ  کہ  یِکینٛژھا  یِمن  دۅن  حرفن  منٛز  چھُ  تہِ  چھُ  کٲفی  لوٗکن  ہٕندِ  خٲطرٕ۔  بیاکھ  اَکھ  لطیفہٕ  چھُ  یَتھ  سوٗرس  منٛز  تَمہِ  اندرٕ  چھُ  ظٲہر  سپدان  قرآن  مجیدُک  حُسنِ  آغاز  و  انجام  سُہ  گوٚو  یہِ  زِ  اَمہِ  سورۂ  شریفٕکۍ  مضامین  تہٕ  سورۂ  فاتحِکۍ  مضامین  چھِ  پانہٕ  وٲنۍ  متقارب  یعنی  اَکھ  أکِس  سٍتۍ  رلان۔  چنانچہ  رَبّ  النّاسِ،  مناسب  چھُ  ربّ  العالمین  مَلِکِ  النّاسس  مُناسب  چھُ  مٰلِکِ  یَومِ  الدِّین،  اِلٰہ  الناسس  سٍتۍ  چھُ  مُناسب  اِیّاکَ  نعبُدُ،  اَعوذس  چُھ  مناسبت  اِیَاکَ  نستعینس  سٍتۍ،  الوسواسِ  الخناس  چھےٚ  مُناسبت  اِھدِنَا ہَس  سٍتۍ۔  صَدَقَ  اللہ  مَولٰنَا  العظیم  و صَدَق  الرسولہ  النبی  الکریم  وَ  نَحنُ  عَلیٰ  ذَالک  مِنَ  الشاھدینَ  وَ  الشاکِرین  وَ  الحَمدُ  للہ  رَبّ  العَالمِین۔)


