# translations

Transliteration: Inna alla<u>th</u>eena <u>h</u>aqqat AAalayhim kalimatu rabbika l<u>a</u> yuminoon<b>a</b>
Athar:
  حقیقت  چھےٚ  یہِ  زِ  یِمن  لُکن  پٮ۪ٹھ  تُہندِس  ربّ  سُند  قَول  راست  چُھ  آمُت  ﴿یعنی  یہِ  قول  زِ  یِم  لُکھ  خۅد  طٲلبِ  حق  چِھنہٕ  آسان  تہٕ  یِم  پننیٚن  دِلن  پٮ۪ٹھ  ضد،  تعصُب  تہٕ  ہٹ دھرمی  ہٕندۍ  قُلف  چِھ  تھاوان  کھٲلِتھ،  تہٕ  یِم  دُنیا کِس  محبتس  منٛز  مدہوش  تہٕ  عاقبت  نِشہِ  بے خبر  چِھ  آسان  تِمن  چُھنہٕ  ایمانُک  توفیق  نصیب  سپدان﴾

Mirwaiz:
  پٔزۍ  پٲٹھۍ  یِمن  لوٗکن  ہٕندِ  خٲطرٕ  یہِ  ازلی  حُکم  چٲنِس  پروردِگارٕہ  سٕندِ  طرفہٕ  ثٲبت  سپُدمُت  چُھ  تِم  زانہہ  ایمان  انن  نہٕ۔

Tahir:
  (اے  حبیب  مکرّم!) بے  شک  یِمن  لُکن  پیٚٹھ  تُہٕندِس  ربّ  سُنٛد  فرمان  ثٲبت  چُھ  گۆمُت  تِم  اَنن  نہٕ  ایمان۔


Tahir: یۆدوَے تِمن نِشہِ تمام نِشٲنِیہِ یِن اۆت تام زِ تِم وُچھن دگ تُلوُن عذاب (تہِ)۔
Athar:
  تِمن  نِشہِ  یِیہِ تَن  کانٛہہ  تہِ  نِشٲنی  تِم  چِھنہٕ  ایمان  انان،  یوٚت  تام  نہ  دگ  تُلوُن  عذاب  برونٹھ  کُن  وُچُھن  واتان۔

Mirwaiz:
  ہرگاہے  تِمن  نِشہِ  سٲرِی  آیات  تہِ  واتن  توتہِ  انن  نہٕ  تِم  ایمان  یوٚتاںۍ  نہٕ  وُچھن  کڈُر  عذاب۔  مگر  تمہِ  وقتہٕ  ایمان  اَنُن  چُھ  بے  کار  تہٕ  بے  اعتبار۔

Transliteration:
  Walaw j<u>a</u>athum kullu <u>a</u>yatin <u>h</u>att<u>a</u> yarawoo alAAa<u>tha</u>ba alaleem<b>a</b>


Athar:
  پتہٕ  کیا  کانٛہہ  تِژھ  مثال  چھا  زِ  اکہِ  بستی  آسہِ  عذاب  وُچِھتھ  ایمان  اوٚنمُت  تہٕ  تَمِیُک  ایمان  آسہِ  تَتھ  خٲطرٕ  نفع  بخش  ثٲبت  سپُدمُت؟  یُونسؑ  سٕندِ  قوم  وَرٲے  ﴿چَھنہٕ  اَمِچ  کانٛہہ  مِثال﴾  تٔمۍ  قومن  ییٚلہِ  ایمان  اوس  اوٚنمُت،  البتہٕ  اَسہِ  اوس  تمہِ  پٮ۪ٹھہٕ  دنیا چہ  زندگی  منٛز  رُسوٲئی  ہُند  عذاب  ہٹوومُت  ﴿مُفسرو  چُھ  اَمِیُک  وجہ  یہِ  بیان  کوٚرمُت  زِ  حضرت  یونسؑ  ٲسۍ  عذابُک  اِطلاع  دِنہٕ  پتہٕ  چونکہ  اللہ  تعالیٰ  سٕندِ  اجازت  ورٲے  پنُن  ٹِھکانہٕ  ترٲوِتھ  درٛامٕتۍ،  امہِ  موجوٗب  ییٚلہِ  عذابٕکۍ  آثار  وُچِھتھ  اَشُوریو  توبہٕ  استغفار  کوٚر،  خُداین  کوٚر  تِمن  معاف﴾  تہٕ  اَتھ  اوسُن  أکِس  وقتس  تام  زندگی  نِشہِ  فٲیدٕہ  تُلنُک  موقع  دِیتمُت۔

Mirwaiz:
  پس  ٲسۍ  نہٕ  کُنہِ  شہرٕکۍ  لوٗکھ  یِمو  عذاب  وُچھِتھ  ایمان  اوٚن۔  توپتہٕ  دِتُکھ  تٔمۍ  ایمانن  فٲیدٕہ  حضرتِ  یونس  سٕندِ  قوم  ورٲے۔  تِمن  پٮ۪ٹھ  ییٚلہِ  عذاب  ہیُوٚتُن  نٲزِٰل  سپدُن  اَتِی  اوٚن  تِمو  ایمان،  ییٚلہِ  تِمو  ایمان  اوٚن  اَتِی  تُل  اسہِ  تِمن  خوٲری  ہُند  عذاب  دنیاچہِ  زندگی  اندر۔  بیٚیہِ  تُلنٲوۍ  زِندگی  ہُند  تمتع  مرنٕکِس  وقتس  تانۍ۔

Tahir:
  پتہٕ  کیازِ  ٲس  نہٕ  یونس  سٕنٛدِ  قومہ (چہ  بستی) وَرٲے  بیٚیہِ  کانٛہہ  بستی  ییٚمۍایمان  آسہِ  اۆنمُت  تہٕ  تس  آسہِ  تٔمۍ  سٕنٛدۍ  ایمان  اَننن  فٲیدٕہ  دِیُتمُت۔ییٚلہِ (یونس  سٕندِ  قوم  کیو  لُکو  عذاب  نٲزل  گژھنہٕ  برونٛہہ  صرف  تٔمۍ  سٕنز  نشٲنی  وُچِھتھٕے)  ایمان  اۆنکھ  پتہٕ  کۆر  اَسہِ  تِمن  نِشہِ  دنیٲوی  زندگی  منٛزٕے  رسوٲیی  ہُنٛد  عذاب  دوٗرتہٕ  اَسہِ  تھٲوۍ  تِم  أکِس  مقرر  وقتس  تام  فٲیدٕہ  تُلناوان۔

Transliteration:
  Falawl<u>a</u> k<u>a</u>nat qaryatun <u>a</u>manat fanafaAAah<u>a</u> eem<u>a</u>nuh<u>a</u> ill<u>a</u> qawma yoonusa lamm<u>a</u> <u>a</u>manoo kashafn<u>a</u> AAanhum AAa<u>tha</u>ba alkhizyi fee al<u>h</u>ay<u>a</u>ti a<b>l</b>dduny<u>a</u> wamattaAAn<u>a</u>hum il<u>a</u> <u>h</u>een<b>in</b>


Athar:
  اگر  تُہٕندِس  ربّ  سٕنز  مشیت  یہِ  آسِہے  ﴿زِ  زمینس  منٛز  گژھۍ  مومن  تہٕ  فرمانبردارٕے  آسٕنۍ﴾  تیٚلہِ  آسِہے  سارِوٕے  زمین  کیو  لُکو  ایمان  اوٚنمُت،  پتہٕ  کیا  توٚہۍ  کٔرِیوٗکھہٕ  لُکھ  مجبور  زِ  تِم  بٔنِن  مومن؟

Mirwaiz:
  بیٚیہِ  ہرگاہ  تُہُند  پروردِگار  یژھہِ  ہا  تیٚلہِ  انہٕ  ہن  ایمان  تِم  سٲرِی  لوٗکھ  یِم  زمینس  پٮ۪ٹھ  چھِ  یِکہٕ  وٹہٕ۔  مگر  تٔمۍ  یوٚژھ  نہٕ  تہِ  بعض  حِکمتن  کُن  نظر  کٔرِتھ،  کیاہ  توٚہۍ  کٔرِیوکھ  لوٗکھ  مجبور  ایمان  انہٕ  نس  پٮ۪ٹھ  تااینکہ  سٲرِی  بنن  باایمان

Tahir:
  تہٕ  ہرگاہ  تُہُنٛد  ربّ  ییٚژِھہ  ہے  تیٚلہِ  اَنہن  ضرور  ایمان  اَندہیٚتھ  سٲری  یِم  زمینس  منٛز  آباد  چِھ، (ییٚلہِ  ربّن  تِم  جبراً  مومن  بنٲوۍ  نہٕ) تیٚلہِ  کیا  تۆہۍ  کٔرۍوٕہ  لُکن  پیٚٹھ  جبر  یۆت  تام  زن  تِم  مومن  بنن۔

Transliteration:
  Walaw sh<u>a</u>a rabbuka la<u>a</u>mana man fee alar<u>d</u>i kulluhum jameeAAan afaanta tukrihu a<b>l</b>nn<u>a</u>sa <u>h</u>att<u>a</u> yakoonoo mumineen<b>a</b>


Athar:
  کانٛہہ  نفس  ہیٚکہِ  نہٕ  اللہ  تعالیٰ  سٕندِ  اِذنہٕ  ورٲے  ایمان  أنِتھ،  تہٕ  اللہ  تعالیٰ  سُند  طریقہٕ  چُھ  یہِ  زِ  یِم  لُکھ  عقلہِ  کٲم  چِھنہٕ  ہیوان  سُہ  چُھ  تِمن  پٮ۪ٹھ  گندگی  ترٛاوان۔

Mirwaiz:
  حالنکہ  مُمکِنٕے  چُھنہٕ  کٲنسہِ  شخصس  ایمان  انُن  خداے  سٕندِ  حُکمہٕ  ورٲے  تِہٕندِ  یژھنہٕ  ورٲے،  بیٚیہِ  چُھ  اللہ  تعالیٰ  کُفرٕچہِ  نافرمٲنی  اندر  تراوان  بے  عقلن  یِم  نہٕ  عقلہِ  کٲم  ہیٚوان  چھِ۔

Tahir:
  تہٕ  کٲنسہِ  شخصس  چُھنہٕ (خۅد  پانہٕ  یہِ) طاقت  زِ  سُہ  اَنہِ  اللہ  تعالیٰ  سٕنٛدِ  ےژھنہ  وَرٲے  ایمان۔سُہ  (یعنی  اللہ  تعالیٰ) چُھ  کفرٕچ  گندگی  تِمنٕے  لُکن  پیٚٹھ  تراوان  یِم  (حق  سمجھنہٕ  خٲطرٕ)  عقلہِ  چِھنہٕ  کٲم  ہیٚوان۔

Transliteration:
  Wam<u>a</u> k<u>a</u>na linafsin an tumina ill<u>a</u> bii<u>th</u>ni All<u>a</u>hi wayajAAalu a<b>l</b>rrijsa AAal<u>a</u> alla<u>th</u>eena l<u>a</u> yaAAqiloon<b>a</b>


Athar:
  تِمن  ؤنِو،  زمینس  تہٕ  آسمانن  اندر  یِکینژھاہ  چُھ  سُہ  وُچِھو  أچھ  مٕژرٲوِتھ۔  تہٕ  یِم  لُکھ  ایمان  اَننُے  چِھنہٕ  یژھان،  تِہندِ  خٲطرٕ  کَتہِ  ہیٚکن  نشٲنیہِ  تہٕ  تنبیہ  ٲخر  مفید  ٲسِتھ؟

Mirwaiz:
  فرمٲوِو  توٚہۍ  یا  رسول  اللہؐ  لوٗکن  اے  لوکو  وُچھتو  کہ  کیاہ  چُھ  آسمانن  تہٕ  زمینن  اندر  اللہ  تعالیٰ  ہن  پٲدٕ  کوٚرمُت  تمِی  سٍتۍ  سپدِہا  تۅہیہِ  معلوم  خداے  سٕندِ  آسنُک  بیٚیہِ  کُنُے  آسنُک۔  بیٚیہِ  کیاہ  فٲیدٕہ  دِن  آیات  بیٚیہِ  بیم  کرن  وٲلۍ  پیغمبر،  تِمن  لوٗکن  یِم  ازلی  بے  ایمان  آسن۔

Tahir:
  فرمٲوِیوٗکھ،تۆہۍ  لُکھ  ترٲوِتو  نظراہ (تہِ) آسمانن  تہٕ  زمینِ (ہنٛدس  یَتھ  وسیع  کایناتس) منٛز  کم  کم  نشٲنِیہِ  چھے٘  اللہ  تعالیٰ  سٕندِ  قدرت  چھ تہٕ (یِمہٕ) نشٲنِیہِ  تہٕ (اللہ  تعالیٰ  سٕندِ  عذاب  نِشہِ) کھۅژناون  وٲلۍ (پیغمبر) ہیٚکن  نہٕ  تِتھیٚن  لُکن  فٲیدٕہ  واتنٲوِتھ  یِم  ایمان  اَننُے  چِھنہٕ  یَژھان۔

Transliteration:
  Quli on<i><u>th</u></i>uroo m<u>atha</u> fee a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> tughnee al<u>a</u>y<u>a</u>tu wa<b>al</b>nnu<u>th</u>uru AAan qawmin l<u>a</u> yuminoon<b>a</b>


Athar:
  وۅنۍ  کتھ  چیزس  چِھ  یِم  لُکھ  پراران،  اَمِہ  ورٲے  زِ  تِمے  خراب  دۅہ  وُچھنہٕ  یِم،  یِم  یِمن  برونٹھمیو  گُزریمتیو  لُکو  وُچِھمٕتۍ  چِھ؟  تِمن  ؤنِو،  اچھا  انتظار  کٔرِو،  بٕتہِ  کرٕ  تۅہیہِ  سٍتۍ  انتظار۔

Mirwaiz:
  پس  چھِنہٕ  یِم  لوٗکھ  انتطار  کران  مگر  تِتھنٕے  مشکل  دۅہن  ہُند  یِم  گُذرے  یِمن  برونٹھ،  توٚہۍ  فرمٲوِیوکھ  کٔرِو  انتظار  بہٕ  تہِ  چُھس  توٚہی  سٍتۍ  انتظار  کروِنیو  أندرٕ۔

Tahir:
  تیٚلہِ  کیا  یِم  لُکھ  چھا  تِمنٕے  لُکن  (ہٕندیٚن  خراب  دۅہن) ہِویٚن  دۅہن  پۯاران  یِم  یِمن  برونٛہہ  چِھ  گُزریمٕتۍفرمٲوِیوٗکھ  زِ  تۆہۍ  (تہِ)  پۯٲرِو  بہٕ (تہِ)  چُھس  تۅہیہِ  سٍتۍ  پۯارن  والیو  منٛزٕ۔

Transliteration:
  Fahal yanta<i><u>th</u></i>iroona ill<u>a</u> mithla ayy<u>a</u>mi alla<u>th</u>eena khalaw min qablihim qul fa<b>i</b>nta<i><u>th</u></i>iroo innee maAAakum mina almunta<i><u>th</u></i>ireen<b>a</b>


Athar:
  پتہٕ  ﴿ییٚلہِ  سُہ  وقت  واتان  چُھ﴾  أسۍ  چِھکھ  پنٕنۍ  رسول  تہٕ  تِم  لُکھ  بچاوان  یِمو  ایمان  آسہِ  اوٚنمُت،  سون  چُھ  یۅہے  طریقہٕ،  اسہِ  پٮ۪ٹھ  چُھ  یہِ  حق  زِ  مومِن  بچاووکھ۔

Mirwaiz:
  توپتہٕ  ٲسۍ  أسۍ  نجات  دِوان  پننین  پیغمبرن  بیٚیہِ  تِمن  لوٗکن  یِمو  ایمان  اوٚن،  یِتھے  پٲٹھۍ  چُھ  مٹہِ  اسہِ  پٮ۪ٹھ  نجات  دیُن  سارِنٕے  باایمانن۔  پس  ہرگاہ  یِمن  کٲفرن  پٮ۪ٹھ  کانہہ  عذاباہ  نٲزِل  سپدِ،  باایمان  لبن  تمہِ  عذاب  نِشہِ  نجات۔  خواہ  دنیاہس  اندر  خواہ  آخرتس  اندر۔

Tahir:
  پتہٕ  چِھکھ  أسۍ  پنٕنۍ  رسول  بچاوان  تہٕ  تِم  لُکھ  تہِ  یِم  یِتھہٕ  پٲٹھۍ  ایمان  چِھ  اَنان، (یہِ  کتھ) چھے٘  سٲنۍذِمہٕ  دٲری  زِ  أسۍ  بچاووکھ  ایمان  اَنن  وٲلۍ۔

Transliteration:
  Thumma nunajjee rusulan<u>a</u> wa<b>a</b>lla<u>th</u>eena <u>a</u>manoo ka<u>tha</u>lika <u>h</u>aqqan AAalayn<u>a</u> nunjee almumineen<b>a</b>


Athar:
  اے  نبیؐ،  ؤنِو  زِ،  اے  لوٗکو،  اگر  توٚہۍ  وُنُیستام  میٲنِس  دینس  متعلق  کُنہِ  شکس  منٛز  چِھو،  تیٚلہ  بوزِو  زِ  خُدایس  ورٲے  یِہٕنز  عبادت  توٚہۍ  کران  چِھو،  بہٕ  چُھسنہٕ  تِہٕنز  عبادت  کران،  بلکہ  چُھس  صرف  تس  اللہ  تعالیٰ  سٕنز  بندگی  کران  ییٚمۍ  سٕندِس  قبضس  منٛز  تُہُند  موت  چُھ،  مےٚ  چُھ  حکم  دِنہٕ  آمُت  زِ  بہٕ  گژٕھہ  ایمان  اَنن  والیو  منٛزٕ  آسُن۔

Mirwaiz:
  فرمٲوِیوکھ  توٚہۍ  یا  رسول  اللہؐ  اے  لوٗکو  ہرگاہ  تۅہیہِ  شک  چُھو  میٲنِس  دِنس  مُتعلق  پس  وارٕ  صاف  صاف  چُھسو  بہٕ  فرماوان،  پس  بہٕ  چُھس  نہٕ  عبادت  کران  تِمن  معبودانِ  بٲطلن  ہٕنٛز  یِمن  توٚہۍ  عبادت  کران  چھِو  معبودِ  برحقس  ورٲے،  بلکہ  چُھس  بہٕ  عبادت  کران  تس  خداے  سٕںٛز  یُس  تۅہیہِ  قبض  روح  کران  چُھو،  بیٚیہِ  آو  مےٚ  حکُم  کرنہٕ  خداے  سٕںدِ  طرفہٕ  باایمانو  أندرٕ  آسنُک۔

Tahir:
  فرمٲوِیوٗکھ،اے  لوٗکو!اگر  تۆہۍ  میٲنس  دےنس  (متعلق  حق  آسنہ  کِس  بارس)  منٛز  رَژھ  تہِ  شکس  منٛز  چِھو  (بوٗزِو!) تےلہِ  ہیٚکہٕ  نہٕ  بہٕ  تِمن (پۅتلیٚن)  ہٕنز  پوٗزا  کٔرِتھ  یہِنٛز  تۆہۍ  اللہ  تعالیٰ  ہس  وَرٲے  پوٗزا  چِھو  کران  البتہ  چُھس  بہٕ  تٔمۍ  سٕے  اللہ  تعالیٰ  سٕنز  عبادت  کران  یُس  تۅہیہِ  موت  چُھو  دِوان،تہٕ  مے٘  چُھ  حکم  آمُت  دِنہٕ  زِ  بہٕ  گژٕھہ  روزُن (ہمیشہ) اہلِ  ایمانو  منٛزٕ۔

Transliteration:
  Qul y<u>a</u> ayyuh<u>a</u> a<b>l</b>nn<u>a</u>su in kuntum fee shakkin min deenee fal<u>a</u> aAAbudu alla<u>th</u>eena taAAbudoona min dooni All<u>a</u>hi wal<u>a</u>kin aAAbudu All<u>a</u>ha alla<u>th</u>ee yatawaff<u>a</u>kum waomirtu an akoona mina almumineen<b>a</b>


Transliteration: Waan aqim wajhaka li<b>l</b>ddeeni <u>h</u>aneefan wal<u>a</u> takoonanna mina almushrikeen<b>a</b>
Athar:
  تہٕ  مےٚ  چُھ  فرماونہٕ  آمُت  زِ  یکسوٗ  سپدِتھ  کرٕ  پنُن  پان  ٹھیک  ٹھیک  یتھ  دینس  پٮ۪ٹھ  قٲیم،  ﴿اصل  لفظ  چِھ   اَقِم  وَجھَکَ  لِلدّینِ  حَنِیفَا   اَتھ  چُھ  لفظی  معنی  پنُن  بُتھ  جماو،  اَمیُک  مفہوم  چُھ  یہِ  زِ  تُہُند  رُۅخ  گژِھہ  أکۍسٕے  اندس  کن  قٲیم  سپدُن،  سُہ  گژِھہ  نہٕ  اورٕ  یور  گژھان  آسُن۔  سُہ  گژِھہ  نہٕ  گَرا  پَتھ  کُن  گَرا  برونٛہہ  کُن  تہٕ  کُنہِ  وِزِ  گرا  دٔچُھن  تہٕ  گرا  کھووُر  پھیران  آسُن۔  بلکہ  پٔکِو  نَستہِ  سیوٚد  تٔتھۍ  وَتہِ  پٮ۪ٹھ  نظر  جمٲوِتھ  یۅسہٕ  وَتھ  تۅہیہِ  ہاونہٕ  چھےٚ  آمٕژ۔  یہِ  بندش  ٲس  بجاے  خۅد  سٮ۪ٹھاہ  چُست  مگر  اتھ  پٮ۪ٹھ  تہِ  آو  نہٕ  بس  کرنہٕ۔  اتھ  پٮ۪ٹھ  آو  بیٚیہِ  اکھ  قٲد  حَنِیفاً  ہُرروانہٕ۔  حنیف  چِھ  تَس  ونان  یُس  سارِوٕے  طرفَو  نِشہِ  پھیرِتھ  صرف  أکِس  طرفس  کُن  آسہِ﴾  تہٕ  ہرگز  تہٕ  ہرگز  گژٕھہ  نہٕ  مُشرکو  منٛزٕ  آسُن۔

Mirwaiz:
  بیٚیہِ  آو  مےٚ  حکُم  کرنہٕ  مُتوجہ  روزنُک  دین  توحیدس  کُن  سٲرِی  باقٕی  دین  ترٲوِتھ۔  بیٚیہِ  آم  وننہٕ  یُتھنہٕ  ہرگِز  ژٕ  آسکھ  مُشرِکو  أندرٕ۔

Tahir:
  بیٚیہِ  یہِ  زِ  تۆہۍ  تھٲوِو  پۯتھ  بٲطلس  نِشہِ  بٔچِتھ  (أکۍ  سٕے  اَندس  کُن  سپدِتھ)  پَنُن  رۅخ  دیٖنس  پیٚٹھ  قٲیِم  تہٕ  تۆہۍ  گٔژِھو  نہٕ  ہرگز  شرک  کرن  والیو  منٛزٕ  آسٕنۍ۔


Athar:
  تہٕ  اللہ  تعالیٰ  ترٲوِتھ  مَہ  لٲیِو  کٲنٛسہِ  تِژھہ  ہستی  آلَو،  یوسہٕ  نَہ  تۅہیہِ  فٲیدٕہ  ہیٚکہِ  واتنٲوِتھ  تہٕ  نہ  نقصان،  ہرگاہ  توٚہۍ  یہِ  کٔرِو،  تیٚلہِ  ٲسِو  ظٲلِمو  منٛزٕ۔

Mirwaiz:
  بیٚیہِ  یُتھنہٕ  خدایس  ورٲے  بیٚیہِ  کٲنسہِ  منگان  آسکھ۔  یُس  نہٕ  ژےٚ  تِہٕنٛز  عبادت  کٔرِتھ  کانہہ  نفع  ہیٚکِی  واتہٕ  نٲوِتھ۔  عبادت  نہ  کٔرِتھ  کانہہ  ضریٚر  ہیٚکِی  واتنٲوِتھ،  پس  ہرگاہ  ژٕ  یِژھ  کٲم  کرکھ  یعنی  معبودِ  برحقس  ورٲے  بیٚیہِ  کٲنسہِ  عبادت  کرکھ  پس  چُھکھ  ژٕ  تیٚلہِ  ظٲلِمو  أندرٕ  یِمو  خداے  سُند  حق  ضایع  کوٚر۔

Tahir:
  (یہِ  حکم  چُھ  رسول  اللہ  صلی  اللہ  علیہ  وسلمن  ہٕنٛدِ  وساطتہٕ  اُمّتس  دِنہٕ  یِوان)  بیٚیہِ  مَہ  کٔرِو  اللہ  تعالیٰ  ہس  وَرٲے  تِمن (پۅتلیٚن)  ہٕنز  عبادت  یِم  نَہ  تۅہیہِ  نفع  ہیٚکن  واتنٲوِتھ  تہٕ  نَہ  ہیٚکنو  تۅہیہِ  نقصان  واتنٲوِتھ،پتہٕ  ہرگاہ  تۅہیہِ  یہِ  کۆرُو  تیٚلہِ  گٔژِھو  بے  شک  تۆہۍ  تَمہِ  وقتہٕ  ظٲلمو  منٛزٕ۔

Transliteration:
  Wal<u>a</u> tadAAu min dooni All<u>a</u>hi m<u>a</u> l<u>a</u> yanfaAAuka wal<u>a</u> ya<u>d</u>urruka fain faAAalta fainnaka i<u>th</u>an mina a<b>l</b><i><u>thth</u></i><u>a</u>limeen<b>a</b>


Athar:
  اگر  اللہ  تعالیٰ  تۅہیہِ  کُنہِ  مصیبتس  منٛز  تراویٚو،  تیٚلہِ  چُھنہٕ  خۅد  تَس  ورٲے  کانٛہہ  یُس  اتھ  مصیبتس  ہٹاوِ،  تہٕ  اگر  سُہ  تُہٕندِس  حقس  منٛز  کُنہِ  رٕژرُک  ارداہ  کرِ،  تیٚلہِ  چُھنہٕ  تٔمۍ  سٕندِس  فضلس  تہِ  کانٛہہ  رُکاوَن  وول،  پننیو  بندو  منٛزٕ  یَس  سُہ  یژھان  چُھ  تَس  چُھ  پننہِ  فضلہٕ  سٍتۍ  نوازان،  بیٚیہِ  چُھ  سُہ  درگُزر  کرن  وول  تہٕ  رحم  فرماون  وول۔

Mirwaiz:
  بیٚیہِ  آو  مےٚ  وننہٕ  ہرگاہ  اللہ  تعالیٰ  کانہہ  سختیاہ  واتنٲوِی  ژےٚ۔  پس  چُھنہٕ  کانہہ  سۅ  سختی  دوٗر  کروُن  تس  ورٲے،  بیٚیہِ  ہرگاہ  سُہ  یژِھہ  کانہہ  خٲراہ  چانہِ  خٲطرٕ  پس  ہیٚکہ  نہٕ  پتھ  رٔٹِتھ  کانہہ  اکھاہ  تِہٕندِس  فضلس،  بلکہ  چُھ  سُہ  فضل  پنُن  واتناوان  پنہٕ  نیو  بندو  أندرٕ  یس  یژھان  چُھ  تہٕ  تس،  بیٚیہِ  چُھ  سُہ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Tahir:
  تہٕ  ہرگاہ  اللہ  تعالیٰ  تۅہیہِ  کانٛہہ  تکلیف  واتناویٚو  تیٚلہِ  چُھنہٕ  کانٛہہ  تس  وَرٲے  تَتھ  دوٗر  کرن  وول  تہٕ  ہرگاہ  سُہ  تۅہیہِ  سٍتۍرٕژرُک  اِرادٕہ  فرماوِ  تیٚلہِ  چُھنہٕ  کانٛہہ  تٔمۍ  سٕندِس  فضلس  رد  کرن  وول۔سُہ  یس  پننیو  بندو  منٛزٕیَژھان  چُھ  تس  چُھ  پَنُن  فضل  واتناوان،بیٚیہِ  چُھ  سُہ  بۆڈ  بخشن  وول  سیٚٹھاہ  مہربان۔

Transliteration:
  Wain yamsaska All<u>a</u>hu bi<u>d</u>urrin fal<u>a</u> k<u>a</u>shifa lahu ill<u>a</u> huwa wain yuridka bikhayrin fal<u>a</u> r<u>a</u>dda lifa<u>d</u>lihi yu<u>s</u>eebu bihi man yash<u>a</u>o min AAib<u>a</u>dihi wahuwa alghafooru a<b>l</b>rra<u>h</u>eem<b>u</b>


Athar:
  اے  محمدؐ  ؤنِو  زِ،  اے  لوٗکو  تۅہیہِ  نِشہِ  چُھ  تُہندِس  ربّ  سٕندِ  طرفہٕ  حق  آمُت،  وۅنۍ  یُس  سِیٔز  وَتھ  اختیار  کرِ  تٔمۍ  سُنٛد  سیٚزرس  پٮ۪ٹھ  پکُن  چُھ  تٔمۍ  سٕندی  خٲطرٕ  فایدٕہ  مند،  تہٕ  یُس  گمراہ  چُھ  تٔمۍ  سٕنز  گمرٲہی  چھےٚ  تٔمۍ  سٕندی  خٲطرٕ  تباہ  کُن  تہٕ  بہٕ  چُھس  نہٕ  تۅہیہِ  پٮ۪ٹھ  کانٛہہ  مختار۔

Mirwaiz:
  فرمٲوِو  توٚہۍ  لوٗکن  اے  لوٗکو  بتحقیق  آو  تۅہیہِ  کُن  دینِ  حق  پنِس  پروردِگارٕہ  سٕندِ  طرفہٕ،  پس  یُس  سیٚزِ  وتہِ  پٮ۪ٹھ  ییہِ  پننہِ  فٲیدٕہ  خٲطرٕ  بیٚیہِ  یُس  شخص  تمہِ  ںِشہِ  ڈلہِ  سُہ  ڈلہِ  پننہِ  پان  کہ  ضریٚرٕ  خٲطرٕ،  مےٚ  چھنہٕ  تِہٕنٛز  کٲم  پُشرٕنہٕ  آمٕژ۔  بہٕ  کرو  وٕ  تۅہیہِ  ہدایت  قبول  کرنس  پٮ۪ٹھ  مجبور۔

Tahir:
  فرمٲوِیوٗکھ،اے  لوٗکو!بے  شک  چُھ  تۅہیہِ  نِشہِ  تُہٕندِس  ربّ  سٕندِ  طرفہٕ  حق  آمُت،وۅنۍ  ییٚمۍ  ہدایتٕچ  وَتھ  اختیار  کٔر  تیٚلہِ  چُھ  سُہ  پننی  فٲیدٕہ  خٲطرٕ  ہدایت  اختیار  کران  تہٕ  یُس  گمراہ  سپُد،  سُہ  چُھ  پننی  ہلاکت  خٲطرٕ  گمراہ  سپدان  تہٕ  بہٕ  چُھس  نہٕ  تۅہیہِ  پیٚٹھ  اختیارتھاوان (زِ  تۆہۍ  اَنوو  سختی  کٔرِتھ  ہدایت  چہ  وَتہِ  پیٚٹھ)۔

Transliteration:
  Qul y<u>a</u> ayyuh<u>a</u> a<b>l</b>nn<u>a</u>su qad j<u>a</u>akumu al<u>h</u>aqqu min rabbikum famani ihtad<u>a</u> fainnam<u>a</u> yahtadee linafsihi waman <u>d</u>alla fainnam<u>a</u> ya<u>d</u>illu AAalayh<u>a</u> wam<u>a</u> an<u>a</u> AAalaykum biwakeel<b>in</b>


Athar:
  تہٕ  اے  نبیؐ،  توٚہۍ  روٗزِو  ییٚمہِ  ہداتٕچ  پیروی  کران  یُس  تۅہیہِ  کُن  بَذریعہ  وَحی  چُھ  سوزنہٕ  یِوان،  بیٚیہِ  کٔرِو  صبر  یوٚت  تام  اللہ  تعالیٰ  فٲصلہٕ  کرِ،  تہٕ  سُے  چُھ  بہترین  فٲصلہٕ  کرن  وول۔

Mirwaiz:
  بیٚیہِ  کٔرِو  توٚہۍ  پیروی  تتھ  یہِ  تۅہیہِ  کُن  وحی  سوزنہٕ  یِوان  چُھ۔  بیٚیہِ  کٔرِو  کٲفرن  ہٕندِس  کُفرس  تہٕ  تکلیفس  پٮ۪ٹھ  توٚہۍ  صبر۔  یوٚتانۍ  اللہ  تعالیٰ  پنُن  فٲصلہٕ  تہٕ  حکُم  جٲرِی  کرِ۔  سُے  چُھ  رُت  حکُم  تہٕ  فٲصلہٕ  کروُن۔

Tahir:
  (اے  رسول!) تۆہۍ  کٔرِو  تَمہِ  چی  اتباع  یہِ  تۅہیہِ  کُن  وحی  چُھ  یِوان  کرنہٕ  بیٚیہِ  روٗزِو  صبرکران  یۆت  تام  زن  اللہ  تعالیٰ  فٲصلہٕ  فرماوِ  تہٕ  سُہ  چُھ  سارِوٕے  کھۅتہٕ  بہتر  فٲصلہٕ  فرماون  وول۔

Transliteration:
  Wa<b>i</b>ttabiAA m<u>a</u> yoo<u>ha</u> ilayka wa<b>i</b><u>s</u>bir <u>h</u>att<u>a</u> ya<u>h</u>kuma All<u>a</u>hu wahuwa khayru al<u>ha</u>kimeen<b>a</b>


Athar:
  ا۔  ل۔  ر۔  چُھ  فرمان،  ﴿کتاب  لفظُک  ترجمہٕ  چُھ  یَتھ  جایہِ  انداز  بیان  کہ  مناسبت  کِنۍ  فرمان  کرنہٕ  آمُت۔  عربی  زبٲنۍ  منٛز  چُھنہٕ  یہِ  لفظ  کتاب  تہٕ  تحریر  کِس  معنیَس  منٛزٕے  یوت  یِوان،  بلکہ  چُھ  حکم  تہٕ  شٲہی  فرمان  کِس  معنیس  منٛز  تہِ  یِوان،  تہٕ  خۅد  چُھ  یہِ  لفظ  قرآنس  منٛز  واریاہن  جاین  أتھۍ  معنیس  منٛز  وَرتاونہٕ  آمُت﴾  ییٚمِکۍ  آیات  پختہٕ  تہٕ  مُفصّل  چِھ  ارشاد  سپدمٕتۍ،  أکِس  دانا  تہٕ  باخبر  ہستی  ہٕندِ  طرفہٕ۔

Mirwaiz:
  امیُک  معنیٰ  چُھ  معلوم  خداے  سٕے۔  یہِ  قرآنِ  مجید  چُھ  کتاباہ  ییمِکۍ  آیات  تہٕ  احکام  چھِ  مضبوط  تہٕ  محکم  کرنہٕ  آمٕتۍ  دلیلو  سٍتۍ،  توپتہٕ  چھِ  تِم  احکام  ویژھناونہٕ  آمٕتۍ  حِکمت  وٲلِس  تہٕ  با  خبر  خداے  سٕندِ  طرفہٕ۔  ییمیُک  مقصد  چُھ  یی  زِ،

Tahir:
  الف  لام  را  (حقیقی  معنی  چُھ  اللہ  تعالیٰ  تہٕ  رسول  صلی  اللہ  علیہ  وسلمٕے  بہتر  زانان،یہِ  چھے٘  سۅ)  کتاب  ییٚمِکۍ  آیات  مستحکم  چِھ  بناونہٕ  آمٕتۍ،پتہٕ  چِھ  حکمت  وٲلِس  باخبر (ربّ) سٕندِ  طرفہٕ  تِم  مفصل  بیان  کرنہٕ  آمٕتۍ۔

Transliteration:
  Alifl<u>a</u>mr<u>a</u> kit<u>a</u>bun o<u>h</u>kimat <u>a</u>y<u>a</u>tuhu thumma fu<u>ss</u>ilat min ladun <u>h</u>akeemin khabeer<b>in</b>


Athar:
  زِ  توٚہۍ  مَہ  کٔرِو  عبادت  مگر  کٔرِو  صرف  أکِس  اللہ  تعالیٰ  سٕنز۔  بہٕ  چُھس  تٔمۍ  سٕندِ  طرفہٕ  تۅہیہِ  خبردار  کرن  وول  تہِ،  تہٕ  بشارت  دِنہٕ  وول  تہِ۔

Mirwaiz:
  تِمو  حُکمو  منٛزٕ  چُھ  گۅڈنیُکُے  حُکم  کہ  عبادت  تہٕ  پرستش  مہ  کٔرِو  کٲنسہِ  ہٕنٛز  خدایس  ورٲے،  بہٕ  چُھس  تُہٕندِ  خٲطرٕ  تِہٕندی  طرفہٕ  بیم  کروُن  تِہٕندِ  عذابُک،  خۅشخبر  ونہٕ  وُن  تَہٕندین  انعامن  ہُند۔

Tahir:
  یہِ  زِاللہ  تعالیٰ  ہس  وَرٲے  مَہ  کٔرِو  تۆہۍ  کٲنسہِ  ہٕنز  عبادت،بے  شک  چُھس  بہٕ  تُہٕندِ  خٲطرٕ  تَس  (اللہ  تعالیٰ)  سٕندِ  طرفہٕ  کھۅژناون  وول  تہٕ  بشارت  دِنہٕ  وول۔

Transliteration:
  All<u>a</u> taAAbudoo ill<u>a</u> All<u>a</u>ha innanee lakum minhu na<u>th</u>eerun wabasheer<b>un</b>


Athar:
  بیٚیہِ  یہِ  زِ  توٚہۍ  مٔنگِو  پننِس  ربّس  معٲفی  تہٕ  تس  کُن  یِیِو  پھیرِتھ،  تیٚلہِ  دِیَو  سُہ  تۅہیہِ  أکِس  خاص  وقتس  تام  زندگی  ہُنٛد  رُت  سامان  ﴿یعنی  دُنیا ہس  منٛز  یُس  تُہٕندِ  ٹھہرنُک  وقت  مقرر  چُھ،  تتھ  وقتس  تام  تھاویٚو  نہٕ  سُہ  تۅہیہِ  خراب  پٲٹھۍ  بلکہ  تھاویٚو  جان  پٲٹھۍ۔  تٔمۍ  سٕنزٕ  نعمتہٕ  سپدن  تۅہیہِ  پٮ۪ٹھ  نٲزِل۔  تٔمۍ  سٕنزو  برکتو  سٍتۍ  سپدِو  سرفراز،  خۅش  حال  روٗزِو  تہٕ  زندگی  منٛز  سپدیٚو  امن  تہٕ  سکون  نصیب۔  ذلّت  تہٕ  خوٲری  سان  نہٕ  کینٛہہ  بلکہ  روٗزِو  عزت  و  احترام  سان  زندٕہ﴾  تہٕ  پرٛتھ  صاحبِ  فضلس  کرِ  تٔمۍ  سُند  فضل  عطا  ﴿یعنی  یُس  شخص  اخلاقن  تہٕ  اعمالن  منٛز  یوٗت  برونٛہہ  پکہِ،  اللہ  تعالیٰ  کرِ  تس  تیوٗت  بوٚڈ  درجہِ  عطا،  یُس  شخص  تہِ  پننہِ  سیرت  و  کردارٕ  سٍتۍ  پنُن  پان  کُنہِ  تہِ  فضیلتُک  حقدار  ثٲبِت  کرِ  سۅ  فضیلت  یِیہِ  تس  ضروٗر  دِنہٕ﴾  البتہ  اگر  توٚہۍ  پوٚت  چِھو  ہیٚوان  تیٚلہِ  چُھس  بہٕ  تُہٕندِس  حقس  منٛز  اکہِ  بَڈِ  وُلٹہٕ  دۅہ  کہِ  عذاب  نِشہِ  کھۅژان۔

Mirwaiz:
  بیٚیہِ  مٔنگِتو  پننین  گناہن  ہٕندِ  خٲطرٕ  مغفرت  پننِس  پروردِگارس۔  توپتہٕ  کٔرِو  رجوع  تٔسۍ  کُن،  یُتھ  فٲیدٕہ  تُلناوِ  تۅہیہِ  رُت  فٲیدٕہ  أکِس  مُقرر  کرنہٕ  آمتِس  وقتس  تانۍ  یعنی  مرنہٕ  کِس  وقتس  تانۍ،  بیٚیہِ  کرِ  عطا  پرتھ  زیادٕہ  عمل  کرٕ  وٕنِس  زیادٕہ  مزوٗرۍ،  اگر  توٚہۍ  ایمان  اننہٕ  نِشہِ  بُتھ  پھِرِو  تیٚلہِ  چُھس  بہٕ  کھوژان  تُہٕندِ  حقہٕ  بٔڈِ  دۅہ  کِس  عذابس  ﴿سُہ  گو  قیامتُک  دۅہ﴾۔

Tahir:
  بیٚیہِ  یہِ  زِ  تۆہۍ  مٔنگِو  پننِس  ربّس  مغفرت،  پتہٕ  کٔرِو  تۆہۍ  تٔمۍ  سٕنزِ  بارگاہِ  منٛز  (پزِ  دل  سان)  توبہٕ،سُہ  تھاویٚو  تۅہیہِ  أکِس  مقرر  وقتس  تام  بہترین  متاع  سٍتۍ  عٲش  کرناوان  بیٚیہِ  دِیہِ  پۯتھ  فضیلت  وٲلِس  تٔمۍ  سٕندِ  فضیلتُک  جزا (یعنی  تٔمۍ  کٲژاہ  عمل  تہ  رےاضت  آسہ  کٔرمژ  تمہ  مطٲبق  دےس  اجر  تہ  درجات)،  تہٕ  اگر  تۅہیہِ  بُتھ  پھِرُوٗتیٚلہِ  چُھ  مے٘  تۅہیہِ  پیٚٹھ  اَکہِ  بڑِ  دۅہ  کہ  عذابُک  خوف۔  

Transliteration:
  Waani istaghfiroo rabbakum thumma tooboo ilayhi yumattiAAkum mat<u>a</u>AAan <u>h</u>asanan il<u>a</u> ajalin musamman wayuti kulla <u>th</u>ee fa<u>d</u>lin fa<u>d</u>lahu wain tawallaw fainee akh<u>a</u>fu AAalaykum AAa<u>tha</u>ba yawmin kabeer<b>in</b>


Athar:
  وُچِھو،  یِم  لُکھ  چِھ  پننیٚن  سینن  پھِران،  تاکہ  أمِس  نِشہِ  روزٕ ہن  ژھایہِ  ﴿مکہ کیٚن  کٲفرن  ہُند  حال  اوس  یہِ  زِ  ییٚلہِ  تِم  رسول  اللہ  صلی  اللہ  علیہ و سلمس  وُچھان  ٲسۍ،  تِم  ٲسۍ  وَتھ  ڈالان  تاکہِ  تِم  گٔژھۍ  نہٕ  تِمن  برونٛہہ  کُن  یِنۍ﴾  خبردار،  ییٚلہِ  یِم  پلوَو  سٍتۍ  پنُن  پان  وَلان  چِھ،  اللہ  تعالیٰ  چُھ  یِہندِس  کھٔٹِتھ  تھٲوِمٕتِس  تہِ  زانان  تہٕ  یِکینٛژھاہ  نوٚن  آسہِ  تَتھ  تہِ،  سُہ  چُھ  تِمو  رازَو  نِشہِ  تہِ  وٲقف  یِم  سینن  منٛز  چِھ۔

Mirwaiz:
  وارٕ  بوٗزِو  یِمن  کٲفرن  ہٕندۍ  حرکات۔  یِم  چھِ  سینہٕ  نوٚمرٲوِتھ  اکھ  أکِس  سٍتۍ  کتھ  کران،  یُتھ  پوشیدٕہ  تھاون  تِمہٕ  کتھہٕ  خدایس  نِشہِ،  وارٕ  بوٗزِو  ییٚمہِ  ساعتہٕ  یِم  کلہٕ  پٮ۪ٹھۍ  ژادر  ترٲوِتھ  چھِ  پانہٕ  وٲنۍ  کتھ  کران،  اللہ  تعالیٰ  چُھ  تہِ  سورُے  زانان۔  یہِ  یم  پوشیدٕہ  کران  چھِ  یا  نٔنۍ  پٲٹھۍ  کران  چھِ،  پٔزۍ  پٲٹھۍ  سُہ  چُھ  پوٗرٕ  زانان  دِلن  ہٕنٛزٕ  أندرِمہٕ  کتھہٕ۔

Tahir:
  زٲنِتھ  تھٲوِو!بے  شک  چِھ  تِم (کٲفر) پنٕنۍ  سیٖنہٕ  نۅمراوان  تاکہ  تِم  ہیٚکن  تس (خدایس) نِشہِ (پننیٚن  دِلن  ہُنٛد  حال) ژوٗرِ  تھٲوتھ،خبردار!ییٚمہِ  وقتہٕ  تِم  پنٕنۍ  پَلو  (جسمن  پیٚٹھ)  وَلان  چِھ  سہُ  چُھ  (تمہ  وقتہ  تہِ) تِمہٕ  سارے  کتھہٕ  زانان  یِمہٕ  تِم  کٔھٹِتھ  چِھ  تھاوان  تہٕ  یِمہٕ  تِم  ظٲہر  چِھ  کران،بے  شک  چُھ  سُہ  سیٖنن  ہٕنزٕ (کٔھٹِتھ)  کتھہٕ  وارٕ  پٲٹھۍ  زانن  وول۔

Transliteration:
  Al<u>a</u> innahum yathnoona <u>s</u>udoorahum liyastakhfoo minhu al<u>a</u> <u>h</u>eena yastaghshoona thiy<u>a</u>bahum yaAAlamu m<u>a</u> yusirroona wam<u>a</u> yuAAlinoona innahu AAaleemun bi<u>tha</u>ti a<b>l</b><u>ss</u>udoor<b>i</b>


Athar:
  زمینس  منٛز  پکن  وول  کانٛہہ  جاندار  تہِ  چُھنہٕ  تِیُتھ  ییٚمۍ  سُند  رزق  اللہ  تعالیٰ  سٕندِ  ذِمہٕ  آسہِ  نہٕ،  تہٕ  یَس  متعلق  نہٕ  سُہ  زانان  آسہِ  زِ  کتہِ  چُھ  سُہ  روزان،  تہٕ  کتھ  جایہِ  چھُ  حوالہٕ  کرنہٕ  یِوان،  سورُے  کینٛہہ  چُھ  أکِس  صاف  کتابہِ  منٛز  درج۔

Mirwaiz:
  وۅنۍ  گوٚژھنا  زانُن  یِہٕںٛزن  زیٚون  ہٕنٛزٕ  کتھہٕ،  روے  زمینس  منٛز  چُھنہٕ  کانہہ  تہِ  پکوُن  جانداراہ  مگر  اللہ  تعالیٰ  سٕے  چھےٚ  تٔمسٕنز  روٗزِی  مٹہِ،  سُہ  چُھ  تٔمسُند  جاے  قرار  تہٕ  جاے  پناہ  زانان،  تٔمِس  تمیُک  پوٗرٕ  علم  آسنٕکہ  علاوٕہ  چُھ  تہِ  سورُے  لیٚکھِتھ  روشن  کتابہِ  اندر  یعنی  لوحِ  محفوظس  اندر۔

Tahir:
  تہٕ  زمینس  منٛز  چُھنہٕ  کانٛہہ  پھیرن  وول  (جاندار)  مگر (یہِ  زِ)  تٔمۍ  سُنٛد  رزق  چُھ  اللہ  تعالیٰ  سٕے (سٕندِس  کرمہٕ  کِس  ذِمس)  پیٚٹھ  بیٚیہِ  چُھ  سُہ  تٔمۍ  سٕنٛدِ  روزنٕچ  جاے  تہٕ  یَتھ  جایہِ  سُہ  امانت  یِیہِ  تھاونہٕ  سۅ  جاے  (تہِ)  زانان،پۯتھ  کانٛہہ  کتھ  چھے٘  روشن  کتابِہ (لوحِ  محفوظس)  منٛز  (درج)۔

Transliteration:
  Wam<u>a</u> min d<u>a</u>bbatin fee alar<u>d</u>i ill<u>a</u> AAal<u>a</u> All<u>a</u>hi rizquh<u>a</u> wayaAAlamu mustaqarrah<u>a</u> wamustawdaAAah<u>a</u> kullun fee kit<u>a</u>bin mubeen<b>in</b>


Athar:
  تہٕ  سُے  چُھ  ییٚمۍ  تمام  آسمان  تہٕ  زمین  شیٚن  دۅہن  منٛز  پٲدٕ  کٔرۍ  ییٚلہِ  زن  تمہِ  برونٛہہ  تٔمۍ  سُند  عرش  آبس  پٮ۪ٹھ  اوس  ﴿أسۍ  ہیٚکو  نہٕ  ؤنِتھ  اَمہِ  آبہٕ  نِشہِ  کیا  چھُ  مُراد۔  یہِ  چھا  یۅہے  آب،  یُس  أسۍ  اَمہِ  ناوٕہ  چِھ  زانان؟  کِنہٕ  یہِ  لفظ  چُھ  محض  استعارٕہ  رٔنگۍ  مادٕہ  کہ  تمہِ  مایع  ﴿Fluid﴾  حالت  خٲطرٕ  وَرتاونہٕ  آمُت  یُس  موجودٕہ  صورتس  منٛز  اَننہٕ  برونٛہہ  اوس؟  عرشس  پٮ۪ٹھ  آسنُک  معنی  متعین  کرُن  تہِ  چُھ  مشکل۔  ممکن  چُھ  زِ  اَمِیُک  مفہوم  آسہِ  زِ  تمہِ  وقتہٕ  ٲس  اللہ  تعالیٰ  سٕنز  سلطنت  آبس  پٮ۪ٹھ﴾  تاکہ  تۅہیہِ  وُچھیٚو  آزماوِتھ  زِ  تۅہیہِ  منٛزٕ  کُس  چُھ  بہتر  عمل  کرن  وول۔  ﴿یعنی  تخلیقُک  مقصد  اوس  یہِ  زِ  انسان  دُنیا ہس  منٛز  پٲدٕ  کٔرِتھ  یِیہِ  تس  آزمٲیش  کرنہٕ﴾  اے  نبیؐ،  وۅنۍ  اگر  توٚہۍ  وَنان  چِھو  زِ  لوٗکو،  مرنہٕ  پتہٕ  یِیِو  توٚہۍ  دُوبارٕہ  تھوٚد  تُلنہٕ،  منکرین  چِھ  فوراً  وَنان  زِ  یہِ  چھےٚ  نَنہِ  وانہٕ  جادو گری۔  ﴿یعنی  مرنہٕ  پتہٕ  انسانن  ہُنٛد  دُوبارٕہ  زندٕہ  سپدُن  چُھنہٕ  ممکن،  مگر  سانیٚن  عقلن  چُھ  جود  یِوان  کرنہٕ  زِ  أسۍ  مانَو  سۅ  کتھ  یۅسہٕ  نہٕ  سپدِتھ  ہیٚکہِ﴾

Mirwaiz:
  سُہ  پروردِگار  گو  سُے  ییٚمۍ  آسمان  تہٕ  زمین  پٲدٕ  کٔرۍ  شیٚن  دۅہن  ﴿6﴾  برابر  وقتس  اندر،  بیٚیہِ  اوس  عرش  تِہُند  آبس  پٮ۪ٹھ۔  عرش  تہٕ  آب  اوس  امہِ  بروںٹھُے  پٲدٕ  آمُت  کرنہٕ،  یہِ  سورُے  کوٚرُن  پٲدٕ۔  اتھ  منٛز  کٔرِن  تُہٕندۍ  سٲرِی  ضرورِیات  پٲدٕ،  یُتھ  توٚہۍ  یہِ  وُچھِتھ  توحیدس  استدلال  کٔرۍ  ہِو،  تِہٕنزٕ  نعمژٕ  کھیٚتھ  تِہٕنزۍ  شُکر  گذٲرِی  کٔرۍہِو،  عبادت  تہٕ  رٕژ  عمل  کٔرۍہِو۔  تۅہیہِ  أندرٕ  بعضو  کوٚر  یہِ  بعضو  کوٚر  اتھ  بدل  ناسُپٲسی  تہٕ  شرک،  یُتھ  تۅہیہِ  آزمٲیِش  کرِ۔  تۅہیہِ  اندر  کُس  آسہِ  رُت  عمل  کرنہٕ  کِنۍ،  بیٚیہِ  ہرگاہ  توٚہۍ  ونان  چھِ  لوٗکن  اے  لوٗکو  توٚہۍ  یِیو  مرنہٕ  پتہٕ  بیٚیہِ  زِندٕہ  کرنہٕ  قیامت  کہ  دۅہ،  تِمو  أندرٕ  یِم  کٲفر  چھِ  تِم  ونن  ضروٗر  قرآنِ  مجیدس  متعلق  کہ  چُھنا  یہِ  قرآنِ  مجید  یتھ  منٛز  قیامتٕچ  تہٕ  مرنہٕ  پتھ  بیٚیہِ  زِندٕہ  گژھنٕچ  خبر  چھےٚ  مگر  نوٚن  سحراہ۔  کیازِ  چھِ  ونان  قرآنِ  مجید  چُھ  نوٚن  سحر  تہٕ  جود۔  یِمن  اوس  خیال  کہ  یِتھہٕ  پٲٹھۍ  جود  بٲطِل  چُھ  گو  اِبتداہس  اندر  چُھ  آسان  موثر۔  یِتھے  پٲٹھۍ  چُھ  نعوذباللہ  قرآنِ  مجید  تہِ  بٲطِل۔  اگر  چہِ  یِتہِ  چُھ  اِبتداہس  منٛز  موثر  سپدان۔

Tahir:
  تہٕ  سُے  چُھ  (اللہ  تعالیٰ)  ییٚمۍ  آسمان  تہٕ  زمین  (یعنی  آسمانن  ہنٛز  تہٕ  زمین  چہ  ہیٚرِ  مہِ  تہٕ  بٔنِمہِ  کایناتہٕ)  شیٚن  دۅہن  (یعنی  تخلیق  تہٕ  ارتقأکیٚن  شیٚن  دَورن  تہٕ  مرحلن)  منٛزپٲدٕ  کٔرۍتہٕ  تٔمۍ  سٕندِ  اقتدارُک  تخت  اوس  (زمین  تخلیق  کرنہٕ  برونٛہہ)  آبس  پیٚٹھ (تہٕ  تٔمۍ  کٔرۍ  اَمہِ  نِشہِ  زندگی  ہٕنٛدۍ  تمام  آثار  تہٕ  تۆہۍ  پٲدٕ)  تاکہ  سُہ  آزماویو  تۅہیہِ  زِ  تۅہیہِ  منٛزٕ  کُس  چُھ  عملہِ  ہٕنٛدِ  اعتبارٕ  بہترتہٕ  ہرگاہ  تۆہۍ  فرمٲوِو  زِ  تۆہۍ  لُکھ  یِیِو  مرنہٕ  پتہٕ  (زندٕہ  کٔرِتھ) تُلنہٕ  تیٚلہِ  وَنن  کٲفر  یقینا (یہِ) زِ  یہِ  چُھنہٕ  ٹاکارٕہ  جادِ  وَرٲے  کِہِنۍ (تہِ)۔

Transliteration:
  Wahuwa alla<u>th</u>ee khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a fee sittati ayy<u>a</u>min wak<u>a</u>na AAarshuhu AAal<u>a</u> alm<u>a</u>i liyabluwakum ayyukum a<u>h</u>sanu AAamalan walain qulta innakum mabAAoothoona min baAAdi almawti layaqoolanna alla<u>th</u>eena kafaroo in h<u>atha</u> ill<u>a</u> si<u>h</u>run mubeen<b>un</b>


Athar:
  تہٕ  اگر  أسۍ  أکِس  خاص  وقتس  تام  یِہندِس  سزا ہس  پتھ  پتھ  چِھ  دِوان  تیٚلہِ  چِھ  تِم  لاگان  وَنُن  زِ  ٲخر  کٔمۍ  چیزن  چُھ  سُہ  رُکٲوِتھ  تھوومُت؟  بوٗزِو!  ییٚمہِ  دۅہ  اَمہِ  سزاہُک  وقت  ووت،  تیٚلہِ  ہیٚکہِ  نہ  سُہ  پتہٕ  کٲنٛسہِ  ہٕندِ  پھِرنہٕ  سٍتۍ  پھیٖرِتھ  تہٕ  سُے  چیز  یِیہِ  تہٕ  رَٹہِ  یِمن  گھیرس  منٛز،  یَتھ  یِم  ہزٕل  ٲسۍ  کران۔

Mirwaiz:
  بیٚیہِ  ہرگاہ  أسۍ  پتھ  نِمو  تِمن  نِشہِ  سُہ  عذاب  یمیُک  تِمن  وعدٕہ  یِوان  چُھ  کرنہٕ  گٕنزرٕنہٕ  آمتین  کینژھن  دۅہن  تام،  تِم  چھِ  بطورِ  استہزا  ونان  کُس  سنا  چیز  چُھ  تتھ  عذابس  پتھ  رٹان  واقع  سپدٕنہٕ  نِشہِ  یعنی  ہرگاہ  عذاب  کانہہ  چیزاہ  آسِہا  تیٚلہِ  آسِہا  نٲزِل  آمُت  کرنہٕ،  وارٕ  بوٗزِو  ییٚمہِ  دۅہ  سُہ  عذاب  پننِس  موقعس  پٮ۪ٹھ  تِمن  نٲزِل  سپدِ،  چُھنہٕ  سُہ  عذاب  کہ  پتھ  کیاہ  ییہِ  رٹنہٕ  تِمن  نِشہِ،  ولنہٕ  ییہِ  تِمن  سُہ  عذاب  پننِس  موقعس  پٮ۪ٹھ  یتھ  تِم  ٹھٹھہٕ  کران  ٲسۍ۔

Tahir:
  تہٕ  ہرگاہ  أسۍ  تِمَو  نِشہِ  کینٛژھن  مقرردۅہن  تام  عذاب  پتھ  رَٹون  تیٚلہِ  وَنن  تِم  یقینا  زِ  سُہ  کٔمۍ  چیزن  چُھ  رُکٲوِتھ  تھوومُت؟  خبردار!ییٚمہِ  دۅہ  سُہ  (عذاب)  تِمن  پیٚٹھ  یِیہِ،سُہ  یِیہِ  نہٕ (پتہٕ) یِمَو  نِشہِ  ڈالنہٕ  تہٕ  سُہ  (عذاب) وَلہِ  تِمن  نال  یَتھ  تِم  ہزٕل  ٲسۍ  کران۔

Transliteration:
  Walain akhkharn<u>a</u> AAanhumu alAAa<u>tha</u>ba il<u>a</u> ommatin maAAdoodatin layaqoolunna m<u>a</u> ya<u>h</u>bisuhu al<u>a</u> yawma yateehim laysa ma<u>s</u>roofan AAanhum wa<u>ha</u>qa bihim m<u>a</u> k<u>a</u>noo bihi yastahzioon<b>a</b>


Athar:
  اگر  أسۍ  کُنہِ  وقتہٕ  انسان  پننہِ  رحمت  سٍتۍ  نوازان  چِھن  تہٕ  پتہٕ  چِھن  بیٚیہِ  سُہ  تَمہِ  نِشہِ  محروٗم  کران،  تیٚلہِ  چُھ  سُہ  مایوس  گژھان  تہٕ  پتہٕ  چُھ  لاگان  ناشکری  کرٕنۍ۔

Mirwaiz:
  بیٚیہِ  ہرگاہ  أسۍ  اِنسانس  پننہِ  مہربٲنی  تہٕ  نعمتُک  مزٕہ  چھِ  ہاوان،  توپتہٕ  چھِس  سۅ  نعمت  اتھہٕ  ہیٚوان،  ضروٗر  چُھ  سُہ  ناامید  تہٕ  نا  شُکر  گذار  سپدان۔

Tahir:
  تہٕ  ہرگاہ  أسۍ  انسان  چِھن  پننہِ  طرفہٕ  رحمتُک  مزٕہ  وُچھناوان  پتہٕ  چِھ  أسۍسۅ  (کُنہِ  وجہ  کِنۍ)  واپس  نِوان  تیٚلہِ  چُھ  سُہ  سیٚٹھاہ  دل  ملوٗل  گژھان  (تہٕ)  ناشکرگزار  بنان۔

Transliteration:
  Walain a<u>th</u>aqn<u>a</u> alins<u>a</u>na minn<u>a</u> ra<u>h</u>matan thumma nazaAAn<u>a</u>h<u>a</u> minhu innahu layaoosun kafoor<b>un</b>


Athar:
  تہٕ  اگر  اَمہِ  مصیبت  پتہٕ  یُس  تَس  پٮ۪ٹھ  آمُت  اوس،  أسۍ  سُہ  نعمتُک  مزٕہ  چِھن  وُچھناوان،  تیٚلہِ  چُھ  وَنان  میٲنۍ  سٲری  رنج  تہٕ  غم  سپٕدۍ  ختم،  پتہٕ  چَھنہٕ  تس  پژھ  یِوان  تہٕ  کھسان  چُھس  بوش۔

Mirwaiz:
  بیٚیہِ  ہرگاہ  أسۍ  تس  اِنسانس  سختی  پتہٕ  یۅسہٕ  تِمن  وٲژ  مٕژ  ٲس  نعمژن  ہُند  مزٕہ  چھِ  ہاوان۔  ضروٗر  چھُ  تمہِ  ساعتہٕ  ونان  سختی  گٔیہِ  مےٚ  نِشہِ  دوٗر۔  وۅنۍ  آسہِ  نہٕ  سختی  کینہہ،  پٔزۍ  پٲٹھۍ  سُہ  چُھ  تکبُر  کران،  لوٗکن  پٮ۪ٹھ  فخر  بِہان  کرنہِ۔

Tahir:
  تہٕ  ہرگاہ  أسۍ  سُہ  (کُنہِ)  نعمتُک  مزٕہ  چِھن  وُچھناوان  تَمہِ  تکلیف  پتہٕ  یُس  تس  ووتمُت  اوس،تیٚلہِ  چُھ  ضرور  ونان  زِ  مے٘  روٗدنہٕ  کانٛہہ  تکلیف،بے  شک  چُھ  سُہ  سیٚٹھاہ  خۅش  سپدن  وول  (تہٕ)  فخرکرن  وول  (بنان)۔

Transliteration:
  Walain a<u>th</u>aqn<u>a</u>hu naAAm<u>a</u>a baAAda <u>d</u>arr<u>a</u>a massathu layaqoolanna <u>th</u>ahaba a<b>l</b>ssayyi<u>a</u>tu AAannee innahu lafari<u>h</u>un fakhoor<b>un</b>


Athar:
  اَمہِ  عیبہٕ  نِشہِ  اگر  پاک  چِھ،  تیٚلہِ  چِھ  بس  تِم  لُکھ  یِم  صبر  کرن  وٲلۍ  تہٕ  نیکو  کار  چِھ،  تہٕ  تِمے  چِھ  یِہندِ  خٲطرٕ  مغفرت  تہِ  چھےٚ  تہٕ  بوٚڈ  اجر  تہِ  چُھ۔

Mirwaiz:
  مگر  نہ  تِم  لوٗکھ  یِمو  ہمیشہ  پرتھ  حالس  پٮ۪ٹھ  صبر  کوٚر،  نعمژن  ہٕندِ  زوال  کہ  وقتہٕ  کوٚرُکھ  صبر۔  عطاۓ  نعمت  کہ  وقتہٕ  دوٚپُکھ  شکُر۔  بیٚیہِ  کریٚکھ  رٕژٕ  عملہٕ  تِمے  گٔے  تِم  یِہٕندِ  خٲطرٕ  بوٚڈ  مغفرت  تہٕ  بٔڈۍ  مزوٗرۍ  چھےٚ۔

Tahir:
  تِمَو  لُکو  وَرٲے  یِمَو  صبر  کۆر  بیٚیہِ  روٗدۍ  نیک  عملہٕ  کران،تِتھیٚن  لُکن  خٲطرٕ  چُھ  مغفرت  تہٕ  بۆڈ  اجر۔

Transliteration:
  Ill<u>a</u> alla<u>th</u>eena <u>s</u>abaroo waAAamiloo a<b>l</b><u>ssa</u>li<u>ha</u>ti ol<u>a</u>ika lahum maghfiratun waajrun kabeer<b>un</b>


Athar:
  اے  پیغمبرؐ،  یِنہٕ  یہِ  سپدِ  زِ  توٚہۍ  ترٲوِو  تِمو  چیزو  منٛزٕ  کانٛہہ  چیز  ﴿بیان  کرنہٕ  نِشہِ﴾  یِم  تۅہیہِ  کُن  وَحی  چِھ  یِوان  کرنہٕ،  تہٕ  اَتھ  کتھہِ  پٮ۪ٹھ  سپدیٚو  دِل  تنگ،  زِ  تِم  وَنن،  أمِس  شخصس  پٮ۪ٹھ  کیازِ  آو  نہٕ  کانٛہہ  خزانہٕ  نٲزِل  کرنہٕ؟  یا  یہِ  زِ،  أمِس  سٍتۍ  کیازِ  آو  نہٕ  کانٛہہ  فرشتہٕ؟  توٚہۍ  چِھو  محض  خبردار  کرن  وٲلۍ،  برونٹھ  کُن  چُھ  پرٛتھ  چیزُک  اختیار  تھاون  وول  اللہ  تعالیٰ۔

Mirwaiz:
  پس  شاید  چھِو  توٚہۍ  تراوُن  یژھان  کانہہ  حصہٕ  تِمو  احکامو  منٛزٕ  یِم  تۅہیہِ  کُن  نٲزِل  کرنہٕ  یِوان  چھِ،  بیٚیہِ  چھِو  توٚہۍ  تمہِ  مۅکھہٕ  دِل  تنگ  کروٕنۍ۔  کیاہ  یہِ  چھا  مُمکِن  کہ  توٚہۍ  کیاہ  ترٲوِو  تبلیغ  کرُن۔  یہِ  کتھ  چھےٚ  ظٲہر  کہ  توٚہۍ  ہیٛکِو  نہٕ  تہِ  ہرگِز  کٔرِتھ  پس  کیاہ  فٲیدٕہ  چُھ  دِل  تنگ  سپدُنُک۔  کیاہ  تُہٕندۍ  دِلِ  مُبارک  چھا  سپدان  تنگ  دُشمنن  ہٕندِ  یہِ  وننہٕ  سٍتۍ۔  یِم  دُشمن  کیاہ  چھِ  ونان  زِہرگاہ  یِم  پیغمبر  آسہن  تیٚلہِ  کونہٕ  چُھ  والنہٕ  یِوان  تِمن  پٮ۪ٹھ  خزانہٕ۔  یا  کونہٕ  چھِ  وسان  تِمن  سٍتۍ  ملک  تصدیق  کرنہٕ  خٲطرٕ۔  یِمو  کتھو  سٍتۍ  مہ  حض  سپدِو  توٚہۍ  دِل  تنگ،  توٚہۍ  چھِونہٕ  مگر  بیم  کروٕنۍ  لوٗکن۔  اللہ  تعالیٰ  ہٕے  چُھ  پرتھ  چیزس  پٮ۪ٹھ  اختیار  وول۔  تۅہیہِ  تمیُک  اختیار  چُھنہٕ۔  لہٰذا  کیازِ  چھِو  امہِ  سببہٕ  غمگین۔

Tahir:
  ٲخرچھا  یہِ  ممکن  زِ  (تِہندس  احمقانہ  مطالبس  پیٹھ)  ترٲوِو  تو٘ہۍ  تَمہِ  منٛزٕ  کینہہ  یہِ  تۅہیہِ  کُن  وحی  چُھ  کرنہٕ  آمُت  تہٕ  اَمہِ  سٍتۍ  ہی٘یہِ  تُہُنٛد  (پاک)  سیٖنہٕ  تنگ  سپدُن (اَمہِ  خیالہٕ) زِ  کفار  چِھ  یہِ  ونان  زِ  أمِس  (رسول  صلی  اللہ  علیہ  وسلمس)  پی٘ٹھ  کیازِ  آو  نہٕ  کانٛہہ  خزانہٕ  نٲزل  کرنہٕ  یا  کیازِ  آو  نہٕ  أمِس  سٍتۍ  کانٛہہ  فرشتہٕ!  (یہِ  چُھنہٕ  ہرگز  ممکن۔ اے  رسولِ  معظم!)  تو٘ہۍ  چِھو  صرف  کھۅژناون  وٲلۍ  (کٲنسہِ  چِھو  نہٕ  دنیٲوی  لالٕچ  یا  سزا  دِنہٕ  وٲلۍ)،  تہٕ  اللہ  تعالیٰ  چُھ  پۯ  تھ  چیزس  پی٘ٹھ  رٲچھدر۔

Transliteration:
  FalaAAallaka t<u>a</u>rikun baAA<u>d</u>a m<u>a</u> yoo<u>ha</u> ilayka wa<u>da</u>iqun bihi <u>s</u>adruka an yaqooloo lawl<u>a</u> onzila AAalayhi kanzun aw j<u>a</u>a maAAahu malakun innam<u>a</u> anta na<u>th</u>eerun wa<b>A</b>ll<u>a</u>hu AAal<u>a</u> kulli shayin wakeel<b>un</b>


Athar:
  کیا  یِم  چھا  وَنان  زِ  پیغمبرن  چھےٚ  یہِ  کتاب  پانے  بنٲومٕژ؟  ؤنِو،  اچھا،  کتھ  چھا  یہِ،  أنِو  تیٚلہِ  أتھۍ  ہِوۍ  داہ  سوٗرٕہ  بنٲوِتھ،  تہٕ  خُدایس  ورٲے  یِم  یِم  ﴿تُہٕندۍ  معبود﴾  چِھ  اگر  تِم  ہیٚکِیوٗکھ  مددٕ  خٲطرٕ  بُلٲوِتھ،  تیٚلہِ  بُلٲوِیوٗکھ  ﴿تِم  تہِ﴾  اگر  توٚہۍ  ﴿تِم  معبود  سمجھِنس  منٛز﴾  پٔزِیٲرۍ  چِھو۔

Mirwaiz:
  کیاہ  یِم  دُشمن  چھا  ونان  کہ  یہِ  قرآنِ  مجید  چُھ  یِمَو  یعنی  حضرتِ  محمد  صلی  اللہ  علیہ  و سلم  پنہٕ  نِی  طرفہٕ  ٹھہرومُت،  توٚہۍ  فرمٲوِیوکھ  ہرگاہ  تِی  چُھ  تیٚلہِ  أنتو  توٚہۍ  تہِ  داہ  سورٕہ  یِتھی  پننہِ  طرفہٕ  بنٲوِتھ،  بیٚیہِ  دِیتو  ناد  مددٕخٲطرٕ  یس  یس  توٚہۍ  ناد  ہیٚکِو  دِتھ  خدایس  ورٲے،  چھِوہے  توٚہۍ  پوٚز  ونان۔

Tahir:
  کیا  کفار  چھا  یہِ  ونان  زِ  پیغمبرن  چُھ  یہِ  (قرآن)  پانے  کۆرمُت  تیار،فرمٲوِیوٗکھ، تۆہۍ  (تہِ)  أنۍتو  أتھۍ  ہِوۍ  تیار  کرنہٕ  آمٕتۍ  داہ  سوٗرٕہ  تہٕ  اللہ  تعالیٰ  ہس  وَرٲے  یُس  تہِ  تۆہۍ  (پننہِ  مددٕ  خٲطرٕ)  ناد  دِتھ  أنِتھ  ہیٚکِیوٗن،  أنِیوٗن  اگر  تۆہۍ  پٔزۍیٲرۍ  چِھو۔

Transliteration:
  Am yaqooloona iftar<u>a</u>hu qul fatoo biAAashri suwarin mithlihi muftaray<u>a</u>tin wa<b>o</b>dAAoo mani ista<u>t</u>aAAtum min dooni All<u>a</u>hi in kuntum <u>sa</u>diqeen<b>a</b>


Athar:
  وۅنۍ  اگر  تِم  ﴿تُہٕندۍ  معبود﴾  تۅہیہِ  مددَس  چِھنہٕ  یِوان،  تیٚلہِ  زٲنِو  زِ  یہِ  چُھ  اللہ  تعالیٰ  سٕندِ  عِلمہٕ  سٍتۍ  نٲزِل  سپُدمُت،  بیٚیہِ  یہِ  زِ  خُدایس  ورٲے  چُھنہٕ  کانٛہہ  حقیقی  معبود۔  کیا  وۅنۍ  نوٚمرٲوِوٕہ  توٚہۍ  ﴿یتھ  امرِ  حقس  برونٛہہ  کنہِ﴾  پنُن  کلہٕ؟

Mirwaiz:
  پس  ہرگاہ  تِم  کینہہ  جواب  ونن  نہٕ  تۅہیہِ،  پس  زٲنِو  توٚہۍ  کہ  یہِ  قرآنِ  مجید  چُھ  نٲزِل  کرنہٕ  آمُت  خداے  سٕندِ  علمہٕ  بیٚیہِ  تِہٕندِ  قدرت  کٲملہٕ  سٍتۍ،  بیٚیہِ  کٔرِو  ییمیُک  تہِ  یقین  کہ  کانہہ  معبوداہ  چُھنہٕ  تس  معبودِ  برحقس  ورٲے  تِکیازِ  معبود  گژِھہ  آسُن  الوہیت  کین  صِفاتن  اندر  کٲمِل۔  ہرگاہ  تس  ورٲے  بیٚیہِ  کانہہ  آسِہا،  تس  آسِہا  تیٚلہِ  پوٗرٕ  قدرت  تہٕ  تمہِ  پوٗرٕ  قدرت  سٍتۍ  کرِ  ہا  سُہ  تۅہیہِ  قرآنِ  مجیدُک  مِثل  پیش  کرنس  اندر  مدد۔  اے  کٲفرو  توٚہۍ  سپدِو  وۅنۍ  مِثل  انہٕ  نس  منٛز  عٲجِز  ﴿لہٰذا  سپُد  مسلہ  توحید  ورسالت  ثٲبِت  ﴾  کیاہ  امہِ  پتہٕ  تہِ  کٔرِوٕہ  توٚہۍ  پژھ  کِنہٕ  نہ۔

Tahir:
  (اے  مسلمانو!)  وۅنۍ  ہرگاہ  تِم  تُہٕنز  کتھ  مانن  نہٕ  تیٚلہِ  تھٲوِو  پَژھ  زِ  قرآن  چُھ  فقط  اللہ  تعالیٰ  سٕنٛدِ  عِلمہٕ  سٍتۍ  نٲزل  آمُت  کرنہٕ  بیٚیہِ  یہِ  زِ  تس  وَرٲے  چُھنہٕ  کانٛہہ  معبود،تیٚلہِ  کیا  (وۅنۍ)  روٗزِوٕہ  تۆہۍ  اسلامس  پیٚٹھ  (ثٲبت  قدم)۔  

Transliteration:
  Fai llam yastajeeboo lakum fa<b>i</b>AAlamoo annam<u>a</u> onzila biAAilmi All<u>a</u>hi waan l<u>a</u> il<u>a</u>ha ill<u>a</u> huwa fahal antum muslimoon<b>a</b>


Athar:
  یِم  لُکھ  بس  ییٚمہِ  دنیا چہِ  زندگی  تہٕ  اَمہِ  کین  مٲرۍ  مَنزرن  ہٕندۍ  طٲلب  چِھ  آسان،  تِہنزِ  کار  گُزٲری  ہُند  پھل  چِھ  أسۍ  تِمن  ییٚتی  دِوان،  تہٕ  اتھ  چَھنہٕ  تِمن  سٍتۍ  کانٛہہ  کمی  یِوان  کرنہٕ۔

Mirwaiz:
  یُس  اکھاہ  پننیو  رٕژو  عملو  أندرٕ  محض  دنیاچہِ  زندگی  ہُند  فٲیدٕہ  تُلن  یژِھہ  بیٚیہِ  تمہِ  چِی  آرٲیش  حٲصِل  کرٕنۍ  یژِھہ،  شہرت  ہِش،  نیک  نٲمِی  ہِش،  عزت  وجاہ  ہیوٗ۔  ٲخرت  حٲصِل  کرنٕچ  آسنہٕ  تس  نیتھٕے،  ادٕ  أسۍ  دِمو  پوٗرٕ  تِمن  عملن  ہٕنٛز  مزوٗریاہ  دنیاہس  اندر۔  تِمن  یِیہِ  نہٕ  تتھ  اندر  کُنہِ  قسمہٕ  کٔمی  کرنہٕ۔

Tahir:
  یِم  لُکھ (فقط) دنیٲوی  زندگی  تہٕ  اَمہِ  کہ  زینتٕکۍ  (پٲراوٕکۍ)  طلب  گار  چِھ،  أسۍ  چِھ  تِہِندیٚن  اعمالن  ہُنٛد  پوٗرِ  پوٗر  بدلہٕ  تِمن  ییٚتھۍ  دنیاہس  منٛز  دِوان  تہٕ  تِمن  چھَنہٕ  اَتھ  (دنیاکِس  معاوضس)  منٛز  کانٛہہ  کمی  یِوان  دِنہٕ۔

Transliteration:
  Man k<u>a</u>na yureedu al<u>h</u>ay<u>a</u>ta a<b>l</b>dduny<u>a</u> wazeenatah<u>a</u> nuwaffi ilayhim aAAm<u>a</u>lahum feeh<u>a</u> wahum feeh<u>a</u> l<u>a</u> yubkhasoon<b>a</b>


Athar:
  ٲخرتس  منٛز  چُھنہٕ  یِمن  لُکن  خٲطرٕ  نارٕ  ورٲے  بیٚیہِ  کِہِنۍ،  ﴿تَتہِ  سپدِ  معلوم  زِ﴾  یِکینژھاہ  تِمو  دُنیا ہس  منٛز  بنوو،  سُہ  سورُے  گوٚو  مِلیامیٹ  تہٕ  وۅنۍ  چُھ  تِہُند  سورُے  کوٚرمُت  کرٛوومُت  محض  بٲطِل۔

Mirwaiz:
  یِمے  لوٗکھ  گٔے  تِم  یِمن  نہٕ  ٲخرتس  اندر  کینہہ  تہِ  آسہِ  نارٕ  ورٲے،  بیٚیہِ  گژِھہ  ضایع  تہِ  سورُے  یہِ  تِم  کران  ٲسۍ  رٕژٕ  کامیو  أندرٕ  دنیاہس  اندر،  بیٚیہِ  گژِھہ  تہِ  سورُے  خراب  تہٕ  تباہ،  یہِ  تِم  کران  ٲسۍ  رٕژٕو  عملو  أندرٕ۔  کیازِ  نیت  تِہٕنز  ٲسۍ  خراب۔

Tahir:
  یِم  چِھ  تِم  لُکھ  یہِندِ  خٲطرٕ  ٲخرتس  منٛز  کِہِنۍ (حصہٕ) چُھنہٕ (جہنم  کہ) نارٕ  وَرٲے،تہٕ  تِم  سٲری  (اعمال  گٔے  پننہِ  اُخروی  اجرٕ  کہ  حساب  کِنۍ) ضایع  یِم  تِمَو  دنیاہس  منٛز  انجام  ٲسۍ  دِتِمٕتۍ  تہٕ  سُہ (سورُے  کینہہ) سپُد  بٲطل  تہٕ  بے  کار  یہِ  تِم  کران  ٲسۍ  روٗدِمٕتۍ (تِکیازِ  تِہُنٛد  حساب  چُھ  پوٗرٕ  اجرٕ  سان  دنیاسٕے  منٛز  مۅکلاونہٕ  آمُت  تہٕ  ٲخرتس  کِیُت  روٗدنہٕ  کِہِنۍ)۔

Transliteration:
  Ol<u>a</u>ika alla<u>th</u>eena laysa lahum fee al<u>a</u>khirati ill<u>a</u> a<b>l</b>nn<u>a</u>ru wa<u>h</u>abi<u>t</u>a m<u>a</u> <u>s</u>anaAAoo feeh<u>a</u> wab<u>at</u>ilun m<u>a</u> k<u>a</u>noo yaAAmaloon<b>a</b>


Athar:
  پتہٕ  سُہ  شخص  یُس  پننِس  ربّ  سٕندِ  طرفہٕ  اکھ  صاف  شہادت  تھاوان  اوس  ﴿یعنی  ییٚمِس  خۅد  پننِس  وجودس  منٛز،  تہٕ  زمین  و  آسمان  کِس  ساختس  منٛز،  بیٚیہِ  کائنات  کِس  نظم  و  نسقس  منٛز  اَمہِ  کتھہِ  ہٕنز  ٹاکارٕہ  شہادت  ٲس  میلان  زِ  ییٚمہِ  دُنیا ہُک  خالق،  مالک،  پروردگار  بیٚیہِ  حٲکِم  تہٕ  فرماں روا  چُھ  صرف  اکھ  اللہ  تعالیٰ،  پتہٕ  ییٚمہِ  سُند  دِل  یِمے  شہادتہٕ  وُچھِتھ  گۅڈے  اوس  یہِ  گوٲہی  تہِ  دِوان  زِ  ییٚمہِ  زندگی  پتہٕ  گژِھہ  بیٚیہِ  کانٛہہ  زندگی  ضرور  آسٕنۍ  یَتھ  منٛز  انسان  پننِس  خُدایس  پننیٚن  عملن  ہُند  حساب  دِیہِ،  تہٕ  پننہِ  کرِمَتہِ  کرٛاوِمتِیُک  رَٹہِ  جزا  تہٕ  سزا۔﴾  اَمہِ  پتہٕ  آو  اَکھ  گواہ  تہِ  پروردگارٕ  سٕندِ  طرفہٕ  ﴿اَمہِ  شہادت  کِس  تٲییدس  منٛز۔﴾  ﴿یعنی  قرآن،  ییٚمۍ  اَمہِ  فکری  تہٕ  عقلی  شہادتُک  تٲیید  کوٚر  تہٕ  أمِس  ووٚنُن  زِ  پٔزپٲٹھۍ  چھےٚ  حقیقت  سۅے  ییٚمیُک  نِشان  ژےٚ  کائناتس  تہٕ  پننہِ  نفسہٕ  کیٚن  آثارن  منٛز  لوٚبمُت  چھُے﴾  تہٕ  اَمہِ  برونٛہہ  ٲس  موسیٰ  علیہ  السلامن  ہٕنز  کتاب  رہنما  تہٕ  رحمت  کہ  طور  تہِ  موجود  ﴿کیا  سُتہِ  ہیٚکیا  دُنیا  پرستن  ہٕندۍ  پٲٹھۍ  اَتھ  انکار  کٔرِتھ؟﴾  یِتھۍ  لُکھ  اَنن  اَتھ  پٮ۪ٹھ  ضرور  ایمان۔  تہٕ  انسٲنی  گروہَو  منٛزٕ  یُس  اکھاہ  اتھ  انکار  کرِ،  تیٚلہِ  ییٚمہِ  جایہِ  ہُند  تَس  خٲطرٕ  وعدٕہ  چُھ  سُہ  چُھ  جہنم،  لہٰذا،  اے  پیغمبر،  توٚہۍ  گٔژھۍزیٚو  نہٕ  امہِ  چیزٕ  طرفہٕ  کُنہِ  شکس  منٛز،  یہِ  چُھ  حق  تُہٕندِس  ربّ  سٕندِ  طرفہٕ۔  مگر  اکثر  لُکھ  چِھنہٕ  مانان۔

Mirwaiz:
  کیاہ  مُنکِرِ  قرآن  کریا  برابری  تس  شخصس  سٍتۍ  یُس  قرآنِ  مجیدس  پٮ۪ٹھ  قٲیِم  روٗزِتھ  آسہِ  یُس  قرآنِ  مجید  تِہٕندِس  پروردِگارٕہ  سٕندِ  طرفہٕ  ووتمُت  چُھ۔  بیٚیہِ  چُھ  یتھ  قرآنِ  مجیدس  سٍتۍ  امہِ  کِس  حق  تہٕ  پوٚز  آسنس  پٮ۪ٹھ  گواہ  تہِ۔  سُہ  گوٚو  ییمیُک  فصیح  وبلیغ  آسُن،  تمہِ  درجِکۍ  لوٗکھ  چھِ  تمکہِ  مقابلہٕ  کرنہٕ  نِشہِ  عٲجز۔  یہِ  گٔیہِ  دلیل  عقلی،  بیٚیہِ  چھےٚ  امہِ  بروںٹھ  اکھ  کتاباہ  یۅسہٕ  حضرتِ  موسیٰ  ہس  پٮ۪ٹھ  نٲزِل  سپٕز  مٕژ  چھےٚ  امچہِ  گوٲہی  ہٕندِ  خٲطرٕ  موجود۔  یۅسہٕ  کتاب  احکام  بیان  کرنٕکہ  اعتبارٕہ  امام  چھےٚ۔  تِمن  احکامن  پٮ۪ٹھ  یس  اجر  وثواب  حٲصل  سپدِ  تمہِ  اعتبارٕ  چھےٚ  رحمت۔  یہِ  گٔیہِ  دلیل  نقلی۔  یِموٕے  دۅشویو  دلیلو  سٍتۍ  سپُد  ثٲبت  قرآنِ  مجیدُک  پوٚز  تہٕ  صحیح  آسُن،  یِم  لوٗکھ  یِمن  ہٕنز  ذکر  کرنہٕ  آیہِ  چھِ  اتھ  قرآنِ  مجیدس  پژھ  کران،  بیٚیہِ  یِم  لوٗکھ  قرآنِ  مجیدس  انکار  چھِ  کران  بیٚیو  فرقو  یعنی  کٲفرو  أندرٕ،  پس  نارِ  جہنم  چھےٚ  تِہٕندِ  واتنٕچ  جاے۔  پس  کِتھہٕ  پٲٹھۍ  ہیٚکہ  قرآنِ  مجیدس  پژھ  کر  وُن  برابر  ٲسِتھ،  پس  مہ  آس  ژٕ  اے  مخٲطِب  امہِ  کِس  شکس  اندر  واقع  سپدٕ  وُن،  بیشک  یہِ  چھےٚ  پٔزکِتاب  یۅسہٕ  چٲنِس  پروردِگارٕہ  سٕندِ  طرفہٕ  وٲژمٕژ  چھےٚ،  مگر  باوجودآں  چھِ  وارِیاہ  لوٗکھ  یِم  نہٕ  اتھ  پژھ  کران  چھِ۔

Tahir:
  سُہ  شخص  یُس  پننِس  ربّ  سٕنٛدِ  طرفہٕ  ٹاکارٕہ  دلیلہِ  پیٚٹھ  چُھ،  بیٚیہِ  چُھ  اللہ  تعالیٰ  سٕنٛدِ  طرفہٕ  اَکھ  گواہ  (قرآن)  تہِ  أمِس  شخصہٕ  سٕندِ  تٲیید  تہٕ  تقویت  خٲطرٕ  آمُت  تہٕ  اَمہِ  برونٛہہ  (آسہِ)  موسیٰ  (علیہ  السلام) سٕنز  کتاب  (تورات)  تہِ  یۅسہٕ  رہنما  تہٕ  رحمت  ٲس  (آمٕژ)  یِمے  لُکھ  چِھ  یَتھ  (قرآنس)  پیٚٹھ  ایمان  انان،کیا  (یہِ)  تہٕ (کٲفر)  فرقو  منٛزٕ  سُہ  شخص  یُس  ییٚمِیُک  (یعنی  قرآنُک)  منکر  چُھ (ہیٚکنہٕ  برابر  ٲسِتھ)  ییٚلہِ  زن  جہنمُک  نارتمۍ  سُنٛد  ٹھکانہٕ  چُھ،لہٰذا  (اے  بوزن  والہِ!)  ژے٘  پٔزی  زِ  ژٕ  گژھکھ  نہٕ  اَتھ  متعلق  رَژھ  تہِ  شکس  منٛز  روزُن،بے  شک  چُھ  یہِ  (قرآن)  چٲنِس  ربّ  سٕنٛدِ  طرفہٕ  حق  البتہ  اکثر  لُکھ  چِھنہٕ  ایمان  انان۔

Transliteration:
  Afaman k<u>a</u>na AAal<u>a</u> bayyinatin min rabbihi wayatloohu sh<u>a</u>hidun minhu wamin qablihi kit<u>a</u>bu moos<u>a</u> im<u>a</u>man wara<u>h</u>matan ol<u>a</u>ika yuminoona bihi waman yakfur bihi mina ala<u>h</u>z<u>a</u>bi fa<b>al</b>nn<u>a</u>ru mawAAiduhu fal<u>a</u> taku fee miryatin minhu innahu al<u>h</u>aqqu min rabbika wal<u>a</u>kinna akthara a<b>l</b>nn<u>a</u>si l<u>a</u> yuminoon<b>a</b>


Athar:
  تہٕ  تَس  شخصس  کھۅتہٕ  بوٚڈ  ظٲلِم  کُس  آسہِ  یُس  خُدایس  پٮ۪ٹھ  اَپُز  کھالہِ؟  ﴿یعنی  یہِ  وَنہٕ  زِ  خُدایس  سٍتۍ  چِھ  خُدٲئی  تہٕ  بندگی  منٛز  باقی  تہِ  شریک۔  یا  وَنہِ  یہِ  زِ  خُدایس  چَھنہٕ  پننیٚن  بندن  ہٕندِس  ہدایتس  تہٕ  گمرٲہی  سٍتۍ  کانٛہہ  دلچسپی،  تہٕ  تٔمۍ  چَھنہٕ  کانٛہہ  کتاب  تہٕ  کانٛہہ  نبی  سانہِ  ہدایتہٕ  خٲطرٕ  سوٗزمُت،  بلکہ  چِھن  أسۍ  آزاد  ترٛٲوِمٕتۍ  زِ  یِم  طریقہٕ  أسۍ  ییٚژھو  تِم  ہیٚکو  پننہِ  زندگی  منٛز  وَرتٲوِتھ۔  یا  وَنہِ  یہِ  زِ  خُداین  چِھ  أسۍ  بٔلۍ  گِندِنہٕ  رٔنگۍ  پٲدٕ  کٔرِمٕتۍ  تہٕ  یِتھے  پٲٹھۍ  کرِ  اَسہِ  ختم  تہِ،  تَس  برونٛہہ  کنہِ  چَھنہٕ  اَسہِ  کانٛہہ  جواب  دہی  تہٕ  نہ  چُھ  جزا  تہٕ  نَہ  چُھ  سزا﴾  یِتھۍ  لُکھ  سپدن  پننِس  ربّ  سٕندِس  دربارس  منٛز  پیش،  تہٕ  گواہ  دِن  شہادت  زِ  یِم  چِھ  تِم  لُکھ  یِمو  پننِس  ربّس  پٮ۪ٹھ  اَپُز  اوس  کھولمُت۔  بوٗزِو!  اللہ  تعالیٰ  سٕنز  لعنت  چھےٚ  ظٲلِمن  پٮ۪ٹھ۔  ﴿اندازِ  بیان  نِشہِ  چُھ  ظٲہر  زِ  یہِ  کتھ  یِیہِ  ٲخرتس  منٛز  تِہنزِ  پیشی  ہٕندِس  موقعس  پٮ۪ٹھ  وَننہٕ﴾

Mirwaiz:
  بیٚیہِ  کُس  اکھ  چُھ  یوٗت  ظٲلِم  تس  شخصہٕ  سٕندِ  کھوتہٕ  ییٚمۍ  اپٕز نوٚروو  کُنِس  خدایس  پٮ۪ٹھ،  توحیدس،  قرآنِ  مجیدس،  رسولِ  کریمس  صلی  علیہ  و  سلمس  انکار  کرنہٕ  سٍتۍ،  تِمے  کیاہ  یِن  پننِس  پروردِگارس  برونٹھ  کُن  اننہٕ  مفتری  آسنٕکہ  حثیتہٕ،  تمی  ساعتہٕ  کیاہ  ونن  گواہ  یعنی  تِم  ملٲیک  یِم  لوٗکن  ہٕندین  اعمالن  پٮ۪ٹھ  گواہ  چھِ  یِمے  لوٗکھ  کیاہ  گٔے  یِمو  اپُز  نوٚروو،  اپُز  کتھہٕ  لاجکھ  پننِس  پروردِگارس  پٮ۪ٹھ،  سٲرِی  بوٗزِو  وارٕ  کہ  یِتھنٕے  ظٲلِمن  پٮ۪ٹھ  چھےٚ  خداے  سٕنٛز  زیادٕہ  لعنت۔

Tahir:
  تہٕ  تس  کھۅتہٕ  بۆڈ  ظٲلم  کُس  ہیٚکہِ  ٲسِتھ  یُس  اللہ  تعالیٰ  ہس  پیٚٹھ  اَپُز  بہتان  چُھ  کھالان،یِتھی  لُکھ  یِن  پننِس  ربّ  سٕنٛدِس  دربارس  منٛز  پیش  کرنہٕ  تہٕ  گواہ  وَننٛ،  یِمَے  چِھ  تِم  لُکھ  یِمَو  پننِس  ربّس  پیٚٹھ  اَپُز  اوس  وۆنمُت،زٲنِتھ  تھٲوِو  زِ  ظٲلمن  پیٚٹھ  چھے٘  اللہ  تعالیٰ  سٕنز  لعنت۔

Transliteration:
  Waman a<i><u>th</u></i>lamu mimmani iftar<u>a</u> AAal<u>a</u> All<u>a</u>hi ka<u>th</u>iban ol<u>a</u>ika yuAAra<u>d</u>oona AAal<u>a</u> rabbihim wayaqoolu alashh<u>a</u>du h<u>a</u>ol<u>a</u>i alla<u>th</u>eena ka<u>th</u>aboo AAal<u>a</u> rabbihim al<u>a</u> laAAnatu All<u>a</u>hi AAal<u>a</u> a<b>l</b><i><u>thth</u></i><u>a</u>limeen<b>a</b>


Athar:
  تِمن  ظٲلِمن  پٮ۪ٹھ  یِم  اللہ  تعالیٰ  سٕنزِ  وَتہِ  نِشہِ  لُکن  رُکاوان  چِھ،  تٔمۍ  سٕنز  وَتھ  چِھ  ۂج  کرٕنۍ  یژھان،  بیٚیہِ  چِھ  ٲخرتس  انکار  کران۔

Mirwaiz:
  یِم  پانہٕ  کٲفر  تہٕ  ظٲلِم  ٲسِتھ  بیٚین  لوٗکن  ٲسۍ  خداے  سٕنٛزِ  وتہِ  نِشہِ  پتھ  رٹان۔  بیٚیہِ  ٲسۍ  تلاش  کران  تتھ  وتہِ  منٛز  گوٚژھ  ظٲہر  سپدُن  کانہہ  ہجراہ،  بیٚیہِ  ٲسۍ  تِم  ٲخرتس  تہِ  انکار  کران۔

Tahir:
  یِم  لُکھ (دۆیِمیٚن)  اللہ  تعالیٰ  سٕنزِ  وَتہِ  نِشہِ  رُکاوان  چِھ  تہٕ  اَتھ  منٛز  چِھ  ہجر  ژھانڈان،تہٕ  تِمے  لُکھ  چِھ  ٲخرتس  انکار  کرن  وٲلۍ۔

Transliteration:
  Alla<u>th</u>eena ya<u>s</u>uddoona AAan sabeeli All<u>a</u>hi wayabghoonah<u>a</u> AAiwajan wahum bi<b>a</b>l<u>a</u>khirati hum k<u>a</u>firoon<b>a</b>


Athar:
  تِم  ٲسۍ  نہٕ  زمینس  منٛز  خُدایس  بے بس  کرن  وٲلۍ،  تہٕ  نَہ  اوس  اللہ  تعالیٰ  سٕندِس  مقابلس  منٛز  تِہُند  کانٛہہ  مددگار،  تِمن  یِیہِ  وۅنۍ  دۅگنہٕ  عذاب  دِنہٕ،  تِم  نَہ  ٲسۍ  کٲنٛسہِ  ہُند  بوزانٕے،  تہٕ  نہ  اوس  تِمن  پانہٕ  کینٛہہ  فِکرِ  تران۔

Mirwaiz:
  یِم  لوٗکھ  ہیٚکن  نہٕ  تنگ  أنِتھ  اورٕ  یور  ژٔلِتھ  تمام  روے  زمینس  اندر۔  ییٚمہِ  ساعتہٕ  یِمن  گرفتاری  ہُند  وقت  واتہِ،  بیٚیہِ  آسہِ  نہٕ  تِمن  خدایس  ورٲے  کانہہ  دوستاہ  یُس  مۅکلٲوِتھ  ہیٚکہِ  ہکھ،  یِمن  ییہِ  کرنہٕ  بیٚین  ہٕندِ  کھوتہٕ  دۅگنہٕ  عذاب۔  اکھ  پننہِ  گُمرٲہی  ہُند  بیٚیہِ  بیٚین  لوٗکن  گُمراہ  کرنُک،  ٲسِنہٕ  یِم  سخت  نفر  تہٕ  کن  پزن  کتھن  کُن  تھاوان  تہٕ  بوٗزِتھ  ہیٚکان۔  بیٚیہِ  ٲسِنہٕ  یِمن  سخت  عنادٕ  کہ  سببہٕ  سیٚز  وتھ  یِوان  دِریںٹھۍ۔

Tahir:
  یِم  لُکھ  چِھنہٕ (اللہ  تعالیٰ  ہس) زمینس  منٛز  عٲجز  کٔرِتھ  ہیٚکن  وٲلۍ  تہٕ  نَہ  چُھ  یہِندِخٲطرٕاللہ  تعالیٰ  ہس  وَرٲے  کانہہ  مددگار۔یہِندِ  خٲطرٕ  یِیہِ  عذاب  دۅگنہٕ  کرنہٕ (تِکیازِ) نَہ  اوس  تِمن  (حقٕچ  کتھ) بوزنُک  طاقت  تہٕ  نَہ  ٲسۍ (حق) وُچِھتھٕے  ہیٚکان۔

Transliteration:
  Ol<u>a</u>ika lam yakoonoo muAAjizeena fee alar<u>d</u>i wam<u>a</u> k<u>a</u>na lahum min dooni All<u>a</u>hi min awliy<u>a</u>a yu<u>da</u>AAafu lahumu alAAa<u>tha</u>bu m<u>a</u> k<u>a</u>noo yasta<u>t</u>eeAAoona a<b>l</b>ssamAAa wam<u>a</u> k<u>a</u>noo yub<u>s</u>iroon<b>a</b>


Athar:
  یِم  چِھ  تِم  لُکھ  یِمو  پنُن  پان  پانہٕ  ترٛوو  خسارس  منٛز۔  تہٕ  تہِ  سورُے  روو  تِمن  یِکینژھاہ  تِمو  بنوومُت  اوس۔

Mirwaiz:
  یِمے  لوٗکھ  کیاہ  گٔے  تِم  یِمو  نقصان  کوٚر  پننین  پانن  بیٚیہِ  راوِ  تِمن  تِمہٕ  سارے  کتھہٕ،  یِم  ٹھہراوان  ٲسۍ  بیٚیہِ  تِم  سٲرِی  معبودانِ  بٲطِل  یِمن  پرستش  کران  ٲسۍ۔  وٕنکیٚن  آکھ  نہٕ  کانہہ  تہِ  بکار۔

Tahir:
  یِمے  لُکھ  چِھ  یِمَو  پننیٚن  نفسن  نقصان  واتنوو  تہٕ  یِم  بہتان  تِم  گڈان  ٲسۍ  تِم  رٲوۍتِمن (سٲری)۔

Transliteration:
  Ol<u>a</u>ika alla<u>th</u>eena khasiroo anfusahum wa<u>d</u>alla AAanhum m<u>a</u> k<u>a</u>noo yaftaroon<b>a</b>


Athar: اَتھ منٛز چُھنہٕ رَژھ تہِ شک زِ تِمے روزن ٲخرتس منٛز سارِوٕے کھۅتہٕ خسارس منٛز۔
Mirwaiz: لٲزمی چھےٚ یہِ کتھ کہ ساروٕے أندرٕ چھِ یِمے یقیناً سٮ۪ٹھاہ تاون زد۔
Transliteration: L<u>a</u> jarama annahum fee al<u>a</u>khirati humu alakhsaroon<b>a</b>
Tahir:
  یہِ  چُھ  بالکل  حق  زِ  پٔزۍپٲٹھۍ  چِھ  تِمَے  لُکھ  ٲخرتس  منٛز  سارِوٕے  کھۅتہٕ  زیادٕہ  خسارٕہ  تُلن  وٲلۍ۔


Athar:
  روٗدۍ  تِم  لُکھ  یِمو  ایمان  اوٚن  تہٕ  یِمو  نیک  عملہٕ  کرِ  تہٕ  پننِس  ربّ  سٕندی  روٗدۍ  بٔنِتھ،  تیٚلہِ  چِھ  پٔزپٲٹھۍ  تِم  جنّتی  لُکھ،  تہٕ  ہمیشہ  روزن  جنتس  منٛز۔

Mirwaiz:
  بیشک  یِمو  لوٗکو  ایمان  اوٚن  بیٚیہِ  کریٚکھ  رٕژٕ  عملہٕ،  بیٚیہِ  کوٚرُکھ  رجوع  عٲجِزی  سان،  دِلہٕ  کِنۍ  پننِس  پروردِگارس  کُن،  یِمے  چھِ  جنتٕکۍ  لوٗکھ،  تِمے  روزن  تِمن  جنتن  اندر  ہمیشہ۔

Tahir:
  بے  شک  یِمَو  لُکو  ایمان  اۆن  تہٕ  نیک  عملہٕ  روٗدۍ  کران  بیٚیہِ  روٗدۍ  پننِس  ربّس  برونٛہہ  کنہِ  عٲجزی  کران  یِمَے  لُکھ  چِھ  اہلِ  جنت  تِم  چِھ  تَتھ  منٛز  ہمیشہ  روزن  وٲلۍ۔

Transliteration:
  Inna alla<u>th</u>eena <u>a</u>manoo waAAamiloo a<b>l</b><u>sa</u>li<u>ha</u>ti waakhbatoo il<u>a</u> rabbihim ol<u>a</u>ika a<u>s</u><u>ha</u>bu aljannati hum feeh<u>a</u> kh<u>a</u>lidoon<b>a</b>


Athar:
  یِمن  دۅشوٕنۍ  فریقن  ہٕنز  مثال  چھےٚ  تِژٕھے  زَنتہٕ  اکھ  انسان  آسہِ  اوٚن  تہٕ  زوٚر،  تہٕ  بیاکھ  آسہِ  گاشدار  تہٕ  بوزن  وول،  کیا  یِم  دۅشوے  ہیٚکنہٕ  یکساں  ٲسِتھ؟  کیا  توٚہۍ  چِھو  نا  ﴿اَمہِ  مثالہِ  سٍتۍ﴾  کانٛہہ  سبق  رٹان؟

Mirwaiz:
  مِثال  دۅشوٕنۍ  جماعتن  باایمانن  تہٕ  کٲفرن  ہٕنٛز  چھےٚ۔  اکھ  شخصاہ  چُھ  اوٚن  تہِ  زوٚر  تہِ  ﴿یہِ  گٔیہِ  کٲفرٕ  سٕنٚز  مِثال﴾  بیاکھ  شخصاہ  چُھ  ووٚن  تہ،  بوزٕ  وُن  تہِ  ﴿یہِ  گٔیہِ  باایمان  سٕنز  مِثال﴾،  کیاہ  یِم  دۅشوے  چھا  برابرٕے  مِثالہِ  اندر۔  کیاہ  توٚہۍ  چھِوٕ  یِمن  دۅن  جماعتن  اندر  یہِ  فرق  زانان۔

Tahir:
  (کٲفر  تہٕ  مسلمان)  دۅشوٕنۍ  فریقن  ہٕنٛز  مثال  چھے٘  أنۍ  سٕنز  تہٕ  زٔرۍسٕنز  تہٕ  (اَتھ  برعکس)  وُچھن  وٲلۍ  سٕنز  تہٕ  بوزن  وٲلۍ  سٕنز  ہِش۔کیا  دۅشوٕنۍ  ہُنٛد  حال  چھا  برابر؟  کیا  تۆہۍ  چِھو  نا  تیٚلہِ  (تہِ)  نصیحت  قبول  کران؟

Transliteration:
  Mathalu alfareeqayni ka<b>a</b>l<b></b>aAAm<u>a</u> wa<b>a</b>la<u>s</u>ammi wa<b>a</b>lba<u>s</u>eeri wa<b>al</b>ssameeAAi hal yastawiy<u>a</u>ni mathalan afal<u>a</u> ta<u>th</u>akkaroon<b>a</b>


Athar:
  ﴿تہٕ  یتھی  حالات  ٲسۍ  ییٚلہِ﴾  اَسہِ  نوحؑ  تٔمۍ  سٕندِس  قومس  کُن  سوٗزمُت  اوس،  ﴿تٔمۍ  ووٚن﴾  بہٕ  چُھسَو  توٚہۍ  لُکھ  صاف  صاف  خبردار  کران۔

Mirwaiz:
  بیٚیہِ  سوز  اسہِ  بیشک  حضرتِ  نوح  پننِس  قومس  کُن،  اے  قوم  بیشک  بہٕ  چُھس  تُہٕندِ  خٲطرٕ  بیم  کرٕ  وُن  نٔنۍ  پٲٹھۍ،  یۅہے  پیغام  واتناوُن  کہ۔  

Tahir:
  تہٕ  بے  شک  سوٗزۍ  اَسہِ  نوح (علیہ  السلام) تِہِندِس  قومس  کُن (تِمَو  وۆن  تِمنٛ)،بہٕ  چُھس  تُہٕندِ  خٲطرٕ  ٹاکارٕہ  کھۅژناون  وول (بٔنتِھ  آمُت)۔

Transliteration:
  Walaqad arsaln<u>a</u> noo<u>h</u>an il<u>a</u> qawmihi innee lakum na<u>th</u>eerun mubeen<b>un</b>


Athar:
  خُدایس  ورٲے  مَہ  کٔرِو  کٲنٛسہِ  ہٕنز  عبادت  نَتہٕ  چُھ  مےٚ  اندیشہِ  زِ  تۅہیہِ  پٮ۪ٹھ  یِیہِ  اکہِ  دۅہ  دگ  تُلوُن  عذاب۔

Mirwaiz:
  کہ  مہ  کٔرِو  کٲنسہِ  ہٕنٛز  عبادت  معبودِ  برحقس  ورٲے،  بہٕ  چُھس  کھوژان  تُہٕندِ  خٲطرٕ  ﴿  ہرگاہ  توٚہۍ  تس  ورٲے  کٲنسہِ  ہٕنٛز  پرستش  کٔرِو﴾  کُڈرِ  دۅہکِس  عذابس  سُہ  گو  قیامتُک  دۅہ۔

Tahir:
  زِ  تۆہۍ  مَہ  کٔرِواللہ  تعالیٰ  ہس  ورٲے  کٲنسہِ  ہٕنز  عبادت،مے٘  چُھ  تۅہیہِ  پیٚٹھ  سخت  دۅہ  کہ  عذابُک  (ینُک) خوف۔

Transliteration:
  An l<u>a</u> taAAbudoo ill<u>a</u> All<u>a</u>ha innee akh<u>a</u>fu AAalaykum AAa<u>tha</u>ba yawmin aleem<b>in</b>


Athar:
  درجواب  ووٚن  تٔمۍ  سٕندِ  قوم  کیو  سردارو،  یِمو  تٔمۍ  سٕنز  کتھ  ماننہٕ  نِشہِ  انکار  اوس  کوٚرمُت۔  سانہِ  نظرِ  منٛز  چُھکھ  نہٕ  ژٕ  اَمہِ  وَرٲے  کِہِنۍ  زِ  اکھ  انسان  چُھکھ  سٲنۍ  پٲٹھۍ۔  تہٕ  أسۍ  چِھ  وُچھان  زِ  سانہِ  قومہٕ  منٛزٕ  کٔر  بس  تِمو  یِم  اَسہِ  نِشہِ  اَراذِل  ﴿ؤسۍ  پایہِ﴾  ٲسۍ  سونچنہٕ  سمجھنہٕ  ورٲے  چٲنۍ  پیروی  اختیار۔  تہٕ  أسۍ  چِھنہٕ  کانٛہہ  تِیُتھ  چیز  تہِ  لبان،  یتھ  منٛز  توٚہۍ  اَسہِ  کھۅتہٕ  زیادہ  کھٔسِتھ  چِھو،  بلکہ  چِھو  أسۍ  توٚہۍ  اَپزِیٲرۍ  سمجھان۔

Mirwaiz:
  پس  دوٚپ  جواب  تِمن  قوم  کیو  کٲفرن  ہٕندیو  زِٹھیٚو،  اسہِ  چُھکھنہٕ  ژٕ  بوزںہٕ  یِوان  مگر  اَسی  ہِیٚو  انساناہ۔  سانہِ  کھۅتہٕ  چھا  ژےٚ  اندر  کانہہ  فضیلتاہ،  بیٚیہِ  چھِنہٕ  أسۍ  وُچھان  چٲنۍ  پیروکار  مگر  تِمے  یِم  بوٚنمہِ  درجٕکۍ  لوٗکھ  چھِ۔  یِمو  تامُل  کرنہٕ  ورٲے  جلد  جلد  چٲنۍ  پیروی  قبول  کٔر،  بیٚیہِ  چھِنہٕ  لبان  أسۍ  تۅہیہِ  تہٕ  تُہٕندین  پیرو  کارن  کانہہ  فضیلتاہ  پانس  پٮ۪ٹھ،  بلکہ  چھِ  أسۍ  توٚہۍ  زانان  اپُز  زیٲرۍ۔

Tahir:
  پتہٕ  وۆن  تِہِندِ  قوم  کیو  کفر  کرن  والیو  سردارو  تہٕ  جٲگیردارو،اَسہِ  چُھکھ  ژٕ  پان  سٕے  ہیوٗ  اَکھ  بشر  بوزنہٕ  یِوان  تہٕ  اَسہِ  وُچھ  نہٕ  کانٛہہ (معزز  شخص) چٲنۍ  پٲروی  کران  سواے  سانیو  (معاشرٕکیو) کم  وزن  راے  تھاون  والیو  ؤسۍ  پایہِ  لُکو (یِم  زاننہٕ  ماننہٕ  وَرٲے  ژے٘  پتہٕ  پتہٕ  چھی  پکان)،تہٕ  اَسہِ  چھَنہٕ  ژے٘  منٛز  پانس  پیٚٹھ  کانٛہہ  فضیلت  تہٕ  برتری (یعنی  طاقت  تہٕ  اقتدار،مال  و  دولت  یا  چٲنِس  جماعتس  منٛز  بڑیٚن  لُکن  ہٕنز  شمولیت  الغرض  تِیُتھ  کانٛہہ  پہلو) تہِ  اَتھہِ  یِوان  بلکہ  چِھتھ  ژٕ  أسۍ  اَپزِیورسمجھان۔

Transliteration:
  Faq<u>a</u>la almalao alla<u>th</u>eena kafaroo min qawmihi m<u>a</u> nar<u>a</u>ka ill<u>a</u> basharan mithlan<u>a</u> wam<u>a</u> nar<u>a</u>ka ittabaAAaka ill<u>a</u> alla<u>th</u>eena hum ar<u>ath</u>ilun<u>a</u> b<u>a</u>diya a<b>l</b>rrayi wam<u>a</u> nar<u>a</u> lakum AAalayn<u>a</u> min fa<u>d</u>lin bal na<i><u>th</u></i>unnukum k<u>ath</u>ibeen<b>a</b>


Athar:
  تٔمۍ  ووٚن،  اے  بردارانِ  قوم،  ہَنا  سوٗنچتو  زِ  اگر  بہٕ  پننِس  ربّ  سٕندِ  طرفہٕ  أکِس  ٹاکارٕہ  شہادتس  پٮ۪ٹھ  قٲیِم  اوسُس،  پَتہٕ  کٔر  مےٚ  تٔمۍ  پنٕنۍ  خاص  رحمت  عطا۔  مگر  سۅ  آیَو  نہٕ  تۅہیہِ  اَتھہِ،  تیٚلہِ  کیا  ذریعہ  چُھ  ٲخر  اَسہِ  نِشہِ  زِ  توٚہۍ  ییژِھو  نہٕ  مانُن،  تہٕ  أسۍ  والَو  زبردستی  سان  یہِ  تُہٕندِٮ۪ن  کاڈیٚن  منٛز؟

Mirwaiz:
  حضرتِ  نوحن  دوٚپُکھ  اے  میانہِ  قومہٕ،  مےٚؤنِتو  توٚہۍ  ہرگاہ  بہٕ  آسہٕ  پننِس  پروردِگارٕہ  سٕنٛزِ  ننہِ  دلیلہِ  پٮ۪ٹھ  قٲیم  ییٚمہِ  سٍتۍ  میٲنۍ  نبوت  ثٲبِت  آسہِ  سپدان  بیٚیہِ  آسہِ  تٔمۍ  مےٚ  پنٕنۍ  بٔڈ  رحمت  تہٕ  مہربٲنی  عطا  کٔرمٕژ،  سۅ  نبوت  تہٕ  تٔمِچ  دلیل  ییہِ  نہٕ  تۅہیہِ  بوزنہٕ،  تتھ  کیاہ  علاج  چُھ،  أسۍ  چھِ  مجبور،  کیاہ  أسۍ  ہیٚکوٕہ  تۅہیہِ  سۅرحمت  و  مہربٲنی  دعویٰ  و  دلیل  زورٕ  پُشرٲوِتھ  در  حالتیکہ  توٚہۍ  ٲسِو  تتھ  ناپسند  کران۔

Tahir:
  (نوح  علیہ  السلامن) وۆننکھ،اے  میانہِ  قومہٕ!  ؤنۍ  تو  اگر  بہٕ  پننِس  ربّ  سٕنٛدِ  طرفہٕ  ٹاکارٕہ  ثبوٗتس  پیٚٹھ  تہِ  چُھس  تہٕ  تٔمۍ  آسہِ  مے٘  پننہِ  بارگاہِ  نِشہِ  (خاص)  رحمت  تہِ  عطا  کٔرمٕژ  مگرسۅ  آسہِ  تۅہیہِ  نِشہِ  (اَنیٚن  ہٕنٛدۍ  پٲٹھۍ)  کٔھٹِتھ  تھاونہٕ  آمٕژ،کیا  تیٚلہِ  ہیٚکوٕ  أسۍ  سۅ  تۅہیہِ  جبراً  اَٹس  کھٲلِتھ  ییٚلہِ  زن  تۆہۍتَتھ  ناپسند  چِھو  کران۔

Transliteration:
  Q<u>a</u>la y<u>a</u> qawmi araaytum in kuntu AAal<u>a</u> bayyinatin min rabbee wa<u>a</u>t<u>a</u>nee ra<u>h</u>matan min AAindihi faAAummiyat AAalaykum anulzimukumooh<u>a</u> waantum lah<u>a</u> k<u>a</u>rihoon<b>a</b>


Athar:
  تہٕ  اے  برادرانِ  قوم،  اتھ  کامہِ  پٮ۪ٹھ  چُھس  نہٕ  بہٕ  تۅہیہِ  کانٛہہ  مال  منگان،  میون  اَجر  چُھ  اللہ  تعالیٰ  سٕندِ  ذمہٕ،  تہٕ  بہٕ  روٗدُس  تِمن  لُکن  دھکہٕ  دِنہٕ  نِشہِ  تہِ،  یِمو  میٲنۍ  کتھ  مٲنِمٕژ  چھےٚ،  تِم  چِھ  پٲنۍ  پانے  پننِس  ربّ  سٕندِس  دربارس  منٛز  گژھن  وٲلۍ،  مگر  بہٕ  چُھس  وُچھان  زِ  توٚہۍ  چِھو  جہالت  وَرتاوان۔

Mirwaiz:
  اے  میانہِ  قومہٕ  یہِ  سوچِو  توٚہۍ  ذرا  کہ  اگر  بہٕ  نبوتُک  غلط  دعویٰ  کرٕ  ہا،  تتھ  منٛز  آسِہا  مےٚ  کانہہ  مطلباہ۔  تہِ  گو  یِتھُے  ہیوٗ  کہ  تمکہِ  ذریعہ  کرہا  بہٕ  مال  و  دولت  جمع،  یہِ  کتھ  چھےٚ  تۅہیہِ  معلوم  کہ  بہٕ  چُھس  نہ  منگان  تۅہیہِ  یتھ  تبلیغ  کرنس  پٮ۪ٹھ،  صحیح  وتھ  ہاونس  پٮ۪ٹھ  کانہہ  مالاہ،  کُنہِ  قسمہٕ  مزوٗریا  کیازِ،  میٲنۍ  مزوٗرۍ  چھنہٕ  کٲنسہِ  مٹہِ  مگر  خداے  سٕے،  بیٚیہِ  ہیٚککھ  نہٕ  بہٕ  با  ایمان  پانس  نِشہِ  الگ  ترٲوِتھ  کُنہِ  صورتس  منٛز،  پٔزۍ  پٲٹھۍ  تِم  چھِ  مُلاقات  کروٕنۍ  پننِس  پروردِگارس  سٍتۍ  باعزت  صورتس  اندر،  لہٰذا  چھِ  مُقربانِ  دربارِ  الہٰی۔  بہٕ  کِتھہٕ  پٲٹھۍ  ہیٚککھ  تِم  پانس  نِشہِ  الگ  کٔرِتھ،  مگر  بہٕ  چُھسو  تۅہیہِ  وُچھان  جماتھاہ  نادٲنی  ہٕنٛزٕکتھہٕ  کران۔

Tahir:
  تہٕ  اے  میانہِ  قومہٕ!بہٕ  چُھسَو  نہٕ  تۅہیہِ  اَتھ (دعوتس  تہٕ  تبلیغس) پیٚٹھ  کانٛہہ  مال  و  دولت  (تہِ)  منگان،میون  اجر  چُھ  صرف  اللہ  تعالیٰ  سٕے  (سٕندِس  کرمہٕ  کِس  ذِمس) پیٚٹھ  تہٕ  بہٕ  چُھس  نہٕ  (تُہٕندِ  خٲطرٕ)  تِم  (غریب  تہٕ  پسماندٕہ)  لُکھ  یِمَو  ایمان  چُھ  اۆنمُت  دوٗر  ژلہٕ  ناون  وول  تہِ  کینہہ  (تۆہۍ  مَہ  سمجھوٗکھ  یِم  ؤسۍ  پایہِ  یِمَے  چِھ  در  حقیقت  معزز)۔  بے  شک  چِھ  یِم  لُکھ  پننِس  ربّ  سٕنٛدِ  ملاقاتُک  شرف  حٲصل  کرن  وٲلۍ  تہٕ  مے٘  چِھو  تۆہۍ  درحقیقت  جٲہل (تہٕ  ناسمجھ)  قوم  اَتھہِ  یِوان۔

Transliteration:
  Way<u>a</u> qawmi l<u>a</u> asalukum AAalayhi m<u>a</u>lan in ajriya ill<u>a</u> AAal<u>a</u> All<u>a</u>hi wam<u>a</u> an<u>a</u> bi<u>ta</u>ridi alla<u>th</u>eena <u>a</u>manoo innahum mul<u>a</u>qoo rabbihim wal<u>a</u>kinnee ar<u>a</u>kum qawman tajhaloon<b>a</b>


Athar:
  تہٕ  اے  قوم،  مےٚ  کُس  یِیہ،  اللہ  تعالیٰ  سٕنزِ  تَھپہِ  نِشہِ  بچاونہِ  اگر  بہٕ  یِم  لُکھ  پانس  نِشہِ  دوٗر  کرکھ؟  یہِ  کتھہِ  رَژھ  تہِ  چَھنا  تۅہیہِ  لُکن  ہٕندِس  سمجھس  منٛز  یِوان؟

Mirwaiz:
  اے  میانہِ  قومہٕ  اگر  بالفرض  والتقد  یر  بہٕ  تِم  بوٚنمہِ  درجٕکۍ  لوٗکھ  یِمو  میٲنِس  نبوتس  پژھ  کٔرپانس  نِشہِ  دور  کرکھ  تتھ  صورتس  اندر  کُس  اکھاہ  بچاوِ  مےٚتہٕ  مدد  کرِ  مےٚ  خداے  سٕندِ  گرفتہٕ  نِشہِ،  کیازِ  چھِو  نہٕ  توٚہۍ  غور  کران۔

Tahir:
  تہٕ  اے  میانہِ  قومہٕ!اگر  بہٕ  یِم  پانس  نِشہِ  دوٗر  کرکھ  تیٚلہِ  کُس  ہیٚکہِ  مے٘  اللہ  تعالیٰ  ہس  نِشہِ (یعنی  تمۍ  سنٛدِ  غضبہ  نِشہ  بچاونس  منٛز) مددکٔرِتھ،کیا  تۆہۍ  چِھو  نا  غورکران؟

Transliteration:
  Way<u>a</u> qawmi man yan<u>s</u>urunee mina All<u>a</u>hi in <u>t</u>aradtuhum afal<u>a</u> ta<u>th</u>akkaroon<b>a</b>


Athar:
  تہٕ  بہٕ  چُھس  نہٕ  تۅہیہِ  وَنان  زِ  مےٚ  نِش  چِھ  اللہ  تعالیٰ  سٕندۍ  خزانہٕ،  نَہ  چُھس  یہِ  ونان  زِ  مےٚ  چُھ  غیبُک  علم،  نہ  چُھ  میون  یہِ  دعویٰ  زِ  بہٕ  چُھس  فرشتہٕ،  بیٚیہِ  ہیٚکہٕ  نہٕ  بہٕ  یِتہِ  ؤنِتھ  زِ  یِمن  لُکن  تُہنزٕ  أچھ  حقارت  چہِ  نظرِ  چھےٚ  وُچھان،  تِمن  دِیُت  نہٕ  خُداین  کانٛہہ  رٕژَر،  تِہندِ  نفسُک  حال  چُھ  اللہ  تعالیٰ  ہٕے  بہتر  زانان،  اگر  بہٕ  یُتھ  کینٛہہ  وَنہٕ  تیٚلہِ  آسہٕ  بہٕ  ظٲلِم۔

Mirwaiz:
  بیٚیہِ  چُھس  نٕہ  بہٕ  تۅہیہِ  ونان  زِ  مےٚ  نِشہِ  چھِ  خداے  سٕندۍ  سٲرِی  خزانہٕ  موجود،  بیٚیہِ  چُھس  نہٕ  بہٕ  دعویٰ  کران  غٲب  زانہٕ  نُک،  بیٚیہِ  چُھس  نہٕ  بہٕ  ونان  بہٕ  چُھس  ملک،  بیٚیہِ  چُھس  نہٕ  بہٕ  تِمن  لوٗکن  ہٕندِ  حقہٕ  یِمن  توٚہۍ  نِچہِ  نظرِ  وُچھان  چھِو  تِمن  کیاہ  کرِ  نہٕ  اللہ  تعالیٰ  پنُن  خٲر  عطا،  اللہ  تعالیٰ  سٕے  چھےٚ  خبر  تِہٕندین  دِلن  ہٕنٛز،  ہرگاہ  بہٕ  تِژھ  کتھ  کرٕ  تیٚلہِ  چُھس  بہٕ  ظٲلِمو  أندرٕ  تِکیازِ  بے  دلیل  یُس  کانہہ  کتھاہ  کرِ  سُہ  چُھ  ظٲلِم۔  ییٛلہِ  تِم  سارِنٕے  کتھن  اندر  لاجواب  گٔے۔

Tahir:
  تہٕ  بہٕ  چُھسَو  نہٕ  تۅہیہِ  (یہِ)  ونان  زِ  مے٘  نِشہِ  چِھ  اللہ  تعالیٰ  سٕنٛدۍ  خزانہٕ (یعنی  بہٕ  چُھس  حدٕ  کھۅتہٕ  دولت  مند)  تہٕ  نَہ  (یہِ  زِ) بہٕ  چُھس  (اللہ  تعالیٰ  سٕندِ  وننہٕ  وَرٲے)  پانہٕ  غیب  زانان  تہٕ  نَہ  چُھس  بہٕ  یہِ  ونان  زِ  (انسان  نہٕ  کینہہ)  بہٕ  چُھس  فرشتہٕ  (میٲنۍ  دعوت  چھَنہٕ  کرامتن  ہٕندِس  دعویٰ  ہس  پیٚٹھ  بٔنِتھ)  تہٕ  نَہ  چُھس  تِمن  لُکن  نسبت  یِمن  تُہٕنزٕ  نظرٕ  ؤسۍ  پایہِ  چھے٘  زانان  یہِ  ونان  زِ  اللہ  تعالیٰ  دِیہِ  نہٕ  ہرگز  تِمن  کانٛہہ  رٕژر  (یہِ  چُھ  اللہ  تعالیٰ  سُنٛد  حکم  تہٕ  پۯتھ  شخصہٕ  سُنٛدنصیب)،  اللہ  تعالیٰ  چُھ  بہتر  زانان  یِکینٛژھاہ  تِہِندیٚن  دِلن  منٛز  چُھ،  (ہرگاہ  یہِ  وَنہٕ)  بے  شک  سپدٕ  (تیٚلہِ)  بہٕ  تمی  وقتہٕ  ظٲلِمَو  منٛزٕ۔

Transliteration:
  Wal<u>a</u> aqoolu lakum AAindee khaz<u>a</u>inu All<u>a</u>hi wal<u>a</u> aAAlamu alghayba wal<u>a</u> aqoolu innee malakun wal<u>a</u> aqoolu lilla<u>th</u>eena tazdaree aAAyunukum lan yutiyahumu All<u>a</u>hu khayran All<u>a</u>hu aAAlamu bim<u>a</u> fee anfusihim innee i<u>th</u>an lamina a<b>l</b><i><u>thth</u></i><u>a</u>limeen<b>a</b>


Athar:
  ٲخر  کار  ووٚن  تِمو  لُکو  زِ،  اے  نوحؑ،  ژےٚ  کوٚرُتھ  اَسہِ  سٍتۍ  جھگڑٕ۔  تہٕ  سُتہِ  کوٚرُتھ  سٮ۪ٹھاہ،  بس  وۅنۍ  اَن  ژٕ  سُہ  عذاب  ییٚمِچ  دھمکی  ژٕ  اَسہِ  دِوان  چُھکھ،  ہرگاہ  پٔزِیور  چُھکھ۔

Mirwaiz:
  دپنہِ  لٔگۍ  تِم  اے  نوح  ژےٚ  کوٚرُتھ  اسہِ  سٍتۍ  بحث۔  سُوے  کوٚرُتھ  وارِیاہ  بحث۔  وۅنۍ  ترٲوِو  بحث۔  وۅنۍ  ان  ژٕ  سُہ  عذاب  ییمیُک  خوف  ژٕ  اسہِ  دِوان  چُھکھ،  ہرگاہ  ژٕ  پوٚز  ونان  چُھکھ۔

Tahir:
  تِم  لگۍوننہ،اے  نوح!بے  شک  کٔرٕتھ  ژے٘  اَسہِ  سٍتۍ  لڑٲے  تہٕ  ژے٘  کٔرٕتھ  اَسہِ  سٍتۍ  واریاہ  لڑٲے۔ بس  اَن  وۅنۍ  اَسہِ  پیٚٹھ  سُہ (عذاب)  ییٚمِیُک  ژٕ  اَسہِ  سٍتۍ  وعدٕہ  چُھکھ  کران  ہرگاہ  ژٕ (واقعی) پٔزۍیور  چُھکھ۔

Transliteration:
  Q<u>a</u>loo y<u>a</u> noo<u>h</u>u qad j<u>a</u>daltan<u>a</u> faaktharta jid<u>a</u>lan<u>a</u> fatin<u>a</u> bim<u>a</u> taAAidun<u>a</u> in kunta mina a<b>l</b><u>ssa</u>diqeen<b>a</b>


Athar:
  نوحؑ  چِھ  جواب  دِوان،  سُہ  اَنہِ  اللہ  تعالیٰ  ہٕے؟  ہرگاہ  ییٚژِھہِ  تہٕ  تۅہیہِ  چُھوو  نہٕ  تیوٗتاہ  بل بوتہٕ  زِ  سُہ  رُکٲوِیوٗن۔

Mirwaiz:
  حضرتِ  نوحن  دوٚپُکھ  سُہ  عذاب  ہیٚکہِ  نہٕ  أنِتھ  کانہہ  خدایس  ورٲے۔  ہرگاہ  سُہ  یژِھہ  تیٚلہِ  ہیٚکیوٗن  نہٕ  توٚہۍ  سُہ  عٲجز  أنِتھ۔

Tahir:
  (نوح  علیہ  السلامن) وۆننکھ،سُہ (عذاب) اَنہِ  بس  اللہ  تعالیٰ  ہٕے  تۅہیہِ  پیٚٹھ  ہرگاہ  تٔمۍ  یۆژھ  تہٕ  تۆہۍ  ہیٚکِیوٗن  نہٕ  (سُہ) عٲجز  کٔرِتھ۔

Transliteration:
  Q<u>a</u>la innam<u>a</u> yateekum bihi All<u>a</u>hu in sh<u>a</u>a wam<u>a</u> antum bimuAAjizeen<b>a</b>


Athar:
  وۅنۍ  ہرگاہ  بہٕ  تۅہیہِ  کینٛہہ  خیر  خوٲہی  کرٕنۍ  تہِ  یَژٕھہ،  میٲنۍ  خیر  خوٲہی  ہیٚکہِ  نہٕ  تۅہیہِ  کانٛہہ  فٲیدٕہ  دِتھ،  ییٚلہِ  زن  اللہ  تعالیٰ نٕے  تۅہیہِ  گمراہ  کرنُک  ارادٕہ  آسہِ  کوٚرمُت،  ﴿یعنی  اگر  خُداین  تُہٕنز  ہٹ دھرمی،  شرپسندی  تہٕ  رٕژرٕ  نِشہِ  بے  رغبتی  وُچِھتھ  یہِ  فٲصلہٕ  چُھ  کوٚرمُت  زِ  تۅہیہِ  دِیَو  نہٕ  سیٚزِ  وَتہِ  پٮ۪ٹہ  پکنُک  توفیق  تہٕ  یِمن  وَتن  منٛز  توٚہۍ  خۅد  پانہٕ  چِھو  راوُن  یژھان  تِمنٕے  منٛز  راوریٚو  تۅہیہِ،  تیٚلہِ  ہیٚکہِ  نہٕ  وۅنۍ  تُہٕندِ  رٕژرٕ  خٲطرٕ  میٲنۍ  کانٛہہ  کوشش  کارگر  سپدِتھ﴾  سُے  چُھ  تُہُند  ربّ  تہٕ  تٔسۍ  کُن  چُھ  تۅہیہِ  واپس  پھیرُن۔

Mirwaiz:
  بیٚیہِ  دِیہِ  نہٕ  تۅہیہِ  کانہہ  نفع  میٲنۍ  نصیحت  ہرگاہ  بہٕ  توہہِ  نصیحت  کرنُک  ارادٕہ  تہِ  کرٕ۔  ہرگاہ  اللہ  تعالیٰ  سُند  اِرادٕہ  گُمراہ  کرنُکُے  آسہِ،  سُہ  چُھ  تُہُند  مٲلِک  تس  کُن  یِیو  توٚہۍ  واتناونہٕ۔

Tahir:
  تہٕ  میٲنۍ  نصیحت (تہِ) دِیَو  نہٕ  تۅہیہِ  نفع  یۆدوے  بہٕ  تۅہیہِ  نصیحت  کرنُک  ارادٕہ  کرٕاگر  اللہ  تعالیٰ  ہن  تۆہۍ  گمراہ  کرنُک  ارادٕہ  کۆرمُت  آسہِ،سُہ  چُھ  تُہُنٛد  ربّ،تہٕ  تۆہۍ  یِیِو  تٔسۍ  کُن  واپس  پھِرنہٕ۔

Transliteration:
  Wal<u>a</u> yanfaAAukum nu<u>sh</u>ee in aradtu an an<u>s</u>a<u>h</u>a lakum in k<u>a</u>na All<u>a</u>hu yureedu an yughwiyakum huwa rabbukum wailayhi turjaAAoon<b>a</b>


Athar:
  اے  نبیؐ،  کیا  یِم  لُکھ  چھا  ونان  زِ  أمۍ  شخصن  چُھ  یہِ  سورُے  پانے  بنوومُت؟  یِمن  ؤنِو،  اگر  مےٚ  یہِ  پانے  چُھ  بنوومُت،  تیٚلہِ  چھےٚ  مےٚ  پٮ۪ٹھ  پننہِ  جُرمٕچ  ذمہٕ دٲری،  تہٕ  یُس  جُرم  توٚہۍ  کران  چِھو،  تَمہِ  چھ  ذمہٕ دٲری  نِشہِ  چُھس  بہٕ  بَری۔

Mirwaiz:
  یِم  مکٕکۍ  لوٗکھ  تہِ  چھِ  ونان  حضرتِ  محمدنؐ  ٹھہروو  پننہِ  طرفہٕ  یہِ  قرآنِ  مجید،  توٚہۍ  فرمٲوِیوکھ  یا  رسول  اللہؐ،  ہرگاہ  بلفرض  یہِ  مےٚ  ٹھہروومُت  آسہِ  توتہِ  چُھ  سُہ  جُرم  مےٚ  پٮ۪ٹھ۔  توٚہۍ  چھِو  تمہِ  جُرمہٕ  نِشہِ  بری۔  بٕتہِ  چُھس  تِمو  جُرمو  نِشہِ  بری  یِم  توٚہۍ  کران  چھِو۔

Tahir:
  (اے  حبیبِ  مکرّم!) کیا  یِم  لُکھ  چھا  ونان  زِ  پیغمبرن  چُھ  یہِ  (قرآن)  پانے  بنوومُت؟  فرمٲوِیوٗکھ،  اگر  یہ  مے٘  چُھ  بنوومُت  تیٚلہِ  آسہِ  میانہِ  جُرمُک  (وبال)  مے٘  پیٚٹھ  تہٕ  بہٕ  چُھس  تَمہِ  نِشہِ  بٔری  یُس  جرم  تۆہۍچِھو  کران۔

Transliteration:
  Am yaqooloona iftar<u>a</u>hu qul ini iftaraytuhu faAAalayya ijr<u>a</u>mee waan<u>a</u> bareeon mimm<u>a</u> tujrimoon<b>a</b>


Athar:
  نوح  علیہ  السلامس  پٮ۪ٹھ  آیہِ  وحی  کرنہٕ  زِ،  تُہُندِ  قوم  منٛزٕ  یِمو  لُکو  ایمان  اوٚن  بس  تِمو  اوٚن،  وونۍ  چُھنہٕ  کانٛہہ  مانن  وول،  یِہندٮ۪ن  کرتوٗتن  پٮ۪ٹھ  ترٲوِو  غم  ہِیوٚن۔

Mirwaiz:
  بیٚیہِ  آو  وحی  سوزنہٕ  حضرتِ  نوحس  کُن  کہ  پژھ  کرن  نہٕ  تۅہیہِ  ہرگِز  پننہِ  قومہٕ  أندرٕ  مگر  تِتی  لوٗکھ  یِمو  وُنیُکتام  پژھ  کٔر،  پس  مہ  کھیٚیِو  توٚہۍ  غم  تِمن  چیزن  ہُند  یِم  چیز  تکلیف،  ٹھٹھہٕ  مسخر  گِی  یِم  کران  ٲسۍ  تۅہیہِ  نسبت۔  چونکہ  سُون  ارادٕہ  چُھ  وۅنۍتِم  غرق  کرٕنۍ  تہٕ ۔۔۔۔۔ آبس  اندر۔  وۅنۍ  چُھ  طوفان  یِنہٕ  وول  لہٰذا  تمہِ  طوفان  نِشہِ  بچنہٕ  خٲطرٕ۔

Tahir:
  تہٕ  نوحس (علیہ  السلام) کُن  آیہِ  وحی  کرنہٕ  زِ  (وۅنۍ)  اَنہِ  نہٕ  ہرگز  چانہِ  قومہٕ  منٛزٕ  (بیٚیہِ)  کانٛہہ  ایمان  تِمَو  وَرٲے  یِمَو  (وُنِیستام)  ایمان  چُھ  اۆنمُت،لہٰذا  مَہ  سپدِو  تۆہۍ  تِہٕنزو  (انکار  کرنہ  چو  تہٕ  ٹسنہ  ژٹنہٕ  چو)  کامیو  سٍتۍ  دل  ملوٗل۔

Transliteration:
  Waoo<u>h</u>iya il<u>a</u> noo<u>h</u>in annahu lan yumina min qawmika ill<u>a</u> man qad <u>a</u>mana fal<u>a</u> tabtais bim<u>a</u> k<u>a</u>noo yafAAaloon<b>a</b>


Athar:
  تہٕ  سانہِ  نگرٲنی  منٛز  سانہِ  وَحی  مطٲبق  لٲگِو  اکھ  ناو  بناوٕنۍ،  تہٕ  وُچِھو  یِمو  لُکو  ظلم  چُھ  کوٚرمُت  تِہندِس  حقس  منٛز  کٔرۍزیو  نہٕ  مےٚ  سفٲرش،  تِم  سٲری  چِھ  وۅنۍ  اند ہیٚتھ  ڈُبَن  وٲلۍ۔

Mirwaiz:
  بنٲوِو  توٚہۍ  ناو  سانہِ  نِگرٲنی  اندر  بیٚیہِ  سانیو  تجویزو  مُطٲبِق،  تمیِ  ناوِ  ہٕندِ  ذریعہ  لٔبِو  نجات۔  توٚہۍ  تہِ  باقٕی  باایمان  تہِ،  یہِ  بوزِو  وارٕ  کہِ  مےٚ  سٍتۍ  گژِھہ  نہٕ  کانہہ  کتھ  کرٕنۍ  تِمن  لوٗکن  ہٕندِ  حقہٕ  یِمو  ظلُم  کوٚر  کُفرٕتہٕ  شرکہٕ  سٍتۍ  کیازِ  تِمن  چُھ  ضرور  یتھ  طوفانس  اندر  غرق  گژُھن  تہٕ  پھٹُن۔

Tahir:
  تہٕ  ژٕ  بناو  سانہِ  حکمہٕ  مطٲبق  اَسہِ  برونٛہہ  کنہِ  اَکھ  ناو  تہٕ  ظٲلمن  متعلق  کٔرۍ  زیٚنہٕ  مے٘  سٍتۍ  (کانٛہہ)  کتھ،تِم  یِن  ضرورغرق  کرنہٕ۔

Transliteration:
  Wa<b>i</b><u>s</u>naAAi alfulka biaAAyunin<u>a</u> wawa<u>h</u>yin<u>a</u> wal<u>a</u> tukh<u>at</u>ibnee fee alla<u>th</u>eena <i><u>th</u></i>alamoo innahum mughraqoon<b>a</b>


Athar:
  نوحؑ  اوس  ناو  بناوان،  تہٕ  تٔمۍ  سٕنٛدِ  قوم  کیو  سردارَو  منٛزٕ  یُس  اکھا  تَس  بروٗنٛٹھۍ  کِنۍ  نیران  اوس،  سُہ  اوس  تَس  ہَزٕل  کران۔  تٔمۍ  ووٚن،  اگر  توٚہۍ  اَسہِ  پٮ۪ٹھ  چِھو  اَسان  تیٚلہِ  چِھ  أسۍ  تہِ  تۅہیہِ  پٮ۪ٹھ  اَسان  تُہٕندی  پٲٹھۍ۔

Mirwaiz:
  امہِ  پتہٕ  ہیٚوت  حضرتِ  نوحن  ناوِ  ہُند  سامانہٕ  جمع  کرُن۔  توپتہِ  ہیٚژٕکھ  سۅ  ناو  گرٕنۍ،  ییٚمہِ  ییٚمہِ  ساعتہٕ  پکان  ٲسۍ  ریٖسن  ہٕنٛز  کانہہ  جماتھاہ  تِہٕندِ  قومہٕ  منٛزٕ  امہِ  جایہِ  کِنۍ  یتھ  جایہِ  یہِ  ناو  تِم  گران  ٲسۍ،  تِم  ٲسۍ  اتھ  یِہٕندِس  ناو  گرنس  پٮ۪ٹھ  ٹھٹھہٕ  کران۔  دپان  ٲسِکھ  پیغمبر  ٲسِتھ  بنیوٕہ  وۅنۍ  توٚہۍ  چھان،  تِم  ٲسِکھ  دپان  ہرگاہ  توٚہۍ  اسہِ  ٹھٹھہٕ  کران  چھِو،  موقعہ  واتہِ  أسۍ  تہِ  کرو  تۅہیہِ  ٹھٹھہٕ  یتھہٕ  پٲٹھۍ  توٚہۍ  ٹھٹھہٕ  کران  چھِو۔

Tahir:
  تہٕ  نوح  (علیہ  السلام)  روٗدۍ  ناو  بناوان  تہٕ  ییٚلہِ  تہِ  تِہِندِ  قومٕکۍ  سردار  تِمن  کِنۍ  نیرہن،  تِمن  ٲسۍ  ہزٕل  کران۔نوح  (علیہ  السلام)  ٲسۍ  (تِمن  درجواب)  ونان،  اگر (از) تۆہۍ  اَسہِ  سٍتۍ  ہزٕل  چِھو  کران  تیٚلہِ  کرو  أسۍتہِ  (پگاہ)  تۅہیہِ  سٍتۍ  ہزٕل  یِتھہٕ  پٲٹھۍ  تۆہۍہزٕل  چِھو  کران۔

Transliteration:
  Waya<u>s</u>naAAu alfulka wakullam<u>a</u> marra AAalayhi malaon min qawmihi sakhiroo minhu q<u>a</u>la in taskharoo minn<u>a</u> fainn<u>a</u> naskharu minkum kam<u>a</u> taskharoon<b>a</b>


Athar:
  عنقریب  لگیٚو  تۅہیہِ  پانے  خبر  زِ  کَس  پٮ۪ٹھ  چُھ  سُہ  عذاب  یِوان  یُس  تَس  رُسوا  کرِ،  تہٕ  کس  چھےٚ  سۅ  بلاے  یِوان  یوسہٕ  ٹالنہٕ  سٍتۍ  ٹلہِ  نہٕ۔  ﴿یہِ  چُھ  اکھ  عجیب  معاملہٕ،  یتھ  پٮ۪ٹھ  غور  کرنہٕ  سٍتۍ  پے  چُھ  لگان  زِ  دنیا کہ  ظٲہرٕہ  سٍتۍ  کوٗتاہ  دۅکھہٕ  چُھ  انسان  کھیٚوان۔  ییٚلہِ  نوحؑ  دریاو  نِشہِ  واریاہ  دوٗر  خشکی  پٮ۪ٹھ  پنُن  جہازٕ  بناوان  آسٕہَن،  پَزِی  آسہِ ہے  یہِ  لُکن  اکھ  سٮ۪ٹھاہ  ہزٕل  کروٕنۍ  تہٕ  فضول  کٲم  باسان،  تہٕ  تِم  آسٕہَن  اَسان  اَسان  وَنان  زِ  یِہٕنز  دیوانگی  وٲژ  ٲخر  یتھ  حدس  تام  زِ  وۅنۍ  چلاون  یِم  خشکی  اندر  جہازٕ۔  تمہِ  ساعتہِٕ  آسہِ  ہے  نہٕ  کٲنٛسہِ  ہٕندِس  خواب  و  خیالس  منٛز  تہِ  یہِ  کتھ  یِوان  زِ  کینٛہہ  دۅہ  سپدِتھ  چلہِ  پَزی  ییٚتہِ  جہازٕ۔  البتہٕ  یَس  شخصَس  حقیقتُک  علم  اوس،  تہٕ  یس  خبر  ٲس  زِ  پگاہ  کیازِ  پیٚیہِ  ییٚتہِ  جہازٕچ  ضرورت،  تس  آسہِ  ہے  یِہندِس  جہالتس  تہٕ  بے  خبری  پٮ۪ٹھ،  تہٕ  پتہٕ  یِہندِس  احمقانہٕ  اطمینانس  پٮ۪ٹھ،  پوٚتھ  پِھرِتھ  اَسُن  یِوان  تہٕ  سُہ  آسہِ  ہے  ونان  زِ  کٲتیاہ  نادان  چِھ  یِم  لُکھ  زِ  شہمت  چھےٚ  یِہندِس  کلس  پٮ۪ٹھ  وٲژمٕژ،  مےٚ  کٔرۍ  یِم  خبردار  زِ،  ہے  سۅ  بلاے  وٲژٕو  کھۅرن  تل،  تہٕ  یِہنزن  أچھن  برونٛہہ  کنہِ  چُھس  تمہِ  نِشہِ  بچنٕچ  کوٗشش  تہِ  کران۔  مگر  یِم  چِھ  مطمئن  بِہِتھ  تہٕ  پوٚت  پِھرِتھ  چھِ  مےٚ  دیوانہٕ  سمجھان۔﴾

Mirwaiz:
  بروںٹھ  پہن  زٲنِو  توٚہۍ  پانے  کس  ییہِ  سُہ  عذاب  یُس  تس  خوار  کرِ  دنیاہس  اندر  بیٚیہِ  کس  پٮ۪ٹھ  سپدِ  ہمیشہ  روزٕ  وُن  عذاب  نٲزِل۔

Tahir:
  لہٰذا  زٲنِو  تۆہۍ  عنقریب  زِ  کس  پیٚٹھ  یِیہِ (دُنیاہس  منٛزٕے) عذاب  یُس  تس  ذلیل  تہٕ  رسوا  کرِ  تہٕ (پتہٕ  کس  پیٚٹھ  چُھ  ٲخرتس  منٛز  تہِ) ہمیشہ  قٲیِم  روزن  وول  عذاب  وسان؟

Transliteration:
  Fasawfa taAAlamoona man yateehi AAa<u>tha</u>bun yukhzeehi waya<u>h</u>illu AAalayhi AAa<u>tha</u>bun muqeem<b>un</b>


Athar:
  وۅنۍ  ییٚلہِ  سون  حکم  ووت،  تہٕ  تَتھ  تنورس  ﴿تندوٗرَس﴾  لٔج  گرٛکھ  ﴿اَتھ  متعلق  چِھ  مفسرن  ہٕندۍ  مختلف  قول  مگر  اَسہِ  نزدیک  چُھ  صحیح  سُے  یُس  قرآن کیو  واضح  لفظو  سٍتۍ  فِکرِ  چُھ  تران  زِ  طوفانُک  ابتدا  گوٚو  اکہِ  خاص  تندورٕ  پٮ۪ٹھہٕ  شروع  یتھ  تلہٕ  کنہِ  اَکھ  ناگ  وُزیاو،  پتہٕ  سپٕز  اکہِ  پاسہٕ  پیٹھہٕ  روٗدٕ  رانٛٹھ  پیٚنۍ  شروع  تہٕ  دوٚیِمہِ  پاسہٕ  لٔگۍ  زمینس  منٛز  جایہِ  جایہِ  ناگ  وُزنہِ﴾  پتہٕ  ووٚن  اَسہِ،  پرٛتھ  قٔسمہٕ  کیٚن  جانورن  ہُنٛد  جورٕہ  تھٲوِو  ناوِ  منٛز،  پنٕنۍ  گھرِکۍ  بٲژ  تہِ  تِمو  شخصو  وَرٲے  یِہٕنز  نشٲندہی  گۅڈے  چھےٚ  کرنہٕ  آمٕژ  کٔرِیوٗکھ  اَتھ  منٛز  سوار۔  ﴿یعنی  چانیٚن  گھرِ کیٚن  یِمن  افرادن  متعلق  گۅڈے  چُھ  وَننہٕ  آمُت  زِ  تِم  چِھ  کٲفر  تہٕ  اللہ  تعالیٰ  سٕندِ  رحمتٕکۍ  حقدار  چِھنہٕ  کینٛہہ،  تِم  مَہ  بیٚہنٲوِیوٗکھ  ناوِ  منٛز﴾  تہٕ  تِم  لُکھ  تہِ  بیٚہنٲوِیوٗکھ  یِمو  ایمان  چُھ  اوٚنمُت۔  تہٕ  کمٕے  لُکھ  ٲسۍ  یِمو  نوح  علیہ  السلامس  سٍتۍ  ایمان  اوس  اوٚنمُت۔

Mirwaiz:
  تا  اینکہ  ییٚمہِ  ساعتہٕ  جٲرِی  سپُد  سُون  حکُم  عذابس  متعلق،  آب  دراو  دزٕ  وٕنہِ  تندورٕ  منٛزٕ،  یہِ  اوس  نِشانہٕ  تہٕ  علامت  طوفان  کہِ  شروع  سپدنُک،  اسہِ  فرموو  حضرتِ  نوحس  کھٲرِیوُکھ  اتھ  ناوِ  منٛز،  سارِوٕے  جاندارو  منٛزٕ  زٕ ﴿2﴾  زٕہ ﴿2﴾  نر  تہٕ  مادٕ،  بیٚیہِ  کھٲرِیُو  پنُن  عیال  تہِ  مگر  نہٕ  سُہ  یس  پٮ۪ٹھ  غرق  سپدنُک  حُکم  جٲرِی  سپُدمُت  چُھ۔  تِم  گٔے  تِہٕنٛز  گرٕ  واجِنۍ  بیٚیہِ  کنعان  نیٚچُو  تِہُند،  بیٚیہِ  کھٲرِیُو  کھ  اتھ  ناوِ  تِم  سٲرِی  یِمو  ایمان  اوٚنمُت  چُھ،  مگر  پژھ  ٲس  نہٕ  کٔرمٕژ  تِمن  مگر  کموٕے  لوکوٗ  ﴿تِم  ٲسۍ  شےٚ  زٔنۍ۔  وننہٕ  چُھ  آمُت  کُل  ٲسۍ  ناوِ  منٛز  شیٖتھ  زٔنۍ۔  ژتجی  مرد،  ژتجی  زنانہٕ۔

Tahir:
  وۅنۍییٚلہِ  سون  (عذابُک)  حُکم  آو  تہٕ  تندوٗرس  لٔج  (آب  کیٚن  ناگن  ہٕنٛدۍ  پٲٹھۍ)  وُزٕنۍ  (پتہٕ)  فرموو  اَسہِ،  (اے  نوح!)  اَتھ  ناوِ  منٛز  کرُکھ  پۯتھ  جنسہٕ  منٛزٕ  (نرتہٕ  مادٕہ)  دۅن  عددن  پیٚٹھ  مشتمل  جوٗرۍ  سوار  تہٕ  پنٕنۍ  گرِکۍ  بٲژ  تہِ  (تُلُکھ)  تِمَو  وَرٲے  یِمن  پیٚٹھ (ہلاکتُک) فرمان  گۅڈے  چُھ  صٲدر  سپُدمُت  تہٕ  ییٚمۍ  کٲنسہِ  ایمان  چُھ  اۆنمُت  (سُتہِ  تُلُن  سٍتۍ)،  تہٕ  کینٛژھو (لُکو) وَرٲے  اوس  نہٕ  تِمن  سٍتۍکٲنسہِ  ایمان  اۆنمُت۔

Transliteration:
  <u>H</u>att<u>a</u> i<u>tha</u> j<u>a</u>a amrun<u>a</u> waf<u>a</u>ra a<b>l</b>ttannooru quln<u>a</u> i<u>h</u>mil feeh<u>a</u> min kullin zawjayni ithnayni waahlaka ill<u>a</u> man sabaqa AAalayhi alqawlu waman <u>a</u>mana wam<u>a</u> <u>a</u>mana maAAahu ill<u>a</u> qaleel<b>un</b>


Athar:
  نوح  علیہ  السلامن  ووٚن،  سوار  سپدِو  اَتھ  منٛز،  اللہ  تعالیٰ  سٕندی  ناوٕ  سٍتۍ  چُھ  اَمِیُک  پکُن  تہِ،  تہٕ  اَمِیُک  ٹھٔہرُن  تہِ،  میون  ربّ  چُھ  سٮ۪ٹھاہ  غفور  و  رحیم۔

Mirwaiz:
  بیٚیہِ  دوٚپُکھ  حضرتِ  نوحن  ؤلِو  کھٔسِو  یتھ  ناوِ،  پرواہ  مہ  بٔرِو  کینہہ  طوفانُک،  خداے  سٕندِ  ناوٕ  سٍتۍ  چُھ  امہِ  ناوِ  ہُند  پکُن  بیٚیہِ  امیُک  ٹھہرُن،  پٔزی  پٲٹھۍ  میون  پروردِ  گار  چُھ  سٮ۪ٹھاہ  مغفرت  کروُن۔  سُہ  چُھ  پننہِ  رحمتہٕ  سٍتۍ  گناہ  تہِ  بخشہٕ  وُن،  بیٚیہِ  رٲچھ  کروُن،  غرق  سپدنہٕ  نِشہِ  نجات  دِوُن۔

Tahir:
  تہٕ  نوح  ہن  (علیہ  السلام) وۆنٛ،  تۆہۍ  لُکھ  گٔژِھو  اَتھ  منٛز  سوار  اللہ  تعالیٰ  سٕندی  ناوٕ  سٍتۍ  چُھ  اَمِیُک  پکُن  تہٕ  اَمِیُک  ٹٔھہرُن۔  بے  شک  چُھ  میون  ربّ  واریاہ  بۆڈ  بخشن  وول  سیٚٹھاہ  مہربان۔

Transliteration:
  Waq<u>a</u>la irkaboo feeh<u>a</u> bismi All<u>a</u>hi majr<u>a</u>h<u>a</u> wamurs<u>a</u>h<u>a</u> inna rabbee laghafoorun ra<u>h</u>eem<b>un</b>


Athar:
  ناو  ٲس  یِمن  لُکن  ہیٚتھ  پکان،  تہٕ  اکھ  اکھ  لہر  ٲس  پہاڑٕکۍ  پٲٹھۍ  وۅتھان۔  نوحؑ  سُنٛد  فرزند  اوس  دوٗر  بِہِتھ،  ﴿نوح  علیہ  السلامن﴾  کوٚرنس  آلَو،  گوبریٛا  اَسہِ  سٍتۍ  سپَد  سوار،  کٲفرن  سٍتۍ  مَہ  روز۔

Mirwaiz:
  بیٚیہِ  ٲس  سۅ  ناو  پکان  تِم  ہیٚتھ  تِم  موجَو  تہٕ  ملرو  مٔنٛزۍ  یِم  کۅہن  برابر  ٲسۍ،  آلو  دیُت  حضرتِ  نوحن  نیٚچوِس  پننِس  ﴿ کنعانس﴾  سُہ  اوس  ناوِ  نِشہِ  نیٚبر  الگ  أکِس  جایہِ  پٮ۪ٹھ،  کٲفر  آسنہٕ  مۅکھہٕ  اوس  نہٕ  ناوِ  پٮ۪ٹھ  سوار  آمُت  کرنہٕ،  اے  سانہِ  ٹاٹھہِ  گوٚبرٕہ۔  وَلہٕ  سوار  سپٕد  اسہِ  سٍتۍ  ناوِ  منٛز۔  مہ  روز  کٲفرن  سٍتۍ،  ایمان  ان  تہٕ  ناوِ  مںٛز  کھس۔

Tahir:
  تہٕ  سۅ  ناو  ٲس  تم  ہیتھ  پہاڑن  ہِشن  (طوٗفٲنۍ)  لہرن  منٛزپکان  زِ  نوح  ہن  (علیہ  السلام)  کۆر  پننِس  نیٚچوِس  آلَو  تہٕ  سُہ  اوس  تِمن  نِشہِ  بیۆن  (کٲفرن  سٍتۍ)  کھڑا،اے  میانہِ  گۆبرا!  اَسہِ  سٍتۍ  گژھ  سوار  تہٕ  کٲفرن  سٍتۍ  مَہ  روز۔  

Transliteration:
  Wahiya tajree bihim fee mawjin ka<b>a</b>ljib<u>a</u>li wan<u>a</u>d<u>a</u> noo<u>h</u>unu ibnahu wak<u>a</u>na fee maAAzilin y<u>a</u> bunayya irkab maAAan<u>a</u> wal<u>a</u> takun maAAa alk<u>a</u>fireen<b>a</b>


Athar:
  تٔمۍ  دِیُت  پوٚت  پھیرِتھ  جواب،  بہٕ  کھسہٕ  وُنی  أکِس  بالس  پٮ۪ٹھ  یُس  مےٚ  آبہٕ  نِشہ  بچاوِ۔  نوح  علیہ  السلامن  ووٚن،  اَز  چُھنہٕ  کانٛہہ  چیز  اللہ  تعالیٰ  سٕندِ  حُکمہٕ  نِشہِ  بچاون  وول  سواے  یہِ  زِ  اللہ  تعالیٰ ہٕے  کرِ  کٲنٛسہِ  پٮ۪ٹھ  رحم۔  اَتھ  دوران  آیہِ  اکھ  لہر  دۅشوٕنۍ  منٛزباگ،  تہٕ  سُتہِ  گوٚو  ڈُبن  والیٚن  منٛز  شٲمل۔

Mirwaiz:
  سُہ  لوٚگ  دپنہِ  بہٕ  کھسہٕ  کُنہِ  کۅہس  پٮ۪ٹھ،  سُے  رچھہِ  مےٚ  ییٚمہِ  آبہٕ  نِشہِ  کیازِ  آب  اوس  نہٕ  وُنہِ  تھدیومُت،  حضرتِ  نوحن  دوٚپُس،  از  ہیکہِ  نہٕ  کانہہ  چیز  رٔچھِتھ  خداے  سٕندِ  عذاب  نِشہِ  مگر  روزِ  محفوظ  سُے  شخص  یس  پٮ۪ٹھ  سُے  پروردِگار  رحم  کرِایمان  کہ  برکتہٕ،  یِم  ٲسۍ  کتھ  باتھٕے  کران  کہ  یِمن  آو  آبُک  ملراہ  اکھ،  پس  سپُد  سُہ  کنعان  پھٹہٕ  وٕنیو  أندرٕ۔  چِنانچہِ  کٲفرن  سٍتۍ  پھوٚٹ۔

Tahir:
  تٔمۍ  وۆنٛ،  بہٕ  رَٹہٕ  وُنۍ (ناوِ  کھسنہٕ  بجایہِ) کُنہِ  پہاڑُک  سہارٕہ (یعنی  بالس  پیٚٹھ  کھسہٕ) سُہ  بچاوِ  مے٘  آبہٕ  نِشہِ۔نوح  ہن (علیہ  السلام) وۆن،  از  چُھنہٕ  اللہ  تعالیٰ  سٕندِ  عذاب  نِشہِ  کانٛہہ  بچاوَن  وول  مگر  تس  شخصس  یس  پیٚٹھ  سُے  (اللہ  تعالیٰ)  رحم  کرِ،أتھۍ  سٍتۍ  آیہِ  دۅشوٕنۍ (یعنی  مٲلِس  تہٕ  گۆبرس) درمیان (طوفٲنی) لہر  پتہٕ  گۆو  سُہ  غرق  سپدن  والیو  منٛزٕ۔

Transliteration:
  Q<u>a</u>la sa<u>a</u>wee il<u>a</u> jabalin yaAA<u>s</u>imunee mina alm<u>a</u>i q<u>a</u>la l<u>a</u> AA<u>as</u>ima alyawma min amri All<u>a</u>hi ill<u>a</u> man ra<u>h</u>ima wa<u>ha</u>la baynahum<u>a</u> almawju fak<u>a</u>na mina almughraqeen<b>a</b>


Athar:
  حکم  سپُد،  اے  زمین،  پنُن  سورُے  آب  نینٚگلاو،  تہٕ  اے  آسمان  تھکھ  کر۔  چنانچہ  آب  بیوٗٹھ  زمینس  منٛز،  فٲصلہٕ  آو  کرنہٕ  ناو  بیٖٹھ  جُودِی  پٮ۪ٹھ۔  ﴿جُودِی  پہاڑ  چُھ  کَردِستان کِس  علاقس  منٛز  جزیرۂ  ابن  عمر  کِس  شمال  مشرقی  طرفس  کُن  تہٕ  اَز  تہِ  چُھ  جُودِی  ناوَے  مشہور﴾  تہٕ  وَننہٕ  آو  زِ  دوٗر  سپُد  ظٲلِمن  ہُند  قوم۔

Mirwaiz:
  حُکم  آو  کرنہٕ  زمینس  تہٕ  آسمانس،  اے  زمین  نیٚنگل  پنُن  آب،  اے  آسمانہٕ  بند  کر  پنُن  روٗد  تہٕ  بٲرِش،  أتِی  ہیٚوتُن  آب  وسُن  تہٕ  کم  گژُھن،  کٲم  سپٕز  پوٗرٕ،  قصہٕ  سپُد  ختم  یعنی  نافرمانن  ہٕنٛز  تبٲہی،  بیٚیہِ  لجہِ  ناوٕ  کوہِ  جودی  یس  سٍتۍ،  بیٚیہِ  آو  وننہٕ  کٲفر  چھِ  خداے  سٕندِ  رحمت  نِشہِ  دور۔

Tahir:
  تہٕ (ییٚلہِ  نوح  سٕنزِ  ناوِ  وَرٲے  سٲری  لُکھ  غرق  سپدِتھ  ہلاک  گٔے  پتہٕ) آو  حکم  دِنہٕ،  اے  زمین!پَنُن  آب  نیٚنگلاو  تہٕ  اے  آسمان!ژٕ  کر  قرار،تہٕ  آب  آو  خشک  کرنہٕ،تہٕ  کٲم  آیہِ  مۅکلاونہٕ  تہٕ  ناو  کۆر  جودی  پہاڑس  پیٚٹھ  قرار،تہٕ  فرماونہٕ  آو  زِ  ظٲلمن  خٲطرٕ  چُھ  (رحمت  نِشہِ)  دوٗریٚر۔

Transliteration:
  Waqeela y<u>a</u> ar<u>d</u>u iblaAAee m<u>a</u>aki way<u>a</u> sam<u>a</u>o aqliAAee waghee<u>d</u>a alm<u>a</u>o waqu<u>d</u>iya alamru wa<b>i</b>stawat AAal<u>a</u> aljoodiyyi waqeela buAAdan lilqawmi a<b>l</b><i><u>thth</u></i><u>a</u>limeen<b>a</b>


Athar:
  نوح  علیہ  السلامن  لوے  پننِس  ربّس  ناد،  ووٚنُن،  اے  ربّ،  میون  فرزند  چُھ  میانیو  گھرٕ  بٲژَو  منٛزٕ،  تہٕ  چون  وعدٕہ  چُھ  پوٚز،  تہٕ  ژٕ  چُھکھ  سارِوٕے  حٲکِمو  کھۅتہٕ  بوٚڈ  تہٕ  بہتر  حٲکم۔

Mirwaiz:
  بیٚیہِ  موٚنگ  حضرتِ  نوحن  پروردِگارس  پننِس  کنعانہٕ  سٕندِ  غرق  گژھنہٕ  برونٹھ،  پس  موٚنگنس  اے  میانہِ  پروردِگارٕ،  پٔزۍ  پٲٹھۍ  میون  نیٚچو  تہِ  چُھ  میانہِ  اہل  وعیالہٕ  منٛزٕ۔  ژےٚ  چُھ  تھم  وعدٕہ  کوٚرمُت  عیال  کہ  بچاوُک،  یِم  باایمان  آسن۔  اگر  کنعان  نجاتس  مُستحِق  چُھنہٕ  مومن  نہ  آسنہٕ  مۅکھہٕ،  چون  وعدٕہ  چُھ  پوٚز  تہٕ  حق،  بیٚیہِ  چُھکھ  ژٕ  ساروٕے  أندرٕ  بوٚڈ  حٲکِم،  کٲمِل  اختیارٕ  وول۔  ہرگاہ  ژٕ  یژھکھ  تس  کرکھ  ایمان  عطا  تاکہ  سُہ  تہِ  لبہِ  نجات  طوفانہٕ  نِشہِ۔

Tahir:
  تہٕ  نوح  ہن (علیہ  السلام) لوے  پننِس  ربّس  ناد  تہٕ  کۆرُن  عرض،اے  میانہِ  ربّہ!بے  شک  اوس  میون  نیچُو  (تہِ)  میانیٚو  بٲژَو  منٛزٕ  تہٕ  یقینا  چُھ  چون  وعدٕہ  پۆز  تہٕ  ژٕ  چُھکھ  سارِوٕے  کھۅتہٕ  بۆڈ  حٲکم۔

Transliteration:
  Wan<u>a</u>d<u>a</u> noo<u>h</u>un rabbahu faq<u>a</u>la rabbi inna ibnee min ahlee wainna waAAdaka al<u>h</u>aqqu waanta a<u>h</u>kamu al<u>ha</u>kimeen<b>a</b>


Athar:
  درجواب  سپُد  ارشاد،  اے  نوحؑ،  سُہ  چُھنہٕ  چانیو  گھرٕ  والیو  منٛزٕ،  سُہ  چُھ  اکھ  بِگریمٕژ  کٲم،  ﴿یہِ  مٲنۍ  تو  تِیُتھے  زَنتہٕ  أکِس  شخصہٕ  سٕندِ  جسمُک  کانٛہہ  تان  آسہِ  دۅدریومُت،  تہٕ  ڈاکٹرن  آسہِ  سُہ  ژٹنُک  فٲصلہٕ  کوٚرمُت۔  وۅنۍ  چُھ  سُہ  مریض  ڈاکٹرس  وَنان  زِ  یہِ  ہے  چُھ  میانہِ  جسمُک  اکھ  حصہٕ  یہِ  کیازِ  چُھکھ  ژٹان؟  تہٕ  ڈاکٹر  چُھ  امہِ  کِس  جوابس  منٛز  ونان  زِ  یہِ  چُھنہٕ  چانہِ  جسمُک  حصہٕ  روٗدمُت  تِکیازِ  یہِ  چُھ  دۅدریومُت۔  لہٰذا،  أکِس  صالح  مٲلِس  تٔمۍ  سٕندِس  نالایق  فرزندس  متعلق  یہِ  وَنُن  زِ  یہِ  چُھ  اکھ  بِگریمٕژ  کٲم۔  اَمِیُک  مطلب  چُھ  یہِ  زِ  ژےٚ  یۅسہٕ  محنت  یہِ  رَچھنس  منٛز  کٔرٕتھ  سۅ  گٔیہِ  ضایع  تہٕ  یہِ  کٲم  بِگرییہِ۔﴾  لہٰذا  مَہ  کر  ژٕ  مےٚ  تمہِ  کتھہِ  ہُند  درخواست  ییٚمِچ  حقیقت  ژٕ  زانان  چُھکھ  نہٕ،  بہٕ  چُھسے  ژےٚ  نصیحت  کران  زِ  پنُن  پان  مَہ  بناو  جٲہلن  ہٕندۍ  پٲٹھۍ۔

Mirwaiz:
  اللہ  تعالیٰ  ہن  فرمووُس  اے  نوح  میٲنِس  علمِ  ازلیس  اندر  چُھنہٕ  کنعان  ہرگِز  چانہِ  اہل  وعیال  منٛزٕ  یِم  ایمان  أنِتھ  مُستحِق  نجات  سپدن،  بلکہ  چُھ  سُہ  ٲخرتس  تانۍ  تباہ  کار  حالتِ  کُفرس  پٮ۪ٹھ  روزٕ  وُن،  پس  مہ  کٔرِو  درخواست  مےٚ  نِشہِ  تمہِ  چیزُک  ییٚمِچ  نہٕ  ژےٚ  کینہہ  خبر  چھےٚ،  بہٕ  چُھسے  ژےٚ  یہِ  نصیحت  کران،  ژٕ  مہ  آس  نہ  زانہٕ  وِنیٚو  أندرٕ،  یُتھ  دعا  کرِ  نادانٕے  یوت۔

Tahir:
  ارشاد  سپُد،اے  نوح!بے  شک  چُھنہٕ  سُہ  چانیٚن  بٲژن  منٛز  شٲمل  تِکیازِ  تٔمۍ  سٕنز  عمل  ٲس  نہٕ  جان  لہٰذا  ٲسۍ  زیٚو  نہٕ  مے٘  سُہ  سوال  کران  ییٚمِیُک  نہٕ  تۅہیہِ  علم  آسہِ،بہٕ  چُھسو  تۅہیہِ  نصیحت  کران  خبر  ژٕما  سپدکھ  (نتہٕ) نادانو  منٛزٕ۔

Transliteration:
  Q<u>a</u>la y<u>a</u> noo<u>h</u>u innahu laysa min ahlika innahu AAamalun ghayru <u>sa</u>li<u>h</u>in fal<u>a</u> tasalni m<u>a</u> laysa laka bihi AAilmun innee aAAi<i><u>th</u></i>uka an takoona mina alj<u>a</u>hileen<b>a</b>


Athar:
  نوحؑ  چِھ  فوراً  عرض  کران،  اے  میانہِ  ربّہٕ،  بہٕ  چُھس  چون  پناہ  منگان۔  اَمہِ  نِشہِ  زِ  سُہ  چیز  منگے  ژےٚ  ییٚمیُک  نہٕ  مےٚ  علم  چُھ  ﴿یعنی  سُہ  درخواست  کرٕ  ییٚمہِ کہ  صحیح  آسنُک  مےٚ  علم  چُھنہٕ﴾  اگر  ژےٚ  مےٚ  معاف  کوٚرُتھ  نہٕ،  تہٕ  رحم  کوٚرُتھ  نہٕ،  تیٚلہِ  گژٕھہ  بہٕ  برباد۔

Mirwaiz:
  حضرتِ  نوحن  دوٚپ  میانہِ  پروردِگارٕ  بیشک  بہٕ  چُھسے  پناہ  منگان  تیُتھ  چیز  منگنہٕ  نِشہِ  ییٚمِچ  نہٕ  مےٚ  کینہہ  خبر  چھےٚ،  واقعی  کٔر  مےٚ  یُتھ  چیز  منگنہٕ  سٍتۍ  بٔڈ  غلطی۔  اتھ  غلطی  کرُم  بخشٲیش،  ہرگاہ  نے  ژٕ  مغفرت  تہٕ  بخشٲیش  تہٕ  رحم  کرکھ  مےٚ،  تیٚلہِ  سپدٕ  بہٕ  نقصان  تُلہٕ  وٕنیو  أندرٕ۔  ییٚلہِ  آب  ہنہِ  ہنہِ  بوٚن  وۅتھ۔

Tahir:
  (نوح  علیہ  السلامن)  کۆرن  عرض،اے  میانہِ  ربّہ!  بہٕ  چُھس  اَمہِ  کتھہِ  نِشہِ  چون  پناہ  منگان  زِ  بہٕ  کرے  ژے٘  سُہ  سوال  ییٚمِیُک  نہٕ  مے٘  کینہہ  علم  آسہِ،تہٕ  ہرگاہ  ژٕ  مے٘  مغفرت  کرکھ  نہٕ  تہٕ  مے٘  پیٚٹھ  رحم  کرکھ  (نہٕ)  بہٕ  سپدٕ  (تیٚلہِ)  خسارٕہ  تُلن  والیو  منٛزٕ۔

Transliteration:
  Q<u>a</u>la rabbi innee aAAoo<u>th</u>u bika an asalaka m<u>a</u> laysa lee bihi AAilmun waill<u>a</u> taghfir lee watar<u>h</u>amnee akun mina alkh<u>a</u>sireen<b>a</b>


Athar:
  حکم  سَپدُس،  اے  نوحؑ  وَس،  سانہِ  طرفہٕ  چھےٚ  سلامتی  تہٕ  برکتہٕ  ژےٚ  پٮ۪ٹھ،  تہٕ  تِمن  گروہن  پٮ۪ٹھ  یِم  ژےٚ  سٍتۍ  چِھ،  تہٕ  کینٛہہ  گروہ  چِھ  تِتھۍ  تہِ  یِمن  أسۍ  کینٛژھس  کالس  تام  زندگی  ہُند  سامان  عطا  کرو،  پَتہٕ  وَاتہِ  تِمن  سانہِ  طرفہٕ  دَگ  تُلوُن  عذاب۔

Mirwaiz:
  حکُم  آو  کرنہٕ  اے  نوح  ؤسِو  امہِ  ناوِ  منٛزٕ  زمینس  پٮ۪ٹھ  سانہِ  طرفہٕ  سلامتی  سان  تہٕ  برکتو  سان  یِمہٕ  نٲزِل  سپدن  تۅہیہِ  پٮ۪ٹھ،  بیٚیہِ  تِمن  جماعتن  پٮ۪ٹھ  یِم  ژےٚ  سٍتۍ  چھےٚ،  تِم  گٔے  با  ایمان،  بیٚیہِ  تہِ  آسن  آیندٕہ  کینہہ  جمٲژ  یِمہٕ  نافرمٲنی  تہٕ  کُفرو  شرک  کرن۔  یِم  تُلناووکھ  دنیاہس  اندر  کینہہ  کالاہ  تمتع،  توپتہٕ  واتہِ  تِمن  سون  کڈُر  عذاب  ٲخرتس  اندر۔

Tahir:
  فرماونہٕ  آو،اے  نوح!  (ناوِ  منٛزٕ)  ؤسو  بۅن  سانہ  طرفہ  سلامتی  تہٕ  برکٔژ  ہیتھ  یِم  تۅہیہِ  پیٚٹھ  چِھ  تہٕ  بیٚیہِ  چِھ  تِمن  جمٲژن  پیٚٹھ  یِم  ژے٘  سٍتۍ  چِھ،تہٕ  کینہہ  جمٲژ  آسن  (آیندٕہ  تہِ)  تِژھ  یِمن  أسۍ (دنیٲوی  نعمتو  سٍتۍ) فٲیدٕہ  واتناوَو  پتہٕ  واتہِ  تِمن  سانہِ  طرفہٕ  دگ  تُلوُن  عذاب۔

Transliteration:
  Qeela y<u>a</u> noo<u>h</u>u ihbi<u>t</u> bisal<u>a</u>min minn<u>a</u> wabarak<u>a</u>tin AAalayka waAAal<u>a</u> omamin mimman maAAaka waomamun sanumattiAAuhum thumma yamassuhum minn<u>a</u> AAa<u>tha</u>bun aleem<b>un</b>


Athar:
  اے  نبیؐ،  یِمہٕ  چھےٚ  غیب چہِ  خبرٕ،  یِم  أسۍ  تۅہیہِ  کُن  وَحی  چِھ  کران،  اَمہِ  برونٛہہ  نَہ  ٲسِو  توٚہۍ  تِمہٕ  زانان  تہٕ  نَہ  تُہُند  قوم،  لہٰذا  کٔرِو  صبر،  رُت  انجام  چُھ  مُتقین  ہٕندِسٕے  حقس  منٛز۔  ﴿یعنی  یِتھہٕ  پٲٹھۍ  نوحؑ  تہٕ  تٔمۍ  سٕندٮ۪ن  سٲتھین  کامیٲبی  گٔیہِ  حٲصل،  تِتھے  پٲٹھۍ  سپدیو  تۅہیہِ  تہٕ  تُہندٮ۪ن  سٲتھیَن  تہِ۔  لہٰذا  یِم  مصٲیب  تہٕ  تکلیف  وُنۍ  کیٚنس  تۅہیہِ  پٮ۪ٹھ  گُزران  چِھ،  تِمو  سٍتۍ  مَہ  سپدِو  غمگین،  بلکہ  روٗزِو  ہمت  سان  تہٕ  صبرٕ  سان  پنٕنۍ  کٲم  کران۔﴾

Mirwaiz:
  یہِ  قصہٕ  چُھ  غٲبہٕ  چو  خبرِ  أندرٕیِم  أسۍ  وحی  کہ  ذریعہ  تۅہیہِ  نِش  واتناوان  چھِ،  تۅہیہِ  تہٕ  تُہٕندِس  قومس  ﴿یا  رسول  اللہؐ﴾  اوس  نہٕ  یہِ  قصہٕ  سانہِ  بیان  کرنہٕ  برونٹھ  معلومٕے۔  امِی  سٍتۍ  سپُد  معلوم  توٚہۍ  چھِو  نبی  برحق  مگر  یِم  لوٗکھ  چھِ  تُہٕنز  نبوت  ثٲبِت  سپدٕنہٕ  پتہٕ  تہِ  تُہٕنز  مُخالفت  کران،  لہٰذا  کٔرِو  توٚہۍ  صبر ﴿یہِ  قصہٕ  بوزِتھ﴾،  یقین  زٲنِوکہ  رُت  انجام  چُھ  خدایس  کھوژٕ  وٕنین  ہٕندِخٲطرٕ۔  یِتھہٕ  پٲٹھۍ  تمہِ  قصہٕ  أندرٕمعلوم  سپُد  کہ  کٲفرن  ہُند  انجام  چُھ  خراب،  مُسلمانن  ہُند  انجام  چُھ  رُت،  یِتھے  پٲٹھۍ  سپدِ  تُہٕندین  مُخٲلِفن  ہُندٛ  حال۔  چند  روز  روزِ  تُہٕندِ  مُخالفتُک  زور و شور۔  پتو  لاکہِ  سپدِ  غلبہٕ  پٔزِس  تہٕ  پٔزۍ  زیارین۔  تُہٕندۍ  دُشمن  تہِ  سپدن  بالآخر  تباہ  وبرباد۔

Tahir:
  یہِ (بیان)  چُھ  (تِمَو) غیب  چو  خبرو  منٛزٕ  یِمہٕ  أسۍ  تۅہیہِ  کُن  چِھ  وحی  کران،اَمہِ  برونٛہہ  نَہ  ٲسوٕ  تۆہۍ  یِمہٕ  زانان  تہٕ  نَہ  تُہُنٛد  قوم،لہٰذا  کٔرِو  تۆہۍ  صبر۔بے  شک  چُھ  بہتر  انجام  پرہیزگارنٕے  خٲطرٕ۔

Transliteration:
  Tilka min anb<u>a</u>i alghaybi noo<u>h</u>eeh<u>a</u> ilayka m<u>a</u> kunta taAAlamuh<u>a</u> anta wal<u>a</u> qawmuka min qabli h<u>atha</u> fa<b>i</b><u>s</u>bir inna alAA<u>a</u>qibata lilmuttaqeen<b>a</b>


Athar:
  بیٚیہِ  سوٗز  اَسہِ  عادس  کُن  تٔمۍ  سُند  بوے  ھوٗدؑ،  تٔمۍ  ووٚن،  اے  برادرانِ  قوم!  اللہ  تعالیٰ  سٕنز  عبادت  کٔرِو،  تس  ورٲے  چُھنہٕ  بیٚیہِ  کانٛہہ  تُہُند  خُدا،  تۅہیہِ  چِھو  محض  اَپٕزۍ  تُھرِمٕتۍ۔

Mirwaiz:
  بیٚیہِ  سوٗزۍ  اسہِ  قومہِ  عادس  کُن  تِہٕنٛزٕی  برادری  منٛزٕ  اکھ  صاحب  حوٗد  علیہ  السلام،  تِمو  ووٚن  پننِس  قومس،  اے  میانہِ  قومہٕ،  توٚہۍ  کٔرِو  پرستش  فقط  معبودِ  برحق  سٕنٛزٕے  یٲژ۔  تس  ورٲے  چُھنہٕ  تُہںد  کانہہ  معبوداہ  یُس  عبادتس  لایق  آسِہا،  توٚہۍ  چھِو  نہٕ  بُت  پرستی  سٍتۍ۔  خدایس  ورٲے  بیٚیہِ  کانہہ  قٲبلِ  پرستش  زاننہٕ  سٍتۍ  مگر  اپُز  ٹھہراوٕوُنۍ  امہِ  کِس  بٲطِل  آسنس  پٮ۪ٹھ  چھےٚ  دلیل۔

Tahir:
  تہٕ  (اَسہِ  سوٗز)  قومِ  عادس  کُن  تِہُنٛد  بوے  ہود  (علیہ  السلام)،  تِمَو  وۆن،  اے  میانہِ  قومہٕ  !  اللہ  تعالیٰ  سٕنز  عبادت  کٔرِو  تس  وَرٲے  چُھنہٕ  تُہٕندِ  خٲطرٕ  کانٛہہ  معبود،تۆہۍ  چِھو  اللہ  تعالیٰ  ہس  پیٚٹھ  (شریک  تھاونُک)  محض  بہتان  گنڈن  وٲلۍ۔

Transliteration:
  Wail<u>a</u> AA<u>a</u>din akh<u>a</u>hum hoodan q<u>a</u>la y<u>a</u> qawmi oAAbudoo All<u>a</u>ha m<u>a</u> lakum min il<u>a</u>hin ghayruhu in antum ill<u>a</u> muftaroon<b>a</b>


Athar:
  اے  برادرانِ  قوم!  یَتھ  کامہِ  پٮ۪ٹھ  چُھس  نہٕ  بہٕ  تۅہیہِ  نِشہِ  کانٛہہ  اجر  یژھان،  میون  اجر  چُھ  تٔمۍ  سٕندِ  ذمہٕ  ییٚمۍ  پٲدٕ  کوٚرمُت  چُھنَس،  کیا  توٚہۍ  چِھو  نا  رَژھ  تہِ  عقلہِ  کٲم  ہیوان؟

Mirwaiz:
  اے  میانہِ  قومہٕ  بہٕ  چُھس  نہٕ  تۅہیہِ  منگان  اتھ  تبلیغس  پٮ۪ٹھ  کانہہ  مزوٗریاہ،  میٲنۍ  مزوٗرۍ  چھےٚ  تس  مٹہِ  ییٚمۍ  بہٕ  عدم  محضہ  نِشہِ  پٲدٕ  کوٚرُس،  کیاہ  تۅہیہِ  چَھو  نا  یہِ  کتھ  فکرِ  تران۔

Tahir:
  اے  میانہِ  قومہٕ!  بہٕ  چُھسَو  نہٕ  تۅہیہِ  یَتھ  (دعوتس  تہٕ  تبلیغس)  پیٚٹھ  کانٛہہ  اجر  منگان،میون  اجر  چُھ  تٔمۍ (سٕندِ) سےٕ (کرم  چہ  ذِمہٕ  دٲری)  پیٚٹھ  ییٚمۍ  بہٕ  پٲدٕ  چُھنس  کۆرمُت،  کیا  تۆہۍ  چِھو  نا  ہیٚوان  عقلہِ  کٲم۔

Transliteration:
  Y<u>a</u> qawmi l<u>a</u> asalukum AAalayhi ajran in ajriya ill<u>a</u> AAal<u>a</u> alla<u>th</u>ee fa<u>t</u>aranee afal<u>a</u> taAAqiloon<b>a</b>


Athar:
  تہٕ  اے  میانہِ  قوم  کیو  لوٗکو!  پننِس  ربّس  مٔنگِو  معٲفی،  پتہٕ  پھیٖرِو  تس  کُن،  سُہ  مٕژراوِ  تُہٕندِ  خٲطرٕ  آسمانٕکۍ  دہانہٕ،  تہٕ  تُہٕندِس  موجودٕہ  قُوّتس  پٮ۪ٹھ  کرِ  مزید  قوّتُک  اضافہٕ،  مُجرِم  بٔنِتھ  مَہ  پِھرِو  ﴿بندگی  نِشہِ﴾  بُتھ۔

Mirwaiz:
  اے  میانہِ  قومہٕ  توٚہۍ  مٔنگِو  پننِس  پروردِگارس  گُناہو  نِشہِ،  کُفرو  شرکہٕ  نِشہِ  بخشٲیش،  مغفرت  یعنی  توٚہۍ  أنِو  ایمان۔  توپتہٕ  کٔرِو  ایمان  أنِتھ  تس  کُن  رجوع  عبادت  سٍتۍ  بیٚیہِ  تِہٕنٛز  فرماں بردٲری  کرنہٕ  سٍتۍ  ایمان  و  عملِ  صالح  کہ  برکتہٕ۔  تراوِسُہ  تۅہیہِ  پٮ۪ٹھ،  تُہٕںدِس  زمینس  زراعتس  پٮ۪ٹھ  گُتُل  روٗد،  بیٚیہِ  ہُرٕ  راوِ  تۅہیہِ  بیٚیہِ  ۂن  قوت۔  پس  أنِو  ایمان  تہٕ  کٔرِو  تس  پژھ،  بیٚیہِ  مہ  سپدِو  روے  گردٲنی  کٔرِتھ  گنہگار۔

Tahir:
  تہٕ  اے  لوٗکو!تۆہۍ  مٔنگِو  پننِس  ربّس  (گناہن)  مغفرت  پتہٕ  کٔرِو  تٔمۍ  سٕنزِ  بارگاہِ  منٛز  (پَزِ  دلہٕ)  رجوع،سُہ  سوزیٚو  تۅہیہِ  آسمان  پیٚٹھہٕ  زوردار  بٲرش  تہٕ  تُہٕندِس  طاقتس  پیٚٹھ  کرِ  (مزید)  طاقتُک  اضافہٕ  تہٕ  تۆہۍ  کٔرۍزیٚو  نہٕ  مجرم  بٔنتِھ  تٔمۍ  سٕنز  روگردٲنی!۔

Transliteration:
  Way<u>a</u> qawmi istaghfiroo rabbakum thumma tooboo ilayhi yursili a<b>l</b>ssam<u>a</u>a AAalaykum midr<u>a</u>ran wayazidkum quwwatan il<u>a</u> quwwatikum wal<u>a</u> tatawallaw mujrimeen<b>a</b>


Athar:
  تِمو  دِیُت  جواب،  اے  ھوٗدؑ،  ژٕ  چُھکھ  نہٕ  اَسہِ  نِشہِ  کانٛہہ  ٹاکارٕ  شہادت  ہیٚتھ  آمُت،  تہٕ  چٲنِس  وننس  پٮ۪ٹھ  ہیٚکوکھ  نہٕ  أسۍ  پنٕنۍ  معبود  ترٲوِتھ،  تہٕ  ژےٚ  پٮ۪ٹھ  چِھنہٕ  ٲسۍ  ایمان  اَنن  وٲلۍ۔

Mirwaiz:
  تِم  لٔگۍ  دپنہِ  اے  ہوٗد،  توٚہۍ  ٲو  نہٕ  اسہِ  نِشہِ  پننِس  پیغمبر  آسنس  پٮ۪ٹھ  کانہہ  دلیلاہ  ہیٚتھ،  بیٚیہِ  ہیٚکوکھ  نہٕ  أسۍ  ترٲوِتھ  پنٕنۍ  معبود  محض  تُہٕندِ  وننہٕ  سٍتۍ،  بیٚیہِ  ہیٚکو  نہٕ  أسۍ  تۅہیہِ  کُنہِ  صورتس  منٛز  پژھ  کٔرِتھ۔

Tahir:
  تِمَو  وۆن،  اے  ہود!ژٕ  چُھکھ  نہٕ  اَسہِ  نِشہِ  کانٛہہ  واضح  ثبوت  ہیٚتھ  آمُت  تہٕ  نَہ  چِھ  أسۍ  چانہِ  وَننہٕ  سٍتۍ  پنٕنۍ  معبود  تۯاوَن  وٲلۍ  تہٕ  نَہ  چِھ  أسۍ  ژے٘  پیٚٹھ  ایمان  اَنن  وٲلۍ۔

Transliteration:
  Q<u>a</u>loo y<u>a</u> hoodu m<u>a</u> jitan<u>a</u> bibayyinatin wam<u>a</u> na<u>h</u>nu bit<u>a</u>rikee <u>a</u>lihatin<u>a</u> AAan qawlika wam<u>a</u> na<u>h</u>nu laka bimumineen<b>a</b>


Athar:
  أسۍ  چِھ  یہِ  سمجھان  زِ  ژےٚ  پٮ۪ٹھ  چھےٚ  سانیٚو  معبودَو  منٛزٕ  کٲنٛسہِ  ہٕنز  ژٔنڈ  آمٕژ۔  ﴿یعنی  ژےٚ  ٲسی  کٲنٛسہِ  دیوی  یا  دیوتاہس  یا  کٲنٛسہِ  حضرت  سٕندِس  آستانس  پٮ۪ٹھ  کانٛہہ  گُستٲخی  کٔرمٕژ،  تمیُک  خمیازٕہ  چُھ  یُس  ژٕ  پیٚتراوان  چُھکھ،  تِکیازِ  ژٕ  چُھکھ  اورٕ  یورٕ چہِ  کتھہٕ  کران،  تہٕ  تِمے  بٔستیہِ  یِمن  منٛز  ژٕ  رات  تام  عزتہٕ  سان  روزان  اوسُکھ،  اَز  چھی  ژےٚ  تَتہِ  لیٚکَو  تہٕ  کَنیو  سٍتۍ  استقبال  سپدان﴾۔  ھوٗد  علیہ  السلامن  ووٚن،  بہٕ  چُھس  اللہ  تعالیٰ  سٕنز  شہادت  پیش  کران،  تہٕ  توٚہۍ  روٗزِو  گواہ  زِ  خُدایس  ورٲے  یِم  باقی  تۅہیہِ  خُدٲئی  منٛز  شریک  چِھو  قرار  دِتۍ مٕتۍ،  تَمہِ  نِشہِ  چُھس  بہٕ  بے زار۔

Mirwaiz:
  أسۍ  چھِنہٕ  کینہہ  تہِ  ونان  تۅہیہِ  متعلق  مگر  یی  زِ  تۅہیہِ  چُھو  سانیو  بعض  معبود  و  جذبہٕ  کوٚرمُت،  دماغس  تکلیف  واتنومُت  کیازِ  توٚہۍ  چھِو  تِہٕنٛز  برخلٲفی  کران،  تمِی  چھِو  توٚہۍ  اورُک  یور  کتھہٕ  کران  یِمہٕ  نہٕ  اسہِ  نِشہِ  قٲبلِ  تسلیم  چھےٚ،  ہوٗد  علیہ  السلامن  دوٚپُکھ  پٔزۍ  پٲٹھۍ  بہٕ  چُھس  خدا  گواہ  تھاوان  بیٚیہِ  روزِو  توٚہۍ  تہِ  گواہ  یتھ  کتھہِ  پٮ۪ٹھ  کہ  بیشک  بہٕ  چُھس  بیزار  تِمو  ساروٕے  چیزو  نِشہِ  یِم  توٚہۍ  عبادتس  اندر  خداے  سٕندۍ  شریک  چُھوکھ  ٹھہراوان  تس  ورٲے۔

Tahir:
  أسۍ  ہیٚکو  نہٕ  اَمہِ  وَرٲے  (کِہِنۍ)  ؤنِتھ  زِ  سانیو  معبودَو  منٛزٕ  چُھنکھ  ژٕ  کٔمۍ  تام  (دماغ  ڈلنہٕ  چہ)  بیمارِ  منٛز  مبتلا  کۆرمُت۔  ہود  ن  (علیہ  السلام)  وۆن،  بے  شک  چُھسَن  بہٕ  اللہ  تعالیٰ  گواہ  بناوان  تہٕ  تۆہۍ  تہِ  روٗزِو  گواہ  زِ  مے٘  چُھنہ  تمن  سٍتۍ  کانٛہہ  تعلق  یِم  تۆہۍ  شریک  چھووکھ  گٕنزراوان۔

Transliteration:
  In naqoolu ill<u>a</u> iAAtar<u>a</u>ka baAA<u>d</u>u <u>a</u>lihatin<u>a</u> bisooin q<u>a</u>la innee oshhidu All<u>a</u>ha wa<b>i</b>shhadoo annee bareeon mimm<u>a</u> tushrikoon<b>a</b>


Athar: مےٚ خلاف یہِ تۅہیہِ کرُن چُھو سٲری کٔرِو رٔلِتھ، تہٕ مےٚ مَہ دِیِو رَژھ تہِ مہلت۔
Mirwaiz: پس توٚہۍ سٲرِی سٔمِتھ کٔرِو سنٛز میانہِ تکلیف واتناونُک، توپتہٕ مہ پرٲرِو مےٚ کِہِںۍ۔
Transliteration: Min doonihi fakeedoonee jameeAAan thumma l<u>a</u> tun<i><u>th</u></i>iroon<b>i</b>
Tahir:
  تس  (اللہ  تعالیٰ  ہس)  وَرٲے  کٔرِو  تۆہۍ  سٲری  (تُہٕندیٚو  بٲطل  معبودَو  سان)  رٔلِتھ  مے٘  خلاف  (کانٛہہ)  تدبیر،  پتہٕ  مَہ  دِیِو  مے٘  مہلت  تہِ!۔


Athar:
  میون  بھروسہٕ  چُھ  خُدایس  پٮ۪ٹھ،  یُس  میون  ربّ  تہِ  چُھ  تہٕ  تُہُند  تہِ،  کانٛہہ  جاندار  چُھنہٕ  سُہ  ییٚمۍ  سُند  ژھوگ  تٔمۍ  سٕندِس  اتھس  منٛز  آسہِ  نہٕ،  بے  شک  چُھ  میون  ربّ  سیٚزِ  وَتہِ  پٮ۪ٹھ۔

Mirwaiz:
  پٔزۍ  پٲٹھۍ  مےٚ  چُھ  اعتماد  تہٕ  ڈوکھ  کوٚرمُت  کُنِس  خدایس  پٮ۪ٹھ  یُس  میون  تہٕ  تُہُند  پروردِگار  چُھ۔  کانہہ  جانداراہ  چُھنہٕ  ییٚمۍ  سٕںٛز  مگ  ﴿موے  پیشٲنی﴾  نہ  تٔمۍ  سٕندِس  اتھس  منٛز  چھےٚ،  پٔزۍ  پٲٹھۍ  میون  پروردِگار  چُھ  سیٚزِ  وتہِ  پٮ۪ٹھ  پکنہٕ  سٍتۍ  حٲصِل  سپدان۔  تمہِ  پٮ۪ٹھۍ  پکن  والین  رٲچھ  تہٕ  حفاظت  کران۔

Tahir:
  بے  شک  چُھ  مے٘  اللہ  تعالیٰ  ہس  پیٚٹھ  توکل  کۆرمُت  یُس  میون (تہِ)  چُھ  ربّ،  تُہُنٛد (تہِ) چُھ  ربّ  تہٕ  کانٛہہ  پکن  وول (جاندار) چُھنہٕ  تِیُتھ  مگرسُہ  چُھ  تس  تٔمۍ  سند  ژھاگہِ  رٔٹِتھ (یعنی  مکمل  پٲٹھۍ  چُھ  تٔمۍ  سٕندِس  قدرت  کِس  قبضس  منٛز)۔بے  شک  چُھ  میون  ربّ  (حقس  تہٕ  عدلس  منٛز) سیٚزِ  وَتہِ  پیٚٹھ (پکنہٕ  سٍتۍ  میلان)۔

Transliteration:
  Innee tawakkaltu AAal<u>a</u> All<u>a</u>hi rabbee warabbikum m<u>a</u> min d<u>a</u>bbatin ill<u>a</u> huwa <u>a</u>khi<u>th</u>un bin<u>as</u>iyatih<u>a</u> inna rabbee AAal<u>a</u> <u>s</u>ir<u>at</u>in mustaqeem<b>in</b>


Athar:
  اگر  توٚہۍ  پوٚت  پھیٖرِو  تہٕ  پھیرۍتَو،  یُس  پیغام  دِتھ  بہٕ  تۅہیہِ  کُن  سوزنہٕ  اوسُس  آمُت  سُہ  چُھ  مےٚ  تۅہیہِ  تام  واتنوومُت،  وۅنۍ  تُلہِ  میون  ربّ  تُہٕنزٕ  جایہِ  بیاکھ  قوم،  تہٕ  توٚہۍ  ہیٚکِو  نہٕ  تتھ  کانٛہہ  نقصان  واتنٲوِتھ،  یقیناً  چُھ  میون  ربّ  پرٛتھ  چیزس  پٮ۪ٹھ  نگران۔

Mirwaiz:
  پس  ہرگاہ  توٚہۍ  میانہِ  ییٖتہِ  تبلیغ  تہٕ  بلیغ  بیان  کرنہٕ  پتہٕ  تہِ  بُتھ  پھِرِو،  اعراض  کٔرِو  مےٚ  چُھنہٕ  تتھ  اندر  کانہہ  نقصان  تِکیازِ  مےٚ  واتنو  تۅہیہِ  سُہ  پیغام  یُس  ہیتھ  بہٕ  سوزنہٕ  آمُت  اوسُس۔  اَمہِ  میانہِ  پیغام  نہ  واتناونٕچ  شامت  پھَرِ  تۅہیہِ  پانسٕے،  تۅہیہِ  کرِ  اللہ  تعالیٰ  تباہ  تہٕ  برباد۔  تۅہیہِ  بدل  اَنہِ  میون  پروردگار  بیٚیِس  قومس  أکِس،  تِمنٕے  کرِ  یَتھ  زمینس  منٛز  آباد۔  توٚہۍ  چھِو  نہٕ  تس  کینٛہہ  نقصان  واتناوان  بلکہ  چھِو  پننین  پانن  نقصان  واتناوان۔  پٔزِپٲٹھۍ  میون  پروردگار  چھُ  پرتھ  چیزس  رٲچھ  کروُن،  پرتھ  أکۍ  سُند  حال  چھُ  تس  معلوم۔

Tahir:
  پتہٕ  تہِ  ہرگاہ  تۆہۍ  بُتھ  پھِرِو  تیٚلہِ  چِھ  مے٘  پٔزۍپٲٹھۍ  تِم (تمام  احکام) تۅہیہِ  واتنٲوِمٕتۍ  یِم  ہیٚتھ  بہٕ  تۅہیہِ  نِشہِ  سوزنہٕ  چُھس  آمُت،تہٕ  میون  ربّ  بناوِ  تُہٕنزِ  جایہِ  بیٚیہِ  کُنہِ  قومس  قٲیِم  مقام،تہٕ  تۆہۍ  ہیٚکِو  نہٕ  تس  کانٛہہ  دَدارٕ  واتنٲوِتھ۔  بے  شک  چُھ  میون  ربّ  پۯتھ  چیزس  پیٚٹھ  رٲچھدر۔

Transliteration:
  Fain tawallaw faqad ablaghtukum m<u>a</u> orsiltu bihi ilaykum wayastakhlifu rabbee qawman ghayrakum wal<u>a</u> ta<u>d</u>urroonahu shayan inna rabbee AAal<u>a</u> kulli shayin <u>h</u>afee<i><u>th</u></i><b>un</b>


Athar:
  پتہٕ  ییٚلہِ  سون  حکم  آو،  اَسہِ  دِیُت  پننہِ  رحمت  سٍتۍ  ھوٗد  علیہ  السلامَس  تہٕ  تِمن  لُکن  نجات  یِمو  تَس  سٍتۍ  ایمان  اوس  اوٚنمُت،  تہٕ  اکہِ  سخت  عذاب  نِشہِ  بچٲوۍ  تِم۔

Mirwaiz:
  ادٕہ  ییٚلہِ  سون  حکم  تِہِندِ  عذاب  خٲطرٕ  جٲری  سپُد  ﴿تِم  گٲلۍ  اَسہِ  سٲری﴾  نجات  دُیت  اَسہِ  حضرت  ہوٗدس  بیٚیہِ  تِمن  لوٗکن  یِمَو  ایمان  اوس  اوٚنمُت  تس  سٍتۍ  پننہِ  رحمت  سٍتۍ۔  نجات  دُیت  اَسہِ  تِمن  مشکل  عذاب  نِشہِ۔

Tahir:
  تہٕ  ییٚلہِ  سون  (عذابُک)  حُکم  آو  اَسہِ  بچوو  (پتہٕ)  ہود  (علیہ  السلام)  تہٕ  تِمن  سٍتۍ  ایمان  وٲلۍ  پننہِ  رحمتہٕ  سٍتۍ،تہٕ  اَسہِ  بخُش  تِمن  سخت  عذاب  نِشہِ  نجات۔

Transliteration:
  Walamm<u>a</u> j<u>a</u>a amrun<u>a</u> najjayn<u>a</u> hoodan wa<b>a</b>lla<u>th</u>eena <u>a</u>manoo maAAahu bira<u>h</u>matin minn<u>a</u> wanajjayn<u>a</u>hum min AAa<u>tha</u>bin ghalee<i><u>th</u></i><b>in</b>


Athar:
  یِم  چِھ  عاد،  تِمو  کوٚر  پننِس  ربّ  سٕندِٮ۪ن  آیاتن  انکار،  تٔمۍ  سٕندٮ۪ن  رسولن  ہٕنز  کتھ  مٲنِکھ  نہٕ،  تہٕ  حق  کِس  پرٛتھ  زور  آور  دشمن  سٕنز  روٗدۍ  پیروی  کران۔

Mirwaiz:
  بیٚیہِ  اوس  قومِ  عاد  یِمو  انکار  کوٚر  پننِس  خداے  سٕندین  آیاتن  بیٚیہِ  کٔرٕکھ  تِہِندین  پیغمبرن  ہٕنز  نافرمٲنی۔  بیٚیہِ  کٔرٕکھ  پٲروی  سرکش  تہٕ  ضدی  مخٲلفن  ہٕندین  حکمن  ہٕنز  تُمُیک  درٛاکھ  نتیجہ۔

Tahir:
  تہٕ  یہِ  چُھ (قومِ) عاد  یِمَو  پننِس  ربّ  سٕندیٚن  آیاتن  انکار  کۆر  بیٚیہِ  کٔرٕکھ  پننیٚن  رسولن  ہٕنز  نافرمٲنی  تہٕ  پۯتھ  جٲبر  (تہٕ  تکبروٲلِس)  حق  کِس  دشمن  سٕنٛدِ  حکمٕچ  کٔرٕکھ  پٲروی۔

Transliteration:
  Watilka AA<u>a</u>dun ja<u>h</u>adoo bi<u>a</u>y<u>a</u>ti rabbihim waAAa<u>s</u>aw rusulahu wa<b>i</b>ttabaAAoo amra kulli jabb<u>a</u>rin AAaneed<b>in</b>


Athar:
  ٲخر  کار  ووٚتھ  یَتھ  دُنیا ہس  منٛز  تہِ  تِمن  پھٹکار  ﴿لعنت﴾  تہٕ  قیامت  کہ  دۅہ  تہِ۔  بوٗزِو!  عادن  کوٚر  پننِس  ربّس  سٍتۍ  کُفر،  بوٗزِو!  عاد  آے  دوٗر  چھکنہٕ،  ھوٗدؑ  سٕندِ  قومٕکۍ  لُکھ۔

Mirwaiz:
  تِمن  آیہِ  پتے  تھاونہٕ  لعنت  قیامتُک  دۅہ۔  وارٕ  بوٗزِو  قومِ  عادن  کوٚر  انکار  پننِس  پروردگارس۔  وارٕ  بوٗزِو  قومِ  عاد  آو  دوٗر  کرنہٕ  خداے  سٕندِ  رحمت  نِشہِ۔

Tahir:
  تہٕ  یَتھ  دنیاہس  منٛز  (تہِ)  آیہِ  تِمن  پتہٕ  لعنت  اَگادِ  کرنہٕ  تہٕ  قیامت  کہ  دۅہ  (تہِ  گژھیٚکھ  اَگادِ)۔  یاد  تھٲوِو  زِ  (قومِ)  عادن  اوس  پننِس  ربّس  سٍتۍکفرکۆرمُت۔  خبردار!  ہود  (علیہ  السلام)  سٕندِ  عاد  قومہٕ  خٲطرٕچُھ  (رحمت  نِشہِ) دوٗریٚر۔

Transliteration:
  WaotbiAAoo fee h<u>ath</u>ihi a<b>l</b>dduny<u>a</u> laAAnatan wayawma alqiy<u>a</u>mati al<u>a</u> inna AA<u>a</u>dan kafaroo rabbahum al<u>a</u> buAAdan liAA<u>a</u>din qawmi hood<b>in</b>


Athar:
  تہٕ  ثمودس  کُن  سوٗز  اَسہِ  تٔمۍ  سُند  بوے  صالحؑ،  تٔمۍ  ووٚن،  اے  میانہِ  قوم  کیو  لوٗکو،  اللہ  تعالیٰ  سٕنز  عبادت  کٔرِو،  تس  ورٲے  چُھنہٕ  تُہُند  کانٛہہ  خدا،  سُے  چُھ  ییٚمۍ  توٚہۍ  زمینس  منٛز  پٲدٕ  چِھنَو  کٔرِمٕتۍ،  تہٕ  ییٚتہِ  چِھنَو  توٚہۍ  بسٲوِمٕتۍ،  لہٰذا  مٔنگِو  توٚہۍ  تَس  معٲفی  تہٕ  تس  کُن  پھیرِو  واپس،  یقیناً  چُھ  میون  ربّ  قریب،  تہٕ  سُہ  چُھ  دُعا ہَن  جواب  دِنہٕ  وول۔  ﴿یتھ  مختصر  کتھہِ  منٛز  چُھ  حضرت  صالح  علیہ  السلامن  شرکہٕ  کِس  ساری  کاروبارُک  موٗل  ژوٚٹمُت۔  مشرک  چِھ  سمجھان  تہٕ  ہوشیار  لُکو  چھےٚ  تِمن  یہِ  کتھ  سمجھاونٕچ  کوٗشش  کٔرمٕژ  زِ  خُدا  وند  عالَم  سُند  متبرک  دروازٕہ  چُھ  عام  انسانن  ہٕندِ  دسترس  نِشہِ  سٮ۪ٹھاہ  دوٗر۔  تٔمۍ  سٕندِس  دربارس  تام  کتہِ  ہیٚکہِ  عام  انسان  وٲتِتھ۔  تور  تام  دُعا  واتٕنۍ  تہٕ  پتہٕ  تِہُند  جواب  میلُن  ہیٚکہِ  نہٕ  کُنہِ  پٲٹھۍ  تہِ  ممکن  ٲسِتھ  یوٚت  تام  نہٕ  پاک  رُوحن  ہُند  وسیلہٕ  ژھانڈنہٕ  یِیہِ،  تہٕ  یوٚت  تام  نہٕ  تِمن  مذہبی  منصب  دارن  ہٕندۍ  خدمات  یِن  حٲصل  کرنہٕ،  یِم  ہیوٚر  تام  نذرٕ،  نیاز  تہٕ  عرضیہِ  واتناونٕکۍ  طریقہٕ  چِھ  زانان۔  یٔہے  چھےٚ  سۅ  غلط  فہمی  ییٚمہِ  بندس  تہٕ  خُدایس  درمیان  واریاہن  لۅکٹیٚن  بَڈٮ۪ن  معبودن  تہٕ  سفٲرش  دارن  ہُند  اکھ  جَمِ  غفیر  چُھ  کھڑا  کوٚرمُت۔  حضرت  صالحؑ  چِھ  جٲہلیت  کِس  اتھ  پوٗرٕ  طِلسِمَس  صرف  دۅیو  لفظو  سٍتۍ  ہووَر  چھکان  پھُٹرٲوِتھ۔  اکھ  یہِ  زِ  اللہ  تعالیٰ  چُھ  نکھہٕ۔  دوٚیُم  یہِ  زِ  سُہ  چُھ  دُعا ہن  جواب  دِنہٕ  وول۔  یعنی  تُہُند  یہِ  خیال  تہِ  چُھ  غلط  زِ  سُہ  چُھ  تۅہیہِ  نِشہِ  دوٗر،  تہٕ  یِتہِ  چُھ  غلط  زِ  توٚہۍ  ہیٚکِو  نہٕ  براہِ  راست  تس  ناد  لٲیِتھ  پننیٚن  دُعا ہن  ہُند  جواب  حٲصل  کٔرِتھ۔  تۅہیہِ  منٛزٕ  ہیٚکہِ  اکھ  اکھ  شخص  تس  پانس  نکھہٕ  لٔبِتھ،  تس  ہیٚکِو  لۅتہِ  پٲٹھۍ  کتھ  ؤنِتھ،  پننہِ  عرضِیہِ  ہیٚکہِ  براہِ  راست  تٔمۍ  سٕندِس  خدمتس  منٛز  پیش  کٔرِتھ،  تہٕ  پتہٕ  چُھ  سُہ  براہِ  راست  پننِس  پرٛتھ  بندٕہ  سٕندٮ۪ن  دُعا ہن  ہُند  جواب  تہِ  پانہٕ  دِوان۔  لہٰذا،  ییٚلہِ  سلطنت کِس  سُلطان  سُند  دربارِ  عام  پرٛتھ  وقتہٕ  پرٛتھ  شخصہٕ  سٕندِ  خٲطرٕ  یلہٕ  چُھ،  تہٕ  پرٛتھ  شخصس  نکھے  چُھ  موجود،  تیٚلہِ  کَتھ  حِماقتس  منٛز  چِھو  توٚہۍ  ہیٚنہٕ  آمٕتۍ  زِ  تٔمۍ  سٕندِ  خٲطرٕ  چِھو  واسطہٕ،  ؤسیلہِ  تہٕ  سفٲرش  دار  ژھانڈان  پھیران؟﴾

Mirwaiz:
  بیٚیہِ  سوٗز  اَسہِ  قومِ  ثمودس  کُن  تِہُند  بوے  صالح  علیہ  السلام۔  صالح  علیہ  السلامن  دوٚپُکھ،  اے  میانہِ  قومہٕ  عبادت  تہٕ  پرستش  کٔرِو  معبود  برحق  سٕنز،  کانٛہہ  معبوداہ  چھُنہٕ  تۅہیہِ  تس  ورٲے۔  تٔمۍ  سٕنز  چھےٚ  بٔڈ  مہربٲنی  تۅہیہِ  پٮ۪ٹھ  تٔمۍ  کٔرِو  توٚہۍ  پٲدٕہ  زمین  کِس  مادس  نِشہِ،  بیٚیہِ  کٔرۍ  نو  اَتھ  زمینس  پٮ۪ٹھ  آباد،  رنگارنگ  نعمژٕہ  کرِ  نَو  عطا۔  پس  مٔنگِو  مغفرت  تس  پننین  گناہن  ہٕندِ  خٲطرٕ  شرک  و  کفرٕ  خٲطرٕ،  توپتہٕ  کٔرِو  رجوع  تس  کُن  ایمان  أنِتھ  تہٕ  پژھ  کٔرِتھ،  توپتہٕ  کٔرِو  رٕژٕہ  عملہٕ۔  بے  شک  میون  پروردگار  چھُ  نکھہٕ  بندن  پننین،  اجابت  کروُن  بندن  ہٕندِس  منگنس۔

Tahir:
  تہٕ  (اَسہِ  سوٗز  قومِ)  ثمودس  کُن  تِہُنٛد  بوے  صالح  (علیہ  السلام)۔  تِمَو  وۆن،  اے  میانہِ  قومہٕ!  اللہ  تعالیٰ  سٕنز  عبادت  کٔرِو  تُہٕنٛدِ  خٲطرٕ  چُھنہٕ  تس  وَرٲے  کانٛہہ  معبود،تٔمی  کٔرۍ  نَو  تۆہۍ  زمین  نِشہِ  پٲدٕ  تہٕ  اَتھ  منٛز  کٔرِنَو  تۆہۍ  آباد  لہٰذا  مٔنگوِ  تۆہۍ  تس  معٲفی  پتہٕ  کٔرِو  تَس  برونٛہہ  کَنہِ  توبہٕ۔بے  شک  چُھ  میون  ربّ  قریب،  دُعاچُھ  قبول  کرن  وول۔

Transliteration:
  Wail<u>a</u> thamooda akh<u>a</u>hum <u>sa</u>li<u>h</u>an q<u>a</u>la y<u>a</u> qawmi oAAbudoo All<u>a</u>ha m<u>a</u> lakum min il<u>a</u>hin ghayruhu huwa anshaakum mina alar<u>d</u>i wa<b>i</b>staAAmarakum feeh<u>a</u> fa<b>i</b>staghfiroohu thumma tooboo ilayhi inna rabbee qareebun mujeeb<b>un</b>


Athar:
  تِمو  ووٚن،  اے  صالحؑ،  ییٚمہِ  برونٛہہ  اوسُکھ  ژٕ  اَسہِ  درمیان  تِیُتھ  شخص  یَس  سٍتۍ  سٮ۪ٹھاہ  توقعات  وابستہٕ  ٲسۍ،  کیا  ژٕ  چُھکھہٕ  اَسہِ  تِمن  معبوٗدن  ہٕنزِ  بندگی  نِشہِ  رُکاوُن  یژھان  یِہٕنز  عبادت  سٲنۍ  مٲلۍ  بُڈِبب  کران  ٲسۍ؟  ژٕ  یَتھ  طریقس  کُن  اَسہِ  بُلاون  چُھکھ  تتھ  متعلق  چُھ  اَسہِ  سخت  شک  ییٚمۍ  أسۍ  دۅلابَس  منٛز  ترٲوِمٕتۍ  چِھ۔

Mirwaiz:
  دپنہِ  لٔگۍ  تِم  اے  صالح  بتحقیق  اَسہِ  ٲس  ییٚمہِ  برونٛٹھ  ژےٚ  متعلق  خبر  کیا  امید،  تتھ  سٲرِسٕے  کوٚرُتھ  ژےٚ  ادلہٕ  بدل۔  کیا  ثٕہ  چھُکھہٕ  اَسہِ  منع  کران  تِمن  معبودن  پرستش  کرنس  یِمن  پرستش  کران  آے  سٲنۍ  مٲلۍ  بُڈِ  بب۔  اَسہِ  چھُ  ضرور  شک  تہٕ  شُبہٕ  تمُیک  یَتھ  کُن  ژٕہ  اَسہِ  ناد  دِوان  چھُکھ،  یُس  پریشان  کروُن  چھُ۔

Tahir:
  تِمَو  وۆن،  اے  صالح!ییٚمہِ  برونٛہہ  اوسُکھ  سٲنِس  قومس  منٛز  ژٕے  امیدن  ہُنٛد  مرکز(یعنی  ژیے  سٍتۍ  آسہٕ  سانہِ  اُمیدٕوابستہٕ)،کیا  ژٕ  چُھکھہٕ  اَسہِ  تِمن  (پۅتلیٚن)  ہٕنز  پوٗزا  کرنہٕ  نِشہِ  ٹھاکھ  کران  یہِٕنز  پوٗزا  سٲنۍ  مٲلۍ  بُڈِ  بب  کران  چِھ  روٗدِمٕتۍ؟  تہٕ  یَتھ  (توحیدس)  کُن  ژٕ  اَسہِ  ناد  چُھکھ  دِوان  یقینا  چِھ  أسۍ  تَتھ  متعلق  بٔڑِس  اضطراب  پٲدٕ  کرن  وٲلِس  شکس  منٛز۔

Transliteration:
  Q<u>a</u>loo y<u>a</u> <u>sa</u>li<u>h</u>u qad kunta feen<u>a</u> marjuwwan qabla h<u>atha</u> atanh<u>a</u>n<u>a</u> an naAAbuda m<u>a</u> yaAAbudu <u>a</u>b<u>a</u>on<u>a</u> wainnan<u>a</u> lafee shakkin mimm<u>a</u> tadAAoon<u>a</u> ilayhi mureeb<b>un</b>


Athar:
  صالح  علیہ  السلامن  ووٚن،  اے  برادرانِ  قوم،  تۅہیہِ  چُھوا  کینژھاہ  اَتھ  کتھہِ  پٮ۪ٹھ  تہِ  غور  کوٚرمُت  زِ  اگر  بہٕ  پننِس  ربّ  سٕندِ  طرفہٕ  اکھ  صاف  شہادت  اوسُس  تھاوان،  تہٕ  تٔمۍ  کٔر  مےٚ  پننہِ  طرفہٕ  رحمت  تہِ  عطا،  تیٚلہِ  کُس  ہیٚکہِ  مےٚ  اللہ  تعالیٰ  سٕنزِ  تھپہِ  نِشہِ  بچٲوِتھ،  اگر  بہٕ  تٔمۍ  سٕنز  نافرمٲنی  کرٕ؟  توٚہۍ  کیا  بکار  یِیِو  مےٚ  اَمہِ  ورٲے  زِ  مےٚ  ترٲوِو  زیادہ  خسارس  منٛز۔

Mirwaiz:
  صالح  علیہ  السلامن  دوٚپُکھ،  اے  میانہِ  قومہٕ،  مےٚ  ؤنِتو  توٚہۍ  ہرگاہ  بہٕ  پننِس  پروردگار  سٕنزِ  نَنہِ  دلیلہِ  پٮ۪ٹھ  قٲیِم  آسہٕ،  بیٚیہِ  آسہِ  مےٚ  تٔمۍ  پنٕنۍ  رحمت  تہِ  نٲزل  کٔرمٕژ  یعنی  نبوت۔  تہِ  ٲسِتھ  ہرگاہ  بہٕ  تِہٕنز  نفرمٲنی  کرٕ  تبلیغ  نہ  کرنہٕ  سٍتۍ۔  ادٕہ  کُس  ہیٚکہِ  مےٚ  مدد  کٔرِتھ  خدایس  نِشہِ۔  توٚہۍ  چھِو  میانہِ  ورٲے  کانٛہہ  چیز  ہُرراوان  تہٕ  زیادٕہ  کران۔

Tahir:
  صالح  ہن  (علیہ  السلام)  وۆن،  اے  میانہِ  قومہٕ!  ہَناکٔرۍتَوغور  اگر  بہٕ  پننِس  ربّ  سٕندِ  طرفہٕ  ٹاکارٕہ  دلیلہِ  پیٚٹھ  (قٲیِم)  چُھس  تہٕ  مے٘  چھے٘  تٔمۍ  سٕنٛدِ  طرفہٕ  (خاص)  رحمت  نصیب  سپٕزمٕژ،  (اَمہِ  پتہٕ  تٔمۍ  سٕنٛدۍ  احکام  تۅہیہِ  تام  نَہ  واتنٲوِتھ)  اگر  بہٕ  تٔمۍ  سٕنز  نافرمٲنی  کرٕ  تیٚلہِ  کُس  شخص  چُھ  یُس  اللہ  تعالیٰ  ہس  نِشہِ  (یعنی  تمۍسٕندِ  عذاب  نِشہ)  بچاونس  منٛز  مے٘  مدد  کرِ؟  لہٰذا  ہیٚکوِ  نہٕ  نقصان  واتناونہٕ  وَرٲے  تۆہۍمے٘  (بیٚیہِ) کُنہِ  چیزس  منٛز  اضافہٕ  کٔرِتھ۔

Transliteration:
  Q<u>a</u>la y<u>a</u> qawmi araaytum in kuntu AAal<u>a</u> bayyinatin min rabbee wa<u>a</u>t<u>a</u>nee minhu ra<u>h</u>matan faman yan<u>s</u>urunee mina All<u>a</u>hi in AAa<u>s</u>aytuhu fam<u>a</u> tazeedoonanee ghayra takhseer<b>in</b>


Athar:
  تہٕ  اے  میانہِ  قوم  کیو  لوٗکو،  وُچِھو  یہِ  اللہ  تعالیٰ  سٕنز  اوٗنٹِنۍ  چھےٚ  تُہٕندِ  خٲطرٕ  اکھ  نشٲنی،  یہِ  ترٲوِیوٗن  اللہ  تعالیٰ  سٕندِس  زمینس  منٛز  گاسہٕ  کھینہٕ  خٲطرٕ  یلہٕ،  أمِس  لٲگۍزیٚو  نہٕ  خراب  نیّتہٕ  سان  اَتھہٕ،  ہرگاہ  یہِ  کوٚرُو،  تیٚلہِ  گژِھہ  نہٕ  زیادہ  ژیر  زِ  تۅہیہِ  پٮ۪ٹھ  یِیہِ  اللہ  تعالیٰ  سُند  عذاب۔

Mirwaiz:
  اے  میانہِ  قومہٕ  توٚہۍ  یُس  معجزٕہ  ژھانڈان  چھِو،  سُہ  چُھو  یکبار۔  یہِ  چھےٚ  خداے  سٕنٛز  اونٛٹِنۍ  تُہٕنٛدِ  خٲطرٕ  میٲنِس  صداقتس  پٮ۪ٹھ  اکھ  بوٚڈ  نِشاناہ  تہٕ  دلیلاہ۔  أمۍ  سٕندۍ  تہِ  چھِ  تۅہیہِ  پٮ۪ٹھ  کینہہ  حق،  پس  ترٲوِیون  سۅ،  کھیٚوان  روزِ  خداے  سٕندِس  زمینس  اندر  گاسہٕ،  أمِس  مہ  لٲگِو  اتھہٕ  تکلیفہٕ  کہ  قصدٕہ،  ہرگاہ  توٚہۍ  کینہہ  تکلیف  واتنووو  تس،  تیٚلہِ  رٹہِ  تۅہیہِ  بوٚڈ  عذاب  سٍتی۔

Tahir:
  تہٕ  اے  میانہِ  قومہٕ!یہِ  چھے٘  اللہ  تعالیٰ  سٕنز (خاص  طریقہٕ  پٲدٕ  کرنہٕ  آمٕژ) اونٹِنۍ (یۅسہٕ) تُہٕندِ  خٲطرٕ  چھے٘  نشٲنیٚ  لہٰذا  تھٲوِیوٗن  یہِ  آزاد (یہِ) روزِ  اللہ  تعالیٰ  سٕندِس  زمینس  منٛز  کھیٚوان  تہٕ  أمِس  واتنٲوۍ  زیٚو  نہٕ  کانٛہہ  تکلیف  نَتہٕ  رَٹیو  تۅہیہِ  جلدٕے (واقع  سپدن  وول) عذاب۔

Transliteration:
  Way<u>a</u> qawmi h<u>ath</u>ihi n<u>a</u>qatu All<u>a</u>hi lakum <u>a</u>yatan fa<u>th</u>arooh<u>a</u> takul fee ar<u>d</u>i All<u>a</u>hi wal<u>a</u> tamassooh<u>a</u> bisooin fayakhu<u>th</u>akum AAa<u>tha</u>bun qareeb<b>un</b>


Athar:
  مگر  تِمو  مٲر  سۅ  اوٗنٹۍ،  اَتھ  پٮ۪ٹھ  کٔرۍ  تِم  صالح  علیہ  السلامن  خبردار  زِ،  بس  وۅنۍ  روٗزِو  ترٮ۪ن  دۅہن  گھرن  اندر  لَسان  بسان،  یہِ  چُھ  تِیُتھ  معیاد  یُس  نہٕ  اَپُز  ثٲبِت  سپدِ۔

Mirwaiz:
  پس  باوجودآں  ییٖژ  فہمٲیش  کٔرِتھ  مٲر  سۅ  اونٛٹِنۍ  تِمو،  پس  دوٚپُکھ  صالح  علیہ  السلامن،  تُلِو  تمتع  زندگی  ہُند  گرن  پننین  منٛز  روٗزِتھ۔  ترین  دۅہن  تمہِ  پتہٕ  چُھو  تۅہیہِ  تباہ  گژُھن،  یہِ  وعدٕہ  یُس  نہٕ  اپُز  آسہِ۔

Tahir:
  پتہٕ  کٔرسۅ  تِمَو (ٹٕکہٕ  نٲرژٔٹِتھ) ذبح،صالح  ہن  (علیہ  السلام) وۆن،  تۆہۍکٔرِو  (وۅنۍ)  پننیٚن  گھرن  منٛز  (صرف)  تریٚن  دۅہن  (تام)  عٲش،یہِ  چُھ  وعدٕہ  یُس  (زٕہٕنٛۍ)  اَپُز  نیرِنہٕ۔

Transliteration:
  FaAAaqarooh<u>a</u> faq<u>a</u>la tamattaAAoo fee d<u>a</u>rikum thal<u>a</u>thata ayy<u>a</u>min <u>tha</u>lika waAAdun ghayru mak<u>th</u>oob<b>in</b>


Athar:
  ٲخر  کار  ییٚلہِ  سانہِ  فٲصلُک  وقت  ووت،  پتہٕ  بچوو  اَسہِ  پننہِ  رحمت  سٍتۍ  صالحؑ  تہٕ  تِم  لُکھ  یِمو  تَس  سٍتۍ  ایمان  اوس  اوٚنمُت،  تہٕ  تمہِ  دۅہ  چھ  رسوٲئی  نِشہِ  تھٲوۍ  تِم  محفوظ،  بے  شک  چُھ  چون  ربّٕے  دراصل  طاقتور  تہٕ  بالادست۔

Mirwaiz:
  ترٛے  دۅہ  گژھنہٕ  پتہٕ  ییٚلہِ  سون  حکُم  عذابس  متعلق  جٲرِی  سپُد،  نجات  دیُت  اسہِ  صالح  علیہ  السلامس  بیٚیہِ  تِمن  لوٗکن  یِمو  ایمان  اوٚن  تس  سٍتۍ  پننہِ  رحمتہٕ  سٍتۍ  تمہِ  عذابہٕ  نِشہِ  بیٚیہِ  تمہِ  دۅہچہِ  رُسوٲیی  نِشہِ،  پٔزۍ  پٲٹھۍ  چونُے  پروردِگار  چُھ  قوت  وول  غلبہٕ  وول۔

Tahir:
  پتہٕ  ییٚلہِ  سون  (عذابُک)  حکم  آواَسہِ  بچٲوۍصالح  (علیہ  السلام)  بیٚیہِ  یِم  تِمن  سٍتۍ  ایمان  اَنن  وٲلۍ  ٲسۍ  پننہِ  رحمت  کہ  بٲعث  تہٕ  تَمہِ  دۅہ  چہ  خٔجِل  زٔدی  نِشہِ (تہِ  بخشُکھ  نجات)۔  بے  شک  چُھ  تُہُنٛد  ربّٕے  طاقت  ور  غٲلب۔

Transliteration:
  Falamm<u>a</u> j<u>a</u>a amrun<u>a</u> najjayn<u>a</u> <u>sa</u>li<u>h</u>an wa<b>a</b>lla<u>th</u>eena <u>a</u>manoo maAAahu bira<u>h</u>matin minn<u>a</u> wamin khizyi yawmii<u>th</u>in inna rabbaka huwa alqawiyyu alAAazeez<b>u</b>


Athar:
  روٗدۍ  تِم  لُکھ  یِمو  ظُلم  اوس  کوٚرمُت،  تِم  رٔٹۍ  أکۍ  سخت  دھماکن۔  تہٕ  تِم  روٗدۍ  پننیٚن  بٔستِین  منٛز  تِتھہٕ  پٲٹھۍ  بے حیٚس  تہٕ  بے حرکت  پیٚتھ۔

Mirwaiz:
  تِم  ظٲلِم  رٔٹۍ  سخت  کریکہِ  یۅسہٕ  جبریل  امین  سٕنٛز  کریکھ  ٲس،  پس  بُھتۍ  کِنۍ  پتھر  پیٚتھ  گٔے  تِم  روٗزِتھ۔  تیوٗت  صاف  سپُد  سُہ  شہر۔

Tahir:
  تہٕ  ظٲلم  لُکھ  رٔٹۍ  ہٲبت  ناک  آوازِ  پتہٕ  ٲسۍ  تِم  صبحٲے  تِتھہٕ  پٲٹھۍ  زِ  پننیٚن  گرن  منٛز  روٗدۍ (مۅردٕ  حالتس  منٛز) دُبہٕ  پیٚتھ۔

Transliteration:
  Waakha<u>th</u>a alla<u>th</u>eena <i><u>th</u></i>alamoo a<b>l</b><u>ss</u>ay<u>h</u>atu faa<u>s</u>ba<u>h</u>oo fee diy<u>a</u>rihim j<u>a</u>thimeen<b>a</b>


Athar:
  زَنتہٕ  تِم  تَتہِ  زانٛہہ  بٔسیمتی  ٲسۍ  نہٕ،  بوٗزِو!  ثمودن  کوٚر  پننِس  ربس  سٍتۍ  کُفر،  بوٗزِو!  دوٗر  آے  چھکنہٕ  ثمود!۔

Mirwaiz:
  زن  نہٕ  تِم  تتھ  شہرس  منٛز  بٔسمٕتی  ٲسۍ  زانہہ،  وارٕ  بوٗزِو  قومِ  ثمودن  کوٚر  انکار  پننِس  پروردِگارس،  وارٕ  بوٗزِو  خداے  سٕںدِ  رحمت  نِشہِ  سپُد  سٮ۪ٹھاہ  دوٗر  قومِ  ثمود۔  بوٗزِتھ  رٔٹِو  عبرت  اے  بوزن  والیو  خداے  سٕنٛزِ  نافرمٲنی  ہُند  کیاہ  نتیجہٕ  چُھ  آسان۔

Tahir:
  زَنتہٕ  تِم  تِمن  منٛز  بٔسۍمٕتی  ٲسۍ  نہٕ،یاد  تھٲوِو!  (قومِ)  ثمودن  اوس  پننِس  ربّس  سٍتۍ  کفرکۆرمُت۔خبردار!  (قومِ)  ثمودس  خٲطرٕچُھ  (رحمت  نِشہِ)  دوٗریٚر۔

Transliteration:
  Kaan lam yaghnaw feeh<u>a</u> al<u>a</u> inna thamooda kafaroo rabbahum al<u>a</u> buAAdan lithamood<b>a</b>


Athar:
  تہٕ  وُچِھو  ابراہیم  علیہ  السلامس  نِشہِ  وٲتۍ  سٲنۍ  فرشتہٕ  خۅش  خبر  ہیٚتھ،  ووٚنہس  ژےٚ  پٮ۪ٹھ  ٲسِن  سلام،  ابراہیم  علیہ  السلامن  دِیتُنکھ  جواب،  تۅہیہِ  پٮ۪ٹھ  تہِ  ٲسِن  سلام،  پتہٕ  گوٚو  نہٕ  زیادٕہ  کال  زِ  ابراہیم  علیہ  السلامن  اوٚن  اکھ  بُزِتھ  ووٚژھ  تِہندِ  ضیافت  خٲطرٕ۔  ﴿اَمہِ  نِشہِ  سپُد  معلوم  زِ  فرشتہٕ  ٲسۍ  انسٲنۍ  شکلہِ  منٛز  حضرت  ابراہیم  علیہ  السلامس  نِشہِ  آمٕتۍ  تہٕ  گۅڈٕ  گۅڈٕ  اوس  نہٕ  تِمو  پنُن  تعارُف  کرنوومُت،  اَمہِ  موجوٗب  سونچ  ابراہیم  علیہ  السلامن  زِ  یِم  چِھ  کم  تام  غیر  زان  پٔژھۍ  تہٕ  تِہندِس  یِنَس  سٍتی  کوٚرُکھ  فوراً  تِہندِ  خٲطرٕ  ضیافتُک  انتظام۔﴾

Mirwaiz:
  بیٚیہِ  آے  پٔزۍ  پٲٹھۍ  سٲنۍ  سوزنہٕ  آمٕتۍ  ملٲیک  انسان  صورتس  اندر  ابراہیم  علیہ  السلامس  نِشہِ  فرزند  اسماعیل  علیہ  السلام  سٕںٛز  خۅشخبر  ہیٚتھ۔  تِمو  کٔر  ابراہیم  علیہ  السلامس  سلام،  تِمو  تہِ  کٔرٕکھ  تورٕ  سلام۔  تِمن  گوٚو  خیال  پٔژھۍ  آے،  توپتہٕ  ژیر  تہٕ  تٲر  کرنہٕ  ورٲے  آے  تِمن  نِشہِ  ؤژھۍ  سُند  بُزمُت  ماز  ہیٚتھ۔

Tahir:
  تہٕ  بے  شک  آے  سٲنۍ  سوزنہٕ  آمٕتۍ  فرشتہٕ  ابرہیمس  (علیہ  السلام)  نِشہِ  خۅش  خبر  ہیٚتھ،تِمَو  کٔرسلام،  ابراہیمن  (علیہ  السلام)  تہِ  ؤنۍ (درجواب) سلام،پتہٕ  کۆر  نہٕ (ابرہیم  علیہ  السلامن) ژیر  اۆت  تام  زِ  (تِہٕنز  خٲطر  دٲری  خٲطرٕ)  اۆنُکھ  اَکھ  بُزمُت  وۆژھ۔

Transliteration:
  Walaqad j<u>a</u>at rusulun<u>a</u> ibr<u>a</u>heema bi<b>a</b>lbushr<u>a</u> q<u>a</u>loo sal<u>a</u>man q<u>a</u>la sal<u>a</u>mun fam<u>a</u> labitha an j<u>a</u>a biAAijlin <u>h</u>anee<u>th</u><b>in</b>


Athar:
  مگر  ییٚلہِ  وُچُھن  زِ  تِہٕندۍ  اَتھہٕ  چِھنہٕ  کھیٚنس  کُن  بڑان،  ﴿اَمہِ  پتہٕ  لوٚگ  حضرت  ابراہیم  علیہ  السلامس  پَے  زِ  تِم  چِھ  فرشتہٕ﴾  سُہ  پیوٚو  تِہندِ  سٍتۍ  شِکمس  منٛز  تہٕ  دِلہٕ  مٔنٛزۍ  لوٚگ  تِہندِ  سٍتۍ  خوف  محسوس  کرنہِ،  تِمو  ووٚن،  کھۅژ  مَہ،  أسۍ  چِھ  لوطؑ  سٕندِس  قومس  کُن  سوزنہٕ  آمٕتۍ۔

Mirwaiz:
  پس  ییٚلہِ  وُچھ  تِمو  تِہُند  اتھہٕ  نہٕ  وۅتھٲنی  تتھ  کُن  ﴿تِم  نہٕ  مازٲنی  مازس  کُن﴾،  وۅپر  تہٕ  غٲر  زان  لٔگۍ  تِمن  زاننہِ،  بیٚیہِ  لٔگۍ  دِلہٕ  سٕے  اندر  تِہُند  خطرٕہ  محسوس  کرنہِ،  خبر  کمہِ  غرضہٕ  چھِ  یِم  آمٕتۍ۔  کیازِ  تَمہِ  وقتہٕ  یُس  شخص  کٲنسہِ  ہٕندِ  تکلیفہٕ  کہ  قصدٕہ  یِوان  اوس،  سُہ  اوس  نہٕ  تِہِندِ  گرِ  کینٛہہ  کھیوان  چوان۔  تِمو  ملٲیکو  ژِیُون  تِہُند  کھوٚژُن،  دوٚپہس  أسۍ  حض  چھِ  ملک،  أسۍ  چھِ  آمٕتۍ  سوزنہٕ  قومِ  لوطس  کُن  تِمن  سزاے  کُفرو  نافرمٲنی  دِنہٕ  خٲطرٕ۔

Tahir:
  پتہٕ  ییٚلہِ  (ابراہیم  علیہ  السلامن) وُچھن  زِ  تِہِندۍ  اَتھہٕ  چِھنہٕ  اَتھ  (کھیٚنس)  کُن  وۅتھان،تٔمۍ  زٲنۍ  تِم  غارزان  تہٕ  (پننِس) دِلس  منٛز  لگۍ  تِمَو  نِشہِ  ہنا  خوف  محسوس  کرنہ،تِمَو  وۆن،  تۆہۍ  مَہ  کھوٗژِو!أسۍ  چِھ  قومِ  لوطس  کُن  سوزنہٕ  آمٕتۍ۔

Transliteration:
  Falamm<u>a</u> ra<u>a</u> aydiyahum l<u>a</u> ta<u>s</u>ilu ilayhi nakirahum waawjasa minhum kheefatan q<u>a</u>loo l<u>a</u> takhaf inn<u>a</u> orsiln<u>a</u> il<u>a</u> qawmi loo<u>t</u><b>in</b>


Athar:
  ابراہیمؑ  سٕنز  خاندارِنۍ  تہِ  ٲس  وۅدنہِ،  یہِ  بوٗزِتھ  ترٛوو  تَمہِ  اَسُن،  پتہٕ  دِژ  اَسہِ  تَس  اسحاقؑ  سٕنز  خۅش  خبر،  تہٕ  اسحاق  علیہ  السلامس  پتہٕ  یعقوبؑ  سٕنز  خۅش  خبر۔

Mirwaiz:
  تِہٕنٛز  آشِنۍ  حضرتِ  سارہ  ٲسۍ  وۅدٕنۍ  پژھین  ہٕنٛز  پٔژھۍ  لٲزۍ  کرنہٕ  خٲطرٕ۔  تِمو  ییٚلہِ  پژھیٚن  ہُند  نہ  کھیٚنُک  حال  وُچھ  بیٚیہِ  قومِ  لوط  کہ  گلنٕچ  خبر  بوٗز،  سۅ  گٔیہِ  خۅش،  خۅش  گٔژِتھ  لٔج  اَسنہِ،  پس  ؤنۍ  اسہِ  تس  بشارت  یِمنٕے  ملکن  ہٕندِ  ذریعہ  فرزندٕہ  سٕنٛز۔  یس  اسحٰق  ناو  آو  تھاونہٕ۔  بیٚیہِ  اسحٰقس  پتہٕ  تسٕندِس  فرزندٕہ  سٕنٛز  بشارت  یس  یعقوب  ناو  آو  تھاونہٕ۔  

Tahir:
  تہٕ  تِہٕنز  خاندارِنۍ (سارہ) ٲس  (نکھے)  وۅدٕنۍ،  تَس  آو  اَسُن،  پتہٕ  دِژ  اَسہِ  تِمن  (یعنی  تِہِنزِ  خاندارِنہِ)  اسحاق  (علیہ  السلام)  سٕنز  تہٕ  اسحاق (علیہ  السلام)  سٕنٛدِ  پتہٕ  یعقوب  (علیہ  السلام)  سٕنز  بشارت۔

Transliteration:
  Wa<b>i</b>mraatuhu q<u>a</u>imatun fa<u>d</u>a<u>h</u>ikat fabashsharn<u>a</u>h<u>a</u> biis<u>ha</u>qa wamin war<u>a</u>i is<u>ha</u>qa yaAAqoob<b>a</b>


Athar:
  تَمہِ  ووٚن،  ہاے  میٲنۍ  کم  بختی!  ﴿اَمِیُک  مطلب  چُھنہٕ  یہِ  زِ  فی  الواقع  ٲس  حضرت  سارہ  علیھا  السلام  اَتھ  پٮ۪ٹھ  خۅش  گژھنہٕ  بجاے  اُلٹہٕ  اَتھ  پنٕنۍ  کم  بختی  سمجھان  بلکہ  چِھ  دراصل  یِم  تَمہِ  قٔسمہٕ کیو  لفظو  منٛزٕ  یِم  مستوراتہٕ  عام  پٲٹھۍ  تعجُب  کیٚن  موقعن  پٮ۪ٹھ  وَنان  چھےٚ﴾  کیا  وۅنۍ  زیٚوِیٚا  مےٚ  شُر  ییٚلہِ  زَن  بہٕ  بُڈٕ  چَھس  گٔمٕژ،  تہٕ  میون  خاندار  تہِ  چُھ  بُڈٕ  گومُت؟  یہِ  چھےٚ  بَڈٕ  عجیب  کتھ۔

Mirwaiz:
  سۅلٔج  وننہِ  کیاہ  گُدریوم،  بہٕ  ہے  چھس  وۅنۍ  بُڈیمٕژ،  وۅنۍ  پرٛسا  بہٕ  یتھ  بُجرس  منٛز۔  بیٚیہِ  چُھ  میوٗن  خاوند  تہٕ  بُڈے،  واقعی  اسہِ  دۅ  ن  بُڈن  نِشہِ  اولاد  پٲدٕ  سپدُن  چُھ  عجیب  کتھاہ۔

Tahir:
  سۅ  لٔج  وننہ،  ہاے  یہِ  کیا!کیا  مے٘  زیٚوِیا  شُر  ییٚلہِ  زن  بہٕ  بُڑٕ (گٔمٕژ) چھَس  تہٕ  میون  یہِ  خاندار (تہِ) چُھ  بُڑٕ؟  بے  شک  چُھ  یہِ  عجیب  چیز۔

Transliteration:
  Q<u>a</u>lat y<u>a</u> waylat<u>a</u> aalidu waan<u>a</u> AAajoozun wah<u>atha</u> baAAlee shaykhan inna h<u>atha</u> lashayon AAajeeb<b>un</b>


Athar:
  فرشتو  ووٚن،  کیا  اللہ  تعالیٰ  سٕندِس  حکمس  پٮ۪ٹھ  چُھکھہٕ  تعجُب  کران؟  ابراہیمؑ  سٕندیو  گھرٕ  والیو،  تۅہیہِ  پٮ۪ٹھ  چھےٚ  اللہ  تعالیٰ  سٕنز  رحمت  تہٕ  تٔمۍ  سٕنزٕ  برکتہٕ،  تہٕ  پٔزپٲٹھۍ  چُھ  اللہ  تعالیٰ  سٮ۪ٹھاہ  قٲبلِ  تعریف  تہٕ  بوٚڈ  شانہٕ  وول۔

Mirwaiz:
  تِمو  ملکو  دوٚپ  کیاہ  توٚہۍ  چھِوٕہ  خداے  سٕندِس  حُکمس  نسبت  تعجُب  کران  خاندانِ  نبوتس  منٛز  روٗزِتھ۔  یہِ  چھا  تِہٕندِ  قدرت  نِشہِ  دوٗر  کینہہ۔  خصوصاً  چھےٚ  تُہٕندِس  خاندانس  پٮ۪ٹھ  خداے  سٕنٛز  رحمت  تہٕ  برکت  نٲزِل۔  اے  ابراہیم  سٕندیو اہلِ  بیتو،  پٔزۍ  پٲٹھۍ  اللہ  تعالیٰ  چُھ  حمُد  دپنہِ  آمُت،  سٮ۪ٹھاہ  بُزرگ۔  لہٰذا  بجاے  تعجُب  کٔرِو  تِہٕںٛز  تعریف  تہٕ  حمد  و  ثنا  بیان۔  

Tahir:
  فرشتو  وۆن،  کیا  ژٕ  چھَکھہٕ  اللہ  تعالیٰ  سٕندِس  حکمس  پیٚٹھ  تعجب  کران؟  اے  گرٕوالیو!تۅہیہِ  پیٚٹھ  چھے٘  اللہ  تعالیٰ  سٕنز  رحمت  تہٕ  تٔمۍ  سٕنزٕ  برکت،بے  شک  چُھ  سُہ  تعریفن  قٲبل  تھَدِ  پایُک۔

Transliteration:
  Q<u>a</u>loo ataAAjabeena min amri All<u>a</u>hi ra<u>h</u>matu All<u>a</u>hi wabarak<u>a</u>tuhu AAalaykum ahla albayti innahu <u>h</u>ameedun majeed<b>un</b>


Athar:
  پتہٕ  ییٚلہِ  ابراہیمؑ  سٕنز  گھبراہٹ  دوٗر  سپٕز،  تہٕ  ﴿اولاد  سٕندِ  بشارت  سٍتۍ﴾  سپُد  تٔمۍ  سُند  دل  خۅش،  پتہٕ  کوٚر  تٔمۍ  قومِ  لوٗطؑ  کِس  معاملس  منٛز  اَسہِ  سٍتۍ  جھگڑٕ  شروع۔  ﴿یَتھ  موقعس  پٮ۪ٹھ  چُھ  لفظ   جھگڑٕ   انتہٲئی  محبت  کِس  تہٕ  شفقت  کِس  واٹھس  ظٲہر  کران  یُس  حضرت  ابراہیم  علیہ  السلامس  پننِس  ربّس  سٍتۍ  اوس۔  ییٚمہِ  سٍتۍ  چھےٚ  یہِ  تصویر  أچھن  برونٹھ  کُن  یِوان  زِ  بندس  تہٕ  خُدایس  درمیان  چُھ  واریاہس  کالس  نیاے  جٲری  روزان۔  بندٕہ  چھُ  اقرار  کران  زِ  کُنہِ  پٲٹھۍ  ٹٲلۍ  تَو  قومِ  لوطؑ  پٮ۪ٹھہٕ  عذاب۔  اللہ  تعالیٰ  چُھ  درجواب  وَنان  زِ  یہِ  قوم  چُھ  وۅنۍ  خیرٕ  نِشہِ  بالکل  خٲلی  سپُدمُت،  تہٕ  اَمِکۍ  جُرم  چِھ  تمہِ  حدٕ  نِشہِ  گُزریمٕتۍ  زِ  اَتھ  سٍتۍ  یِیہِ  کانٛہہ  رعایت  کرنہٕ۔  مگر  بندٕہ  چُھ  زِ  سُہ  چُھ  لگاتار  وَنان  زِ،  پروردِگارٕ،  اگر  رَژھ  کھنڈ  تہِ  رٕژر  اَتھ  منٛز  موجود  چُھ،  تیٚلہِ  دِ  تہٕ  اَتھ  ہنا  بیٚیہِ  مہلت،  بنان  چُھ  زِ  اَتھ  رٕژرس  نیرِ  پَھل۔﴾

Mirwaiz:
  ادٕ  ییٚلہِ  ابراہیمس  نِشہِ  خوف  دوٗرسپُد  یِمن  ہٕندِ  وننہٕ  سٍتۍ  بیٚیہِ  بوٗز  تِمو  خۅشخبر  فرزندٕہ  سٕںٛز،  تِم  لٔگۍ  بحث  کرنہِ  امہِ  سٍتۍ  قومِ  لوطس  متعلق۔  تِمن  سپُد  لوطُک  ہلاک  سپدُن  ناگوار۔

Tahir:
  وۅنۍ  ییٚلہِ  ابراہیمس (علیہ  السلام) خوف  ژۆل  تہٕ  تِمن  نِشہِ  وٲژ  بشارت،پتہٕ  لٔگۍ  اَسہِ  (یعنی  فرشتن)  سٍتۍ  قومِ  لوطس  متعلق  ژُونہِ۔

Transliteration:
  Falamm<u>a</u> <u>th</u>ahaba AAan ibr<u>a</u>heema a<b>l</b>rrawAAu waj<u>a</u>athu albushr<u>a </u>yuj<u>a</u>dilun<u>a</u> fee qawmi loo<u>t</u><b>in</b>


Mirwaiz: پٔزۍ پٲٹھۍ ابراہیم علیہ السلام چُھ حلیم الطبع، نرم دِل، رجوع کر وُن خدایس کُن۔
Transliteration: Inna ibr<u>a</u>heema la<u>h</u>aleemun aww<u>a</u>hun muneeb<b>un</b>
Athar:
  درحقیقت  اوس  ابراہیمؑ  سٮ۪ٹھاہ  حلیم  تہِٕ  نرم  دل  انسان،  تہٕ  پرتھ  حالس  منٛز  اوس  اسہِ  کُن  رجوع  کران۔

Tahir:
  بے  شک  ٲسۍ  ابراہیم  (علیہ  السلام)  سیٚٹھاہ  بُردبار،آہ  و  زٲری  کرن  وٲلۍ،پۯتھ  حالس  منٛز  اَسہِ  کُن  رجوع  کرن  وٲلۍ۔


Athar:
  ﴿ٲخر  کار  ووٚن  سانیو  فرشتَو  تس﴾  اے  ابراہیمؑ،  اَمہِ  نِشہِ  یہِ  باز،  چٲنِس  ربّ  سُند  حکم  چُھ  سپُدمُت،  تہٕ  وۅنۍ  یِیہِ  یِمن  لُکن  پٮ۪ٹھ  سُہ  عذاب  ضرور  یُس  کٲنٛسہِ  ہٕندِ  پھِرنہٕ  سٍتۍ  پھیٖرِتھ  ہیٚکہِ  نہٕ۔

Mirwaiz:
  اسہِ  فرمو  تس  اے  ابراہیم  امہِ  خیالہٕ  نِشہِ  پھیرِو،  پٔزۍ  پٲٹھۍ  تُہٕندِس  پروردِگار  سُند  حکُم  ووت  قریب،  بیشک  تِمن  پٮ۪ٹھ  چُھ  واتہٕ  وُن  سُہ  عذاب  یُس  نہٕ  دوٗر  کرنہٕ  ییہِ۔

Tahir:
  (فرشتو  وۆن)،  اے  ابراہیم!اَمہِ  (کتھہِ) نِشہِ  کٔرِو  درگزر  (یعنی  یہِ  کتھ  تۯٲوِو)،  بے  شک  چُھ  وۅنۍ  تُہٕندِس  ربّ  سُند (عذابُک)  حُکم  ووتمُت،تہٕ  تِمن  چُھ  عذاب  واتنس  تیار  یُس  واپس  ہیٚکہِ  نہٕ  پھِرنہٕ  یِتھ۔

Transliteration:
  Y<u>a</u> ibr<u>a</u>heemu aAAri<u>d</u> AAan h<u>atha</u> innahu qad j<u>a</u>a amru rabbika wainnahum <u>a</u>teehim AAa<u>tha</u>bun ghayru mardood<b>in</b>


Athar:
  تہٕ  ییٚلہِ  سٲنۍ  فرشتہٕ  لوط  علیہ  السلامس  نِشہِ  وٲتۍ،  تِہٕندِ  یِنہٕ  سٍتۍ  بانٛبریٛاو  سُہ،  تہٕ  دِل  سپدُس  تنگ  تہٕ  وَننہِ  لوٚگ  زِ  اَز  چُھ  سخت  مصیبتُک  دۅہ۔  ﴿یِم  فرشتہٕ  ٲسۍ  خوبصورت  لڑکن  ہٕنزِ  شکلہِ  منٛز  حضرتِ  لوط  علیہ  السلامس  نِشہِ  وٲتِمٕتۍ،  تہٕ  حضرت  لوطؑ  ٲسۍ  اَمہِ  کتھہِ  نِشہِ  بے خبر  زِ  یِم  چِھ  فرشتہٕ۔  یۅہے  وجہ  اوس  زِ  یِمن  مہمانن  ہٕندِ  یِنہٕ  سٍتۍ  سپدۍ  حضرت  لوطؑ  سخت  پریشان  تہٕ  دل  گوکھ  تنگ،  تِم  ٲسۍ  امہِ  کتھہِ  نِشہِ  باخبر  زِ  سُہ  قوم  کوٗتاہ  بدکردار  تہٕ  بے حیا  چُھ  سپُدمُت﴾

Mirwaiz:
  توپتہٕ  ییٚلہِ  سٲنۍ  فِرستادٕہ  ملٲیک  وٲتۍ  حضرتِ  لوطس  نِشہِ  نہایت  لۅکٹیٚن  ہٕنٛزِ  شکلہِ۔  آزُردٕہ  سپٕدۍ  تِم  تِہٕندِ  یِنہٕ  سٍتۍ  تِکیازِ  تِم  ٲسۍ  حسین  نوجوانن  ہٕندِس  صورتس  اندر۔  حضرتِ  لوطس  گوٚو  خیال  یِم  ما  چھِ  انسان،  پننہِ  قومچہِ  خراب  ذہنیت  نامعقول  حرکت  خیال  کٔرِتھ  سپُد  مغموم  مُتفکر،  تمِی  سببہٕ  سپُد  دِل  تنگ  تِہٕندِ  یِنہٕ  سٍتۍ،  تِم  لٔگۍ  وننہِ  از  چُھ  سختی  ہُند  دۅہ۔

Tahir:
  تہٕ  ییٚلہِ  سٲنۍ  سوزنہٕ  آمٕتۍ  فرشتہٕ  لوطس  (علیہ  السلام)  نِشہِ  آے  (پتہٕ)  سپٕدۍ  تِم  تِہِندِ  یِنہٕ  کِنۍ  پریشان  تہٕ  تِہِندِ  بٲعث  گۆو (تِہُنٛد) طاقت  کم  تہٕ  لٔگۍ  وَننہِ،یہِ  چُھ  سیٚٹھاہ  سخت  دۅہ  (فرشتہٕ  ٲسۍ  سیٚٹھاہ  مٲرۍ  مٔندۍ  تہٕ  حضرت  لوط  علیہ  السلامس  اوس  پننہِ  قوم  کہ  بُرٕ  عادتُک  پَے  لہٰذا  سپٕدۍ  تَمہِ  فتنہٕ  کہ  اندیشہِ  کِنۍ  پریشان  یُس  ممکن  اوس)۔

Transliteration:
  Walamm<u>a</u> j<u>a</u>at rusulun<u>a</u> loo<u>t</u>an seea bihim wa<u>da</u>qa bihim <u>th</u>arAAan waq<u>a</u>la h<u>atha</u> yawmun AAa<u>s</u>eeb<b>un</b>


Athar:
  ﴿یِمن  مہمانن  ہٕندِس  یِنَس  سٍتی﴾  تٔمۍ  سٕندِ  قومٕکۍ  لُکھ  دورییہِ  بے اختیار  تٔمۍ  سٕندِس  گھرس  کُن،  گۅڈٕہ  پٮ۪ٹھے  ٲسۍ  تِم  یِژھنٕے  بد کٲرِین  ہٕندۍ  عٲدی۔  لوط  علیہ  السلامن  ووٚن  تِمن،  بایو،  میانہِ  کورِ  چَھو  ہیٚکیا  موجود،  یمہٕ  چھےٚ  تُہٕندِ  خٲطرٕ  پٲکیزہ تر  ﴿اَمِیُک  مطلب  چھُنہٕ  یہِ  زِ  حضرت  لوط  علیہ  السلامن  کرِ  پننہِ  کورِ  تِمن  بدکٲری  خٲطر  پیش۔  یِمہٕ  چھےٚ  تُہٕندِ  خٲطر  پاکیزہ تر۔  یہِ  جُملہٕ  چُھنہٕ  یِتھہِ  غلط  مفہومٕچ  گنجٲیش  تھاوان۔  حضرت  لوط  علیہ  السّلامن  ہُند  مقصد  اوس  صاف  پٲٹھۍ  یہِ  زِ  پننہِ  نفسٕچ  شہوت  کٔرِو  تمہِ  فطری  تہٕ  جٲیز  طریقہٕ  پوٗرٕ،  یُس  خُداین  چُھ  مقرر  کوٚرمُت  تہٕ  اَمہِ  خٲطرٕ  چَھنہٕ  زنانن  ہٕنز  کمی۔﴾  ہنا  کٔرۍتَو  اللہ  تعالیٰ  سُند  خوف،  تہٕ  میانیٚن  مہمانن  ہٕندِس  معاملس  منٛز  متہٕ  کٔرۍتو  مےٚ  رُسوا،  کیا  تۅہیہِ  منٛز  چُھنا  کانٛہہ  رُت  انسان؟

Mirwaiz:
  تمہِ  پتہٕ  آے  تِہٕندِ  قومٕکۍ  بدمعاش  لوٗکھ  یِمن  خوبصورت  لۅکٹیٚن  ہُند  بوٗزِتھ،  دوران  دوران  تِمن  نِشہِ،  یِم  آسن  برونٹھہٕ  پٮ۪ٹھے  یچھ  کامہِ  کران،  لوط  علیہ  السلامن  دوٚپُکھ  اے  قوم،  یٚیکیاہ  چھَو  یِمہٕ  میانہِ  کورِ ﴿یعنی  میانہِ  اُمتچہِ  کورِ﴾  یِمہٕ  تُہٕندین  گرن  اندر  چھےٚ،  یِمہٕ  چھو  ییٖژ  پاک  تُہٕندِ  خٲطرٕ  یِمن  مہمان  لۅکٹیٚن  ہٕندِ  کھوتہٕ،  پس  کھوژِو  خدایس،  مےٚمہٕ  مندچھٲوِو  پٔژھیٚن  مںٛز۔  افسوس  تہٕ  تعجُب  چُھ  کیاہ  تۅہیہِ  منٛزٕ  چُھنا  اکھ  زوٚن  تہِ  گاٹُل  تہٕ  سمٕجھدار  یس  یہِ  کتھ  فکرِ  ترِہا،  یُس  بیین  تہِ  فکرِ  تارِہا۔

Tahir:
  (پتہٕ  سَپُد  تی  ییٚمِیُک  تِمن  اندیشہ  اوس) تہٕ  لوط (علیہ  السلام)  سُنٛد  قوم  آو  (پٔژھیٚن  ہٕنز  خبر  بوزٲنی)  تِمن  نِشہِ  دَوان  دَوان،  تہٕ  تِم  ٲسۍ  گۅڈے  بُرٕ  کامہِ  کران۔لوطن  (علیہ  السلام)  وۆن،  اے  میانہِ  (نافرمان)  قومہٕ!یِمہٕ  چھَومیانہِ  (قوم  چہ)  کورِ،  یِمہٕ  چھے٘  تُہٕندِ  خٲطرٕ (بطریقِ  نکاح)  پاک  تہٕ  حلال،لہٰذا  کھوٗژِو  تۆہۍ  اللہ  تعالیٰ  ہس  تہٕ  میانیٚن  پژھیٚن  منٛز  مَہ  کرِو  مے٘  (پننہِ  بے  حیٲیی  ہٕنٛدِ  بٲعث)  رُسوا!  کیا  تۅہیہِ  منٛزٕ  چُھنا  کانٛہہ  نیک  سیرت  انسان؟

Transliteration:
  Waj<u>a</u>ahu qawmuhu yuhraAAoona ilayhi wamin qablu k<u>a</u>noo yaAAmaloona a<b>l</b>ssayyi<u>a</u>ti q<u>a</u>la y<u>a</u> qawmi h<u>a</u>ol<u>a</u>i ban<u>a</u>tee hunna a<u>t</u>haru lakum fa<b>i</b>ttaqoo All<u>a</u>ha wal<u>a</u> tukhzooni fee <u>d</u>ayfee alaysa minkum rajulun rasheed<b>un</b>


Athar:
  تِمو  دِیُت  جواب،  ژےٚ  چھےٚ  خبرٕے  زِ  چانیٚن  کورٮ۪ن  منٛز  چُھنہٕ  سون  کانٛہہ  حصہٕ،  تہٕ  ژےٚ  چھے  یِتہِ  خبر  زِ  أسۍ  کیا  چھِ  یژھان۔

Mirwaiz:
  تِمو  دوٚپُکھ  تۅہیہِ  چھےٚ  خبرٕے  اسہِ  چھَنہٕ  تُہٕنٛزن  یِمن  قومی  کوریٚن  ہٕنٛز  کٕہٕنۍ  ضروٗرت  کیازِ  اسہِ  چُھنہٕ  زنانن  کُن  رغبتھٕے،  بیٚیہِ  چُھو  تۅہیہِ  معلومٕے  کہ  سون  مقصد  کیاہ  چُھ،  أسۍ  کمہِ  خٲطرٕ  چھِ  یور  آمٕتۍ۔

Tahir:
  تِمَو  وۆن،  ژے٘  چھے  وارٕ  پٲٹھۍ  پَے  زِ  اَسہِ  چُھنہٕ  چانیٚن (قوم  چن) کوریٚن  سٍتۍ  کانٛہہ  غرض،تہٕ  ژٕ  چُھکھ  پٔزۍپٲٹھۍزانان  یِکینٛژھاہ  أسۍ  یژھان  چِھ۔

Transliteration:
  Q<u>a</u>loo laqad AAalimta m<u>a</u> lan<u>a</u> fee ban<u>a</u>tika min <u>h</u>aqqin wainnaka lataAAlamu m<u>a</u> nureed<b>u</b>


Transliteration: Q<u>a</u>la law anna lee bikum quwwatan aw <u>a</u>wee il<u>a</u> ruknin shadeed<b>in</b>
Athar:
  لوط  علیہ  السلامن  ووٚن،  کاش  مےٚ  نِشہِ  آسِہے  تیوٗتاہ  طاقت  زِ  بہٕ  کرٕہَو  توٚہۍ  سِیوٚد،  یا  آسہِ  ہیٚم  کانٛہہ  مضبوط  سہارے  زِ  تٔمۍ  سُند  پناہ  رٹہا۔

Mirwaiz:
  لوط  علیہ  السلامن  دوٚپُکھ  مجبور  سپدِتھ  اے  کاش  مےٚتہِ  ہرگاہ  تۅہیہِ  سٍتۍ  مقابلہٕ  کرنُک  طاقت  آسہا  تُہُند  شر  کرٕ  ہا  بہٕ  پانے  دفع  مگر  بہٕ  کُنُے  زوٚن  کیاہ  ہیٚکہٕ  کٔرِتھ،  نتہٕ  یِمہٕ  ہا  بہٕ  کُنہِ  محکم  دیوارٕ  کِس  پناہس  تل۔  مُراد  چُھ  امہِ  أندرٕہ  کانہہ  قبیلہٕ  آسِہا  مےٚ  یِم  مےٚ  مدد  کرہن۔  اوٚتانۍ  چھِ  یِم  ملک  لۅتہِ  پٲٹھۍ  بِہِتھ  یِہُند  حال  وُچھان،  یِمو  ییٚلہِ  وُچھ  لوط  علیہ  السلام  سخت  پریشان  سپدان۔

Tahir:
  لوطن  (علیہ  السلام) و  ۆن،  کاش!مے٘  منٛز  آسِہے  تۅہیہِ  سٍتۍ  مقابلہ  کرنٕچ  ہمت  یا  ہیٚکہٕ  ہا  بہٕ  (اَز)  کُنہِ  مضبوط  قلعس  منٛز  پناہ  نِتھ  (یعنی  چھَپن  جاے  حٲصل  کٔرِتھ)۔  


Athar:
  پتہٕ  ووٚن  فرشتو  تس  زِ،  اے  لوطؑ،  أسۍ  چِھ  چٲنِس  ربّ  سٕندِ  طرفہٕ  سوزنہٕ  آمٕتۍ  فرشتہٕ،  یِم  لُکھ  ہیکہٕ نَے  نہٕ  ژےٚ  کٕہٕنۍ  نقصان  واتنٲوِتھ،  لہٰذا،  نیر  رٲتھۍ  کِیتُے  رٲژ  ہٕندِ  کُنہِ  وقتہٕ  پنُن  اہل  و  عیال  ہیٚتھ،  تہٕ  وُچِھو،  یِنہٕ  تۅہیہِ  منٛزٕ  کانٛہہ  شخص  پتھ  کُن  نظر  دِیہِ،  مگر  چٲنۍ  خاندارِنۍ  ﴿گژھہ  نہٕ  ژےٚ  سٍتۍ﴾  تِکیازِ  تَس  پٮ۪ٹھ  تہِ  چُھ  تی  کینژھاہ  گُدرَن  وول  یُس  یِمن  لُکن  پٮ۪ٹھ  گُدرِ،  یِہنزِ  تبٲہی  خٲطرٕ  چُھ  صُبحُک  وقت  مقرر،  وۅنۍ  کوٗتاہ  کالٕے  چُھ  صُبح  سپدنس!۔

Mirwaiz:
  تِمو  ملکو  دوٚپُکھ  اے  لوط  غم  مہ  بٔرِو  کینہہ۔  أسۍ  چِھنہٕ  انسان،  أسۍ  چھِ  تُہٕندِس  پروردِگارٕہ  سٕندِ  طرفہٕ  سوزنہٕ  آمٕتۍ  ملک،  اسہِ  ہیٚکن  نہٕ  یِم  کینہہ  تہِ  کٔرِتھ  بلکہ  ہیٚکن  نہٕ  یِم  تۅہیہِ  تہِ  نکھہٕ  یِتھ  کانہہ  تکلیف  واتنٲوِتھ۔  أسۍ  چھِ  یِمن  پٮ۪ٹھ  عذاب  نٲزِل  کرنہِ  آمٕتۍ،  پس  نیرِو  رٲتھۍ  کیُت  رٲژ  ہٕندَس  کُنہِ  حِصس  اندر  پنُن  عیال  ہیٚتھ۔  یُتھ  نہٕ  تۅہیہِ  أندرٕ  کانہہ  پتھ  کُن  نظر  دِیہِ۔  مگر  نہ  تُہٕنٛز  آشنۍ  سۅ  گژِھہ  نہٕ  پانس  سٍتۍ  تُلٕںۍ  کینہہ  کیازِ  سۅ  چھنہٕ  مُسلمان۔  بلکہ  ٲس  سۅ  أہٕندِس  گرس  منٛز  روٗزِتھ  جاسوسی  کران،  پٔزۍ  پٲٹھۍ  تس  چُھ  واتہٕ  وُن  سُہ  عذاب  یُس  بیین  لُکن  واتہٕ  وُن  چُھ،  بیٚیہِ  چُھ  تِمن  عذاب  واتنُک  وقت  صبحس۔  تمِی  چھِ  أسۍ  ونان  تۅہیہِ  کالہٕ  کالے  نیرِو  ییٚمہِ  شہرٕہ  منٛزٕ۔  لوط  علیہ  السلام  ٲسۍ  تیوٗت  پریشان  سپٕدمٕتۍ،  تِمو  دوٚپُکھ  صبحس  تانۍ  پرارنٕچ  کیاہ  ضروٖرت  چھےٚ  کالہٕ  کالے  گٲلِیوٗکھ،  ملٲیکو  دوٚپہکھ  صبح  چُھنا  نزدیک۔  لوط  علیہ  السلام  دراے  رٲتھۍ  کیُتُے  امہِ  شہرٕ  نِشہِ  دوٗر  أکِس  جایہِ۔

Tahir:
  (پتہٕ)  لٔگۍ (فرشتہٕ) وَننہِ،اے  لوط!أسۍ  چِھ  چٲنِس  ربّ  سٕنٛدۍ  سوزنہٕ  آمٕتۍ۔  یِم  لُکھ  ہیٚکن  نہٕ  ژے٘  تام  ہرگز  وٲتِتھ،وۅنۍ  نیٖرِو  تۆہۍ  پنٕنۍ  گرٕکۍ  بٲژ  ہیٚتھ  رٲژ  ہٕنٛدِس  کینٛژھس  حصس  منٛز  تہٕ  تۅہیہِ  منٛزٕ  گژِھہ  نہٕ  کانٛہہ  پۆت  نظر  دِیُن  مگرپنٕنۍ  خاتون (تُلۍ  زیٚن  نہٕ  سٍتۍ)  پٔزۍپٲٹھۍ  چُھ  تس  (تہِ)  سُے  (عذاب)  واتن  وول  یُس  یِمن  واتہِ۔  بے  شک  چُھ  یہُِند (عذابُک) مقرر  وقت  صُبح (ہُک  وقت)،کیا  صُبح  چُھنا  نزدیک؟

Transliteration:
  Q<u>a</u>loo y<u>a</u> loo<u>t</u>u inn<u>a</u> rusulu rabbika lan ya<u>s</u>iloo ilayka faasri biahlika biqi<u>t</u>AAin mina allayli wal<u>a</u> yaltafit minkum a<u>h</u>adun ill<u>a</u> imraataka innahu mu<u>s</u>eebuh<u>a</u> m<u>a</u> a<u>sa</u>bahum inna mawAAidahumu a<b>l</b><u>ss</u>ub<u>h</u>u alaysa a<b>l</b><u>ss</u>ub<u>h</u>u biqareeb<b>in</b>


Athar:
  پتہٕ  ییٚلہِ  سانہِ  فٲصلُک  وقت  نکھہٕ  ووت،  اَسہِ  کٔر  یہِ  بستی  برباد،  تہٕ  اَتھ  پٮ۪ٹھ  برساوِ  اَسہِ  پیٚنہٕ  آمژِ  میٚژِ  ہٕنزٕ  کَنہِ  پیوٚٹُھس  پٮ۪ٹھ۔

Mirwaiz:
  پس  ییٚلہِ  سون  حکُم  جٲری  سپُد  تِہٕندِس  عذابس  متعلق۔  اسہِ  کوٚر  تتھ  شہرس  تلُک  پٮ۪ٹھ،  تمیُک  ہیٚرِم  طرف  کوٚر  بۅٚن  کُن،  بۅنِم  طرف  کوٚر  ہیٚور  کُن،  بیٚیہِ  کوٚر  اسہِ  تِمن  پٮ۪ٹھ  کنہِ  روٗد  یِمہٕ  کنہِ  کھنگرِ  آسہٕ  پوٚتُس  پتھ۔

Tahir:
  پتہٕ  ییٚلہِ  سون  (عذابُک)  حُکم  ووت،اَسہِ  بنوو  اَمہِ  بستی  ہُنٛد  پیٚٹھِم  حصہٕ (تَلُک  پیٚٹھ  کٔرِتھ) بٔنِم  حصہٕ  تہٕ  اَسہِ  وٲلۍ  تتھ  پیٚٹھ  پل  تہٕ  پے  نہٕ  آمژِ  میٚژِ  ہٕنزٕ  کنہِ  یِمہٕ  پیۆٹھُس  پیٚٹھ (تہہ  بہ  تہہ) پیٚوان  روزٕ۔  

Transliteration:
  Falamm<u>a</u> j<u>a</u>a amrun<u>a</u> jaAAaln<u>a</u> AA<u>a</u>liyah<u>a</u> s<u>a</u>filah<u>a</u> waam<u>t</u>arn<u>a</u> AAalayh<u>a</u> <u>h</u>ij<u>a</u>ratan min sijjeelin man<u>d</u>ood<b>in</b>


Athar:
  یِمو  منٛزٕ  پرٛتھ  کانٛہہ  کٔنۍ  تُہٕندِس  ربّ  سٕنز  نِشان  زدٕہ  ٲس،  ﴿یعنی  اکھ  اکھ  کٔنۍ  ٲس  اللہ  تعالیٰ  سٕندِ  طرفہٕ  نامزد  کرنہٕ  آمٕژ  زِ  تبٲہ  کٲری  ہنز  کیا  کٲم  چھےٚ  تَتھ  کرٕنۍ،  تہٕ  کَتھ  کَنہِ  کَس  مُجرمس  پٮ۪ٹھ  چُھ  وَسُن﴾  تہٕ  ظٲلِمو  نِشہِ  چُھنہٕ  یہِ  سزا  دوٗر۔

Mirwaiz:
  تِمے  کنہِ  آسہٕ  چٲنِس  خدایس  نِشہِ  علامت  تہٕ  نِشانہٕ  تھاونہٕ  آمژٕ،  تِم  شہر  چھِنہٕ  یِمن  ظٲلمن  مکہٕ  کیٚن  کٲفرن  ہٕندیو  شہرو  نِشہِ  کینہہ  دوٗر۔

Tahir:
  یِمہٕ  تُہٕندِس  ربّ  سٕنٛدِ  طرفہٕ  نشان  زدٕہ  آسہٕ  کرنہٕ  آمژٕ،تہٕ  یہِ (کنیٚن  ہُنٛد  عذاب) چُھنہٕ  (وُنہِ  تہِ) ظٲلمو  نِشہِ  دوٗر  کینہہ۔

Transliteration:
  Musawwamatan AAinda rabbika wam<u>a</u> hiya mina a<b>l</b><i><u>thth</u></i><u>a</u>limeena bibaAAeed<b>in</b>


Athar:
  تہٕ  مَدیَن  والیٚن  کُن  سوٗز  اَسہِ  تٔمۍ  سُنٛد  بوے  شُعیبؑ،  تٔمۍ  ووٚن،  اے  میانہِ  قوم  کیو  لوٗکو،  اللہ  تعالیٰ  سٕنز  عبادت  کٔرِو،  تَس  ورٲے  چُھنہٕ  کانٛہہ  خُدا،  بیٚیہِ  مَہ  ٲسِو  میننَس  تولنَس  منٛز  کَمی  کران،  اَز  چُھسَو  بہٕ  توٚہۍ  رٕتِس  حالتس  منٛز  وُچھان،  مگر  مےٚ  چُھ  ڈر  زِ  پگاہ  یِیہِ  تۅہیہِ  پٮ۪ٹھ  سُہ  دۅہ  ییٚمیُک  عذاب  سارِنٕے  کۅم  کٔرِتھ  رَٹہِ۔

Mirwaiz:
  بیٚیہِ  سوٗزاسہِ  شہرِ  مدینہٕ  کیٚن  لوٗکن  کُن  بۅے  تِہُند  شعیب  علیہ  السلام،  تِمو  دوٚپُکھ  اے  میانہِ  قومہٕ،  بندگی  کٔرِو  کُنِس  خدایس  تۅہیہِ  چُھنہٕ  تس  ورٲے  کانہہ  معبود،  بیٚیہِ  مہ  چھۅنہٕ  رٲوِو  مینن  بانہٕ  بیٚیہِ  ترکٔر۔  مینان  ٲسِو  پوٗرٕ  تولان  ٲسِو  پوٗرٕ،  مےٚ  چھِو  توٚہۍ  بوزنہٕ  یِوان  رٔتِس  حالس  منٛز  مال  کہٕ  اعتبارٕہ،  لہٰذا  کُس  چیز  چُھو  تۅہیہِ  آمادٕہ  کران  لوٗکن  چھوٚن  دِنس  پٮ۪ٹھ،  مےٚ  چُھ  تُہٕندِ  حقہٕ  خٲطرٕ  باسان  تمہِ  دُہکہ  عذابُک  یُس  دۅہ  بےشُمار  عذابن  احاطہٕ  کٔرِتھ  یا  یُس  دۅہ  اولینن  تہٕ  آخرینن  احاطہٕ  کٔرِتھ  آسہِ۔

Tahir:
  تہٕ  (اَسہِ  سوٗز) مدیَن  (کیٚن  لُکن)  کُن  تِہُنٛد  بوے  شعیب (علیہ  السلام)  تٔمۍ  وۆن،  اے  میانہِ  قومہٕ!اللہ  تعالیٰ  سٕنز  عبادت  کٔرِو  تُہٕندِ  خٲطرٕ  چُھنہٕ  تس  وَرٲے  کانٛہہ  معبود،تہٕ  میننس  تولنس  منٛز  مَہ  ٲسِو  کمی  کران  بے  شک  چُھسَو  بہٕ  تۆہۍ  پاپر  جاہ  وُچھان  تہٕ  بہٕ  چُھس  تۅہیہِ  پیٚٹھ  تِتھہِ  دۅہ  کہ  عذابُک  خوف  کران  (محسوس)  یُس  (تۅہیہِ)  نال  ولن  وول  چُھ۔

Transliteration:
  Wail<u>a</u> madyana akh<u>a</u>hum shuAAayban q<u>a</u>la y<u>a</u> qawmi oAAbudoo All<u>a</u>ha m<u>a</u> lakum min il<u>a</u>hin ghayruhu wal<u>a</u> tanqu<u>s</u>oo almiky<u>a</u>la wa<b>a</b>lmeez<u>a</u>na innee ar<u>a</u>kum bikhayrin wainnee akh<u>a</u>fu AAalaykum AAa<u>tha</u>ba yawmin mu<u>h</u>ee<u>t</u><b>in</b>


Athar:
  تہٕ  اے  برادرانِ  قوم،  ٹھیک  ٹھیک  میٖنِو  پوٗرٕ  تہٕ  توٗلِو  پوٗرٕ  انصاف  سان،  تہٕ  لُکن  مَہ  ٲسَو  تِہٕندٮ۪ن  چیزن  منٛز  گھاٹہٕ  دِوان،  زمینس  منٛز  مَہ  ٲسِو  فساد  پھٔہلاوان  پھیران۔

Mirwaiz:
  اے  میانہِ  قومہٕ  بیٚیہِ  ٲسِو  مینان  پوٗرٕ  تولان  تہِ  پوٗرٕ  عدل  وانصافہٕ  سان،  بیٚیہِ  مہ  ٲسِو  لوٗکن  ہٕندین  چیزن  اندر  کمی  تہٕ  نقصان  کران،  بیٚیہِ  مہ  تُلِو  زمینس  منٛز  شرکہٕ  سٍتۍ  تہٕ  بد  دیانتی  سٍتۍ  فساد۔

Tahir:
  تہٕ  اے  میانہِ  قومہٕ!  تۆہۍ  ٲسِو  مینُن  تہٕ  تولُن  انصاف  سان  پوٗرٕکران  تہٕ  لُکن  مَہ  ٲسِو  تِہِندۍ  چیز  چھۆنۍ  توٗلِتھ  دِوان  تہٕ  فسادکرن  وٲلۍ  بٔنتِھ  مَہ  ٲسِو  ملکس  منٛز  تبٲہی  تُلان۔

Transliteration:
  Way<u>a</u> qawmi awfoo almiky<u>a</u>la wa<b>a</b>lmeez<u>a</u>na bi<b>a</b>lqis<u>t</u>i wal<u>a</u> tabkhasoo a<b>l</b>nn<u>a</u>sa ashy<u>a</u>ahum wal<u>a</u> taAAthaw fee alar<u>d</u>i mufsideen<b>a</b>


Athar:
  اللہ  تعالیٰ  سُند  دِنہٕ  آمُت  بچت  چُھ  تُہٕندِ  خٲطرٕ  بہتر،  اگر  توٚہۍ  مومن  چِھو،  تہٕ  بہر  حال  چُھسنہٕ  بہٕ  تۅہیہِ  پٮ۪ٹھ  نگرانِ  کار۔

Mirwaiz:
  پوٗرٕ  مِینِتھ،  پورٕ  توٗلِتھ  یُس  خداے  سُند  رزق  تۅہیہِ  پتھ  کُن  روزِ،  سُہ  چھُ  تُہُندِ  خٲطرٕ  ییٚمہِ  کمایہِ  کھۅتہٕ  زیادٕہ  بہتر،  کیازِ  حرامس  منٛز  اگر  چہ  زیادہ  ٲسِتن،  برکت  چھَنہٕ،  بیٚیہِ  چھُ  انجام  تمُیک  نارِ  جہنم۔  حلال  اگر  کمٕے  آسہِ  تتھ  منٛز  چھےٚ  برکت،  انجام  تمُیک  چھُ  رضاے  الہٰی  تہٕ  جنت۔  ہرگاہ  تۅہیہِ  ییٚمہِ  کتھہِ  ہُند  یقین  چھُو  تیٚلہِ  مٲنِو۔  بہٕ  چھُس  نہٕ  تُہُند  شکھدر  بہٕ  روزَو  رأچھ  پرتھ  وقتہٕ،  بہٕ  چھُس  پیغمبر  تۅہیہِ  بیم  کروُن۔

Tahir:
  یہِ  اللہ  تعالیٰ  سٕندِ  دِنہٕ  آمتہِ  منٛزٕ  پتھ  کُن  روزِ (تی) چُھ  تُہٕندِ  خٲطرٕ  بہتر  اگر  تۆہۍ  ایمان  وٲلۍ  چِھو  تہٕ  بہٕ  چُھس  نہٕ  تۅہیہِ  پیٚٹھ  رٲچھدر۔

Transliteration:
  Baqiyyatu All<u>a</u>hi khayrun lakum in kuntum mumineena wam<u>a</u> an<u>a</u> AAalaykum bi<u>h</u>afee<i><u>th</u></i><b>in</b>


Athar:
  تِمو  دِیُت  جواب،  اے  شُعیب،  کیا  چٲنۍ  نماز  چَھیہِ  ژےٚ  یہِ  ہیٚچھِناوان  زِ  أسۍ  ترٛاووکھ  تِم  سٲری  معبود  یِہٕنز  بندگی  سٲنۍ  مٲلۍ  بُڈِبب  کران  ٲسۍ؟  یا  یہِ  زِ  اَسہِ  آسہِ  نہٕ  پننہِ  مالہٕ  منٛزٕ  خرچاونُک  اختیار  کینٛہہ؟  بس  ژٕے  چُھکھہٕ  اکھ  با وقار  تہٕ  نیک  چلن  انسان  روٗدمُت!۔

Mirwaiz:
  تِمو  دوٚپ  یہِ  سورُے  وعظ  ونصیحت  بوٗزِتھ  اے  شعیب  کیاہ  تۅہیہ  چھا  دپان  یہِ  وہمی  تقدُس  پنٕنۍ  نٮ۪ماز  أسۍ  کیاہ  تراوو  تِمن  چیزن  ہٕنٛز  پرستش  کرٕنۍ  یِمن  چیزن  سٲنۍ  مٲلۍ  بُڈِ  بب  پرستش  کران  آے،  بیٚیہِ  کیاہ  تراوو  أسۍ  پننِس  مالس  اندر  پننہِ  خواہشہِ  موجوب  تصرُف  کرُن،  پٔزۍ  پٲٹھۍ  توٚہۍ  چھِو  بٔڈۍ  معتبر  بٔنِتھ  گاٹہٕ  جارٕ  چہِ  کتھہٕ  کران  ﴿یہِ  ووٚنُکھ  ٹھٹھہٕ  پٲٹھۍ﴾۔

Tahir:
  تِمَو  وۆن!اے  شعیب!  کیا  چٲنۍ  نماز  چھَیہِ  ژے٘  یۅہے  حکم  دِوان  زِ  أسۍ  تراووکھ  تِم  (معبود)  یہٕنز  بندگی  سٲنۍ  مٲلۍ  بُڈِ  بب  چِھ  کران  روٗدِمٕتۍ،نَتہِ  یہِ  زِیِکینٛژھاہ  أسۍ  پننیٚن  مالن  متعلق  یَژھو  (تہِ)  کرَو  (نہٕ)؟  بے  شک  چُھکھ  ژٕے  یوت  (اکھ)  بۆڈ  بُردبار،  ہدایت  یافتہٕ (روٗدمُت)۔

Transliteration:
  Q<u>a</u>loo y<u>a</u> shuAAaybu a<u>s</u>al<u>a</u>tuka tamuruka an natruka m<u>a</u> yaAAbudu <u>a</u>b<u>a</u>on<u>a</u> aw an nafAAala fee amw<u>a</u>lin<u>a</u> m<u>a</u> nash<u>a</u>o innaka laanta al<u>h</u>aleemu a<b>l</b>rrasheed<b>u</b>


Athar:
  شُعیبؑ  چُھ  وَنان،  بایو،  توٚہۍ  سوٗنچِو  پانے  زِ  اگر  بہٕ  پننِس  ربّ  سٕندِ  طرفہٕ  أکِس  ٹاکارٕہ  شہادتس  پٮ۪ٹھ  اوسُس،  تہٕ  پتہٕ  کوٚر  تٔمۍ  مےٚ  پننہِ  طرفہٕ  جان  رزق  تہِ  عطا۔  ﴿یعنی  اگر  مےٚ  خُداین  حق  شناس  بصیرت  تہِ  دِژمٕژ  آسہِ،  تہٕ  حلال  رزق  تہِ  آسِنَم  عطا  کوٚرمُت،  تیٚلہِ  کِتھہٕ  پٲٹھۍ  ہیٚکہِ  یہِ  میانہِ  خٲطرٕ  جٲیز  ٲسِتھ  زِ  ییٚلہِ  خُداین  مےٚ  پٮ۪ٹھ  یہِ  فضل  چُھ  کوٚرمُت،  تیٚلہِ  کرٕ  بہٕ  تُہٕنزن  گمرٲہِیَن  تہٕ  حرام  خوری یَن  حق  تہٕ  حلال  ؤنِتھ  تٔمۍ  سٕنز  ناشکری۔﴾  تہٕ  بہٕ  چُھس  نہٕ  ہرگز  یہِ  یژھان  زِ  یِمو  کتھو  نِشہِ  بہٕ  توٚہۍ  رُکاوان  چُھسَو  تِمہٕ  کامہِ  کرٕ  بہٕ  پانہٕ،  بہٕ  چُھس  اصلاح  کرُن  یژھان  یوٚت  تام  تہِ  مےٚ  پِلہِ،  تہٕ  یِکینژھاہ  یہِ  بہٕ  کرُن  چُھس  یژھان،  اَمِیُک  سورُے  دارمدار  چُھ  اللہ  تعالیٰ  سٕندِس  توفیقس  پٮ۪ٹھ،  تٔسۍ  پٮ۪ٹھ  کوٚر  مےٚ  بھروسہٕ،  تہٕ  پرٛتھ  معاملس  منٛز  چُھس  بہٕ  تٔسۍ  کُن  رجوع  کران۔

Mirwaiz:
  فرمووُکھ  اے  میانہِ  قومہٕ،  توٚہۍ  ؤنتو  ہرگاہ  بہٕ  پننِس  خداے  سٕندِ  طرفہٕ  ننہِ  دلیلہِ  پٮ۪ٹھ  قٲیِم  آسہٕ  ییٚمہِ  سٍتۍ  توحید  وعدل  ثٲبِت  چُھو۔  بیٚیہِ  آسہِ  مےٚ  تٔمۍ  پننہِ  طرفہٕ  اکھ  بہترین  دولتاہ  عطا  کٔرمٕژ  یعنی  نبوت۔  ییٚمہِ  سٍتۍ  مےٚ  تبلیغ  کرُن  وٲجِب  چُھ۔  لہٰذا  کِتھہ  پٲٹھۍ  تراوٕ  بہٕ  تبلیغ  کرُن،  بہٕ  چُھس  نہٕ  یژھان  سۅ  کٲم  پانہٕ  کرٕںۍ  ییٚمہِ  نِشہِ  تۅہیہِ  منع  کران  چُھسو،  بہٕ  چُھس  نہٕ  یژھان  مگر  اصلاح  کرُن  تہٕ  سنبھالُن۔  یوٗت  بہٕ  ہیٚکہٕ  تہٕ  تیوٗت،  بیٛیہِ  چُھنہٕ  میانین  کامین  ہُند  سہل  تہٕ  آسان  سپدُن  مگر  خداے  سٕندِی  یٲری  تہٕ  مددٕسٍتۍ،  تس  پٮ۪ٹھ  کوٚر  مےٚ  توکل  تہٕ  اعتماد،  تس  کُن  چُھس  بہٕ  پرتھ  وقتہٕ  رجوع  کران۔

Tahir:
  شعیبن  (علیہ  السلام)  وۆن،  اے  میانہِ  قومہٕ!  ؤنۍ  تو  اگر  بہٕ  پننِس  ربّ  سٕنٛدِ  طرفہٕ  ٹاکارٕہ  وَتہِ  پیٚٹھ  چُھس  تہٕ  تٔمۍ  چُھ  مے٘  پننہِ  بارگاہِ  منٛزٕرُت  رزق  (تہِ)  عطا  کۆرمُت  (تیٚلہِ  کیازِ  کرٕ  نہٕ  حقُک  تبلیغ)،  تہٕ  بہٕ  چُھس  نہٕ  یہِ  (تہِ)  یژھان  زِ  تۅہیہِ  پتہٕ  لٔگِتھ  لاگہٕ  (حقس  خلاف)  پانہٕ  تی  کینٛژھاہ  کرُن  ییٚمہِ  نِشہِ  بہٕ  تۅہیہِ  ٹھاکھ  چُھسَو  کران،بہٕ  چُھس  یۆت  تام  مے٘  پِلان  چُھ  (تُہُنٛد)  اصلاحٕے  یژھان،  تہٕ  میون  توفیق  چُھ  اللہ  تعالیٰ  سٕندی  (مددٕ)  سٍتۍ،  مے٘  چُھ  تٔسۍ  پیٚٹھ  بھروسہٕ  کۆرمُت  تہٕ  تٔسۍ  کُن  چُھس  رجوع  کران۔

Transliteration:
  Q<u>a</u>la y<u>a</u> qawmi araaytum in kuntu AAal<u>a</u> bayyinatin min rabbee warazaqanee minhu rizqan <u>h</u>asanan wam<u>a</u> oreedu an okh<u>a</u>lifakum il<u>a</u> m<u>a</u> anh<u>a</u>kum AAanhu in oreedu ill<u>a</u> ali<u>s</u>l<u>ah</u>a m<u>a</u> ista<u>t</u>aAAtu wam<u>a</u> tawfeeqee ill<u>a</u> bi<b>A</b>ll<u>a</u>hi AAalayhi tawakkaltu wailayhi oneeb<b>u</b>


Athar:
  تہٕ  اے  برادرانِ  قوم،  مےٚ  خلاف  گٔژھ  نہٕ  تُہٕنز  یہِ  ہٹ دھرمی  یہِ  نوبت  واتناوٕنۍ،  زِ  ٲخرکار  یِیہِ  تۅہیہِ  پٮ۪ٹھ  تہِ  سُے  عذاب  یُس  نوحؑ  سٕندِس  قومس  آو،  یا  ھوٗدؑ  سٕندِس  قومس  یا  صالحؑ  سٕندِس  قومس  پٮ۪ٹھ  آمُت  اوس،  تہٕ  لوطؑ  سُند  قوم  چُھنہٕ  تۅہیہِ  نِشہِ  زیادہ  دوٗر  تہِ  کینٛہہ۔

Mirwaiz:
  اے  میانہِ  قومہٕ  میون  عداوت  تہٕ  مُخالفت  مہ  زینہٕ  رٲوِن  تۅہیہِ،  کہ  تۅہیہ  کیاہ  بنہِ  سُوے  بٲش  ۅسہٕ  قومِ  نوحس  یا  قومہِ  ہودس  یا  قومہِ  صالِحس  بنے  یہِ،  یِم  زمانہٕ  کِنۍ  دوٗر  چھِ،  قومہِ  لوطُک  حال  چُھنہٕ  تۅہیہِ  نِشہِ  دوٗر  کینہہ  تہِ۔

Tahir:
  تہٕ  اے  میانہِ  قومہٕ!یِنہٕ  تۅہیہِ  مے٘  سٍتۍ  دشمنی  تہٕ  مخالفت  اَتھ  حدس  تام  ہٕس  دِیہِ  زِ (ییٚمہِ  کہ  بٲعث)  تۅہیہِ  پیٚٹھ  واتہِ  سُہ  (عذاب)  یُس (عذاب) قومِ  نوح  یا  قومِ  ہود  یا  قومِ  صالح  ہس  ووتمُت  اوس،تہٕ  قومِ  لوطُک  (زمانہٕ)  چُھنہٕ  تۅہیہِ  نِشہِ  زیادٕہ  دوٗر (گۆمُت  کینہہ)۔

Transliteration:
  Way<u>a</u> qawmi l<u>a</u> yajrimannakum shiq<u>a</u>qee an yu<u>s</u>eebakum mithlu m<u>a</u> a<u>sa</u>ba qawma noo<u>h</u>in aw qawma hoodin aw qawma <u>sa</u>li<u>h</u>in wam<u>a</u> qawmu loo<u>t</u>in minkum bibaAAeed<b>in</b>


Transliteration: Wa<b>i</b>staghfiroo rabbakum thumma tooboo ilayhi inna rabbee ra<u>h</u>eemun wadood<b>un</b>
Athar:
  وُچِھو!  پننِس  ربّس  مٔنگِو  معٲفی،  تہٕ  تَس  کُن  پھیٖرِو  واپس،  بے شک  چُھ  میون  ربّ  رحیم  تہٕ  پننِس  مخلوقس  سٍتۍ  چُھ  محبت  تھاوان۔

Mirwaiz:
  ووٚنۍ  منگِو  مغفرت  کُفرو  شرکہٕ  خٲطرٕ  پننِس  پروردِگارس،  توپتہٕ  کٔرِو  تس  کُن  رجوع  اطاعت  تہٕ  عبادت  سٍتۍ،  بیشک  میون  پروردِگار  چُھ  سٮ۪ٹھاہ  رحم  کروُن  مغفرت  منگہٕ  وٕنین  پٮ۪ٹھ  دوست  تھاوٕ  وُن  توبہٕ  کر  وٕنین۔

Tahir:
  تہٕ  تۆہۍ  مٔنگِو  پننِس  ربّس  مغفرت  پتہٕ  کٔرِو  تس  برونٛہہ  کَنہِ (پَزِ  دلہٕ) توبہٕ،بے  شک  چُھ  میون  ربّ  سیٚٹھاہ  مہربان  محبت  کرن  وول۔


Athar:
  تِمو  دِیُت  جواب،  اے  شعیبؑ،  چانہِ  واریاہ  کتھہٕ  چَھنہٕ  اَسہِ  فکری  تران،  تہٕ  أسۍ  چِھ  وُچھان  زِ  ژٕ  چُھکھ  اَسہِ  درمیان  اکھ  کمزور  انسان،  چٲنۍ  برادری  نَے  آسِہے،  تیٚلہِ  آسہکھ  ژٕ  خبر  کر  اَسہِ  سنگسار  کوٚرمُت،  ژےٚ  چُھے  نہٕ  تیوٗت  بل  بوتہٕ  زِ  ژٕ  پوشکھ  اَسہِ۔

Mirwaiz:
  اے  شعیب  اسہِ  چھنہٕ  چانہِ  اکثر  کتھہٕ  فِکرِی  تران  تِمو  کتھو  أندرٕ  یِمہٕ  ژٕ  ونان  چُھکھ  کیازِ  أسۍ  چھِنہٕ  تِم  کتھہٕ  توجہ  تہٕ  فِکرِ  سان  بوزان،  بیٚیہِ  چُھکھ  ژٕ  اسہِ  بوزنہٕ  یِوان  اسہِ  اندر  سٮ۪ٹھاہ  پست  کمزور،  ہرگاہ  نے  چانہِ  خاندانُک  تہٕ  قبیلُک  پاس  آسہِے  یِم  سٲنۍ  ہم  مذہب  چھِ  أسۍ  کرٕ  ہوتھ  ژٕ  کنہِ  کنہِ  ﴿یعنی  سنگسار﴾،  بیٚیہِ  چُھکھ  نہٕ  ژٕ  اسہِ  ںِشہِ  کُنہِ  قسمہٕ  قٲبلِ  عزت  تہِ۔  

Tahir:
  تِمَو  وۆن،  اے  شعیب!چانہِ  اکثر  کتھہٕ  چھَنہٕ  اَسہِ  فِکرِ  تران  تہٕ  أسۍ  چِھتھ  ژٕ  پننِس  معاشرس  منٛز  اَکھ  کمزور  شخص  زانان تہٕ  ہرگاہ  ژے٘  عیال  ٲسِہی  نہٕ  تیٚلہِ  کرہوتھ  ژٕ  أسۍ  سنگسار  تہٕ  (اَسہِ  چُھے  تَمہِ  کُے  لحاظ  نَتہٕ) چُھکھ  نہٕ  ژٕ  سانہِ  نظرِ  منٛز  کانٛہہ  عزت  وول۔

Transliteration:
  Q<u>a</u>loo y<u>a</u> shuAAaybu m<u>a</u> nafqahu katheeran mimm<u>a</u> taqoolu wainn<u>a</u> lanar<u>a</u>ka feen<u>a</u> <u>d</u>aAAeefan walawl<u>a</u> rah<u>t</u>uka larajamn<u>a</u>ka wam<u>a</u> anta AAalayn<u>a</u> biAAazeez<b>in</b>


Athar:
  شُعیبؑ  چُھ  ونان،  بایو،  کیا  میٲنۍ  برادری  چھا  تۅہیہِ  پٮ۪ٹھ  اللہ  تعالیٰ  سٕندِ  کھۅتہٕ  زیادہ  گوٚب،  زِ  تۅہیہِ  کوٚرُو  ﴿برادری  ہُند  خوف﴾  تہٕ  اللہ  تعالیٰ  ترٛووٗن  بِالکل  پسِ  پشت؟  زٲنِتھ  تھٲوِو  زِ  یِکینژھاہ  توٚہۍ  کران  چِھو،  سُہ  چُھنہٕ  اللہ  تعالیٰ  سٕندِ  گرِفتہٕ  نِشہِ  نیٚبر  کینٛہہ۔

Mirwaiz:
  شعیب  علیہ  السلامن  دوٚپُکھ  اے  میانہِ  قومہٕ،  افسوس  کیاہ  میون  قبیلہٕ  چھا  تۅہیہِ  نِشہِ  خداے  سٕندِ  کھوتہٕ  زیادے  قٲبلِ  عزت۔  مےٚ  چھےٚ  پننِس  پانس  نسبت  کٔر  مٕژ  خدایس  کُن،  کیاہ  اللہ  تعالیٰ  چُھو  نا  تۅہیہِ  تروومُت  تٔھر  پٔتۍ  کِنۍ،  تٔمۍ  سُند  چُھنا  تۅہیہِ  کانہہ  خیالاہ  تہٕ  لحاظاہ،  ہوش  کٔرِو  میون  پروردِگار  چُھو  یقیناً  تُہٕنزن  سارنٕے  کتھن  احاطہٕ  کٔرِتھ۔

Tahir:
  شعیبن (علیہ  السلام) وۆن،  اے  میانہِ  قومہٕ!کیا  میون  خاندان  چھا  تۅہیہِ  نزدیک  اللہ  تعالیٰ  سٕنٛدِ  کھۅتہٕ  زیادٕہ  عزت  وول،تہٕ  تۅہیہِ  چُھوون  سُہ (یعنی  اللہ  تعالیٰ  زنتہٕ) پانس  پسِ  پشت  تروومُت۔بے  شک  چُھ  میون  ربّ  تُہٕنزن (تمام) کامیٚن  پننِس  احاطس  منٛز  رٔٹِتھ۔

Transliteration:
  Q<u>a</u>la y<u>a</u> qawmi arah<u>t</u>ee aAAazzu AAalaykum mina All<u>a</u>hi wa<b>i</b>ttakha<u>th</u>tumoohu war<u>a</u>akum <i><u>th</u></i>ihriyyan inna rabbee bim<u>a</u> taAAmaloona mu<u>h</u>ee<u>t</u><b>un</b>


Athar:
  اے  میانہِ  قوم  کیو  لوٗکو،  توٚہۍ  روٗزِو  پننِس  طریقس  پٮ۪ٹھ  کٲم  کران،  تہٕ  بہٕ  روزٕ  پننِس  طریقس  پٮ۪ٹھ  کران،  جلدی  لگیو  تۅہیہِ  پے  زِ  کَس  پٮ۪ٹھ  چُھ  ذِلّتُک  عذاب  یِوان،  تہٕ  کُس  چُھ  اَپزِیور،  توٚہۍ  تہِ  کٔرِو  انتظار  تہٕ  بٕتہِ  روزٕ  تۅہیہِ  سٍتۍ  وُچھان۔

Mirwaiz:
  اے  میانہِ  قومہٕ  توٚہۍ  تہِ  روزِو  پننہِ  جایہِ  کٲم  کران،  بٕتہِ  چُھس  پننہِ  جایہِ  کٲم  کران،  برونٹھ  پہن  زٲنِو  توٚہۍ  کہ  کُس  شخص  آسہِ  سُہ  یس  خوٲرتہٕ  ذلیل  کروُن  عذاب  واتہِ۔  بیٚیہِ  کُس  شخص  آسہِ  اپُز  ونہٕ  وُن،  پرٲرِو  توٚہۍ،  بٕتہِ  چُھس  توٚہِی  سٍتۍ  پراران۔

Tahir:
  تہٕ  اے  میانہِ  قومہٕ!تۆہۍ  روٗزِو  پننہِ  جایہِ  کٲم  کران  بہٕ  چُھس  پنٕنۍ  کٲم  کران۔تۅہیہِ  لگیو  عنقریب  پَے  زِ  کس  پیٚٹھ  یِیہِ  سُہ  عذاب  یُس  خٔجِل  کٔرِتھ  تۯاوِ  تہٕ  کُس  چُھ  یُس  اَپزِیور  چُھ؟  تہٕ  تۆہۍ  تہِ  روٗزِو  پراران  تہٕ  بہٕ  (تہِ) چُھس  تۅہیہِ  سٍتۍ  پراران۔

Transliteration:
  Way<u>a</u> qawmi iAAmaloo AAal<u>a</u> mak<u>a</u>natikum innee AA<u>a</u>milun sawfa taAAlamoona man yateehi AAa<u>tha</u>bun yukhzeehi waman huwa k<u>ath</u>ibun wa<b>i</b>rtaqiboo inne maAAakum raqeeb<b>un</b>


Athar:
  ٲخر  کار  ییٚلہِ  سانہِ  فٲصلُک  وقت  ووت،  اَسہِ  بچوو  پننہِ  رحمت  سٍتۍ  شعیبؑ  تہٕ  تٔمۍ  سٕندۍ  مومن  سٲتھی،  تہٕ  یِمو  لُکو  ظُلم  اوس  کوٚرمُت  تِم  رٹۍ  أکۍ  سخت  دھماکن  تِتھہٕ  پٲٹھۍ  زِ  تِم  روٗدۍ  پننیٚن  بٔستِیَن  منٛز  بے حیٚس  تہٕ  بے حرکت  پیٚتھ۔

Mirwaiz:
  ادٕ  ییٚلہِ  سون  حکُم  تُہٕندِس  عذابس  متعلق  جٲرِی  سپُد،  نجات  دیُت  حضرتِ  شعیبس  بیٚیہِ  تِمنٕے  سٍتۍ  ایمان  انہٕ  وٕنین  پننہِ  رحمت  سٍتۍ،  ظٲلِم  تہٕ  نافرمان  رٔٹۍ  جبریل  امین  سٕںزِ  کُنِی  کریکہِ،  پس  پے  تِم  پننین  گرن  اندر  بُتھہِ  کِنۍ  ؤسِتھ،  توپتہٕ  موٗدۍ۔

Tahir:
  تہٕ  ییٚلہِ  سون  (عذابُک)  حُکم  آوپتہٕ  بچٲوۍ  اَسہِ  شعیب (علیہ  السلام)  تہٕ  تِمن  سٍتۍ  ایمان  اَنن  وٲلۍ  پننہِ  رحمت  کہ  بٲعث  تہٕ  ظٲلم  رٔٹۍ  خوفناک  آوازِ،  پتہٕ  ٲسۍ  تِم  صُبحس  اَتھ  حالس  منٛز  زِ  پننیٚن  گرَن  منٛزروٗدۍ  (مۅردٕ  حالتس  منٛز)  وُکرٲوِتھ  پیتھ۔

Transliteration:
  Walamm<u>a</u> j<u>a</u>a amrun<u>a</u> najjayn<u>a</u> shuAAayban wa<b>a</b>lla<u>th</u>eena <u>a</u>manoo maAAahu bira<u>h</u>matin minn<u>a</u> waakha<u>th</u>ati alla<u>th</u>eena <i><u>th</u></i>alamoo a<b>l</b><u>ss</u>ay<u>h</u>atu faa<u>s</u>ba<u>h</u>oo fee diy<u>a</u>rihim j<u>a</u>thimeen<b>a</b>


Transliteration: Kaan lam yaghnaw feeh<u>a</u> al<u>a</u> buAAdan limadyana kam<u>a</u> baAAidat thamood<b>u</b>
Athar:
  زَنتہٕ  زانٛہہ  کٲلۍ  تِم  تَتہِ  بَسانٕے  ٲسۍ  نہٕ۔  بوٗزِو!  مَدیَن  وٲلۍ  تہِ  آے  دوٗر  چَھکنہٕ  یِتھہٕ  پٲٹھۍ  ثمود  ٲسۍ  چَھکنہٕ  آمٕتۍ۔

Mirwaiz:
  زن  نہٕ  تِم  یِمن  جاین  اندر  بسٲنی  زانہہ  ٲسۍ۔  وارٕ  بوٗزِو  تہٕ  عبرت  رٔٹِو۔  شہرِ  مدینٕکۍ  لوٗکھ  تہِ  گٔے  خداے  سٕنٛزِ  رحمت  نِشہِ  دوٗر  تِتھے  پٲٹھۍ  یِتھہٕ  پٲٹھۍ  قومِ  ثمود  گٔے۔

Tahir:
  زنتہٕ  تِم  تِمن  منٛز  زانٛہہ  بٔسۍمٕتی  ٲسۍ  نہٕ۔  بوٗزِو!  مَدیَن  (کیٚن  لُکن)  خٲطرٕ  چھے٘  ہلاکت  یِتھہٕ  پٲٹھۍ  (قومِ)  ثمود  ہلاک  سَپُدمُت  اوس۔


Athar: تہٕ موسیٰ علیہ السلام سوز اَسہِ پننیٚو نِشٲنیو سان تہٕ ٹاکارٕہ ماموٗریت کہ سَنَدٕ سان۔
Tahir: تہٕ بے شک سوٗزۍ اَسہِ موسیٰ (علیہ السلام تہِ) پننہِ نشٲنِیہِ تہٕ ٹاکارٕہ ثبوت ہیٚتھ۔
Mirwaiz:
  بیٚیہِ  سوٗزۍ  اسہِ  پٔزۍ  پٲٹھۍ  حضرتِ  موسیٰ  پنٕنۍ  آیات  تہٕ  روشن  دلیلہٕ  ہیٚتھ  فرعونس  تہِ  تِہٕندِ  قومہٕ  کین  زِٹھیٚن  یُس  نہ  مون  فرعونن  تہٕ  تٔمۍ  سٕندِ  قومہٕ  کیٚو  زِٹھیٚو،

Transliteration:
  Walaqad arsaln<u>a</u> moos<u>a</u> bi<u>a</u>y<u>a</u>tin<u>a</u> wasul<u>ta</u>nin mubeen<b>in</b>


Athar:
  فرعون  تہٕ  تٔمۍ  سٕندٮ۪ن  سلطنت  کیٚن  زٕٹھیٚن  کُن،  مگر  تِمو  کٔر  فرعون  سٕندِ  حُکٕچ  پیروی،  حالانکہ  فرعون  سُند  حکم  اوس  نہٕ  سیٚزرس  پٮ۪ٹھ  کینٛہہ۔

Mirwaiz:
  پس  پٔکۍ  تِم  تہِ  فرعون  سٕنٛزِی  رایہِ  موجوب  موسیٰ  علیہ  السلامہٕ  سٕندِ  حقہٕ،  حالانکہ  ٲس  نہٕ  فرعونٕ  سٕنٛز  راے  صحیح  کینہہ  تہِ۔

Tahir:
  فرعونس  تہٕ  تٔمۍ  سٕندیٚن  سردارن  نِشہِ،  پتہٕ  کٔر  (قوم  کیو)  سردارو  فرعون  سٕنٛدِ  حکمٕچ  پٲروی،ییٚلہِ  زن  فرعون  سُنٛد  حکم  صحیح  اوس  نہٕ۔

Transliteration:
  Il<u>a</u> firAAawna wamalaihi fa<b>i</b>ttabaAAoo amra firAAawna wam<u>a</u> amru firAAawna birasheed<b>in</b>


Athar:
  قیامت  کہ  دۅہ  آسہِ  سُہ  پننِس  قومس  برونٛہہ  برونٛہہ،  تہٕ  پننہِ  پیشوٲئی  منٛز  نِیہِ  تِمن  جہنمس  کُن،  کِژھ  بدتر  جاے  وُرُود  ﴿واتنٕچ  جاے﴾  چھےٚ  یہِ،  یَتھ  پٮ۪ٹھ  کانٛہہ  واتہِ!۔

Mirwaiz:
  بروںٹھ  بروںٹھ  آسہِ  پکان  فرعون  پننِس  قومس  قیامتٕکۍ  دۅہ،  پس  والیکھ  نارِ  جہنمس  اندر،  سٮ۪ٹھاہ  یچھ  وسنٕچ  جایاہ  چھےٚ  نارِ  جہنم۔

Tahir:
  سُہ  پکہِ  قیامت  کہ  دۅہ  پننِس  قومس  برونٛہہ  برونٛہہ،ٲخر  کار  واتناویکھ  جہنم  کِس  نارس  منٛز،  تہٕ  سۅ  (جاے)  یَتھ  منٛز  دٲخل  کرنہٕ  یِن  کٲژاہ  بُرٕ  جاے  چھے٘۔

Transliteration:
  Yaqdumu qawmahu yawma alqiy<u>a</u>mati faawradahumu a<b>l</b>nn<u>a</u>ra wabisa alwirdu almawrood<b>u</b>


Athar:
  تہٕ  تِمن  لُکن  ؤژھ  دُنیا ہس  منٛز  تہِ  لعنت،  تہٕ  قیامت  کہ  دۅہ  تہِ  وَسیٚکھ،  کِیُتھ  بُرٕ  بدلہٕ  چُھ  یہِ،  یُس  کٲنٛسہِ  میلہِ!۔

Mirwaiz:
  دنیاہس  منٛز  تہِ  روزِ  تِمن  لعنت  پتے  بیٚیہِ  روزیٚکھ  قیامتٕکۍ  دۅہ،  ییٚتہِ  سپٕدۍ  غرق  آبس  تتہِ  پیٚن  نارِ  جہنمس  اندر،  یچھ  انعاماہ  چُھ  یُس  انعام  تِمن  آو  دِنہٕ  یعنی  لعنت  فی  الدارین۔

Tahir:
  تہٕ  یَتھ  دنیاہس  منٛز (تہِ) چھے٘  تِمن  لعنت  آمٕژ  پتہٕ  تھاونہٕ  تہٕ  قیامت  کہ  دۅہ  (تہِ  روزِ  تِمن  پتے)،کٲژاہ  خراب  ڈٲلۍ  چھے٘  یۅسہٕ  تِمن  دِنہٕ  آیہِ۔

Transliteration:
  WaotbiAAoo fee h<u>ath</u>ihi laAAnatan wayawma alqiy<u>a</u>mati bisa a<b>l</b>rrifdu almarfood<b>u</b>


Athar:
  یہِ  چھےٚ  کینژھن  بٔستِیَن  ہٕنز  دلیل،  یۅسہٕ  أسۍ  توٚہۍ  بوزناوان  چِھو،  تِمن  منٛز  چھےٚ  وُنہِ  تہِ  کینٛہہ  کھڑا  تہٕ  کینژھن  ہُند  موٗل  چُھ  ژھیوٚنمُت۔

Mirwaiz:
  تِمہٕ  چھےٚ  بعض  خبرٕ  تباہ  گٔمتیٚن  شہرن  ہٕنٛزٕ  یِمہٕ  أسۍ  تۅہیہِ  ونان  چھِ۔  تِمو  شہرو  اندرٕ  چھِ  کینہہ  شہر  وٕنہِ  تہِ  موجود۔  بعض  چھِ  موٗلہٕ  مونٛجہِ  ختم  گٔمٕتۍ۔

Tahir:
  (اے  رسول  معظم!)  یِم  چِھ  (تِمن)  بستی  ین  ہٕندۍ  کینہہ  حالات  یِم  أسۍ  تۅہیہِ  بوزناوان  چِھو  تِمَو  منٛزٕ  چھے٘  کینہہ  برقرار  تہٕ (کینہہ) گٔیہِ  نیست  و  نابود۔

Transliteration:
  <u>Tha</u>lika min anb<u>a</u>i alqur<u>a</u> naqu<u>ss</u>uhu AAalayka minh<u>a</u> q<u>a</u>imun wa<u>h</u>a<u>s</u>eed<b>un</b>


Athar:
  اَسہِ  کوٚر  نہٕ  تِمن  پٮ۪ٹھ  ظُلم،  تِمو  کوٚر  پٲنۍ  پانے  پانس  پٮ۪ٹھ  سِتم،  تہٕ  تِہٕندۍ  تِم  معبود  یِمن  تِم  خُداے  ترٲوِتھ  ناد  أسۍ  لایان،  آے  نہٕ  رَژھ  تہِ  تِمن  درکار،  ییٚلہِ  اللہ  تعالیٰ  سُند  حکم  آو،  تِمو  دِیُت  نہٕ  تِمن  ہلاکت  تہٕ  بربٲدی  ورٲے  بیٚیہِ  کانٛہہ  فٲیدٕہ۔

Mirwaiz:
  اسہِ  کوٚر  نہٕ  تِمن  کانہہ  ظلم  بلکہ  کوٚر  تِمو  پٲنۍ  پانس  ظلم  سٲنۍ  نافرمٲنی  کرنہٕ  سٍتۍ،  پس  ہیٚوک  نہٕ  کانہہ  فٲیدٕہ  واتنٲوِتھ  تِمن  تِہٕندیو  تِمو  معبودو  یِمن  تِم  پرستش  کران  ٲسۍمعبودِ  برحقس  ورٲے،  ییٚلہِ  چٲنِس  پروردِگارٕہ  سُند  حُکم  جٲرِی  سپُد  تِہندِ  عذاب  خٲطرٕ،  بیٚیہِ  ہیٚوک  نہٕ  تِمو  تِمن  کینہہ  ہُرٲوِتھ  تہٕ  زیادٕہ  کٔرِتھ  تاونہٕ  تہٕ  نقصانہٕ  ورٲے۔

Tahir:
  تہٕ  اَسہِ  اوس  نہٕ  تِمن  پیٚٹھ  ظلم  کۆرمُت  البتہ  کۆر  تِمَو  (پانے)  پننیٚن  نفسن  پیٚٹھ  ظلم،لہٰذا  آے  نہٕ  تِم  اَپٕزۍ  معبود  یِمن  تِم  اللہ  تعالیٰ  ہس  وَرٲے  پوٗزان  ٲسۍتِمن  رَژھ  تہِ  بکار،  ییٚلہِ  تُہٕندِس  ربّ  سُنٛد  (عذابُک)  حُکم  آو  تہٕ  تِم  (دیوتا)  ہیٚکۍ  صرف  تِہِندِس  ہلاکتس  تہٕ  بربٲدی  منٛزٕے  یوت  ہُریٚرکٔرِتھ۔

Transliteration:
  Wam<u>a</u> <i><u>th</u></i>alamn<u>a</u>hum wal<u>a</u>kin <i><u>th</u></i>alamoo anfusahum fam<u>a</u> aghnat AAanhum <u>a</u>lihatuhumu allatee yadAAoona min dooni All<u>a</u>hi min shayin lamm<u>a</u> j<u>a</u>a amru rabbika wam<u>a</u> z<u>a</u>doohum ghayra tatbeeb<b>in</b>


Athar:
  تہٕ  تُہُند  ربّ  ییٚلہِ  کُنہِ  ظٲلم  بستی  رَٹان  چُھ  تیٚلہِ  چھےٚ  پتہٕ  تٔمۍ  سٕنز  پکڑ  یژٕھے  آسان،  پٔزپٲٹھۍ  چھےٚ  تٔمۍ  سٕنز  پکڑ  سٮ۪ٹھاہ  سخت  تہٕ  دگ  تُلوٕنۍ  آسان۔

Mirwaiz:
  یِتھے  پٲٹھۍ  کیاہ  چُھ  آسان  چٲنِس  پروردِگارٕہ  سُںد  رٹُن  تہٕ  گرفتار  کرُن۔  ییٚلہِ  سُہ  کُنہِ  شہرٕ  کین  لوٗکن  تِہٕندِ  ظلمہٕ  تہٕ  کُفرٕ  سببہٕ  رٹان  چُھ،  پٔزۍ  پٲٹھۍ  تِہُند  رٹُن  چُھ  سٮ۪ٹھاہ  کڈُر  تہٕ  سخت  آسان۔

Tahir:
  تہٕ  یِتھے  پٲٹھۍ  چھے٘  تُہٕندِس  ربّ  سٕنز  گرفت  سپدان  ییٚلہِ  سُہ  بستی  یَن  تَتھ  حالس  منٛز  چُھ  تھپھ  تۯاوان  زِ  تِمہٕ  چھے٘  ظٲلم  (بنیمژٕ)  آسان۔  بے  شک  چھے٘  تٔمۍ  سٕنز  تھپھ  دگ  تُلوٕنۍ  تہٕ  سخت  آسان۔

Transliteration:
  Waka<u>tha</u>lika akh<u>th</u>u rabbika i<u>tha</u> akha<u>th</u>a alqur<u>a</u> wahiya <i><u>th</u></i><u>a</u>limatun inna akh<u>th</u>ahu aleemun shadeed<b>un</b>


Athar:
  حقیقت  چھےٚ  یہِ  زِ  اَتھ  منٛز  چھےٚ  اکھ  نشٲنی  پرٛتھ  تس  شخصس  خٲطرٕ  یُس  ٲخرت کِس  عذابس  کھۅژِ۔  سُہ  آسہِ  اَکھ  دۅہ  ییٚلہِ  سٲری  لُکھ  جمع  آسن،  تہٕ  یِکینژھاہ  تہِ  پتہٕ  تمہِ  دۅہ  سپدِ،  سارِنٕے  ہٕنزن  أچھن  برونٛہہ  کنہِ  سپدِ۔

Mirwaiz:
  پٔزۍ  پٲٹھۍ  یتھ  منٛز  چھےٚ  عبرت  تِمن  لوٗکن  ہٕندِ  خٲطرٕ  یِم  کھۅژان  چھِ  ٲخرت  کِس  عذابس،  سُہ  ٲخرتُک  دۅہ  گو  سُے  ییٚمہِ  دۅہہ  سونٛبرنہٕ  یِن  سٲرِی  لوٗکھ،  سُہ  دۅہ  گو  سُے  ییٚمہِ  دۅہہ  سٲرِی  مخلوقات  یِن  حٲضر کرنہٕ۔  

Tahir:
  بے  شک  چِھ  یِمن  (واقعاتن)  منٛز  تس  شخصہٕ  سٕندِ  خٲطرٕ  عبرت  یُس  ٲخرت  کِس  عذابس  کھۅژان  چُھ۔یہِ  (قیامتُک  دۅہ)  چُھ  سُہ  دۅہ  ییٚمہِ  خٲطرٕ  تمام  لُکھ  یِن  جمع  کرنہٕ  تہٕ  یۅہے  چُھ  سُہ  دۅہ  ییٚلہِ  سٲری  یِن  حٲضر  کرنہٕ۔

Transliteration:
  Inna fee <u>tha</u>lika la<u>a</u>yatan liman kh<u>a</u>fa AAa<u>tha</u>ba al<u>a</u>khirati <u>tha</u>lika yawmun majmooAAun lahu a<b>l</b>nn<u>a</u>su wa<u>tha</u>lika yawmun mashhoodun


Tahir: تہٕ أسۍ چِھن نہٕ یہِ پَتھ رَٹان البتہ مقرر وقتہٕ خٲطرٕ (یُس گۅڈے طے چُھ)۔
Transliteration: Wam<u>a</u> nuakhkhiruhu ill<u>a</u> liajalin maAAdood<b>in</b>
Athar:
  تمہِ  کِس  اَننس  منٛز  چِھنہٕ  أسۍ  سٮ۪ٹھاہ  زیادٕہ  ژیر  کران  کینٛہہ،  بس  اَکھ  گٕنزرِتھ  ژٲرِتھ  مُدّت  چھےٚ  اَمہِ  خٲطرٕ  مقرر۔

Mirwaiz:
  أسۍ  چھِنہٕ  تتھ  منٛز  تاخیر  کران  مگر  اکہِ  گنٛز  رنہٕ  آمتہِ  مُدتہٕ  خٲطرٕ  یعنی  تمکہ  یِنُک  وقت  چُھ  مُقرر  کرنہٕ  آمُت  سُہ  یوٚتانۍ  نہٕ  واتہِ  توٚتانۍ  قیامت  ییہِ  نہٕ۔


Athar:
  ییٚلہِ  سُہ  یِیہِ  تیٚلہِ  آسہِ  نہٕ  کٲنٛسہِ  کتھ  کرنٕچ  مجال،  اِلاّ  یہِ  زِ  اللہ  تعالیٰ  سٕنٛدِ  اجازتہٕ  کرِ  کینٛہہ  عرض،  پتہٕ  آسن  کینٛہہ  لُکھ  تمہِ  دۅہ  بدبخت  تہٕ  کینٛہہ  آسن  نیک  بخت۔

Mirwaiz:
  ییٚمہِ  دۅہہ  سۅ  قیامت  ییہِ  تیٖژ  ہولناک  آسہِ  حالت  کہ  کانہہ  اکھاہ  ہیٚکہ  نہٕ  کتھ  کٔرِتھ  خداے  سٕندِ  حُکمہٕ  ورٲے،  لوٗکن  آسن  زٕہ  قٔسٕم  أڈۍ  آسن  اہلِ  شقاوت  کٲفر  تہٕ  نافرمان۔  أڈۍ  آسن  سعادت  مند  باایمان  تہِ۔

Tahir:
  ییٚلہِ  سُہ  دۅہ  یِیہِ،  کانٛہہ  شخص  (تہِ)  ہیٚکہِ  نہٕ  تٔمۍ  سٕنٛدِ  اجازت  وَرٲے  کتھ  کٔرِتھ،  پتہٕ  آسن  تِمن  منٛز  کینہہ  بدبخت  تہٕ  کینہہ  نیک  بخت۔

Transliteration:
  Yawma yati l<u>a</u> takallamu nafsun ill<u>a</u> bii<u>th</u>nihi faminhum shaqiyyun wasaAAeed<b>in</b>


Athar:
  یِم  بدبخت  آسن  تِم  گژھن  جہنمس  ﴿ییٚتہِ  تریشہِ  تہٕ  گرمی  ہٕندِ  شِدّت  سٍتۍ﴾  تِم  پھرٛکن  تہٕ  پھوٗنکن۔

Mirwaiz:
  پس  یِم  لوٗکھ  شقی  آسن  تِم  واتن  نارس  اندر،  تِم  آسن  تتھ  جہنمس  اندر  کریٚکہٕ  دِوان  گۅڈٕ  گۅڈٕ  تھزٕ  کریٚکہٕ۔  پتہٕ  یلہِ  تھکان  آسن  اَدٕ  آسن  دِوان  لۅتہِ  لۅتہِ۔

Tahir:
  وۅنۍ  یِم  لُکھ  بدبخت  آسن  (تِم)  آسن  جہنمس  منٛز  پیٚتھ،  تِہِندِس  مقدّرس  منٛز  آسہِ  تَتہِ  باکہٕ  تراونہِ  تہٕ  چِکہٕ  دِنہِ۔

Transliteration:
  Faamm<u>a</u> alla<u>th</u>eena shaqoo fafee a<b>l</b>nn<u>a</u>ri lahum feeh<u>a</u> zafeerun washaheeq<b>un</b>


Athar:
  تہٕ  أتھۍ  حالتس  منٛز  روزن  تِم  ہمیشہ  یوٚت  تام  زمین  تہٕ  آسمان  قٲیم  چِھ  ﴿محاورٕہ  رٔنگۍ  چِھ  یِم  لفظ  ہمیشگی  ہٕندِس  معنیس  منٛز  وَرتاونہٕ  یِوان﴾  اِلّا  یہِ  زِ  تُہُند  ربّ  ییژِھہ  بیٚیہِ  کینٛہہ،  بے شک  چُھ  تُہُند  ربّ  پوٗرٕ  اختیار  تھاوان  زِ  یہِ  ییٚژِھہ  تہِ  کرِ۔

Mirwaiz:
  ہمیشہ  روزن  تتھ  نارِ  جہنمس  اندر  یوٚتانۍ  آسمان  تہٕ  زمین  قٲیِم  چُھ،  مگر  یہِ  چون  پروردِگار  ییژِھہ،  پٔزۍ  پٲٹھۍ  چون  پروردِگار  چُھ  تِی  کران  یہِ  یژھان  چُھ۔

Tahir:
  تِم  روزن  تَتھ  منٛز  ہمیشہ  یۆت  تام  آسمان  تہٕ  زمین  (یِم  تَمہِ  وقتہٕ  آسن)  قٲیِم  روزَن  البتہ  یِکینٛژھاہ  تُہُنٛد  ربّ  یژِھہ۔  بے  شک  یُس  ارادٕہ  تُہُنٛد  ربّ  فرماوان  چُھ  کران  چُھ۔

Transliteration:
  Kh<u>a</u>lideena feeh<u>a</u> m<u>a</u> d<u>a</u>mati a<b>l</b>ssam<u>a</u>w<u>a</u>tu wa<b>a</b>lar<u>d</u>u ill<u>a</u> m<u>a</u> sh<u>a</u>a rabbuka inna rabbaka faAAAA<u>a</u>lun lim<u>a</u> yureed<b>u</b>


Athar:
  روٗدۍ  تِم  لُکھ  یِم  نیک  بخت  نیرن،  تِم  گژھن  جنتس  تہٕ  تَتہِ  روزن  ہمیشہ،  یوٚت  تام  زمین  و  آسمان  قٲیِم  چِھ،  اِلّا  یہِ  زِ  تُہُند  ربّ  ییژِھہ  بیٚیہِ  کینٛہہ،  تِژھہ  بخشِش  میلہِ  تِمن  ییٚمیُک  سلسلہٕ  زانٛہہ  ژھیٚنہِ  نہٕ۔

Mirwaiz:
  بیٚیہِ  یِم  سعادت  مند  لوٗکھ  آسن  تِم  واتن  جنتس  منٛز  یِمن  تتہِ  روزُن  چھُ  ہمیشہ۔  یوٚتانۍ  آسمان  تہٕ  زمین  قٲیِم  چُھ،  مگر  یہِ  چون  پروردِگارہ  یژِھہ،  یہِ  چھےٚ  بخشِشاہ  تہٕ  مہربٲنیاہ  یۅسہٕ  نہٕ  ژھیٚنہٕ  وٕںۍ  تہٕ  ختم  گژھہٕ  وٕنۍ  آسہِ۔

Tahir:
  تہٕ  یِم  لُکھ  نیک  بخت  آسن (تِم) آسن  جنتس  منٛز  تِم  روزن  تَتھ  منٛز  ہمیشہ  یۆت  تام  آسمان  تہٕ  زمین  (یِم  تَمہِ  وقتہٕ  آسن)  قٲیِم  روزن  البتہ  یِکینٛژھاہ  تُہُنٛد  ربّ  یژھِہ،  یہِ  آسہِ  سۅعطا  (ڈٲلۍ)  یۅسہٕ  زانٛہہ  ژھیٚنہٕ  گژِھہ  نہٕ۔

Transliteration:
  Waamm<u>a</u> alla<u>th</u>eena suAAidoo fafee aljannati kh<u>a</u>lideena feeh<u>a</u> m<u>a</u> d<u>a</u>mati a<b>l</b>ssam<u>a</u>w<u>a</u>tu wa<b>a</b>lar<u>d</u>u ill<u>a</u> m<u>a</u> sh<u>a</u>a rabbuka AAa<u>ta</u>an ghayra maj<u>th</u>oo<u>th</u><b>in</b>


Athar:
  لہٰذا،  اے  نبیؐ،  توٚہۍ  مَہ  روٗزِو  تِمن  معبودن  ہٕندِ  طرفہٕ  کُنہِ  شکس  منٛز  یِہٕنز  عبادت  یِم  کران  چِھ،  یِم  چِھ  ﴿بس  لکیرِ  ہٕند  فقیر  بٔنِتھ﴾  تِتھے  پٲٹھۍ  پوٗزا  پاٹ  کران  پکان،  یِتھہٕ  پٲٹھۍ  گۅڈٕ  یِہٕندۍ  مٲلۍ  بُڈِبب  کران  ٲسۍ،  تہٕ  أسۍ  دِمَو  بھرپوٗر  یِمن  یُہُند  حصہٕ،  اَمہِ  ورٲے  زِ  تَتھ  منٛز  آسہِ  کانٛہہ  ژٹھ  کپَٹھ۔

Mirwaiz:
  پس  مہ  ٲسۍ  زِکنہِ  قسمہٕ  شکس  اندر  تِمن  بٲطِل  معبودن  مُتعلق  یِمن  ہٕنٛز  یِم  گمراہ  لُکھ  پرستش  کران  چھِ،  تِم  چھِنہٕ  پرستش  کران  مگر  تِتھے  پٲٹھۍ  یِتھہٕ  پٲٹھۍ  تِہٕندۍ  مٲلۍ  بُڈِ  بب  غلط  طریقس  پٮ۪ٹھ  بٲطِل  معبودن  ہٕںٛز  پرستش  کران  ٲسۍ  یِمن  برونٹھ،  أسۍ  دِمو  یِمن  پوٗرٕ  پوٗرٕ  حصہٕ  کم  کرنہٕ  ورٲے۔

Tahir:
  لہذا  (اے  بوزن  والہِ!)  ژٕمَہ  گژھ  تِہِندِس  بارس  منٛز  کُنہِ  (تہِ)  شکس  منٛز  مبتلا  یہِٕنز  یِم  لُکھ  پوٗزا  چِھ  کران۔یِم  لُکھ  چِھنہٕ  (کُنہِ  دلیلہِ  ہٕندِس  تہٕ  بصیرت  کِس  بنیادس  پیٚٹھ)  بندگی  کران  البتہ  چِھ  (صرف  تِتھہٕ  پٲٹھۍ  کران)  یِتھہٕ  پٲٹھۍ  یِمن  برونٛہہ  یہِندۍ  مٲلۍ  بُڈِ  بب  بندگی  چِھ  کران  آمٕتۍ۔  تہٕ  بے  شک  دِمَو  أسۍ  یِمن  یقینا  یہُِنٛدپوٗرٕ  (عذابُک)  حصہٕ  یَتھ  منٛز  نہٕ  کانٛہہ  کمی  یِیہِ  کرنہٕ۔

Transliteration:
  Fal<u>a</u> taku fee miryatin mimm<u>a</u> yaAAbudu h<u>a</u>ol<u>a</u>i m<u>a</u> yaAAbudoona ill<u>a</u> kam<u>a</u> yaAAbudu <u>a</u>b<u>a</u>ohum min qablu wainn<u>a</u> lamuwaffoohum na<u>s</u>eebahum ghayra manqoo<u>s</u><b>in</b>


Athar:
  اَسہِ  چھےٚ  ییٚمہِ  برونٛہہ  موسیٰ  علیہ  السلامس  تہِ  کتاب  دِژِمٕژ  تہٕ  اَتھ  بارس  منٛز  تہِ  اوس  اختلاف  کرنہٕ  آمُت  ﴿یِتھہٕ  پٲٹھۍ  اَز  یَتھ  کتابہِ  ہٕندِس  بارس  منٛز  چُھ  کرنہٕ  یِوان،  یۅسہٕ  تۅہیہِ  چھےٚ  دِنہٕ  آمٕژ﴾  اگر  تُہٕندِس  ربّ  سٕندِ  طرفہٕ  گۅڈے  آسِہے  نہٕ  اکھ  کتھ  طے  کرنہٕ  آمٕژ،  تیٚلہِ  آسِہے  یِمن  اختلاف  کرن  والیٚن  درمیان  خبرکر  فٲصلہٕ  کرنہٕ  آمُت،  پَزر  چُھ  یہِ  زِ  یِم  لُکھ  چِھ  اَمہِ  طرفہٕ  شکس  تہٕ  دُل مُلِس  منٛز  پیٚمٕتۍ۔

Mirwaiz:
  پٔزۍ  پٲٹھۍ  بیٚیہِ  کٔر  اسہِ  عطا  حضرتِ  موسیٰ  ہس  کِتاب  ﴿توراۃ﴾  تتھ  مںٛز  تہِ  آو  اختلاف  کرنہٕ۔  أڈیو  مون  أڈیو  کوٚر  انکار۔  لہٰذا  یہِ  نوکھتاہ  چُھنہٕ۔  توٚہۍ  مہ  سپدِو  مُنکِرن  ہٕندِ  انکار  سٍتۍ  غمگین،  ہرگاہ  نے  اکھ  کتھاہ  یۅسہٕ  تُہٕندِس  پروردِگارٕ  سٕندِ  طرفہٕ  بروںٹھ  مقرر  کرنہٕ  آمٕژ  چھےٚ  قیامتس  آسِہا  کہ  مُنکِرن  ییہِ  پوٗرٕ  عذاب  ٲخرتس  منٛز  دِنہٕ۔  نتہٕ  ییہِ  ہا  ضروٗر  یِمن  اختلاف  کروٕنین  ہُند  فٲصلہٕ  دنیاسٕے  اندر  کرنہٕ،  تِم  چھِ  تمہِ  قیامت  کِس  تِتھس  شکس  منٛز  یُس  تِمن  حٲران  کروُن  چُھ۔  مگر  کٲنسہِ  ہُند  شک  کرنہٕ  سٍتۍ  یہِ  سزا  پتھ  گژِھہ  نہٕ۔

Tahir:
  تہٕ  بے  شک  دِژ  اَسہِ  موسیٰ  ہس  (علیہ  السلام)  کتاب  پتہٕ  آو  تَتھ  منٛز  اختلاف  کرنہٕ،  تہٕ  اگر  تُہٕندِس  ربّ  سٕنٛدِ  طرفہٕ  اَکھ  کتھ  گۅڈے  آسِہے  نہٕ  صٲدر  سپٕزمٕژ  تیٚلہِ  آسِہے  تِمن  درمیان  ضرور  فٲصلہٕ  آمُت  کرنہٕ،  تہٕ  پٔزۍپٲٹھۍ  چِھ  تِم  یمہِ  (قرآن)  کِس  بارس  منٛز  اضطراب  پٲدٕ  کرن  وٲلِس  شکس  منٛز  مبتلا۔

Transliteration:
  Walaqad <u>a</u>tayn<u>a</u> moos<u>a</u> alkit<u>a</u>ba fa<b>i</b>khtulifa feehi walawl<u>a</u> kalimatun sabaqat min rabbika laqu<u>d</u>iya baynahum wainnahum lafee shakkin minhu mureeb<b>un</b>


Athar:
  تہٕ  یِتہِ  چُھ  پَزر  کہ  تُہُند  ربّ  دِیہِ  یِمن  یِہندِٮ۪ن  اعمالن  ہُند  پوٗرٕ  پوٗرٕ  بدلہٕ،  پٔزپٲٹھۍ  چُھ  سُہ  یِہِنزو  تمام  حرکتو  نِشہِ  باخبر۔

Mirwaiz:
  پٔزۍ  پٲٹھۍ  بیٚیہِ  دِیہِ  چون  پروردِگار  پرتھ  أکِس  پننین  عملن  ہٕنٛز  پوٗرٕ  مزوٗرۍ،  پٔزۍ  پٲٹھۍ  سُہ  چُھ  پوٗرٕ  زانان  تِمہٕ  سارے  کٲمہٕ  یِم  تِم  کران  چھِ۔

Tahir:
  بے  شک  دِیہِ  تُہُنٛد  ربّ  تِمن  سارِنٕے  تِہِنزن  عملن  ہُنٛد  پوٗرِپوٗر  بدلہٕ،تِم  یِکینٛژھاہ  کران  چِھ  یقینا  چُھ  سُہ  تَمہِ  نِشہِ  وارٕپٲٹھۍ  باخبر۔

Transliteration:
  Wainna kullan lamm<u>a</u> layuwaffiyannahum rabbuka aAAm<u>a</u>lahum innahu bim<u>a</u> yaAAmaloona khabeer<b>un</b>


Athar:
  لہٰذا،  اے  نبیؐ،  توٚہۍ  تہٕ  تُہٕندۍ  تِم  سٲتھۍ  یِم  کفر  و  بغاوت  پٮ۪ٹھہٕ  ایمانس  تہٕ  اطاعتس  کُن﴾  پھیرِمٕتۍ  چِھ،  روٗزِو  ٹھیک  پٲٹھۍ  راہِ  راستس  پٮ۪ٹھ  ثٲبِت  قدم،  یِتھہٕ  پٲٹھۍ  زن  تۅہیہِ  حکم  چُھ  دِنہٕ  آمُت۔  تہٕ  بندگی  ہٕندِ  حدٕہ  نِشہِ  مَہ  کٔرِو  تجاوُز۔  یِکینژھاہ  توٚہۍ  کران  چِھو  تَتھ  پٮ۪ٹھ  چُھ  تُہُند  ربّ  نظر  تھاوان۔

Mirwaiz:
  پس  کٔرِو  توٚہۍ  استقامت۔  یِمو  کُفرٕ  نِشہِ  توبہٕ  کٔرِتھ  تۅہیہِ  سٍتۍ  شمولیت  اختیار  کٔر،  حدٕ  مہٕ  ڈٔلِو۔  دین  نِشہِ  مہ  نیرِو  أکِس  ذرس  برابر،  پٔزۍ  پٲٹھۍ  اللہ  تعالیٰ  چُھ  تُہٕنٛزٕ  سارے  کامہِ  وارٕ  وُچھان۔

Tahir:
  لہٰذا  روٗزِو  تۆہۍ  ثٲبت  قدم!  یِتھہٕ  پٲٹھۍ  زَن  تۅہیہِ  حکم  چُھو  دِنہٕ  آمُت  تہٕ  سُتہِ (روٗزِن  ثٲبت  قدم)  ییٚمۍ  تۅہیہِ  سٍتۍ (اللہ  تعالیٰ  ہس  کُن) رجوع  چُھ  کۆرمُت،تہٕ  (اے  لوٗکو!) تۆہۍ  کٔرۍ  زیٚو  نہٕ  سرکشی،بے  شک  یِکینٛژھاہ  تۆہۍ  کران  چِھو  سُہ  چُھ  تَتھ  وارٕ  پٲٹھۍ  وُچھان۔

Transliteration:
  Fa<b>i</b>staqim kam<u>a</u> omirta waman t<u>a</u>ba maAAaka wal<u>a</u> ta<u>t</u>ghaw innahu bim<u>a</u> taAAmaloona ba<u>s</u>eer<b>un</b>


Athar:
  یِمن  ظٲلِمن  کُن  نٔمۍزِیٚو  نہٕ  رَژھ  تہِ،  نَتہٕ  یِیِو  جہنم  کِس  وَلگتنِس  منٛز،  تہٕ  تۅہیہِ  میلہِ  نہٕ  کانٛہہ  تِیُتھ  ولی  تہٕ  سرپرست  یُس  تۅہیہِ  خُدایس  نِشہِ  بچٲوِتھ  ہیٚکہِ،  تہٕ  کُنہِ  طرفہٕ  واتہِ  نہٕ  تۅہیہِ  مدد۔

Mirwaiz:
  اے  باایمانو  بیٚیہِ  مہ  سپدِو  توٚہۍ  مٲیِل  تِمن  لوٗکن  کُن  یِمو  کُفر  وشرکہِ  سٍتۍ  ظلم  کوٚر  تیٚلہِ  رٹہِ  تۅہیہِ  نارِ  جہنم،  بیٚیہِ  آسہِ  نہٕ  تۅہیہِ  خدایس  ورٲے  کانہہ  رفاقت  کرٕ  وُناہ  دوستاہ،  توپتہٕ  یِیو  نہٕ  تۅہیہِ  مدد  کرنہٕ۔

Tahir:
  تہٕ  تۆہۍ  پھِیرۍ  زیٚو  نہٕ  تِتھیٚن  لُکن  کُن  یِم  ظلم  چِھ  کران  نَتہٕ  تۯاویٚو  تۅہیہِ  (جہنمُک)  نار  تَھپھ  تہٕ  تُہٕندِ  خٲطرٕ  آسہِ  نہٕ  اللہ  تعالیٰ  ہس  وَرٲے  کانٛہہ  مددگار  تہٕ  پتہٕ  یِیہِ  نہٕ  تۅہیہِ  (تہِ)  مددکرنہٕ۔

Transliteration:
  Wal<u>a</u> tarkanoo il<u>a</u> alla<u>th</u>eena <i><u>th</u></i>alamoo fatamassakumu a<b>l</b>nn<u>a</u>ru wam<u>a</u> lakum min dooni All<u>a</u>hi min awliy<u>a</u>a thumma l<u>a</u> tun<u>s</u>aroon<b>a</b>


Athar:
  تہٕ  وُچِھو،  نماز  کٔرِو  قٲیِم  دۅہ  کیٚن  دۅشوٕنۍ  اَندن  پٮ۪ٹھ،  تہٕ  کینٛہہ  رات  سپدنس  پٮ۪ٹھ۔  ﴿دۅہ  کیو  اَندو  نِشہِ  چُھ  مُراد  صُبح  تہٕ  مغرب،  تہٕ  کینٛہہ  رات  سپدنس  پٮ۪ٹھ  چُھ  مُراد  عشاہُک  وقت۔  نمازِ  ہٕندٮ۪ن  وقتن  ہُند  تفصیل  زانٛنہٕ  مۅکھہٕ  وُچِھو  سورۂ  بنی اسرائیل  آیت  نمبر  78،  سورۂ  طٰہٰ  آیت  نمبر  130،  تہٕ  سورۂ  روم  آیات  نمبر  17-18﴾  درحقیقت  چھےٚ  نِیکیہِ  بُرٲیِین  دوٗر  کران،  یہِ  چھےٚ  اکھ  یاد  دِہٲنی  تِمن  لُکن  خٲطرٕ  یِم  خُدایس  یاد  تھاون  وٲلۍ  چِھ۔

Mirwaiz:
  بیٚیہِ  تھٲوِو  برپا  نٮ۪ماز  توٚہۍ  یا  رسول  اللہؐ  دۅہ  کین  دۅن  طرفن  اندر۔  یعنی  صبح،  پیٚشِن  تہٕ  دِگر۔  بیٚیہِ  رٲژ  ہٕنٛدِس  أکِس  حصس  اندر۔  سُہ  گوٚو شام  تہٕ  خۅفتن۔  یِمہٕ  گٔیہِ  پانژھ  نٮ۪مازٕ  پوٗرٕ،  پٔزۍ  پٲٹھۍ  نیک  کامہِ  چھےٚ  گالان  بٔدِین  تہٕ  یچھ  کامین،  یہِ  کتھ  کہ  نیٖکیو  سٍتۍ  چھِ  گناہ  معاف  سپدان  چھےٚ  بٔڈ  نصیحت،  نصیحت  رٹہٕ  وٕنین،  مانہٕ  وٕنین  ہٕندِ  خٲطرٕ۔

Tahir:
  تہٕ  تۆہۍ  کٔرِو  دۅہ  کیٚن  دۅشوٕنۍ  اَندن  منٛز  تہٕ  رٲژ  ہٕنٛدیٚن  کینٛژھن  حِصن  منٛزنماز  قٲیِم۔بے  شک  چھے٘  نیک  کامہِ  بُرٲیِیَن  مٹاوان۔  یہِ  چھے٘  نصیحت  مانن  والیٚن  خٲطرٕ  نصیحت۔

Transliteration:
  Waaqimi a<b>l</b><u>ss</u>al<u>a</u>ta <u>t</u>arafayi a<b>l</b>nnah<u>a</u>ri wazulafan mina allayli inna al<u>h</u>asan<u>a</u>ti yu<u>th</u>hibna a<b>l</b>ssayyi<u>a</u>ti <u>tha</u>lika <u>th</u>ikr<u>a</u> li<b>l</b><u>ththa</u>kireen<b>a</b>


Athar: بیٚیہِ کٔرِو صبر، اللہ تعالیٰ چُھنہٕ نیکی کرن والیٚن ہُند اجر ضایع کران۔
Tahir: تہٕ تۆہۍ کٔرِو صبر بے شک چُھنہٕ اللہ تعالیٰ نیکو کارن ہُنٛد اجر ضایع کران۔
Mirwaiz:
  مُنکِرن  ہٕندِ  طرفہٕ  یُس  معاملہ  پیش  یِوان  چُھ  تتھ  پٮ۪ٹھ  کٔرِو  صبر۔  لوٗکن  ہٕندِس  تکلیفس  پٮ۪ٹھ  یا  نٮ۪مازِ  ہٕںدِس  قٲیِم  تھاونس  پٮ۪ٹھ۔  پس  اللہ  تعالیٰ  چُھنہٕ  ہرگِز  ضایع  کران  نیکو  کارن  ہٕنٛز  مزوٗرۍ۔

Transliteration:
  Wa<b>i</b><u>s</u>bir fainna All<u>a</u>ha l<u>a</u> yu<u>d</u>eeAAu ajra almu<u>h</u>sineen<b>a</b>


Athar:
  پتہٕ  کیازِ  روٗدۍ  نہٕ  تِمن  قومن  منٛز  یِم  تۅہیہِ  برونٛہہ  چِھ  گُزریمٕتۍ  تِتھۍ  رٕتۍ  لُکھ  موجود،  یِم  لُکن  زمینس  منٛز  فساد  برپا  کرنہٕ  نِشہِ  رُکاوٕہن؟  یِتھۍ  لُکھ  اگر  درٛاے  تہِ  مگر  درٛاے  کم،  یِم  اَسہِ  یِمو  قومو  منٛزٕ  بچٲوۍ،  ظٲلِم  لُکھ  روٗدۍ  بس  تِمنٕے  مَزن  پتہٕ  پتہٕ،  یِہِندۍ  سامان  تِمن  سۅلبہٕ گی  سان  دِنہٕ  ٲسۍ  آمٕتۍ،  تہٕ  تِم  روٗدۍ  مُجرم  بٔنِتھ۔

Mirwaiz:
  پس  کونہٕ  آسہِ  تِمو  لوٗکو  أندرٕ  یِم  تۅہیہِ  برونٹھ  ٲسۍ،  صاحبِ  شعور  جماعتھاہ،  یِم  منع  آسہن  کران  زمینس  منٛز  شرک  وکُفرٕ  سٍتۍ  فساد  تہٕ  تبٲہی  کرنہٕ  نِشہِ،  مگر  تِم  کینہہ  لوٗکھ  آسن  یِم  اسہِ  ہُمو  عذاب  کرنہٕ  آمتیو  أندرٕ  بچٲومٕتۍ  ٲسۍ۔  تِمو  یِتھہٕ  پٲٹھۍ  پانہٕ  کُفرو  شرکہٕ  نِشہِ  توبہٕ  کوٚر  تِتھے  پٲٹھۍ  آسہِ  بیین  تہِ  کُفرو  شرکہٕ  نِشہِ  منع  کران،  ظٲلِم  تہٕ  نافرمان  لوٗکھ  روٗدۍ  عیش  وآرام  کِس  حالس  پتے،  بیٚیہِ  ٲسۍ  تِم  گنہگار  نافرمان  جرٲیمن  ہٕںدۍ  خوگر۔

Tahir:
  پتہٕ  کیازِ  سپٕدۍ  نہٕ  تۅہیہِ  بروٗنٹھِمیو  اُمّتو  منٛزٕ  کینہہ  رٕتۍ  تہٕ  گاٹٕلۍیِم  لُکن  کرہَن  زمینس  منٛز  فساد  تُلنہٕ  نِشہِ  ٹھاکھ  صرف  تِمَو  منٛزٕ  کینٛژھو  لُکو  وَرٲے  یِمن  اَسہِ  نجات  دِیُت،تہٕ  ظٲلِمو  کٔر  عٲش  و  عشرتچ  (تَمی  وَتہِ  ہٕنز) پٲروی  یَتھ  منٛز  تِم  پیٚتھ  ٲسۍ  تہٕ  تِم  ٲسۍ  (عٲدی)  مجرم۔

Transliteration:
  Falawl<u>a</u> k<u>a</u>na mina alqurooni min qablikum oloo baqiyyatin yanhawna AAani alfas<u>a</u>di fee alar<u>d</u>i ill<u>a</u> qaleelan mimman anjayn<u>a</u> minhum wa<b>i</b>ttabaAAa alla<u>th</u>eena <i><u>th</u></i>alamoo m<u>a</u> otrifoo feehi wak<u>a</u>noo mujrimeen<b>a</b>


Athar:
  تُہُند  ربّ  چُھنہٕ  تِیُتھ  زِ  بستی ین  کرِ  ناحق  تباہ،  ییٚلہِ  زَن  تِہندۍ  روزن  وٲلۍ  آسن  اصلاح  کرن  وٲلۍ۔

Mirwaiz:
  بیٚیہِ  چُھنہٕ  تُہُند  پروردِگار  سُہ  کیاہ  گالہِ  کُنہِ  شہرکین  لوٗکن  ظلم  کٔرِتھ  ییٚلہِ  تِم  شہرٕکۍ  لوٗکھ  اسن  اصلاح  کروٕنۍ۔  بیین  لوٗکن  تبلیغ  ودعوت  دِوٕنۍ۔

Tahir:
  تہٕ  تُہُنٛد  ربّ  چُھنہٕ  تِیُتھ  زِ  سُہ  کرِ  بستی  یَن  ظلم  کٔرِتھ  ہلاک  اتھ  حالس  منٛز  زِ  تَمِکۍ  روزن  وٲلۍ  آسن  نیکوکار۔

Transliteration:
  Wam<u>a</u> k<u>a</u>na rabbuka liyuhlika alqur<u>a</u> bi<i><u>th</u></i>ulmin waahluh<u>a</u> mu<u>s</u>li<u>h</u>oon<b>a</b>


Athar:
  بے  شک  اگر  تُہُند  ربّ  ییژِھہ ہے،  تیٚلہِ  ہیکہِ ہے  تمام  انسانن  اکٲے  اُمّت  بنٲوِتھ،  مگر  وۅنۍ  روزن  تِم  مختلف  طریقنٕے  پٮ۪ٹھ  پکان۔

Mirwaiz:
  ہرگہے  یژِھہ  ہا  تُہُند  پروردِگار  سُہ  کرِہا  سارنٕے  لوٗکن  کُنُے  ﴿جماعت  بعض  حِکمتن  کُن  نظر  کٔرِتھ  یوٚژھنہٕ  تٔمۍ  تہِ  بلکہ  بناویٚن  وارِیاہ  جمٲعژ  یِمو  اختلاف  کوٚر،  بیٚیہِ  روزن  تِم  ہمیشہ  اختلاف  کر  وٕنۍ۔  

Tahir:
  تہٕ  اگر  تُہُنٛد  ربّ  یژھِہ  ہے  تیٚلہِ  بناوِہے  تمام  لُکن  اَکٲے  اُمّت (مگر  تٔمۍ  کۆر  نہٕ  جبراً  یہِ  کینہہ  بلکہ  دِژٕن  سارِنٕے  مذہب  پانناونس  منٛزآزٲدی) تہٕ  یِم  لُکھ  روزن (وۅنۍ) ہمیشہ  اختلاف  کران۔

Transliteration:
  Walaw sh<u>a</u>a rabbuka lajaAAala a<b>l</b>nn<u>a</u>sa ommatan w<u>ah</u>idatan wal<u>a</u> yaz<u>a</u>loona mukhtalifeen<b>a</b>


Athar:
  تہٕ  غلط  وَتہِ  پٮ۪ٹھ  پکنہٕ  نِشہِ  بچن  صِرف  تِم  لُکھ،  یِمن  پٮ۪ٹھ  ربّ  سٕنز  رحمت  چھےٚ،  اَمی  ﴿انتخاب  چہِ  آزٲدی  تہٕ  اختیار  تہٕ  امتحان﴾  خٲطرٕ  ٲسۍ  تٔمۍ  تِم  پٲدٕ  کٔرِمٕتۍ،  تہٕ  تُہٕندِس  ربّ  سٕنز  سۅ  کتھ  سپٕز  پوٗرٕ،  یۅسہِٕ  تٔمۍ  ؤنِمٕژ  ٲس،  زِ  بہٕ  بَرن  جہنم  جِنَو  تہٕ  انسانو  سارِوٕے  سٍتۍ۔

Mirwaiz:
   مگر  کرن  نہٕ  اختلاف  دینِ  حقس  اندر  تِم  یِمن  پٮ۪ٹھ  تُہُند  پروردِگار  فضل  تہٕ  رحم  کرِ،  امیِ  خٲطرٕ  چھِن  کٔرۍمٕتۍ  پٲدٕ۔  یعنی  اختلاف  کرن  وٲلۍ  اختلاف  خٲطرٕ۔  رحمت  وٲلۍ  رحمت  خٲطرٕ،  بیٚیہِ  چُھ  پوٗرٕ  سپُدمُت  چٲنِس  پروردِگارٕہ  سُند  یہِ  حُکم،  کہ  ضروٗر  کرن  بہٕ  پُر  نارِ  جہنم،  جِنو  تہٕ  انسانو  سٍتۍ  اِکہٕ  وٹہٕ۔

Tahir:
  تس  شخصس  وَراے  ییٚمِس  پیٚٹھ  تُہُنٛد  ربّ  رحم  فرماو  تہٕ  اَمی  موجوٗب  چِھ  تٔمۍ  یم  پٲدٕ  کٔرِمٕتۍ،  تہٕ  تُہٕندِس  ربّ  سُنٛد  فرمان  سپُد  پوٗرٕ  بے  شک  برن  بہٕ  جہنم  جِنو  تہٕ  انسانو  (منٛزٕ  بٲطلس  ساتھ  دِنہٕ  والیٚو)  سٍتۍ  ضرور۔

Transliteration:
  Ill<u>a</u> man ra<u>h</u>ima rabbuka wali<u>tha</u>lika khalaqahum watammat kalimatu rabbika laamlaanna jahannama mina aljinnati wa<b>al</b>nn<u>a</u>si ajmaAAeen<b>a</b>


Athar:
  اے  نبیؐ،  یِم  پیغمبرن  ہٕندۍ  قصہٕ  یِم  أسۍ  توٚہۍ  بوزناوان  چِھو،  یِم  چِھ  تِم  چیز،  یِمو  سٍتۍ  أسۍ  تُہُند  دِل  چِھ  مضبوط  کران،  یِمن  منٛز  مِیوٗلُو  تۅہیہِ  حقیقتُک  علم،  تہٕ  ایمان  اَنن  والیٚن  سپٕز  نصیحت  تہٕ  بیدٲری  حٲصل۔

Mirwaiz:
  بیٚیہِ  چھِ  أسۍ  یِم  سٲرِی  قصہٕ،  حضرات  انبیاہن  ہٕنٛدیو  قصو  أندرٕ  تۅہیہِ  بیان  کران،  تِمے  قصہٕ  یِمو  سٍتۍ  أسۍ  تُہٕںدۍ  دِل  مضبوط  کران  چھِ،  بیٚیہِ  وٲژ  تۅہیہِ  نِشہِ  اتھ  منٛز  پٔز  کتھ۔  بیٚیہِ  چُھ  اتھ  منٛز  بوٚڈ  وعظ،  بٔڈ  نصیحت  تہٕ  یاد  دہٲنی  باایمانن  ہٕندِ  خٲطرٕ۔

Tahir:
  تہٕ  أسۍ  چِھورسولَو  ہٕنزو  خبرومنٛزٕ  سٲری  حالات  تۆہۍ  بوزناوان  ییٚمہِ  سٍتۍ  أسۍ  تُہٕندِس  (پاک)  دِلس  حوصلہٕ  چِھ  دِوان،  تہٕ  تۅہیہِ  نِشہِ  چھے٘  یَتھ  (سوٗرس)  منٛز  حق  تہٕ  نصیحت  آمٕژ  بیٚیہِ  چُھ  اہلِ  ایمانن  خٲطرٕ  عبرت  (تہٕ  یاددہٲنی  تہِ)۔  

Transliteration:
  Wakullan naqu<u>ss</u>u AAalayka min anb<u>a</u>i a<b>l</b>rrusuli m<u>a</u> nuthabbitu bihi fu<u>a</u>daka waj<u>a</u>aka fee h<u>ath</u>ihi al<u>h</u>aqqu wamawAAi<i><u>th</u></i>atun wa<u>th</u>ikr<u>a</u> lilmumineen<b>a</b>


Athar:
  روٗدۍ  تِم  لُکھ  یِم  ایمان  چِھنہٕ  اَنان،  تِمن  ؤنِو  زِ  توٚہۍ  روٗزِو  پننِس  طریقس  پٮ۪ٹھ  کٲم  کران،  تہٕ  أسۍ  چِھ  پننِس  طریقس  پٮ۪ٹھ  کٲم  کران۔

Mirwaiz:
  بیٚیہِ  ؤنِو  تِمن  لوٗکن  یِم  نہٕ  باوجودِ  قطعی  دلیلہٕ  تِمن  نِشہِ  واتنٕکہ  ایمان  انان  چھِ۔  اے  لوٗکو،  کران  گٔژِھو  توٚہۍ  کٲم  پننہِ  جایہِ،  أسۍ  تہِ  چھِ  کٲم  کران  پننہِ  جایہِ۔

Tahir:
  تہٕ  تۆہۍ  فرمٲوِو  تِمن  لُکن  یِم  ایمان  چِھنہٕ  اَنان،  تۆہۍ  روٗزِو  پننہِ  جایہِ  عمل  کران،  (تہٕ)  أسۍ  چِھ  (پننہِ  جایہِ)  عمل  کران۔

Transliteration:
  Waqul lilla<u>th</u>eena l<u>a</u> yuminoona iAAmaloo AAal<u>a</u> mak<u>a</u>natikum inn<u>a</u> AA<u>a</u>miloon<b>a</b>


Athar: انجامِ کارُک کٔرِو توٚہۍ تہِ انتظار تہٕ أسۍ تہِ چِھ مُنتظر۔
Tahir: تہٕ تۆہۍ (تہِ) پٕۯٲرِو أسۍ (تہِ) چِھ پۯاران۔
Transliteration: Wa<b>i</b>nta<i><u>th</u></i>iroo inn<u>a</u> munta<i><u>th</u></i>iroon<b>a</b>
Mirwaiz:
  بیٚیہِ  پرٲرِو  توٚہۍ  پننین  اعمالن  ہٕندِس  نتیجس،  أسۍ  تہِ  چھِ  پراران  پننین  اعمالن  ہٕندِس  نتیجس،  عنقریب  ننہِ  پوٚ  زکیاہ  چُھ  تہٕ  اپُز  کیاہ  چُھ۔


Athar:
  آسمانن  تہٕ  زمینس  اندر  یِکینژھاہ  چُھپِتھ  چُھ،  سورُے  چُھ  اللہ  تعالیٰ  سٕندِس  قدرت کِس  قبضس  منٛز،  تہٕ  سورُے  معاملہٕ  چُھ  تٔسۍ  کُن  یِوان  رجوع  کرنہٕ۔  لہٰذا،  اے  نبیؐ،  توٚہۍ  کٔرِو  تٔمۍ  سٕنز  عبادت  تہٕ  تٔسۍ  پٮ۪ٹھ  تھٲوِو  بھروسہٕ،  یِکینژھاہ  توٚہۍ  لُکھ  کران  چِھو،  تُہُند  ربّ  چُھنہٕ  تمہِ  نِشہِ  بے خبر۔

Mirwaiz:
  بیٚیہِ  چُھ  خداے  سٕے  معلوم  تہِ  سورُے  یہِ  آسمانن  تہٕ  زمینن  اندر  پوٗشیدٕہ  چُھ۔  تس  کُن  یِن  واتناونہٕ  سٲرِی  معاملات،  پس  کٔرِو  تِہٕنٛزٕے  یٲژ  عبادت  تہٕ  بندگی،  بیٚیہِ  کٔرِو  تٔسۍ  پٮ۪ٹھ  توکل  تہٕ  اعتماد،  بیٚیہِ  چُھنہٕ  چون  پروردِگار  بے  خبر  تِمو  کامیو  نِشہِ  یِمہٕ  توٚہۍ  کران  چھِو۔

Tahir:
  تہٕ  آسمانن  ہُنٛد  تہٕ  زمینُک  (سورُے)  غیب  چُھ  اللہ  تعالیٰ  سٕے  خٲطرٕ  تہٕ  تٔسۍ  کُن  چھے٘  ہرکانٛہہ  کٲم  واتناونہٕ  یِوان  لہٰذا  روٗزِو  تٔمۍ  سٕنز  عبادت  کران  تہٕ  تٔسۍ  پیٚٹھ  تھٲوِو  توکل  کٔرِتھ،تہٕ  تُہُنٛد  ربّ  چُھنہٕ  تۅہیہِ  سارِنٕے  لُکن  ہٕنزو  عملو  نِشہِ  غٲفل  کینہہ۔

Transliteration:
  Walill<u>a</u>hi ghaybu a<b>l</b>ssam<u>a</u>w<u>a</u>ti wa<b>a</b>lar<u>d</u>i wailayhi yurjaAAu alamru kulluhu fa<b>o</b>AAbudhu watawakkal AAalayhi wam<u>a</u> rabbuka bigh<u>a</u>filin AAamm<u>a</u> taAAmaloon<b>a</b>


Athar: ا۔ ل۔ ر۔ یِم چِھ تمہِ کتابہِ ہٕندۍ آیات یۅسہٕ پنُن مُدعا صاف صاف چھےٚ بیان کران۔
Mirwaiz: امیُک معنی چُھ خداے سٕے معلوم، بیٚیہِ چھِ یِم آیات اکہِ واضح تہٕ صاف کتابہِ ہٕندۍ۔
Transliteration: Alifl<u>a</u>mr<u>a</u> tilka <u>a</u>y<u>a</u>tu alkit<u>a</u>bi almubeen<b>u</b>
Tahir:
  الف،لام،  را  (حقیقی  معنی  چُھ  اللہ  تعالیٰ  تہٕ  رسول  صلی  اللہ  علیہ  وسلمٕے  بہتر  زانان)،  یِم  چِھ  روشن  کتابِہ  ہٕندۍ  آیات۔


Transliteration: Inn<u>a</u> anzaln<u>a</u>hu qur<u>a</u>nan AAarabiyyan laAAallakum taAAqiloon<b>a</b>
Athar:
  اَسہِ  چُھ  یہِ  نٲزِل  کوٚرمُت  قرآن  بنٲوِتھ  عربی  زبٲنۍ  منٛز  ﴿قرآنٕکۍ  لُغوی  معنی  چِھ  پرُن،  تہٕ  اتھ  کتابہِ  یہِ  ناو  کرنُک  مطلب  چُھ  یہِ  زِ  یہِ  چھےٚ  خاصن  تہٕ  عامن  ہٕندِ  پرنہٕ  خٲطرٕ،  تہٕ  یہِ  چھےٚ  بکثرت  پرن  وول  چیز﴾  تاکہِ  توٚہۍ  ﴿اہلِ  عرب﴾  ہیٚکیوٗن  یہِ  جان  پٲٹھۍ  سمجِھتھ۔

Mirwaiz:
  پٔزۍ  پٲٹھۍ  اسہِ  کٔر  نٲزِل  سۅ  کتاب  قرآنِ  مجید  عربی  پٲٹھۍ،  یُتھ  تۅہیہِ  گۅڈٕ  اے  مکہ  کیو  لوٗکو  فکرِ  ترِ۔  تُہٕندِ  واسطہٕ  ترِ  فِکرِ  بیٚین  لوٗکن  تہِ۔

Tahir:
  بے  شک  کٔراَسہِ  یہِ  کتاب  قرآن  کِس  صورتس  منٛزعربی  زبٲنۍ  منٛز  نٲزل  تاکہ  تۆہۍ  ہیٚکِیوٗن (یہِ  سیٚدِ  سیۆد) سمجھِتھ۔


Athar:
  اے  نبیؐ،  أسۍ  چِھ  یہِ  قرآن  تۅہیہِ  کُن  وحی  کٔرِتھ  بہترین  اندازس  منٛز  واقعات  تہٕ  حقائق  تۅہیہِ  بیان  کران،  نَتہٕ  ٲسِو  توٚہۍ  ییٚمہِ  برونٛہہ  ﴿یِمو  چیزو  نِشہِ﴾  بالکُلٕے  بے  خبر۔

Mirwaiz:
  أسۍ  کرو  بیان  تۅہیہِ  یا  رسول  اللہؐ  قٕصو  اندر  بہتر  قٕصاہ  ییٚمہِ  ذریعہ  اسہِ  سوٗز  تۅہیہِ  کُن  یہِ  قرآنِ  مجید  یعنی  بذریعہ  وحی،  ٲسِو  توٚہۍ  سانہِ  بیان  کرنہٕ  برونٹھ  امہِ  نِشہِ  بالکل  بے  خبر  تِکیازِ  نہ  اوسو  پوٚرمُت  کینہہ  تہٕ  نہ  اوسُو  کٲنسہِ  نِشہِ  بوٗزمُت  کینہہ۔  نہ  اوس  لوٗکن  نِشہِ  ییٚمہِ  طریقہٕ  صحتہٕ  سان  یہِ  قٕصہٕ  مشہور۔

Tahir:
  (اے  ٹاٹھہِ!)  أسۍ  کَرو  تۅہیہِ  نِشہِ  اَکھ  بہترین  قصہٕ  بیان  ییٚمہِ  قرآن  کہ  ذریعہ  یُس  اَسہِ  تۅہیہِ  کُن  وحی  چُھ  کۆرمُت،  اگر  چہ  تۆہۍاَمہِ  برونٛہہ  (ییٚمہِ  قصہٕ  نِشہِ)  بے  خبر  ٲسۍوٕ۔

Transliteration:
  Na<u>h</u>nu naqu<u>ss</u>u AAalayka a<u>h</u>sana alqa<u>s</u>a<u>s</u>i bim<u>a</u> aw<u>h</u>ayn<u>a</u> ilayka h<u>atha</u> alqur<u>a</u>na wain kunta min qablihi lamina algh<u>a</u>fileen<b>a</b>


Athar:
  یہِ  چھےٚ  تمہِ  وقتٕچ  ذِکر  ییٚلہِ  حضرت  یوسفؑ  پننِس  بابہٕ  صٲبس  چِھ  ونان،  ابّا  جان،  مےٚ  چُھ  خواب  وُچھمُت،  زِ  کاہ  تارَک  چِھ  بیٚیہِ  چُھ  آفتاب  تہٕ  زوٗن،  تہٕ  تِم  چِھ  مےٚ  سجدٕہ  کران۔

Mirwaiz:
  سُہ  وقت  چُھ  قٲبلِ  ذکِر  ییٚلہِ  حضرتِ  یوسفن  بابس  پننِس  ووٚن  بابہٕ  صٲبا  مےٚ  حض  وُچھ  خواب،  مےٚ  حض  وُچھ  خوابس  اندر  کاہ  تارک  بیٚیہِ  آفتاب  تہٕ  زوٗن۔  یِم  سٲرِی  وُچھِم  مےٚ  سجدٕہ  دِوان۔

Tahir:
  (سُہ  قصہٕ  چُھ  یِتھہٕ  پٲٹھۍ)  ییٚلہِ  یوسفن  (علیہ  السلام)  پننِس  بابہٕ  صٲبس  وۆن،  اےمیانہِ  ابّا  جان!  مے٘  وُچھ  (خوابس  منٛز)  کاہ  تارک  بیٚیہِ  آفتاب  بیٚیہِ  زوٗن،  مے٘  وُچھ  تِم  میانہِ  خٲطرٕ  سجدٕہ  کران۔

Transliteration:
  I<u>th</u> q<u>a</u>la yoosufu liabeehi y<u>a</u> abati innee raaytu a<u>h</u>ada AAashara kawkaban wa<b>al</b>shshamsa wa<b>a</b>lqamara raaytuhum lee s<u>a</u>jideen<b>a</b>


Athar:
  درجواب  ووٚن  تِہندۍ  بابہٕ  صٲبن،  گوبریا،  پنُن  یہِ  خواب  ؤنۍزینہٕ  پننیٚن  باین،  نَتہٕ  واتناونے  تِم  ژےٚ  نقصان  ﴿حضرت  یوسف  علیہ  السلامس  چِھ  داہ  باے  باقی  ماجن  ہٕندۍ  آسان،  ییٚلہِ  زن  بِن یَمِین  تِمن  کونٛس کوٚٹ  تہٕ  پنُن  سخ  بوے  چُھ  آسان۔  حضرت  یعقوبؑ  ٲسۍ  زانان  زِ  وۅرٕ  باین  چُھ  یوسف  علیہ  السلامس  سٍتۍ  حسد  تہٕ  تِم  چِھنہٕ  اخلاق  لحاظہٕ  تہِ  تیٖتیاہ  صالح  زِ  تِم  ہیٚکن  پنُن  مطلب  کڑنہٕ  خٲطرٕ  کانٛہہ  تہِ  ناروا  کاروٲئی  کٔرِتھ۔  لہٰذا  چِھ  تِم  پننِس  صالح  فرزندس  تٲکید  کران  زِ  یِمن  نِشہِ  روٗزۍ  زِ  ہُشار۔  خوابُک  مطلب  اوس  صاف  زِ  آفتاب  نِشہِ  اوس  مُراد  حضرت  یعقوبؑ،  زوٗنہِ  نِشہِ  اوس  مُراد  تِہٕنز  خاندارِنۍ  ﴿حضرت  یوسف  علیہ  السلامن  ہٕنز  وۅرٕ  موج  تہٕ  کاہ  ستارٕہ  چُھ  مُراد  کاہ  بٲے۔﴾  حقیقت  چھےٚ  یہِ  زِ  شیطان  چُھ  انسان  سُند  ٹاکارٕ  دشمن۔

Mirwaiz:
  تِمو  فرمووُس  جواب  اے  میانہِ  گۅبرٕ،  یہِ  خواب  بٲو  زیٚنہٕ  باین  نِشہِ۔  تِم  ٲسۍ  کاہ ﴿11﴾  بٲے  حضرتِ  یوسفس  ورٲے۔  داہ ﴿10﴾ ٲسۍ  أکِس  ماجہِ  اَتھہِ۔  زٕہ  ﴿2﴾  ٲسۍ  حضرت  یوسُف  تہٕ  بِنیامین  بیٚیس  ماجہِ  اَتھہِ،  تِمن  یِی  نہٕ  یِہ  خۅش  کینہہ۔  پس  کرن  تِم  چانہِ  تکلیف  تہٕ  اِزا  واتناونہٕ  خٲطرٕ  خاص  تدبیر  شیطان  سٕندِ  تدبیرٕ  سٍتۍ،  پٔزۍ  پٲٹھۍ  شیطان  چُھ  انسان  سُند  نوٚن  دُشمن۔

Tahir:
  تِمَو  وۆن،  اے  میانہِ  گۆبرا!پَنُن  یہِ  خواب  کٔرۍ  زِنہٕ  پننیٚن  بھاین  نِشہِ  بیان،  نَتہٕ  کرن  تِم  ژے٘  خلاف  کانٛہہ  دوکھہٕ  واجِنۍ  تدبیر۔  بے  شک  چُھ  شیطان  انسان  سُنٛد  ٹاکارٕہ  دشمن۔

Transliteration:
  Q<u>a</u>la y<u>a</u> bunayya l<u>a</u> taq<u>s</u>u<u>s</u> ruy<u>a</u>ka AAal<u>a</u> ikhwatika fayakeedoo laka kaydan inna a<b>l</b>shshay<u>ta</u>na lilins<u>a</u>ni AAaduwwun mubeen<b>un</b>


Athar:
  تہٕ  یی  سپدِ  یہِ  ژےٚ  خوابس  منٛز  وُچھمُت  چھُے  زِ،  چون  ربّ  کری  ژےٚ  ﴿پننہِ  کامہِ  خٲطرٕ﴾  منتخب  تہٕ  ژےٚ  ہیچھنٲوی  کتھن  ہٕندِس  ژٔکِس  تل  واتُن  ﴿دراصل  چِھ  تَاوِیلِ  الاَحَادِیث  الفاظ  ورتاونہٕ  آمٕتۍ،  یُہُند  مطلب  صرف  خواب  کہ  تعبیر  کُے  یوت  علم  چُھنہٕ  یِتھہٕ  پٲٹھۍ  زن  گُمان  چُھ  کرنہٕ  آمُت،  بلکہ  چُھ  امِیُک  مطلب  یہِ  زِ  اللہ  تعالیٰ  دِیی  ژےٚ  معاملہٕ  فہمی  تہٕ  حقیقت  پرٛزناونٕچ  تعلیم،  تہٕ  سۅ  بصیرت  کٔری  عطا،  ییٚمہِ  سٍتۍ  ژٕ  پرٛتھ  معاملہٕ  کِس  سَنرس  منٛز  تہٕ  تمہِ  کِس  ژٔکِس  تام  واتنس  قٲبل  سپدکھ﴾  بیٚیہِ  کرِ  ژےٚ  پٮ۪ٹھ  تہٕ  آلِ  یعقوب  علیہ  السلامس  پٮ۪ٹھ  پنٕنۍ  نعمت  تِتھے  پٲٹھۍ  پوٗرٕ،  یِتھہٕ  پٲٹھۍ  ییٚمہِ  برونٛہہ  تٔمۍ  چانیٚن  بزرگن  ابراہیمؑ  تہٕ  اسحاق  علیہ  السلامس  پٮ۪ٹھ  کٔرمٕژ  چھےٚ،  پٔزپٲٹھۍ  چُھ  چون  رب  علم  وول  تہٕ  حکمت  وول۔

Mirwaiz:
  ژےٚ  یہِ  خواب  وُچھُتھ  تہِ  یِیہِ  با  عمل۔  بیٚیہِ  کٔرِی  ژےٚ  پنُن  پروردِگار  منتخب  نبوت  خٲطرٕ  برگذیدہ  پننیو  مہربٲنِیو  سٍتۍ۔  بیٚیہِ  ہیٚچھہِ  نٲوِی  ژےٚ  خوابن  ہٕندِ  تعبیرُک  علم،  بیٚیہِ  کرِ  سُہ  پوٗرٕ  پنٕنۍ  نعمت  ژے  پٮ۪ٹھ۔  بیٚیہِ  حضرتِ  یعقوب  سٕندِس  خاند  انس  پٮ۪ٹھ۔  یِتھہٕ  پٲٹھۍ  تٔمۍ  پوٗرٕ  کٔرپنٕنۍ  نعمت  چٲنِس  بُڈِببس  تہٕ  بڈٕ  بُڈِببس  پٮ۪ٹھ۔  یعنی  حضرتِ  ابراہیمس  تہٕ  حضرتِ  اسحٰقس  پٮ۪ٹھ،  پٔزۍ  پٲٹھۍ  چون  پروردِگار  چُھ  سٮ۪ٹھاہ  علم  وول  تہٕ  حِکمت  وول۔  پرتھ  أکِس  چُھ  منٲسِب  فیض  عطا  کران۔

Tahir:
  یِتھے  پٲٹھۍ  کَری  ژے٘  چون  ربّ  (بزرگی  خٲطرٕ)  منتخب  تہٕ  ژے٘  ہیٚچھنٲوی  کتھن  ہٕندِس  انجامس  تام  واتُن  (یعنی  خوابن  ہٕنٛدِ  تعبیرُک  علم)  بیٚیہِ  کرِ  ژے٘  پیٚٹھ  تہٕ  یعقوب  سٕندیٚن  اولادن  پیٚٹھ  پنٕنۍ  نعمت  پوٗرٕ  یِتھہٕ  پٲٹھۍ  زن  تٔمۍ  اَمہِ  برونٛہہ  چانیٚن  دۅشوٕنۍ  مالیٚن  (یعنی  بَڈٕبُڈِبب  تہٕ  بُڈِ  بب) ابراہیمس  تہٕ  اسحاقس (علیہمُ  السلام)  پیٚٹھ  پوٗرٕ  ٲس  کٔرمٕژ۔  بے  شک  چُھ  چون  ربّ  وارٕ  پٲٹھۍ  زانن  وول  سیٚٹھاہ  حکمت  وول۔

Transliteration:
  Waka<u>tha</u>lika yajtabeeka rabbuka wayuAAallimuka min taweeli ala<u>ha</u>deethi wayutimmu niAAmatahu AAalayka waAAal<u>a</u> <u>a</u>li yaAAqooba kam<u>a</u> atammah<u>a</u> AAal<u>a</u> abawayka min qablu ibr<u>a</u>heema wais<u>ha</u>qa inna rabbaka AAaleemun <u>h</u>akeem<b>un</b>


Transliteration: Laqad k<u>a</u>na fee yoosufa waikhwatihi <u>a</u>y<u>a</u>tun li<b>l</b>ss<u>a</u>ileen<b>a</b>
Athar:
  حقیقت  چھےٚ  یہ  زِ،  یوسُفؑ  تہٕ  تِہندِٮ۪ن  باین  ہٕندِس  قٕصَس  منٛز  چھےٚ  یِمن  پٕرٛژھن  والیٚن  خٲطرٕ  بجہِ  نشٲنیہِ۔

Mirwaiz:
  بتحقیق  حضرتِ  یوسف  تہٕ  تِہٕندین  باین  ہٕندِس  قٕصس  منٛز  چھِ  بٔڈۍ  بٔڈۍ  نِشانہٕ  خداے  سٕندِ  قدرتٕکۍ،  بیٚیہِ  تُہٕندِ  نبوتٕکۍ  یا  رسول  اللہؐ  تِمن  لوٗکن  ہٕندِ  خٲطرٕ  یِم  تۅہیہِ  ییٚمہِ  قٕصُک  پرژھان  چھِ۔  کیازِ  حضرت  یوسفس  تھہِ  بے  کسی  اندر  سلطنت  تہٕ  تھوٚد  مرتبہٕ  عطا  سپدُن  چھےٚ  خداے  سٕنزٕے  کٲم۔  امہِ  سٍتۍ  سپدِ  مُسلمانن  بوٚڈ  عبرت  حٲصِل،  بیٚیہِ  قوتِ  ایمان۔

Tahir:
  بے  شک  چھے٘  یوسف (علیہ  السلام)  تہٕ  تَسندیٚن  بھاین  (ہٕندِس  واقعس)  منٛز  پٕرژھن  والیٚن  خٲطرٕ (واریاہ)  نشٲنِیہِ۔


Athar:
  یہِ  قٕصہٕ  چُھ  یِتھہٕ  پٲٹھۍ  شروع  سپدان  زِ  تٔمۍ  سٕندیو  بایَو  ووٚن  پانہٕ وٲنۍ،  یہِ  یوسف  تہٕ  أمۍ  سُند  بوے  ﴿مُراد  چُھ  حضرت  یوسف  علیہ  السلامن  ہُند  سخ  بوے  بِن یَمِین،  یُس  تِمن  کینٛہہ  ؤری  کونٛس  اوس﴾  دۅشوے  چِھ  سٲنِس  مٲلِس  سانہِ  نِشہِ  زیادٕہ  ٹٲٹھۍ،  حالانکہ  أسۍ  چِھ  پوٗرٕ  اکھ  کھیٚج،  پٔز  کتھ  چھےٚ  یہِ  زِ  سون  بابہٕ  صٲب  چُھ  بالکُلے  ڈوٚلمُت۔

Mirwaiz:
  یہِ  کتھ  چھےٚ  قٲبلِ  ذکر  ییٚلہِ  تِمو  وۅرٕ  بایو  اکہ  دۅہ  پانہٕ  وٲنۍ  دوٚپ۔  البتہ  یوسُف  تہٕ  تِہُند  حقیقی  بوے  بنیامین  چُھ  زیادٕہ  ٹوٹھ  سٲنِس  بابہٕ  صٲبس  سانہِ  کھوتہٕ  حالانکہ  أسۍ  چھِ  وارِیاہ  بٲے،  اکھ  جماعت  تِم  چھِ  زٕہ  بٲے۔  حالانکہ  تِم  زٕہ  چھِ  کمسِن  تہٕ  لۅکٕٹۍ۔  کمسِنی  مۅکھہٕ  یِن  نہٕ  تِہٕندِ  اتھہٕ  تِمہٕ  کامہِ  سۅ  خدمت  یۅسہٕ  سٲنۍ  کِنۍ  یِیہِ۔  أسۍ  چھِ  اکھ  بٔڈجماعت۔  سون  گوٚژھ  تِمن  زیادٕہ  مُحبت  آسُن،  بیشک  سون  بابہٕ  صٲب  چُھ  ننہِ  غلطی  پٮ۪ٹھ۔  

Tahir:
  (سُہ  وقت  کٔرِو  یاد)  ییٚلہِ  یوسف  (علیہ  السلام)  سٕندیٚو  بھایو  وۆن  زِ  پٔزۍپٲٹھۍ  چُھ  یوسف  (علیہ  السلام)  تہٕ  تٔمۍ  سُنٛد  بوے  سأنِس  مٲلِس  سانہِ  کھۅتہٕ  زیادٕہ  ٹٲٹھۍ  ییٚلہِ  زن  أسۍ  (دہن  نفرن  پیٚٹھ  مشتمل)  زیادٕہ  مضبوط  جماعت  چِھ۔بے  شک  چِھ  سٲنۍبابہٕ  صٲب  (تِہِندِمحبت  چہ)  طرفدٲری  منٛز  ٹاکارٕہ  پٲٹھۍ  رٲوِمٕتۍ۔

Transliteration:
  I<u>th</u> q<u>a</u>loo layoosufu waakhoohu a<u>h</u>abbu il<u>a</u> abeen<u>a</u> minn<u>a</u> wana<u>h</u>nu AAu<u>s</u>batun inna ab<u>a</u>n<u>a</u> lafee <u>d</u>al<u>a</u>lin mubeen<b>in</b>


Athar:
  پٔکِو  یوسف  کٔرِیوٗن  قتل  یا  چھکیوٗن  سُہ  کُنہِ  جایہِ،  تاکہ  تُہٕندِس  مٲلۍ  سُند  توجہ  پھیرِ  صرف  تۅہیہِ  کُن،  یہِ  کٲم  کرنہٕ  پتہٕ  بٔنۍ  زِیو  پتہٕ  بیٚیہِ  نیک۔

Mirwaiz:
  صلاح  چُھ  یوسُف  مٲرِیون  یا  ترٲوِیون  دوٗر  کُنہِ  جایہِ۔  ادٕ  روزیو  بابہٕ  صٲبُن  رۅخ  توٚہِی  کُن  موکُل،  تِہُند  توجہ  سپدِ  پوٗرٕ  پٲٹھۍ  توٚہِی  کُن،  تمِی  پتہٕ  سپدِ  تُہٕنز  کٲم  درُست۔

Tahir:
  (وۅنۍ  چُھ  یۅہے  حل  زِ) تۆہۍ  کٔرِیوٗن  یوسف  (علیہ  السلام)  قتل  نَتہٕ  یِیوٗن  دوٗر  کُنہِ  غیرزان  علاقس  منٛزترٲوِتھ  (یِتھہٕ  پٲٹھۍ)  گژِھہ  تُہٕندِس  مٲلۍ  سُنٛد  توجہ  صرف  تۅہیہِ  کُن  تہٕ  اَمہِ  پتہٕ  بٔنۍ  زیٚو  توہۍ  (توبہٕ  کٔرِتھ)  صالحینن  ہٕنز  جماعت۔

Transliteration:
  Oqtuloo yoosufa awi i<u>t</u>ra<u>h</u>oohu ar<u>d</u>an yakhlu lakum wajhu abeekum watakoonoo min baAAdihi qawman <u>sa</u>li<u>h</u>een<b>a</b>


Athar:
  اَتھ  پٮ۪ٹھ  ووٚن  تِمو  منٛزٕ  أکۍ،  یوسفؑ  مَہ  کٔرِیوٗن  قتل،  سُہ  چھکِیوٗن  کُنہِ  انہِ گٔٹۍ  کِرٛیرِس  منٛز،  کانٛہہ  یِنہٕ  گژھ  وُن  قٲفلہٕ  نِیَس  تَمہِ  منزٕ  کٔڑِتھ،  اگر  کینٛہہ  کرنُے  چُھو۔

Mirwaiz:
  تِمو  منٛزٕ  ووٚتھ  اکھ  وَنن  وولاہ۔  تٔمۍ  دوٚپُکھ  یوسُف  مہ  مٲرِیون،  قتل  تہٕ  مارُن  چُھ  نا  مُنٲسِب  بلکہ  ترٲوِیون  سُہ  کُنہٕ  کرِیر  چہِ  پوٗشیدٕہ  جایہِ  منٛز،  یُتھ  تٔمِس  کانہہ  قٲفلہٕ  تمہِ  منٛزٕ  کھٲرِتھ  پانس  سٍتۍ  بیٚیہِ  کُنہِ  شہرس  اندر  واتناوِ۔  ہرگاہ  تۅہیہِ  یہِ  کٲم  کرٕنۍ  چھو  تیٚلہِ  کٔرِو  یِتھے  پٲٹھۍ۔  سٲرِی  سپٕدۍ  اتھ  کتھہِ  پٮ۪ٹھ  مُتفِق۔  چِنانچہِ  اِکہٕ  وٹہٕ  گٔے  حضرتِ  یعقوبس  نِشہِ۔

Tahir:
  تِمَو  منٛزٕ  وۆن  أکۍ  وَنن  وٲلۍ،یوسف  (علیہ  السلام)  مَہ  کٔرِیوٗن  قتل  تہٕ  سُہ  ترٲوِیوٗن  کُنہِ  اَنہِ  گٔٹۍ  کریٖرکِس  سنِرس  منٛز  تس  نِیہِ  کانٛہہ  وتہِ  پکوُن  مسافرتُلِتھ،  ہرگاہ  تۆہۍ  (کینہہ)  کرن  والۍ  چِھو (تیٚلہِ  کٔرِو  ییِ)۔

Transliteration:
  Q<u>a</u>la q<u>a</u>ilun minhum l<u>a</u> taqtuloo yoosufa waalqoohu fee ghay<u>a</u>bati aljubbi yaltaqi<u>t</u>hu baAA<u>d</u>u a<b>l</b>ssayy<u>a</u>rati in kuntum f<u>a</u>AAileen<b>a</b>


Athar:
  اتھ  فٲصلس  پٮ۪ٹھ  ووٚن  تِمو  پننِس  مٲلِس  نِشہِ  گٔژِھتھ،  ابّا  جان،  یہِ  کیا  دلیل  چھےٚ  زِ  توٚہۍ  چِھو  نہٕ  یوسف  سٕندِس  معاملس  منٛز  اسہِ  پٮ۪ٹھ  بھروسہٕ  کران،  حالانکہ  أسۍ  چِھ  تٔمۍ  سٕندۍ  پٔزۍ  خیر  خواہ؟

Mirwaiz:
  دپنہِ  لٔگۍ  اے  سانہِ  بابہٕ  صٲبہٕ  اسہِ  پٮ۪ٹھ  کونہٕ  حض  چھِو  توٚہۍ  اعتبار  کران  حضرتِ  یوسف  سٕندِس  حقس  منٛز۔  تِم  کونہٕ  حض  چُھوکھ  اسہِ  سٍتۍ  پھیرنہِ  تہٕ  سٲر  کرنہِ  سوزان  حالانکہ  أسۍ  چھِ  تٔمسٕندۍ  بٔڈۍ  خٲر  خواہ۔  

Tahir:
  تِمَو  وۆن،  اے  سانہِ  ابا  جان!  تۅہیہِ  کیا  چُھو  گۆمُت  زِ  تۆہۍ  چِھو  نہٕ  یوسفس (علیہ  السلام) متعلق  اَسہِ  پیٚٹھ  اعتبار  کران  ییٚلہِ  زن  أسۍ  پٔزۍ  پٲٹھۍ  تمۍ  سنٛدۍ  رُت  کانچھن  وٲلۍ  چِھ۔

Transliteration:
  Q<u>a</u>loo y<u>a</u> ab<u>a</u>n<u>a</u> m<u>a</u> laka l<u>a</u> tamann<u>a</u> AAal<u>a</u> yoosufa wainn<u>a</u> lahu lan<u>as</u>i<u>h</u>oon<b>a</b>


Athar:
  پگاہ  سوٗزِیوٗن  سُہ  اسہِ  سٍتۍ،  کینژھاہ  کھیٚیہِ  چیٚیہِ  ﴿پھیٖرِتھ  تھوٗرِتھ﴾۔  ﴿دراصل  چِھ  لفظ  یَرتَع  یعنی  کُچھ  چَر  چُگ  لے  گا،  ورتاونہٕ  آمٕتۍ۔  اُردو  محاورس  منٛز  ہرگاہ  شُر  جنگلس  منٛز  اورٕ  یور  پھیرِتھ  کینٛہہ  پھل  ژٹان  تہٕ  کھیوان  پکہِ،  تیٚلہِ  چِھ  تس  خٲطرٕ  لولہٕ  سان  یِم  لفظ  ورتاونہٕ  یِوان﴾  تہٕ  گِندنہٕ  درٛوکنہٕ  سٍتۍ  تہِ  رنزناوِ  دِل،  أسۍ  چِھ  أمۍ سٕندِ  حفاظت  خٲطرٕ  موجود۔

Mirwaiz:
  سُہ  سوزِیوٗن  پگاہ  اسہِ  سٍتۍ،  جنگلن  اندر  کھیٚہِ  میٚوٕہ،  بیٚیہِ  پھیرِ  تھورِ  اورٕ  یور۔  ذرا  کٔڈِ  واشاہ۔  توٚہۍ  مہ  بٔرِو  کانہہ  اندیشہٕ،  أسۍ  سٲرِی  چھِ  تس  رٲچھ  تہٕ  حِفاظت  کرٕ  وٕنۍ۔

Tahir:
  تۆہۍ  سوٗزِیوٗن  سُہ  پگاہ  اَسہِ  سٍتۍ!سُہ  کھیٚیہِ  ٹھیک  پٲٹھۍ  بیٚیہِ  گِندِ  تہٕ  بے  شک  چِھ  أسۍ  تٔمۍ  سٕنٛدۍ  رٲچھدر۔

Transliteration:
  Arsilhu maAAan<u>a</u> ghadan yartaAA wayalAAab wainn<u>a</u> lahu la<u>ha</u>fi<i><u>th</u></i>oon<b>a</b>


Athar:
  مٲلۍ  ووٚنکھ،  تُہُند  یہِ  پانس  سٍتۍ  نِیُن  چُھ  مےٚ  عذاب  کران،  تہٕ  مےٚ  چُھ  اندیشہٕ  زِ  خبر  أمِس  ما  کھیٚیہِ  رامہٕ  ہوٗن  ژٹھ  کپٹھ  کٔرِتھ،  ییٚلہِ  زن  توٚہۍ  امہِ  نِشہِ  غٲفل  ٲسِو۔

Mirwaiz:
  حضرتِ  یعقوبن  دوٚپُکھ  مےٚ  چُھ  تُہُند  یہِ  پانس  سٍتۍ  نِیُن  پریشان  کران  ﴿تِکیازِ  أمۍ  سٕنز  دوٗرِی  چُھس  نہٕ  بہٕ  زٕروان﴾  بیٚیہِ  چُھم  خطرٕہ  گژھان  أمِس  ما  کھیٚہِ  رامٕہ  ہوٗن  ﴿اتھ  شہرس  منٛز  ٲسۍ  سٮ۪ٹھاہ  رامہٕ  ہوٗنۍ﴾  توٚہۍ  ٲسِو  پننہِ  کامہِ  سٍتۍ  مشغول  أمِس  کُن  روزیو  نہٕ  خیالٕے۔  أمۍ  سٕندِ  حالہٕ  نِشہِ  روٗزِو  بے  خبر۔

Tahir:
  تِمَو  وۆن،  بے  شک  چُھ  مے٘  یہِ  خیال  دِل  مَلوٗل  کران  زِ  تۆہۍ  نِیوٗن  سُہ  تہٕ  بہٕ  چُھس  (اَمہِ  خیالہٕ  تہِ)  کھۅژان  زِ  تس  کھیٚیہِ  رامہٕ  ہوٗن  تہٕ  تۆہۍ  روٗزِوتٔمِس  (رٲچھ  کرنہٕ)  نِشہِ  غٲفل۔

Transliteration:
  Q<u>a</u>la innee laya<u>h</u>zununee an tha<u>th</u>haboo bihi waakh<u>a</u>fu an yakulahu a<b>l</b><u>thth</u>ibu waantum AAanhu gh<u>a</u>filoon<b>a</b>


Athar:
  تِمو  دِیُت  جواب،  سانہِ  آسنہٕ  باوجود  اگر  یہِ  رامہٕ  ہوٗنۍ  کھیٚوو،  ییٚلہِ  زن  أسۍ  اکھ  کھیٚج  چِھ،  تیٚلہِ  آسو  أسۍ  سٮ۪ٹھہٕے  خسارٕہ لد  ﴿بیٚہوال﴾۔

Mirwaiz:
  تِمو  دوٚپہس  ییٖژ  بٔڈجماعت  سٍتۍ  ٲسِتھ  ہرگاہ  أمِس  رامہٕ  ہوٗن  کھیٚہِ  تہِ  تیٚلہِ  چھِ  أسۍ  بٔڈۍ  تاون  زد،  تیٚلہِ  چُھنہٕ  اسہِ  اعتباراہ  کینہہ۔

Tahir:
  تِمَو  وۆن،  اگر  تس  رامہٕ  ہوٗن  کھیٚیہِ  حالانکہ  آسو  أسۍ  اَکھ  مضبوط  جماعت  تہِ (موجود) تیٚلہِ  چِھ  أسۍ  بالکل  ناکارٕہ۔

Transliteration:
  Q<u>a</u>loo lain akalahu a<b>l</b><u>thth</u>ibu wana<u>h</u>nu AAu<u>s</u>batun inn<u>a</u> i<u>th</u>an lakh<u>a</u>siroon<b>a</b>


Athar:
  یِتھہٕ  پٲٹھۍ  ییٚلہِ  اصرار  کٔرِتھ  تِمو  سُہ  نِیوٗ،  تہٕ  تِمو  کوٚر  فٲصلہٕ  زِ  یہِ  تراوون  أکِس  اَنہِ  گٔٹۍ  کِریٖرس  منٛز،  پتہٕ  کٔر  اسہِ  یوسف  ﴿علیہ  السلامس﴾  وَحی  زِ،  اکھ  وقت  واتہِ  ییٚلہِ  ژٕ  یِمن  یِہٕنز  یہِ  حرکت  یاد  پاوکھ،  یِم  چِھ  پننہِ  کامہِ  ہٕندیو  نتیجو  نِشہِ  بے  خبر۔

Mirwaiz:
  پٔتِس  ییٚلہِ  یہِ  حضرتِ  یوسُف  تِمو  پانس  سٍتۍ  نِیُو،  بیٚیہِ  کوٚر  سارِوٕے  اتفاق  سابقہٕ  فٲصلٕہ  موجوب  یہِ  ترٲوِیوٗن  کریرِ  چہِ  پوٗشیدٕہ  جایہِ  منٛز    ﴿چِنانچہِ  اکھ  کریوٗراہ  اوس  امہِ  طرفہٕ  تتھ  منٛز  ترووُکھ﴾  اسہِ  سوٗزوحی  حضرتِ  یوسفس  کُن  ﴿غم  مہ  بر  کینہہ،  اکھ  وقتاہ  واتہِ﴾  ژٕ  پاوکھ  یِمن  یہِ  سورُوے  کرتوٗت  ژیٚتس  تِم  آسنے  نہٕ  ژےٚ  پرزٕ  ناوٲنی۔

Tahir:
  پتہٕ  ییٚلہِ  تِمَو  سُہ  نِیُو  تہٕ  سارِوٕیو  کۆر  اَتھ  پیٚٹھ  اتفاق  زِ  سُہ  تراوون  اَنہِ  گٔٹۍ  کریرِکِس  سنِرس  منٛزپتہٕ  سوٗز  اَسہِ  تس  کُن  وحی،  (اے  یوسف!پریشان  سپٕدۍ  زیٚنہٕ  اَکھ  وقت  واتہِ)  زِ  ژٕ  پاوَکھ  یمن  پٔزۍپٲٹھۍ  یہٕنز  یہِ  کٲم  یاد  تہ  یمن  آسہِ  نہٕ  (چانہِ  بلند  رۅتبُک)  شعور  کینہہ۔

Transliteration:
  Falamm<u>a</u> <u>th</u>ahaboo bihi waajmaAAoo an yajAAaloohu fee ghay<u>a</u>bati aljubbi waaw<u>h</u>ayn<u>a</u> ilayhi latunabiannahum biamrihim h<u>atha</u> wahum l<u>a</u> yashAAuroon<b>a</b>


Athar: شامس آے تِم وَدان تہٕ بُتھہِ بُتھہِ دِوان مٲلِس نِشہِ۔
Mirwaiz: توپتہٕ آے تِم پننِس بابہٕ صٲبس نِشہِ کالچیٚن ودان ودان۔
Transliteration: Waj<u>a</u>oo ab<u>a</u>hum AAish<u>a</u>an yabkoon<b>a</b>
Tahir:
  تہٕ  تِم  آے  (یوسف  علیہ  السلامس  کریٖرِس  منٛز  چٔھکِتھ)  پننِس  مٲلِس  نِشہِ  رٲژ  ہٕنٛدِ  وقتہٕ  (مکٲری  سان)  ودان  ودان۔


Athar:
  تہٕ  ووٚنُکھ،  ابّا  جان،  أسۍ  ٲسۍ  دورِ  ہُند  مقابلہٕ  کرنس  کُن  لگمٕتۍ،  تہٕ  یوسفؑ  اوس  اسہِ  پننِس  سامانس  نِشہِ  تروومُت،  تہٕ  اتھ  دوران  آو  رامہٕ  ہوٗن  تہٕ  تٔمۍ  کھیوو  سُہ  توٚہۍ  کٔرِو  نہٕ  سانہِ  کتھہِ  پژھ،  اگر  چہِ  أسۍ  پٔزِیٲری  کونہٕ  آسو۔

Mirwaiz:
  دپنہِ  لٔگۍ  اے  سانہِ  بابہٕ  صٲبہٕ  چھِو  نا  بوزان  اسہِ  لاجے  پانہٕ  وٲنۍ  دورِ  اندر  مان  مان  کرنہِ۔  یوسُف  تھاوِیوو  اسہِ  سامانس  نِشہِ،  أتی  آو  رامہٕ  ہوٗن  تٔمی  کھیٚو  وسُہ،  مگر  توٚہۍ  کتہِ  کٔرِو  اسہِ  پژھ  ہرگاہ  أسۍ  پوٚز  تہِ  ونان  آسو۔

Tahir:
  وَننہِ  لٔگۍ، اے  سانہِ  اباجان!أسۍ  گٔے  دَوِ  منٛز  مقابلہٕ  کرنہِ  تہٕ  اَسہِ  تروو  یوسف  (علیہ  السلام)  پننِس  سامانس  نِشہِ  تہٕ  سُہ  کھیۆو  رَامہٕ  ہوٗنۍ،تہٕ  تۆہۍکٔرِو  نہٕ  (توتہِ)  سانہِ  کتھہِ  پَژھ  یۆدوَے  أسۍ  پٔزۍ یٲری (تہِ)  آسَو۔

Transliteration:
  Q<u>a</u>loo y<u>a</u> ab<u>a</u>n<u>a</u> inn<u>a</u> <u>th</u>ahabn<u>a</u> nastabiqu watarakn<u>a</u> yoosufa AAinda mat<u>a</u>AAin<u>a</u> faakalahu a<b>l</b><u>thth</u>ibu wam<u>a</u> anta bimuminin lan<u>a</u> walaw kunn<u>a</u> <u>sa</u>diqeen<b>a</b>


Athar:
  تہٕ  تِمو  ٲس  یوسفؑ  سٕنز  قمیض  اَپُز  مَپُز  خون  مٔتِتھ  أنۍمٕژ،  یہِ  بوزِتھ  ووٚن  تِہندۍ  مٲلۍ،  بلکہ  تُہٕندۍ  نفسن  بنٲو  تُہٕندِ  خٲطرٕ  تُہٕنز  کٲم  سہل،  اچھا،  بہٕ  کرٕ  صبر  تہٕ  وارٕ  پٲٹھۍ  کرٕ  صبر،  یۅسہٕ  کتھ  توٚہۍ  بناوان  چِھو،  تتھ  پٮ۪ٹھ  ہیکہِ  اللہ  تعالیٰ  سٕے  مدد  منگنہٕ  یِتھ۔

Mirwaiz:
  بیٚیہِ  أنِکھ  تِمن  برونٹھ  کُن  تِہٕنز  کُر  تٕنۍ  اپُز  رتھ  مٔتھِتھ،  حضرتِ  یعقوبن  دوٚپُکھ  یہِ  کتھ  چَھنہٕ  یۅسہٕ  توٚہۍ  ونان  چھِو۔  ہرگاہ  رامہٕ  ہوٗنۍ  سٕنز  کٲم  آسِہا  تیٚلہِ  آسہن  اتھ  کُرتٕنہِ  رامہٕ  ہوٗن  سٕندین  ژپیٚن  ہٕندۍ  زخم۔  حقیقت  یہِ  چھَنہٕ  یہِ  توٚہۍ  بیان  کران  چھِو،  بلکہ  چھِو  توٚہۍ  نفسن  پنٕنۍ  بیٚیہِ  کوٚستانۍ  مشکل  کٲم  کرنہٕ  خٲطرٕ  تنمبلٲومٕتۍ،  ووٚن  چُھ  میانہِ  خٲطرٕ  صبر  کرنُے  جان،  بیٚیہِ  چُھس  بہٕ  اللہ  تعالیٰ  سٕے  یٲرِی  منگان  تتھ  درد  ناک  واقعس  پٮ۪ٹھ  یُس  توٚہۍ  ونان  چھِو۔

Tahir:
  تہٕ  تِمَو  اۆن  تٔمۍ  سٕنزِ  قمیضہِ  پیٚٹھ  اَپُز  خون (تہِ) مٔلتھ  (یعقوب  علیہ  السلامن)  وۆننکھ،  (حقیقت  چھَنہٕ  یہِ)  بلکہ  بنٲو  تُہٕندیٚو  (حٲسد)  نفسواَکھ  (واریاہ  بٔڑ)  کٲم  تُہٕندِ  خٲطرٕ  سہل  تہٕ  خۅش  کروٕنۍ  (یۅسہٕ  تۆہۍ  کٔرِتھ  گٔو)،  لہٰذا  چُھ  (اَتھ  حادِثس  پیٚٹھ)  صبرٕے  جان، تہٕ  اللہ  تعالیٰ  سٕے  چُھس  مددمنگان  تَتھ  پیٚٹھ  یہِ  تۆہۍ  ونان  چِھو۔

Transliteration:
  Waj<u>a</u>oo AAal<u>a</u> qamee<u>s</u>ihi bidamin ka<u>th</u>ibin q<u>a</u>la bal sawwalat lakum anfusukum amran fa<u>s</u>abrun jameelun wa<b>A</b>ll<u>a</u>hu almustaAA<u>a</u>nu AAal<u>a</u> m<u>a</u> ta<u>s</u>ifoon<b>a</b>


Athar:
  اورٕ  آو  اَکھ  قٲفلہٕ  تہٕ  تٔمۍ  سوٗز  پنُن  سقہ  آب  اننہٕ  خٲطرٕ،  سقن  یُتُھے  کِریٖرس  منٛز  آبہٕ  بانہٕ  وول،  ﴿ییٚلہِ  تٔمۍ  یوسفؑ  وُچھ﴾  تٔمۍ  لٲے  کریکھ،  مبارک  ٲسِنو،  ییٚتہِ  چُھ  اکھ  لٔڑکہٕ۔  تِمو  لُکو  چُھپوو  سُہ  تجارتک  مال  زٲنِتھ،  حالانکہ  یِکینژھاہ  تِم  کران  ٲسۍ،  اللہ  تعالیٰ  اوس  تمہِ  نِشہِ  باخبر۔

Mirwaiz:
  یپٲرۍ  پیوٚوٲتِتھ  اکھ  قٲفلاہ  اکھ  تتھ  کریرِس  نکھہٕ  تل  یتھ  منٛز  حضرتِ  یوسُف  اوس،  پس  سوٗز  تِمو  پنُن  آب  سارن  وول،  تٔمۍ  تروو  بُکہٕ  پنُن  کریرِس  منٛز  تورٕ  کھوٚت  بُکس  اندر  نُندٕ  بون  محبوباہ  حضرتِ  یوسُف،  تٔمِس  یانۍ  تس  کُن  نظر  پیٚیہِ  سُہ  لوٚگ  کریکھ  تُلِتھ  دپنہِ،  ہا  لوکو،  خۅشخبر  بوزِو۔  یہِ  چُھو  اکھ  خوبصورت  فرزنداہ،  توپتہٕ  تھو  وُکھ  کھٔٹتھ  مالِ  تجارت  بنٲوِتھ۔  خیال  کُوٚرُکھ  کہ  یہِ  ہیٚتھ  گژھو  مِصرس  منٛز  کٲنسہِ  بٔڈِس  امیرس  کٕنون  تتہِ۔  خوب  نفع  تہٕ  فٲیدٕہ  سپدِ  حٲصِل،  اللہ  تعالیٰ  ہٕے  اوس  تہِ  سورُے  پوٗرٕ  زانان  یہِ  تِم  کران  ٲسۍ۔  وۅرٕ  بٲے  ٲسۍ  کُنِہ  کُنِہ  وقتہٕ  اتھ  کریرِس  نکھتل  یِوان،  کھیٚن  چیٚن  واتناوان  تِم  ٲسۍ  نہٕ  یژھان  حضرتِ  یوسُف  گژِھہ  کریرِ  منٛز  ہلاک  سپدُن  بلکہ  گژِھہ  کانہہ  شخصاہ  تٔمِس  کریرِ  منٛزٕ  کٔڈِتھ  بیٚیہِ  کُنہِ  شہرس  واتناوُن۔  بیٚیہِ  گژھہِ  نہٕ  کُنہِ  طریقہٕ  حضرتِ  یعقوبس  اطلاع  سپدُن۔  غرض  تمہِ  دۅہ  تہِ  آے  تِم  کریرِس  نکھتل۔  تتہِ  وُچُکھ  نہٕ  یوسُف  کینہہ  تہِ۔  توپتہٕ  آے  تِم  اتھ  قٲفلس  نِشہِ۔  تِمن  دوٚپُکھ  یہِ  چُھ  سون  ژوٚلمُت  غلام  أسۍ  چھِن  نہٕ  یہِ  یژھان  پانس  نِشہِ  رٹُن۔

Tahir:
  تہٕ  (یپٲرۍ)  ووت  وَتہِ  پکوٕنیٚن  ہُنٛد  اَکھ  قٲفلہٕ  تہٕ  تِمَو  سوٗز  پَنُن  آب  برن  وول  ییٚلہِ  تٔمۍ  پَنُن  بانہٕ (تَتھ  کریٖرِس  منٛز)  تۯووٗتٔمۍ  وۆن،  خۅش  خبر  چھے٘  یہِ  چُھ  اَکھ  لڑکہٕ، تہٕ  تِمَو  تھوو  سُہ  تجارتُک  قٍمتی  سامانہٕ  زٲنِتھ  کٔھٹِتھ،  تہٕ  اللہ  تعالیٰ  چُھ  تِمن  کامیٚن  یِمہٕ  تِم  کران  ٲسۍ  وارٕ  پٲٹھۍ  زانن  وول۔

Transliteration:
  Waj<u>a</u>at sayy<u>a</u>ratun faarsaloo w<u>a</u>ridahum faadl<u>a</u> dalwahu q<u>a</u>la y<u>a</u> bushr<u>a</u> h<u>atha</u> ghul<u>a</u>mun waasarroohu bi<u>da</u>AAatan wa<b>A</b>ll<u>a</u>hu AAaleemun bim<u>a</u> yaAAmaloon<b>a</b>


Athar:
  ٲخر  کار  کُن  سُہ  تِمو  کینژھن  دِرہمن  ہٕندِ  بدلہٕ،  تہٕ  تِمن  اوس  نہٕ  تٔمۍ سٕندِس  قٍمتہٕ  کِس  معاملس  منٛز  کُنہِ  ہُریمانہٕ  ﴿رقمُک﴾  توقع۔

Mirwaiz:
  توپتہٕ  کُن  تِمو  وۅرٕ  بایو  حضرتِ  یوسُف  کم  مۅلس  کینژھن  دِرہمن  امہِ  قٲفلہٕ  کین  کینژھن  شخصن  یا  کُن  اہلِ  قٲفلو،  تِم  ہیٚنہٕ  وٲلۍ  ٲسۍ  تِہٕندِس  موٚلۍ  ہیٚنس  اندر  بے  مٲل  تہٕ  بے  رغبت  لاگان ﴿توپتہٕ  نِیو  تِمو  یہِ  حضرتِ  یوسُف  پانس  سٍتۍ  تہٕ  واتنووُکھ  مِصر،  مِصرس  منٛز  آو  یِمن  نیلام  کرنہٕ۔  ٲخری  بوٗلۍ  سپٕز  عزیزِ  مِصرس  پٮ۪ٹھ  ختم۔  بالآخرہیٚوت  تمِی  حضرتِ  یوسُف  موٚلۍ۔﴾

Tahir:
  تہٕ  یوسف  (علیہ  السلام)  سٕندیو  بھایو  (یِم  موقعس  پیٚٹھ  آمٕتۍ  ٲسۍ)  کُن  سُہ  (پَنُن  ژۆلمُت  غلام  ؤنِتھ  تِہٕندِنٕے  اَتھن  منٛز)  سیٚٹھاہ  کم  قٍمتس  گٔرنٛز  ہٕنٛدیٚن  کینٛژھن  دِرہمن  ہٕنٛدِ  بدلہٕ  تِکیازِ  تِم  وَتہِ  پکہٕ  وٕنۍ  ٲسۍ  تس  (یوسف  علیہ  السلامس  مٔلۍ  ہیٚنس)  متعلق  (گۅڈے)  بے  مٲل  (پتہٕ  نیوٗ  وَتہِ  پکوٕنیٚو  سُہ  مصر  تہٕ  تَتہِ  کٕنُکھ)۔

Transliteration:
  Washarawhu bithamanin bakhsin dar<u>a</u>hima maAAdoodatin wak<u>a</u>noo feehi mina a<b>l</b>zz<u>a</u>hideen<b>a</b>


Athar:
  مصرٕکۍ  ییٚمۍ  شخصن  یہِ  موٚلۍ  ہیوٚت  تٔمۍ  ووٚن  پننہِ  خاندارِنہِ،  یہِ  تھٲوِزیٚن  ٹھیک  پٲٹھۍ،  دوٗر  چِھنہِ  زِ  یہِ  سپدِ  سانہِ  خٲطرٕ  فٲیدٕہ  مند  ثٲبت،  یا  بناوون  یہِ  أسۍ  پنُن  نیٚچو۔  یِتھہٕ  پٲٹھۍ  کٔڈ  اَسہِ  یوسفؑ  سٕندِ  خٲطرٕ  اتھ  سر  زمینس  منٛز  قدم  جماونٕچ  صورت،  تہٕ  تَس  کوٚر  معاملہٕ  فہمی  ہٕنز  تعلیم  دِنُک  انتظام،  اللہ  تعالیٰ  چُھ  پنٕنۍ  کٲم  کٔرتھٕے  روزان،  مگر  اکثر  لُکھ  چِھنہٕ  زانان۔

Mirwaiz:
  توپتہٕ  ووٚن  مِصرٕکۍ  تٔمۍ  شخصن  ییٚمۍ  حضرتِ  یوسُف  پتو  لاکہ  موٚلۍ  ہیٚوت ﴿یعنی  عزیزِ  مصرن﴾  زنانہِ  پننہِ  یس  زُلیخا  ناو  اوس،  ییمِس  لۅکٕٹۍ  سٕنز  جاے  تھٲوِزِ  سٮ۪ٹھاہ  بُلند  یعنی  أمِس  کٔرۍ  زِ  سٮ۪ٹھاہ  قدر  تہٕ  تعظیم،  شاید  یہِ  ما  واتناوِ  اسہِ  فٲیدٕہ۔  یِتھہٕ  پٲٹھۍ  لۅکُٹ  رۅچھمُت  بکار  یِوان  چُھ،  بلکہ  رچھون  أسۍ  یہِ  گۅبرٕ  گٔرنٛز ﴿تِکیازِ  اسہِ  چُھنہٕ  پانس  اولاد  کینہہ﴾،  امِی  طریقہٕ  دیُت  اسہِ  حضرتِ  یوسفس  تھوٚد  مقام  مِصرٕ  کِس  سرزمینس  اندر۔  یُتھ  سُہ  مِصرس  اندر  تھٔدِس  مقامس  پٮ۪ٹھ  روٗزِتھ  امُورِ  سلطنتٕچ  مہارت  حٲصِل  ہیٚکہ  کٔرِتھ،  بیٚیہِ  یُتھ  أسۍ  سُہ  ہیٚچھناوون  کتھن  ہُند  معنی  تہٕ  مطلب  ﴿تمِی  منٛزٕ  گو  خوابن  ہُند  تعبیر۔  ﴾  غرض  اوس  تِمن  نجات  دِنہٕ  أندرٕ  دولتِ  ظٲہری  تہٕ  بٲطنی  سٍتۍ  نوٲزِش  کرٕنۍ،  اللہ  تعالیٰ  چُھ  غٲلِب  پننِس  یٚیژھۍمٔتِس  امرس  پٮ۪ٹھ۔  یہِ  سُہ  یژھان  چُھ  تِی  چُھ  بنان  مگر  لوٗکھ  چھِنہٕ  زانان۔

Tahir:
  تہٕ  مصرٕکۍییٚمۍ  شخصن  سُہ  مٔلۍ  اوس  ہیۆتمُت  (تس  اوس  ناو  قطفیر  تہٕ  سُہ  اوس  مصرکِس  بادشاہ  ریان  بن  ولید  سُنٛد  خزانہٕ  وزیر،تس  ٲسۍ  عام  پٲٹھۍ  عزیزِ  مصر  ونان)  تٔمۍ  وۆن  پننہِ  خاندارِنہِ  (زلیخا  ہہِ)،  یہِ  تھاوُن  عزت  و  اکرام  سان!  بنان  چُھ  یہِ  واتناوِ  اَسہِ  فٲیدٕہ  یا  بناوون  یہِ  أسۍ  پَنُن  نیچُو  تہٕ  یِتھہِ  پٲٹھۍ  بخُش  اَسہِ  یوسفس (علیہ  السلام  مصرٕ  کِس)  زمینس  منٛز  استحکام  تہٕ  یہِ  اوس  اَمہِ  موجوب  زِ  سُہ  ہیٚچھناوون  أسۍ  کتھن  ہٕندِس  اَنجامس  تام  واتُن  (یعنی  خوابن  ہٕنٛدِ  تعبیرُک  علم)،  تہٕ  اللہ  تعالیٰ  چُھ  پننہِ  کامہِ  پیٚٹھ  غٲلب  البتہ  اکثر  لُکھ  چِھنہٕ  زانان۔

Transliteration:
  Waq<u>a</u>la alla<u>th</u>ee ishtar<u>a</u>hu min mi<u>s</u>ra li<b>i</b>mraatihi akrimee mathw<u>a</u>hu AAas<u>a</u> an yanfaAAan<u>a</u> aw nattakhi<u>th</u>ahu waladan waka<u>tha</u>lika makkann<u>a</u> liyoosufa fee alar<u>d</u>i walinuAAallimahu min taweeli ala<u>ha</u>deethi wa<b>A</b>ll<u>a</u>hu gh<u>a</u>libun AAal<u>a</u> amrihi wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Athar:
  تہٕ  پتہٕ  ییٚلہِ  سُہ  پننہِ  پوٗرٕ  جوٲنی  تام  ووت،  تہٕ  اسہِ  کوٚر  تَس  فٲصلہٕ  کرنُک  طاقت  تہٕ  علم  عطا،  یِتھہٕ  پٲٹھۍ  چِھ  أسۍ  نیک  لُکن  جزا  دِوان۔

Mirwaiz:
  توپتہٕ  ییٚلہِ  حضرتِ  یوسُف  ووت  قوت  کِس  کمالس  یعنی  کاملِ  جوٲنی۔  عطا  کوٚر  اسہِ  تس  گاٹہٕ  جار  تہٕ  علم،  یِتھے  پٲٹھۍ  چِھ  أسۍ  رٕژٕ  کامہِ  کروٕنین  رُت  جزا  دِوان۔

Tahir:
  تہٕ  ییٚلہِ  سُہ  پننہِ  جوٲنی  ہٕندِس  کمالس  ووت  (پتہٕ)  کۆر  اَسہِ  تس  (نبوتُک)  حُکم  تہٕ  علمِ  (تعبیر)  عطا،  تہٕ  یِتھے  پٲٹھۍ  چِھ  أسۍ  نیکوکارن  بدلہٕ  عطا  کران۔

Transliteration:
  Walamm<u>a</u> balagha ashuddahu <u>a</u>tayn<u>a</u>hu <u>h</u>ukman waAAilman waka<u>tha</u>lika najzee almu<u>h</u>sineen<b>a</b>


Athar:
  یَس  خاتوٗنہِ  ہٕندِس  گھرس  منٛز  سُہ  اوس،  تٔمۍ  لوگ  سُہ  وَرغلاوُن،  تہٕ  اکہِ  دۅہ  کوٚرُن  دروازٕہ  بندٕ،  تہٕ  ووٚننَس،  وَلہٕ۔  یوسفؑ  چِھس  ونان،  اللہ  تعالیٰ  سُند  پناہ،  میٲنۍ  ربّن  کوٚر  مےٚ  رُت  تھزر  عطا  ﴿تہٕ  بہٕ  کرا،  یہِ  کٲم!﴾  ﴿عام  پٲٹھۍ  چُھ  مفسرو  تہٕ  ترجمہٕ  کرن  والیو  یہِ  سمجھمُت  زِ  یتھ  جایہِ  چُھ   میٲنۍ  ربّن   لفظ  حضرت  یوسف  علیہ  السلامو  تس  شخصہٕ  سٕندِ  خٲطرٕ  ورتوومُت،  ییٚمۍ  سٕندِس  مُلازمتس  منٛز  تِم  ٲسۍ،  تہٕ  تِہندِ  امہِ  جوابُک  مطلب  اوس  یہِ  زِ  میٲنۍ  آقاہن  چُھنس  بہٕ  تمہِ  رٕتہِ  آیہِ  تھوومُت،  پتہٕ  کِتھہٕ  پٲٹھۍ  ہیٚکہِ  بہٕ  یہِ  نمک  حرٲمی  کٔرِتھ  زِ  تٔمۍ  سٕنزِ  خاندارِنہِ  سٍتۍ  کرٕ  بدکٲری۔  مگر  یہِ  کتھ  چھےٚ  أکِس  نبی  سٕندِ  شانہٕ  نِشہِ  ؤسۍ  پایہِ  زِ  سُہ  کرِ  گناہ  نِشہِ  باز  روزنہٕ  خٲطرٕ  اللہ  تعالیٰ  سٕندِ  بجاے  کٲنٛسہِ  بندٕہ  سُند  لحاظ۔  تہٕ  قرآنس  منٛز  چَھنہٕ  اَمِچ  کانٛہہ  مثال  تہِ  موجود  زِ  کٲنٛسہِ  نبی یَن  کیا  آسہِ  خُدایس  ورٲے  بیٚیہِ  کٲنٛسہِ  پنُن  ربّ  ووٚنمُت۔﴾  یِتھۍ  ظٲلم  چِھنہٕ  زانٛہہ  کامیٲبی  لبان۔

Mirwaiz:
  بیٚیہِ  لٔج  پتہٕ  حضرتِ  یوسفس  سۅ  زنانہٕ  ییٚمۍ  سٕندِس  گرس  منٛز  سُہ  اوس  تِہُند  حسن  وجمال  وُچھِتھ  یچھہِ  کامہِ  خٲطرٕ۔  اکہ  دۅہ  لوٚبُن  موقعہٕ  تہٕ  رٔٹِن  تِم  خلوت،  کُٹھین  ہٕندۍ  دروازٕ  کٔرِن  بند،  توپتہٕ  لٔج  دپنہِ  جلد  پہن  وَلہٕ،  میوٗن  تمنا  کر  پوٗرٕ۔  تِمو  دوٚپُس  یہِ  کَس  چھکھ  ونان۔  دوٚپُن  ژےٚ  چھسٕے  ونا  بہٕ  کٔرتھس  تارٕ،  حضرتِ  یوسفن  دوٚپُس  پناہ  با  خدا  یِژھ  کتھٕے  مہ  کر،  پٔزۍ  پٲٹھۍ  أمۍ  چٲنۍ  خاندارن  عزیزِ  مِصرن  رۅچُھس  بہٕ،  پولُس  بہٕ،  رٕژِجایہِ  تھونس  بہٕ،  کیاہ  بہٕ  کرا  اتھ  احسانس  بدل  تٔمۍ  سُند  عزت  داغدار،  یہِ  گوٚو  سراسر  ظلم،  پٔزۍ  پٲٹھۍ  یِتھین  ظٲلمن  تہٕ  حق  فراموشن  ہٕندِ  خٲطرٕ  چھنہٕ  کانہہ  کامیٲبی۔  اکثر  چھِ  امہِ  قٔسمٕکۍ  لوٗکھ  زیادٕہ  دنیاسٕے  منٛز  ذلیل  تہٕ  رُسوا  سپدان  ٲخرتُک  وۅبال  گوٚوٲسِتھٕے۔

Tahir:
  تہٕ  تَمہِ  خاتونہِ  (یَس  زلیخا  ناو  اوس) ییٚمہِ  سٕندِ  گرِ  تِم  روزان  ٲسۍ  کٔر  تِمن  نِشہِ  تِہِندِ  ذاتٕچ  شدید  خوٲہش  تہٕ  تَمہِ  کٔرۍ  دروازٕہ (تہِ) بند  تہٕ  لٔج  وَننہِ،جلدی  وَلہٕ  (بہٕ  چھَسے  ونان)۔  یوسفن (علیہ  السلام) وۆن،  اللہ  تعالیٰ  سُنٛد  پناہ!بے  شک  چُھ  سُہ  (یُس  ژے٘  خاوند  چُھۆے)  میون  رَچھن  وول  تٔمۍ  چُھنَس  بہٕ  سیٚٹھاہ  عزت  سان  تھوومُت۔  بے  شک  لبن  نہٕ  ظٲلم  لُکھ  کامیٲبی۔

Transliteration:
  War<u>a</u>wadathu allatee huwa fee baytih<u>a</u> AAan nafsihi waghallaqati alabw<u>a</u>ba waq<u>a</u>lat hayta laka q<u>a</u>la maAA<u>ath</u>a All<u>a</u>hi innahu rabbee a<u>h</u>sana mathw<u>a</u>ya innahu l<u>a</u> yufli<u>h</u>u a<b>l</b><i><u>thth</u></i><u>a</u>limoon<b>a</b>


Athar:
  سۅ  پٔچ  تَس  کُن  تہٕ  یوسفؑ  تہِ  پکہِ  ہے  تَس  کُن۔  اگر  سُہ  پننِس  ربّ  سُند  بُرھان  وُچھِہے  نہٕ  ﴿بُرھان  چُھ  معنی  تھاوان  دلیل  تہٕ  حُجّت۔  ربّ  سُند  بُرھان  چُھ  مُراد  اللہ  تعالیٰ  سٕنز  ہٲومٕژ  سۅ  دلیل،  ییٚمہِ  کِس  بُنیادس  پٮ۪ٹھ  حضرت  یوسف  علیہ  السلامن  ہٕندۍ  ضمیرن  تِہُند  نفس  امہِ  کتھہِ  ہُند  قٲیل  کوٚر  زِ  تَس  خاتوٗنہِ  ہٕنز  عٲشِچ  دعوت  قبول  کرٕنۍ  چُھنہٕ  چانہِ  خٲطرٕ  شایانِ  شان،  تہٕ  سۅ  دلیل  چھےٚ  پٔتمِس  جُملس  منٛز  آمٕژ  زِ،  میٲنۍ  ربّن  کوٚر  مےٚ  تھزر  عطا  تہٕ  بہٕ  کرا  یژِھ  بُرٕ  کٲم،  یِتھیٚن  ظٲلمن  چَھنہٕ  کامیابی  حاصل  سپدان۔﴾  یی  سپُد،  تاکہ  أسۍ  کرہَو  تَس  نِشہِ  بدی  تہٕ  بے  حیٲئی  دوٗر،  درحقیقت  اوس  سُہ  سانیو  ژارنہٕ  آمتیو  بندو  منٛزٕ۔

Mirwaiz:
  پٔزۍ  پٲٹھۍ  زُلیخا  یہِ  کریو  قصد  تِمن  نِشہِ  یچھ  کامہِ  ہُند۔  تِمو  تہِ  ہرگاہ  نے  تِم  وُچھ  ہن  پننِس  پروردِگارٕ  سٕنٛز  نٔنۍ  دلیل  مگر  تِہُند  ارادٕہ  عزمٕہ  کِس  درجس  ووت  نہٕ  بلکہ  تِہُند  ارادٕہ  اوس  روز  دار  سُند  آبِ  سرد  وُچھِتھ  آبس  کُن  رغبت  سپدُن  ہِیوٗ۔  تمہِ  رغبت  سٍتۍ  چھَنہٕ  روزٕہ  پُھٹان  بلکہ  چھُ  رغبت  سپدِتھ  پنُن  پان  پتھ  رٹُن  تہِ  صبر  کرُن  باعثِ  اجرو  ثواب  بنان۔  یِتھے  پٲٹھۍ  دیُت  اسہِ  تِمن  توفیق  عصمتُک  یُتھ  دور  کرو  أسۍ  تِمن  نِشہِ  بدی  تہِ  یچھ  کٲم،  بیشک  سُہ  حضرتِ  یوسُف  چُھ  سانیو  برگزیدٕہ  بندو  أندرٕ،  پیغمبرو  أندرٕ  یِمن  عصمت  وپٲکی  لٲزِم  چھےٚ۔  امہِ  زُلیخایہِ  کوٚر  بیٚیہِ  پنُن  خیال  پیش۔  حضرتِ  یوسُف  ژوٚل  پنُن  پان  بچاونہٕ  خٲطرٕ،  سۅ  دوریکھ  پتہٕ۔

Tahir:
  (یوسف  علیہ  السلامن  کۆر  انکار)  تہٕ  بے  شک  اوس  تَمہِ  (یعنی  زلیخا  ہِہ) تِہُنٛد  اِرادٕہ  کۆرمُت،  کرہن  ما  (شاید)  تِم  تہِ  تٔمۍ  سُنٛد  قصد  اگر  نہٕ  تِمَو  پننِس  ربّ  سٕنز  ٹاکارٕہ  دلیل  وُچھمٕژ  آسِہے۔ یِتھہٕ  پٲٹھۍ  (آو  اَمہِ  موجوب  کرنہٕ)  زِ  أسۍ  تھاوَو  تِمن  نِشہِ  تکلیف  تہٕ  بے  حیٲیی  (دۅشوَے)  دوٗر،  بے  شک  ٲسۍ  تِم  سانیو  ژارنہٕ  آمتیو  (برگزیدٕہ)  بندو  منٛزٕ۔ (یا  اوس  تِمَو  تہِ  تس  طاقتہٕ  سٍتۍ  دوٗر  کرنُک  قصد  کۆرمُت۔اگر  تِم  پننِس  ربّ  سٕنز  ٹاکارٕہ  نشٲنی  وُچھہن  نہٕ  تیٚلہِ  کرہن  پننِس  بچاوس  منٛز  سختی  تہٕ  ممکن  چُھ  اَتھ  دوران  ژھیٚنہِ  ہے  تِہِنز  قمیض  بروٗنٹھۍ  کِنۍ  یُس  پتہٕ  تِمن  خلاف  شہادت  تہٕ  تکلیفُک  وجہ  بنہِ  ہے،لہٰذا  رٔٹۍ  تِم  اللہ  تعالیٰ  سٕنزِ  نشٲنی  سختی  کرنہ  نش۔) 

Transliteration:
  Walaqad hammat bihi wahamma bih<u>a</u> lawl<u>a</u> an ra<u>a</u> burh<u>a</u>na rabbihi ka<u>tha</u>lika lina<u>s</u>rifa AAanhu a<b>l</b>ssooa wa<b>a</b>lfa<u>h</u>sh<u>a</u>a innahu min AAib<u>a</u>din<u>a</u> almukhla<u>s</u>een<b>a</b>


Athar:
  ٲخر  کار  ژوٚل  یوسفؑ  تہٕ  سۅ،  اکھ  أکِس  پتہٕ  دروازس  کُن،  تہٕ  تَمہِ  ژٔٹ  پٔتۍ کِنۍ  یوسفؑ  سٕنز  قمیض  ﴿لٔمِتھ﴾۔  دروازس  پٮ۪ٹھ  وُچھ  دۅشوٕیو  تٔمۍ  سُند  خاندار  موجود،  تَس  وُچھان  وُچھانٕے  لٔج  خاتون  وَننہِ،  کیا  سزا  چُھ  تَس  شخصس  یَس  چانہِ  گھرٕ  واجِنہِ  پٮ۪ٹھ  خراب  نیت  آسہِ؟  امہِ  ورٲے  کیا  سزا  ہیٚکہِ  ٲسِتھ  زِ  سُہ  گژِھہ  قٲد  کرنہٕ  یُن،  یا  گژِھہ  تَس  سخت  عذاب  دِنہٕ  یُن۔

Mirwaiz:
  دۅشوے  دورے  یہِ  دروازس  کُن  حضرتِ  یوسُف  ژلنہٕ  خٲطرٕ،  زُلیخا  تِمن  رٹنہٕ  خٲطرٕ۔  تٔمۍ  لٲے  تِمن  تھپھ،  سۅ  آیہِ  تِہٕنزِ  کُرتٕنہِ  تھرٕ  کِنۍ،  کُرتٕنۍ  آیہِ  ژھیٚنِتھ،  دۅشوٕنۍ  سمُکھ  خاوند  زُلیخایہِ  ہُند  دروازس  تل۔  زُلیخا  ویٚسرے  یہِ،  زُلیخایہِ  دوٚپ  کانہہ  سزا  چُھنا  تس  شخصس  یُس  چانیٚن  بٲژن  سٍتۍ  یچھ  کامہِ  ہُند  ارادٕہ  کرِ  مگر  یہِ  زِ  سُہ  ییٚیہِ  جیل  خانس  منٛز  بند  کرنہٕ  یا  یِیس  سخت  درد  ناک  عذاب  کرنہٕ۔

Tahir:
  تہٕ  دۅشوَے  دورے  یہِ  دروازس  کُن  (اَکھ  أکِس  پتہٕ)  تہٕ  تَمہِ  (زلیخا  ہِہ)  ژٔٹ  تِہِنز  قمیض  پٔتۍ  کِنۍ  تہٕ  دۅشوٕیَو  وُچھ  تٔمۍ  سُنٛد  خاوند  (عزیزِ  مصر)  دروازس  نکھہٕ  تَمہِ  وۆن،  (جل  جل)  زِ  تس  شخصہٕ  سُنٛد  سزا  یُس  چانہِ  خاندارِنہِ  سٍتۍ  بُرٲیی  ہُنٛد  ارادٕہ  کرِ  کیا  ہیٚکہِ  بیٚیہِ  ٲسِتھ  اَمہِ  وَرٲے  زِ  سُہ  یِیہِ  قٲد  کرنہٕ  نَتہٕ  یِیہِ  (تس)  دگ  تُلوُن  عذاب  دِنہٕ۔

Transliteration:
  Wa<b>i</b>stabaq<u>a</u> alb<u>a</u>ba waqaddat qamee<u>s</u>ahu min duburin waalfay<u>a</u> sayyidah<u>a</u> lad<u>a</u> alb<u>a</u>bi q<u>a</u>lat m<u>a</u> jaz<u>a</u>o man ar<u>a</u>da biahlika sooan ill<u>a</u> an yusjana aw AAa<u>tha</u>bun aleem<b>un</b>


Athar:
  یوسفؑ  چِھ  ونان،  یٔہے  ٲس  مےٚ  پھساونٕچ  کوٗشش  کران۔  أمِس  خاتونہِ  ہٕندِ  پننہِ  خاندانٕکۍ  أکۍ  شخصن  کٔر  ﴿مُنٲسِب  طریقہٕ﴾  شہادت  پیش،  زِ  اگر  یوسفؑ  سٕنز  قمیض  بروٗنٹھۍ کِنۍ  ژھیٚنۍمٕژ  آسہِ،  تیٚلہِ  چھےٚ  خاتون  پٔزِیٲر،  تہٕ  یہِ  چُھ  اَپزِیور۔

Mirwaiz:
  حضرتِ  یوسفن  دوٚپ  یہِ  چھےٚ  مےٚ  کُن  اِشارٕہ  کران  حالانکہ  یہے  چھےٚ  پتہٕ  لٔجمٕژ مےٚ نِشہِ  پنُن  مطلب  کڈنہٕ  خٲطرٕ،  اتھ  موقعس  پٮ۪ٹھ  دِژ  گوٲہی  تٔمۍ  سٕندیو  رشتہٕ  دارو  مَنزٕہ  أکۍ  شیر  خوار  بچن  حضرتِ  یوسف  سٕندِس  بری  تہٕ  پاک  آسنس  پٮ۪ٹھ،  تِمو  دوٚپ  ہرگاہ  حضرتِ  یوسف  سٕنٛز  کُرتٕنۍ  بروںٹھمہِ  طرفہٕ  ژھیٚنمٕژ  آسہِ  تیٚلیِ  چھےٚ  زُلیخا  پوٚز  ونان۔  حضرتِ  یوسُف  چُھ  تتھ  بدل  ونان۔

Tahir:
  یوسفن  (علیہ  السلام)  وۆنٛ،  (نہ  بلکہ)  اَمہِ  یۆژھ  نَس  بہٕ  پانہٕ  پننہِ  موکھہٕ  مطلب  کڑنہٕ  خٲطرٕ  ورغلاوُن  تہٕ  (أتھۍ  دوران) دِژ  تٔمۍ  سٕندیۆ  گرِکیٚو  منٛزٕأکۍگواہن  (یُس  دۅد  چیٚوُن  شُر  اوس) گوٲہی  زِاگر  أمۍ  سٕنز  قمیض  بروٗنٹھۍ  کِنۍ  پھٔٹمٕژ  چھے٘  تیٚلہِ  چھے٘  یہِ  پٔزۍیٲر  تہٕ  سُہ  چُھ  اَپزیاریٚو  منٛزٕ۔

Transliteration:
  Q<u>a</u>la hiya r<u>a</u>wadatnee AAan nafsee washahida sh<u>a</u>hidun min ahlih<u>a</u> in k<u>a</u>na qamee<u>s</u>uhu qudda min qubulin fa<u>s</u>adaqat wahuwa mina alk<u>ath</u>ibeen<b>a</b>


Athar:
  تہٕ  ہرگاہ  أمۍ سٕنز  قمیض  پٔتۍ کِنۍ  ژھیٚنۍ مٕژ  ٲس،  تیٚلہِ  چھےٚ  خاتوٗن  اَپزِیٲر،  تہٕ  یہِ  چُھ  پٔزِیور۔  ﴿مطلب  چُھ  یہِ  زِ  اگر  یوسف  علیہ  السلامن  ہٕنز  قمیض  برونٹھۍ کِنۍ  ژھیٚنۍ مٕژ  ٲس،  تیٚلہِ  چھےٚ  یہِ  امہِ  کَتھہِ  ہٕنز  ٹاکارٕ  نشٲنی  زِ  اقدام  اوس  یوسف  علیہ  السلامن  ہٕندِ  طرفہٕ،  تہٕ  خاتون  ٲس  پنُن  پان  بچاونہٕ  مۅکھہٕ  کَشمُکش  کران،  البتہ  اگر  یوسف  علیہ  السلامن  ہٕنز  قمیض  پٔتۍ کِنۍ  ژھیٚنۍ مٕژ  ٲس،  تیٚلہِ  چُھ  امہِ  نِشہِ  صاف  ننان  زِ  خاتون  ٲس  تَس  پتہٕ  دوران،  تہٕ  یوسفؑ  ٲسۍ  تَس  نِشہِ  بچُن  یژھان۔  امہِ  علاوہ  ٲس  اتھ  منٛز  مناسب  طریقٕچ  بیاکھ  شہادت  تہِ  چُھپِتھ۔  سۅ  ٲس  یہِ  زِ  أمۍ  شخصن  ﴿شٲہدن﴾  پِھیُر  صرف  حضرت  یوسف  علیہ  السلامن  ہٕنزِ  قمیضہِ  کُن  توجہ۔  امہِ  نِشہِ  سَپُد  صاف  ظٲہر  زِ  خاتونہِ  ہٕندِس  جِسمس  یا  تٔمۍ سٕندِس  پۅشاکھس  پٮ۪ٹھ  اوس  نہٕ  گۅڈٕہ  پٮ۪ٹھے  کانٛہہ  تشدّدُک  نِشانہٕ،  حالانکہ  اگر  یہِ  مُقدِمہٕ  اقدام  زنا  بِاالجَبر  آسِہے،  تیٚلہِ  آسٕہن  خاتونہِ  ہٕندِس  جِسمس  پٮ۪ٹھ  اَمِکۍ  ٹاکارٕ  آثار﴾

Mirwaiz:
  ہرگاہ  تُہٕنز  کُر  تٕنۍ  تٔھرکِنۍ  ژھیٚنمٕژ آسہِ  تیٚلہِ  چھےٚ  زُلیخا  اپُز  ونان،  حضرتِ  یوسُف  چُھ  پٔزۍ  زِیور۔

Tahir:
  تہٕ  ہرگاہ  أمۍ  سٕنز  قمیض  پٔتۍ  کِنۍ  پٔھٹمٕژچھے٘  تیٚلہِ  چھے٘  یہِ  اَپزیٲر  تہٕ  سُہ  چُھ  پٔزِیاریٚو  منٛزٕ۔

Transliteration:
  Wain k<u>a</u>na qamee<u>s</u>uhu qudda min duburin faka<u>th</u>abat wahuwa mina a<b>l</b><u>ssa</u>diqeen<b>a</b>


Athar:
  ییٚلہِ  خاندارن  وُچھ  زِ  یوسفؑ  سٕنز  قمیض  چھےٚ  پٔتۍ کِنۍ  ژھیٚنۍمٕژ،  تٔمۍ  ووٚن،  یِم  چھےٚ  تۅہیہِ  زنانن  ہٕنزٕ  چالٲکیہِ،  پٔزپٲٹھۍ  چھےٚ  بَڈٕ  خطرناک  آسان  تُہٕنزٕ  چالہٕ۔

Mirwaiz:
  ییٚلہِ  تٔمۍ  سندۍ  خاوندن  وُچھ  تِہٕنز  کُرتٕنۍ  تھرٕ  کِنۍ  ژھیٚنمٕژ  دوٚپُن  زُلیخایہِ  کُن  یہِ  چھےٚ  تُہٕنزٕے  شیطنت  تہٕ  چالٲکی۔  پٔزۍ  پٲٹھۍ  تُہُند  مکرو  فریب  تہٕ  شیطنت  چھےٚ  سٮ۪ٹھاہ  بٔڈ۔

Tahir:
  پتہٕ  ییٚلہِ  تٔمۍ  (عزیزمصرن)  تِہِنزقمیض  وُچھ  (زِ)  سۅ  ٲس  پٔتۍ  کِنۍ  پھٔٹمٕژ  پتہٕ  وۆن  تٔمۍ، بے  شک  چُھ  یہِ  تۅہیہِ  زنانن  ہُنٛد  فریب۔پٔزۍپٲٹھۍ  چُھ  تۅہیہِ  زنانن  ہُنٛد  فریب  بۆڈ  (خطرناک)  آسان۔

Transliteration:
  Falamm<u>a</u> ra<u>a</u> qamee<u>s</u>ahu qudda min duburin q<u>a</u>la innahu min kaydikunna inna kaydakunna AAa<i><u>th</u></i>eem<b>un</b>


Athar:
  یوسفؑ،  امہِ  معاملہٕ  نِشہِ  کر  درگُزر،  تہٕ  اے  خاتون  ژٕ  مَنگ  پننہِ  غلطی  پٮ۪ٹھ  معٲفی،  ژٕے  ٲسِکھ  دراصل  خطا  کار۔

Mirwaiz:
  اے  یوسُف  امہِ  نِشہِ  پھیٖرِو،  یہِ  کتھ  ژٔٹِو،  اے  زُلیخا  ژٕ  منٛگ  معٲفی  پننہِ  قصورٕ  خٲطرٕ۔  بیشک  ژٕے  چھکھ  خطاکار  تہٕ  مجرِم۔  توپتہٕ  سپُد  یہِ  معاملہٕ  مشہور  شہرس  اندر  چِنانچہِ۔

Tahir:
  اے  یوسف!ژٕ  کر  اَمہِ  کتھہِ  نِشہِ  درگزر  تہٕ  (اے  زلیخا!)  ژٕ  منگ  پننہِ  گناہ  خٲطرٕ  معٲفی،  بے  شک  ٲسٕکھ  ژٕے  غلطی  کرن  والیٚو  منٛزٕ۔

Transliteration:
  Yoosufu aAAri<u>d</u> AAan h<u>atha</u> wa<b>i</b>staghfiree li<u>th</u>anbiki innaki kunti mina alkh<u>at</u>ieen<b>a</b>


Athar:
  شہر چو  مستوٗراتو  لاجہِ  پانہٕ  وٲنۍ  سوٗسرِ  گوٗسرِ  کرنہِ  زِ  عزیز  سٕنز  خاندارِنۍ  چھےٚ  پننِس  نوجوان  غلامَس  پتہٕ  لٔج مٕژ،  ﴿عزیز  اوسنہٕ  تَس  شخصہٕ  سُند  ناو،  بلکہ  چُھ  مصرس  منٛز  کٲنٛسہِ  بٔڈِس  اقتدار  وٲلِس  خٲطرٕ  اصطلاح  رٔنگۍ  یہِ  لفظ  ورتاونہٕ  یِوان﴾  محبتن  چھےٚ  سۅ  بے  قابو  کٔرمٕژ،  سٲنۍ کِنۍ  چھےٚ  سۅ  ٹاکارٕہ  غلطی  کران۔

Mirwaiz:
  مِصرس  اندر  لجہِ  وارِیاہ  زنانہٕ  وننہِ  عزیزِ  مِصرٕ  سٕنزِ  آشنہِ  چُھ  دِل  لوٚگمُت  پننِس  غلامس  پتھ۔  سۅ  چھےٚ  لٔجٕژ  پتہٕ  تس  غلامس  پنُن  ناجٲیز  مطلب  کڈنہٕ  خٲطرٕ،  تسُند  دِل  چُھ  پھُٹمُت  تِہٕندِ  محبت  سٍتۍ،  أسۍ  چھِن  سۅ  زانان  ڈٔجمٕژ۔  کیاہ  گوس  وارٕ  کارٕ  روٗن  ٲسِتھ  نوکرس  پتھ  پھسُن۔  یہِ  کٲژاہ  رُسوٲیی  تہٕ  خجالت  چھےٚ۔

Tahir:
  تہٕ  شہرس  منٛز  لوگ  (امیرن  ہٕنزو)  کینٛژھو  زنانو  وَنُن  زِ  عزیز  سٕنز  خاندارِنۍ  چھے٘  پننِس  غلامس  نِشہِ  مطلب  کڑنہٕ  خٲطرٕتَس  ورغلاوان، تٔمۍ  سُنٛد  (یعنی  غلام  سُنٛد)  لول  چُھ  تس  دِلس  سنیومُت، بے شک  چھے٘  سۅاَسہِ  ٹاکارٕہ  گمرٲہی  منٛز  بوزنہٕ  یِوان۔

Transliteration:
  Waq<u>a</u>la niswatun fee almadeenati imraatu alAAazeezi tur<u>a</u>widu fat<u>a</u>h<u>a</u> AAan nafsihi qad shaghafah<u>a</u> <u>h</u>ubban inn<u>a</u> lanar<u>a</u>h<u>a</u> fee <u>d</u>al<u>a</u>lin mubeen<b>in</b>


Athar:
  تمہِ  ییٚلہِ  تِہنزٕ  یِمہٕ  مکارانہٕ  کتھہٕ  بوزٕ،  تمہِ  سوٗز  تِمن  ناد،  تہٕ  تِہندِ  خٲطرٕ  سجٲوٕن  تکیہٕ دار  مجلس  تہٕ  ضیافتس  منٛز  تھٲوٕن  پرٛتھ  کٲنٛسہِ  برونٛہہ  کنہِ  اکھ  اکھ  شرٛاکھ،  ﴿پتہٕ  کوٚرُن  عینِ  تمہِ  ساعتہٕ  ییٚلہِ  تِمہٕ  میوٕہ  آسہٕ  ژٔٹۍ  ژٔٹۍ  کھیوان﴾  حضرت  یوسف  علیہ  السلامس  اِشارٕہ  زِ  یِمن  برونٛہہ  کُن  ولہٕ،  ییٚلہِ  تِمن  مستوٗراتن  ہٕنز  نظر  تَس  پٮ۪ٹھ  پیٚیہِ،  تِم  گٔیہِ  رٔہِتھ  تہٕ  ژٔٹِکھ  پنٕنۍ  اَتھہٕ،  تہٕ  پٲنۍ  پانے  ژوٚلُکھ  نِیرِتھ،  حا  شا  لِلّہ  ﴿پناہ  خداے  سُند﴾،  یہِ  شخص  چُھنہٕ  انسان،  یہِ  چُھ  کُستام  تھدِ  پایُک  فرشتہٕ۔

Mirwaiz:
  پس  ییٚلہِ  زُلیخایہِ  بوز  زنانن  ہٕنٛز  یہِ  بد  گویی  تہٕ  ملامت  کرٕنۍ۔  تمہِ  سوٗز  تِمن  نادس  دوٚپنکھ  اے  زنانو  تۅہیہِ  چھےٚ  میانہِ  گرِ  دعوت،  سجٲوِتھ  تھٲوِن  تِہٕندِ  خٲطرٕ  مسندٕہ،  تکیہِ  دار،  توپتہٕ  ییٚلہِ  تِمہٕ  زنانہٕ  آیہِ  تِمن  برونٹھ  کنہِ  آے  تھاونہٕ  کھیٚنہٕ  چیٚنٕکۍ  چیز  بیٚیہِ  وارِیاہ  میٚوٕہ  یِمو  منٛزٕ  وارِیاہ  میٚوٕہ  شراکہٕ  پُچُو  سٍتۍ  ژٹنس  قٲبِل  ٲسۍ،  لہٰذا  دُیتُن  پرتھ  أکِس  تِمو  زنانو  أندرٕ  اکھ  اکھ  شراکہٕ  پُچاہ  میٚوٕہ  ژٹنہٕ  خٲطرٕ  ﴿ییٚلہِ  تِم  زنانہٕ  مشغول  سپزٕ  میٚوٕہ  کھیٚنس  سٍتۍ﴾،  زُلیخایہِ  دوٚپ  حضرتِ  یوسفس  یِم  بیٚیہِ  کُنہِ  کُٹھِس  منٛز  آسہن  توٚہۍ  نیرِو  نا  نیٚبر  یِمن  زنانن  بروںٹھ  کُن۔  چِنانچہِ  دراے  تِم،  پس  ییٚلہِ  تِمو  زنانو  حضرتِ  یوسُف  وُچھ  سٮ۪ٹھاہ  بوٚڈ  گٕنز  رووُکھ  حُسن  وجمالس  أندرٕ۔  سُہ  وُچھِتھ  ویسرے  یہِ،  ہوش  رودُکھ  نہٕ  کینہہ،  توپتہٕ  سپزٕ  بے  اختیار  میٚوٕہ  بدل  ژٔٹِکھ  اتھہٕ  پنٕنۍ،  بیٚیہِ  دوٚپُکھ  مُنزہ  تہٕ  پاک  چُھ  اللہ  تعالیٰ،  یہِ  حضرتِ  یوسُف  چُھنہٕ  بشر  ﴿بشرن  اندر  چُھنہٕ  یہِ  حُسن  و  جمال  اسہِ  وُچھمُتٕے﴾  یہِ  چُھنہٕ  مگر  عزتہٕ  وول  ملکاہ،  انسانن  اندر  چُھنہٕ  یُتھ  حُسن  وجمال  آسان  البتہ  ملکٕے  چھِ  آسان  یِتھۍنُندٕ  بٲنۍ۔

Tahir:
  وۅنۍییٚلہِ  تَمہِ  (زلیخا  ہِہ)  تِہٕنزٕ  مکٲری  ہٕنزٕکتھہٕ  بوزٕ  (پتہٕ)  سوٗز  تَمہِ  تِمن  ناد  تہٕ  تِہِندِ  خٲطرٕ  بنٲوٕن  شوٗب  دار  مجلس  (پتہٕ  تھٲوِن  تِمن  برونٛہہ  کنہِ  میٚوٕہ)  تہٕ  تِمَن  منٛزٕ  دِژٕن  پۯتھ  أکِس  اَکھ  اَکھ  شراکھ  تہٕ  (یوسف  علیہ  السلامس)  کۆرُن  درخواست  زِ  ژٕ  نیر  یِمن  بروٗنٹھۍ  کِنۍ  (تاکہ  یِمن  لگہِ  میانہِ  کیفیتُک  وجہ  پَے)،  وۅنۍ  ییٚلہِ  تِمَو  یوسف  (علیہ  السلامن  ہُنٛد  حسنُک  مٲرۍ  منٛزر) وُچھ  پتہٕ  لٲگِکھ  تٔمۍسٕند  (جلوہ  جمالٕکۍ)  تعریف  کرٕنۍ  تہٕ  تِمَو  ژٔٹۍ  (مدہوشی  ہٕندِس  عالمس  منٛز  میٚوٕہ  ژٹنہٕ  بجایہِ)  پنٕنۍ  اَتھہٕ  تہٕ  (وُچھنہٕ  پتہٕ)  دِژٕکھ  (اچانک)  کریکھ،  اللہ  تعالیٰ  سُنٛد  پناہ!  یہِ  چُھنہٕ  بشر،  یہِ  چُھ  بس  کانٛہہ  برگزیدٕہ  فرشتہ  (یعنی  پیٚٹھِمہِ  عَالمہٕ  پیٚٹھہٕ  وۆتھمُت  نوٗرُک  پیکر)۔

Transliteration:
  Falamm<u>a</u> samiAAat bimakrihinna arsalat ilayhinna waaAAtadat lahunna muttakaan wa<u>a</u>tat kulla w<u>ah</u>idatin minhunna sikkeenan waq<u>a</u>lati okhruj AAalayhinna falamm<u>a</u> raaynahu akbarnahu waqa<u>tt</u>aAAna aydiyahunna waqulna <u>ha</u>sha lill<u>a</u>hi m<u>a</u> h<u>atha</u> basharan in h<u>atha</u> ill<u>a</u> malakun kareem<b>un</b>


Athar:
  عزیز  سٕنزِ  خاندارِنہِ  ووٚن،  وُچھوٕ  تۅہیہِ،  یہِ  چُھ  سُہ  شخص  ییٚمۍ  سٕندِس  معاملس  منٛز  توٚہۍ  ٲسِو  مےٚ  پٮ۪ٹھ  کَتھہٕ  کران،  بےشک  کٔر  میے  یہِ  پھساونٕچ  کوٗشش،  مگر  یہِ  بچاو،  اگر  نہٕ  یہِ  میون  وَنُن  مانہِ،  تیٚلہِ  یِیہِ  قٲد  کرنہٕ،  تہٕ  پتہٕ  سپدِ  بےٚ  عزت  لُکن  منٛز  شمار۔

Mirwaiz:
  زُلیخایہِ  دوٚپُکھ  یۅہے  کیاہ  گوٚو  سُہ  صاحب  ییٚمۍ  سٕندِ  محبت  چہِ  پامہٕ  دِژو  تۅہیہِ  مےٚ  کہ  زُلیخایہِ  چُھ  غلامس  پتھ  دِل  لوٚگمُت۔  آوٕ  ووٚنۍ  بوزنہٕ  بہٕ  ما  چھس  بٔلۍ  مَتیمٕژ۔  خیر  یُس  یہِ  ونہِ  تہِ  تہٕ  مےٚ  چُھنہٕ  کٲنسہِ  ہٕنزن  پامن  ہُند  پرواہ۔  بہٕ  چھس  نٔنۍ  پٲٹھۍ  ونان،  پٔزۍ  پٲٹھۍ  مےٚ  کٔرۍ  تس  اتہٕ  گتھ۔  تِہُند  دِل  پانس  کُن  پھِرنہٕ  خٲطرٕکہ  سُہ  کرِ  نا  میٲنۍ  خوٲہش  پوٗرٕ،  مگر  تٔمۍ  کٔر  کوٗشش  معصوم  تہٕ  پاک  روزنٕچ،  وٕنہِ  تہِ  چھس  بہٕ  ونان  تس  ہرگاہ  نے  سُہ  میٲنۍ  خوٲہِش  پورٕ  کرِ،  تیٚلہِ  ییہِ  سُہ  ضرور  قٲدتھاونہٕ۔  بیٚیہِ  سپدِ  سُہ  بے  قدر  تہٕ  بے  اعتبار۔  یِمہٕ  زنانہٕ  اتھ  مجلسہِ  منٛز  آسہٕ  تِمو  دوٚپ  زُلیخایہِ  کہ  أسۍ  مٲنِراوون  یہِ۔  اسہِ  دِکھ  نا  أمِس  سٍتۍ  کتھ  باتھ  کرنُک  اِجازت،  تٔمہِ  دوٚپُکھ  ادٕ  کیاہ۔  کینژھاہ  ہے  کٔرِ  ہِو۔  چِنانچہِ  تِمہٕ  درایہِ  اکہ  اکہ  أمِس  سٍتۍ  أمِس  پتہٕ  فریفتہٕ  سپِز  مژٕ۔

Tahir:
  (زلیخایہِ  ہٕنز  تدبیر  گٔیہِ  کامیاب  پتہٕ) وۆن  تَمہِ،  یۅہے  چُھ  سُہ  (نوٗرک  پیکر)  ییٚمِس  متعلق  تۆہۍ  مے٘  آسوٕ  ملامت  کران  تہٕ  بے  شک  کٔر  مے  (پننہِ  خوٲہِشہِ  ہٕندِس  شِدتس  منٛز)  تس  ورغلاونٕچ  کوٗشش  مگر  سُہ  روٗدمکمل  پٲٹھۍ  با  عصمت،  تہٕ  اگر  (وُنہِ  تہِ)  تٔمۍ  تہِ  کۆر  نہٕ  یہِ  بہٕ  تس  ونان  چھَس  تیٚلہِ  یِیہِ  سُہ  ضرور  قٲد  کرنہٕ  تہٕ  یقینا  یِیہِ  سُہ  بے  عزت  کرنہٕ۔

Transliteration:
  Q<u>a</u>lat fa<u>tha</u>likunna alla<u>th</u>ee lumtunnanee feehi walaqad r<u>a</u>wadtuhu AAan nafsihi fa<b>i</b>stAA<u>s</u>ama walain lam yafAAal m<u>a</u> <u>a</u>muruhu layusjananna walayakoonan mina a<b>l</b><u>ssa</u>ghireen<b>a</b>


Athar:
  یوسفؑ  چِھ  ونان،  اے  میانہِ  ربّہٕ!  قٲد  چُھم  منظّور،  بَہ نسبت  یہِ  زِ  بہٕ  کرٕ  سۅ  کٲم  یۅسہٕ  یِم  لُکھ  مےٚ  نِشہِ  یژھان  چِھ،  تہٕ  اگر  ژےٚ  یِہنزٕ  چالہٕ  مےٚ  نِشہِ  دوٗر  کریٚتھ  نہٕ،  تیٚلہِ  پھسہٕ  بہٕ  یِہندِس  زالس  منٛز،  تہٕ  پتہٕ  گژٕھہ  جٲہلن  منٛز  شٲمل۔

Mirwaiz:
  حضرتِ  یوسفن  ییٚلہِ  وُچھ  زنانن  ہُند  یہِ  حال  کہ  کِتھہٕ  پٲٹھۍ  گٔیہِ  یِم  اگادِ  یِمن  کیاہ  بنہِ  چِنانچہِ  تِمو  کوٚر  دُعا۔  مُوٚنگُکھ  خدایس  اے  میانہِ  پروردِگارٕ  قٲد  خانے  چُھ  مےٚ  زیادٕہ  پسند  تمہِ  یچھ  کامہِ  کھۅتہٕ  یتھ  کُن  مےٚ  یِم  زنانہٕ  ناد  دِوان  چھےٚ،  اے  میانہِ  خدایہِ  ژٕ  نے  دوٗر  کرکھ  تہٕ  پھِرکھ  مےٚ  نِشہِ  تِہُند  مکرو  فریب،  خبر  چھا  بہٕ  ما  سپدِ  مٲیل  یِمن  زنانن  کُن۔  بیٚیہِ  بنہٕ  بہٕ  نادانو  أندرٕ۔

Tahir:
  (وۅنۍ  رَلٲو  مصرٕچَو  زنانو  تہِ  ہمنوا  بٔنِتھ  زلیخا  ہِہ  سٍتۍ  کتھ)  یوسفن (علیہ  السلام) کۆر  (سارِنٕے  ہٕنزٕ  کتھہٕ  بوٗزِتھ)  عرض،  اے  میانہِ  ربّہ!  مے٘  چُھ  قٲدخانہٕ  تَمہِ  کامہِ  کھۅتہٕ  زیادٕہ  ٹوٹھ  یَتھ  کُن  یِمہٕ  مے٘  ناد  چھے٘  دِوان﴿پتہٕ  سپدۍیوسف  علیہ  السلام  آہُ  زٲری  تہٕ  فریاد  کرنہٕ  کہ  غرضہ  بارگاہِ  الٰہی  یس  کُن  متوجہ  یتھ  پٲٹھۍ  زن  انبیأ  ہن  تہٕ  مُرسلینن  ہُند  عادت  چُھ﴾  تہٕ  (کۆرکھ  عرض)،  اگر  ژے٘  یُہُنٛد  فریب  مے٘  نِشہِ  ڈولُتھ  نہٕ  تیٚلہِ  گژٕھہ  بہٕ  (چانہِ  حفاظت  تہٕ  مددٕ  بغیر)  یِمن  کُن (یعنی  یہِٕنزن  کتھن  کُن) مٲیل  تہٕ  بہٕ  گژٕھہ  نادانن  منٛز  شٲمل۔

Transliteration:
  Q<u>a</u>la rabbi a<b>l</b>ssijnu a<u>h</u>abbu ilayya mimm<u>a</u> yadAAoonanee ilayhi waill<u>a</u> ta<u>s</u>rif AAannee kaydahunna a<u>s</u>bu ilayhinna waakun mina alj<u>a</u>hileen<b>a</b>


Athar:
  تٔمۍ  سٕندۍ  ربّن  کوٚر  تٔمۍ  سُند  دُعا  قبول،  تہٕ  یِمن  مستوٗراتن  ہٕنزٕ  چالہٕ  کریٚن  تَس  نِشہِ  دوٗر،  بےٚ  شک  چُھ  سُے،  یُس  سارِنٕے  ہُند  بوزان  چُھ  تہٕ  سورُے  کینٛہہ  زانان  چُھ۔

Mirwaiz:
  پس  کوٚر  اللہ  تعالیٰ  ہن  اِجابت  تِہٕندِس  منگنس  یِمن  زنانن  ہُند  مکرو  فریب  پھِرُن  تِمن  نِشہِ،  پٔزۍ  پٲٹھۍ  چُھ  سُہ  دعا  بوزٕ  وُن  سٮ۪ٹھاہ  زانن  وول۔

Tahir:
  پتہٕ  کۆر  اللہ  تعالیٰ  ہن  تِہُنٛد  دعا  قبول  تہٕ  زنانن  ہُنٛد  مکروفریب  کۆرُن  تِمن  نِشہِ  دوٗر۔ بے  شک  چُھ  سُے  وارٕپٲٹھۍ  بوزن  وول  وارٕ  پٲٹھۍ  زانن  وول۔

Transliteration:
  Fa<b>i</b>staj<u>a</u>ba lahu rabbuhu fa<u>s</u>arafa AAanhu kaydahunna innahu huwa a<b>l</b>ssameeAAu alAAaleem<b>u</b>


Athar:
  پتہٕ  زون  تِمو  لُکو  یہِ  زِ  أکِس  وقتس  تام  کرون  یہِ  قٲد  حالانکہ  تِمو  آسہٕ  ﴿تٔمۍ  سٕنز  پاک  دامنی  تہٕ  خۅد  پننیٚن  مستوٗراتن  ہٕندٮ۪ن  بُرٕ  اطوارن  ہٕنزٕ﴾  ٹاکارٕ  نشٲنِیہٕ  وُچھمژٕ۔  ﴿امہِ  نِشہِ  لوٚگ  پے  زِ  کانٛہہ  شخص  انصاف  کیو  شرٲیطو  مطابق  عدالتس  منٛز  مجرم  ثٲبت  کرنہٕ  ورٲے  بس  یونہی  رٔٹِتھ  جیل  سوزُن  چُھ،  بے  ایمان  حکمرانن  ہُند  پرٛون  طریقہ۔  اتھ  معاملس  منٛز  چِھنہٕ  أزِکۍ  شیطان  تہِ  ژور  ساس  ؤرۍ  برونٛٹھمِیو  شر  پسندو  کھۅتہٕ  زیادٕہ  مختلف  کینٛہہ۔﴾

Mirwaiz:
  تمہِ  پتہٕ  آو  بوزنہٕ  تِمن  قرینِ  مصلحت  کینہہ  کالاہ  حضرتِ  یوسُف  قٲد  تھاوُن۔  باوجود  اینکہ  تِمو  ٲسۍ  وارِیاہ  نِشانہٕ  تہٕ  علامات  تِہٕندِ  براتٕکۍ  تہٕ  پٲکی  ہٕندۍ  وُچھمٕتۍ۔  مگر  عوامن  اندر  تمیُک  چرچہِ  مُنقطع  کرنہٕ  خٲطرٕ  بیٚیہِ  وۅپر  شہرُک  اکھ  بے  کس  اِنسان  غلٲمی  ہٕندِس  حالس  اندر،  یِمن  کُس  کرِ  ہا  حِمایت  چنانچہِ  تھٲوِکھ  تِم  بے  جُرم  کینہہ  کالاہ  جیل  خانس  اندر۔

Tahir:
  پتہٕ  باسیاو  تِمن  (یوسف  علیہ  السلامن  ہٕنزِ  پاکبٲزی  ہٕنزٕ)  نشٲنِیہِ  وُچِھتھ  تہِ  یی  منٲسب  زِ  تس  کرن  أکِس  وقتس  تام  قٲد  (تاکہ  عوامس  منٛز  گژِھہ  اَمہِ  واقعٕچ  تُرے  ختم)۔  

Transliteration:
  Thumma bad<u>a</u> lahum min baAAdi m<u>a</u> raawoo al<u>a</u>y<u>a</u>ti layasjununnahu <u>h</u>att<u>a</u> <u>h</u>een<b>in</b>


Athar:
  قٲد  خانس  منٛز  سپدۍ  بیٚیہِ  تہِ  زٕہ  غلام  تَس  سٍتۍ  دٲخل۔  اکہِ  دۅہ  چُھ  یِمو  منٛزٕ  اکھ  ونان،  مےٚ  چُھ  خواب  وُچھمُت  زِ  بہٕ  چُھس  شراب  کشیدٕہ  کران۔  دوٚیم  ووٚن،  مےٚ  وُچھ  زِ  میٲنِس  کلس  پٮ۪ٹھ  چھےٚ  ژۅچہِ  تھاونہٕ  آمژٕ،  تہٕ  جاناوار  چِھ  یِمن  کھیوان۔  دۅشوٕیو  ووٚن،  اسہِ  ؤنِو  امِیُک  تعبیر،  أسۍ  چِھ  وُچھان  زِ  توٚہۍ  چِھو  نیک  انسان۔

Mirwaiz:
  بیٚیہِ  وٲتۍ  یِمن  نِشہِ  قیدخانس  منٛز  نوجوان  جوراہ  پادشاہ  سٕندیو  خدمت  گارو  أندرٕ،  اکھ  اوس  سٲقی  بیاکھ  اوس  ژۅچہِ  تُھران۔  تِمن  دۅن  متعلِق  اوس  یہِ  جُرم  تِمن  پٮ۪ٹھ  اوس  یہِ  شُبہٕ  کہ  یِم  ٲسۍ  پادشاہس  زہر  دِتھ  مارُن  یژھان۔  تِموٕے  دۅیو  زَنیٚوووٚن  پنُن  خواب  حضرتِ  یوسفس،  أکۍ  زٔنۍ  دوٚپ  مےٚ  حض  وُچھ  خوابس  اندر  زن  بہٕ  دچھہِ  رس  چیران،  بےزٔنۍ  دوٚپ  مےٚ  حض  وُچھ  زن  بہٕ  کَلس  پٮ۪ٹھ  ژۅچہِ  تُلان،  تِموٕے  ژۅچو  منٛزٕ  جانور  کھیٚوان،  اسہِ  ونتہٕ  حض  امہِ  خوابُک  تعبیر۔  اسہِ  حض  چُھکھ  ژٕ  یِوان  بوزنہٕ  نیکو  کارو  أندرٕ۔

Tahir:
  تہٕ  تِمن  سٍتۍ  سپٕدۍ  زٕ  جوان  تہِ  قٲد  خانس  منٛز  دٲخل۔ تِمَو  منٛزٕ  وۆن  أکۍ،مے٘  وُچھ  پَنُن  پان  (خوابس  منٛز)  زِ  بہٕ  چُھس  (دَچھہِ  منٛزٕ)  شراب  چیٖرِتھ  کڑان  تہٕ  دۅیمۍ  أکۍ  وۆن،مے٘  وُچھ  پَنُن  پان  (خوابس  منٛز)  زِ  بہٕ  چُھس  پننِس  کلس  پیٚٹھ  ژۅچہِ  تُلِتھ،تَمہِ  منٛزٕ  چِھ  جاناوار  کھیٚوان۔  (اے  یوسف!)  اَسہِ  ؤنِو  اَمِیُک  تعبیر، بے  شک  چِھتھ  ژٕ  أسۍ  نیک  لُکو  منٛزٕ  وُچھان

Transliteration:
  Wadakhala maAAahu a<b>l</b>ssijna fatay<u>a</u>ni q<u>a</u>la a<u>h</u>aduhum<u>a</u> innee ar<u>a</u>nee aAA<u>s</u>iru khamran waq<u>a</u>la al<u>a</u>kharu innee ar<u>a</u>nee a<u>h</u>milu fawqa rasee khubzan takulu a<b>l</b><u>tt</u>ayru minhu nabbin<u>a</u> bitaweelihi inn<u>a</u> nar<u>a</u>ka mina almu<u>h</u>sineen<b>a</b>


Athar:
  یوسفؑ  چِھ  ونان،  ییٚتہِ  یُس  کھیٚن  تۅہیہِ  میلان  چُھ،  سُہ  یِنہٕ  برونٹھ  وَنو  بہٕ  تۅہیہِ  یِمن  خوابن  ہُند  تعبیر،  یہِ  چُھ  تِمَو  علمو  منٛز  یِم  میٲنۍ  ربّن  مےٚ  عطا  چِھ  کٔرِمٕتۍ،  پَزر  چُھ  یہِ  زِ  مےٚ  چُھ  تِمن  لُکن  ہُند  طریقہٕ  ترٲوِتھ  یِم  خُدایس  پٮ۪ٹھ  ایمان  چِھنہٕ  انان،  تہٕ  ٲخرتس  چِھ  انکار  کران۔

Mirwaiz:
  حضرتِ  یوسفن  دوٚپُکھ  تۅہیہِ  نِشہِ  کھیٚن  واتنہٕ  برونہہ  کرٕ  بہٕ  بیان  تۅہیہِ  تمہِ  خوابُک  تعبیر،  خوابُک  تعبیر  بیان  کرُن  چُھ  تِموٕے  علمو  أندرٕ  یِم  علم  بہٕ  پنٕنۍ  پروردِگارن  ہیٚچھنووُس  ﴿گۅڈٕ  بوزِو  میون  عقیدٕہ  کیاہ  چُھ﴾،  پٔزۍ  پٲٹھۍ  مےٚ  چُھ  تروومُت  تِمن  لوٗکن  ہُند  دین  تہٕ  مذہب  یِم  نہٕ  پژھ  کران  چھِ  معبودِ  برحقس۔  بیٚیہِ  چھِ  تِم  ٲخرتس  تہِ  اِنکار  کران۔

Tahir:
  یوسفن (علیہ  السلام) وۆن،  یُس  کھیٚن  تۆہیہ  (دۅہے)  چُھو  کھیٚاونہٕ  یِوان  سُہ  آسہِ  نہٕ  تۅہیہِ  نِشہِ  ووتمُت  تہِ  زِ  بہٕ  وَنَو  تۅہیہِ  دۅشوٕنۍ  اَمِیُک  تعبیر  تۅہیہِ  نِشہِ  سُہ  واتنہٕ  برونٛہہ،یہِ  (تعبیر)  چُھ  تِمَو  عٔلِمَو  منٛزٕ  یِم  میٲنۍ  ربّن  بہٕ  ہیٚچھنوومُت  چُھنس۔  بے  شک  چُھ  مے٘  تَمہِ  قومُک  مذہب  (گۅڈٕ  پیٚٹھے)  تروومُت  یِم  اللہ  تعالیٰ  ہس  پیٚٹھ  ایمان  چِھنہٕ  اَنان  تہٕ  تِم  چِھ  ٲخرتٕکۍ  تہِ  منکر۔  

Transliteration:
  Q<u>a</u>la l<u>a</u> yateekum<u>a</u> <u>t</u>aAA<u>a</u>mun turzaq<u>a</u>nihi ill<u>a</u> nabbatukum<u>a</u> bitaweelihi qabla an yatiyakum<u>a</u> <u>tha</u>likum<u>a</u> mimm<u>a</u> AAallamanee rabbee innee taraktu millata qawmin l<u>a</u> yuminoona bi<b>A</b>ll<u>a</u>hi wahum bi<b>a</b>l<u>a</u>khirati hum k<u>a</u>firoon<b>a</b>


Athar:
  پننیٚن  بُزرگن  ابراہیمؑ،  اسحاقؑ  تہٕ  یعقوبؑ  سُند  طریقہٕ  اختیار  کوٚرمُت،  سٲنۍ  کٲم  چَھنہٕ  یہِ  زِ  خُدایس  سٍتۍ  ٹھہراوون  کانٛہہ  شریک،  درحقیقت  چُھ  یہِ  اللہ  تعالیٰ  سُند  فضل  اَسہِ  پٮ۪ٹھ  بیٚیہِ  تمام  انسانن  پٮ۪ٹھ  ﴿زِ  تٔمۍ  چِھنہٕ  أسۍ  پانس  ورٲے  بیٚیہِ  کٲنٛسہِ  ہٕندۍ  بندٕہ  بنٲوِمٕتۍ﴾  مگر  اکثر  لُکھ  چِھنہٕ  شُکر  کران۔

Mirwaiz:
  بہٕ  چُھس  پتہٕ  پتہٕ  پکان  مُتابعت  تہٕ  پیروی  کران  پننین  مالیٚن  بُڈِببن  ہٕندِس  دِینس۔  تِم  گٔے  حضرتِ  ابراہیم  علیہ  السلام،  جدِ  بزرگوار  میون۔  حضرتِ  اسحٰق  علیہ  السلام  بُڈِ  بابہٕ  صٲب  میون۔  حضرتِ  یعقوب  علیہ  السلام  بابہٕ  صٲب  میون  ییٚمہِ  مذہبُک  رُکنِ  اعظم  چُھ،  ہر  گِز  پزِ  نہٕ  أسۍ  کیاہ  بناوون  خداے  سُند  شریک  کانہہ  چیزاہ  کُنہِ  چیزس  اندر،  ییٚمہِ  قسمُک  صحیح  اعتقاد  آسُن  چُھ  خداے  سٕنٛز  بٔڈمہر  بٲنی  تہٕ  بوٚڈ  فضل  اسہِ  پٮ۪ٹھ  تہٕ  بیٚیہِ  سارِنٕے  لوٗکن  پٮ۪ٹھ۔  لیکن  وارِیاہ  لوٗکھ  چھِنہٕ  اتھ  نعمتس  قدر  کران۔  امہِ  کہ  حٲصِل  کرنٕچ  کوٗشش  کران۔

Tahir:
  تہٕ  مے٘  چھے٘  پننِس  مٲلِس  بُڈبب،ابراہیم  تہٕ  اسحاق  تہٕ  یعقوب  (علیہمُ  السلام)  سٕنٛدِ  دینٕچ  پٲروی  کٔرِتھ  تھٲومٕژ، اَسہِ  چُھنہٕ  کانٛہہ  حق  زِأسۍ  کرون  کانٛہہ  چیز  تہِ  اللہ  تعالیٰ  ہس  سٍتۍ  شریک،  یہِ (توحید)  چُھ  اَسہِ  پیٚٹھ  تہٕ  لُکن  پیٚٹھ  اللہ  تعالیٰ  سُنٛد  (خاص)  فضل  البتہ  اکثر  لُکھ  چِھنہٕ  شکرکران۔

Transliteration:
  Wa<b>i</b>ttabaAAtu millata <u>a</u>b<u>a</u>ee ibr<u>a</u>heema wais<u>ha</u>qa wayaAAqooba m<u>a</u> k<u>a</u>na lan<u>a</u> an nushrika bi<b>A</b>ll<u>a</u>hi min shayin <u>tha</u>lika min fa<u>d</u>li All<u>a</u>hi AAalayn<u>a</u> waAAal<u>a</u> a<b>l</b>nn<u>a</u>si wal<u>a</u>kinna akthara a<b>l</b>nn<u>a</u>si l<u>a</u> yashkuroon<b>a</b>


Athar:
  اے  زندان  کیو  سٲتھیو،  توٚہۍ  سوٗنچتو  پانے  زِ  واریاہ  متفرق  ﴿الگ  الگ﴾  ربّ  چھا  بہتر،  کِنہٕ  سُہ  اکھ  اللہ  تعالیٰ  یُس  سارِنٕے  پٮ۪ٹھ  غٲلِب  چُھ؟

Mirwaiz:
  اے  میانیو  قٲد  خانہٕ  کیٚو  دۅیو  رفیقو،  توٚہۍ  ؤنِتو  کیاہ  وارِیاہ  معبود  آسٕنۍ  الگ  الگ  چھا  رُت  کِنہٕ  کُنے  معبود  آسن،  یُس  قوت  وول  چُھ۔  امیُک  جواب  چُھ  ظٲہر  کہ  کُنے  معبود  چُھ  رُت۔

Tahir:
  اے  میانہِ  قٲد  خانہٕ  کیو  دۅشوٕیَوسٲتھِیو!  (ؤنِو)  کیا  بیۆن  بیۆن  واریاہ  معبود  چھا  بہتر  کِنہٕ  اَکھ  اللہ  تعالیٰ  یُس  سارِنٕے  پیٚٹھ  غٲلب  چُھ؟

Transliteration:
  Y<u>a</u> <u>sah</u>ibayi a<b>l</b>ssijni aarb<u>a</u>bun mutafarriqoona khayrun ami All<u>a</u>hu alw<u>ah</u>idu alqahh<u>a</u>r<b>u</b>


Athar:
  سُہ  ترٲوِتھ  یِہنٕز  توٚہۍ  عبادت  کران  چِھو،  تِم  چِھنہٕ  امہِ  ورٲے  کِہِنۍ  زِ  بس  چِھ  کینٛہہ  ناو،  یِم  تۅہیہِ  تہٕ  تُہندیو  آباو  اجدادَو  چِھ  تھٲوِمٕتۍ،  خُداین  کٔر  نہٕ  یِہندِ  خٲطرٕ  کانٛہہ  سَنَد  نٲزِل،  فرماں  روائی  ہُند  اقتدار  چُھنہٕ  خُدایس  ورٲے  کٲنٛسہِ  ہٕندِ  خٲطرٕ،  تٔمۍ  سُند  حکم  چُھ  زِ  خۅد  تس  ورٲے  مہ  کٔرِو  بیٚیہِ  کٲنٛسہِ  ہٕنز  عبادت۔  یۅہے  چُھ  زندگی  ہُند  اصلی  سیوٚد  طریقہٕ،  مگر  اکثر  لُکھ  چِھنہٕ  زانان۔

Mirwaiz:
  توٚہۍ  چھِو عبادت  کران  خدایس  ورٲے  مگر  کینژھن  ناون  ہٕنٛز  یِم  تۅہیہِ  بیٚیہِ  تُہٕندیو  مالیو  بُڈِ  ببو  تھٲوِ  مٕتۍ  چھِ  کینژھن  پۅتلین  مُقرر  کٔرِتھ،  اللہ  تعالیٰ  ہن  چھَنہٕ  سوزمٕژ  تِہٕندِ  معبود  آسنٕہ  خٲطرٕ  کانہہ  دلیلاہ،  نہ  عقلی  نہ  نقلی،  کُنہِ  کامہِ  ہٕندِ  حُکم  دِنُک  اختیار  چُھنہٕ  کٲنسِہ  خدایس  ورٲے،  تٔمۍ  چُھ  حُکُم  کوٚرمُت  یی  زِ  کٲنسہِ  ہٕنٛز  عبادت  مہ  کٔرِو  مگر  تِہٕنزٕے  یٲژ۔  اتھ  حُکمس  پٮ۪ٹھ  گژِھہ  عمل  کرٕنۍ،  یۅہے  چُھ  یعنی  اللہ  تعالیٰ  ہٕے  مخصوص  کوٚرُن  توحیدو  عبادت  سٍتۍ  راہِ  راست  تہٕ  سیٚز  وتھ۔  مگر  وارِیاہ  لوٗکھ  چھِنہٕ  زانان۔  یہِ  کتھ  چھِنہٕ  اختیارکران۔

Tahir:
  تۆہۍ  چِھو  نہٕ  (درحقیقت)  اللہ  تعالیٰ  ہس  وَرٲے  کٲنسہِ  ہٕنز  عبادت  کران  مگر  کینٛژھن  ناوَن  ہٕنز  یِم  تۅہیہِ  پانہٕ  تہٕ  تُہٕندیٚو  مٲلیو  بُڈِ  ببو  (پانے)  چِھ  تھٲوِمٕتۍ،اللہ  تعالیٰ  ہَن  چھَنہٕ  تِہٕنز  کانٛہہ  سندنٲزل  کٔرمٕژ۔حُکمُک  اختیار  چُھ  صرف  اللہ  تعالیٰ  ہس،تٔمی  چُھ  حکم  فرموومُت  زِتۆہۍ  مَہ  کٔرِو  تس  وَرٲے  کٲنسہِ  ہٕنز  عبادت،یٔہے  چھے٘  سیٚز  وَتھ  (صحیح  دین)  مگر  اکثر  لُکھ  چِھنہٕ  زانان۔

Transliteration:
  M<u>a</u> taAAbudoona min doonihi ill<u>a</u> asm<u>a</u>an sammaytumooh<u>a</u> antum wa<u>a</u>b<u>a</u>okum m<u>a</u> anzala All<u>a</u>hu bih<u>a</u> min sul<u>ta</u>nin ini al<u>h</u>ukmu ill<u>a</u> lill<u>a</u>hi amara all<u>a</u> taAAbudoo ill<u>a</u> iyy<u>a</u>hu <u>tha</u>lika a<b>l</b>ddeenu alqayyimu wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Athar:
  اے  زندان  کیو  ساتھیو،  تُہندِ  خوابُک  تعبیر  چُھ  یہِ  زِ  تۅہیہِ  منٛزٕ  چاوِ  اکھ  پننِس  رب  ﴿شاہ  مصرس﴾  شراب،  ﴿آیت  نمبر  33  ہس  سٍتۍ  اگر  یہِ  آیت  پرنہٕ  یِیہِ،  تیٚلہِ  چُھ  پے  لگان  زِ  ییٚلہِ  حضرت  یوسف  علیہ  السلامن  ووٚن،  میون  ربّ،  امہِ  نِشہِ  اوس  مُراد  اللہ  تعالیٰ  سٕنز  ذات،  تہٕ  ییٚلہِ  شاہِ  مصرٕ  سٕندِس  غلامَس  ووٚنُکھ  زِ  ژٕ  چاوہن  پنُن  ربّ  شراب،  اَمہِ  نِشہِ  اوس  مُراد  شاہِ  مصر،  تِکیازِ  سُہ  اوس  مصرٕ کِس  بادشاہ سٕے  پنُن  ربّ  سمجھان۔﴾  روٗد  بیاکھ  سُہ  یِیہِ  پھانسہِ  کھالنہٕ،  تہٕ  جاناوار  کھیٚن  تِکہِ  تِکہِ  تٔمۍ  سُند  کلہٕ۔  سپُد  فٲصلہٕ  تمہِ  کتھہِ  ہُند  یۅسہٕ  توٚہۍ  پٕرٛژھان  ٲسِو۔

Mirwaiz:
  اے  میانیو  قٲد  خانہٕ  کیٚو  رفیقو،  تۅہیہِ  أندرٕ  یُس  اکھ  شخص  پادشاہس  شراب  اوس  چاوان،  سُہ  سپدِ  جُرمہٕ  نِشہِ  بری۔  توپتہٕ  سپدِ  پننہِ  کامہِ  پٮ۪ٹھ  بیٚیہِ  بحال۔  توپتہٕ  ہیٚیہِ  سُہ  بیٚیہِ  پننِس  مٲلکس  شراب  چاونٕچ  کٲم  کرٕنۍ،  ووٚنۍ  یُس  بیاکھ  زوٚن  چُھ  یُس  پادشاہ  سُند  باورچی  تہٕ  ژۅچہِ  تُھر  وُن  اوس  تٔمِس  پٮ۪ٹھ  سپدِ  جُرم  ثٲبِت۔  توپتہٕ  ییہِ  سُہ  پھہہِ  دِنہٕ۔  توپتہٕ  کھیٚن  جانور  تٔمۍ  سٕندِ  کلُک  کوڈ،  یہِ  فٲصلہٕ  چُھ  آمُت  کرنہٕ  خداے  سٕندِ  طرفہٕ۔  یمیُک  توٚہۍ  پرژھان  چھِو۔  اتھ  سپدِ  نہٕ  ادلہٕ  بدل۔

Tahir:
  اے  میانہِ  قٲد  خانہٕ  کیو  دۅشوٕیو  سٲتھِیو!تۅہیہِ  منٛزٕ  چُھ  أکھ  (یمۍسٕنٛدِ  خوابُک  تعبیر  یہِ  چُھ  زِ  سُہ)  آسہِ  پننِس  مرُبی  یس  (یعنی  بادشاہس)  شراب  چاوان  تہٕ  روٗد  وۅنۍ  دۆیُم  (ییٚمۍ  کلس  پیٚٹھ  چھے٘  ژۅچہِ  وُچھمَژٕ)  سُہ  یِیہِ  پھہہِ  کھالنہٕ  پتہٕ  کھیٚن  جاناوار  تٔمۍ  سٕنٛدِ  کلہٕ  پیٚٹھہٕ (تِکہِ  تِکہِ  ماز)،  (یقینا)  آو  فٲصلہٕ  کرنہٕ  یَتھ  متعلق  تۆہۍ  پٕۯژھان  چِھو۔

Transliteration:
  Y<u>a</u> <u>sah</u>ibayi a<b>l</b>ssijni amm<u>a</u> a<u>h</u>adukum<u>a</u> fayasqee rabbahu khamran waamm<u>a</u> al<u>a</u>kharu fayu<u>s</u>labu fatakulu a<b>l</b><u>tt</u>ayru min rasihi qu<u>d</u>iya alamru alla<u>th</u>ee feehi tastaftiy<u>a</u>n<b>i</b>


Athar:
  پتہٕ  یَس  متعلق  خیال  اوس  زِ  سُہ  گژِھہ  تِمو  منٛز  یلہٕ،  تَس  ووٚن  یوسف  علیہ  السلامن  زِ،  پننِس  ربّ  ﴿شاہِ  مصرس﴾  نِشہِ  کٔرۍ  زِ  میٲنۍ  ذِکر۔  مگر  شیطانن  تروٚو  سُہ  تِتھس  غفلتس  منٛز  زِ  تَس  گٔیہِ  پننِس  ربّ  ﴿شاہِ  مصرس﴾  نِشہِ  تٔمۍ  سٕنز  ذِکر  کرٕنۍ  مٔشِتھ،  تہٕ  یوسفؑ  روٗد  کینٛژھن  ؤرِیَن  جیل  سٕے  منٛز۔

Mirwaiz:
  توپتہٕ  ووٚن  حضرتِ  یوسفن  یمو  دۅیو  أندرٕ  تس  شخصس  یس  نجات  لبُن  اوس  تِہٕندٕ  گُمانہٕ،  میون  تذکرٕہ  کوٚرُتھ  ژےٚ  پننِس  آغس  تہٕ  مٲلکس  نِشہِ  ییٚلہِ  ژٕ  تس  نِشہِ  واتکھ  کہ  قٲد  خانس  منٛز  چُھ  اکھ  شخصاہ  بے  قصور،  پس  مٔشروو  تس  شیطانن  آغس  نِشہِ  حضرتِ  یوسفُن  حال  بیان  کرُن،  تمہِ  مۅکھہٕ  رود  حضرتِ  یوسُف  قٲد  خانسٕے  اندر  کینژھن  ؤرِین۔

Tahir:
  تہٕ  یوسفن (علیہ  السلام) وۆن  تس  شخصس  یُس  تِمن  دۅشوٕنۍ  منٛز  یَلہٕ  گژھن  وول  زونُن  زِ  پننِس  بادشاہس  نِشہِ  کٔرۍ  زِ  میٲنۍ  ذکر (بنان  چُھ  تس  پیٚیہِ  یاد  زِ  بیاکھ  اَکھ  بے  گناہ  تہِ  چُھ  قٲدس  منٛز) مگر  شیطانن  مٔشرٲو  تس  پننِس  بادشاہس  نِشہِ  (سۅ)  ذکر  کرٕنۍ،  نتیجہ  دۯاو  زِ  یوسف  (علیہ  السلام)  روٗدۍ  واریاہن  ؤرِین  تام  قٲد  خانس  منٛز (بند)۔

Transliteration:
  Waq<u>a</u>la lilla<u>th</u>ee <i><u>th</u></i>anna annahu n<u>a</u>jin minhum<u>a</u> o<u>th</u>kurnee AAinda rabbika faans<u>a</u>hu a<b>l</b>shshay<u>ta</u>nu <u>th</u>ikra rabbihi falabitha fee a<b>l</b>ssijni bi<u>d</u>AAa sineen<b>a</b>


Athar:
  اکہِ  دۅہ  چُھ  بادشاہ  ونان  ﴿منٛزباگ  چُھ  کینٛژھن  ؤرِیَن  ہٕندِ  قٲد کہِ  وقتُک  حال  أتی  ترٲوِتھ  وۅنۍ  بیان  تتھ  مقامس  سٍتۍ  جورنہٕ  یِوان،  ییٚتہِ  پٮ۪ٹھہٕ  حضرت  یوسف  علیہ  السلامن  ہُند  دُنیٲوی  عروج  شروع  سپُد﴾  مےٚ  چُھ  خوابس  منٛز  وُچھمُت  زِ  ستھ  مۅچہِ  گٲو  چھےٚ،  یِمن  چھےٚ  ستھ  لاغر  گٲو  کھیٚوان،  تہٕ  اناجِکۍ  ستھ  ہیٚلۍ  چِھ  سبز  تہٕ  باقی  ستھ  چِھ  ہوٚکِھمٕتۍ،  اے  اہلِ  دربار،  مےٚ  ؤنَو  اَمہِ  خوابُک  تعبیر،  اگر  توٚہۍ  خوابن  ہُند  مطلب  چِھو  سمجھان۔

Mirwaiz:
  مِصرٕکۍ  پادشاہن  دوٚپ  مےٚ  وُچھ  خواب۔  سٲرِی  اراکینِ  سلطنت  کٔرِن  جمع،  مےٚ  وُچھ  خوابس  اندر  ستھ  ﴿7﴾  گاوٕ  ویٚچھہِ  ویٚچھہِ۔  تِمنٕے  کھیٚوان  ستھ  ﴿7﴾  گاوٕ  ہۅچھمژٕ  تہٕ  لاغر،  بیٚیہِ  وُچھِم  ستھ  ﴿7﴾  ہیٚلۍ  غلٕکۍ  سبٕز  تازٕہ  بیٚیہِ  ستھ  ﴿7﴾  ہیٚلۍ  ہوٚکھِمٕتۍ۔  تِمے  ولنہٕ  یِوان  سر  سبٕز  ستن  ہیٚلین  توپتہٕ  تِم  تہِ  ہوٚکھِتھ  گژھان،  اے  دربارِیو  بیان  کٔرِو  میانہِ  خوابُک  تعبیر  چھِوہے  توٚہۍ  خوابن  ہُند  تعبیر  زانان۔

Tahir:
  تہٕ  (اَکہِ  دۅہ)  وۆن  بادشاہنٛ،  مے٘  چھے٘  (خوابس  منٛز)  ستھ  مۅچہِ  تازٕہ  گٲو  وُچھمَژٕ،تِمن  چھے٘  ستھ  لاغر  تہٕ  زٲوِجہِ  گٲو  کھیٚوان  بیٚیہِ  (وُچِھم)  ستھ  سبز  ہیٚلۍ  تہٕ  باقی  (ستھ)  خشک،  اے  درباریو!  مے٘  دِیِو  میانہِ  خوابُک  جواب  اگر  تۆہۍ  خوابُک  تعبیر  زانان  چِھو۔

Transliteration:
  Waq<u>a</u>la almaliku innee ar<u>a</u> sabAAa baqar<u>a</u>tin sim<u>a</u>nin yakuluhunna sabAAun AAij<u>a</u>fun wasabAAa sunbul<u>a</u>tin khu<u>d</u>rin waokhara y<u>a</u>bis<u>a</u>tin y<u>a</u> ayyuh<u>a</u> almalao aftoonee fee ruy<u>a</u>ya in kuntum li<b>l</b>rruy<u>a</u> taAAburoon<b>a</b>


Tahir: تِمَو وۆن، (یِم) چِھ پریشان خواب تہٕ أسۍ چِھنہٕ پریشان خوابن ہُنٛد تعبیر زانان۔
Athar:
  لُکو  ووٚن،  یِمہٕ  چھےٚ  پریشان  خوابن  ہٕنزٕ  کتھہٕ،  تہٕ  أسۍ  چِھنہٕ  امہِ  قسمہٕ کیٚن  خوابن  ہُند  تعبیر  زانان۔

Mirwaiz:
  تِمو  دوٚپُس  یِم  چھِ  پریشان  خیالات۔  أسۍ  چھِنہٕ  امہِ  قٔسمٕکین  خوابن  ہُند  تعبیر  کینہہ  زانان  کیازِ  اسہِ  چھےٚ  مُلکی  انتظام  کرنٕچ  مہارت،  تعبیرِ  خواب  بیان  کرنٕچ  مہارت  چھنہٕ  اسہِ۔

Transliteration:
  Q<u>a</u>loo a<u>d</u>gh<u>a</u>thu a<u>h</u>l<u>a</u>min wam<u>a</u> na<u>h</u>nu bitaweeli ala<u>h</u>l<u>a</u>mi biAA<u>a</u>limeen<b>a</b>


Athar:
  یِمو  دۅیو  قٍدیو  منٛزٕ  یُس  شخص  بچومُت  اوس،  تہٕ  تَس  پیٚیہِ  وۅنۍ  واریاہہِ  کٲلۍ  کَتھ  یاد،  تہٕ  تٔمۍ  ووٚن،  بہٕ  وَنو  تۅہیہِ  حضراتن  اَمِچ  تٲویل،  مےٚ  سوٗزِو  ﴿قٲد  خانس  منٛز  یوسف  علیہ  السلامس  نِشہِ﴾۔

Mirwaiz:
  توپتہٕ  دوٚپ  تٔمۍ  شخصن  یُس  قٲد  خانہٕ  منٛزٕ  مۅکلیو  مُت  اوس،  مُقدمس  منٛز  بری  سپُد  مُت  اوس،  پادشاہس  نِشہِ  بیٚیہِ  ووتمُت  اوس  تِمو  دۅیو  زنیٚو  أندرٕ  یِم  قٲد  خانس  منٛز  حضرتِ  یوسفس  سٍتۍ  ٲسۍ،  تس  پیٚیہِ  ژیٚتس  وارِیاہ  کٲلۍ  حضرتِ  یوسف  سٕنٛز  وصیت  یۅسہٕ  تِمو  قٲد  خانہٕ  منٛزٕ  نیر  نہٕ  کہ  وقتہٕ  کٔرمٕژ  ٲسہَس۔  تٔمۍ  دوٚپ،  بہٕ  ونو  تۅہیہِ  تعبیر  مےٚ  دِیو  توٚہۍ  اِجازت  قٲد  خانس  تانۍ  گژھنُک۔  تِمو  دیُتہس  اِجازت  تہٕ  سُہ  آو  حضرتِ  یوسفس  نِشہِ،  عرض  کوٚرُن۔

Tahir:
  تہٕ  تٔمۍ  شخصن  یُس  تِمن  دۅشوٕنۍ  منٛزیلہٕ  اوس  گۆمُت  وۆن،تہٕ  (وۅنۍ) پیۆو  تس  واریاہہِ  کٲلۍ (یوسف  علیہ  السلامس  سٍتۍ  کرنہٕ  آمُت  وعدٕہ) یاد  بہٕ  وَنو  تۅہیہِ  اَمِیُک  تعبیر  لہٰذا  سوٗزِو  تۆہۍ  مے٘ (یوسف  علیہ  السلامس  نِشہِ)۔

Transliteration:
  Waq<u>a</u>la alla<u>th</u>ee naj<u>a</u> minhum<u>a</u> wa<b>i</b>ddakara baAAda ommatin an<u>a</u> onabbiokum bitaweelihi faarsiloon<b>i</b>


Athar:
  سُہ  گوٚو  تہٕ  ووٚنُن،  یوسف  اے  پٔزیارِ  ﴿دراصل  چُھ  لفظ   صدیق   ورتاونہٕ  آمُت،  یُس  عربی  زبٲنۍ  منٛز  پزرس  تہٕ  راست  بٲزی  ہٕندِس  تھدِ  پایہِ  کِس  مرتَبس  خٲطرٕ  ورتاونہٕ  چُھ  یِوان۔  امہِ  سٍتۍ  ہیکو  یہِ  اندازہ  کٔرِتھ  زِ  قٲدٕ  خانہٕ  کِس  وقتس  منٛز  کِیُتھ  سوٚن  اثر  اوس  أمۍ  شخصن  حضرت  یوسف  علیہ  السلامن  ہٕندِ  سیرت  نِشہِ  روٚٹمُت،  تہٕ  یہِ  اثر  کوٗتاہ  راسخ  اوس  واریاہ  وقت  گزرنہٕ  پتہٕ  تہِ﴾  مےٚ  وَن  اَمہِ  خوابُک  مطلب  زِ  ستھ  مۅچہِ  گٲو  چھےٚ،  یِمن  ستھ  لاغر  گٲو  چھےٚ  کھیوان،  تہٕ  ستھ  ہیٚلۍ  چِھ  سبز  تہٕ  ستھ  چِھ  ہوٚکِھمٕتۍ،  تاکہ  بہٕ  گژٕھہ  تِمن  لُکن  نِشہِ  واپس،  تہٕ  شاید  زِ  تِمن  لگہِ  پَے۔  ﴿یعنی  چٲنۍ  قدٕر  تہٕ  رۅتبہٕ  زانن،  تہٕ  تِمن  سپدِ  احساس  زِ  کمہِ  پایُک  اِنسان  کتہِ  چُھ  تِمو  بند  تھوومُت،  تہٕ  یِتھہٕ  پٲٹھۍ  میلہِ  مےٚ  پنُن  وعدہ  پوٗرٕ  کرنُک  موقع،  یُس  مےٚ  ژےٚ  سٍتۍ  قٲد  کہ  وقتہٕ  کوٚرمُت  اوس﴾

Mirwaiz:
  اے  حضرتِ  یوسُف  توٚہۍ  حض  چھِو  سٮ۪ٹھاہ  پوٚز  تہٕ  صحیح  تعبیر  کرٕوٕنۍ،  اسہِ  کٔرۍ  تو  بیان  ییٚمہِ  خوابُک  تعبیر  کہ  ستن  ویٚچھن  گاون  چھےٚ  ﴿7﴾  ہۅچھمژٕ  گاوٕ  کھیٚوان۔  بیٚیہِ  چھِ  ستھ  ہیٚلۍ  سبز  تہٕ  ستھ  ہیٚلۍ  ہوٚکھِمٕتۍ۔  تِم  ستھ  ہیٚلۍ  چھِ  تِمن  ستن  ہیٚلیٚن  ولنٕہ  سٍتۍ  ہۅکھراوان۔  یی  چُھ  اکھ  شخصاہ  خوابس  مںٛز  وُچھان۔  توٚہۍ  فرمٲوِو  امیُک  تعبیر،  یُتھ  بہٕ  واپس  گژھہٕ  ہا  تِمن  لوٗکن  کُن  یِمو  بہٕ  سوٗزمُت  چُھس۔  یِمن  بہٕ  تھیکِتھ  آمُت  چُھس  یُتھ  تِمن  امیُک  تعبیر  معلوم  سپدِ۔  تمِی  ذریعہ  سپدِ  تِمن  تُہٕنز  حقیقتِ  کمال  معلوم۔

Tahir:
  (سُہ  ییٚلہِ  قٲد  خانس  منٛز  ووت  تہٕ  لۆگ  وَننہِ،)  اے  یوسف،  اے  پٔزِیارِ!تۆہۍ  ؤنِو  اَسہِ  (اَمہِ  خوابُک)  تعبیر  زِ  ستھ  مۅچہِ  پھِلہٕ  گٲو  چھے٘  یِمن  ستھ  زٲوِجہِ  گٲو  کھیٚوان  چھے٘،بیٚیہِ  چِھ  ستھ  سبز  ہیٚلۍ  تہٕ  ستھ  خشک  تاکہ  بہٕ  گژٕھہ  (یہِ  تعبیر  ہیٚتھ)  واپس  لُکن  نِشہِ  بنان  چُھ  زِ  تِمن  لگہِ  تُہٕند  (بجرُک  تہٕ  تھزرُک)  پَے۔

Transliteration:
  Yoosufu ayyuh<u>a</u> a<b>l</b><u>ss</u>iddeequ aftin<u>a</u> fee sabAAi baqar<u>a</u>tin sim<u>a</u>nin yakuluhunna sabAAun AAij<u>a</u>fun wasabAAi sunbul<u>a</u>tin khu<u>d</u>rin waokhara y<u>a</u>bis<u>a</u>tin laAAallee arjiAAu il<u>a</u> a<b>l</b>nn<u>a</u>si laAAallahum yaAAlamoon<b>a</b>


Athar:
  یوسفؑ  چِھ  ونان،  ستن  ؤرِین  روٗزِو  لگا  تار  توٚہۍ  زمیندٲری  کران،  اتھ  دوران  یِم  فصل  توٚہۍ  لوٗنِو،  تمہِ  منٛزٕ  کٔڑِو  بس  کمٕے  حصہ،  یُس  تۅہیہِ  خۅراک  رٔنگۍ  بکار  لگہِ،  تہٕ  باقی  تھٲوِو  ہیٚلیو  سان  ﴿ہیٚلہِ نٕے  منٛز﴾۔

Mirwaiz:
  حضرتِ  یوسفن  دوٚپُس  توٚہۍ  ؤوِو  وارٕ  پٲٹھۍ  غلہٕ  ستن  ؤرِین  پوٚتُس  پتھ،  پس  یہِ  کینژھاہ  توٚہۍ  لوٚنِو  تہِ  سورُے  تھٲوِو  ہیٚلنٕے  منٛز  جمع  کٔرِتھ۔  مگر  نہٕ  کم  کینژھاہ  یُس  تۅہیہِ  کھیٚنس  پوشہِ۔

Tahir:
  یوسفن (علیہ  السلام) وۆن،  تۆہۍ  کٔرِو  ہمیشہ  کہ  عادت  مطٲبق  لگاتار  ستن  ؤرِین  زمیندٲری  پتہٕ  یُس  زراعت  تۆہۍ  لونان  ٲسِو  سُہ  ٲسۍ  زیون  تَمہِ  کیوہیٚلیو  سان  (ذخیرٕہ  کٔرِتھ)  تھاوان  البتہ  کمٕے  کینہہ  (کٔڑۍزیٚو)  یُس  تۆہۍ  (پرتھ  ؤرِیہِ)  کھیٚیِو۔

Transliteration:
  Q<u>a</u>la tazraAAoona sabAAa sineena daaban fam<u>a</u> <u>h</u>a<u>s</u>adtum fa<u>th</u>aroohu fee sunbulihi ill<u>a</u> qaleelan mimm<u>a</u> takuloon<b>a</b>


Athar:
  پتہٕ  یِن  ستھ  ؤرۍ  بڈٕ  سخت،  تمہِ  وقتہٕ  یِیہِ  سُہ  سورُے  اناج  کھیٚنہٕ،  یُس  توٚہۍ  تمہِ  وقتہٕ  خٲطرٕ  جمع  کٔرِو۔  اگر  کینٛہہ  بچہِ،  سُہ  بچہ  تی  یُس  تۅہیہِ  رٔژھرٲوِتھ  آسیو  تھوومُت۔

Mirwaiz:
  توپتہٕ  یِن  بیٚیہ  ستھ  ﴿7﴾  ؤرِی  سٮ۪ٹھاہ  سختی  ہٕنٛدۍ  تہٕ  قحطکۍ،  تِم  ستھ  ﴿7﴾  ؤرِی  کھیٚن  تتھ  غلس  یُس  تۅہیہِ  جمع  کٔرِتھ  تھومُت  آسیٚو  ذخیرٕہ  کٔرِتھ  یِمن  سختی  ہٕندین  ستن  ؤرِین  ہٕندِ  خٲطرٕ  مگر  نہ  سُہ  حصہٕ  یُس  توٚہۍ  مخصوص  تھٲوِو  بیالہِ  خٲطرٕ۔  ستو  گاوو  تہٕ  ستو  ہیٚلیٚو  أندرٕ  چُھ  اِشارٕہ  یِمنٕے  ستن  ؤرِین  کُن۔

Tahir:
  پتہٕ  یِن  اَمہِ  پتہٕ  ستھ  (ؤری)  سیٚٹھاہ  سخت  (خشک  سٲلی  ہٕنٛدۍ)  تِم  کھیٚن  تَتھ  (ذخیرس)  یُس  تۆہۍ  تِہِندِخٲطرٕ  گۅڈٕ  ٲسوٕ  جمع  روٗدِمٕتۍ  کران  البتہ  کم  کینٛژھاہ  (بچہِ)  یُس  تۆہۍ  رٔژھرٲوِتھ  تھٲوِو۔

Transliteration:
  Thumma yatee min baAAdi <u>tha</u>lika sabAAun shid<u>a</u>dun yakulna m<u>a</u> qaddamtum lahunna ill<u>a</u> qaleelan mimm<u>a</u> tu<u>hs</u>inoon<b>a</b>


Athar:
  اَمہِ  پتہٕ  واتہِ  بیٚیہِ  اکھ  ؤری  تِیُتھ،  یتھ  منٛز  بارانِ  رحمت  سٍتۍ  لُکن  ہُند  فریاد  یِیہِ  بوزنہٕ،  تہٕ  تِم  چیٖرن  رس۔

Mirwaiz:
  تمہِ  پتہٕ  ییہِ  اکھ  ؤرِیاہ،  تتھ  منٛز  ییہِ  لوٗکن  پٮ۪ٹھ  روٗد  تراونہٕ  کٲفی۔  تتھ  ؤرِیس  منٛز  چیرن  لوٗکھ  میوَن  ہُند  رس  یتھ  شراب  تیار  کرن۔  یہِ  تعبیر  ییٚلہِ  بوٗز  پادشاہن  سُہ  گو  خۅش  چِنانچہِ۔

Tahir:
  پتہٕ  یِیہِ  اَمہِ  پتہٕ  تِیُتھ  اَکھ  ؤری  یَتھ  منٛز  لُکن  یِیہِ  (ٹھیک  پٲٹھۍ) بٲرش  دِنہٕ  تہٕ (تَمہِ  ؤرِیہِ  نیرن  تیٖتۍ  میوٕہ  زِ) لُکھ  چیٖرن  تَتھ  منٛز (میون  ہُنٛد) رس۔

Transliteration:
  Thumma yatee min baAAdi <u>tha</u>lika AA<u>a</u>mun feehi yugh<u>a</u>thu a<b>l</b>nn<u>a</u>su wafeehi yaAA<u>s</u>iroon<b>a</b>


Athar:
  بادشاہن  ووٚن  سُہ  أنیوٗن  مےٚ  نِش،  مگر  ییٚلہِ  شٲہی  قٲصد  یوسف  علیہ  السلامس  نِشہِ  ووت،  تٔمۍ  ووٚن،  پننِس  ربّس  نِشہِ  گژھ  واپس،  تہٕ  تَس  پٕرژھ  زِ  تِمن  مستوٗراتن  ہُند  معاملہ  کیا  چُھ،  یِمو  پنٕنۍ  اتھہٕ  ژٔٹِمٕتۍ  ٲسۍ؟  میون  ربّ  چُھ  تِہنزِ  مکٲری  نِشہِ  باخبر۔

Mirwaiz:
  پادشاہن  کوٚر  حُکم  یہِ  تعبیر  کرٕوُن  شخص  دِیُون  مےٚ  أنِتھ۔  بہٕ  وُچھہن  یہِ  کُس  صاحب  چُھ،  پس  ییٚلہِ  تِمن  نِشہِ  پادشاہ  سُند  قٲصِد  آو  پیغام  ہیٚتھ  تِمو  دوٚپُس  ژٕ  گژھ  واپس  پننِس  مٲلکس  نِشہِ۔  تس  پٕرژھ  گۅڈٕ  کیاہ  تس  چھا  معلوم  تِمن  زنانن  ہُند  حال  یِمو  بہٕ  وُچھِتھ  پنٕنۍ  اتھہٕ  ژچاے۔  پٔزۍ  پٲٹھۍ  میٲنِس  خدایس  چُھ  تِہُند  مکر  تہٕ  فریب  پوٗرٕ  معلوم۔  تِمن  زنانن  أنِن  ناد  دِتھ  تِمن  پٕرژِھن  میون  حال۔  بہٕ  چُھسا  بےٚ  قصور  کِنہٕ  مےٚ  چُھ  کانہہ  قصوٗراہ  چِناںچہِ۔

Tahir:
  تہٕ  (یہِ  تعبیر  بوٗزِتھٕے)  وۆن  بادشاہن،  یوسف  (علیہ  السلام)  أنِیون  (فوراً)  مے٘  نِش،وۅنۍ  ییٚلہِ  یوسفس (علیہ  السلام) نِشہِ  قٲصدآو  تِمَو  وۆنٛ،  پننِس  بادشاہس  نِشہِ  گژھ  واپس  تہٕ  تس  پٕۯژھ  (یہِ  زِ)  تِمن  زنانن  ہُنٛد  کیا  حال  چُھ  (وۅنۍ)  یِمَو  پنٕنۍ  اَتھہٕ  ٲسۍ  ژٔٹِمٕتۍ؟  بے  شک  چُھ  میون  ربّ  تِہُنٛد  مکروفریب  وارٕ  پٲٹھۍ  زانن  وول۔

Transliteration:
  Waq<u>a</u>la almaliku itoonee bihi falamm<u>a</u> j<u>a</u>ahu a<b>l</b>rrasoolu q<u>a</u>la irjiAA il<u>a</u> rabbika fa<b>i</b>salhu m<u>a</u> b<u>a</u>lu a<b>l</b>nniswati all<u>a</u>tee qa<u>tt</u>aAAna aydiyahunna inna rabbee bikaydihinna AAaleem<b>un</b>


Athar:
  اتھ  پٮ۪ٹھ  کوٚر  بادشاہن  تِمن  مستوراتن  نِشہِ  دریافت،  تُہُند  کیا  تجربہٕ  چُھ  تمہِ  وقتُک،  ییٚلہِ  تۅہیہِ  یوسفؑ  پھساونٕچ  کوشش  ٲسٕو  کٔرمٕژ؟  سارِوٕے  ووٚن  یک  زبان،  حا  شا  اللہ  ﴿پناہ  خداے  سُند﴾،  اَسہِ  وُچھ  نہٕ  تَس  منٛز  بدی  ہٕنٛز  اَکھ  رَژھ  تہِ۔  عزیز  سٕنزِ  خاندارِنہِ  ووٚن،  وونۍ  چُھ  حق  درٛامُت  نوٚن،  سۅ  ٲسٕس  بٕے،  ییٚمۍ  سُہ  پھِسلاونٕچ  کوٗشش  ٲس  کٔرمٕژ،  بے شک  چُھ  سُہ  بِالکل  پٔزِیور۔

Mirwaiz:
  پادشاہن  انہٕ  ناوِ  تِم  سارے  زنانہٕ  ناد  دِتھ۔  توپتہٕ  پُرٛژھنکھ  کیاہ  کیفیت  چھےٚ  تُہٕنٛز  ییٚلہٕ  توٚہۍ  تمبلاوان  ٲسِیوٗن  حضرتِ  یو  سُف  پننہِ  پانہٕ  خٲطرٕ،  کیاہ  تۅہیہِ  وُچھوٕ  تمہِ  ساعتہٕ  حضرتِ  یو  سُف  تۅہیہِ  کُن  مٲیل  سپدان،  سارِوٕے  زنانو  دوٚپ  خدا  چُھ  مُنزہ  تہٕ  پاک۔  اسہِ  وُچھ  نہٕ  حضرتِ  یوسفس  منٛز  کانہہ  خرٲبیاہ  کانہہ  عٲباہ۔  سُہ  چُھ  بالکل  پاک،  عزیزِ  مِصر  سٕنٛزِ  زنانہِ  ﴿زُلیخایہِ﴾  یۅسہٕ  تمہِ  ساعتہٕ  حٲضرِ  ٲس  تہِ  ووٚن۔  پٔزکتھ  سپدِ  وۅنۍ  سارنٕے  پٮ۪ٹھ  روشن،  واقعی  بٕے  ٲسٕس  تِمن  اتہٕ  گتھ  کران  پنٕنۍ  خوٲہش  تہٕ  مطلب  تِمن  نِشہِ  پورٕ  کرنہٕ  خٲطرٕ  بیٚیہِ  تِہُند  دِل  پانس  کُن  پھِرنہٕ  خٲطرٕ  کوشِش  کران،  تِم  چھِ  بےٖشک  پوٚز  ونہٕ  وٕنیو  أندرٕ۔  تِمو  فرموو  گۅڈنی  ﴿۔۔۔۔۔۔﴾  تِی  چُھ  پوٚز۔  بٕے  ٲسٕس  کوشِش  کران  تِم  پانس  کُن  مٲیِل  کرنٕچ۔  مگر  بہٕ  سپزٕس  تتھ  اندر  ناکام۔  یہِ  سٲرٕے  کاروٲیی  تفتیشٕچ  ییٚلہِ  قٲصدن  حضرتِ  یوسُفس  نِشِہ  بیان  کٔر  تِمو  دوٚپ۔

Tahir:
  بادشاہن  پُۯژھ  (زلیخا  ہس  تہٕ  باقی  زنانن)،  تۅہیہِ  کیا  اوسُو  گُدریامُت  ییٚلہِ  تۅہیہِ  (سارِوٕے)  یوسف  (علیہ  السلام) تِہٕنزِ  پرہیزگٲری  نِشہِ  ڈالُن  اوسُو  یۆژھ  مُت  (ؤنِو  سُہ  معاملہٕ  کیا  اوس)؟  تِمَو  سارِوٕے  وۆن  (بیک  زبان)،  اللہ  تعالیٰ  سُنٛد  پناہ!اَسہِ  وُچھ  نہٕ  یوسفس  (علیہ  السلام)  منٛز  کانٛہہ  بُرٲیی۔عزیزمصر  سٕنزِ  خاندارِنہِ  (زلیخاہِہ  تہِ)  وۆن،  وۅنۍ  چُھ  حق  نۆن  دۯامُت  (حقیقت  چھے٘  یہِ  زِ)  مے  ٲسۍتِم  پننہِ  مطلب  آوری  خٲطرٕ  ورغلاوٕنۍیٚژھۍمٕتۍتہٕ  بے  شک  چِھ  تِمَے  پٔزۍیٲرۍ۔

Transliteration:
  Q<u>a</u>la m<u>a</u> kha<u>t</u>bukunna i<u>th</u> r<u>a</u>wadtunna yoosufa AAan nafsihi qulna <u>ha</u>sha lill<u>a</u>hi m<u>a</u> AAalimn<u>a</u> AAalayhi min sooin q<u>a</u>lati imraatu alAAazeezi al<u>a</u>na <u>h</u>a<u>sh</u>a<u>s</u>a al<u>h</u>aqqu an<u>a</u> r<u>a</u>wadtuhu AAan nafsihi wainnahu lamina a<b>l</b><u>ssa</u>diqeen<b>a</b>


Athar:
  ﴿یوسفؑ  چِھ  ونان﴾  امہِ  نِشہِ  اوس  میون  غرض  یہِ  زِ  ﴿عزیز﴾  زانہِ  زِ  مےٚ  ٲس  نہٕ  درپردٕہ  تٔمۍ  سٕنز  خیانت  کٔرمٕژ،  تہٕ  یہِ  زِ  یِم  خیانت  چِھ  کران،  تِہنزن  چالن  چُھنہٕ  اللہ  تعالیٰ  کامیٲبی  ہٕنزِ  وتہِ  لاگان۔

Mirwaiz:
  تفتیش  کرنوو  مےٚ  امِی  مۅکھہٕ  یُتھ  عزیزِ  مِصرس  وارِیاہ  معلوم  سپدِ  کہ  مےٚٲس  نہٕ  ہرگِز  خیانت  کٔرمٕژ  تسٕندِ  عدمِ  موجودگی  منٛز  تسٕندِس  عزتس  وآبِروس  پٮ۪ٹھ  دستِ  درٲزی  کٔرمٔژ،  بیٚیہِ  یُتھ  سٲرِی  زانن  کہ  اللہ  تعالیٰ  چُھنہٕ  سیٚزر  کران  خیانت  کرٕ  وٕنین  ہٕندین  کُنہِ  تدبیرس۔

Tahir:
  (یوسف  علیہ  السلامن  وۆن،  مے٘  چُھ  کۆرمُت)  یہِ  اَمہِ  موجوٗب  زِ  سُہ  (عزیز  مصر  یُس  میون  محسن  تہٕ  مربی  اوس)  زانہِ  زِ  مے٘  کٔر  نہٕ  تٔمۍ  سٕنز  غٲرحٲضری  منٛز  (پٔتۍ  کِنۍ)  تٔمۍ  سٕنز  کانٛہہ  خیانت  تہٕ  بے  شک  چُھنہٕ  اللہ  تعالیٰ  خیانت  کرن  والیٚن  ہٕندِس  ژھلس  تہٕ  فریبس  کامیاب  دِوان  گژھنہٕ۔

Transliteration:
  <u>Tha</u>lika liyaAAlama annee lam akhunhu bi<b>a</b>lghaybi waanna All<u>a</u>ha l<u>a</u> yahdee kayda alkh<u>a</u>ineen<b>a</b>


Athar:
  بہٕ  چُھسَن  نہٕ  پَنُن  نفس  بری  قرار دِوان  ﴿یعنی  بہٕ  چُھس  نہٕ  پنُن  نفس  بے قصور  مانان﴾  نفس  چُھ  بَدی  کُنُے  ہٕس  دِوان،  اِلاّ  یہِ  زِ  کٲنٛسہِ  پٮ۪ٹھ  آسہِ  میٲنِس  ربّ  سٕنز  رحمت،  بے  شک  چُھ  میون  ربّ  سٮ۪ٹھاہ  مغفرت  کرن  وول  تہٕ  رحم  کرن  وول۔

Mirwaiz:
  بہٕ  چُھسن  نہٕ  پنُن  پان  بٔری  زانان  تِکیازِ  پرتھ  أکِس  چُھ  نفس  یچھ  کامین  ہُند  امر  کران،  مگر  یس  میون  پروردِگار  رحم  کرِ،  پٔزۍ  پٲٹھۍ  میون  پروردِگار  چُھ  مغفرت  کرٕ  وُن،  سٮ۪ٹھاہ  رحم  کرٕوُن۔

Tahir:
  تہٕ  بہٕ  چُھس  نہٕ  پننہِ  نفسٕچ  برأت  (ہُنٛد  دعویٰ)  کران،  بے  شک  چُھ  نفس  بُرٲیی  ہُنٛدُے  حکم  دِنہٕ  وول  تس  وَرٲے  یس  پیٚٹھ  میون  ربّ  رحم  فرماوِ۔  بے  شک  چُھ  میون  ربّ  بۆڈ  بخشن  وول  سیٚٹھاہ  مہربان۔

Transliteration:
  Wam<u>a</u> obarrio nafsee inna a<b>l</b>nnafsa laamm<u>a</u>ratun bi<b>al</b>ssooi ill<u>a</u> m<u>a</u> ra<u>h</u>ima rabbee inna rabbee ghafoorun ra<u>h</u>eem<b>un</b>


Athar:
  بادشاہن  ووٚن،  تِم  أنیوٗکھ  مےٚ  نِش،  تاکہ  بہٕ  کرکھ  تِم  پننہِ  خٲطرٕ  مخصوص۔  ییٚلہِ  حضرت  یوسف  علیہ  السلامن  تَس  سٍتۍ  کتھ  باتھ  کٔر،  تٔمۍ  ووٚن،  وۅنۍ  چَھو  تۅہیہِ  اسہِ  نِش  قدٕر  تہٕ  رۅتبہٕ،  تہٕ  تُہندِس  امانتس  پٮ۪ٹھ  چُھ  پوٗرٕ  بھروسہٕ۔

Mirwaiz:
  بیٚیِہ  کوٚر  پادشاہن  حُکم  أنِیون  جلد  حضرتِ  یوسُف  مےٚ  نِشہِ۔  بہٕ  بناون  سُہ  پنُن  مُشیرِ  خاص،  ادٕ  ییٚلہِ  حضرتِ  یوسُف  آو،  پادشاہس  سٍتۍ  کٔریٚکھ  وارِیاہ  کتھہٕ۔  کتھوأندرٕ  سپدُس  معلوم  تِہُند  فضل  وکمال۔  دوٚپُن  تِمن  بے  شک  توٚہۍ  چھِو  اَزاسہِ  نِشہِ  تھزِ  جایہِ۔  معزز،  معتبر  تہٕ  امانت  دار۔  خواب  کہ  تعبیرُک  آو  کتھن  اندر  ذِکر۔  پادشاہن  دوٚپُکھ،  ییٖتہِ  بٔڈِ  قحطک  انتظام  کرُن  چُھ  بٔڈکٲم  یہِ  کس  کرو  سُپرد۔

Tahir:
  تہٕ  بادشاہن  وۆن،  تِم  أنیوٗکھ  مے٘  نِش  تاکہ  بہٕ  بناوَکھ  تِم  پننہِ  خٲطرٕ  (مشیرِ)  خاص،  وۅنۍ  ییٚلہِ  بادشاہن  تِمن  سٍتۍ  (رو  بہ  رو)  کتھ  کٔر  (پتہٕ  سپُد  سیٚٹھاہ  متٲثر  تہٕ)  وَننہِ  لۆگ،  (اے  یوسفؑ!)  بے  شک  چِھو  تۆہۍ  أزِکہ  پیٚٹھہٕ  اَسہِ  نِش  اِقتدارس  قٲبل  (تہٕ)  اعتمادس  لایق  (یعنی  تۆہۍ  ٲو  اِقتدارس  منٛز  شریک  کرنہٕ)۔

Transliteration:
  Waq<u>a</u>la almaliku itoonee bihi astakhli<u>s</u>hu linafsee falamm<u>a</u> kallamahu q<u>a</u>la innaka alyawma ladayn<u>a</u> makeenun ameen<b>un</b>


Athar:
  یوسفؑ  چِھ  ونان،  مٕلکٕکۍ  خزانہٕ  کٔرِو  مےٚ  حوالہٕ،  بہٕ  چُھس  حفاظت  کرن  وول  تہِ،  تہٕ  مےٚ  چُھ  علم  تہِ۔

Mirwaiz:
  حضرتِ  یوسفن  فرمووس  مےٚ  بناو  ژٕ  حٲکِم  ییٚمہِ  مُلکہٕ  کیٚن  خزانن  ہُند  ﴿یعنی  مُشیرِ  مال،  وزیرِ  خزانہٕ﴾،  پٔزۍ  پٲٹھۍ  بہٕ  چُھس  مالس  حفاظت  کروُن۔  مالُک  پوٗرٕ  حساب  وکتاب  زانہٕ  وُن۔  چنانچہِ  بجاے  ایںکہ  تِمن  کیاہ  دِیہِ  ہا  کانہہ  خاص  عہداہ  تہٕ  منصباہ،  پنٕنۍ  سٲرِی  اختیارات  کٔرِن  سُپرد  تِمنٕے۔  حقیقتس  اندر  ٲسۍ  پادشاہ  تِمے،  پادشاہ  روٗد  پانہٕ  براے  نام۔  یِم  سپٕدۍ  مشہور  عزیزِ  مِصرٕ  کہ  لقبہٕ  سٍتۍ۔

Tahir:
  یوسفن  (علیہ  السلام)  فرموو،  (اگر  ژے٘  پٔزۍپٲٹھۍ  مے٘  کانٛہہ  خاص  کٲم  ہیٚنۍ  چھے  تیٚلہِ) کر  مے٘  سر  زمین  (مصر)  کیٚن  خزانن  پیٚٹھ  (وزیر  تہٕ  امانتدار)  مقرر،  بے  شک  چُھس  بہٕ  (تِہٕنز)  جان  پٲٹھۍ  حفاظت  کرن  وول  (تہٕ  اقتصادی  معاملن  متعلق)  اصل  پٲٹھۍ  زانن  وول۔

Transliteration:
  Q<u>a</u>la ijAAalnee AAal<u>a</u> khaz<u>a</u>ini alar<u>d</u>i innee <u>h</u>afee<i><u>th</u></i>un AAaleem<b>un</b>


Athar:
  یِتھہٕ  پٲٹھۍ  کٔر  اسہِ  تتھ  سر  زمینس  منٛز  یوسف  علیہ  السلامس  خٲطرٕ  اقتدارٕچ  وَتھ  ہموار،  تَس  اوس  اختیار  زِ  اَتھ  منٛز  یَتھ  جایہِ  ییٚژِھہ  ہے  پنٕنۍ  جاے  ہیٚکہِ  ہے  بنٲوِتھ۔  ﴿یعنی  وۅنۍ  ٲس  سٲرٕے  مصرٕچ  سر  زمین  تٔمۍ  سٕنز،  تمہِ  چہِ  پرٛتھ  جایہِ  ہیٚکہِ  ہے  سُہ  پنٕنۍ  جاے  ؤنِتھ۔  تتہِ  اوس  نہٕ  کانٛہہ  گوشہِ  تہِ  تِیُتھ  روٗدمُت،  یُس  تَس  رُکاونہٕ  ہیٚکہِ ہے  یِتھ۔  یہِ  چُھ  گویا  تمہِ  کٲمِل  تسلطُک  تہٕ  ہمہ  گیر  اقتدارُک  بیان۔  یُس  حضرت  یوسف  علیہ  السلامس  تتھ  مٕلکس  پٮ۪ٹھ  حٲصل  اوس۔  پرٛٲنۍ  مُفسرین  تہِ  چِھ  اتھ  آیتس  یۅہے  تفسیر  کران،  چنانچہِ  ابن  زید  چِھ  اَمِکۍ  معنے  بیان  کران  زِ،  اسہِ  بنوو  یوسُفؑ  تِمن  سارِنٕے  چیزن  ہُند  مٲلِک  یِم  مصرس  منٛز  ٲسۍ،  دُنیا کِس  اَتھ  حصس  منٛز  یتھ  جایہِ  یِکینژھاہ  سُہ  کرُن  ییٚژھہ  ہے،  تہِ  ہیٚکہِ ہے  کٔرِتھ۔  سۅ  سر  زمین  ٲس  تَس  حوالہٕ  کرنہٕ  آمٕژ۔  حتیٰ  کہ  اگر  سُہ  ییٚژِھہ ہے  فرعونس  پَنُن  زیردست  بناوُن  تہٕ  پانہٕ  تَس  بالاتر  گژُھن،  تیٚلہِ  ہیکہِ ہے  یِتہِ  کٔرِتھ۔  مجاھد  سُند  خیال  چُھ  زِ  مِصرٕکۍ  بادشاہن  اوس  حضرت  یوسف  علیہ  السلامن  ہٕندِ  دستہٕ  اسلام  قبول  کوٚرمُت﴾  پننہِ  رحمت  سٍتۍ  یُس  أسۍ  یژھان  چِھن  سُہ  چِھن  نوازان،  نیک  لُکن  ہُند  اجر  چُھنہٕ  اسہِ  نِشہِ  ضایع  گژھان۔

Mirwaiz:
  بیٚیہِ  دیُت  اسہِ  پوٗرٕ  قبضہٕ  تہٕ  اختیار  حضرتِ  یوسفس  اتھ  سرزمینِ  مِصرس  اندر،  ڈیرٕہ  اوس  دِوان،  عیش  آرام  اوس  کران  ییٚتِہ  نَس  خۅش  کرِہیس  تمہِ  زمینہٕ  أندرٕ،  أسۍ  چھِ  واتناوان  پنٕنۍ  رحمت  یس  یژھو  تہٕ  تس،  أسۍ  چھِنہٕ  ضایع  کران  نیکو  کارن  ہٕنٛز  مزوٗرۍ۔

Tahir:
  تہٕ  یِتھہٕ  پٲٹھۍ  کۆر  اَسہِ  یوسفس  (علیہ  السلام )  ملکس  (یعنی  مصرس)  منٛز  اقتدار  عطا  (تاکہ)  تَتھ  منٛز  ییٚتہِ  یژھن  تَتہِ  روزن۔أسۍ  یُس  یَژھان  چِھن  سُہ  چِھن  پننہِ  رحمت  سٍتۍ  سرفراز  کران  تہٕ  نیکو  کارن  ہُنٛد  اجر  چِھنہٕ  ضایع  کران۔

Transliteration:
  Waka<u>tha</u>lika makann<u>a</u> liyoosufa fee alar<u>d</u>i yatabawwao minh<u>a</u> <u>h</u>aythu yash<u>a</u>o nu<u>s</u>eebu bira<u>h</u>matin<u>a</u> man nash<u>a</u>o wal<u>a</u> nu<u>d</u>eeAAu ajra almu<u>h</u>sineen<b>a</b>


Athar:
  تہٕ  ٲخرتُک  اجر  چُھ  تِمن  لُکن  خٲطرٕ  زیادٕہ  بہتر،  یِمو  ایمان  اوٚن،  تہٕ  پرہیزگٲری  سان  روٗدۍ  کٲم  کران۔

Mirwaiz:
  بیٚیہِ  چھےٚ  ٲخرتٕچ  مزوٗرۍ  تہِ  ٲخٕر  سٮ۪ٹھاہ  بہتر  تِمن  لوٗکن  ہٕندِ  خٲطرٕ  یِمو  ایمان  اوٚن  بیٚیہِ  ٲسۍ  کھوٚژان  خدایس۔  بعض  تفسیرن  اندر  چُھ  کہ  تِمنٕے  دۅہن  اندر  گو  مٔرِتھ  عزیزِ  مِصر۔  زُلیخایہِ  ہُند  نکاح  سَپُد  حضرتِ  یوسفس  سٍتۍ۔  غرض  حضرتِ  یوسُف  سپُد  با  اختیار  پادشاہ۔  تِمو  وَونوو  زمینس  اندر  سٮ۪ٹھاہ  غلہٕ  توپتہٕ  تھووُکھ  سُہ  جمع  کٔرِتھ  محفوظ۔  قحطٕکۍ  ستھ  ﴿7﴾  ؤرِی  ییٚلہِ  شروع  سپٕدۍ  تِمو  ہیٚوت  سُہ  غلہٕ  لوٗکن  اندر  تقسیم  کرُن۔  دورِ  دورِ  پٮ۪ٹھ  ہیٚتِن  لوٗکھ  غلہٕ  حٲصِل  کرنہٕ  خٲطرٕ  یِنۍ۔  کنعانس  منٛز  تہِ  سپُد  قحط۔

Tahir:
  تہٕ  یقینا  چُھ  ٲخرتُک  اجر  تِمن  لُکن  خٲطرٕ  بہتر  یِمَو  ایمان  اۆن  بیٚیہِ  روٗدۍ  تقویٰ  چہِ  وَتہِ  پیٚٹھ۔

Transliteration:
  Walaajru al<u>a</u>khirati khayrun lilla<u>th</u>eena <u>a</u>manoo wak<u>a</u>noo yattaqoon<b>a</b>


Transliteration: Waj<u>a</u>a ikhwatu yoosufa fadakhaloo AAalayhi faAAarafahum wahum lahu munkiroon<b>a</b>
Athar:
  یوسفؑ  سٕندۍ  بٲے  آے  مصر  تہٕ  تٔمۍ  سٕندِس  خدمتس  منٛز  سپٕدۍ  حٲضر  ﴿یتھ  جایہِ  چھِ  بیٚیہِ  ستن  ٲٹھن  ؤرِین  ہٕندۍ  واقعات  منٛزباگ  ترٲوِتھ  بیانُک  سلسلہٕ  تتھ  جایہِ  سٍتۍ  واٹنہٕ  آمُت،  ییٚتہِ  پٮ۪ٹھہٕ  بنی  اسرائیلن  ہُند  مِصر  مُنتقل  سپدنُک  ابتدا  سپُد﴾  تٔمۍ  پرٛزٕنٲوۍ،  تِمو  پرزٕنوو  نہٕ  سُہ۔

Mirwaiz:
  توپتہٕ  آے  حضرتِ  یوسف  سٕند  بٲے  تہِ  کنعان  پٮ۪ٹھہٕ۔  توپتہٕ  ژاے  تِہٕندِس  دربارس  اندر۔  تِمو  پرزٕ  نٲو  تِم  مگر  تِمو  پرزٕ  نو  نہٕ  کینہہ  حضرتِ  یوسُف  کیازِ  وارِیاہ  کال  اوس  منٛزٕ  گوٚمُت۔  بیٚیہِ  اوس  نہٕ  تِہٕندِس  وہم  و  گُمانس  منٛز  کہ  تِم  کیاہ  آسن  اتھ  تھٔدِس  منصبس  پٮ۪ٹھ  وٲتمٕتۍ،  تِم  کیاہ  آسن  بادشاہ  بنیمٕتۍ۔  تِمو  پرژُھکھ  توٚہۍ  کیازِ  ٲو  یتھ  شہرس  منٛز۔  دوٚپہکھ  غلہٕ  خٲطرٕ۔  تِمو  دوٚپہکھ  غٲلِباً  ٲسِو  توٚہۍ  جاسوس۔  تِمو  دوٚپ  پناہ  با  خُدا  أسۍ  چھِ  کنعان  کہ  اکہ  تھدِ  خاندانٕکۍ  افراد۔  سون  بابہٕ  صٲب  چُھ  حضرتِ  یعقوب  خداے  سُند  پیغمبر۔  تِمو  پرژُکھ  توٚہۍ  کٔژ  بٲے  چھِو۔  تِمو  دوٚپ  أسۍ  ٲسۍ  باہ  بٲے۔  اکھ  بۅے  چُھ  لاپتہ،  سُہ  اوس  زیادٕہ  ٹوٹھ  بابہٕ  صٲبس  سٲنِس۔  تٔمۍ  سُند  سخ  بۅے  روٚٹ  بابہٕ  صٲبن  پننہِ  تسلی  خٲطرٕ  پانس  نِشہِ۔  باقٕے  داہ  ﴿10﴾  بٲے  آے  أسۍ  تۅہیہِ  نِشہِ  غلہٕ  منگنہِ۔  تِمو  کوٚر  حُکم  یِم  تھٲوِیوٗکھ  شاہی  مہمان  خانس  اندر۔  یِمن  کٔرِو  جان  پٲٹھۍ  خٲطِر  تواضح۔

Tahir:
  تہٕ  یوسف  (علیہ  السلام)  سٕنٛدۍ  بٲے  آے  (قحط  کِس  زمانس  منٛز  اناج  نِنہٕ  خٲطرٕ  مصر)  پتہٕ  گٔے  تِمن  نِشہِ  حٲضر  یوسفن  (علیہ  السلام)  پرزٕنٲوۍتِم  تہٕ  تِمَو  ہیٚکۍ  نہٕ  تِم  پرزٕنٲوِتھ۔


Athar:
  پتہٕ  ییٚلہِ  تٔمۍ  تِہُند  سامان  تیار  کرنوو،  تہٕ  نیرنہٕ  وقتہٕ  ووٚنُن  تِمن،  پنُن  وۅرٕ  بوے  أنۍزِیون  مےٚ  نِش،  وُچھان  چھِو  نا  بہٕ  کِتھہٕ  پٲٹھۍ  چُھس  بٔرِتھ  پیمانہٕ  دِوان،  تہٕ  بہٕ  کِیُتھ  مہمان  نواز  چُھس۔

Mirwaiz:
  توپتہٕ  ییٚلہِ  تیار  کوٚرُن  تِہُند  سامان  غلہٕ  وغٲرٕ،  دوٚپنکھ  ییٚلہِ  توٚہۍ  بیٚیہِ  یِیو  یور  مٲلۍ  بۅے  پنُن  أنزیون  مےٚ  نِشہِ  بہٕ  وُچھہِ  تُہُند  ونُن  چھا  واقعی  پوٚز۔  توٚہۍ  چھِو  نا  وُچھان  بہٕ  چُھس  ضروٗر  پورٕ  مینان۔  بیٚیہِ  چُھس  بہٕ  رٕژ  مہمان  نوٲزی  کران۔

Tahir:
  تہٕ  ییٚلہِ  یوسفن  (علیہ  السلام)  تِہُنٛد  سامان  (خۅراک  بیترِ)  تِمن  فراہم  کۆر  (پتہٕ)  وۆننکھ،  پَنُن  مٲلۍ  بوے  (بنیامین)  أنیوٗن  مے٘  نِش،  کیا  تۆہۍ  چِھو  نا  وُچھان  زِ  بہٕ  (کوتاہ)  چُھس  پوٗرٕ  مینان  (تولان)  بیٚیہِ  چُھس  بہٕ  بہترین  مہمان  نواز  (تہِ)۔

Transliteration:
  Walamm<u>a</u> jahhazahum bijah<u>a</u>zihim q<u>a</u>la itoonee biakhin lakum min abeekum al<u>a</u> tarawna annee oofee alkayla waan<u>a</u> khayru almunzileen<b>a</b>


Transliteration: Fain lam tatoonee bihi fal<u>a</u> kayla lakum AAindee wal<u>a</u> taqraboon<b>i</b>
Athar:
  اگر  نہٕ  سُہ  توٚہۍ  مےٚ  نِش  أنیوٗن،  تیٚلہِ  چُھنہٕ  مےٚ  نِشہِ  تُہندِ  خٲطرٕ  کانٛہہ  اناج،  بلکہ  پٔکۍ  زیو  نہٕ  مےٚ  بروٗنٹھۍکِنۍ  تہِ۔  ﴿یہِ  کتھ  آسِہے  حضرت  یوسف  علیہ  السلامن  اتھ  بُنیادس  پٮ۪ٹھ  فرماومٕژ  زِ  قحط  کہ  وجہ  کِنۍ  اوس  مِصرس  منٛز  اناجس  پٮ۪ٹھ  کنٹرول۔  اناج  نِنہٕ  خٲطرٕ  ٲسۍ  یِم  داہ  بٲے  آمٕتۍ  مگر  تِم  آسٕہن  پننِس  مٲلۍ  سُند  تہٕ  پننِس  کٕہِمِس  بٲے  سُند  حصہٕ  منگان۔  اتھ  پٮ۪ٹھ  آسہِ  حضرت  یوسف  علیہ  السلامن  ووٚنمُت  زِ  یہِ  عذر  چُھ  معقول  زِ  تُہُند  مول  چُھ  بُڈٕ  تہٕ  بیٚیہِ  چُھ  نابینا،  توے  ہیٚکہِ  نہٕ  سُہ  پانہٕ  یِتھ،  مگر  بٲے  سٕندِ  نَہ  یِنُک  معقول  سبب  کیا  ہیٚکہِ  ٲسِتھ؟  خیر  وُنۍ کیٚنَس  چِھ  أسۍ  تُہنزِ  زبٲنۍ  پٮ۪ٹھ  اعتبارٕ  کٔرِتھ  تۅہیہِ  پوٗرٕ  اناج  دِوان،  مگر  اگر  آئندٕہ  تۅہیہِ  سُہ  پانس  سٍتۍ  اوٚنوٗن  نہٕ،  تیٚلہِ  مۅکلہِ  تُہُند  اعتبار  تہٕ  تۅہیہِ  میلیو  نہٕ  ییٚتہِ  کانٛہہ  اناج﴾

Mirwaiz:
  ہرگاہ  سُہ  بۅے  توٚہۍ  أنِیون  نہٕ  مےٚ  نِشہِ  تیٚلہِ  چُھنہٕ  تۅہیہِ  مےٚ  نِشہِ  غلہٕ  نِیُن  کینٛہہ  تہِ  بیٚیہِ  گژھہِ  نہٕ  تیٚلہِ  مےٚ  نِشہِ  یُنے  تُہُند۔

Tahir:
  وۅنۍ  اگر  تۅہیہِ  سُہ  مے٘  نِشہِ  اۆن  وون  نہٕ  تیٚلہِ  آسہِ  نہٕ  (آیندٕہ)  تُہٕندِ  خٲطرٕ  مے٘  نِشہِ  (اناجُک)  کانہہ  پیمانہٕ  تہٕ  نَہ  ہیٚکوِ  تۆہۍ  مے٘  نکھہٕ  یِتھ۔


Transliteration: Q<u>a</u>loo sanur<u>a</u>widu AAanhu ab<u>a</u>hu wainn<u>a</u> laf<u>a</u>AAiloon<b>a</b>
Athar:
  تِمو  ووٚن،  أسۍ  کرو  کوٗشش  زِ  والد  صٲب  گژھن  تَس  سوزنہٕ  خٲطرٕ  رٲضۍ  سپدنۍ،  تہٕ  أسۍ  کرو  ضروٗر  یہِ  ﴿کٲم﴾۔

Mirwaiz:
  تِمو  دوٚپ  أسۍ  کرو  ضروٗر  کوشِش  سُہ  بۅے  پانس  سٍتۍ  اَننٕچ  تتھ  مُتعلق  ونو  أسۍ  بابہٕ  صٲبس،  بیٚیہِ  چھِ  أسۍ  ونان  أسۍ  کرو  ضروٗر  یہِ  کٲم۔

Tahir:
  تِمَو  وۆن  أسۍ  کَرو  تٔمۍ  سٕندِس  سوزنس  متعلق  تٔمۍ  سٕندِس  بابہٕ  صٲبس  ضرور  تقاضہٕ  تہٕ  أسۍ  کَرو  ضرور  (یہِ)۔


Athar:
  یوسفؑ  چِھ  پننیٚن  غلامن  اِشارہ  کران  زِ،  یِمو  لُکو  یُس  مال  ﴿قٍمت﴾  اناج  بدلہٕ  دِیُتمُت  چُھ،  سُہ  تھٲوِو  ژوٗرِ  پٲٹھۍ  تِہندِس  سامانسٕے  منٛز۔  یہِ  کوٚر  یوسف  ﴿علیہ  السلامن﴾  اَتھ  اُمید  پٮ۪ٹھ  زِ  گھرٕ  وٲتِتھ  پرزٕناون  تِم  پنُن  واپس  لوٚبمُت  مال  ﴿یا  اتھ  فیٲضی  پٮ۪ٹھ  سپدن  احسان  مند﴾  تہٕ  بنان  چُھ  بیٚیہِ  یِن  یور۔

Mirwaiz:
  حضرتِ  یوسفن  ووٚن  پننین  غلامن  یِمن  تھٲوِو  غلُک  قٍمتھ  یہٕندِس  سامانس  مںٛز،  شاید  یِم  پرزٕ  ناون  تتھ  ییٚلہِ  یِم  واتن  پننِس  عیالس  منٛز  تہٕ  وُچھِتھ  دیٚو  بیٚیہِ  اسہِ  نِشہِ  واپس  یِن۔

Tahir:
  تہٕ  یوسفن  (علیہ  السلام)  فرموو  پننیٚن  غلامن  تِہُنٛد  رقم  (یُس  تِمَو  اناج  کہ  بدلہٕ  دِیُتمُت  اوس)  تھٲوِو  تِہٕنزن  بۅہریٚن  منٛزواپس  تاکہ  ییٚلہِ  تِم  پننیٚن  بٲژن  کُن  واتن  تِم  پۯزٕناوَن  تَتھ  (زِ  یہِ  رقم  چُھ  واپس  آمُت)  بنان  چُھ  تِم  یِن  (اَمی  وجہ  کِنۍ)  واپس۔

Transliteration:
  Waq<u>a</u>la lifity<u>a</u>nihi ijAAaloo bi<u>da</u>AAatahum fee ri<u>ha</u>lihim laAAallahum yaAArifoonah<u>a</u> i<u>tha</u> inqalaboo il<u>a</u> ahlihim laAAallahum yarjiAAoon<b>a</b>


Athar:
  ییٚلہِ  تِم  پننِس  مٲلِس  نِشہِ  وٲتۍ  تہٕ  ووٚنُکھ،  اے  ابّا  جان،  اَسہِ  آو  آئندٕہ  اناج  دِنہٕ  نِشہِ  انکار  کرنہٕ،  لہٰذا  سوٗزِیوٗن  توٚہۍ  سون  بوے  اَسہِ  سٍتۍ،  تاکہ  أسۍ  یِمو  اناج  ہیٚتھ،  تہٕ  تٔمۍ سٕندِ  حفاظتٕکۍ  ذمہ  دار  چِھ  أسۍ۔

Mirwaiz:
  پس  ییٚلہِ  تِم  واپس  وٲتۍ  پننِس  بابہٕ  صٲبس  نِشہِ  عرض  کوٚرُکھ  اے  سانہِ  بابہٕ  صٲبہٕ  اسہِ  حض  دوٚپُکھ  ہرگاہ  توٚہۍ  بیاکھ  بۅے  سٍتۍ  أنِیوٗن  نہٕ  تیٚلہِ  دِمو  نہٕ  آیندٕہ  تۅہیہِ  کینہہ  تہِ  غلہٕ،  پس  سوزِیوٗن  حض  اسہِ  سٍتۍ  بۅے  سون  یُتھ  اسہِ  سارنٕے  بیٚیہِ  دِن  غلہٕ  توٗلِتھ۔  اسہِ  پٮ۪ٹھ  کٔرِو  اعتبار  أسۍ  چھِ  تس  رٲچھ  کر  وٕنۍ۔

Tahir:
  وۅنۍ  ییٚلہِ  تِم  پننِس  بابہٕ  صٲبس  نش  وٲتۍ  (پتہٕ)  لگۍ  وننہ،  اے  سانہِ  بابہٕ  صٲبہٕ!  اَسہِ  پیٚٹھ  چُھ  (آیندٕہ  خٲطرٕ)  اناج  بند  کرنہٕ  آمُت  (یۆت  تام  نہٕ  بنیامین  اَسہِ  سٍتۍ  گژِھہ)  لہٰذا  سوٗزِیوٗن  سون  بوے  (بنیامین)  اَسہِ  سٍتۍ  (تاکہ)  أسۍ  اَنَو  (مزید)  اناج  تہٕ  أسۍ  آسَو  یقیناتٔمۍ  سٕندۍ  رٲچھدر۔

Transliteration:
  Falamm<u>a</u> rajaAAoo il<u>a</u> abeehim q<u>a</u>loo y<u>a</u> ab<u>a</u>n<u>a</u> muniAAa minn<u>a</u> alkaylu faarsil maAAan<u>a</u> akh<u>a</u>n<u>a</u> naktal wainn<u>a</u> lahu la<u>ha</u>fi<i><u>th</u></i>oon<b>a</b>


Athar:
  مٲلۍ  دِیُت  جواب،  کیا  أمۍ  سٕندِس  معاملس  منٛز  کرا  بہٕ  تۅہیہِ  پٮ۪ٹھ  تِیُتھُے  بھروسہٕ،  یُتھ  امہِ  برونٛہہ  تٔمۍ  سٕندِس  بٲے  سٕندِس  معاملس  منٛز  کوٚرمُت  چُھم؟  بَس  چُھ  اللہ  تعالیٰ  بہتر  محٲفظ،  تہٕ  سُہ  چُھ  سارِوٕے  کھۅتہٕ  کھٔسِتھ  رحم  کرن  وول۔

Mirwaiz:
  حضرتِ  یعقوبن  دوٚپُکھ  کیاہ  بہٕ  کرااعتبار  تۅہیہِ  پٮ۪ٹھ  تسٕندِ  خٲطرٕ  مگر  تِتُھے  اعتبار  یُتھ  مےٚکریو  تۅہیہِ  پٮ۪ٹھ  أمۍ  سٕندِس  بٲے  سٕندِ  خٲطرٕ  أزِکہ  برونٹھ۔  دِل  چُھم  نہٕ  کران  کہ  یہِ  بِنیامین  کیاہ  دِمن  بہٕ  تۅہیہِ  سٍتۍ  مگر  توٚہۍ  چھِو  ونان  کہ  سُہ  نے  سٍتی  آسہِ  تیٚلہِ  دِن  نہٕ  غلے  کینہہ۔  یِتہِ  چھےٚ  مجبورِی  غلہٕ  حٲصِل  کرُن  چُھ  فرض  کیازِ  حیاتِ  جسمٲنی  چُھ  موقوف  تتھ  پٮ۪ٹھ۔  لہٰذا  اگر  بِنیامین  نِیوٗن  پانس  سٍتۍ  خدایس  حوالہٕ،  پس  اللہ  تعالیٰ  ہٕے  چُھ  رُت  رٲچھ  کرٕ  وُن،  بیٚیہِ  چُھ  سُے  یوت  رحم  کرٕ  وُن  سارِوٕےأندرٕ۔  میانہِ  محبتہٕ  تہٕ  شفقتہٕ  سٍتۍ  کیاہ  اندِ۔

Tahir:
  یعقوبن  (علیہ  السلام)  فرموو،  کیا  بہٕ  کرا  أمِس  متعلق  (تہِ)  تۅہیہِ  پیٚٹھ  تِتھے  پٲٹھۍاعتماد  یِتھہٕ  پٲٹھۍمے٘  اَمہِ  بۯونٛہہ  أمۍ  سٕندِس  بٲیس  (یوسف  علیہ  السلامس)  متعلق  تۅہیہِ  پیٚٹھ  اعتماد  اوس  کۆرمُت۔  بس  چُھ  اللہ  تعالیٰ  ہٕے  بہتر  رٲچھ  کرن  وول  تہٕ  سُے  چُھ  تمام  مہربانَو  کھۅتہٕ  زیادٕہ  مہربان۔

Transliteration:
  Q<u>a</u>la hal <u>a</u>manukum AAalayhi ill<u>a</u> kam<u>a</u> amintukum AAal<u>a</u> akheehi min qablu fa<b>A</b>ll<u>a</u>hu khayrun <u>ha</u>fi<i><u>th</u></i>an wahuwa ar<u>h</u>amu a<b>l</b>rr<u>ah</u>imeen<b>a</b>


Athar:
  پتہٕ  ییٚلہِ  تِمو  پنُن  سامان  مٕژروو،  تِمو  وُچھ  تِہُند  مال  تہِ  چُھ  تِمن  آمُت  واپس  کرنہٕ،  یہِ  وُچِھتھ  لٲے  تِمو  کرٛیکھ،   ابّا  جان،  اَسہِ  کیا  گژِھہ  بیٚیہِ  آسُن،  وُچِھو  یہِ  سون  مال  ﴿قٍمت﴾  تہِ  چُھ  اسہِ  واپس  دِنہٕ  آمُت،  بس  وۅنۍ  گژھو  أسۍ  تہٕ  پننِس  اہل  و  عیالس  خٲطرٕ  اَنو  رَسد،  پننِس  بٲے  سٕنز  حفاظت  تہِ  کرو،  تہٕ  بیٚیہِ  اَنو  أکِس  اونٹ  سُند  یوت  ہُریمانہٕ  وزن،  ییٖتہِ  اَناجُک  اِضافہٕ  ہیٚکہِ  آسٲنی  سان  سپٕدِتھ۔

Mirwaiz:
  امہِ  گُفتگو  پتہٕ  ییٚلہِ  تِمو  سامانہٕ  پنُن  مُژرو  تتھ  منٛز  وُچُھکھ  غلُک  قٍمتھ  یُس  یِمو  دیُتمُت  اوس  تتہِ  یِمن  واپس  کرنہٕ  آمُت،  دپنہِ  لٔگۍ  اے  سانہِ  بابہٕ  صٲبہٕ  امہِ  کھۅتہٕ  کیاہ  ژھانٛڈو  أسۍ،  ییکیاہ  اسہِ  چُھکھ  غلُک  قٍمتھ  تہِ  واپس  دیُتمُت۔  امہِ  قٔسمُک  چُھ  پادشاہِ  مِصر  فیاض  تہٕ  مُحسِن۔  لہٰذا  چُھنہٕ  مُنٲسِب  تِہٕندِس  حُکمس  بدل  کرُن۔  دِیوٗن  اسہِ  سٍتۍ  بۅے  سون  بِنیامین،  تِہٕندِ  سٍتۍ  اَنو  أسۍ  کٲفی  غلہٕ  عیالہٕ  خٲطرٕ۔  بیٚیہِ  کرو  بٲیِس  رٲچھ۔  بیٚیہِ  اَنو  أسۍ  علاوٕہ  أکِس  وونٹس  لٔدِتھ  غلہٕ  تُہُند  حصہٕ۔  موجودٕ  غلٕہ  چُھ  سانہِ  خٲطرٕ  کمٕے  تہٕ  پوشِہ  نہٕ  زیادٕہ  کالس۔

Tahir:
  ییٚلہِ  تِمَو  پَنُن  سامانہٕ  مٕژروو  (پتہٕ)  وُچُھکھ  (تَتھ  منٛز)  پَنُن  رقم  (یُس)  تِمن  واپس  اوس  کرنہٕ  آمُت،  تِم  لٔگۍ  وَننہِ،  اے  اباجان!  اَسہِ  کیا  گژِھہ  بیٚیہ  ؟  یہِ  سون  رقم  (تہِ)  چُھ  اَسہِ  واپس  آمُت  کرنہٕ  تہٕ  أسۍ  انو  (وۅنۍ)  پننیٚن  بٲژن  خٲطرٕ  (ضروٗر)  اناج  تہٕ  أسۍکرو  پننِس  بٲے  سٕنز  حفاظت  تہٕ  أکِس  اونٹ  سُنٛد  بور  اَنَو  بیٚیہِ  ہُریمانہٕ،  تہٕ  یہِ  (اناج  یُس  اَسہِ  اۆن)  چُھ  مقدار  (کِنۍ)  کم۔

Transliteration:
  Walamm<u>a</u> fata<u>h</u>oo mat<u>a</u>AAahum wajadoo bi<u>da</u>AAatahum ruddat ilayhim q<u>a</u>loo y<u>a</u> ab<u>a</u>n<u>a</u> m<u>a</u> nabghee h<u>ath</u>ihi bi<u>da</u>AAatun<u>a</u> ruddat ilayn<u>a</u> wanameeru ahlan<u>a</u> wana<u>h</u>fa<i><u>th</u></i>u akh<u>a</u>n<u>a</u> wanazd<u>a</u>du kayla baAAeerin <u>tha</u>lika kaylun yaseer<b>un</b>


Athar:
  تِہندۍ  مٲلۍ  ووٚن،  بہٕ  سوزن  نہٕ  ہرگز  سُہ  تۅہیہِ  سٍتۍ،  یوٚت  تام  نہٕ  توٚہۍ  اللہ  تعالیٰ  سٕندِ  ناوٕ  مےٚ  پۅختہٕ  وعدٕہ  دِیِو  زِ  سُہ  أنِیوٗن  ضرور  مےٚ  نِشہِ  واپس،  اِلاّ  یہِ  زِ  تۅہیہِ  یِیِو  گھیرنہٕ،  ییٚلہِ  تِمو  تَس  پنٕنۍ  پنٕنۍ  وعدٕہ  دِتۍ،  پتہٕ  ووٚن  تٔمۍ،  وُچِھو،  سٲنِس  اتھ  قَولس  پٮ۪ٹھ  چُھ  اللہ  تعالیٰ  نگہبان  ﴿ضٲمِن﴾۔

Mirwaiz:
  حضرتِ  یعقوبن  دوٚپُکھ  خٲر  یِتِھِس  صورتس  اندر  چُھنہٕ  چارٕہ  کینہہ  سُہ  تۅہیہِ  سٍتۍ  دِنس  اندر۔  مگر  بہٕ  کتہِ  دِمن  یہِ  تۅہیہِ  سٍتۍ  یوٚتانۍ  نہٕ  توٚہۍ  خداے  سُند  قسم  ہٲوِتھ  مےٚ  سٍتۍ  عہد  کٔرِوکہ  توٚہۍ  کیاہ  واتنٲوِیون  سُہ  ضروٗر  واپس  مےٚ  نِشہِ  مگر  ہے  توٚہۍ  سٲرِی  ولنہٕ  یِیو  کُنہِ  بلایہِ  سٍتۍ  تیٚلہِ  چھےٚ  مجبوری۔  چنانچہِ  ساروٕے  کوٚر  اتھ  پٮ۪ٹھ  قسم،  ادٕ  ییٚلہِ  تِمو  حضرتِ  یعقوبس  عہد  واقرار  دیُت  تِمو  دوٚپ  اللہ  تعالیٰ  ہٕے  چُھ  سٲنِس  وننس  پٮ۪ٹھ  گواہ  تہٕ  شٲہِد،  امہِ  پتہٕ  دیُتُکھ  بِنیامین  یِمن  باین  سٍتۍ۔  رۅخصت  کہ  وقتہٕ  دوٚپہکھ۔

Tahir:
  یعقوبن  (علیہ  السلام)  فرموو،  بہٕ  سوزن  نہٕ  ہرگز  یہِ  تۅہیہِ  سٍتۍیۆت  تام  نہٕ  تۆہۍ  اللہ  تعالیٰ  سُنٛد  قسم  ہٲوِتھ  مے٘  پۅختہٕ  وعدٕہ  دِیِو  زِ  تۆہۍ  أنِیوٗن  یہِ  ضرور  مے٘  نِش  (واپس)  اَمہِ  وَرٲے  زِ  تۆہۍ  (سٲری)  یِیِو  کُنہِ  جایہِ  رَٹنہٕ  (یا  ہلاک  کرنہٕ)،  وۅنۍییٚلہِ  تِمَو  یعقوبس  (علیہ  السلام)  پَنُن  پۅختہٕ  وعدٕہ  دِیُت  پتہٕ  وۆن  یعقوبن  (علیہ  السلام)،  یِکینٛژھاہ  أسۍ  ونان  چِھ  تَتھ  پیٚٹھ  چُھ  اللہ  تعالیٰ  گواہ  تہٕ  شٲہِد۔

Transliteration:
  Q<u>a</u>la lan orsilahu maAAakum <u>h</u>att<u>a</u> tutooni mawthiqan mina All<u>a</u>hi latatunnanee bihi ill<u>a</u> an yu<u>hat</u>a bikum falamm<u>a</u> <u>a</u>tawhu mawthiqahum q<u>a</u>la All<u>a</u>hu AAal<u>a</u> m<u>a</u> naqoolu wakeel<b>un</b>


Athar:
  پتہٕ  ووٚن  تٔمۍ،  میانیو  گوبرو،  مِصر کِس  دارُالسّلطنتس  منٛز  أژۍزیو  نہٕ  اکہِ  دروازٕہ  کِنۍ  ﴿غالباً  آسِہے  حضرت  یعقوب  علیہ  السلامس  اندیشہ  زِ  اَتھ  قحط  کِس  زمانس  اگر  یِم  چھۅکھ  بٔنِتھ  مِصرس  منٛز  دٲخل  سپدن،  بنان  چُھ  یِمن  پٮ۪ٹھ  ما  سپدِ  شک،  تہٕ  گُمان  ما  یِیہِ  کرنہٕ  زِ  یِم  چِھ  لوٹ  مار  کرنہِ  یور  آمٕتۍ﴾  بلکہ  گٔژھۍ زیو  مختلف  دروازَو  کِنۍ  دٲخل،  مگر  بہٕ  ہیکو  نہٕ  توٚہۍ  اللہ  تعالیٰ  سٕندِ  مشیت  نِشہِ  بچٲوِتھ،  حکم  چُھنہٕ  تَس  ورٲے  کٲنٛسہِ  ہُند  تہِ  چلان،  تٔسۍ  پٮ۪ٹھ  کوٚر  مےٚ  بھروسہٕ،  تہٕ  یَس  کٲنٛسہِ  أکِس  تہِ  بھروسہٕ  آسہِ  کرُن  تٔسۍ  پٮ۪ٹھ  کٔرِن۔

Mirwaiz:
  اے  میانیو  فرزندو  یُتھنہٕ  مِصرس  منٛز  أژِو  توٚہۍ  سٲرِی  اکی  دروازٕہ  کِنۍ،  خبر  چھا  تمہِ  سٍتۍ  ما  لگوٕ  چشمِ  زخم،  مِصرس  منٛز  أژِزِ  الگ  الگ  دروازو  کِنۍترٛے  ترٛے  ژور  ژور  زٔنۍ۔  مِصرس  ٲسۍ  تمہِ  وقتہٕ  ژور  دروازٕہ،  بہٕ  ہیکہٕ  نہٕ  دور  کٔرِتھ  تۅہیہِ  نِشہِ  ییٚمہِ  تجویزِ  سٍتۍ  خداے  سٕندِ  تقدیرٕ  نِشہِ  کانہہ  چیزاہ،  حُکم  چھُنہٕ  مگر  خداے  سُندُے  حُکم،  تس  پٮ۪ٹھ  چُھس  بہٕ  اعتماد  تہٕ  ڈوٚکھ  کران،  تٔسۍ  پٮ۪ٹھ  گژِھہ  توکل  کرٕ  وٕنین  ہُند  توکل  کرُن  بیٚیہِ  نہٕ  کٲنسہِ  پٮ۪ٹھ۔  یُس  تس  پٮ۪ٹھ  توکل  کرِ  تس  چُھ  سُہ  بس۔

Tahir:
  بیٚیہِ  وۆننکھ،  اے  میانیو  گۆبرو!  اَکہِ  دروازٕہ  کِنۍ  أژۍ  زیٚو  نہٕ  (شہرس  منٛز)  بلکہ  أژۍ  زیٚو  مختلف  دروازو  کِنۍ  (بیۆن  بیۆن  سپدِتھ)،  تہٕ  بہٕ  ہیٚکو  نہٕ  تۆہۍ  اللہ  تعالیٰ  ہس  نِشہ  (یعنی  اللہ  تعالیٰ  سٕندِ  حکمہٕ نِشہِ)  کِہِنۍ  بچٲوِتھ  تِکیازِ  حکمِ  (تقدیر)  چُھ  صرف  اللہ  تعالیٰ  سٕندی  خٲطرٕ۔  مے٘  چُھ  تٔسۍ  پیٚٹھ  بھروسہٕ  کۆرمُت  تہٕ  بھروسہٕ  کرن  والیٚن  پَزِتٔسۍ  پیٚٹھ  بھروسہٕ  کرُن۔

Transliteration:
  Waq<u>a</u>la y<u>a</u> baniyya l<u>a</u> tadkhuloo min b<u>a</u>bin w<u>ah</u>idin wa<b>o</b>dkhuloo min abw<u>a</u>bin mutafarriqatin wam<u>a</u> oghnee AAankum mina All<u>a</u>hi min shayin ini al<u>h</u>ukmu ill<u>a</u> lill<u>a</u>hi AAalayhi tawakkaltu waAAalayhi falyatawakkali almutawakkiloon<b>a</b>


Athar:
  تہٕ  واقعہ  تہِ  سپُد  یی  زِ  ییٚلہِ  تِم  پننِس  مٲلۍ  سٕندِ  ہدایتہٕ  مطٲبق  شہرس  اندر  ﴿مختلف  دروازہ  کِنۍ﴾  دٲخل  سپٕدۍ،  تہٕ  تٔمۍ  سٕنز  یہِ  احتیاطی  تدبیر  آیہِ  نہٕ  اللہ  تعالیٰ  سٕندِس  مشیت  کِس  مقابلس  منٛز  رژھ  تہِ  بکار۔  آ،  وۅنۍ  گوٚو  یُس  اندیشہ  یعقوبؑ  سٕندِس  دِلس  منٛز  اوس،  سُہ  دوٗر  کرنہٕ  خٲطرٕ  کٔر  تٔمۍ  پنٕنۍ  کِنۍ  کوٗشش۔  بے  شک  اوس  سُہ  سانہِ  دِنہٕ  آمژِ  تعلیم  کِنۍ  صاحبِ  علم،  مگر  اکثر  لُکھ  چِھنہٕ  معاملٕچ  حقیقت  زانان۔

Mirwaiz:
  پس  ییٚلہِ  ژاے  تِم  مِصرس  منٛز  یپٲرۍ  کِنۍ  تجویز  اوسُکھ  کوٚرمُت  بابہٕ  صٲبن  پنٕنۍ،  امہِ  تجویزِ  سٍتۍ  ہیٚکہ  ہے  نہٕ  تِمن  بچٲوِتھ  خداے  سٕندِ  حُکمہٕ  نِشہِ  کانہہ  چیزاہ،  مگر  تَمہِ  تجویزِ  أندرٕ  اوس  مقصد  حضرتِ  یعقوبس  پنُن  اکھ  ارماناہ  پوٗرٕ  کرُن۔  یُس  تمہِ  وقتہٕ  تِمو  ظٲہر  کوٚر،  بیشک  سُہ  چُھ  زانن  وول  تِمن  چیزن  یِم  اسہِ  سُہ  ہیٚچھنوو،  لیکن  اکثر  لوٗکھ  چھِنہٕ  کینہہ  زانان  تِم  چیز۔

Tahir:
  تہٕ  ییٚلہِ  تِم  (مصرس  منٛز)  ژاے  یِتھہٕ  پٲٹھۍ  تِہِندۍ  بابہٕ  صٲبن  تِمن  حکم  اوس  دِیُتمُت،  سُہ  (حکم)  ہیٚکہِ  ہے  نہٕ  تِمن  اللہ  تعالیٰ  ہس  نِشہِ  (یعنی  تمۍ  سندِ  تقدیرٕنشہِ)  کِہِنۍتہِ  بچٲوِتھ  مگر  یہِ  زِ  یعقوب  (علیہ  السلام)  سٕندِ  دِلٕچ  اَکھ  خوٲہش  ٲس  یۅسہٕ  تٔمۍ  پوٗرٕ  کٔر،  تہٕ  (سۅ  خوٲہش  تہٕ  تدبیر  زأنۍ  زیون  نہٕ  ناکارٕہ  تہِ  تۅہیہِ  کیا  پے  چھَو)  بے  شک  ٲسۍ  یعقوب  (علیہ  السلام) علم  تھاوَن  وٲلۍ  اَمہِ  وجہ  کِنۍ  زِ  اَسہِ  اوس  تِمن  علمِ  (خاص)  عطا  کۆرمُت  مگراکثر  لُکھ  چِھنہٕ  (یِمہٕ  حقیقتہٕ)  زانان۔

Transliteration:
  Walamm<u>a</u> dakhaloo min <u>h</u>aythu amarahum aboohum m<u>a</u> k<u>a</u>na yughnee AAanhum mina All<u>a</u>hi min shayin ill<u>a</u> <u>ha</u>jatan fee nafsi yaAAqooba qa<u>da</u>h<u>a</u> wainnahu la<u>th</u>oo AAilmin lim<u>a</u> AAallamn<u>a</u>hu wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Athar:
  یم  لُکھ  وٲتۍ  یوسفؑ  سٕندِس  خدمتس  منٛز،  تٔمۍ  نیوٗ  پنُن  بوے  ناد  دِتھ  پانس  نِش  الگ،  تہٕ  ووٚنُن  تَس  زِ،  بہٕ  چُھس  چون  سُے  بوے  ﴿یُس  روومُت  اوس﴾  وۅنۍ  مہ  کر  ژٕ  تِمن  کتھن  ہُنٛد  غم،  یِمہٕ  کتھہٕ  یِم  لُکھ  چِھ  روٗدِمٕتۍ  کران۔  ﴿غالباً  آسہِ  ملاقاتس  منٛز  بَن یَمِینن  ووٚنمُت  زِ  یوسفؑ  سٕندِ  پتہٕ  کمہٕ  کمہٕ  زِیادتِیہِ  کرِ  وۅرٕ  بایو،  تہٕ  حضرت  یوسف  علیہ  السلامن  آسہِ  بٲیِس  دِلاسہٕ  دِیُتمُت  زِ  وۅنۍ  روزکھ  ژٕ  میے  نِشہِ،  یِمن  ظٲلِمن  ہٕندِس  پنجس  منٛز  دِمَتھ  نہٕ  بہٕ  دُبارٕہ،  بنان  چُھ  أتھۍ  موقعس  پٮ۪ٹھ  آسہِ  دۅیو  بایو  یِتہِ  مشورہ  کوٚرمُت  زِ  بِن یَمِینس  مصرس  منٛز  رُکاونہٕ  خٲطرٕ  کیا  تدبیر  یِیہِ  کرنہٕ،  ییٚمہِ  سٍتۍ  سُہ  پردٕہ  تہِ  روٚزِ  برقرار  یُس  حضرت  یوسفؑ  مصلحتاً  وُنہِ  برقرار  ٲسۍ  یژھان  تھاوُن۔﴾

Mirwaiz:
  توپتہٕ  ییٚلہِ  ژاے  تِم  حضرتِ  یوسفس  نِشہِ،  تٔمۍ  روٚٹ  پنُن  بۅے  ﴿بِنیامین﴾  پانس  نِشہِ،  دوٚپنس  بۅے  چُھس  چون  بٕے﴿یوسُف﴾  ژٕ  مَہ  بر  غم  تمیُک  یہِ  بٲے  اسہِ  نسبت  کران  ٲسۍ۔

Tahir:
  تہٕ  ییٚلہِ  تِم  یوسفس  (علیہ  السلام)  نِشہِ  حٲضر  سپٕدۍیوسفن  (علیہ  السلام)  ترٲوپننِس  بٲیِس  (بنیامینس)  پانس  نِشہِ  جاے  (تس)  وۆنُن  (لۅتہِ  لۅتہِ)،  بے  شک  چُھس  بٕے  چون  بوے  (یوسف)  وۅنۍ  مَہ  گژھ  ژٕ  دِل  مَلول  تِمن  کامیٚن  پیٚٹھ  یِمہٕ  یِم  کران  چِھ  روٗدِمٕتۍ۔

Transliteration:
  Walamm<u>a</u> dakhaloo AAal<u>a</u> yoosufa <u>a</u>w<u>a</u> ilayhi akh<u>a</u>hu q<u>a</u>la innee an<u>a</u> akhooka fal<u>a</u> tabtais bim<u>a</u> k<u>a</u>noo yaAAmaloon<b>a</b>


Athar:
  ییٚلہِ  یوسفؑ  یِمن  باین  ہُند  سامانہٕ  لوٚگ  برناونہِ،  تٔمۍ  تھوو  پنِنس  بٲے  سٕندِس  سامانس  منٛز  پنُن  پیالہٕ،  پتہٕ  لوے  أکۍ  ناد  لاین  وٲلۍ  ناد،  اے  قٲفلہٕ  والیو،  توٚہۍ  چِھو  ژوٗر۔

Mirwaiz:
  توپتہٕ  ییٚلہِ  تیار  کرٕ  نووُن  تِہُند  سامانہٕ،  حضرتِ  یوسُفن  تھاوٕنو  پننہِ  آب  چیٚنُک  بانہٕ  بٲے  سٕندِس  سامانس  منٛز۔  توپتہٕ  ییٚلہِ  روانہٕ  سپدِتھ  شہرٕ  نیٚبر  وٲتۍ،  تمہِ  پتہٕ  دیُت  آلو  أکۍ  آلو  دِوٕنۍ  اے  قٲفلہٕ  والیٚو  توٚہۍ  چھِو  پٔزۍ  پٲٹھۍ  ژوٗر۔

Tahir:
  وۅنۍ  ییٚلہِ  یوسفن  (علیہ  السلام)  تِہُنٛد  سامانہٕ  تِمن  فراہم  کۆر  پتہٕ  تھووُن  (شٲہی)  پیالہٕ  پننِس  بٲیس  (بنیامین)  سٕنزِ  بۅہرِ  منٛز  اَمہِ  پتہٕ  لوے  ناد  لاین  وٲلۍ  ناد،  اے  قافلہ  والیو!  (ٹھٕہرِو)  پٔزۍپٲٹھۍ  چِھو  تۅہی  لُکھ  ژوٗر  (باسان)۔

Transliteration:
  Falamm<u>a</u> jahhazahum bijah<u>a</u>zihim jaAAala a<b>l</b>ssiq<u>a</u>yata fee ra<u>h</u>li akheehi thumma a<u>thth</u>ana mua<u>thth</u>inun ayyatuh<u>a</u> alAAeeru innakum las<u>a</u>riqoon<b>a</b>


Athar:
  سرکٲرۍ  مُلٲزِمَو  ووٚن،  بادشاہ  سُند  پیمانہٕ  چُھنہٕ  اسہِ  میلان۔  ﴿تہٕ  تِہندۍ  جمعدارن  ووٚن﴾  یُس  شخص  أنِتھ  دِیہِ،  تَس  خٲطرٕ  چُھ  بارِ  شُتر  انعام  ﴿یعنی  أکِس  اونٹ  سُنٛد  وزن﴾،  اَمِیُک  ذِمہٕ  چُھس  بہٕ  نِوان۔

Mirwaiz:
  حضرتِ  یوسف  سٕندیو  مُلٲزِمو  دوٚپُکھ،  اسہِ  چُھ  رووٕ  مُت  بادشاہ  سٕندِ  چیٚنُک  بانٕہ  ییٚمہِ  سٍتۍ  سُہ  تۅہیہِ  غلہٕ  دِوان  اوس  میٖنۍ  میٖںۍ،  یُس  سُہ  بانہٕ  تۅہیہِ  اندر  أنِتھ  دِیہِ  تہٕ  پیش  کرِ  تس  دِمو  وونٹہٕ  بار  غلُک  انعام۔  بہٕ  آلو  دِوُن  چُھس  تمہِ  خٲطرٕ  ذمہٕ  دار۔

Tahir:
  تِمَو  (دربٲرۍ  ملٲزمو)  وۆن،  اَسہِ  چُھنہٕ  بادشاہ  سُنٛد  پیالہٕ  میلان  تہٕ  یُس  اَکھاہ  تَتھ  ژھٲندِتھ  اَنہِ  تس  خٲطرٕ  چُھ  أکِس  اونٹ  سُنٛد  اناج  (انعام)  تہٕ  بہٕ  چُھس  اَمِیُک  ذمہٕ  دار۔

Transliteration:
  Q<u>a</u>loo nafqidu <u>s</u>uw<u>a</u>AAa almaliki waliman j<u>a</u>a bihi <u>h</u>imlu baAAeerin waan<u>a</u> bihi zaAAeem<b>un</b>


Athar:
  یِمو  بایَو  ووٚن،  اللہ  تعالیٰ  سُند  قسم،  توٚہۍ  چِھو  ٹھیک  پٲٹھۍ  زانان  زِ  أسۍ  چِھنہٕ  یتھ  مٕلکس  منٛز  فساد  کرنہِ  آمٕتۍ،  تہٕ  أسۍ  چِھنہٕ  ژوٗر  کرن  وٲلۍ  لُکھ۔

Mirwaiz:
  تِمو  دوٚپ  قسمِ  خدا  توٚہۍ  چھِو  وارٕ  زانان  کہ  أسۍ  چھِںہٕ  آمٕتۍ  تبٲہی  کرنہٕ  خٲطرٕ  یور  بیٚیہِ  چھَنہٕ  سٲنۍ  کٲم  ژوٗر  کرٕنۍ۔

Tahir:
  تِمَو  وۆن،اللہ  تعالیٰ  سُنٛد  قسم!  بے  شک  آسیو  تۅہیہِ  پے  (لۆگمُت)  أسۍ  ٲسۍ  نہٕ  اَمہِ  موجوب  آمٕتۍ  زِ  (جُرمُک  اَتُر  کٔرِتھ)  کرَو  زمینس  منٛز  فساد  برپا  تہٕ  نَہ  چِھ  أسۍ  ژوٗرٕے۔

Transliteration:
  Q<u>a</u>loo ta<b>A</b>ll<u>a</u>hi laqad AAalimtum m<u>a</u> jin<u>a</u> linufsida fee alar<u>d</u>i wam<u>a</u> kunn<u>a</u> s<u>a</u>riqeen<b>a</b>


Athar: تِمو ووٚن، اچھا، اگر تُہٕنز کتھ اَپز درٛایہِ، تیٚلہِ کیا چُھ ژوٗرٕ سُند سزا؟
Mirwaiz: تِمو مُلٲزِمو دوٚپُکھ ہرگاہ تُہُندونُن اپُز دراو تیٚلہِ کیاہ چُھ تُہُند سزا۔
Transliteration: Q<u>a</u>loo fam<u>a</u> jaz<u>a</u>ohu in kuntum k<u>ath</u>ibeen<b>a</b>
Tahir:
  تِمَو  (ملٲزِمَو)  وۆن،  (تۆہی  ؤنِوپانے)  زِ  تس  (ژوٗرس)  کیا  سزاآسہِ  ہرگاہ  تۆہۍ  اَپزِیٲرۍ  دۯٲو؟


Athar:
  تِمو  ووٚن،  تٔمۍ  سُند  سزا؟  ییٚمۍ  سٕندِ  سامانہٕ  منٛزٕ  چیز  نیرِ،  سُہ  گژھ  پانے  پننِس  سزا ہس  منٛز  تھاونہٕ  یُن،  اَسہِ  نِشہِ  چُھ  ظٲلِمن  سزا  دِنُک  یۅہے  طریقہٕ۔

Mirwaiz:
  تِمو  دوٚپُکھ  تمیُک  سزا  چُھ  یس  شخصہٕ  سٕندِ  سامانہٕ  منٛزٕ  سُہ  چیز  نیرِ۔  سُے  شخص  چُھ  تمیُک  سزا  یعنی  سُہ  گژِھہ  گرفتار  کرُن  تہٕ  غلام  بناوُن،  یِتھے  پٲٹھۍ  چھِ  أسۍ  ظٲلمن  یعنی  ژوٗرن  سزا  دِوان  پننہِ  دینہٕ  موجوب۔  توپتہٕ  أنِکھ  تِم  واپس  حضرتِ  یوسُفس  نِشہِ۔

Tahir:
  تِمَو  وۆن  تٔمۍ  سُنٛد  سزا  چُھ  یہِ  زِ  ییٚمۍ  سٕندِ  سامانہٕ  منٛزٕ  سُہ  (پیالہٕ)  نیرِ  سُہ  چُھ  پانے  تَمِیُک  بدلہٕ  (یعنی  سُے  گژِھہ  تَمہِ  بدلہٕ  رٹنہٕ  یُن)،  أسۍ  چِھ  ظٲلِمن  دِوان  یِتھے  پٲٹھۍ  سزا۔

Transliteration:
  Q<u>a</u>loo jaz<u>a</u>ohu man wujida fee ra<u>h</u>lihi fahuwa jaz<u>a</u>ohu ka<u>tha</u>lika najzee a<b>l</b><i><u>thth</u></i><u>a</u>limeen<b>a</b>


Athar:
  تمہِ  پتہٕ  کٔر  یوسف  علیہ  السلامن  پننِس  بٲیس  برونٛہہ  تِہٕنزن  گُنَن  تلٲشی  شروع،  پتہٕ  کوٚرُن  پننِس  بٲے  سٕنزِ  گُنہِ  منٛزٕ  روومُت  چیز  برآمد،  یِتھہٕ  پٲٹھۍ  کوٚر  اَسہِ  یوسفؑ  سُند  تٲیید  پننہِ  تدبیرٕ  سٍتۍ،  تٔمۍ  سٕنز  کٲم  ٲس  نہٕ  یہِ  زِ  بادشاہ  سٕندِ  دِینہٕ  ﴿یعنی  مصر کہِ  شٲہی  قانونہٕ﴾  منٛزٕ  رٹہِ  ہے  پننِس  بٲیس،  اِلاّ  یہِ  زِ  اللہ  تعالیٰ  ہٕے  ییٚژِھہ  ﴿عام  پٲٹھۍ  چُھ  اَمہِ  آیتُک  یہِ  ترجمہٕ  کرنہٕ  یِوان  زِ،  یوسفؑ  ہیکہَن  نہٕ  بادشاہ  سٕندِ  قانون  مُطابق  پننِس  بٲیِس  رٔٹِتھ۔  البتہ  اگر  اَتھ  یہِ  معنی  یِیہِ  کڑنہٕ،  تیٚلہِ  چھےٚ  کتھ  بِالکل  بے  معنی  سپدان۔  ژوٗر  نَہ  رٹنُک  کیا  وجہ  ہیکہِ  ٲخر  بادشاہ  سٕندِس  قانونس  منٛز  ٲسِتھ؟  کیا  دُنیا ہس  منٛز  چھا  کانٛہہ  سلطنت  تِژھ  تہِ  ٲسمٕژ  ییٚمیُک  قانون  ژوٗرس  آسہِ  نہٕ  گرفتار  کرنُک  اجازت  دِوان؟  لہٰذا  چھےٚ  صحیح  کتھ  یہِ  زِ  اللہ  تعالیٰ  سٕندِس  نبی  حضرت  یوسف  علیہ  السلامن  ہٕنز  ٲس  نہٕ  یہِ  کٲم  زِ  بادشاہ  سٕندِ  قانون  مطٲبق  کرہن  عمل،  توے  چِھ  حضرت  یوسفؑ  پننیٚن  باین  تِہندِ  ﴿علاقُک﴾  قانون  پٕرٛژھان  تہٕ  شریعتِ  ابراہیمی  مطٲبق  چِھ  بٲیِس  رٹان﴾  أسۍ  ییٚمۍ  سٕندۍ  درجہِ  یژھان  چِھ،  بلند  چِھ  کران،  تہٕ  اکھ  علم  تھاون  وول  چُھ  تِیُتھ،  یُس  پرٛتھ  صاحبِ  علم  سٕندِ  کھۅتہٕ  بالاتر  چُھ۔

Mirwaiz:
  توپتہٕ  کرنٲوتٔمۍ  تلٲشی  بیٚین  باین  ہٕندین  خور  جندن  پننِس  بٲے  سٕندِس  خور  جندس  تلٲشی  کرنہٕ  بروٗنٹھ،  پتو  لاکہ  کڈٕ  نووُن  سُہ  چیز  پننِس  بٲے  سٕندِ  خور  جندٕ  منٛزٕ۔  یہِ  کوٚر  تِمو  اکھ  بہانہٕ  بِنیامِین  سٕندِ  پانس  نِشہِ  رٹنہٕ  خٲطرٕ تِمن  سٍتۍ  مشورٕہ  کٔرِتھ،  یِتھے  پٲٹھۍ  ہیٚچھنو  و  اسہِ  تدبیر  حضرتِ  یوسُف  بذریعہ  الہام،  نتہٕ  اوس  نہٕ  مُمکِن  سُہ  کیاہ  رٹہِ  ہا  بٲیِس  پانس  نِشہِ  بادشاہ  مِصر  سٕندِ  قونون  موجوب  تِکیازِ  تٔمۍ  سٕندِس  قونونس  منٛز  اوس  نہٕ  ژوٗر  گرفتار  کرُن  بلکہ  اوس  ژوٖرس  کینہہ  تنبیہٕ  کٔرِتھ  ییٚلہٕ  تراوُن،  مگر  خداے  سٕندِی  یژھنہٕ  سٍتۍ  تٔمۍ  یہِ  یوٚژھ  تہٕ  یہِ  آو  باعمل۔  تٔمۍ  تروو  الہام  حضرتِ  یوسُف  سٕندِس  دِلس  اندر  یعقوبی  شریعتہٕ  موجوب  ژوٗرس  سزا  دیُن۔  تِی  وننووُن  تِمنٕےباین  ہٕنزِ  زیٚوِ،  تھزراوان  چھِ  أسۍ  درجہ  علمس  اندر  تس  شخصہٕ  سُند  یسُند  أسۍ  یژھو۔  پرتھ  علمہٕ  وٲلِس  پٮ۪ٹھہٕ  کنہِ  چُھ  تِہٕندِ  کھوٚتہٕ  زیادٕہ  عٲلِم۔  اللہ  تعالیٰ  چُھ  سارنٕے  مافوق۔  تٔمۍ  سُند  علم  چُھ  سارنٕےاحاطٕہ  کٔرِتھ۔  علمِ  مخلوق  چُھ  ناقَص  لہٰذا  چُھ  مخلوق  محتاج  پننِس  علم  و  تدبیرس  اندر  خٲلق  سٕندِس  الہام  والقاہس  کُن۔  حضرتِ  یوسُفن  دوٚپُکھ  تۅہیہِ  ہے  دوٚپُو  أسۍ  چھِ  پیغمبر  زادٕہ،  یہِ  کیاہ  کوٚرُو۔  یی  پزِ  ہا  تۅہیہِ  کرُن۔  تِم  گٔے  سٮ۪ٹھاہ  شرمندٕہ۔  بِنیامین  آو  تھاونہٕ  تدبیرِ  سٍتۍ  حضرتِ  یوسُفس  نِشہِ۔

Tahir:
  لہٰذا  کٔریوسفن  (علیہ  السلام)  پننِس  بٲے  سٕنزِ  بۅہرِ  برونٛہہ  تِہٕنزن  بۅہریٚن  ہٕنز  تلٲشی  شروع  پتہٕ  کۆڑُن  (ٲخرس  پیٚٹھ)  سُہ  (پیالہٕ)  پننِس  (سخ)  بٲے  (بنیامین)  سٕنزِ  بۅہرِ  منٛزٕ۔  یِتھہٕ  پٲٹھۍ  ؤنۍ  اَسہِ  یوسفس  (علیہ  السلام)  تدبیر۔  تِم  ہیٚکہَن  نہٕ  پننِس  بٲیِس  بادشاہِ  (مصر)  سٕندِ  قانون  مطٲبق  (قٲد)  تھٲوِتھ  کینہہ  مگر  یہِ  زِ  (یِتھہٕ  پٲٹھۍ)  اللہ  تعالیٰ  یژھِ۔  أسۍ  ییٚمۍ  سٕندۍ  یژھان  چِھ  تٔمۍ  سٕندۍ  درجات  چِھ  بلندکران،  تہٕ  پۯتھ  علمہٕ  وٲلِس  ہیۆر  (تہِ)  چُھ  اکھ  عِلمہٕ  وول  آسان۔

Transliteration:
  Fabadaa biawAAiyatihim qabla wiAA<u>a</u>i akheehi thumma istakhrajah<u>a</u> min wiAA<u>a</u>i akheehi ka<u>tha</u>lika kidn<u>a</u> liyoosufa m<u>a</u> k<u>a</u>na liyakhu<u>th</u>a akh<u>a</u>hu fee deeni almaliki ill<u>a</u> an yash<u>a</u>a All<u>a</u>hu narfaAAu daraj<u>a</u>tin man nash<u>a</u>o wafawqa kulli <u>th</u>ee AAilmin AAaleem<b>un</b>


Athar:
  یِمو  بایَو  ووٚن،  اگر  یہِ  ژوٗر  کرِ،  تعجب  کتھ  تہِ  چَھنہٕ  کینٛہہ،  أمِس  برونٛہہ  چھےٚ  أمۍ  سٕندۍ  بٲے  ﴿یوسف  علیہ  السلامن﴾  تہِ  ژوٗر  کٔرمٕژ۔  یوسف  ﴿علیہ  السلامن﴾  بوٗز  یِہٕنز  یہِ  کتھ  تہٕ  کٔرٕن  ژیٚڈ،  حقیقت  کٔڑٕن  نہٕ  یِمن  برونٛہہ  کنہِ  نٔنۍ،  بس  ﴿وُٹھو  تٔلۍ﴾  ووٚنُن  یُتے  زِ،  سٮ۪ٹھاہ  خراب  چِھو  توٚہۍ  لُکھ،  ﴿مےٚ  برونٛہہ  کنہِ﴾  یُس  الزام  توٚہۍ  لگاوان  چِھو،  تمِچ  حقیقت  چُھ  اللہ  تعالیٰ  وارٕہ  پٲٹھۍ  زانان۔

Mirwaiz:
  اگر  بِنیامین  ژوٗر  کرِ  تعجُب  چُھنہٕ  کینہہ  تِکیازِ  أمۍ  سٕندۍ  سخ  بٲے  یوسُفن  تہِ  چھےٚ  برونٹھ  ژوٗر  کٔر  مٕژ۔  سُہ  قصہٕ  چُھ  یِتھہٕ  پٲٹھۍ  کہ  حضرتِ  یوسفس  ییٚلہِ  وٲلدٕ  پنٕنۍ  ییٚمہِ  عالمہٕ  گٔیہِ  تِمن  ہیٚژ  پرورِش  کرٕنۍ  تِہٕنٛزِ  پۅپھہِ  ییٚلہِ  حضرتِ  یو  سُف  بوٚڈ  پہن  گوٚو،  ہُشیار  ہِیو  سپُدحضرتِ  یعقوبن  دوٚپ  ووٚنۍ  رٹن  بہٕ  یہِ  پانس  نِشہِ۔  یہِ  گوٚو  تِہٕنزِ  پۅپھہِ  ناگوار۔  تِمو  کوٚر  اکھ  حیلہٕ  دوٚپُکھ  مےٚ  روو  کمر  بند۔  سٮ۪ٹھاہ  ژھونڈُکھ  کینہہ  آو  نہٕ  اتھہِ۔  پتو  لاکہہ  وُچُھکھ  اکہِ  دۅہ  حضرتِ  یوسفس  کمرس  گٔنڈِتھ۔  دوٚپُکھ  یہِ  اوس  حضرتِ  یوسُفن  ژوٗرِ  نیٚومُت۔  لہٰذا  ژوٗرِ  ہُند  مال  یس  نِشہِ  نیرِ  سُہ  چُھ  تتھ  مالس  بدل  رٹنہٕ  یِوان۔  بہٕ  رٹن  حضرتِ  یوسُف  پانس  نِشہِ۔  یہِ  اوس  اکھ  حیلاہ  اکھ  تِہٕندِ  پانس  نِشہِ  رٹنہٕ  خٲطرٕ  تِہٕنزِ  پۅپھہِ  پانے  کوٚرمُت۔  اتھ  کُن  کوٚر  اِشارٕہ  یِمو  وۅرٕ  بایو،  پس  تھٲو  یہِ  کتھ  پوشیدٕہ  حضرتِ  یوسُفن  پانس  نِشہِ۔  ظٲہر  کوٚرُن  نہٕ  تِمن  نِشہِ،  پٲنۍ  پانس  سٍتۍ  دوٚپُن  توٚہۍ  چھِو  زیادٕہ  بدتر  ژوٗر  کرنس  اندر،  بۅے  کھیون  بابہٕ  صٲبس  ژوٗرِ  کٕنِتھ  کینژھن  پوٗنسن۔  ژوٗر  چُھ  مال  غٲب  کران،  تۅہیہِ  کوٚروٗن  انسان  غٲب۔  یہِ  کتھ  چھےٚ  ظٲہر  کہ  انسان  ژوٗرِ  تھاوُن،  اغوا  کرُن  چُھ  زیادٕہ  بدتر  مال  ژوٗرِ  نِنہٕ  کھوتہٕ۔  اللہ  تعالیٰ  چُھ  بہتر  زانان  تہِ  یہِ  توٚہۍ  مےٚ  نسبت  ونان  چھِو۔  ژوٗرِ  ہٕنٛز  ہانژھ  لاگان  چھِو۔

Tahir:
  تِمَو  وۆن،  اگر  أمۍ  ژوٗر  چھے٘  کٔرمٕژ  (تیٚلہِ  چُھنہٕ  تعجب  کینہہ)  بے  شک  چھے٘  أمۍ  سٕندۍ  بٲے  (یوسفن)  تہِ  أمِس  برونٛہہ  ژوٗر  کٔرمٕژ،  وۅنۍ  تھٲویوسفن  (علیہ  السلام)  یہِ  کتھ  پننِس  دِلس  منٛز  (کٔھٹِتھ)  تہٕ  یہِ  کٔرٕن  نہٕ  تِمن  پیٚٹھ  ظٲہر،  (دِلہٕ  مٕنزی)  وۆنُن  تُہُنٛد  حال  چُھ  سخ  خراب،  تہٕ  اللہ  تعالیٰ  چُھ  وارٕ  پٲٹھۍ  زانان  یِکینٛژھاہ  تۆہۍ  ونان  چِھو۔

Transliteration:
  Q<u>a</u>loo in yasriq faqad saraqa akhun lahu min qablu faasarrah<u>a</u> yoosufu fee nafsihi walam yubdih<u>a</u> lahum q<u>a</u>la antum sharrun mak<u>a</u>nan wa<b>A</b>ll<u>a</u>hu aAAlamu bim<u>a</u> ta<u>s</u>ifoon<b>a</b>


Athar:
  تِمو  ووٚن،  اے  سردار،  ذی  اقتدار  ﴿عزیز﴾،  ﴿یتھ  جایہِ  یُس  لفظ  عزیز  حضرت  یوسف  علیہ  السلامن  ہٕندِ  خٲطرٕ  ورتاونہٕ  چُھ  آمُت۔  صرف  چُھ  اتھ  بنیادس  پٮ۪ٹھ  مُفسرو  قیاس  کوٚرمُت  زِ  حضرت  یوسفؑ  ٲسۍ  تٔتھۍ  منصبس  پٮ۪ٹھ  ماموٗر  سپدۍ مٕتۍ،  یتھ  پٮ۪ٹھ  امہِ  برونٛہہ  زُلیخا  ہُند  خاندار  ماموٗر  اوس،  مگر  اَسہِ  چھےٚ  آیت  نمبر  30  کِس  حٲشیس  منٛز  وضاحت  کٔرمٕژ  زِ  یہِ  اوس  نہٕ  مصرس  منٛز  کُنہِ  خاص  منصبُک  ناو۔  بلکہ  اوس  محض  صاحبِ  اقتدار کِس  معنیس  منٛز  ورتاونہٕ  یِوان۔﴾  أمۍ  سُند  مول  چُھ  واریاہ  بُڈٕ  انسان،  أمۍ  سٕنزِ  جایہِ  رٔٹیوٗن  توٚہۍ  اَسہِ  منٛز  کانٛہہ،  اَسہِ  چِھو  توٚہۍ  سٮ۪ٹھاہ  نیک  نفس  انسان  باسان۔

Mirwaiz:
  دپنہِ  لٔگۍ  اے  عزیزِ  مِصر  پٔزۍ  پٲٹھۍ  ییٚمِس  بِنیامینس  چُھ  بڈٕ  عمر  رسیدٕہ  بابہٕ  صٲب  تس  چُھ  یہِ  سٮ۪ٹھاہ  ٹوٹھ  تس  گُذرِ  سٮ۪ٹھاہ  مُشکِل  أمِس  بدل  رٔٹیوٗن  اسہِ  منٛزٕ  اکھاہ  سُے  بنٲوِتون  پنُن  غلام،  أسۍ  چھِتھ  ژٕ  زانان  بڈٕ  احسان  کرٕ  وُن۔  یِتہِ  ہے  ژٕ  اکھ  احساناہ  اسہِ  پٮ۪ٹھ  کرٕ  ہکھ  أسۍ  سپدٕ  ہو  سٮ۪ٹھاہ  مشکور۔

Tahir:
  تِمَو  وۆن،  اے  عزیز  مصر!  أمۍ  سُنٛد  بابہٕ  صاب  چُھ  وٲنسہِ  کِنۍ  واریاہ  بزرگ،  تۆہۍ  رٔٹیوٗن  أمۍ  سٕنزِ  جایہِ  اَسہِ  منٛزٕ  کانٛہہ،  بے  شک  چِھو  أسۍ  تۅہیہِ  احسان  کرن  والیو  منٛزٕ  لبان۔

Transliteration:
  Q<u>a</u>loo y<u>a</u> ayyuh<u>a</u> alAAazeezu inna lahu aban shaykhan kabeeran fakhu<u>th</u> a<u>h</u>adan<u>a</u> mak<u>a</u>nahu inn<u>a</u> nar<u>a</u>ka mina almu<u>h</u>sineen<b>a</b>


Athar:
  یوسف  ﴿علیہ  السلامن﴾  ووٚن،  اللہ  تعالیٰ  سُند  پناہ،  بیاکھ  کانٛہہ  شخص  کِتھہٕ  پٲٹھۍ  ہیکون  أسۍ  رٔٹِتھ،  یَس  نِشہِ  اَسہِ  پنُن  مال  لوٚب،  سُہ  ترٲوِتھ  اگر  أسۍ  بیاکھ  رٹون،  تیٚلہِ  آسو  أسۍ  ظٲلِم۔  ﴿احتیاط  وُچِھو  زِ،  ژوٗر  چِھنہٕ  ونان،  بلکہ  چِھ  ونان  یہِ  زِ  یَس  نِشہِ  اسہِ  پنُن  مال  لوٚب۔  أتھۍ  چِھ  شرع کِس  اصطلاحس  منٛز  تَورِیہ  ونان،  یعنی  حقیقتس  پٮ۪ٹھ  پردہ  تراوُن  یا  امرِ  واقعہ  چُھپاوُن۔  ییٚلہِ  کٲنٛسہِ  مظلومس  ظٲلِمس  نِشہِ  بچاونہٕ  خٲطرٕ  یا  کانٛہہ  بوٚڈ  سِتم  دوٗر  کرنٕچ  کانٛہہ  صوٗرت  اَمہِ  ورٲے  آسہِ  نہٕ  زِ  کانٛہہ  خلافِ  واقعہ  کتھ  یِیہِ  وننہٕ،  یا  یِیہِ  خلافِ  حقیقت  کانٛہہ  حیلہٕ  کرنہٕ،  تیٚلہِ  کرِ  اتھ  صوٗرتس  منٛز  اکھ  پرہیز  گار  انسان  ٹاکارٕہ  اَپُز  وننہٕ  نِشہِ  اجتناب  کران  کران  تِژھہ  کتھ  ونٕنچ  یا  تژِھ  تدبیر  کرنٕچ  کوشش،  ییٚمہِ  سٍتۍ  حقیقت  چُھپٲوِتھ  بدی  یِیہِ  دوٗر  کرنہٕ۔  وۅنۍ  وُچِھتو  اَتھ  سٲرِسٕے  معاملس  منٛز  کِتھہٕ  پٲٹھۍ  چِھ  حضرت  یوسفؑ  جٲیز  تَورِیہ ہٕکۍ  شرائط  پوٗرٕ  کران۔  بٲے  سٕنزِ  رضا  مندی  سان  چِھ  تٔمۍ  سٕندِس  سامانس  منٛز  پیالہٕ  تھاوان،  مگر  ملٲزِمن  ووٚنُکھ  نہٕ  زِ  أمِس  پٮ۪ٹھ  لگٲوِو  ژوٗرِ  ہُند  الزام۔  ییٚلہِ  سرکٲرۍ  مُلٲزمَو  ژوٗرِ  ہٕندِس  الزامس  منٛز  یِم  لُکھ  رٔٹِتھ  أنۍ،  تہٕ  خاموشی  سان  ؤتھۍ  تہٕ  کٔرٕکھ  تلٲشی۔  وۅنۍ  ییٚلہِ  تِمو  بایَو  ووٚن  زِ  بِن یَمِین  سٕنز  جایہِ  رٔٹِیوٗن  اسہِ  منٛزٕ  کانٛہہ،  تہٕ  امہِ  کِس  جوابس  منٛز  تہِ  کٔرٕکھ  تِہٕنزے  کتھ  تِمن  اُلٹہٕ  زِ  تُہُند  پنُن  فتویٰ  اوس  یہِ  زِ  ییٚمہِ  سٕندِ  سامانہٕ  منٛزٕ  مال  چُھ  درٛامُت  سُے  رٔٹیوٗن،  لہٰذا  چُھ  وۅنۍ  تۅہیہِ  برونٛہہ  کَنہِ  بِن یَمین  سٕندِ  سامانہٕ  منٛزٕ  سون  مال  درٛامُت،  تہٕ  یۅہے  رٹون  أسۍ  پانس  نِشہِ،  بیاکھ  کِتھہٕ  پٲٹھۍ  ہیکون  أمۍ  سٕنزِ  جایہِ  رٔٹِتھ﴾

Mirwaiz:
  حضرتِ  یوسُفن  دوٚپُکھ  خدایس  چُھس  بہٕ  پناہ  منگان  ییٚمہِ  کتھہِ  نِشہِ  کہ  أسۍ  کیاہ  رٹون  تس  شخصس  ورٲے  بیٚیہِ  کانہہ  ییٚمِس  نِشہِ  سون  چیز  دراو۔  ہرگاہ  أسۍ  یِژھ  کتھ  کرو،  تیٚلہِ  چھِ  أسۍ  سخت  بے  انصاف۔

Tahir:
  یوسفن  (علیہ  السلام)  وۆن،  اللہ  تعالیٰ  سُنٛد  پناہ  زِ  اَسہِ  یس  نِشہِ  پَنُن  سامان  لۆب  تس  وَرٲے  رٹون  (بیٚیہِ)  کانٛہہ  تیٚلہِ  بَنوأسۍ  ظٲلمو  منٛزٕ۔

Transliteration:
  Q<u>a</u>la maAA<u>ath</u>a All<u>a</u>hi an nakhu<u>th</u>a ill<u>a</u> man wajadn<u>a</u> mat<u>a</u>AAan<u>a</u> AAindahu inn<u>a</u> i<u>th</u>an la<i><u>th</u></i><u>a</u>limoon<b>a</b>


Athar:
  ییٚلہِ  تِم  یوسف  علیہ  السلامس  نِشہِ  مایوٗس  سپٕدۍ،  تِم  درٛاے  پتہٕ  أکِس  کوٗنس  کُن  تہٕ  لوگُکھ  مشور  کرُن،  یِمو  منٛز  یُس  سارِنٕے  زِیُٹھ  اوس  تٔمۍ  ووٚن،  تۅہیہِ  چَھو  نا  پے  زِ  تُہندۍ  مٲلۍ  چُھو  تۅہیہِ  اللہ  تعالیٰ  سٕندِس  ناوس  پٮ۪ٹھ  عہد  و  پیمان  ہیوٚتمُت؟  تہٕ  امہِ  برونٛہہ  یِکینژھاہ  تۅہیہِ  یوسفؑ  سٕندِس  معاملس  منٛز  کوٚرمُت  چُھو،  سُتہِ  چُھو  تۅہیہِ  پے،  وۅنۍ  نیر  نہٕ  بہٕ  ہرگز  ییٚتہِ  یوٚت  تام  نہٕ  مےٚ  وٲلد  صٲب  اجازت  دِیہِ،  نَتہٕ  یوٚت  تام  نہٕ  صرف  اللہ  تعالیٰ  میٲنِس  حقس  منٛز  کانٛہہ  فٲصلہٕ  فرماوِ،  تِکیازِ  سُہ  چُھ  سارِوٕے  کھۅتہٕ  بہتر  فٲصلہٕ  کرن  وول۔

Mirwaiz:
  پس  ییٚلہِ  یِم  حضرتِ  یوسُفس  نِشہِ  ناامید  سپٕدۍ  بِنیامین  سٕندِس  ہیٚنس  اندر،  الگ  سپدِتھ  ہیٚوتُکھ  مشورٕہ  کرُن۔  اکثرن  ہٕنز  راے  سپٕز  کہ  واپس  پزِ  گژُھن،  بٔڈۍ  ہِی  بٲے  دوٚپُکھ  توٚہۍ  چھِو  نا  زانان  کہ  بابہٕ  صٲبن  پنٕنۍ  چھِو  توٚہۍ  خداے  سُند  قسم  ہاوٕ  نٲومٕتۍ  تہٕ  عہد  کرنٲومٕتۍ  بِنیامین  سٕندِ  حقہٕ،  بیٚیہِ  چھِو  نا  زانان  ییٚمہِ  برونٹھ  کٔثیر  زیادتی  کٔرٕو  تۅہیہِ  حضرتِ  یوسُف  سٕندِس  حقس  اندر۔  تِمن  سٍتۍ  یُس  برتاو  کوٚرُو  تۅہیہِ  تمہِ  سٍتۍ  کٍتیاہ  حقوق  سپٕدۍ  ضایع  بابہٕ  صٲبٕنۍ۔  سۅ  برونٹھِم  شرمندگی  کیاہ  کم  چھا  ووٚنۍ  گٔژِھو  یہِ  بیاکھ  شرمندگی  ہیٚتھ  بابہٕ  صٲبس  نِشہِ،  پس  نیرٕ  نہٕ  بہٕ  ییٚمہِ  شہرٕ  أندرٕ  ہرگِز  کُنہِ  جایہِ  یوٚتانۍ  نہٕ  اِجازت  دِیہِ  مےٚ  بابہٕ  صٲب  پنُن،  نتہٕ  کمہِ  بُتھہِ  ہیٚکہٕ  بہٕ  تس  برونٹھ  کُن  یِتھ۔  یا  کرِ  اللہ  تعالیٰ  میانہِ  حقہٕ  کانہہ  فٲصلہٕ،  سُہ  چُھ  بہتر  فٲصلہٕ  تہٕ  حُکم  کرٕ  وُن۔  سُہ  گوٚو  کُنہِ  طریقہٕ  سپدِ  بِنیامین  سٕنٛز  رہٲیی  یُتھ  سُہ  ہیٚتھ  یمہٕ  بہٕ  بابہٕ  صٲبس  نِشہِ۔

Tahir:
  وۅنۍ  ییٚلہِ  تِمن  یوسفس  (علیہ  السلام)  نِشہِ  تسلا  گٔے  پتہٕ  لٲج  تِمَو  (پانہٕ  وٲنۍ)  پھِسراے  کرٕنۍ،  تِہِندۍ  زِٹھۍ  (بٲے)  وۆن  کیا  تۅہیہِ  چھَونا  پے  زِ  تُہٕندۍ  بابہٕ  صٲبن  اوسنو  تۅہیہِ  اللہ  تعالیٰ  سُنٛد  قسم  کرنٲوِتھ  پۅختہٕ  وعدٕہ  ہیۆتمُت  تہٕ  اَمہِ  برونٛہہ  یِمہٕ  زیادتی  تۅہیہِ  یوسف  سٕندِس  حقس  منٛز  کرِمَژٕ  چھَو  (تِمہٕ  تہِ  چھَو  تۅہیہِ  پے)  لہٰذا  نیرنہٕ  بہٕ  ییٚمہِ  سرزمین  منٛزٕہرگز  یۆت  تام  (نہٕ)  میون  بابہٕ  صٲب  مے٘  اجازت  دِیہِ  یاکرِ  اللہ  تعالیٰ  میانہِ  خٲطرٕ  کانٛہہ  فٲصلہٕ،  تہٕ  سُہ  چُھ  سارِوٕے  کھۅتہٕ  بہتر  فٲصلہٕ  فرماون  وول۔

Transliteration:
  Falamm<u>a</u> istayasoo minhu khala<u>s</u>oo najiyyan q<u>a</u>la kabeeruhum alam taAAlamoo anna ab<u>a</u>kum qad akha<u>th</u>a AAalaykum mawthiqan mina All<u>a</u>hi wamin qablu m<u>a</u> farra<u>t</u>tum fee yoosufa falan abra<u>h</u>a alar<u>d</u>a <u>h</u>att<u>a</u> ya<u>th</u>ana lee abee aw ya<u>h</u>kuma All<u>a</u>hu lee wahuwa khayru al<u>ha</u>kimeen<b>a</b>


Athar:
  توٚہۍ  گٔژِھو  تہٕ  ؤنِو  پننِس  والد  صٲبس  زِ،  ابّا  جان،  چٲنۍ  صاحِب  زادن  چھےٚ  ژوٗر  کٔرمٕژ،  اسہِ  وُچھنہٕ  سُہ  ژوٗر  کران،  یِکینٛژھاہ  اسہِ  پے  لوٚگ،  بس  سُے  چِھ  أسۍ  بیان  کران،  تہٕ  غیبٕچ  نگہبٲنی  ہیکو  نہٕ  أسۍ  کٔرِتھ  ﴿یعنی  اَسہِ  چُھنہٕ  علمِ  غیب﴾۔

Mirwaiz:
  بہٕ  روزٕ  ییٚتہِ  توٚہۍ  گٔژِھو  بابہٕ  صٲبس  نِشہِ۔  ؤنِوتس  بابہٕ  صٲبا  تُہٕندۍ  فرزندن  بِنیامِینن  حض  کٔر  ژوٗر  تمہِ  مۅکھہٕ  آو  سُہ  گرفتار  کرنہٕ،  سُہ  دیُتُکھ  نہٕ  اسہ  سٍتۍ  واپس،  أسۍ  چھِ  ونان  مگر  تِی  یہِ  اسہِ  معلوم  چُھ۔  اسہِ  وُچھ  پننیو  أچھو  تٔمۍ  سٕندِ  باردانہٕ  منٛزٕ  پادشاہ  سُند  مینن  بانہٕ  نیران،  أسۍ  ما  ٲسۍ  غٲبہٕ  چیٚن  کتھن  رٲچھ  کرٕ  وٕنۍ۔  مُعاہِدٕہ  کرنہٕ  وقتہٕ  ما  اوس  اسہِ  معلوم  یُتھ  ہِیوٗ  مُشکِل  تہِ  ییہِ  پیش۔

Tahir:
  تۆہۍ  گٔژِھو  پننِس  بابہٕ  صٲبس  کُن  واپس  تہٕ  (گٔژِھتھ)  ؤنِو،  اے  سانہِ  بابہٕ  صابہٕ!  بے  شک  چھے٘  چٲنۍ  نیچِوۍ  ژوٗر  کٔرمٕژ  (اَمہِ  موجوب  آو  سُہ  گرفتار  کرنہٕ)  تہٕ  اَسہِ  ٲس  فقط  اَمہِ  کتھہِ  ہٕنز  گوٲہی  دِژمٕژییمِیُک  اَسہِ  علم  اوس  تہٕ  أسۍ  ٲسۍ  نہٕ  غیبٕکۍ  رٲچھدر۔

Transliteration:
  IrjiAAoo il<u>a</u> abeekum faqooloo y<u>a</u> ab<u>a</u>n<u>a</u> inna ibnaka saraqa wam<u>a</u> shahidn<u>a</u> ill<u>a</u> bim<u>a</u> AAalimn<u>a</u> wam<u>a</u> kunn<u>a</u> lilghaybi <u>ha</u>fi<i><u>th</u></i>een<b>a</b>


Athar:
  توٚہۍ  پٕرٛژِھۅ  تمہِ  بستی  ہٕندٮ۪ن  لُکن  ییٚتہِ  أسۍ  ٲسۍ،  قافلس  پٕرٛژھو،  یس  سٍتۍ  أسۍ  آمٕتۍ  چِھ،  أسۍ  چِھ  پننِس  بیانس  منٛز  بِالکل  پٔزیٲرۍ۔

Mirwaiz:
  سانہِ  نے  پژھ  بیٚہو  توٚہۍ  پٕرژھتو  تمہِ  شہرٕ  کین  لوٗکن  یتھ  منٛز  أسۍ  ٲسۍ  یا  تتھ  قٲفِلس  یِمن  سٍتۍ  أسۍ  واپس  آے،  یقیناً  چھِو  أسۍ  پوٚز  ونہٕ  وُنۍ۔

Tahir:
  تہٕ  (اگر  تۅہیہِ  پَژھ  چھَو  نہٕ  بِہان  تیٚلہِ)  پٕۯژِھو  تَتھ  بستی  (ہٕندیٚن  لُکن)  یَتھ  منٛز  أسۍ  ٲسۍ  بیٚیہِ  (پٕۯژِھو)  تَتھ  قٲفلس  (تہِ)  یَتھ  منٛز  أسۍ  آمٕتۍ  چِھ،  تہٕ  بے  شک  چِھ  أسۍ  (پننہِ  کتھہِ  منٛز)  یقینا  پٔزِیٲرۍ۔

Transliteration:
  Wa<b>i</b>sali alqaryata allatee kunn<u>a</u> feeh<u>a</u> wa<b>a</b>lAAeera allatee aqbaln<u>a</u> feeh<u>a</u> wainn<u>a</u> la<u>sa</u>diqoon<b>a</b>


Athar:
  یہِ  داستان  بوٗزِتھ  ووٚن  مٲلۍ،  دراصل  بنٲو  تُہٕندۍ  نفسن  تُہندِ  خٲطرٕ  بیٚیہِ  اکھ  کتھ  سہل  ﴿یعنی  تۅہیہِ  نزدیک  چُھ  یہِ  باور  کرُن  واریاہ  سہل  زِ  میون  فرزند  ییٚمۍ  سٕندِ  نیک  کردارٕ  نِشہِ  بہٕ  ٹھیک  پٲٹھۍ  وٲقف  چُھس،  ہیکہِ  اکہِ  پیالہ  چہِ  ژوٗرِ  ہُند  مُرتکب  سپدِتھ۔  تُہٕندِ  خٲطرٕ  ٲس  گۅڈٕ  پنُن  بوے  راو  راونٕچ،  تہٕ  تٔمۍ  سٕنز  قمیضہِ  پٮ۪ٹھ  اَپُز  خون  مٔتھِتھ  اَنٕنۍ  واریاہ  سہل  کٲم  بنیمٕژ۔  وۅنۍ  سپُد  تِیُتُھے  سہل  تُہٕندِ  خٲطرٕ،  دوٚیِمِس  بٲیس  پٔزپٲٹھۍ  ژوٗر  مانُن  تہٕ  مےٚ  نِش  وٲتِتھ  اَمِچ  خبر  دِنۍ  تہِ﴾  اچھا  بہٕ  کرٕ  اَتھ  پٮ۪ٹھ  تہِ  صبر  تہٕ  وارٕ  پٲٹھۍ  کرٕ۔  دوٗر  چُھنہٕ  زِ  اللہ  تعالیٰ  رَلاوِ  تِمن  سارِنٕے  مےٚ  سٍتۍ،  سُہ  چُھ  سورُے  کینٛہہ  زانان  تہٕ  تٔمۍ  سٕنزٕ  سارے  کامہِ  چھےٚ  حکمتس  پٮ۪ٹھ  بٔنِتھ۔

Mirwaiz:
  حضرتِ  یعقوبن  دوٚپُکھ  بِنیامین  چُھنہٕ  ژوٗر  کرنہٕ  مۅکھہٕ  گرفتار  آمُت  کرنہٕ  بلکہ  چھِو  توٚہۍ  پننی  دِلہٕ  کتھہٕ  تیار  کران،  از  تہِ  کرٕ  بہٕ  صبر  بروںٹھمِی  پٲٹھۍ،  شکایت  کرنہٕ  کُنہِ  قسمہٕ۔  شاید  اللہ  تعالیٰ  ما  واتناوِ  تِمن  سارنٕے  فرزندن  مےٚ  نِشہِ  تِکیازِ  سُہ  چُھ  بیشک  سورُے  زانن  وول  سٮ۪ٹھاہ  حِکمت  وول۔

Tahir:
  یعقوبن  (علیہ  السلام)  فرموو،  (یہِ  کتھ  چھَنہٕ)  بلکہ  بنٲو  تُہٕندیو  نفسو  یہِ  کتھ  تُہٕندِ  خٲطرٕ  خۅش  کروٕنۍ،  وۅنۍ  چُھ  (بس)  صبرے  جان،  جلدٕے  واتناوِاللہ  تعالیٰ  تِمن  سارِنٕے  مے٘  نِش،  بے  شک  چُھ  سُہ  سیٚٹھاہ  علم  وول  سیٚٹھاہ  حکمت  وول۔

Transliteration:
  Q<u>a</u>la bal sawwalat lakum anfusukum amran fa<u>s</u>abrun jameelun AAas<u>a</u> All<u>a</u>hu an yatiyanee bihim jameeAAan innahu huwa alAAaleemu al<u>h</u>akeem<b>u</b>


Athar:
  پتہٕ  پھُیٚر  تٔمۍ  تِمن  نِشہِ  رۅے  تہٕ  لوٚگ  وَننہٕ  زِ،  ہاے  یوسف!  سُہ  اوس  أندری  أندری  غمہٕ  سٍتۍ  گلان،  تہٕ  تٔمۍ  سٕنز  أچھ  آسہٕ  سفید  گٔمژٕ۔

Mirwaiz:
  امہِ  پتہٕ  پھِرُکھ  تِمن  نِشہِ  بُتھ  بییِس  طرفس  کُن،  توپتہٕ  لٔگۍ  وننہِ  ہاے  کوٗتاہ  غم  چُھم  حضرتِ  یوسف  سٕندِ  غمہٕ  سببہٕ  ودان  ودان  گٔیہِ  أچھ  تہِ  سفید۔  یہِ  غم  ٲسۍ  أندٕرۍ  اندٕرۍ  شرۅپراوان  ییٚمہِ  سببہٕ  دِلس  اوسُکھ  ہول۔

Tahir:
  تہٕ  یعقوبن  (علیہ  السلام)  پھِیُر  تِمَو  نِشہِ  رۅے  بیٚیِس  طرفس  کُن  تہٕ  وۆنُن،  ہاے  افسوٗس!  یوسفس (علیہ  السلام  سٕندِس  جدا  گژھنس)  پیٚٹھ  تہٕ  تِہٕنزٕ  أچھ  گٔیہِ  غمہٕ  سٍتۍ  سفیدوۅنۍ  ٲسۍ  تِم  غمس  پیٚٹھ  جِگرٕ  کٔرِتھ۔

Transliteration:
  Watawall<u>a</u> AAanhum waq<u>a</u>la y<u>a</u> asaf<u>a</u> AAal<u>a</u> yoosufa wa<b>i</b>bya<u>dd</u>at AAayn<u>a</u>hu mina al<u>h</u>uzni fahuwa ka<i><u>th</u></i>eem<b>un</b>


Athar:
  فرزندو  ووٚن،  خدارا!  توٚہۍ  چھوٗن  بس  یوسفؑ  یاد  کران  روزان،  نوبت  چھےٚ  یہِ  وٲژمٕژ  زِ  تٔمۍ  سٕندِس  غمس  منٛز  کٔرِو  توٚہۍ  پانس  سوٗر  یا  کٔرِو  پنُن  پان  ہلاک۔

Mirwaiz:
  تِم  اولاد  لٔگِکھ  دپنہِ  قسمِ  خدا  توٚہۍ  چھِو  ہمیشہ  پرتھ  وقتہٕ  حضرتِ  یوسف  سُند  یاد  کران  یوٚتانۍ  توٚہۍ  سپدِو  کمزور  تہٕ  لاغر  یا  سپدِو  امِی  وجہہٕ  ہلاک۔  یوٗت  غم  کھیٚنہٕ  أندرٕ کیاہ  فٲیدٕہ  چُھ۔

Tahir:
  تِمَو  وۆن،  اللہ  تعالیٰ  سُنٛد  قسم!  تۆہۍ  روٗزِیوٗن  ہمیشہ  یوسف  (علیہ  السلامے)  یاد  کران  یۆت  تام  تۆہۍ  مرنس  نکھہٕ  وٲتِو  نَتہٕ  سَپدِو  فوت۔

Transliteration:
  Q<u>a</u>loo ta<b>A</b>ll<u>a</u>hi taftao ta<u>th</u>kuru yoosufa <u>h</u>att<u>a</u> takoona <u>h</u>ara<u>d</u>an aw takoona mina alh<u>a</u>likeen<b>a</b>


Athar:
  تٔمۍ  ووٚن،  بہٕ  چُھس  نہٕ  پننہِ  پریشٲنی  تہِ  پننہِ  غمُک  فریاد  خُدایس  ورٲے  بیٚیہِ  کٲنٛسہِ  کران،  تہٕ  خُدایس  نِشہِ  یِتھہٕ  پٲٹھۍ  بہٕ  وٲقف  چُھس  توٚہۍ  چِھو  نہٕ۔

Mirwaiz:
  تِمو  دوٚپہکھ  تۅہیہِ  کیاہ  چُھو  میٲنِس  ودنس  تہٕ  رِونس  سٍتۍ۔  بہٕ  چُھس  نہٕ  پننہِ  رنج  و  غمٕچ  گراو  کران  کٲنسہِ  تہِ  خدایس  ورٲے،  تۅہیہِ  چُھسو  نہٕ  کینہہ  تہِ  ونان،  خداے  سٕندۍ  معاملہٕ  یوٗت  بہٕ  زانہٕ  تیوٗت  زٲنِو  نہٕ  توٚہۍ،  تِہُند  لطف  وکرم  چُھ  بے  شُمار۔

Tahir:
  تِمَو  فرموو،  بہٕ  چُھس  پننہِ  پریشٲنی  تہٕ  غمُک  فریاد  صرف  اللہ  تعالیٰ  سٕندِس  دربارس  منٛز  کران  تہٕ  بہٕ  چُھس  اللہ  تعالیٰ  سٕنٛدِ  طرفہٕ  تِکینٛژھاہ  زانان  یہِ  نہٕ  تۆہۍ  زانان  چِھو۔

Transliteration:
  Q<u>a</u>la innam<u>a</u> ashkoo baththee wa<u>h</u>uznee il<u>a</u> All<u>a</u>hi waaAAlamu mina All<u>a</u>hi m<u>a</u> l<u>a</u> taAAlamoon<b>a</b>


Athar:
  میانیو  گوٚبرو،  گٔژِھو  یوسفؑ  تہٕ  تٔمۍ  سٕندِس  بٲے  سُند  نیب  کٔڑِو،  اللہ  تعالیٰ  سٕندِ  رحمت  نِشہِ  مَہ  گٔژِھو  ناامید،  تٔمۍ  سٕندِ  رحمت  نِشہِ  چِھ  صرف  کٲفرٕے  یٲتۍ  ناامید  سپدان۔

Mirwaiz:
  اے  میانیو  فرزندو  اظہارِ  غم  گژھہ  کرُن  خداے  سٕے  نِشہِ۔  مُسبب  الاسباب  چُھ  سُے  یوت  لیکن  ظٲہری  تدبیر  کرنس  چُھنہٕ  کانہہ  حرج۔  توٚہۍ  گٔژِھو  نا  اکہ  پھِرِ  بیٚیہِ  مِصرس  کُن  تتہِ  کٔرِو  تلاش  حضرتِ  یوسف  سٕنز،  بیٚیہِ  کٔرۍ  تو  کوٗشِش  بِنیامین  سٕنزِ  رہٲیی  ہٕنز۔  ناامید  متہٕ  سپدِتو  خداے  سٕندِ  رحمت  نِشہِ۔  بیشک  تِہٕندِ  رحمت  نِشہِ  سپدِ  نہٕ  کانہہ  ناامید  کٲفرو  ورٲے،  توپتہٕ  دراے  تِم  وٲتۍ  بیٚیہِ  مِصرس  منٛز  عزیزِ  مِصرس  سمکھٕنہٕ  خٲطرٕ۔

Tahir:
  اے  میانیو  گۆبرو!گٔژِھویوسف  (علیہ  السلامن  ہٕنز)  تہٕ  تٔمۍ  سٕندِس  بٲے  سٕنز  خبر  أنِو  (کُنہِ  جایہِ)  تہٕ  اللہ  تعالیٰ  سٕنٛدِ  رحمت  نِشہِ  مَہ  گٔژِھو  ناامید،  بے  شک  چِھ  اللہ  تعالیٰ  سٕنٛدِ  رحمت  نِشہِ  تِمَے  لُکھ  ناامید  سپدان  یِم  کٲفر  چِھ۔

Transliteration:
  Y<u>a</u> baniyya i<u>th</u>haboo fata<u>h</u>assasoo min yoosufa waakheehi wal<u>a</u> tayasoo min raw<u>h</u>i All<u>a</u>hi innahu l<u>a</u> yayasu min raw<u>h</u>i All<u>a</u>hi ill<u>a</u> alqawmu alk<u>a</u>firoon<b>a</b>


Athar:
  ییٚلہِ  تِم  لُکھ  مصر  گٔژِھتھ  یوسفؑ  سٕنزِ  پیشی  منٛز  دٲخل  سپٕدۍ  تہٕ  تِمو  کوٚر  عرض  زِ،  اے  سردارِ  با اقتدار،  أسۍ  تہٕ  سٲنۍ  اہل  و  عیال  چِھ  سخت  مصیبتس  منٛز،  تہٕ  أسۍ  چِھ  کینٛہہ  معمولی  رقم  ہیٚتھ  آمٕتۍ،  توٚہۍ  دِیِو  اَسہِ  بھر  پوٗر  اناج  تہٕ  بیٚیہِ  دِیِو  خیرات،  اللہ  تعالیٰ  چُھ  خیرات  دِنہٕ  والیٚن  جزا  دِوان۔

Mirwaiz:
  توپتہٕ  ییٚلہِ  تس  نِشہِ  ژاے،  دوٚپہس  اے  عزیزِ  مِصر  دراگہٕ  سببہٕ  ووت  اسہِ  تہٕ  سٲنِس  عیالس  سخت  تکلیف۔  وونۍ  چھِ  أسۍ  آمٕتۍ  ردِی  سامانہٕ  مویہِ  ہناہیٚتھ،  کیازِ  ووٚنۍ  روٗد  نہٕ  اسہِ  نِشہِ  کہِنۍ  مال،  وۅنۍ  دِتہٕ  اسہِ  ژٕ  پوٗرٕ  غلہٕ  ﴿یُس  اسہِ  پوشہِ  ہا﴾  خٲر  اتھاہ  کرتہٕ  اسہِ  پٮ۪ٹھ،  پٔزۍ  پٲٹھۍ  اللہ  تعالیٰ  چُھ  خٲرات  کرٕ  وٕنین  اجر  و  ثواب  عطا  کران۔  حضرتِ  یوسُفن  ہیٚوک  نہٕ  یِہٕنزٕ  مسکنت  آمیز  کتھہٕ  بوٗزِتھ  تاب  کٔرِتھ  کہ  تِم  کیاہ  تھاوٕ  ہن  وُنہِ  پنُن  حال  پوشیدٕہ۔

Tahir:
  وۅنۍ  ییٚلہِ  تِم  (نوِ  سرٕ)  یوسفس  (علیہ  السلام)  نِشہِ  حٲضر  سپٕدۍ  پتہٕ  لٔگۍ  وننہِ،  اے  عزیزِ  مصر!  اَسہِ  پیٚٹھ  تہٕ  سانیٚن  گرِکیٚن  پیٚٹھ  چُھ  مصیبت  آمُت  (أسۍ  چِھ  شدید  قحطس  منٛز  ہیٚنہٕ  آمٕتۍ)  تہٕ  أسۍ  چِھ  (یہِ)  معمولی  رقم  ہیٚتھ  آمٕتۍ  لہٰذا  دِیِو  (اَمہِ  بدلہٕ)  اَسہِ  (اناجُک)  پوٗرِ  پوٗر  میٖنٛژتہٕ  (اَمہِ  علاوٕہ)  کٔرۍتو  اَسہِ  پیٚٹھ  (کینہہ)  صدقہٕ  (تہِ)۔ بے  شک  چُھ  اللہ  تعالیٰ  خٲرات  کرن  والیٚن  جزا  دِوان۔

Transliteration:
  Falamm<u>a</u> dakhaloo AAalayhi q<u>a</u>loo y<u>a</u> ayyuh<u>a</u> alAAazeezu massan<u>a</u> waahlan<u>a</u> a<b>l</b><u>dd</u>urru wajin<u>a</u> bibi<u>da</u>AAatin muzj<u>a</u>tin faawfi lan<u>a</u> alkayla wata<u>s</u>addaq AAalayn<u>a</u> inna All<u>a</u>ha yajzee almuta<u>s</u>addiqeen<b>a</b>


Athar:
  ﴿یہِ  بوٗزِتھ  روٗد  نہٕ  یوسف  علیہ  السلامس  پانس  تام﴾  تٔمۍ  ووٚن،  تۅہیہِ  چُھوٕہ  یِکینژھاہ  تہِ  پے  زِ  تۅہیہِ  کیا  اوسُو  یوسف  علیہ  السلامس  تہٕ  تٔمۍ  سٕندِس  بٲیِس  سٍتۍ  کوٚرمُت،  ییٚلہِ  زن  توٚہۍ  نادان  ٲسِو؟

Mirwaiz:
  حضرتِ  یوسُفن  پرژُکھ  تۅہیہِ  چُھو  ایاد  کیاہ  کوٚرو  تۅہیہِ  یوسُفس  تہٕ  تِہِندِس  بٲیِس  بِنیامینس  نسبت  ییٚلہِ  نا  توٚہۍ  نادان  ٲسِو۔  یِم  گٔے  حٲران  یہِ  عزیزِ  مِصر  کیاہ  چُھ  اسہِ  پرژھان۔  اوٚتانۍ  اوس  حضرتِ  یوسُف  بُتھِس  پٮ۪ٹھ  نقاب  ترٲوِتھ  یِمن  سٍتۍ  کتھ  کران۔  تِمو  تُل  نقاب  تھوٚد  یِمن  پیٚیہِ  تتھ  پٮ۪ٹھ  نظر  تہٕ  پرزٕ  نٲوِکھ۔  مگر  یقین  حٲصِل  کرنہٕ  خٲطرٕ  لٔگِس  پرژھنہِ۔

Tahir:
  یوسفن  (علیہ  السلام) فرموو،  کیا  تۅہیہِ  چھَوٕ  پَے  زِ  تۅہیہِ  کیاہ  (سلوک)  اوسُو  یوسفس  تہٕ  تٔمۍ  سٕندِس  بٲیِس  سٍتۍ  کۆرمُت  کیا  تۆہۍ  ٲسۍوٕ  (تَمہِ  وقتہٕ)  جٲہل۔

Transliteration:
  Q<u>a</u>la hal AAalimtum m<u>a</u> faAAaltum biyoosufa waakheehi i<u>th</u> antum j<u>a</u>hiloon<b>a</b>


Athar:
  وۅٹھ  کھیٚتھ  ووٚن  تِمو،  ہاے!  کیا  ژٕ  چُھکھہٕ  یوسفؑ؟  تٔمۍ  ووٚن،  آ،  بہٕ  چُھس  یوسفؑ  تہٕ  یہِ  چُھ  میون  بوے۔  خُداین  کوٚر  اَسہِ  پٮ۪ٹھ  احسان۔  حقیقت  چھےٚ  یہِ  زِ  اگر  کانٛہہ  تقویٰ  ہَس  تہٕ  صبرس  کٲم  ہیٚیہِ،  تیٚلہِ  چُھنہٕ  خُدایس  نِشہِ  تٔمۍ  سُند  اجر  ضایع  گژھان۔

Mirwaiz:
  تِم  لٔگِس  پرژھنہِ  ژٕے  مہ  حض  چُھکھ  حضرتِ  یوسُف،  دوٚپنکھ  بٕے  چُھس  یوسُف،  بیٚیہِ  یہِ  بِنیامین  چُھ  میون  بۅے  یِمن  توٚہۍ  ژھانڈنہِ  درامٕتۍ  چھِو۔  أسۍ  دۅشوے  چھِ  جمع  سپٕدۍ  مٕتۍ  أکسٕے  جایہِ،  پٔزۍ  پٲٹھۍ  بٔڈمِنتھ  تھٲو  اللہ  تعالیٰ  ہن  اسہِ  دۅشوٕنۍ  پٮ۪ٹھ۔  گۅڈٕ  دِتُن  اسہِ  توفیق  صبر  وتقویٰ  ہُک،  تمکہِ  برکتہٕ  کوٚرُن  سون  تکلیف  بدل  راحتس  سٍتۍ،  سٲنۍ  جُدٲیی  کٔرٕن  بدل  اکھ  أکِس  سٍتۍ  مُلاقات  کرنس  سٍتۍ۔  تنگدستی  کٔرٕن  بدل  وُستس  سٍتۍ۔  البتہ  یُس  کھوژِ  اللہ  تعالیٰ  ہس  بیٚیہِ  کرِ  تکلیفن  پٮ۪ٹھ  صبر۔  پس  اللہ  تعالیٰ  چُھنہٕ  نیکو  کارن  ہٕنز  مزوٗرۍ  ضایع  کران۔  تِم  سٲرِی  واقعات  پے  یِمن  ژیٚتس،  یِم  سپٕدۍ  شرمندٕہ۔

Tahir:
  تِمَو  وۆن،  کیا  پٔزۍپٲٹھۍ  چُھکھہٕ  ژٕے  یوسف؟  تِمَو  فرموو،  (آ)  بہٕ  چُھس  یوسف  تہٕ  یہِ  چُھ  میون  بوے  بے  شک  چُھ  اللہ  تعالیٰ  ہن  اَسہِ  پیٚٹھ  احسان  کۆرمُت،یقینا  یُس  شخص  اللہ  تعالیٰ  ہس  کھۅژان  چُھ  بیٚیہِ  چُھ  صبر  کران  تیٚلہِ  چُھنہٕ  بے  شک  اللہ  تعالیٰ  نیکو  کارن  ہُنٛد  اجرضایع  کران۔

Transliteration:
  Q<u>a</u>loo ainnaka laanta yoosufa q<u>a</u>la an<u>a</u> yoosufu wah<u>atha</u> akhee qad manna All<u>a</u>hu AAalayn<u>a</u> innahu man yattaqi waya<u>s</u>bir fainna All<u>a</u>ha l<u>a</u> yu<u>d</u>eeAAu ajra almu<u>h</u>sineen<b>a</b>


Athar:
  تِمو  ووٚن،  بخدا،  ژےٚ  کٔرنے  خُداین  اسہِ  پٮ۪ٹھ  فضیلت  عطا،  تہٕ  پٔزپٲٹھۍ  ٲسۍ  أسۍ  خطا  کار۔

Mirwaiz:
  تِم  سٲرِی  لٔگۍ  وننہِ  خداے  سٕنز  درٚے  پٔزۍ  پٲٹھۍ  اللہ  تعالیٰ  ہن  دیُت  تۅہیہِ  فضیلت  اسہِ  پٮ۪ٹھ،  پٔزۍ  پٲٹھۍ  سٲنۍ  کِنۍ  آو  اتُر۔  یہِ  کینژھاہ  اسہِ  کوٚر  تتھ  اندر  چھِ  أسۍ  خطاکار،  خداے  سٕندِ  خٲطرٕ  کٔرِو  تتھ  سٲرِسٕے  اسہِ  بخشٲیِش۔

Tahir:
  تِمَو  وۆن،  اللہ  تعالیٰ  سُنٛد  قسم!  بے  شک  چھنے  ژے٘  اللہ  تعالیٰ  ہن  اَسہِ  پیٚٹھ  فضیلت  دِژمٕژ  تہٕ  پٔزۍپٲٹھۍ  ٲسۍ  أسی  خطاکار۔

Transliteration:
  Q<u>a</u>loo ta<b>A</b>ll<u>a</u>hi laqad <u>a</u>tharaka All<u>a</u>hu AAalayn<u>a</u> wain kunn<u>a</u> lakh<u>at</u>ieen<b>a</b>


Athar:
  تٔمۍ  دِیُت  جواب،  اَز  چَھنہٕ  تۅہیہِ  پٮ۪ٹھ  کانٛہہ  گرفت،  اللہ  تعالیٰ  کٔرِنو  تۅہیہِ  معاف،  سُہ  چُھ  سارِوٕے  کھۅتہٕ  کھٔسِتھ  معاف  کرن  وول۔

Mirwaiz:
  حضرتِ  یوسُفن  دوٚپُکھ  میانہِ  طرفہٕ  چھَنہٕ  کانہہ  ملامت  تہٕ  گراو،  کانہہ  الزام  تۅہیہِ  پٮ۪ٹھ  از۔  دِل  میون  سپُد  صاف  تۅہیہِ  پٮ۪ٹھ،  بے  فکِر  روزِو،  اللہ  تعالیٰ  تہِ  کٔرِن  تۅہیہِ  بخشٲیِش  تہٕ  مغفرت۔  سُہ  چُھ  یژ  رحم  کروُن۔

Tahir:
  یوسفن  (علیہ  السلام)  فرموو،  أزۍکہِ  دۅہ  چھَنہٕ  تۅہیہِ  پیٚٹھ  کانٛہہ  ملامت  (تہٕ  گرفت)،  اللہ  تعالیٰ  کٔرِنَو  تۅہیہِ  معاف  تہٕ  سُہ  چُھ  سارِوٕے  مہربانَو  کھۅتہٕ  زیادٕہ  مہربان۔

Transliteration:
  Q<u>a</u>la l<u>a</u> tathreeba AAalaykumu alyawma yaghfiru All<u>a</u>hu lakum wahuwa ar<u>h</u>amu a<b>l</b>rr<u>ah</u>imeen<b>a</b>


Athar:
  گٔژِھو  میٲنۍ  یہِ  قمیض  نِیو،  تہٕ  میٲنِس  مٲلِس  ترٲوِو  بُتھِس  پٮ۪ٹھ،  تِمن  یِیہِ  گاش  واپس،  تہٕ  پنُن  سورُے  اہل  و  عیال  أنیوٗن  مےٚ  نِشہِ۔

Mirwaiz:
  گژِھو  وونۍ  دِیو  بشارت  بابہٕ  صٲبس،  سٍتۍ  نِیو  میٲنۍ  کُرتٕنۍ۔  یہے  ترٲوِو  تِہٕندِس  بُتھِس  پٮ۪ٹھ  ییٚمہِ  سٍتۍ  سپدن  تِہٕنزٕ  أچھ  روشن،  تِم  أنِن  یور  مےٚ  نِشہِ  تشریف۔  بیٚیہِ  یِیو  توٚہۍ  سورُے  اہل  وعیال  ہیٚتھ  مےٚ  نِشہِ۔

Tahir:
  میٲنۍ  یہِ  قمیض  نِیِو  پتہٕ  ترٲوِزیون  یہِ  میٲنِس  بابہٕ  صٲبنِس  رۅیس  پیٚٹھ،  تِمن  یِیہِ  گاش،  تہٕ  (پتہٕ)  أنیوٗکھ  پنٕنۍ  سٲری  گرٕکۍ  بٲژ  مے٘  نِشہِ۔

Transliteration:
  I<u>th</u>haboo biqamee<u>s</u>ee h<u>atha</u> faalqoohu AAal<u>a</u> wajhi abee yati ba<u>s</u>eeran watoonee biahlikum ajmaAAeen<b>a</b>


Athar:
  ییٚلہِ  یہِ  قٲفلہٕ  ﴿مِصرٕ  پٮ۪ٹھہٕ﴾  روانہٕ  سپُد،  تِہِندۍ  بابہٕ  صٲبن  ووٚن  ﴿کنعانس  منٛز﴾  بہٕ  چُھس  یوسفؑ  سٕنز  خۅشبوے  محسوس  کران،  یِنہٕ  توٚہۍ  لُکھ  ؤنِو  زِ  بہٕ  چُھس  بُجرس  منٛز  ڈوٚلمُت۔

Mirwaiz:
  ییٚلہِ  مِصرٕ  نِشہِ  یُہُند  قٲفلہٕ  سپُد  روانہٕ،  یِہٕندۍ  بابہٕ  صٲبن  دوٚپ  بیشک  از  چُھس  بہٕ  یوسُف  سُند  بۅے  خۅش  محسوس  کران،  توٚہۍ  نے  مےٚ  بُجرٕ  سببہٕ  بے  عقل  زٲنِو۔

Tahir:
  تہٕ  ییٚلہِ  قٲفلہٕ  (مصرپیٚٹھہٕ)  روانہٕ  سپُد  تِہِندۍ  بابہٕ  صٲبن  (یعقوب  علیہ  السلامن)  فرموو  (کنعانس  منٛز  بِہتھٕے)،  بے  شک  چھے  مے٘  یوسف  سٕنز  خۅشبوے  یِوان  ہرگاہ  تۆہۍ  مے٘  بُجرٕکہ  بٲعث  ڈۆلمُت  زٲنِو  نہٕ۔

Transliteration:
  Walamm<u>a</u> fa<u>s</u>alati alAAeeru q<u>a</u>la aboohum innee laajidu ree<u>h</u>a yoosufa lawl<u>a</u> an tufannidoon<b>i</b>


Athar: گھرٕ کیو بٲژو ووٚن، خداے سُند قسم، توٚہۍ چِھو وُنہِ تہِ پرٛٲنِس وَہمس منٛز۔
Transliteration: Q<u>a</u>loo ta<b>A</b>ll<u>a</u>hi innaka lafee <u>d</u>al<u>a</u>lika alqadeem<b>i</b>
Mirwaiz:
  تِمو  دوٚپہس  واقعی  چھِو  توٚہۍ  تتھ  پرٲنِس  غلط  خیالس  اندر  مُبتلا۔  تۅہیہِ  چُھ  خیال  کہ  یوسُف  چُھ  زِندے  بیٚیہِ  کٔرِو  تس  سٍتۍ  مُلاقات۔  امِی  خیال  کہِ  غلبہ  سٍتۍ  چُھ  سپدان  تۅہیہِ  محسوس  تِہُند  خوشبو۔  تِمو  کٔرژھوپہٕ۔

Tahir:
  تِمَو  وۆن،اللہ  تعالیٰ  سُنٛد  قسم  یقینا  چِھو  تۆہۍ  پننِس  (تٔتھۍ)  پرٲنِس  محبت  کِس  خام  خیالس  منٛز۔


Athar:
  پتہٕ  ییٚلہِ  خۅش  خبر  اَنن  وول  ووت،  تہٕ  تٔمۍ  ترٲو  یوسفؑ  سٕنز  قمیض  یعقوبؑ  سٕندِس  رۅیس  پٮ۪ٹھ،  تہٕ  تَمی  ساعتہٕ  آو  تَس  بیٚیہِ  أچھ  گاش۔  پتہٕ  ووٚن  تٔمۍ،  بہٕ  اوسَو نا  تۅہیہِ  ونان؟  بہٕ  چُھس  اللہ  تعالیٰ  سٕندِ  طرفہٕ  تِکینژھاہ  زانان  یِنہٕ  توٚہۍ  زانان  چِھو۔

Mirwaiz:
  حضرتِ  یوسُف  سٕندِ  صحیح  و  سلامت  آسنٕچ  خۅش  خبر  انہٕ  وُن  ییٚلہِ  آو  کُرتٕنۍ  ہیٚتھ  توپتہٕ  ترٲو  تٔمۍ  سۅ  حضرتِ  یعقوب  سٕندِس  بُتھِس  پٮ۪ٹھ،  یکدم  سپزٕ  تِہٕنزٕ  أچھ  روشن۔  بیٚیہِ  کوٚر  تٔمۍ  بیان  سورُے  حال  حضرتِ  یوسُف  سُند۔  حضرتِ  یعقوبن  فرمووُکھ  مےٚ  ونیو  نا  تۅہیہِ  کہ  خداے  سٕنزن  کتھن  یوٗت  بہٕ  وٲقف  چُھس  تیوٗت  زٲنِو  نہٕ  توٚہۍ۔

Tahir:
  وۅنۍییٚلہِ  خۅش  خبر  بوزناون  وول  ووت  تٔمۍ  ترٲو  سۅ  قمیض  یعقوب  (علیہ  السلام)  سٕنٛدِس  رویس  پیٚٹھ  تَمی  ساعتہٕ  آو  تِمن  گاش  واپس،  یعقوبن  (علیہ  السلام)  فرموو،  کیا  بہٕ  اوسُس  نا  تۅہیہِ  ونان  زِ  بے  شک  چُھس  بہٕ  اللہ  تعالیٰ  سٕندِ  طرفہٕ  تِکینژھاہ  زانان  یِنہٕ  تۆہۍزانان  چِھو۔

Transliteration:
  Falamm<u>a</u> an j<u>a</u>a albasheeru alq<u>a</u>hu AAal<u>a</u> wajhihi fa<b>i</b>rtadda ba<u>s</u>eeran q<u>a</u>la alam aqul lakum innee aAAlamu mina All<u>a</u>hi m<u>a</u> l<u>a</u> taAAlamoon<b>a</b>


Athar:
  سارِوٕیَو  ووٚن،  ابّا  جان،  توٚہۍ  کٔرِو  سانیٚن  گناہن  ہٕندِ  مغفرت  خٲطرٕ  دُعا،  پٔزِپٲٹھۍ  ٲسۍ  أسۍ  خطا  کار۔

Mirwaiz:
  تِمو  سٲرِوٕے  دوٚپُکھ  اے  سانہِ  بابہٕ  صٲبہٕ  سانہِ  خٲطرٕ  منگِو  حض  گناہن  مغفرت،  بیشک  أسۍ  ٲسۍ  خطا  کار،  سانہِ  وجہہٕ  ووت  تۅہیہِ  سٮ۪ٹھاہ  تکلیف۔

Tahir:
  تِمَو  وۆن،  اے  سانہِ  اباجان!  سانہِ  خٲطرٕ  مٔنگِو  (اللہ  تعالیٰ  ہس)  سانیٚن  گناہن  مغفرت،  بے  شک  ٲسۍأسی  خطاکار۔

Transliteration:
  Q<u>a</u>loo y<u>a</u> ab<u>a</u>n<u>a</u> istaghfir lan<u>a</u> <u>th</u>unooban<u>a</u> inn<u>a</u> kunn<u>a</u> kh<u>at</u>ieen<b>a</b>


Transliteration: Q<u>a</u>la sawfa astaghfiru lakum rabbee innahu huwa alghafooru a<b>l</b>rra<u>h</u>eem<b>u</b>
Athar:
  تٔمۍ  ووٚن،  بہٕ  کرٕ  پننِس  ربّس  تُہندِ  خٲطرٕ  معٲفی  ہُند  درخواست،  سُہ  چُھ  سٮ۪ٹھاہ  معاف  کرن  وول  تہٕ  رحیم۔

Mirwaiz:
  تٔمۍ  دوٚپُکھ  عنقریب  منگہٕ  بہٕ  تُہٕندِ  خٲطرٕ  مگفرت  خدایس۔  تہجُد  کہ  وقتہٕ  کیازِ  تمہِ  وقتہٕ  چُھ  دعا  قبول۔  بیشک  سُہ  چُھ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔  توپتہٕ  کٔرٕکھ  تیٲرِی  تہٕ  دراے۔  سٲرِی  سپٕدۍ  روانہٕ  شہرِ  مِصرس  کُن۔  حضرتِ  یوسُف  دراو  بُتھہِ  بابہٕ  صٲبس  استقبال  خٲطرٕ۔  مِصرس  مںٛز  أکِس  جایہِ  اوس  حضرتِ  یوسُفن  اکھ  عٲلیشان  مکاناہ  بنوومُت۔  گۅڈٕ  نیُک  مُلاقات  سپُد  تِمن  تٔتھۍ  مکانس  اندر۔

Tahir:
  یعقوبن  (علیہ  السلام)  فرموو،  بہٕ  منگہٕ  عنقریب  پننِس  ربّس  تُہٕندِ  خٲطرٕ  مغفرت،  بے  شک  چُھ  سُے  بۆڈ  بخشن  وول  سیٚٹھاہ  مہربان۔


Athar:
  پتہٕ  ییٚلہِ  یِم  لُکھ  یوسف  علیہ  السلامس  نِشہِ  وٲتۍ،  تٔمۍ  بیہنٲوۍ  پنٕنۍ  والدین  پانس  سٍتۍ،  تہٕ  پننیٚن  سارِنٕے  خاندان  والیٚن  ووٚنُن  پٔکِو،  وۅنۍ  پٔکِو  شہرس  منٛز،  خُداین  اگر  یٚوژھ،  تیٚلہِ  روٗزِو  امن  و  سکون  سان۔

Mirwaiz:
  پس  ییٚلہِ  ژاے  تِم  تتھ  مکانس  اندر  حضرتِ  یوسُفس  نِشہِ  تِمو  دِژ  پانس  نکھتل  جاے  حضرتِ  یعقوبس  بیٚیہِ  وٲلِدس  یا  خالس  تعظیم  کِنۍ،  حضرتِ  یوسُفن  دوٚپُکھ  وۅنۍ  أژِو  شہرِ  مِصرس  منٛز۔  خداین  ہے  یوٚژھ  تتہِ  روزِو  تۅہیہِ  خٲطرٕ  جمعی  سان۔  جدٲیی  تہٕ  قحطُک  غم  کوس  اللہ  تعالیٰ  ہن۔  توپتہٕ  ییٚلہِ  مِصرس  منٛز  ژاے  تتہِ  واتنٲوۍ  تِم  حضرتِ  یوسُفن  شٲہی  محلاتن  اندر۔

Tahir:
  پتہٕ  ییٚلہِ  تِم  (سٲری  گرِکۍ  بٲژ)  یوسفس  (علیہ  السلام)  نِشہِ  وٲتۍ  (تہٕ)  یوسفن  (علیہ  السلام  کۆرشہرٕ  منٛزٕ  نیٚبرنیٖرِتھ  ساسہٕ  بَدیو  سوارو  فوجہ  تہٕ  لُکو  سان  شٲہی  جلوس  کِس  صورتس  منٛز  تِہُنٛد  استقبال  تہٕ) دِژ  تعظیم  رٔنگۍ  پننِس  مٲلِس  ماجہِ  پانس  نکھہٕ  جاے  (رٔٹکھ  تم  نالہٕ  متہ)  تہٕ  (خۅش  آمدید  کران)  فرمووُکھ،  تۆہۍ  أژِو  مصرس  منٛز  ہرگاہ  اللہ  تعالیٰ  ہن  یۆژھ (تیٚلہِ  کٔرِو  تۆہۍ) اَمنہٕ  تہٕ  حفاظت  سان (ییٚتی  قیام)۔

Transliteration:
  Falamm<u>a</u> dakhaloo AAal<u>a</u> yoosufa <u>a</u>w<u>a</u> ilayhi abawayhi waq<u>a</u>la odkhuloo mi<u>s</u>ra in sh<u>a</u>a All<u>a</u>hu <u>a</u>mineen<b>a</b>


Athar:
  ﴿شہرس  منٛز  دٲخل  سپدنہٕ  پتہٕ﴾  تُلۍ  تٔمۍ  پنٕنۍ  والدین  تہٕ  بیہنٲوِن  پانس  نِشہِ  تختس  پٮ۪ٹھ،  تہٕ  سٲری  ؤتھۍ  بے  اختیار  تَس  برونٛہہ  کنہِ  سجدس۔  ﴿لفظ  سجدٕہ  نِشہِ  چھےٚ  واریاہن  لُکن  غلط  فہمی  سپٕزمٕژ،  حتیٰ  کہ  أکۍ  دٔرۍ  چُھ  اَمی  نِشہِ  استدلال  کٔرِتھ  بادشاہن  تہٕ  پیرن  خٲطرٕ  سجدۂ  تحیتہ  تہٕ  سجدۂ  تعظیمی  ہُک  جواز  کوٚڈمُت۔  باقی  لُکن  پیٚیہِ  امہِ  قباحت  نِشہِ  بچنہٕ  خٲطرٕ  یہِ  وضاحت  کرٕنۍ  زِ  بروٗنٹھمیٚن  شریعتن  منٛز  اوس  سجدۂ  عبادت  غیرُ  اللہ ہن  خٲطرٕ  حرام،  روٗد  وۅنۍ  سُہ  سجدٕہ  یُس  عبادت  کہ  جذبہٕ  نِشہِ  خٲلی  آسہِ،  تیٚلہِ  ہیٚکہِ  سُہ  خُدایس  ورٲے  باقین  تہِ  کرنہٕ  یِتھ،  البتہ  شریعت  محمدی  صلی  اللہ  علیہ و سلمس  منٛز  آو  پرٛتھ  قسمُک  سجدہ  غیرُ  اللہ ہن  خٲطرٕ  حرام  کرنہٕ۔  مگر  سارے  غلط  فہمیہِ  چھےٚ  دراصل  امہِ  وجہ  کِنۍ  پٲدٕ  گٔمژٕ  زِ  لفظ  سجدٕہ  آو  موجودٕہ  اسلٲمی  اصطلاحُک  ہم  معنی  سمجھنہٕ،  یعنی  اَتھہٕ،  کوٚٹھۍ  تہٕ  ڈیکہٕ  زمینس  پٮ۪ٹھ  تھاوُن۔  حالانکہ  سجدُک  معنی  چھُ  محض  نَمُن  تہٕ  یتھ  جایہِ  چُھ  یہِ  لفظ  أتھۍ  معنیس  منٛز  ورتاونہٕ  آمُت۔﴾  یوسف  علیہ  السلامن  وۅٚن،  ابّا  جان،  یہِ  چُھ  تعبیر  میانہِ  تمہِ  خوابُک،  یُس  مےٚ  برونٛہہ  اوس  وُچھمُت،  میٲنۍ  ربّن  بنوو  یہِ  حقیقت،  تٔمۍ  سُند  احسان  چُھ  زِ  تٔمۍ  کوٚڈنس  بہٕ  قٲدٕ  منٛزٕ،  تہٕ  توٚہۍ  أنۍنَو  صحرا  منٛزٕ  کٔڑِتھ  تہٕ  رَلٲوِنَو  مےٚ  سٍتۍ،  حالانکہ  شیطانن  اوس  مےٚ  تہٕ  میانیٚن  باین  درمیان  پھاٹوَن  واد  تُروومُت،  پزر  چُھ  یہِ  زِ  میون  ربّ  چُھ  غیر  محسوس  تدبیرو  سٍتۍ  پنٕنۍ  مشیت  پوٗرٕ  کران،  بے شک  چُھ  سُہ  زانن  وول  تہٕ  حکمت  وول۔

Mirwaiz:
  بیٚیہِ  بیٚہنٲوِن  تِم  دۅشوے  پانس  سٍتۍ  شاہی  تختس  پٮ۪ٹھ۔  تمہِ  ساعتہٕ  سپٕزتِمن  عجیب  کٍفیتاہ۔  حضرتِ  یوسفٕنۍ  عظمت  سپٕز  تِہٕندین  دِلن  پٮ۪ٹھ،  تِمو  سارِوٕے  دیُت  تِمن  سجدٕہ،  حضرتِ  یوسُفن  دوٚپ  اے  میانہِ  بابہٕ  صٲبہٕ،  یی  کیاہ  حض  اوس  میانہِ  خوابُک  تعبیریُس  برونٹھ  مےٚ  وُچھمُت  اوس،  پٔزۍ  پٲٹھۍ  میٲنۍ  پروردِگارن  کوٚر  میون  خواب  حق  تہٕ  پوٚز،  پٔزۍ  پٲٹھۍ  کوٚر  مےٚ  نسبت  میٲنۍ  پروردِگارن  احسان۔  اکھ  کوٚڈ  نس  بہٕ  قٲد  خانہٕ  نِشہِ  با  عزت،  جُرمہٕ  نِشہِ  بالکل  بری  توپتہٕ  واتنونس  سلطلنت  کِس  مرتبس،  توٚہۍ  سٲرِی  واتنٲوِنو  یوٚت  مےٚ  نِشہِ  نیٚبرٕ  پٮ۪ٹھہٕ،  یہِ  سورُے  سپُد  شیطان  سٕندِ  سببہٕ  مےٚ  منٛز  تہٕ  میانین  باین  منٛز  اختلاف  تہٕ  فساد  تراونہٕ  پتہٕ۔  تٔمۍ  تراوِیاو  اسہِ  منٛز  سُہ  اختلاف،  تٔمۍ  سُند  خیال  اوس  سٲرسٕے  عُمرِ  ما  میلو  نہٕ  أسۍ  اکھ  أکِس  سٍتۍ۔  پٔزۍ  پٲٹھۍ  میُون  پروردِگار  چُھ  رُت  تدبیرٕ  کر  وُن  تمہِ  خٲطرٕ  یہِ  سُہ  یژھان  چُھ۔  بیشک  سُہ  چُھ  سٮ۪ٹھاہ  زانہٕ  وُن  سٮ۪ٹھاہ  حِکمت  وول۔  امہِ  پتہٕ  روٗدۍ  یِم  سٲرِی  اتھ  مِصرس  اندر  خۅش  وخۅشحال  یوٚتانۍ  حضرتِ  یعقوبس  ییٚمہِ  عالمہٕ  گژھنُک  وقت  ووت۔  تِمو  کٔرںصیحت  یی  زِ  بہٕ  گژٕھہ  مُلکِ  شامس  اندر  واتنٲوِتھ  دفن  کرُن  پننین  بُزرگن  سٍتۍ۔  تمہِ  پتہٕ  سپٕدۍ  حضرتِ  یوسُفس  تہِ  ٲخرتُک  اشتیاق،  تِمو  کوٚر  دُعا۔

Tahir:
  تہٕ  یوسفن  (علیہ  السلام)  بیٚہنٲوۍ  پَنُن  مول  موج  تھزرس  تختس  پیٚٹھ  تہٕ  تِم  (سٲری)  ؤتھۍ  یوسفس  (علیہ  السلام)  خٲطرٕ  سجدس  منٛز،  تہٕ  یوسفن  (علیہ  السلام)  وۆن،  اے  اباجان!  یہِ  چُھ  میانہِ  (تَمہِ)  خوابُک  تعبیر  یُس  (سیٚٹھاہ)  برونٛہہ  آمُت  اوس  (اکثر  مفسرین  چِھ  ونان  اَتھ  ٲسۍ  ژتجی  ؤری  گٔمٕتۍ)  تہٕ  بے  شک  دُیت  میٲنۍ  ربّن  سہُ  پۆز  ثٲبت  کٔرتھ،  تہٕ  بے  شک  کۆر  تٔمۍ  مے٘  پیٚٹھ  (بۆڈ)  احسان  ییٚلہِ  بہٕ  جیلہٕ  منٛزٕ  کۆڈنس  تہٕ  تۆہۍ  سٲری  أنۍنَو  صحراوٕ  پیٚٹھہٕ  (یور)  تَمہِ  پتہٕ  زِ  شیطانن  اوس  مے٘  تہٕ  میانیٚن  بھاین  منٛزباگ  فساد  پٲدٕ  کۆرمُت،  تہٕ  بے  شک  یَتھ  چیزس  میون  ربّ  یژھِ  (پننہِ)  تدبیر  سٍتۍ  بناوِتَتھ  سہل،  بے  شک  چُھ  سُے  وارٕپٲٹھۍ  زانن  وول  سیٚٹھاہ  حکمت  وول۔

Transliteration:
  WarafaAAa abawayhi AAal<u>a</u> alAAarshi wakharroo lahu sujjadan waq<u>a</u>la y<u>a</u> abati h<u>atha</u> taweelu ruy<u>a</u>ya min qablu qad jaAAalah<u>a</u> rabbee <u>h</u>aqqan waqad a<u>h</u>sana bee i<u>th</u> akhrajanee mina a<b>l</b>ssijni waj<u>a</u>a bikum mina albadwi min baAAdi an nazagha a<b>l</b>shshay<u>ta</u>nu baynee wabayna ikhwatee inna rabbee la<u>t</u>eefun lim<u>a</u> yash<u>a</u>o innahu huwa alAAaleemu al<u>h</u>akeem<b>u</b>


Athar:
  اے  میانہِ  ربّہٕ،  ژےٚ  کٔرٕتھ  مےٚ  حکومت  عطا،  تہٕ  بہٕ  ہیٚچھنووتھس  کتھن  ہٕندِس  ژٔکِس  تل  واتُن۔  زمین  و  آسمان  بناوان  والہِ،  ژٕے  چُھکھ  دُنیا ہس  تہٕ  ٲخرتس  منٛز  میون  سرپرست،  میون  خٲتمہٕ  کر  اسلامس  پٮ۪ٹھ  تہٕ  مےٚ  رَلاو  صالحِینن  سٍتۍ۔

Mirwaiz:
  اے  میانہِ  پرور  دِگارٕ  پٔزۍ  پٲٹھۍ  ژےٚ  کریٚتھ  مےٚ  عطا  پرتھ  رنگہٕ  نعمژٕ،  ظٲہری  تہِ  تہٕ  بٲطنی  تہِ۔  ظٲہری  گٔیہِ  سلطنت،  پادشاہت۔  بٲطنی  گٔیہِ  کہ  بہٕ  ہیٚچھنوتھس  خوابن  ہُند  تعبیر،  اے  آسمانن  تہٕ  زمینن  ہٕندِ  پٲدٕ  کروٕنہِ،  ژٕے  چُھکھ  میُون  کارساز  دنیاہس  منٛز  تہٕ  ٲخرتس  منٛز۔  یتھہٕ  پٲٹھۍ  میانہِ  سارے  کامہِ  ژےٚ  دُنیاہس  منٛز  انجام  دِژتھ  یِتھے  پٲٹھۍ  واتناو  میانہِ  ٲخرت  چہِ  کامہِ  تہِ  انجام۔  ییٚمہِ  عالمہٕ  نہِ  مےٚ  فرماں بردٲری  ہٕندِس  حالس  منٛز۔  بیٚیہِ  واتناو  مےٚ  نیکو  کارن  سٍتۍ۔

Tahir:
  اے  میانہِ  ربّہ!  بے  شک  کٔرٕتھ  ژے٘  مے٘  سلطنت  عطا  بیٚیہِ  کۆرتھم  خوابن  ہٕنٛدِ  تعبیرُک  علم  عطا،  اے  آسمانن  ہٕنٛدِ  تہٕ  زمین  کہ  پٲدٕ  کرن  والہِ!  ژٕ  چُھکھ  دنیاہس  منٛز  (تہِ)  میون  کارساز  تہٕ  ٲخرتس  منٛز  (تہِ)،  مے٘  دِی  زِ  اسلام  کِس  حالتس  پیٚٹھ  موت  تہٕ  مے٘  رَلا  و  صالح  لُکن  سٍتۍ۔

Transliteration:
  Rabbi qad <u>a</u>taytanee mina almulki waAAallamtanee min taweeli ala<u>ha</u>deethi f<u>at</u>ira a<b>l</b>ssam<u>a</u>w<u>a</u>ti wa<b>a</b>lar<u>d</u>i anta waliyyee fee a<b>l</b>dduny<u>a</u> wa<b>a</b>l<u>a</u>khirati tawaffanee musliman waal<u>h</u>iqnee bi<b>al</b><u>ssa</u>li<u>h</u>een<b>a</b>


Athar:
  اے  نبیؐ،  یہِ  قصہٕ  چُھ  غیب چو  خبرو  منٛزٕ،  یُس  أسۍ  تۅہیہِ  پٮ۪ٹھ  وَحی  چِھ  کران،  نَتہٕ  ٲسِو  نہٕ  توٚہۍ  تمہِ  ساعتہٕ  موجود،  ییٚلہِ  یوسفؑ  سٕندیو  بایَو  پانہٕ  وٲنۍ  اتفاق  کٔرِتھ  سازِش  ٲس  کٔرمٕژ۔

Mirwaiz:
  غیبہٕ  چو  خبرو  أندرٕ  یُس  اسہِ  وحی  یہِ  پٲٹھۍ  سوٗزتۅہیہِ  کُن  یارسول  اللہؐ،  کیازِ  تۅہیہِ  نِشہِ  اوس  نہٕ  وحی  یہِ  ورٲے  بیٚیہِ  کینہہ  ذریعاہ  ییٚمہِ  سٍتۍ  تۅہیہِ  قصہٕ  معلوم  سپدِ  ہا،  بیٚیہِ  ٲسِو  نہٕ  توٚہۍحضرتِ  یوسُف  سٕندین  باین  نِشہِ  تمہِ  ساعتہٕ  ییٚلہِ  تِمو  پنُن  ارادٕہ  پۅختہٕ  کوٚر  حضرتِ  یوسُفس  چہس  منٛز  تراونہٕ  خٲطرٕ،  بیٚیہِ  ٲسۍ  تِم  تمہِ  خٲطرٕ  تدبیر  کران  کہ  بابہٕ  صٲبس  وَنو  یتھہٕ  پٲٹھۍ  تہٕ  تِم  کڈوکھ  یتھہٕ  پٲٹھۍ۔  یہِ  کتھ  چھےٚ  یقینی  کہ  توٚہۍ  بوزِو  نہٕ  یہِ  قصہٕ  کٲنسہِ  نِشہِ،  لہٰذا  چھےٚ  یہِ  صاف  دلیل  تُہٕندِس  نبوتس  پٮ۪ٹھ  صاحِب  وَحے  آسنس  پٮ۪ٹھ۔

Tahir:
  (اے  حبیبِ  مکرّم!)  یہِ  (قصہٕ)  چُھ  غیب  چو  خبرو  منٛزٕ  یُس  أسۍ  تۅہیہِ  کُن  وحی  چِھ  کران،  تہٕ  (ییٚلہِ  زن)  تۆہۍٲسِونہٕ  تِمن  نِشہِ  ییٚلہِ  تِم  (برادرانِ  یوسف)  پننہِ  سٲزشی  تدبیٖرِ  پیٚٹھ  جمع  ٲسۍ  سپدان  تہٕ  تِم  ٲسۍ  مکروفریب  کران  (یعنی  چال  گِندان)۔

Transliteration:
  <u>Tha</u>lika min anb<u>a</u>i alghaybi noo<u>h</u>eehi ilayka wam<u>a</u> kunta ladayhim i<u>th</u> ajmaAAoo amrahum wahum yamkuroon<b>a</b>


Athar: مگر توٚہۍ ییٚژھۍ تَو کوٗتاہ تہِ، یِمو منٛزٕ چِھنہٕ اکثر لُکھ مانن وٲلۍ۔
Tahir: تہٕ اکثر لُکھ چِھنہٕ ایمان اَنن وٲلۍ یۆدوَے تۆہۍ (کٲژاہ) تہِ خوٲہش کٔرِو۔
Transliteration: Wam<u>a</u> aktharu a<b>l</b>nn<u>a</u>si walaw <u>h</u>ara<u>s</u>ta bimumineen<b>a</b>
Mirwaiz:
  باوجودآں  کرن  نہٕ  پژھ  تۅہیہِ  وارِیاہ  لوٗکھ  اگر  چہِ  تۅہیہِ  ٲسِتن  سٮ۪ٹھاہ  خوٲہش  تمِچ۔  تِہٕندِ  ایمان  نہ  اننہٕ  سٍتۍ  چُھنہٕ  تۅہیہِ  کانہہ  نقصان۔


Athar:
  حالانکہ  توٚہۍ  چِھو  نہٕ  امہِ  خدمت  خٲطرٕ  یِمن  کانٛہہ  اُجرت  تہِ  منگان،  یہِ  چھےٚ  اکھ  نصیحت  یۅسہٕ  دُنیا  والیٚن  خٲطرٕ  عام  چھےٚ۔

Mirwaiz:
  کیازِ  توٚہۍ  چھِو  نہٕ  منگان  تِمن  نِشہِ  امہِ  قرآنِ  مجیدٕ  خٲطرٕ  کانہہ  مٔزوٗریاہ،  چُھنا  یہِ  قرآنِ  مجید  یُس  توٚہۍ  یِمن  پٮ۪ٹھ  پران  چھِو  مگر  بٔڈنصیحت  عالمینن  ہٕندِ  خٲطرٕ۔  یُس  نہٕ  اتھ  مانہٕ  تٔمِس  چُھ  پانس  نقصان۔

Tahir:
  تہٕ  تۆہۍ  چِھو  نہٕ  تِمن  اَتھ  (دعوتس  تہٕ  تبلیغس)  پیٚٹھ  کانٛہہ  معاوضہٕ  منگان،  یہِ  قرآن  چُھ  تمام  عَالمن  خٲطرٕ  بس  نصیحت۔

Transliteration:
  Wam<u>a</u> tasaluhum AAalayhi min ajrin in huwa ill<u>a</u> <u>th</u>ikrun lilAA<u>a</u>lameen<b>a</b>


Athar:
  زمینس  تہٕ  آسمانن  منٛز  کٲژاہ  نشٲنِیہِ  چھےٚ  یِمو  پیٚٹھۍ  یِم  لُکھ  پکان  چِھ  روزان،  تہٕ  رژھ  چِھنہٕ  یِم  توجّہ  کران۔

Mirwaiz:
  یتھہٕ  پٲٹھۍ  یِم  لوٗکھ  مُنکرِ  نبوت  چھِ  یِتھے  پٲٹھۍ  چھِ  یِم  مُنکرِ  توحید  تہِ۔  کیازِ  کٍتیاہ  آیات  تہٕ  نِشانہٕ  خداے  سٕندِس  کُن  آسنس  پٮ۪ٹھ  یِم  آسمانن  تہٕ  زمینن  منٛز  چھِ  یِمو  کِنۍ  لوٗکھ  پکان  چھِ،  تِم  آیات  وُچھان  چھِ  تِم  چھِ  تِمو  آیاتو  نِشہِ  بے  توجہی  کران۔

Tahir:
  تہٕ  آسمانن  تہٕ  زمینس  منٛز  کٲژاہ  وَے  نشٲنِیہِ  چھے٘  یِمو  پیٚٹھۍ  یِمن  لُکن  ہُنٛد  گُزر  چُھ  سپدان  روزان  تہٕ  تِم  چِھنہٕ  تِمن  کن  توجہ  دِوان۔

Transliteration:
  Wakaayyin min <u>a</u>yatin fee a<b>l</b>ssam<u>a</u>w<u>a</u>ti wa<b>a</b>lar<u>d</u>i yamurroona AAalayh<u>a</u> wahum AAanh<u>a</u> muAAri<u>d</u>oon<b>a</b>


Transliteration: Wam<u>a</u> yuminu aktharuhum bi<b>A</b>ll<u>a</u>hi ill<u>a</u> wahum mushrikoon<b>a</b>
Athar:
  یِمو  منٛزٕ  چِھ  اکثر  خُدایس  مانان،  مگر  تِتھہٕ  پٲٹھۍ  زِ  تَس  سٍتۍ  چِھ  باقین  شریک  ٹھہراوان۔

Mirwaiz:
  بیٚیہِ  چھِ  اکثر  لوٗکھ  یِم  خدایس  پژھ  تہِ  کران  چھِ  باوجودآں  چھِ  تِم  مُشرِک،  شرکہٕ  چہِ  کامہِ  کران۔  یعنی  زیٚوِ  سٍتۍ  چھِ  سٲرِی  ونان  کہ  اللہ  تعالیٰ  ہٕے  چُھ  مٲلِک  تہٕ  رٲزِق  مگر  بوجودآں  چھِ  تس  شریک  ٹھہراوان۔  چِنانچہِ  کُفارِ  مکہ  ٲسۍ  ونان  سون  ربّ  چُھ  اللہ  تعالیٰ  توپتہٕ  ٲسۍ  پۅتلین  سجدٕہ  کران  ملٲیکن  خداے  سٕنزٕ  کورِ  ونان۔  یِہُودۍ  چھِ  خدایس  مانان  مگر  تٔتھۍ  سٍتۍ  چھِ  ونان  حضرتِ  عزیز  چُھ  خداے  سُند  نیٚچُو۔  یِتھے  پٲٹھۍ  چھِ  بعض  لوٗکھ  عٲلِمن  تہٕ  رٲہِبن  خداے  سٕنزن  کامین  اندر  اختیارٕ  وٲلۍ  زانان۔  وارِیاہ  لوٗکھ  چھِ  قبر  پرستی،  پیر  پرستی،  تعزیہ  پرستی  سٍتۍ  توحید  کِس  چشمہ  مُصفی  ہس  مکدر  تہٕ  گدل  کران،  کٍتیاہ  چھِ  توحیدُک  دعویٰ  کٔرِتھ  ہوا  پرستی  سٍتۍ  پنُن  سُہ  دعویٰ  بٲطل  کران،  بدعتن،  پانے  ٹھہرٲو  مٕتین  چیزن  ہٕنٛز  پیروِی  کران  ییٚمِچ  دلیل  نہٕ  کتاب  و  سُنتس  اند  کُنہِ  جایہِ  موجود  چھےٚ۔  لہٰذا  توحید  ورٲے  خدایس  ایمان  انُن  تہٕ  پژھ  کرٕنۍ  چھےٚ  بے  کار۔  یُتھ  ایمان  انُن  تہٕ  نہ  انُن  چُھ  برابرٕے۔  لوٗکن  ہٕنٛز  یِژھ  حالت  ٲسِتھ۔

Tahir:
  تہٕ  تِمَو  منٛزٕ  چِھنہٕ  اکثر  لُکھ  اللہ  تعالیٰ  ہس  پیٚٹھ  ایمان  تھاوان  البتہ  یہِ  زِ  تِم  چِھ  مشرک۔


Athar:
  کیا  یِم  چھا  مطمئن  زِ  اللہ  تعالیٰ  سٕندِ  عذابٕچ  کانٛہہ  بلاے  کیا  رٹہِ  نہٕ  یِمن،  یا  بے خبری  منٛز  کیا  یِیہِ  نہٕ  قیامتٕچ  گٔر  اچانک  یِمن  پٮ۪ٹھ۔

Mirwaiz:
  چھاتِم  سۅکھس  تہٕ  اطمِنانس  اندر  بِہِتھ  ییٚمہِ  نِشہِ  کہ  تِمن  کیاہ  پیٚیہِ  خداے  سٕندِ  عذابٕچ  تِژھ  بلایاہ  وٲتِتھ  یۅسہٕ  تِمن  پرتھ  طرفہٕ  وَلنہٕ  ییہِ،  نتہٕ  پیٚیکھ  وٲتِتھ  قیامت  ہنگہٕ  تہٕ  منگہٕ  تِم  ژینن  نہٕ  یہِ  کپٲرۍ  آیہِ۔  غرض  شرک  وکُفر  چُھ  مقتضی  عذابس،  سُہ  دنیاہس  اندر  ییٖتن  یا  ٲخرتس  اندر۔  تتھ  کُن  نظر  کٔرِتھ  اوس  لوٗکن  لٲزِم  عذابس  کھۅژُن،  کُفر و شرکہٕ  نِشہِ  پتھ  روزُن،  عذاب  دُنیوی  تہٕ  عذاب  اُخروی  نِشہِ  پنُن  پان  بچاوُن۔

Tahir:
  کیا  تِم  چھا  اَمہِ  کتھہِ  نِشہِ  بے  خوف  سپٕدِمٕتۍ  زِ  تِمن  پیٚٹھ  یِیہِ  اللہ  تعالیٰ  سٕنٛدِ  عذابٕچ  وَلُتھ  کرن  واجِنۍ  آفت  نَتہٕ  یِیہِ  تِمن  پیٚٹھ  اچانک  قیامت  تہٕ  تِمن  آسہِ  نہٕ  خبر  تہِ۔

Transliteration:
  Afaaminoo an tatiyahum gh<u>a</u>shiyatun min AAa<u>tha</u>bi All<u>a</u>hi aw tatiyahumu a<b>l</b>ss<u>a</u>AAatu baghtatan wahum l<u>a</u> yashAAuroon<b>a</b>


Athar:
  توٚہۍ  ؤنِو  یِمن  صاف  زِ،  میٲنۍ  وَتھ  چھےٚ  یہِ،  بہٕ  چُھس  خُدایس  کُن  ناد  دِوان،  بہٕ  چُھس  پانہٕ  تہِ  پوٗرٕ  گاشس  منٛز  پنٕنۍ  وَتھ  وُچھان،  تہٕ  میٲنۍ  سٲتھی  تہِ  چِھ  وُچھان،  تہٕ  اللہ  تعالیٰ  چُھ  پاک  تہٕ  شرک  کرن  والیٚن  سٍتۍ  چُھنہٕ  مےٚ  کانٛہہ  واسطہٕ۔

Mirwaiz:
  فرمٲوِیوکھ  توٚہۍ  یا  رسول  اللہؐ  توحید  پوٚز  آسُن  یہے  چھےٚ  میٲنۍ  وتھ۔  ناد  چُھس  بہٕ  دِوان  لوٗکن  معبودِ  برحقس  کُن  کٲملِ  واقفیت  حٲصِل  ٲسِتھ۔  اکھ  بہٕ  بیٚیہِ  یِمو  میٲنۍ  پیروِی  کٔریعنی  مےٚ  نِشہِ  چُھ  توحید  ورسالتس  پٮ۪ٹھ  دلیل۔  یِمو  لوٗکو  مےٚ  پژھ  کٔرتِمو  تہِ  کٔر  پژھ  دلیل  بوٗزِتھ،  بے  دلیل  کتھہِ  کُن  چُھس  نہٕ  بہٕ  کٲنسہِ  دعوت  دِوان۔  لہٰذا  چھےٚ  حٲصِل  یہے  کتھ  کہ  اللہ  تعالیٰ  چُھ  کُنے،  بہٕ  چُھس  تتھ  کُن  لوٗکن  ناد  دِوان،  مُنزہ  تہٕ  پاک  چُھ  اللہ  تعالیٰ  شریک  آسنہٕ  نِشہِ،  بیٚیہِ  چُھس  نہٕ  بہٕ  ہرگِز  خدایس  شرک  انہٕ  وٕنیو  أندرٕ۔

Tahir:
  (اے  حبیبِ  مکرّمؐ!)  فرمٲوِو،  یٔہے  چھے٘  میٲنۍ  وَتھ۔  بہٕ  چُھس  اللہ  تعالیٰ  ہس  کُن  ناد  دِوان،  پوٗرٕ  بصیرتس  پیٚٹھ  چُھس  (قٲیِم)  بہٕ  (تہِ)  تہٕ  سُہ  شخص  تہِ  ییٚمۍ  میٲنۍ  اتباع  کٔر،  تہٕ  اللہ  تعالیٰ  چُھ  پاک  تہٕ  بہٕ  چُھس  نہٕ  مشرکو  منٛزٕ۔

Transliteration:
  Qul h<u>ath</u>ihi sabeelee adAAoo il<u>a</u> All<u>a</u>hi AAal<u>a</u> ba<u>s</u>eeratin an<u>a</u> wamani ittabaAAanee wasub<u>ha</u>na All<u>a</u>hi wam<u>a</u> an<u>a</u> mina almushrikeen<b>a</b>


Athar:
  اے  نبیؐ،  تۅہیہِ  برونٛٹھ  یِم  پیغمبر  اسہِ  سوٗزِمٕتۍ  ٲسۍ،  تِم  تہِ  ٲسۍ  سٲری  اِنسانٕے،  تہٕ  تِمنٕے  بٔستین  ہٕندیو  روزن  والیو  منٛزٕ  ٲسۍ،  تہٕ  تِمنٕے  کُن  چِھ  أسۍ  وحی  روٗدِمٕتۍ  سوزان۔  پتہٕ  کیا،  یِم  لُکھ  چِھنا  زمینس  منٛز  پھیٖرِمٕتۍ  تھوٗرِمٕتۍ،  تہٕ  تِمن  قومن  ہُند  انجام  وُچھنا  یِمو،  یِم  یِمن  برونٛہہ  چِھ  گُزریمٕتۍ؟  پٔزپٲٹھۍ  چُھ  ٲخرتُک  گھرٕ  تِمن  لُکن  خٲطرٕ  زیادہ  بہتر  یِمو﴿پیغمبرن  ہٕنز  کتھ  مٲنِتھ﴾  تقویٰ ہٕچ  رٔوِش  اختیار  کٔر،  کیا  وُنہِ  تہِ  سمجھِو  نا  توٚہۍ  لُکھ؟

Mirwaiz:
  بیٚیہِ  سوٗزۍ  نا  اسہِ  تۅہیہِ  برونٹھ  پیغمبر۔  مگر  تِم  سٲرِی  ٲسۍ  مرد،  انسان،  ملک  ٲسۍ  نہٕ،  وحی  ٲسۍ  أسۍ  سوزان  تِمن  کُن،  تِمے  ٲسۍ  شہرن  ہٕندۍ  روزن  وٲلۍ،  گامن  ہٕندۍ  نہٕ۔  یِمو  نہٕ  تِمن  ایمان  اوٚن  تہٕ  پژھ  کٔر  تِم  کٔرۍ  اسہِ  عذابس  گرفتار۔  تِی  بنہِ  یِمن  مکہٕ  کین  کٲفرن  تہِ،  کیاہ  یِم  لوٗکھ  چھِنا  پھیٖر مٕتۍ  زمینس  منٛز  کُنہِ  طرفس  پس  وُچھہن  تِم  کیاہ  انجام  چُھ  سپُدمُت  تِمن  مُنکِرن  ہُند  یِمو  یِمن  برونٹھ  خداے  سٕندین  پیغمبرن  انکار  کوٚرمُت  چُھ۔  یاد  تھٲوِو  یتھ  دُنیاہس  منٛز  روزِتھ  تۅہیہِ  کُفر  ونافرمٲنی  اختیار  کٔرو  سُہ  دُنیا  چُھ  فٲنی،  البتہ  ٲخرتُک  گرٕچُھ  بہتر  تِمن  لوٗکن  ہٕندِ  خٲطرٕ  یِم  خدایس  کھو  ژن،  شرکہٕ  نِشہِ  روزُن  پتھ۔  کیاہ  وُنہِ  چُھو  نا  تۅہیہِ  فکرِ  تران  کہ  فٲنی  ناپایدار  چیز  اختیار  کرُن  چھا  جان  کِنہٕ  سُہ  چیز  یُس  باقی  تہٕ  پایدار  آسہِ۔  ہرگاہ  توٚہۍ  تاخیر  عذاب  سٍتۍ  شُبہٕ  تہٕ  شک  پٲدٕ  سپدان  چُھ  عذاب  کِس  واتنس  پٮ۪ٹھ۔  یہِ  چھےٚ  تُہٕنز  سخت  غلطی  تِکیازِ  برونٹھمین  کٲفرن  تہِ  آیہِ  زیچھہِ  زیچھہِ  مۅہلژٕ  دِنہٕ۔

Tahir:
  تہٕ  اَسہِ  ٲسۍ  تۅہیہِ  برونٛہہ  تہِ  (مختلف)  بستی  والیو  منٛز  مردٕے  (رسول  بنٲوتھ)  سوٗزِمٕتۍ  یِمن  کُن  أسۍ  وحی  ٲسۍ  کران،  کیا  تِم  لُکھ  چِھنازمینس  پیٚٹھ  پھیٖرۍمٕتۍ  زِ  تِم  وُچھہَن  (پانہٕ) زِ  تِمن  بروٗنٹھِمیٚن  لُکن  ہُنٛدکیا  انجام  سپُد،  تہٕ  بے  شک  چُھ  ٲخرتُک  گرٕ  پرہیزگٲری  ورتاون  والیٚن  خٲطرٕ  بہتر،کیا  تۅہیہِ  چھَو  نا  عقل؟

Transliteration:
  Wam<u>a</u> arsaln<u>a</u> min qablika ill<u>a</u> rij<u>a</u>lan noo<u>h</u>ee ilayhim min ahli alqur<u>a</u> afalam yaseeroo fee alar<u>d</u>i fayan<i><u>th</u></i>uroo kayfa k<u>a</u>na AA<u>a</u>qibatu alla<u>th</u>eena min qablihim walad<u>a</u>ru al<u>a</u>khirati khayrun lilla<u>th</u>eena ittaqaw afal<u>a</u> taAAqiloon<b>a</b>


Athar:
  ﴿گۅٚڈٕ نِکیٚن  پیغمبرن  سٍتۍ  تہِ  چُھ  یی  سپدان  روٗدمُت  زِ  تِم  روٗدۍ  واریاہس  وقتس  نصیحت  کران  تہٕ  لُکو  دِیُت  نہٕ  بوٗزِتھ  تہِ  جواب﴾  یوٚت  تام  زن  پیغمبر  سپٕدۍ  لُکو  نِشہِ  مایوس،  تہٕ  لُکو  تہِ  سمُجھ  زِ  تِمن  اوس  آمُت  اَپُز  وننہٕ،  تہٕ  پتہٕ  ووت  اچانک  پیغمبرن  سون  مدد،  پتہٕ  ییٚلہِ  یُتھ  موقع  واتان  چُھ،  تیٚلہِ  چُھ  سون  قاعدٕہ  یہِ  زِ  یُس  أسۍ  یژھان  چِھن  سُہ  چِھن  بچاوان،  تہٕ  مُجرمَو  پٮ۪ٹھہٕ  یِیہِ  نہٕ  سون  عذاب  واپس  پھِرنہٕ۔

Mirwaiz:
  تا  ایں کہ  ییٚلہِ  ناامید  سپٕدۍ  پیغمبر  تِہٕندِ  ایمان  اننہٕ  نِشہِ،  بیٚیہِ  کوٚر  گُمانہٕ  تِمو  کہِ  بیشک  تِمن  سٍتۍ  یُس  وعدٕہ  آیاو  کرنہٕ  سُہ  آو  نہٕ  پورٕ  کرنہٕ۔  خبر  چھا  أسۍ  ما  گٔے  قومس  نِشہِ  اپزِیٲرۍ۔  تِم  ٲسۍ  یہِ  خیال  کرٲنی،  اتِی  ووتُکھ  سون  مدد  تہٕ  یٲری۔  پس  آو  نجات  دِنہٕ  تِمن  یُہُند  اسہِ  یوٚژھ۔  یعنی  باایمان  تہٕ  موحدن۔  کٲفر  آے  امہِ  عذاب  سٍتۍ  ہلاک  کرنہٕ،  تِکیازِ  پتھ  چُھنہٕ  یِوان  رٹنہٕ  سون  عذاب  نافرمانن  نِشہِ  بلکہ  چُھ  عذاب  تِمن  پٮ۪ٹھ  ضرور  واقع  سپدان  اگرچہِ  ژیر  گٔژھۍ  تن  تتھ  اندر،  لہٰذا  مہ  روزِن  اتھ  خیالس  اندر  کُفارِ  مکہ۔

Tahir:
  اَتھ  حدس  تام  زِ  ییٚلہِ  پیغمبر  (پننیو  نافرمان  قومَو  نِشہِ)  مایوس  گٔے  تہٕ  تِمَو  منکر  قومو  کۆر  گمان  زِ  تِمَن  چُھ  اَپُز  وَننہٕ  آمُت  (یعنی  تِمن  پیٚٹھ  یِیہِ  نہٕ  کانٛہہ  عذاب)  پتہٕ  ووت  تِمن  رسولن  سو  ن  مدد  پتہٕ  یَس  اَسہِ  یۆژھ  (تس)  دِیُت  نجات،  تہٕ  سون  عذاب  چُھنہٕ  مجرم  قومہٕ  نِشہِ  (واپس)  پھِرنہٕ  یِوان۔

Transliteration:
  <u>H</u>att<u>a</u> i<u>tha</u> istayasa a<b>l</b>rrusulu wa<i><u>th</u></i>annoo annahum qad ku<u>th</u>iboo j<u>a</u>ahum na<u>s</u>run<u>a</u> fanujjiya man nash<u>a</u>o wal<u>a</u> yuraddu basun<u>a</u> AAani alqawmi almujrimeen<b>a</b>


Athar:
  بروٗنٹھمیٚن  لُکن  ہٕندیٚن  یِمن  قصن  منٛز  چُھ  عقل  تہٕ  ہوش  تھاون  والیٚن  خٲطرٕ  عبرت،  یِکینژھاہ  یہِ  قرآنس  اندر  بیان  چُھ  یِوان  کرنہٕ،  یمہٕ  چَھنہٕ  بناوٹی  کتھہٕ،  بلکہ  یِمہٕ  کتابہٕ  ییٚمہِ  برونٛہہ  چھےٚ  آمٕژ،  یہِ  چُھ  تِمنٕے  ہُند  تصدیق،  تہٕ  پرٛتھ  چیزُک  تفصیل  ﴿یعنی  پرتھ  تمہِ  چیزُک  تفصیل  یُس  انسان  سٕندِ  ہدایت  تہٕ  رہنمٲئی  خٲطرٕ  ضروری  چُھ۔  کینٛہہ  لُکھ  چِھ  پرٛتھ  چیز کہ  تفصیل  نِشہِ  مُراد  خواہ  مخواہ  دُنیا کیٚن  سارِنٕے  چیزن  ہُند  تفصیل  نِوان  تہٕ  پتہٕ  چھےٚ  تِمن  یہِ  پریشٲنی  پیش  یِوان  زِ  قرآنس  اندر  چُھنہٕ  جنگلات،  طِب،  ریٲضی  تہٕ  باقین  علوم  و  فنونن  متعلق  کانٛہہ  تفصیل  میلان،  تہٕ  کینٛہہ  لُکھ  چِھ  پتہٕ  زبردستی  پرٛتھ  فنُک  تفصیل  قرآن  منٛزٕ  کڑنہِ  لگان۔﴾  تہٕ  ایمان  اَنن  والیٚن  خٲطرٕ  چُھ  ہدایت  تہٕ  رحمت۔

Mirwaiz:
  پٔزۍ  پٲٹھۍ  چھُ  حضرتِ  یوسُف  تہٕ  تِہٕندین  باین  ہٕندِس  قصسس  منٛز  بٔڈ  عبرت  عقلہِ  والین  ہٕندِ  خٲطرٕ،  ٲس  نہٕ  یہِ  کتھاہ  پانے  ٹھہراونہٕ  آمٕژ،  بلکہ  چُھ  یہِ  تصدیق  تتھ  مضمونس  یُس  امہِ  برونٹھ  کتابن  منٛز  بیان  کرنہٕ  آمُت  چُھ،  بیٚیہِ  چھےٚ  تفصیل  تہٕ  وضاحت  پرتھ  چیزٕچ،  بیٚیہِ  چُھ  بوٚڈ  ہدایت  تہٕ  رحمت  تِمن  لوٗکن  ہندِ  خٲطرٕ  یِمو  ایمان  اوٚن۔

Tahir:
  بے  شک  چُھ  تِہنٛدین  قٕصن  منٛز  گاٹلیٚن  خٲطرٕ  عبرت،  یہِ  (قرآن)  چُھنہٕ  تِیُتھ  کلام  یُس  بناونہٕ  یِیہِ  بلکہ  چُھ  (یہِ)  تِمن  (آسمٲنۍ  کتابن)  ہُنٛد  تصدیق  یِمہٕ  اَمہِ  برونٛہہ  چھے٘  (نٲزل  گٔمژٕ)  بیٚیہِ  چُھ  پۯتھ  چیزُک  تفصیل  بیٚیہِ  چُھ  ہدایت  تہٕ  رحمت،  تَتھ  قومس  خٲطرٕ  یُس  ایمان  اَنہِ۔

Transliteration:
  Laqad k<u>a</u>na fee qa<u>s</u>a<u>s</u>ihim AAibratun liolee alalb<u>a</u>bi m<u>a</u> k<u>a</u>na <u>h</u>adeethan yuftar<u>a</u> wal<u>a</u>kin ta<u>s</u>deeqa alla<u>th</u>ee bayna yadayhi wataf<u>s</u>eela kulli shayin wahudan wara<u>h</u>matan liqawmin yuminoon<b>a</b>


Athar:
  ا۔  ل۔  م۔  ر۔  یِم  چِھ  کتابِ  الہٰی  ہٕندۍ  آیات،  تہٕ  یِکینژھاہ  تُہندِس  ربّ  سٕندِ  طرفہٕ  تۅہیہِ  کُن  نٲزِل  چُھ  آمُت  کرنہٕ،  سُہ  چُھ  عینِ  حق،  مگر  ﴿تُہٕندِ  قومٕکۍ﴾  اکثر  لُکھ  چِھنہٕ  مانان۔

Mirwaiz:
  یِم  گے  تِم  حروفِ  مقطعات  یِمن  ہُند  معنی  زانہِ  پانہٕ  خدا،  یِم  چھِ  قرانِ  مجیدٕکۍ  آیات۔  بیٚیہِ  یہِ  تۅہیہِ  کُن  نٲزِل  آو  کرنہٕ  تُہٕندِ  س  پروردِگارٕ  سٕندِ  طرفہٕ  تہِ  چُھ  بالکل  پوٚز۔  تہِ  اوس  منگان  کہِ  سارنٕے  لوٗکن  ہٕنز  گژھہِ  تتھ  پژھ  کرٕنۍ،  مگر  وارِیاہ  لوٗکھ  چھِنہٕ  تتھ  پژھ  کران  یِمن  شیطانن  وتھ  راوٕ  رٲو۔

Tahir:
  الف  لام  میم  را  (حقیقی  معنی  چُھ  اللہ  تعالیٰ  تہٕ  رسول  صلی  اللہ  علیہ  وسلمٕے  بہتر  زانان)  یِم  چِھ  اللہ  تعالیٰ  سنٛز  کتابِ  ہٕنٛدۍ  آیات،  تہٕ  یِکینٛژھاہ  تُہٕندِس  ربّ  سٕنٛدِ  طرفہٕ  تۅہیہِ  کُن  نٲزل  چُھ  آمُت  کرنہٕ  (سُہ)  چُھ  حق  البتہ  اکثر  لُکھ  چِھنہٕ  ایمان  اَنان۔

Transliteration:
  Alifl<u>a</u>mmeemr<u>a</u> tilka <u>a</u>y<u>a</u>tu alkit<u>a</u>bi wa<b>a</b>lla<u>th</u>ee onzila ilayka min rabbika al<u>h</u>aqqu wal<u>a</u>kinna akthara a<b>l</b>nn<u>a</u>si l<u>a</u> yuminoon<b>a</b>


Athar:
  سُہ  چُھ  اللہ  تعالیٰ  ہٕے  ییٚمۍ  آسمان  چِھ  تِتھیٚو  تھَمَو  ورٲے  قٲیِم  کٔرِمٕتۍ،  یِم  تۅہیہِ  نظرِ  آسن  گژھان،  ﴿دوٚیِمیٚن  لفظن  منٛز  وَنو  زِ  آسمان  کٔرِن  غیر  محسوس  تہٕ  غیر  مَرئی  یعنی  تِمو  چیزو  تہٕ  سہارَو  سٍتۍ  قٲیِم،  یِم  نہٕ  اَسہِ  وُچھمٕتۍ  چِھ۔  بظٲہر  چُھنہٕ  وسیع  فضا ہس  منٛز  تِیُتھ  کانٛہہ  چیز،  یُس  یِمن  بے  حد  تہٕ  بے  حساب  ستارن  تہٕ  سیارن  تھَپھ  کٔرِتھ  آسہِ۔  مگر  اکھ  غیر  محسوس  طاقت  چُھ  یُس  پرٛتھ  کٲنٛسہِ  تٔمۍ سٕندِس  مقامس  تہٕ  مدارس  پٮ۪ٹھ  رُکٲوِتھ  چُھ،  تہٕ  یِمن  عظیمُ  الشان  چیزن  چُھنہٕ  زمینس  پٮ۪ٹھ  یا  اَکھ  أکِس  پٮ۪ٹھ  ؤسِتھ  پیٚنہٕ  دِوان۔﴾  پتہٕ  سپُد  سُہ  پننِس  سلطنت  کِس  تختس  پٮ۪ٹھ  جلوہ  فرما،  تہٕ  تٔمۍ  بنوو  آفتاب  تہٕ  ماہتاب  اکہِ  قانونُک  پابند۔  ییٚمہِ  ساری  نظامُک  پرٛتھ  کانٛہہ  چیز  چُھ  أکِس  مُقرر  وقتس  تام  پکان،  تہٕ  اللہ  تعالیٰ  ہٕے  چُھ  امہِ  ساری  کامہِ  ہٕنز  تدبیر  کران،  سُہ  چُھ  ویٚژٕھنۍ  ویٚژٕھنۍ  نِشٲنیہِ  بیان  کران۔  ﴿یعنی  امہِ  کتھہِ  ہٕنزٕ  نشٲنیہِ  زِ  اللہ  تعالیٰ  سُند  رسول  یِمن  حقیقتن  ہٕنز  خبر  دِوان  چُھ،  تِمہٕ  چھےٚ  فی  الواقع  پزٕ  حقیقتہٕ۔  کائناتس  منٛز  چِھ  پرٛتھ  طرفہٕ  یِمن  پٮ۪ٹھ  گوٲہی  دِنہٕ  وٲلۍ  آثار  موجود،  اگر  لُکھ  أچھ  مٕژرٲوِتھ  وُچَھن،  تیٚلہِ  وُچھن  تِم  زِ  قرآنس  اندر  یِمن  کتھن  پٮ۪ٹھ  ایمان  اَننٕچ  دعوت  چھےٚ  دِنہٕ  آمٕژ،  زمین  و  آسمانن  منٛز  یِم  بے  شُمار  نِشانات  پھٔہلِتھ  چِھ،  تِم  چِھ  یِمن  کتھن  ہُند  تصدیق  کران۔﴾  شاید  زِ  توٚہۍ  کٔرِو  پننِس  ربّ  سٕندِ  ملاقاتُک  یقین۔

Mirwaiz:
  خدا  گوٚو  سُے  قدرت  وول  ییٚمۍ  آسمان  بُلند  کوٚر  تھمو  ورٲے۔  وُچھان  چُھوکھ  توٚہۍ  تِم  آسمان  تِتھے  پٲٹھۍ،  توپتہٕ  سپُد  مستوی  عرشس  پٮ۪ٹھ۔  تِتھہ  پٲٹھۍ  یِتھہٕ  پٲٹھۍ  تِہٕندِس  شانس  شوبہِ،  بیٚیہِ  کٔرِن  آسمان  تہٕ  زوٗن  مسخر  تہٕ  رام،  پرتھ  اکھاہ  چُھ  یِمو  دۅیو  أندرٕ  پکان  پننِس  پننِس  مدارس  پٮ۪ٹھ  مُقرر  وقتس  اندر۔  چنانچہِ  آفتاب  چھُ  أکِس  ؤریس  پنُن  مدار  طے  کران۔  زوٗن  چھےٚ  أکِس  ریٚتس  طے  کران،  سُے  چُھ  تِمن  سارنٕے  کامین  ہُند  تدبیر  کران  یِمہٕ  عالمس  اندر  واقع  سپدان  چھےٚ۔  سُے  چُھ  بتفصیل  تکوینی  تہٕ  تشریعی  دلیلٕہ  صاف  صاف  بیان  کران،  یُتھ  توٚہۍ  قیامت  کہ  دۅہ  پننِس  پروردِگارس  سٍتۍ  مُلاقتُک  تہٕ  تس  نِشہِ  حٲضر  سپد  نُک  یقین  کٔرِو۔

Tahir:
  اللہ  تعالیٰ  چُھ  سُہ  یی٘مۍآسمان  کٔرۍتھَمَو  وَرٲے  (خلاہس  منٛز)  بلند  (یِتھہٕ  پٲٹھۍ  زن)  تو٘ہۍچِھو  وُچھان  پتہٕ  کو٘رُن  (پوٗرٕ  کایناتس  پی٘ٹھ  محیط  پننِس)  اقتدارکِس  تختس  پی٘ٹھ  (پننہِ  شانہٕ  مطٲبق)  قرار  تہٕ  تٔمۍ  بنٲوۍآفتاب  تہٕ  زوٗن  نظامکۍ  پابند،  پۯ  تھ  اَکھ  چُھ  پننہِ  مقررکرنہٕ  آمتہِ  میعاد  (مطٲبق  مسافت  مکمل  کرنہٕ)  خٲطرٕ  (پننِس  پننِس  مدارس  منٛز) پکان،  سُے  چُھ  (ساری  کاینات  کہ)  پوٗرٕ  نظامٕچ  تدبیر  کران،  (تمام)  نشٲنِیَن  (یا  فطرت  کی٘ن  قانونن)  چُھ  تفصیل  سان  وی٘ژھناوان  تاکہ  تو٘ہۍ  کٔرِو  پننِس  ربّس  برونٛہہ  کنہِ  حٲضر  سپدنس  پیٚٹھ  یقین۔

Transliteration:
  All<u>a</u>hu alla<u>th</u>ee rafaAAa a<b>l</b>ssam<u>a</u>w<u>a</u>ti bighayri AAamadin tarawnah<u>a</u> thumma istaw<u>a</u> AAal<u>a</u> alAAarshi wasakhkhara a<b>l</b>shshamsa wa<b>a</b>lqamara kullun yajree liajalin musamman yudabbiru alamra yufa<u>ss</u>ilu al<u>a</u>y<u>a</u>ti laAAallakum biliq<u>a</u>i rabbikum tooqinoon<b>a</b>


Athar:
  تہٕ  سُے  چُھ  ییٚمۍ  یہِ  زمین  وَہرٲوِتھ  چھےٚ  تھٲومٕژ،  اَتھ  منٛز  چَھن  پہاڑن  ہٕنزٕ  میخہٕ  ٹھٲکِتھ  تھاومژٕ،  تہٕ  درِیاو  چِھن  بہٲوِمٕتۍ،  تٔمی  چِھ  پرٛتھ  قسمہٕ کیٚن  پھلن  ہٕندۍ  جورٕ  پٲدٕ  کٔرِمٕتۍ،  تہٕ  سُے  چُھ  دۅہس  پٮ۪ٹھ  رات  طٲری  کران،  یِمن  سارِنٕے  چیزن  منٛز  چھےٚ  بجہِ  نشٲنیہِ  تِمن  لُکن  خٲطرٕ  یِم  غور  و  فکرس  چِھ  کٲم  ہیوان۔

Mirwaiz:
  بیٚیہِ  گوٚو خدا  سُے  ییٚمۍ  زمین  وہر  وو  آبس  پٮ۪ٹھ۔  بیٚیہِ  کٔرِن  تتھ  منٛزپٲدٕ  کۅہ  ناوِ  ہٕندۍ  لنگر  ہِی  یُتھ  سُہ  آبس  پٮ۪ٹھ  قرار  کرِ۔  بیٚیہِ  پھِر  ویٚن  تتھ  زمینس  اندر  جۅیہِ  تہٕ  دریاو،  بیٚیہِ  کوٚرُن  پرتھ  میٚوُک  اتھ  منٛز  زٍز  قسٕم  جورٕ  جورٕ،  مۅدُر  تہٕ  ژوٚک،  ٹٚیوٹھ  تہٕ  میوٗٹھ۔  اکھ  اکہِ  رنگہٕ  بیاکھ  بیٚیہِ  رنگہٕ۔  اکھ  ژھوٚٹ  بیاکھ  زیوٗٹھ۔  اکھ  رود  بیاکھ  ڈُلُم،  سُے  چُھ  رٲژ  ہٕنزِ  تاریکی  سٍتۍ  دُہُک  گاش  ولان  تہٕ  پوشیدٕہ  تھاوان،  بیشک  اتھ  منٛز  چھےٚ  وارِیاہ  دلیلٕہ  خداے  سٕندِ  وحدانیتٕ  چہِ  فِکر  کروٕنین  ہٕندِ  خٲطرٕ۔  یِتھے  پٲٹھۍ  چھےٚ  بیٚیہِ  دلیلہٕ  خداے  سٕندِ  وحدانیت  چہِ۔

Tahir:
  تہٕ  سُے  چُھ  ییٚمۍ  (گول  آسنہٕ  پتہٕ  تہِ)  زمین  وہرٲو  تہٕ  اَتھ  منٛز  بنٲوِن  پہاڑ  تہٕ  دٔرۍیاو  تہٕ  پۯتھ  قسمٕہ  کیٚن  میون  (تہٕ  فصلن)  منٛز  (تہِ)  بنٲوِن  دۅن  دۅن  (جنسن  ہٕنٛدۍ)  جورٕ  (سُے)  چُھ  رٲژ  سٍتۍ  دۅہس  وُرُن  کران،  بے  شک  چھے٘  اَتھ  منٛزغوروفکر  کرن  والیٚن  خٲطرٕ  (واریاہ)  نشٲنِیہِ۔

Transliteration:
  Wahuwa alla<u>th</u>ee madda alar<u>d</u>a wajaAAala feeh<u>a</u> raw<u>a</u>siya waanh<u>a</u>ran wamin kulli a<b>l</b>ththamar<u>a</u>ti jaAAala feeh<u>a</u> zawjayni ithnayni yughshee allayla a<b>l</b>nnah<u>a</u>ra inna fee <u>tha</u>lika la<u>a</u>y<u>a</u>tin liqawmin yatafakkaroon<b>a</b>


Athar:
  بیٚیہِ  وُچِھو،  زمینس  منٛز  چھِ  بیٚون  بیٚون  خطہٕ  اَتھہٕ  یِوان،  یِم  اکھ  أکِس  نکھہٕ  نکھہٕ  چِھ۔  دچھہِ  باغ  چِھ،  کھاہ  چِھ  ﴿کھیتہٕ﴾،  کھٔزٕر  کُلۍ  چِھ  یِمن  منٛز  کینٛہہ  چِھ  اُکہٕ  شاخَل  تہٕ  کینٛہہ  چِھ  دُ  شاخَل  ﴿موٗلَو  پٮ۪ٹھہٕ﴾۔  سارِنٕے  چُھ  اَکوے  آب  سیراب  کران،  مگر  مزس  منٛز  چِھن  کانٛہہ  أسۍ  بہتر  بناوان  تہٕ  کانٛہہ  چِھن  کمتر،  یِمن  سارِنٕے  چیزن  منٛز  چھےٚ  واریاہ  نشٲنیہِ  تِمن  لُکن  خٲطرٕ  یِم  عقلہِ  چِھ  کٲم  ہیوان۔

Mirwaiz:
  بیٚیہِ  چھِ  زمینس  منٛز  زمینٕکۍ  وارِیاہ  ٹُکرٕ،  قطعہ،  نکھہٕ  نکھہٕ،  یِم  باوجود  نکھتلہٕ  آسنٕکہِ  بیٚون  بیٚون  تٲثیر  تھاوان  چھِ،  بیٚیہِ  چھِ  دچھہِ  باغ،  بیٚیہِ  چھِ  مُختلف  کھاہ  یعنی  زرعی  زمین،  بیٚیہِ  چھِ  کھزٕر  کُلۍ،  دُشاخل  بیٚیہِ  اُک  شاخل،  یِمنٕے  چُھ  سگ  یِوان  دِنہٕ  اکی  آبہٕ  سٍتۍ،  باوجودآں  چھِ  فضیلت  دِوان  أسۍ  أڈین  أڈین  پٮ۪ٹھ  میوَن  اندر  ﴿یعنی  زمین  کُنُے،  آب  کُنُے،  مگر  میٚوٕہ  تہٕ  پھل  بیٚون  بیٚون﴾،  پٔزۍ  پٲٹھۍ  اتھ  اندر  چھےٚ  بجہِ  بجہِ  دلیلہٕ  خداے  سٕندِس  کُن  آسنس  پٮ۪ٹھ  عٲقٕل  تہٕ  سمٕجھدار  لوٗکن  ہٕندِ  خٲطرٕ۔

Tahir:
  تہٕ  زمینس  منٛز  چِھ  (مختلف  قسمن  ہٕنٛدۍ)  ٹُکرٕیِم  اَکھ  أکِس  نکھہٕ  چِھ  بیٚیہِ  چِھ  دچھہِ  باغ  تہٕ  کھاہہ  تہٕ  کٔھزٕر  کُلۍ  چِھ،  شاخل  تہٕ  شاخَو  رۆس  چِھ،  یِم  (سٲری)  چِھ  اَکی  آبہٕ  سٍتۍ  سگناونہٕ  یِوان،  تہٕ  (اَمہِ  باوجود)  چِھ  أسۍ  لطافتس  منٛز  کینٛژھن  دِوان  کینٛژھن  پیٚٹھ  فضلیت،  بے  شک  چھے٘  اَتھ  منٛز  عقل  مندن  خٲطرٕ  (بجہِ)  نشٲنِیہِ۔

Transliteration:
  Wafee alar<u>d</u>i qi<u>t</u>aAAun mutaj<u>a</u>wir<u>a</u>tun wajann<u>a</u>tun min aAAn<u>a</u>bin wazarAAun wanakheelun <u>s</u>inw<u>a</u>nun waghayru <u>s</u>inw<u>a</u>nin yusq<u>a</u> bim<u>a</u>in w<u>ah</u>idin wanufa<u>dd</u>ilu baAA<u>d</u>ah<u>a</u> AAal<u>a</u> baAA<u>d</u>in fee alokuli inna fee <u>tha</u>lika la<u>a</u>y<u>a</u>tin liqawmin yaAAqiloon<b>a</b>


Athar:
  وۅنۍ  اگر  تۅہیہِ  تعجُب  چُھو  کرُن،  تیٚلہِ  چھےٚ  تعجُبس  لایق  لُکن  ہٕنز  یہِ  کتھ  زِ،  ییٚلہِ  أسۍ  مٔرِتھ  سپدَو  میٚژ  تیٚلہِ  کیا  أسۍ  یِموا  نوِ  سرٕ  پٲدٕ  کرنہٕ؟  یِم  چِھ  تِم  لُکھ  یِمو  پننِس  ربّس  سٍتۍ  کُفر  چُھ  کوٚرمُت  ﴿یعنی  یُہُند  ٲخرتس  انکار  کرُن  چُھ  دراصل  خُدایس  تہٕ  تٔمۍ  سٕندِس  قدرتس  تہٕ  حکمتس  انکار۔  یِم  چِھنہٕ  صرف  یُتُے  یوت  ونان  زِ  سون  میٚژِ  منٛز  رٔلِتھ  نوِ  سرٕ  پٲدٕ  سپدُن  چُھ  غیر  ممکن،  بلکہ  چُھ  یِہندِس  أتھۍ  قَولس  منٛز  یہِ  خیال  تہِ  پوشیدٕہ  زِ  معاذ  اللہ،  سُہ  خُداے  چُھ  عٲجز،  درماندہ  تہٕ  نادان  تہٕ  ؤسۍ  پایہ،  ییٚمۍ  یِم  پٲدٕ  چِھ  کٔرِمٕتۍ۔﴾  یِم  چِھ  تِم  لُکھ  یِہنزن  گردنَن  منٛز  طوق  چِھ  نٲلۍ۔  ﴿گردنۍ  منٛز  طوق  نٲلۍ  آسُن  چُھ  قیدی  آسنٕچ  علامت۔  یِمن  لُکن  ہٕنزن  گردنَن  منٛز  طوق  نٲلۍ  آسنُک  مطلب  چُھ  یہِ  زِ  یِم  لُکھ  چِھ  پننہِ  جہالتٕکۍ،  پننہِ  نفسہٕ  کیٚن  خوٲہشاتن  ہٕندی  تہٕ  پننیٚن  جدن  اجدادن  ہٕندِ  أچھ  ؤٹِتھ  تقلیدٕکۍ  اسیر،  یِم  ہیکن  نہٕ  آزادانہٕ  طور  غور  و  فکر  کٔرِتھ۔  یِم  چِھ  پننیو  تعصُباتَو  تِتھہٕ  پٲٹھی  بند  رٔٹِمٕتۍ  زِ  یِم  ہیٚکن  نہٕ  ٲخرت  مٲنِتھ،  اگر  چہِ  اَمِیُک  مانُن  چُھ  سراسر  معقول،  تہٕ  ٲخرت  کِس  انکارس  پٮ۪ٹھ  چِھ  جٔمِتھ،  ییٚلہِ  زن  سُہ  سراسر  نامعقول  چُھ۔﴾  یِم  چِھ  جہنمی  تہٕ  ہمیشہ  روزن  جہنمس  منٛز۔

Mirwaiz:
  بیٚیہِ  ہرگاہ  توٚہۍ  کُنہِ  کتھہِ  پٮ۪ٹھ  تعجُب  کٔرِو  تیٚلہِ  چھےٚ  تعجبس  لایق  کٲفرن  ہٕنز  یہِ  کتھ  کہِ  کیاہ  سنا  ییٚلہِ  اسہِ  میٚژ  گٲمٕژ  آسہِ  توپتہٕ  یِموٕہ  أسۍ  دُبارٕہ  بیٚیہِ  پٲدٕکرنہٕ  قیامت  کہ  دۅہ۔  تعجُبس  لایق  چھٚے  یہِ  کتھ  امی  کہِ  یِمن  احمقن  چُھنہٕ  تران  فِکرِ  کہِ  ییٚمۍ  ذاتِ  پاکن  سٲرِی  مخلوق  کٔرۍ  پٲدٕ  کٔرِن  گۅڈٕنۍ۔  تٔمِس  نِش  کیاہ  عجٲیب  چُھ  دُبارٕہ  بیٚیہِ  تِم  پٲدٕ  کرٕنۍ،  یِم  لوٗکھ  چھِ  تِمے  یِمو  انکار  کوٚر  پننِس  پروردِگارس  سٕندِس  دُبارٕہ  زِندٕہ  کرنس  پٮ۪ٹھ  قدرت  وول  آسنس  انکار،  یِمنٕے  لوٗکن  ہٕنزن  گردنن  منٛز  آسہِ  نٲلۍ  جہنمُک  طوق،  یِمے  لوٗکھ  چھِ  نارس  منٛز  واتن  وٲلۍ۔  تتھ  منٛز  چُھکھ  روزُن  ہمیشہ۔

Tahir:
  تہٕ  ہرگاہ  تۆہۍ  (کٲفرن  ہٕنٛدِس  انکارس  پیٚٹھ)  تعجب  کٔرِو  تیٚلہِ  چُھ  تِہُنٛد  (یہِ)  وَنُن  زیادہ  عجیب  زِکیا  ییٚلہِ  أسۍ  (مٔرِتھ)  خاک  سپدَو  کیا  پتہٕ  یِموٕ  أسۍ  بیٚیہِ  نَوِ  سرٕ  تخلیق  کرنہٕ؟  یِمَے  چِھ  تِم  لُکھ  یِمَو  پننِس  ربّ  سُنٛد  انکار  کۆر،  تہٕ  یِمنٕے  لُکن  ہٕنزن  گردنن  منٛز  آسن  طوق  (نٲلۍ)  تہٕ  یِمے  لُکھ  چِھ  اہلِ  جہنم،  تِم  چِھ  اَتھ  منٛز  ہمیشہ  روزن  وٲلۍ۔

Transliteration:
  Wain taAAjab faAAajabun qawluhum ai<u>tha</u> kunn<u>a</u> tur<u>a</u>ban ainn<u>a</u> lafee khalqin jadeedin ol<u>a</u>ika alla<u>th</u>eena kafaroo birabbihim waol<u>a</u>ika alaghl<u>a</u>lu fee aAAn<u>a</u>qihim waol<u>a</u>ika a<u>s</u><u>ha</u>bu a<b>l</b>nn<u>a</u>ri hum feeh<u>a</u> kh<u>a</u>lidoon<b>a</b>


Athar:
  یِم  لُکھ  چِھ  رٕژرٕ  برونٛہہ  بُرٲئی  موجوب  جلدی  کران  ﴿یعنی  یِم  چِھ  عذابُکی  مُطالبہٕ  کران﴾  حالانکہ  یِمن  برونٛہہ  ﴿یِم  لُکھ  اَتھ  رٔوِشہِ  پٮ۪ٹھ  پٔکمٕتۍ  چِھ،  تِمن  پٮ۪ٹھ  چھےٚ  اللہ  تعالیٰ  سٕندِ  عذاب  چہِ﴾  عبرتناک  مِثالہٕ  گُزریمژٕ  حقیقت  چھےٚ  یہِ  زِ  تُہُند  ربّ  چُھ  لُکن  ہٕنزو  زیادتِیَو  باوجود  تِمن  سٍتۍ  چشم  پوشی  کٲم  ہیوان،  تہٕ  یِتہِ  چھےٚ  حقیقت  زِ  یُہُند  ربّ  چُھ  سخت  سزا  دِنہٕ  وول  تہِ۔

Mirwaiz:
  بیٚیہِ  چھِ  یِم  کٲفر  تۅہیہِ  نِشہِ  بانٛبٕر  کران  عذاب  کِس  واتہٕ  نس  اندر۔  عافیتُک  معیاد  ختم  گژھنہٕ  برونٹھٕے  چھِ  تِم  مُصیبتُک  تہٕ  عذابُک  مُطالبہٕ  کران،  حالانکہِ  یِمن  بروںٹھ  چھِ  کٲفرن  تہٕ  نافرمانن  پٮ۪ٹھ  عذابٕکۍ  واقعات  گُذریمٕتۍ۔  یِمن  پٮ۪ٹھ  عذاب  نٲزِل  کرُن  کۅسہٕ  بٔڈکتھ  چھےٚ،  مگر  کتھ  چھےٚ  یِژٕے  کہِ  تُہٕندِس  پروردِگارٕ  سُند  شانِ  حلمِ  وعفُو  چُھنہٕ  پرتھ  لۅکٹِس  بٔڈِس  گُنہس  گرفتار  کرُن  یژھان۔  سُہ  چُھ  لوٗکن  ہُند  ظلم  و  ستم  وُچھان  توپتہٕ  چُھ  درگُذر  کران،  بیٚیہِ  چھےٚ  یہِ  کتھ  کہِ  تُہُند  پروردِگار  چُھ  سخت  عذاب  کروُن  یقیناً۔  یعنی  اللہ  تعالیٰ  ہس  منٛز  چھِ  دۅشوے  صفت  مگر  پرتھ  صفت  کہِ  ظہورٕ  خٲطرٕ  چھِ  شرط  تہٕ  اسباب۔

Tahir:
  تہٕ  یِم  لُکھ  چِھ  رحمت  برونٛہہ  تۅہیہِ  نِشہِ  عذاب  منگنس  منٛز  جلدی  کران،  ییٚلہِ  زن  یِمن  برونٛہہ  واریاہ  عذاب  چِھ  گُزریمٕتۍ،  تہٕ  (اے  ٹاٹھہِ!)  بے  شک  چُھ  تُہُنٛد  ربّ  لُکن  خٲطرٕ  تِہِندِ  ظلمہٕ  باوجود  مغفرت  کرن  وول  تہٕ  یقینا  چُھ  تُہُنٛد  ربّ  سخت  عذاب  دِنہٕ  وول  (تہِ)۔

Transliteration:
  WayastaAAjiloonaka bi<b>al</b>ssayyiati qabla al<u>h</u>asanati waqad khalat min qablihimu almathul<u>a</u>tu wainna rabbaka la<u>th</u>oo maghfiratin li<b>l</b>nn<u>a</u>si AAal<u>a</u> <i><u>th</u></i>ulmihim wainna rabbaka lashadeedu alAAiq<u>a</u>b<b>i</b>


Athar:
  یِم  لُکھ  یِمو  تُہٕنز  کتھ  ماننہٕ  نِشہِ  انکار  چُھ  کوٚرمُت،  چِھ  ونان  زِ،  أمِس  شخصس  پٮ۪ٹھ  کیازِ  سپٕز  نہٕ  أمۍ  سٕندِس  ربّ  سٕندِ  طرفہٕ  کانٛہہ  نشٲنی  نٲزِل؟  توٚہۍ  چِھو  محض  خبردار  کرن  وٲلۍ،  تہٕ  پرٛتھ  قومہٕ  خٲطرٕ  چُھ  اکھ  رہنما۔

Mirwaiz:
  بیٚیہِ  چھِ  ونان  یِم  کٲفر  کیازِ  چُھنہٕ  أمِس  پیغمبرس  پٮ۪ٹھ  کانہہ  خاص  معجزاہ  ﴿یُس  أسۍ  ژھانڈان  چھِ﴾  نٲزِل  سپدان  أمۍ  سٕندِس  پروردِگارٕ  سٕندِ  طرفہٕ،  توٚہۍ  نہ  حض  چھِونہٕ  مگر  بیم  کرٕ  وٕںۍ،  بیٚیہِ  چِھو  توٚہۍ  وتھ  ہاوان۔  یِتھ  پٲٹھۍ  پرتھ  قومہٕ  خٲطرٕ  اکھ  اکھ  وتھ  ہاوٕوُناہ  گُذریومُت  چُھ۔  تۅہیہِ  چُھنہٕ  امیُک  اختیار  کہِ  توٚہۍ  کیا  ہٲوِو  تِمن  سُہ  معجزٕہ  یُس  تِم  طلب  کرن۔

Tahir:
  تہٕ  کٲفر  لُکھ  چِھ  ونان  زِ  أمِس  (رسولس)  پیٚٹھ  کیازِ  آیہِ  نہ  أمۍ  سنٛدس  ربّ  سنٛد  طرفہٕ  کانٛہہ  نشٲنی  نٲزل  کرنہٕ؟  (اے  رسول  مکرّم!)  تۆہۍ  چِھو  فقط  (نافرمانن  بَدانجام  نِشہِ)  کھۅژناون  وٲلۍ  تہٕ  (دنیا  کِس)  پۯتھ  قومس  خٲطرٕ  ہدایت  واتناون  وٲلۍ۔

Transliteration:
  Wayaqoolu alla<u>th</u>eena kafaroo lawl<u>a</u> onzila AAalayhi <u>a</u>yatun min rabbihi innam<u>a</u> anta mun<u>th</u>irun walikulli qawmin h<u>a</u>d<b>in</b>


Athar:
  اللہ  تعالیٰ  چُھ  أکِس  أکِس  حٲملہٕ  سٕندِ  شِکمہٕ  نِشہِ  وٲقف،  یِکینژھاہ  اتھ  منٛز  بنان  چُھ،  تتھ  تہِ  چُھ  سُہ  زانان  تہِ  یِکینژھاہ  تتھ  منٛز  کمی  پیشی  چھےٚ  آسان  تمہِ  نِشہِ  تہِ  چُھ  سُہ  باخبر  روزان۔  پرٛتھ  چیز  خٲطرٕ  چُھ  تس  نِشہِ  اکھ  مقدار  مُقرر۔

Mirwaiz:
  اللہ  تعالیٰ  چُھ  زانان  تہِ  سورُے  یہِ  تُلان  چھےٚ  پننہِ  یٔڈمنٛز  پرتھ  زنانہٕ،  کوٗر  چھا  کِنہٕ  نیٚچو۔  پوٗرٕ  چھا  کِنہٕ  اوٚڈُے۔  بیٚیہٕ  چُھ  زانان  بچہِ  دانہِ  ہُند  ژھۅٹُن  تہٕ  زیٹھُن،  ژمُن  تہٕ  مُژرنہٕ  یُن۔  یعنی  کم  سپدُن  تہٕ  زیادٕہ  سپدُن،  پرتھ  چیزاہ  چُھ  تس  نِشہِ  خاص  اندازٕہ  موجوب  مُقرر  کرنہٕ  آمُت۔

Tahir:
  اللہ  تعالیٰ  چُھ  زانان  یِکینٛژھاہ  پۯتھ  (کانٛہہ)  مادٕہ  پننِس  شکمس  منٛزتُلان  چھے٘  تہٕ  بچہِ  دانہِ  یَتھ  حدس  تام  وَٹنہٕ  یِوان  چھے٘  تہٕ  یَتھ  حدس  تام  بڑان  چھے٘، تہٕ  پۯتھ  کنہ  چیزس  چُھ  تس  نش  حد  مقرّر  (یعنی  اَکہِ  خاص  اندازٕہ  مطٲبق)۔

Transliteration:
  All<u>a</u>hu yaAAlamu m<u>a</u> ta<u>h</u>milu kullu onth<u>a</u> wam<u>a</u> taghee<u>d</u>u alar<u>ha</u>mu wam<u>a</u> tazd<u>a</u>du wakullu shayin AAindahu bimiqd<u>a</u>r<b>in</b>


Mirwaiz: سُہ چُھ پرتھ پوشیدٕہ چیز تہٕ نوٚن چیز زانہٕ وُن۔ سُے چُھ بوٚڈ تہٕ تھوٚد۔
Transliteration: AA<u>a</u>limu alghaybi wa<b>al</b>shshah<u>a</u>dati alkabeeru almutaAA<u>a</u>l<b>i</b>
Athar:
  یِکینٛژھاہ  پوشیدٕہ  چُھ  تہٕ  یِکینٛژھاہ  نوٚن  چُھ،  تس  چھےٚ  پرٛتھ  چیزٕچ  پَے۔  سُہ  چُھ  بزرگ  تہٕ  پرٛتھ  حالس  منٛز  چھُ  بالا تر  روزن  وول۔

Tahir:
  سُہ  چُھ  پۯتھ  پوٗشیدٕہ  (چیز)  تہٕ  پۯتھ  نۆن  (چیز)  زانن  وول  سارِوٕے  کھۅتہٕ  کٔھسِتھ  (تہٕ)  تھدِ  پایہِ  رۅتبہٕ  وول۔


Athar:
  تس  خٲطر  چُھ  سورُے  یکساں  خواہ  تۅہیہِ  منٛز  کٔرۍتن  کانٛہہ  شخص  زورٕ  کتھ  یا  کٔرۍتن  لۅتہِ،  تہٕ  کانٛہہ  ٲسِتن  رٲژ  ہٕندِس  انہِ  گٔٹِس  منٛز  کھٔٹِتھ  یا  ٲسِتن  دُہلۍ  گاشس  منٛز  پکان۔

Mirwaiz:
  برابر  چُھ  خداے  سٕندِس  علمس  اندر  سُہ  شخص  یُس  لۅتہِ  کتھہٕ  کرِ  بیٚیہِ  سُہ  شخص  یُس  بڈِ  کتھہٕ  کرِ۔  بیٚیہِ  سُہ  شخص  یُس  رٲژ  ہٕنزِ  انہِ  گٹہِ  منٛز  کھٔٹِتھ  روزِ  بیٚیہِ  سُہ  شخص  یُس  دۅہلِہ  نٔنۍ  پٲٹھۍ  کامہِ  کران  آسہِ،  اورٕ  یور  پھیران  آسہِ۔  یِتھہٕ  پٲٹھۍ  سُہ  پرتھ  أکِس  زانان  چُھ  تِتھے  پٲٹھۍ  چُھ  پرتھ  أکۍ  سٕنٛز  حفاظت  کران۔

Tahir:
  تۅہیہِ  منٛزٕ  یُس  شخص  لۅتہِ  کتھ  کرِ  تہٕ  یُس  بڑِکرِ  تہٕ  یہِ  رٲژ  (ہٕندِس  اَنہِ  گٔٹِس)  منٛزکٔھٹِتھ  آسہِ  تہٕ  یہِ  دۅہس  (گاشس  منٛز)  پھیران  آسہِ  سٲری  چِھ  (تس  خٲطرٕ)  برابر۔

Transliteration:
  Saw<u>a</u>on minkum man asarra alqawla waman jahara bihi waman huwa mustakhfin bi<b>a</b>llayli was<u>a</u>ribun bi<b>al</b>nnah<u>a</u>r<b>i</b>


Athar:
  پرٛتھ  شخصس  چِھ  بروٗنٛٹھۍ  کِنۍ  تہٕ  پٔتۍ  کِنۍ  تٔمۍ  سٕندِۍ  مقرر  کرنہٕ  آمٕتۍ  نگران  لِگتھ،  یِم  اللہ  تعالیٰ  سٕندِ  حُکم  سٍتۍ  تٔمۍ  سٕنز  نگرٲنی  چِھ  کران،  حقیقت  چھےٚ  یہِ  زِ  اللہ  تعالیٰ  چُھنہٕ  کُنہِ  قومُک  حال  بدلاوان  یوٚت  تام  نہٕ  سُہ  خۅد  پانہٕ  پنٕنۍ  اوصاف  بدلاوِ۔  تہٕ  ییٚلہِ  اللہ  تعالیٰ  کُنہِ  قومس  شہمت  اَننُک  فٲصلہٕ  کرِ،  تیٚلہِ  ہیٚکہِ  نہٕ  سۅ  پتہٕ  کٲنٛسہِ  ہٕندِ  ٹالنہٕ  سٍتۍ  ٹٔلِتھ،  نَہ  ہیٚکہِ  اللہ  تعالیٰ  سٕندِس  مقابلس  منٛز  یِتھہِ  قومُک  کانٛہہ  حٲمی  تہٕ  مددگار  ٲسِتھ۔

Mirwaiz:
  پرتھ  انسان  سٕندِ  حفاظت  خٲطرٕ  چھِ  تٔمۍ  تھٲوِمٕتۍ  تہٕ  مُقرر  کٔرِمٕتۍ  کینہہ  مَلک  یِم  اکھ  أکِس  پتہٕ  کامہِ  پٮ۪ٹھ  یِوان  چھِ  تہٕ  گژھان  چھِ،  تِمے  چھِ  روزان  أمِس  انسانس  برونٹھ  کنہِ  تہِ،  تٔھرکنہِ  تہِ۔  رٲچھ  تہٕ  حفاظت  چھِ  أمِس  انسانس  کران  واریاہَو  بلایو  نِشِہ  خداےسٕندِ  حُکمہٕ  سٍتۍ۔  امہِ  سٍتۍ  گژِھہ  نہٕ  زانُن  کہِ  ییٚلہِ  ملٲیک  چھِ  پرتھ  أکِس  حفاظت  تہٕ  رٲچھ  کران  لہٰذا  یہِ  خۅش  کرِ  تہِ  تہِ  کٔرِو،  کفر  ومعصیت  تہٕ  نافرمٲنی  کٔرِو،  کیاہ  پرواہ  چُھ،  ملٲیک  چھِ  رٲچھ۔  یہِ  خیال  کرُن  چُھ  محض  لغو۔  کیازِ  اللہ  تعالیٰ  اگر  چہِ  سُہ  چُھنہٕ  ابتداً  کٲنسہِ  عذابس  گرفتار  کران  چِنانچہِ  فرماوان  چُھ،  پٔزۍ  پٲٹھۍ  اللہ  تعالیٰ  چُھنہٕ  بدلاوان  کُنہِ  قوم  کِس  رٕتِس  حالس  صلٲحیتس  یوٚتانۍ  نہٕ  تِم  پانے  بدلاوان  چھِ  رٕتِس  حالس  تہٕ  صلٲحیتس  نافرمٲنیو  سٍتۍ  ییٚلہِ  تِم  پننِس  صلٲحیتس  منٛز  خلل  تراوان  چھِ۔  اللہ  تعالیٰ  چُھ  تِہٕندِ  خٲطرٕ  عذاب  تہٕ  مصیبت  تجویز  فرماوان،  بیٚیہِ  ییٚلہِ  اللہ  تعالیٰ  یژھان  چُھ  کُنہِ  قومہٕ  خٲطرٕ  عذاب  تہٕ  مُصیبت،  ادٕہ  چُھنہٕ  تتھ  عذابس  تہٕ  مُصیبتس  کانہہ  چیزاہ  دفع  تہٕ  دور  ہیٚکان  کٔرِتھ،  سُہ  چُھ  ضرور  واقع  سپدان،  بیٚیہِ  چُھنہٕ  تِمن  لوٗکن  تمہِ  وقتہٕ  کانہہ  اکھاہ  مددگار  ہیٚکان  سپدِتھ  تس  ورٲے  حتیٰ  کہِ  تِم  ملٲیک  تہِ  چھِنہٕ  ہیٚکان  حفاظت  تہٕ  مدد  کٔرِتھ۔

Tahir:
  (پۯتھ)  انسان  سٕنٛدِ  خٲطرٕ  چِھ  اَکھ  أکِس  پتہٕ  یِنہٕ  وٲلۍ  (فرشتہٕ)  یِم  تس  بروٗنٹھۍ  کِنۍ  تہٕ  تس  پٔتۍ  کِنۍاللہ  تعالیٰ  سٕنٛدِ  حکمہٕ  سٍتۍ  تٔمۍ  سٕنز  رٲچھ  چِھ  کران۔  بے  شک  چُھنہٕ  اللہ  تعالیٰ  کُنہِ  قومٕچ  حالت  بدلاوان  یۆت  تام  (نہٕ)  تِم  لُکھ  پننِس  پانس  منٛز  پانہٕ  تبدیلی  پٲدٕ  کرن، تہٕ  ییٚلہِ  اللہ  تعالیٰ  کُنہِ  قومس  سٍتۍ  (تَمہ  قومہ  چیو  پننیو  بد  عملو  کِنۍ)  عذابُک  ارادٕہ  چُھ  فرماوان  تیٚلہِ  ہیٚکہِ  نہٕ  کانٛہہ  تَتھ  دوٗر  کٔرِتھ،تہٕ  نَہ  چُھ  تِہِندِ  خٲطرٕ  اللہ  تعالیٰ  سٕندِس  مقابلس  منٛز  کانٛہہ  مددگار  آسان۔

Transliteration:
  Lahu muAAaqqib<u>a</u>tun min bayni yadayhi wamin khalfihi ya<u>h</u>fa<i><u>th</u></i>oonahu min amri All<u>a</u>hi inna All<u>a</u>ha l<u>a</u> yughayyiru m<u>a</u> biqawmin <u>h</u>att<u>a</u> yughayyiroo m<u>a</u> bianfusihim wai<u>tha</u> ar<u>a</u>da All<u>a</u>hu biqawmin sooan fal<u>a</u> maradda lahu wam<u>a</u> lahum min doonihi min w<u>a</u>l<b>in</b>


Athar:
  سُے  چُھ  یُس  تۅہیہِ  برونٛہہ  کَنہِ  وُزملہٕ  چُھ  چمکاوان،  یِمن  کُن  وُچِھتھ  تۅہیہِ  اندیشہِ  تہِ  چِھ  لاحق  سپدان  تہٕ  اُمیدٕ  تہِ  چَھو  آسان،  سُے  چُھ  یُس  آبہٕ  ہوٚت  اوٚبُر  چُھ  تُلان۔

Mirwaiz:
  سُہ  پروردِگار  گو  سُے  یُس  تۅہیہِ  بٲرشہِ  ہٕندِ  وقتہٕ  ہاوان  چُھ  وُزٕ  ملہٕ  نپہٕ  نپہٕ  کروٕنہِ  یتھ  اندر  تمہِ  کہِ  پتھر  پیٚنُک  خوف  تہِ  آسان  چُھ  تہٕ  تمہِ  منٚزٕ  بٲرِش  تہٕ  روٗد  پیٚنٕچ  امید  تہِ  آسان  چھےٚ،  بیٚیہِ  چُھ  سُے  پٲدٕ  کران  تتھ  اوٚبرس  یُس  روٗدٕ  سٍتۍ  گۅبیومُت  چُھ  آسان۔

Tahir:
  سُے  چُھ  یُس  تۅہیہِ  (کُنہِ  وِزِ)  کھۅژناونہٕ  مۅکھہٕ  تہٕ  (کُنہِ  وِزِ)  امیددِیاونہٕ  مۅکھہٕ  وُزملہٕ  چُھ  ہاوان  تہٕ  (کُنہِ  وِزِ)  چُھ  گۆب  (گۆن)  اۆبُر  کھاڑان۔

Transliteration:
  Huwa alla<u>th</u>ee yureekumu albarqa khawfan wa<u>t</u>amaAAan wayunshio a<b>l</b>ssa<u>ha</u>ba a<b>l</b>ththiq<u>a</u>l<b>a</b>


Athar:
  اوٚبرٕ  گگراے  چھےٚ  تٔمۍ  سٕندِ  حمدٕ  سان  تٔمۍ  سٕنز  پٲکی  بیان  کران۔  ﴿یعنی  اوٚبرٕ  گگراے  چھےٚ  یہِ  ظٲہر  کران  زِ  ییٚمۍ  خُداین  یِم  ہوا  چلٲوۍ،  تہٕ  یِم  بَہہ  تُلۍ،  یہِ  گوٚن  اوٚبر  کوٚرُن  جمع،  یہِ  وُز ملہٕ  بنٲوٕن  بٲرشہِ  ہند  ذریعہ  تہٕ  یتھہٕ  پٲٹھۍ  کوٚرُن  زمین  کیٚن  مخلوقاتن  خٲطرٕ  آبُک  انتظام،  سُہ  چُھ  پننِس  حکمتس  تہٕ  قدرتس  منٛز  کٲمِل،  پننیٚن  صفاتن  منٛز  چُھ  بے  عیب  تہٕ  پننہِ  خُدٲئی  منٛز  چُھ  لاشریک۔  جانورن  ہٕندۍ  پٲٹھۍ  بوزن  وٲلۍ  چِھ  امہِ  اوٚبرٕ  منٛزٕ  صرف  گگرایہِ  ہٕنز  آوازٕے  یٲژ  بوزان،  مگر  یِمن  لُکن  ہوش  دار  کَن  چِھ،  تِم  چِھ  اوٚبرٕچہِ  زبٲنۍ  توحیدُک  اعلان  بوزان﴾  تہٕ  فرشتہٕ  چھِ  تٔمۍ  سٕندِ  ہیبتہٕ  سٍتۍ  لرزان  لرزان  تٔمۍ  سٕنز  تسبیح  کران،  سُہ  چُھ  ٹاسراے  کرن  واجِنہِ  وُزملہٕ  سوزان،  تہٕ  ﴿بسا  اوقات﴾  چُھ  تِمن  یس  پٮ۪ٹھ  یژھان  چُھ  تس  پٮ۪ٹھ  عینِ  تتھ  حالتس  منٛز  گِراوان  ییٚلہِ  زن  لُکھ  اللہ  تعالیٰ  سٕندِس  بارس  منٛز  چِھ  ژُوان  آسان،  پٔزِپٲٹھۍ  چھےٚ  تٔمۍ  سٕنز  چال  سٮ۪ٹھاہ  زبردست۔

Mirwaiz:
  بیٚیہِ  چھےٚ  گگرایہِ  تسبیح  پران  تِہٕندِس  حمدس  سٍتۍ  مِلوِتھ  تسٕنٛز  پٲکی  بیان  کران  تِہٕندۍ  تعریف  کران  بیٚیہِ  چھِ  ملٲیک  تہِ  تسبیح  تہٕ  حمُد  پران  تس  پروردِگارٕ  سٕندِ  خوفہٕ۔  بیٚیہِ  چُھ  سُے  ترٹہٕ  تراوان،  سۅے  ترٹھ  چھُ  واتناوان  تس  پٮ۪ٹھ  یسُند  سُہ  یژھان  چُھ،  یِم  کٲفر  تہٕ  مُنکِر  چھِ  بحث  ہیٚوان  کرُن  تۅہیہِ  سٍتۍ  یا  رسول  اللہؐ  تس  خداے  سٕندِس  حقس  اندر  یُس  عظیم  الشان  چُھ،  بیٚیہِ  چُھ  سخت  رٹن  وول۔  تس  پزِ  کھوژُن  مگر  یِم  چھِنہٕ  تس  کُنہِ  قسمہٕ  کھوژان  تس  چھِ  شریک  ٹھہراوان۔  بیٚیہِ  چُھ  سُہ  بندن  ہٕندِس  منگنس  اِجابت  تہِ  کران۔

Tahir:
  (وُزملن  ہٕنزتہٕ  اۆبرٕچ)  گگراے  (یا  اَتھ  پیٚٹھ  مقررکرنہٕ  آمُت  فرشتہٕ)  بیٚیہِ  سٲری  فرشتہٕ  چِھ  تٔمۍ  سٕندِ  خوف  سٍتۍ  حمدٕ  سان  تٔمۍ  سٕنز  تسبیح  کران،  تہٕ  سُہ  چُھ  ٹاسراے  کرن  واجِنہِ  وُزملہٕ  سوزان  پتہٕ  یس  پیٚٹھ  یژھان  چُھ  تس  پیٚٹھ  چُھ  گِراوان،  تہٕ  تِم  (کفار)  چِھ  (قدرت  چو  یِمَو  نشٲنیو  باوجود)  اللہ  تعالیٰ  سٕندِس  بارس  منٛز  ژُوان،  تہٕ  سُہ  چُھ  سخت  تدبیر  (کرن)  وول  تہٕ  تھپھ  ژھنن  وول۔

Transliteration:
  Wayusabbi<u>h</u>u a<b>l</b>rraAAdu bi<u>h</u>amdihi wa<b>a</b>lmal<u>a</u>ikatu min kheefatihi wayursilu a<b>l</b><u>ss</u>aw<u>a</u>AAiqa fayu<u>s</u>eebu bih<u>a</u> man yash<u>a</u>o wahum yuj<u>a</u>diloona fee All<u>a</u>hi wahuwa shadeedu almi<u>ha</u>l<b>i</b>


Athar:
  تسۍ  چُھ  ناد  لایُن  برحق۔  ﴿ناد  لایُن  چُھ  مُراد  پننیٚن  حاجتن  ہٕندِ  مددٕ  خٲطرٕ  ناد  لایُن۔  مطلب  چُھ  یہِ  زِ  حاجت  روٲئی  تہٕ  مُشکل  کُشٲئی  ہٕندۍ  سٲری  اختیارات  چِھ  تٔمۍ  سٕندِسٕے  اتھس  منٛز۔  امہِ  موجوب  چُھ  صرف  تٔسۍ  دُعا  منگُن  برحق۔﴾  روزٕ  وۅنۍ  تِمہٕ  باقی  ۂستِیہِ،  تس  ترٛٲوِتھ  یِمن  ۂستِیَن  یِم  لُکھ  ناد  چِھ  لایان،  تِمہٕ  ہیٚکن  نہٕ  تِہندٮ۪ن  دُعاہن  کانٛہہ  جواب  دِتھ،  یِمن  ناد  لایُن  چُھ  تِیتُھے،  زنتہٕ  کانٛہہ  شخص  آبس  کُن  اَتھہٕ  دٲرِتھ  تتھ  زارپارٕ  کرِ  زِ  ژٕ  وات  میٲنِس  ٲسَس  تام،  حالانکہ  آب  چُھنہٕ  تس  تام  واتن  وول  کینٛہہ۔  بس  یِتھے  پٲٹھۍ  چِھنہٕ  کٲفرن  ہٕندۍ  دُعا  تہِ  کِہِنۍ،  مگر  اکھ  تِیٖر  یَتھ  نہٕ  کانٛہہ  نشانہٕ  چُھ۔

Mirwaiz:
  تس  شوٗبہِ  پٔزۍ  پٲٹھۍ  ناد  تہٕ  آلو  دیُن  حاجت  کہِ  وقتہٕ  تِکیازِ  اِجابت  کرنٕچ  قدرت  چھےٚ  تٔسۍ  یٲژ،  یِم  لوٗکھ  تس  ورٲے  بیٚین  بٲطِل  معبودن  آلو  دِوان  چھِ،  تِم  چھِنہٕ  تِہٕندِس  منگنس  کُنہِ  قسمہٕ  اِجابت  کران  کُنہِ  چیزٕ  سٍتۍ،  مگر  تِتھے  پٲٹھۍ  یِتھہٕ  پٲٹھۍ  کانہہ  شخصاہ  دورِآبس  کُن  اتھہٕ  زٕہ  وَہرٲوِتھ،  خیال  کرِ  سُہ  آب  گژھیم  پانے  ٲسس  منٛز  واتُن۔  حالانکہ  سُہ  آب  ہیٚکہِ  نہٕ  پانے  أمۍ  سٕندِ  دوٗرِ  اَتھہٕ  زٕہ  مُژرٲونہٕ  سٍتۍ  أمۍ  سٕندِس  ٲسس  منٛز  وٲتِتھ۔  یہے  چھےٚ  مِثال  تِمن  لوٗکن  ہٕنٛز  یِم  معبودِ  برحقس  ورٲے  بیین  معبودن  منگان  چھِ۔  منگُن  تہٕ  آلو  دیُن  شوٗبہِ  تس  یُس  پرتھ  قسمہٕ  نفع  وضررُک  مٲلِک  چُھ۔  یُس  پانہٕ  عٲجِز  تہٕ  محتاج  آسہِ،  تس  آلو  دِنس  منٛز  کیاہ  فٲیدٕہ  چُھ۔  کٲفرن  ہُند  منگُن  چُھنہٕ  مگر  بے  اثر  تہٕ  بے  فٲیدٕہ۔

Tahir:
  تٔمۍ  سٕے  خٲطرٕ  چھے٘  حقچ  (یعنی  توحیدٕچ)  دعوت،  تہٕ  تِم  (کافر)  لُکھ  یِم  تس  وَرٲے  (بٲطل  معبودن  یعنی  پۅتلیٚن)  ہٕنز  پوٗزا  چِھ  کران،  تِم  ہیٚکن  نہٕ  تِمن  کُنہِ  چیزُک  جواب  تہِ  دِتھ۔  تِہٕنز  مثال  چھے٘  صرف  تس  شخصہٕ  سٕنز  ہِش  یُس  پنٕنۍ  دۅشوَے  اَتھہٕ  آبس  کُن  دٲرِتھ  (پۯاران)  آسہِ  تاکہ  آب  واتہِ  (پانے)  تٔمۍ  سٕندِس  ٲسس  تام  تہٕ  (یِتھہٕ  پٲٹھۍ)  چُھنہٕ  سُہ  (آب)  تس  تام  واتن  وول،  تہٕ  (یِتھے  پٲٹھۍ)  چُھنہٕ  کٲفرن  ہُنٛد  (پۅتلیٚن  ہٕنز  عبادت  کرنۍتہٕ  تِمن)  دعامنگُن  گمرٲہی  منٛز  راونہٕ  وَرٲے  کِہِنۍ۔

Transliteration:
  Lahu daAAwatu al<u>h</u>aqqi wa<b>a</b>lla<u>th</u>eena yadAAoona min doonihi l<u>a</u> yastajeeboona lahum bishayin ill<u>a</u> kab<u>a</u>si<u>t</u>i kaffayhi il<u>a</u> alm<u>a</u>i liyablugha f<u>a</u>hu wam<u>a</u> huwa bib<u>a</u>lighihi wam<u>a</u> duAA<u>a</u>o alk<u>a</u>fireena ill<u>a</u> fee <u>d</u>al<u>a</u>l<b>in</b>


Athar:
  سُہ  چُھ  اللہ  تعالیٰ  ہٕے  یَس  زمین  و  آسمانُک  پرٛتھ  کانٛہہ  چیز  طوعاً  و  کرھاً  ﴿خوشی  یا  ناخوشی  سان﴾  چُھ  سجدٕہ  کران۔  ﴿سجدٕہ  نِشہِ  چُھ  مُراد  اطاعتس  منٛز  نمُن،  حکم  بجا  اَنُن  تہٕ  سر  تسلیم  خَم  کرُن۔﴾  تہٕ  سارِنٕے  چیزن  ہٕنزٕ  ژھایہِ  چھےٚ  صبح  و  شام  تَس  برونٛہہ  کنہِ  نمان۔  ﴿ژھاین  ہٕندِ  سجدٕہ  کرنہٕ  نِشہِ  چُھ  مُراد  یہِ  زِ  چیزن  ہٕنزن  ژھاین  ہُند  صبح  و  شام  مَغربس  تہٕ  مشرقس  کُن  پیٚون  چُھ  امہِ  کتھہِ  ہٕنز  علامت  زِ  یِم  سٲری  چیز  چِھ  کٲنٛسہِ  ہٕندِ  حُکمٕکۍ  مطیع  تہٕ  کٲنٛسہِ  ہٕندِس  قانونس  ماتحت﴾

Mirwaiz:
  بیٚیہِ  چُھ  معبودِ  برحق  سٕے  تِم  سٲرِی  نمان  تہٕ  سجدٕہ  کران  یِم  آسمانن  تہٕ  زمینن  اندر  چھِ۔  بعض  مخلوق  خوشی  سٍتۍ،  بعض  مجبور  سپدِتھ۔  بیٚیہِ  چُھ  تِہُند  سایہِ  تہِ  تس  نمان  صُبحس  تہٕ  شامس۔

Tahir:
  تہٕ  یُس  کانٛہہ  (تہِ)  آسمانن  تہٕ  زمینس  منٛز  چُھ  سُہ  چُھ  اللہ  تعالیٰ  سٕے  خٲطرٕ  سجدٕہ  کران  (کینہہ)  خوشی  سٍتۍ  تہٕ  (کینہہ)  مجبوراً  تہٕ  تِہِنزٕ  ژھایہِ  (تہِ)  چھے٘  صبح  و  شام  (تٔسۍ  سجدٕہ  کران،  پتہٕ  کیازِ  چُھ  یِمَو  کٲفرواللہ  تعالیٰ  ترٲوِتھ  پۅتلیٚن  سجدٕہ  کرُن  شروع  کۆرمُت)۔

Transliteration:
  Walill<u>a</u>hi yasjudu man fee a<b>l</b>ssam<u>a</u>w<u>a</u>ti wa<b>a</b>lar<u>d</u>i <u>t</u>awAAan wakarhan wa<i><u>th</u></i>il<u>a</u>luhum bi<b>a</b>lghuduwwi wa<b>a</b>l<u>asa</u>l<b>i</b>


Athar:
  یِمن  پٕرٛژِھو  آسمانُک  تہٕ  زمینُک  ربّ  کُس  چُھ؟  ؤنِو،  اللہ۔  پتہٕ  ؤنِو  یِمن  زِ  ییٚلہِ  یہِ  حقیقت  چھےٚ،  کیا  تیٚلہِ  چِھوٕہ  تۅہیہِ  سُہ  ترٲوِتھ،  تِتھۍ  معبود  پنٕنۍ  کار  ساز  ٹھہرٲوِمٕتۍ،  یِم  خۅد  پننہِ  خٲطرٕ  تہِ  کُنہِ  نفع  تہٕ  نقصانُک  اختیار  چِھنہٕ  تھاوان؟  ؤنِو،  کیا  اوٚن  تہٕ  گاشدار  چھا  برابر  آسان؟  کیا  گاش  تہٕ  اَنہِ گٹہٕ  چھا  ہِشی  آسان؟  تہٕ  ہرگاہ  یہِ  چُھنہٕ،  کیا  تیٚلہِ  چھا  یِہندِیو  ٹھہراونہٕ  آمتیو  شریکو  تہِ  اللہ  تعالیٰ  سٕندۍ  پٲٹھۍ  کینٛہہ  پٲدٕ  کوٚرمُت،  زِ  تَمہِ  وجہ  کِنۍ  چُھ  یِمن  پٮ۪ٹھ  تخلیقُک  معاملہٕ  شکہٕ لد  سپُدمُت؟  ؤنِو،  پرتھ  چیزُک  خٲلق  چُھ  صرف  اللہ،  تہٕ  سُہ  چُھ  کُن،  سارِنٕے  پٮ۪ٹھ  غٲلب۔

Mirwaiz:
  توٚہۍ  پرژھیوٗکھ  آسمانن  ہُند  تہٕ  زمینُک  ربّ  کُس  چُھ،  تِم  ہے  جواب  وننس  اندر  ژیر  کرن،  توٚہۍ  فرمٲوِیوکھ  یورے  اللہ  تعالیٰ  ہٕے  چُھ  تِمن  ہُند  ربّ  تہٕ  مٲلِک،  فرمٲوِیوکھ  کیاہ  یِمہٕ  توحیدٕ  چہِ  دلیلہٕ  بوٗزِتھ  بنٲوِیوٗکھہٕ  تۅہیہِ  تس  ورٲے  پنٕنۍ  دوست  تہٕ  مددگار  تِم  معبود،  تِمے  یِمن  نہٕ  اختیارتہٕ  طاقت  چُھ  پننین  پانن  ہٕندِ  خٲطرٕکُنہِ  نفعک  تہٕ  کُنہِ  ضررُک،  بیٚین  نفع  تہٕ  ضرر  واتناونٕچ  چھَنہٕ  کتھٕے،  پرژھیوٗکھ  گاشدار  تہٕ  اوٚن  چھا  برابرٕے،  بیٚیہِ  چھا  گٹہٕ  تہٕ  گاش  برابرٕے  یعنی  موحِدس  تہٕ  مُشرِکس  منٛز  چھےٚ  تیٖژ  فرق  ییٖژ  گاشدارس  تہٕ  أنِس  منٛز  چھےٚ۔  یِتھے  پٲٹھۍ  چھےٚ  توحیدس  تہٕ  شِرکس  منٛز  تیٖژ  فرق  ییٖژ  گٹہِ  تہٕ  گاشس  منٛز  چھےٚ۔  کِنہٕ  یِمو  ٹھہرٲوۍ  خدایس  تِم  شریک  یِمو  خداے  سٕندِی  پٲٹھۍ  مخلوق  پٲدٕ  کٔرِمٕتۍ  چھِ۔  توپتہٕ  آیہِ  نہٕ  یِمن  کانہہ  فرق  بوزنہٕ  خداے  سٕندین  مخلو  قاتن  منٛز  تہٕ  تِہٕند  ین  مخلوقاتن  منٛز،  توٚہۍ  فرمٲوِیوکھ  اللہ  تعالیٰ  ہٕے  چُھ  پرتھ  چیزُک  پٲدٕ  کروُن۔  مخلوقات  چھِ  سٲرِی  تِہٕندِی  یٲتۍ  بیٚیہِ  چُھ  سُہ  کُنُے  ذات  کِنۍ  تہٕ  صفاتو  کِنۍ۔  سارِنٕے  مخلوقاتن  پٮ۪ٹھ  چُھ  غٲلِب  أمِچ  مِثال۔

Tahir:
  (یِمن  کٲفرن  برونٛہہ  کَنہِ)  فرمٲوِو  زِ  آسمانن  ہُنٛد  تہٕ  زمینُک  ربّ  کُس  چُھ  ؟  تۆہۍ  فرمٲوِو  (پانے)،  اللہ  تعالیٰ  چُھ۔  (یِمن  پٕۯژِھتھ)  فرمٲوِو  تۆہۍ،  کیا  تۅہیہِ  چِھوٕ  تس  وَرٲے  (تِم  پۅتٕلۍ)  کارساز  بنٲوِمٕتۍ  یِم  نَہ  پننیٚن  پانن  خٲطرٕتہِ  کُنہِ  فٲیدٕکۍ  مٲلک  چِھ  تہٕ  نَہ  کُنہِ  نقصانٕکۍ۔  تۆہۍ  فرمٲوِو،  کیا  اۆن  تہٕ  گاشدارہیٚکنہٕ  برابر  ٲسِتھ  یا  اَنہِ  گٹہٕ  تہٕ  گاش  ہیٚکنہٕ  برابر  ٲسِتھ۔  کیا  تِمَو  چھا  اللہ  تعالیٰ  سٕندِ  خٲطرٕتِتھۍ  شریک  بنٲوِمٕتۍ  یِمَو  اللہ  تعالیٰ  سٕندیٚن  مخلوقن  ہٕنٛدۍ  پٲٹھۍ  (کینہہ  مخلوق)  پانہٕ  (تہِ)  پٲدٕ  آسن  کٔرِمٕتۍ، لہٰذا  آسہِ  تِمن  (پۅتلیٚن  ہٕنٛدِ  پٲدٕ  کرنہٕ  آمتہِ)  تَمہِ  مخلوق  نِشہِ  برونٛت  (یعنی  مغالطہٕ)  گۆمُت،  فرمٲوِیوٗکھ،  اللہ  تعالیٰ  ہٕے  چُھ  پۯتھ  چیزُک  پٲدٕ  کرن  وول  تہٕ  سُہ  چُھ  اَکھ،  سُہ  چُھ  سارِنٕے  پیٚٹھ  غٲلب۔

Transliteration:
  Qul man rabbu a<b>l</b>ssam<u>a</u>w<u>a</u>ti wa<b>a</b>lar<u>d</u>i quli All<u>a</u>hu qul afa<b>i</b>ttakha<u>th</u>tum min doonihi awliy<u>a</u>a l<u>a</u> yamlikoona lianfusihim nafAAan wal<u>a</u> <u>d</u>arran qul hal yastawee alaAAm<u>a</u> wa<b>a</b>lba<u>s</u>eeru am hal tastawee a<b>l</b><i><u>thth</u></i>ulum<u>a</u>tu wa<b>al</b>nnooru am jaAAaloo lill<u>a</u>hi shurak<u>a</u>a khalaqoo kakhalqihi fatash<u>a</u>baha alkhalqu AAalayhim quli All<u>a</u>hu kh<u>a</u>liqu kulli shayin wahuwa alw<u>ah</u>idu alqahh<u>a</u>r<b>u</b>


Athar:
  اللہ  تعالیٰ  ہَن  تروو  آسمانہٕ  روٗد،  تہٕ  پرٛتھ  کانٛہہ  کۅل  تہٕ  نالہٕ  پوٚک  پننہِ  ظرفہٕ  ﴿وُسعتہٕ﴾  مُطٲبق  یہِ  ہیٚتھ۔  پتہٕ  ییٚلہِ  سہلاب  تھدیٛاو  اَتھ  پٮ۪ٹھ  کھوٚت  پوٚس  تہِ،  تہٕ  یُتھُے  پوٚس  چُھ  تِمن  دھاتن  پٮ۪ٹھ  تہِ  کھسان،  یِمن  زیور  تہٕ  بانہٕ  وغٲرٕہ  بناونہٕ  خٲطرٕ  لُکھ  چِھ  کاران،  اَمی  مِثالہِ  سٍتۍ  چُھ  اللہ  تعالیٰ  حق  کِس  تہٕ  بٲطلہٕ  کِس  معاملس  واضح  کران،  یُس  پوٚس  چُھ،  سُہ  چُھ  وُڈِتھ  گژھان،  تہٕ  یُس  چیز  انسانن  خٲطرٕ  نفع  دِنہٕ  وول  چُھ،  سُہ  چُھ  زمینس  پٮ۪ٹھ  ٹھٔہران،  یِتھہٕ  پٲٹھۍ  چُھ  اللہ  تعالیٰ  مِثالَو  سٍتۍ  پنٕنۍ  کتھ  سمجھاوان۔

Mirwaiz:
  اللہ  تعالیٰ  ہن  ترووآسمان  کہِ  طرفہٕ  روٗداہ،  یۅہے  روٗد  پوٚک  نالیٚو  مٔنٛزۍ  پننہِ  پننہِ  اندازٕہ  موجوب۔  یعنی  بڈِ  نالہٕ  مٔنٛزۍ  زیادٕہ  تہٕ  لۅکٹہِ  نالہٕ  مٔنزۍ  کم،  پس  تُل  أمۍ  روٗدٕو  وںۍ  پانس  پٮ۪ٹھ  پوٚس  یتھ  سٍتۍ  ژھوٹھ  تہٕ  لژھ  ٲس۔  بیاکھ  مِثال،  بیٚیہِ  چُھ  وۅتھان  تِمو  چیزو  أندرٕ  یِم  چیز  یِم  نارس  پٮ۪ٹھ  گالان  چھِ  ﴿سۅن،  رۅپھ  تہٕ  ترام  ہِیوٗ﴾  گہنہٕ  زیور  یا  سامانہٕ  بناونہٕ  خٲطرٕ  پوٚساہ  تتھ  آب  کِس  پٔسِس  ہِیوٗ،  اللہ  تعالیٰ  چُھ  یِتھے  پٲٹھۍ  پزِچ  تہٕ  اپزِچ  مثال  بیان  فرماوان  یعنی  ایمانٕچ  تہٕ  کُفرٕچ  توحیدٕچ  تہٕ  شِرکٕچ  مثال  فرماوان،  توپتہٕ  یُس  پوٚس  چُھ  آسان  سہلابُک  یا  سۅنُک  تہٕ  رۅپُک  سُہ  چُھ  پانے  ہوٚکھِتھ  گژھان  توپتہٕ  چُھ  سُہ  ترٲوِتھ  یِوان  شیرنہٕ،  مگر  یُس  چیز  لوٗکن  کِیُت  مفید  چُھ  آسان  آب  یا  سۅن  تہٕ  رۅپھ  سُہ  چُھ  روزان  مو  جود  تہٕ  باقٕے  دنیاہس  اندر۔  یِتھے  پٲٹھۍ  چُھ  اَپُز  گلان،  پوٚز  چُھ  ظٲہر  تہٕ  نوٚن  نیران۔  اگر  چہِ  اپُز  دبٲوِتن  کینہہ  کالاہ  پٔزِس  مگر  پتو  لاکہِ  چُھ  پوٚزُے  پزان،  یِتھے  پٲٹھۍ  چُھ  اللہ  تعالیٰ  لوٗکن  کتھ  فِکرِ  تارنہٕ  خٲطرٕ  مثالہٕ  بیان  کران۔

Tahir:
  تٔمۍ  وول  آسمان  کہ  طرفہٕ  آب  پتہٕ  پچہِ  کۅلہٕ  نالہٕ  پننہِ  (پننہِ)  گنجٲیشہِ  مطٲبق،  پتہٕ  کھول  سہلاب  چہِ  لہرِ  پۆس  پیٚٹھ  کُن،  تہٕ  یِم  چیز  نارس  منٛز  تاونہٕ  چِھ  یِوان،  زیور  یا  باقی  سامانہٕ  بناونہٕ  خٲطرٕ  تَتھ  پیٚٹھ  تہِ  چُھ  تِیُتھے  پۆس  کھسان،  یِتھہٕ  پٲٹھۍ  چُھ  اللہ  تعالیٰ  حقچہ  تہٕ  بٲطلچہ  مثالہٕ  بیان  فرماوان،  پتہٕ  چُھ  پۆس  (آبُک  ٲسۍ  تن  یا  نارُک  سورُے)  بے  کار  سپدان  تہٕ  یِکینٛژھاہ  لُکن  خٲطرٕ  نفع  دِنہٕ  وول  چُھ  آسان  سُہ  چُھ  زمینس  منٛز  پتھ  کُن  روزان،  اللہ  تعالیٰ  چُھ  یِتھہٕ  پٲٹھۍ  مثالہٕ  بیان  کران۔

Transliteration:
  Anzala mina a<b>l</b>ssam<u>a</u>i m<u>a</u>an fas<u>a</u>lat awdiyatun biqadarih<u>a</u> fa<b>i</b><u>h</u>tamala a<b>l</b>ssaylu zabadan r<u>a</u>biyan wamimm<u>a</u> yooqidoona AAalayhi fee a<b>l</b>nn<u>a</u>ri ibtigh<u>a</u>a <u>h</u>ilyatin aw mat<u>a</u>AAin zabadun mithluhu ka<u>tha</u>lika ya<u>d</u>ribu All<u>a</u>hu al<u>h</u>aqqa wa<b>a</b>lb<u>at</u>ila faamm<u>a</u> a<b>l</b>zzabadu faya<u>th</u>habu juf<u>a</u>an waamm<u>a</u> m<u>a</u> yanfaAAu a<b>l</b>nn<u>a</u>sa fayamkuthu fee alar<u>d</u>i ka<u>tha</u>lika ya<u>d</u>ribu All<u>a</u>hu alamth<u>a</u>l<b>a</b>


Athar:
  یِمو  لُکو  پننِس  ربّ  سٕنز  دعوت  قبول  کٔر  تِہندِ  خٲطرٕ  چُھ  رٕژر،  تہٕ  یِمو  لُکو  یہِ  قبول  کٔر  نہٕ،  تِم  اگر  زمین  کہ  ساری  دولتٕکۍ  مٲلِک  تہِ  آسن،  تہٕ  مزید  کرن  بیٚیہِ  یوٗتاہ  فراہم،  تِم  گژھن  اللہ  تعالیٰ  سٕنزِ  تھَپہِ  نِشہِ  بچنہٕ  خٲطرٕ  یہِ  سورُے  فِدیَس  منٛز  دِنہٕ  خٲطرٕ  تیار۔  یِم  چِھ  تِم  لُکھ  یِمن  بے وایہِ  حساب  یِیہِ  ہیٚنہٕ،  تہٕ  یُہُند  ٹھِکانہٕ  چُھ  جہنم،  تہٕ  سُہ  چُھ  سٮ۪ٹھاہ  بُرٕ  ٹھکانہٕ۔

Mirwaiz:
  یِمو  لوٗکو  خداے  سٕندۍ  احکام  مٲنۍ  توحید  وطاعت  اختیار  کرنہٕ  سٍتۍ،  تِہٕندِ  خٲطرٕ  چھےٚ  رٕژ  مٔزوٗرۍ۔  سۅ  رٕژ  مٔزوٗرۍ  گٔیہِ  جنت  تہٕ  جنتہٕ  چہِ  نعمژٕ،  بیٚیہِ  یِمو  لوٗکو  نہٕ  خداے  سٕندِ  احکام  مٲنۍ  کُفرو  معصیتس  پٮ۪ٹھ  قٲیم  روزنہٕ  سٍتۍ۔  تِہٕندِ  خٲطرٕ  چُھ  جہنمُک  عذاب،  ہرگاہ  تِمن  نِشہِ  تہِ  سورُے  مال  آسہِ  یہِ  سٲرسٕے  زمینس  منٛز  چُھ،  بیٚیہِ  تتھ  سٍتۍ  بیٚیہِ  تیوٗت  مال،  ضروٗر  دِہن  بدلہٕ  تمہِ  عذاب  نِشہِ  مۅکلنہٕ  خٲطرٕ،  تِمنٕے  لوٗکن  ہٕندِ  خٲطرٕ  چُھ  یچھ  حساب،  بیٚیہِ  چھےٚ  تہٕنزٕے  جاے  نارِ  جہنم۔  کٲژاہ  یچھ  جایا  چھےٚ  سۅ۔

Tahir:
  تِتھیٚن  لُکن  خٲطرٕیِمَو  پننِس  ربّ  سُنٛد  حکم  مون  چُھ  رٕژر،  تہٕ  یِمَو  تٔمۍ  سُنٛد  حکم  مون  نہٕ  ہرگاہ  تِمن  نِشہِ  تہِ  سورُے  آسہِ  یہِ  زمینس  منٛز  چُھ  تہٕ  تَتھ  سٍتۍ  بیٚیہِ  تیوٗتاہ  پتہٕ  دِن  تِم  تَتھ  (عذاب  نِشہِ  نجات  خٲطرٕ)  فدیس  منٛز  (تَمہِ  پتہٕ  تہِ)  آسہِ  یِمنٕے  لُکن  ہُنٛد  حساب  خراب،  تہٕ  یُہُنٛد  ٹھکانہٕ  چُھ  جہنم،تہٕ  سُہ  چُھ  سیٚٹھاہ  خراب  ٹھکانہٕ۔

Transliteration:
  Lilla<u>th</u>eena istaj<u>a</u>boo lirabbihimu al<u>h</u>usn<u>a</u> wa<b>a</b>lla<u>th</u>eena lam yastajeeboo lahu law anna lahum m<u>a</u> fee alar<u>d</u>i jameeAAan wamithlahu maAAahu la<b>i</b>ftadaw bihi ol<u>a</u>ika lahum sooo al<u>h</u>is<u>a</u>bi wamaw<u>a</u>hum jahannamu wabisa almih<u>a</u>d<b>u</b>


Athar:
  یہِ  کِتھہٕ  پٲٹھۍ  چُھ  ممکن  زِ  سُہ  شخص  یُس  تُہندِس  ربّ  سٕنزِ  یتھ  کتابہِ،  یۅسہٕ  تٔمۍ  تۅہیہِ  پٮ۪ٹھ  چھےٚ  نٲزِل  کٔرمٕژ  چھُ  حق  زانان،  تہٕ  سُہ  شخص  یُس  ییٚمہِ  حقیقت  طرفہٕ  اوٚن  چُھ،  آسن  دۅشوے  یکساں؟  نصیحت  چِھ  دانش  مند  لُکھٕے  قبول  کران۔

Mirwaiz:
  آیا  سُہ  شخص  یُس  زانان  چُھ  یہِ  کینژھاہ  تۅہیہِ  پٮ۪ٹھ  نٲزِل  آو  کرنہٕ  تُہٕندِس  پروردِگار  سٕندِ  طرفہٕ  تہِ  چُھ  سورُے  حق  تہٕ  پوٚز۔  سُہ  چھا  تس  شخصس  ہِیو  یُس  اوٚن  آسہِ،  ہرگِز  یہِ  چھےٚ  مِثال  باایمانس  تہٕ  کٲفرٕ  سٕنٛز،  نصیحت  چھِنہٕ  رٹان  مگر  عقلہِ  وٲلۍ۔

Tahir:
  ٲخٕرسُہ  شخص  یُس  یہِ  زانان  چُھ  زِ  یِکینٛژھاہ  تۅہیہِ  کُن  تُہٕندِس  ربّ  سٕنٛدِ  طرفہٕ  نٲزل  چُھ  کرنہٕ  آمُت  تہِ  چُھ  حق،  ہیٚکیا  تس  شخصس  ہیوٗ  ٲسِتھ  یُس  اۆن  چُھ،  کتھ  چھے٘  یٔہے  زِ  نصیحت  چِھ  گاٹلی  قبول  کران۔

Transliteration:
  Afaman yaAAlamu annam<u>a</u> onzila ilayka min rabbika al<u>h</u>aqqu kaman huwa aAAm<u>a</u> innam<u>a</u> yata<u>th</u>akkaru oloo alalb<u>a</u>b<b>i</b>


Tahir: یِم لُکھ اللہ تعالیٰ سُنٛد عہد پوٗرٕ چِھ کران بیٚیہِ چِھنہٕ وعدٕہ اقرار پُھٹراوان۔
Athar:
  تہٕ  تِہُند  طرزِ  عمل  چُھ  یہِ  آسان  زِ  تِم  چِھ  خدایس  سٍتۍ  پنُن  عہد  پوٗرٕ  کران،  تہٕ  تَتھ  چِھنہٕ  مضبوٗط  گنڈنہٕ  پتہٕ  پھُٹراوان۔

Mirwaiz:
  عقلہِ  وٲلۍ  گٔے  تِمے  یِم  پوٗرٕ  چھِ  کران  خداے  سٕندِس  عہدس  بیٚیہِ  چھِنہٕ  پُھٹراوان  تتھ  عہدس  نافرمٲنِیو  سٍتۍ۔

Transliteration:
  Alla<u>th</u>eena yoofoona biAAahdi All<u>a</u>hi wal<u>a</u> yanqu<u>d</u>oona almeeth<u>a</u>q<b>a</b>


Athar:
  تِہٕنز  رٔوِش  چھےٚ  یہِ  آسان  زِ  خُداین  یِمن  یِمن  رٲبطن  برقرار  تھاونُک  حکم  چُھ  دِیتمُت،  تِمن  چِھ  برقرار  تھاوان،  پننِس  ربّس  چِھ  کھۅژان،  تہٕ  امہِ  کتھہِ  ہُند  چُھکھ  خوف  آسان  زِ  خبر  تِمن  ما  یِیہِ  بے وایہِ  پٲٹھۍ  حساب  ہیٚنہٕ۔

Mirwaiz:
  بیٚیہِ  گٔےعقلہِ  وٲلۍ  تِمے  لوٗکھ  یِم  مِلناوان  چھِ  تِمن  حُکمن  یِمن  ہٕندِ  مِلناونُک  حُکم  کوٚر  اللہ  تعالیٰ  ہن  یعنی  صلہ  رحم،  بیٚیہِ  یِم  کھوژان  چھِ  پننِس  خدایس  بیٚیہِ  چھِ  سخت  عذابُک  اندیشہ  کران۔

Tahir:
  تہٕ  یِم  لُکھ  تِمن  سارِنٕے  (یعنی  حقوق  اللہ،  حقوق  الرسول،  حقوق  العباد  تہٕ  پننہِ  رشتہٕ  کیٚن  حقوقن)  وٲٹِتھ  چِھ  تھاوان،  یہِندِ  وٲٹِتھ  تھاونُک  حکم  اللہ  تعالیٰ  ہن  چُھ  دِیُتمُت  تہٕ  پننِس  ربّ  سٕندِس  خشیّتس  منٛز  چِھ  روزان  تہٕ  بُرٕ  حساب  نِشہِ  چِھ  کھۅژان  روزان۔

Transliteration:
  Wa<b>a</b>lla<u>th</u>eena ya<u>s</u>iloona m<u>a</u> amara All<u>a</u>hu bihi an yoo<u>s</u>ala wayakhshawna rabbahum wayakh<u>a</u>foona sooa al<u>h</u>is<u>a</u>b<b>i</b>


Athar:
  تِہُند  حال  چُھ  یہِ  آسان  زِ  پننِس  ربّ  سٕندِ  رضا  خٲطرٕ  چِھ  صبرس  کٲم  ہیوان،  نماز  چِھ  قٲیِم  کران۔  سانہِ  دِنہٕ  آمتہِ  رِزقہٕ  منٛزٕ  چِھ  علانیہِ  تہٕ  پوشیدٕہ  پٲٹھۍ  خرچ  کران،  تہٕ  برٲئی  چِھ  نیکی  سٍتۍ  دوٗر  کران،  ٲخرَتُک  گھرٕ  چُھ  یِمنٕے  لُکن  خٲطرٕ۔

Mirwaiz:
  بیٚیہِ  یِمو  صبر  کوٚر  فرماں بردٲری  پٮ۪ٹھ  بیٚیہِ  مُصیبتن  تہٕ  بلاین  پٮ۪ٹھ۔  بیٚیہِ  گنا  ہو  نِشہِ  پتھ  روزنس  پٮ۪ٹھ  پننِس  پروردِگارٕ  سُند  رضا  حٲصل  کرنہٕ  خٲطرٕ،  بیٚیہِ  تھٲوٕکھ  نٮ۪ماز  برپا،  بیٚیہِ  کوٚرُکھ  خرٕچ  تمہِ  مالہٕ  منٛزٕ  یُس  اَسِی  عطا  کوٚرُکھ،  پوٗشیدٕہ  پٲٹھۍ  تہٕ  نٔنۍ  پٲٹھۍ،  بیٚیہِ  چھِ  دور  کران  نیکیو  سٍتۍ  بٔدیہِ،  کانٛہہ  ہے تِمن  نسبت  بدی  کرِ  تِم  چھِ  تس  نسبت  نیکی  کران،  تِمںٕے لوٗکن  ہٕندٕ  خٲطرٕ  چُھ  رُت  انجام  ٲخرت  کِس  گرس  اندر،  سُہ  رُت  انجام  گووٚ۔

Tahir:
  تہٕ  یِم  لُکھ  اللہ  تعالیٰ  سٕنٛدِ  رضا  خٲطرٕ  صبر  چِھ  کران  بیٚیہِ  چِھ  نماز  قٲیِم  تھاوان  تہٕ  یُس  رزق  اَسہِ  تِمن  دِیُتمُت  چُھ  تَمہِ  منٛزٕ  چِھ  کٔھٹِتھ  تہٕ  نَنہِ  وانہٕ  پٲٹھۍ  (دۅشوٕیَوطریقو)  خرچ  کران  تہٕ  نیکی  ہٕنٛدِ  ذریعہ  چِھ  برٲیی  روزان  دوٗر  کران  یِمَے  چِھ  تِم  لُکھ  یہِندِ  خٲطرٕ  ٲخرتُک  (مٲرۍ  مۆند)  گرٕ  چُھ۔

Transliteration:
  Wa<b>a</b>lla<u>th</u>eena <u>s</u>abaroo ibtigh<u>a</u>a wajhi rabbihim waaq<u>a</u>moo a<b>l</b><u>ss</u>al<u>a</u>ta waanfaqoo mimm<u>a</u> razaqn<u>a</u>hum sirran waAAal<u>a</u>niyatan wayadraoona bi<b>a</b>l<u>h</u>asanati a<b>l</b>ssayyiata ol<u>a</u>ika lahum AAuqb<u>a</u> a<b>l</b>dd<u>a</u>r<b>i</b>


Athar:
  یعنی  تِتھۍ  باغ  یِم  تِہِندۍ  اَبدی  قیام  گاہ  آسن،  تِم  گژھن  یِمن  منٛز  پانہٕ  تہِ  داخل  تہٕ  تِہِندۍ  آبا و اجداد  تہٕ  تِہنزٕ  خاندارِنہِ  تہٕ  تِہندیو  اولادو  منٛزٕ  یِم  صالح  چِھ،  تِم  تہِ  گژھن  تِمن  سٍتۍ  تور،  ملٲیِک  یِن  پرٛتھ  طرفہٕ  تِہندِ  استقبالہٕ  خٲطرٕ۔

Mirwaiz:
  تِمے  جنت  یتھ  منٛز  تِمن  واتُن  چُھ  تہٕ  روزُن  چُھ،  بیٚیہِ  تِہٕندین  مالین،  بٕڈۍ  ببن  بیٚیہِ  تِہٕندین  جورن  یعنی  مردن  زنانہٕ،  زنانن  خاوند۔  بیٚیہِ  تٕہٕندین  شرین  مُرین  یِمن  جنتس  واتںٕچ  صلٲحیت  تہٕ  قٲبلیت  آسہِ  یعنی  یِم  باایمان  آسن  تِم  تہِ  واتن  جنتس  تِہٕندِ  برکتہٕ  تتھ  درجس  منٛز  یتھ  منٛز  تِم  آسن،  بیٚیہِ  آسن  ملٲیک  اژان  تِمن  نِشہِ  پرتھ  دروازٕہ  کِنۍ  ونان  آسنکھ۔

Tahir:
  (ییٚتہِ)  باغ  چِھ  یِمن  منٛز  ہمیشہ  بہار  آسہِ  تِمن  منٛز  گژھن  تِم  لُکھ  دٲخل  بیٚیہِ  تِہِندیٚو  آباواجدادو  تہٕ  تِہٕنزوخاندارِنیٚو  تہٕ  تِہِندیو  اولادو  منٛزٕ  یُس  تہِ  نیکوکار  آسہِ  تہٕ  فرشتہٕ  یِن  تِمن  نِشہِ  (جنتہٕ  کہ)  پۯتھ  دروازٕہ  کِنۍ۔

Transliteration:
  Jann<u>a</u>tu AAadnin yadkhuloonah<u>a</u> waman <u>s</u>ala<u>h</u>a min <u>a</u>b<u>a</u>ihim waazw<u>a</u>jihim wa<u>th</u>urriyy<u>a</u>tihim wa<b>a</b>lmal<u>a</u>ikatu yadkhuloona AAalayhim min kulli b<u>a</u>b<b>in</b>


Athar:
  تہٕ  تِمن  وَنن،  تۅہیہِ  پٮ۪ٹھ  چھےٚ  سلامتی،  تۅہیہِ  یِتھہٕ  پٲٹھۍ  دنیا ہس  منٛز  صبرس  کٲم  ہیٚژٕو،  تمہِ  بدولت  سپدِو  اَز  توٚہۍ  امِکۍ  حقدار۔  کوتاہ  جان  چُھ  یہِ  ٲخرتُک  گھرٕ۔

Mirwaiz:
  اے  جنتیو  سلام  بوزِو۔  یہِ  بٔڈ  مزوٗرۍ  بنے  یہِ  تۅہیہِ  صبرٕ  کہِ  برکتہٕ۔  توٚہۍ  کیاہ  رودِو  دینِ  حقس  پٮ۪ٹھ  مضبوط۔  پس  کیاہ  رُت  چُھ  سُہ  مُقام  یُس  تۅہیہِ  حٲصِل  سپُد۔

Tahir:
  (تِمن  وَنن  خوش  آوَے  کران  تہٕ  مبارک  باد  دِوانٛ)  تۅہیہِ  پیٚٹھ  ٲسِن  سلامتی  تُہٕندِصبر  کرنہٕ  کہ  بدلہٕ،  لہٰذا  (وُچِھو  وۅنۍ)  ٲخرتُک  گرٕ  کوتاہ  جان  چُھ۔

Transliteration:
  Sal<u>a</u>mun AAalaykum bim<u>a</u> <u>s</u>abartum faniAAma AAuqb<u>a</u> a<b>l</b>dd<u>a</u>r<b>i</b>


Athar:
  لہٰذا  روٗدۍ  تِم  لُکھ  یِم  اللہ  تعالیٰ  سُند  عہد  مضبوط  گنڈنہٕ  پتہٕ  چِھ  پُھٹراوان،  یِم  تِمن  رٲبطن  چِھ  ژٹان،  یِمن  خُداین  جورنُک  حکم  چُھ  دِیتمُت،  تہٕ  یِم  زمینس  اندر  فساد  چِھ  پھٔہلاوان،  تِمن  پٮ۪ٹھ  چھےٚ  لعنت،  تہٕ  تِہندِ  خٲطرٕ  چُھ  ٲخرتس  اندر  سٮ۪ٹھاہ  بُرٕ  ٹِھکانہٕ۔

Mirwaiz:
  وۅنۍ  گٔے  تِم  لوٗکھ  یِم  پُھٹراوان  چھِ  خداے  سُند  عہد  تمکہِ  مضبوط  تہٕ  محکم  کرنہٕ  پتہٕ،  بیٚیہِ  چھِ  ژٹان  تِم  چیز  یِمن  ہٕندِ  مِلناونُک  اللہ  تعالیٰ  ہن  حُکم  کوٚرمُت  اوس  یعنی  آشنٲیی،  بیٚیہِ  چھِ  دنیاہس  منٛز  فساد  تُلان  کُفرٕ  تہٕ  نافرمٲنی  سٍتۍ،  تِمے  لوٗکھ  کیاہ  گٔے  یِہٕندِ  خٲطرٕ  لعنت  چھےٚ۔  سۅ  گٔیہِ  خداے  سٕنٛزِ  رحمتہٕ  نِشہِ  دوٗری،  بیٚیہِ  چُھ  تِہٕندِی  خٲطرٕ  یچھ  گرٕ  سُہ  گو  نارِ  جہنم۔  کٲفرن  ہٕنٛز  ظٲہری  دولت  و  ثروت  وُچھِتھ  گژِھنہٕ  یہِ  دوکھہٕ  لگُن  کہِ  یِم  لوٗکھ  ما  آسن  موردِرحمت  تِکیازِ  رزقٕچ  کیفیت  چھےٚ۔

Tahir:
  تہٕ  یِم  لُکھ  اللہ  تعالیٰ  سُنٛد  عہد  تَمہِ  کہ  مضبوط  کرنہٕ  پتہٕ  پُھٹراوان  چِھ  تہٕ  تِم  تمام  (رشتہٕ  تہٕ  حقوق)  چِھ  ژٔٹِتھ  تراوان  یہِندِ  جورنُک  اللہ  تعالیٰ  ہن  حکم  چُھ  دِیُتمُت  تہٕ  زمینس  منٛز  چِھ  فساد  تُلان  تِمنٕے  لُکن  خٲطرٕ  چھے٘  لعنت  تہٕ  تِہِندِ  خٲطرٕچُھ  یَچھ  گرٕ۔

Transliteration:
  Wa<b>a</b>lla<u>th</u>eena yanqu<u>d</u>oona AAahda All<u>a</u>hi min baAAdi meeth<u>a</u>qihi wayaq<u>t</u>aAAoona m<u>a</u> amara All<u>a</u>hu bihi an yoo<u>s</u>ala wayufsidoona fee alar<u>d</u>i ol<u>a</u>ika lahumu allaAAnatu walahum sooo a<b>l</b>dd<u>a</u>r<b>i</b>


Athar:
  اللہ  تعالیٰ  یَس  یژھان  چُھ  تَس  چُھ  رِزقٕچ  فرٲخی  بخشان،  تہٕ  یَس  یژھان  چُھ  تس  چُھ  میٖنِتھ  توٗلِتھ  رزق  دِوان۔  یِم  لُکھ  چِھ  دنیٲوی  زندگی  منٛز  مست،  حالانکہ  دُنیاہٕچ  زندگی  چَھنہٕ  ٲخرت  کِس  مقابلس  منٛز  اکہ،  متاعِ  قلیل  ﴿سٮ۪ٹھاہ  کم  سرمایہِ﴾  ورٲے  کِہِنۍ۔

Mirwaiz:
  اللہ  تعالیٰ  ہٕے  چُھ  رزِق  ہُرراون  یس  یژھان  چُھ  تہٕ  تس  بیٚیہِ  چُھ  سُے  رزقس  منٛز  تنگی  کران  یس  یژھان  چُھ  تہٕ  تس۔  یہِ  چُھنہٕ  رحمت  وغضبُک  معیار،  کٲفِر  چھِ  خۅش  سپدان  دُنیا  چہِ  زندگی  سٍتۍ۔  یہِ  تِہُند  خۅش  سپدُن  چُھ  فضول  کیازِ،  حالانکہِ  ٲخرتچہِ  زندگی  مقابلہٕ  چھَنہٕ  دنیا  ہٕچ  زندگی  مگر  حقیر  اکھ  چیزاہ  ییٚمہِ  سٍتۍ  تمتع  یِوان  چُھ  تُلنہٕ  کم  کینہہ  کالاہ۔

Tahir:
  اللہ  تعالیٰ  یس  خٲطرٕ  یژھان  چُھ  تس  چُھ  رزق  ہُرراوان  تہٕ  (یس  خٲطرٕ  یژھان  چُھ)  تنگ  چُھ  کران،  تہٕ  تِم  (کٲفر)  چِھ  دنیا  چہ  زندگی  منٛز  سیٚٹھاہ  خۅش،  ییٚلہِ  زن  دنیٲوی  زندگی  ٲخرت  کِس  مقابلس  منٛز  اکہِ  معمولی  سرمایہِ  وَرٲے  کِہِنۍتہِ  چھَنہٕ۔

Transliteration:
  All<u>a</u>hu yabsu<u>t</u>u a<b>l</b>rrizqa liman yash<u>a</u>o wayaqdiru wafari<u>h</u>oo bi<b>a</b>l<u>h</u>ay<u>a</u>ti a<b>l</b>dduny<u>a</u> wam<u>a</u> al<u>h</u>ay<u>a</u>tu a<b>l</b>dduny<u>a</u> fee al<u>a</u>khirati ill<u>a</u> mat<u>a</u>AA<b>un</b>


Athar:
  تِم  لُکھ  یِمو  ﴿رسالتِ  محمدیؐ  ماننہٕ  نِشہِ﴾  انکار  چُھ  کوٚرمُت،  چِھ  ونان،  أمِس  شخصس  پٮ۪ٹھ  کیازِ  گٔیہِ  نہٕ  أمۍ  سٕندِس  ربّ  سٕندِ  طرفہٕ  کانٛہہ  نشٲنی  نٲزِل۔  ؤنِو،  اللہ  تعالیٰ  یَس  یژھان  چُھ  تَس  چُھ  گُمراہ  کران،  تہٕ  سُہ  چُھ  پانس  کُن  ینٕچ  وَتھ  تٔسۍ  ہاوان  یُس  تَس  کُن  رجوع  کرِ۔

Mirwaiz:
  بیٚیہِ  چھِ  ونان  یِم  کٲفر  تُہٕندِس  نبوتس  پٮ۪ٹھ  اعتراض  کرنہٕ  خٲطرٕکہِ  کیازِ  آو  نہٕ  نٲزِل  کرنہٕ  حضرت  محمدسؐ  پٮ۪ٹھ  تیُتھ  کانہہ  معجزاہ  پننِس  پروردِگارٕ  سٕندِ  طرفہٕ  یُتھ  برونٹھمین  پیغمبرن  پٮ۪ٹھ  نٲزِل  سپدان  اوس۔  حضرتِ  موسیٰ  سُند  عصا  ہِیوٗ۔  حضرتِ  صالح  سٕنز  وونٹِںۍ  ہِش۔  توٚہۍ  فرمٲیوکھ  پٔزۍ  پٲٹھۍ  اللہ  تعالیٰ  چُھ  وتھ  راوٕ  راوان  یس  یژھان  چُھ  تس۔  بیٚیہِ  چُھ  سُے  وتھ  ہاوان  پانس  کُن  تس  یُس  ییہِ،  متوجہ  سپدِ  تس  کُن۔  بیٚیہِ  یُس  پزِ  وتہِ  ہُند  طٲلِب  آسہِ۔

Tahir:
  تہٕ  کٲفر  لُکھ  چِھ  یہِ  ونان  زِ  أمِس  (رسولس)  پیٚٹھ  کیازِ  گٔیہِ  نہٕ  تٔمۍ  سٕندِس  ربّ  سٕندِ  طرفہٕ  کانٛہہ  نشٲنی  نٲزل  فرمٲوِیوٗکھ،  بے  شک  یس  اللہ  تعالیٰ  یژھان  چُھ  (نشٲنیو  باوجود)  چُھس  گمراہ  ٹھہراوان  تہٕ  یُس  تس  کُن  رجوع  چُھ  کران  تس  چُھ  پانس  کُن  ر  ہنمٲیی  کران۔

Transliteration:
  Wayaqoolu alla<u>th</u>eena kafaroo lawl<u>a</u> onzila AAalayhi <u>a</u>yatun min rabbihi qul inna All<u>a</u>ha yu<u>d</u>illu man yash<u>a</u>o wayahdee ilayhi man an<u>a</u>b<b>a</b>


Athar:
  یِتھی  لُکھ  چِھ  تِم،  یِمو  ﴿أمِس  نبیؐ  سٕنز  دعوت﴾  مٲنِمٕژ  چھےٚ،  تہٕ  یِہندٮ۪ن  دِلن  چُھ  اللہ  تعالیٰ  یاد  کرنہٕ  سٍتۍ  اطمینان  نصیب  سپدان،  خبردار  روٗزِو!  اللہ  تعالیٰ  سٕنز  یادٕے  چھےٚ  سُہ  چیز،  ییٚمہِ  سٍتۍ  دِلن  چُھ  اطمینان  نصیب  سپدان۔

Mirwaiz:
  یِمو  لوٗکو  ایمان  اوٚن۔  بیٚیہِ  چھِ  تِہِندۍ  دِل  قرار  رٹان  خداے  سٕندِ  یادٕ  سٍتۍ،  وارٕ  بوزِو  کہ  یادِ  خدا  کرنک  خٲصیت  چُھ  کہ  تمہِ  سٍتۍ  چُھ  باایمانن  ہٕندین  دِلن  قرار  تہٕ  سکون  حٲصِل  سپدان۔

Tahir:
  یِمَو  لُکو  ایمان  اۆن  تہٕ  تِہِندۍ  دل  چِھ  اللہ  تعالیٰ  سٕنزِ  ذکرِ  سٍتۍ  مطمعین  سپدان،  زٲنِتھ  تھٲوِو  زِ  اللہ  تعالیٰ  سٕنزِی  ذکرِ  سٍتۍ  چُھ  دِلن  اطمنان  نصیب  گژھان۔

Transliteration:
  Alla<u>th</u>eena <u>a</u>manoo wata<u>t</u>mainnu quloobuhum bi<u>th</u>ikri All<u>a</u>hi al<u>a</u> bi<u>th</u>ikri All<u>a</u>hi ta<u>t</u>mainnu alquloob<b>u</b>


Athar:
  پتہٕ  یِمو  لُکو  دعوتِ  حق  مٲنۍ  تہٕ  نیک  عملہٕ  کریٚکھ،  تِم  چِھ  خۅش  نصیب  تہٕ  تِمنٕے  خٲطرٕ  چُھ  رُت  انجام۔

Mirwaiz:
  یِمو  لوٗکو  ایمان  اوٚن  بیٚیہِ  کریٚکھ  رٕژٕ  عملٕہ  تِہٕندِ  خٲطرٕ  چُھ  دنیاہس  اندر  رُت  حال  بیٚیہِ  ٲخرتس  اندر  رُت  انجام۔  باعزت  واپسی۔

Tahir:
  یِمَو  لُکو  ایمان  اۆن  بیٚیہِ  روٗدۍ  نیک  عملہٕ  کران  تِہِندِ  خٲطرٕ  چُھ  (ٲخرتس  منٛز)  عیش  تہٕ  خوشی  بیٚیہِ  چُھ  رُت  ٹھکانہٕ۔

Transliteration:
  Alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti <u>t</u>oob<u>a</u> lahum wa<u>h</u>usnu ma<u>a</u>b<b>in</b>


Athar:
  اے  نبیؐ،  اَمی  شانہٕ  سان  چِھو  توٚہۍ  اسہِ  رسول  بنٲوِتھ  سوٗزِمٕتۍ۔  ﴿یعنی  کُنہِ  تِژھہ  نشٲنی  ورٲے  ییٚمیُک  مُطالبہٕ  یِم  لُکھ  چِھ  کران﴾  أکِس  تِتھس  قومس  منٛز،  ییٚمہِ  برونٛہہ  واریاہ  قوم  چِھ  گُزریمٕتۍ،  تاکہ  توٚہۍ  بونٲوِیوٗکھ  لُکھ  سُہ  پیغام،  یُس  اسہِ  تۅہیہِ  پٮ۪ٹھ  نٲزِل  چُھ  کوٚرمُت،  اَتھ  حالس  منٛز  زِ  یِم  پننِس  سٮ۪ٹھاہ  مہربان  اللہ  تعالیٰ  سٕندۍ  کٲفر  بٔنِتھ۔  یِمن  ؤنِو  سُے  چُھ  میون  ربّ،  تَس  ورٲے  چُھنہٕ  کانٛہہ  معبود،  تٔسۍ  پٮ۪ٹھ  کوٚر  اَسہِ  بھروسہٕ،  تہٕ  سُے  چُھ  میون  ملجا  تہٕ  ماویٰ  ﴿یعنی  چَھپَن  جاے﴾۔

Mirwaiz:
  بیٚیہِ  یِتھہٕ  پٲٹھۍ  اسہِ  تۅہیہِ  برونٹھ  پیغمبر  سوٗزۍ  برونٹھمین  اُمتن  کُن  یِتھے  پٲٹھۍ  سوزِو  اسہِ  توٚہۍ  تہِ  یا  رسول  اللہؐ  أکِس  اُمتس  کُن  پیغمبر  ییٚمہِ  اُمتہٕ  برونٹھ  واریاہ  اُمژٕ  گُذریمژٕ  چھےٚ،  یُتھ  توٚہۍ  پٔرِو  تِمن  پٮ۪ٹھ  سۅ  کِتاب  یۅسہٕ  اسہِ  تۅہیہِ  کُن  بطریقِ  وحی  نٲزِل  کٔر۔  تِمن  پزِ  ہا  اتھ  بجہِ  نعمژِ  پٮ۪ٹھ  شُکر  دپُن۔  اتھ  نعمتس  قدٕر  زانٕنۍ،  مگر  یِم  چھِ  نا  سُپٲسی  تہٕ  کُفرانِ  نعمت  کران  رحمت  وٲلِس  خدایس،  توٚہۍ  فرمٲوِیوکھ  سُے  رحمت  وول  خدا  چُھ  میون  پروردِگار۔  کانہہ  معبوداہ  چُھنہٕ  تس  ورٲے۔  تس  پٮ۪ٹھ  کیاہ  کوٚر  مےٚ  اعتماد  تہٕ  توکل  بیٚیہِ  چُھس  بہٕ  تس  کُن  رجوع  کران۔  تس  نِشہِ  چُھ  مےٚ  واتُن۔

Tahir:
  (اے  ٹاٹھہِ!)  یِتھے  پٲٹھۍ  چِھو  تۆہۍ  اَسہِ  تِتھِس  اُمّتس  منٛز  (رسول  بنٲوِتھ)  سوٗزِمٕتۍ  ییٚمہِ  برونٛہہ  در  حقیقت  (تمام)  اُمّتہٕ  چھے٘  گُزریمژٕ  (وۅنۍ  چھے٘  یہِ  ٲخری  اُمّت)  تاکہ  تۆہۍ  بوزنٲوِوتِمن  پیٚٹھ  سۅ  (کتاب)  پٔرِتھ  یۅسہٕ  اَسہِ  تۅہیہِ  کُن  وحی  چھے٘  کٔرمٕژ  تہٕ  تِم  چِھ  رحمٰن  سُنٛد  انکار  کران،  تۆہۍ  فرمٲوِیوٗکھ،  سُہ  چُھ  میون  ربّ  تس  وَرٲے  چُھنہٕ  کانٛہہ  معبود،  تس  پیٚٹھ  چُھ  مے٘  بھروسہٕ  کۆرمُت  تہٕ  تٔسۍ  کُن  چُھ  میون  رجوع۔

Transliteration:
  Ka<u>tha</u>lika arsaln<u>a</u>ka fee ommatin qad khalat min qablih<u>a</u> omamun litatluwa AAalayhimu alla<u>th</u>ee aw<u>h</u>ayn<u>a</u> ilayka wahum yakfuroona bi<b>al</b>rra<u>h</u>m<u>a</u>ni qul huwa rabbee l<u>a</u> il<u>a</u>ha ill<u>a</u> huwa AAalayhi tawakkaltu wailayhi mat<u>a</u>b<b>i</b>


Athar:
  بیٚیہِ  کیا  سپدِ ہے  ہرگاہ  کانٛہہ  تِیُتھ  قرآن  یِیہِ  ہے  نٲزِل  کرنہٕ  ییٚمہِ  کہ  زورٕ  سٍتۍ  پہاڑ  لاگہن  پکُن،  یا  زمین  سپدِ  ہے  چاک،  یا  لاگہن  مُردٕہ  قبرو  منٛزٕ  نیرِتھ  کتھہٕ  کرنہِ؟  ﴿امہِ  قٔسمہٕ  چہِ  نشٲنیہِ  ہاونہِ  چُھنہٕ  کانٛہہ  مُشکل﴾  بلکہ  چُھ  سورُے  اختیار  بس  اللہ  تعالیٰ  سٕندِس  اَتھس  منٛز  ﴿یعنی  نشٲنیہِ  نَہ  ہاونُک  اصل  وجہ  چُھنہٕ  یہِ  زِ  اللہ  تعالیٰ  کیا  چُھنہٕ  یمہٕ  نشٲنیہِ  ہاونٕچ  قدرت  تھاوان۔  بلکہ  چُھ  اصل  وجہ  یہِ  زِ  یِمن  طریقن  کٲم  ہیٚنۍ  چُھ  اللہ  تعالیٰ  سٕندِس  مصلحتس  خلاف۔  امہِ  موجوب  زِ  اصل  مقصد  چُھ  ہدایت،  نَہ  زِ  أکِس  نبی  سٕنز  نبوّت  مانناوٕنۍ۔  تہٕ  ہدایت  چُھنہٕ  امہِ  ورٲے  ممکن  زِ  لُکن  ہٕندِس  فکر  و  بصیرتس  گژِھ  اصلاح  سپدُن﴾  پتہٕ  کیا  اہلِ  ایمان  چھا  ﴿وُنِستام  کٲفرن  ہٕندِس  مطالبہٕ کِس  جوابس  منٛز  کُنہِ  نِشٲنی  ہٕندِ  ظہور  سپدن  چہِ  اُمیدٕ  تھٲوِتھ  بِہِتھ،  تہٕ  یہِ  زٲنِتھ﴾  سَپُد  نا  تِمن  اطمینان  زِ  ہرگاہ  اللہ  تعالیٰ  ییٚژِھہ  ہے  تیٚلہِ  دِیہِ  ہے  سارِنٕے  انسانن  ہدایت؟  ﴿یعنی  اگر  زاننہٕ  ماننہٕ  ورٲے  محض  اکھ  غیر  شعوری  ایمان  مطلوب  آسہِ  ہے،  تیٚلہِ  کیا  حاجت  اوس  امہِ  خٲطرٕ  نِشٲنیہِ  ہاونُک،  یہِ  کٲم  ہیٚکہِ  ہے  یِتھہٕ  پٲٹھۍ  تہِ  سپدِتھ  زِ  اللہ  تعالیٰ  کرِہے  سارِنٕے  انسانن  مومِنٕے  پٲدٕ﴾  یِمو  لُکو  خُدایس  سٍتۍ  کُفرُک  رٔوِیہِ  اختیار  کٔرِتھ  چُھ  تھوومُت،  تِمن  پٮ۪ٹھ  چھےٚ  تِہندٮ۪ن  کر  توٗتن  ہٕندِ  وجہ  سٍتۍ  کانٛہہ  نتہٕ  کانٛہہ  آفت  یِوان  روزان،  نتہٕ  چھےٚ  تِہندِس  گھرس  نکھہٕ  کُنہِ  جایہِ  نٲزِل  سپدان،  یہِ  سلسلہ  روزِ  چلان،  یوٚت  تام  زن  اللہ  تعالیٰ  سُند  وعدہ  پوٗرٕ  گژِھہ۔  پٔزِپٲٹھۍ  چُھنہٕ  اللہ  تعالیٰ  پننِس  وعدس  خلاف  ورزی  کران۔

Mirwaiz:
  بیٚیہِ  ہرگاہ  کانہہ  قرآناہ  یعنی  کِتاباہ  آسہِ  ہا  ییٚمہِ  سٍتۍ  کۅہ  اکہ  جایہِ  پٮ۪ٹھ  بییِس  جایہِ  کُن  پکناونہٕ  یِہن  یا  ییٚمہِ  سٍتۍ  دور  دراز  وتھ  طے  کرنہٕ  ییہِ  ہا،  یا  ییٚمہِ  سٍتۍ  مۅردٕ  کتھ  یِہن  کرناونہٕ  یعنی  مۅردٕ  سپدٕہن  زِندٕہ  تمہِ  سٍتۍ  کیاہ  بنہِ  ہا۔  یِم  کٲفر  انہن  نہٕ  توتہٕ  ایمان  تِکیازِ  یِم  چیز  چھِنہٕ  موثر  حقیقی،  بلکہ  چُھ  سورُے  اختیار  خدایس  آتھہِ۔  سُہ  یس  ہدایت  کرِ  تس  بنہِ  ہدایت،  کیاہ  مایوس  تہٕ  نااُمید  سپدَنا  باایمان  یِمن  معجزٕہ  ژھانڈٕ  وٕنین  لوٗکن  ہٕندِ  ایمان  اننہٕ  نِشِہ۔  کیازِ  اللہ  تعالیٰ  اگر  یژھہِ  ہا  سُہ  کرِ  ہا  سارنٕے  لوٗکن  ہدایت  مگر  تٔمۍ  یۅژ  ھنہٕ  تہِ  بعض  حِکمتن  ہٕندِ  وجہہٕ۔  لہٰذا  بنہِ  تس  ہدایت  یسٕندِ  حقہٕ  سُہ  یژِھہ۔  معجزٕہ  وُچھتن  یا  متہٕ  وُچھتن۔  یسٕندِ  حقہٕ  سُہ  ہدایت  یژِھہ  نہٕ  تس  بنہِ  نہٕ  کینہہ  تہِ۔  معجزٕہ  وُچھتن  یا  متہٕ  وُچھتن،  ہمیشہٕ  روزِ  کٲفرن  تہٕ  مُنکِرن  کُفرٕ  تہٕ  نافر  مٲنی  سببہٕ  کانہہ  نتہٕ  کانہہ  مُصیبتھاہ  تہٕ  بلایاہ  واتان،  یا  واتیٚکھ  بلاے  گرن  نزدیک،  یوٚتانۍ  واتہِ  اللہ  تعالیٰ  سُند  وعدٕہ  یعنی  ٲخرتُک  عذاب  یُس  مرنہٕ  پتہٕ  شروع  سپدِ،  پٔزۍ  پٲٹھۍ  اللہ  تعالیٰ  چُھنہٕ  پننِس  وعدس  بدل  کران۔  لہٰذا  چُھ  تِمن  پٮ۪ٹھ  عذاب  یقینی۔  یِمن  لوٖکن  ہُند  انکار  یا  استہزا  تہٕ  ٹھٹھہٕ  یہِ  چُھنہٕ  توٚہی  سٍتۍ  مخصوص  بلکہ۔

Tahir:
  تہٕ  اگر  کانٛہہ  تِیُتھ  قرآن  آسِہے  ییٚمہِ  سٍتۍ  پہاڑ  یہَِن  پکناونہٕ  نَتہٕ  یِیہِ  ہے  تَمہِ  سٍتۍ  زمینس  چاکھ  دِنہٕ  یا  یِیہِ  ہے  تَمہِ  سٍتۍ  مۅردن  سٍتۍ  کتھ  کرناونہٕ  (تَمہِ  پتہٕ  تہِ  اَنہن  نہٕ  تِم  ایمان)،  بلکہ  چھے٘  تمام  کامہِ  اللہ  تعالیٰ  سٕندِسٕے  اختیارس  منٛز،  تیٚلہِ  کیا  ایمان  والیٚن  چھَنا  (یہِ)  پے  زِ  ہرگاہ  اللہ  تعالیٰ  یژھِ  ہے  تیٚلہِ  دِیہِ  ہے  تمام  لُکن  ہدایت،  تہٕ  ہمیشہ  روزِ  کٲفرلُکن  تِہِندیو  کرتوٗتو  کِنۍ  کانٛہہ  (نَتہٕ  کانٛہہ)  مصیبت  یِوان  نَتہٕ  روزِ  تِہٕندیٚو  گرَو  (یعنی  بستیو)  أندۍ  پٔکۍ  وسان  روزان  یۆت  تام  اللہ  تعالیٰ  سُند  (عذابُک)  وعدٕہ  یِیہِ،  بے  شک  چُھنہٕ  اللہ  تعالیٰ  وعدٕہ  خلٲفی  کران۔

Transliteration:
  Walaw anna qur<u>a</u>nan suyyirat bihi aljib<u>a</u>lu aw qu<u>tt</u>iAAat bihi alar<u>d</u>u aw kullima bihi almawt<u>a</u> bal lill<u>a</u>hi alamru jameeAAan afalam yayasi alla<u>th</u>eena <u>a</u>manoo an law yash<u>a</u>o All<u>a</u>hu lahad<u>a</u> a<b>l</b>nn<u>a</u>sa jameeAAan wal<u>a</u> yaz<u>a</u>lu alla<u>th</u>eena kafaroo tu<u>s</u>eebuhum bim<u>a</u> <u>s</u>anaAAoo q<u>a</u>riAAatun aw ta<u>h</u>ullu qareeban min d<u>a</u>rihim <u>h</u>att<u>a</u> yatiya waAAdu All<u>a</u>hi inna All<u>a</u>ha l<u>a</u> yukhlifu almeeAA<u>a</u>d<b>a</b>


Athar:
  تۅہیہِ  برونٛہہ  تہِ  چُھ  واریاہن  رسولن  ہزٕل  آمٕتی  کرنہٕ،  مگر  مےٚ  ترٲو  ہمیشہ  انکار  کرن  والیٚن  یَلہٕ گی،  تہٕ  ٲخرکار  رٔٹِم  تِم،  پتہٕ  وُچِھو  میون  سزا  کِیُتھ  سخت  اوس۔

Mirwaiz:
  پٔزۍ  پٲٹھۍ  ٹھٹھہٕ  آے  کرنہٕ  کٍتِہن  پیغمبرن  یِم  تۅہیہِ  برونٹھ  ٲسۍ  پس  ترٲوۍ  مےٚ  یلہٕ  کینہہ  کالاہ  تِم  ٹھٹھہٕ  کروٕن  کٲفر۔  تمہِ  پتہٕ  رٔٹۍ  مےٚ  تہٕ  کٔرِم  گرفتارِ  عذاب،  پس  چُھو  تۅہیہِ  معلومٕے  میون  سزا  کیُتھ  اوس  تِمن  نسبت۔  تیُتھُے  سزا  کیاہ  دِمہٕ  بہٕ  تِمن  ٹھٹھہٕ  کروٕنین  لوٗکن  تہِ  یِم  یِم  تۅہیہِ  ٹھٹھہٕ  تہٕ  استہزا  کران  چھِ۔

Tahir:
  تہٕ  بے  شک  اوس  تۅہیہِ  برونٛہہ  (تہِ  کفارن  ہٕنٛدِ  طرفہٕ)  رسولن  سٍتۍ  مذاق  یِوان  کرنہٕ  لہٰذا  دِژ  مے٘  کٲفرن  مہلت  پتہٕ  رٔٹۍ  مے٘  تِم  (عذاب  کِس)  گرفتس  منٛز،  پتہٕ  (وُچِھو)  میون  عذاب  کِیُتھ  اوس۔

Transliteration:
  Walaqadi istuhzia birusulin min qablika faamlaytu lilla<u>th</u>eena kafaroo thumma akha<u>th</u>tuhum fakayfa k<u>a</u>na AAiq<u>a</u>b<b>i</b>


Athar:
  پتہٕ  کیا  سُہ  یُس  أکِس  أکِس  شخصہٕ  سٕنزِ  کمایہِ  پٮ۪ٹھ  چُھ  نظر  تھاوان  ﴿تٔمۍ  سٕندِس  مقابلس  منٛز  چھےٚ  یِمہٕ  جسارتہٕ  کرنہٕ  یِوان  زِ﴾  لُکو  چِھ  تٔمۍ  سٕندِۍ  کینٛہہ  شریک  ٹھٔہرٲوِمٕتۍ؟  اے  نبیؐ،  یِمن  ؤنِو  ﴿ہرگاہ  پٔزِپٲٹھۍ  تِم  اللہ  تعالیٰ  سٕندۍ  پانہٕ  بنٲوِمٕتۍ  شریک  چِھ  تیٚلہِ﴾  ؤنۍتَو  تِہندِۍ  ناو  زِ  تِم  کَم  چِھ؟  کیا  توٚہۍ  چِھوٕہ  خُدایس  اکہِ  نَوِ  کَتھہِ  ہٕنز  خبر  دِوان،  یتھ  سُہ  پننِس  زمینس  منٛز  چُھنہٕ  زانان،  نَتہٕ  چِھو  بس  توٚہۍ  لُکھ  تِکینٛژھاہ  ونان  یہِ  ٲسہٕ  چُھو  نیران؟  حقیقت  چھےٚ  یہِ  زِ  یِمو  لُکو  حقٕچ  دعوت  ماننہٕ  نِشہِ  انکار  چُھ  کوٚرمُت،  تِہندِ  خٲطرٕ  چھےٚ  تِہٕنزٕ  مکٲرِلہٕ  خۅش  کروٕنہِ  بناونہٕ  آمٕژ  ﴿اتھ  شِرکس  مکٲرِل  وننُک  وجہ  چُھ  یہِ  زِ  دراصل  یِم  ستارٕ،  سیارٕ  یا  فرشتہٕ  یا  اَرواح  یا  بُزرگ  انسان،  خُدٲئی  صفاتن  تہٕ  اختیاراتن  ہٕندۍ  حٲمل  چِھ  قرار  دِنہٕ  آمٕتۍ،  تہٕ  یِم  اللہ  تعالیٰ  سٕندٮ۪ن  مخصوص  حقوقن  منٛز  شریک  چِھ  آمٕتۍ  بناونہٕ،  تِمو  منٛز  نَہ  کوٚر  زانٛہہ  کٲنٛسہِ  تہِ  یِمن  صفاتن  تہٕ  اختیاراتن  ہُند  دعویٰ،  تہٕ  نَہ  کوٚرُکھ  یِمن  حقوقن  ہُند  مطالبہٕ،  تہٕ  نَہ  دِژٕکھ  لُکن  یہِ  تعلیم  زِ  توٚہۍ  کٔرِو  اسہِ  برونٛہہ  کنہِ  بندگی  ہٕندۍ  رسم  ادا،  تاکہ  أسۍ  کڑو  تۅہیہِ  حاجت۔  یہِ  کٲم  چھے  چالاک  انسانن  ہٕنز  زِ  تِمو  تُھرۍ  عوامَس  پٮ۪ٹھ  پننہِ  خُدٲئی  ہُند  سِکہٕ  جماونہٕ  خٲطرٕ،  تہٕ  تِہنزِ  کمایہِ  منٛزٕ  حصہ  کڑنہٕ  خٲطرٕ  کینٛہہ  بناوٹی  خُدا،  لُکھ  آے  تِہِندۍ  اعتقٲدۍ  بناونہٕ،  تہٕ  پنُن  مطلب  کڑنہٕ  مۅکھہٕ  بنووُکھ  کُنہِ  پٲٹھۍ  پنُن  پان  نُمائندٕہ﴾  تہٕ  تِم  چِھ  سیٚزِ  وَتہِ  نِشہِ  رُکاونہٕ  آمٕتۍ،  پتہٕ  یس  اللہ  تعالیٰ  گُمرٲہی  منٛز  چھکہِ،  تس  چُھنہٕ  کانٛہہ  وتھ  ہاون  وول۔

Mirwaiz:
  آیا  سُہ  پروردِگار  یُس  قٲیِم  روٗزِتھ  پرتھ  شخصہٕ  سٕنز  کامہِ  وُچھان  تہٕ  ژرژان  چُھ،  سُہ  تراویا  یِمن  ٹھٹھہٕ  کروٕنین  سزا  دِنہٕ  ورٲے،  بیٚیہِ  ٹھہرٲو  ۍمُشرِکو  خدایس  شریک۔  توٚہۍ  فرمٲیوکھ  یا  رسول  اللہ،  تلا  تِمن  ہُند  ناو  ؤنِتو،  کِنہٕ  توٚہۍ  چھِو  خدایس  تٔمِچ  خبر  کران  یہِ  نہٕ  تس  معلوم  چُھ  تمام  دُنیاہس  اندر،  کِنہٕ  محض  ظٲہری  نۅقطن  ہٕنندِ  اعتبارٕ  چھِ  تِمن  شریک  ونان۔  حقیقت  چھَنہٕ  تِمن  لفظن  ہٕنز  کِہِنۍ،  بلکہ  چھےٚ  یِمن  کٲفرن  پننہِ  مغالطٕہ  چہِ  کتھہٕ  جان  یِوان  بوزنہٕ  یِمو  کتھو  سٍتۍ  تِم  شرکس  مُبتلا  سپٕدِمٕتۍ  چھِ،  بیٚیہِ  آے  تِم  پتھ  رٹنہٕ  تہٕ  محروم  کرنہٕ  سیٚزِ  وتہِ  نِشہِ،  یس  خدا  وتھ  راوٕ  راوِ  تسٕندِ حقہٕ  چُھنہٕ  کانہہ  اکھاہ  وتھ  ہاوٕ  وُن۔  

Tahir:
  کیا  سُہ  (اللہ  تعالیٰ)  یُس  پۯتھ  نفسس  پیٚٹھ  تٔمۍ  سٕنزن  عملن  رٲچھ  چُھ  کران  تہٕ  (تِم  پۅتٕلۍ  یِم  کٲفر) لُکو  بنٲوۍاللہ  تعالیٰ  سٕندۍ  شریک  (ہیٚکنہٕ  ہِوی  ٲسِتھ؟  ہرگز  نہٕ)۔ تۆہۍ  فرمٲوِیوٗکھ  زِ  تِہِندۍ  ناو  ؤنۍ  تو۔  (نادانو!)  کیا  تۆہۍ  چِھوٕ  تس  (اللہ  تعالیٰ  ہس)  تَمہِ  چیزٕچ  خبر  دِوان  یتھ  سہُ  (یعنی  یمہِ  کِس  وجودس  سُہ)  سٲرۍسٕے  زمینس  منٛز  زانان  چُھنہ  کِنہٕ  (یِمہٕ)  چھے٘  ظٲہری  کتھے  یاژٕ  (یُہُنٛد  حقیتس  سٍتۍ  کانٛہہ  تعلق  چُھنہٕ)  بلکہ  (چھے٘  حقیقت  یہِ  زِ)  کٲفرن  خٲطرٕ  چُھ  تِہُنٛد  فریب  آمُت  خۅش  کروُن  بناونہٕ  تہٕ  تِم  چِھ  (سیٚزِ)  وَتہِ  نِشہِ  پتھ  آمٕتۍ  رٹنہٕ،  تہٕ  یس  اللہ  تعالیٰ  گمراہ  ٹھہراوِ  تیٚلہِ  ہیٚکہِ  نہٕ  تس  خٲطرٕ  کانٛہہ  وتہٕ  ہاوُک  ٲسِتھ۔

Transliteration:
  Afaman huwa q<u>a</u>imun AAal<u>a</u> kulli nafsin bim<u>a</u> kasabat wajaAAaloo lill<u>a</u>hi shurak<u>a</u>a qul sammoohum am tunabbioonahu bim<u>a</u> l<u>a</u> yaAAlamu fee alar<u>d</u>i am bi<i><u>th</u></i><u>a</u>hirin mina alqawli bal zuyyina lilla<u>th</u>eena kafaroo makruhum wa<u>s</u>uddoo AAani a<b>l</b>ssabeeli waman yu<u>d</u>lili All<u>a</u>hu fam<u>a</u> lahu min h<u>a</u>d<b>in</b>


Athar:
  یِتھیٚن  لُکن  خٲطرٕ  چُھ  دُنیا چہِ  زندگی  منٛزٕے  عذاب،  تہٕ  ٲخرتُک  عذاب  چُھ  تمہِ  کھۅتہٕ  تہِ  زیادٕہ  سخت۔  کانٛہہ  چُھنہٕ  تِیُتھ  یُس  تِمن  خدایس  نِشہِ  بچاون  وول  آسہِ۔

Mirwaiz:
  تِہٕندِ  خٲطرٕ  چُھ  بوٚڈ  عذاب  دنیاچہِ  زندگانی  اندر  تہِ  سُہ  گو  قتل  وضرب،  تِہٕندِ  خٲطرٕ  یُس  ٲخرتُک  عذاب  چُھ  سُہ  چُھ  زیادے  مُشکِل  تہٕ  دشوار،  بیٚیہِ  چُھنہٕ  تِہںدِ  خٲطرٕ  خداے  سٕندِ  تمہِ  عذاب  نِشہِ  کانہہ  بچاون  وولاہ۔

Tahir:
  تِہِندِ  خٲطرٕ  چُھ  دنیٲوی  زندگی  منٛز  (تہِ)  عذاب  تہٕ  یقینا  چُھ  ٲخرتُک  عذاب  زیادٕ  سخت  تہٕ  تِمن  چُھنہٕ  اللہ  تعالیٰ  ہس  نشہِ  (یعنی  تمۍسٕندِ  عذاب  نِشہِ)  کانٛہہ  بچاون  وول۔

Transliteration:
  Lahum AAa<u>tha</u>bun fee al<u>h</u>ay<u>a</u>ti a<b>l</b>dduny<u>a</u> walaAAa<u>tha</u>bu al<u>a</u>khirati ashaqqu wam<u>a</u> lahum mina All<u>a</u>hi min w<u>a</u>q<b>in</b>


Athar:
  خُدا  ترس  انسانن  خٲطرٕ  ییٚمہِ  جنتُک  وعدہ  چُھ  کرنہٕ  آمُت  تمِچ  شان  چھےٚ  یہِ  زِ  تتھ  بٔنۍ  کِنۍ  چھےٚ  نہرٕ  پکان،  تمِکۍ  میوٕہ  چِھ  دٲیمی  تہٕ  تمیُک  شیہجار  چُھ  لازال،  یہِ  چُھ  انجام  مُتقی  لُکن  ہُند،  تہٕ  حقس  انکار  کرن  والیٚن  ہُند  انجام  چُھ  یہِ  زِ  تِہندِ  خٲطرٕ  چُھ  جہنمُک  نار۔

Mirwaiz:
  حال  تہٕ  کیفیت  چھٚے  تِمن  جنتن  ہٕنز  یِمن  ہُند  وعدٕہ  کرنہٕ  آو  پرہیز  گارن  یِم  شرک  و  کُفرٕ  نِشہِ  پتھ  روزن،  تمہِ  کیو  کُلیو  تہٕ  لریٚو  منٛزٕ  آسن  جۅیہِ  پکان،  کھیٚنہٕ  چیز  تِمن  جنتن  ہٕندۍ  چھِ  پوشہِ  وٕنۍ۔  بیٚیہِ  سایہِ  تِمن  جنتن  ہُند  چُھ  ہمیشہِ  روزٕ  وُن،  یہِ  انجام  چُھ  تِمن  تِمن  لوٗکن  ہُند  یِم  شرکہٕ  نِشہِ  پتھ  روزن،  کٲفرن  تہٕ  مُشرکن  ہُند  انجام  چُھ  نارِ  جہنم۔

Tahir:
  تَمہِ  جنتُک  حال  ییٚمِیُک  پرہیزگارن  سٍتۍ  وعدٕہ  چُھ  آمُت  کرنہٕ  (چُھ  یہِ)  زِ  تَتھ  بٔنۍ  کِنۍ  چھے٘  کۅلہٕ  پکان،  تَمِیُک  میوہ  تہِ  چُھ  ہمیشہ  روزن  وول  تہٕ  تَمِیُک  شیہجار  (تہِ)،  یہِ  چُھ  تِمن  لُکن  ہُنٛد  (رُت)  انجام  یِمَو  تقویٰ  اختیار  کۆر،  تہٕ  کٲفرن  ہُنٛد  انجام  چُھ  جہنمُک  نار۔

Transliteration:
  Mathalu aljannati allatee wuAAida almuttaqoona tajree min ta<u>h</u>tih<u>a</u> alanh<u>a</u>ru okuluh<u>a</u> d<u>a</u>imun wa<i><u>th</u></i>illuh<u>a</u> tilka AAuqb<u>a</u> alla<u>th</u>eena ittaqaw waAAuqb<u>a</u> alk<u>a</u>fireena a<b>l</b>nn<u>a</u>r<b>u</b>


Athar:
  اے  نبیؐ،  یِمن  لُکن  اسہِ  گۅڈٕ  ٲس  کتاب  دِژمٕژ،  تِم  چِھ  یتھ  کتابہِ  خۅش  یۅسہٕ  اسہِ  تۅہیہِ  پٮ۪ٹھ  چھےٚ  نٲزِل  کٔرمٕژ،  تہٕ  مختلف  چھۅ  کن  منٛز  چِھ  کینٛہہ  لُکھ  تِتھۍ  تہِ  یِم  اَمہِ  چن  کینٛژھن  کتھن  مانان  چِھنہٕ۔  توٚہۍ  ؤنِو  صاف  زِ،  مےٚ  چُھ  صرف  اللہ  تعالیٰ  سٕنزِ  بندگی  ہُند  حکم  دِنہٕ  آمُت،  تہٕ  امہِ  نِشہِ  چُھم  ٹھاکھ  کرنہٕ  آمُت  زِ  کانٛہہ  ٹھہراون  تَس  سٍتۍ  شریک،  لہٰذا  چُھس  بہٕ  تٔسۍ  کُن  دعوت  دِوان  تہٕ  تٔسۍ  کُن  چُھ  میون  رجوع۔

Mirwaiz:
  تِم  لوٗکھ  یِمن  کتاب  آیہِ  عطا  کرنہٕ  یعنی  توراۃ  تہٕ  انجیل  تِم  چھِ  خۅش  سپدان  تمہِ  کتابہِ  سٍتۍ  یۅسہٕ  تۅہیہِ  پٮ۪ٹھ  نٲزِل  آیہِ  کرنہٕ  یعنی  قرآنِ  مجید،  بیٚیہِ  چھِ  یمو  جماعتو  اندرٕ  یِم  انکار  چھِ  کران  قرآنِ  مجیدکِس  أکِس  حصس  یتھ  مںٛزتِہٕنزِ  کتابہِ  خلاف  احکام  چھِ،  توٚہۍ  فرمٲیوکھ  مےٚ  آو  نہٕ  حُکم  کرنہٕ  توحیدس  متعلق  مگر  ییٚمِہ  کُے  کہ  عبادت  کرٕ  بہٕ  کُنِس  خداے  سٕنٛز۔  بیٚیہِ  انہٕ  نہٕ  بہٕ  تس  شرک  کُنہِ  قسمہٕ،  ناد  چُھس  بہٕ  دِوان  سارنٕے  لوٗکن  تٔسۍ  کُن  بیٚیہِ  چُھ  تٔسۍ  کُن  سارِنٕے  رجوع  کرُن۔

Tahir:
  تہٕ  یِمن  لُکن  اَسہِ  کتاب  (تورات)  چھے٘  دِژمٕژ  (اگر  تِم  صحیح  مومن  چِھ  تیٚلہِ)  چِھ  تِم  یمہِ  (قرآن)  سٍتۍ  خۅش  سپدان  یُس  تۅہیہِ  کُن  چُھ  نٲزل  کرنہٕ  آمُت  تہٕ  تِمو  (تِہنٛدِوے)  فرقو  منٛزٕ  چِھ  کینہہ  تِتھۍ  تہِ  یِم  اَمہِ  کِس  کینٛژھس  حصس  انکار  چِھ  کران،  فرمٲوِیوٗکھ  زِ  مے٘  چُھ  بس  یۅہے  حکم  آمُت  دِنہٕ  زِ  بہٕ  کرٕ  اللہ  تعالیٰ  سٕنز  عبادت  تہٕ  تس  سٍتۍ  ٹھہراون  نہٕ  (کانٛہہ)  شریک،  تٔسۍ  کُن  چُھس  بہٕ  ناد  دِوان  تہٕ  تٔسۍ  کُن  چُھ  مے٘  واپس  گژُھن۔

Transliteration:
  Wa<b>a</b>lla<u>th</u>eena <u>a</u>tayn<u>a</u>humu alkit<u>a</u>ba yafra<u>h</u>oona bim<u>a</u> onzila ilayka wamina ala<u>h</u>z<u>a</u>bi man yunkiru baAA<u>d</u>ahu qul innam<u>a</u> omirtu an aAAbuda All<u>a</u>ha wal<u>a</u> oshrika bihi ilayhi adAAoo wailayhi ma<u>a</u>b<b>i</b>


Athar:
  اَمی  ہدایت  سان  چُھ  اسہِ  یہِ  عربی  فرمان  تۅہیہِ  پٮ۪ٹھ  نٲزِل  کوٚرمُت،  وۅنۍ  اگر  تۅہیہِ  ییٚمہِ  علمہٕ  باوجود  یُس  تۅہیہِ  نِشہِ  آمُت  چُھ،  لُکن  ہٕنزن  خوٲہشاتن  ہٕنز  پیروی  کٔرِو،  تیٚلہِ  نَہ  چُھ  اللہ  تعالیٰ  سٕندِس  مقابلس  منٛز  کانٛہہ  حٲمی  تہٕ  مدد  گار  تۅہیہِ،  تہٕ  نَہ  ہیکیٚو  تٔمۍ  سٕنزِ  تھَپہِ  نِشہِ  تۅہیہِ  کانٛہہ  بچٲوِتھ۔

Mirwaiz:
  بیٚیہِ  کوٚر  اسہِ  نٲزِل  یہِ  قرآنِ  مجید  حُکماہ  عربی  پٲٹھۍ۔  یتھہٕ  پٲٹھۍ  بیین  پیغمبرن  خاص  خاص  زیٚوِ  اندر  خاص  خاص  احکام  نٲزِل  کٔرۍ،  بیٚیہِ  ہرگاہ  تۅہیہِ  بفرضِ  محال  مُنکرن  ہٕنزن  خوٲہشن،  نفسٲنی  خیالاتن  یعنی  احکامِ  منسوخہ  یااحکامِ  محرفن  ہٕنٛز  پیروی  تہٕ  اتباع  کٔرِو۔  تۅہیہِ  نِشہِ  صحیح  علم  واتنہٕ  پتہٕ،  تیٚلہِ  چُھنہٕ  خدایس  نِشہِ  تۅہیہِ  کانہہ  حمایت  کروُناہ۔  بیٚیہِ  تِہٕندِ  عذاب  نِشہِ  کانہہ  بچا  وُناہ۔  یِہ  ییٚلہِ  گو  نبی  کریم  صلی  علیہ  و سلمس  سٍتۍ  معاملہٕ  باقین  ہٕنٛز  چھَنہٕ  کتھٕے۔  اہلِ  کتابو  اندر  بعضو  کوٚر  اعتراض  کہ  نبی  کریمس  کیازِ  چھےٚ  وارِیاہ  زنانہٕ۔  تمیُک  جواب  چُھ  اللہ  تعالیٰ  فرماوان۔

Tahir:
  تہٕ  یِتھے  پٲٹھۍ  چُھ  اَسہِ  یہِ  (قرآن)  حکم  بنٲوِتھ  عربی  زبٲنۍ  منٛز  نٲزل  کۆرمُت،  تہٕ  (اے  بوزن  والہِ!)  اگر  ژے٘  یِمن  (کٲفرن)  ہٕنزن  خوٲہشن  ہٕنز  پٲروی  کٔرٕتھ  اَمہِ  پتہٕ  زِ  ژے٘  نِش  چُھ  (قطعی)  علم  آمُت  تیٚلہِ  نَہ  آسہِ  چانہِ  خٲطرٕ  اللہ  تعالیٰ  سٕندِس  مقابلس  منٛز  کانٛہہ  مددگار  تہٕ  نَہ  کانٛہہ  رٲچھ  کرن  وول۔

Transliteration:
  Waka<u>tha</u>lika anzaln<u>a</u>hu <u>h</u>ukman AAarabiyyan walaini ittabaAAta ahw<u>a</u>ahum baAAda m<u>a</u> j<u>a</u>aka mina alAAilmi m<u>a</u> laka mina All<u>a</u>hi min waliyyin wal<u>a</u> w<u>a</u>q<b>in</b>


Athar:
  تۅہیہِ  برونٛہہ  تہِ  چِھ  اَسہِ  واریاہ  رسول  سوٗزِمٕتۍ،  تہٕ  تِمن  تہِ  آسہٕ  اَسہِ  خاندارِنہٕ  تہٕ  شُرۍ  دِتِمٕتۍ  ﴿یہِ  چُھ  اکہِ  اعتراضُک  جواب  یُس  نبی  صلی  اللہ  علیہ و سلمس  پٮ۪ٹھ  کرنہٕ  اوس  یِوان۔  تِم  ٲسۍ  ونان  زِ  یہِ  چُھ  جان  نبی  یَس  خاندارِنۍ  تہٕ  شُرۍ  چِھ۔  اَسہِ  ؤنۍتو  کیا  پیغمبرن  تہِ  چھا  نفسٲنی  خوٲہشاتن  سٍتۍ  کانٛہہ  واٹھ  آسان۔  حالانکہ  قریشِکۍ  لُکھ  ٲسۍ  پانہٕ  خۅد  حضرت  ابراہیمؑ  تہٕ  اسماعیلؑ  سٕندۍ  اولاد  آسنس  پٮ۪ٹھ  فخر  کران﴾  تہٕ  کٲنٛسہِ  رسول  سُند  تہِ  اوس  نہٕ  یہِ  طاقت،  زِ  اللہ  تعالیٰ  سٕندِ  اِذنہٕ  ورٲے  کیا  اَنہِ ہے  خۅد  کانٛہہ  نشٲنی  تہٕ  پتہٕ  ہاوِ ہے،  پرٛتھ  دورٕ  خٲطرٕ  چھےٚ  اکھ  کتاب۔

Mirwaiz:
  بیٚیہِ  سوٗزۍ  اسہِ  پیغمبر  تۅہیہِ  برونٹھ،  بیٚیہِ  کٔرۍ  اسہِ  عطا  تِمن  شُرۍ  بٲژ۔  توٚہۍ  تہِ  چھِو  تِہٕندی  پٲٹھۍ  پیغمبر۔  تۅہیہِ  اہلِ  عیال  آسُن  کیازِ  چھِ  یِم  نٔو  کتھاہ  زانان۔  یہِ  چھَنہٕ  تِژھ  کتھاہ  یۅسہٕ  رسالتس  تہٕ  نبوتس  خلاف  چھےٚ،  بیٚیہِ  اوس  نہٕ  کانہہ  پیغمبراہ  یُس  خداے  سٕندِ  حُکمہٕ  ورٲے  کانہہ  آیاہ  یا  کانہہ  معجزاہ  پیش  ہیٚکہِ  ہا  کٔرِتھ،  پرتھ  وقتہٕ  خٲطرٕ  چھِ  مُنٲسِب  احکام  تہٕ  مُنٲسِب  واقعات  مُقرر  کرنہٕ  آمٕتۍ،  تِموٕے  مںٛزٕ  گٔے  معجزٕہ  تہٕ  آیات۔

Tahir:
  تہٕ  (اے  رسول!)  بے  شک  سوٗزۍ  اَسہِ  تۅہیہِ  برونٛہہ  (واریاہ)  پیغمبر  تہٕ  اَسہِ  بناوِ  تِہِندِ  خٲطر  خاندارِنہِ  (تہِ)  تہٕ  اولاد  (تہِ)،  بیٚیہِ  چھَنہٕ  کٲنسہِ  رسول  سٕنز  یہِ  کٲم  زِ  سُہ  اَنہِ  نشٲنی  البتہ  اللہ  تعالیٰ  سٕندِ  حکمہٕ  سٍتۍ،  پۯتھ  اَکہِ  معیادٕ  خٲطرٕ  چُھ  اَکھ  تحریر۔

Transliteration:
  Walaqad arsaln<u>a</u> rusulan min qablika wajaAAaln<u>a</u> lahum azw<u>a</u>jan wa<u>th</u>urriyyatan wam<u>a</u> k<u>a</u>na lirasoolin an yatiya bi<u>a</u>yatin ill<u>a</u> bii<u>th</u>ni All<u>a</u>hi likulli ajalin kit<u>a</u>b<b>un</b>


Athar:
  اللہ  تعالیٰ  یِکینژھاہ  یژھان  چُھ  تہِ  چُھ  مِٹاوان،  تہٕ  یتھ  چیزس  یژھان  چُھ  تتھ  چُھ  قٲیم  تھاوان،  اُمُ  الکتاب  چھےٚ  تٔمۍسٕے  نِشہِ۔  ﴿اُمّ  الکتابُک  معنی  چُھ  اصلی  کتاب،  یعنی  سُہ  آگُر  تہٕ  سرچشمہٕ  ییٚمہِ  نِشہِ  تمام  آسمٲنی  کتابہٕ  درٛامژٕ  چھےٚ﴾

Mirwaiz:
  تِموٕے  احکامو  منٛزٕ  چُھ  نٕہناوان  اللہ  تعالیٰ  تِم  حُکم  یِم  سُہ  یژھان  چُھ۔  باقی  چُھ  تھاوان  تِم  حُکم  یِم  سُہ  یژھان  چُھ۔  تس  نِشہِ  چھُ  اصٕل  کتاب  لوحِ  محفوظ  یتھ  منٛز  سورُے  چُھ  بتتفصیل  لیٚکھنہٕ  آمُت۔

Tahir:
  اللہ  تعالیٰ  یتھ  (لیٚکھنہٕ  آمتِس)  یژھان  چُھ  (تَتھ)  چُھ  نٕہناوان  تہٕ  (یَتھ  یژھان  چُھ)  پوچھر  چُھس  دوان،  تہٕ  تٔسۍ  نِشہِ  چھے٘  اصلی  کتاب  (لوحِ  محفوظ)۔

Transliteration:
  Yam<u>h</u>oo All<u>a</u>hu m<u>a</u> yash<u>a</u>o wayuthbitu waAAindahu ommu alkit<u>a</u>b<b>i</b>


Athar:
  تہٕ  اے  نبیؐ،  ییٚمہِ  بُرٕ  انجامٕچ  دھمکی  أسۍ  یِمن  لُکن  دِوان  چِھ،  تمِیُک  کانٛہہ  حصہٕ  خۅاہ  أسۍ  تُہٕنزِ  حیٲتی  منٛز  ہاوَو  یا  تمہِ  کِس  ظہورس  منٛز  یِنہٕ  برونٛہہ  تُلو  أسۍ  توٚہۍ،  بہر  حال  چھےٚ  تُہٕنز  کٲم  صرف  پیغام  واتناوُن،  تہٕ  حساب  ہیوٚن  چھےٚ  سٲنۍ  کٲم۔

Mirwaiz:
  کٲفر  چھِ  انکارِ  نبوّت  کران۔  توپتہٕ  چھِ  دپان  ییٚمہِ  عذابُک  وعید  کرنہٕ  یِوان  چُھ  سُہ  عذاب  کونہٕ  چُھ  نٲزِل  سپدان۔  ییٚمہِ  عذابُک  أسۍ  تِمن  وعدٕہ  کران  چھِ  تمہِ  مںٛزٕ  ہرگاہ  اکھ  حصہٕ  أسۍ  تۅہیہِ  ہاوَو  یعنی  توٚہی  تھی  کروکھ  أسۍ  تِم  تتھ  عذابس  گرفتار  تِہٕندِ  ییٚمہِ  عالمہٕ  گژھنہٕ  کہ  پتہٕ  سپدِ  نۅمن  پٮ۪ٹھ  سُہ  عذاب  واقع،  خواہ  دُنیاہس  منٛز  سپدِ  سُہ  عذاب  واقع  یا  ٲخرتس  منٛز،  پرتھ  صورتس  منٛز  چُھنہٕ  تۅہیہِ  تمیُک  خیال  لٲزِم  کرُن۔  کیازِ،  پس  تۅہیہِ  چُھنہٕ  مٹہِ  مگر  پیغام  واتناوُن،  اسہِ  چُھ  مٹہِ  پرٕژھ  گٲر  کرٕنۍ،  حِساب  ہیٚون  تہٕ  عذاب  کرُن۔  توٚہۍ  مہٕ  کٔرِو  أمِچ  کانہہ  تہِ  فکر۔  یِمن  کٲفرن  ہُند  تہِ  چُھ  تعجُب  کہ  تِم  کیازِ  سنا  چھِ  تمہِ  عذاب  کِس  واقع  سپدٕنس  انکار  کران۔  کیاہ  تِم  چھِنا  وُچھان  کہ  مُقدِمات  عذاب  ہیٚتِن  تِہٕندِ  خٲطرٕ  ظٲہِر  سپدٕنۍ۔

Tahir:
  تہٕ  اگر  أسۍ  (تَمہِ  عذابُک)  کینہہ  حصہٕ  ییٚمِیُک  اَسہِ  یِمن  (کٲفرن)  سٍتۍ  وعدٕہ  چُھ  کۆرمُت  تۅہیہِ  (ظٲہری  حیاتس  منٛزٕے)  ہاوَو  یا  تُلۂو  أسۍ  (تَمہِ  برونٛہہ)  تۆہۍ  (یِمن  دۅشوٕنۍچیز  ن  ہُنٛد  دارمدار  چُھ  سانہِ  مرضی  پیٚٹھ)  تۅہیہِ  پیٚٹھ  چھے٘  صرف  (احکامن  ہٕنٛدِ)  واتناونٕچ  ذمہٕ  دٲری  تہٕ  حساب  ہیۆن  چھے٘  سٲنۍ  کٲم۔

Transliteration:
  Wain m<u>a</u> nuriyannaka baAA<u>d</u>a alla<u>th</u>ee naAAiduhum aw natawaffayannaka fainnam<u>a</u> AAalayka albal<u>a</u>ghu waAAalayn<u>a</u> al<u>h</u>is<u>a</u>b<b>u</b>


Athar:
  کیا  یِم  لُکھ  چِھنا  وُچھان  زِ  أسۍ  چِھ  یتھ  سر  زمینس  پٮ۪ٹھ  پکان  یِوان،  تہٕ  اَمِیُک  دٲیرٕہ  چِھ  پرٛتھ  طرفہٕ  تنگ  کران  پکان؟َ  ﴿یعنی  کیا  تُہٕندٮ۪ن  مخٲلفن  چُھنا  اتھہِ  یِوان  زِ  اسلامُک  اثر  چُھ  عربہٕ  کِس  کوٗنس  کوٗنس  منٛز  برونٛہہ  پکان،  تہٕ  ژورَو  طرفو  چُھ  یِمن  لُکن  پٮ۪ٹھ  حلقہٕ  تنگ  گژھان  پکان؟  اگر  نہٕ  یِم  یِہندِ  شہمتٕکۍ  آثار  چِھ،  تیٚلہِ  کیا  چِھ؟  اللہ  تعالیٰ  سُند  یہِ  فرماوُن  زِ  أسۍ  چِھ  یتھ  سر  زمینس  پٮ۪ٹھ  پکان  یِوان،  چُھ  اکھ  نہایت  لطیف  اندازِ  بیان۔  دعوتِ  حق  چھےٚ  چونکہ  اللہ  تعالیٰ  سٕندِ  طرفہٕ  آسان۔  تہٕ  اللہ  تعالیٰ  چُھ  تِمن  سٍتۍ  آسان  یِم  اتھ  دعوتس  پیش  چِھ  کران۔  امہِ  موجوب  چُھ  اللہ  تعالیٰ  کُنہِ  سر  زمینس  منٛز  امہِ  دعوت  کِس  پھٔہلاوس  ییٚمہِ  آیہِ  تعبیر  کران  زِ  أسۍ  چِھ  پانہٕ  اتھ  سر  زمینس  پٮ۪ٹھ  پکان  یِوان﴾  اللہ  تعالیٰ  چُھ  حکومت  کران،  کانٛہہ  چُھنہٕ  تٔمۍ  سٕندٮ۪ن  فٲصلن  پٮ۪ٹھ  نظرِ  ثٲنی  کرن  وول،  تہٕ  تَس  چَھنہٕ  حساب  ہیٚنس  تٲر  لگان۔

Mirwaiz:
  آیا  تِم  چھِ  وُچھان  کہ  أسۍ  چھِ  اسلام  چہِ  روز  بروز  فتح  سٍتۍ  تِہٕندین  مُلکن  اندر،  اکھ  اکھ  حصہٕ  زمینُک  تِہٕندِ  قبضہٕ  اندر  کٔڈِتھ  مُسلمانن  ہٕندِس  قبضس  اندر  واتناوان۔  ییٚمہِ  سٍتۍ  ظٲہِر  چُھ  سپدان  اسلامس  سپدِ  روز  بروز  فتح  تہٕ  نُصرت  خداے  سٕندِ  حُکمہٕ۔  تِہٕنز  علمدٲری  چھےٚ  روز  بروز  کم  گژھان،  یِتہِ  چُھ  تِہٕندِ  خٲطرٕ  اکہِ  قسمُک  عذاب  یُس  بڈِ  عذابُک  مقدمہٕ  چُھ،  اللہ  تعالیٰ  یُس  حُکم  صٲدِر  کران  چُھ  سُہ  چُھ  صٲدِر  کران،  کانہہ  اکھاہ  چُھنہٕ  تِہٕندِس  حُکمس  پتھ  رٹان۔  عذابِ  دُنیوی  ٲسِتن  یا  عذابِ  اُخروی۔  تِہٕندیو  معبودانِ  بٲطلو  أندرٕ  یِمن  تِم  شریکِ  خدا  چھِ  ٹھہراون  ہیٚکہِ  نہٕ  کانہہ  اکھاہ  تتھ  عذابس  پتھ  رٔٹِتھ،  بیٚیہِ  چُھ  سُہ  جلٕد  حِساب  ہیوٕ  وُن۔  حسابہٕ  پتے  آسہِ  تِمن  عذاب۔

Tahir:
  کیا  تِم  چِھنا  وُچھان  زِ  أسۍچِھ  زمین  (یۅسہٕ  تِہِندِس  قبضس  منٛزچھے٘) پۯتھ  طرفہٕ  کم  کران  (تہٕ  تِہِندۍ  اکثر  علاقہٕ  چِھ  وارٕ  وارٕ  اسلامس  تابع  سپدان)،  تہٕ  اللہ  تعالیٰ  ہٕے  چُھ  حکم  فرماوان  کانٛہہ  تہِ  چُھنہٕ  تٔمۍ  سٕندِس  حکمس  رد  کرن  وول،  تہٕ  سُہ  چُھ  جل  حساب  ہیٚنہٕ  وول۔

Transliteration:
  Awalam yaraw ann<u>a</u> natee alar<u>d</u>a nanqu<u>s</u>uh<u>a</u> min a<u>t</u>r<u>a</u>fih<u>a</u> wa<b>A</b>ll<u>a</u>hu ya<u>h</u>kumu l<u>a</u> muAAaqqiba li<u>h</u>ukmihi wahuwa sareeAAu al<u>h</u>is<u>a</u>b<b>i</b>


Athar:
  یِمو  برونٛہہ  یِم  لُکھ  آے  تہٕ  گٔے،  تِمو  تہِ  چھےٚ  بجہِ  بجہِ  چالہٕ  گِنزمَژٕ،  مگر  اصلی  فیصلہ  کرن  واجِنۍ  چال  چھےٚ  پوٗرٕ  پٲٹھۍ  اللہ  تعالیٰ  سٕندِسٕے  اتھس  منٛز۔  سُہ  چُھ  زانان  زِ  کُس  کیا  کینژھاہ  کمٲے  چُھ  کران،  تہٕ  عنقریب  وُچھن  یِم  منکرینِ  حق  زِ  کمۍ  سُند  انجام  چُھ  رٕژرس  پٮ۪ٹھ  سپدان۔

Mirwaiz:
  پٔزۍ  پٲٹھۍ  یِم  کٲفر  یِمن  برونٹھ  ٲسۍ  تِمو  تہِ  چھِ  کم  کم  تدبیر  برونٹھمین  پیغمبرن  ہٕندِس  مُخالفتس  منٛز  کٔرِمٕتۍ۔  یِتھہٕ  پٲٹھۍ  أزِیُک  کٲفر  چُھ  تُہٕندِس  مُخالفتس  منٛز  کم  کم  تدبیر  کران  پس  توٚہۍ  مہ  بٔرِو  تمیُک  کانہہ  تہِ  پرواہ،  اللہ  تعالیٰ  سٕے  نِشہِ  چھِ  سٲری  تدبیر  کیازِ،  تس  چُھ  معلوم  کُس  شخص  کیاہ  چُھ  کران،  عنقریب  زانن  کٲفر  رُت  انجام  کٕہٕندِ  خٲطرٕ  چُھ،  مُسلمانن  ہٕندِ  خٲطرٕ  کِنہٕ  کٲفرن  ہٕندِ  خٲطرٕ۔

Tahir:
  تہٕ  بے  شک  اوس  تِمَو  لُکو  تہ  مکر  تہٕ  فریب  کۆرمُت  یِم  یِمن  برونٛہہ  چِھ  گُزریمٕتۍ  لہٰذا  چھے٘  یِمہٕ  تمام  تدبیرٕ  پُھٹراونہِ  (تہِ)  اللہ  تعالیٰ  سٕندِس  اختیارس  منٛز۔  سُہ  چُھ  وارٕ  پٲٹھۍ  زانان  یِکینژھاہ  پۯتھ  کانٛہہ  شخص  کماوان  چُھ،  تہٕ  کفارن  لگہِ  جلدٕے  پَتَہ  زِ  ٲخرتُک  گرٕ  کس  کِیُت  چُھ۔

Transliteration:
  Waqad makara alla<u>th</u>eena min qablihim falill<u>a</u>hi almakru jameeAAan yaAAlamu m<u>a</u> taksibu kullu nafsin wasayaAAlamu alkuff<u>a</u>ru liman AAuqb<u>a</u> a<b>l</b>dd<u>a</u>r<b>i</b>


Athar:
  یِم  منکرین  چِھ  ونان  زِ  توٚہۍ  چِھو  نہٕ  اللہ  تعالیٰ  سٕندِ  طرفہٕ  سوزنہٕ  آمٕتۍ۔  ؤنِو،  مےٚ  تہٕ  تۅہیہِ  درمیان  چھےٚ  اللہ  تعالیٰ  سٕنٛز  گوٲہی  سٮ۪ٹھاہ،  تہٕ  پتہٕ  چھےٚ  تس  شخصہٕ  سٕنٛز  گوٲہی  یُس  آسمٲنی  کتابہِ  ہُنٛد  علم  چُھ  تھاوان۔

Mirwaiz:
  بیٚیہِ  چھِ  ونان  کٲفر  کہ  توٚہۍ  چھِو  نہٕ  پیغمبر،  توٚہۍ  فرمٲوِیوکھ  تُہٕندِ  انکار  کرنہٕ  سٍتۍ  کیاہ  چُھ،  یہِ  چُھ  بے  اعتبار۔  بس  چُھ  اللہ  تعالیٰ  گواہ  مےٚ  منٛز  تہٕ  تۅہیہِ  منٛز  میٲنِس  پیغمبر  آسنس  پٮ۪ٹھ،  بیٚیہِ  چُھ  گواہ  میٲنِس  پیغمبر  آسنس  پٮ۪ٹھ  سُہ  شخص  یس  نِشہِ  توراۃ  و  انجیلک  علم  چُھ۔  مِثال  عبد  اللہ  بِن  سلام  وغٲرٕ۔

Tahir:
  تہٕ  کٲفر  لُکھ  چِھ  ونان  زِ  تۆہۍ  چِھو  نہٕ  پیغمبر،  فرمٲوِیوٗکھُ،  (میٲنِس  رسالتس  پیٚٹھ)  چُھ  مے  تہٕ  تۅہیہِ  درمیان  اللہ  تعالیٰ  بطورِ  گواہ  کٲفی  تہٕ  سُہ  شخص  تہِ  یَس  نِشہِ  (پٔزۍپٲٹھۍآسمٲنۍ)  کتابِہ  ہُنٛد  علم  چُھ۔

Transliteration:
  Wayaqoolu alla<u>th</u>eena kafaroo lasta mursalan qul kaf<u>a</u> bi<b>A</b>ll<u>a</u>hi shaheedan baynee wabaynakum waman AAindahu AAilmu alkit<u>a</u>b<b>i</b>


Athar:
  ا۔  ل۔  ر۔  اے  محمدؐ،  یہِ  چھےٚ  اکھ  کتاب  یۅسہٕ  اسہِ  تۅہیہِ  کُن  چھےٚ  نٲزل  کٔرمٕژ،  تاکہ  توٚہۍ  أنیوٗکھ  لُکھ  اَنہِ گٹو  منٛز  کٔڑِتھ  گاشس  منٛز،  تِہندِس  رب  سٕندِ  توفیق  سٍتۍ،  تس  اللہ  تعالیٰ  سٕنزِ  وَتہِ  پٮ۪ٹھ  یُس  زبردست  تہٕ  پننِس  ذاتس  منٛز  پانہٕ  محمود  چُھ۔  ﴿حمید  لفظ  اگر  چہ  محمود  کُے  ہم  معنی  چُھ،  مگر  دۅشوٕنۍ  لفظن  منٛز  چھےٚ  اکھ  لطیف  فرق۔  کٲنٛسہِ  شخصس  وَنو  محمود  تَمی  وقتہٕ  ییٚلہِ  زن  تٔمۍ  سُند  تعریف  آسہِ  کرنہٕ  آمُت،  نَتہٕ  آسہِ  کرنہٕ  یِوان،  مگر  حمید  چُھ  پٲنۍ  پانے  حمدُک  حقدار،  خواہ  کانٛہہ  تٔمۍ  سُند  حمد  کٔرِتن  یا  متہٕ  کٔرِتن﴾

Mirwaiz:
  یِم  چھِ  حروفِ  مقطعات،  خداے  سٕے  چھُ  معلوم  یِمن  حرفن  ہنٛد  معنی،  یہِ  قرُآنِ  مجید  چُھ  کتاباہ  یۅسہٕ  اسہِ  تۅہیہِ  کُن  نٲزِل  کٔر  یا  رسول  اللہؐ،  یُتھ  توٚہۍ  امیُک  مضمون  بیان  کٔرِتھ  لوٗکھ  کٔڈِیوکھ  کُفرٕ  چو  گٹو  منٛزٕ  ایمان  و  توحید  کِس  نورس  کُن،  تُہٕندِس  پروردِگارٕ  سٕندِ  حُکمہٕ  سٍتۍ،  تس  غٲلِب  تہٕ  تعریف  کرنہٕ  آمتِس  خداے  سٕنزِ  وتہِ  کُن۔

Tahir:
  الف  لام  را  (حقیقی  معنی  چُھ  اللہ  تعالیٰ  تہٕ  رسول  صلی  اللہ  علیہ  وسلمٕے  بہتر  زانان)  یہِ  چھے٘  (عظیم) کتاب  یۅسہٕ  اَسہِ  تۅہیہِ  کُن  نٲزل  چھے٘  کٔرمٕژ  تاکہ  تۆہۍ  نِیوٗکھ  لوٗکھ  (کفرکیو)  اَنہِ  گٹو  نِشہِ  کٔڑِتھ  (ایمان  کِس)  نوٗرس  کُن  (مزید  یہِ  زِ)  تِہِندِس  ربّ  سٕندِ  حکمہٕ  سٍتۍ  (أنیوٗکھ)  تٔمۍ  سٕنزِ  وَتہِ  کُن  یُس  غلبہٕ  وول  تمام  رٕژرٕ  وول  چُھ۔

Transliteration:
  Alifl<u>a</u>mr<u>a</u> kit<u>a</u>bun anzaln<u>a</u>hu ilayka litukhrija a<b>l</b>nn<u>a</u>sa mina a<b>l</b><i><u>thth</u></i>ulum<u>a</u>ti il<u>a</u> a<b>l</b>nnoori bii<u>th</u>ni rabbihim il<u>a</u> <u>s</u>ir<u>at</u>i alAAazeezi al<u>h</u>ameed<b>i</b>


Athar:
  بیٚیہِ  چُھ  زمین  تہٕ  آسمان  کیٚن  تمام  موجوداتن  ہُند  مٲلِک۔  تہٕ  سخت  تباہ  کرن  وول  سزا  چُھ  حق  نَہ  مانن  والیٚن  خٲطرٕ۔

Mirwaiz:
  یُس  معبودِ  برحق  چُھ  یسُند  تہِ  سورُے  چُھ  یہِ  آسمانن  تہٕ  زمینن  منٛز  چُھ،  ییٚلہِ  یہِ  کتاب  خدایس  کُن  وتھ  ہاوان  چھےٚ۔  وٲل  تہٕ  افسوس  تِمن  کٲفرن  عذابِ  شدیدُک  یِم  نہٕ  یہِ  وتھ  اختیار  کرن۔  

Tahir:
  سُہ  اللہ  تعالیٰ  زِ  یِکینٛژھاہ  آسمانن  منٛز  تہٕ  یِکینٛژھاہ  زمینس  منٛز  چُھ  (سورُے)  چُھ  تٔمۍ  سُندُے،  تہٕ  کٲفرن  خٲطرٕ  چھے٘  سخت  عذاب  کِنۍ  بربٲدی۔

Transliteration:
  All<u>a</u>hi alla<u>th</u>ee lahu m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i wawaylun lilk<u>a</u>fireena min AAa<u>tha</u>bin shadeed<b>in</b>


Athar:
  یِم  دُنیا چہِ  زندگی  چِھ  ٲخرتس  پٮ۪ٹھ  ترجیح  دِوان،  یِم  اللہ  تعالیٰ  سٕنزِ  وَتہِ  نِشہِ  چِھ  لُکن  رُکاوان،  بیٚیہِ  چِھ  یژھان  زِ  یہِ  وَتھ  گٔژھ  ﴿تِہندیو  خوٲہشاتو  مطابق﴾  ۂج  گٔژٕھنۍ،  یِم  لُکھ  چِھ  گمرٲہی  منٛز  سٮ۪ٹھاہ  دوٗر  درٛامٕتۍ۔

Mirwaiz:
  بلکہِ  یِم  پسند  چھِ  تھاوان  دنیاہٕچ  زندگی  ٲخرتس  پٮ۪ٹھ،  بیٚیہِ  یِم  پتھ  چھِ  رٹان  لوٗکن  راہِ  راستس  خداے  سٕنزِ  وتہِ  پٮ۪ٹھ  پکنہٕ  نِشہِ،  بیٚیہِ  چھِ  ژھانڈان  تہٕ  تلاش  کران  سیٚزِ  وتہِ  منٛز  ہجیٚر  لوٗکن  اندر  شُبہات  تراوان۔  تِمے  لوٗکھ  چھِ  زیچھہِ  گمرٲہی  اندر  مُبتلا  یعنی  یۅسہٕ  گُمرٲہی  پزِ  نِشہِ  سٮ۪ٹھاہ  دوٗر  چھےٚ۔  یعنی  کٲفرن  چُھ  شُبہٕ  کہِ  یہِ  قرآنِ  مجید  کیازِ  چُھ  عربی  پٲٹھۍ،  تمہِ  کُے  جواب  چُھ  اللہ  تعالیٰ  فرماوان۔

Tahir:
  (یِم)  چِھ  تِم  لُکھ  یِم  دنیٲوی  زندگی  ٲخرت  کِس  مقابلس  منٛز  زیادٕہ  پسند  چِھ  کران  تہٕ  (لُکن)  چِھ  اللہ  تعالیٰ  سٕنزِ  وَتہِ  نِشہِ  ٹھاکھ  کران  تہٕ  اَتھ  (دینِ  حقس)  منٛز  چِھ  ہجر  ژھانڈان۔ یِم  لُکھ  چِھ  گمرٲہی  منٛز  (پیٚمٕتۍ)۔

Transliteration:
  Alla<u>th</u>eena yasta<u>h</u>ibboona al<u>h</u>ay<u>a</u>ta a<b>l</b>dduny<u>a</u> AAal<u>a</u> al<u>a</u>khirati waya<u>s</u>uddoona AAan sabeeli All<u>a</u>hi wayabghoonah<u>a</u> AAiwajan ol<u>a</u>ika fee <u>d</u>al<u>a</u>lin baAAeed<b>in</b>


Athar:
  اسہِ  ییٚلہِ  تہِ  پنُن  پیغام  دِنہٕ  خٲطرٕ  کانٛہہ  رسول  سوٗز،  تٔمۍ  دِیُت  پننہِ  قوم  چی  زبٲنۍ  منٛز  پیغام۔  تاکہ  سُہ  سمجھاوِ  تِمن  کتھ  ٹھیک  پٲٹھۍ  ویٚژھنٲوِتھ،  پتہٕ  یَس  اللہ  تعالیٰ  چُھ  یژھان  تَس  چُھ  گمراہ  کران  تہٕ  یَس  یژھان  چُھ  تَس  چُھ  ہدایت  بخشان،  سُہ  چُھ  بالا  دَست  تہٕ  حکمت  وول۔

Mirwaiz:
  بیٚیہِ  سوزنہٕ  اسہِ  کانہہ  پیغمبراہ  مگر  تمِی  زیٚوِ  کلام  تہِ  بیان  کر  وُن  یۅسہ  تِہٕندِ  قومٕچ  زیٚو  ٲس  یُتھ  سُہ  تِمن  وارٕ  بیان  کرِ  خداے  سٕندۍ  احکام،  تہِ  کٔرِتھ  تہِ  یَس  اللہ  تعالیٰ  یژھان  چُھ  تس  چُھ  گمراہ  کران،  سُہ  چُھنہٕ  تِم  احکام  مانان۔  یس  یژھان  چُھ  تس  چُھ  وتھ  ہاوان  راہِ  راستس  کُن،  سُہ  چُھ  تِم  احکام  قبول  کران  تہٕ  مانان،  سُے  چُھ  غٲلِب  تہٕ  حِکمت  وول۔

Tahir:
  تہٕ  اَسہِ  سوٗز  نہٕ  کانٛہہ  رسول  مگر  (سوٗز)  پننہِ  قومچ  زبان  ہیتھ  تاکہ  سُہ  ہیٚکہِ  تِہِندِ  خٲطرٕ  (حقُک  پےغام)  وارٕ  پٲٹھۍ  ویٚژھنٲوِتھ،  پتہٕ  یس  اللہ  تعالیٰ  یژھان  چُھ  (تس)  چُھ  گمراہ  ٹھہراوان  تہٕ  یس  یژھان  چُھ  ہدایت  چُھس  بخشان،  تہٕ  سُہ  چُھ  غٲلب  حکمت  وول۔

Transliteration:
  Wam<u>a</u> arsaln<u>a</u> min rasoolin ill<u>a</u> bilis<u>a</u>ni qawmihi liyubayyina lahum fayu<u>d</u>illu All<u>a</u>hu man yash<u>a</u>o wayahdee man yash<u>a</u>o wahuwa alAAazeezu al<u>h</u>akeem<b>u</b>


Athar:
  اسہِ  چُھ  ییٚمہِ  برونٛہہ  موسیٰ  علیہ  السلام  تہِ  پننہِ  نشٲنِیہِ  ہیٚتھ  سوٗزمُت۔  تس  تہِ  اوس  اسہِ  حکم  دیتمُت  زِ  پنُن  قوم  اَنُن  اَنہِ گٹو  منٛزٕ  کٔڑِتھ  گاشس  منٛز،  تہٕ  تِمن  کر  تاریخِ  الہٰی ہٕکۍ  سبق  آموز  واقعات  بوزنٲوِتھ  نصیحت۔  ﴿ایّام  لفظ  چُھ  عربی  زبٲنۍ  منٛز  اصطلاحاً  تواریخی  یاد  گار  کیٚن  واقعاتن  خٲطرٕ  وَننہٕ  یِوان۔  ایّامِ  اللہ  نِشہِ  چُھ  مُراد  انسٲنی  تورایخٕکۍ  تِم  اہم  باب،  یِمن  منٛز  خُداین  پٔتِمیٚن  زمانہٕ  کیٚن  قومن  تہٕ  بجن  بجن  شخصِیتن  تِہندِیٚو  اعمالو  لحاظہٕ  جزا  یا  سزا  چُھ  دِیتمُت﴾  یِمن  واقعاتن  منٛز  چھےٚ  بجہِ  بجہِ  نشٲنِیہِ  پرٛتھ  تس  شخصس  خٲطرٕ  یُس  صبر  تہٕ  شکر  کرن  وول  آسہِ۔  ﴿یعنی  یِم  نِشٲنِیہِ  چھےٚ  پننہِ  جایہِ  موجود  مگر  یِمو  نِشہِ  فٲیدٕہ  تُلُن  چھےٚ  صرف  تِمن  لُکن  ہٕنز  کٲم،  یِم  اللہ  تعالیٰ  سٕنزو  آزمٲیشو  نِشہِ  صبرٕ  سان  تہٕ  بامردی  سان  گُزرن  وٲلۍ  چِھ،  تہٕ  بیٚیہِ  آسن  اللہ  تعالیٰ  سٕنزن  نعمتن  جان  پٲٹھۍ  محسوس  کٔرِتھ  تِہُند  صحیح  شکریہِ  کرن  وٲلۍ۔﴾

Mirwaiz:
  بیٚیہِ  سوز  اسہِ  موسیٰ  علیہ  السلام  پنٕنۍ  آیات  ہیٚتھ،  حکُم  کوٚرُس  اسہِ  کہِ  کڈُن  پنُن  قوم  کُفرٕ  چو  گٔٹو  منٛزٕایمان  کِس  نورس  کُن،  بیٚیہِ  پاوُکھ  ژیٚتس  نعمژن  تہٕ  مہربٲنین  ہٕندۍ  دۅہ  بیٚیہِ  تکلیفن  تہٕ  مُصیبتن  ہٕندۍ  دۅہ،  پٔزۍ  پٲٹھۍ  تتھ  ژیٚتس  پاونس  منٛز  چھِ  بٔڈۍ  نِشانہٕ  پرتھ  صبٕر  کروٕنہِ  تہٕ  شُکر  کروٕنہِ  سٕندِ  خٲطرٕ۔

Tahir:
  تہٕ  بے  شک  سوٗز  اَسہِ  موسیٰ  (علیہ  السلام)  پننہ  نِشٲنِیہِ  ہیٚتھ  زِ  (اے  موسیٰ!)  ژٕ  نِن  پَنُن  قوم  اَنہِ  گٹو  منٛزٕ  کٔڑِتھ  نوٗرس  کُن  تہٕ  تِمن  پاوُکھ  اللہ  تعالیٰ  سٕندۍ  دۅہ  یاد (یِم  یِمن  پیٚٹھ  تہٕ  بروٗنٹھِمیٚن  اُمّتن  پیٚٹھ  آمٕتۍ  ٲسۍ)۔  بے  شک  چھے٘  اَتھ  منٛز  پۯتھ  صبر  کرن  وٲلِس  (تہٕ)  سیٚٹھاہ  شکر  بجا  اَنن  وٲلِس  خٲطرٕ  نشٲنیہِ۔

Transliteration:
  Walaqad arsaln<u>a</u> moos<u>a</u> bi<u>a</u>y<u>a</u>tin<u>a</u> an akhrij qawmaka mina a<b>l</b><i><u>thth</u></i>ulum<u>a</u>ti il<u>a</u> a<b>l</b>nnoori wa<u>th</u>akkirhum biayy<u>a</u>mi All<u>a</u>hi inna fee <u>tha</u>lika la<u>a</u>y<u>a</u>tin likulli <u>s</u>abb<u>a</u>rin shakoor<b>in</b>


Athar:
  یاد  کٔرِو  ییٚلہِ  موسیٰ  علیہ  السلامن  پننِس  قومس  ووٚن،  اللہ  تعالیٰ  سُند  سُہ  احسان  تھٲوِو  یاد،  یُس  تٔمۍ  تۅہیہِ  پٮ۪ٹھ  چُھ  کوٚرمُت،  تٔمۍ  تراونٲوِنَو  توٚہۍ  فرعون  والیٚن  نِشہِ  یلہٕ،  یِم  تۅہیہِ  سخت  تکلیف  ٲسِو  دِوان،  تہٕ  تُہٕندٮ۪ن  لڑکن  ٲسۍ  قتل  کران،  تہٕ  تُہٕنزن  کورٮ۪ن  ٲسۍ  زندٕہ  تھٲوِتھ  بچاوان،  اتھ  منٛز  ٲس  تُہندِس  ربّ  سٕندِ  طرفہٕ  تۅہیہِ  بٔڈ  آزمٲیش۔

Mirwaiz:
  بیٚیہِ  پٲوِو  ژیٚتس  ییٚلہِ  موسیٰ  علیہ  السلامن  دوٚپ  پننِس  قومس  اے  قوم  یاد  کٔرِو  خداے  سٕنٛز  نعمت  یۅسہٕ  تۅہیہِ  عطا  کٔر  نو  ییٚلہِ  نجات  دیُت  نَو  فرعون  سٕندِ  قوم  نِشہِ،  یِم  تۅہیہِ  واتناون  ٲسۍ  کڈُر  عذاب،  ماران  ٲسۍ  تُہٕندین  نیٚچوین،  بیٚیہِ  ٲسۍ  زِندٕہ  تھاوان  تُہٕنٛزن  کورین  یِمہٕ  بٔڈِتھ  زنانہٕ  بنہن،  اتھ  منٛز  ٲس  تُہٕندِ  خٲطرٕ  بٔڈ  آزمٲیشہِ  تُہٕندِ  س  پروردِگارٕ  سٕندِ  طرفہٕ۔

Tahir:
  تہٕ  (سُہ  وقت  کٔرِو  یاد)  ییٚلہِ  موسیٰ  ہن  (علیہ  السلام)  پننِس  قومس  وۆن،  تۆہۍ  کٔرِو  پانس  پیٚٹھ  اللہ  تعالیٰ  سُنٛد  (سُہ)  انعام  یاد  ییٚلہِ  تٔمۍ  تۅہیہِ  آلِ  فرعونس  نِشہِ  نجات  دِیُتنو  یِم  تۅہیہِ  سخت  عذاب  ٲسۍ  واتناوان  تہٕ  تُہٕندیٚن  لڑکن  ٲسۍ  کھش  کران  تہٕ  تُہٕنزن  خاتونن  ٲسۍ  زندٕہ  تراوان،تہٕ  اَتھ  منٛز  ٲس  تُہٕندِس  ربّ  سٕندِ  طرفہٕ  بٔڑبارٕ  آزمٲیش۔

Transliteration:
  Wai<u>th</u> q<u>a</u>la moos<u>a</u> liqawmihi o<u>th</u>kuroo niAAmata All<u>a</u>hi AAalaykum i<u>th</u> anj<u>a</u>kum min <u>a</u>li firAAawna yasoomoonakum sooa alAAa<u>tha</u>bi wayu<u>th</u>abbi<u>h</u>oona abn<u>a</u>akum wayasta<u>h</u>yoona nis<u>a</u>akum wafee <u>tha</u>likum bal<u>a</u>on min rabbikum AAa<i><u>th</u></i>eem<b>un</b>


Athar:
  تہٕ  یاد  تھٲوِو  تُہٕندۍ  ربّن  ٲسۍ  خبردار  کٔرِمٕتۍ  زِ،  اگر  شُکر  گُزار  بٔنِو،  تیٚلہِ  کرو  بہٕ  تۅہیہِ  بیٚیہِ  زیادہ  عطا،  تہٕ  اگر  کُفرانِ  نعمت  ﴿نا  شکری﴾  کٔرِو،  تیٚلہِ  چُھ  میون  سزا  سٮ۪ٹھاہ  سخت۔

Mirwaiz:
  بیٚیہِ  کٔرِو  یاد،  اے  بنی  اسرایلو  ییٚلہِ  اعلان  کوٚر  تُہٕندۍ  پروردِگارن  اگر  توٚہۍ  شکُر  گز  ٲری  کٔرِو،  تیٚلہِ  ہُرراوَو  بہٕ  نعمت،  ہرگاہ  کُفرانِ  نعمت  کٔرِوتیٚلہِ  چُھ  میون  عذاب  سٮ۪ٹھاہ  سخت،  سُہ  عذاب  گوٚو  نعمت  اتھہٕ  ہیٚنۍ۔

Tahir:
  تہٕ  (یاد  کٔرِو)  ییٚلہِ  تُہٕندۍ  ربّن  (تۅہۍ)  خبردار  کٔرۍ  (نو)  زِ  ہرگاہ  تۆہۍ  شکر  کٔرِو  تیٚلہِ  کرٕ  بہٕ  تۅہیہِ  پیٚٹھ  (نعمتن  منٛز)  ضرور  ہُریر  تہٕ  ہرگاہ  تۆہۍ  ناشکری  کٔرِو  تیٚلہِ  چُھ  میون  عذاب  پٔزۍپٲٹھۍ  سخت۔

Transliteration:
  Wai<u>th</u> taa<u>thth</u>ana rabbukum lain shakartum laazeedannakum walain kafartum inna AAa<u>tha</u>bee lashadeed<b>un</b>


Athar:
  تہٕ  موسیٰ  علیہ  السلامن  ووٚن  زِ  اگر  توٚہۍ  کُفر  کٔرِو،  تہٕ  زمینس  پٮ۪ٹھ  تمام  روزن  وٲلۍ  تہِ  سپدن  کٲفر،  اللہ  تعالیٰ  چُھ  بے  نیاز  تہٕ  پننِس  ذاتس  منٛز  چُھ  پانہٕ  محمود۔

Mirwaiz:
  بیٚیہِ  فرموو  موسیٰ  علیہ  السلامن  پننِس  قومس  ہرگاہ  توٚہۍ  کُفر  کٔرِو  یا  کُفرانِ  نعمت  کٔرِو  توٚہۍ  تہٕ  بیٚیہِ  یِم  سٲرِی  زمینس  منٛز  چھ  جِنو  تہٕ  انسانو  أندرٕ  کانہہ  پراواہ  چُھنہٕ  تمیُک،  کیازِ  اللہ  تعالیٰ  چُھ  بالکل  بے  نِیاز  تمام  مخلوقن  نِشہِ۔  سُہ  چُھ  سزا  وارِ  حمدو  ثنا  حمُد  دٔپِتنس  کانہہ  یا  متہٕ  دٔپِتنس۔

Tahir:
  تہٕ  موسیٰ  ہن  (علیہ  السلام)  وۆن،  اگر  تۆہۍ  تہٕ  تِم  سٲری  لُکھ  یِم  زمینس  منٛز  چِھ  کفرلاگن  کرُن  تیٚلہِ  چُھ  بے  شک  اللہ  تعالیٰ  (تِمَو  سارِوٕے  نِشہِ)  پٔزۍپٲٹھۍ  بے  نیاز  حمدوثناہس  لایق۔  

Transliteration:
  Waq<u>a</u>la moos<u>a</u> in takfuroo antum waman fee alar<u>d</u>i jameeAAan fainna All<u>a</u>ha laghaniyyun <u>h</u>ameed<b>un</b>


Athar:
  کیا  تۅہیہِ  نِشہِ  وٲتۍ  نا  تِمن  قومن  ہٕندۍ  حالات،  یِم  تۅہیہِ  برونٛہہ  چِھ  گُزریمٕتۍ۔؟  ﴿حضرت  موسیٰ  علیہ  السلامن  ہُند  تقریر  سپُد  پٮ۪ٹھہٕ  کَنہِ  ختم،  وۅنۍ  چُھ  براہِ  راست  مکہٕ  کیٚن  کُفارن  خطاب  شروع  سپدان۔﴾  قومِ  نوح،  عاد،  ثمود،  تہٕ  تِمن  پتہٕ  یِنہٕ  وٲلۍ  واریاہ  قوم،  یُہُند  تعداد  اللہ  تعالیٰ سٕے  معلوم  چُھ؟  تِہندۍ  رسول  ییٚلہِ  تِمن  نِشہِ  صاف  صاف  کتھہٕ  تہٕ  ٹاکارٕ  نشٲنیہِ  ہیٚتھ  آے،  تِمو  ہیٚتۍ  پننیٚن  اَتھن  ٲسن  منٛز  ژٔپۍ۔  ﴿یہِ  چِھ  تِیتُھے  اندازِ  بیان  یِتھہٕ  پٲٹھۍ  أسۍ  کٲشرۍ  پٲٹھۍ  چِھ  وَنان  کنن  تھوٚپ  دِیُن  یا  دندن  تل  اوٚنگٕج  ژٕھنٕنۍ۔﴾  تہٕ  ووٚنُکھ  زِ،  یُس  پیغام  ہیٚتھ  توٚہۍ  سوزنہٕ  چِھو  آمٕتۍ،  أسۍ  چِھنہٕ  سُہ  مانان،  تہٕ  ییٚمہِ  چیزٕچ  توٚہۍ  اسہِ  دعوت  چِھو  دِوان،  تمہِ  طرفہٕ  چِھ  أسۍ  تَتھ  سخت  شکس  منٛز  ہیٚنہٕ  آمٕتۍ  یُس  دُل  مُلِس  منٛز  چُھ  ترٛاوان۔

Mirwaiz:
  اے  کٲفِرو  کیاہ  تۅہیہِ  چھَنا  وٲژمٕژ  خبر  تِمن  لوٗکن  ہٕنٛز  یِم  تۅہیہِ  برونٹھ  ٲسۍ،  مثلاً  نوح  علیہ  السلام  سٕندِ  قومٕچ،  یا  قومِ  عاد،  ہُود  علیہ  السلام  سٕندِ  قومٕچ  یا  قومِ  ثمود،  صالح  علیہ  السلام  سٕندِ  قومٕچ  خبر۔  بیٚیہِ  تِمن  لوٗکن  ہٕنٛز  یِم  تِمن  پتہٕ  آے،  تِم  ٲسۍ  بے  شُمار  تیتۍ  زِ  تِہٕنز  گرنٛد  زانہِ  نہٕ  بہ  تفصیل  کانہہ  تہِ  خدایس  ورٲے،  تِمن  نِشہِ  وٲتۍ  پیغمبر  تِہٕنزٕ  ننہِ  دلیلہٕ  ہیٚتھ،  خداے  سٕنزٕ  کتابہٕ  ہیٚتھ،  پس  واتناوِ  تِمو  اَتھہٕ  پنٕنۍ  تِہِندین  ٲسن  اندر  یعنی  تِم  کرنٲوِکھ  ژھوپہٕ۔  وننہٕ  دیُت  ہکھ  نہٕ  کینہہ،  دپنہِ  لٔگۍ  أسۍ  چھِ  انکار  کران  تتھ  سٲرِسےٕ  یہِ  ہیٚتھ  توٚہۍ  سوزنہٕ  آمٕتۍ  چھِو  یعنی  توحید  وایمان،  بیٚیہِ  چُھ  اسہِ  شک  تمہِ  دینُک  یتھ  کُن  اسہِ  توٚہۍ  ناد  دِوان  چھِو  یُس  شک  تردُد  پٲدٕ  کرٕوُن  چُھ۔

Tahir:
  کیاتۅہیہِ  وٲژٕو  نا  تِمن  لُکن  ہٕنز  خبریِم  تۅہیہِ  برونٛہہ  چِھ  گُزریمٕتۍ،  (تِم)  ٲسۍ  قومِ  نوح  تہٕ  عاد  تہٕ  ثمود  (کہ  قومٕکۍ  لُکھ)  تہٕ  (کینہہ)  لُکھ  یِم  تِمن  پتہٕ  آے،تِمن  زانہِ  نہٕ  اللہ  تعالیٰ  ہس  وَرٲے  کٕہٕنۍتہِ  (تِکیازِ  تِم  چِھ  دنیا  منٛزٕ  بالکل  نیست  ونابود  گٔمٕتۍ)،  تِمن  نِشہِ  ٲسۍ  تِہِندۍ  رسول  ٹاکارٕہ  نشٲنیہِ  ہیٚتھ  آمٕتۍ  پتہٕ  ترٲوۍ  تِمَو  (ہزٕل  تہٕ  عناد  رٔنگۍ)  پنٕنۍ  اَتھہٕ  پننیٚن  چانٛٹیٚن  منٛز  تہٕ  (سیٚٹھاہ  جسارت  سان)  لٔگۍ  وَننہِ،  اَسہِ  کۆرتَتھ  (دینس)  انکار  یُس  ہیتھ  تۆہۍ  سوزنہٕ  چِھو  آمٕتۍ  تہٕ  پٔزۍپٲٹھۍ  چِھ  أسۍ  تتھ  چیزس  متعلق  اضطراب  پٲدٕ  کرن  وٲلِس  شکس  منٛزیَتھ  کُن  تۆہۍاَسہِ  دعوت  چِھو  دِوان۔

Transliteration:
  Alam yatikum nabao alla<u>th</u>eena min qablikum qawmi noo<u>h</u>in waAA<u>a</u>din wathamooda wa<b>a</b>lla<u>th</u>eena min baAAdihim l<u>a</u> yaAAlamuhum ill<u>a</u> All<u>a</u>hu j<u>a</u>athum rusuluhum bi<b>a</b>lbayyin<u>a</u>ti faraddoo aydiyahum fee afw<u>a</u>hihim waq<u>a</u>loo inn<u>a</u> kafarn<u>a</u> bim<u>a</u> orsiltum bihi wainn<u>a</u> lafee shakkin mimm<u>a</u> tadAAoonan<u>a</u> ilayhi mureeb<b>un</b>


Athar:
  تِہندیٚو  رسولَو  ووٚن،  کیا  اللہ  تعالیٰ  سٕندِس  بارس  منٛز  چھا  شک،  یُس  آسمانن  تہٕ  زمینُک  خٲلق  چُھ؟  سُہ  چُھو  تۅہیہِ  بُلاوان  تاکہِ  تُہٕندۍ  قصور  کرِ  معاف،  تہٕ  تۅہیہِ  دِیو  أکِس  مقرر  وقتس  تام  مہلت۔  تِمو  دِیُت  جواب،  توٚہۍ  چِھو  نہٕ  کِہِینۍ  مگر  چِھو  تِتھی  انسان  یِتھۍ  اسۍ  چھِ۔  توہۍ  چِھو  اَسہِ  تِمن  ۂستِیَن  ہٕنز  بندگی  نِشہِ  رُکاوٕنۍ  یژھان،  یِہٕنز  بندگی  مٲلِس  بُڈِبب  سٕندِ  وقتہٕ  پٮ۪ٹھہٕ  پکان  چھےٚ  روٗزمٕژ،  اچھا،  أنِو  کانٛہہ  ٹاکارٕ  سَند۔

Mirwaiz:
  تِہٕندیو  پیغمبرو  ووٚن  تِمن،  کیاہ  معبودِ  برحقس  منٛز  تہِ  چھا  شکھٕے،  تہِ  بنہِ  نہٕ  ہرگز  تِکیازِ  تُہٕندِ  توحید  چہِ  دلیلہٕ  چھےٚ  ظٲہر  تہٕ  ننہِ،  پس  یُس  پٲدٕ  کرٕ  وُن  چُھ  آسمانن  تہٕ  زمینن  ہُند،  سُے  چُھ  تۅہیہِ  ناد  دِوان  ایمانس  کُن  تہٕ  اسلامس  کُن  یُتھ  تۅہیہِ  برونٹھمین  گُنہن  مغفرت  کرِ،  بیٚیہِ  یُتھ  مہلت  دِیہِ  تۅہیہِ  عُمرِ  ہٕندِس  أکِس  مُقرر  کرنہٕ  آمتِس  وقتس  تانۍ،  تِم  لٔگۍ  دپنہِ  توٚہۍ  چھِو  نہٕ  مگر  اَسِی  ہِوۍ  انسان۔  تۅہیہِ  اندر  کیاہ  زیادتی  چھےٚ  ییٚمہِ  سٍتۍ  أسۍ  تُہُند  ونُن  مانو،  بظٲہر  چھِو  توٚہۍ  یژھان  اسہِ  پتھ  رٹُن  تِمن  معبودن  ہٕندِ  عبادت  نِشہِ  یِمن  ہٕنٛز  عبادت  سٲنۍ  مٲلۍ  بٕڈۍ  بب  کران  ٲسۍ۔  ہرگاہ  فی  الحقیقت  توٚہۍ  پوٚز  ونان  چِھو،  تیٚلہِ  أنِو  اسہِ  نِشہِ  کانہہ  نٔنۍ  دلیلاہ۔

Tahir:
  تِہٕندیو  پیغمبرووۆن،  کیا  اللہ  تعالیٰ  سٕندِس  بارس  منٛزچھا  شک  یُس  آسمانن  ہُندتہٕ  زمینُک  پٲدٕ  کرن  وول  چُھ،  (یُس)  تۅہیہِ  ناد  چُھ  دِوان  زِ  تُہٕندۍ  گناہ  کرِ  تُہنٛد  خٲطرٕ  معاف  تہٕ  (تُہٕنزو  نافرمانیو  باوجود)  چُھو  تۅہیہِ  أکِس  مقرر  میعادس  تام  مہلت  دِتھ  تھاوان۔  تِمَو  (کافرو)  وۆن،  ژٕ  چُھکھ  بس  اَسی  ہیوٗ  بشر،  ژٕ  چُھکھٕ  یہِ  یژھان  زِ  اَسہِ  کرکھ  تِمَو  (پۅتلیو)  نِشہِ  ٹھاکھ  یہٕنز  پوٗزا  سٲنۍ  مٲلۍ  بُڈِ  بب  کران  ٲسۍ،  لہٰذا  اَن  ژٕ  اَسہِ  نِشہِ  کانٛہہ  ٹاکارٕہ  دلیل۔

Transliteration:
  Q<u>a</u>lat rusuluhum afee All<u>a</u>hi shakkun f<u>at</u>iri a<b>l</b>ssam<u>a</u>w<u>a</u>ti wa<b>a</b>lar<u>d</u>i yadAAookum liyaghfira lakum min <u>th</u>unoobikum wayuakhkhirakum il<u>a</u> ajalin musamman q<u>a</u>loo in antum ill<u>a</u> basharun mithlun<u>a</u> tureedoona an ta<u>s</u>uddoon<u>a</u> AAamm<u>a</u> k<u>a</u>na yaAAbudu <u>a</u>b<u>a</u>on<u>a</u> fatoon<u>a</u> bisul<u>ta</u>nin mubeen<b>in</b>


Athar:
  تِہندیٚو  رسولو  ووٚن  تِمن،  پٔزِپٲٹھۍ  چِھنہٕ  أسۍ  کِہِنۍ  مگر  چِھ  توٚہی  ہِوی  انسان۔  البتہ  پننیٚو  بندو  منٛزٕ  یَس  اللہ  تعالیٰ  یژھان  چُھ،  تَس  چُھ  نوازان،  تہٕ  یہِ  چُھنہٕ  سٲنِس  اختیارس  منٛز  زِ  تۅہیہِ  خٲطرٕ  اَنو  کانٛہہ  سَند،  سَند  ہیکہِ  اللہ  تعالیٰ  سٕندِی  اِذنہٕ  سٍتۍ  یِتھ،  تہٕ  اللہ  تعالیٰ  سٕے  پٮ۪ٹھ  پزِ  اہلِ  ایمانن  بھروسہٕ  کرُن۔

Mirwaiz:
  تِمو  پننیو  پیغمبرو  ووٚن  ہکھ  بے  شک  أسۍ  چھِنہٕ  توٚہی  ہِوۍ  انسان،  مگر  اللہ  تعالیٰ  چُھ  پنُن  فضل  تہٕ  مہربٲنی  کران  پننیو  بندو  أندرٕ  یس  پٮ۪ٹھ  یژھان  چُھ،  سٲنِس  اختیارس  منٛز  چھَنہٕ  یہِ  کتھ  کہِ  أسۍ  کیاہ  اَنو  تۅہیہِ  نِشہِ  پانے  کانہہ  دلیلاہ  نٔنۍ  خداے  سٕندِ  حُکمہٕ  ورٲے،  باایمانن  پزِ  خداے  سٕے  پٮ۪ٹھ  توکل  کرُن۔

Tahir:
  تِہِندیو  رسولو  وۆن  تِمن  اگر  چہ  أسۍ  (بشریت  رٔنگۍ)  تُہٕندۍ  پٲٹھۍ  انسانٕے  چِھ  البتہ  (یہِ  فرق  تہِ  تھٲوِو  درنظر  زِ)  اللہ  تعالیٰ  یس  پیٚٹھ  پننیو  بندو  منٛزٕ  یژھان  چُھ  تس  چُھ  احسان  کران  (پتہٕ  کِیُتھ  ہِشر)  تہٕ  (روٗزوۅنۍ  ٹاکارٕہ  دلیلہِ  ہٕنزکتھ)  یہِ  چھَنہٕ  سٲنۍ  کٲم  زِ  أسۍ  اَنَو  اللہ  تعالیٰ  سٕندِ  حکمہٕ  وَرٲے  تۅہیہِ  نِش  کانٛہہ  دلیل،تہٕ  اللہ  تعالیٰ  سٕے  پیٚٹھ  پَزِ  مومنن  بھروسہٕ  کرُن۔

Transliteration:
  Q<u>a</u>lat lahum rusuluhum in na<u>h</u>nu ill<u>a</u> basharun mithlukum wal<u>a</u>kinna All<u>a</u>ha yamunnu AAal<u>a</u> man yash<u>a</u>o min AAib<u>a</u>dihi wam<u>a</u> k<u>a</u>na lan<u>a</u> an natiyakum bisul<u>ta</u>nin ill<u>a</u> bii<u>th</u>ni All<u>a</u>hi waAAal<u>a</u> All<u>a</u>hi falyatawakkali almuminoon<b>a</b>


Athar:
  تہٕ  أسۍ  کیازِ  کرَو  نہٕ  خُدایس  پٮ۪ٹھ  بھروسہٕ،  ییٚلہِ  زن  سانیٚن  زندگی  ہٕنزن  وَتن  منٛز  تٔمۍ  اَسہِ  رہنمٲئی  چھےٚ  کٔرمٕژ؟  یِم  تکلیف  توٚہۍ  لُکھ  اسہِ  دِوان  چِھو  تِمن  پٮ۪ٹھ  کرو  أسۍ  صبر،  تہٕ  بھروسہٕ  کرن  والیٚن  ہُند  بھروسہٕ  گژِھہ  اللہ  تعالیٰ  سٕے  پٮ۪ٹھ  آسُن۔

Mirwaiz:
  اسہِ  کُس  چیز  ہیٚکہِ  پتھ  رٔٹِتھ  خدایس  پٮ۪ٹھ  توکل  کرنہٕ  نِشہِ،  حالانکہِ  اسہِ  ہاوِ  تمِی  سارے  رٕژٕ  وتہٕ  یِمن  منٛز  دںیا  وٲخرتُک  نفع  چُھ۔  ہرگاہ  تۅہیہِ  سون  ونُن  ناپسند  یِتھ  اسہِ  توٚہۍ  تکلیفٕے  دِیو  کانہہ  غم  چُھنہٕ،  أسۍ  کرو  ضرور  صبٕر  تُہٕندین  سارنٕے  تکلیفن  پٮ۪ٹھ،  توکل  کرن  والین  پزِ  خداے  سٕے  پٮ۪ٹھ  توکل  کرُن۔

Tahir:
  تہٕ  اَسہِ  کیا  چُھ  زِ  أسۍ  کرَو  نہٕ  اللہ  تعالیٰ  ہس  پیٚٹھ  بھروسہٕ  ییٚلہِ  زن  تٔمی  اَسہِ  (ہدایت  تہٕ  کامیٲبی  ہٕنزٕ)  وَتہٕ  چھے٘  ہاوِمَژٕ،  تہٕ  أسۍ  کرو  ضرور  تُہٕندۍ  تکلیف  واتناونس  پیٚٹھ  صبر  تہٕ  یِم  توکل  کرن  وٲلۍ  چِھ  تِمن  پَزِ  اللہ  تعالیٰ  سٕے  پیٚٹھ  توکل  کرُن۔

Transliteration:
  Wam<u>a</u> lan<u>a</u> all<u>a</u> natawakkala AAal<u>a</u> All<u>a</u>hi waqad had<u>a</u>n<u>a</u> subulan<u>a</u> walana<u>s</u>biranna AAal<u>a</u> m<u>a</u> <u>ath</u>aytumoon<u>a</u> waAAal<u>a</u> All<u>a</u>hi falyatawakkali almutawakkiloon<b>a</b>


