# translations

Athar:
  ٲخر  کار  ووٚن  انکار  کرن  والیو  پننیٚن  رسولن  زِ،  یا  آسیو  تۅہیہِ  سٲنِس  ملّتس  منٛز  واپس  یُن،  نتہٕ  کڑو  أسۍ  توٚہۍ  پننہِ  ملکہٕ  منٛز۔  ﴿اَمِیُک  مطلب  چُھنہٕ  یہِ  زِ  انبیاء  علیھمُ  السلام  ٲسۍ  نبوّت  کِس  منصبس  پٮ۪ٹھ  سرفراز  سپدنہٕ  برونٛہہ  پننیٚن  گُمراہ  قومن  ہٕندِس  مِلّتس  منٛز  شٲمل  آسان  بلکہ  چھُ  اَمِیُک  معنی  یہِ  زِ  نبوت  برونٛہہ  ٲسۍ  چونکہ  تِم  اکہِ  قسمٕچ  خاموش  زندگی  بسر  کران،  کُنہِ  دینُک  تبلیغ  تہٕ  کُنہِ  رائجُ  الوقت  دینُک  تردید  ٲسۍ  نہٕ  کران۔  اَمہِ  موجوب  اوس  تِہُنٛد  قوم  یہِ  سمجھان  زِ  تِم  چھِ  سٲنِس  ملتس  منٛز۔  تہٕ  نبوتٕچ  کٲم  شروع  کرنہٕ  پتہٕ  اوس  تِمن  پٮ۪ٹھ  یہِ  الزام  یِوان  لگاونہٕ  زِ  تِم  چھِ  آبٲئی  ملت  منٛزٕ  درامٕتۍ،  حالانکہ  تِم  ٲسۍ  نہٕ  نبوت  برونٛہہ  مشرکن  ہٕندِس  ملتس  منٛز  شٲمل  آسان  سپٕدۍمٕتۍ  زِ  تَمہِ  منٛز  نیرنُک  الزام  ہیکہِ  ہے  تِمن  پٮ۪ٹھ  لٔگِتھ﴾  تمہِ  پتہٕ  سوٗز  تِہندۍ  ربّن  تِمن  پٮ۪ٹھ  وحی  زِ،  أسۍ  کروکھ  یِم  ظٲلِم  ہلاک۔

Mirwaiz:
  بیٚیہِ  دوٚپ  کٲفرو  پننین  پیغمبرن  أسۍ  کڈَو  توٚہۍ  ضرور  پننیو  شہرو  منٛزٕ  نتہٕ  پھیرِو  واپس  سٲنِس  دینس  کُن،  پس  سوز  اللہ  تعالیٰ  ہن  وحی  تِمن  پیغمبرن  کُن  کہِ  پرواہ  مہ  بٔرِو  کینہہ،  بہٕ  چُھس  قسم  ہٲوِتھ  فرماوان  کہِ  بہٕ  گالکھ  یِم  ظٲلِم۔

Tahir:
  تہٕ  کٲفر  لُکو  لوگ  پننیٚن  پیغمبرن  وَنُن،  أسۍ  کڑۂو  تۆہۍ  پۯتھ  صورتس  منٛز  پننہِ  ملکہٕ  منٛزٕ  نَتہٕ  آسیٚو  تۅہیہِ  ضرور  سٲنِس  مذہبس  منٛز  واپس  یُن،پتہٕ  سوٗز  تِہِندۍ  ربّن  تِمن  کُن  وحی  زِ  أسۍ  کروکھ  ظٲلم  ضرور  ہلاک۔

Transliteration:
  Waq<u>a</u>la alla<u>th</u>eena kafaroo lirusulihim lanukhrijannakum min ar<u>d</u>in<u>a</u> aw lataAAoodunna fee millatin<u>a</u> faaw<u>ha</u> ilayhim rabbuhum lanuhlikanna a<b>l</b><i><u>thth</u></i><u>a</u>limeen<b>a</b>


Athar:
  تہٕ  تِمن  پتہٕ  کرَو  توٚہۍ  زمینس  منٛز  آباد،  یہِ  چُھ  انعام  تٔمۍ  سُند  یُس  میٲنِس  دربارس  منٛز  جواب  دہی  ہُند  خوف  آسہِ  تھاوان،  تہٕ  میٲنِس  وعیدس  ﴿اعلانِ  عذابس﴾  آسہِ  کھۅژان۔

Mirwaiz:
  تِہٕندِ  گالنہٕ  پتہٕ  بساوو  تُہِی  تِہٕندین  شہرن  اندر،  یہِ  مہر  بٲنی  چھےٚ  تِمن  لوٗکن  ہٕندِ  خٲطرٕ  یِم  کھو  ژن  مےٚ  برونٹھ  کنہِ  جواب  دِہی  خٲطرٕ  وۅدٕنۍ  روزنس،  بیٚیہِ  کھوژِ  میانہِ  عذاب  کِس  وعیدس۔

Tahir:
  تہٕ  تِہِندِ  پتہٕ  کَرۂوأسۍ  ضرور  تۆہۍ  (أتھۍ)  ملکس  منٛز  آباد۔  یہِ  (وعدٕہ)  چُھ  پۯتھ  تِتھِس  شخصس  خٲطرٕ  یُس  میٲنِس  دربارس  منٛز  کھڑاسپدنس  کھوٗژبیٚیہِ  کھوٗ  ژمیٲنِس  (عذاب  کِس)  وعدس۔

Transliteration:
  Walanuskinannakumu alar<u>d</u>a min baAAdihim <u>tha</u>lika liman kh<u>a</u>fa maq<u>a</u>mee wakh<u>a</u>fa waAAeed<b>i</b>


Transliteration: Wa<b>i</b>stafta<u>h</u>oo wakh<u>a</u>ba kullu jabb<u>a</u>rin AAaneed<b>in</b>
Athar:
  تِمو  اوس  فٲصلہٕ  یوٚژھمُت  ﴿پتہٕ  سپُد  تِہُند  فٲصلہٕ  یِتھہٕ  پٲٹھۍ﴾  تہٕ  پرٛتھ  کانٛہہ  حقُک  بُتھۍ  پِھیُر  تہٕ  ضدّی  دشمن  سپُد  ناکام۔

Mirwaiz:
  توپتہٕ  مٔنج  فتح  پیغمبرو۔  اللہ  تعالیٰ  ہن  کٔر  تِمن  فتح  عطا۔  توپتہٕ  گو  تِہُند  پرتھ  کانہہ  سرکش  دُشمن  ناامید  تہٕ  خوار۔

Tahir:
  تہٕ  (ٲخرکار)  مٔنٛجۍ  رسولَو  (اللہ  تعالیٰ  ہس)  فتح  تہٕ  پۯتھ  بُتھۍ  پھِیُر  ضدکرن  وول  سپُد  نامراد۔


Tahir: اَتھ (بربٲدی) پتہٕ کنہِ چُھ (پتہٕ) جہنم تہٕ تس یِیہِ پاکھُک آب چاونہٕ۔
Transliteration: Min war<u>a</u>ihi jahannamu wayusq<u>a</u> min m<u>a</u>in <u>s</u>adeed<b>in</b>
Athar:
  پتہٕ  چُھ  اَمہِ  پتہٕ  برونٛہہ  کُن  تس  خٲطرٕ  جہنم،  تتہِ  یِیہِ  تس  پُھٹہٕ  رِتھ  ہیوٗ  آب  چیٚنہٕ  خٲطرٕ  دِنہٕ۔

Mirwaiz:
  تس  جبارِ  عنیدہ  سٕندِ  خٲطرٕ  چُھ  دنیٲوِی  عذاب  علاوٕہ  بروںٹھ  نارِ  جہنم  یتھ  منٛز  تِم  واتن،  بیٚیہِ  یِیہِ  چاونہٕ  سُہ  تتھ  جہنمس  منٛز  سُہ  آب  یتھ  سٍتۍ  جہنمین  ہُند  پٲل  تہٕ  پاک  آسہِ۔


Athar:
  یتھ  سُہ  زبردستی  ہَٹہِ  بۅن  والنٕچ  کوٗشش  کرِ  تہٕ  مُشکلنٕے  ہیٚکہِ  وٲلِتھ۔  پرٛتھ  طرفہٕ  روزِ  موت  تس  پٮ۪ٹھ  چھٲوِتھ،  مگر  سُہ  ہیٚکہِ  نہٕ  مٔرِتھ،  تہٕ  برونٛہہ  کُن  روزِ  اکھ  سخت  عذاب  تٔمۍ  سٕندِس  زُوَس  پٮ۪ٹھ  لاگُو۔

Mirwaiz:
  دامہٕ  دامہٕ  آسہِ  سُہ  چیٚوان  سخت  ٹیٚوٹھ  آسنہٕ  مۅکھہٕ۔  سُہ  آسہِ  نہٕ  تتھ  نیٚنگلِتھٕے  ہیٚکان  پھکہٕ  لد  تہٕ  بد  مزٕہ  آسنہٕ  مۅکھہٕ،  بیٚیہِ  آسہِ  تس  موتٕچ  سختی  محسوس  سپدان  بدنہٕ  منٛزٕ  پرتھ  جایہِ۔  والہٕ  گۅڈَو منٛزٕ  تانۍ،  مگر  مران  آسہِ  نہٕ،  تمہِ  پتہٕ  آسیٚس  امہِ  کھوتہٕ  سخت  عذاب۔

Tahir:
  یَتھ  سُہ  مُشکلی  سان  اَکھ  اَکھ  دام  ہیٚکہِ  چیٚتھ  تہٕ  تَتھ  ہیٚکہِ  نہٕ  ہَٹہِ  بۅن  وٲلِتھ،  تہٕ  موت  وَلہِ  تس  پۯتھ  طرفہٕ  نال  تہٕ  سُہ  ہیٚکہِ  نہٕ  مٔرِتھ  (تہِ)،  تہٕ  (پتہٕ)  آسہِ  اَمہِ  پتہٕ  (بیٚیہِ  اَکھ)  سیٚٹھہٕے  سخت  عذاب۔

Transliteration:
  YatajarraAAuhu wal<u>a</u> yak<u>a</u>du yuseeghuhu wayateehi almawtu min kulli mak<u>a</u>nin wam<u>a</u> huwa bimayyitin wamin war<u>a</u>ihi AAa<u>tha</u>bun ghalee<i><u>th</u></i><b>un</b>


Athar:
  یِمو  لُکو  پننِس  ربّس  سٍتۍ  کُفر  چُھ  کوٚرمُت  تِہنزن  عملن  ہٕنز  مِثال  چھےٚ  تتھ  سوٗرس  ہِش،  یُس  اکہِ  طوٗفٲنی  دۅہ  چہِ  آندھی  آسہِ  ﴿ہوا  ہس﴾  منٛز  وُڈوومُت  ﴿یعنی  تِہٕنزٕ  عملہٕ  گژھن  ضائع﴾۔  تِمن  میلہِ  نہٕ  پننہِ  کرِمتیُک  رَژھ  تہِ  پھل۔  یٔہے  چھےٚ  انتہٲئی  ؤسۍ  پایچ  گمرٲہی۔

Mirwaiz:
  مثال  تِمن  لوٗکن  ہٕنٛز  یِمو  انکار  کوٚر  تہٕ  کُفر  کوٚر  پننِس  پروردِگارس،  تِہٕنزٕ  رٕژٕ  عملٕہ  چھےٚ  تتھ  سوٗرٕ  ڈیرس  ہِشہِ  یتھ  واو  چھکراوِ  سخت  واوٕکہِ  دۅہ،  تِم  ہیکہٕ  نٕے  نہٕ  تِمن  محلن  ہُند  کانہہ  فٲیدٕہ  حٲصِل  کٔرِتھ،  دور  دراز  گُمرٲہی  یۅ  سہٕ  رشد  وہدایت  نِشہِ  سٮ۪ٹھاہ  دور  چھےٚ۔

Tahir:
  یِمَو  لُکو  پننِس  ربّس  سٍتۍ  کفر  چُھ  کۆرمُت،تِہٕنز  مثال  چھے٘  یہِ  زِ  تِہِندۍ  اعمال  چِھ  (تَمہِ)  سوٗرٕکۍ  پٲٹھۍ  یَتھ  پیٚٹھ  تیز  طوفان  کہ  دۅہ  تیز  واوٕگِلن  آیہِ،  تِم  ہیٚکن  نہٕ  تِمَو  (اعمالو)  منٛزٕ  یِم  تِمَوکمٲوِمٕتۍ  ٲسۍ  کُنہِ  چیزس  پیٚٹھ  قابو  لٔبِتھ۔  ییی  چُھ  وتہ  نش  سیٹھا  دور  ڈلُن۔

Transliteration:
  Mathalu alla<u>th</u>eena kafaroo birabbihim aAAm<u>a</u>luhum karam<u>a</u>din ishtaddat bihi a<b>l</b>rree<u>h</u>u fee yawmin AA<u>as</u>ifin l<u>a</u> yaqdiroona mimm<u>a</u> kasaboo AAal<u>a</u> shayin <u>tha</u>lika huwa a<b>l</b><u>dd</u>al<u>a</u>lu albaAAeed<b>u</b>


Athar:
  کیا  توٚہۍ  چِھو  نا  وُچھان  زِ  خُداین  چھےٚ  آسمان  و  زمینٕچ  تخلیق  حقس  پٮ۪ٹھ  قٲیِم  کٔرمٕژ؟  ہرگاہ  سُہ  ییژِھہ  تیٚلہِ  نِیو  تۅہیہِ  لُکن،  تہٕ  نٔو  اکھ  خلقت  اَنہِ  تُہنزِ  جایہِ۔

Mirwaiz:
  ژٕ  چُھکھنا  وُچھان  اے  وُچھوٕنہِ  کہِ  پٔزۍ  پٲٹھۍ  اللہ  تعالیٰ  ہن  کٔرۍ  آسمان  تہِ  تہٕ  زمین  تہِ  پٲدٕ۔  پٔزۍ  پٲٹھۍ  ییٚمہِ  سٍتۍ  تِہُند  قادرِ  مُطلق  آسُن  ثٲبِت  سپدان  چُھ،  ہرگاہ  سُہ  یژِھہ  تۅہیہِ  سارِنٕے  کرِ  فنا۔  توپتہٕ  کرِ  پٲدٕ  تۅہیہِ  بدل  بیٚین  مخلوقن۔

Tahir:
  (اے  بوزن  والہِ!)  کیا  ژے٘  وُچُھتھ  نا  زِ  بے  شک  کٔرۍاللہ  تعالیٰ  ہن  آسمان  تہٕ  زمین  حقس  (پیٚٹھ  مبنی  حکمت)  سان  پٲدٕ۔  ہرگاہ  سُہ  یژھِ  (تیٚلہِ)  کریٚو  تۅہیہِ  نیست  و  نابود  تہٕ  (تُہٕنزِ  جایہِ)  اَنہِ  نٔو  مخلوق۔

Transliteration:
  Alam tara anna All<u>a</u>ha khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a bi<b>a</b>l<u>h</u>aqqi in yasha yu<u>th</u>hibkum wayati bikhalqin jadeed<b>in</b>


Athar:
  تہٕ  ییٚلہِ  یِم  لُکھ  یِکہٕ  وٹہٕ  خُدایس  برونٛہہ  کنہِ  بے  نقاب  گژھن،  تمہِ  وقتہٕ  یِم  یِمو  منٛز  دُنیا ہس  منٛز  کمزور  ٲسۍ،  تِم  وَنن  تِمن  لُکن  یِمن  دُنیا ہس  منٛز  پننہِ  بجرُک  تکبّر  اوس،  دُنیا ہس  منٛز  ٲسۍ  أسۍ  تۅہیہِ  تابع،  کیا  توٚہۍ  ہیٚکِوٕہ  وۅنۍ  اللہ  تعالیٰ  سٕندِ  عذاب  نِشہِ  اَسہِ  بچاونہٕ  خٲطرٕ  تہِ  کینٛہہ  کٔرِتھ؟  تِم  دِن  جواب،  اگر  خُداین  اَسہِ  نجاتٕچ  کانٛہہ  وتھ  ہٲومٕژ  آسِہے،  تیٚلہِ  ہاوہَو  أسۍ  تۅہیہِ  ضرور،  وۅنۍ  چھےٚ  ہِشی  کتھا  خواہ  أسۍ  بُتھہِ  بُتھہِ  دِمَو  یا  کرَو  صبر،  بہر  حال  چَھنہٕ  سانہِ  بچنٕچ  کانٛہہ  صورت۔

Mirwaiz:
  بیٚیہِ  نیرن  قیامت  کہ  دۅہ  قبرِ  مںٛزٕ  سٲرِی  مخلوق  خدایس  برونٹھ  کنہِ  جمع  سپدٕنہٕ  خٲطرٕ،  پس  ونن  کمزور  تہٕ  تابع  لوٗکھ  زوراوارن  تہٕ  زِٹھین،  بیشک  أسۍ  ٲسۍ  نا  دنیاہس  اندر  تۅہیہِ  تابع،  پس  ہیٚکِوٕہ  توٚہۍ  خداے  سٕندِ  عذاب  نِشہِ  کانہہ  حِصاہ  اسہِ  نِشہِ  دور  کٔرِتھ،  تِم  زِٹھۍ  دپنکھ  ہر  گہے  اسہِ  رٕژ  وتھ  ہٲومٕژ  آسِہا  اللہ  تعالیٰ  ہن،  ضرور  ہاوٕہو  أسۍ  تہِ  تۅہیہِ  سۅے  وتھ،  برابر  چھُ  وۅنۍ  اَسہِ  جزع  و فزع  کرو  أسۍ،  یا  صبر  کرو  أسۍ،  بہر  حال  چھَنہٕ  اسہِ  مۅکلٕنٕچ  کانہ  صورتھاہ  ییٚمہِ  عذاب  نِشہِ۔

Tahir:
  تہٕ  (محشرکہ  دۅہ)  سپدن  اللہ  تعالیٰ  ہس  برونٛہہ  کنہِ  سٲری  (لۅکٕٹۍ  بٔڑۍ)  حٲضرپتہٕ  وَنن  (پٲروی  کرن  وٲلۍ)  کمزورلُکھ  (طاقتور)  تکبرکرن  والیٚن،  أسۍ  روٗدۍ  (سٲرۍ  سے  وٲنسہِ)  تۅہیہِ  تٲبع  کیا  تیٚلہِ  ہیٚکۍوٕ  تۆہۍ  اَسہِ  اللہ  تعالیٰ  سٕندِ  عذاب  نِشہِ  کُنہِ  حدس  تام  بچٲوِتھ؟  تِم  (امیر)  وَنن  (پانس  پتہٕ  لٔگۍ  مٕتیٚن  غریبن)،  اگراللہ  تعالیٰ  اَسہِ  ہدایت  کرِہے  تیٚلہِ  ہاوہَو  أسۍ  تۅہیہِ  تہِ  ضرور  ہدایتٕچ  وَتھ  (مگرأسۍ  ٲسۍ  پانہٕ  تہِ  گمراہ  تہٕ  تۅہیہِ  تہِ  ٲسۍ  وٕ  گمراہ  کران)۔  اَسہِ  پیٚٹھ  چھے٘  ہِشی  کتھاہ  خواہ  (از)  أسۍ  آہ  و  زٲری  کرو  یا  صبر  کرو  سانہِ  خٲطرٕ  چھَنہٕ  کانٛہہ  ژلنٕچ  وَتھ۔

Transliteration:
  Wabarazoo lill<u>a</u>hi jameeAAan faq<u>a</u>la a<b>l</b><u>dd</u>uAAaf<u>a</u>o lilla<u>th</u>eena istakbaroo inn<u>a</u> kunn<u>a</u> lakum tabaAAan fahal antum mughnoona AAann<u>a</u> min AAa<u>tha</u>bi All<u>a</u>hi min shayin q<u>a</u>loo law had<u>a</u>n<u>a</u> All<u>a</u>hu lahadayn<u>a</u>kum saw<u>a</u>on AAalayn<u>a</u> ajaziAAn<u>a</u> am <u>s</u>abarn<u>a</u> m<u>a</u> lan<u>a</u> min ma<u>h</u>ee<u>s</u><b>in</b>


Athar:
  تہٕ  ییٚلہِ  فٲصلہٕ  کرنہٕ  یِیہِ،  پتہٕ  وَنہِ  شیطان،  حقیقت  چھےٚ  یہِ  زِ  خُداین  یِم  وعدہ  تۅہیہِ  سٍتۍ  کٔرِمٕتۍ  ٲسۍ،  تِم  سٲری  ٲسۍ  پٔزۍ،  تہٕ  مےٚ  ییٖتیاہ  وعدہ  کٔرۍ،  تِمو  منٛز  کوٚرُم  نہٕ  کٕہٕنۍ  تہِ  پوٗرٕ،  کانٛہہ  زور  اوسنہٕ  میون  تۅہیہِ  پٮ۪ٹھ،  مےٚ  کوٚر  نہٕ  امہِ  ورٲے  کِہِنۍ  زِ  پننہِ  وَتہِ  کُن  دِژمَو  تۅہیہِ  دعوت،  تہٕ  تۅہیہِ  ووٚنُو  میٲنِس  دعوتس  پٮ۪ٹھ  لبیک،  وۅنۍ  مَہ  کٔرِو  مےٚ  ملامت،  پننِس  پانسٕے  کٔرِو  ملامت،  ییٚتہِ  نَہ  ہیکو  بہٕ  تۅہیہِ  فریاد  رسی  ﴿اتھہٕ  روٚٹ﴾  کٔرِتھ،  تہٕ  نہ  ہیٚکِو  توٚہۍ  میٲنۍ  فریاد  رسی  کٔرِتھ۔  ییٚمہِ  برونٛہہ  یُس  بہٕ  تۅہیہِ  خُدٲئی  منٛز  شریک  بنوومُت  اوسوٗس،  بہٕ  چُھس  تَمہِ  نِشہِ  بری  ﴿یہِ  کتھ  چھےٚ  ظٲہر  زِ  شیطانس  نہ  چُھ  کانٛہہ  اعتقٲدی  حیثیتہٕ  خُدٲئی  منٛز  شریک  ٹھہراوان،  تہٕ  نہ  چُھ  کانٛہہ  تٔمۍ  سٕنز  پرستش  کران۔  سٲری  چِھ  تس  پٮ۪ٹھ  لعنتٕے  سوزان۔  البتہ  چھےٚ  تٔمۍ  سٕنز  اطاعت  تہٕ  غلٲمی  تہٕ  تٔمۍ  سٕندِ  طریقٕچ  أچھ  ٹُوِتھ  یا  زٲنِتھ  مٲنِتھ  پیروی  یِوان  ضروٗر  کرنہٕ،  تہٕ  یۅہے  چُھ  یتھ  جایہِ  شرکہٕ  کِس  لفظس  سٍتۍ  تعبیر  آمُت  کرنہٕ﴾  یِتھیٚن  ظٲلِمن  خٲطرٕ  چُھ  بے  شک  دگ  تُلوُن  سزا۔

Mirwaiz:
  بیٚیہِ  ونیٚکھ  شیطان  تمہِ  وقتہٕ  ییٚمہِ  وقتہٕ  حکمِ  خدا  جٲری  سپدِ  جنتین  ہٕندِ  خٲطرٕ  جنتس  منٛز  واتنُک،  جہنمین  ہٕندِ  خٲطرٕ  جہنمس  منز  واتنُک۔  توپتہٕ  لگن  سٲری  جہنمی  ابلیسس  ملامت  کرنِہ۔  سُہ  دپیٚکھ،  پٔزۍ  پٲٹھۍ  اللہ  تعالیٰ  ہن  فرمایو  تۅہیہِ  وعدٕہ۔  سُے  پوٚز  وعدٕہ  بیٚیہِ  کٔرِومیٚتہِ  تۅہیہِ  سٍتۍ  وعدٕہ  مگرسُہ  درٛاو  اَپُز  وعدٕہ،  بیٚیہِ  ٲس  نہٕ  مےٚ  نِشہِ  تۅہیہِ  پٮ۪ٹھ  کانہہ  دلیلاہ  تہٕ  حُجتھاہ  یا  طاقتاہ  تہٕ  غلباہ  ییٚمہِ  سٍتۍ  بہٕ  توٚہۍ  مجبور  کرٕ  ہو،  صرِف  سپُد  یُتُے  کہِ  مےٚ  دیُت  تۅہیہِ  کُفرس  کُن  ناد۔  تۅہیہِ  کٔرٕو  تتھ  سونچنہٕ  ورٲے  اِجاہت  تسلیم،  پس  مہ  کٔرِو  توٚہۍ  مےٚ  تمِچ  ملامت  بلکہِ  کٔرِو  ملامت  پننین  پانن،  ووٚنۍ  ہیٚکو  نہٕ  بہٕ  توٚہۍ  عذاب  نِشہِ  مۅکلٲوِتھ  تِکیازِ  تۅہیہِ  کٔرٕو  میٲنِس  وننس  پٮ۪ٹھ  عمل  خداے  سُند  فرمان  مونو  نہٕ۔  نہ  ہیٚکِو  توٚہۍ  مےٚ  عذاب  نِشہِ  مۅکلٲوِتھ،  بہٕ  چُھس  اِنکار  کران  تہٕ  اظہارِ  بیزٲری  کران  تُہٕندِس  مےٚ  شریکِ  خدا  ماننس  پٮ۪ٹھ  أزِکہِ  برونٹھ  دنیاہس  اندر،  یتھ  کتھہِ  اندر  چُھنہٕ  کانہہ  شک  کہِ  مُشرکن  ہٕندِ  خٲطرٕ  چُھ  کڈُر  عذاب۔

Tahir:
  تہٕ  شیطان  وَنہِ  ییٚلہِ  فٲصلہٕ  سپدِ  زِ  بے  شک  اوس  اللہ  تعالیٰ  ہن  تۅہیہِ  سٍتۍ  پۆز  وعدٕہ  کۆرمُت  تہٕ  مے٘  (تہِ)  اوس  تۅہیہِ  سٍتۍ  وعدٕہ  کۆرمُت،  لہٰذا  چھے٘  مے٘  تۅہیہِ  سٍتۍ  وعدٕہ  خلٲفی  کٔرمٕژ،  تہٕ  مے٘  اوس  نہٕ  (دنیاہس  منٛز)  تۅہیہِ  پیٚٹھ  کُنہِ  قٔسمک  زوراَمہِ  وَرٲے  زِ  مے٘  دِیُتمَو  تۅہیہِ  (بٲطلس  کُن)  ناد  پتہٕ  کٔرٕو  تۅہیہِ  (پننہِ  فٲیدٕہ  خٲطرٕ)  میٲنۍ  دعوت  قبول،  وۅنۍ  مَہ  کٔرِو  تۆہۍمے٘  ملامت  بلکہ  کٔرِو  (پٲنۍ)  پانس  ملامت۔  نَہ  ہیٚکہٕ  بہٕ  (اَز)  تُہٕنز  فریاد  رٔسی  کٔرِتھ  (یعنی  عذاب  نِشہِ  تۆہۍ  مۅکلٲوِتھ)  تہٕ  نَہ  ہیٚکِو  تۆہۍ  میٲنۍ  فریاد  رٔسی  کٔرِتھ  (یعنی  مے٘  عذاب  نِشہِ  مۅکلٲوِتھ)۔  یمہِ  برونٛہہ  یُس  تۆہۍ  مے٘  (اللہ  تعالیٰ  سُنٛد)  شریک  ٲسۍوٕ  ٹٔھہراوان  بے  شک  چُھس  بہٕ  (از)  تَمہِ  نِشہِ  انکار  کران۔  پٔزۍپٲٹھۍ  چُھ  ظٲلمن  خٲطرٕ  دگ  تُلوُن  عذاب۔

Transliteration:
  Waq<u>a</u>la a<b>l</b>shshay<u>ta</u>nu lamm<u>a</u> qu<u>d</u>iya alamru inna All<u>a</u>ha waAAadakum waAAda al<u>h</u>aqqi wawaAAadtukum faakhlaftukum wam<u>a</u> k<u>a</u>na liya AAalaykum min sul<u>ta</u>nin ill<u>a</u> an daAAawtukum fa<b>i</b>stajabtum lee fal<u>a</u> taloomoonee waloomoo anfusakum m<u>a</u> an<u>a</u> bimu<u>s</u>rikhikum wam<u>a</u> antum bimu<u>s</u>rikhiyya innee kafartu bim<u>a</u> ashraktumooni min qablu inna a<b>l</b><i><u>thth</u></i><u>a</u>limeena lahum AAa<u>tha</u>bun aleem<b>un</b>


Athar:
  اتھ  برعکس  یِمو  لُکو  دُنیا ہس  منٛز  ایمان  چُھ  اوٚنمُت،  تہٕ  یِمو  نیک  عملہٕ  چھےٚ  کرِمَژٕ،  تِم  یِن  تِتھیٚن  باغن  منٛز  دٲخل  کرنہٕ  یِمن  بٔنۍ  کِنۍ  کۅلہٕ  آسن  پکان۔  پننِس  ربّ  سٕندِ  اِذنہٕ  سٍتۍ  روزن  تِم  تتہِ  ہمیشہِ،  تہٕ  تتہِ  سپدِ  تِہُند  استقبال  سلامتی  ہٕندِ  مبارک  باد  سٍتۍ۔

Mirwaiz:
  بیٚیہِ  یِن  واتناونہٕ  تِم  لوٗکھ  یِمو  ایمان  اوٚن  بیٚیہِ  کریٚکھ  رٕژٕ  عملہٕ  تِمن  جنتن  اندر  یِمو  منٛز  جۅیہِ  پکان  آسن،  ہمیشہِ  روزن  تِمن  جنتن  اندر  خداے  سٕندِ  حُکمہٕ  سٍتۍ،  دُعا  تِہُند  آسہِ  جنتن  اندر  بلفظ  سلام۔  دنیاہس  منٛز  چُھ  سلام  سلامتی  ہُند  دُعا  جنتن  اندر  آسہِ  سلام  سلامتی  ہُند  مُبارک  باد۔  تِمن  جنتین  یِیہِ  یِتھہٕ  پٲٹھۍ  سلام  کرنہٕ۔  السلام  علیکُم۔

Tahir:
  تہٕ  یِمَو  لُکو  ایمان  اۆن  بیٚیہِ  روٗدۍ  نیک  عملہٕ  کران  تِم  یِن  جنتن  منٛز  دٲخل  کرنہٕ  یِمن  بٔنۍکِنۍ  کۅلہٕ  چھے٘  پکان  (تِم)  روزن  تِمن  منٛز  پننِس  ربّ  سٕنٛدِ  حکمہٕ  ہمیشہ،  تَتھ  منٛز  آسہِ  (ملاقات  کہ  وقتہٕ)  تِہُنٛد  دعائیہ  کلمہ  سلام۔

Transliteration:
  Waodkhila alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti jann<u>a</u>tin tajree min ta<u>h</u>tih<u>a</u> alanh<u>a</u>ru kh<u>a</u>lideena feeh<u>a</u> bii<u>th</u>ni rabbihim ta<u>h</u>iyyatuhum feeh<u>a</u> sal<u>a</u>m<b>un</b>


Athar:
  کیا  توٚہۍ  چِھو  نا  وُچھان  زِ  خُداین  کتھ  چیزس  سٍتۍ  چھےٚ  کلمۂ  طیبہ ہٕچ  مِثال  دِژمٕژ؟  اَمِچ  مِثال  چھےٚ  تِژھ  زَنتہٕ  اکھ  جان  ذٲژ  ہُند  کُل  ییٚمِکۍ  موٗل  زمینس  اندر  سٔنۍ  چِھ  لٔگِتھ،  تہٕ  شاخ  چِھ  آسمانس  تام  وٲتمٕتۍ۔

Mirwaiz:
  کیاہ  تۅہیہِ  چُھنا  معلوم  کہِ  اللہ  تعالیٰ  ہن  کِژھ  رٕژ  تہٕ  موقعچ  مِثال  کٔر  بیان  کلمہ  طیبٕچ  یعنی  کلمہ  توحیدٕچ۔  فرمووُن  سُہ  چُھ  أکِس  رٕتِس  تہٕ  پاکیزٕہ  کُلِس  ہیوٗ۔  تمہِ  اندر  چُھ  مُراد  کھزٕر  کُل  ییٚمیُک  موٗ  ل  چُھ  مُحکم  زمینس  منٛز،  ییٚمِکۍ  شاخ  چھِ  آسمانن  اندر۔

Tahir:
  کیا  تۅہیہِ  وُچُھو  نا،  اللہ  تعالیٰ  ہن  کِژھ  مثال  چھے٘  بیان  فرمٲومٕژ  زِ  پاک  کتھ  چھے٘  تَمہِ  پاک  کُلِکۍ  پٲٹھۍ  ییٚمِیُک  موٗل  (زمینس  منٛز)  مضبوط  چُھ  تہٕ  تَمہِ  چہ  لنجہِ  چھے٘  آسمانس  منٛز۔

Transliteration:
  Alam tara kayfa <u>d</u>araba All<u>a</u>hu mathalan kalimatan <u>t</u>ayyibatan kashajaratin <u>t</u>ayyibatin a<u>s</u>luh<u>a</u> th<u>a</u>bitun wafarAAuh<u>a</u> fee a<b>l</b>ssam<u>a</u><b>i</b>


Athar:
  پرٛتھ  وقتہٕ  چُھ  سُہ  پننِس  ربّ  سٕندِ  حُکمہٕ  سٍتۍ  پھل  دِوان،  یِمہٕ  مِثالہٕ  چُھ  اللہ  تعالیٰ  امہِ  موجوب  دِوان  زِ  لُکھ  رَٹن  یِمو  نِشہِ  سبق۔

Mirwaiz:
  یُس  پنُن  میوٕہ  چُھ  دِوان  پرتھ  فصلس  اندر  خداے  سٕندِ  حُکمہٕ  سٍتۍ۔  یِتھے  پٲٹھۍ  چُھ  کلمہ  توحید  لاالہ  الا  اللہ  امیُک  موٗل  یعنی  اعتقاد  یُس  با  ایمان  سٕندِس  دِلس  اندر  مضبوط  تہٕ  محکم  چُھ۔  امہِ  کُلِکۍ  شاخ  گٔے  رٕژٕ  عملہٕ  یِمہٕ  اتھ  ایمانس  پٮ۪ٹھ  چھٚے  مرتب  سپدان۔  یِمہٕ  قبولیت  چہِ  درگاہہِ  اندر  آسمانن  کُن  واتان  چھےٚ۔  توپتہٕ  چُھ  تتھ  پٮ۪ٹھ  رضاے  الٰہیُک  دایمی  میوٕہ  لگان۔  بیٚیہِ  چُھ  اللہ  تعالیٰ  امہِ  قسمٕچہِ  مثالٕہ  بیان  کران  لوٗکن  ہٕندِ  خٲطرٕ  یُتھ  تِم  معٲنی  مقصود  وارٕہ  بوزن۔  

Tahir:
  سُہ  (کُل)  چُھ  پننِس  ربّ  سٕندِ  حکمہٕ  سٍتۍ  پۯتھ  وقتہٕ  پھل  (میوہ)  دِوان،  تہٕ  اللہ  تعالیٰ  چُھ  لُکن  خٲطرٕ  مثالہٕ  بیان  فرماوان  تاکہ  تِم  کرن  نصیحت  حٲصل۔

Transliteration:
  Tutee okulah<u>a</u> kulla <u>h</u>eenin bii<u>th</u>ni rabbih<u>a</u> waya<u>d</u>ribu All<u>a</u>hu alamth<u>a</u>la li<b>l</b>nn<u>a</u>si laAAallahum yata<u>th</u>akkaroon<b>a</b>


Athar:
  تہٕ  کلمۂ  خبیثہ ہٕچ  مِثال  چھےٚ،  اکہِ  بد ذات  کُلِچ  ہِش،  یُس  زمین  کہ  سطح  پٮ۪ٹھہٕ  کٔڑِتھ  دوٗر  چُھ  یِوان  چھَکنہٕ،  تتھ  خٲطرٕ  چُھنہٕ  کانٛہہ  استحکام۔

Mirwaiz:
  یچھ  تہٕ  گندٕہ  کُلِچ  مثال  چھےٚ۔  یچھ  کٔلِمٕچ  مِثال۔  یعنی  شرکہٕ  کہِ  کٔلمٕچ  مِثال  چھےٚ  تمہِ  یچھ  کُلِچ  مثال  یتھ  نہٕ  زمینس  منٛز  موٗل  لٔگِتھ  آسہِ۔  سُہ  آسہِ  زمینہٕ  منٛزٕہ  پٮ۪ٹھۍ  پیٹٚھی  موٗلہٕ  نیران۔  سۅکھ  تہٕ  قرار  آسہِ  نہٕ  تتھ  کُلِس  کُنہِ  جایہِ۔  سُہ  گو  ٹٹہ  وانٛگُن۔

Tahir:
  تہٕ  ناپاک  کتھہِ  ہٕنز  مثال  چھے٘  تَمہِ  ناپاک  کُلِکۍ  پٲٹھۍ  یُس  زمینس  پیٚٹھ  کنی  لٔمِتھ  یِیہِ  کڑنہٕ،  تَتھ  آسہِ  نہٕ  رَژھ  تہِ  قرار  (تہٕ  پایدٲری)۔

Transliteration:
  Wamathalu kalimatin khabeethatin kashajaratin khabeethatin ijtuththat min fawqi alar<u>d</u>i m<u>a</u> lah<u>a</u> min qar<u>a</u>r<b>in</b>


Athar:
  ایمان  اَنن  والیٚن  چُھ  اللہ  تعالیٰ  أکِس  ثٲبت  قول  کِس  بنیادس  پٮ۪ٹھ  دنیا  تہٕ  ٲخرت،  دۅشوٕنۍ  منٛز  ثٲبت  قدمی  عطا  کران،  تہٕ  ظٲلِمن  چُھ  اللہ  تعالیٰ  گُمراہ  کران،  خُدایس  چُھ  اختیار  یہِ  ییٚژِھہ  تہِ  کرِ۔

Mirwaiz:
  مضبوط  چُھ  اللہ  تعالیٰ  کران  باایمانن  تمہِ  مضبوط  کُلہِ  سٍتۍ  ﴿یعنی  کلمہ  توحیدٕ  سٍتۍ﴾  دنیاچہِ  زندگی  منٛز  تہِ  ٲخرت  چہِ  زندگی  منٛز  تہِ،  گُمراہ  چُھ  کران  ظٲلمن  یعنی  کٲفرن  تمہِ  منحوس  تہٕ  گندٕہ  کلمہ  سٍتۍ۔  بیٚیہِ  چُھ  سُہ  تی  کران  یہِ  یژھان  چُھ۔

Tahir:
  اللہ  تعالیٰ  چُھ  ایمان  والیٚن  (اَمہِ)  پایدار  کتھہِ  (ہٕنٛدِ  برکت)  سٍتۍ  دنیٲوی  زندگی  منٛز  تہِ  ثٲبت  قدم  تھاوان  تہٕ  ٲخرتس  منٛز  (تہِ)۔  تہٕ  اللہ  تعالیٰ  چُھ  ظٲلمن  گمراہ  کران۔  تہٕ  اللہ  تعالیٰ  یہِ  یژھان  چُھ  (تہِ)  چُھ  کران۔

Transliteration:
  Yuthabbitu All<u>a</u>hu alla<u>th</u>eena <u>a</u>manoo bi<b>a</b>lqawli a<b>l</b>thth<u>a</u>biti fee al<u>h</u>ay<u>a</u>ti a<b>l</b>dduny<u>a</u> wafee al<u>a</u>khirati wayu<u>d</u>illu All<u>a</u>hu a<b>l</b><i><u>thth</u></i><u>a</u>limeena wayafAAalu All<u>a</u>hu m<u>a</u> yash<u>a</u><b>o</b>


Athar:
  تۅہیہِ  وُچھوٕہ  تِم  لُکھ  یِمو  اللہ  تعالیٰ  سٕنز  نعمت  کٔر  حٲصل  تہٕ  سۅ  بدلٲوٕکھ  کُفرانِ  نعمت  ﴿یعنی  نا  شُکری﴾  سٍتۍ،  تہٕ  ﴿پانس  سٍتۍ﴾  ژُھنُکھ  پنُن  قوم  تہِ  ہلاکت  کِس  گھرس  منٛز۔

Mirwaiz:
  آیا  تۅہیہِ  وُچھو  نا  تِمن  لوٗکن  کُن  یعنی  مکہ  کین  کٲفرن  کُن  یِمو  نعمت  چہِ  شکُر  گزٲری  بدل  کُفرانِ  نعمت  کوٚر  بیٚیہِ  واتنوُکھ  پنُن  قوم  ہلاکت  کِس  گرس  منٛز۔  کیازِ  تِمن  تہِ  کٔرٕکھ  کُفرٕچ  تعلیم۔

Tahir:
  کیا  تۅہیہِ  وُچھ  ووکھ  نا  تِم  لُکھ  یِمَو  اللہ  تعالیٰ  سٕنز  نعمت  (یعنی  ایمان)  کفرٕ  سٍتۍ  بدلٲوتہٕ  تِمَو  وول  پَنُن  قوم  تبٲہی  ہٕندِس  گرس  منٛز۔

Transliteration:
  Alam tara il<u>a</u> alla<u>th</u>eena baddaloo niAAmata All<u>a</u>hi kufran waa<u>h</u>alloo qawmahum d<u>a</u>ra albaw<u>a</u>r<b>i</b>


Athar:
  بیٚیہِ  کٔرِکھ  اللہ  تعالیٰ  سٕندۍ  کینٛہہ  شریک  تجویز،  تاکہِ  تِم  ڈالن  یِمن  اللہ  تعالیٰ  سٕنزِ  وَتہِ  نِشہِ؟  یِمن  ؤنِو،  اچھا  کٔرِو  عٲش،  ٲخر  کار  چُھو  تۅہیہِ  پوٚت  پھیرِتھ  گژھن  جہنمسٕے  منٛز۔

Mirwaiz:
  بیٚیہِ  ٹھہۅہرو  تِمو  معبودِ  برحقس  شریک  یُتھ  لوٗکن  ڈالن  تِہٕنزِ  وتہِ  نِشہِ،  توٚہۍ  فرمٲوِیوکھ  یا  رسول  اللہؐ  تُلِو  تمتع  دنیاہس  اندر  کینہہ  کالاہ  کُفرس  پٮ۪ٹھ  روزنٕہ  سٍتۍ۔  پٔزۍ  پٲٹھۍ  بہر  حال  چُھ  تۅہیہِ  پتو  لاکہِ  واتُن  نارسٕے  کُن۔

Tahir:
  تہٕ  تِمَو  بنٲوۍ  اللہ  تعالیٰ  سٕنٛدِ  خٲطرٕ  شریک  تاکہ  تِم  ڈالن  (لُکن)  تٔمۍ  سٕنزِ  وَتہِ  نِشہِ۔  فرمٲوِیوٗکھ،  تۆہۍ  تُلِو  (کینٛژھن  دۅہن)  فٲیدٕہ  بے  شک  چُھ  تُہُنٛد  انجام  نارسٕے  کُن  (گژُھن)۔

Transliteration:
  WajaAAaloo lill<u>a</u>hi and<u>a</u>dan liyu<u>d</u>illoo AAan sabeelihi qul tamattaAAoo fainna ma<u>s</u>eerakum il<u>a</u> a<b>l</b>nn<u>a</u>r<b>i</b>


Athar:
  اے  نبیؐ،  میانیو  یِمو  بندو  ایمان  چُھ  اوٚنمُت،  تِمن  ؤنِو  زِ  نماز  کٔرِن  قٲیِم،  تہٕ  یِکینژھاہ  اسہِ  تِمن  دِیتمُت  چُھ  تمہِ  منٛزٕ  کٔرِن  نَنہِ  وانہٕ  پٲٹھۍ  تہٕ  ژھایہِ  پٲٹھۍ  ﴿خیر  چہِ  وتہِ  اندر﴾  خرچ،  امہِ  برونٛہہ  زِ  سُہ  دۅہ  واتہِ  یتھ  منٛز  نہ  ہیوٚن  کٕنُن  آسہِ،  تہٕ  نہ  سپدِ  یار  برادری۔

Mirwaiz:
  توٚہۍ  فرمٲوِو  میانین  باایمان  بندن  کہِ  تِم  کٔرِن  خداے  سٕنزن  نعمتن  شُکر  گزٲری۔  یتھہٕ  پٲٹھۍ  کہِ  تِم  تھاون  برپا  نٮ۪ماز  پابندی  سان،  بیٚیہِ  کرن  خرٕچ  تمہِ  مالہٕ  منٛزٕ  یُس  اسِی  تِمن  عطا  کوٚر  پوشیدٕہ  پٲٹھۍ  تہٕ  نٔنی  پٲٹھۍ  تہٕ  سُہ  دۅہ  یِنہٕ  برونٹھ  ییٚمہِ  دۅہ  نہٕ  خرید و فروخت  آسہِ،  نہ  دوستی  ہُند  سلسلہٕ  آسہِ۔

Tahir:
  تۆہۍ  فرمٲوِو  میانیٚن  مومن  بندن  زِ  تِم  تھٲوِن  نماز  قٲیِم  تہٕ  یُس  رزق  اَسہِ  تِمن  دِیُتمُت  چُھ  تَمہِ  منٛزٕ  روٗزِن  کٔھٹِتھ  تہٕ  نَنہِ  وانہٕ  پٲٹھۍ  (سانہِ  وَتہِ  منٛز)  خرچ  کران  سُہ  دۅہ  یِنہٕ  برونٛہہ  ییٚمہِ  دۅہ  نَہ  کانٛہہ  ہیۆن  کٕنُن  آسہِ  تہٕ  نَہ  آسہِ  کانٛہہ  (دنیٲوی)  دوستی  (بکار  ینہ  واجنۍ)۔

Transliteration:
  Qul liAAib<u>a</u>diya alla<u>th</u>eena <u>a</u>manoo yuqeemoo a<b>l</b><u>ss</u>al<u>a</u>ta wayunfiqoo mimm<u>a</u> razaqn<u>a</u>hum sirran waAAal<u>a</u>niyatan min qabli an yatiya yawmun l<u>a</u> bayAAun feehi wal<u>a</u> khil<u>a</u>l<b>un</b>


Athar:
  اللہ  تعالیٰ  چُھ  سُے  ییٚمۍ  زمین  تہٕ  آسمان  پٲدٕ  کٔرۍ،  تہٕ  آسمانہٕ  وولُن  آب،  پتہٕ  کٔرِن  تمہِ  ذریعہ  تُہنزِ  رزق  رسٲنی  خٲطرٕ  قٔسمہٕ  قسمٕکۍ  پھل  پٲدٕ،  ییٚمۍ  نَاو  تُہٕندِ  خٲطرٕ  مُسخّر  کٔر،  تاکہ  سمندرس  منٛز  پکہِ  تٔمۍ  سٕندِ  حکمہٕ،  تہٕ  دریاو  کٔرِن  تُہندِ  خٲطرٕ  مُسخّر۔

Mirwaiz:
  معبودِ  برحق  گو  سُے  ییٚمۍ  آسمان  تہٕ  زمین  پٲدٕ  کوٚر،  بیٚیہِ  ییٚمۍ  آسمان  کہِ  طرفہٕ  ترٛوو  رُود،  پس  کٔڈِن  تمِی  سٍتۍ  میٚوٕہ  تہٕ  پھل،  سُے  کوٚرُن  تُہُند  رزق۔

Tahir:
  اللہ  تعالیٰ  چُھ  سُہ  ییٚمۍ  (سٲری)  آسمان  تہٕ  زمین  پٲدٕ  کٔرۍ  تہٕ  آسمان  طرفہٕ  وولُن  آب  پتہٕ  کٔرِ  ن  تَمہِ  آبہٕ  ذریعہ  تُہٕندِ  رزقہٕ  رٔنگۍ  پھل  پٲدٕ،  تہٕ  تٔمۍ  کرِ  تُہٕندِ  خٲطرٕ  ناوٕ  مسخرّتاکہ  تٔمۍ  سٕندِ  حکمہٕ  سٍتۍ  روزن  سمندرس  منٛز  پکان  تہٕ  تٔمۍ  کٔرۍ  تُہٕندِ  خٲطرٕ  درۍیاو  (تہِ)  مسخّر۔

Transliteration:
  All<u>a</u>hu alla<u>th</u>ee khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a waanzala mina a<b>l</b>ssam<u>a</u>i m<u>a</u>an faakhraja bihi mina a<b>l</b>ththamar<u>a</u>ti rizqan lakum wasakhkhara lakumu alfulka litajriya fee alba<u>h</u>ri biamrihi wasakhkhara lakumu alanh<u>a</u>r<b>a</b>


Athar:
  ییٚمۍ  آفتاب  تہٕ  زوٗن  تُہندِ  خٲطرٕ  مُسخّر  کٔر  زِ  لگاتار  چھِ  پکان  روزان،  تہٕ  رات  تہٕ  دۅہ  کوٚرُن  تُہندِ  خٲطرٕ  مُسخّر۔  ﴿تُہندِ  خٲطرٕ  کوٚرُن  مُسخّر،  عام  طور  چِھ  لُکھ  یِمن  لفظن  غلطی  کِنۍ   تابع  کرنہٕ   کِس  معنیس  منٛز  نِوان،  تہٕ  پتہٕ  چِھ  ییٚمہِ  مضمون  کیو  آیاتَو  نِشہِ  عجیب  عیجب  قسمٕکۍ  معنی  پٲدٕ  کرنہِ  لگان۔  حتیٰ  کہ  کینژھو  لُکو  چُھ  یتھ  حدس  تام  سمجھمُت  زِ  یِمن  آیاتن  ہٕندِ  مددٕ  چُھ  تسخیرِ  سماوات  و  ارض  انسان  سٕندِ  مقصدُک  انتہا۔  حالانکہ  انسان  سٕندِ  خٲطرٕ  یِمن  چیزن  ہٕندِ  مُسخّر  کرنُک  مطلب  چُھنہٕ  امہِ  ورٲے  کِہِنۍ  زِ  خُداین  چِھ  یِم  تِتھیٚن  قانونن  ہٕندۍ  پابند  بنٲوِتھ  تھٲوِمٕتۍ  یِہندِ  بدولتہٕ  یِم  انسان  سٕندِ  خٲطرٕ  فٲیدٕہ  مند  چِھ  بنیمٕتۍ۔﴾

Mirwaiz:
  بیٚیہِ  تھاوین  تُہٕندِس  اختیارس  اندر  ناوٕ  تہٕ  جہازٕ،  یُتھ  تِم  تُہٕندِی  حُکمہٕ  سٍتۍ  دریاون  اندر  اورٕ  یور  پکن،  بیٚیہِ  کرین  تُہُندِس  اختیارس  اندر  کۅلہٕ  جۅیہِ  تہٕ  دریاو،  بیٚیہِ  کوٚرُن  تُہُندِ  نفع  خٲطرٕ  مُسخر  آفتاب  تہٕ  زوٗن  یِم  ہمیشہ  پکان  چھِ  پننہِ  کامہِ  سٍتۍ،  بیٚیہِ  کٔرِن  مُسخر  تُہٕندِ  خٲطرٕ  رات  تہٕ  دۅہ۔

Tahir:
  تہٕ  تٔمۍ  بنٲوۍ  تُہٕندِ  خٲطرٕ  آفتاب  تہٕ  زوٗن  (باقٲعدٕہ  اکہ  نظامٕکۍ)  تابع  یِم  ہمیشہ  (پننِس  پننِس  مدارس  منٛز)  گردش  چِھ  کران  روزان،  تہٕ  تُہٕندِ  (زندگی  ہندِنظامہ)  خٲطرٕ  کو٘رُن  رات  تہٕ  دۅہ  تہِ  (أکِس  نظامس)  تابع۔

Transliteration:
  Wasakhkhara lakumu a<b>l</b>shshamsa wa<b>a</b>lqamara d<u>a</u>ibayni wasakhkhara lakumu allayla wa<b>al</b>nnah<u>a</u>r<b>a</b>


Athar:
  ییٚمۍ  تۅہیہِ  تہِ  سورُے  کینٛہہ  دِیتُنَو  یہِ  تۅہیہِ  تَس  موٚنگُو  ﴿یعنی  تُہندِ  فطرتٕچ  پرٛتھ  کانٛہہ  منگ  کٔرٕن  پوٗرٕ،  تُہنزِ  زندگی  خٲطرٕ  یِکینژھاہ  مطلوب  اوس  تہِ  کور  نَو  مَہیا،  تُہندِ  بقا  تہٕ  ارتقا  خٲطرٕ  یِمن  یِمن  وسٲیلن  ہٕنز  ضرورت  ٲس  تِم  سٲری  کٔرِنو  فراہم۔﴾  اگر  توٚہۍ  اللہ  تعالیٰ  سٕنزن  نعمتن  ہُند  شمار  ییژِھو  کرُن،  کِہِنۍ  ہیٚکِو  نہٕ  کٔرِتھ۔  حقیقت  چھےٚ  یہِ  زِ  انسان  چُھ  سٮ۪ٹھہٕے  بے  انصاف  تہٕ  ناشُکر  گُزار۔

Mirwaiz:
  بیٚیہ  دیُت  نو  تۅہیہِ  تمہِ  منٛزٕ  یہِ  تۅہیہِ  موٚنگوٗس  پننہِ  یژھنہٕ  موجوب،  بیٚیہِ  ہرگاہ  توٚہۍ  شُمار  تہٕ  گرنٛد  ہیٚیو  کرٕنۍ  خداے  سٕنزن  نعمژن  توٚہۍ  ہیٚکیو  نہٕ  تِمن  شُمار  کٔرِتھ۔  پٔزۍ  پٲٹھۍ  انسان  چُھ  سخت  بے  انصاف  نا  شُکر  گُزار۔

Tahir:
  تہٕ  تٔمۍ  کۆرنَو  تۅہیہِ  پۯتھ  کانٛہہ  سُہ  چیز  عطا  یُس  تۅہیہِ  تس  مۆنگُو  تہٕ  ہرگاہ  تۆہۍ  اللہ  تعالیٰ  سٕنزن  نعمتن  ہُنٛد  شمار  کرُن  ییٚژِھو  (تیٚلہِ)  ہیٚکِو  نہٕ  پوٗرٕ  شمار  کٔرِتھ،  بے  شک  چُھ  انسان  سیٚٹھاہ  بۆڈ  ظٲلم  سیٚٹھاہ  بۆڈ  ناشکر  گزار۔

Transliteration:
  Wa<u>a</u>t<u>a</u>kum min kulli m<u>a</u> saaltumoohu wain taAAuddoo niAAmata All<u>a</u>hi l<u>a</u> tu<u>hs</u>ooh<u>a</u> inna alins<u>a</u>na la<i><u>th</u></i>aloomun kaff<u>a</u>r<b>un</b>


Athar:
  یاد  کٔرِو  سُہ  وقت  ییٚلہِ  ابراہیم  علیہ  السلامن  دُعا  اوس  کوٚرمُت  زِ،  پروردگارٕ،  یہِ  شہر  ﴿یعنی  مکّہ﴾  بناوُن  اَمنُک  شہر،  تہٕ  بہٕ  تہٕ  میٲنۍ  اولاد  بچاوُکھ  بُت  پرستی  نِشہِ۔

Mirwaiz:
  بیٚیہِ  پٲوِو  ژیٚتس  ییٚلہِ  حضرتِ  ابراہیم  علیہ  السلامن  حضرتِ  اسماعیل  تہٕ  حضرتِ  حاجرہ  خداے  سٕندِ  حُکمہٕ  میدانِ  مکس  منٛز  أنِتھ  تتہِ  ترٲوۍ،  تمِی  وقتہٕ  موٚنگُکھ  دعا،  اے  میانہِ  پروردِگارٕ  یہِ  شہر  ﴿یعنی  مکہ  شریف﴾  کرتن  امن  وول  شہراہ،  بیٚیہِ  تھاوتہٕ  دوٗر  مےٚ  تہٕ  میانین  خاص  اولادن  تہِ  پۅتلین  ہٕنٛدِ  عبادت  کرنہٕ  نِشہِ۔

Tahir:
  تہٕ (یاد  کٔرِو)  ییٚلہِ  ابراہیمن  (علیہ  السلام)  عرض  کۆر،  اے  میانہِ  ربّہ!  یہِ  شہر  (مکہ)  بناوُن  اَمنٕچ  جاے  بیٚیہِ  بچاومے٘  تہٕ  میانیٚن  شُریٚن  اَمہِ  (کتھہِ)  نِشہِ  زِ  أسۍ  کرو  پۅتلیٚن  ہٕنز  پوٗزا۔

Transliteration:
  Wai<u>th</u> q<u>a</u>la ibr<u>a</u>heemu rabbi ijAAal h<u>atha</u> albalada <u>a</u>minan wa<b>o</b>jnubnee wabaniyya an naAAbuda ala<u>s</u>n<u>a</u>m<b>a</b>


Athar:
  پروردِگارٕ،  یِمو  پۅتلیو  چِھ  واریاہ  گُمرٲہی  منٛز  ترٲوِمٕتۍ  ﴿بنان  چُھ  زِ  میانیٚن  اولادن  تہِ  کرن  یِم  گُمراہ،  لہٰذا  تِمومنٛزٕ﴾  یُس  میٲنِس  طریقس  پٮ۪ٹھ  پکہِ  سُہ  چُھ  میون،  تہٕ  یُس  مےٚ  خلاف  طریقہٕ  اختیار  کرِ،  تیٚلہِ  چُھکھ  ژٕ  پٔزِپٲٹھۍ  درگُزر  کرن  وول  مہربان۔

Mirwaiz:
  پروردِگارا  پٔزۍ  پٲٹھۍ  ڈٲلۍ  یِمو  پۅتلیو  واریاہ  لوٗکھ  یعنی  یِم  بنے  تِہٕنزِ  گُمرٲہی  ہُند  سبب،  وۅنۍ  یُس  تِمو  أندرٕ  میٲنۍ  متابعت  تہٕ  پیروی  کرِ  سُہ  چُھ  میون،  بیٚیہِ  ییٚمۍ  میٲنۍ  نافرمٲنی  کٔر،  ژٕ  کر  تِمن  ہدایت  کٔرِتھ  مغفرت،  تِکیازِ بیشک  ژٕ  چُھکھ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Tahir:
  اے  میانہِ  ربّہ!  یِمَو  (پۅتلیو)  چِھ  واریاہ  لُکھ  گمراہ  کٔرِمٕتۍ۔  وۅنۍ  ییٚمۍ  میٲنۍ  پٲروی  کٔر  سُہ  آسہِ  میون  تہٕ  ییٚمۍ  میٲنۍ  نافرمٲنی  کٔرتیٚلہِ  چُھکھ  ژٕ  بے  شک  بۆڈ  مغفرت  کرن  وول  سیٚٹھاہ  مہربان۔

Transliteration:
  Rabbi innahunna a<u>d</u>lalna katheeran mina a<b>l</b>nn<u>a</u>si faman tabiAAanee fainnahu minnee waman AAa<u>sa</u>nee fainnaka ghafoorun ra<u>h</u>eem<b>un</b>


Athar:
  پروردگارٕ،  مےٚ  چُھ  أکِس  بے  زراعت  وادی  منٛز  پننیٚن  اولادن  ہُند  اکھ  حصہٕ  چٲنِس  محترم  گھرس  نِشہِ  أنِتھ  بسوومُت،  پروردگارٕ،  یہِ  چُھ  مےٚ  امہِ  خٲطرٕ  کوٚرمُت  زِ  یِم  لُکھ  کرن  ییٚتہِ  نماز  قٲیِم،  لہٰذا  کر  ژٕ  لُکن  ہٕندۍ  دِل  یِمن  کُن  مٲیل،  تہٕ  یِمن  دِ  کھیٚنہٕ  خٲطرٕ  پھل،  بنان  چُھ  یِم  بنن  شُکر  گُزار۔

Mirwaiz:
  پروردِگاراہ  پٔزۍ  پٲٹھۍ  مےٚ  بسوو  پنُن  فرزند  اسماعیل  علیہ  السلام  تُہٕندِ  واسطہٕ  تٔمۍ  سٕندۍ  اولاد  یتھ  مٲدانس  منٛز  یُس  نہٕ  زراعت  وول  چُھ  چٲنِس  تعظیمہٕ  وٲلِس  گرس  خانہ  کعبس  نکھتل  یُس  برونٹھہٕ  پٮ۪ٹھہٕ  ییٚتہِ  نس  موجود  اوس  یتھ  لوٗکھ  ہمیشہٕ  تعظیم و ادب  کران  روزن۔  پنُن  فرزند  بسوو  مےٚ  اتھ  نکھتل،  پروردِگاراہ  یُتھ  تِم  نٮ۪ماز  برپا  تھاون  نٮ۪مازِ  ہُند  خاص  اہتمام  کرن۔  وٕنۍ  کین  چُھ  یہِ  مٲدان  خۅشِک،  بالکل  بے  آب  وگیاہ،  پس  کر  ژٕ  بعض  لوٗکن  ہُند  دِل  مٲیل  تِمن  کُن،  یُتھ  تِمن  سٍتۍ  آباد  سپدن۔  چونکہِ  ییٚتہِ  چُھنہٕ  زراعت  وغٲرٕ  کینہہ  تہِ  لہٰذا  کھیاوُکھ  تِم  میٚوٕہ  پننہِ  قدرت  سٍتۍ  یُتھ  تِم  چٲنۍ  شُکر  گزٲری  کرن۔

Tahir:
  اے  سانہِ  ربّہ!  بے  شک  چُھ  مے٘  پَنُن  اولاد  (اسماعیل  علیہ  السلام  مکہ  چہ)  بے  آب  و  زراعت  وادی  منٛز  چٲنِس  حرمت  وٲلِس  گرَس  نِشہِ  بسوومُت،  اے  سانہِ  ربّہ!  تاکہ  تِم  تھاون  نماز  قٲیِم  وۅنۍ  کرژٕ  لُکن  ہٕندۍ  دل  تِتھۍ  زِ  تِم  روزن  شوق  سان  تہ  محبت  سان  تِمن  کُن  مٲیل  تہٕ  تِمن  کر  (پۯتھ  قٔسم  کیٚن)  میون  ہُنٛد  رزق  عطا،  تاکہ  تِم  روزن  شکر  بجاا  نان۔

Transliteration:
  Rabban<u>a</u> innee askantu min <u>th</u>urriyyatee biw<u>a</u>din ghayri <u>th</u>ee zarAAin AAinda baytika almu<u>h</u>arrami rabban<u>a</u> liyuqeemoo a<b>l</b><u>ss</u>al<u>a</u>ta fa<b>i</b>jAAal afidatan mina a<b>l</b>nn<u>a</u>si tahwee ilayhim wa<b>o</b>rzuqhum mina a<b>l</b>ththamar<u>a</u>ti laAAallahum yashkuroon<b>a</b>


Athar:
  پروردگارٕ،  ژٕ  چُھکھ  زانان  یِکینژھاہ  أسۍ  کھٔٹِتھ  تھاوان  چِھ،  تہِ  یِکینژھاہ  نوٚن  چِھ  کڑان۔  تہٕ  پٔزِپٲٹھۍ  چُھنہٕ  خُدایس  نِشہِ  کِہِنۍ  تہِ  چُھپِتھ،  نَہ  زمینس  منٛز  تہٕ  نَہ  آسمانن  منٛز۔

Mirwaiz:
  پروردِگاراہ  یہِ  سون  دعا  چُھ  محض  محتٲجی  تہٕ  عبودیتس  پٮ۪ٹھ  مبنی  ورنہ  ژٕ  چُھکھ  زانان  تہِ  سورُے  یہِ  أسۍ  پوشیدٕہ  تھاوان  چھِ  بیٚیہِ  تہِ  سورُے  یہِ  أسۍ  ظٲہر  کران  چھِ،  بیٚیہِ  چُھنہٕ  پوشیدٕہ  اللہ  تعالیٰ  ہس  نِشہِ  کانہہ  چیزاہ  زمینس  اندر  تہٕ  آسمانس  اندر۔

Tahir:
  اے  سانہِ  ربّہ!  بے  شک  چُھکھ  ژٕ  تہِ  (سورُے)  زانان  یہِ  أسۍ  کٔھٹِتھ  چِھ  تھاوان  تہٕ  یہِ  أسۍ  نۆن  چِھ  کڑان،  تہٕ  اللہ  تعالیٰ  ہس  نِشہِ  چُھنہٕ  کانٛہہ  تہِ  چیز  نَہ  زمینس  منٛز  کٔھٹِتھ  تہٕ  نَہ  چُھ  آسمان  سٕے  منٛز  (کٔھٹِتھ)۔

Transliteration:
  Rabban<u>a</u> innaka taAAlamu m<u>a</u> nukhfee wam<u>a</u> nuAAlinu wam<u>a</u> yakhf<u>a</u> AAal<u>a</u> All<u>a</u>hi min shayin fee alar<u>d</u>i wal<u>a</u> fee a<b>l</b>ssam<u>a</u><b>i</b>


Athar:
  شکر  چُھ  تس  اللہ  تعالیٰ  سُند  ییٚمۍ  مےٚ  یتھ  بُجرس  منٛز  اسماعیلؑ  تہٕ  اسحاقؑ  ہِوۍ  فرزند  دِتۍ،  حقیقت  چھےٚ  یہِ  زِ  میون  ربّ  چُھ  دُعا  ضرور  بوزان۔

Mirwaiz:
  حمُد  بوٚوِن  تس  معبودِ  برحقس  ییٚمۍ  مےٚ  عطا  کٔرۍ  بُڈِتھ  زٕہ  فرزندٕ۔  اکھ  اسماعیل  ییٚلہِ  بہٕ  نمتہٕ  ﴿90﴾  وۅہر  اوسُس۔  بیاکھ  فرزند  اسحاق  ییٚلہِ  بہٕ  اکھ  ہتھ  تہٕ  باہ  وۅہر  ﴿112﴾  اوسُس،  پٔزۍ  پٲٹھۍ  میون  پروردِگار  چُھ  سٮ۪ٹھاہ  بوزوُن  منگنس  یعنی  دعا  قبول  کروُن۔

Tahir:
  سٲری  تعریف  چِھ  اللہ  تعالیٰ  سٕے  خٲطرٕ  ییٚمۍ  مے٘  بُجرس  منٛز  اسماعیل  تہٕ  اسحاق  (علیہم  السلام  زٕ  فرزند)  عطا  کٔرۍ،  بے  شک  چُھ  میون  ربّ  وارٕ  پٲٹھۍ  دُعا  بوزن  وول۔

Transliteration:
  Al<u>h</u>amdu lill<u>a</u>hi alla<u>th</u>ee wahaba lee AAal<u>a</u> alkibari ism<u>a</u>AAeela wais<u>ha</u>qa inna rabbee lasameeAAu a<b>l</b>dduAA<u>a</u><b>i</b>


Athar:
  اے  میانہِ  پروردگارٕ،  مےٚ  بناو  نماز  قٲیم  کرن  وول،  تہٕ  میانیو  اولادَو  منٛزٕ  تہِ  ﴿تُلکھ  تِم  لُکھ  یِم  یہِ  کٲم  کرن﴾  پروردگارٕ،  میون  دُعا  کر  قبول۔

Mirwaiz:
  پروردِگاراہ  مےٚ  کر  تہٕ  نٮ۪ماز  گزار،  بیٚیہِ  کرُکھ  میانیو  فرزندو  أندرٕ  تہِ  بعض  نٮ۪ماز  گزار،  پروردِ  گاراہ  بیٚیہِ  کر  تہٕ  میٲنۍ  یِم  دُعا  قبول۔

Tahir:
  اے  میانہِ  ربّہ!  بہٕ  تہٕ  میٲنۍ  اولاد  بناوُکھ  نماز  قٲیِم  تھاون  وٲلۍ،  اے  میانہِ  ربّہ!  تہٕ  ژٕ  کر  میون  دعا  قبول۔

Transliteration:
  Rabbi ijAAalnee muqeema a<b>l</b><u>ss</u>al<u>a</u>ti wamin <u>th</u>urriyyatee rabban<u>a</u> wtaqabbal duAA<u>a</u><b>i</b>


Athar:
  پروردگارٕ،  مےٚ  تہٕ  میانیٚن  والدینن  تہٕ  سارِنٕے  ایمان  والیٚن  کر  تمہِ  دۅہ  مغفرت  ییٚلہِ  حساب  قٲیِم  سپدِ۔  ﴿حضرت  ابراہیم  علیہ  السلامن  اوس  اتھ  دُعاے  مغفرتس  منٛز  پنُن  مول  اتھ  وعدٕہ  کِس  بنیادس  پٮ۪ٹھ  شریک  کوٚرمُت  یُس  تِمو  وطنہٕ  منٛزٕ  نیرنہٕ  وقتہٕ  کوٚرمُت  اوس،  سَاَستَغفِرُ  لَکَ  رَبِّی  ﴿سورۂ  مریم  آیت  نمبر  47﴾  مگر  پتہٕ  ییٚلہِ  تِمن  احساس  سپُد  زِ  سُہ  اوس  اللہ  تعالیٰ  سُند  دشمن  پتہٕ  چِھ  تِم  تِمن  بے  راز  سپدان۔  ﴿وُچُھو  سورۂ  التوبہ  آیت  نمبر  114﴾۔

Mirwaiz:
  پروردِگاراہ  مغفرت  کر  میٲنِس  مٲلِس  تہٕ  ماجہِ  بیٚیہِ  سارِنٕے  باایمانن  ییٚمہِ  دۅہہ  حساب  قٲیم  سپدِ  یعنی  قیامتک  دۅہ۔

Tahir:
  4اے  سانہِ  ربّہ!  مے٘  کر  مغفرت  تہٕ  میٲنِس  مٲلِس  ماجہِ  (کر  مغفرت)  بیٚیہِ  تمام  مومنن  تہِ،  ییٚمہِ  دۅہ  حساب  سپدِ  قٲیِم۔ ﴿یتھ  جایہِ  چُھ  ابراہیم  علیہ  السلامن  ہندس  سخ  مٲلس  تارخس  کُن  اشارہ،  تم  ٲسۍ  نہ  کٲفر  تہٕ  مشرک  بلکہ  ٲسۍدین  حقس  پیٹھ۔آزر  اوس  در  اصل  تمن  پیتٕر،  تمۍ  ٲسۍ  ابراہیم  علیہ  السلام  مٲلۍ  سندِ  وفات  پتہٕ  رٔچھۍ  متۍ،  امہ  موجوب  چُھ  تس  عام  پٲٹھۍ  مول  وننہ  آمُت،  سہُ  اوس  مشرک  تہٕ  ابراہیم  علیہ  السلامس  اوس  تس  خٲطرٕ  دعاے  مغفرت  کرنہ  نِش  ٹھاک  کرنہ  آمُت  ییٚلہ  زن  یتھ  جایہِ  چُھ  سخ  مٲلس  ماجہ  خٲطرہ  یوان  دعا  کرنہ۔  یہِ  دعا  آو  اللہ  تعالیٰ  ہس  اتھ  حدس  تام  پسند  زِ  یہِ  آو  امتِ  محمدی  یس  خٲطرٕ  نمازن  منٛز  برقرار  تھاونہ۔﴾

Transliteration:
  Rabban<u>a</u> ighfir lee waliw<u>a</u>lidayya walilmumineena yawma yaqoomu al<u>h</u>is<u>a</u>b<b>u</b>


Athar:
  وۅنۍ  یِکینژھاہ  یِم  ظٲلِم  لُکھ  کران  چِھ،  توٚہۍ  مَہ  سمجھوٗن  اللہ  تعالیٰ  تَمہِ  نِشہِ  غٲفل،  اللہ  تعالیٰ  چُھ  یِمن  ٹالان  تمہِ  دۅہ  خٲطرٕ،  ییٚلہِ  یہِ  حال  آسہِ  زِ  أچھ  آسن  پھٔٹِتھ  درٛامژٕ۔

Mirwaiz:
  بیٚیہِ  مہ  کر  ژٕ  گُمانہٕ  اے  مُخاطب  اللہ  تعالیٰ  ما  چُھ  بے  خبر  تِمو  کامیو  نِشہِ  یِمہٕ  کامہِ  کٲفر  تہٕ  مُشرک  کران  چھِ،  سُہ  چُھنہٕ  تِمن  مہلت  دِوان  مگر  تتھ  دۅہس  تانۍ  ییٚمہِ  دۅہ  درٕ  لگن  تِمن  لوٗکن  ہٕنزٕ  أچھ  تمہِ  دۅہُک  خوفناک  تہٕ  خطرناک  عذاب  وُچھِتھ۔

Tahir:
  تہٕ  اللہ  تعالیٰ  زأنۍ  زِیون  نہٕ  تِمَو  کامیٚو  نِشہِ  ہرگز  بے  خبر  یِمہٕ  ظٲلم  چِھ  انجام  دِوان،  سُہ  چُھ  بس  تِمن  (ظٲلِمن)  فقط  تَمہِ  دۅہ  خٲطرٕ  مہلت  دِوان  یَتھ  منٛز  (خوف  سٍتۍ)  أچھ  روزن  پٔھٹِتھ  یلے۔

Transliteration:
  Wal<u>a</u> ta<u>h</u>sabanna All<u>a</u>ha gh<u>a</u>filan AAamm<u>a</u> yaAAmalu a<b>l</b><i><u>thth</u></i><u>a</u>limoona innam<u>a</u> yuakhkhiruhum liyawmin tashkha<u>s</u>u feehi alab<u>sa</u>r<b>u</b>


Athar:
  کلہٕ  تھوٚد  تُلِتھ  آسن  ژلان،  نظرٕ  آسنکھ  پٮ۪ٹھ  کُن  رونٛٹہٕ  گٔمژٕ،  تہٕ  دِل  آسنکھ  ﴿خوفہٕ  سٍتۍ﴾  راوان۔

Mirwaiz:
  دوران  آسن  تِم  حِساب  کِس  موقفس  کُن  کلہٕ  پنٕنۍ  تھوٚد  رٔٹِتھ۔  أچھ  آسنکھ  نہٕ  وٹنے  یِوان  تِم  آسنکھ  درٕ  لجمژٕ  ہیٚورکُن،  بیٚیہِ  آسنکھ  دِل  خٲلی  عقلہِ  نِشہِ،  بالکل  بدحواس  آسن  گٲمٕتۍ۔

Tahir:
  تِم  لُکھ  آسن  (مٲدانِ  حشرس  کُن)  پنٕنۍ  کلہٕ  تھۆد  تُلِتھ  دوران  اَتھ  حالس  منٛز  زِ  تِمن  آسہِ  نہٕ  أچھ  ٹٹوار  تہِ  گژھان  تہٕ  تِہِندۍ  دِل  آسن  ہمتہٕ  نِشہِ  خٲلی  سپدان۔

Transliteration:
  Muh<u>t</u>iAAeena muqniAAee ruoosihim l<u>a</u> yartaddu ilayhim <u>t</u>arfuhum waafidatuhum haw<u>a</u><b>on</b>


Athar:
  اے  نبیؐ،  تمہِ  دۅہ  نِشہِ  کھۅژنٲوِیوٗکھ  توٚہۍ  یِم  ییٚلہِ  عذاب  رٹہِ  یِمن،  تمہِ  وقتہٕ  وَنن  یِم  ظٲلِم  زِ،  اے  سانہِ  ربّہٕ،  اسہِ  دِ  رَژھ  کھنڈ  بیٚیہِ  مہلت،  أسۍ  وَنو  چٲنِس  دعوتس  لبیک،  بیٚیہِ  کرَو  رسولن  ہٕنز  پیروی۔  ﴿مگر  یِمن  یِیہِ  صاف  جواب  دِنہٕ  زِ﴾  کیا  توٚہۍ  چِھو  نا  تِمے  لُکھ  یِم  ییٚمہِ  برونٛہہ  قسم  کھیے  کھیے  ونان  ٲسۍ  زِ،  اَسہِ  پٮ۪ٹھ  چُھنہٕ  زَوالس  یُنُے  زانٛہہ؟

Mirwaiz:
  بیٚیہِ  کھوژٕ  نٲوِیوکھ  توٚہۍ  لوٗکھ  یا  رسول  اللہؐ  تتھ  دۅہس  ییٚمہِ  دۅہ  یِمن  پٮ۪ٹھ  عذاب  واتہِ،  عذاب  وُچھِتھ  ونن  یِم  ظٲلِم  پروردِگاراہ  مُہلت  دِتہٕ  اسہِ  کم  کالس  تانۍ،  تتھ  مُدتس  اندر  کرٕہو  أسۍ  تہِ  سورُے  یہِ  ژٕ  فرماوہکھ۔  بیٚیہِ  کرٕ  ہو  متابعت  تہٕ  پیروی  چانین  پیغمبرن  ہٕنٛز۔  وننہٕ  ییکھ  اسہِ  دِژے  نا  تۅہیہِ  دنیاہس  اندرمہلت،  کیاہ  توٚہۍ  ٲسِو  نا  قسم  ہاوان  ازکہِ  برونٹھ  دنیاہس  اندر  کہِ  تۅہیہِ  چھُونہٕ  أندرٕ  نیر  نُے  زانہہ۔

Tahir:
  تہٕ  لُکھ  کھۆژنٲوِیوٗکھ  تۆہۍ  تَمہِ  دۅہ  نِشہِ  ییٚلہِ  تِمن  پیٚٹھ  عذاب  واتہِ  پتہٕ  یِم  لُکھ  ظلم  کران  روٗدِمٕتۍ  آسن  وَنن،  اے  سانہِ  ربّہ!  اَسہِ  دِ  کینٛژھس  کالس  مہلت  زِ  أسۍ  کَرو  چٲنۍ  دعوت  قبول  بیٚیہِ  کرو  رسولن  ہٕنز  پٲروی۔  (تِمن  یِیہِ  وننہٕ  زِ)  کیا  تۆہی  لُکھ  ٲسۍ  وٕنا  قسم  کھیٚوان  زِ  تۅہیہِ  یِیَو  نہٕ  زانٛہہ  (تہِ)  زوال۔

Transliteration:
  Waan<u>th</u>iri a<b>l</b>nn<u>a</u>sa yawma yateehimu alAAa<u>tha</u>bu fayaqoolu alla<u>th</u>eena <i><u>th</u></i>alamoo rabban<u>a</u> akhkhirn<u>a</u> il<u>a</u> ajalin qareebin nujib daAAwataka wanattabiAAi a<b>l</b>rrusula awalam takoonoo aqsamtum min qablu m<u>a</u> lakum min zaw<u>a</u>l<b>in</b>


Athar:
  حالانکہ  توٚہۍ  ٲسِو  تِمن  قومن  ہٕنزن  بٔستِین  منٛز  روٗدِمٕتۍ،  یِمو  پننِس  پانس  پٮ۪ٹھ  ظلم  اوس  کوٚرمُت،  تہٕ  وُچھمُت  اوسُو  زِ  اَسہِ  کیا  سلوک  کوٚر  تِمن  سٍتۍ،  تہٕ  تِہنزٕ  مِثالہٕ  دی  دی  ٲسِو  اَسہِ  توٚہۍ  سمجھاوِمٕتۍ  تہِ۔

Mirwaiz:
  بیٚیہِ  ٲسِو  نا  توٚہۍ  بسان  تِمن  لوٗکن  ہٕندین  شہرن  اندر  یِمو  ظلُم  کوٚر  پٲنۍ  پانس  سٲنۍ  نافرمٲنی  کٔرِتھ،  بیٚیہِ  ننیو  ونا  تۅہیہِ  اسہِ  کیاہ  معاملہٕ  کوٚر  تِمن  سٍتۍ،  اتھ  نافرمٲنی  پٮ۪ٹھ  کیُتھ  سزا  دیُت  اسہِ  تِمن  لوٗکن،  بیٚیہِ  کرِ  نا  اسہِ  بیان  تۅہیہِ  تِہٕنزٕ  مِثالہٕ  تہٕ  تِہٕندۍ  قصہٕ۔

Tahir:
  تہٕ  تۆہۍ  ٲسۍوٕ  (پننہِ  وارِ  پیٚٹھ)  تِمنٕے  لُکن  ہٕندیٚن  (پتھ  کُن  تراونہٕ  آمتیٚن)  محل  خانن  منٛز  روزان  (یِمَو  پننِس  پننِس  دَورس  منٛز)  پننیٚن  نفسن  پیٚٹھ  ظلم  اوس  کۆرمُت  ییٚلہِ  زن  تۅہیہِ  پیٚٹھ  ظٲہر  اوس  سپُدمُت  زِ  اَسہِ  کیا  معاملہٕ  اوس  تِمن  سٍتۍ  کۆرمُت  بیٚیہِ  آسہٕ  اَسہِ  تُہٕندِ  (سمجھنہٕ)  خٲطرٕ  مثالہٕ  تہِ  بیان  کرِمَژٕ۔

Transliteration:
  Wasakantum fee mas<u>a</u>kini alla<u>th</u>eena <i><u>th</u></i>alamoo anfusahum watabayyana lakum kayfa faAAaln<u>a</u> bihim wa<u>d</u>arabn<u>a</u> lakumu alamth<u>a</u>l<b>a</b>


Athar:
  تِمو  چلاوِ  پننہِ  سارے  چالہٕ،  مگر  تِہنزِ  پرٛتھ  چالہِ  ہُند  توٚڑ  اوس  خُدایس  نِشہِ،  اگر  چہِ  تِہنزٕ  چالہٕ  تِژٕھہ  غضب  چہِ  آسہٕ،  زِ  پہاڑ  ہیکہن  تِمو  سٍتۍ  ٹٔلِتھ۔

Mirwaiz:
  پٔزۍ  پٲٹھۍ  تِمو  کرے  پنٕنۍ  سٲری  تدبیر  بیشک  تمہِ  قٔسمٕکۍ  یِمو  سٍتۍ  کۅہ  تہِ  پننہِ  جایہِ  ڈلہن  مگر  تِم  سٲری  تدبیر  سپٕدۍ  بیکار۔  

Tahir:
  تہٕ  تِمَو  کرِ  (دولت  تہٕ  اقتدار  کِس  نشس  منٛز  بدمست  سپدِتھ)  پننہِ  طرفہٕ  تدبیرٕییٚلہِ  زن  اللہ  تعالیٰ  ہس  نِشہِ  تِہِندِپۯتھ  تدبیرُک  توڑ  اوس،  اگر  چہ  تِہٕنزٕ  مکارانہٕ  تدبیرٕ  تِژٕھہ  آسہٕ  زِ  پہاڑ  تہِ  ویٚسرٕہن۔

Transliteration:
  Waqad makaroo makrahum waAAinda All<u>a</u>hi makruhum wain k<u>a</u>na makruhum litazoola minhu aljib<u>a</u>l<b>u</b>


Athar:
  پس  اے  نبیؐ،  توٚہۍ  مَہ  کٔرِو  ہرگز  یہِ  گُمان  زِ  اللہ  تعالیٰ  کرِ  زانٛہہ  پننیٚن  رسولن  سٍتۍ  کرنہٕ  آمتیٚن  وعدن  خلاف،  اللہ  تعالیٰ  چُھ  زبردست  تہٕ  بیٚیہِ  چُھ  اِنتقام  ہیٚنہٕ  وول۔

Mirwaiz:
  اے  مُخاطبہٕ  ژٕ  مہ  کر  ہرگِز  یہِ  گُمان  کہِ  اللہ  تعالیٰ  کیاہ  چُھ  بدل  کر  وُن  پننِس  وعدس  یُس  تٔمۍ  پننین  پیغمبرن  سٍتۍ  کوٚر،  پٔزۍ  پٲٹھۍ  اللہ  تعالیٰ  چُھ  غٲلِب  اِنتقام  ہیٚنہٕ  وول۔  تس  ہیٚکہِ  نہٕ  پتھ  رٔٹِتھ  انتقام  تہٕ  بدلہٕ  ہیٚنہٕ  نِشہِ  کانہہ۔

Tahir:
  لہٰذا  زأنۍ  زیون  نہٕ  اللہ  تعالیٰ  ہرگز  پننیٚن  رسولن  سٍتۍ  وعدٕہ  خلٲفی  کرن  وول،  بے  شک  چُھ  اللہ  تعالیٰ  غٲلب،  بدلہٕ  ہیٚنہٕ  وول۔

Transliteration:
  Fal<u>a</u> ta<u>h</u>sabanna All<u>a</u>ha mukhlifa waAAdihi rusulahu inna All<u>a</u>ha AAazeezun <u>th</u>oo intiq<u>a</u>m<b>in</b>


Athar:
  کھۅژنٲوِیوٗکھ  یِم  تمہِ  دۅہ  نِشہِ  ییٚلہِ  زمین  تہٕ  آسمان  بدلٲوِتھ  کتہِ  کور  یِن  واتناونہٕ۔  ﴿ییٚمہِ  آیت  نِشہِ  تہٕ  قرآن  کیو  دوٚیِمیٚو  اِشارَو  سٍتۍ  چُھ  پے  لگان  زِ  قیامتس  منٛز  گژھن  نہٕ  زمین  و  آسمان  بالکل  نیست  و  نابود  بلکہ  یِیہِ  موجودٕ  طبیعی  نظام  درہم  برہم  کرنہٕ،  امہِ  پتہٕ  یِیہِ  نفخِ  صورِ  اوّل  ﴿یعنی  صورس  گۅڈنِیُک  پھۅکھ  دِنہٕ  پٮ۪ٹھہٕ﴾  تہٕ  نفخِ  صورِ  ٲخر  ﴿یعنی  صورس  دوٚیُم  پھۅکھ  دِنس﴾  درمیان  أکِس  خاص  وقتس  منٛز،  یتھ  اللہ  تعالیٰ  ہٕے  چُھ  زانان،  زمینٕچ  تہٕ  آسمانن  ہٕنز  موجودٕہ  ہیت  بدلاونہٕ،  تہٕ  پتہٕ  یِیہِ  بیاکھ  اکھ  نظام  باقی  فطرت  کیو  قانُونَو  سان  بناونہٕ۔  سُے  آسہِ  عالَمِ  آخرت۔  پتہٕ  یِن  نفخِ  صورِ  ٲخر  ﴿یعنی  صورُک  ٲخری  پھۅکھ﴾  دِنس  سٍتی  تِم  انسان  یِم  آدم  علیہ  السلام  سٕندِ  تخلیق  پٮ۪ٹھہٕ  قیامتس  تام  پٲدٕ  ٲسۍ  سپدمٕتۍ،  نوِ  سرٕ  زندٕہ  کرنہٕ  تہٕ  سپدن  اللہ  تعالیٰ  سٕندِس  دربارس  منٛز  پیش،  قرآن  چہِ  زبٲنۍ  منٛز  چُھ  امہِ  کُے  ناو  حشر  ییٚمیُک  لُغوی  معنی  چُھ  وَٹُن  تہٕ  جمع  کرُن۔﴾  تہٕ  اند  ہیٚتھ  گژھن  سٲری  اللہ  واحدُ  القہارس  برونٛہہ  کنہِ  بے  نقاب  حٲضر۔

Mirwaiz:
  ییٚمہِ  دۅہہٕ  بدلاونہٕ  یِیہِ  یہِ  زمین  بیٚیِس  زمینس  سٍتۍ  بیٚیہِ  یہِ  آسمان  بیٚیِس  آسمانس  سٍتۍ،  سٲرِی  لوٗکھ  نیرن  پننیو  جایو  أندرٕ  کُنِس  قہرٕ  وٲلِس  خدایس  بروںٹھ  کنہِ  جواب  دِنہٕ  خٲطرٕ۔  

Tahir:
  ییٚمہِ  دۅہ  (یہِ)  زمین  بییہ  اکہ  زمینہِ  سٍتۍ  بدلاونہٕ  یِیہِ  تہٕ  سٲری  آسمان  تہِ  یِن  بدلاونہٕ  تہٕ  تمام  لُکھ  گژھن  اللہ  تعالیٰ  ہس  برونٛہہ  کنہِ  حٲضر  یُس  کُن  چُھ  سارِنٕے  پیٚٹھ  چُھ  غٲلب۔

Transliteration:
  Yawma tubaddalu alar<u>d</u>u ghayra alar<u>d</u>i wa<b>al</b>ssam<u>a</u>w<u>a</u>tu wabarazoo lill<u>a</u>hi alw<u>ah</u>idi alqahh<u>a</u>r<b>i</b>


Athar: تمہِ دۅہ وُچھوٗکھ توٚہۍ مُجرم زِ ہانکلن منٛز آسن اتھہٕ کھۅر گٔنڈِتھ۔
Tahir: تہٕ تَمہِ دۅہ وُچھوٗکھ تۆہۍ مجرم لُکھ آسن ہانکلن منٛز گٔنڈِتھ۔
Transliteration: Watar<u>a</u> almujrimeena yawmai<u>th</u>in muqarraneena fee ala<u>s</u>f<u>a</u>d<b>i</b>
Mirwaiz:
  بیٚیہِ  وُچُھوکھ  توٚہۍ  نافرمان  ہانکلن  تہٕ  ہتھ  کرین  منٛز  اکھ  أکِس  سٍتۍ  بند  کرنہٕ  آمٕتۍ۔


Athar: تارکولٕکۍ پلو آسنکھ لٲگِتھ، تہٕ نارٕکۍ شعلہ آسن تِہندیٚن بُتھیٚن وَلنہٕ یِوان۔
Mirwaiz: کُرتٕنہِ تِہٕنزٕ آسن تار کولچہِ، ولہِ تِہٕندین بُتھین نار۔
Tahir:
  تِہِندۍ  پۅشاک  آسن  گندھک  دار  (نَتہٕ  روغن  دار  یُس  نارس  چُھ  وارٕ  پٲٹھۍ  ریٚہہ  دِوان)  تہٕ  تِہِندیٚن  بُتھیٚن  آسہِ  ناریِوان  وَلنہٕ۔

Transliteration:
  Sar<u>a</u>beeluhum min qa<u>t</u>r<u>a</u>nin wataghsh<u>a</u> wujoohahumu a<b>l</b>nn<u>a</u>r<b>u</b>


Athar:
  یہِ  اسہِ  امہِ  موجوٗب  زِ  اللہ  تعالیٰ  دِیہِ  پرٛتھ  نفسَس  تٔمۍ  سٕندِ  کرِ  متیُک  بدلہٕ۔  خُدایس  چَھنہٕ  حساب  ہیٚنس  زیادٕہ  تٲر  لگان۔

Mirwaiz:
  یُتھ  اللہ  تعالیٰ  بدلٕہ  دِیہِ  پرتھ  أکِس  مُجرِمس  تمہِ  سارِ  کُے  یہِ  تٔمۍ  کوٚر  مُت  آسہِ  دنیاہس  اندر،  پٔزۍ  پٲٹھۍ  اللہ  تعالیٰ  چُھ  جلٕد  حساب  ہیوٕوُن۔

Tahir:
  تاکہ  اللہ  تعالیٰ  دِیہِ  پۯتھ  شخصس  تِمن  (عملن)  ہُنٛد  بدلہٕ  یِمہٕ  تٔمۍ  کمٲوِتھ  چھے٘  تھاوِمَژٕ۔  بے  شک  چُھ  اللہ  تعالیٰ  حسابس  منٛز  جلدی  کرن  وول۔

Transliteration:
  Liyajziya All<u>a</u>hu kulla nafsin m<u>a</u> kasabat inna All<u>a</u>ha sareeAAu al<u>h</u>is<u>a</u>b<b>i</b>


Athar:
  یہِ  چُھ  اکھ  پیغام  سارِنٕے  انسانن  خٲطرٕ،  تہٕ  یہِ  چُھ  سوزنہٕ  آمُت  امہِ  موجوٗب  زِ  یِم  گژھن  امہِ  کہ  ذریعہ  خبردار  یِنۍ  کرنہٕ،  تہِٕ  یِم  گژھن  زانٕنۍ  زِ  درحقیقت  چُھ  خُداے  بس  اَکوے،  تہٕ  یِم  عقل  چِھ  تھاوان  تِم  گژھن  ہوشس  منٛز  یِنۍ۔

Mirwaiz:
  یہِ  قرآنِ  مجید  یا  سورٕہ  شریف  چُھ  کٲفی  نصیحت  خٲطرٕ،  بیٚیہِ  یُتھ  تِمن  امہِ  سٍتۍ  بیٖم  کرنہٕ  یِیہِ۔  بیٚیہِ  یُتھ  تِم  زانن  اللہ  تعالیٰ  چُھ  معبودِ  برحقاہ  کُنُے۔  بیٚیہِ  یُتھ  امہِ  سٍتۍ  نصیحت  رٹن  عقلہِ  وٲلۍ۔

Tahir:
  یہِ  (قرآن)  چُھ  لُکن  خٲطرٕ  مکمل  پٲٹھۍ  پیغامُک  واتناوُن،  تاکہ  تِم  یِن  اَمہ  کہِ  ذریعہ  کھۅژناونہٕ  بیٚیہِ  یہِ  زِ  تِم  زانن  وارٕ  پٲٹھۍ  زِ  بس  چُھ  سُے  (اللہ  تعالیٰ)  کُن  معبود  تہٕ  یہِ  زِ  گاٹٕلۍ  لُکھ  کرن  نصیحت  حٲصل۔

Transliteration:
  H<u>atha</u> bal<u>a</u>ghun li<b>l</b>nn<u>a</u>si waliyun<u>th</u>aroo bihi waliyaAAlamoo annam<u>a</u> huwa il<u>a</u>hun w<u>ah</u>idun waliya<u>thth</u>akkara oloo alalb<u>a</u>b<b>i</b>


Transliteration: Alifl<u>a</u>mr<u>a</u> tilka <u>a</u>y<u>a</u>tu alkit<u>a</u>bi waqur<u>a</u>nin mubeen<b>in</b>
Athar:
  ا۔  ل۔  ر۔  یِم  آیات  چِھ  اللہ  تعالیٰ  سٕنزِ  کتابہِ  ہٕندۍ  تہٕ  قرآنِ  مُبینٕکۍ۔  ﴿قرآن  خٲطرٕ  چُھ  لفظ  مُبین  صفتہٕ  رٔنگۍ  ورتاونہٕ  آمُت۔  اَمِیُک  مطلب  چُھ  یہِ  زِ  یِم  آیات  چِھ  تمہِ  قرآنٕکۍ  یُس  پنُن  مُدعا  صاف  پٲٹھۍ  چُھ  ظٲہر  کران﴾

Mirwaiz:
  یِم  چھِ  حروف  مقطعات  یِمن  ہٕندِ  معنے  یِچ  چھےٚ  خداے  سٕے  خبر،  یِم  چھِ  آیات  بجہِ  کتابہِ  ہٕندۍ  بیٚیہِ  روشن  قرآنِ  مجیدٕکۍ۔

Tahir:
  الف  لام  را  (حقیقی  معنی  چُھ  اللہ  تعالیٰ  تہٕ  رسول  صلی  اللہ  علیہ  وسلمٕے  بہتر  زانان)  یِم  چِھ  (برگزیدٕہ)  کتابِہ  ہٕندۍتہٕ  روشن  قرآنٕکۍ  آیات۔


Transliteration: Rubam<u>a</u> yawaddu alla<u>th</u>eena kafaroo law k<u>a</u>noo muslimeen<b>a</b>
Athar:
  یہِ  کتھ  چَھنہٕ  دوٗر  زِ  اکھ  وقت  واتہِ  سُہ  ییٚلہِ  تِمے  لُکھ  یِمو  اَز  ﴿اسلامٕچ  دعوت  قبول  کرنہٕ  نِشہِ﴾  انکار  چُھ  کوٚرمُت،  دٕیاں  دٕیاں  وَنن،  زِ  کاش  آسِہے  اَسہِ  تسلیم  کوٚرمُت  ﴿یعنی  أسۍ  آسہَو  مسلمان﴾۔

Mirwaiz:
  ییٚلہِ  قیامتُک  دۅہ  سپدِ،  کٲفر  آسن  وارِیاہن  عذابن  منٛز  مُبتلا۔  تمی  وقتہٕ  کرن  پھیرۍ  پھیرۍ  تمنا،  کونہٕ  ٲسۍ  أسۍ  تہِ  مُسلمان۔  ییٚمہِ  ییٚمہِ  ساعتہٕ  تِم  وُچھن  مُسلمانن  ہٕنز  کامیٲبی  یا  ییٚمہِ  ییٚمہِ  ساعتہٕ  تِم  نٔوِس  عذابس  آسن  گرفتار  سپدان۔

Tahir:
  کٲفر  کرن  (ٲخرتس  منٛز  مومنن  پیٚٹھ  اللہ  تعالیٰ  سٕندِ  رحمتٕکۍ  منظر  وُچِھتھ)  باربار  طمع  زِ  کاش!تِم  آسہَن  مسلمان۔


Transliteration: <u>Th</u>arhum yakuloo wayatamattaAAoo wayulhihimu alamalu fasawfa yaAAlamoon<b>a</b>
Athar:
  ترٲویوٗکھ  یِم،  کھیٚیِن  چیٚیِن،  مزٕہ  کٔرِن،  تہٕ  ترٲوِن  مَشرپھَس  منٛز  یِمن  یِہٕنز  اَپز  اُمید،  عنقریب  لگہِ  یِمن  پے۔

Mirwaiz:
  ترٲوِیوکھ  تِم  پننِس  حالس  پٮ۪ٹھ  کھیٚیِن  وارٕ  پٲٹھۍ  بیٚیہِ  تُلِن  تمتع  مالِ  دُنیاہُک۔  غٲفِل  تہٕ  آوٕرۍ  چھِ  کران  تِمن  زیٖٹھ  آرزو  تہٕ  بٔڈۍ  منصوبہٕ۔  پس  برونٹھ  پہن  زانن  تِم  پانے۔  مٔرۍ  تھٕے  سپدِ  تِمن  حقیقتِ  حال  معلوم۔

Tahir:
  تۆہۍ  (مَہ  گٔژِھو  دِل  مَلول)  ترٲوِیوٗکھ  تِم،  تِم  روٗزِن  کھیٚوان  (چیٚوان)  تہٕ  عٲش  کران  تہٕ  (تِہٕنزٕ)  اَپزٕ  امیدٕ  تھٲوِن  تِمن  (ٲخرت  نِشہِ)  غٲفل  پتہٕ  لگہِ  تِمن  عنقریب  (پَنُن  انجام)  پے۔


Transliteration: Wam<u>a</u> ahlakn<u>a</u> min qaryatin ill<u>a</u> walah<u>a</u> kit<u>a</u>bun maAAloom<b>un</b>
Athar:
  اَسہِ  یۅسہٕ  تہِ  بستی  ییٚمہِ  برونٛہہ  ہلاک  چھےٚ  کٔرمٕژ،  تمہِ  خٲطرٕ  ٲس  اکھ  خاص  عملہِ  ہٕنز  مہلت  لیٚکھنہٕ  آمٕژ۔

Mirwaiz:
  بیٚیہِ  کٔرۍ  نہٕ  اسہِ  ہلاک  کُنہِ  شہرٕکۍ  لوٗکھ  مگر  تِہٕندِ  خٲطرٕ  اوس  ہلاکتُک  وقت  لیٚکھنہٕ  آمُت،  مقررکرنہٕ  آمُت۔  تمِی  سببہٕ  چُھنہِ  یِمن  تہِ  نافرمٲنی  پٮ۪ٹھ  فوراً  سزا  یِون  دِنہٕ۔

Tahir:
  تہٕ  اَسہِ  کٔر  نہٕ  کانٛہہ  تہِ  بستی  ہلاک  البتہ  یہِ  زِ  تَتھ  خٲطرٕ  اوس  ننہ  وانہ  اَکھ  (قانونُک)  دستاویز  (ییٚمِچ  تِمَو  خلاف  ورزی  کٔر  تہٕ  وٲتۍ  پننِس  انجامس)۔


Transliteration: M<u>a</u> tasbiqu min ommatin ajalah<u>a</u> wam<u>a</u> yastakhiroon<b>a</b>
Athar:
  کانٛہہ  قوم  ہیٚکہِ  نہٕ  پننہِ  مقرر  وقتہٕ  برونٛہہ  ہلاک  سپدِتھ۔  نہَ  ہیٚکہِ  تمہِ  پتہٕ  یلہٕ  گٔژِھتھ۔

Mirwaiz:
  کانہہ  اُمتاہ  گژِھہ  نہٕ  برونٹھ  پننِس  مُقرر  کرنہٕ  آمتِس  وقتس  نہ  گژِھہ  پتھ۔  یِتھے  پٲٹھۍ  ییٚمہِ  ساعتہٕ  یِمن  لوٗکن  ہٕندِ  گلنُک  وقت  واتہِ  تمہِ  ساعتہٕ  گلن  یِم  ضروٗر۔

Tahir:
  کانٛہہ  تہِ  قوم  ہیٚکہِ  نہٕ  (عروج  وزوال  کہ)  پننہِ  مقرروقتہٕ  نِشہِ  نَہ  برونٛہہ  پٔکِتھ  تہٕ  نَہ  ہیٚکہِ  پتھ  ۂٹتِھ۔


Athar:
  یِم  لُکھ  چِھ  ونان،  اے  سُہ  شخصہٕ  یَس  پٮ۪ٹھ  یہِ  ذِکر  نٲزِل  چھےٚ  سپزمٕژ۔  ﴿لفظ  ذِکر  چُھ  قرآنس  اندر  اصطلاحاً  کلامِ  الہٰی  خٲطرٕ  ورتاونہٕ  آمُت  یُس  سراسر  نصیحت  بٔنِتھ  چُھ  یِوان۔  گۅڈٕہ  گۅڈٕہ  ییژاہ  کِتابہٕ  انبیاہن  پٮ۪ٹھ  نٲزِل  آسہٕ  گٔمژٕ  تِمہٕ  سارے  تہِ  آسہٕ  ذِکر  تہٕ  یہِ  قرآن  تہِ  چُھ  ذِکر۔  اَمِیُک  اصلی  معنی  چُھ  یاد  پاوُن،  وُزٕناوُن  تہٕ  نصیحت  کرٕنۍ۔  یہِ  ونُن  زِ،  اے  سُہ  شخصہٕ  یس  پٮ۪ٹھ  یہِ  ذِکر  چھےٚ  نٲزِل  سپزمٕژ،  یہِ  کتھ  ٲسۍ  تِم  ہزلہٕ  رٔنگۍ  ونان۔  تِمن  اوسنہٕ  یہِ  تسلیمٕے  زِ  یہِ  ذِکر  چھےٚ  نبی  صلی  اللہ  علیہ و سلمس  پٮ۪ٹھ  نٲزِل  سپژمٕژ۔  دراصل  اوس  تِہندِ  وننُک  مطلب  یہِ۔  اے  سُہ  شخصہٕ  ییٚمۍ  سُند  دعویٰ  چُھ  زِ  مےٚ  پٮ۪ٹھ  چھےٚ  ذِکر  نٲزِل  سپژمٕژ۔﴾  ژٕ  چُھکھ  یقیناً  دیوانہٕ۔

Mirwaiz:
  بیٚیہِ  لٔگۍ  دپنہِ  مکٕکۍ  کٲفر  تۅہیہِ  یا  رسول  اللہؐ،  اے  شخص  یس  پٮ۪ٹھ  نٲزِل  آو  کرنہٕ  قرآن،  بے  شک  چُھکھ  ژٕ  موٚت  تہٕ  دیوانہٕ۔  ژٕ  چُھکھ  نبوتُک  غلط  دعویٰ  کران۔

Tahir:
  تہٕ  (کٲفر)  چِھ  (گستٲخی  سان)  ونان،  اے  تَمہِ  شخصہٕ  یس  پیٚٹھ  قرآن  چُھ  نٲزل  کرنہٕ  آمُت!  بے  شک  چُھکھ  ژٕ  دیوانہٕ۔

Transliteration:
  Waq<u>a</u>loo y<u>a</u> ayyuh<u>a</u> alla<u>th</u>ee nuzzila AAalayhi a<b>l</b><u>thth</u>ikru innaka lamajnoon<b>un</b>


Athar: ہرگاہ ژٕ پٔزِیور چُھکھ، تیٚلہِ کیازِ چُھکھ نہٕ ژٕ اسہِ برونٛہہ کُن فرشتہٕ اَنان؟
Tahir: ژٕ کیازِ چھَہَکھ نہٕ اَسہِ نِش فرشتہٕ اَنان اگر ژٕ پٔزۍیور چُھکھ ؟
Mirwaiz:
  ورنہٕ  توٚہۍ  اتھ  دعویٰ  ہس  اندر  پٔزۍ  زیٲرۍ  چھِو  تیٚلہِ  کونہٕ  چُھکھ  اسہِ  برونٹھ  کُن  ملٲیک  انان  یِم  اسہِ  نِشہِ  تُہُند  تصدیق  کرٕ  ہن۔  اللہ  تعالیٰ  چُھ  فرماوان۔

Transliteration:
  Law m<u>a</u> tateen<u>a</u> bi<b>a</b>lmal<u>a</u>ikati in kunta mina a<b>l</b><u>ssa</u>diqeen<b>a</b>


Athar:
  أسۍ  چِھنہٕ  فرشتہٕ  یِتھے  کران  نٲزِل  کینٛہہ۔  ییٚلہِ  تِم  وسان  چِھ  تیٚلہِ  چِھ  حق  سان  وسان،  تہٕ  پتہٕ  چَھنہٕ  یِوان  لُکن  مہلت  دِنہٕ۔  ﴿یعنی  فرشتہٕ  چِھنہٕ  محض  تماشہِ  ہاونہٕ  خٲطرٕ  نٲزِل  یِوان  کرنہٕ  زِ  ییٚلہِ  کٲنٛسہِ  قَومن  ووٚن  زِ  بُلٲوِو  فرشتہٕ  تہٕ  تِم  سپدن  فوراً  حٲضر۔  فرشتہٕ  سوزنُک  وقت  چُھ  سُہ  ٲخری  وقت  آسان  ییٚلہِ  کُنہِ  قومُک  فٲصلہٕ  چُکاونُک  اِرادہ  چُھ  یِوان  کرنہٕ۔  حق  سان  چِھ  وَسان  چُھ  مُراد  حق  ہیٚتھ  وَسُن۔  یعنی  تِم  چِھ  اللہ  تعالیٰ  سُند  برحق  فٲصلہٕ  ہیٚتھ  یِوان  تہٕ  تتھ  چِھ  ضرور  نٲفذ  کران﴾

Mirwaiz:
  أسۍ  چھِکھ  نہٕ  ملٲیک  سوزان  مگر  فٲصلہٕ  ہیٚتھ،  تتھ  صورتس  اندر  ییہِ  نہٕ  تِمن  تمہِ  وقتہٕ  مہلت  دِنہٕ۔  تمہِ  ساعتہٕ  چُھ  تِمن  ایمان  انُن  یا  عذابس  گرفتار  سپدُن۔

Tahir:
  أسۍچِھنہٕ  فرشتہٕ  کران  نٲزل  مگرپۆز  (فٲصلہٕ)  ہیتھ  (یعنی  ییٚلہِ  عذابٕچ  گٔر  واتہِ  تیٚلہِ  چِھ  تَمہِ  کہ  نٲفذ  کرنہٕ  خٲطرٕ  سوزان)  تہٕ  تَمہِ  وقتہٕ  چھَنہٕ  تِمن  مہلت  یِوان  دِنہٕ۔

Transliteration:
  M<u>a</u> nunazzilu almal<u>a</u>ikata ill<u>a</u> bi<b>a</b>l<u>h</u>aqqi wam<u>a</u> k<u>a</u>noo i<u>th</u>an mun<i><u>th</u></i>areen<b>a</b>


Tahir: بے شک چُھ یہِ ذکرِ عظیم (قرآن) اَسی کۆرمُت نٲزل تہٕ یقینا کرَو أسی اَمِچ حفاظت۔
Athar:
  روٗز  وۅنۍ  یہِ  ذِکر،  یہِ  چھےٚ  اسہِ  نٲزِل  کٔرمٕژ،  تہٕ  أسۍ  چِھ  پانہٕ  اَمِکۍ  حفاظت  کرن  وٲلۍ۔

Mirwaiz:
  بیشک  اَسِی  کوٚر  نٲزِل  یہِ  قرآنِ  مجید۔  تمِچ  دلیل  چھےٚ  تمیُک  معجزٕہ  آسُن،  بیٚیہِ  چھِ  أسِی  تتھ  رٲچھ  کروٕنۍ۔  تتھ  اندر  ہیٚکہِ  نہٕ  کانہہ  نہ  کٔمی  کٔرِتھ  نہ  زیادتی  کٔرِتھ۔

Transliteration:
  Inn<u>a</u> na<u>h</u>nu nazzaln<u>a</u> a<b>l</b><u>thth</u>ikra wainn<u>a</u> lahu la<u>ha</u>fi<i><u>th</u></i>oon<b>a</b>


Mirwaiz: یِتھے پٲٹھۍ چھِ أسۍ انبیاہن ٹھٹھہٕ کران خیال۔ نافرمانن ہٕندین دِلن اندر پٲدٕ کران۔
Tahir: یِتھے پٲٹھۍ چِھ أسۍیہِ (ہزٕل تہٕ ٹسنہٕ کرُن) مجرمن ہٕندیٚن دِلن منٛز دٲخل کران۔
Transliteration: Ka<u>tha</u>lika naslukuhu fee quloobi almujrimeen<b>a</b>
Athar:
  مُجرمن  ہٕندٮ۪ن  دِلن  منٛز  چِھ  أسۍ  یہِ  ذِکر  یِتھے  پٲٹھی  ﴿سلاخٕکۍ  پٲٹھۍ  تاران﴾۔  ﴿دراصل  چُھ  لفظ  نَسلُکُہ  وَرتاونہٕ  آمُت۔  سَلک  چِھ  عربی  زبٲنۍ  منٛز  کانٛہہ  چیز  دوٚیمِس  چیزس  منٛز  چلاونس،  تارنس  تہٕ  برنس  وَنان،  یِتھہٕ  پٲٹھۍ  سٕژٕنۍ  پٔہِس  پن  تارُن  چُھ۔  لہٰذا  چُھ  آیتُک  مطلب  یہِ  زِ  اہلِ  ایمانن  اندر  چھےٚ  یہِ  ذِکر  دِلُک  شیہجار  تہٕ  رُوحُک  غذا  بٔنِتھ  وَسان۔  مگر  مُجرمن  ہٕندٮ۪ن  دِلن  منٛز  چُھ  یہِ  شورٕ  سۅیِتہِ  ہٕندۍ  پٲٹھۍ  دٔزِتھ  تِیُتھ  نار  رَٹان،  زنتہٕ  اکھ  گرم  سِیخ  اوس  یُس  سینس  اکہِ  طرفہٕ  ژاو  تہٕ  دوٚیِمہِ  طرفہٕ  درٛاو﴾


Transliteration: L<u>a</u> yuminoona bihi waqad khalat sunnatu alawwaleen<b>a</b>
Athar:
  تِم  چِھنہٕ  اَتھ  پٮ۪ٹھ  ایمان  انان،  پتہٕ  وَتھ  چُھ  امہِ  قسمہٕ کیٚن  لُکن  ہُند  یۅہے  طریقہٕ  پکان  روٗدمُت۔

Mirwaiz:
  تمی  سببہٕ  کرن  تِم  پژھ  اتھ  قرآنِ  مجیدس  یہِ  نٔو کتھاہ  چھَنہٕ،  یہِ  چُھ  رسمی  روٗدمُت  بروںٹھمین  لوٗکن  ہُند۔  لہٰذا  مہ  سپدِو  توٚہۍ  آزردٕہ  تہٕ  غمگین۔  تِہٕندِ  عنادٕچ  کیفیت  چھےٚ  یہِ  زِ  ملٲیکن  ہُند  آسمان  کہِ  طرفہٕ  نٲزِل  سپدُن  تہٕ  وَسُن  تھٲوِتو  أتِتھٕے۔  ہرگاہ  یِمے  لوٗکھ  آسمامانس  پٮ۪ٹھ  کھاروکھ  یتھہٕ  پٲٹھۍ  کہِ۔

Tahir:
  یِم  لُکھ  اَنن  نہ  یتھ  (قرآنس)  پیٚٹھ  ایمان  تہٕ  بے  شک  چُھ  بروٗنٹھِمیٚن  ہُنٛد  (یۅہے)  طریقہ  اوسمُت۔


Athar:
  اگر  أسۍ  تِمن  پٮ۪ٹھ  آسمانُک  کانٛہہ  دروازٕہ  یلہٕ  تراوہَو،  تہٕ  تِم  لاگہن  دۅہلی  تتھ  منٛز  کُھسُن  تہِ،

Mirwaiz:
  ہرگاہ  أسۍ  مُژراوو  تِہںدِ  خٲطرٕ  آسمانُک  دروازٕہ  توپتہٕ  ہیٚن  کھسُن  تِم  دۅہلہِ  ﴿ییٚمہِ  وقتہٕ  نہٕ  نِندرِ  ہُند  موقعے  آسہِ﴾  تمہِ  دروازٕہ  کِنۍ  آسمانس  کُن۔  

Tahir:
  تہٕ  أسۍ  ہرگاہ  تِمن  پیٚٹھ  آسمانُک  کانٛہہ  دروازٕہ  (تہِ)  یلہٕ  تۯاوَو  (تہٕ  تِہِندِخٲطرٕ  بناوَو  یِتہِ  ممکن)  زِتِم  روزن  سٲرۍسٕے  دۅہس  اَمہِ  منٔزۍ  ہیۆر  کھسان۔

Transliteration:
  Walaw fata<u>h</u>n<u>a</u> AAalayhim b<u>a</u>ban mina a<b>l</b>ssam<u>a</u>i fa<i><u>th</u></i>alloo feehi yaAArujoon<b>a</b>


Athar:
  تیٚلہِ  تہِ  ونہن  تِم  یی  زِ  سانیٚن  أچھن  چُھ  دۅکھہٕ  لگان،  بلکہ  چُھ  اَسہِ  پٮ۪ٹھ  جود  آمُت  کرنہٕ۔

Mirwaiz:
  توتہِ  یِیکھ  نہٕ  پژھ،  دپنہِ  لگن  سانہِ  أچھ  چھَنہٕ  مگر  بند  کرنہٕ  آمژٕ۔  أسۍ  چھِنہٕ  آسمانس  کھسان  بلکہِ  چھےٚ  اسہِ  نظر بندی  کرنہٕ  آمٕژ۔  بلکہِ  چُھ  اسہِ  پٮ۪ٹھ  سحرٕ  تہٕ  جود  کرنہٕ  آمُت۔  اسہِ  ہےامہِ  علاوٕہ  تہِ  کینہہ  ہاونہٕ  ییہِ  تِتہِ  آسہِ  یی  یعنی  سحرٕ  تہٕ  جود۔

Tahir:
  (تَمہِ  پتہٕ  تہِ)  وَنن  یِم  لُکھ  (یہِ)  زِ  سانہِ  أچھ  چھے٘  (کُنہِ  حیلہٕ  تہٕ  فریب  سٍتۍ)  گنڈنہٕ  آمژٕ  بلکہ  چُھ  اَسہِ  لُکن  پیٚٹھ  جود  آمُت  کرنہٕ۔

Transliteration:
  Laq<u>a</u>loo innam<u>a</u> sukkirat ab<u>sa</u>run<u>a</u> bal na<u>h</u>nu qawmun mas<u>h</u>ooroon<b>a</b>


Athar:
  یہِ  چھےٚ  سٲنۍ  کار  فرمٲئی  زِ  آسمانس  منٛز  بنٲوۍ  اَسہِ  واریاہ  مضبوط  قٕلعہ،  ﴿دراصل  چُھ  لفظ  بُروج  وَرتاونہٕ  آمُت۔  بُرُج  چِھ  عربی  زبٲنۍ  منٛز  قلعس،  محلس  تہٕ  مُستحکم  عمارتس  ونان۔  امہِ  پتہٕ  یُس  مضمون  چُھ  تتھ  پٮ۪ٹھ  غور  کرنہٕ  سٍتۍ  چُھ  باسان  زِ  شاید  چُھ  امہِ  نِشہِ  مُراد  عالَم  بالاہٕکۍ  تِم  خٕطہٕ  یِمن  منٛز  پرٛتھ  کانٛہہ  خٕطہٕ  سٮ۪ٹھاہ  مستحکم  سرحدَو  چُھ  دوٚیِمہِ  خٕطہٕ  نِشہِ  الگ  کٔرِتھ  تھوومُت۔  امہِ  مفہوم  کہ  لحاظہٕ  چِھ  أسۍ  بُروج  محفوظ  خٕطہٕ  کِس  معنیس  منٛز  نِیُن  زیادہ  صحیح  سمجھان﴾  تِم  کٔرۍ  وُچھن  والیٚن  ہٕندِ  خٲطرٕ  ﴿تارکَو  سٍتۍ﴾  آراستہٕ۔

Mirwaiz:
  پٔزۍ  پٲٹھۍ  کٔرۍ  اسہِ  آسمانن  اندر  بُرج  پٲدٕ،  بیٚیہِ  کٔرۍ  اسہِ  تِم  آسمان  مُزین  وُچھن  والین  ہٕندِ  خٲطرٕ۔

Tahir:
  تہٕ  بے  شک  بنٲوۍ  اَسہِ  آسمانن  منٛز  (کہکشانن  ہٕندِس  صورتس  منٛزتارکن  ہٕندِ  حفاظت  خٲطرٕ)  قلعہٕ  تہٕ  اَسہِ  بنٲویہِ  (خلٲیی  کاینات)  وُچھن  والیٚن  خٲطرٕ  شوٗبدار۔

Transliteration:
  Walaqad jaAAaln<u>a</u> fee a<b>l</b>ssam<u>a</u>i buroojan wazayyann<u>a</u>h<u>a</u> li<b>l</b>nn<u>a</u><i><u>th</u></i>ireen<b>a</b>


Athar: تہٕ پرٛتھ شیطانِ مردودس نِشہِ کٔرۍ تِم محفوظ۔
Mirwaiz: بیٚیہِ کٔراسہِ تتھ رٲچھ پرتھ کٔڈِتھ ژٕھننہٕ آمتِس شیطانس نِشہِ۔
Transliteration: Wa<u>h</u>afi<i><u>th</u></i>n<u>a</u>h<u>a</u> min kulli shay<u>ta</u>nin rajeem<b>in</b>
Tahir:
  تہٕ  اَسہِ  کۆر  یہِ  (آسمانی  کایناتُک  نظام)  پۯتھ  مردوٗد  شیطانس  (یعنی  پۯتھ  سرکش  طاقت  کہ  شرپٲدٕ  کرن  واجنہِ  کامہِ)  نِشہِ  محفوظ۔


Transliteration: Ill<u>a</u> mani istaraqa a<b>l</b>ssamAAa faatbaAAahu shih<u>a</u>bun mubeen<b>un</b>
Athar:
  کانٛہہ  شیطان  ہیٚکہِ  نہٕ  یِمن  منٛز  وَتھ  لٔبِتھ،  اِلاّ  یہِ  زِ  ژوٗرِ  ژوٗرِ  بوزِ  کینٛہہ  ﴿یعنی  تِم  شیطان  یِم  پننیٚن  مددگارن  خٲطرٕ  غیب  چہِ  خبرٕ  اَننٕچ  کوٗشش  چِھ  کران۔  درحقیقت  چِھنہٕ  تِمن  نِشہِ  غیب  چہِ  خبرٕ  اننٕکۍ  ذرائع  بالکُلے۔  کائنات  چَھنہٕ  تِہندِ  خٲطرٕ  یلہٕ  زِ  یوٚت  یژھن  توٚت  گژھن  تہٕ  پتہٕ  کرن  اللہ  تعالیٰ  سٕندۍ  اَسرار  معلوم۔  تِم  چِھ  ژوٗرِ  ژوٗرِ  بوزنٕچ  کوٗشش  ضرور  کران،  مگر  درحقیقت  چُھنہٕ  تِمن  کِہِنۍ  پَلہِ  ہیٚوان۔﴾  تہٕ  ییٚلہِ  سُہ  ژوٗرِ  ژوٗرِ  بوزنٕچ  کوٗشش  چُھ  کران  تیٚلہِ  چُھ  اکھ  روشن  شعلہٕ  تس  پتے  دَوان۔  ﴿شہابِ  مُبین  اتھ  چُھ  لُغوی  معنی  روشن  شعلہٕ۔  دوٚیِمہِ  جایہِ  چُھ  قرآنِ  مجیدس  منٛز  امہِ  خٲطرٕ  شہابِ  ثاقب  ورتاونہٕ  آمُت،  یعنی  اَنہِ گٔٹِس  گوٚد  کرن  وول  شعلہٕ۔  ضروری  چُھنہٕ  زِ  امہِ  نِشہِ  آسہِ  مُراد  سُے  پھُٹَن  وول  تارُک  یتھ  اُردو  زبٲنۍ  منٛز  اصطلاحاً  شہاہب  ثاقب  چِھ  ونان۔  بنان  چُھ  زِ  یِم  آسن  بیٚیہِ  کُنہِ  قسمہٕ چہِ  زٕژٕ،  مثلاً  کائنٲتی  زٕژٕ  یا  یِمو  کھۅتہٕ  تہِ  زیادہ  شدید  بیٚیہِ  کینٛہہ،  یِم  وُنہِ  سٲنِس  علمس  منٛز  آسن  نہٕ  آمژٕ۔  تاہم  چُھ  یِتہِ  ممکن  زِ  یِمے  آسن  شہابِ  ثاقب،  یِمن  کُنہِ  کُنہِ  وِزِ  سانہِ  أچھ  چھےٚ  وُچھان  زمینس  پٮ۪ٹھ  پیٚوان  تہٕ  یِمے  آسن  عالَم  بالاہس  کُن  شیطانن  ہٕندِس  پروازس  اندر  رُکاوٹ  بنان﴾

Mirwaiz:
  مگر  ییٚمۍ  شیطانن  ژورِ  پٲٹھۍ  کن  دِیُت،  کانہہ  خبراہ  بوٗزٕن  تمِس  چُھ  پتہٕ  دوران  روشن  تارُکاہ  ریہہ  تراوان  ییٚمہِ  سٍتۍ  سُہ  شیطان  چُھ  ہلاک  سپدان  یا  بد  حواس  سپدان۔  امی  طریقہٕ  چھِ  أسۍ  شیطانس  نِشہِ  آسمانس  حفاظت  کران۔

Tahir:
  مگر  یُس  اَکھاہ  تہِ  ژوٗر  ژھیٚپہِ  بوزنہٕ  خٲطرٕ  ژاو  تیٚلہِ  چُھ  تس  پتہٕ  اَکھ  (دزوُن)  پۯزلہٕ  وُن  شہاب  لگان۔


Athar:
  اَسہِ  وَہرٲو  زمین،  اَتھ  منٛز  جمٲوۍ  پہاڑ،  اَتھ  منٛز  وۅپدٲوۍ  پرٛتھ  قسمٕکۍ  نباتات  ٹھیک  ٹھیک  میٖنِتھ  توٗلِتھ  مقدارٕ  سان۔

Mirwaiz:
  بیٚیہِ  وہروو  اسہِ  زمین  یُتھ  تتھ  منٛز  بسن  انسان  تہٕ  حیوانات،  تتھ  منٛز  ترٲوۍ  اسہِ  گوبِرٕہ  تہٕ  ثقلہٕ  خٲطرٕ  لنگر  یعنی  بٔڈۍ  بٔڈۍ  کۅہ۔  بیٚیہِ  کھور  اسہِ  تمہِ  زمین  منٛزٕ  پرتھ  چیزاہ  مینِتھ  تہٕ  وزن  کٔرِتھ۔

Tahir:
  تہٕ  زمین  وہرٲو  اَسہِ  (گول  آسنہٕ  باوجود)  تہٕ  اَسہِ  بنٲوۍ  اَتھ  منٛز  (مختلف  مادٕہ  پانہٕ  وٲنۍرَلٲوِتھ)  مضبوط  پہاڑ  تہٕ  اَسہِ  دِیُت  اَتھ  منٛز  پۯتھ  جنسس  (تمہ  کہ  ضرورت  حسابہٕ)  توازُن  مطٲبق  پوچھر۔

Transliteration:
  Wa<b>a</b>lar<u>d</u>a madadn<u>a</u>h<u>a</u> waalqayn<u>a</u> feeh<u>a</u> raw<u>a</u>siya waanbatn<u>a</u> feeh<u>a</u> min kulli shayin mawzoon<b>in</b>


Transliteration: WajaAAaln<u>a</u> lakum feeh<u>a</u> maAA<u>a</u>yisha waman lastum lahu bir<u>a</u>ziqeen<b>a</b>
Athar:
  تہٕ  اتھ  منٛز  کٔرۍ  معیشتٕکۍ  اسباب  فراہم  تُہندِ  خٲطرٕ  تہِ،  تہٕ  تِمن  واریاہن  مخلوقن  خٲطرٕ  تہِ  یِہٕندۍ  رِزق  دِنہٕ  وٲلۍ  توٚہۍ  چِھو  نہٕ۔

Mirwaiz:
  بیٚیہِ  کٔرۍ  پٲدٕ  اسہِ  اتھ  زمینس  منٛز  تُہٕندِ  خٲطرٕ  زِندٕہ  روزنٕکۍ  سامان۔  کھینٕکۍ  چیز  تہٕ  چہٚنٕکۍ  چیز،  لباس  تہٕ  پۅشاک،  بیٚیہِ  کٔرۍ  اسہِ  تُہٕندِ  فٲیدٕہ  خٲطرٕ  تِم  مخلوق  پٲدٕ  یِمن  روزی  دِوٕنۍ  توٚہۍ  چھِو  نہٕ  بلکہِ  چھِ  أسۍ  تِمن  رزق  عطا  کران۔  توٚہۍ  چھِو  تِمن  نِشہِ  فٲیدٕہ  تُلان۔

Tahir:
  تہٕ  اَسہِ  کٔرۍ  اَتھ  منٛز  تُہٕندِ  خٲطرٕ  معیشتٕکۍ  ذریعہ  پٲدٕ  تہٕ  تِمن  (انسانن،  جانورن  تہٕ  جاناوارن)  خٲطرٕ  تہِ  یِمن  نہٕ  تۆہۍ  رزق  چِھو  فراہم  کران۔


Athar:
  کانٛہہ  چیز  چُھنہٕ  تِیُتھ  ییٚمکۍ  خزانہٕ  اَسہِ  نِشہِ  آسن  نہٕ،  تہٕ  یُس  چیز  تہِ  أسۍ  نٲزِل  چِھ  کران  أکِس  مقرر  مقدارس  منٛز  چِھن  نٲزِل  کران۔

Mirwaiz:
  بیٚیہِ  چُھ  نہٕ  کانہہ  چیزاہ  از  قسم  رزق  مگر  تَمِکۍ  خزانن  ہٕندۍ  خزانہٕ  چھِ  اَسِی  نِشہِ۔  أسۍ  چھِنہٕ  تراوان  تہٕ  نٲزِل  کران  مگر  اکہِ  مقدار  مو  جوب۔

Tahir:
  تہٕ  (کایناتُک)  کانٛہہ  تہِ  چیز  چُھنہٕ  سُہ  مگر  یہِ  زِ  اَسہِ  نِشہِ  چِھ  تَمِکۍ  خزانہٕ  تہٕ  أسۍ  چِھن  سُہ  صرف  مقرر  مقدارٕ  مطابقٕے  نٲزل  کران  روزان۔

Transliteration:
  Wain min shayin ill<u>a</u> AAindan<u>a</u> khaz<u>a</u>inuhu wam<u>a</u> nunazziluhu ill<u>a</u> biqadarin maAAloom<b>in</b>


Athar:
  بار  آور  ہوا  چِھ  أسی  سوزان،  پتہٕ  چِھ  آسمانہٕ  پٮ۪ٹھہٕ  آب  تراوان،  تہٕ  تمہِ  آبہٕ  سٍتۍ  چِھو  تۅہیہِ  سٲراب  کران  امہِ  دولتٕکۍ  خزانہٕ  دار  چِھو  نہٕ  توٚہۍ۔

Mirwaiz:
  بیٚیہِ  چھِ  أسۍ  سوزان  واو  یِم  پوٗرٕ  چھِ  کران  اۅبرس  آبہٕ  سٍتۍ،  توپتہٕ  چھِ  أسۍ  تراوان  آسمان  کہِ  طرفہٕ  روٗد۔  توپتہٕ  چھِ  أسۍ  توٚہۍ  سیراب  کران،  توٚہۍ  ہیکہِ  ہِونہٕ  تیوٗت  آب  أکسٕے  جایہِ  جمع  کٔرِتھ۔

Tahir:
  تہٕ  أسۍ  چِھکھ  ہوا  سوزان  اۆبرن  ہُنٛد  بورہیٚتھ  پتہٕ  چِھ  أسۍ  آسمان  کہ  طرفہٕ  آب  والان  پتہٕ  چِھ  أسۍ  سُہ  تۅہی  چاوان  تہٕ  تۆہۍ  چِھو  نہٕ  تَمِکۍ  خزانہٕ  تھاون  وٲلۍ۔

Transliteration:
  Waarsaln<u>a</u> a<b>l</b>rriy<u>ah</u>a law<u>a</u>qi<u>h</u>a faanzaln<u>a</u> mina a<b>l</b>ssam<u>a</u>i m<u>a</u>an faasqayn<u>a</u>kumoohu wam<u>a</u> antum lahu bikh<u>a</u>zineen<b>a</b>


Transliteration: Wainn<u>a</u> lana<u>h</u>nu nu<u>h</u>yee wanumeetu wana<u>h</u>nu alw<u>a</u>rithoon<b>a</b>
Athar:
  زندگی  تہٕ  موت  چِھ  أسۍ  دِوان،  تہٕ  أسی  چِھ  سارِنٕے  ہٕندۍ  وٲرث  سپدن  وٲلۍ۔  ﴿یعنی  تۅہیہِ  پتہٕ  چِھ  أسی  باقی  روزن  وٲلۍ،  تۅہیہِ  یِکینژھاہ  تہِ  حٲصل  چُھ  سپُدمُت،  سُہ  چُھ  محض  عارضی  استعمال  خٲطرٕ  میوٗلمُت۔  ٲخر  کار  سپدِو  سون  دِیتمُت  پرٛتھ  کانٛہہ  چیز  ییتی  تراوِتھ  خٲلی  اَتھو  رۅخصت  تہٕ  یِم  سٲری  چیز  روزن  اَمی  آیہِ  سٲنِس  خزانس  منٛز﴾

Mirwaiz:
  بیٚیہِ  چھِ  أسۍ  زِندٕہ  کران  تہٕ  ماران،  بیٚیہِ  چھِ  أسِی  سٲرِی  مٲرِتھ  پتھ  کُن  باقی  روزٕ  وٕنۍ۔

Tahir:
  تہٕ  بے  شک  چِھ  أسی  زندگی  دِوان  تہٕ  موت  دِوان  تہٕ  أسی  چِھ  (سارِنٕے  ہٕندۍ)  وٲرث  (تہٕ  مٲلک)۔


Transliteration: Walaqad AAalimn<u>a</u> almustaqdimeena minkum walaqad AAalimn<u>a</u> almustakhireen<b>a</b>
Athar:
  گۅڈٕہ  یِم  لُکھ  تۅہیہِ  منٛزٕ  نیرِتھ  گُزرے،  تِم  تہِ  چِھ  اسہِ  وُچِھتھ  تھٲوِمٕتۍ،  تہٕ  یِم  امہِ  پتہٕ  یِن  تِم  تہِ  چِھ  سانہِ  نظرِ  منٛز۔

Mirwaiz:
  پٔزۍ  پٲٹھۍ  اسہِ  چھےٚ  خبرٕے  تۅہیہِ  اندرٕ  بروںٹھ  گژھوُنین  ہٕنز۔  بیٚیہِ  چھےٚ  پٔزۍ  پٲٹھۍ  اسہِ  خبرٕے  تۅہیہِ  أندرٕ  پتھ  روزوٕنین  ہٕنز۔

Tahir:
  تہٕ  بے  شک  چِھکھ  أسۍ  تِم  تہِ  زانان  یِم  تۅہیہِ  برونٛہہ  دۯاے  تہٕ  بے  شک  چِھکھ  أسۍ  تِم  تہِ  زانان  یِم  تۅہیہِ  پتہٕ  یِن۔


Athar: پٔزپٲٹھۍ کرِ تُہُند ربّ تِمن سارِنٕے جمع، سُہ چُھ حکمت وول تہِ تہٕ زانن وول تہِ۔
Transliteration: Wainna rabbaka huwa ya<u>h</u>shuruhum innahu <u>h</u>akeemun AAaleem<b>un</b>
Mirwaiz:
  پٔزۍ  پٲٹھۍ  تُہُند  پروردِگارٕے  سونٛبرِ  تِمن  اولینن  تہٕ  آخرینن۔  پٔزۍ  پٲٹھۍ  سُے  چُھ  سٮ۪ٹھاہ  حِکمت  وول  سٮ۪ٹھاہ  زانن  وول۔  تس  چھےٚ  خبر  کس  مخلوق  سٕندۍ  کم  کم  اجزا  کتھ  کتھ  جایہِ  چھِ۔

Tahir:
  تہٕ  بے  شک  کرِ  تُہُنٛد  ربّٕے  تِمن  (قیامت  کہ  دۅہ)  جمع۔  بے  شک  چُھ  سُہ  سیٚٹھاہ  حکمت  وول  وارٕ  پٲٹھۍ  زانن  وول۔


Athar:
  اَسہِ  بنوو  انسان  دۅدریمژِ  میٚژِ  ہٕنزِ  ہۅچِھ  رَبہِ۔  ﴿یتھ  جایہِ  چُھ  قرآن  امہِ  کتھہِ  ہٕنز  صاف  وضاحت  کران  زِ  انسان  چُھنہٕ  حیوٲنی  مٔنٛزِلَو  نِشہِ  ترقی  کران  کران  بشریت  کیٚن  حدوٗون  منٛز  آمُت،  یِتھہٕ  پٲٹھۍ  زن  نوِ  دورٕکۍ  ڈاروِنیت  نِشہِ  متٲثر  قرآنٕکۍ  مفسر  ثٲبت  کرنٕچ  کوٗشش  چِھ  کران۔  بلکہِ  چُھ  أمۍ  سٕندِ  تخلیقُک  ابتدا  براہِ  راست  ارضی  مادَو  سٍتۍ  سپُدمُت  ییٚمِچ  کیفیت  خُداین  چھےٚ  صَلصَالِ  مِّن  حَمَاِ  مّسنُون  لفظن  منٛز  فرماومٕژ۔  یِم  لفظ  چِھ  صرف  ظٲہر  کران  زِ  رَبہِ  ہُند  اکھ  پُتلہٕ  اوس  بناونہٕ  آمُت  یُس  پتہٕ  خشک  سپُد،  تہٕ  پتہٕ  آو  اَتھ  منٛز  روح  تراونہٕ۔﴾

Mirwaiz:
  بیٚیہِ  کٔرۍ  اسہِ  پٲدٕ  پٔزۍ  پٲٹھۍ  انسان  خۅشِک  گٲمژٕ  ربہٕ۔  یتھ  ترٛنٛو  ترٛنٛوگژھان  اوس،  یتھ  وارِیاہس  کالس  آبس  منٛز  روزنہٕ  سببہٕ  مُشُک  ووٚتھمُت  اوس۔

Tahir:
  تہٕ  بے  شک  کٔر  اَسہِ  انسان  سٕنز  (کیمیٲیی)  تخلیق  تِژِھہ  خشک  وزونہ  ربِہ  نش  یۆس  (گۅڈ) ٕ  ہۆژمژ  ٲس  (تہٕ  تاپہٕ  سٍتۍ  تہٕ  باقی  طبیعیٲتی  تہٕ  کیمیٲیی  اثراتو  کِنۍتبدیل  سپدِتھ)  کِۯہِنۍأس  گٔمٕژ  (تہٕ)  بد  بُو  ٲسس  یوان۔

Transliteration:
  Walaqad khalaqn<u>a</u> alins<u>a</u>na min <u>s</u>al<u>sa</u>lin min <u>h</u>amain masnoon<b>in</b>


Mirwaiz: بیٚیہِ کٔرۍ جِن پٲدٕ امہِ بروںٹھ نارٕ چہِ ریہہِ یتھ سٍتۍ روح اوس۔
Transliteration: Wa<b>a</b>lj<u>a</u>nna khalaqn<u>a</u>hu min qablu min n<u>a</u>ri a<b>l</b>ssamoom<b>i</b>
Athar:
  تہٕ  امہِ  برونٛہہ  چِھ  اسہِ  جِن  نارٕ  لمبکہٕ  نِشہِ  پٲدٕ  کٔرِمٕتۍ۔  ﴿سَمُوم  چِھ  گرم  ہوا  ہس  ونان۔  تہٕ  نارس  ییٚلہِ  سَمو  مَس  کُن  نسبت  چِھ  دِوان،  تَمہِ  کِس  صوٗرتس  منٛز  چُھ  اَمِیُک  معنی  نارٕ  بجاے  تیز  حرارت  بنان۔  امہِ  سٍتۍ  چھےٚ  تِمن  جاین  ہٕنز  تشریح  سپدان  یِمن  جاین  قرآنِ  مجیدس  منٛز  یہِ  فرماونہٕ  چُھ  آمُت  زِ  جِن  چِھ  نارٕ  نِشہِ  پٲدٕ  آمٕتۍ  کرنہٕ﴾

Tahir:
  تہٕ  اَمہِ  برونٛہہ  کٔرۍ  اَسہِ  جِنّ  سخت  زالن  وٲلِس  نارس  نِشہِ  پٲدٕ  یَتھ  منٛز  دٕہ  اوس  نہٕ  کینہہ۔


Athar:
  پتہٕ  کٔرِو  یاد  سُہ  موقع  ییٚلہِ  تُہٕندۍ  ربّن  فرشتن  ووٚن  زِ،  بہٕ  کرن  دۅدریمژِ  میٚژِ  ہٕنزِ  ہۅچھِمژِ  رَبہِ  نِشہِ  اکھ  بشر  پٲدٕ۔

Mirwaiz:
  سُہ  وقت  تہِ  چُھ  قٲبلِ  ذکر  ییٚلہِ  تُہٕںدۍ  پروردِگارن  فرموو  ملٲیکن  اے  ملٲیکوبہٕ  کرن  اَکھ  مخلو  قاہ  اَکھ  پٲدٕییٚمۍ  سُند  پُوست  نوٚنُے  جٔژ  ورٲے  آسہِ  تغیر  گٲمژِ  ربہِ  یۅسہٕ  خۅشِک  گٔژِھتھ  دزان  آسہِ۔

Tahir:
  تہٕ  (سُہ  واقعہ  کٔرِو  یاد)  ییٚلہِ  تُہٕندۍ  ربّن  فرشتن  فرموو  زِ  بہٕ  چُھس  ہۆژِ  مژِ  (تہٕ)  کۯیہنہِ  بد  بُودار  ربِہ  نش  یۅسہٕ  وزان  چھے٘  اکھ  بشری  پیکرپٲدٕ  کرن  وول۔

Transliteration:
  Wai<u>th</u> q<u>a</u>la rabbuka lilmal<u>a</u>ikati innee kh<u>a</u>liqun basharan min <u>s</u>al<u>sa</u>lin min <u>h</u>amain masnoon<b>in</b>


Transliteration: Fai<u>tha</u> sawwaytuhu wanafakhtu feehi min roo<u>h</u>ee faqaAAoo lahu s<u>a</u>jideen<b>a</b>
Athar:
  ییٚلہِ  بہٕ  سُہ  مۅکلاون  بنٲوِتھ،  تہٕ  تس  منٛز  چھکہٕ  پننہِ  روح  سٍتۍ  پھۅکھ  دِتھ  کینٛہہ،  توٚہۍ  سٲری  کٔرۍزیو  تس  برونٛہہ  کنہِ  سجدٕہ۔

Mirwaiz:
  توپتہٕ  ییٚلہِ  بہٕ  سُہ  مُکمل  کرن  بیٚیہِ  برٕ  بہٕ  تِہٕندِس  بدنس  منٛز  پنُن  روح،  تمہِ  ساعتہٕ  گژِھہ  تُہُند  فوراً  تس  کُن  نمُن  سجدٕہ  کِس  حالتس  اندر  روزُن  میانہِ  روح  کہِ  تعظیمہٕ  خٲطرٕ۔

Tahir:
  پتہٕ  ییٚلہِ  بہٕ  تٔمۍ  سٕنز  (ظٲہری)  تشکیل  مکمل  پٲٹھۍ  درست  حالتس  منٛزأنِتھ  مۅکلاوٕتہٕ  تَتھ  (بشری)  پیکرس  (یعنی  تمہِ  کِس  بٲطِنس)  منٛز  تۯاوٕ  پَنُن  (نورٲنی)  روح  پھۅکھ  دِتھ  تیٚلہِ  ؤسۍ  زیٚو  تۆہۍ  تس  خٲطرٕ  سجدس۔


Athar: چنانچہ تمام فرشتو کوٚر سجدٕہ،
Mirwaiz: توپتہٕ ییٚلہِ سُہ وقت ووت ساروٕے ملٲیکو دیُت سجدٕہ اِکہٕ وٹہٕ۔
Transliteration: Fasajada almal<u>a</u>ikatu kulluhum ajmaAAoon<b>a</b>
Tahir:
  لہٰذا  کۆر  (تَتھ  بشری  پیکرس  منٛز  ربّ  سنٛد  نوٗرُک  ژونگ  دَزوُنُے)  اَندہیٚتھ  تمام  فرشتو  سجدٕہ۔


Athar: ابلیسس ورٲے زِ تٔمۍ کوٚر سجدہ دِنہٕ والیٚن ساتھ دِنس انکار۔
Tahir: ابلیسس وَرٲے،تٔمۍ کۆر سجدٕہ کرن والیٚن سٍتۍ آسنس انکار۔
Transliteration: Ill<u>a</u> ibleesa ab<u>a</u> an yakoona maAAa a<b>l</b>ss<u>a</u>jideen<b>a</b>
Mirwaiz:
  مگر  دیُت  نہٕ  سجدٕہ  ابلیسن،  تٔمۍ  کوٚر  اِنکار  سجدٕہ  دِنہٕ  والیٚن  سٍتۍ  شٲمِل  سپدنہٕ  نِشہِ۔


Athar: ربّن پُرٛژھنس، اے ابلیس! ژےٚ کیا گوے زِ ژےٚ دِیتُتھ نہٕ سجدٕہ کران والیٚن ساتھ؟
Mirwaiz: خداین فرمُو وُس، اے ابلیس ژےٚ کیاہ سپدُے ژٕ سپدُکھ نہٕ شٲمِل سجدٕہ دِنہٕ والین سٍتۍ۔
Tahir:
  (اللہ  تعالیٰ  ہن)  فرموو  ارشاد،  اے  ابلیس!  ژے٘  کیا  گۆے  زِ  ژٕ  سپدُکھ  نہٕ  سجدٕہ  کرن  والیٚن  سٍتۍشٲمل۔

Transliteration:
  Q<u>a</u>la y<u>a</u> ibleesu m<u>a</u> laka all<u>a</u> takoona maAAa a<b>l</b>ss<u>a</u>jideen<b>a</b>


Athar:
  تٔمۍ  ووٚن،  میٲنۍ  کٲم  چَھنہٕ  یہِ  زِ  بہٕ  کرٕ  أمِس  بشرس  سجدٕہ،  یُس  ژےٚ  دۅدریمژِ  میٚژِ  ہٕنزٕ  ہۅچھمژِ  رَبہِ  نِشہِ  پٲدٕ  چُھتَھن  کوٚرمُت۔

Mirwaiz:
  اِبلیسن  دوٚپ،  بہٕ  گوس  نہٕ  سُہ  شخص  بہٕ  کیاہ  دِمہٕ  سجدٕہ  تس  بشرس  یُس  ژےٚ  پٲدٕ  کوٚرتھن  تغیر  گٔمژِ  ربہِ،  یۅسہٕ  خۅشِک  گٔژِھتھ  دزان  ٲس۔  

Tahir:
  (ابلیسن)  وۆنن  بہ  (ہیٚکہٕ)  نہٕ  ہرگز  تِیُتھ  (ٲسِتھ)  زِ  بشرس  کرٕ  سجدٕہ  یُس  ژے٘  ہۆژمژِ  (تہٕ)  کۯیہنہ;ِ  بد  بُو  دار  وزونہ  ربّہ  نِشہِ  تخلیق  کۆرتھن۔

Transliteration:
  Q<u>a</u>la lam akun liasjuda libasharin khalaqtahu min <u>s</u>al<u>sa</u>lin min <u>h</u>amain masnoon<b>in</b>


Athar: ربّن فرموونس، اچھا نیر ژٕ ییٚتہِ، تِکیازِ ژٕ چُھکھ مَردُود۔
Mirwaiz: خداین فرمووُس تیٚلہِ نیر ژٕ جنتہٕ منٛزٕ تِکیازِ پٔزۍ پٲٹھۍ چُھکھ ژٕ مردوٗد۔
Transliteration: Q<u>a</u>la fa<b>o</b>khruj minh<u>a</u> fainnaka rajeem<b>un</b>
Tahir:
  (اللہ  تعالیٰ  ہن)  فرموون،  ژٕ  نیر  ییٚتہِ  وۅنۍ  چُھکھ  ژٕ  مردوٗد  (دربارِ  الٰہی  منٛزٕ  کڑنہٕ  آمُت)۔


Transliteration: Q<u>a</u>la rabbi faan<i><u>th</u></i>irnee il<u>a</u> yawmi yubAAathoon<b>a</b>
Athar:
  تٔمۍ  کوٚر  عرض،  میانہِ  ربّہِ،  اگر  یہِ  کتھ  چھےٚ  تیٚلہِ  دِم  تتھ  دۅہس  تام  مہلت  ییٚلہِ  زن  سٲری  انسان  یِن  دُوبارٕہ  تُلنہٕ۔

Mirwaiz:
  اِبلیسن  دوٚپ  پروردِگارا  ہرگاہ  بہٕ  حضرتِ  آدم  سٕندِ  وجہہٕ  مردوٗد  کوٚرتھس  تیٚلہِ  دِ  مےٚ  مُہلت  تتھ  دۅہس  تانۍ  ییٚمہِ  دۅہہٕ  سٲرِی  انسان  دُبارٕہ  بیٚیہِ  زِندٕہ  کٔرِتھ  قبرو  أندرٕ  کڈنہٕ  یِن۔

Tahir:
  ﴿تٔمۍ﴾وۆنن،  اے  پروردگارٕ!  وۅنۍ  دِ  مے٘  ژٕ  تَتھ  دۅہس  تام  (زندٕہ  روزنٕچ)  مہلت  ییٚمہِ  دۅہ  لُکھ  یِن  (نوِ  سرٕ)  قبرو  منٛزٕ  تُلنہٕ۔


Athar:
  تٔمۍ  ووٚن،  میانہِ  ربّہٕ،  یِتھہٕ  پٲٹھۍ  ژےٚ  بہٕ  گمراہ  کوٚرتھس،  تِتھے  پٲٹھۍ  کرکھ  بہٕ  وۅنۍ  زمینس  اندر  تِہندِ  خٲطرٕ  دل  فریبیہِ  پٲدٕ  کٔرِتھ  تِم  سٲری  گمراہ،

Mirwaiz:
  اِبلیسن  دوٚپ  خدایا  ییٚمہِ  وجہہ  کِنۍ  ژےٚ  کوٚرتھس  بہٕ  گمراہ  مےٚ  چُھ  قسم  بہٕ  کرکھ  گمراہ  بنی  آدم۔  معاصی  تہٕ  گُنہن  دِمہٕ  تِمن  زینت  دُنیاہس  اندر۔  یچھہٕ  کامہِ  آسن  بوزنہٕ  یِوان  تِمن  جان  بیٚیہِ  کرکھ  بہٕ  سٲرِی  گمراہ،  سیٚزِ  وَتہِ  نِشہِ  ڈالکھ۔

Tahir:
  ﴿ابلیسن﴾ وۆنن،  اے  پروردگارٕ!  اَمہِ  سببہٕ  یُس  ژے٘  بہٕ  گمراہ  کۆرتھس  بہٕ  (تہِ)  بناوٕ  یقینا  تِہِندِ  خٲطرٕ  زمینس  منٛز  (گناہ  تہٕ  نافرمٲنیہِ)  سیٚٹھاہ  خۅش  کروٕنۍ  تہٕ  شوٗبدار  تہٕ  تِم  سٲری  تھاوَکھ  ضروٗر  گمراہ  کٔرِتھ۔

Transliteration:
  Q<u>a</u>la rabbi bim<u>a</u> aghwaytanee laozayyinanna lahum fee alar<u>d</u>i walaoghwiyannahum ajmaAAeen<b>a</b>


Athar: سِواے چانیو تِمو بندو، یِم ژےٚ تِمو منٛزٕ خٲلص آسنے کٔرمٕتۍ۔
Transliteration: Ill<u>a</u> AAib<u>a</u>daka minhumu almukhla<u>s</u>een<b>a</b>
Mirwaiz:
  مگر  چلیٚم  نہٕ  کینہہ  چانیٚن  مُخلص  بندن  پٮ۪ٹھ  یِم  ژٕ  میانہِ  اثرٕ  نِشہِ  محفوظ  تھٲوِ  تکھ۔

Tahir:
  چانیو  تِمَو  برگزیدٕہ  بندو  وَرٲے  یِمَو  (مے٘  نِش  تہٕ  نفسہٕ  کیو  فریبو  نِشہِ)  آزٲدی  چھے٘  لٔبمٕژ۔


Mirwaiz: اللہ تعالیٰ ہن فرمووُس بس یۅہے اخلاے کیاہ چھےٚ مےٚ تانۍ واتنٕچ سیٚز وتھ۔
Transliteration: Q<u>a</u>la h<u>atha</u> <u>s</u>ir<u>at</u>un AAalayya mustaqeem<b>un</b>
Athar:
  فرمووُکھ،  یہِ  چھےٚ  وتھ  یوسہٕ  سیٚودُے  مےٚ  تام  چھےٚ  واتان۔  ﴿ھٰذا  صِرَاط  عَلَیّ  مُستقِیم،  اتھ  ہیٚکن  زٕہ  معنی  ٲسِتھ۔  اکھ  معنی  چُھس  سُہ  یُس  اَسہِ  ترجمس  منٛز  بیان  کوٚر۔  دوٚیِم  معنی  چُھس  زِ  یہِ  کتھ  چھےٚ  دُرست،  بٕتہِ  روزٕ  اَمِیُک  پابند﴾

Tahir:
  ﴿اللہ  تعالیٰ  ہن﴾  فرموو  ن  ارشاد،  یہِ  (اخلاصٕے)  چھے٘  وَتھ  یۅسہٕ  سیۆدُے  مے٘  نِشہِ  چھے٘  واتان۔


Athar:
  بے  شک  یِم  میٲنۍ  حقیقی  بندہ  چِھ  تِمن  گژھکھ  نہٕ  زور،  ژٕ  گژھکھ  تِمنٕے  وَتہِ  ڈلِمٕتیٚن  زور  یِم  چٲنۍ  پیروی  کرن۔  ﴿اتھ  ہیٚکہِ  بیاکھ  مطلب  یِتہِ  ٲسِتھ  زِ  میانین  بندن  ﴿یعنی  عام  انسانن﴾  پٮ۪ٹھ  سپدی  نہٕ  ژےٚ  کانٛہہ  اقتدار  حٲصل  زِ  ژٕ  بناوہکھ  تِم  زبردستی  نافرمان،  البتہ  یِم  خۅد  پانے  آسن  ڈٔلِمٕتۍ  تہٕ  خۅد  یژھن  چٲنۍ  پیروی  کرٕنۍ،  تِم  یِن  چانہِ  وَتہِ  پٮ۪ٹھ  گژھنہٕ  خٲطرٕ  یلہٕ  تراونہٕ،  تِم  کروکھ  نہٕ  أسۍ  زبردستی  تمہِ  نِشہِ  پتھ  رٹنٕچ  کوٗشش﴾

Mirwaiz:
  پٔزۍ  پٲٹھۍ  میانین  بندن  پٮ۪ٹھ  چُھے  نہٕ  ژےٚ  کانہہ  طاقت  گمراہ  کرنُک،  مگر  تِمے  یِم  چٲنۍ  پیروی  کرن،  چانہِ  کتھہٕ  مانن،  ڈٔلمٕتیٚو  أندرٕ۔

Tahir:
  بے  شک  چلہِ  نہٕ  میانیٚن  (اخلاص  پراوَن  والیٚن)  بندن  پیٚٹھ  چون  کانٛہہ  زور  صرف  تِمَو  گمراہو  وَرٲے  یِمَو  چٲنۍ  وَتھ  چھے٘  رٔٹمٕژ۔

Transliteration:
  Inna AAib<u>a</u>dee laysa laka AAalayhim sul<u>ta</u>nun ill<u>a</u> mani ittabaAAaka mina algh<u>a</u>ween<b>a</b>


Athar: تہٕ تِمن سارِنٕے خٲطرٕ چھےٚ جہنمٕچ وعید ﴿سزاہُک وعدٕہ﴾۔
Transliteration: Wainna jahannama lamawAAiduhum ajmaAAeen<b>a</b>
Mirwaiz:
  بیشک  نارِ  جہنم  چُھ  تِمن  سارنٕے  ہٕندِ  وعدٕچ  جاے۔  یعنی  ژٕ  تہٕ  چانین  پیرون  ہٕندِ  خٲطرٕ  چُھ  جہنم  تیار  کرنہٕ  آمُت۔

Tahir:
  تہٕ  بے  شک  چُھ  جہنم  تِمن  سارِنٕے  خٲطرٕ  وعدٕچ  جاے  (یعنی  سۅ  جاے  ییٚمِیُک  تِمن  سٍتۍ  وعدٕہ  چُھ  آمُت  کرنہٕ)۔


Tahir: یَتھ ستھ دروازٕہ چِھ، پۯتھ دروازٕہ خٲطرٕ چُھ تِمَو منٛزٕ الگ حصہٕ مخصوص کرنہٕ آمُت۔
Transliteration: Lah<u>a</u> sabAAatu abw<u>a</u>bin likulli b<u>a</u>bin minhum juzon maqsoom<b>un</b>
Athar:
  یہِ  جہنم  ﴿ییٚمِچ  وعید  ابلیس  سٕندٮ۪ن  پیرو  کارن  کرنہٕ  آیہِ﴾  اتھ  چِھ  ستھ  دروازٕہ،  پرٚتھ  دروازٕہ  خٲطرٕ  چُھ  تِمو  منٛزٕ  اکھ  حصہٕ  بٲگرٲوِتھ  آمُت  تھاونہٕ۔  ﴿جہنمٕکۍ  یِم  دروازٕہ  آسن  غالباً  گُمرٲہِین  تہٕ  گناہَن  ہٕندِ  لحاظہٕ  یِمن  پٮ۪ٹھ  پٔکِتھ  انسان  پننہِ  خٲطرٕ  جہنمٕچ  وَتھ  چُھ  کھولان۔  مثلاً  کانٛہہ  چُھ  دہریت  چہِ  وتہِ  جہنمس  کُن  گژھان۔  کانٛہہ  چُھ  شرکہٕ  چہِ  وتہِ،  کانٛہہ  چُھ  نِفاق  چہِ  وتہِ،  کانٛہہ  چُھ  نفس  پرستی  تہٕ  فسق  و  فجور  چہِ  وتہِ،  کانٛہہ  چُھ  ظلم  و  ستم  تہٕ  خلق  آزٲری  ہٕنٛزِ  وتہِ،  کانٛہہ  چُھ  تبلیغِ  ضلالت  تہٕ  اِقامتِ  کفرٕ  چہِ  وتہِ،  تہٕ  کانٛہہ  چُھ  فحش  کامہِ  پھہلاونہٕ  چہِ  وتہِ،  یَس  شخصہٕ  سُند  یُس  وصف  زیادہ  نوٚن  آسہِ،  تمی  لحاظہٕ  سپدِ  تٔمۍ  سٕندِ  خٲطرٕ  جہنمس  کُن  گژھنہٕ  خٲطرٕ  تٔمۍ  سٕنز  وَتھ  متعین۔﴾

Mirwaiz:
  تتھ  جہنمس  چھِ  ستھ  دروازٕہ۔  پرتھ  دروازٕہ  خٲطرٕ  چُھ  تِمو  نافرمان  لوٗکو  أندرٕ  اکھ  اکھ  حِصاہ  مُقرر  کرنہٕ  آمُت۔


Athar: اتھ برعکس آسن متقی لُکھ باغن تہٕ ناگن منٛز۔
Tahir: بے شک روزن متقی لُکھ باغن تہٕ ناگن منٛز۔
Transliteration: Inna almuttaqeena fee jann<u>a</u>tin waAAuyoon<b>in</b>
Mirwaiz:
  پٔزۍ  پٲٹھۍ  مُتقی  تہٕ  پرہیز  گاریِم  شرکہٕ  نِشہِ،  نافرمٲنِیو  نِشہِ  پتھ  روٗدمٕتۍ  آسن،  تِم  آسن  باغن  اندر،  یِمن  منٛز  کم  کم  چشمہٕ،  ناگہٕ  راد  آسن  پکان  تِمن  ییہِ  وننہٕ۔


Athar:
  تِہندٮ۪ن  دِلن  منٛز  یِکینژھاہ  کم  زیادہ  کھۅچر  آسہِ  سُہ  کڑو  أسۍ،  تِم  روزن  اکھ  أکِس  برونٛٹھہٕ  کنہِ  باین  ہٕندۍ  پٲٹھۍ  تختن  پٮ۪ٹھ  بِہِتھ۔

Mirwaiz:
  بیٚیہِ  آسہِ  اسہِ  کوٚڈمُت  برونٹھُے  تِہٕندیو  دِلو  أندرٕ  سورُے  کینہ  تہٕ  حسد،  تمہِ  سببہٕ  آسن  تِم  بٲے  بٲے  سیٚدِ  سیٚود  تختن  پٮ۪ٹھ  بِہِتھ۔  اکھ  أکۍ  سُند  درجہٕ  وُچھِتھ  آسیٚکھ  نہٕ  رشک  تہٕ  حسد  سپدان۔

Tahir:
  تہٕ  أسۍ  کڑو  سۅ  سٲرٕے  کدوٗرت  دۯسہٕ  دِتھ  نیبریۅسہٕ  (دنیاہس  منٛز)  تِہِندیٚن  سیٖنن  منٛز  (مغالطہٕ  کِنۍ  اَکھ  أکِس  سٍتۍ)  ٲس،  تِم  آسن  (جنتس  منٛز)  بٲے  بٲے  بٔنتِھ  اَکھ  أکِس  برونٛہہ  کَنہِ  بِہتِھ۔

Transliteration:
  WanazaAAn<u>a</u> m<u>a</u> fee <u>s</u>udoorihim min ghillin ikhw<u>a</u>nan AAal<u>a</u> sururin mutaq<u>a</u>bileen<b>a</b>


Athar: تِمن نہ پیٚیہِ تتہِ کانٛہہ مشقت تُلٕنۍ، تہٕ نہ یِن تِم تتہِ کڑنہٕ۔
Tahir: تِمن واتہِ نہٕ تَتہِ کانٛہہ تکلیف تہٕ نَہ یِن تِم تَتہِ کڑنہٕ۔
Transliteration: L<u>a</u> yamassuhum feeh<u>a</u> na<u>s</u>abun wam<u>a</u> hum minh<u>a</u> bimukhrajeen<b>a</b>
Mirwaiz:
  واتان  آسہِ  نہٕ  تِمن  جنتن  منٛز  کانہہ  تکلیفاہ،  بیٚیہِ  یِن  نہٕ  تِم  کڈنہٕ  زانہہ  تِمو  جنتو  أندرٕ۔


Athar: اے نبیؐ، میانیٚن بندن دِیو خبر زِ بہٕ چُھس سٮ۪ٹھاہ درگزر کرن وول تہٕ نہایت مہربان۔
Tahir: (اے ٹاٹھہِ!) تۆہۍ ؤنِو میانیٚن بندن زِ بٕے چُھس بے شک بۆڈ بخشن وول سیٚٹھاہ مہربان۔
Transliteration: Nabbi AAib<u>a</u>dee annee an<u>a</u> alghafooru a<b>l</b>rra<u>h</u>eem<b>u</b>
Mirwaiz:
  فرمٲوِو  توٚہۍ  یارسول  اللہؐ  میانین  بندن،  بیشک  بہٕ  چُھس  سٮ۪ٹھاہ  مغفرت  کر  وُن  سٮ۪ٹھاہ  رحم  کر  وُن،


Athar: مگر اتھ سٍتۍ چُھ میون عذاب تہِ سٮ۪ٹھاہ دَگ تُلوُن عذاب۔
Mirwaiz: بیٚیہِ چُھ میون عذاب تہِ سٮ۪ٹھاہ کڈُر عذاب۔
Transliteration: Wa anna AAa<u>tha</u>bee huwa alAAa<u>tha</u>bu alaleem<b>u</b>
Tahir:
  تہٕ  (اَمہِ  کتھہِ  نِشہِ  تہِ  کرِیوٗکھ  خبردار)  زِ  میونُے  عذاب  چُھ  سیٚٹھاہ  دگ  تُلوُن  عذاب۔


Athar: بیٚیہ بوزنٲوِتوکھ یِم ابراہیمؑ سٕندٮ۪ن پژھیٚن ہُند قصہٕ۔
Tahir: تہٕ تِم بوزنٲوِیوٗکھ ابراہیم (علیہ السلام) سٕندیٚن پژھیٚن ہٕنز خبر (تہِ)۔
Transliteration: Wanabbihum AAan <u>d</u>ayfi ibr<u>a</u>heem<b>a</b>
Mirwaiz:
  بیٚیہِ  کٔرِو  حض  میانین  بندن  خبر  حضرتِ  ابراہیم  سٕندین  پژھین  ہٕنٛز۔  پانے  تریکھ  فِکرِ  کتھہٕ  پٲٹھۍ  چُھ  اللہ  تعالیٰ  سٕند  ۍدۅشوَے  صفت۔  رحمتٕکۍ  صفت  تہٕ  غضبٕکۍ  صفت  ظٲہر  سپدان  پننِس  پننِس  موقس  پٮ۪ٹھ۔


Athar:
  ییٚلہِ  تِم  تس  نِشہِ  ژاے  تہٕ  ووٚنُکھ،  سلام  ٲسِن  ژےٚ  پٮ۪ٹھ۔  تٔمۍ  ووٚن،  بہٕ  چھسَو  تۅہیہِ  کھۅژان۔

Mirwaiz:
  ییٚلہِ  تِم  پٔژھۍ  ژاے  تِمن  نِش  توپتہٕ  کٔرٕکھ  سلام۔  حضرتِ  اِبراہیمن  دوٚپُکھ  أسۍ  چھِ  تۅہیہِ  کھوٚژان۔

Tahir:
  ییٚلہِ  تِم  ابراہیمس  (علیہ  السلام)  نِشہِ  آے  پتہٕ  ؤنۍتِمَو  (تِمن)  سلام۔  ابراہیمن  (علیہ  السلام)  وۆن  زِ  اَسہِ  چُھ  تۅہیہِ  نِشہِ  یۅہے  کھوژُن  ہیوٗ  باسان۔

Transliteration:
  I<u>th</u> dakhaloo AAalayhi faq<u>a</u>loo sal<u>a</u>man q<u>a</u>la inn<u>a</u> minkum wajiloon<b>a</b>


Transliteration: Q<u>a</u>loo l<u>a</u> tawjal inn<u>a</u> nubashshiruka bighul<u>a</u>min AAaleem<b>in</b>
Athar:
  تِمَو  دِیُت  جواب،  کھۅژ مَہ،  أسۍ  چِھی  ژےٚ  علمہٕ  وٲلِس  لڑکہٕ  سٕنز  بشارت  دِوان۔  ﴿یعنی  حضرت  اسحاقؑ  سٕندِ  زیٚنٕچ  بشارت،  یِتھہٕ  پٲٹھۍ  زن  سورۂ  ہوٗدس  منٛز  وضاحت  سان  بیان  چُھ  سپُدمُت﴾

Mirwaiz:
  تِمو  دوٚپہکھ  کھوٚژِو  مہ  بلکہ  گٔژِھو  خۅش  تِکیازِ  أسۍ  چھِ  تۅہیہِ  خۅش  خبر  واتناوان  أکِس  عالمِ  فرزندہ  سٕنز۔

Tahir:
  (مہمان  فرشتو)  وۆنکھ،  تۆہۍ  مَہ  بانٛبرِو  أسۍ  چِھو  تۆہیہ  أکِس  لٔڑکہٕ  سٕنز  (زیٚنٕچ)  خۅش  خبر  بوزناوان  یُس  گاٹُل  آسہِ۔


Transliteration: Q<u>a</u>la abashshartumoonee AAal<u>a</u> an massaniya alkibaru fabima tubashshiroon<b>i</b>
Athar:
  ابراہیم  علیہ  السلامن  ووٚن،  کیا  توٚہۍ  چِھو  مےٚ  یتھ  بُجرس  منٛز  اولاد  سٕنز  بشارت  دِوان؟  ذرا  سوٗنچتو  زِ  یہِ  کِژھ  بشارت  چِھو  مےٚ  توٚہۍ  دِوان؟

Mirwaiz:
  حضرتِ  ابراہیمن  فرمووُکھ  کیاہ  توٚہۍ  چھِو  مےٚ  فرزندٕہ  سٕنٛز  خۅش  خبر  ونان۔  حالانکہِ  بہٕ  چُھس  ووٚنۍ  بُڈیومُت۔  پس  کِتھہٕ  پٲٹھۍ  چُھوم  خۅش  خبر  دِوان۔

Tahir:
  ابراہیمن  (علیہ  السلام)  وۆن،  تۆہۍ  چِھوٕ  مے٘  تَتھ  حالس  منٛز  خۅش  خبر  بوزناوان  ییٚلہِ  زن  مے٘  بُجر  چُھ  آمُت  وۅنۍ  کمہِ  چیزٕچ  خۅش  خبر  چِھو  تۆہۍ  بوزناوان؟


Athar: تِمو دِیُت جواب، أسۍ چھی ژےٚ برحق بشارت دِوان، ژٕ مَہ گژھ ناامید۔
Mirwaiz: تِمو دوٚپہکھ أسۍ حض چھِ پٔزۍ پٲٹھۍ تۅہیہِ خۅش خبر ونان۔ پس مہ سپدِو توٚہۍ نااُمید۔
Tahir: تِمَو وۆن، أسۍ چِھو تۅہیہِ پٔز بشارت دِوان لہٰذا مَہ گٔژِھو تۆہۍ ناامید۔
Transliteration:
  Q<u>a</u>loo bashsharn<u>a</u>ka bi<b>a</b>l<u>h</u>aqqi fal<u>a</u> takun mina alq<u>a</u>ni<u>t</u>een<b>a</b>


Athar: ابراہیمؑ چِھ ونان، پننِس ربّ سٕندِ رحمت نِشہِ چِھ گُمراہ لُکھٕے ناامید گژھان۔
Mirwaiz: حضرتِ ابراہیمن فرمووُکھ خداے سٕندِ رحمت نِشہِ کُس سپدِنا امید گمراہو ورٲے۔
Tahir:
  ابرا  ہیمن  (علیہ  السلام)  وۆن،  پننِس  ربّ  سٕندِ  رحمت  نِشہِ  کُس  ہیٚکہِ  گمراہَووَرٲے  ناامید  گٔژِھتھ۔

Transliteration:
  Q<u>a</u>la waman yaqna<u>t</u>u min ra<u>h</u>mati rabbihi ill<u>a</u> a<b>l</b><u>dda</u>lloon<b>a</b>


Mirwaiz: توپتہٕ فرمووہکھ تۅہیہِ کیاہ کٲم چھےٚ بیٚیہِ، اے خۅش خبر ہیٚتھ سوزنہٕ آمتیو ملکو۔
Transliteration: Q<u>a</u>la fam<u>a</u> kha<u>t</u>bukum ayyuh<u>a</u> almursaloon<b>a</b>
Athar:
  پتہٕ  چِھ  ابراہیمؑ  پرٛژھان،  اے  اللہ  تعالیٰ  سٕندِیو  فرشتو،  سۅ  مُہم  کیا  چھےٚ  یتھ  پٮ۪ٹھ  تۅہیہِ  تشریف  چُھو  اوٚنمُت۔

Tahir:
  ابرا  ہیمن  (علیہ  السلام)  پُۯژھکھ،  اے  (اللہ  تعالیٰ  سٕندیۆ)  سوزنہٕ  آمتیو  فرشتو!  (اَمہِ  بشارت  علاوٕہ)  کۅسہٕ  کٲم  چھَو  بیٚیہِ  تۅہیہِ  (ییٚمہِ  مۅکھہٕ  آمٕتۍ  چِھو)؟


Athar: تِمو ووٚن، أسۍ چِھ أکِس مُجرم قومس کُن سوزنہٕ آمٕتۍ۔
Tahir: تِمَو وۆن، أسۍ چِھ أکِس مجرم قومس کُن سوزنہٕ آمٕتۍ۔
Transliteration: Q<u>a</u>loo inn<u>a</u> orsiln<u>a</u> il<u>a</u> qawmin mujrimeen<b>a</b>
Mirwaiz:
  تِمو  دوٚپہکھ  بیشک  أسۍ  چھِ  سوزنہٕ  آمٕتۍ  أکِس  نافرمان  جرٲیم  پیشہٕ  قومس  کُن  تِہٕندِ  ہلاک  کرنہٕ  خٲطرٕ۔  تِمن  سزا  دِنہٕ  خٲطرٕ۔


Transliteration: Ill<u>a</u> imraatahu qaddarn<u>a</u> innah<u>a</u> lamina algh<u>a</u>bireen<b>a</b>
Athar:
  سِواے  تٔمۍ  سٕنز  خاندارنۍ،  یَس  متعلق  ﴿اللہ  تعالیٰ  چُھ  فرماوان  زِ﴾  اسہِ  چُھ  فٲصلہٕ  کوٚرمُت  زِ،  سۅ  روزِ  پتھ  روزن  والیٚن  منٛز  شٲمل۔

Mirwaiz:
  مگر  نہ  حضرتِ  لوط  سٕنٛز  زنانہٕ  تٔمۍ  سٕندِ  خٲطرٕ  چُھ  اسہِ  مُقرر  کوٚرمُت  کہِ  سۅچھےٚ  کٲفِرن  سٍتۍ  روٗزِتھ  عذابس  گرفتار  سپدن  واجیٚنۍ۔

Tahir:
  تسٕنزِ  خاندارنہِ  وَرٲے،  اَسہِ  چُھ  (یہِ)  فاصلہٕ  کۆرمُت  زِ  سۅ  چھے٘  ضرور  (عذاب  خٲطرٕ)  پتھ  روزن  والیو  منٛزٕ۔


Transliteration: Q<u>a</u>loo bal jin<u>a</u>ka bim<u>a</u> k<u>a</u>noo feehi yamtaroon<b>a</b>
Athar:
  تِمو  دِیُت  جواب،  نَہ،  بلکہ  چِھ  أسۍ  سُے  چیز  ہیتھ  آمٕتۍ  ییٚمہِ  کِس  یِنَس  منٛز  یِم  لُکھ  شک  ٲسۍ  کران۔

Mirwaiz:
  تِمو  دوٚپہکھ،  نہ  أسۍ  ووپر  چھِنہٕ  بلکہِ  چھِ  أسۍ  آمٕتۍ  تۅہیہِ  نِش  سُہ  چیز  ہیٚتھ  یتھ  منٛز  یِم  لوٗکھ  شک  تہٕ  تردد  کران  ٲسۍ  یعنی  یِہٕندِ  خٲطرٕ  عذاب۔

Tahir:
  تِمَو  وۆن،  (سۅ  کتھ  چھَنہٕ)  بلکہ  چِھ  أسۍ  تۅہیہِ  نِش  سُہ  (عذاب)  ہیٚتھ  آمٕتۍ  یَتھ  منٛز  یِم  لُکھ  شک  کران  چھ  روٗدِمٕتۍ۔


Athar: أسۍ چھی ژےٚ پوٚز ونان زِ أسۍ چِھ حق ہیٚتھ ژےٚ نِشہِ آمٕتۍ۔
Tahir: تہٕ أسۍ چِھ تۅہیہِ نِش حق (فٲصلہٕ) ہیٚتھ آمٕتۍ تہٕ أسۍ چِھ یقینا پٔزۍیٲرۍ۔
Transliteration: Waatayn<u>a</u>ka bi<b>a</b>l<u>h</u>aqqi wainn<u>a</u> la<u>sa</u>diqoon<b>a</b>
Mirwaiz:
  بیٚیہِ  چھِ  آمٕتۍ  أسۍ  تۅہیہِ  نِشہِ  پۅختہٕ  کتھ  ہیٚتھ۔  بیٚیہِ  چھِ  أسۍ  یقیناً  پوٚز  ونہٕ  وٕنۍ۔


Athar:
  لہٰذا  نیر  ژٕ  رٲژ  ہُنٛد  کینٛہہ  حصہٕ  سپدِتھ  پنٕنۍ  گرِکۍ  بٲژ  ہیٚتھ،  تہٕ  پانہٕ  پکھ  تِمن  پتہٕ  پتہٕ،  تۅہیہِ  منٛز  گژِھہ  نہٕ  کانٛہہ  پوٚت  نظر  دِیُن،  بس  گٔژِھو  سیٚودُے  پکان  یور  گژھنُک  تۅہیہِ  حُکم  چُھ  دِنہٕ  یِوان۔

Mirwaiz:
  پس  کٔڈِیون  پنُن  عیال  ییٚمہِ  شہرٕ  أندرٕ  رٲژ  ہٕندِس  کُنہِ  حصس  اندر۔  توٚہۍ  تہِ  نیرِیوکھ  سٍتۍ  پتہٕ  پتہٕ۔  تۅہیہِ  أندرٕ  یُتھ  نہٕ  پوٚت  نظر  کانہہ  دِیہِ۔  بیٚیہِ  گٔژِھو  توٚہۍ  یوٚتتھ  تۅہیہِ  حُکم  کرنہٕ  آو  یعنی  شہرِ  شامس  کُن۔

Tahir:
  وۅنۍ  نیرِو  تۆہۍ  پنٕنۍ  بٲژ  ہیٚتھ  رٲژ  ہٕندِ  س  کُنہِ  حصس  منٛزتہٕ  پانہٕ  پٔکِو  تۆہۍ  تِمن  پتہٕ  پتہٕ  تہٕ  تۅہیہِ  منٛزٕ  گژِھہ  نہٕ  کانٛہہ  پۆت  پھیٖرِتھ  نظر  (تہِ)  دِیُن  تہٕ  تۅہیہِ  یور  گژھنُکھ  حکم  چُھودِنہٕ  آمُت  (تور)  گٔژِھو۔

Transliteration:
  Faasri biahlika biqi<u>t</u>AAin mina allayli wa<b>i</b>ttabiAA adb<u>a</u>rahum wal<u>a</u> yaltafit minkum a<u>h</u>adun wa<b>i</b>m<u>d</u>oo <u>h</u>aythu tumaroon<b>a</b>


Athar: تہٕ تس واتنوو اَسہِ پنُن یہِ فٲصلہٕ، زِ صُبح واتان واتان یِیہِ تِمن لُکن موٗل ژٹنہٕ۔
Mirwaiz:
  بیٚیہِ  سوٗزاسہِ  حضرتِ  لوطس  نِش  یہِ  حُکم  کہِ  پٔزۍ  پٲٹھۍ  یِمن  لوٗکن  ہُند  موٗل  چُھ  ژٹنہٕ  آمُت  یتُھُے  یِم  صبحس  وۅتھن۔

Tahir:
  تہٕ  اَسہِ  کۆر  لوط  (علیہ  السلام)  اَمہِ  فٲصلہٕ  نِشہِ  وحی  ہٕندِ  ذریعہ  باخبرزِبے  شک  تِہِندِ  صبح  کروُنُے  ژھیٚنہِ  تِمن  لُکن  موٗل۔

Transliteration:
  Waqa<u>d</u>ayn<u>a</u> ilayhi <u>tha</u>lika alamra anna d<u>a</u>bira h<u>a</u>ol<u>a</u>i maq<u>t</u>ooAAun mu<u>s</u>bi<u>h</u>een<b>a</b>


Athar: اَتھ دوران آے شہرٕکۍ لُکھ خوشی سان بے تاب سپدِتھ لوطؑ سُند گھرٕ۔
Tahir: تہٕ شہرٕکۍ لُکھ آے (پننہِ بد مستی منٛز) شٲدِیانہٕ کران کران (لوط علیہ السلامس نِشہِ)۔
Transliteration: Waj<u>a</u>a ahlu almadeenati yastabshiroon<b>a</b>
Mirwaiz:
  توپتہٕ  آے  امہِ  شہرٕکۍ  لوٗکھ  حضرتِ  لوطس  نِشہِ  یِمن  خوبصورت  مہمانن  ہُند  بو  زِتھ  خوشیہِ  تہٕ  شادِ  کران  کہِ  شکار  بنیو۔


Athar: لوطؑ چِھ ونان، بایو، یِم چِھ میٲنۍ پٔژھۍ، مےٚ مَہ کٔرِو فضیحت ﴿رُسوا﴾،
Mirwaiz: حضرتِ لوط سپُد غمگین، تِمو دوٚپہکھ یِم ہا چھِ میٲنۍ مہمان، مہ مندٕ چھٲوِو مےٚ۔
Transliteration: Q<u>a</u>la inna h<u>a</u>ol<u>a</u>i <u>d</u>ayfee fal<u>a</u> taf<u>d</u>a<u>h</u>oon<b>i</b>
Tahir:
  لوطن  (علیہ  السلام)  وۆن،  بے  شک  چِھ  یِم  لُکھ  میٲنۍ  پٔژھۍ  وۅنۍ  مَتہِ  مَندچھٲوِ  تَو  مے٘ (یِمن  متعلق)۔


Transliteration: Q<u>a</u>loo awalam nanhaka AAani alAA<u>a</u>lameen<b>a</b>
Athar:
  تِمو  ووٚن،  کیا  اسہِ  چھی  نا  ژےٚ  بارہا  ٹھاکھ  کوٚرمُت  زِ  ساری  دُنیاہُک  ٹھیٚکہٕ دَر  مَہ  بن؟

Mirwaiz:
  تِمو  دوٚپہکھ  أسۍ  چھِنا  تۅہیہِ  منع  کران  کہِ  توٚہۍ  مہ  ٲسِیوکھ  عالمٕکۍ لوٗکھ  گرٕ  انان  تہٕ  مہمان  بناوان۔  

Tahir:
  تِمَو  (بدمست  لُکو)  وۆن،  (اے  لوط!)  کیا  اَسہِ  اوسُے  نا  ژے٘  تمام  دُنیا  کیٚن  لُکن  (ہٕندِ  حمایت)  نِشہِ  ٹھاکھ  کۆرمُت۔


Transliteration: Q<u>a</u>la h<u>a</u>ol<u>a</u>i ban<u>a</u>tee in kuntum f<u>a</u>AAileen<b>a</b>
Athar:
  لوطؑ  چِھ  ﴿عٲجز  سپدِتھ﴾  ونان،  اگر  تۅہیہِ  کینٛہہ  کرنُے  چُھو،  تیٚلہِ  چَھو  ییٚکیا  میانہِ  کورِ  موجود!  ﴿تشریح  خٲطرٕ  وُچِھو  سورۂ  ھود  آیت  نمبر  77، 78﴾

Mirwaiz:
  حضرتِ  لوطن  فرمووُکھ  پٔز  پٲٹھۍ  یہِ  تُہٕنزٕ  زنانہٕ  چھےٚ  میانین  کورین  برابر،  تُہٕنز  خوٲہش  پورٕ  کرنہٕ  خٲطرٕ  چھےٚ  تِمہٕ  کٲفی۔  حلال  چیز  ترٲوِتھ  کیازِ  چھِو  حرام  چیزس  پتہٕ  لاران۔

Tahir:
  لوطن  (علیہ  السلام)  وۆن،  یِمہٕ  چھے٘  میانہِ  (قوم  چہِ)  کورِ  ہرگاہ  تۆہۍ  کینہہ  کرُن  چُھو  یژھان  (تیٚلہِ  کٔرِو  بدکردٲری  وَرٲے  یِمن  سٍتۍ  نکاح)۔


Transliteration: LaAAamruka innahum lafee sakratihim yaAAmahoona
Athar:
  تُہندِ  جانُک  قسم  اے  نبیؐ!  تمہِ  وقتہٕ  اوس  تِمن  پٮ۪ٹھ  اکہِ  قٔسمُک  نَشہِ  ہیوٗ  کھوٚتمُت  یتھ  منٛز  تِمن  پانس  تام  کِہِنۍ  روٗد  نہٕ۔

Mirwaiz:
  تِہٕندِ  جاٛنُک  قسم  یا  رسول  اللہؐ،  قومِ  لوط  اوس  پننہِ  مستی  منٛز  گیران۔  تِمن  اوس  نہٕ  بوزنے  یِوان  کینہہ  سوٚن  وۅگُن،  حضرتِ  لوطؑ  سٕندِ  فرماوںُک  ٲسۍ  نہٕ  کانٛہہ  پرواہ  کران۔

Tahir:
  (اے  حبیبِ  مکرّم!)  تُہٕنزِ  مبارک  عمرِ  ہُنٛد  قسم!  بے  شک  چِھ  یِم  لُکھ  (تہِ  قومِ  لوطٕکۍ  پٲٹھۍ)  پننہِ  بدمستی  منٛزباولہٕ  گٔژِھتھ  پھیران۔


Athar:
  تہٕ  اسہِ  کوٚر  تتھ  بستی  تَلُکھ  پٮ۪ٹھ،  تہٕ  تِمن  پٮ۪ٹھ  کٔر  پیِنہٕ  آمژِ  میٚژِ  ہٕنزن  کنیٚن  ہٕنز  بٲرش۔

Mirwaiz:
  توپتہٕ  کوٚر  اسہِ  تُہٕندِس  شہرس  تلُک  پٮ۪ٹھ،  بیٚیہِ  تروو  اسہِ  تۅہیہِ  پٮ۪ٹھ  سنگِ  باران،  میٚژِ  پھٕلۍ  یِم  نارس  منٛز  پینہٕ  ٲسۍ  آمٕتۍ۔  تِمے  ٲسۍ  کنہِ  ہِشہِ  گٔمٕتۍ  تِمے  ترٲوِکھ  پٮ۪ٹھ  روٗدٕکۍ  پٲٹھۍ۔

Tahir:
  لہٰذا  کۆر  آسہِ  تِہِنزِ  بستی  تَلُک  پیٚٹھ  تہٕ  اَسہِ  واجہِ  تِمن  پیٚٹھ  پے  نہ  آمژِ  میٚژِ  ہٕنزٕ  دَرِکنہِ۔

Transliteration:
  FajaAAaln<u>a</u> AA<u>a</u>liyah<u>a</u> s<u>a</u>filah<u>a</u> waam<u>t</u>arn<u>a</u> AAalayhim <u>h</u>ij<u>a</u>ratan min sijjeel<b>in</b>


Tahir: بے شک چھے٘ اَتھ (واقعس) منٛز غوروفکر کرن والیٚن خٲطرٕ نشٲنیہِ۔
Transliteration: Inna fee <u>tha</u>lika la<u>a</u>y<u>a</u>tin lilmutawassimeen<b>a</b>
Athar:
  اتھ  واقعس  منٛز  چھےٚ  بجہِ  نِشٲنِیہِ  تِمن  لُکن  خٲطرٕ  یِم  صاحبِ  فراست  چِھ  ﴿غور  و  فکر  کرن  وٲلۍ  چِھ﴾۔

Mirwaiz:
  پٔزۍ  پٲٹھۍ  اتھ  قٕصس  منٛز  چھِ  وارِیاہ  نِشانہٕ  تہٕ  دلیلہٕ  وارٕہ  وُچھن  والین  ہٕندِ  خٲطرٕ۔


Tahir: تہٕ بے شک چھے٘ سۅ بستی أکِس ینہ گژھن واجنہ وَتہِ پیٚٹھ واقع۔
Transliteration: Wainnah<u>a</u> labisabeelin muqeem<b>in</b>
Athar:
  تہٕ  سُہ  علاقہٕ  ﴿ییٚتہِ  یہِ  واقعہ  اوس  پیش  آمُت﴾  چُھ  عام  گُزر  گاہس  پٮ۪ٹھ  واقع،  ﴿یعنی  حِجاز  پٮ۪ٹھہٕ  شام،  تہٕ  عراق  پٮ۪ٹھ  مصر  گژھان  گژھان  چُھ  یہِ  تباہ  سپُدمُت  علاقہٕ  وَتہِ  پٮ۪ٹھ  تہٕ  عموماً  چِھ  قٲفلن  ہٕندۍ  لُکھ  تبٲہی  ہٕندۍ  تِم  آثار  وُچھان  یِم  اتھ  پوٗرٕ  علاقس  منٛز  از  تام  نٔنۍ  چِھ۔﴾

Mirwaiz:
  پٔزۍ  پٲٹھۍ  تِہٕندۍ  شہر  چھِ  میٲنہِ  وتہِ  پٮ۪ٹھ۔  یُس  تپٲرۍ  پکان  چُھ  تس  چھِ  یِم  تباہ  و  برباد  گٔمٕتۍ  شہر  بوزنہٕ  یِوان۔


Tahir: تہٕ بے شک ٲسۍ اَیکہ ہٕکۍ باشندٕہ (یعنی گنیٚن زنڈن ہٕندۍ روزن وٲلۍ) تہِ ظٲلم۔
Transliteration: Wain k<u>a</u>na a<u>s</u><u>ha</u>bu alaykati la<i><u>th</u></i><u>a</u>limeen<b>a</b>
Athar:
  تہٕ  اَیکَہ  وٲلۍ  ٲسۍ  ظٲلم۔  ﴿یعنی  حضرت  شعیب  علیہ  السلام  سٕندِ  قومٕکۍ  لُکھ۔  اَیکَہ  اوس  تبوکُک  پرون  ناو﴾

Mirwaiz:
  بیٚیہِ  ٲسۍ  پٔزۍ  پٲٹھۍ  کُلین  تہٕ  دُپھن  تل  روزٕوُنۍ  قومِ  شعیب  سٮ۪ٹھاہ  ظٲلِم  تہٕ  نافرمان۔


Transliteration: Fa<b>i</b>ntaqamn<u>a</u> minhum wainnahum<u>a</u> labiim<u>a</u>min mubeen<b>in</b>
Athar:
  وُچِھتَو  زِ  اسہِ  تہِ  ہیوٚت  تِمن  انتقام،  تہٕ  تِمن  دۅشوٕنۍ  قومن  ہٕندۍ  وُجارٕ  گٔمٕتۍ  علاقہٕ  چِھ  نَنہِ  وانہٕ  وَتہِ  پٮ۪ٹھ۔  ﴿مَدیَن  تہٕ  اصحابُ  الاَیکَہ  ہُک  علاقہٕ  تہِ  چُھ  حِجاز  پٮ۪ٹھہٕ  فلسطین  تہٕ  شام  گژھان  گژھان  وَتہِ  پٮ۪ٹھ  یِوان﴾

Mirwaiz:
  پس  ہیٚوت  اسہِ  انتقام  تِمن  دۅشونۍ  قومن۔  پٔزۍ  پٲٹھۍ  تِم  دۅشوے  قوم  ٲسۍ  بسان  ننہِ  وتہِ  پٮ۪ٹھ،  صاف  سڑکہِ  پٮ۪ٹھ  یپٲرۍ  مکہ  شریف  پٮ۪ٹھ  شام  شریف  لوٗکھ  گژھان  ٲسۍ۔

Tahir:
  پتہٕ  ہیۆت  اَسہِ  تِمن  (تہِ)  انتقام،  تہٕ  یِمہٕ  دۅشوے  (بستی)  چھے٘  کُھلہٕ  وَتہِ  پیٚٹھ  (موجود)۔


Tahir: تہٕ بے شک کۆر حجرؔوادی ہٕندیو روزن والیو تہِ رسولن انکار۔
Transliteration: Walaqad ka<u>thth</u>aba a<u>s</u><u>ha</u>bu al<u>h</u>ijri almursaleen<b>a</b>
Athar:
  حِجرکیو  لُکو  تہِ  چُھ  رسولن  ہُند  تکذیب  کوٚرمُت  ﴿یعنی  قومِ  ثمود  کہ  مرکزی  شہر  کیو  لُکو  پِھیُر  پننیٚن  رسولن  بُتھ﴾۔

Mirwaiz:
  پٔزۍ  پٲٹھۍ  بیٚیہِ  کوٚر  انکار  حجرٕ  والیٚو  تہِ  پیغمبرن۔  سُہ  گوٚو  قومِ  ثمود  یِمن  کُن  حضرتِ  صالح  پیغمبر  سوزنہٕ  آمٕتۍ  ٲسۍ۔  أکِس  پیغمبرس  اِنکار  کرُن  گوٚو  سارنٕے  پیغمبرن  اِنکار  کرُن۔  تِم  ٲسۍ  بسان  شہرِ  حجرس  منٛز  یُس  مدینہ  مُنورس  تہٕ  شام  شریفس  درمیان  واقع  اوس۔


Tahir: تہٕ اَسہِ دِژٕ تِمن (تہِ) پننہِ نشٲنیہِ مگر تِم روٗدۍ تِمن بُتھ پھِران۔
Athar:
  اسہِ  سوٗزۍ  پنٕنۍ  آیات  تِمن  نِشہِ،  پننہِ  نشٲنیہِ  ہاوِ  تِمن،  مگر  تِم  روٗدۍ  سٲرِسٕے  نظر  انداز  کران۔

Mirwaiz:
  بیٚیہِ  واتنٲوۍ  تِمن  نِشہِ  تہِ  اَسہِ  پنٕنۍ  نِشانہٕ  تہٕ  دلیلٕہ  مگر  تِمو  پھیُر  تِمہٕ  دلیلہٕ  وُچھِتھ  تہِ  بُتھ،  کانہہ  التفات  کوٚرُکھ  نہٕ  تِمن  آیاتن  کُن۔

Transliteration:
  Wa<u>a</u>tayn<u>a</u>hum <u>a</u>y<u>a</u>tin<u>a</u> fak<u>a</u>noo AAanh<u>a</u> muAAri<u>d</u>een<b>a</b>


Athar: تہٕ تِہٕنز کمٲے آیہِ نہٕ تِمن رَژھ تہِ بکار۔
Transliteration: Fam<u>a</u> aghn<u>a</u> AAanhum m<u>a</u> k<u>a</u>noo yaksiboon<b>a</b>
Mirwaiz:
  پس  دیُت  نہٕ  کانہہ  فٲیدٕہ  تِمن  تِمو  مظبوط  تہٕ  محکم  گرویِم  تِم  بناوان  تہٕ  تیار  کران  ٲسۍ۔

Tahir:
  لہذا  یُس  (مال)  تِم  کماوان  ٲسۍ  تٔمۍ  ہیۆک  نہٕ  تِمن  نِشہِ  (اللہ  تعالیٰ  سُنٛد  عذاب)  دوٗر  کٔرِتھ۔


Athar:
  اسہِ  چَھنہٕ  زمین  تہٕ  آسمان  تہٕ  تِہِندۍ  تمام  موجودات  حق  ورٲے  بیٚیہِ  کُنہِ  بنیادس  پٮ۪ٹھ  پٲدٕ  کٔرِمٕتۍ،  تہٕ  فٲصلٕچ  گٔر  چھےٚ  پٔزِپٲٹھۍ  یِنہٕ  واجِنۍ،  پس  اے  نبیؐ،  توٚہۍ  ہیٚیِو  ﴿یِمن  لُکن  ہٕنزن  بے  ہوٗدٕگِیَن  پٮ۪ٹھ﴾  شریفانہٕ  درگُزرس  کٲم۔

Mirwaiz:
  بیٚیہِ  کٔرۍ  نہٕ  اسہِ  آسمان  تہٕ  زمین  بیٚیہِ  یہِ  یِمن  دۅن  منٛز  چُھ  پٲدٕ  مصلحتہٕ  بغٲر  بلکہ  چھےٚ  تِہٕندِس  پٲدٕ  کرنس  اندر  سٮ۪ٹھاہ  مصلحژٕ  یہِ  گٔیہِ  بٔڈۍ  مصلحت  کہِ  آسمان  و  زمین  وُچھِتھ  کرن  عقلہِ  وٲلۍ  استدلال  اللہ  تعالیٰ  سٕندِس  وجودس  تہٕ  عظمتس  پٮ۪ٹھ  یتھ  لٲزِم  چُھ  کہِ  تس  خداے  سٕنٛز  شوبہِ  اطاعت  کرٕنۍ۔  یُس  شخص  اطاعت  کرِ  تس  تس  ییہِ  اجرو  انعام  عطا  کرنہٕ۔  یُس  نہٕ  اطاعت  کرِ  تس  تسٕندِ  خٲطرٕ  چُھ  عذاب  سُہ  عذاب  ییہِ  نہٕ  دنیاہس  اندر  کرنہٕ۔  سُہ  ییہِ  قیامت  کہِ  دۅہ  کرنہٕ،  سۅقیامت  چھےٚضروٗر  یِوُنۍ  تتھ  منٛز  ییہِ  نافرمانن  سزادِنہٕ،  لہٰذا  مہ  کھیٚیِو  توٚہۍ  کانہہ  غم  بلکہ  کٔرِو  نہایت  خوبی  سان  تِہٕندین  شرارتن  عفو،  درگذر۔

Tahir:
  تہٕ  اَسہِ  کٔرۍ  نہٕ  آسمان  تہٕ  زمین  تہٕ  یِکینٛژھاہ  یِمن  منٛزباگ  چُھ  فضول  پٲدٕ،  تہٕ  پٔزۍپٲٹھۍ  چھے٘  قیامتٕچ  گٔر  یِنہٕ  واجِنۍ  لہٰذا  (اے  خُلق  کہ  پیکرٕ!)  روٗزِوتۆہۍ  سیٚٹھاہ  رٕژرٕ  سان  درگزر  کران۔

Transliteration:
  Wam<u>a</u> khalaqn<u>a</u> a<b>l</b>ssam<u>a</u>w<u>a</u>ti wa<b>a</b>lar<u>d</u>a wam<u>a</u> baynahum<u>a</u> ill<u>a</u> bi<b>a</b>l<u>h</u>aqqi wainna a<b>l</b>ss<u>a</u>AAata la<u>a</u>tiyatun fa<b>i</b><u>s</u>fa<u>h</u>i a<b>l</b><u>ss</u>af<u>h</u>a aljameel<b>a</b>


Athar: پٔزِپٲٹھۍ چُھ تُہُند ربّ سارِنٕے ہُند خٲلق تہٕ سورُے کینٛہہ چُھ زانان۔
Tahir: بے شک چُھ تُہُنٛد ربّٕے سارِنٕے پٲدٕ کرن وول وارٕ پٲٹھۍ زانن وول۔
Transliteration: Inna rabbaka huwa alkhall<u>a</u>qu alAAaleem<b>u</b>
Mirwaiz:
  پٔزۍ  پٲٹھۍ  تُہُند  پروردِگار  چُھ  بوٚڈ  پٲدٕ  کر  وُن،  سُہ  چُھ  سورُے  زانہٕ  وُن  سارنٕے  ہُند  حال  چُھس  معلوم  تِہٕندِ  صبرُک  تہٕ  تِہٕندین  شرارتن  ہُند  تہِ۔  لہٰذا  ہیہِ  سُہ  تِمن  پورٕ پورٕ  بدلہٕ،  توٚہۍ  مہ  وُچھِو  تِہٕندِس  معاملس  کُن  کہ  سُہ  چُھ  سپدان  تۅہیہِ  موجبِ  غم،  توٚہۍ  وُچھِو  سٲنِس  معاملس  کُن  کہِ  أسۍ  کمہِ  قسمہٕ  چھِ  تۅہیہِ  سٍتۍ  لطف  و مہربٲنی  ہُند  معاملہ  کران  چناچہِ۔


Athar:
  اسہِ  چَھو  تۅہیہِ  تِژٕھہ  ستھ  آیتہٕ  دِژٕمژٕ  یِم  بار  بار  دۅہراونس  لایق  چھےٚ،  ﴿یعنی  سورۂ  فاتحہ ہٕکۍ  آیات۔  سلفن  ہٕنز  اکثریت  چھےٚ  اتھ  پٮ۪ٹھ  متفق  بلکہ  چھےٚ  امام  بُخاری  رحمتہ  اللہ  علیہ  ہن  زٕہ  مرفوع  روایت  تہِ  امہِ  کتھہِ  ہٕندِس  ثبوتس  منٛز  پیش  کرِمژٕ  زِ  خۅد  چُھ  نبی  صلی  اللہ  علیہ و سلمو  سَبعاً  مِّن  المَثانِی  نِشہِ  مُراد  سورۂ  فاتحہ  فرموومُت﴾  تہٕ  تۅہیہِ  چُھو  قرآن  عظیم  عطا  کوٚرمُت۔

Mirwaiz:
  پٔزۍ  پٲٹھۍ  اسہِ  کرِ عطا  تۅہیہِ  ستھ  آیہِ  کریمہٕ  بیٚیہِ  قرآنِ  عظیم  یِم  ستھ  آیہِ  پھِرۍ  پھِرۍ چھِ  یِوان  پرنہٕ  پرتھ  نٮ۪مازِ  اندر۔  یہِ  سورہ  فاتحہ  چُھ  جامع  بٔڈین  بٔڈین  مضمونن۔  تمہِ  وجہہٕ  چُھ  یتھ  قٲبِل  کہِ  اتھ  ییہِ  وننہٕ  قرآنِ  عظیم  یتھ  بہ  وجہ  عظمت  اُم  القران  لقب  چُھ۔  لہٰذا  تھٲوِو  توٚہۍ  نظر  یہِ  نعمت  عطا  کر  وٕنِس  کُن  تہٕ  اتھ  نعمتس  کُن،  تہِ  سپدِ  تۅہیہِ  فرحت  و سروٗرُک  باعث۔  لوٗکن  ہٕندِس  عنادس  تہٕ  مُخالفتس  کُن  مہ  کٔرِو  توٚہۍ  التفات۔

Tahir:
  تہٕ  بے  شک  کرِ  اَسہِ  تۅہیہِ  گرِگرِ  دۅہراونہٕ  یِنہٕ  واجنہِ  ستھ  آیتہٕ  (یعنی  سورئہ  فاتحہ)  بیٚیہِ  سیٚٹھاہ  عظمت  وول  قرآن  عطا۔

Transliteration:
  Walaqad <u>a</u>tayn<u>a</u>ka sabAAan mina almath<u>a</u>nee wa<b>a</b>lqur<u>a</u>na alAAa<i><u>th</u></i>eem<b>a</b>


Athar:
  توٚہۍ  مَہ  وُچِھو  یتھ  دُنیا  کِس  متاعس  کُن  أچھ  تُلِتھ  یُس  اَسہِ  یِمو  منٛزٕ  مختلف  قسمہٕ کیٚن  لُکن  چُھ  دِیتمُت،  تہٕ  نَہ  مَہ  کٔرِو  یِہندِس  حالس  پٮ۪ٹھ  پنُن  دِل  غمگین،  یِم  ترٲوِتھ  نَرمِو  ایمان  اَنن  والیٚن  کُن۔

Mirwaiz:
  مہ  حض  زیٹھرٲوِو  نظر  پنٕنۍ  تتھ  مالِ  دنیاہس  کُن  ییٚمہِ  سٍتۍ  تمتع  تُلنٲوۍ  اسہِ  یِمو  کٲفرو  أندرٕ  بعض  لوٗکھ۔  بیٚیہِ  مہ  کھیٚیِو  یُہُند  غم،  بیٚیہِ  ترٲوِو  بۅن  بازوۓ  مُبارک  پنُن  با  ایمانن  ہٕندِ  خٲطرٕ،  یعنی  تِمن  ٲسِو  پیش  یِوان  بتواضع  تہٕ  نرمی۔

Tahir:
  تۆہۍ  مَہ  وُچِھو  تِمن  چیزن  کُن  أچھ  تُلِتھ  تہِ  یِم  اَسہِ  کٲفر  ن  ہنزن  جمٲعژن  (کینژھن  دۅہن  ہٕندِ)  عٲشہٕ  خٲطرٕ  دِتِمٕتۍ  چِھ،  تہٕ  تِمن  (ہنٛزِگمرٲہی)  پیٚٹھ  تہِ  مَہ  گٔژِھو  دِل  مَلول،  بیٚیہِ  تھٲوِو  اہلِ  ایمانن  (ہٕندِ  دِلاسہٕ)  خٲطرٕ  پننہِ  (شفقت  چہ  تہٕ  پاننِیارچہ)  نَرِ  نرمٲوِتھ۔

Transliteration:
  L<u>a</u> tamuddanna AAaynayka il<u>a</u> m<u>a</u> mattaAAn<u>a</u> bihi azw<u>a</u>jan minhum wal<u>a</u> ta<u>h</u>zan AAalayhim wa<b>i</b>khfi<u>d</u> jan<u>ah</u>aka lilmumineen<b>a</b>


Athar: تہٕ ﴿نہ مانن والیٚن﴾ ؤنِو زِ، بہٕ چُھس صاف صاف تنبیہ کرن وول۔
Transliteration: Waqul innee an<u>a</u> a<b>l</b>nna<u>th</u>eeru almubeen<b>u</b>
Mirwaiz:
  بیٚیہِ  ٲسِو  فرماوان  پٔزۍ  پٲٹھۍ  بہٕ  چُھس  نٔنۍ  پٲٹھۍ  خداے  سٕندِ  عذابُک  بیم  کرٕ  وُن  تۅہیہِ  سارِنٕے۔

Tahir:
  تہٕ  فرمٲوِیوٗکھ  زِ  بے  شک  چُھس  (وۅنۍ)  بٕے  (عذابِ  الٰہی  نِشہِ)  واضح  تہٕ  ٹاکارٕہ  کھۅژناون  وول۔


Tahir: یُتھ (عذاب) اَسہِ تقسیم کرن والیٚن (یعنی یہودونصاریٰ ہن) پیٚٹھ وولمُت اوس۔
Transliteration: Kam<u>a</u> anzaln<u>a</u> AAal<u>a</u> almuqtasimeen<b>a</b>
Athar:
  یہِ  چُھ  تمی  قسمُک  تنبیہ  یُتھ  اسہِ  تِمن  تفرقّہ  پردازن  ﴿ژٹھ  کپٹھ  کرن  والیٚن﴾  کُن  سوٗزمُت  اوس۔

Mirwaiz:
  اسہِ  کوٚر  نٲزِل  تۅہیہِ  پٮ۪ٹھ  یہِ  قرآنِ  مجید  یتھہٕ  پٲٹھۍ  اسہِ  یہود و نصاریٰ  ہن  پٮ۪ٹھ  کتاب  نٲزِل  کٔر،


Transliteration: Alla<u>th</u>eena jaAAaloo alqur<u>a</u>na AAi<u>d</u>een<b>a</b>
Athar:
  یِمو  پننِس  قرآنس  ٹُکرٕ  ٹُکرٕ  چِھ  کٔرِمٕتۍ۔  ﴿یعنی  تتھ  کتابہِ  کٔرِکھ  ٹُکرٕ  ٹُکرٕ  یۅسہِٕ  قرآنٕکۍ  پٲٹھۍ  تِمن  دِنہٕ  ٲس  آمٕژ،  اَمہِ  کہ  کُنہِ  حِصٕچ  کٔرٕکھ  پیروی  تہٕ  کانٛہہ  حصہ  ترووُکھ  پسِ  پُشت﴾

Mirwaiz:
  یمو  تِمن  کتابن  پارٕ  پارٕ  کوٚر۔  یہِ  خۅش  اوسُکھ  کران  تِہ  ٲسۍ  تھاوان،  یہِ  نہٕ  خۅش  اوسُکھ  کران  تہِ  ٲسۍ  کڈان۔

Tahir:
  یِمَو  قرآن  ٹُکرٕ  ٹُکرٕ  (کٔرِتھ  تقسیم)  کۆر  (یعنی  پانس  ویہ  وٕنۍ  آیات  مٲنِکھ  تہٕ  یِم  آیات  پانس  ویہٕ  وٕنۍ  ٲسکھ  نہ  تِم  مٲنِکھ  نہٕ)۔


Transliteration: Fa<b>i</b><u>s</u>daAA bim<u>a</u> tumaru waaAAri<u>d</u> AAani almushrikeen<b>a</b>
Athar:
  پس  اے  نبیؐ،  ییٚمہِ  چیزُک  تۅہیہِ  حُکم  چُھو  دِنہٕ  یِوان  سُہ  ؤنِو  صاف  صاف،  تہٕ  شرک  کرن  والیٚن  ہُند  مَہ  کٔرِو  رَژھ  تہِ  پرواے۔

Mirwaiz:
  پس  نٔنۍ  پٲٹھۍ  واتنٲوِو  توٚہۍ  تِم  احکام  یِمن  ہُند  تۅہیہِ  حُکم  چُھ  یِوان  کرنہٕ،  روے  مُبارک  پھِرِو  مُشرکن  نِشہِ۔  تِمن  ہُند  مہ  کٔرِو  کانہہ  پرواے۔

Tahir:
  لہٰذاؤنِو  تۆہۍ  تِمہٕ  (کتھہٕ)  اعلٲنیہ  یُہُنٛد  تۅہیہِ  حکم  چُھو  دِنہٕ  آمُت  بیٚیہِ  پھِروتۆہۍ  مشرکو  نِشہِ  رۅے۔


Athar: یِم خُدایس سٍتۍ بیٚیہِ کٲنٛسہِ تہِ خُداے چِھ قرار دِوان، عنقریب لَگہِ یِمن خبر۔
Tahir: یِم اللہ تعالیٰ ہس سٍتۍ بیاکھ معبود چِھ بناوان تِم زانن تیٚلہِ عنقریب (پَنُن انجام)۔
Mirwaiz:
  یِم  معبودِ  برحقس  سٍتۍ  برابر  چھِ  تھاوان  بیٚین  بٲطِل  معبودن۔  پس  عنقریب  زانن  یِم  امیُک  نتیجہ۔

Transliteration:
  Alla<u>th</u>eena yajAAaloona maAAa All<u>a</u>hi il<u>a</u>han <u>a</u>khara fasawfa yaAAlamoon<b>a</b>


Transliteration: Walaqad naAAlamu annaka ya<u>d</u>eequ <u>s</u>adruka bim<u>a</u> yaqooloon<b>a</b>
Athar:
  اسہِ  چُھ  معلوم  یِمہٕ  کتھہٕ  یِم  لُکھ  تۅہیہِ  پٮ۪ٹھ  بناوان  چِھ  تِمو  سٍتۍ  چُھ  تُہندِس  دِلس  سخت  تکلیف  واتان۔

Mirwaiz:
  بتحقیق  أسۍ  چھِ  زانان  کہِ  پٔزۍ  پٲٹھۍ  تُہُند  دِل  چُھ  تنگ  سپدان  تِمو  کتھو  سٍتۍ  یِمہٕ  یِم  دُشمن  ونان  چھِ،  تمیُک  علاج  چُھ۔

Tahir:
  تہٕ  بے  شک  چِھ  أسۍ  زانان  زِتُہُنٛد  (مبارک)  سیٖنہٕ  چُھ  تِمَو  کتھو  سٍتۍ  تنگ  گژھان  یِمہٕ  تِم  ونان  چِھ۔


Transliteration: Fasabbi<u>h</u> bi<u>h</u>amdi rabbika wakun mina a<b>l</b>ss<u>a</u>jideen<b>a</b>
Athar:
  ﴿اَمِیُک  علاج  چُھ  یہِ  زِ﴾  پننِس  ربّ  سٕندِ  حمدٕ  سان  کٔرِو  تسٕنز  تسبیح،  تٔمۍ  سٕندِس  دربارس  منٛز  کٔرِو  سجدٕہ۔

Mirwaiz:
  پس  مہ  بٔرِو  تمُیک  کانہہ  پرواہ،  توٚہۍ  کٔرِیو  خداے  سُند  یاد۔  بپٲکی  کٔرِو  تِہُند  صفت  بیان،  بیٚیہِ  ٲسِو  تٔمِس  سجدٕہ  دِنہٕ  والیو  أندرٕ۔

Tahir:
  لہٰذا  ٲسِو  تۆہۍحمدٕ  سان  پننِس  ربّ  سٕنز  تسبیح  کران  تہٕ  سجدٕہ  کرن  والیٚن  سٍتۍٲسِو  (شٲمل)  روزان۔


Athar: تہٕ تتھ ٲخری گرِ تام روزِو پننِس ربّ سٕنز بندگی کران ییٚمیُک یُن یقینی چُھ۔
Transliteration: Wa<b>o</b>AAbud rabbaka <u>h</u>att<u>a</u> yatiyaka alyaqeen<b>u</b>
Mirwaiz:
  بیٚیہِ  کرِو  پننِس  پروردِگارٕ  سٕنزٕے  عبادت  یوٚتانۍ  واتہِ  تۅہیہِ  نِش  یقینی  کتھ  یعنی  موت،  مرنہٕ  کِس  وقتس  تانۍ  کٔرِو  خداے  سٕنز  عبادت۔

Tahir:
  بیٚیہِ  روٗزِو  پننِس  ربّ  سٕنز  عبادت  کران  یۆت  تام  تۅہیہِ  (تُہٕندِس  شانس  لایق)  یقینُک  مقام  حٲصل  سپدِ  (یعنی  مکمل  انشراح  نصیب  سپدِیا  وصالِ  حقُک  ژِیُہہ)۔


Athar:
  ووت  اللہ  تعالیٰ  سُند  فٲصلہٕ،  ﴿یعنی  امہِ  کہ  ظہورُک  تہٕ  نِفاذُک  وقت  چُھ  نکھہٕ  ووتمُت۔  غالباً  چُھ  اَمہِ  فٲصلہٕ  نِشہِ  مُراد  نبی  صلی  اللہ  علیہ و سلمن  ہٕنز  مکہٕ  پیٚٹھہٕ  ہجرت  ییٚمِیُک  حکم  کینٛہہ  کال  پتے  آو  دِنہٕ۔  قرآن  کہ  مطالعہ  نِشہِ  چھُ  پے  لگان  زِ  یِمن  لُکن  درمیان  نبی  مبعوث  چُھ  سپدان،  تِم  ییٚلہِ  اِنکار  کِس  ٲخری  حدس  پٮ۪ٹھ  واتان  چِھ،  تیٚلہِ  چُھ  پتہٕ  نبیس  ہجرتُک  حُکم  دِنہٕ  یِوان،  تہٕ  یۅہے  حکم  چُھ  تِہندِ  قٕسمتُک  فٲصلہٕ  کران۔  اَمہِ  پتہٕ  یا  چُھ  تِمن  پٮ۪ٹھ  تباہ  کُن  عذاب  یِوان،  یا  چُھ  پتہٕ  نبی  تہٕ  تٔمۍ  سٕندٮ۪ن  اِتباع  کرن  والیٚن  ہٕندِ  دَستہٕ  تِہُند  موٗل  یِوان  ژَٹنہٕ۔﴾  وۅنۍ  مَہ  کٔرِو  اَمہِ  خٲطرٕ  بانبٕر،  پاک  چُھ  سُہ،  بیٚیہِ  چُھ  بالا  تہٕ  برتر  تمہِ  شِرکہٕ  نِشہِ  یُس  یِم  لُکھ  کران  چِھ۔

Mirwaiz:
  خداے  سُند  حکم  آویعنی  شرک و کفرکہِ  سزا  دِنُک  موقعہ  ووت  نزدیک۔  اے  کٲفرو  توٚہۍ  مہ  کٔرِو  تتھ  اندر  جلدی۔  سُہ  سپدِ  واقع  پننِس  وقتس  پٮ۪ٹھ۔  یُس  چیزاہ  یِوُن  چُھ  سوزنہٕ  آو۔  لہٰذا  اے  کٲفرو  مہ  ژھٲنڈِو  اتھ  منٛز  جلدی،  مُنزہ  تہٕ  پاک،  بالا  وبرتر  چُھ  اللہ  تعالیٰ  تِمو  ساروٕے  شریکو  نِشہِ  یِم  تس  شریک  ٹھہراون  چھِ  تِہندِس  کُنہِ  حُکمس  ہیکن  نہٕ  تِم  شریک  بدل  کٔرِتھ۔

Tahir:
  اللہ  تعالیٰ  سُنٛد  وعدٕہ  ووت  (نکھہٕ)  وۅنۍ  مَہ  کٔرِو  تۆہۍ  سُہ  یٚژھنس  منٛزبانٛبٕر۔  سُہ  چُھ  پاک  بیٚیہِ  چُھ  سُہ  تِمَو  چیزو  نِشہِ  برتریِمن  کٲفرِ  (تٔمۍسٕندۍ)  شریک  زانان  چِھ۔

Transliteration:
  At<u>a</u> amru All<u>a</u>hi fal<u>a</u> tastaAAjiloohu sub<u>ha</u>nahu wataAA<u>a</u>l<u>a</u> AAamm<u>a</u> yushrikoon<b>a</b>


Athar:
  اَتھ  رُوحس  یَس  بندس  پٮ۪ٹھ  سُہ  یژھان  چُھ  پننہِ  حُکمہٕ  سٍتۍ  چُھ  فرشتن  ہٕندِ  ذریعہ  نٲزِل  فرماوان۔  ﴿رُوح  چُھ  مُراد  رُوحِ  نبوّت  تہٕ  وَحی  ییٚمہِ  سٍتۍ  نبی  کٲم  تہٕ  کلام  چُھ  کران﴾  ﴿اَمہِ  ہدایتہٕ  سان  زِ  لُکھ﴾  کٔرِیوٗکھ  خبردار،  میانہِ  ورٲے  چُھنہٕ  تُہُند  کانٛہہ  معبود،  لہٰذا  کھوٚژِو  توٚہۍ  صرف  میے  یوت۔

Mirwaiz:
  سوزان  چُھ  سُہ  پروردِگار  ملٲیکن  وحی  ہیٚتھ،  پننہِ  حُکمہٕ  سٍتۍ  یس  پٮ۪ٹھ  یژھان  چھُ  سُہ  پننیو  بندو  أندرٕ  یعنی  انبیاہو  أندرٕ،  یِی  زِ  توٚہۍ  کٔرِو  بیم  لوٗکن  بیٚیہِ  بوزنٲوِیوکھ  کہِ  کانہہ  معبود  چُھنہٕ  مےٚ  ورٲے  پس  کھوٗژِو  مے  یوت۔  پرستِش  مہ  کٔرِو  مےٚ  ورٲے  کٲنسِہ  ہٕنٛز۔

Tahir:
  سُے  چُھ  فرشتن  پنٕنۍ  وحی  ہیٚتھ  (یۅسہٕ  دین  کیٚن  تمام  تعلیماتن  ہُنٛد  روح  تہٕ  جان  چھے٘)  پننہِ  حکمہٕ  سٍتۍ  پننیو  بندو  منٛزٕ  یس  پیٚٹھ  یژھان  چُھ  نٲزل  کران  کہ  (لُکھ)  کھۅژنٲوِیوٗکھ  زِ  مے٘  ورٲے  چُھنہٕ  کانٛہہ  معبود  لہٰذا  کٔرِو  میٲنۍ  پرہیزگٲری  اختیار۔

Transliteration:
  Yunazzilu almal<u>a</u>ikata bi<b>al</b>rroo<u>h</u>i min amrihi AAal<u>a</u> man yash<u>a</u>o min AAib<u>a</u>dihi an an<u>th</u>iroo annahu l<u>a</u> il<u>a</u>ha ill<u>a</u> an<u>a</u> fa<b>i</b>ttaqoon<b>i</b>


Athar:
  تٔمۍ  چِھ  آسمان  تہٕ  زمین  برحق  پٲدٕ  کوٚرمُت،  سُہ  چُھ  سٮ۪ٹھاہ  بالا  تہٕ  برتر  تمہِ  شِرکہٕ  نِشہِ  یُس  یِم  لُکھ  کران  چِھ۔

Mirwaiz:
  تمی  کٔرۍ  پٲدٕ  آسمان  وزمین  پٔزۍ  پٲٹھۍ  سٮ۪ٹھاہ  بالا  و  برتر  چُھ  سُہ  تِمو  ساروٕے  چیزو  نِشہِ  یِم  تس  شریک  ٹھہراوان  چھِ  لوٗکھ۔

Tahir:
  تٔمی  کٔرۍ  آسمان  بیٚیہِ  کٔرٕن  زمین  صحیح  تدبیرسان  پٲدٕ،  سُہ  چُھ  تِمَو  چیزو  نِشہِ  برتر  یِمن  کٲفر  چِھ  (تٔمۍ  سٕندۍ)  شریک  گٕنزراوان۔

Transliteration:
  Khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a bi<b>a</b>l<u>h</u>aqqi taAA<u>a</u>l<u>a</u> AAamm<u>a</u> yushrikoon<b>a</b>


Transliteration: Khalaqa alins<u>a</u>na min nu<u>t</u>fatin fai<u>tha</u> huwa kha<u>s</u>eemun mubeen<b>un</b>
Athar:
  تٔمۍ  کوٚر  انسان  أکِس  معمولی  قطرس  پٲدٕ،  تہٕ  وُچھان  وُچھان  بنیاو  سُہ  ٹاکارٕ  لڑایہِ  گوٚر۔  ﴿اتھ  ہیٚکن  زٕہ  معنے  ٲسِتھ  تہٕ  غالباً  چِھ  دۅشوے  مُراد۔  اکھ  یہِ  زِ  خُداین  کوٚر  نُطفہٕ  کِس  حقیر  قطرس  سُہ  انسان  پٲدٕ  یُس  بحثچ  تہٕ  استدلالٕچ  قٲبلیت  چُھ  تھاوان  تہٕ  پننہِ  مُدعا  خٲطرٕ  ہیکہِ  حُجتہٕ  پیش  کٔرِتھ۔  دوٚیُم  یہِ  زِ  یُس  انسان  خُداین  نطفہ  کِس  حقیر  چیزس  پٲدٕ  چُھ  کوٚرمُت،  تٔمۍ  سٕنزِ  خودی  ہُند  ظلم  وُچِھتو  زِ  سُہ  ووٚتھ  خۅد  خُداے  سٕندِسٕے  مُقابلس  منٛز  لڑٲے  کرنہِ۔﴾

Mirwaiz:
  تمی  کٔرۍ  پٲدٕ  انسان  حضرتِ  آدمس  پتہٕ  منی  ہٕندِس  آبہٕ  قطرس  أکِس۔  پس  چُھ  یۅہے  انسان  نٔنۍ  پٲٹھۍ  مقابلہٕ  کران  یعنی  بعض  انسان  چھِ  امہِ  قسمٕکۍ،  غرض  چُھ  کہِ  سانہِ  طرفٕہ  چُھ  انسانس  یِمہٕ  یِمہٕ  نعمژٕ،  تٔمسٕندِ  طرفہٕ  چھِ  اتھ  مُقابلہٕ  ناشُکری  تہِ  ناسُپٲسی۔

Tahir:
  تَمی  کۆر  انسان  اَکہِ  تولیدی  قطرٕہ  (نطفہٕ)  نِشہِ  پٲدٕ،  اَمہِ  پتہٕ  تہِ  بنیاو  سُہ  (اللہ  تعالیٰ  ہس  برونٛہہ  کنہِ  اطاعت  گزارسپدنہٕ  بجایہِ)  ٹاکارٕہ  لڑایہِ  گۆر۔


Athar:
  تٔمۍ  کٔرۍ  جانور  پٲدٕ،  یِمن  منٛز  تُہندِ  خٲطرٕ  پوشاک  تہِ  چُھ  تہٕ  خۅراک  تہِ،  تہٕ  رنگہٕ  رنگٕکۍ  باقی  فٲیدٕہ  تہِ۔

Mirwaiz:
  بیٚیہِ  کٔرۍ  تٔمۍ  پٲدٕ  چارپا،  وونٹھ،  گُپن  تہٕ  تیر  تُہٕندِ  خٲطرٕ  اے  انسانو  تِمنٕے  منٛز  تھٲوِن  تُہندِ  وُشنیر  کرنٕکۍ  سامان  وندٕکۍ،  ییر  یتھ  گرم  لِباس  ژادرٕ  تہٕ  کملہٕ  بناوان  چھِو،  بیٛیہِ  چھِ  تِمن  منٛز  وارِیاہ  فٲیدٕہ۔  دۅد  تہٕ  سوٲرۍ،  بیٚیہِ  چھِو  تِموٕے  منٛزٕ  بعضن  ہُند  ماز  کھیٚوان۔

Tahir:
  تہٕ  تٔمی  کٔرۍ  تُہٕندِ  خٲطرٕ  چاروٲے  پٲدٕ،  تِمن  منٛز  چُھ  تُہٕندِ  خٲطرٕ  گرم  پوشاک  تہٕ  (باقی)  فٲیدٕہ  تہٕ  تِمو  منٛزٕ  چِھو  تۆہۍ  کینہہ  کھیٚوان  (تہِ)۔

Transliteration:
  Wa<b>a</b>lanAA<u>a</u>ma khalaqah<u>a</u> lakum feeh<u>a</u> difon waman<u>a</u>fiAAu waminh<u>a</u> takuloon<b>a</b>


Athar:
  تِمن  منٛز  چُھ  تُہندِ  خٲطرٕ  جمال  ﴿خوبصورتی  تہٕ  شان﴾  ییٚلہِ  توٚہۍ  تِم  صبحٲے  گاسہٕ  کھیٚنہِ  چھوٗکھ  سوزان  تہٕ  ییٚلہِ  تِم  شامن  چھوٗکھ  واپس  اَنان۔

Mirwaiz:
  بیٚیہِ  چُھ  تُہندِ  خٲطرٕ  تِمن  منٛز  زینت  تہٕ  عزت۔  ییٚمہِ  ساعتہٕ  توٚہۍ  شام  کہِ  وقتہٕ  تِم  گاسہٕ  کھیٚتھ  واپس  انان  چُھوکھ  بیٚیہِ  تمہِ  ساعتہٕ  صبحس  گرو  أندرٕ  گاسہٕ  کھیٚنہٕ  خٲطرٕ  کڈان  چھُوکھ۔

Tahir:
  تہٕ  تِمن  منٛز  چھے٘  تُہٕندِ  خٲطرٕ  رونق  (تہٕ  دلکشی  تہِ)  ییٚلہِ  تۆہۍ  شامس  چھوٗکھ  نَیہِ  پیٚٹھہٕ  (واپس)  انان  تہٕ  ییٚلہِ  تۆہۍ  صبحٲے  چھوٗکھ  (گاسہٕ  کھیاونہِ)  نِوان۔

Transliteration:
  Walakum feeh<u>a</u> jam<u>a</u>lun <u>h</u>eena turee<u>h</u>oona wa<u>h</u>eena tasra<u>h</u>oon<b>a</b>


Athar:
  تِم  چِھ  تُہندِ  خٲطرٕ  تِژھن  تِژھن  جاین  بور  نِوان  یور  توٚہۍ  سخت  جانفشٲنی  ورٲے  وٲتِتھ  ہیٚکہِ ہِو  نہٕ۔  حقیقت  چھےٚ  یہِ  زِ  تُہُند  ربّ  چُھ  بے  حد  شفیق  تہٕ  مہربان۔

Mirwaiz:
  بیٚیہِ  چھِ  تِم  تُلان  تُہند  بور۔  توپتہٕ  واتناوان  تِمن  شہرن  یِمن  توٚہۍ  ہیٚکہِ  ہِونہٕ  تِم  بارو  واتنٲوِتھ  مگر  پننیٚن  پانن  زُون  سٮ۪ٹھاہ  مشقت  واتنٲوِتھ۔  بیشک  پروردِگار  تُہُند  چُھ  سٮ۪ٹھاہ  مہربان  تہٕ  رحم  کرن  وول۔  تُہِندِ  آرامہٕ  خٲطرٕ  کم  کم  چیز  کٔرِن  پٲدٕ۔

Tahir:
  تہٕ  یِم  (جانور)  چِھ  تُہٕندۍ  بور  (تہِ)  تِمن  شہرن  تام  تُلِتھ  نِوان  یور  تۆہۍ  سخت  مشقت  وَرٲے  وٲتِتھ  ہیٚکۍ  ہِوۍ  نہٕ،  بے  شک  چُھ  تُہُنٛد  ربّ  سیٚٹھاہ  شفقت  وول  سیٚٹھاہ  مہربان۔

Transliteration:
  Wata<u>h</u>milu athq<u>a</u>lakum il<u>a</u> baladin lam takoonoo b<u>a</u>ligheehi ill<u>a</u> bishiqqi alanfusi inna rabbakum laraoofun ra<u>h</u>eem<b>un</b>


Athar:
  تٔمۍ  کٔرۍ  گُرۍ  تہٕ  خچر  تہٕ  خر  پٲدٕ،  تاکہ  توٚہۍ  سپدِو  تِمن  پٮ۪ٹھ  سوار  تہٕ  تِم  بنن  تُہٕنزِ  زندگی  ہٕنز  رونق،  سُہ  چُھ  بیٚیہِ  واریاہ  چیز  ﴿تُہٕندِ  فٲیدٕہ  خٲطرٕ﴾  پٲدٕ  کران،  یُہُند  نہٕ  تۅہیہِ  علمٕے  چُھ۔  ﴿یعنی  واریاہ  چیز  چِھ  تِم  یِم  انسان  سٕندِ  رٕژرٕ  خٲطرٕ  چِھ  کٲم  کران  تہٕ  انسانس  چَھنہٕ  خبرٕے  زِ  کَتہِ  کَتہِ  کٲتیاہ  خدمت  گار  چِھ  تٔمۍ  سٕندِس  خدمتس  لٔگِتھ،  تہٕ  کۅسہٕ  کۅسہٕ  خدمت  چِھ  انجام  دِوان۔﴾

Mirwaiz:
  بیٚیہِ  کٔرۍ  تمی  پٲدٕ  گُرۍ،  کاتر  تہٕ  خریُتھ  سوار  سپدِو۔  بیٚیہِ  چھُو  تِمن  منٛز  تُہٕندِ  خٲطرٕ  عزت  تہٕ  شان۔  بیٚیہِ  کرِ  سُہ  پٲدٕ  قیامتسٕ  تاںۍ  کھسنہٕ  خٲطرٕ  تِم  تِم  سوارِ  یِمہٕ  نہٕ  تۅہیہِ  معلومٕے  چھےٚ۔  یِمہٕ  سوارِ  گٔیہِ  دنیاہ  کین  مطلبن  تانۍ  واتنہٕ  خٲطرٕ۔  یہٕ  گو  بدنی  تہٕ  حِسی  سفر  طے  کرنُک  سامان۔  امہِ  پتہٕ  فرموو  اللہ  تعالیٰ  ہن  روحانی  تہٕ  معنوی  سٲرٕچ  ذِکر۔

Tahir:
  تہٕ  (تٔمی  کٔرۍ)  گُرۍ  تہٕ  خچر  تہٕ  خر  (پٲدٕ)  تاکہ  تۆہۍ  ہیٚکوِ  تِمن  پیٚٹھ  سوٲرۍ  کٔرِتھ  تہٕ  تِم  آسن  (تُہٕندِ  خٲطرٕ)  زینتُک  بٲعث  تہِ،  تہٕ  سُہ  کرِ  (بیٚیہِ  تہِ  شوٗبدار  سوارِ)  پٲدٕ  یِمن  متعلق  (اَز)  تۆہۍ  زانان  چِھو  نہٕ۔

Transliteration:
  Wa<b>a</b>lkhayla wa<b>a</b>lbigh<u>a</u>la wa<b>a</b>l<u>h</u>ameera litarkabooh<u>a</u> wazeenatan wayakhluqu m<u>a</u> l<u>a</u> taAAlamoon<b>a</b>


Athar:
  تہٕ  اللہ  تعالیٰ  سٕے  چھےٚ  ذِمّہ  سیٚز  وتھ  ہاوٕنۍ  ییٚلہِ  زن  ہجہِ  وَتہٕ  تہِ  موجود  چھےٚ۔  اگر  سُہ  ییٚژِہے  تۅہیہِ  سارِنٕے  دِیہِ  ہیٚو  تیٚلہِ  ہدایت۔

Mirwaiz:
  پٔتِمیو  برونٹھمیو  دلیلو  سٍتۍ  یۅسہٕ  سیٚز  وتھ  ثٲبِت  چھےٚ  سپدان  سۅ  گٔیہِ  سۅ  وتھ  یۅسہٕ  اللہ  تعالیٰ  ہس  نِشہِ  واتنٕچ  وتھ  آسہِ۔  وَتو  اندرٕ  چھےٚ  بعض  وتہٕ  ہجہِ  وتٕہ۔  أڈۍ  لوٗکھ  چھِ  سیٚزِ  وَتہِ  پٮ۪ٹھ  پٔکِتھ  خدایس  نِشہِ  واتان۔  أڈۍ  چھِ  ہجو  وَتو  پکان  توپتہٕ  چھِنہٕ  تِم  کُن  تہِ  واتان  تِم  چھِ  دٔچھِنۍ  تہٕ  کھو  فٕرۍ  بالن  تہٕ  چھنٛبن  ڈۅلہٕ  گژھان،  بیٚیہِ  ہر  گاہ  اللہ  تعالٰی  یژھہِ  ہا  سُہ  ہاوِ  ہا  تۅہیہِ  سارنٕے  سیٚز  وتھ  مگر  سُہ  چُھ  تٔمسٕے  سیٚز  وتھ  ہاوان  یُس  تمیُک  طٲلِب  آسہِ۔

Tahir:
  تہٕ  درمیٲنی  وَتھ  چھے٘  اللہ  تعالیٰ  ہس  (سٕندِس  دروازس)  تام  واتان  تہٕ  تَمہِ  منٛزٕ  چھے٘  کینہہ  ہجہِ  وَتہٕ  تہِ  (نیران)،  تہٕ  ہرگاہ  سُہ  ییٚژِھہ  ہے  تیٚلہِ  دِیہِ  ہیٚو  تۅہیہِ  سارِنٕے  ہدایت۔

Transliteration:
  WaAAal<u>a</u> All<u>a</u>hi qa<u>s</u>du a<b>l</b>ssabeeli waminh<u>a</u> j<u>a</u>irun walaw sh<u>a</u>a lahad<u>a</u>kum ajmaAAeen<b>a</b>


Athar:
  سُے  چُھ  ییٚمۍ  آسمانہٕ  تُہندِ  خٲطرٕ  آب  وول،  ییٚمہِ  سٍتۍ  توٚہۍ  پانہٕ  تہِ  چِھو  سیراب  سپدان  تہٕ  تُہندٮ۪ن  جانورن  خٲطرٕ  تہِ  چُھ  چارٕہ  ﴿کُلۍ  کٔٹۍ  تہٕ  گاسہٕ﴾  پٲدٕ  سپدان۔

Mirwaiz:
  سُہ  پروردِگار  گو  سُے  ییٚمۍ  تُہٕندِ  خٲطرٕ  آسمان  کہِ  طرفہِ  روٗد  تروو  تمِی  منٛزٕ  چھِو  توٚہۍ  تریش  چیٚوان۔  بیٚیہِ  چُھ  تمِی  سٍتۍ  گاسہٕ  تہٕ  کُلۍ  کھسان۔  تتھ  منٛز  چُھوکھ  توٚہۍ  چارٕوٲے  گاسہٕ  کھیٚنہٕ  خٲطرٕ  تراوان۔

Tahir:
  سُے  چُھ  ییٚمۍ  تُہٕندِ  خٲطرٕ  آسمان  کہ  طرفہٕ  آب  وول،  اَمہِ  منٛزٕ  چُھ  (کینہہ)  چیٚنہٕ  وونۍ  تہٕ  اَمی  منٛزٕ  چُھ  (کینہہ)  کُلۍ  وۅپداونُک  (ییٚمہِ  سٍتۍ  کُلۍ  کٔٹۍ،گاسہٕ  تہٕ  نَیہِ  چھے٘  سٲراب  سپدان)  یِمن  منٛز  تۆہۍ  (پنٕنۍ  چاروٲے)  چھووکھ  گاسہٕ  کھیاوان۔

Transliteration:
  Huwa alla<u>th</u>ee anzala mina a<b>l</b>ssam<u>a</u>i m<u>a</u>an lakum minhu shar<u>a</u>bun waminhu shajarun feehi tuseemoon<b>a</b>


Athar:
  سُہ  چُھ  اَمہِ  آبہٕ  سٍتۍ  زراعت  وۅپداوان،  تہٕ  زیتون،  تہٕ  کھٔزر  تہٕ  دَچھ  تہٕ  رنگہٕ  رنگٕکۍ  باقی  میوہ  چُھ  پٲدٕ  کران،  اتھ  منٛز  چھےٚ  اکھ  بٔڈ  نِشٲنی  تِمن  لُکن  خٲطرٕ  یِم  غور  و  فکر  چِھ  کران۔

Mirwaiz:
  کھاران  چُھ  اللہ  تعالٰی  تمِی  روٗدٕ  سٍتۍ  تُہٕندِ  خٲطرٕ  زِراعت  بیٚیہِ  درختِ  زیتون  بیٚیہِ  کھزٕر  کُلۍ  تہٕ  دچھہِ  کُلۍ۔  بیٚیہِ  سٲری  میٚوٕ  جات  یِم  دُنیاہس  اندر  پٲدٕ  سپدان  چھِ،  پٔزۍ  پٲٹھۍ  چھےٚ  اتھ  منٛز  بجہِ  بجہِ  دلیلہٕ  توحید  چہِ  فکرِ  والین  ہٕندِ  خٲطرٕ۔

Tahir:
  تَمی  آبہٕ  سٍتۍ  چُھ  تُہٕندِ  خٲطرٕ  کھاہ  تہٕ  زیتون  تہٕ  کٔھزٕر  تہٕ  دچھ  تہٕ  پۯتھ  قٔسمٕکۍپھل  (تہٕ  میٚوٕہ)  وۅپداوان،  بے  شک  چھے٘  اَتھ  منٛز  غوروفکر  کرن  والیٚن  خٲطرٕ  نصیحت۔

Transliteration:
  Yunbitu lakum bihi a<b>l</b>zzarAAa wa<b>al</b>zzaytoona wa<b>al</b>nnakheela wa<b>a</b>laAAn<u>a</u>ba wamin kulli a<b>l</b>ththamar<u>a</u>ti inna fee <u>tha</u>lika la<u>a</u>yatan liqawmin yatafakkaroon<b>a</b>


Athar:
  تٔمۍ  چِھ  تُہُندِ  رٕژرٕ  خٲطرٕ  رات  تہٕ  دۅہ  بیٚیہِ  آفتاب  تہٕ  زوٗن  مُسخّر  کٔرِتھ  تھٲوِمٕتۍ،  تہٕ  سٲری  تارک  تہِ  چِھ  تٔمۍ  سٕندی  حُکمہٕ  مُسخّر  ﴿کامہِ  لٔگِتھ﴾  اَتھ  منٛز  چھےٚ  واریاہ  نشٲنیہِ  تِمن  لُکن  خٲطرٕ  یِم  عقلہِ  چِھ  کٲم  ہیوان۔

Mirwaiz:
  بیٚیہِ  کٔرۍ  اللہ  تعالیٰ  ہن  تُہٕندِ  آرام  و  آسٲیشہِ  خٲطرٕ  رات  تہٕ  دۅہ،  آفتاب  تہٕ  زوٗن  مسخر  قدرت،  چھِ  باقٕی  ستارٕ  تہِ  تِہِندی  حُکمہٕ  مسخر  قدرت،  تِم  چیز  تہِ  یِم  تُہٕندِ  فٲیدٕہ  خٲطرٕ  پٲدٕ  کٔرِن  تمام  روے  زمینس  اندر  تِم  چیز،  بیٚیہِ  چھِ  تِتھہٕ  پٲٹھۍ  کہِ  تِمن  ہٕندۍ  اقسام  چھِ  بیٚون  بیوٚن،  پٔزۍ  پٲٹھۍ  عقلہِ  والین  ہٕندِ  خٲطرٕ  چھِ  یِمن  چیزن  اندر  خداے  سٕندِ  توحید  چہِ  بجہِ  بجہِ  دٔلیلہٕ۔

Tahir:
  تہٕ  تٔمی  کۆر  تُہٕندِ  خٲطرٕ  رات  تہٕ  دۅہ  بیٚیہِ  آفتاب  تہٕ  زون  مسخر،  تہٕ  تمام  تارک  تہِ  چِھ  تٔمۍ  سٕندی  تدبیر  (سٍتۍ  نظامٕکۍ)  پابند،  بے  شک  چھے٘  اَتھ  منٛز  عقل  تھاون  والیٚن  لُکن  ہٕندِ  خٲطرٕ  نشٲنِیہِ۔

Transliteration:
  Wasakhkhara lakumu allayla wa<b>al</b>nnah<u>a</u>ra wa<b>al</b>shshamsa wa<b>a</b>lqamara wa<b>al</b>nnujoomu musakhkhar<u>a</u>tun biamrihi inna fee <u>tha</u>lika la<u>a</u>y<u>a</u>tin liqawmin yaAAqiloon<b>a</b>


Athar:
  تہٕ  بیٚیہِ  تِم،  واریاہ  رنگ  برنگ  چیز  یِم  تٔمۍ  تُہٕندِ  خٲطرٕ  زمینس  منٛز  پٲدٕ  چِھ  کٔرِمٕتۍ،  یِمن  منٛز  تہِ  چھےٚ  ضرور  نشٲنیہِ  تِمن  لُکن  خٲطرٕ  یِم  سبق  رَٹن  وٲلۍ  چِھ۔

Mirwaiz:
  یِتھہٕ  پٲٹھۍ  کٔرِن  مُسخر  تِم  چیز  تہِ  یِم  تُہٕندِ  فٲیدٕہ  خٲطرٕ  پٲدٕ  کٔرِن  تمام  روے  زمینس  اندر،  تِم  چیز  چھِ  تِتھہٕ  پٲٹھۍ  کہِ  تِمن  ہُند  رنگ  چُھ  بیوٚن  بیوٚن،  پٔزۍ  پٲٹھۍاتھ  مںٛز  تہِ  چھےٚ  بجہِ  بجہِ  دلیلہٕ  خداے  سٕندِ  توحید  چہِ  نصیحت  رٹہٕ  ونین  خٲطرٕ۔

Tahir:
  بییہ  (باقی)  یِکینٛژھاہ  تہِ  (حیوانوٗکُلیٚو  کٹیٚو  تہٕ  معدنیات  وغٲرو  منٛزٕ)  تٔمۍ  تُہٕندِ  خٲطرٕ  زمینس  منٛز  پٲدٕ  چُھ  کۆرمُت  یہِندۍ  رنگ  (یعنی  جنس،  ذٲژ  تہٕ  شکلہٕ،  قٔسٕم،  خٲصیت  تہٕ  منافع)  بیۆن  بیۆن  چِھ  (تمام  چِھ  تُہٕندِ  خٲطرٕ  مسخر)،  بے  شک  چھے٘  اَتھ  منٛز  نصیحت  رٹن  والیٚن  لُکن  ہٕندِخٲطرٕ  نشٲنی۔

Transliteration:
  Wam<u>a</u> <u>th</u>araa lakum fee alar<u>d</u>i mukhtalifan alw<u>a</u>nuhu inna fee <u>tha</u>lika la<u>a</u>yatan liqawmin ya<u>thth</u>akkaroon<b>a</b>


Athar:
  سُے  چُھ  ییٚمۍ  تُہندِ  خٲطرٕ  سمندر  چُھ  مُسخّر  کٔرِتھ  تھوومُت،  تاکہ  توٚہۍ  أنِو  اَمہِ  منٛزٕ  تر  و  تازٕہ  ماز  تہٕ  کھیٚیِو،  تہٕ  امہِ  منٛز  کٔڑِو  زمینٕکۍ  تِم  چیز  یِم  توٚہۍ  لاگان  چھوٗکھ،  توٚہۍ  چِھو  وُچھان  زِ  ناو  چھےٚ  سمندرُک  سینہٕ  چیران  چیران  پکان،  یہِ  سورُے  چُھ  امہِ  خٲطرٕ  زِ  توٚہۍ  کٔرِو  پننِس  ربّ  سُند  فضل  تلاش،  ﴿یعنی  حلال  طریقو  سان  کٔرِو  پنُن  رزق  حٲصل  کرنٕچ  کوٗشش﴾  بیٚیہِ  بٔنِو  تٔمۍ  سٕندۍ  شکر  گُزار۔

Mirwaiz:
  بیٚیہِ  گوٚو  سُہ  پروردِگار  سُے  ییٚمۍ  دریاو  تہٕ  سمندر  کٔرۍ  مسخر  قدرت،  یُتھ  توٚہۍ  کھیٚیِوتمہِ  منٛز  کٔڈِتھ  گاڈن  ہُند  تازٕ  تازٕ  ماز،  بیٚیہِ  یُتھ  کٔڈِو  توٚہۍ  تمہِ  سمندر  منٛزٕ  گہنُک  تہٕ  زینتُک  چیز  لعل  وجوٲہِر  تہٕ  مۅختہٕ۔  یُس  توٚہۍ  سٲری  مرد  تہٕ  زنانہٕ  لاگان  چھِو  زینتہٕ  خٲطرٕ،  بیٚیہِ  چُھو  دریاون  ہُند  فٲیدٕ  یِتہِ  کہِ  ژٕہ  چھَہَکھ  وُچھان  اے  مخٲطِب  ناوٕ  لۅکچہِ  تہِ  تہٕ  بجہِ  تِہ،  بلکہِ  بٔڈۍ  بٔڈۍ  جہازٕ  اتھ  سمندرس  منٛز  آبس  ژٹان  پکان،  بیٚیہِ  کٔرِن  دریا و مسخر  قدرت،  یُتھ  توٚہۍ  یِمن  سمندرن  تہٕ  دریاون  اندر  مال  تِجارت  نِتھ  سفر  کٔرِتھ  خداے  سُند  رزق  تلاش  کٔرِو۔  بیٚیہِ  یُتھ  یِم  سٲری  فٲیدٕہ  زیرِ  نظر  أنِتھ  کٔرِو  تِہٕنز  شکُر  گذاری۔

Tahir:
  تہٕ  سُے  چُھ  ییٚمۍ  (فضاہس  تہٕ  خۅشکی  علاوٕہ)  بحر  (یعنی  دریاو  تہٕ  سمندر)  تہِ  مسخر  کٔرۍ  تاکہ  تۆہۍ  کھیٚیِو  تَمہِ  منٛزٕتازٕہ  (تہٕ  پسندیدٕہ)  ماز  تہٕ  تۆہۍ  کٔڑِو  تَمہِ  منٛزٕمۅختہٕ  (بیترِ)  یِم  تۆہۍ  شوٗبِہ  خٲطرٕ  لاگان  چِھو  تہٕ  (اے  انسان!)  ژٕ  چُھکھ  ناوٕ  (تہٕ  جہازٕ)  وُچھان  یِم  (دریاون  تہٕ  سمندرن  ہُنٛد)  آب  پھاسوِتھ  تَتھ  منٛز  پکان  چِھ،  تہٕ  (یہِ  سورُے  کۆر  اَمہِ  موجوب)  تاکہ  تۆہۍ  ژھٲنڈِو  (دوٗر  دوٗر  تام)  تٔمۍ  سُنٛد  فضل  (یعنی  رزق)  بیٚیہِ  یہِ  زِ  تۆہۍ  بٔنِو  شکرگزار۔

Transliteration:
  Wahuwa alla<u>th</u>ee sakhkhara alba<u>h</u>ra litakuloo minhu la<u>h</u>man <u>t</u>ariyyan watastakhrijoo minhu <u>h</u>ilyatan talbasoonah<u>a</u> watar<u>a</u> alfulka maw<u>a</u>khira feehi walitabtaghoo min fa<u>d</u>lihi walaAAallakum tashkuroon<b>a</b>


Athar:
  تٔمۍ  ٹھاچہِ  زمینس  منٛز  پہاڑن  ہٕنزٕ  میخہٕ،  تاکہ  زمین  گٔژھ  نہٕ  توٚہۍ  ہیٚتھ  ڈۅلہٕ  گژٕھنۍ۔  تٔمۍ  کٔرۍ  دٔرِیاو  جٲری،  تہٕ  قدرتی  وَتہٕ  بناوٮ۪ن،  تاکہ  توٚہۍ  لٔبِو  ہدایت  ﴿وَتھ﴾۔

Mirwaiz:
  بیٚیہِ  تھٲوِو  اللہ  تعالیٰ  ہن  زمینس  پٮ۪ٹھ  بٔڈۍ  کۅہ،  یُتھ  نہٕ  سۅ  زمین  تۅہیہِ  پانس  پٮ۪ٹھ  تُلِتھ  ووتل  بُجہِ  کرِ،  اورٕ  یور  ڈلہِ،  بیٚیہِ  کریٚن  جٲری  اتھ  زمینس  منٛز  کۅلہٕ  تہٕ  جۅیہِ۔  بیٚیہِ  کٔجن  اتھ  زمینس  منٛزوَتہٕ  تہٕ  سڑکہٕ  یُتھ  توٚہۍ  تِمو  وتو  پٔکِتھ  مقصدس  واتان  ٲسِو۔

Tahir:
  تہٕ  تٔمی  بنٲوۍ  زمینس  منٛز  (مختلف  مادٕہ  پانہٕ  وٲنۍ  رَلٲوِتھ)  گۆبۍ  پہاڑ  تاکہ  یہِ  گۆژھ  نہٕ  سپدُن  زِ  تَتھ  وۅتھہِ  (پننِس  مدارس  منٛز  حرکت  کرنہٕ  وِزِ)  تۆہۍ  ہیٚتھ  تتھراے  بیٚیہِ  بناوین  کۅلہٕ  تہٕ  (قدرتی)  وَتہٕ  (تہِ)  تاکہ  تۆہۍ  ہیٚکِو  (مٔنزِلن  تام  واتنہٕ  مۅکھہٕ)  وَتھ  لٔبتِھ۔

Transliteration:
  Waalq<u>a</u> fee alar<u>d</u>i raw<u>a</u>siya an tameeda bikum waanh<u>a</u>ran wasubulan laAAallakum tahtadoon<b>a</b>


Transliteration: WaAAal<u>a</u>m<u>a</u>tin wabi<b>al</b>nnajmi hum yahtadoon<b>a</b>
Athar:
  تٔمۍ  تھاوِ  زمینس  منٛز  وَتھ  ہاونہٕ  چہِ  علامتہٕ  تہٕ  تارکو  سٍتۍ  تہِ  چِھ  لُکھ  ہدایت  ﴿وَتھ﴾  لبان۔

Mirwaiz:
  بیٚیہِ  کرِ  اللہ  تعالیٰ  ہن  تمِہٕ  وتہِ  پرزٕناونہٕ  خٲطرٕ  وارِیاہ  نِشانہٕ  قٲیم  مُسا  فِرن  ہٕندِ  پکنہٕ  خٲطرٕ  یِمو  نِشانو  سٍتۍ  وتھ  لبنہٕ  یِوان  چھےٚ۔  بیٚیہِ  چھِ  ستارو  سٍتۍ  تہِ  لوٗکھ  وتھ  لبان۔  یِم  ییتۍ  چیز  کٔرۍ  پٲدٕ  اللہ  تعالیٰ  ہن۔

Tahir:
  بیٚیہِ  بناوین  (دۅہس  منٛز  وَتھ  ژھانڈنہٕ  خٲطرٕ)  علامتہٕ،  تہٕ  (راتھ  کِیُت)  چِھ  لُکھ  تارکو  ذریعہ  (تہِ)  وَتھ  لبان۔


Transliteration: Afaman yakhluqu kaman l<u>a</u> yakhluqu afal<u>a</u> ta<u>th</u>akkaroon<b>a</b>
Athar:
  پتہٕ  کیا  سُہ  یُس  پٲدٕ  چُھ  کران،  تہٕ  تِم  یِم  نہٕ  کِہِنۍ  چِھ  پٲدٕ  کران،  چھا  دۅشوے  ہِوِی؟  کیا  توٚہۍ  چِھو  نا  ہوشس  منٛز  یِوان؟

Mirwaiz:
  ووٚنۍ  ؤنِتو  یُس  ذاتِ  پاک  یِم  یِم  چیز  پٲدٕ  کر  وُن  چُھ،  سُہ  لگیا  برابر  تھاوُن  تِمن  سٍتۍ  یِم  نہٕ  کُنہِ  چیزس  ہیٚکن  پٲدٕ  کٔرِتھ۔  کونہٕ  چھِو  یِمے  کتھہٕ  ژیٚتس  پٲوِتھ  تس  ایمان  انان  تہٕ  پژھ  کران۔  تٔمسٕے  پنُن  معبود  زٲنِتھ  عبادت  تہٕ  بندگی  کران۔  یِژٕےیٲژاہ  چھَنہٕ  تس  معبود  برحق  سٕنزٕ نعمژٕ۔

Tahir:
  کیا  سُہ  خٲلق  یُس  (یوٗتاہ  کینہہ)  پٲدٕ  کرِ  ہیٚکیا  تس  ہیوٗ  ٲسِتھ  یُس  نہٕ  (کِہِنۍ  تہِ)  پٲدٕ  ہیٚکہِ  کٔرِتھ،  کیا  تۆہۍلُکھ  چِھو  نا  نصیحت  مانان؟


Athar:
  اگر  توٚہۍ  اللہ  تعالیٰ  سٕنزٕ  نعمتہٕ  گٕنزراونہِ  ییژِھو،  کہِنۍ  ہیٚکِو  نہٕ  گٕنزرٲوِتھ،  حقیقت  چھےٚ  یہِ  زِ  سُہ  چُھ  سٮ۪ٹھہٕے  درگُزر  کرن  وول  تہٕ  سٮ۪ٹھاہ  مہربان۔

Mirwaiz:
  ہرگہے  توٚہۍ  شُمار  ہیٚیِو  کرنہِ  خداے  سٕنز  نعمژٕ،  ہرگز  ہیٚکِیو  نہٕ  شُمار  کٔرِتھ۔  ادٕ  چھَنہٕ  کتھے  تِمن  نعمژن  ہٕنٛز  شُکر  گذٲری  کٔرِتھ۔  مُشرِک  چِھنہٕ  نعمژن  ہُند  شُکر دپان،  نعمژن  ہٕنز  قدٕر  زانان۔  یہِ  جُرم  اوس  تیوٗت  بوٚڈ  یُس  نہٕ  کُنہِ  صوٗرتس  منٛز  ہیٚکہِ  ہا  معاف  سپدِتھ۔  اتھ  جُرمس  پٮ۪ٹھ  اصرار  کرنہٕ  سٍتۍ  گٔژھۍ  تِم  ساروٕے  نعمژو  نِشہِ  محروم  سپدٕنۍ  مگر،  پٔزۍ  پٲٹھۍ  اللہ  تعالٰی  چُھ  سٮ۪ٹھاہ  مغفرت  کروُن  مہر  بان،  ہرگاہ  کانہہ  شخص  شِرکہٕ  نِشہِ  توبہِ  کرِ  تس  چُھ  اللہ  تعالیٰ  مغفرت  کران۔  ہرگاہ  نے  توبہٕ  کرِ  توتہِ  چُھ  اللہ  تعالیٰ  تس  مرنس  تام  نعمژٕ  عطا  کران۔

Tahir:
  تہٕ  ہرگاہ  تۆہۍ  اللہ  تعالیٰ  سٕنزٕ  نعمتہٕ  گٕنزراونہ  یژِھو  کینہہ  ہیٚکوِ  نہٕ  تِمہٕ  پوٗرٕ  پٲٹھۍگٕنزرٲوِتھ،  بے  شک  چُھ  اللہ  تعالیٰ  بۆڈ  مغفرت  کرن  وول  سیٚٹھاہ  مہربان۔

Transliteration:
  Wain taAAuddoo niAAmata All<u>a</u>hi l<u>a</u> tu<u>hs</u>ooh<u>a</u> inna All<u>a</u>ha laghafoorun ra<u>h</u>eem<b>un</b>


Athar: حالانکہ سُہ چُھ تُہُندِس ظٲہرس تہِ وٲقف تہٕ بٲطنس تہِ۔
Mirwaiz: اللہ تعالیٰ چُھ زانان تہِ سورُے یِہ توٚہۍ پوٗشیدٕہ پٲٹھۍ چِھو کران۔
Transliteration: Wa<b>A</b>ll<u>a</u>hu yaAAlamu m<u>a</u> tusirroona wam<u>a</u> tuAAlinoon<b>a</b>
Tahir:
  تہٕ  اللہ  تعالیٰ  چُھ  زانان  یِکینٛژھاہ  تۆہۍ  کٔھٹتھ  چِھو  تھاوان  تہٕ  یِکینٛژھاہ  تۆہۍ  نۆن  چِھو  کڑان۔


Athar:
  تہٕ  تِمہٕ  باقی  ۂستِیہِ  یِمن  اللہ  تعالیٰ  ترٲوِتھ  چِھ  لوٗکھ  ناد  لایان،  تِم  چِھنہٕ  کُنہِ  چیزٕکۍ  تہِ  خٲلق،  بلکہ  چِھ  خۅد  پانہٕ  مخلوق۔

Mirwaiz:
  بیٚیہِ  یِم  لوٗکھ  عبادت  چھِ  کران  خدایس  ورٲے  بیین  بٲطِل  معبودن  ہٕنٛز  یِم  نہٕ  کانہہ  چیز  پٲدٕہ  چھِ  ہیٚکان  کٔرِتھ  بلکہِ  چھِ  تِم  پانہٕ  آسان  بناونہٕ  آمٕتۍ،  تیار  کرنہٕ  آمٕتۍ،  گرنہٕ  آمٕتۍ،  کنِو  ہچِو  یا  بیٚیہِ  کُنہِ  چیزٕکۍ۔  قٲعدہ  کلیہ  چُھ  کہِ  خٲلِق  تہٕ  غٲر  خٲلِق  ہر  گِز  مسٲوِی  تہٕ  برابر  چِھنہٕ۔

Tahir:
  تہٕ  یِم  (مشرک)  لُکھ  یِمن  (پۅتلیٚن)  اللہ  تعالیٰ  ہس  وَرٲے  پوٗزان  چِھ  تِم  ہیٚکن  نہٕ  کِہِنۍ  تہِ  پٲدٕ  کٔرِتھ  بلکہ  چِھ  تِم  پانہٕ  آمٕتۍ  پٲدٕ  کرنہٕ۔

Transliteration:
  Wa<b>a</b>lla<u>th</u>eena yadAAoona min dooni All<u>a</u>hi l<u>a</u> yakhluqoona shayan wahum yukhlaqoon<b>a</b>


Athar:
  مۅردٕہ  چِھ،  زندٕہ  چِھنہٕ  کینٛہہ۔  تہٕ  تِمن  چَھنہٕ  کِہِنۍ  خبر  زِ  تِم  کر  یِن  ﴿دُوبارٕہ  زندٕہ  کٔرِتھ﴾  تُلنہٕ۔  ﴿یِم  الفاظ  چِھ  صاف  ونان  زِ  یتھ  جایہِ  یِمن  بناوٹی  معبوٗدن  ہُند  خاص  طور  تردید  چُھ  یِوان  کرنہٕ  تِم  چِھ  وفات  یافتہٕ  اِنسان،  تِکیازِ  فرشتہٕ  چِھ  زندٕہ،  مُردٕہ  چِھنہٕ  کینٛہہ،  تہٕ  لٔکر  تہٕ  کنیٚن  ہٕندٮ۪ن  پۅتلیٚن  ہٕندِس  معاملس  منٛز  چُھنہٕ  دُوبارٕ  زندٕہ  کٔرِتھ  تُلنُک  سوالٕے  پٲدٕ  سپدان۔﴾

Mirwaiz:
  تمہِ  علاوٕہ  چھِ  معبودانِ  بٲطِل  مۅردٕہ  بے  جان  چیز،  بیٚیہِ  چھَنہٕ  تِمن  خبرٕے  کِہ  کٔمہِ  وقتہٕ  یِن  لوٗکھ  بیٚیہِ  دُبارٕہ  زِندٕہ  کرنہٕ۔  معبودِ  برحق  گوٚو  سُے  یُس  خٲلِق  تہِ  چُھ،  زِندٕہ  تہِ  چُھ،  عالمُ  الغیب  تہِ  چھُ۔

Tahir:
  (تِم)  چِھ  مۅردٕ  زندٕہ  چِھنہٕ  کینہہ،  تہٕ  (تِمن)  چُھنہٕ  (تیوٗت  تہِ)  شعور  زِ  (لُکھ)  کریِن  تُلنہٕ۔

Transliteration:
  Amw<u>a</u>tun ghayru a<u>h</u>y<u>a</u>in wam<u>a</u> yashAAuroona ayy<u>a</u>na yubAAathoon<b>a</b>


Athar:
  تُہُند  خُدا  چُھ  بس  اَکوے  خُداے،  مگر  یِم  لُکھ  ٲخرت  چِھنہٕ  مانان،  تِہندٮ۪ن  دِلن  منٛز  چُھ  انکار  بٔسِتھ  روٗدمُت،  تہٕ  تِم  چِھ  تکبّرس  منٛز  ہیٚنہٕ  آمٕتۍ۔

Mirwaiz:
  سُے  چُھ  تُہُند  معبودِ  برحق۔  معبودِ  برحقاہ  تس  ہُیو  بیٚیہِ  کانہہ  چُھنہٕ  ذاتس  اندر،  نہ  صِفتن  اندر۔  پس  یِم  لوٗکھ  ییژ  وضاحت  کٔرِتھ  تہِ  پژھ  چِھںہٕ  کران  ٲخرتس،  معلوم  سپُد  تِہندۍ  دِل  چھِ  توحیدس  انکار  کران۔  بیٚیہِ  سپُد  معلوم  کہِ  تِم  چھِ  قیامتس  ایمان  اننہٕ  نِشہِ  تکبُر  کران۔

Tahir:
  تُہُنٛد  معبود  چُھ،  کُن  معبود،وۅنۍ  یِم  لُکھ  ٲخرتس  پیٚٹھ  ایمان  چِھنہٕ  تھاوان  تِہِندۍ  دل  چِھ  منکر  بیٚیہِ  چِھ  تِم  بُتھۍ  پھِرۍ  تہٕ  تکبرکرن  وٲلۍ۔

Transliteration:
  Il<u>a</u>hukum il<u>a</u>hun w<u>ah</u>idun fa<b>a</b>lla<u>th</u>eena l<u>a</u> yuminoona bi<b>a</b>l<u>a</u>khirati quloobuhum munkiratun wahum mustakbiroon<b>a</b>


Athar:
  اللہ  تعالیٰ  چُھ  پٔزِپٲٹھۍ  تِہِندۍ  ساری  کرتوٗت  زانان،  ظٲہر  پٲٹھۍ  تہِ  تہٕ  بٲطن  پٲٹھۍ  تہِ،  سُہ  چُھنہٕ  تِمن  لُکن  ہرگز  پسند  کران  یِم  نفسہٕ  کِس  تکبرس  منٛز  مبتلا  آسن۔

Mirwaiz:
  ضروٗری  کتھ  چھٚے  یہِ  کہِ  پٔزۍ  پٲٹھۍ  اللہ  تعالیٰ  چُھ  زانان  تہِ  سورُے  یہِ  تِم  پوٗشیدٕہ  کران  چھِ،  بیٚیہِ  یہِ  تِم  نٔنۍ  پٲٹھۍ  کران  چھِ۔  پٔزۍ  پٲٹھۍ  اللہ  تعالیٰ  چُھنہٕ  پسند  کران  تکبُر  کروٕنین  یِم  توحید  نِشہِ  تہٕ  تصدیقِ  رسالت  نِشہِ  چھِ  تکبُر  کران۔  ییٚلہِ  تِہُند  تکبُر  کرُن  معلوٗم  سپُد،  سٍتی  سپُد  یِتہِ  معلوٗم  کہِ  تِم  چھِ  خدایس  ناپسند۔  لہٰذا  دِیہِ  سُہ  تِمن  ضروٗر  سزا۔

Tahir:
  یہِ  کتھ  چھے٘  حق  تہٕ  ثٲبت  زِاللہ  تعالیٰ  چُھ  زانان  یِکینٛژھاہ  تِم  کٔھٹِتھ  چِھ  تھاوان  تہٕ  یِکینٛژھاہ  تِم  نۆن  چِھ  کڑان،  بے  شک  چُھنہٕ  سُہ  بُتھۍپھِریٚن  تہٕ  تکبرکرن  والیٚن  پسندکران۔

Transliteration:
  L<u>a</u> jarama anna All<u>a</u>ha yaAAlamu m<u>a</u> yusirroona wam<u>a</u> yuAAlinoona innahu l<u>a</u> yu<u>h</u>ibbu almustakbireen<b>a</b>


Athar:
  تہٕ  ییٚلہِ  کانٛہہ  یِمن  پرٛژھان  چُھ  زِ  تُہندۍ  ربّن  کیا  چیز  چُھ  یہِ  نٲزِل  کوٚرمُت،  ﴿عربس  اندر  ییٚلہِ  نبی  صلی  اللہ  علیہ و سلمن  ہُند  چرچہِ  سپدنہِ  لوٚگ  تہٕ  نیٚبرِم  لُکھ  ٲسۍ  مکّہ  کیٚن  روزن  والیٚن  نبی  صلی  اللہ  علیہ و سلمس  تہٕ  قرآنس  متعلق  سوال  کران۔﴾  تیٚلہِ  چِھ  ونان،  ہے  تِمہٕ  چھےٚ  برونٹھمیٚن  وقتن  ہٕنزٕ  فرسوٗدٕہ  دٔلیلہٕ۔

Mirwaiz:
  بیٚیہِ  ییٚلہِ  وننہٕ  یِوان  چُھ  کہِ  تِمن  کیاہ  کوٚرنٲزِل  تِہٕندۍ  پروردِگارن،  دپان  چھِ  تِم  یہِ  کتہِ  چُھ  خداے  سٕندِ  طرفہٕ  سوزنہٕ  آمُت۔  یہِ  چھٚے  محض  بے  سند  کتھ،  یِمہٕ  برونٹھمین  نِشہِ  نقٕل  کرنہٕ  یوان  چھےٚ۔

Tahir:
  تہٕ  ییٚلہِ  تِمن  پٕۯژھنہٕ  چُھ  یِوان  زِ  تُہٕندۍ  ربّن  کیا  چُھ  نٲزل  کۆرمُت؟  تِم  چِھ  (تیٚلہِ)  ونان  بروٗنٹھِمیٚن  قومن  ہٕنزٕ  اَپزِ  دٔلیٖلہٕ  (چھَن  نٲزل  کرِمَژٕ)۔

Transliteration:
  Wai<u>tha</u> qeela lahum m<u>atha</u> anzala rabbukum q<u>a</u>loo as<u>at</u>eeru alawwaleen<b>a</b>


Athar:
  یِمہٕ  کَتھہٕ  چِھ  تِم  امہِ  موجوٗب  کران  زِ  قیامت  کہ  دۅہ  تُلن  پنٕنۍ  بور  تہِ  پوٗرٕ،  تہٕ  سٍتۍ  سٍتۍ  وَٹن  تِمن  لُکن  ہٕندۍ  کینٛہہ  بور  تہِ  یِمن  یِم  جہالت  کِس  بُنیادس  پٮ۪ٹھ  گُمراہ  چِھ  کران۔  وُچِھو!  کِژھ  سخت  ذمہ  دٲری  چھےٚ  یۅسہٕ  یِم  پننِس  کلس  پٮ۪ٹھ  چِھ  کماوان۔

Mirwaiz:
  نتیجہِ  یہِ  وننُک  آسہِ  کہِ  یِمن  لوٗکن  آسہِ  تُلُن  پننین  گُناہن  ہُند  بور  قیامتٕکۍ  دۅہ  پوٗرٕ  پوٗرٕ،  بیٚیہِ  تِمن  لوٗکن  ہٕندین  گناہن  ہُند  بور،  یِم  گُمراہ  کران  ٲسۍ  علمہٕ  ور  ٲے۔  واریاہ  چِھ  بوزان  سٮ۪ٹھاہ  یچھ  چُھ  سُہ  بور  یُس  یِم  تُلن۔

Tahir:
  (یہِ  سورُے  چِھ  اَمہِ  موجوٗب  ونان)  تاکہ  قیامت  کہ  دۅہ  تُلن  تِم  پنٕنۍ (بدعملن  ہٕنٛدۍ)  پوٗرِ  پوٗر  بور  تہٕ  کینہہ  بور  (تُلن)  تِمن  لُکن  ہٕندۍ  تہِ  یِمن  (پننہِ)  جہالت  کہ  ذریعہ  وَتہِ  چِھ  ڈالان،  زٲنِتھ  تھٲوِو!  سیٚٹھاہ  خراب  بور  چُھ  یُس  یم  تُلان  چِھ۔

Transliteration:
  Liya<u>h</u>miloo awz<u>a</u>rahum k<u>a</u>milatan yawma alqiy<u>a</u>mati wamin awz<u>a</u>ri alla<u>th</u>eena yu<u>d</u>illoonahum bighayri AAilmin al<u>a</u> s<u>a</u>a m<u>a</u> yaziroon<b>a</b>


Athar:
  یِمو  برونٛہہ  تہِ  چھےٚ  واریاہَو  لُکو  ﴿حقس  ؤسۍ  پایہِ  ہاونہٕ  مۅکھہٕ﴾  یِژھے  مکٲرِلہٕ  کرِمژٕ،  وُچِھو  زِ  خُداین  پرٛٲٹ  ژَکہِ  تَلے  تِہنزِ  مکٲرِلہِ  ہٕنز  عمارت،  تہٕ  تمیُک  پش  پیٚوو  تِہندِس  کلس  پٮ۪ٹھ،  تہٕ  تمہِ  طرفہٕ  آو  تِمن  پٮ۪ٹھ  عذاب،  یپٲرۍ  تَمہِ  کہِ  یِنُک  تِمن  گُمانے  اوسنہٕ۔

Mirwaiz:
  پٔز  پٲٹھۍ  فندتہٕ  تدبیر  کٔرۍ  خدایس  خلاف  تِمو  لوکو  یِم  یِمو  برونٹھ  ٲسۍ،  پس  ووت  خداےسُند  عذاب  تِہٕنزن  لرین  ہٕندین  کٕنن  تل،  توپتہٕ  پیوٚو  ؤسِتھ  تِمن  لرین  ہُند  پش  پٮ۪ٹھۍ  کِنۍ،  بیٚیہِ  ووت  تِمن  عذاب  تِتھے  یُتھنہٕ  تِمن  فکرِ  ی  ترِ،  یِہ  حالت  گٔیہِ  تِہٕندِ  عذابٕچ  دنیاہس  اندر۔

Tahir:
  بے  شک  کۆر  تِمَو  لُکو  (تہِ)  فریب  یِم  یِمن  برونٛہہ  ٲسۍ،  لہٰذا  پٕۯٲٹ  اللہ  تعالیٰ  ہن  تِہِنز  (مکروفریبٕچ)  لٔر  کٕنہ  تلہٕ  پتہٕ  پیٚو  تِمن  پیٚٹھۍ  کِنۍ  تِمن  پیٚٹھ  پش  تہٕ  تِمن  پیٚٹھ  آو  تَمہِ  اندٕ  عذاب  ییٚمِیُک  نہٕ  تِمن  خیال  تہِ  اوس۔

Transliteration:
  Qad makara alla<u>th</u>eena min qablihim faat<u>a</u> All<u>a</u>hu buny<u>a</u>nahum mina alqaw<u>a</u>AAidi fakharra AAalayhimu a<b>l</b>ssaqfu min fawqihim waat<u>a</u>humu alAAa<u>tha</u>bu min <u>h</u>aythu l<u>a</u> yashAAuroon<b>a</b>


Athar:
  پتہٕ  کرِ  اللہ  تعالیٰ  قیامت  کہ  دۅہ  تِمن  ذلیل  و  خوار،  تہٕ  تِمن  وَنہِ،  ؤنِو  وۅنۍ  کَتہِ  چِھ  میٲنۍ  تِم  شریک  یِہندِ  خٲطرٕ  توٚہۍ  ﴿اہلِ  حقن  سٍتۍ﴾  لڑایہِ  ٲسِو  کران؟  یِمن  لُکن  دُنیا  ہس  منٛز  علم  اوس  حاصل  تِم  وَنن،  اَز  چھےٚ  رُسوٲئی  تہٕ  بدبختی  کٲفرن  خٲطرٕ۔

Mirwaiz:
  توپتہٕ  کٔریکھ  خوارو  ذلیل  اللہ  تعالیٰ  قیامتُک  دۅہ۔  بیٚیہِ  دپیکھ  کتہِ  چھِو  تِم  معبودانِ  بٲطِل  یِہٕندِ  خٲطرٕ  لڑایہِ  ٲسِو  کران،  وَنن  تمہِ  ساعتہٕ  زانن  وٲلۍ  تہٕ  عٲلِم  پٔزۍ  پٲٹھۍ  خوٲری  یچھ  عذاب  چھُ  از  کٲفرن  تہٕ  نافرمانن  پٮ۪ٹھ۔

Tahir:
  پتہٕ  کرِ  سُہ  تِمن  قیامت  کہ  دۅہ  خٔجِل  تہٕ  ارشاد  فرماوِ،  میٲنۍ  تِم  شریک  کتہِ  چِھ  یہِندِس  حقس  منٛز  تۆہۍ  (مومنن  سٍتۍ)  ژُوان  ٲسۍوٕ،  تِم  لُکھ  یِمن  علم  چُھ  دِنہٕ  آمُت  وَنن،  بے  شک  چھے٘  اَز  کٲفرن  پیٚٹھ  (پۯتھ  قٔسمٕچ)  رسوٲیی  تہٕ  بربٲدی۔

Transliteration:
  Thumma yawma alqiy<u>a</u>mati yukhzeehim wayaqoolu ayna shurak<u>a</u>iya alla<u>th</u>eena kuntum tush<u>a</u>qqoona feehim q<u>a</u>la alla<u>th</u>eena ootoo alAAilma inna alkhizya alyawma wa<b>al</b>ssooa AAal<u>a</u> alk<u>a</u>fireen<b>a</b>


Athar:
  آ،  تِمنٕے  کٲفرن  خٲطرٕ  یِم  پننِس  نفسس  پٮ۪ٹھ  ظُلم  کرنہٕ  وِزِ  ملٲیکن  ہٕندیٚو  اَتھو  گرفتار  چِھ  سپدان،  پتہٕ  چِھ  ﴿سرکشی  ترٲوِتھ﴾  فوراً  اَمنس  منٛز  یِتھ  ونان،  أسۍ  ٲسۍ  نہٕ  کانٛہہ  غلطی  کران۔  فرشتہٕ  چِھ  جواب  دِوان،  کران  کِتھہٕ  پٲٹھۍ  ٲسِو  نہٕ!  اللہ  تعالیٰ  چُھ  تُہندیٚو  کرتوٗتو  نِشہِ  ٹھیک  پٲٹھۍ  وٲقف۔

Mirwaiz:
  یِمن  زُو  کوٚڈ  ملٲیکو  یتھ  حالس  اندر  کہِ  تِم  ٲسۍ  پٲنۍ  پانس  ظلم  کروٕنۍ،  پس  پیش  کرن  تِم  تمہِ  ساعتہٕ  صلحٕچ  کتھ  بیٚیہِ  دپن،  أسۍ  ٲسۍ  نہٕ  کانہہ  یچھ  کٲماہ  کران۔  ملٲیکھ  ونہٕ  نکھ،  یہِ  کتھ  چھنہٕ  یۅسہٕ  توٚہۍ  ونان  چھِو،  پٔز  پٲٹھۍ  اللہ  تعالیٰ  چُھ  پورٕ  زانان  تہِ  سورُے  یہِ  توٚہۍ  کران  ٲسِو۔  سُہ  دِیہِ  پانے  تمِچ  مزوٗرۍ  تۅہیہِ  وننہٕ  ییکھ۔

Tahir:
  یہِندۍ  روح  فرشتہٕ  اتھ  حالس  منٛز  قبض  چِھ  کران  زِ  تِم  آسن  پننیٚن  نفسن  پیٚٹھ  (بدستور)  ظلم  کران،  پتہٕ  کرن  تِم  (قیامت  کہ  دۅہ)  اطاعتُک  تہٕ  فرمانبردٲری  ہُنٛد  اظہار  (تہٕ  ونن،)  أسۍ  ٲسۍ  نہٕ  (دنیاہس  منٛز)  کانٛہہ  برٲیی  کران،  کیازِ  نہٕ  بے  شک  چُھ  اللہ  تعالیٰ  وارٕ  پٲٹھۍ  زانان  یِکینٛژھاہ  تۆہۍ  کران  ٲسۍ  وٕ۔

Transliteration:
  Alla<u>th</u>eena tatawaff<u>a</u>humu almal<u>a</u>ikatu <i><u>th</u></i><u>a</u>limee anfusihim faalqawoo a<b>l</b>ssalama m<u>a</u> kunn<u>a</u> naAAmalu min sooin bal<u>a</u> inna All<u>a</u>ha AAaleemun bim<u>a</u> kuntum taAAmaloon<b>a</b>


Athar:
  گٔژِھو  وۅنۍ،  أژِو  جہنم  کیو  دروازَو  مٔنٛزۍ۔  تٔتی  چُھو  تۅہیہِ  ہمیشہ  روزُن۔  پس  چھےٚ  حقیقت  یہِ  زِ  سٮ۪ٹھہٕے  بُرٕ  ٹھکانہٕ  چُھ  تکبّر  کرن  والیٚن  خٲطرٕ۔

Mirwaiz:
  أژِو  جہنم  کیٚو  دروازو  کِنۍ  جہنمس  اندر  ہمیشہٕ  خٲطرٕ  چُھو  أتھۍ  روزُن،  پس  کٍژاہ  یچھ  جاے  چھ  یہِ  مُتکبرن  ہٕندِ  خٲطرٕ۔  یہِ  گوٚو  عذابِ  ٲخرت۔  حٲصِل  چُھ  یِمن  آیاتن  ہُند  کہِ  اے  لوٗکو  توٚہۍ  بو  زِو  بروٗںٹھمین  کٲفرن  ہٕندِ  عذابُک  حال۔  یِتھے  پٲٹھۍ  یُس  اکھاہ  دِینِ  حقس  مُقابلہٕ  کرِ،  مکرو  فریب  کرِ  یِتھہٕ  پٲٹھۍ  توٚہۍ  کران  چھِو،  بیٚیہِ  چھِوتوٚہۍ  لوٗکھ  گمراہ  کران۔  لہٰذا  آسہِ  یۅہے  انجام  تُہُند  تہِ۔

Tahir:
  وۅنۍ  گٔژِھو  تۆہۍ  جہنم  کیو  دروازو  کِنۍ  دٲخل،  تۆہۍ  چِھو  اَتھ  منٛز  ہمیشہ  روزن  وٲلۍ،  لہٰذا  کِژھ  خراب  روزن  جاے  چھ  تکبر  کرن  والیٚن  ہٕندِ  خٲطرٕ۔

Transliteration:
  Fa<b>o</b>dkhuloo abw<u>a</u>ba jahannama kh<u>a</u>lideena feeh<u>a</u> falabisa mathw<u>a</u> almutakabbireen<b>a</b>


Athar:
  دوٚیِمہِ  طرفہٕ  ییٚلہِ  پرہیزگارن  چھُ  پٕرژھنہٕ  یِوان  زِ،  یہِ  کیا  چیز  چھُ  یُس  تُہٕندِس  ربّ  سٕندِ  طرفہٕ  نٲزِل  چُھ  سپُدمُت،  تِم  چِھ  جواب  دِوان  زِ،  بہترین  چیز  چُھ  نٲزِل  سپُدمُت۔  امہِ  قسمہٕ کیٚن  نیکوکار  لُکن  خٲطرٕ  چُھ  یتھ  دُنیا  ہس  منٛز  تہِ  رٕژَر،  تہٕ  ٲخرتُک  گھرٕ  چُھ  تِہندِس  حقس  منٛز  بہتر  ٲسِتھٕے،  سٮ۪ٹھاہ  رُت  گھرٕ  چُھ  پرہیز  گارن  ہُند۔

Mirwaiz:
  بیٚیہِ  چُھ  وننہٕ  یِوان  تِمن  لوٗکن  یِم  شرکہٕ  نِشہِ  کُفرٕ  نِشہِ  پتھ  روٗدۍ  تۅہیہِ  پٮ۪ٹھ  کیاہ  کوٚر  نٲزِل  تُہٕندۍ  پروردِگارن،  تِمو  دوٚپ  اللہ  تعالیٰ  ہن  کوٚر  سُہ  قرآنِ  مجید  یتھ  منٛز  خٲرٕے  خٲر  چُھ،  تِمن  لوٗکن  ہٕندِ  خٲطرٕ  یِمو  رٕژٕ  کامہِ  کرِ  چھےٚ  یتھ  دنیاہس  اندر  رٕژ  مزوٗرۍ،  بیٚیہِ  چُھ  تِہٕندِ  خٲطرٕ  ٲخرتُک  گرٕ  زیادے  رُت  باعثِ  فرحت  وسُرور،  بیٚیہِ  چُھ  متقین  تہٕ  پرہیز  گارن  ہُند  گرٕ۔

Tahir:
  تہٕ  پرہیزگار  لُکن  چُھ  وَننہٕ  یِوان  زِ  تُہٕندۍ  ربّن  کیا  چُھ  نٲزل  کۆرمُت؟  تِم  چِھ  ونان،  (دنیاہُک  تہٕ  ٲخرتُک)  رٕژَر  (چُھن  نٲزل  کۆرمُت)،  تِمن  لُکن  خٲطرٕ  یِم  نیکی  روٗدۍ  کران  چُھ  یَتھ  دُنیاہس  منٛز  (تہِ)  رٕژر،  تہٕ  ٲخرتُک  گرٕ  چُھ  ضرور  تہٕ  ضرور  بہتر،تہٕ  پرہیزگارن  ہُنٛد  گرٕ  کوتاہ  جان  چُھ۔

Transliteration:
  Waqeela lilla<u>th</u>eena ittaqaw m<u>atha</u> anzala rabbukum q<u>a</u>loo khayran lilla<u>th</u>eena a<u>h</u>sanoo fee h<u>ath</u>ihi a<b>l</b>dduny<u>a</u> <u>h</u>asanatun walad<u>a</u>ru al<u>a</u>khirati khayrun walaniAAma d<u>a</u>ru almuttaqeen<b>a</b>


Athar:
  دٲئمی  قیامٕکۍ  جنّت،  یِمن  منٛز  تِم  دٲخل  سپدن،  کۅلہٕ  آسن  پکان،  تہٕ  سورُے  کینٛہہ  آسہِ  تَتہِ  عینِ  تِہندِ  منشہِ  مطٲبق،  یہِ  جزا  چُھ  دِوان  اللہ  تعالیٰ  پرہیز  گارن۔

Mirwaiz:
  متقینن  ہٕندۍ  گرٕ  گٔے  ہمیشہٕ  روزنٕکۍ  جنت  یِمن  منٛز  تِم  واتن  تِموٕے  منٛز  آسن  پکان  جویہِ،  تِہٕندِ  خٲطرٕ  چُھ  تِمن  جنتن  اندر  تہِ  سورُے  یِہ  تِم  یژھان  آسن،  یِتھے  پٲٹھۍ  کیاہ  دِیہِ  اللہ  تعالیٰ  رٕژ  مزوٗرۍ  سارِنٕےپرہیز  گارن۔

Tahir:
  پوشوٕنہِ  بہارٕکۍ  باغ  چِھ  یِمن  منٛز  تِم  اَژن  یِمن  بٔنۍ  کِنۍ  کۅلہٕ  آسن  پکان،  تِمن  منٛز  آسہِ  تِہِندِ  خٲطرٕ  (دستیاب)  یِکینٛژھاہ  تِم  ژھارن،  یِتھہٕ  پٲٹھۍ  چُھ  اللہ  تعالیٰ  پرہیزگارن  معاوضہٕ  عطا  کران۔

Transliteration:
  Jann<u>a</u>tu AAadnin yadkhuloonah<u>a</u> tajree min ta<u>h</u>tih<u>a</u> alanh<u>a</u>ru lahum feeh<u>a</u> m<u>a</u> yash<u>a</u>oona ka<u>tha</u>lika yajzee All<u>a</u>hu almuttaqeen<b>a</b>


Athar:
  تِمن  پرہیز  گارن  یِہِندۍ  رُوح  ییٚلہِ  پٲکیزگی  ہٕندِس  حالتس  منٛز  فرشتہٕ  قبض  چِھ  کران،  تِم  چِھ  وَنان،  سلام  ٲسِن  تۅہیہِ  پٮ۪ٹھ،  گژِھو  جنتس  پننیٚن  اعمالن  ہٕندِ  بدلہٕ۔

Mirwaiz:
  تِم  گٔے  تِمے  یِہِندۍ  روح  ملٲیک  کڈن  یتھ  حالس  اندر  کہِ  تِم  آسن  پاک  تہٕ  پاکیزٕہ  شِرک  چو  آلایشو  نِشہِ  یا  آسن  در  کمال  فرحت  وسرور،  ملٲیک  وننکھ  سلام  بوٚوِن  تۅہیہِ  پٮ۪ٹھ،  أژِو  جنتس  تِکیازِ  توٚہۍ  ٲسِو  رٕژ  عمل  کران۔

Tahir:
  یہِندۍ  روح  فرشتہٕ  اتھ  حالس  منٛز  قبض  چِھ  کران  زِ  تِم  آسن  (نیکی  تہٕ  اطاعت  کہ  بٲعث)  پاک  تہٕ  خۅش،  (تِمن  چِھ  فرشتہٕ  روح  قبض  کرنہٕ  وقتے  ونانٛ)  تۅہیہِ  پیٚٹھ  ٲسِن  سلامتی،تۆہۍ  گٔژِھو  جنتس  منٛز  دٲخل  تِمن  (صالح  عملن)  ہٕندِ  بٲعث  یِمہٕ  تۆہۍ  کران  ٲسۍوٕ۔

Transliteration:
  Alla<u>th</u>eena tatawaff<u>a</u>humu almal<u>a</u>ikatu <u>t</u>ayyibeena yaqooloona sal<u>a</u>mun AAalaykumu odkhuloo aljannata bim<u>a</u> kuntum taAAmaloon<b>a</b>


Athar:
  اے  نبیؐ،  وۅنۍ  یُس  یِم  لُکھ  انتظار  چِھ  کران،  تیٚلہِ  کیا  چُھ  امہِ  ورٲے  وۅنۍ  باقی  روٗدمُت  زِ  فرشتے  گژھن  پیٚنۍ  وٲتِتھ،  یا  گژِھہ  تُہٕندِس  ربّ  سُند  فٲصلہٕ  صٲدر  سپدُن؟  اَمی  قٕسمٕچ  ہٹ دھرمی  چھےٚ  یِمو  برونٛہہ  واریاہو  لُکو  کٔرمٕژ،  پتہٕ  یِکینژھاہ  تِمن  سٍتۍ  سپُد  سُہ  اوس  نہٕ  تِمن  پٮ۪ٹھ  اللہ  تعالیٰ  سُند  ظُلم،  بلکہ  اوس  سُہ  تِمن  پنُن  ظُلم،  یُس  تِمو  پانہٕ  کوٚر  پانس  پٮ۪ٹھ۔

Mirwaiz:
  یِم  کٲفر  چھِنہٕ  اِنتظار  کران  مگر  ملٲیکن  ہٕندِس  یِنس،  یا  چھِ  اِنتظار  کران  خداے  سٕندِس  حُکمس  یُس  تُہٕندِ  گالہٕ  وٕنہِ  عذابہٕ  خٲطرٕ  آسہِ،  یِتھے  پٲٹھۍ  کوٚر  اںکار  تہٕ  تکذیب  شِرک  تہٕ  کُفر  تِمو  لوٗکو  یِم  تِمن  بروٗنٹھ  ٲسۍ،  اللہ  تعالیٰ  ہن  کوٚر  نہٕ  تِمن  لوٗکن  کُنہِ  قسمہٕ  ظلم۔  مگر  تِم  ٲسۍ  پٲنۍ  پانس  ظلم  کران۔

Tahir:
  بیٚیہِ  کتھ  چیزس  چِھ  یِم  پۯاران  اَمہِ  ورٲے  زِ  یِمن  نِشہِ  یِن  فرشتہٕ  نَتہٕ  واتہِ  تُہٕندِس  ربّ  سُنٛد  (عذابُک)  حُکم،  یی  کینٛژھاہ  اوس  تِمَو  لُکو  (تہِ)  کۆرمُت  یِم  یِمن  برونٛہہ  ٲسۍ،  تہٕ  اللہ  تعالیٰ  ہن  اوس  نہٕ  تِمن  پیٚٹھ  ظلم  کۆرمُت  البتہ  ٲسۍ  تِم  پانہٕ  پننیٚن  نفسن  پیٚٹھ  ظلم  کران۔

Transliteration:
  Hal yan<i><u>th</u></i>uroona ill<u>a</u> an tatiyahumu almal<u>a</u>ikatu aw yatiya amru rabbika ka<u>tha</u>lika faAAala alla<u>th</u>eena min qablihim wam<u>a</u> <i><u>th</u></i>alamahumu All<u>a</u>hu wal<u>a</u>kin k<u>a</u>noo anfusahum ya<i><u>th</u></i>limoon<b>a</b>


Athar:
  تِہندٮ۪ن  کرتوٗتَن  ہٕنزٕ  خرٲبیہِ  آیہِ  ٲخر  کار  تِمن  وَلنہٕ،  تہٕ  سُے  چیز  سپُد  تِمن  پٮ۪ٹھ  مُسلّط  یتھ  تِم  ہزٕل  ٲسۍ  کران۔

Mirwaiz:
  پس  وٲژ  تِمن  بدی  پنین  عملن  ہٕنٛز  بیٚیہِ  آو  ولنہٕ  تِمن  سُےعذاب  یتھ  تِم  ٹھٹھہٕ  ٲسۍ  کران۔

Tahir:
  لہٰذا  یِم  اعمال  تِمَو  کٔرِ  مٕتۍ  ٲسۍ  تِمنٕے  ہٕندۍ  سزا  وٲتۍ  تِمن  تہٕ  تٔمی  (عذابن)  وۆل  تِمن  نال  یَتھ  تِم  ہزٕل  ٲسۍ  کران۔

Transliteration:
  Faa<u>sa</u>bahum sayyi<u>a</u>tu m<u>a</u> AAamiloo wa<u>ha</u>qa bihim m<u>a</u> k<u>a</u>noo bihi yastahzioon<b>a</b>


Athar:
  یِم  مُشرِک  چِھ  ونان،  اگر  اللہ  تعالیٰ  ییژِھہ ہے  تیٚلہِ  نَہ  کرہَو  أسۍ  تہٕ  نَہ  کر  ہن  سٲنۍ  مٲلۍ  بُڈِبب  تس  ورٲے  بیٚیہِ  کٲنٛسہِ  ہٕنز  عبادت،  تہٕ  نہَ  ٹھہراوہن  تمۍ  سٕندِ  حُکمہٕ  ورٲے  کانٛہہ  چیز  حرام۔  یِتھی  ہِوۍ  بہانہٕ  چِھ  تِم  لُکھ  تہِ  بناوان  روٗدِمٕتۍ  یِم  یِمن  برونٛہہ  ٲسۍ،  تیٚلہِ  کیا  رسولن  پٮ۪ٹھ  چھا  صاف  صاف  کتھ  واتناونہٕ  ورٲے  بیٚیہِ  تہِ  کانٛہہ  ذمہ  دٲری؟

Mirwaiz:
  بیٚیہِ  چھِ  ونان  یِم  مکٕکۍ  مُشرِک  ہرگاہ  خداے  یژھہِ  ہا  أسۍ  کرٕ  ہَو  نہٕ  تس  ورٲے  کٲنسہِ  ہٕنٛز  عبادت،  نہ  أسۍ  تہٕ  نہ  سٲنۍ  مٲلۍ  بٕڈۍ  بب،  بیٚیہِ  کرٕ  ہَونہٕ  أسۍ  حرام  تہِ  تِہندِ  حُکمہٕ  ورٲے  کانہہ  چیزاہ۔  یہِ  یۅژھ  تمی  تِہںدی  یژھنہٕ  موجوب  چھِ  أسۍ  کران۔  کٲفرن  ہٕنٛزٕ  یِمہٕ  کتھہٕ  وَننہٕ  سٍتۍ  مہ  حض  گٔژِھو  توٚہۍ  آزُردٕہ۔  یہِ  چَھںہٕ  نٔو  کتھاہ  کانہہ،  یِتھے  پٲٹھۍ  چُھ  بیہودٕہ  بحث  کوٚرمُت  تِمو  لوٗکو  یِم  یِمن  بروںٹھ  ٲسۍ،  پس  چُھنہٕ  پیغمبرن  مٹہِ  مگر  نٔنۍ  پٲٹھۍ  احکامِ  خداوندی  واتناوٕنۍ۔

Tahir:
  تہٕ  مشرک  لُکھ  چِھ  ونان  ہرگاہ  اللہ  تعالیٰ  یژھِ  ہے  تیٚلہِ  کرہَو  نہٕ  أسۍ  تس  ورٲے  کُنہِ  تہِ  چیزٕچ  پوٗزا،  نَہ  أسۍ  تہٕ  نَہ  سٲنۍ  مٲلۍ  بُڈِ  بب،  تہٕ  نَہ  دِمہَو  أسۍ  تٔمۍ  سٕندِ  (حکمہٕ)  ورٲے  کانٛہہ  چیز  حرام  قرار،  یی  کینٛژھاہ  اوس  تِمَو  لُکو  (تہِ)  کۆرمُت  یِم  یِمن  برونٛہہ  ٲسۍ،  کیا  تیٚلہِ  چھا  رسولن  ہٕندِ  ذمہٕ  (اللہ  تعالیٰ  سُنٛد  پیغام  تہٕ  احکام)  واضح  پٲٹھۍ  واتناونہٕ  علاوٕہ  بییہ  کینہہ؟

Transliteration:
  Waq<u>a</u>la alla<u>th</u>eena ashrakoo law sh<u>a</u>a All<u>a</u>hu m<u>a</u> AAabadn<u>a</u> min doonihi min shayin na<u>h</u>nu wal<u>a</u> <u>a</u>b<u>a</u>on<u>a</u> wal<u>a</u> <u>h</u>arramn<u>a</u> min doonihi min shayin ka<u>tha</u>lika faAAala alla<u>th</u>eena min qablihim fahal AAal<u>a</u> a<b>l</b>rrusuli ill<u>a</u> albal<u>a</u>ghu almubeen<b>u</b>


Athar:
  اسہِ  سوٗز  پرٛتھ  اُمّتس  منٛز  اکھ  رسول،  تہٕ  تٔمۍ  سٕندِ  ذریعہ  کٔرۍ  سٲری  خبردار  زِ،  اللہ  تعالیٰ  سٕنز  بندگی  کٔرِو  تہٕ  طاغوت  چہِ  بندگی  نِشہِ  بٔچِو۔  اَمہِ  پتہٕ  بخُش  خُداین  یِمو  منٛزٕ  کٲنٛسہِ  ہدایت،  تہٕ  کٲنٛسہِ  پٮ۪ٹھ  گٔیہِ  ضلالت  ﴿گمرٲہی﴾  مُسلّط،  پتہٕ  وُچھتو  زمینس  پٮ۪ٹھ  اورٕ  یور  پٔکِتھ  زِ  بُتھ  پھِرن  والیٚن  ہُند  انجام  کیا  چُھ  سپُدمُت۔

Mirwaiz:
  پٔز  پٲٹھۍ  سُوز  اسہِ  پرتھ  اُمتس  کُن  پیغمبر  لوٗکن  یہِ  پیغام  واتنانہٕ  خٲطرٕ  کہِ  عبادت  کٔرِو  معبودِ  برحق  سٕنٛز  تہٕ  پتھ  روٗزِو  شیطان  سٕندِ  تجویزہ  معبودانِ  بٲطِلن  ہٕنزِ  پرستش  کرنہٕ  نِشہِ۔  پس  آسہٕ  تِمو  اُمتو  اندرٕ  بعض  یِمن  سیٚز  وتھ  ہٲو  اللہ  تعالیٰ  ہن۔  تِمو  کوٚر  حق  قبول  بیٚیہِ  ٲسۍ  بعض  یِمن  پٮ۪ٹھ  گمرٲہی  ثٲبِت  روٗز۔  سۅ  تِمن  نِشہِ  دور  گٔیہِ  نہٕ،  پس  پھِیر  تو  توٚہۍ  اے  لوٗکو  زمینس  منٛز  توپتہٕ  وُچِھتو  کیاہ  بنیو  پتوکہِ  تِمن  لوٗکن  یِمو  پیغمبرن  اِنکار  کوٚر۔

Tahir:
  تہٕ  بے  شک  سوٗز  اَسہِ  پۯتھ  اُمّتس  منٛز  اَکھ  رسول  زِ  (لوٗکو)  تۆہۍ  کٔرِواللہ  تعالیٰ  سٕنز  عبادت  تہٕ  طاغوتس  (یعنی  شیطان  سٕندِتہٕ  پۅتلیٚن  ہٕندِ  اطاعتہٕ  تہٕ  پوٗزایہِ)  نِشہِ  روٗزوپتھ،  پتہٕ  سپٕدۍ  تِمَو  منٛزٕ  کینہہ  یِمن  اللہ  تعالیٰ  ہن  ہدایت  دِیُت  تہٕ  تِمن  منٛز  سپٕدۍ  کینہہ  تِم  یِمن  پیٚٹھ  گمرٲہی  گٔیہِ  (ٹھیک)  ثٲبت،  لہٰذا  کٔرِو  تۆہۍ  زمینس  منٛز  سٲل  تہٕ  وُچِھو  زِ  انکار  کرن  والیٚن  ہُنٛد  انجام  کیا  سپُد۔

Transliteration:
  Walaqad baAAathn<u>a</u> fee kulli ommatin rasoolan ani oAAbudoo All<u>a</u>ha wa<b>i</b>jtaniboo a<b>l</b><u>tta</u>ghoota faminhum man had<u>a</u> All<u>a</u>hu waminhum man <u>h</u>aqqat AAalayhi a<b>l</b><u>dd</u>al<u>a</u>latu faseeroo fee alar<u>d</u>i fa<b>o</b>n<i><u>th</u></i>uroo kayfa k<u>a</u>na AA<u>a</u>qibatu almuka<u>thth</u>ibeen<b>a</b>


Athar:
  اے  نبیؐ،  توٚہۍ  ٲسۍتَو  یِہندِ  ہدایتہٕ  خٲطرٕ  کٲتیاہ  تہِ  حریص،  مگر  اللہ  تعالیٰ  یَس  گُمراہ  چُھ  کران  پتہٕ  چُھنہٕ  تَس  ہدایت  دِوان،  تہٕ  امہِ  قسمہٕ کیٚن  لُکن  ہُند  مدد  ہیکہِ  نہٕ  کانٛہہ  کٔرِتھ۔

Mirwaiz:
  ہرگاہ  تۅہیہِ  خواہش  چھےٚ تِہٕندِ  ہدایتٕچ  تمہِ  سٍتۍ  اندِ  نہٕ  کینہہ  تِکیازِ  اللہ  تعالیٰ  چُھنہٕ  وَتھ  ہاوان  تِمن  یِمن  سُہ  وتھ  راوراوِ  بیٚیہِ  چُھنہٕ  تِمن  خٲطرٕ  مددگار  یِم  تِمن  عذاب  نِشہِ  بچٲوِتھ  ہیٚکن۔

Tahir:
  اگر  تۅہیہِ  یہِندِہدایتس  پیٚٹھ  یِنٕچ  سخ  طلب  چھَو  تیٚلہِ  (مَہ  رٔٹِوتۆہۍ  پننِس  پاک  طبعیتس  پیٚٹھ  یوٗتاہ  بار)  بے  شک  یس  اللہ  تعالیٰ  گمراہ  چُھ  ٹھہراوان  تس  چُھنہٕ  ہدایت  دِوان  تہٕ  تِہِندِ  خٲطرٕ  چُھنہٕ  کانٛہہ  مددگار  آسان۔

Transliteration:
  In ta<u>h</u>ri<u>s</u> AAal<u>a</u> hud<u>a</u>hum fainna All<u>a</u>ha l<u>a</u> yahdee man yu<u>d</u>illu wam<u>a</u> lahum min n<u>as</u>ireen<b>a</b>


Athar:
  یِم  لُکھ  چِھ  اللہ  تعالیٰ  سٕندِ  ناوٕکۍ  ویٹھۍ  پوٗٹھۍ  قَسم  کھیٚتھ  ونان  زِ،  اللہ  تعالیٰ  تُلہِ  نہٕ  کٲنٛسہِ  مرن  وٲلِس  نَوِ  سرٕ  زندٕہ  کٔرِتھ۔  تُلہِ  کیازِ  نہٕ،  یہِ  چُھ  اکھ  وعدہ  یُس  پوٗرٕ  کرُن  تٔمۍ  پانس  پٮ۪ٹھ  چُھ  وٲجِب  کوٚرمُت،  مگر  اکثر  لُکھ  چِھنہٕ  زانان۔

Mirwaiz:
  بیٚیہِ  ہٲوۍ  تِمو  سخت  زوردار  قسم  یتھ  پٮ۪ٹھ  کہِ  اللہ  تعالیٰ  کرِنہٕ  کٲنسِہ  مٔرِتھ  دُبارٕ  بیٚیہِ  پٲدٕ۔  توٚہۍ  فرمٲوِیوکھ،  البتہ  ضروٗر  کرِ  اللہ  تعالیٰ  سٲرِی  مٔرِتھ  بیٚیہِ  پٲدٕ۔  تِکیازِ  تٔمۍ  چُھ  اَمیُک  وعدٕہ  کوٚرمُت  پوٚز  وعدٕ  ہ،  لیکن  اکثر  لوٗکھ  چِھنہٕ  باوجودِ  دٔلیل  قٲیِم  آسنٕکہِ  یقین  کران۔  یہِ  دُبارٕ  زِندٕہ  کرُن  چُھ  ییٚمہِ  خٲطرٕ  کہِ۔

Tahir:
  تہٕ  یِم  لُکھ  چِھ  بڑٕ  شدٕ  مدٕ  سان  اللہ  تعالیٰ  سٕندۍ  قسم  ہاوان  زِ  یُس  مَرِاللہ  تعالیٰ  تُلہِ  نہٕ  تس  (نَوِسرٕ)،  کیازِ  نہٕ  تٔمۍ  سٕندِذِمہٕ  چُھ  پۆز  وعدٕہ  البتہ  اکثر  لُکھ  چِھنہٕ  زانان۔

Transliteration:
  Waaqsamoo bi<b>A</b>ll<u>a</u>hi jahda aym<u>a</u>nihim l<u>a</u> yabAAathu All<u>a</u>hu man yamootu bal<u>a</u> waAAdan AAalayhi <u>h</u>aqqan wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Athar:
  تہٕ  یہِ  سپدُن  چُھ  امہِ  موجوب  ضروری  زِ  اللہ  تعالیٰ  مٕژراوِ  تِمن  برونٛہہ  کنہِ  یہِ  حقیقت  یَتھ  متعلق  تِم  اختلاف  چِھ  کران،  تہٕ  حقس  انکار  کرن  والیٚن  لگہِ  پے  زِ  تِم  ٲسۍ  اَپزٕیٲرۍ۔

Mirwaiz:
  اللہ  تعالیٰ  کرِ  ضروٗر  مرنہٕ  پتہٕ  بیٚیہِ  پٲدٕ  سارنٕے  یُتھ  سُہ  نٔنۍ  راوِ  تِمن  سۅ  کتھ  یتھ  منٛز  تِم  اختلاف  ٲسۍ  کران،  بیٚیہِ  زانن  کٲفِر  کہِ  بے  شک  ٲسۍ  تِم  اپزِیٲرۍ۔

Tahir:
  (مۅردن  ہُنٛد  تُلُن  چُھ  اَمہِ  موجوب)  تاکہ  تِہِندِ  خٲطرٕ  کرِ  سۅ  (حقٕچ)  کتھ  واضح  یَتھ  منٛز  تِم  لُکھ  اختلا  ف  چِھ  کران  بیٚیہِ  یہِ  زِ  کٲفر  لُکن  لگہِ  پتہ  زِ  درحقیقت  چِھ  تِمَے  اَپزِیٲرۍ۔

Transliteration:
  Liyubayyina lahumu alla<u>th</u>ee yakhtalifoona feehi waliyaAAlama alla<u>th</u>eena kafaroo annahum k<u>a</u>noo k<u>ath</u>ibeen<b>a</b>


Athar:
  ﴿روٗد  وۅنۍ  اَمِیُک  اِمکان﴾  اَسہِ  چُھنہٕ  کانٛہہ  چیز  وجودس  منٛز  اَننہٕ  خٲطرٕ  امہِ  کھۅتہٕ  زیادہ  کِہِنۍ  پیٚوان  کرُن،  زِ  تتھ  دِمَو  حُکم  سپَد  تہٕ  بس  سُہ  چُھ  سپدان۔

Mirwaiz:
  امہِ  نِشہِ  بیٚیہِ  کیاہ  عجایب  چُھ  بیٚیہِ  زِندٕہ  کرُن،  ییٚلہِ  أسۍ  کُنہِ  چیزکہِ  پٲدٕ  کرنُک  ارادٕہ  کران  چھِ  أسۍ  چھِ  ونان  سپد،  أتی  چُھ  سُہ  چیز  سپدان  تہٕ  وجودس  اندر  یِوان۔

Tahir:
  سون  فرمان  چُھ  کُنہِ  چیزٕ  خٲطرٕ  بس  یی  آسان  زِ  ییٚلہِ  أسۍ  تمُیک  (وجودس  منٛز  اَننُک)  ارادٕہ  چِھ  کران  تیٚلہِ  چِھ  أسۍ  تتھ  فرماوان  سَپَد  تہٕ  سُہ  چُھ  سپدان۔

Transliteration:
  Innam<u>a</u> qawlun<u>a</u> lishayin i<u>tha</u> aradn<u>a</u>hu an naqoola lahu kun fayakoon<b>u</b>


Athar:
  یِمو  لُکو  ظُلم  ویٚتراونہٕ  پتہٕ  اللہ  تعالیٰ  سٕندِ  خٲطرٕ  ہجرت  چھےٚ  کٔرمٕژ،  تِمن  دِمَو  أسۍ  دُنیاسٕے  منٛز  رُت  ٹھِکانہٕ،  تہٕ  ٲخرتُک  اجر  چُھ  واریاہ  بوٚڈ۔  ﴿یہِ  اشارٕہ  چُھ  تِمن  مہاجرن  کُن  یِمو  کٲفرن  ہٕندِیو  ناقابلِ  برداشت  ظُلمو  نِشہِ  تنگ  یِتھ  حبشس  کُن  ہِجرت  ٲس  کٔرمٕژ﴾  کاش  لگہِ  ہے  پَے  تِمن  مظلومن،

Mirwaiz:
  بیٚیہِ  یِمو  لوٗکو  محض  خداے  سٕندِ  خٲطرٕ  پنُن  وطن  مکہٕ  شریف  تروو  شہرِ  حبشس  کُن  گٔے،  ییٚلہِ  تِمن  ظلم  کرنہٕ  آو،  اسہِ  دِژ  ضروٗر  تِمن  رٕژ  جاے  دنیاہس  اندر،  أکِس  رٕتِس  شہرس  منٛز  یعنی  مدینہ  مُنورس  منٛز  ییٚتہِ  تِم  امن  و  راحتٕچ  زندگی  بسر  کرن،  یۅسہٕ  مزوٗرۍ  ٲخرتس  منٛز  تِمن  عطا  ییہِ  کرنہٕ  سۅ  چھےٚ  امہِ  کھۅتہٕ  بٔڈۍ،  اے  کاش  تِمن  کٲفرن  تہِ  ہے أمِچ  خبر  آسِہا،  سُہ  حٲصِل  کرنہٕ  خٲطرٕ  سپدہن  مسلمان۔

Tahir:
  تہٕ  یِمَو  اللہ  تعالیٰ  سٕنزِ  وَتہِ  منٛز  ہجرت  کٔر  اَمہِ  پتہٕ  زِ  تِمن  پیٚٹھ  آے  (رنگہٕ  رنگہٕ)  ظلم  کرنہٕ  تیٚلہِ  دِمَو  أسۍ  ضرور  تِمن  دنیاہس  (سٕے)  منٛزبہتر  ٹھکانہٕ،  تہٕ  ٲخرتُک  اجر  چُھ  پٔزۍپٲٹھۍ  سیٚٹھاہ  بۆڈ،کاش!  تِمن  آسِہے  (اَمہِ  رازٕچ)  پے۔

Transliteration:
  Wa<b>a</b>lla<u>th</u>eena h<u>a</u>jaroo fee All<u>a</u>hi min baAAdi m<u>a</u> <i><u>th</u></i>ulimoo lanubawwiannahum fee a<b>l</b>dduny<u>a</u> <u>h</u>asanatan walaajru al<u>a</u>khirati akbaru law k<u>a</u>noo yaAAlamoon<b>a</b>


Tahir: یِمَو لُکو صبر کۆر بیٚیہِ چِھ پننِس ربّس پیٚٹھ توکل کٔرِتھ تھاوان۔
Transliteration: Alla<u>th</u>eena <u>s</u>abaroo waAAal<u>a</u> rabbihim yatawakkaloon<b>a</b>
Athar:
  یِمو  صبر  چُھ  کوٚرمُت  تہٕ  یِم  پننِس  ربّ  سٕندِس  بھروسس  پٮ۪ٹھ  کٲم  چِھ  کران  ﴿زِ  کِیُتھ  رُت  انجام  چُھ  تِمن  پرٛاران﴾۔

Mirwaiz:
  یِمو  مہاجرو  صبٕر  کوٚر  وطن  تراونس  پٮ۪ٹھ  بیٚیہِ  یِم  پننِس  پروردِگارس  پٮ۪ٹھ  توکل  کران  چھِ  وطن  تراونٕکہِ  وقتہٕ  کوٚرُکھ  نہٕ  یہِ  خیال  کہِ  کھیٚمو  چیٚمو  کِتھہٕ  پٲٹھۍ،  دراے  پننِس  پروردِگارس  پٮ۪ٹھ  بھروسہٕ  کٔرِتھ۔


Athar:
  اے  نبیؐ،  اسہِ  ییٚلہِ  تہِ  زانٛہہ  تۅہیہِ  برونٛہہ  کُنہِ  ساعتہٕ  رسول  چِھ  سوٗزِمٕتۍ،  تِم  چِھ  انسانٕے  سوٗزِمٕتۍ  یِمن  کُن  أسۍ  پنٕنۍ  پیغام  وحی  ٲسۍ  کران،  اہلِ  ذِکرن  پٕرٛژِھو  اگر  توٚہۍ  لُکھ  پانہٕ  چِھو  نہٕ  زانان۔  ﴿یعنی  تِمن  لُکن  پرٛژِھو  یِمن  آسمٲنی  کتابن  ہُند  علم  چُھ  زِ  انبیاء  ٲسیا  اِنسانٕے  آسان  کِنہٕ  بیٚیہِ  کینٛہہ﴾

Mirwaiz:
  اسہِ  سوزنہٕ  تۅہیہِ  برونٹھ  یا  رسول  اللہؐ  مگر  بشر  تہٕ  انسٲنی  پیغمبراہ  تِکیازِ  بشریتس  تہٕ  رسالتس  اندر  چُھنہٕ  کانہہ  منافات  یِمن  کُن  أسۍ  پنٕنۍ  احکام  سوزان  ٲسۍ،  پس  پرِژھتو  علمہٕ  والین  تہٕ  زانن  والین  ہر  گاہ  تۅہیہِ  پانس  معلوم  چُھنٕہ۔

Tahir:
  تہٕ  اَسہِ  چِھ  تۅہیہِ  برونٛہہ  تہِ  مردٕے  سوٗزِمٕتۍ  رسول  بنٲوِتھ  یِمن  کُن  أسۍ  وحی  ٲسۍ  سوزان  لہٰذا  ٲسِو  تۆہۍ  زانن  والیٚن  پٕۯژھان  اگر  تۅہیہِ  پانس  آسیو  نہٕ  (کینہہ)  پے۔

Transliteration:
  Wam<u>a</u> arsaln<u>a</u> min qablika ill<u>a</u> rij<u>a</u>lan noo<u>h</u>ee ilayhim fa<b>i</b>saloo ahla a<b>l</b><u>thth</u>ikri in kuntum l<u>a</u> taAAlamoon<b>a</b>


Athar:
  پٔتِم  رسول  تہِ  ٲسۍ  اَسہِ  روشن  نِشٲنِیہِ  تہٕ  کِتابہٕ  دِتھ  سوٗزِمٕتۍ،  تہٕ  وۅنۍ  چھےٚ  یہِ  ذِکر  تۅہیہِ  پٮ۪ٹھ  نٲزِل  کٔرمٕژ،  تاکہِ  توٚہۍ  گٔژِھو  لُکن  برونٛہہ  کنہِ  تمہِ  تعلیمہٕ  ہٕنز  تشریح  تہٕ  توضیح  کران  یۅسہٕ  تِہندِ  خٲطرٕ  نٲزِل  چھےٚ  کرنہٕ  آمٕژ۔  ﴿یعنی  رسول  اللہ  صلی  اللہ  علیہ و سلمس  پٮ۪ٹھ  ٲس  امہِ  موجوٗب  کِتاب  نٲزِل  کرنہٕ  آمٕژ  زِ  تِمؐ  روزن  پننہِ  قولہٕ  تہٕ  عملہِ  سٍتۍ  امہِ  کیٚن  تعلیماتن  تہٕ  احکامن  ہٕنز  تشریح  تہٕ  توضیح  کران۔  امہِ  نِشہِ  چھےٚ  خۅد  بخود  یہِ  کتھ  ثٲبت  سپدان  زِ  حضور  صلی  اللہ  علیہ و سلمن  ہُند  سُنت  چُھ،  قرآنٕچ  مستند  حٲکمانہٕ  تشریح۔﴾  تہٕ  تاکہ  لُکھ  کرن  ﴿پانہٕ  تہِ﴾  غور  و  فکر۔

Mirwaiz:
  اسہِ  سوٗز  تِم  پیغمبر  نَنہِ  دلیلہٕ  تہٕ  معجزات  ہیٚتھ  بیٚیہ  کتابہٕ  ہیٚتھ،  بیٚیہِ  سوٗز  اسہِ  تۅہیہِ  کُن  یہِ  قرآنِ  مجید  یُتھ  توٚہۍ  وارِیاہ  نٔنِرٲوِتھ  بیان  کٔرِو  لوٗکن  یہِ  تِمن  سوزنہٕ  آو۔  بیٚیہِ  یُتھ  تِم  تتھ  اندر  فِکر  کرن۔

Tahir:
  (تِم  تہِ  ٲسۍ)  واضح  دلیلو  تہٕ  کتابو  سان  (سوٗزِمٕتۍ)،  تہٕ  (اے  نبیِ  مکرّم!)  اَسہِ  چُھ  تۅہیہِ  کُن  ذکرِ  عظیم  (قرآن)  نٲزل  کۆرمُت  تاکہ  تۆہۍ  ویٚژھنٲوِو  وارٕ  پٲٹھۍ  لُکن  خٲطرٕ  تِم  (پیغام  تہٕ  احکام)  یِم  تِمن  کُن  سوزنہ  چِھ  آمٕتۍ  تہٕ  تاکہ  تِم  کرن  غوروفکر۔

Transliteration:
  Bi<b>a</b>lbayyin<u>a</u>ti wa<b>al</b>zzuburi waanzaln<u>a</u> ilayka a<b>l</b><u>thth</u>ikra litubayyina li<b>l</b>nn<u>a</u>si m<u>a</u> nuzzila ilayhim walaAAallahum yatafakkaroon<b>a</b>


Athar:
  پتہٕ  کیا  تِم  لُکھ  ﴿یِم  پیغمبرؐ  سٕندِس  دعوت  کِس  مخالفتس  منٛز﴾  بدتر  کھۅتہٕ  بدتر  چالہٕ  چِھ  گِندان،  چھا  امہِ  کتھہِ  نِشہِ  بالکُلے  بے  خوف  سپٕدمٕتۍ،  زِ  اللہ  تعالیٰ  والہِ  تِمن  زمینس،  یا  انہِ  تِتھہِ  اَندٕ  پٮ۪ٹھہٕ  تِمن  پیٚٹھ  عذاب  ییٚتہِ  پٮ۪ٹھہٕ  امہِ  کہ  یِنُک  تِمن  وہم  و  گُمانٕے  آسہِ  نہٕ۔

Mirwaiz:
  کیاہ  تِم  لوٗکھ  یِمو  یچھ  حیلہٕ  تہٕ  تدبیرٕ  کرِ  نبی  کریمؐ  سٕندِس  مخالفتس  اندر،  تِم  چھا  بے  فِکر  ییٚمہِ  کتھہِ  نِشِہ  کہِ  تِمن  کیاہ  نِیہِ  اللہ  تعالیٰ  زمینس  تل  وٲلِتھ  یا  ییٚمہِ  کتھہِ  نِشہِ  کہِ  عذاب  کیاہ  پیٚیہِ  وٲتِتھ  تپٲرۍ  یپٲرۍ  نہٕ  تِمن  فکرِ  ترِ۔

Tahir:
  کیا  تِم  بُرٕچالہٕ  کرن  وٲلۍ  لُکھ  چھا  اَمہِ  کتھہِ  نِشہِ  بے  خوف  سپٕدِمٕتۍ  زِ  اللہ  تعالیٰ  والہِ  تِمن  زمینس  تَل  نَتہٕ  سوزِتِمَن  پیٚٹھ  (کُنہِ)  تِژِھہ  جایہِ  کِنۍ  عذاب  ییٚمِیُک  نہٕ  تِمن  کانٛہہ  اندازٕہ  تہِ  آسہِ۔

Transliteration:
  Afaamina alla<u>th</u>eena makaroo a<b>l</b>ssayyi<u>a</u>ti an yakhsifa All<u>a</u>hu bihimu alar<u>d</u>a aw yatiyahumu alAAa<u>tha</u>bu min <u>h</u>aythu l<u>a</u> yashAAuroon<b>a</b>


Mirwaiz: یا کیا رٹہِ تِمن اللہ تعالیٰ پھیران تھوران پس چھِنہٕ تِم عٲجِز کروٕنۍ۔
Transliteration: Aw yakhu<u>th</u>ahum fee taqallubihim fam<u>a</u> hum bimuAAjizeen<b>a</b>
Athar:
  یا رٹیٛکھ  اچانک  ییٚلہِ  تِم  پھیران  تھوران  آسن،  یا  رٹیٚکھ  تِتھِس  حالتس  منٛز  ییٚلہِ  زن  تِمن  پانہٕ  آسہِ  یِنہٕ  والہِ  مصیبتُک  خوف،  تہٕ  تِم  آسن  امہِ  نِشہِ  بچنہٕ  چہِ  فِکرِ  منٛز  ہُشار  روٗزِتھ؟

Tahir:
  نَتہٕ  رَٹہِ  تِمن  نژنس  پھیرنس  (سفرس  تہٕ  تجارت  کِس  کارس)  دورانٕے  لہٰذا  ہیٚکن  نہٕ  تِم  اللہ  تعالیٰ  ہس  عٲجز  کٔرِتھ۔


Tahir: یا رَٹہِ تِمن تِہِندِس کھوژنس پیٚٹھ، بے شک چُھ تُہُنٛد ربّ بۆڈ شفیق سیٚٹھاہ مہربان۔
Transliteration: Aw yakhu<u>th</u>ahum AAal<u>a</u> takhawwufin fainna rabbakum laraoofun ra<u>h</u>eem<b>un</b>
Athar:
  سُہ  یِکینژھاہ  تہِ  کرُن  ییٚژِھہ  یِم  لُکھ  چِھنہٕ  تس  عٲجز  کرنُک  طاقت  تھاوان۔  حقیقت  چھےٚ  یہِ  زِ  تُہُند  ربّ  چُھ  سٮ۪ٹھہٕے  مہربان  تہٕ  سٮ۪ٹھاہ  رحم  کرن  وول۔

Mirwaiz:
  یا  کیا  رٹہِ  تِمن  کھوژنٲوِتھ  یا  ہنہِ  ہنہِ  تِمن  کم  کران  تہٕ  ختم  کران،  خدایس  چھےٚ  پرتھ  چیزس  پٮ۪ٹھ  قدرت،  تس  گژھہِ  پرتھ  ساعتہٕ  کھۅژُن،  پٔز  پٲٹھۍ  چُھ  تُہُند  ربّ  سٮ۪ٹھاہ  مہربان  تہٕ  سٮ۪ٹھاہ  رحم  کروُن،  سُہ  چُھنہٕ  جلد  رٹان  سُہ  چُھ  مہلت  دِوان۔


Athar:
  تہٕ  کیا  یِم  لُکھ  چِھنا  اللہ  تعالیٰ  سٕندِس  پٲدٕ  کرنہٕ  آمتِس  کُنہِ  تہِ  چیزس  وُچھان  زِ،  اَمِیُک  سایہِ  کِتھہٕ  پٲٹھۍ  چُھ  اللہ  تعالیٰ  سٕندِس  حضورس  اندر  سجدہ  کران  کران  دٔچِھنۍ  تہٕ  کھۅوٕرۍ  پیوان؟  ﴿یعنی  تمام  جسمٲنی  چیزن  ہٕنزٕ  ژھایہِ  چھےٚ  امہِ  کتھہِ  ہٕنز  علامت  زِ  پہاڑ  ٲسِتن  یا  کُلۍ،  جانور  ٲستن  یا  انسان،  اند  ہیٚتھ  چِھ  سٲری  أکِس  ہمہ گیر  قانون  کِس  گرفتس  منٛز  گٔنڈِتھ،  سارِنٕے  ہٕندِس  ڈیکس  پٮ۪ٹھ  چُھ  بندگی  ہُنٛد  داغ  لٔگِتھ،  اُلُوہیٚتس  منٛز  چُھنہٕ  کٲنٛسہِ  ہُند  رَژھ  تہِ  حصہٕ۔  ژھاے  بنٕنۍ  چھےٚ  اکہِ  چیزُک  مٲدی  آسنٕچ  ٹاکارٕہ  علامت  تہٕ  مادی  آسُن  چُھ  بندٕہ  تہٕ  مخلوق  آسنُک  کُھلہٕ  ثبوت۔﴾  یتھہٕ  پٲٹھۍ  چِھ  اندہیٚتھ  سٲری  عٲجزی  ہُند  اظہار  کران۔

Mirwaiz:
  کیاہ  تِم  چِھںا  وُچھان  تِمن  سایہِ  دار  چیزن  کُن  یِم  اللہ  تعالیٰ  ہن  پٲدٕ  کٔرِمٕتۍ  چھِ  کُلۍ  ہِی،  کۅہ  وغٲرٕ  ہِی،  نمان  تہٕ  پھیران  چُھ  تِمن  چیزن  ہُند  سایہِ  دٔچُھن  تہٕ  کھو  فُر۔  خدایس  سجدٕہ  کران  تہٕ  عٲجزی  ہُند  اظہار  کران،  تابع  چھِ  خداےسٕندِس  حُکمس۔

Tahir:
  کیا  تِمَو  وُچھنا  تِمن  (سایہ  دار)  چیزن  کُن  یِم  اللہ  تعالیٰ  ہن  پٲدٕچِھ  کٔرِمٕتۍ  (زِ)  تِہِندۍ  سایہِ  چِھ  دٔچِھنۍ  کِنۍتہٕ  کھووٕرۍکِنۍاللہ  تعالیٰ  ہس  سجدٕہ  کران  کران  پھیران  روزان  تہٕ  تِم  چِھ  (درحقیقت)  فرمان  بردٲری  تہٕ  عاجزی  ہُنٛد  اظہار  کران۔

Transliteration:
  Awa lam yaraw il<u>a</u> m<u>a</u> khalaqa All<u>a</u>hu min shayin yatafayyao <i><u>th</u></i>il<u>a</u>luhu AAani alyameeni wa<b>al</b>shsham<u>a</u>ili sujjadan lill<u>a</u>hi wahum d<u>a</u>khiroon<b>a</b>


Athar:
  زمینس  تہٕ  آسمانن  منٛز  یِم  تہِ  جاندار  مخلوق  چِھ  تہٕ  یِم  تہِ  فرشتہٕ  چِھ،  سٲری  چِھ  خُدایس  برونٛہہ  کَنہِ  سجدٕہ  کران،  تِم  چِھنہٕ  ہرگز  تکبّر  کران۔

Mirwaiz:
  بیٚیہِ  چھِ  خداےسٕے  نمان  تہٕ  سجدہٕ  دِوان  تِم  سٲری  چیز  یِم  آسمانن  اندر  تہٕ  زمینن  اندر  چھِ  جاندارو  اندرٕ،  بیٚیہِ  چھِ  ملٲیک  تہِ  تس  سجدٕہ  دِوان،  تِم  چھِنہٕ  باوجودِ  علو  شان  تس  عبادت  کرنہٕ  نِشہِ  کُنہِ  قسمہٕ  تکبُر  کران۔

Tahir:
  تہٕ  یِکینژھاہ  آسمانن  منٛز  تہٕ  یِکینٛژھاہ  زمینس  منٛز  چُھ  تمام  زُوذٲژ  تہٕ  فرشتہٕ،  اللہ  تعالیٰ  ہس  (سٕے)  چِھ  سجدٕہ  کران  تہٕ  تِم  چِھنہٕ  (رَژھ  تہِ)  غرور  تہٕ  تکبرکران۔

Transliteration:
  Walill<u>a</u>hi yasjudu m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i min d<u>a</u>bbatin wa<b>a</b>lmal<u>a</u>ikatu wahum l<u>a</u> yastakbiroon<b>a</b>


Transliteration: Yakh<u>a</u>foona rabbahum min fawqihim wayafAAaloona m<u>a</u> yumaroon<b>a</b>
Athar:
  پننِس  ربّس  یُس  تِمن  پٮ۪ٹھہٕ کَنہِ  چُھ،  تس  چِھ  کھۅژان،  تہٕ  یِکینژھاہ  حکم  چُھ  دِنہٕ  یِوان  تمی  مُطٲبق  چِھ  کٲم  کران۔

Mirwaiz:
  تِم  چھِ  کھوژان  پننِس  پروردِگارس  یُس  تِمن  پٮ۪ٹھہٕ  کنہِ  تہٕ  بالادست  چُھ۔  بیٚیہِ  چھِ  تِم  تعمیل  کران  تِمن  سارنٕے  حُکمن  یِم  تِمن  کرنہِ  یِوان  چھِ۔

Tahir:
  تِم  چِھ  پننِس  ربّس  یُس  تِمن  پیٚٹھہٕ  چُھ  کھوژان  روزان  تہٕ  یُس  حکم  تِمن  دِنہٕ  چُھ  یِوان  (سُہ)  چِھ  بجا  انان۔


Athar:
  اللہ  تعالیٰ  سُند  چُھ  فرمان  زِ،  زٕہ  خُداے  مَہ  بنٲوِو،  ﴿دۅن  خُداین  ہٕندِس  انکارس  منٛز  چُھ  دۅیو  کتھۅ  تہٕ  زیادہ  خُداین  ہُند  انکار  پٲنۍ  پانے  شٲمِل﴾  خُداے  چُھ  بس  اَکوے،  لہٰذا  کھوٚژِو  توٚہۍ  میے  یوت۔

Mirwaiz:
  بیٚیہِ  فرموو  اللہ  تعالیٰ  ہن  پیغمبرن  ہٕندِ  واسطہٕ  اے  لوٗکومہ  تھٲوِیوکھ  زٕہ  یا  وارِیاہ  خدا۔  خدا  چُھنا  مگر  کُنُے،  اکوے۔  پس  کھوٗژِیو  توٚہۍ  میےیوٗت۔  کیازِ  ییلہِ  الوہیت  خاص  میے  چھےٚ  لہٰذا  تمِکۍ  لوٲزِم  یِم  چھِ  کمالِ  قدرت  وغٲرٕ،  تِم  چھِ  میےخاص۔  اِنتقامُک  خوف  گژِھہ  میے  نِش  تھاوُن۔  شِرک  چُھ  منگان  اِنتقامس۔  لہٰذا  گژِھنہٕ  خدایس  شریک  ٹھہراوُن۔

Tahir:
  تہٕ  اللہ  تعالیٰ  ہن  چُھ  فرموومُت،تۆہۍ  مَہ  بنٲوِو  زٕ  معبود،  بے  شک  چُھ  سُے  (اللہ  تعالیٰ)  کُن  معبود،  تہٕ  تۆہۍ  روٗزِو  مے  یوت  کھوژان۔

Transliteration:
  Waq<u>a</u>la All<u>a</u>hu l<u>a</u> tattakhi<u>th</u>oo il<u>a</u>hayni ithnayni innam<u>a</u> huwa il<u>a</u>hun w<u>ah</u>idun faiyy<u>a</u>ya fa<b>i</b>rhaboon<b>i</b>


Athar:
  تٔمۍ  سُندُے  چُھ  تہِ  سورُے  کینٛہہ  یہِ  آسمانن  منٛز  چُھ  تہٕ  یِکینژھاہ  زمینس  چُھ،  تہٕ  خالصاً  چُھ  تٔمۍ  سُندُے  دین  ﴿سٲرِسٕے  کائناتس  منٛز﴾  چلان۔  ﴿دوٚیِمیٚن  لفظن  منٛز  وَنو  زِ  تٔمۍ  سٕندِسٕے  اطاعتس  پٮ۪ٹھ  چُھ  ییٚمہِ  کارخانۂ  ہستی  ہُند  نظام  قٲیِم﴾  پتہٕ  کیا  اللہ  تعالیٰ  ترٲوِتھ  کھوٚژِوہ  توٚہۍ  بیٚیہِ  کٲنٛسہِ؟

Mirwaiz:
  بیٚیہِ  چُھ  تِہُندُےیہِ  سورُے  یہِ  یتھ  آسمانس  تہٕ  زمینس  منٛز  چُھ۔  بیٚیہِ  شوٗبہِ  تِہٕنزٕے  فرمان  بردٲری  کرٕنۍ  ہمیشہ،  سُہ  معبودِ  برحق  ٲسِتھ  چھِو  توٚہۍ  تس  ورٲے  بیٚین  کھۅژان۔  تِمن  کھوٚ  ژِتھ  چھِو  تِہٕںز  پرستِش  کران۔  یتھہٕ  پٲٹھۍ  کھوٚژنس  قٲبِل  چُھ  کانہہ  تس  ورٲے  یِتھے  پٲٹھۍ  چُھنہٕ  اُمید  تھاونس  قٲبِل  تہِ  کانہہ  تس  ورٲے۔

Tahir:
  تہٕ  یِکینٛژھاہ  آسمانن  تہٕ  زمینس  منٛز  چُھ  (سورُے)  چُھ  تٔمۍ  سُندُے  تہٕ  تٔمۍ  سٕنز  فرمانبردٲری  چھے٘  (سارِنے  پیٹھ)  وٲجب۔  تیٚلہِ  کیا  تۆہۍ  چِھوٕ  اللہ  تعالیٰ  ہس  ورٲے  (بییہ  کٲنسہِ)  کھوژان۔

Transliteration:
  Walahu m<u>a</u> fee a<b>l</b>ssam<u>a</u>w<u>a</u>ti wa<b>a</b>lar<u>d</u>i walahu a<b>l</b>ddeenu w<u>as</u>iban afaghayra All<u>a</u>hi tattaqoon<b>a</b>


Athar:
  تۅہیہِ  یۅسہٕ  تہِ  نعمت  حٲصل  چَھو،  سۅ  چَھو  اللہ  تعالیٰ  سٕندی  طرفہٕ،  پتہٕ  ییٚلہِ  کانٛہہ  سخت  وقت  تۅہیہِ  پٮ۪ٹھ  یِوان  چُھ،  تیٚلہِ  چِھو  خۅد  توٚہۍ  لُکھ  پنٕنۍ  فریاد  ہیٚتھ  تٔسۍ  کُن  دَوان۔

Mirwaiz:
  چنانچہِ  تۅہیہِ  نِشہِ  یۅسہٕ  نعمتھاہ  واتان  چھےٚسۅ  چھےٚ  معبودِ  برحق  سٕندِ  ی  طرفہٕ  واتان  بیٚیہِ  نہٕ  کٲنسہِ  ہٕندِ  طرفہٕ،  توپتہٕ  ییٚلہِ  تۅہیہِ  کانہہ  سختیاہ  واتان  چھٚے  تَمِہ  ساعتہٕ  چُھو  تس  کُن  عٲجزی  کران  تہٕ  کریکہٕ  ناد  لاگان۔  دعا  کرنس  اندر،  فریاد  کرنس  اندر۔  تمہِ  ساعتہٕ  چِھو  نہِ  بیٚیہِ  کٲنسہِ  منگان۔

Tahir:
  تہٕ  تۅہیہِ  یۅسہٕ  تہِ  نعمت  حٲصل  چھَو  سۅ  چھَو  تیٚلہِ  اللہ  تعالیٰ  سٕندی  طرفہٕ،  پتہٕ  ییٚلہِ  تۅہیہِ  تکلیف  چُھ  واتان  تیٚلہِ  چِھو  تۆہۍ  تٔسۍ  برونٛہہ  کنہِ  آہ  و  زٲری  کران۔

Transliteration:
  Wam<u>a</u> bikum min niAAmatin famina All<u>a</u>hi thumma i<u>tha</u> massakumu a<b>l</b><u>dd</u>urru failayhi tajaroon<b>a</b>


Athar:
  مگر  ییٚلہِ  اللہ  تعالیٰ  سُہ  وقت  تۅہیہِ  نِشہِ  دور  چُھ  کران،  تیٚلہِ  چُھ  اچانک  تۅہیہِ  منٛزٕ  اکھ  دوٚر  پننِس  ربّس  سٍتۍ  دوٚیِمیٚن  ﴿اَمہِ  مہربٲنی  ہٕندِ  شُکریہِ  خٲطرٕ﴾  شریک  کرنہِ  لگان۔

Mirwaiz:
  توپتہٕ  ییٚلہِ  سُہ  سۅ  سختی  دور  کران  چُھ  تۅہیہِ  نِشہِ،  أتی  چھو  تۅہیہِ  منٛز  اکھ  جماتھاہ،  تِمے  چھِ  زیادٕہ  پننِس  پروردِگارس  بدستورِ  سابقِ  شرک  انان۔

Tahir:
  وۅنۍییٚلہِ  اللہ  تعالیٰ  سُہ  تکلیف  چُھ  دوٗر  کران  پتہٕ  چُھ  تۅہیہِ  منٛزٕ  اَکھ  دۆر  تَمہِ  وقتہٕ  پننِس  ربّس  سٍتۍ  شرک  لاگان  کرُن۔

Transliteration:
  Thumma i<u>tha</u> kashafa a<b>l</b><u>dd</u>urra AAankum i<u>tha</u> fareequn minkum birabbihim yushrikoon<b>a</b>


Athar: تاکہ اللہ تعالیٰ سٕندِ احسانٕچ کرِ ناشُکری۔ اچھا، کٔرِو مزٕہ، عنقریب لگیو تۅہیہِ پے۔
Transliteration: Liyakfuroo bim<u>a</u> <u>a</u>tayn<u>a</u>hum fatamattaAAoo fasawfa taAAlamoon<b>a</b>
Mirwaiz:
  یُتھ  تِم  کفرانِ  نعمت  کرن  تِمن  نعمژن  ہٕنٛز  یِمہٕ  نعمژٕ  اسہِ  تِمن  عطا  کرِ۔  پس  تُلِوتمتع  کینہہ  کالاہ،  عنقریب  زٲنِو  اَمیُک  مزٕہ۔

Tahir:
  (یہِ  کفرتہٕ  شرک  اَمہِ  موجوب)  تاکہ  تِم  کرن  تِمن  (نعمتن)  ہٕنز  ناشکری  یِمہٕ  اَسہِ  تِمن  عطا  چھے٘  تھاوِمَژٕ  کٔرِتھ،  لہٰذا  (اے  مشرکو!  کینٛژھن  دۅہن)  تُلِو  فٲیدٕہ  پتہٕ  لگیو  عنقریب  تۅہیہِ  (پَنُن  انجام)  پے۔


Athar:
  یِم  لُکھ  یِہندِ  حقیقت  نِشہِ  وٲقف  چِھنہٕ،  تِہٕندۍ  حصّہ  چِھ  سانہِ  عطا  کرِمَتہِ  رِزقہٕ  منٛزٕ  مُقرر  کران،  اللہ  تعالیٰ  سُند  قسم،  ضرور  یِیہِ  تۅہیہِ  پٕرٛژھنہٕ  زِ  یِم  اَپٕزۍ  کِتھہٕ  پٲٹھۍ  ٲسِو  تۅہیہِ  بنٲوِمٕتۍ۔

Mirwaiz:
  بیٚیہِ  چھِ  مُقرر  کران  یِم  مُشرِک  تِمن  معبودانِ  بٲطِلن  ہٕندِ  خٲطرٕ  یِمن  ہٕنٛز  نہٕ  تِمن  خبرٕے  چھےٚ  زِ  تِمن  اَتھہِ  چُھنہٕ  کانہہ  خیر  وشر  نفع  و  ضرر،  اکھ  حصہ  تمہٕ  مالُک  یُس  اسہِ  تِمن  عطا  کوٚرمُت  چُھ،  قسم  چُھ  مےٚ  پننہِ  ذاتِ  پاکُک،  ضروٗر  ییٚیہِ  پرژھنہٕ  تۅہیہِ  تمِیُک  یہِ  توٚہۍ  پانے  ٹھہراوان  ٲسِو۔

Tahir:
  تہٕ  یِم  چِھ  تِمن  (پۅتلیٚن)  خٲطرٕ  یمن  (ہٕنٛز  حقیقت)  یم  پانہٕ  تہِ  چِھنہٕ  زانان  تَمہِ  رزق  منٛزٕ  حصہٕ  کران  مقرر  یُس  اَسہِ  یِمن  عطا  چُھ  کٔرِتھ  تھوومُت۔  اللہ  تعالیٰ  سُنٛد  قسم!  تۅہیہِ  یِیَو  تتھ  بہتانس  متعلق  ضرور  پٕۯژھ  گٲر  کرنہٕ  یُس  تۆہۍ  گنڈان  چِھو۔

Transliteration:
  WayajAAaloona lim<u>a</u> l<u>a</u> yaAAlamoona na<u>s</u>eeban mimm<u>a</u> razaqn<u>a</u>hum ta<b>A</b>ll<u>a</u>hi latusalunna AAamm<u>a</u> kuntum taftaroon<b>a</b>


Transliteration: WayajAAaloona lill<u>a</u>hi alban<u>a</u>ti sub<u>ha</u>nahu walahum m<u>a</u> yashtahoon<b>a</b>
Athar:
  یِم  چِھ  اللہ  تعالیٰ  سٕندِ  خٲطرٕ  کورِ  کران  تجویز۔  ﴿عربہٕ  کیٚن  مُشرکن  ہٕندٮ۪ن  معبودن  منٛز  ٲسۍ  دیوتا  کم  دیوی  آسہٕ  زیادٕہ،  تہٕ  یِمن  دیوی ین  متعلق  اوس  تِہُنٛد  عقیدٕہ  زِ  تِم  چھِ  خداے  سٕنزٕ  کورِ۔  یِتھے  پٲٹھۍ  ٲسۍ  تِم  فرشتن  تہِ  خُداے  سٕنزٕ  کورِ  مانان﴾  سُبحان  اللہ!  تہٕ  تِہندِ  خٲطرٕ  تہِ  یِکینژھاہ  یِم  پانہٕ  یژھن  ﴿یعنی  نیٚچوۍ﴾۔

Mirwaiz:
  بیٚیہِ  چھِ  ٹھہراوان  معبودِ  برحقس  کورِ  حالانکہِ  مُنزہ  تہٕ  پاک  چُھ  سُہ  کورِ  آسنہٕ  نِشہِ،  پننہِ  خٲطرٕ  چھِ  ژھانڈان  تہِ  یہِ  پانس  پسند  چُھکھ  یعنی  گبر  تہٕ  نیٚچِوۍ۔

Tahir:
  تہٕ  یِم  (کٲفر  تہٕ  مشرک)  چِھ  اللہ  تعالیٰ  سٕندِ  خٲطرٕ  کورِ  کران  مقرر  سُہ  چُھ  (اَمہِ  نِشہِ)  پاک  تہٕ  پانس  خٲطرٕ  تِکینٛژھاہ  (یعنی  نیٚچِوۍ)  یہِٕنز  تِم  خوٲہش  چِھ  کران۔


Athar:
  ییٚلہِ  یِمو  منٛزٕ  کٲنٛسہِ  کوٗر  زیٚنٕچ  خۅش  خبر  چھےٚ  دِنہٕ  یِوان،  تیٚلہِ  چھےٚ  تٔمۍ  سٕندِس  بتھِس  پٮ۪ٹھ  ہاے  کھسان،  تہٕ  تس  چھےٚ  پتہٕ  وٲنِج  رَتھ  چیٚوان  ﴿شرارت  چُھس  کھسان﴾۔

Mirwaiz:
  بیٚیہِ  ییٚلہِ  یِمو اندرٕ  کٲنسہِ  خبر  چھےٚ  یِوان  دِنہٕ  کورِ  ہٕندِ  زیٚنٕچ،  أتی  چُھ  تِہُند  بُتھ  گژھان  کرٚہُن،  بیٚیہِ  چُھ  سپدان  غمگین۔

Tahir:
  تہٕ  ییٚلہِ  تِمَو  منٛزٕ  کٲنسہِ  کورِ  ہٕنٛز  (زیٚنٕچ)  خبر  چھے٘  بوزناونہٕ  یِوان  تیٚلہِ  چُھ  تٔمۍ  سُنٛد  بُتھ  کِرہُن  گژھان  بیٚیہِ  چُھ  شرارت  سٍتۍ  برنہٕ  یِوان۔

Transliteration:
  Wai<u>tha</u> bushshira a<u>h</u>aduhum bi<b>a</b>lonth<u>a</u> <i><u>th</u></i>alla wajhuhu muswaddan wahuwa ka<i><u>th</u></i>eem<b>un</b>


Athar:
  لُکن  ژوٗرِ  ژھیٚپہِ  چُھ  پکان  زِ  امہِ  بُرٕ  خبرِ  پتہٕ  کُس  بُتھ  ہاوِ  لُکن۔  سوچان  چُھ  زِ  ذلّت  سان  رَٹنہٕ  کوٗر  کِنہٕ  میٚژِ  منٛز  دباوَن؟  وُچِھو  کِتھۍ  بُرٕ  حکم  چِھ  تِم،  یِم  خُدایس  متعلق  یِم  لُکھ  لگاوان  چِھ۔  ﴿یعنی  پننہِ  خٲطرٕ  یَس  کورِ  یِم  ؤسۍ  پایہِ  تہٕ  بے  عزت  چِھ  سمجھان،  سۅے  چِھن  خُداے  سٕندِ  خٲطرٕ  بِلا  تامُل  تجویز  کران﴾

Mirwaiz:
  ژھیپہٕ  ژھیٚپھ  چُھ  کران،  ژوٗرِ  چُھ  روزان  لوکن  نِشہِ  تمہِ  خبرِ  ہٕنٛزِ  شرمہِ  ہٕندِ  سببہٕ۔  سوچان  چُھ  پانس  سٍتۍ  أمِس  کورِ  کیاہ  کرٕ  بہٕ  وونۍ۔  یِتھے  پٲٹھۍ  تھاونہٕ  کِنہٕ  زِندٕہ  یا  مٲرِتھ  دۅبراون  زمینس  تل،  وارٕ  وُ  چھِو  کوٗتاہ  یچھ  چُھ  یہِ  تجویز  یُہُند  یُس  یِم  خدایس  متعلق  کران  چھِ۔  یعنی  تس  چھِ  کورِ  ٹھہراوان  تہٕ  پانس  چُھکھ  کورِ  زیٚنہٕ  وِزِ  بُتھ  سیاہ  گژھان۔

Tahir:
  سُہ  چُھنہٕ  لُکن  کُن  بُتھ  دِوان  تَمہِ  بُرٕ  خبرِکِنۍ  یۅسہٕ  تس  بوزناونہٕ  چھے٘  آمٕژ،  (وۅنۍ  چُھ  یہِ  سونچُن  لاگان  زِ)  تس  تھاوِیا  ذلت  تہٕ  خٔجِل  زٔدی  ہیٚتھ  (زندٕہ)  کِنہٕ  تس  دۆبراوِ  میٚژِ  تل  (یعنی  زندے  کریٚس  دفن)،  خبردار!  کوتاہ  خراب  فٲصلہٕ  چُھ  یُس  تِم  کران  چِھ۔

Transliteration:
  Yataw<u>a</u>r<u>a</u> mina alqawmi min sooi m<u>a</u> bushshira bihi ayumsikuhu AAal<u>a</u> hoonin am yadussuhu fee a<b>l</b>ttur<u>a</u>bi al<u>a</u> s<u>a</u>a m<u>a</u> ya<u>h</u>kumoon<b>a</b>


Athar:
  بُرٕ  صِفتو  سٍتۍ  ناو  ہیٚنس  لایق  چِھ  تِم  لُکھ  یِمن  ٲخرتس  پٮ۪ٹھ  یقین  چُھنہٕ،  روٗد  اللہ  تعالیٰ،  تس  خٲطرٕ  چِھ  سارِوٕے  کھۅتہٕ  تہٕ  تھَدِ  پایِکۍ  صفات،  سُے  چُھ  سارِنٕے  پٮ۪ٹھ  غٲلب  تہٕ  حکمتس  منٛز  چُھ  کٲمِل۔

Mirwaiz:
  تِمن  لوٗکن  ہُند  چُھ  سٮ۪ٹھاہ  یچھ  حال  یِم  پٔتمِس  دۅہس  انکار  کران  چھِ،  خداے  سٕندِ  خٲطرٕ  چھِ  تھٔدۍ  تھٔدۍ  صفت،  بیٚیہِ  چُھ  سُے  غٲلِب  تہٕ  حِکمت  وول۔

Tahir:
  تِمن  لُکن  ہُنٛد  یِمن  ٲخرتس  پیٚٹھ  ایمان  چُھنہٕ  چُھ  (یہِ)  سیٚٹھاہ  بُرٕ  صفت،  تہٕ  تھَدِ  پایُک  صفت  چُھ  صرف  اللہ  تعالیٰ  سٕے  یوت  تہٕ  سُہ  چُھ  غٲلب  حکمت  وول۔

Transliteration:
  Lilla<u>th</u>eena l<u>a</u> yuminoona bi<b>a</b>l<u>a</u>khirati mathalu a<b>l</b>ssawi walill<u>a</u>hi almathalu alaAAl<u>a</u> wahuwa alAAazeezu al<u>h</u>akeem<b>u</b>


Athar:
  اگر  اللہ  تعالیٰ  لُکن  آسِہے  تِہنزِ  زیادتی  پٮ۪ٹھ  فوراً  رٹان،  تیٚلہِ  تراوِہے  نہٕ  روے  زمینس  پٮ۪ٹھ  کٲنٛسہِ  جاندارس  یَلہٕ،  مگر  سُہ  چُھ  پرٛتھ  کٲنٛسہِ  أکِس  مقرر  وقتس  تام  مہلت  دِوان،  پتہٕ  ییٚلہِ  سُہ  وقت  چُھ  واتان،  تیٚلہِ  ہیکہِ  نٕہ  پتہٕ  تتھ  اکھ  گٔر  تہِ  پتھ  برونٛہہ  سپدِتھ۔

Mirwaiz:
  بیٚیہِ  ہرگاہ  اللہ  تعالیٰ  لوٗکن  تِہٕندیو  نافرمٲنِیو  سببہٕ  گرفتار  کرِ  ہا  تیٚلہِ  تراوِہا  نہٕ  اتھ  زمینس  پٮ۪ٹھ  کٲنسہِ  جاندارس  تہِ،  تِمن  نافرمانن  ہٕنٛز  شہمت  واتہِ  ہا  بےٚ  گناہ  چارواین  تہِ۔  مگر  سُہ  چُھ  تِمن  مہلت  دِوان  أکِس  مُقرر  کرنہٕ  آمتِس  وقتس  تانۍ،  پس  ییٚلہِ  واتہِ  سُہ  وقت  تمہِ  ساعتہٕ  یِن  نہٕ  تمہِ  نِشہِ  نہ  پتھ  کڈنہٕ  نہ  برونٹھ  اننہٕ۔

Tahir:
  تہٕ  ہرگاہ  اللہ  تعالیٰ  لُکن  آسِہے  تِہِندِ  ظلمہٕ  بدلہٕ  (فوراً)  رٹان  تیٚلہِ  تۯاوِہے  نہٕ  یَتھ  (زمینس)  پیٚٹھ  کٲنسہِ  زُودارس  یلہٕ  مگر  سُہ  چُھ  تِمن  مقررکرنہٕ  آمتِس  وقتس  تام  مہلت  دِوان،  وۅنۍییٚلہِ  تِہُنٛد  مقرر  وقت  واتان  چُھ  پتہٕ  نَہ  ہیٚکن  تِم  اَکھ  گٔر  پَتھ  گٔژِھتھ  تہٕ  نَہ  ہیٚکن  برونٛہہ  پٔکِتھ۔

Transliteration:
  Walaw yu<u>a</u>khi<u>th</u>u All<u>a</u>hu a<b>l</b>nn<u>a</u>sa bi<i><u>th</u></i>ulmihim m<u>a</u> taraka AAalayh<u>a</u> min d<u>a</u>bbatin wal<u>a</u>kin yuakhkhiruhum il<u>a</u> ajalin musamman fai<u>tha</u> j<u>a</u>a ajaluhum l<u>a</u> yastakhiroona s<u>a</u>AAatan wal<u>a</u> yastaqdimoon<b>a</b>


Athar:
  اَز  چِھ  یِم  لُکھ  اللہ  تعالیٰ  سٕند  خٲطرٕ  تِم  چیز  تجویز  کران،  یِم  پانہٕ  یِمن  پننہِ  خٲطرٕ  ناپسند  چِھ،  تہٕ  اَپُز  چھےٚ  ونان  یِہنزٕ  زیوٕ  زِ  یِہندِ  خٲطرٕ  چُھ  رٕژرٕے  رٕژَر،  یِہندِ  خٲطرٕ  چُھ  بس  اَکوے  چیز،  تہٕ  سُہ  چُھ  جہنمُک  نار۔  ضروٗر  یِن  یِم  سارِوٕے  برونٛہہ  تتھ  منٛز  واتناونہٕ۔

Mirwaiz:
  بیٚیہِ  چُھ  معبودِ  برحق  سٕندِ  خٲطرٕ  ٹھہراوان  تِم  چیز  یِم  پانس  کھران  چھِکھ،  بیٚیہِ  چھےٚ  ونان  تِہٕنزٕ  زیٚوٕہ  اَپُز،  یی  زِ  کہِ  تُہٕندِ  خٲطرٕ  کیاہ  چھےٚ  خدایس  نِشہِ  نیکی۔  ثٲبِت  چھےٚ  یہِ  کتھ  کہِ  یقیناً  چھُ  تِہٕندِ  خٲطرٕ  نار  تتھ  منٛز  یِن  تِم  سارِنٕے  برونٹھ  تراونہٕ۔  

Tahir:
  تہٕ  تِم  چِھ  اللہ  تعالیٰ  سٕندِ  خٲطرٕ  تِکینژھاہ  مقرر  کران  یہِ  (پننہِ  مۅکھہٕ)  ناپسند  چِھ  کران  تہٕ  تِہٕنزٕ  زیٚوٕ  چھے٘  اَپُز  ونان  زِ  تِہٕندِ  خٲطرٕ  چُھ  رٕژر،  (ہرگز  نہٕ!)  حقیقت  چھے٘  یہِ  زِ  تِہِندِ  خٲطرٕ  چُھ  جہنم  تہٕ  یِم  یِن  (جہنمس  منٛز)  سارِوٕے  برونٛہہ  سوزنہٕ  (تہٕ  تتھ  منٛز  یِن  ہمیشہ  خٲطرٕ  تۯاونہٕ)۔

Transliteration:
  WayajAAaloona lill<u>a</u>hi m<u>a</u> yakrahoona wata<u>s</u>ifu alsinatuhumu alka<u>th</u>iba anna lahumu al<u>h</u>usn<u>a</u> l<u>a</u> jarama anna lahumu a<b>l</b>nn<u>a</u>ra waannahum mufra<u>t</u>oon<b>a</b>


Athar:
  اللہ  تعالیٰ  سُند  قسم،  اے  نبیؐ،  تۅہیہِ  برونٛہہ  تہِ  چِھ  اسہِ  واریاہن  قومن  منٛز  رسول  سوٗزِمٕتۍ  ﴿تہٕ  گۅڈٕہ  تہِ  چُھ  یی  سپدان  روٗدمُت﴾  زِ  شیطانن  ہٲوۍ  تِہندۍ  بُرٕ  کرتوٗت  تِمن  خۅشنما  بنٲوِتھ  ﴿تہٕ  رسولن  ہٕنز  کتھ  مٲنۍ  نہٕ  تِمو﴾  سُے  شیطان  چُھ  از  تِمن  لُکن  تہِ  سرپرست  بنیومُت،  تہٕ  یِم  چِھ  دگ  تُلوٕنہِ  عذابٕکۍ  حقدار  بنان۔

Mirwaiz:
  خُداے  سُند  قسم  پٔزۍ  پٲٹھۍ  اسہِ  سوٗز  پیغمبر  تۅہیہِ  برونہہ  وارِیاہن  اُمتن  کُن،  پس  زینت  دیُت  شیطانن  تِہٕنزن  یچھ  کامیٚن۔  تِمن  آیہِ  بوزنہٕ  پننہِ  یچھ  کامہِ  جان،  سُے  شیطان  چُھ  تِہُند  دوس  از  تہِ  بیٚیہِ  چُھ  تِہِندی  خٲطرٕ  دگ  تُلہٕ  وُن  عذاب  ٲخرتس  اندر۔

Tahir:
  اللہ  تعالیٰ  سُنٛدقسم!پٔزۍپٲٹھۍ  سوٗزۍ  اَسہِ  تۅہیہِ  برونٛہہ  (تہِ  واریاہن)  اُمّتن  کُن  رسول  پتہٕ  ہٲوۍ  شیطانن  تِمن  (اُمتن)  خٲطرٕ  تِہِندۍ  (بُرٕ)  اعمال  مٲرۍ  مٔندۍ  تہٕ  شوٗبدار  بنٲوِتھ،وۅنۍ  چُھ  سُے  (شیطان)  ازیہُنٛد  دوست  تہٕ  یہنٛد  خٲطرٕ  چُھ  دگ  تُلوُن  عذاب۔

Transliteration:
  Ta<b>A</b>ll<u>a</u>hi laqad arsaln<u>a</u> il<u>a</u> omamin min qablika fazayyana lahumu a<b>l</b>shshay<u>ta</u>nu aAAm<u>a</u>lahum fahuwa waliyyuhumu alyawma walahum AAa<u>tha</u>bun aleem<b>un</b>


Athar:
  اسہِ  چھےٚ  یہِ  کتاب  تۅہیہِ  پٮ۪ٹھ  امہِ  موٗجوٗب  نٲزِل  کٔرمٕژ  زِ  توٚہۍ  مٕژرٲوِو  یِمن  پٮ۪ٹھ  تِمن  اختلافن  ہٕنز  حقیقت  یِمن  منٛز  یِم  ہیٚنہٕ  چِھ  آمٕتۍ۔  یہِ  کتاب  چھےٚ  رہنمٲئی  تہٕ  رحمت  بٔنِتھ  نٲزِل  گٔمٕژ  تِمن  لُکن  خٲطرٕ  یِم  اتھ  مانن۔

Mirwaiz:
  بیٚیہِ  کٔرنہ  اسہِ  نٲزِل  تۅہیہِ  پٮ۪ٹھ  یہِ  کتاب  مگر  یُتھ  توٚہۍ  لوٗکن  وارٕہ  بیان  کٔرِو  دین  چہ  تِمہٕ  کتھہٕ  یِمن  منٛز  تِم  اِختلاف  کران  چھِ،  بیٚیہِ  بوٚڈ  ہدایت  تہٕ  بٔڈرحمت  باایمانن  ہٕندِ  خٲطرٕ۔

Tahir:
  تہٕ  اَسہِ  کٔر  نہٕ  تۅہیہِ  کُن  کتاب  نٲزل  مگر  اَمہِ  موجوب  زِ  تۆہۍ  کٔرِو  تِمن  پیٚٹھ  تِم  (احکام)  واضح  یِمن  منٛز  تِم  اختلاف  چِھ  کران  تہٕ  (اَمہِ  موجوب  زِ  یہِ  کتاب)  چھے٘  ہدایت  تہٕ  رحمت  تَتھ  قومس  خٲطرٕ  ییٚمۍ  ایمان  چُھ  اۆنمُت۔

Transliteration:
  Wam<u>a</u> anzaln<u>a</u> AAalayka alkit<u>a</u>ba ill<u>a</u> litubayyina lahumu alla<u>th</u>ee ikhtalafoo feehi wahudan wara<u>h</u>matan liqawmin yuminoon<b>a</b>


Athar:
  ﴿توٚہۍ  چِھو  ہمیشہ  روٗد  پیٚنہٕ  وِزِ  وُچھان  زِ﴾  خُداین  تروو  آسمانہٕ  روٗد،  تہٕ  فوراً  ترووُن  مُردٕہ  زمینس  اندر  امہِ  کہ  بدولت  زُو۔  ﴿یعنی  یہِ  منظر  چُھ  پرٛتھ  ؤرِیہِ  تُہنزو  أچھو  برونٹھۍکِنۍ  نیران  زِ  زمین  چھےٚ  بالکل  ہموار  آسان،  کُنہِ  قسمٕکۍ  زندگی  ہٕندۍ  آثار  چِھس  نہٕ  لبنہٕ  یِوان،  نہ  گاسہٕ،  نہ  درٛمُن،  نہ  یوٗٹہِ،  نہ  پوش  تہٕ  نہٕ  کُنہِ  قسمُک  سبزار۔  اَتھ  دوران  چُھ  روٗدُک  موسم  واتان  تہٕ  کینٛہہ  روٗدٕ  قطرٕ  پیٚنس  سٍتی  چِھ  اتھ  زمینس  اندر  زندگی  ہٕندۍ  ناگ  گرٛزٕنۍ  ہیوان،  زمین  کیٚن  تحن  تل  دَبے  مٕتیٚن  بے  شُمار  موٗلن  چُھ  زُو  اَژان  تہٕ  پرٛتھ  موٗلس  چُھ  تِی  نیران  یہِ  پٔتِمہِ  روٗدٕ  وِزِ  درٛامُت  اوس  تہٕ  پتہٕ  اوس  ختم  گوٚمُت۔  بے  شُمار  گاسہٕ  ذٲژ  یُہُند  نام  و  نشان  تہِ  گرمی  ہٕندِ  وقتہٕ  روٗدمُت  اوس  نہٕ،  فوراً  چھےٚ  تمی  شانہٕ  سان  نمودار  سپدان،  یِتھہٕ  پٲٹھۍ  پٔتِمہِ  روٗدٕ  وِزِ  وُچِھنہٕ  آسہٕ  آمژٕ۔  یہِ  سورُے  چِھو  توٚہۍ  گرِ  گرِ  پننہِ  زندگی  منٛز  وُچھان،  تہٕ  پتہٕ  چُھ  تۅہیہِ  نبی  صلی  اللہ  علیہ  علیہ و سلمن  ہٕنزِ  زبٲنۍ  یہِ  بوٗزِتھ  حٲرت  سپدان  زِ  اللہ  تعالیٰ  کرِ  انسانن  مَرنہٕ  پتہٕ  دُوبار  زندٕہ﴾۔  پٔزِپٲٹھۍ  چھےٚ  اتھ  منٛز  اکھ  نشٲنی  بوزن  والیٚن  خٲطرٕ۔

Mirwaiz:
  بیٚیہِ  تروو  اللہ  تعالیٰ  ہن  آسمانکہِ  طرفہٕ  روٗد  تمی  سٍتۍ  کوٚرُن  زِندٕہ  موٚمُت  زمین۔  یُس  زمین  روٗد  پیٚنہٕ  سٍتۍ  خشک  اوس  گوٚمُت۔  پٔزۍ  پٲٹھۍ  اتھ  منٛز  چُھ  بوٚڈ  نِشانہٕ  بوزٕ  وٕنین  ہندِ  خٲطرٕ  یِم  قرآنِ  مجید  بوزن  تِہٕندۍ  موٚردٕ  دِل  گژھن  زِندٕہ۔

Tahir:
  تہٕ  اللہ  تعالیٰ  ہن  وول  آسمانہٕ  طرفہٕ  روٗد  تہٕ  تَمہِ  سٍتۍ  کٔرٕن  زمین  اَمہِ  کہ  مۅردٕ  (یعنی  بنجر)  سپدنہٕ  پتہٕ  زندٕہ  (یعنی  سرسبز  تہٕ  شاداب)۔  بے  شک  چھے٘  اَتھ  منٛز  (نصیحت)  بوزن  والیٚن  خٲطرٕ  نشٲنی۔

Transliteration:
  Wa<b>A</b>ll<u>a</u>hu anzala mina a<b>l</b>ssam<u>a</u>i m<u>a</u>an faa<u>h</u>y<u>a</u> bihi alar<u>d</u>a baAAda mawtih<u>a</u> inna fee <u>tha</u>lika la<u>a</u>yatan liqawmin yasmaAAoon<b>a</b>


Athar:
  تہٕ  تُہِندِ  خٲطرٕ  چُھ  چارواین  منٛز  تہِ  اکھ  سبق  موجود۔  أسۍ  چِھو  تۅہیہِ  گُہِس  تہٕ  خونس  درمیان  اکھ  چیز  چاوان  یُس  تِہنزن  یٔڈن  منٛز  چُھ  آسان،  یعنی  خٲلِص  دۅد،  یُس  چیٚنہٕ  والیٚن  خٲطرٕ  سٮ۪ٹھاہ  خوشگوار  چُھ۔

Mirwaiz:
  بیشک  تُہٕندِ  خٲطرٕ  چُھ  چارواین  اندر  تہِ  سٮ۪ٹھاہ  غور  کرنُک  مُقام،  تِہٕندین  شِکمن  منٛز  یُس  فضلہٕ  تہٕ  رتھ  چُھ  تِموے  دۅیو  چیزو  منٛزٕ  چُھ  نیران  دۅداہ  صاف،  ہٹہِ  وَسہٕ  وُن  آسٲنی  سان  چیٚنہٕ  والیٚن۔  سُے  دۅد  چھِ  أسۍ  توٚہۍ  چاوان۔  وُچھِو  سٲنۍ  قدرت  اتھ  دۅدس  نہ  چھےٚ  آسان  خوٗنٕچ  آلٲیش  نہ  فضلٕچ  آلٲیِش  یا  مُشک۔

Tahir:
  تہٕ  بے  شک  چُھ  تُہٕندِ  خٲطرٕ  چارواین  منٛز  (تہِ)  غورکرنُک  مقام،  أسۍ  چِھ  تِہِندیٚو  جسمو  اندرٕ  تَمہِ  چیزٕ  نِشہِ  یُس  أندرمَن  منٛز  موجود  (کینٛژھو)  چیزوتہٕ  خون  کہ  پانہ  وٲنۍ  رلنہ  سٍتۍ  (وجودس  یِوان  چُھ) خٲلص  دۅد  کٔڑِتھ  تۆہۍ  چاوان (یُس) چیٚنہٕ  والیٚن  خٲطرٕ  چُھ  خۅشگوار  آسان۔

Transliteration:
  Wainna lakum fee alanAA<u>a</u>mi laAAibratan nusqeekum mimm<u>a</u> fee bu<u>t</u>oonihi min bayni farthin wadamin labanan kh<u>a</u>li<u>s</u>an s<u>a</u>ighan li<b>l</b>shsh<u>a</u>ribeen<b>a</b>


Athar:
  ﴿یتھے  پٲٹھۍ﴾  کھٔزٕر  کُلیو  تہٕ  دَچھہِ  گُرنَو  نِشہِ  تہِ  چِھو  أسۍ  توٚہۍ  زٕہ  چیز  چاوان،  یُس  توٚہۍ  نَشہ  آور  تہِ  چھوٗن  بناوان  تہٕ  پاک  رِزق  تہِ  ﴿اتھ  منٛز  چُھ  اکھ  ضمنی  اِشارٕہ  شراب  کِس  حرام  آسنس  کُن  تہِ  زِ  سُہ  چُھنہٕ  پاک  رزق﴾  پٔزِپٲٹھۍ  چھےٚ  اتھ  منٛز  اکھ  نشٲنی  عقلہِ  کٲم  ہیٚنہٕ  والیٚن  خٲطرٕ۔

Mirwaiz:
  بیٚیہِ  گژِھہ  کٔھزرن  تہٕ  دچھہِ  اندر  غور  کرُن۔  تیار  چِھو  کران  توٚہۍ  تتھ  نشٕکۍ  چیز  بیٚیہِ  کھیٚنٕکۍ  چیز۔  خۅشٕک  کٔھزر  بیٚیہِ  کِشمِش  بیٚیہِ  شربت  تہٕ  سٔرکہٕ۔  اتہ  مںٛز  تہِ  چھےٚ  بجہٕ  دلیلہٕ  خداے  سٕندِ  تو  حید  چہِ۔  بیٚیہِ  چھُ  ثٲبِت  سپدان  سارے  نعمژٕ  عطا  کر  وُن  چُھ  سُے،  پٔزۍ  پٲٹھۍ  اَتھ  منٚز  چُھ  بوٚڈ  نِشانہٕ  خداے  سٕندِ  قدرتُک  عقلہِ  والیٚن  ہٕندِ  خٲطرٕ۔

Tahir:
  بیٚیہِ  چِھو  تۆہۍ  کٔھزرَن  تہٕ  دچھَن  ہٕندیٚومیٚوَو  نِشہِ  کھنڈتہٕ  (باقی)  جان  غذا  بناوان،  بے  شک  چھے٘  اَتھ  منٛز  گاٹلیٚن  خٲطرٕ  نشٲنی۔

Transliteration:
  Wamin thamar<u>a</u>ti a<b>l</b>nnakheeli wa<b>a</b>laAAn<u>a</u>bi tattakhi<u>th</u>oona minhu sakaran warizqan <u>h</u>asanan inna fee <u>tha</u>lika la<u>a</u>yatan liqawmin yaAAqiloon<b>a</b>


Athar:
  بیٚیہِ  وُچِھو،  تُہٕندۍ  ربّن  کٔر  تُلرِ  پٮ۪ٹھ  یہِ  کتھ  وَحی۔  ﴿وَحی  ہُند  لُغوی  معنی  چُھ  خُفیہ  تہٕ  لطیف  اِشارٕہ۔  یَتھ  اِشارٕہ  کرن  وٲلِس  تہٕ  اشارہ  رٹن  وٲلِس  ورٲے  کانٛہہ  محسوس  ہیٚکہِ  نہٕ  کٔرِتھ۔  أتھۍ  معنیس  منٛز  چُھ  یہِ  القا  ﴿دلس  منٛز  کتھ  تراوٕنۍ﴾  تہٕ  اِلہام  ﴿مخفی  تعلیم  و  تلقین﴾  کِس  معنی  یس  منٛز  استعمال  سپدان﴾  زِ  پہاڑن  منٛز،  تہٕ  کُلیٚن  منٛز،  وَر  دار  رٲنٛٹھن  منٛز  بناو  پنٕنۍ  گھرٕ  ﴿یعنی  مٲچِھ  گن،  تومبٕر﴾۔

Mirwaiz:
  یہِ  کتھ  تہِ  چھےٚ  قٲبلِ  غور  کہِ  الہام  تروو  تُہٕندۍ  پروردِگارن  مانٛچھ  تُلرِ  یی  زِ  ژٕ  بناو  پنُن  گرٕ  کۅہن  منٛز،  کُلیٚن  منٛز  بیٚیہِ  لوٗکن  ہٕندین  گرن  منٛز۔  چنانچہِ  یِمن  گرن  منٛز  چھَ  سۅ  گرٕ  بناوان۔

Tahir:
  تہٕ  تُہٕندۍ  ربّن  تۯوو  ماچھ  تُلرِ  ہٕندِس  دِلس  منٛز  (خیال)  زِ  ژٕ  بناو  کینٛژھن  پہاڑن  منٛز  پنٕنۍ  گرٕ  تہٕ  کینٛژھن  کُلیٚن  منٛز  تہٕ  کینٛژھن  چھپرن  منٛز  (تہِ)  یِمن  لُکھ  چِھ  (پشن  ہٕندۍ  پٲٹھۍ)  تھۆد  بناوان۔

Transliteration:
  Waaw<u>ha</u> rabbuka il<u>a</u> a<b>l</b>nna<u>h</u>li ani ittakhi<u>th</u>ee mina aljib<u>a</u>li buyootan wamina a<b>l</b>shshajari wamimm<u>a</u> yaAArishoon<b>a</b>


Athar:
  پرٛتھ  قسمہٕ  کیٚن  میون  ہُند  رس  ژٕہہ،  تہٕ  روز  پکان  پننِس  ربّ  سٕنزن  ہموار  کرنہٕ  آمژن  وَتن  پٮ۪ٹھ۔  أمِس  تُلرِ  منٛزٕ  چُھ  رنگ  بررنگُک  اکھ  شربت  نیران،  یتھ  منٛز  شِفا  چُھ  لُکن  خٲطرٕ،  پٔزِپٲٹھۍ  چھےٚ  اتھ  منٛز  تہِ  اکھ  نشٲنی  تِمن  لُکن  خٲطرٕ  یِم  غور  و  فکر  چِھ  کران۔

Mirwaiz:
  توپتہٕ  کھےٚ  ژٕپرتھ  قٔسٕم  میٚوٕہ  أندرٕ۔  پس  ہےٚ  پکُن  ژٕہ  واپس  پننِس  ٲلِس  کُن  پننِس  پروردِگار  سٕنزن  وتن  اندر  یِمہٕ  سہل  تہٕ  آسان  چھےٚ  چانہِ  خٲطرٕ۔  دوٗر  دراز  جایو  پٮ۪ٹھہٕ  میوَن  ہُند  رس  ژٔہِتھ  چھَ  سۅپننِہِ  سٕے  ٲلِس  کُن  توپتہٕ  چھےٚ  مانٛچھ  تراونٕچ  کٲم  کران،  نیران  چُھ  سُہ  مانٛچھ  تُلریٚن  ہٕندیو  شِکمو  منٛزٕ  اکھ  چیٚنُک  چیزاہ  میوٗٹھ  تہٕ  مۅدُر  یعنی  مانٛچھ  ییٚمِکۍ  رنگ  مختلِف  چھِ  آسان۔  تتھ  منٛز  چُھ  شفا  لوٗکن  ہٕندِ  خٲطرٕ،  پٔزۍ  پٲٹھۍ  اتھ  منٛز  چُھ  بوٚڈ  نِشانہٕ  خداے  سٕندِ  قدرتُک  فِکر  تہٕ  تامل  کروٕنین  خٲطرٕ۔  

Tahir:
  وۅنۍ  آس  ژٕ  پۯتھ  قٔسمہٕ  کیو  میٚوَونِشہِ  رس  ژٕہان  پتہٕ  آس  پننِس  ربّ  سٕنزن  (سمجھاونہٕ  آمژن)  وتن  پیٚٹھ  (یِمہٕ  تِمن  میٚون  تہٕ  پوشن  تام  واتان  چھے٘  یِمن  ژے٘  رس  چُھے  ژٕہُن،  باقین  تُلریٚن  خٲطرٕ  تہِ)  آسٲنی  فراہم  کران  کران  پکان،  تِہٕندیٚو  شکمو  منٛزٕ  چُھ  اَکھ  چیٚنُک  چیز  نیران  (سُہ  چُھ  ماچھ)  ییٚمِکۍ  رنگ  بیۆن  بیۆن  چِھ  آسان،  اَتھ  منٛز  چُھ  لُکن  خٲطرٕ  شِفا،  بے  شک  چھے٘  اَتھ  منٛز  غوروفکر  کرن  والیٚن  خٲطرٕ  نشٲنی۔

Transliteration:
  Thumma kulee min kulli a<b>l</b>ththamar<u>a</u>ti fa<b>o</b>slukee subula rabbiki <u>th</u>ululan yakhruju min bu<u>t</u>oonih<u>a</u> shar<u>a</u>bun mukhtalifun alw<u>a</u>nuhu feehi shif<u>a</u>on li<b>l</b>nn<u>a</u>si inna fee <u>tha</u>lika la<u>a</u>yatan liqawmin yatafakkaroon<b>a</b>


Athar:
  بیٚیہِ  وُچِھو،  خُداین  کٔرِنَو  توٚہۍ  پٲدٕ،  پتہٕ  چُھو  سُہ  تۅہیہِ  موت  دِوان،  تہٕ  تۅہیہِ  منٛزٕ  چُھ  کانٛہہ  بدترین  وٲنٛسہِ  یِوان  واتناونہٕ،  تاکہ  سورُے  کینٛہہ  زاننہٕ  پتہٕ  گژِھنہٕ  کِہِنۍ  زانُن،  حق  چُھ  یہِ  زِ  اللہ  تعالیٰ  ہٕے  چُھ  علِمس  اندر  تہِ  کٲمِل  تہٕ  قدرتس  منٛز  تہِ۔

Mirwaiz:
  بیٚیہِ  کٔرِو  توٚہۍ  اللہ  تعالیٰ  نٕے  پٲدٕ،  توٚتانۍ  ٲسِو  نہٕ  توٚہۍ  کِہِنۍ۔  از  عدم  اننو  بوجود  کینہہ  کالاہ  گٔژِتھ  نِیَو  سُے  تۅہیہِ  ییٚمہِ  عالمہٕ،  بیٚیہِ  چُھ  تۅہیہِ  اندر  کانہہ  شخصاہ  یچھ  عُمرِ  تانۍ  واتناونہٕ  یِوان۔  تتھ  عُمرِ  منٛز  نہ  چُھ  جِسمٲنی  قوت  موجود  روزان  نہ  عقلہِ  ہُند  قوت۔  یژھ  عُمرِ  نِشہِ  چُھ  پناہ  مۅنگمُت  نبی  کریم  صلی  علیہ  و سلم  ﴿۔۔۔۔۔۔۔۔۔﴾،  تمِیُک  اثر  چُھ  یہِ  سپدان  کہِ  اکہِ  چیزٕچ  خبر  گژھنہٕ  پتہٕ  چُھ  یہِ  شخص  تمِہ  چیزٕ  نِشہِ  بے  خبر  سپدان،  یادووتُر  چُھنہٕ  بُجرس  اندر  کینہہ  روزان،  پٔزۍ  پٲٹھۍ  اللہ  تعالیٰ  ہٕے  چھُ  سورُے  زانہٕ  وُن  سٲرسٕے  پٮ۪ٹھ  قدرت  وول۔

Tahir:
  تہٕ  اللہ  تعالیٰ  ہن  چِھو  تۆہۍ  پٲدٕ  کٔرِمٕتۍ  پتہٕ  چُھو  سُہ  تۅہیہِ  وفات  دِوان  (یعنی  تُہُنٛد  روح  چُھ  قبض  کران)۔  تہٕ  تۅہیہِ  منٛزٕ  چُھ  کانٛہہ  سیٚٹھاہ  ناکارہ  وٲنسہِ  (بُجرس)  کُن  پھِرنہٕ  یِوان  تاکہ  (زندگی  منٛز  واریاہ  کینہہ)  زاننہٕ  پتہ  زانہِ  نہٕ  ونۍ  کہنٛۍ  (یعنی  انسان  وُچِھن  مرنہٕ  برونٛہہ  پننہِ  بے  بسی  تہٕ  لاچٲری  ہنٛد  منظر  تہِ)  بے  شک  چُھ  اللہ  تعالیٰ  وارٕ  پٲٹھۍ  زانن  وول  سیٚٹھاہ  قدرت  وول۔

Transliteration:
  Wa<b>A</b>ll<u>a</u>hu khalaqakum thumma yatawaff<u>a</u>kum waminkum man yuraddu il<u>a</u> ar<u>th</u>ali alAAumuri likay l<u>a</u> yaAAlama baAAda AAilmin shayan inna All<u>a</u>ha AAaleemun qadeer<b>un</b>


Athar:
  بیٚیہِ  وُچِھو،  خُداین  چھےٚ  تۅہیہِ  منٛزٕ  کینژھن  کینژھن  پٮ۪ٹھ  رزقس  منٛز  فضیلت  عطا  کٔرمٕژ،  پتہٕ  یِمن  لُکن  یہِ  فضیلت  دِنہٕ  آمٕژ  چھےٚ  تِم  چِھنہٕ  تِتھۍ  زِ  پنُن  رزق  آسہن  پننیٚن  غلامن  کُن  پھِران،  تاکہ  دۅشوے  بنَن  اتھ  رِزقس  منٛز  ہِوی  حصہ  دار،  تیٚلہِ  کیا  یِمن  لُکن  چھا  اللہ  تعالیٰ  سُندُے  احسان  ماننہٕ  نِشہِ  انکار؟  ﴿أزِکِس  زمانس  منٛز  چُھ  کینژھو  لُکو  یتھ  آیتس  یہِ  مطلب  کوٚڈمُت  زِ  یِمن  لُکن  خُداین  آسہِ  رزقس  منٛز  فضیلت  عطا  کٔرمٕژ،  تِمن  پزِ  پنُن  رزق  پننیٚن  نوکرن  تہٕ  غلامن  کُن  ضروٗر  پھِرُن،  اگر  نہٕ  پھِرن  تیٚلہِ  یِن  تِم  اللہ  تعالیٰ  سٕندِ  نعمتٕکۍ  مُنکر  ماننہٕ۔  حالانکہ  ہیرِ  پٮ۪ٹھہٕ  چُھ  سورُے  تقریر  شرکہٕ  کِس  اِبطالس  منٛز  تہٕ  توحید  کِس  اثباتس  منٛز  پکان  یِوان  تہٕ  برونٛہہ  کُن  تہِ  چُھ  یۅہے  مضمون  مُسلسل  پکان۔  ہرگاہ  سیاق  و  سباق  مدِ  نظر  تھٲوِتھ  یِیہِ  وُچھنہٕ  تیٚلہِ  چُھ  صاف  پٲٹھۍ  پے  لگان  زِ  یتھ  جایہِ  چُھ  یہِ  استدلال  کرنہٕ  آمُت  زِ  ییٚلہِ  توٚہۍ  خۅد  چِھو  پننہِ  مالہٕ  منٛزٕ  پننیٚن  غلامن  تہٕ  نوکرن  ہِیوُے  درجہ  دِوان،  تیٚلہِ  کِتھہٕ  پٲٹھۍ  چِھو  ٲخر  یہِ  کتھ  صحیح  سمجھان  زِ  یِم  احسانات  خُداین  تۅہیہِ  پٮ۪ٹھ  کٔرِمٕتۍ  چِھ  تِہندِس  شکرانس  منٛز  کٔرِیوٗکھ  خُدایس  سٍتۍ  تٔمۍ  سٕندۍ  بے  اختیار  غلام  تہِ  شریک  تہٕ  پننہِ  جایہِ  سمجھِو  یہِ  زِ  اختیاراتن  تہٕ  حقوقن  منٛز  چِھ  یِم  غلام  تہِ  تس  سٍتۍ  برابرٕکۍ  حصہٕ  دار﴾

Mirwaiz:
  بیٚیہِ  دیُت  فضیلت  اللہ  تعالیٰ  ہن  تۅہیہِ  اندر  بعض  لوٗکن  بعضن  پٮ۪ٹھ  رِزقس  اندر۔  اکھ  کوٚرُن  مالدار  تٔمِس  تھٲوِن  نوکر  تہٕ  غلام  تابع۔  تٔمۍ  سٕندِ  واسطہٕ  چُھ  تِمن  تِہٕندین  غلامن  تہِ  رِزق  واتناوان۔  کانہہ  بنووُن  غلام  تٔمِس  چُھ  آغہٕ  سٕندِ  واسطہٕ  رِزق  واتناوان۔  بیٚیہِ  کوٚرُن  کانہہ  شخصاہ  تٔمِس  نہ  چھےٚ  تیژ  دولت  زِغلام  آسہٕ  ہنس۔  نہ  چُھ  سُہ  پانہٕ  کٲنسہِ  ہُند  غلام،  لہٰذا  یِمن  لوٗکن  رِزقس  اندر  خاص  فضیلت  دِنہٕ  آیہِ  تِمن  نِشہِ  چُھ  مال  تہٕ  دولت  تہِ،  غلام  تہِ،  تِم  ہیٚکن  نہٕ  سُہ  پنُن  مال  تِمن  غلامن  دِتھ۔  تِکیازِ  تیٚلہِ  سپدِ  آغہٕ  تہٕ  غلام  برابر۔  تِکیازِ  غلام  چُھنہٕ  کُنہِ  چیزُک  مٲلکھٕے  بنان۔  لہٰذا  چُھنہٕ  غلٲمی  تہٕ  مساوات  مُمکِنٕے  زانہہ۔  یِتھے  پٲٹھۍ  چھِ  یِم  معبودانِ  بٲطِل  سٲری   خداے  سندۍ  مملُوک  ییٚمیُک  کٲفر  چھِ  پانہٕ  اعتراف  کران۔  لہٰذا  مملُوک  ٲسِتھ  کِتھہٕ  پٲٹھۍ  ہیٚکن  تِم  خدایس  ہِی  ٲسِتھ،  یا  کتھہٕ  پٲٹھۍ  ہیٚکن  تِم  خداے  سٕندِس  کُنہِ  چیزس  منٛز  شریک  ٲسِتھ۔  ییٚلہِ  نہٕ  تُہٕندۍ  غلام  تُہٕندِس  مال  و  دولتس  شریک  ہیٚکن  سپدِتھ۔  اللہ  تعالیٰ  سٕندۍ  غلام  تہٕ  مملُوک  کتھہٕ  پٲٹھۍ  ہیٚکن  تِہٕندِس  الو  ہیتس  اندر  تس  شریک  بٔنِتھ۔  کیاہ  یِم  مضامین  بوٗزِتھ  چھا  یِم  لوٗکھ  خدایس  شریک  ٹھہراوان  ییٚمہِ  سٍتۍ  عقلاً  یہِ  کتھ  چھےٚ  ثٲبِت  سپدان  کہِ  تِم  چھِ  خداے  سٕنزن  نعمژن  اِنکار  کران  تِکیازِ  یُس  نعمژ  عطا  کر  وُن  آسہِ  سُہ  گژِھہ  زانُن  معبود  تہِ  کُنُے۔  تس  شریک  ٹھہراونہٕ  سٍتۍ  چُھ  لٲزِم  کہِ  تس  چھِںہٕ  تِم  نعمت  عطا  کر  وُن  زانان۔  لہٰذا  چھِ  یِم  مُشرک  شرک  اننہٕ  سٍتۍ  تِہٕندِس  نعمتس  اِنکار  کران،  کیاہ  یِم  چھا  خداے  سٕنزن  نعمژن  اِنکار  کران۔

Tahir:
  تہٕ  اللہ  تعالیٰ  ہن  چھے٘  تۅہیہِ  منٛزٕ  کینٛژھن  پیٚٹھ  کینٛژھن  رزقس  منٛز  (یعنی  رزق  کیٚن  درجاتن  منٛز)  فضیلت  دِژمٕژ  (تاکہ  سُہ  آزماویٚو  تۅہیہِ  خرچاونہٕ  کہ  حکمہٕ  ذریعہ)،  مگر  یِمن  لُکن  فضیلت  چھے٘  دِنہٕ  آمٕژ  تِم  چِھنہٕ  پننٕۍ  دولت  (یعنی  تَمِیُک  کینہہ  حصہٕ  تہِ)  پننیٚن  زیرِ  دست  (یعنی  غریب)  لُکن  کُن  پھِران  (یعنی  خرچ  چِھنہٕ  کران)  حالانکہ  تِم  سٲری  چِھ  اَتھ  منٛز  (بنیٲدی  ضروٗتن  ہٕندِس  حدس  تام)  برابر،  تیٚلہِ  کیا  تِم  چھا  اللہ  تعالیٰ  سٕنزن  نعمتن  ہُنٛد  انکار  کران۔

Transliteration:
  Wa<b>A</b>ll<u>a</u>hu fa<u>dd</u>ala baAA<u>d</u>akum AAal<u>a</u> baAA<u>d</u>in fee a<b>l</b>rrizqi fam<u>a</u> alla<u>th</u>eena fu<u>dd</u>iloo bir<u>a</u>ddee rizqihim AAal<u>a</u> m<u>a</u> malakat aym<u>a</u>nuhum fahum feehi saw<u>a</u>on afabiniAAmati All<u>a</u>hi yaj<u>h</u>adoon<b>a</b>


Athar:
  تہٕ  سُہ  چُھ  اللہ  تعالیٰ  ہٕے  ییٚمۍ  تُہندِ  خٲطرٕ  تُہنزٕ  ہم  جنس  خاندارِنہِ  بناوِ،  تہٕ  تٔمی  کٔرِنَو  تۅہیہِ  یِمن  خاندارِنیٚن  ہٕندِ  ذریعہ  نیٚچو  تہٕ  زُرۍ  عطا،  تہٕ  جان  جان  چیز  دِتِنو  کھیٚنہٕ  خٲطرٕ  پتہٕ  کیا  یِم  لُکھ  چھا  ﴿یہِ  سورُے  وُچِھتھ  کٔرِتھ  تہِ﴾  بٲطل  مانان  ﴿یعنی  یِمن  چِھ  بے  بنیاد  تہٕ  بے  حقیقت  عقیدٕہ  زِ  یِہِندۍ  قسمت  بناوٕنۍ  تہٕ  بِگاڑٕنۍ،  یِہِندۍ  مُراد  پوٗرٕ  کرٕنۍ  تہٕ  دعا  بوزٕنۍ،  یِمن  اولاد  دِنۍ  یِمن  روزگار  دیاوُن،  یِہِندۍ  مُقدِمہٕ  زینناوٕنۍ  تہٕ  یِم  بیماریٚو  نِشہِ  بچٲوٕنۍ  چُھ  دیوی  یَن  تہٕ  دیوتا  ہن  بیٚیہِ  جِنن  تہٕ  پٔتِمیٚن  بروٗنٹھمیٚن  بزرگن  ہٕندِس  اختیارس  منٛز﴾  تہٕ  اللہ  تعالیٰ  سٕندِس  احسانس  چِھ  انکار  کران۔

Mirwaiz:
  بیٛیہِ  کٔرۍ  اللہ  تعالیٰ  ہن  تُہٕندِ  ی  جِنسہٕ  مںٛزٕ  یعنی  اِنسانو  مںٛزٕ  تُہُندۍ  جورٕ  یعنی  آشینۍ  تہٕ  زنانہٕ  تُہٕنزٕ،  بیٚیہِ  کٔرۍ  اللہ  تعالیٰ  ہن  تُہٕندِ  خٲطرٕ  تُہٕنزو  زنانو  نِشہِ  گبر  تہٕ  اولاد  بیٚیہِ  اولادن  ہٕندۍ  اولاد،  بیٚیہِ  کوٚرُن  عطا  تۅہیہِ  رِزق  پاک  تہٕ  رٔتیو  چیزو  اندرٕ،  یہِ  کٔرِتھ  تہِ  چھا  تِم  معبودانِ  بٲطِلن  ایمان  انان  یتھ  پٮ۪ٹھ  نہٕ  کانہہ  دلیل  چھےٚ  تہٕ  خداے  سٕنزن  نعمژن  چھِ  اِنکار  کران  تس  شریک  ٹھہراونہٕ  سٍتۍ۔

Tahir:
  تہٕ  اللہ  تعالیٰ  ہن  کٔرۍ  تۅہی  منٛزٕ  تُہٕندِ  خٲطرٕ  جورٕ  پٲدٕ  تہٕ  تُہٕندیٚو  جورَو  (یعنی  خاندارِنیو)  نِشہِ  کٔرِن  تُہٕندِ  خٲطرٕ  نیٚچِوۍتہٕ  زُرۍ  (کورِین  ہنٛدۍ  شُرۍ)  پٲدٕتہٕ  تۅہیہِ  کۆرنَو  پاک  رزق  عطا،  تیٚلہِ  کیا  تِم  چھا  توتہِ  (حق  ترٲوِتھ)  بٲطلس  پیٚٹھ  ایمان  تھاوان  تہٕ  اللہ  تعالیٰ  سٕندِ  نعمت  نِشہِ  چِھ  تِم  ناشکری  کران۔

Transliteration:
  Wa<b>A</b>ll<u>a</u>hu jaAAala lakum min anfusikum azw<u>a</u>jan wajaAAala lakum min azw<u>a</u>jikum baneena wa<u>h</u>afadatan warazaqakum mina a<b>l</b><u>tt</u>ayyib<u>a</u>ti afabi<b>a</b>lb<u>at</u>ili yuminoona wabiniAAmati All<u>a</u>hi hum yakfuroon<b>a</b>


Athar:
  بیٚیہِ  چِھ  اللہ  تعالیٰ  ترٲوِتھ  تِمن  پوٗزان،  یِہندٕٮ۪ن  اَتھن  منٛز  نَہ  آسمانو  پٮ۪ٹھہٕ  کینٛہہ  رزق  دِیُن  چُھ  تہٕ  نَہ  زمین  نِشہِ،  تہٕ  نَہ  ہیٚکن  تِم  یہِ  کٲمٕے  کٔرِتھ؟

Mirwaiz:
  بیٚیہِ  چھِ  تِم  عبادت  تہٕ  پرستش  کران  خدایس  ورٲے  تِمنٕے  چیزن  ہٕنز  یِم  نہٕ  مٲلِک  تہٕ  اختیار  وٲلۍ  چھِ  تُہٕندِ  خٲطرٕ  کُنہِ  قسمہٕ  رِزقس  نہٕ  آسمانکہِ  طرفہٕ  بٲرِش  ترٲوِتھ  نہٕ  زمین  کہِ  طرفہٕ  کانہہ  چیز  کھٲرِتھ،  نہ  ہیٚکن  تِم  تُہٕندِ  خٲطرٕ  کینہہ  کٔرِتھ۔

Tahir:
  بیٚیہِ  چِھ  اللہ  تعالیٰ  ہس  ورٲے  تِمن  (پۅتلیٚن)  ہٕنز  پوٗزا  کران  یِم  آسمانو  تہٕ  زمین  نِشہِ  تِہِندِ  خٲطرٕکُنہِ  پٲٹھۍتہِ  رزق  دِنٕکۍ  مٲلک  چِھنہٕ  تہٕ  نَہ  چُھکھ  کانٛہہ  طاقت۔

Transliteration:
  WayaAAbudoona min dooni All<u>a</u>hi m<u>a</u> l<u>a</u> yamliku lahum rizqan mina a<b>l</b>ssam<u>a</u>w<u>a</u>ti wa<b>a</b>lar<u>d</u>i shayan wal<u>a</u> yasta<u>t</u>eeAAoon<b>a</b>


Athar:
  پس  اللہ  تعالیٰ  ہس  خٲطرٕ  مَہ  تُھرِو  مِثالہٕ،  ﴿یعنی  اللہ  تعالیٰ  مَہ  زٲنِیوٗن  دنیا  کیٚن  بادشاہن  تہٕ  راجن  مہاراجن  ہٕندۍ  پٲٹھۍ  زِ  یِتھہٕ  پٲٹھۍ  تِہندٮ۪ن  خاص  نفرن  تہٕ  قریبی  مُلٲزمن  ہٕندِ  توسطہٕ  ورٲے  کانٛہہ  پنٕنۍ  عرضی  تِمن  تام  ہیٚکہِ  نہٕ  واتنٲوِتھ،  تِتھے  پٲٹھۍ  کٔرِو  توٚہۍ  خُدایس  متعلق  تہِ  یہِ  گُمان  زِ  سُہ  چُھ  پننِس  شٲہی  محلس  منٛز  ملٲیکن  اولیاہن  تہٕ  باقی  قریبی  نفرن  منٛزباگ  بِہِتھ،  تہٕ  کٲنٛسہِ  ہٕنز  کٲم  نیرِ  نہٕ  تِہندیٚو  واسطو  تہٕ  سُفٲرِشو  ورٲے﴾  اللہ  تعالیٰ  چُھ  زانان،  توٚہۍ  چِھو  نہٕ  زانان۔

Mirwaiz:
  پس  مہ  ٲسِو  توٚہۍ  بیان  کران  خداے  سٕنزٕ  مثالہٕ  پننِی  خیالہٕ  موجوب  کہ  اللہ  تعالیٰ  چُھ  بوٚڈ  پادشاہ۔  تس  ہیکہِ  نہٕ  پرتھ  اکھاہ  پنُن  حاجت  پیش  کٔرِتھ،  عام  لوٗلن  شوبہِ  تِہٕندین  نا  یبن  نِشہِ  پنٕنۍ  حاجت  پیش  کرٕنۍ  تِم  کرن  پیش  خدایس  نِشہِ،  بیشک  پٔز  مِثال  بیان  کرٕنۍ  زانہِ  اللہ  تعالیٰ  ہٕے  توٚہۍ  زٲنِو  نہٕ۔

Tahir:
  لہٰذا  مَہ  بنٲوِواللہ  تعالیٰ  ہَس  پیٚٹھ  مِثالہٕ،  بے  شک  چُھ  اللہ  تعالیٰ  زانان  تہٕ  تۆہۍ  چِھو  نہٕ  زانان۔

Transliteration:
  Fal<u>a</u> ta<u>d</u>riboo lill<u>a</u>hi alamth<u>a</u>la inna All<u>a</u>ha yaAAlamu waantum l<u>a</u> taAAlamoon<b>a</b>


Athar:
  اللہ  تعالیٰ  چُھ  اکھ  مثال  دِوان۔  اکھا  چُھ  غلام  یُس  بیٚکۍسُند  مملوک  ﴿ملکیت  چُھ،  تہٕ  پانس  چُھسنہٕ  کانٛہہ  اختیار،  بیاکھ  شخص  چُھ  تِیُتھ  یَس  اسہِ  پننہِ  طرفہٕ  جان  رزق  چُھ  عطا  کوٚرمُت،  تہٕ  سُہ  چُھ  امہِ  منٛزٕ  نَنہِ  وانہٕ  تہٕ  کھٔٹِتھ  جان  پٲٹھۍ  خرچ  کران،  ؤنِو،  کیا  یِم  دۅشوے  چھا  برابر؟  الحمدُ  للہ،  ﴿چونکہ  اَمہِ  سوال  کِس  جوابس  منٛز  ہیوٚک  نہٕ  مُشرکو  یہِ  ؤنِتھ  زِ  دۅشوے  چھِ  برابر،  اَمہِ  موجوب  آو  فرماونہٕ،  الحمدُ  للہ،  یہِ  کتھ  تٔرٕو  تۅہیہِ  فِکرِ۔﴾  مگر  اکثر  لُکھ  چِھنہٕ  ﴿یہِ  سیٚود  کتھ﴾  زانان۔

Mirwaiz:
  چِنانچہِ  اللہ  تعالیٰ  چُھ  مِثالہٕ  بیان  کران،  اکھ  غلاماہ  چُھ  أکِس  شخصہٕ  سُند،  یَس  نہٕ  کُنہِ  چیزس  پٮ۪ٹھ  کانہہ  قدرت  یا  کینہہ  اِختیاراہ  چُھ،  بیاکھ  چُھ  سُہ  شخص  یس  اسہِ  پننہِ  طرفہٕ  رُت  رزق  عطا  کوٚر۔  سُہ  چُھ  تمہِ  رزقہٕ  منٛزٕ  خرچ  کران  پوشیدٕہ  پٲٹھۍ  تہِ  نٔنۍ  پٲٹھۍ  تہِ،  توٚ  ہی  ؤنِتو  یِم  زٕہ  چھا  برابر۔  یِم  معبودانِ  بٲطِل  بوٗزِتوکھ  بے  طاقت  تہٕ  بےاِختیار  غلام  ہِی۔  اللہ  تعالیٰ  زٲنِتون  مُختارِ  کُل۔  پرتھ  چیزس  پٮ۪ٹھ  قدرت  تہٕ  طاقت  تھاون  وول،  سٲرِی  تعریف  تہٕ  صفت  چھِ  تس  معبودِ  برحقس  یُس  زات  کِںۍ  تہٕ  صِفتو  کِنۍ  کٲمِل  چُھ،  بلکہِ  چُھنہٕ  یِمو  أندرٕ  اکثرن  معلومٕے  کہِ  شرکٕ  کہِ  شاہمتہٕ  کیاہ  بنہِ  یِمن۔

Tahir:
  اللہ  تعالیٰ  ہن  چھے٘  اکھ  مثال  کٔرمٕژ  بیان (زِ) اَکھ  غلام  چُھ  (یُس  کٲنسہِ  ہٕندِس)  ملکیتس  منٛز  چُھ  (پانہٕ)  چُھس  نہٕ  کُنہِ  چیزس  پیٚٹھ  اختیار  تہٕ  (بیاکھ)  چُھ  سُہ  شخص  یس  اَسہِ  پننہِ  طرفہٕ  بہترین  روٗزی  عطا  چُھ  کۆرمُت  پتہٕ  چُھ  سُہ  تَمہِ  منٛزٕ  ژھایہِ  پٲٹھۍ  تہٕ  نَنہِ  وانہٕ  پٲٹھۍخرچ  کران،  کیا  تِم  ہیٚکنہٕ  برابر  ٲسِتھ،  تمام  تعریف  چِھ  اللہ  تعالیٰ  سٕنٛدِ  خٲطرٕ،  بلکہ  چِھنہٕ  تِمَو  منٛزٕ  اکثر  (بنیادی  حقیقت  تہِ)  زانان۔

Transliteration:
  <u>D</u>araba All<u>a</u>hu mathalan AAabdan mamlookan l<u>a</u> yaqdiru AAal<u>a</u> shayin waman razaqn<u>a</u>hu minn<u>a</u> rizqan <u>h</u>asanan fahuwa yunfiqu minhu sirran wajahran hal yastawoona al<u>h</u>amdu lill<u>a</u>hi bal aktharuhum l<u>a</u> yaAAlamoon<b>a</b>


Athar:
  اللہ  تعالیٰ  چُھ  بیاکھ  اکھ  مثال  دِوان،  زٕہ  نفر  چِھ،  اکھ  چُھ  کوٚل  زوٚر،  کانٛہہ  کٲم  چُھنہٕ  ہیٚکان  کٔرِتھ،  پننِس  مٲلِکس  پٮ۪ٹھ  چُھ  بور  بٔنِتھ  روٗزِتھ،  یور  تہِ  سُہ  تس  سوزِ،  سُہ  ہیٚکہِ  نہٕ  کانٛہہ  جان  کٲم  کٔرِتھ۔  بیاکھ  شخص  چُھ  تِیُتھ  زِ  انصافُک  حکم  چُھ  دِوان  تہٕ  پانہٕ  چُھ  راہِ  راستس  پٮ۪ٹھ  قٲیِم۔  ؤنِو  کیا  یِم  دۅشوے  چھا  یکساں؟

Mirwaiz:
  بیاکھ  مثال  چُھ  اللہ  تعالیٰ  فرماوان  زٔنۍ  جوراہ  چھِ۔  اکھ  چُھ  تِمو  اندرٕ  ماجہِ  زامُت  کوٚلُے،  کانہہ  کٲم  نہٕ  ہیٚکان  کٔرِتھ۔  بیٚیہ  چُھ  سُہ  بور  تہٕ  وبالِ  گردن  پننِس  آغس  پٮ۪ٹھ  بنیومُت،  یوٚت  سوزان  چھُس  تتہِ  کانہہ  رٕژ  کٲماہ  کٔرِتھ  چُھنہٕ  یِوان،  توٚہی  ؤنِتو  کیاہ  یہِ  شخص  چھا  برابر  تس  شخصس  سٍتۍ  یُس  فصاحت  تہٕ  بلاغت  سان  کلام  آسہِ  کران  یُس  لوٗکن  رٕژن  کامین  ہُند  اِصرار  آسہِ  کران  بیٚیہِ  آسہِ  سُہ  پانہٕ  تہِ  سیٚزِ  وتہِ  پٮ۪ٹھ  قٲیِم  روٗزِتھ۔

Tahir:
  تہٕ  اللہ  تعالیٰ  ہن  چھے٘  دۅن  (تِتھیٚن)  نفرن  ہٕنز  مثال  بیان  کٔرمٕژ  یِمَو  منٛزٕ  اکھ  کۆل  چُھ  تس  چُھنہٕ  کُنہِ  چیزس  پیٚٹھ  اختیار  تہٕ  چُھ  سُہ  پننِس  مٲلکس  پیٚٹھ  بار،  سُہ  (مٲلک)  یور  تہِ  تس  سوزان  چُھ  تورٕ  چُھنہٕ  کانٛہہ  رٕژر  ہیٚتھ  یِوان،  کیا  سُہ  (کۆل)  تہٕ  (بیاکھ)  سُہ  شخص  یُس  (اتھ  منصبس  پیٹھ  چُھ  زِ)  لُکن  چُھ  عدلُک  تہٕ  انصافُک  حکم  دِوان  بیٚیہِ  چُھ  سُہ  پانہٕ  تہِ  سیٚزِ  وَتہِ  پیٚٹھ  (دۅشوے)  ہیٚکنہٕ  برابر  ٲسِتھ۔

Transliteration:
  Wa<u>d</u>araba All<u>a</u>hu mathalan rajulayni a<u>h</u>aduhum<u>a</u> abkamu l<u>a</u> yaqdiru AAal<u>a</u> shayin wahuwa kallun AAal<u>a</u> mawl<u>a</u>hu aynam<u>a</u> yuwajjihhu l<u>a</u> yati bikhayrin hal yastawee huwa waman yamuru bi<b>a</b>lAAadli wahuwa AAal<u>a</u> <u>s</u>ir<u>at</u>in mustaqeem<b>in</b>


Athar:
  تہٕ  زمین  و  آسمان  کیٚن  پوشیدہ  حقیقتن  ہُند  علم  چُھ  صرف  اللہ  تعالیٰ  سٕے  یوت۔  تہٕ  قیامت  برپا  سپدنُک  معاملہٕ،  کانٛہہ  تٲر  لگہِ نہٕ  مگر  بس  تیوٗتاہ  زِ  یتھ  منٛز  انسانس  أچھ  ٹیٖنٹھ  گژِھ،  بلکہ  امہِ  کھۅتہٕ  تہِ  کم،  حقیقت  چھےٚ  یہِ  زِ  اللہ  تعالیٰ  ہیٚکہِ  سورُے  کینٛہہ  کٔرِتھ۔

Mirwaiz:
  بیٚیہِ  چُھ  خداے  سٕے  آسمانن  تہٕ  زمینن  ہٕنزن  پوشیدٕہ  کتھن  ہُند  علِم،  بیٚیہِ  چُھ  سُہ  قدرتس  اندر  تیوٗت  کٲمِل  کہِ  پوشیدٕہ  کتھو  أندرٕ  گٔیہِ  اکھ  کتھ  قیامت۔  تمیُک  معلاملہٕ  آسہِ  تیوٗت  جلد  کہِ  ییٚمہِ  ساعتہٕ  تمیُک  وقت  واتہِ  أکِس  أچھ  ٹینٹہِ  منٛز  سپدِ  قیامت  برپا  بلکہِ  تمہِ  کھوتہٕ  تہِ  نزدیک  تہٕ  جلد،  بیشک  چُھ  اللہ  تعالیٰ  چُھ  پرتھ  چیزس  پٮ۪ٹھ  قدرت  تھاون  وول۔

Tahir:
  تہٕ  آسمانن  ہنٛد  تہٕ  زمینُک  (سورُے)  غیب  چُھ  اللہ  تعالیٰ  سٕندی  خٲطرٕ،  تہٕ  قیامت  برپا  سپدنُک  واقعہ  سپدِ  تیوٗتاہ  تیزی  سان  یِتھہٕ  پٲٹھۍ  أچھ  ٹٹوارنَتہٕ  اَمہِ  کھوتہٕ  تہِ  تیز،  بے  شک  چُھ  اللہ  تعالیٰ  پۯتھ  چیزس  پیٚٹھ  قدرت  تھاوان۔

Transliteration:
  Walill<u>a</u>hi ghaybu a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> amru a<b>l</b>ss<u>a</u>AAati ill<u>a</u> kalam<u>h</u>i alba<u>s</u>ari aw huwa aqrabu inna All<u>a</u>ha AAal<u>a</u> kulli shayin qadeer<b>un</b>


Athar:
  خُداین  کٔڑِنَو  توٚہۍ  تُہنزو  ماجیو  ہٕندیو  شِکمو  منٛزٕ  تتھ  حالتس  منٛز  زِ  توٚہۍ  ٲسِو  نہٕ  کِہِنۍ  زانان۔  تٔمۍ  دِتِو  تۅہیہِ  کن،  أچھ  دِژنَو،  تہٕ  سوچن  وٲلۍ  دِل  دِتِنو،  امہِ  موجوب  زِ  توٚہۍ  بٔنِو  شُکر  گزار۔

Mirwaiz:
  بیٚیہِ  چُھ  قدرت  چو  دلیلو  أندرٕ  تہٕ  نعمت  کیو  قسمو  أندرٕ  یہِ  اَمر  کہ  کٔڈِو  توٚہۍ  اللہ  تعالیٰ  ہن  پننین  ماجن  ہٕندیو  شِکمو  أندرٕ  یتھ  حالس  اندر  کہِ  تمہٕ  ساعتہٕ  ٲسِو  نہٕ  توٚہۍ  زانان  کِہِنۍ،  توپتہٕ  کٔرۍ  نو  تٔمۍ  بوزنہٕ  خٲطرٕ  کن،  وُچھنہٕ  خٲطرٕ  أچھ،  زاننہٕ  خٲطرٕ  دِل  عطا۔  یُتھ  توٚہۍ  تِہٕنزن  یِمن  نعمژن  پٮ۪ٹھ  شُکر  دٔپِو۔

Tahir:
  تہٕ  اللہ  تعالیٰ  ہن  کٔڑِنَو  تۆہۍ  تُہٕنزو  ماجو  ہٕندیٚو  شکمو  منٛزٕ  (تَتھ  حالتس  منٛز)  نیٚبر  زِ  تۆہۍ  ٲسۍوٕ  نہٕ  کِہِنۍ  زانان  تہٕ  تٔمۍ  بنٲوۍ  تُہٕندِ  خٲطرٕ  کن  تہٕ  أچھ  تہٕ  دل  تاکہ  تۆہۍ  أنِو  شکر  بجا۔

Transliteration:
  Wa<b>A</b>ll<u>a</u>hu akhrajakum min bu<u>t</u>ooni ommah<u>a</u>tikum l<u>a</u> taAAlamoona shayan wajaAAala lakumu a<b>l</b>ssamAAa wa<b>a</b>lab<u>sa</u>ra wa<b>a</b>lafidata laAAallakum tashkuroon<b>a</b>


Athar:
  کیا  یِمو  لُکو  وُچھنا  زانٛہہ  پرندٕہ  زِ  آسمٲنۍ  فِضاہس  منٛز  کِتھہٕ  پٲٹھۍ  چِھ  مُسخّر؟  خُدایس  ورٲے  کٔمۍ  چِھ  یِم  دٔر  رٲوِتھ  تھٲوِمٕتۍ؟  اتھ  منٛز  چھےٚ  واریاہ  نِشٲنیہِ  تِمن  لُکن  خٲطرٕ  یِم  ایمان  چِھ  اَنان۔

Mirwaiz:
  کیاہ  یِم  لوٗکھ  چھِنا  وُچھان  جانورن  ہُند  حال۔  کتھہٕ  پٲٹھۍ  چھِ  خداے  سٕندِس  حُکمس  تٲبع  آسمانس  تہٕ  زمینس  منٛز  باگ  ہواہس  پٮ۪ٹھ  وُڈان۔  کانہہ  تہِ  چُھںہٕ  تِمن  تھپھ  کٔرِتھ  آسان  اللہ  تعالیٰ  ہس  ورٲے،  پٔزۍ  پٲٹھۍ  اتھ  منٛز  چھےٚ  وارِیاہ  دلیلہٕ  خداے  سٕندِ  قدرت  چہ  با  ایمانن  ہٕندِ  خٲطرٕ۔

Tahir:
  کیا  تِمَو  وُچھنا  جاناوار  یِم  آسمان  کِس  ہواہس  منٛز  (حرکت  تہٕ  وُڈنہٕ  کہ  قانونٕکۍ)  پابند  (سپدِتھ  وُڈان  روزان)  چِھ،  تِمن  چُھنہٕ  اللہ  تعالیٰ  سٕندِ  (قانونہٕ)  وَرٲے  کانٛہہ  چیز  تھپھ  کٔرِتھ  رٔٹِتھ۔بے  شک  چھے٘  اَتھ  (وُڈنہٕ  کِس  اصولس)  منٛزایمان  والیٚن  خٲطرٕ  نشٲنِیہِ۔

Transliteration:
  Alam yaraw il<u>a</u> a<b>l</b><u>tt</u>ayri musakhkhar<u>a</u>tin fee jawwi a<b>l</b>ssam<u>a</u>i m<u>a</u> yumsikuhunna ill<u>a</u> All<u>a</u>hu inna fee <u>tha</u>lika la<u>a</u>y<u>a</u>tin liqawmin yuminoon<b>a</b>


Athar:
  خُداین  بنٲوۍ  تُہٕندِ  خٲطرٕ  تُہٕندۍ  گھرٕ  سکونٕچ  جاے،  تٔمۍ  کٔرۍ  جانورن  ہٕندیو  مٕسلو  سٍتۍ  تُہٕندِ  خٲطرٕ  تِتھۍ  مکان  پٲدٕ،  یِم  تۅہیہِ  سفرس  تہٕ  قیامس،  دۅشٕونۍ  حالتن  منٛز  لوٚتۍ  چِھ  باسان  ﴿یعنی  دالوٕۍ  خٍمہٕ  یُہُند  رواج  عربس  منٛز  واریاہ  چُھ﴾  تٔمۍ  کٔرۍ  جانورن  ہٕندِ  ییرٕ  تہٕ  توسہٕ  تہٕ  والَو  نِشہِ  تُہُندِ  خٲطرٕ  لاگنٕکۍ  تہٕ  ورتاونٕکۍ  واریاہ  چیز  پٲدٕ،  یِم  زندگی  ہٕندِس  مقرر  وقتس  تام  تۅہیہِ  بکار  چِھو  یِوان۔

Mirwaiz:
  بیٚیہِ  کٔر  اللہ  تعالیٰ  ہن  تُہٕندِ  خٲطرٕ  تُہٕندین  گرن  اندر  تُہٕندِ  روزنٕچ  جاے  ییٚلہِ  توٚہۍ  درحالتِ  سفر  ٲسِو  بیٚیہِ  کٔرِن  تُہٕندِ  خٲطرٕ  چارواین  ہٕندین  مُسلن  ہٕندۍ  گرٕیعنی  خیمہٕ  یِم  توٚہۍ  لوٚتۍ  زٲنِتھ  پانس  سٍتۍ  سفرن  اندر  تُلان  چھِو،  ییٚمہِ  دۅہ  توٚہۍ  سفرس  نیران  چھِو  بیٚیہِ  ییٚمہِ  دۅہہ  کُنہِ  جایہِ  ٹھہران  چھِو  اقامت  کران  چھِو،  بیٚیہِ  کٔرِن  تُہٕندِ  خٲطرٕ  کٹہٕ  موٗنہٕ،  اونٹہٕ  موٗنہٕ،  ژھاوٕلۍ  موٗنہٕ،  پۅشاک  تہٕ  فرش  وفروش  بیٚیہِ  گرٕچ  گرویٚٹھ  أکِس  مقرر  کرنہٕ  آمتِس  وقتس  تانۍ  یۅتانۍ  تِم  چیز  پھلان  چھِ۔

Tahir:
  تہٕ  اللہ  تعالیٰ  ہن  بنٲوۍتُہٕندِ  خٲطرٕ  تُہٕندۍ  گرٕ  (مستقل)  روزن  جاے  تہٕ  تُہٕندِ  خٲطرٕ  بنٲوِن  چارواین  ہٕندیٚو  مٕسلَو  سٍتۍ  (عارضی)  گرٕ  (یعنی  خٍمہٕ)  یِم  تۅہیہِ  پننہِ  سفرٕ  کہ  وقتہٕ  تہٕ  (سفرس  دوران  مٔنزِلن  پیٚٹھ)  پننہِ  ٹٔھہرنہٕ  وقتہٕ  ہلکہ  باسان  چِھو  تہٕ  (تٔمی  اللہ  تعالیٰ  ہن)  بنٲوۍ  (تُہٕندِ  خٲطرٕ)  تیٖرن  تہٕ  دُمبن  ہٕندِ  ییرٕ  (سٍتۍ)  تہٕ  اوٗنٹن  ہٕنزِ  جٔژ  تہٕ  ژھاوجہِ  ہٕندِ  ییرٕ  سٍتۍ  گھریلو  استعمالٕکۍ  تہٕ  (معیشتس  تہٕ  تجارتس  منٛز)  فٲیدٕہ  تُلنٕکۍ  چیز  (یِم)  مقرر  وقتس  تام  (چِھ)۔

Transliteration:
  Wa<b>A</b>ll<u>a</u>hu jaAAala lakum min buyootikum sakanan wajaAAala lakum min juloodi alanAA<u>a</u>mi buyootan tastakhiffoonah<u>a</u> yawma <i><u>th</u></i>aAAnikum wayawma iq<u>a</u>matikum wamin a<u>s</u>w<u>a</u>fih<u>a</u> waawb<u>a</u>rih<u>a</u> waashAA<u>a</u>rih<u>a</u> ath<u>a</u>than wamat<u>a</u>AAan il<u>a</u> <u>h</u>een<b>in</b>


Athar:
  تٔمۍ  کوٚر  پننیٚو  واریاہَو  بناونہٕ  آمتیٚو  چیزو  سٍتۍ  تُہُندِ  خٲطرٕ  شیٚہجارُک  انتظام،  پہاڑن  منٛز  بنٲویٚن  تُہُندِ  خٲطرٕ  چَھپن  جایہِ،  تہٕ  تۅہیہِ  کٔرۍنو  تِتھۍ  پۅشاک  عطا  یِم  تۅہیہِ  گرمی  نِشہِ  بچاوان  چِھو،  تہٕ  بیٚیہِ  کینٛہہ  پۅشاک  یِم  اکھ  أکِس  سٍتۍ  جنگس  منٛز  تُہٕنز  حفاظت  چِھ  کران،  یِتھہٕ  پٲٹھۍ  چُھ  سُہ  تۅہیہِ  پٮ۪ٹھ  پننیٚن  نعمتن  ہُند  تکمیل  کران،  شاید  زِ  توٚہۍ  بٔنِو  فرماں  بردار۔

Mirwaiz:
  بیٚیہِ  کٔرۍ  اللہ  تعالیٰ  ہن  تُہٕندِ  خٲطرٕ  پننین  پٲدٕ  کٔرۍ  مٕتین  چیزن  ہٕندۍ  سایہِ  پٲدٕ،  یِمن  تل  روٗزِتھ  توٚہۍ  آفتاب  چہِ  گرمی  نِشہِ  بچان  چھِو  مثلاً  کُلین  ہُند  سایہِ،  لرین  ہُند  سایہِ،  بیٚیہِ  کٔرۍ  اللہ  تعالیٰ  ہن  تُہٕندٕ  خٲطرٕ  کۅہن  اندر  گۅپھہٕ  تہٕ  غار  یِمن  تل  روٗزِتھ  شینہٕ  تہٕ  رودٕ  نِشہِ  بچان  چھِو،  بیٚیہِ  کٔرۍ  اللہ  تعالیٰ  ہن  تُہٕندِ  خٲطرٕ  پھیٚرن  تہٕ  کُرتٕنہِ  یِمہٕ  تۅہیہِ  بچاوان  چھٚے  سردی  نِشہِ  تہٕ  گرمی  نِشہِ،  بیٚیہِ  کرین  بیٚیہِ  کُرتٕنہِ  یعنی  زِرَہ،  یِمہٕ  تۅہیہِ  بچاوان  چھٚےجنگس  اندر  شمشیرن  تہٕ  نیزن  تہٕ  تیرو  ہٕندیو  زخمو  نِشہِ،  یِتھے  پٲٹھۍ  چُھو  اللہ  تعالیٰ  تۅہیہِ  پٮ۪ٹھ  نعمژ  پننہِ  پورٕ  کران  یُتھ  توٚہۍ  تٔمۍ  سُند  حُکم  مٲنِو۔

Tahir:
  تہٕ  اللہ  تعالیٰ  نٕے  بنٲوۍ  تُہٕندِ  خٲطرٕ  پننیٚن  پٲدٕ  کرنہٕ  آمتیٚن  چیزن  ہٕندۍ  سایہِ  تہٕ  تٔمۍ  بناوِ  تُہٕندِ  خٲطرٕ  پہاڑن  منٛز  چھپن  جایہِ  تہٕ  تٔمۍ  بنٲوۍ  تُہٕندِ  خٲطرٕ  (کینہہ)  تِتھۍ  پوشاک  یِم  تۅہیہِ  گرمی  نِشہِ  بچاوان  چِھو  تہٕ  (کینہہ)  تِتھۍ  پوشاک  یِم  تۅہیہِ  شدید  جنگس  منٛز  (دشمن  سٕندِ  حملہٕ  نِشہِ)  بچاوان  چِھو  یِتھہٕ  پٲٹھۍ  چُھ  اللہ  تعالیٰ  تۅہیہِ  پیٚٹھ  (پالنچ  تہ  حفاظت  کرنچ)  پنٕنۍ  نعمت  پوٗرٕ  کران  تاکہ  تۆہۍنۆمرٲوِو  (تٔمۍ  سٕنزِ  بارگاہِ  منٛز)  احسان  منٛدروزتھ  کلہٕ۔

Transliteration:
  Wa<b>A</b>ll<u>a</u>hu jaAAala lakum mimm<u>a</u> khalaqa <i><u>th</u></i>il<u>a</u>lan wajaAAala lakum mina aljib<u>a</u>li akn<u>a</u>nan wajaAAala lakum sar<u>a</u>beela taqeekumu al<u>h</u>arra wasar<u>a</u>beela taqeekum basakum ka<u>tha</u>lika yutimmu niAAmatahu AAalaykum laAAallakum tuslimoon<b>a</b>


Transliteration: Fain tawallaw fainnam<u>a</u> AAalayka albal<u>a</u>ghu almubeen<b>u</b>
Athar:
  وۅنۍ  اگر  یِم  لُکھ  بُتھ  چِھ  پھِران،  اے  نبیؐ،  تۅہیہِ  پٮ۪ٹھ  چَھنہٕ  صاف  صاف  پیغامِ  حق  واتناونہٕ  ورٲے  بیٚیہِ  کانٛہہ  ذمہٕ  دٲری۔

Mirwaiz:
  پس  ہر  گاہ  یِم  لوٗکھ  امہِ  پتہٕ  تہِ  بُتھ  پھِرن،  پس  تۅہیہِ  چُھو  نہٕ  مٹہِ  مگر  تبلیغ  کرُن  نٔںۍ  پٲٹھۍ  تہٕ  صاف  پٲٹھۍ۔

Tahir:
  وۅنۍ  ہرگاہ  تِم  (توتہِ)  بُتھ  پھِرن  تیٚلہِ  چُھ  (اے  نبی  معظّم!)  تُہٕندِ  ذمہٕ  صرف  (میٲنۍ  پیغام  تہٕ  احکام)  صاف  صاف  واتناوُن۔


Athar:
  یِم  چِھ  اللہ  تعالیٰ  سٕندِس  احسانس  پرزٕناوان،  پتہٕ  چِھ  تَتھ  انکار  کران  تہٕ  یِمن  منٛز  چِھ  اکثر  لُکھ  تِتھۍ  یِم  حق  ماننہٕ  خٲطرٕ  تیار  چِھنہٕ۔

Mirwaiz:
  تِم  لوٗکھ  چھِ  پرزٕ  ناوان  خداے  سٕنز  نعمت  توپتہٕ  چھِ  زٲنِتھ  کٔرِتھ  تتھ  نعمتس  اِنکار  کران۔  یُس  برتاو  منعمس  سٍتۍ  کرُن  گژِھہ  یعنی  عبادت  تہٕ  اطاعت  سۅچھےٚ  تس  ورٲے  بین  سٍتۍ  کران،  یِمو  اندر  چھِ  وارِیاہ  کٲفِر۔

Tahir:
  یِم  لُکھ  چِھ  اللہ  تعالیٰ  سٕندِس  نعمتس  پۯزٕ  ناوان  پتہٕ  چِھ  تَتھ  انکار  کران  تہٕ  یِمن  منٛز  چِھ  اکثر  کٲفر۔

Transliteration:
  YaAArifoona niAAmata All<u>a</u>hi thumma yunkiroonah<u>a</u> waaktharuhumu alk<u>a</u>firoon<b>a</b>


Athar:
  ﴿یِمن  چھا  کینٛہہ  ہوش  تہِ  زِ  تمہِ  دۅہ  کیا  بنہِ؟﴾  ییٚلہِ  پرٛتھ  اُمّت  منٛزٕ  أسۍ  اکھ  گواہ  کھڑا  کرون،  پتہٕ  نَہ  یِیہِ  کٲفرن  حُجتہٕ  پیش  کرنُک  موقع  دِنہٕ  ﴿اَمِیُک  مطلب  چُھنہٕ  یہِ  زِ  تِمن  یِیہِ  نہٕ  صفٲئی  پیش  کرنُک  موقع  دِنہٕ  بلکہ  چُھ  مطلب  یہِ  زِ  تِہندۍ  جرم  یِن  تِژھو  ٹاکارٕہ  ناقٲبلِ  انکار  تہٕ  نٲقابلِ  تاویل  شہادتو  سٍتۍ  ثٲبت  کرنہٕ  زِ  تِہندِ  خٲطرٕ  روزِ  نہٕ  صفٲئی  پیش  کرنٕچ  کانٛہہ  گُنجٲیش۔﴾  تہٕ  نَہ  یِیہِ  تِمن  توبۂ  استغفار  کُے  مطالبہٕ  کرنہٕ۔

Mirwaiz:
  بیٚیہِ  پٲوِو  ژیٚتس  ییٚمہِ  دۅہ  أسۍ  تُلو  ن  پرتھ  اُمت  خٲطرٕ  اکھ  اکھ  گواہ،  سُہ  گو  تمہِ  اُمتُک  پیغمبر  قیامتُک  دۅہ،  توپتہٕ  ییِہ  نہٕ  کٲفرن  اجازت  دِنہٕ  کتھ  کرنُک،  عذرو  معذرت  پیش  کرنُک  قیامتُک  دۅہ،  نہ  ییِہ  تِمن  نِشہِ  عذر  طلب  کرنہٕ،  نہ  ییِہ  تِمن  وننہٕ  کہِ  اللہ  تعالیٰ  کٔرِیوٗن  رٲضی،  توبہٕ  کٔرِو،  یا  کانہہ  رٕژ  عمل  کٔرِو  تِکیازِ  تِم  کتھہٕ  آسن  گٲمژٕ،  ٲخرت  چُھو  دارُ  الجزا،  سُہ  چُھنہٕ  دارُالعمل۔

Tahir:
  تہٕ  ییٚمہِ  دۅہ  أسۍ  پۯتھ  اُمّت  منٛز  (تٔمۍ  سُنٛد  نبی  تٔمۍ  سٕندیٚن  اعمالن  پیٚٹھ)  گواہ  بنٲوِتھ  تُلون  پتہٕ  یِیہِ  نہٕ  کٲفرلُکن  (کانٛہہ  عذر  پیش  کرنُک)  اجازت  دِنہٕ  تہٕ  نَہ  یِیہِ  (تَمہِ  وقتہٕ)  تِمن  نِشہِ  توبُک  تہٕ  واپس  پھیرنُک  مطالبہٕ  کرنہٕ۔

Transliteration:
  Wayawma nabAAathu min kulli ommatin shaheedan thumma l<u>a</u> yu<u>th</u>anu lilla<u>th</u>eena kafaroo wal<u>a</u> hum yustaAAtaboon<b>a</b>


Athar:
  ظٲلم  لُکھ  ییٚلہِ  اکہِ  پِھرِ  عذابُک  مزٕہ  وُچھن،  پتہٕ  نَہ  یِیہِ  تِہندِس  عذابس  منٛز  کمی  کرنہٕ،  تہٕ  نَہ  یِیہِ  تِمن  أکِس  ژِہِس  سُمب  مہلت  دِنہٕ۔

Mirwaiz:
  توپتہٕ  ییٚلہِ  وُچھن  ظٲلِم  تمہِ  دۅہ  عذاب،  پس  نہ  ییہِ  تِمن  تتھ  عذابس  منٛز  کمی  کرنہٕ،  نہ  ییکھ  مُہلت  دِنہٕ۔

Tahir:
  تہٕ  ییٚلہِ  ظٲلم  لُکھ  عذاب  وُچھن  پتہٕ  نَہ  یِیہِ  تِمن  (تَتھ  عذابس  منٛز)  کمی  کرنہٕ  تہٕ  نَہ  یِیہِ  تِمن  مہلتٕے  دِنہٕ۔

Transliteration:
  Wai<u>tha</u> ra<u>a</u> alla<u>th</u>eena <i><u>th</u></i>alamoo alAAa<u>tha</u>ba fal<u>a</u> yukhaffafu AAanhum wal<u>a</u> hum yun<i><u>th</u></i>aroon<b>a</b>


Athar:
  تہٕ  ییٚلہِ  تِم  لُکھ  یِمو  دُنیا  ہس  منٛز  شرک  اوس  کوٚرمُت  پننیٚن  ٹھہراونہٕ  آمتیٚن  شریکن  وُچَھن،  پتہٕ  وَنن،  اے  پروردگار،  یِمے  چِھ  تِم  سٲنۍ  شریک  یِمن  أسۍ  ژٕ  ترٲوِتھ  ناد  ٲسۍ  لایان۔  اتھ  پٮ۪ٹھ  دِن  تِہندۍ  یِم  معبود  تِمن  صاف  جواب  زِ،  توٚہۍ  چِھو  اَپزِیٲرۍ۔  ﴿یعنی  اسہِ  اوسُو  نہٕ  تۅہیہِ  یہِ  زٕہٕنۍ  ووٚنمُت  زِ  خُداے  ترٲوِتھ  ٲسِو  توٚہۍ  اسہِ  ناد  لایان،  نَہ  ٲسۍ  أسۍ  تُہندِس  اتھ  حرکتس  پٮ۪ٹھ  رٲضۍ  بلکہ  ٲس  نہٕ  اَسہِ  خبرٕے  زِ  توہۍ  چِھو  اسہِ  ناد  لایان﴾

Mirwaiz:
  بیٚیہِ  ییٚلہِ  مُشرِکن  نظر  پیٚیہِ  تِمن  شریکن  پٮ۪ٹھ  یِمن  تِم  ٹھہراوان  ٲسۍ  خداے  سٕندۍ  شریک،  دپنہِ  لگن  پروردِگاراہ  یِمے  کیاہ  چھِ  تِم  شریک  یِمن  أسۍ  پرستِش  تہٕ  عبادت  کران  ٲسۍ  ژےٚ  ورٲے،  پس  کرن  تِم  معبودانِ  بٲطِل  تِمن  کٲفِرن  سٍتۍ  کتھ۔  دپنکھ  توٚہۍ  چھِو  بٔڈۍ  اپز  یٲرۍ۔  أسۍ  کر  ٲسِو  تۅہیہِ  ونان  کہِ  توٚہۍ  کٔرِتو  اسہِ  پرستِش  یا  توٚہۍ  مٔنگِتو  اسہِ  پنُن  حاجت۔  توٚہۍ  ٲسِو  پننہِ  نفسہٕ  چہِ  تہٕ  شیطانہٕ  سٕندِ  وننہٕ  مو  جوب  تِم  چیز  کران۔

Tahir:
  تہٕ  ییٚلہِ  مشرک  لُکھ  پننیٚن  (پانے  بناونہٕ  آمتیٚن)  شریکن  وُچھن  پتہٕ  وَنن،  اے  سانہِ  ربّہ!  یِمَے  ٲسۍ  سٲنۍ  شریک  یِمن  أسۍ  ژٕ  ترٲوِتھ  پوٗزا  ٲسۍ  کران،  پتہٕ  سوزن  تِم  (شریک)  تِمن  (درجواب)  پیغام  زِ  بے  شک  چِھو  تۆہۍ  اَپزِیٲرۍ۔

Transliteration:
  Wai<u>tha</u> ra<u>a</u> alla<u>th</u>eena ashrakoo shurak<u>a</u>ahum q<u>a</u>loo rabban<u>a</u> h<u>a</u>ol<u>a</u>i shurak<u>a</u>on<u>a</u> alla<u>th</u>eena kunn<u>a</u> nadAAoo min doonika faalqaw ilayhimu alqawla innakum lak<u>ath</u>iboon<b>a</b>


Athar:
  تمہِ  وقتہٕ  نمن  سٲری  خُدایس  برونٛہہ  کنہِ،  تہٕ  یِہنزٕ  تِمہٕ  سارے  اِفترا  پردٲزی  ﴿یعنی  اَپزٕۍ  تہٕ  بہتان﴾  راوَن  یِمہٕ  یِم  دُنیا  ہس  منٛز  کران  روٗدِمٕتۍ  ٲسۍ۔

Mirwaiz:
  بیٚیہِ  تراون  تمہِ  دۅہ  کٲفِر  خدایس  برونٹھہٕ  کنہِ  اطاعت  و  صلحک  معاملہٕ۔  بیٚیہِ  مشنکھ  تِم  سٲری  چیز  یِم  دُنیاہس  منٛز  پانے  ٹھہراوان  ٲسۍ۔

Tahir:
  تہٕ  یِم  (مشرک)  کرن  تَمہِ  دۅہ  اللہ  تعالیٰ  سٕندِس  دربارس  منٛز  عٲجزی  تہٕ  فرمانبردٲری  ظٲہر  تہٕ  یمن  راوِ  سُہ  سورُے  بہتان  یُس  یم  گنڈان  ٲسۍ۔

Transliteration:
  Waalqaw il<u>a</u> All<u>a</u>hi yawmai<u>th</u>in a<b>l</b>ssalama wa<u>d</u>alla AAanhum m<u>a</u> k<u>a</u>noo yaftaroon<b>a</b>


Athar:
  یِمو  لُکو  خۅد  کُفرٕچ  وتھ  اختیار  کٔر  تہٕ  باقی  رُکٲوِکھ  اللہ  تعالیٰ  سٕنزِ  وَتہِ  نِشہِ،  تِمن  دِمو  أسۍ  عذابس  پٮ۪ٹھ  عذاب،  تمہِ  فسادٕ  بدلہٕ  یُس  تِم  دُنیا  ہس  منٛز  برپا  کران  روٗدۍ۔

Mirwaiz:
  یِم  لوٗکھ  اکھ  کُفر  کران  ٲسۍ  بیٛیہِ  ٲسۍ  پتھ  رٹان  بیین  لوٗکن  خداے  سٕنزِ  وتہِ  نِشہِ  یعنی  اسلام  قبول  کرنہٕ  نِشہِ  تِمن  ہُراوَو  أسۍ  عذابس  پٮ۪ٹھ  عذاب۔  تِکیازِ  تِم  ٲسۍ  تبٲہی  تہ  بربٲدی  عالمس  منٛز  پھہلاوان  لوٗکن  اسلام  نِشہِ  پتھ  رٹنہٕ  سٍتۍ۔

Tahir:
  یِمَو  لُکو  کفر  کۆر  تہٕ  (باقین)  روٗدۍ  اللہ  تعالیٰ  سٕنزِ  وَتہِ  نِشہِ  پتھ  رٹان  أسۍ  کرَو  تِہِندِس  عذابس  پیٚٹھ  عذابُک  ہُریٚر  اَمہِ  وجہ  کِنۍ  زِ  تِم  ٲسۍ  فساد  تُلان۔

Transliteration:
  Alla<u>th</u>eena kafaroo wa<u>s</u>addoo AAan sabeeli All<u>a</u>hi zidn<u>a</u>hum AAa<u>tha</u>ban fawqa alAAa<u>tha</u>bi bim<u>a</u> k<u>a</u>noo yufsidoon<b>a</b>


Athar:
  ﴿اے  نبیؐ،  یِم  کٔرِیوٗکھ  تمہِ  دۅہ  نِشہِ  خبردار﴾  ییٚلہِ  أسۍ  پرٛتھ  اُمّتہٕ  مںزٕ  خۅد  تمی  منٛزٕ  اکھ  گواہ  کھڑا  کرون  یُس  تمہِ  کِس  مقابلس  منٛز  شہادت  دِیہِ،  تہٕ  یِمن  لُکن  ہٕندِس  مقابلس  منٛز  اَنو  أسۍ  توٚہۍ  شہادت  دِنہٕ  خٲطرٕ۔  تہٕ  ﴿یہِ  چھےٚ  تمی  شہادتٕچ  تیاری﴾  زِ  اسہِ  چھےٚ  یہِ  کتاب  تۅہیہِ  پٮ۪ٹھ  نٲزِل  کٔرمٕژ  یۅسہٕ  پرٛتھ  چیزس  صاف  وضاحت  کرن  واجِنۍ  چھےٚ،  بیٚیہِ  چھےٚ  ہدایت  تہٕ  رحمت  تہٕ  بشارت  تِمن  لُکن  خٲطرٕ  یِم  مسلمان  چِھ  ﴿یعنی  یِمو  سرِ  تسلیم  خم  چُھ  کوٚرمُت﴾۔

Mirwaiz:
  بیٚیہِ  پاوِو  سُہ  دۅہ  ژیٚتس  ییٚمہِ  دۅہٕ  أسۍ  تُلون  پرتھ  اُمتس  منٛز  تِموٕے  منٛزٕ  اکھ  گواہ  یعنی  پرتھ  اُمتُک  پیغمبر،  بیٚیہِ  اَنو  توٚہۍ  تہِ  یا  رسول  اللہؐ  گواہ  یِمن  لوٗکن  ہٕندِ  خٲطرٕ  یعنی  پننہِ  اُمت  خٲطرٕ  یُتھ  توٚہۍ  فرمٲوِیو  کھ  کمومون  تُہُند  کمو  کوٚر  انکار،  بیٚیہِ  کٔرنٲزِل  اسہِ  تۅہیہِ  پٮ۪ٹھ  یا  رسول  اللہؐ  یہِ  بٔڈۍ  کتاب  یتھ  منٛز  سار  کُے  بیان  چُھ  بیٚیہِ  بوٚڈ  ہدایت۔  بٔڈرحمت  تہٕ  بٔڈبشارت  ایمانٕچ  مُسلمانن  ہٕندِ  خٲطرٕ۔

Tahir:
  تہٕ  (یہِ)  آسہِ  سُہ  دۅہ  (ییٚلہِ)  أسۍ  تُلون  پۯتھ  اُمّتہٕ  منٛزٕ  تِموٕے  منٛزٕ  خۅد  تِمن  پیٚٹھ  اکھ  گواہ  تہٕ  (اے  حبیبِ  مکرّم!)  أسۍ  اَنَو  تۆہۍ  تِمن  تمامن  (امتن  تہٕ  پیغمبرن)  پیٚٹھ  گواہ  بنٲوِتھ،  تہٕ  اَسہِ  چھے٘  تۅہیہِ  پیٚٹھ  سۅ  عظیم  کتاب  نٲزل  کٔرمٕژ  یۅسہٕ  پۯتھ  چیزُک  واضح  بیان  چھے٘  بیٚیہِ  چھے٘  مسلمانن  خٲطرٕ  ہدایت  تہٕ  رحمت  تہٕ  بشارت۔

Transliteration:
  Wayawma nabAAathu fee kulli ommatin shaheedan AAalayhim min anfusihim wajin<u>a</u> bika shaheedan AAal<u>a</u> h<u>a</u>ol<u>a</u>i wanazzaln<u>a</u> AAalayka alkit<u>a</u>ba tiby<u>a</u>nan likulli shayin wahudan wara<u>h</u>matan wabushr<u>a</u> lilmuslimeen<b>a</b>


Athar:
  اللہ  تعالیٰ  چُھ  عدلُک  تہٕ  احسانُک  تہٕ  صلۂ  رحمی  ہُند  ﴿قرابت  دارن  تِہندۍ  حقوق  دِنُک﴾  حکم  دِوان،  بیٚیہِ  چُھ  بدی  تہٕ  بے  حیٲئی  تہٕ  ظُلم  و  زیادتی  نِشہِ  ٹھاکھ  کران۔  سُہ  چُھو  تۅہیہِ  نصیحت  کران  تاکہ  توٚہۍ  رٔٹِو  سبق۔

Mirwaiz:
  پٔزۍ  پٲٹھۍ  اللہ  چُھ  حُکم  کران  عدل  تہٕ  انصاف  کرنُک  بیٚیہِ  نیکی  کرنُک  بیٚیہِ  ٲشناون  اِمداد  کرنُک،  بیٚیہِ  چُھ  اللہ  تعا  لیٰ  منع  کران  یچھ  کامیو  نِشہِ  بیٚیہِ  خلافِ  شرع  کامیو  نِشہِ  بیٚیہِ  سرکشی  تہٕ  بغاوت  نِشہِ  یعنی  لوٗکن  ظلم  وستم  کرنہٕ  نِشہِ،  اللہ  تعالیٰ  چُھ  وعظ  پران،  نصیحت  کران  یُتھ  توٚہۍ  سۅنصیحت  قبول  کٔرِو۔

Tahir:
  بے  شک  چُھ  اللہ  تعالیٰ  (پۯتھ  أکِس  سٍتۍ)  عدلُک  تہٕ  احسانُک  حکم  فرماوان  تہٕ  رشتہٕ  دارن  دوان  روزنُک  (تہِ)  بییہ  چُھ  بے  حیٲیی  تہٕ  بُرٕ  کامیو  تہٕ  سرکشی  تہٕ  نافرمٲنی  نِشہِ  ٹھاکھ  کران،  سُہ  چُھو  تۅہیہِ  نصیحت  فرماوان  تاکہ  تۆہۍ  تھٲوِو  وارٕ  پٲٹھۍ  یاد۔

Transliteration:
  Inna All<u>a</u>ha yamuru bi<b>a</b>lAAadli wa<b>a</b>li<u>h</u>s<u>a</u>ni waeet<u>a</u>i <u>th</u>ee alqurb<u>a</u> wayanh<u>a</u> AAani alfa<u>h</u>sh<u>a</u>i wa<b>a</b>lmunkari wa<b>a</b>lbaghyi yaAAi<i><u>th</u></i>ukum laAAallakum ta<u>th</u>akkaroon<b>a</b>


Athar:
  اللہ  تعالیٰ  سُند  عہد  کٔرِو  پوٗرٕ  ییٚلہِ  تۅہیہِ  تس  سٍتۍ  کانٛہہ  عہد  آسیو  کوٚرمُت،  تہٕ  پنٕنۍ  قسم  مَہ  پھٹرٲوِو  پۅختہٕ  کرنہٕ  پتہٕ،  ییٚلہِ  زَن  تۅہیہِ  اللہ  تعالیٰ  آسیو  گواہ  بنوومُت۔  اللہ  تعالیٰ  چُھ  تُہندِیٚو  تمام  اعمالو  نِشہِ  باخبر۔

Mirwaiz:
  بیٚیہِ  کٔرِو  وفاخداے  سٕندِس  عہدس  ییٚمہِ  عہدٕ  کہِ  پورٕ  کرنُک  شریعت  حُکم  کران  چُھ۔  بیٚیہِ  ییٚلہِ  پانہٕ  وٲنۍ  عہد  ٲسِو  کران،  بیٚیہِ  مہ  ٲسِو  قسم  پُھٹراوان  سُہ  مضبوط  کرنہٕ  پتہٕ۔  تتھ  منٛز  آسیٚو  خداے  سُند  ناو  تہِ  درمیانس  منٛز  اوٚنمُت  ییٚمہِ  سٍتۍ  قسم  مضبوط  چُھ  سپدان،  اللہ  تعالیٰ  آسیون  تھوومُت  گواہ  تہِ،  پٔزۍ  پٲٹھۍ  اللہ  تعالیٰ  چُھ  زانان  تہِ  سورُے  یہِ  توٚہۍ  کران  چھِو۔  تس  نِشہِ  تُہُند  کانہہ  چیز  پوشیدٕہ  چُھنہٕ۔

Tahir:
  تہٕ  تۆہۍ  ٲسِو  اللہ  تعالیٰ  سُنٛد  عہد  پوٗرٕ  کران  ییٚلہِ  تۆہۍ  عہد  کٔرِو  تہٕ  پنٕنۍ  قسم  پۅختاونہٕ  پتہٕ  مَہ  ٲسِیوٗکھ  تِم  پُھٹراوان  ییٚلہِ  زن  تۅہیہِ  اللہ  تعالیٰ  چُھوون  پننِس  پانس  پیٚٹھ  ضٲمن  بنوومُت،  بے  شک  چُھ  اللہ  تعالیٰ  وارٕپٲٹھۍ  زانان  یِکینٛژھاہ  تۆہۍ  کران  چِھو۔

Transliteration:
  Waawfoo biAAahdi All<u>a</u>hi i<u>tha</u> AA<u>a</u>hadtum wal<u>a</u> tanqu<u>d</u>oo alaym<u>a</u>na baAAda tawkeedih<u>a</u> waqad jaAAaltumu All<u>a</u>ha AAalaykum kafeelan inna All<u>a</u>ha yaAAlamu m<u>a</u> tafAAaloon<b>a</b>


Athar:
  تُہٕنز  حالت  گژِھہ  نہٕ  تس  زنانہِ  ہٕندۍ  پٲٹھۍ  سپدٕنۍ،  ییٚمۍ  پننہِ  محنتہٕ  سٍتۍ  سٕتھٕر  کوٚت  تہٕ  پتہٕ  کوٚرُن  پٲنۍ  پانے  تتھ  پُژٕپار،  توٚہۍ  چِھو  پنٕنۍ  قسم  اکھ  أکۍ  سٕندٮ۪ن  معاملاتن  منٛز  دغا  تہٕ  فریبٕکۍ  ہتھیار  بناوان،  تاکہِ  اکھ  قوم  کرِ  دوٚیِمہِ  قومہٕ  کھۅتہٕ  زیادہ  فٲیدٕہ  حٲصل،  حالانکہ  اللہ  تعالیٰ  چُھ  امہِ  عہد  و  پیمان  کہ  ذریعہ  تۅہیہِ  آزمٲیشہِ  منٛز  تراوان،  تہٕ  ضرور  مژٕراوِ  سُہ  قیامت  کہ  دۅہ  تُہندٮ۪ن  سارِنٕے  اختلافن  ہٕنز  حقیقت۔

Mirwaiz:
  بیٚیہِ  مہ  ٲسِو  توٚہۍ  اے  لوٗکو  قسم  پُھٹراونہٕ  سٍتۍ  مکہٕ  شریف  چہِ  تس  دیوانہٕ  زنانہِ  ہی  بنان  یۅسہٕ  ژٹان  ٲسۍ  پنُن  کوٚتمُت،  مضبوط  کرنہٕ  پتہٕ،  ٹُکرٕٹکرٕ،  یِتھے  پٲٹھۍ  چھِو  توٚہۍ  بناوان  قسم  پنٕنۍ  پانہٕ  وٲنۍ  فساد  کرنہٕ  خٲطرٕ  اکھ  بہانہٕ  تہٕ  ذریعہِ،  یُتھ  سپدِ  اکھ  جماعت  بارٕ  تعدادس  تہٕ  قوتس  اندر  بیٚیہِ  جماعتہٕ  کھۅتہٕ۔  توٚہۍ  کٔرِو  تمہِ  ساعتہٕ  رعایت  زور  آور  جماعتُک۔  قسمُک  کٔرِو  نہٕ  توٚہۍ  کانہہ  خیال،  امہِ  سٍتۍ  چُھنہٕ  مگر  چُھ  امتحان  کران  تۅہیہِ  اللہ  تعالیٰ  کہِ  قسم  کٔرِتھ  تہٕ  معا  ہدٕہ  کٔرِتھ  کوٚروٕہ  تۅہیہِ  قسمُک  رعایت  کِنہٕ  ظٲہری  حالاتن  ہُند  یا  زبردست  جماعتُک،  بیٚیہِ  یُتھ  تۅہیہِ  اللہ  تعالیٰ  نٔنۍ  راوِ  قیامتُک  دۅہ  تہِ  سورُے  یتھ  منٛز  توٚہۍ  اختلاف  کران  ٲسِو۔

Tahir:
  تہٕ  تس  خاتونہِ  ہٕندۍ  پٲٹھۍ  مَہ  بٔنِو  ییٚمۍ  پَنُن  ییر  دوٚر  کٔتِتھ  پتہٕ  سُہ  ژٔٹِتھ  پیٖنتہِ  پیٖنتہِ  کۆر،  تۆہۍ  چِھو  پنٕنۍ  قسم  پانس  درمیان  دوکھہٕ  بٲزی  ہُنٛد  ذریعہ  بناوان  تاکہ  (یِتھہٕ  پٲٹھۍ)  بنہِ  اکھ  جماعت  دۅیمہ  جمٲژ  کھوتہ  زیادٕہ  فٲیدٕہ  تُلن  واجنۍ،  کتھ  چھے٘  یہِ  زِ  اللہ  تعالیٰ  (تہِ)  چُھو  تۅہیہِ  اَمہِ  کے  ذریعہ  آزماوان،  تہٕ  سُہ  کرِ  قیامت  کہ  دۅہ  تُہٕندِ  خٲطرٕتِمن  کتھن  ضرور  واضح  یِمن  منٛز  تۆہۍ  اختلاف  کران  ٲسۍ  وٕ۔

Transliteration:
  Wal<u>a</u> takoonoo ka<b>a</b>llatee naqa<u>d</u>at ghazlah<u>a</u> min baAAdi quwwatin ank<u>a</u>than tattakhi<u>th</u>oona aym<u>a</u>nakum dakhalan baynakum an takoona ommatun hiya arb<u>a</u> min ommatin innam<u>a</u> yablookumu All<u>a</u>hu bihi walayubayyinanna lakum yawma alqiy<u>a</u>mati m<u>a</u> kuntum feehi takhtalifoon<b>a</b>


Athar:
  ہرگاہ  اللہ  تعالیٰ  سٕنز  مشیت  یہِ  آسِہے  ﴿زِ  تۅہیہِ  منٛز  گوٚژھ  نہٕ  کانٛہہ  اختلاف  آسُن﴾  تیٚلہِ  بناوِہے  سُہ  تۅہیہِ  سارِنٕے  کُنی  اُمّت،  مگر  سُہ  یَس  یژھان  چُھ  تس  چُھ  گُمرٲہی  منٛز  تراوان،  تہٕ  یس  یژھان  چُھ  تس  چُھ  سیٚز  وَتھ  ہاوان،  تہٕ  ضروٗر  سپدیو  تۅہیہِ  عملن  ہٕنز  پرٕژھگٲر۔

Mirwaiz:
  بیٚیہِ  ہر  گاہ  اللہ  تعالیٰ  یژِھہ  ہا  سارنٕے  کرِ  ہا  کُنی  جماعت  اختلاف  ورٲے  مگر  تٔمۍ  سٕنز  حکمت  چھنہٕ  تہِ  یژھان،  مگر  سُہ  چُھ  گمراہ  کران  یس  یژھان  چُھ  تس۔  بیٚیہِ  چُھ  ہدایت  کران  یس  یژھان  چُھ  تس،  بیٚیہِ  ییہِ  تۅہیہِ  پرژھنہٕ  تمہِ  سارِ  کُے  یہِ  توٚہۍ  کران  ٲسِو۔

Tahir:
  تہٕ  ہرگاہ  اللہ  تعالیٰ  ییٚژِھہ  ہے  تۅہیہِ  (سارِنٕے)  بناوِ  ہیو  اَکٲے  اُمت  مگر  سُہ  یس  یژھان  چُھ  تس  چُھ  گمراہ  ٹھہراوان  تہٕ  یس  یژھان  چُھ  تس  چُھ  ہدایت  دِوان،  تہٕ  تۅہیہِ  یِیَو  تِمن  کامیٚن  متعلق  ضرور  پٕۯژھنہٕ  یِمہٕ  تۆہۍ  کران  ٲسۍوٕ۔

Transliteration:
  Walaw sh<u>a</u>a All<u>a</u>hu lajaAAalakum ommatan w<u>ah</u>idatan wal<u>a</u>kin yu<u>d</u>illu man yash<u>a</u>o wayahdee man yash<u>a</u>o walatusalunna AAamm<u>a</u> kuntum taAAmaloon<b>a</b>


Athar:
  ﴿تہٕ  اے  مسلمانو﴾  توٚہۍ  بنٲوِزیو  نہٕ  پنٕنۍ  قسم  پانہٕ  وٲنۍ  اکھ  أکِس  دوکھہٕ  دِنُک  ذریعہ،  یِنہٕ  یہِ  سپدِ  زِ  کانٛہہ  قدم  جمنہٕ  پتہٕ  گژھیو  رِکِش  ﴿یعنی  کھۅر  ژلیٚو  نِیرِتھ﴾،  تہٕ  توٚہۍ  وُچِھو  امہِ  جُرمہٕ  کِس  پاداشس  منٛز  بُرٕ  نتیجہِ،  تِکیازِ  تۅہیہِ  رُکٲوِیوکھ  اللہ  تعالیٰ  سٕنزِ  وَتہِ  نِشہِ  لُکھ،  تہٕ  بیٚیہِ  آسہِ  تُہٕندِ  خٲطرٕ  بوٚڈ  عذاب۔  ﴿یعنی  یہِ  گژِھہ  نہٕ  سپدُن  زِ  کانٛہہ  شخص  ڈلہِ  اسلام  کہ  صداقتُک  قٲیل  سپدنہٕ  پتہٕ  محض  تُہٕنز  بد  اخلٲقی  وُچِھتھ  امہِ  دین  نِشہِ،  تہٕ  امہِ  وجہ  کِنۍ  روزِ  سُہ  اہلِ  ایمانن  ہٕندِس  دٔرِس  منٛز  شٲمل  سپدنہٕ  نِشہِ  پتھ  زِ  امہِ  دَرِکیٚن  یِمن  لُکن  سٍتۍ  تس  سٲبقہٕ  پیش  آو،  تِم  وُچھنہٕ  تٔمۍ  اخلاقس  تہٕ  معاملاتن  منٛز  کٲفرو  کھۅتہٕ  مختلف  کینٛہہ۔﴾

Mirwaiz:
  بیٚیہِ  چُھ  فرماوان  اللہ  تعالیٰ  تاکیدٕہ  خٲطرٕ  کہِ  مہ  بنٲوِیوکھ  قسم  پننہِ  ذریعہ  پانہٕ  وٲنۍ  فسادُک  تہٕ  فِتنُک۔  تمِہ  سٍتۍ  ڈلن  تُہٕندۍ  کھۅرتِمن  ہٕندِ  دَرِرٕ  تہٕ  مضبوطی  پتہٕ۔  بیٚیہِ  ژٕہِو  تمیُک  یچھ  مزٕہ  دُنیاہس  اندر  عذابس  گرفتار  سپدنہٕ  سٍتۍ  تِکیازِ  تۅہیہِ  کیاکٔرٕو  آیِندٕہ  یِنہٕ  والین  خٲطرٕ  خداے  سٕنز  وَتہ  بںد،  بیٚیہِ  چھُ  ٲخرتس  اندر  تِہِندی  خٲطرٕ  بوٚڈ  عذاب۔

Tahir:
  تہٕ  تۆہۍ  مَہ  ٲسِو  پنٕنۍ  قسم  پانہٕ  وٲنۍ  دوکھہٕ  بٲزی  ہُنٛد  ذریعہ  بناوان  نَتہٕ  ڈلیٚو  قدم  (اسلامس  پیٚٹھ) ٹھٔہرنہٕ  پتہٕ  تہٕ  تۆہۍ  وُچھو  بُرٕ  انجامُک  مزٕہ  اَمہِ  وجہ  کِنۍ  زِ  اللہ  تعالیٰ  سٕنزِ  وَتہِ  نِشہِ  ٲسۍ  وٕ  پتھ  رٹان  تہٕ  تُہٕندِ  خٲطرٕ  چُھ  زبردست  عذاب۔

Transliteration:
  Wal<u>a</u> tattakhi<u>th</u>oo aym<u>a</u>nakum dakhalan baynakum fatazilla qadamun baAAda thubootih<u>a</u> wata<u>th</u>ooqoo a<b>l</b>ssooa bim<u>a</u> <u>s</u>adadtum AAan sabeeli All<u>a</u>hi walakum AAa<u>tha</u>bun AAa<i><u>th</u></i>eem<b>un</b>


Athar:
  اللہ  تعالیٰ  سُند  عہد  مَہ  کٕنِو  معمولی  فٲیدہ  کہ  بدلہٕ،  یِکینژھاہ  خُدایس  نِشہِ  چُھ  سُہ  چھُ  تُہندِ  خٲطرٕ  زیادہ  بہتر،  اگر  توٚہۍ  زٲنِو۔

Mirwaiz:
  بیٚیہِ  مہ  ٲسِو  حٲصِل  کران  خداے  سُند  قسم  ہٲوِتھ  دنیاہُک  کم  مال،  پٔزۍ  پٲٹھۍ  یُس  ثواب  تہٕ  مزوٗرۍ  خدایس  نِشہِ  چھےٚ  سۅچھےٚ  بہتر  تُہںدِ  خٲطرٕ  ہرگاہ  تۅہیہِ  زانُن  تگہِ  ہا۔

Tahir:
  تہٕ  اللہ  تعالیٰ  سٕندۍ  عہد  مَہ  کٕنِو  معمولی  قٍمت  بدلہٕ  (یعنی  دنیٲوی  مال  و  دولت  بدلہٕ)،  بے  شک  یُس  (اجر)  اللہ  تعالیٰ  ہس  نِشہِ  چُھ  سُہ  چُھ  تُہٕندِ  خٲطرٕ  بہتر  ہرگاہ  تۆہۍ  (یہِ  راز)  زانان  چِھو۔

Transliteration:
  Wal<u>a</u> tashtaroo biAAahdi All<u>a</u>hi thamanan qaleelan innam<u>a</u> AAinda All<u>a</u>hi huwa khayrun lakum in kuntum taAAlamoon<b>a</b>


Athar:
  یِکینژھاہ  تۅہیہِ  نِشہِ  چُھ،  سُہ  چُھ  خرچ  گژھن  وول،  تہٕ  یِکینژھاہ  خُدایس  نِشہِ  چُھ،  سُے  چُھ  پتھ  کُن  روزن  وول،  تہٕ  أسۍ  دِمَو  ضرور  صبرس  کٲم  ہیٚنہٕ  والیٚن  تِہندۍ  اجر،  تِہندٮ۪ن  بہترین  اعمالن  مطٲبق۔

Mirwaiz:
  یہِ  تۅہیہِ  نِشہِ  چُھ  مالِ  دنیا  أندرٕ  تہِ  سورُے  چُھ  مۅ  کلہٕ  وُن  تہٕ  ختم  گژٕھہ  وُن۔  یہِ  اللہ  تعالیٰ  ہس  نِشہِ  چُھ  سُہ  چھُ  باقی  تہٕ  پوشہِ  وُن،  سُہ  مۅکلہِ  نہٕ  زانہہ،  بیٚیہِ  دِمو  أسۍ  صبر  تہٕ  استقامت  کرٕ  وٕنین  مزوٗرۍ  تِہٕنزن  رٕژن  کامین  تہٕ  عملن  ہٕندِ  بدلہٕ۔

Tahir:
  یُس  (مال  تہٕ  زر)  تۅہیہِ  نِشہِ  چُھ  (سُہ)  گژِھہ  فنا  تہٕ  یہِ  اللہ  تعالیٰ  ہس  نِشہِ  چُھ  (سُہ)  چُھ  روزن  وول،  تہٕ  أسۍ  کرَو  تِمن  لُکن  یِمَو  صبر  کۆر  ضرور  تِہُنٛد  اجر  عطا  تِہِندیٚو  نیک  اعمالو  بدلہٕ  یِم  تِم  کران  روٗدِمٕتۍ  ٲسۍ۔

Transliteration:
  M<u>a</u> AAindakum yanfadu wam<u>a</u> AAinda All<u>a</u>hi b<u>a</u>qin walanajziyanna alla<u>th</u>eena <u>s</u>abaroo ajrahum bia<u>h</u>sani m<u>a</u> k<u>a</u>noo yaAAmaloon<b>a</b>


Athar:
  یُس  شخص  تہِ  نیک  عمل  کرِ،  خواہ  سُہ  مرد  ٲستن  یا  خاتوٗن،  بشرطیکہ  آسہِ  سُہ  مومن،  سُہ  کرناوون  أسۍ  دُنیاہس  منٛز  پاکیزہ  زندگی  بسر،  تہٕ  ﴿ٲخرتس  منٛز﴾  کرُو  یِتھیٚن  لُکن  یِہندۍ  اجر  یِہندٮ۪ن  بہترین  اعمالن  مطٲبق  عطا۔

Mirwaiz:
  یِم  دنیاہس  اندر  رٕژ  عمل  کرن  مردو  یا  زنانو  أندرٕ  باایمان  ٲسِتھ  پس  کرو  أسۍ  تِمن  عطا  رٕژ  زندگیاہ  دنیاہس  اندر،  بیٚیہِ  دِموکھ  أسۍ  تِمن  پنٕنۍ  مزوٗرۍ  تِمن  رٕژن  کامین  بدلہٕ  یِمہٕ  تِم  کران  ٲسۍ۔

Tahir:
  یُس  کانٛہہ  نیک  عمل  کرِ  (خواہ)  مرد  آسہِ  یا  خاتون  ییٚلہِ  سُہ  مومن  آسہِ  تیٚلہِ  تھاوون  سُہ  أسۍ  پاک  زندگی  سان  زندٕہ،تہٕ  تِمن  کرو  ضرور  تِہُنٛد  اجر  (تہِ)  عطا  تِمن  نیک  اعمالن  ہٕندِ  بدلہٕ  یِم  تِم  کران  ٲسۍ۔

Transliteration:
  Man AAamila <u>sa</u>li<u>h</u>an min <u>th</u>akarin aw onth<u>a</u> wahuwa muminun falanu<u>h</u>yiyannahu <u>h</u>ay<u>a</u>tan <u>t</u>ayyibatan walanajziyannahum ajrahum bia<u>h</u>sani m<u>a</u> k<u>a</u>noo yaAAmaloon<b>a</b>


Athar:
  پتہٕ  ییٚلہِ  توٚہۍ  قرآن  لٲگِو  پرُن،  تیٚلہِ  مٔنگِو  شیطانِ  رجیمس  نِشہِ  اللہ  تعالیٰ  سُند  پناہ۔  ﴿امِیُک  مطلب  چُھنہٕ  صرف  یُتُے  زِ  زبٲنۍ  سٍتۍ  گژِھہ  اَعوذُ  بِاللہِ  مِنَ  الشّیطٰنِ  الرّجِیمِ  وَننہٕ  یُن،  بلکہ  گژِھہ  اتھ  سٍتۍ  پٔزِپٲٹھۍ  دِلّی  جذبہٕ  سان  خُدایس  یہِ  دُعا  تہِ  کرُن  زِ  قرآن  پرنہٕ  وقتہٕ  تھاو  مےٚ  شیطان  سٕندیو  گُمراہ  کرن  والیو  وَسوَسو  نِشہِ  محفوظ،  تِکیازِ  ییٚمۍ  ییٚتہِ  ہدایت  لوٚب  نہٕ،  سُہ  لبہِ  نہٕ  پتہٕ  بیٚیہِ  کُنہِ  جایہِ  ہدایت،  تہٕ  ییٚمۍ  ییٚمہِ  کتابہِ  نِشہِ  گُمرٲہی  اخذ  کٔر،  تس  ہیٚکہِ  نہٕ  پتہٕ  دُنیاہُک  کانٛہہ  چیز  گُمرٲہین  ہٕندِ  آولٕنہِ  منٛزٕ  کٔڑِتھ۔﴾

Mirwaiz:
  پس  ییٚلہِ  توٚہۍ  اے  پیغمبر  برحق  قرآن  مجید  پرُن  ہیٚوان  ٲسِو  پس  گژِھہ  پناہ  منگُن  اللہ  تعالیٰ  ہس  شیطانِس  نِشہِ۔

Tahir:
  لہذا  ییٚلہِ  تۆہۍ  قرآن  لٲگِو  پَرُن  تیٚلہِ  ٲسِو  شیطان  مردودس  (سٕندِ  وسوسہٕ  تراونہٕ)  نِشہِ  اللہ  تعالیٰ  سُنٛد  پناہ  منگان۔

Transliteration:
  Fai<u>tha</u> qarata alqur<u>a</u>na fa<b>i</b>staAAi<u>th</u> bi<b>A</b>ll<u>a</u>hi mina a<b>l</b>shshay<u>ta</u>ni a<b>l</b>rrajeem<b>i</b>


Athar:
  تس  چُھنہٕ  تِمن  لُکن  پٮ۪ٹھ  تسلّط  حٲصل  سپدان،  یِم  ایمان  چِھ  انان،  تہٕ  پننِس  ربّس  پٮ۪ٹھ  چِھ  بھروسہٕ  کران۔

Mirwaiz:
  پٔزۍ  پٲٹھۍ  تس  شیطانس  چُھنہٕ  کانہہ  طاقت  با  ایمان  پٮ۪ٹھ  بیٚیہِ  یِم  پننِس  پروردِگارس  پٮ۪ٹھ  اعتماد  تہٕ  تکیہٕ  کروٕنۍ  آسن۔

Tahir:
  بے  شک  چُھنہٕ  تس  تِمن  لُکن  پیٚٹھ  کِہِنۍ  (تہِ)  غلبہٕ  حٲصل  یِمَو  ایمان  اۆن  بیٚیہِ  چِھ  پننِس  ربّس  پیٚٹھ  توکل  کران۔

Transliteration:
  Innahu laysa lahu sul<u>ta</u>nun AAal<u>a</u> alla<u>th</u>eena <u>a</u>manoo waAAal<u>a</u> rabbihim yatawakkaloon<b>a</b>


Athar:
  تٔمۍ  سُند  زور  چُھ  تِمنٕے  لُکن  پٮ۪ٹھ  چلان  یِم  تس  پنُن  سرپرست  بناوان  چِھ،  تہٕ  تٔمۍ  سٕندِ  ڈالنہٕ  سٍتۍ  چِھ  شرک  کران۔

Mirwaiz:
  شیطان  سُند  زور  چُھنہٕ  چلان  مگر  تِمنٕے  پٮ۪ٹھ  یِم  تس  سٍتۍ  یارانہٕ  لاگن۔  بیٚیہِ  تِمن  پٮ۪ٹھ  یِم  کُنِس  خدایس  شریک  ٹھہراون۔

Tahir:
  بس  چُھ  تٔمۍ  سُنٛد  غلبہٕ  صرف  تِمنٕے  لُکن  پیٚٹھ  یِم  تس  دوست  چِھ  بناوان  بیٚیہِ  یِم  اللہ  تعالیٰ  ہس  سٍتۍ  شرک  چِھ  کران۔

Transliteration:
  Innam<u>a</u> sul<u>ta</u>nuhu AAal<u>a</u> alla<u>th</u>eena yatawallawnahu wa<b>a</b>lla<u>th</u>eena hum bihi mushrikoon<b>a</b>


Athar:
  ییٚلہِ  أسۍ  اکہِ  آیت  چہِ  جایہِ  بیاکھ  آیت  چِھ  نٲزِل  کران  تہٕ  اللہ  تعالیٰ  چُھ  بہتر  زانان  زِ  سُہ  کیا  کرِ  نٲزِل،  پتہٕ  چِھ  یِم  لُکھ  ونان  زِ  توٚہۍ  چِھو  یہِ  قرآن  پانے  بناوان،  اصلی  کتھ  چھےٚ  یہِ  زِ  یِمن  منٛز  چِھ  اکثر  لُکھ  حقیقت  نِشہِ  ناوٲقف۔

Mirwaiz:
  بیٚیہِ  ییٚلہِ  أسۍ  اکہِ  آیہِ  کریمہٕ  چہِ  جایہِ  بیاکھ  آیہِ  کریم  نٲزِل  کران  چھِ،  اللہ  تعالیٰ  ہی  چُھ  بہتر  زانان  تِمن  احکامن  ہٕنزٕ  مصلحژٕ  یِم  سُہ  نٲزِل  کران  چُھ۔  تمہِ  ساعتہٕ  چھِ  کٲفر  ونان  تۅہیہِ  یا  رسول  اللہ  توٚہۍ  چھِو  نہٕ  پننہِ  طرفہٕ  یِمہٕ  کتھہٕ  ٹھہراوان۔  فی  الحقیقت  چھِ  وارِیاہ  تِمو  اندرٕ  بے  خبر۔

Tahir:
  تہٕ  ییٚلہِ  أسۍ  کُنہِ  آیت  چہ  جایہِ  چِھ  بیاکھ  آیت  بدلاوان  تہٕ  اللہ  تعالیٰ  (ہٕے)  چُھ  بہتر  زانان  یہِ  (کینٛژھاہ)  سُہ  نٲزل  چُھ  کران  کٲفر  چھ  (پتہٕ)  ونان  زِ  تۆہۍ  چِھو  بس  پننہِ  طرفہٕ  بناوَن  وٲلۍ،  بلکہ  چِھنہٕ  تِمَو  منٛزٕ  اکثر  لُکھ  (آیتن  ہٕندِ  نٲزل  کرنٕچ  تہٕ  بدلاونٕچ  حکمت)  زانان۔

Transliteration:
  Wai<u>tha</u> baddaln<u>a</u> <u>a</u>yatan mak<u>a</u>na <u>a</u>yatin wa<b>A</b>ll<u>a</u>hu aAAlamu bim<u>a</u> yunazzilu q<u>a</u>loo innam<u>a</u> anta muftarin bal aktharuhum l<u>a</u> yaAAlamoon<b>a</b>


Athar:
  یِمن  ؤنِو  زِ  یہِ  چھُ  رُوح  القُدسَن  ٹھیک  ٹھیک  میٲنِس  ربّ  سٕندِ  طرفہٕ  ہَنہِ  ہَنہِ  نٲزِل  کوٚرمُت  ﴿رُوحُ  القُدُس  امِیُک  لفظی  ترجمہٕ  چُھ  پاک  رُوح  یا  پٲکیزگی  ہُند  رُوح۔  تہٕ  اصطلاحاً  چُھ  یہِ  لقب  حضرتِ  جبریل  علیہ  السّلامس  دِنہٕ  آمُت۔  یتھ  جایہِ  چُھ  وحی  اَنن  وٲلِس  فرشتہٕ  سٕندِ  ناو  ہیٚنہٕ  بجاے  تٔمۍ  سُند  لقب  استعمال  کرنُک  مقصد  سامعین  امہِ  حقیقت  نِشہِ  خبردار  کرٕنۍ  زِ  اَتھ  کلامس  چُھ  اکھ  یِتُتھ  رُوح  انان  یُس  بشری  کمزوریَو  تہٕ  نُقصو  نِشہِ  پاک  چُھ،  تہٕ  بالکل  امانت  دٲری  سان  چُھ  اللہ  تعالیٰ  سُند  پیغام  واتناوان۔﴾  تاکہ  ایمان  انن  والیٚن  ہُند  ایمان  کرِ  پۅختہٕ،  تہٕ  فرماں  بردارن  وَنہِ  زندگی  ہٕندٮ۪ن  معاملاتن  منٛز  سیٚز  وَتھ،  تہٕ  تِمن  دِیہِ  فلاح  تہٕ  سعادتٕچ  خۅش  خبر۔

Mirwaiz:
  توٚہۍ  فرمٲوِیوکھ  یا  رسول  اللہؐ،  وول  یہِ  قرآنِ  مجید  جبریل  امینن  یُس  پاک  روح  چُھ  تُہٕندِس  پروردِگارٕ  سٕندِ  طرفہٕ  پٔزۍ  پٲٹھۍ،  یُتھ  باایمانن  ہُند  دِل  مضبوط  کرِ  بیٚیہِ  چُھ  یہِ  قرآنِ  مجید  بوٚڈہدایت  تہٕ  بٔڈبشارت  مسلمانن  ہٕندِ  خٲطرٕ۔

Tahir:
  فرمٲویوٗکھ،  یہِ  (قرآن)  چُھ  روحُ  القدسن  (یعنی  جبریل  علیہ  السلامن) تُہٕندِس  ربّ  سٕندِ  طرفہٕ  پزرٕ  سان  وولمُت  تاکہ  ایمان  والیٚن  تھاوِ  ثٲبت  قدم  تہٕ  (یہِ)  چُھ  مسلمانن  خٲطرٕ  ہدایت  تہٕ  بشارت۔

Transliteration:
  Qul nazzalahu roo<u>h</u>u alqudusi min rabbika bi<b>a</b>l<u>h</u>aqqi liyuthabbita alla<u>th</u>eena <u>a</u>manoo wahudan wabushr<u>a</u> lilmuslimeen<b>a</b>


Athar:
  اسہِ  چُھ  معلوم  زِ  یِم  لُکھ  چِھ  تۅہیہِ  متعلق  ونان  زِ  أمِس  شخصس  چُھ  اکھ  نفر  ہیٚچھناوان  تہٕ  پرناوان،  حالانکہ  یُہُند  اشارہ  یس  نفرس  کُن  چُھ  تٔمۍ  سٕنز  زبان  چھےٚ  عجمی،  تہٕ  یہِ  چھےٚ  صاف  عربی  زبان۔

Mirwaiz:
  بیٚیہِ  چُھ  اسہِ  معلوم  کہِ  یِم  دشمن  چھِ  ونان  أمِس  پیغمبرس  چُھنہٕ  ہیٚچھناوان  مگرکانہہ  زانن  وول  انساناہ۔  خیال  اوسُکھ  کینژھن  یُہودی  یا  نصرٲنی  غلامن  ہُند۔  اللہ  تعالیٰ  چُھ  تُہٕندِس  اتھ  بٲطِل  خیالس  رد  کران۔  فرماوان  چُھ،  اے  بےوقوفو  یس  غلامس  نِشہِ  تۅہیہِ  یِمن  پکھنِچ  تہٕ  پرنٕچ  نسبت  کران  چھِو  تٔمۍ  سٕنز  زیو  چھےٚعجمی،  مگر  یُس  کلام  یِم  تۅہیہِ  بوزناوان  چھِو  یہِ  چھےٚ  زیٚواہ  عربی،  صاف  تہٕ  واضح۔

Tahir:
  تہٕ  بے  شک  چِھ  أسۍ  زانان  زِ  تِم  (کٲفر  تہٕ  مشرک)  چِھ  ونان  زِیمن  چُھ  یہِ  (قرآن)  محض  کانٛہہ  انسانٕے  ہیٚچھناوان،  یس  شخصس  کُن  تِم  سۅ  کتھ  حق  نِشہِ  ڈٲلِتھ  منسوب  چِھ  کران  تٔمۍ  سٕنز  زبان  چھے٘  عجمی  تہٕ  یہِ  قرآن  چُھ  واضح  تہٕ  ٹاکارٕہ  عربی  زبان  (یعنی  عربی  زبٲنۍ  منٛز)۔

Transliteration:
  Walaqad naAAlamu annahum yaqooloona innam<u>a</u> yuAAallimuhu basharun lis<u>a</u>nu alla<u>th</u>ee yul<u>h</u>idoona ilayhi aAAjamiyyun wah<u>atha</u> lis<u>a</u>nun AAarabiyyun mubeen<b>un</b>


Athar:
  حقیقت  چھےٚ  یہِ  زِ  یِم  لُکھ  اللہ  تعالیٰ  سٕندۍ  آیات  چِھنہٕ  مانان،  اللہ  تعالیٰ  چُھنہٕ  تِمن  زانٛہہ  صحیح  کتھہِ  تام  واتنُک  توفیق  دِوان،  تہٕ  یِتھیٚن  لُکن  خٲطرٕ  چُھ  دگ  تُلہٕ  وُن  عذاب۔

Mirwaiz:
  پٔزۍ  پٲٹھۍ  یِم  لوٗکھ  نہٕ  پژھ  کران  چھِ  خداے  سٕندین  آیاتن،  تِمن  ہاوِنہٕ  نجاتٕچ  وتھ  اللہ  تعالیٰ۔  تِہٕندِ  خٲطرٕ  چُھ  کڈُر  عذاب۔

Tahir:
  بے  شک  یِم  لُکھ  اللہ  تعالیٰ  سٕندیٚن  آیاتن  پیٚٹھ  ایمان  چِھنہٕ  اَنان  اللہ  تعالیٰ  چُھنہٕ  تِمن  ہدایت  (یعنی  صحیح  سمجھنک  تہٕ  وارٕ  پٲٹھۍ  وُچھنُک  توفیق  تہِ)  دِوان  تہٕ  تِہِندِ  خٲطرٕ  چُھ  دگ  تُلوُن  عذاب۔

Transliteration:
  Inna alla<u>th</u>eena l<u>a</u> yuminoona bi<u>a</u>y<u>a</u>ti All<u>a</u>hi l<u>a</u> yahdeehimu All<u>a</u>hu walahum AAa<u>tha</u>bun aleem<b>un</b>


Athar:
  ﴿اَپزِ  کتھہٕ  چُھنہٕ  نبیؐ  بناوان  بلکہ﴾  اَپُز  چِھ  تِم  بناوان  یِم  اللہ  تعالیٰ  سٕندۍ  آیات  چِھنہٕ  مانان،  ﴿بیاکھ  ترجمہٕ  ہیٚکہِ  یِتہِ  سپدِتھ  زِ  اَپُز  چِھ  تِم  لُکھ  بناوان  یِم  اللہ  تعالیٰ  سٕندٮ۪ن  آیاتن  پٮ۪ٹھ  ایمان  چِھنہٕ  انان﴾  تِمے  چِھ  حقیقتس  منٛز  اَپزِیٲرۍ۔

Mirwaiz:
  اپُز  چِھنہٕ  نٔو  راوان  مگر  تِمے  لوٗکھ  یِم  نہٕ  خداے  سٕندین  آیاتن  پژھ  کران  چھِ  ت،  مے  گٔے  اَپزیٲرۍ۔  

Tahir:
  بے  شک  چِھ  اَپٕزبہتان  ترٲشی  (تہِ)  تِمَے  لُکھ  کران  یِم  اللہ  تعالیٰ  سٕندیٚن  آیاتن  پیٚٹھ  ایمان  چِھنہٕ  اَنان  تہِ  تِمَے  لُکھ  چِھ  اَپزِیٲرۍ۔

Transliteration:
  Innam<u>a</u> yaftaree alka<u>th</u>iba alla<u>th</u>eena l<u>a</u> yuminoona bi<u>a</u>y<u>a</u>ti All<u>a</u>hi waol<u>a</u>ika humu alk<u>ath</u>iboon<b>a</b>


Athar:
  یُس  شخص  ایمان  اَننہٕ  پتہٕ  کفر  کرِ،  ﴿سُہ  اگر﴾  مجبور  آسہِ  کرنہٕ  آمُت،  تہٕ  دل  آسہِ  تٔمۍ  سُند  ایمانس  پٮ۪ٹھ  مطمئن  ﴿تیٚلہِ  چُھ  رٕژر﴾  مگر  ییٚمۍ  دل  چہِ  رضا  مندی  سان  کُفر  قبول  کوٚر،  تس  پٮ۪ٹھ  چُھ  اللہ  تعالیٰ  سُند  غضب،  تہٕ  یِتھیٚن  سارِنٕے  لُکن  خٲطرٕ  چُھ  بوٚڈ  عذاب۔  ﴿یہِ  آیت  چھےٚ  تِمن  مسلمانن  متعلق  یِمن  پٮ۪ٹھ  تَمہِ  وقتہٕ  سخت  ظلم  ٲسۍ  کرنہٕ  یِوان،  تہٕ  ناقابلِ  برداشت  تکلیف  دی  دی  ٲسۍ  کُفرس  پٮ۪ٹھ  یِوان  مجبور  کرنہٕ،  تِمن  چُھ  وَننہٕ  آمُت  زِ  اگر  توٚہۍ  کُنہِ  ساعتہٕ  ظُلم  سٍتۍ  مجبور  سپدِتھ  محض  زُو  بچاونہٕ  خٲطرٕ  کلمۂ  کُفر  زیٚو  کٔڑِو  تہٕ  دِل  آسیٚو  کُفرٕکہ  عقیدٕہ  نِشہِ  محفوظ،  تیٚلہِ  یِیَو  معاف  کرنہٕ۔  البتہ  اگر  دِلہٕ  سٍتۍ  تۅہیہِ  کُفر  قبول  کوٚرُو،  تیٚلہِ  ہرگاہ  دُنیا  منٛزٕ  توٚہۍ  زُو  بچٲوِو،  اللہ  تعالیٰ  سٕندِ  عذاب  نِشہِ  ہیکِو  نہٕ  بٔچِتھ۔﴾

Mirwaiz:
  یُس  اکھاہ  خدایس  اِنکار  کرِ  اِقرار  کٔرِتھ  مگرنہٕ  سُہ  شخص  یُس  کُفرٕ  خٲطرٕ  زور  تہٕ  جبٕر  کرنہٕ  ییہِ۔  زیٚوِ  سٍتۍ  ہے  سُہ  کلمہ  کُفر  وَنہِ  در  حالیتکہِ  دِل  آسیٚس  ڈنجہِ  ایمان  سٍتۍ،  مگر  یُس  دِل  مُژرٲوِتھ  کُفر  تہٕ  اِنکار  کرِ  تِتھین  لوٗکن  پٮ۪ٹھ  چُھ  خداےسُند  غضب  تہٕ  بیزٲری،  بیٚیہِ  چُھ  تِہٕندی  خٲطرٕ  بوٚڈ  عذاب۔

Tahir:
  یُس  شخص  پننہِ  ایمان  اَننہٕ  پتہٕ  اللہ  تعالیٰ  ہس  سٍتۍکفرکرِ،تس  وَرٲے  یُس  سی٘ٹھاہ  مجبور  آو  کرنہٕ  مگر  تٔمۍ  سُنٛد  دل  چُھ  (بدستور)  ایمان  سٍتۍ  مطمین،  البتہ  (آ)  سُہ  شخص  یی٘مۍ  (نوِ  سرٕ)  سینہٕ  مژرتھ  کفر  (اختیار) کو٘ر  تی٘لہِ  چُھ  تِمن  پی٘ٹھ  اللہ  تعالیٰ  سٕندِ  طرفہٕ  غضب  تہٕ  تِہِندِ  خٲطرٕ  چُھ  زبردست  عذاب۔

Transliteration:
  Man kafara bi<b>A</b>ll<u>a</u>hi min baAAdi eem<u>a</u>nihi ill<u>a</u> man okriha waqalbuhu mu<u>t</u>mainnun bi<b>a</b>leem<u>a</u>ni wal<u>a</u>kin man shara<u>h</u>a bi<b>a</b>lkufri <u>s</u>adran faAAalayhim gha<u>d</u>abun mina All<u>a</u>hi walahum AAa<u>tha</u>bun AAa<i><u>th</u></i>eem<b>un</b>


Athar:
  یہِ  چُھ  امہِ  موجوب  زِ  تِمو  کٔر  ٲخرت  کِس  مقابلس  منٛز  دُنیاہٕچ  زندگی  پسند،  تہٕ  اللہ  تعالیٰ  سُند  قٲعدٕہ  چُھ  زِ  سُہ  چُھنہٕ  تِمن  لُکن  نجاتٕچ  وَتھ  ہاوان  یِم  تٔمۍ  سٕندِ  نعمتُک  انکار  کرن۔

Mirwaiz:
  یہِ  چُھکھ  امی  مۅکھہٕ  کہِ  تِمو  کیاہ  کٔر  پسند  دنیاہٕچ  زندگی  ٲخرتس  پٮ۪ٹھ،  بیٚیہِ  امی  مۅکھہٕ  کہِ  اللہ  تعالیٰ  چُھنہٕ  وتھ  ہاوان  کٲفرن  تہٕ  مُنکِرن۔

Tahir:
  یہِ  چُھ  اَمہِ  وجہ  کِنۍ  زِ  تِمَو  تھٲو  دنیٲوی  زندگی  ٲخرت  چہ  زندگی  کھوتہٕ  ٹٲٹھ  تہٕ  اَمہِ  موجوب  زِ  اللہ  تعالیٰ  چُھنہٕ  کٲفرن  ہٕندِس  قومس  ہدایت  دِوان۔

Transliteration:
  <u>Tha</u>lika biannahumu ista<u>h</u>abboo al<u>h</u>ay<u>a</u>ta a<b>l</b>dduny<u>a</u> AAal<u>a</u> al<u>a</u>khirati waanna All<u>a</u>ha l<u>a</u> yahdee alqawma alk<u>a</u>fireen<b>a</b>


Athar:
  یِم  چِھ  تِم  لُکھ  یِہندٮ۪ن  دِلن  تہٕ  کنن  تہٕ  أچھن  پٮ۪ٹھ  خُداین  مۅہر  چھےٚ  لگٲوِمٕژ،  یِم  چِھ  غفلتس  منٛز  ڈُبیمٕتۍ۔

Mirwaiz:
  یِمے  کیاہ  گٔے  تِم  لوٗکھ  یِمن  مۅہر کٔر اللہ  تعالیٰ  ہن  تِہٕندین  دِلن  پٮ۪ٹھ  بیٚیہِ  تِہٕندین  کنن  پٮ۪ٹھ،  بیٚیہِ  تِہٕنٛزن  أچھن  پٮ۪ٹھ،  بیٚیہِ  کیاہ  گٔے  یِمے  لوٗکھ  غٲفِل۔

Tahir:
  یِم  چِھ  تِم  لُکھ  زِ  اللہ  تعالیٰ  ہن  چھے  یہِندیٚن  دِلن  پیٚٹھ  تہٕ  یہندیٚن  کنن  پیٚٹھ  تہٕ  یہنٛزن  أچھن  پیٚٹھ  مۅہر  لگٲومٕژ  تہٕ  یِمَے  لُکھ  چِھ  (ٲخرت  کہ  انجام  نِشہِ)  غٲفل۔

Transliteration:
  Ol<u>a</u>ika alla<u>th</u>eena <u>t</u>abaAAa All<u>a</u>hu AAal<u>a</u> quloobihim wasamAAihim waab<u>sa</u>rihim waol<u>a</u>ika humu algh<u>a</u>filoon<b>a</b>


Mirwaiz: پٔزۍ پٲٹھۍ یِمے لوٗکھ آسن ٲخرتس اندر تاون زد،
Tahir: یہِ چھے٘ حقیقت زِ بے شک چِھ یِمَے لُکھ ٲخرتس منٛزخسارٕہ تُلن وٲلۍ۔
Transliteration: L<u>a</u> jarama annahum fee al<u>a</u>khirati humu alkh<u>a</u>siroon<b>a</b>
Athar:
  ضروری  چُھ  زِ  ٲخرتس  منٛز  روزن  یِمے  لُکھ  خسارس  منٛز۔  ﴿یہِ  اِرشاد  چُھ  تِمن  لُکن  متعلق  یِمو  ایمانٕچ  وَتھ  کِریٖٹھ  وُچِھتھ  امہِ  نِشہِ  توبہٕ  اوس  کورمُت،  تہٕ  پتہٕ  ٲسۍ  پننِس  کٲفر  تہٕ  مشرک  قومس  منٛز  واپس  گٔمٕتۍ﴾


Athar:
  اتھ  برعکس  یِمن  لُکن  ہُند  حال  یہِ  چُھ  زِ  ییٚلہِ  ﴿ایمان  اننہٕ  کہ  وجہِ  کِنۍ﴾  تِم  ستاونہٕ  آے،  تِمو  ترٲوۍ  گھرٕبار،  ہجرت  کٔرٕکھ،  اللہ  تعالیٰ  سٕنزِ  وَتہِ  منٛز  کریکھ  سختیہِ  برداشت،  تہٕ  صبرس  ہیٚژٕکھ  کٲم،  تِہِندِ  خٲطرٕ  چُھ  یقیناً  تُہُند  ربّ  مغفرت  کرن  وول  تہٕ  سٮ۪ٹھاہ  مہربان۔  ﴿یِمن  سارِنٕے  ہُند  فٲصلہٕ  سپدِ  تمہِ  دۅہ﴾

Mirwaiz:
  توپتہٕ  چُھ  پٔزۍ  پٲٹھۍ  چون  پروردِگار  تِمن  لوٗکن  ہٕندِ  خٲطرٕ  یِمو  کُفرٕ  چہِ  سختی  تُلِتھ  گر  بار  ترٲوِتھ  ہجرت  کٔر۔  توپتہٕ  کوٚرکھ  جہاد،  بیٚیہِ  کوٚرُکھ  صبر،  پٔزۍ  پٲٹھۍ  تُہںد  پروردِگار  چُھ  تمہِ  پتہٕ  تِہِندِ  خٲطرٕ  سٮ۪ٹھاہ  مغفرت  کر  وُن،  سٮ۪ٹھاہ  رحم  کر  وُن۔

Tahir:
  پتہٕ  چُھ  تُہُنٛد  ربّ  تِمن  لُکن  خٲطرٕ  یِمَو  (ظلم  تہٕ  جبر  کرن  والیٚو  کٲفرو  ہٕندیٚو  اَتھو)  آزمٲیشن  (تہٕ  تکلیفن)  منٛز  مبتلا  کرنہٕ  یِنہٕ  پتہٕ  ہجرت  کٔر  (یعنی  اللہ  تعالیٰ  سٕندِ  خٲطرٕ  ترٲوِکھ  پننٕۍ  وطن)  پتہٕ  کٔرِکھ  (پننس  بچاوس  منٛز)  جنگ  تہٕ  (جنگ  وجدلس،  فتنہٕ  فسادس  تہٕ  ظلم  و  جبرس  خلاف)  روٗدۍ  سیٖنہٕ  دٲرِتھ  (اے  حبیبِ  مکرّم!)  تیٚلہِ  چُھ  تُہُنٛد  ربّ  اَمہِ  پتہٕ  بۆڈ  بخشن  وول  سیٚٹھاہ  مہربان۔

Transliteration:
  Thumma inna rabbaka lilla<u>th</u>eena h<u>a</u>jaroo min baAAdi m<u>a</u> futinoo thumma j<u>a</u>hadoo wa<u>s</u>abaroo inna rabbaka min baAAdih<u>a</u> laghafoorun ra<u>h</u>eem<b>un</b>


Athar:
  ییٚلہِ  پرٛتھ  کانٛہہ  نفس  پننی  بچاوچہِ  فِکرِ  منٛز  لٔگِتھ  آسہِ،  تہٕ  پرٛتھ  کٲنٛسہِ  یِیہِ  تٔمۍ  سٕندِ  کرِمتِیُک  بدلہٕ  پوٗرٕ  پٲٹھۍ  دِنہٕ،  تہٕ  کٲنٛسہِ  پٮ۪ٹھ  ہیکہِ  نہٕ  ذرّس  سُمب  ظُلم  سپدِتھ۔

Mirwaiz:
  سُہ  دۅہ  پٲوِو  ژیٚتس  ییٚمہِ  دۅہ  پرتھ  شخصاہ  یِیہِ،  گفتگو  آسہِ  کران  پننی  پانہٕ  کہِ  طرفہٕ۔  بیٚیہِ  یِیہِ  پوٗرٕ  دِنہٕ  جزا  تہٕ  سزا  پرتھ  کٲنسہِ،  تتھ  بدل  یہِ  تٔمۍ  کوٚرمُت  آسہِ،  تِمو  أندرٕ  یِیہِ  نہٕ  کٲنسہِ  ظلم  کرنہٕ۔

Tahir:
  سُہ  دۅہ  (کٔرِو  یاد)  ییٚلہِ  پۯتھ  شخص  سپدِ  صرف  پننہِ  پانہٕ  باپت  (دفاع  خٲطرٕ)  ژُوان  ژُوان  حٲضر  تہٕ  پۯتھ  نفسس  یِیہِ  یِکینٛژھاہ  تٔمۍ  کۆرمُت  آسہِ  تَمِیُک  پوٗرِ  پوٗر  بدلہٕ  دِنہٕ  تہٕ  تِمن  پیٚٹھ  یِیہِ  نہٕ  کانٛہہ  ظلم  کرنہٕ۔

Transliteration:
  Yawma tatee kullu nafsin tuj<u>a</u>dilu AAan nafsih<u>a</u> watuwaff<u>a</u> kullu nafsin m<u>a</u> AAamilat wahum l<u>a</u> yu<i><u>th</u></i>lamoon<b>a</b>


Athar:
  اللہ  تعالیٰ  چُھ  اکہِ  بستی  ہٕنز  مِثال  دِوان،  سۅ  ٲس  اَمن  و  اطمینانٕچ  زندگی  بسر  کران،  تہٕ  پرٛتھ  طرفہٕ  اوس  اَتھ  فراغتہٕ  سان  رزق  واتان،  تٔمۍ  لوگ  پتہٕ  اللہ  تعالیٰ  سٕنزن  نعمتن  ہُند  کفران  کرُن،  اللہ  تعالیٰ  ہن  ہوو  پتہٕ  امہِ  کیٚن  باشندن  تِہندٮ۪ن  کرتوٗتن  ہُند  یہِ  مزٕہ  زِ  بۅچِھہ  ہٕندۍ  تہٕ  خوفٕکۍ  مصیبت  گٔے  تِمن  پٮ۪ٹھ  سوار۔

Mirwaiz:
  بیٚیہِ  کٔر بیان  اللہ  تعالیٰ  ہن  مِثال  اکہِ  شہرٕ  کین  لوٗکن  ہٕنز  تِم  ٲسۍ  امن  وامانس  اندر  روٗزِتھ۔  تِمن  ٲسۍ  واتان  کھیٚنہٕ  چیٚنٕکۍ  چیز  بکثرت  پرتھ  طرفہٕ،  اتی  کوٚر  تِمو  خداے  سٕنزن  نعمژن  اِنکار  تہٕ  کُفرانِ  نعمت،  پس  ژٕہ  نٲو  ۍتِم  اللہ  تعالیٰ  ہن  مَزٕہ  بۅچھہِ  ہُند  تہٕ  کھوژنکہِ  پۅشاکُک  یعنی  بۅچھہِ  تہٕ  بد  امنی  آیہِ  تِمن  تِتھہٕ  پٲٹھۍ  ولنہٕ  یِتھہٕ  پٲٹھۍ  بدنس  آسان  چُھ  لِباس  ؤلِتھ  تِمن  کامیٚن  ہٕندِ  سببہٕ  یِمہٕ  تِم  کران  ٲسۍ۔  حضرتِ  عبد اللہ  بِن  عباس  چھِ  فرماوان  ییمہِ  مِثالہِ  منزٕہ  چھِ  مُراداہلِ  مکہ۔

Tahir:
  تہٕ  اللہ  تعالیٰ  ہن  چھے٘  اَکہِ  تِژِھہ  بستی  ہٕنز  مثال  بیان  فرمٲومٕژ  یۅسہٕ  (سیٚٹھاہ)  امن  تہٕ  اطمینان  سان  (بٔسِتھ)  ٲس  تَمِیُک  رزق  اوس  تَتھ  (منٛزروزن  والیٚن)  نِشہِ  پۯتھ  طرفہٕ  سیٚٹھاہ  وسعت  تہٕ  فراغت  سان  یِوان  پتہٕ  کٔرتَمہِ  بستی  (ہٕندیو  لُکو)  اللہ  تعالیٰ  سٕنزن  نعمتن  ہٕنز  ناشکری  تہٕ  اللہ  تعالیٰ  ہن  لوگ  پتہٕ  تَتھ  بۅچھہِ  ہُنٛد  تہٕ  خوف  کہ  عذابُک  پۅشاک  تِمن  اعمالن  ہٕندِ  وجہ  کِنۍ  یِم  تِم  کران  ٲسۍ۔

Transliteration:
  Wa<u>d</u>araba All<u>a</u>hu mathalan qaryatan k<u>a</u>nat <u>a</u>minatan mu<u>t</u>mainnatan yateeh<u>a</u> rizquh<u>a</u> raghadan min kulli mak<u>a</u>nin fakafarat bianAAumi All<u>a</u>hi faa<u>tha</u>qah<u>a</u> All<u>a</u>hu lib<u>a</u>sa aljooAAi wa<b>a</b>lkhawfi bim<u>a</u> k<u>a</u>noo ya<u>s</u>naAAoon<b>a</b>


Athar:
  تِمن  نِشہِ  آو  تِہندِ  پننہِ  قوم  منٛزٕ  اکھ  رسول  مگر  تِمو  کوٚر  تَس  انکار،  ٲخر  کار  رٔٹۍ  تِم  عذابن  ییٚلہِ  زن  تِم  ظٲلِم  ٲسۍ  سپدمٕتۍ  ﴿حضرت  ابن  عباس  رضی  اللہ  تعالیٰ  عنہ  سُند  قول  چُھ  زِ  یتھ  جایہِ  چُھ  ناو  ہیٚنہٕ  ورٲے  خۅد  مکُک  ناو  مِثالہِ  رٔنگۍ  پیش  کرنہٕ  آمُت۔  اَمہِ  تفسیر  مُطٲبق  ییٚمہِ  خوفُک  تہٕ  بۅچھہِ  ہٕندِ  مصیبتُک  یتھ  جایہِ  ذِکر  چھےٚ  آمٕژ  کرنہٕ،  تمہِ  نِشہِ  چُھ  مُراد  سُہ  قحط  یُس  نبی  صلی  اللہ  علیہ و سلمن  ہٕندِ  بعثت  پتہٕ  أکِس  وقتس  تام  مکہٕ  کیٚن  لُکن  پٮ۪ٹھ  مُسلّط  روٗد۔﴾

Mirwaiz:
  پٔزۍ  پٲٹھۍ  آو  تِمن  کُن  پیغمبراہ  جلیل  القدر  یُس  تِموٕے  منٛزٕ  اوس،  تس  کوٚرُکھ  اِنکار،  سُہ  زونُکھ  ا  پزیور،  ادٕ  رٔٹۍ  تِم  عذابن  یعنی  قحطن  تہٕ  بدامنی۔  یتھ  حالس  اندر  کہِ  تِم  ٲسۍ  پٲنۍ  پانس  ظلم  کر  وُنۍ  شرک  تہٕ  تکذیب  کرنہٕ  سٍتۍ۔

Tahir:
  تہٕ  بے  شک  آو  تِمن  نِشہِ  تِموٕے  منٛزٕ  اَکھ  رسول  پتہٕ  کۆر  تِمَو  تس  انکارلہٰذا  رٔٹۍ  تِم  عذابن  تہٕ  تِم  ٲسۍ  بس  ظٲلم۔

Transliteration:
  Walaqad j<u>a</u>ahum rasoolun minhum faka<u>thth</u>aboohu faakha<u>th</u>ahumu alAAa<u>tha</u>bu wahum <i><u>th</u></i><u>a</u>limoon<b>a</b>


Athar:
  پس  اے  لوٗکو،  خُداین  یِکینژھاہ  حلال  تہٕ  پاک  رزق  تۅہیہِ  عطا  چُھو  کوٚرمُت  سُہ  کھیٚیِو،  تہٕ  اللہ  تعالیٰ  سٕندِ  احسانُک  کٔرِو  شُکر  اگر  توٚہۍ  پزی  تٔمۍ  سٕنز  بندگی  کرن  وٲلۍ  چِھو۔

Mirwaiz:
  پس  کھیٚیِو  سُہ  رزق  یُس  عطا  کوٚر  اللہ  تعالیٰ  ہن  حلال  تہٕ  پاک،  بیٚیہِ  دٔپِو  شُکر  خداے  سٕنزن  نعمژن  پٮ۪ٹھ،  ہر  گاہ  چھِو  تٔسۍ  یٲژ  بندگی  کران۔

Tahir:
  لہٰذا  یُس  حلال  تہٕ  پاک  رزق  تۅہیہِ  اللہ  تعالیٰ  ہن  عطا  چُھو  کۆرمُت،  تۆہۍ  ٲسِو  تَمہِ  منٛزٕ  کھیٚوان  تہٕ  اللہ  تعالیٰ  سٕنزن  نعمتن  ہُنٛد  شکرٲسِو  بجا  اَنان  ہرگاہ  تۆہۍ  تٔمۍسٕنزٕے  عبادت  چِھو  کران۔

Transliteration:
  Fakuloo mimm<u>a</u> razaqakumu All<u>a</u>hu <u>h</u>al<u>a</u>lan <u>t</u>ayyiban wa<b>o</b>shkuroo niAAmata All<u>a</u>hi in kuntum iyy<u>a</u>hu taAAbudoon<b>a</b>


Athar:
  خُداین  یِکینژھاہ  تۅہیہِ  پٮ۪ٹھ  حرام  چُھ  کوٚرمُت  سُہ  چُھ  مۅردار  تہٕ  خوٗن  تہٕ  خنزیر  سُند  ماز،  بیٚیہِ  سُہ  جانور  یس  پٮ۪ٹھ  اللہ  تعالیٰ  سٕندِ  ورٲے  بیٚیہِ  کٲنٛسہِ  ہُند  ناو  آسہِ  ہیٚنہٕ  آمُت،  البتہٕ  اگر  کانٛہہ  بۅچِھہ  سٍتۍ  مجبور  تہٕ  بے  قرار  سپدِتھ  یِمن  چیزن  کھیٚیہِ،  امہِ  ورٲے  زِ  سُہ  آسہِ  قانونِ  اِلہٰی  چہِ  خلاف  ورزی  ہُند  خوٲہش  مند،  یا  آسہِ  ضرورت  کہ  حدٕ  نِشہِ  نیرنُک  مُرتکب،  تیٚلہِ  چُھ  پٔزِپٲٹھۍ  اللہ  تعالیٰ  معاف  کرن  وول  تہٕ  رحم  کرن  وول۔

Mirwaiz:
  تٔمۍ  پروردِگارن  کوٚر  نہٕ  تۅہیہِ  پٮ۪ٹھ  حرام  مگر  مۅردار    ﴿پانے  موٚمُت﴾  جانور،  بیٚیہِ  رَتھ،  بیٚیہِ  سورٕ  ماز  بیٚیہِ  سُہ  جانور  یُس  خدایس  ورٲے  بیٚیہِ  کٲنسِہ  ہٕندِ  تعظیم  خٲطرٕ  یا  قُرب  ژھانڈنہٕ  خٲطرٕ  مارنہٕ  ییہِ،  پس  یُس  اکھاہ  فاقٕہ  کہِ  وجہ  بالکل  بیقرار  تہٕ  مجبور  سپدِ  یِمو  چیزو  أندرٕ  کانہہ  چیز  کھیٚنس  پٮ۪ٹھ،  یِمو  چیزو  وٲے  بنیٚس  نہٕ  کانہہ  چیز  بشرطیکہِ  لذت  تہٕ  مزٕہ  حٲصِل  کروُن  آسہِ  نہٕ۔  ضروٗرت  کھۅتہٕ  کھیٚوُن  آسِنہٕ۔  پس  چُھ  اللہ  تعالیٰ  مغفرت  کروُن،  رحم  کر  وُن۔

Tahir:
  تٔمۍ  چُھ  تۅہیہِ  پیٚٹھ  صرف  مۅردار  تہٕ  خون  تہٕ  خنزیر  سُنٛد  مازتہٕ  سُہ  (جانور)  یس  پیٚٹھ  ذبح  کرنہٕ  وقتہٕ  اللہ  تعالیٰ  ہس  وَرٲے  کٲنسہِ  ہُنٛد  ناو  آسہِ  ہیٚنہٕ  آمُت،حرام  کۆرمُت،  پتہٕ  یُس  شخص  اضطرار  کِس  حالتس  (یعنی  انتہٲیی  مجبوری  ہٕندِس  حالتس)  منٛز  آسہِ،  نَہ  آسہِ  (لذت  حٲصل  کرنہٕ  مۅکھہٕ  احکامِ  الٰہی  نِشہِ)  بُتھ  پھِرن  وول  تہٕ  نَہ  آسہِ  (مجبوری  ہٕندِ  حدٕ  نِشہِ)  برونٛہہ  نیرن  وول،تیٚلہِ  چُھ  بے  شک  اللہ  تعالیٰ  بۆڈ  بخشن  وول  سیٚٹھاہ  مہربان۔

Transliteration:
  Innam<u>a</u> <u>h</u>arrama AAalaykumu almaytata wa<b>al</b>ddama wala<u>h</u>ma alkhinzeeri wam<u>a</u> ohilla lighayri All<u>a</u>hi bihi famani i<u>dt</u>urra ghayra b<u>a</u>ghin wal<u>a</u> AA<u>a</u>din fainna All<u>a</u>ha ghafoorun ra<u>h</u>eem<b>un</b>


Athar:
  بیٚیہِ  یہِ،  تُہٕنزٕ  یِمہٕ  زبانہٕ  اپزٕۍ  احکام  چھےٚ  لگاوان  روزان  زِ  یہِ  چیز  چُھ  حلال  تہٕ  ہُہ  چُھ  حرام  ﴿یہِ  آیت  چھےٚ  نٔنۍ  پٲٹھۍ  وضاحت  کران  زِ  خُدایس  ورٲے  چُھنہٕ  حلال  تہٕ  حرام  کرنُک  حق  بیٚیہِ  کٲنٛسہِ۔  بیاکھ  یُس  تہِ  شخص  جٲیزُک  تہٕ  ناجٲیزُک  فٲصلہٕ  کرنُک  جُرات  کرِ  سُہ  کرِ  پننہِ  حدٕ  نِشہِ  تجاوُز،  الّا  یہِ  زِ  قانونِ  الہٰی  سَنَد  مٲنِتھ  وَنہِ  تَمہِ  کیو  فرمانَو  نِشہِ  نتیجہِ  کٔڑِتھ  زِ  فلٲنۍ  چیز  یا  فلٲنۍ  کٲم  چھےٚ  جٲیز  تہٕ  فلٲنۍ  چھےٚ  ناجٲیز۔  خۅد  مختار  بٔنِتھ  کانٛہہ  چیز  حلال  یا  حرام  بناونس  چُھ  خُدایس  پٮ۪ٹھ  اَپُز  تہٕ  بہتان  امہِ  موجوب  فرماونہٕ  آمُت  زِ  یُس  شخص  امہِ  قسمٕکۍ  احکام  چُھ  لگاوان،  تٔمۍ  سٕنز  یہِ  کٲم  ہیٚکہِ  نہٕ  دۅیو  کَتھو  نِشہِ  خٲلی  ٲسِتھ،  اکھ  یہِ  زِ،  یا  چُھ  سُہ  امہِ  کتھہِ  ہُند  دعویٰ  کران  زِ  یتھ  سُہ  کتاب  الہٰی  کہِ  سَنَدٕ  نِشہِ  بے  نیاز  سپدِتھ  جٲیز  یا  ناجٲیز  چُھ  ونان  سُہ  چُھ  خُداین  جٲیز  یا  ناجٲیز  ٹھہروومُت،  یا  چُھ  تٔمۍ  سُند  دعویٰ  یہِ  زِ  خُداین  چُھ  تحلیل  و  تحریم  ﴿حلال  تہٕ  حرام﴾  کیو  اختیارو  نِشہِ  دست  بردار  سپدِتھ  خۅد  انسان  پننہِ  مرضی  ہُند  قانون  بناونہٕ  خٲطرٕ  آزاد  تروومُت۔  یِمو  منٛزٕ  یُس  دعویٰ  تہِ  سُہ  کرِ  سُہ  چُھ  ضرور  اَپُز  تہٕ  خُدایس  پٮ۪ٹھ  بہتان﴾  امہِ  قسمٕکۍ  حکم  لگٲوِتھ  مَہ  دِیو  اَپزِس  واٹھ  خُدایس  سٍتۍ،  یِم  لُکھ  خُدایس  پٮ۪ٹھ  اَپزۍ  بہتان  چِھ  لگاوان،  تِم  چِھنہٕ  ہرگز  فلاح  لبان۔

Mirwaiz:
  بیٚیہِ  مہ  ٲسِو  ونان  تِمن  چیزن  یِمن  تُہٕنزٕ  زیٚوٕ  آسن  پانے  اپُز  تعریف  کران  کہِ  یہِ  گوٚو  حلال  تہٕ  یہِ  گوٚو  حرام،  خدایس  پٮ۪ٹھ  اپُز  نٔوراونہٕ  خٲطرٕ،  پٔزۍ  پٲٹھۍ  یِم  اللہ  تعالیٰ  ہس  اَپُز  نٔوراوَن  تِم  سپدن  نہٕ  زانہہ  کامیاب۔

Tahir:
  تہٕ  سُہ  اَپُز  مَہ  ٲسِو  ونان  یُس  تُہٕنزٕ  زیٚوٕ  چھے٘  بیان  کران  روزان  زِ  یہِ  چُھ  حلا  ل  تہٕ  یہِ  چُھ  حرام  تِتھہٕ  پٲٹھۍ  زِ  تۆہۍ  کھٲلِواللہ  تعالیٰ  ہس  پیٚٹھ  اَپُز  بہتان،بے  شک  یِم  لُکھ  اللہ  تعالیٰ  ہس  پیٚٹھ  اَپُز  بہتان  چِھ  کھالان  تِم  لبن  نہٕ  (زانٛہہ)  کامیٲبی۔

Transliteration:
  Wal<u>a</u> taqooloo lim<u>a</u> ta<u>s</u>ifu alsinatukumu alka<u>th</u>iba h<u>atha</u> <u>h</u>al<u>a</u>lun wah<u>atha</u> <u>h</u>ar<u>a</u>mun litaftaroo AAal<u>a</u> All<u>a</u>hi alka<u>th</u>iba inna alla<u>th</u>eena yaftaroona AAal<u>a</u> All<u>a</u>hi alka<u>th</u>iba l<u>a</u> yufli<u>h</u>oon<b>a</b>


Athar: دُنیاہُک عیش چُھ کینٛہہ دۅہ۔ ٲخر کار چُھ تِہندِ خٲطرٕ دگ تُلوُن عذاب۔
Tahir: فٲیدٕہ چُھ کم مگرتِہِندِ خٲطرٕ چُھ عذاب (سیٚٹھاہ) دگ تُلوُن۔
Transliteration: Mat<u>a</u>AAun qaleelun walahum AAa<u>tha</u>bun aleem<b>un</b>
Mirwaiz:
  یہِ  چُھ  فٲیدٕہ  تُلنُک  کم  چیزاہ  یعنی  فٲیدٕہ  مویہِ  ۂنا۔  پتو  لاکہِ  چُھ  تِہٕندِ  خٲطرٕ  کڈُر  عذاب۔


Athar:
  تِم  چیز  ٲسۍ  اسہِ  خاص  طور  یہوٗدٮ۪ن  خٲطرٕ  حرام  کٔرِمٕتۍ،  یِہٕنز  ذکر  ییٚمہِ  برونٛہہ  اسہِ  تۅہیہِ  نِش  کٔرمٕژ  چھےٚ،  تہٕ  یہِ  اوس  نہٕ  تِمن  پٮ۪ٹھ  سون  ظُلم،  بلکہ  اوس  تِمن  پننُے  ظُلم  یُس  تِم  پانس  پٮ۪ٹھ  کران  ٲسۍ۔

Mirwaiz:
  بیٚیہِ  کوٚر  اسہِ  یہودین  پٮ۪ٹھ  حرام  تِم  چیز  یِم  اسہِ  بیان  کٔرۍ  تۅہیہِ  ییٚمہِ  برونٹھ،  اسہِ  کوٚر  نہٕ  تِمن  پٮ۪ٹھ  کانہہ  ظلم  بلکہِ  ٲسۍ  تِم  پٲنۍ  پانس  ظلم  کران۔

Tahir:
  تہٕ  یہودین  پیٚٹھ  ٲسۍ  اَسہِ  تِمے  چیز  حرام  کٔرِمٕتۍ  یِم  اَسہِ  گۅڈٕ  تۅہیہِ  نِش  بیان چِھ  کٔرِمٕتۍ  تہٕ  اَسہِ  اوس  نہٕ  تِمن  پیٚٹھ۔  ظلم  کۆرمُت  بلکہ  ٲسۍتِم  پانہٕ  پننیٚن  نفسن  پیٚٹھ  ظلم  کران۔

Transliteration:
  WaAAal<u>a</u> alla<u>th</u>eena h<u>a</u>doo <u>h</u>arramn<u>a</u> m<u>a</u> qa<u>s</u>a<u>s</u>n<u>a</u> AAalayka min qablu wam<u>a</u> <i><u>th</u></i>alamn<u>a</u>hum wal<u>a</u>kin k<u>a</u>noo anfusahum ya<i><u>th</u></i>limoon<b>a</b>


Athar:
  البتہ  یِمو  لُکو  جہالت  کِس  بنیادس  پٮ۪ٹھ  بُرٕ  کٲم  کٔر،  پتہٕ  کوٚرُکھ  توبہٕ  کٔرِتھ  پننہِ  کامہِ  ہُند  اصلاح،  تیٚلہِ  چُھ  یقیناً  توبہٕ  تہٕ  اصلاح  پتہٕ  تُہُند  ربّ  تِہندِ  خٲطرٕ  مغفرت  کرن  وول  تہٕ  سٮ۪ٹھاہ  مہربان۔

Mirwaiz:
  توپتہٕ  چھےٚ  حقیقت  یہے  کہ  بیشک  تُہند  پروردِ  گار  چُھ  تِمن  لوٗکن  ہٕندِ  خٲطرٕ  یِمو  یچھ  کامہِ  کرِ  نادٲنی  سببہٕ  توپتہٕ  کوٚرُکھ  تمہِ  پتہٕ  توبہٕ  خدایس  کُن  رجوع  بیٚیہِ  سنبھٲلِکھ  پنٕنۍ  پان۔  اِصلاح  کوٚرُکھ  پننِس  پانس،  پٔزۍ  پٲٹھۍ  تُہںد  پروردِگار  چُھ  تَمہِ  پتہٕ  تہِ  سٮ۪ٹھاہ  مغفرت  کرٕ  وُن  سٮ۪ٹھاہ  رحم  کرٕ  وُن۔

Tahir:
  پتہٕ  چُھ  بے  شک  تُہُنٛد  ربّ  تِمن  لُکن  خٲطرٕ  یِمَو  نادٲنی  کِنۍ  غلطی  کرِ  پتہٕ  کۆرُکھ  اَمہِ  پتہٕ  توبہٕ  تہٕ  (پنٕنۍ)  حالت  شیٖرٕکھ  تیٚلہِ  چُھ  بے  شک  تُہُنٛد  ربّ  اَمہِ  پتہٕ  بۆڈ  بخشن  وول  سیٚٹھاہ  مہربان۔

Transliteration:
  Thumma inna rabbaka lilla<u>th</u>eena AAamiloo a<b>l</b>ssooa bijah<u>a</u>latin thumma t<u>a</u>boo min baAAdi <u>tha</u>lika waa<u>s</u>la<u>h</u>oo inna rabbaka min baAAdih<u>a</u> laghafoorun ra<u>h</u>eem<b>un</b>


Athar:
  حقیقت  چھےٚ  یہِ  زِ  ابراہیمؑ  اوس  پننِس  ذاتس  اندر  پوٗرٕ  اکھ  اُمّت،  اللہ  تعالیٰ  سٕندِ  فرمانُک  مُطیع  تہٕ  یکسُو،  سُہ  اوس  نہٕ  زٕہٕنۍ  مُشرک۔

Mirwaiz:
  پٔزۍ  پٲٹھۍ  حضرتِ  اِبراہیم  یِمن  توٚہۍ  تہِ  چھِو  مانان  اوس  کُنُے  زوٚن  بٔڈِس  اُمتس  برابر  تِکیازِ سورُے  عالم  اوس  شرک  و  کفرس  مُبتلا۔  یورٕ  کنہِ  اوس  سُہ  کُنُے  صاحب  خدایس  کُنُے  زانان۔  سارنٕے  اوس  توحیدس  کُن  دعوت  دِوان،  خداےسُند  فرماں بردار  بندٕہ،  یُس  ساروٕے  نِشہِ  الگ  سپدِتھ  تس  کُن  مٲیل  سپدٕ  وُن  اوس۔  بیٚیہِ  اوس  نہٕ  سُہ  خدایس  شریک  ٹھہراوٕنیو  أندرٕ۔  

Tahir:
  بے  شک  ٲسۍ  ابراہیم  (علیہ  السلام  پننِس  ذاتس  منٛز)  اَکھ  اُمّت،  اللہ  تعالیٰ  سٕندۍ  فرمانبردار  ٲسۍ،پۯتھ  بٲطلس  نِشہِ  ٲسۍلۆب  (صرف  تٔسۍ  کُن  یکسو  روٗزِتھ)  بیٚیہِ  ٲسۍ  نہٕ  مشرکو  منٛزٕ۔

Transliteration:
  Inna ibr<u>a</u>heema k<u>a</u>na ommatan q<u>a</u>nitan lill<u>a</u>hi <u>h</u>aneefan walam yaku mina almushrikeen<b>a</b>


Athar:
  اللہ  تعالیٰ  سٕنزن  نعمتن  ہُند  اوس  شکر  کرن  وول،  خُداین  کوٚر  سُہ  منتخب  تہٕ  سِیٔز  وَتھ  ہٲونس۔

Mirwaiz:
  سُہ  اوس  شکُر  گزارتِہٕنزن  نعمژن  پٮ۪ٹھ،  سُہ  ژور  اللہ  تعالیٰ  ہن  برگذیدٕہ  کوٚرُن  بیٚیہِ  ہٲونس  وتھ  راہِ  راستس  کُن۔

Tahir:
  تس  (اللہ  تعالیٰ)  سٕنزن  نعمتن  پیٚٹھ  ٲسۍ  شکرگزار،  اللہ  تعالیٰ  ہن  ژٲرۍ  تم  (پننہِ  بارگاہِ  منٛز  خاص  برگزیدٕہ  بنٲوتھ)  تہٕ  تِمن  کۆرُن  سیٚزِ  وَتہِ  کُن  ہدایت۔

Transliteration:
  Sh<u>a</u>kiran lianAAumihi ijtab<u>a</u>hu wahad<u>a</u>hu il<u>a</u> <u>s</u>ir<u>at</u>in mustaqeem<b>in</b>


Athar: دُنیا ہس اندر دِیتُن تس رٕژر، تہٕ ٲخرتس منٛز آسہِ سُہ یقیناً صالحینو منٛز۔
Mirwaiz:
  بیٚیہِ  کوٚر  اسہِ  عطا  تس  دنیاہس  اندر  تہِ  رُت  حال۔  بجہِ  بجہِ  مہربٲنیہِ،  نبوت،  اجتباء،  خلعت،  ہدایت  بیٚیہِ  چُھ  ٲخرتس  اندر  سُہ  اعلیٰ  درجہِ  کیو  نیکو  کارو  أندرٕ۔

Tahir:
  تہٕ  اَسہِ  کۆر  تِمن  یَتھ  دنیاہس  منٛز (تہِ) رٕژر  عطا،  تہٕ  بے  شک  آسن  تِم  ٲخرتس  منٛز  (تہِ)  صالحینو  منٛزٕ۔

Transliteration:
  Wa<u>a</u>tayn<u>a</u>hu fee a<b>l</b>dduny<u>a</u> <u>h</u>asanatan wainnahu fee al<u>a</u>khirati lamina a<b>l</b><u>ssa</u>li<u>h</u>een<b>a</b>


Athar:
  پتہٕ  سوز  اسہِ  تۅہیہِ  کُن  وَحی،  زِ  یکسوٗ  سپدِتھ  پٔکِو  ابراہیمؑ  سٕندِس  طریقس  پٮ۪ٹھ،  تہٕ  سُہ  اوس  نہٕ  مُشرکو  منٛز۔

Mirwaiz:
  توپتہٕ  سوز  اسہِ  تۅہیہِ  کُن  وحی  یا  رسول  اللہؐ  کہ،  پیروی  کٔرِو  توٚہۍ  حضرتِ  ابراہیم  سٕندِس  مِلتس  یُس  کُنِسٕے  خدایس  کُن  مٲیل  تہٕ  پھیروُن  اوس،  بیٚیہِ  اوس  نہٕ  مُشرِکو  أندرٕ۔  

Tahir:
  (اے  حبیبِ  مکرّم!)  پتہٕ  سوٗز  اَسہِ  تۅہیہِ  کُن  وحی  زِ  تۆہۍ  کٔرِوابراہیم  (علیہ  السلام)  سٕندِ  دینٕچ  پٲروی  یُس  پۯتھ  بٲطلس  نِشہِ  بیٚون  چُھ،  تہٕ  تِم  ٲسۍ  نہٕ  مشرکو  منٛزٕ۔

Transliteration:
  Thumma aw<u>h</u>ayn<u>a</u> ilayka ani ittabiAA millata ibr<u>a</u>heema <u>h</u>aneefan wam<u>a</u> k<u>a</u>na mina almushrikeen<b>a</b>


Athar:
  روٗد  سبت،  سُہ  اوس  اَسہِ  تِمن  لُکن  پٮ۪ٹھ  مُسلّط  کوٚرمُت،  یِمو  تمہِ  کیٚن  احکامن  منٛز  اختلاف  کوٚر،  تہٕ  یقیناً  کرِ  تُہُند  ربّ  قیامت  کہ  دۅہ  تِمن  درمیان  سارِنٕے  کتھن  ہُند  فٲصلہٕ،  یِمن  منٛز  تِم  اختلاف  چِھ  کران  روٗدِمٕتۍ۔

Mirwaiz:
   بٹہٕ  وارِ  ہُند  تعظیم  آونہٕ  مُقرر  کرنہٕ۔  مگر  تِمنٕے  پٮ۪ٹھ  یِمو  تتھ  منٛز  اختلاف  کوٚر،  بیٚیہِ  کرِ  فٲصلہٕ  چون  رب  قیامت  کہِ  دۅہ  تِمن  درمیان  تتھ  چیزس  منٛز  یتھ  منٛز  تِم  اختلاف  چھِ  کران۔  

Tahir:
  بٹہٕ  وارِ  ہُنٛد  دوہ  اوس  صرف  تِمنٕے  لُکن  پیٚٹھ  مقررکرنہٕ  آمُت  یِمَو  تَتھ  منٛز  اختلاف  کۆر،  تہٕ  بے  شک  کرِ  تُہُنٛد  ربّ  قیامت  کہ  دۅہ  تِمن  درمیان  تِمن  (کتھن)  ہُنٛد  فٲصلہٕ  یِمن  منٛز  تِم  اختلاف  کران  ٲسۍ۔

Transliteration:
  Innam<u>a</u> juAAila a<b>l</b>ssabtu AAal<u>a</u> alla<u>th</u>eena ikhtalafoo feehi wainna rabbaka laya<u>h</u>kumu baynahum yawma alqiy<u>a</u>mati feem<u>a</u> k<u>a</u>noo feehi yakhtalifoon<b>a</b>


Athar:
  اے  نبیؐ،  پننِس  ربّ  سٕنزِ  وَتہِ  کُن  دِیِو  دعوت  حکمتہٕ  سان  تہٕ  بہترین  نصیحتہٕ  سان،  تہٕ  لُکن  سٍتۍ  کٔرِو  مُباحثہٕ  تِتھس  طریقس  پٮ۪ٹھ  یُس  بہترین  آسہِ،  تُہُند  ربٕے  چُھ  بہتر  زانان  زِ  کُس  چُھ  تٔمۍ  سٕنزِ  وَتہِ  نِشہِ  ڈٔلِتھ،  تہٕ  کُس  چُھ  سیٚزِ  وَتہِ  پٮ۪ٹھ۔

Mirwaiz:
  ناد  دِیِو  لوٗکن  توٚہۍ  خداے  سٕنزِ  وتہِ  کُن  علمہٕ  چو  کتھو  سٍتۍ  بیٚیہِ  نصیحت  سٍتۍ،  بحث  کٔرِو  لوٗکن  سٍتۍتمہِ  طریقہٕ  یتھ  منٛز  نہٕ  شِدت  تہٕ  خشونت  آسہِ،  پٔزۍ  پٲٹھۍ  چون  پروردِگار  چُھ  یژ  زانان  تِمن  یِم  تِہٕنزِ  وتہِ  نِشہِ  ڈٰٔلۍ۔  بیٚیہِ  چُھ  سُے  یژ  زانان  کہِ  کمو  لوٚب  ہدایت  تہٕ  کم  چھِ  راہِ  راستس  پٮ۪ٹھ  پکان۔  اگر  کُفار  جدالِ  علمی  نِشہِ  ڈٔلِتھ  جدالِ  عملیس  کُن  رۅخ  کرن  توپتہٕ  واتہٕ  ناون  اتھہٕ  سٍتۍ  یا  زیٚوِ  سٍتۍ  تکلیف۔  تتھ  صورتس  منٛز  چُھ  تۅہیہِ  بیٚیہِ  تُہٕندین  تابِعن  بدلہٕ  ہیٚون  جٲیز۔  امیُک  چُھ  تۅہیہِ  رخصت  بیٚیہِ  چُھ  صبر  کرُن  تہِ  تۅہیہِ  جٲیز  مگر  تہِ  چُھ  عزیمت۔

Tahir:
  (اے  رسولِ  معظمؐ!)  تۆہۍ  دِیِو  پننِس  ربّ  سٕنزِ  وَتہِ  کُن  حکمت  سان  تہٕ  بہترین  نصیحت  سان  دعوت  تہٕ  تِمن  سٍتۍ  کٔرِو  بحث  (تہِ)  تِتھہِ  اندازٕہ  یُس  سیٚٹھاہ  شوبدار  آسہِ،  بے  شک  چُھ  تُہُنٛد  ربّ  تس  شخصس  (تہِ)  وارٕ  پٲٹھۍ  زانان  یُس  تٔمۍ  سٕنزِ  وَتہِ  نِشہِ  ڈۆل  تہٕ  سُہ  چُھ  ہدایت  لبن  والیٚن  لُکن  (تہِ)  وارٕ  پٲٹھۍ  زانان۔

Transliteration:
  OdAAu il<u>a</u> sabeeli rabbika bi<b>a</b>l<u>h</u>ikmati wa<b>a</b>lmawAAi<i><u>th</u></i>ati al<u>h</u>asanati waj<u>a</u>dilhum bi<b>a</b>llatee hiya a<u>h</u>sanu inna rabbaka huwa aAAlamu biman <u>d</u>alla AAan sabeelihi wahuwa aAAlamu bi<b>a</b>lmuhtadeen<b>a</b>


Athar:
    تہٕ  اگر  توٚہۍ  لُکھ  بدلہٕ  ہیٚیِو،  تیٚلہِ  ہیٚیِو  بس  تِیُتُے  ییٖژاہ  تۅہیہِ  پٮ۪ٹھ  زیادتی  آسہِ  کرنہٕ  آمٕژ۔  البتہٕ  اگر  توٚہۍ  صبر  کٔرِو،  تیٚلہِ  چُھ  یقیناً  یہِ  صبر  کرن  والیٚن  ہٕندِ سٕے  حقس  منٛز  بہتر۔

Mirwaiz:
  ووٚنۍ  ہرگاہ  توٚہۍ  رۅخصتس  پٮ۪ٹھ  عمل  کٔرِو  یعنی  تِمن  ہیٚیِو  بدلہٕ  تہٕ  اِنتقام  سُہ  گژِھہ  تِیُتے  ہیٚون  یوٗت  تۅہیہِ  تکلیف  آسہِ  واتناونہٕ  آمُت،  ہرگاہ  عزیمتس  پٮ۪ٹھ  عمل  کٔرِتھ  توٚہۍ  صبٕر  کٔرِو،  تیٚلہِ  چُھ  صبٕر  کرٕنُے  بہتر،  صبٕر  کرونین  خٲطرٕ۔

Tahir:
  تہٕ  اگر  تۆہۍ  سزا  دِیُن  ییٚژِھو  تیٚلہِ  دِیِوتیوتے  یوٗتاہ  تکلیف  تۅہیہِ  اوسُو  دِنہٕ  آمُت،  تہٕ  اگر  تۆہۍ  صبر  کٔرِو  تیٚلہِ  چُھ  پٔزۍپٲٹھۍ  سُہ  صبر  کرن  والیٚن  خٲطرٕ  بہتر۔

Transliteration:
  Wain AA<u>a</u>qabtum faAA<u>a</u>qiboo bimithli m<u>a</u> AAooqibtum bihi walain <u>s</u>abartum lahuwa khayrun li<b>l</b><u>ssa</u>bireen<b>a</b>


Athar:
  اے  نبیؐ،  صبرٕ  سان  روٗزِو  کٲم  کران،  تہٕ  تُہُند  یہِ  صبر  چُھ  اللہ  تعالیٰ  سٕندِی  توفیق  سٍتۍ،  یِمن  لُکن  ہٕندٮ۪ن  حرکاتن  پٮ۪ٹھ  مَہ  کٔرِو  غم،  تہٕ  نہ  مَہ  گٔژِھنو  یِہزن  چال  بٲزِیَن  پٮ۪ٹھ  دِل  تنگ۔

Mirwaiz:
  بیٚیہِ  کٔرِو  توٚہۍ  صبرٕی  تِکیازِ  تُہُند  شان  چُھ  بُلند  تہٕ  ارفع۔  تُہُند  صبٕر  کرُن  چُھنہٕ  مگر  خداے  سںٕدی  توفیق  تہٕ  مددٕ  سٍتۍ،  توٚہۍ  تھٲوِو  اِطمینان  کہِ  تۅہیہِ  سپدِ  نہٕ  صبر  کرنس  اندر  کُنہِ  قسمہٕ  دشوٲری  پٲدٕ،  بیٚیہِ  مہ  بٔرِو  تِہٕندِ  مُخالفتُک  غم  بیٚیہِ  یِم  تدبیر  تِم  تُہٕندِس  مُخالفتس  منٛز  کران  چھِ  تِمو  سٍتۍ  مہ  سپدِو  تنگ  دِل،  امہِ  سٍتۍ  سپدِنہٕ  تۅہیہِ  کانہہ  نقصان  تِکیازِ  توٚہۍ  چھِو  تقوٰی  تہٕ  احسان  سٍتۍ  موصوف۔

Tahir:
  تہٕ  (اے  حبیبِ  مکرّمؐ!)  صبرکٔرِو  تہٕ  تُہُنٛد  صبرکرُن  چُھ  اللہ  تعالیٰ  سٕے  سٍتۍ  تہٕ  تۆہۍ  مَہ  ٲسِو  تِمن  پیٚٹھ  (یعنی  تِہِندِس  بُتھ  پھِرنس  پیٚٹھ)  دِل  مَلول  گژھان  تہٕ  تۆہۍ  مَہ  ٲسِو  تِہٕنزو  دوکھہٕ  بٲزِیَو  سٍتۍ  (پننِس  کشادٕہ  سینس  منٛز)  تنگی  (تہِ)  محسوس  کران۔

Transliteration:
  Wa<b>i</b><u>s</u>bir wam<u>a</u> <u>s</u>abruka ill<u>a</u> bi<b>A</b>ll<u>a</u>hi wal<u>a</u> ta<u>h</u>zan AAalayhim wal<u>a</u> taku fee <u>d</u>ayqin mimm<u>a</u> yamkuroon<b>a</b>


Athar:
  اللہ  تعالیٰ  چُھ  تِمن  لُکن  سٍتۍ  یِم  تقویٰ  ہس  چِھ  کٲم  ہیٚوان،  بیٚیہِ  چِھ  احسانس  پٮ۪ٹھ  عمل  کران۔

Mirwaiz:
  پٔزۍ  پٲٹھۍ  اللہ  تعالیٰ  چُھ  پرہیز  گارن  تہٕ  مُتقینن  سٍتۍ  سٍتۍ  بیٚیہِ  تِمن  سٍتۍ  یِم  نیکو  کار  آسن۔

Tahir:
  بے  شک  چُھ  اللہ  تعالیٰ  تِمن  لُکن  پننہِ  (خاص)  قُربت  سٍتۍ  نوازن  یِم  پرہیزگار  آسن  بیٚیہِ  تِم  لُکھ  یِم  احسان  کرن  وٲلۍ  (تہِ)  آسن۔

Transliteration:
  Inna All<u>a</u>ha maAAa alla<u>th</u>eena ittaqaw wa<b>a</b>lla<u>th</u>eena hum mu<u>h</u>sinoon<b>a</b>


Athar:
  پاک  چُھ  سُہ  ییٚمۍ  نِیوٗ  اکہِ  رٲژ  پنُن  بندٕہ  مسجدِ  حرام  پٮ۪ٹھہٕ  تتھ  مسجدِ  اقصٰی  ہَس  تام،  ییٚمہِ  کِس  ماحولس  منز  تٔمۍ  برکت  چھےٚ  دِژمٕژ،  تاکہ  تس  کرناوِ  پننیٚن  کینژھن  نشٲنین  ہُند  مُشٲہدٕہ۔  ﴿یہِ  واقعہ  چُھ  سُے  یُس  اصطلاحاً  معراج  کہ  ناوٕ  مشہور  چھُ۔  اکثر  معتبر  روایتو  کِنۍ  چُھ  یہِ  واقعہ  ہجرت  برونٛہہ  اکھ  ؤری  پیش  آمُت۔  حدیث  تہٕ  سیرت  چن  کتابن  منٛز  چُھ  امہِ  واقعہُک  تفصیل  واریاہَو  صحابو  روایت  کوٚرمُت  یُہُند  تعداد  پٕنژہن  ﴿25﴾  تام  چُھ  واتان۔  قرآنِ  مجید  چُھ  صرف  مسجدِ  حرام  ﴿یعنی  بیتُ  اللہ﴾  پٮ۪ٹھہٕ  مسجدِ  اقصٰی  ﴿بیتُ  المقدسس﴾  تام  حضور  صلی  اللہ  علیہ و سلمن  ہٕندِ  تشریف  اَننٕچ  تصریح  کران  تہِٕ  احادیثن  منٛز  چھےٚ  بیتُ  المقدس  پٮ۪ٹھہٕ  عالَم  بالاچہِ  انتہٲئی  بُلندی  تام  اللہ  تعالیٰ  سٕندِس  دربارس  منٛز  حضور  صلی  اللہ  علیہ و سلمن  ہٕنزِ  حٲضری  ہٕنز  مُفصل  ذِکر  کرنہٕ  آمٕژ۔  امہِ  سفرٕچ  کیفیت  کیا  ٲس؟  یہِ  اوسا  خواب  کِس  عالمس  منٛز  پیش  آمُت  کِنہٕ  بیدٲری  منٛز؟  تہٕ  حضور  صلی  اللہ  علیہ و سلمو  اوسا  بذاتِ  خۅد  تشریف  نِیومُت  یا  پننہِ  جایہِ  روزِتھٕے  ٲسۍ  تِم  محض  روٗحٲنی  طور  مُشٲہدہ  کرناونہٕ  آمٕتۍ؟  یِمن  سوالن  ہُند  جواب  چِھ  قرآنِ  مجیدکۍ  الفاظ  پانہٕ  دِوان۔  پاک  چُھ  سُہ  ییٚمۍ  نِیو،  یِمو  لفظو  سٍتۍ  ابتدا  کرُن  چُھ  ہاوان  زِ  یہِ  اوس  سٮ۪ٹھاہ  بوٚڈ  تہٕ  تھدِ  پایُک  واقعہ  یُس  اللہ  تعالیٰ  سٕندِ  زبردست  قدرت  سٍتۍ  پیش  آو۔  یہِ  کتھ  چھےٚ  ٹاکارٕ  زِ  خوابس  منز  کٲنٛسہِ  شخصہٕ  سُند  امہِ  قٕسمٕکۍ  چیز  وُچِھنۍ،  یا  بطور  کشف  وُچُھن  چُھنہٕ  یہِ  اہمیت  تھاوان  زِ  یہِ  بیان  کرنہٕ  خٲطرٕ  آسہِ  امہِ  تمہیدٕچ  ضرورت  زِ  تمام  کمزوٗریَو  تہٕ  نُقصو  نِشہِ  چھےٚ  پاک  سۅ  ذات،  ییٚمۍ  پننِس  بندس  یہِ  خواب  ہوو  یا  کشفس  منٛز  ہوونس  یہِ  سورُے۔  پتہٕ  یِم  الفاظ  تہِ  زِ،  اکہِ  رٲژنیون  پنُن  بندٕہ،  چِھ  جسمٲنی  سفرس  پٮ۪ٹھ  ٹاکارٕ  دلالت  کران۔  خواب  کِس  سفرس  یا  کشفی  سفرس  خٲطرٕ  ہیکن  نہٕ  یِم  الفاظ  کُنہِ  پٲٹھۍ  تہِ  مُنٲسب  ٲسِتھ۔  لہٰذا  چُھنہٕ  سانہِ  خٲطرٕ  یہِ  ماننہٕ  ورٲے  چارے  زِ  یہِ  اوس  نہٕ  محض  اکھ  روٗحٲنی  تجربہٕ  بلکہ  اوس  اکھ  جسمٲنی  سفر  تہٕ  عینی  مُشاہدہ  یُس  نبی  کریمؐ  خُداین  کرنٲوۍ﴾  درحقیقت  چُھ  سُے  سورُے  کینٛہہ  بوزن  وول  تہٕ  وُچھن  وول۔

Mirwaiz:
  مُنزہ  تہٕ  پاک  چھُ  سُہ  ذاتِ  پاک  پرتھ  نُقصہٕ  نِشہِ،  ضُعفہٕ  نِشہِ،  عٲجزی  نِشہِ،  ییٚمۍ  پکنوو  پَنُن  بندہ  خاص  رات  کِیُت،  رٲژ  منٛزٕہ  ہَنہِ  أکِس  مسجدِ  حرامس  پٮ۪ٹھ  یعنی  خانہٕ  کعبہٕ  چہ  مسجدِ  پٮ۪ٹھ،  مسجدِ  اقصیٰ  ہس  یعنی  بیت  المقدسس  تانۍ  یَتھ  مسجدِ  اقصیٰ  ہس  أندۍ  أندۍ  اَسہِ  دین  و  دنیا  چہ  برکٔژ  تھاوِمَژٕہ  چھےٚ،  پکنوو  تہٕ  سٲر  کرنوو  سُہ  بندہ  خاص  یُتھ  ہاوَو  أسۍ  تِمن  پننہِ  قدرتٕکۍ  نِشانہٕ۔  چنانچہ  أکِس  کم  وقتس  اندر  مکہ  شریف  پٮ۪ٹھہٕ  شامِ  شریفس  تانۍ  واتناوُن،  یہِ  گوٚو  اَکھ  نشانہٕ،  بیت  المقدس  ہاوُن،  تَتہِ  حضرات  انبیاہن  سٍتۍ  ملاقتا  کرناوُن،  یہِ  گوٚو  بیاکھ  نِشانہٕ۔  تَتہِ  پٮ۪ٹھہٕ  سٲرِ  آسمانی  کرنٲوِتھ  آسمانن  ہٕندۍ  عجایبات  ہاوٕنۍ،  یِم  گٔے  بیٚیہِ  نِشانہٕ۔  عَالمَن  ہٕندِس  اصطلاحس  اندر  چھِ  ونان  مکہ  شریف  پٮ۪ٹھہٕ  بیت  المقدسس  تانۍ  سٲرس،  اِسراء۔  بیت  المقدس  پٮ۪ٹھہٕ  سِدرتہ  المنتہیٰ  ہس  تانۍ  سٲرس  چھِ  ونان  معراج۔  کُنہِ  وقتہٕ  چھُ  دۅشوُنۍ  سٲرن  معراج  وَننہٕ  یِوان،  کُنہِ  وقتہٕ  چھُ  دۅشوُنۍ  اِسراء  وَننہٕ  یِوان۔  معراج  شریفٕکۍ  حدیث  شریف  چھِ  تقریباً  تٕرہَن  صحابہ  صٲبن  ہٕندِ  رِوایتہٕ۔  جمہور  سلف  و  خلفن  ہُنٛد  اعتقاد  چھُ  کہ  حضرت  نبی  کریم  صلی  اللہ  علیہ  و سلم  تِمَو  کوٚر  معراج  بروح  و  بجسد  درحالتِ  بیداری۔  اللہ  تعالیٰ  ہن  کوٚر  بیان  واقعہ  معراج  کمالِ  اہتمام  سان۔  مخٲلفو  تہِ  کوٚر  اَتھ  انکار  نہایت  زورو  شورٕہ  سان۔  یِمے  زٕہ  چیز  چھِ  بوزناوان  کہ  یہِ  اوس  نہٕ  نِندرِ  منٛز  روحٲنی  طور  یا  بطریقِ  کشف۔  کیازِ  سَہ  ٲس  نہٕ  کانٛہہ  عجیب  کتھاہ  یۅسہٕ  کمالِ  اہتمام  سان  بیان  یِیہِ  ہا  کرنہٕ۔  نِندرِ  منٛز  چھِ  کم  کم  لوٗکھ  کم  کم  چیز  وُچھان۔  بیٚیہِ  کرہن  نہٕ  کُفارِ  مکہ  خواب  کِس  واقعس  یوٗت  انکار۔  پٔزِپٲٹھۍ  اللہ  تعالیٰ  چھُ  سورُے  بوزوُن،  سورُے  وُچھ  وُن۔

Tahir:
  سۅذات  چھے٘  (پۯتھ  نقص  تہٕ  کمزوری  نِشہِ)  پاک  ییٚمۍ  رٲژ  ہٕندِس  کم  سٕے  حصس  منٛزپَنُن  (ٹوٹھ  تہٕ  مقرّب)  بندٕہ  مسجدِ  حرام  پیٚٹھہٕ  (تَتھ)  مسجدِ  اقصیٰ  ہس  تام  نِیوٗ  ییٚمِیُک  اۆند  پۆک  اَسہِ  برکت  وول  چُھ  بنوومُت  تاکہ  أسۍ  ہاوَو  تس  (کٲمل  بندس)  پننہِ  نِشٲنِیہِ،  بے  شک  چُھ  سُے  وارٕ  پٲٹھۍ  بوزن  وول  وارٕ  پٲٹھۍ  وُچھن  وول۔

Transliteration:
  Sub<u>ha</u>na alla<u>th</u>ee asr<u>a</u> biAAabdihi laylan mina almasjidi al<u>h</u>ar<u>a</u>mi il<u>a</u> almasjidi alaq<u>sa</u> alla<u>th</u>ee b<u>a</u>rakn<u>a</u> <u>h</u>awlahu linuriyahu min <u>a</u>y<u>a</u>tin<u>a</u> innahu huwa a<b>l</b>ssameeAAu alba<u>s</u>eer<b>u</b>


Athar:
  اَسہِ  ٲس  ییٚمہِ  برونٛہہ  موسیٰ  علیہ  السلامس  کتاب  دِژمٕژ،  تہٕ  سۅ  ٲس  بنی  اسرائیلس  خٲطرٕ  ہدایتُک  ذریعہِ  بنٲومٕژ۔  امہِ  تٲکیدٕ  سان  زِ  میانہِ  ورٲے  بنٲوِزِیون  نہٕ  کانٛہہ  پنُن  وکیل۔  ﴿یعنی  اعتمادُک  تہٕ  بھروسُک  دارمدار،  یس  پٮ۪ٹھ  توکل  یِیہِ  کرنہٕ،  یس  پنٕنۍ  معاملات  یِن  حوالہٕ  کرنہٕ،  یَس  کُن  ہدایت  تہٕ  امدادٕ  خٲطرٕ  رجوع  یِیہِ  کرنہٕ﴾

Mirwaiz:
  بیٚیہِ  کٔر  عطا  اَسہِ  حضرت  موسیٰ  ہس  کتاب  یعنی  توراۃ  بنی  اسرٲیلن  ہٕندِ  خٲطرٕ  بوٚڈ  سببِ  ہدایت  یَتھ  اندر  باقی  احکامن  سٍتۍ  توحیدُک  عظیم  الشان  حکم  تہِ  اوس۔  اے  زِ  یُتھنہٕ  مےٚ  ورٲے  بنٲوِیوٗن  توٚہۍ  کانٛہہ  اَکھاہ  پَنُن  کارساز  یَس  توٚہۍ  پننہِ  کامہِ  پُشرٲوِو۔

Tahir:
  تہٕ  اَسہِ  کٔرموسیٰ  ہس  (علیہ  السلام)  کتاب  (تورات)  عطا  تہٕ  اَسہِ  بنٲو  سۅ  بنی  اسرٲییل  خٲطرٕ  ہدایت  (تہٕ  تِمن  دِیُت  حکم)  زِ  میانہِ  وَرٲے  مَہ  زٲنِیوٗن  کانٛہہ  اَتھہٕ  رۆٹ  کرن  وول۔

Transliteration:
  Wa<u>a</u>tayn<u>a</u> moos<u>a</u> alkit<u>a</u>ba wajaAAaln<u>a</u>hu hudan libanee isr<u>a</u>eela all<u>a</u> tattakhi<u>th</u>oo min doonee wakeel<u>a</u><b>n</b>


Athar:
  توٚہۍ  چِھو  تِمن  لُکن  ہٕندۍ  اولاد،  یِم  اسہِ  نوح  علیہ  السلامس  سٍتۍ  ناوِ  منٛز  سوار  ٲسۍ  کٔرمٕتۍ،  تہٕ  نوحؑ  اوس  اکھ  شکر  گزار  بندٕہ۔

Mirwaiz:
  اے  بنی  اسرٲیلو  توٚہۍ  گٔو  تِمنٕے  لوٗکن  ہٕندۍ  اولاد  یِم  اَمہِ  ناوِہ  منٛزٕہ  کھٲرۍ  حضرت  نوحس  سٍتۍ  بٔڈِس  طوفانس  اندر۔  تۅہیہِ  پَزِہا  سٮ۪ٹھاہ  شکر  دَپُن  اَتھ  نعمتس  پٮ۪ٹھ  ییٚمۍ  یہِ  نعمت  عطا  کٔرٕو،  سُہ  گژِھہ  زانُن  کُنُے،  تس  گژِھہ  نہٕ  شریک  ٹھہراوُن۔  پٔزِپٲٹھۍ  حضرت  نوحؑ  تہِ  اوس  سٮ۪ٹھاہ  شکرگزار  بندہ۔

Tahir:
  (اے)  تِمن  لُکن  ہٕندیٚو  اولادو  یِم  اَسہِ  نوح  ہس  (علیہ  السلام)  سٍتۍ  (ناوِ  منٛز)  تُلمتۍ  ٲسۍ،  بے  شک  ٲسۍ  نوح  (علیہ  السلام)  سیٚٹھاہ  شکر  کرن  وٲلۍ  بندٕہ۔

Transliteration:
  <u>Th</u>urriyyata man <u>h</u>amaln<u>a</u> maAAa noo<u>h</u>in innahu k<u>a</u>na AAabdan shakoor<u>a</u><b>n</b>


Athar:
  پتہٕ  ٲسۍ  اَسہِ  پننہِ  کتابہِ  منٛز  بنی  اسرائیل  خبردار  کٔرِمٕتۍ  ﴿یَتھ  جایہِ  چُھنہٕ  کتابہِ  نِشہِ  مُراد  تورات  کینٛہہ،  بلکہ  چُھ  مُراد  صُحفِ  آسمٲنی  ہُند  مجموعہٕ،  ییٚمہِ  خٲطرٕ  قرآنس  منٛز  اصطلاح  رٔنگۍ  لفظ   الکتاب   چُھ  واریاہن  جاین  وَرتاونہٕ  آمُت﴾  زِ  توٚہۍ  کٔرِو  روے  زمینس  پٮ۪ٹھ  دۅیہِ  پِھرِ  بوٚڈ  فساد  برپا،  تہٕ  سٮ۪ٹھاہ  بٔڈ  سرکشی  ہٲوِو۔

Mirwaiz:
  بیٚیہِ  کوٚر  اَسہِ  بیان  بطریق  پیشن  گویی  نبی  اسرٲیلن  توراۃس  اندر  کہ  توٚہۍ  کٔرِو  ضرور  مُلکِ  شامس  منٛز  دۅیہِ  پِھرِ  گنا  ہن  ہنٛدِ  کثرتہٕ  سٍتۍ  خرٲبی  تہٕ  تبٲہی۔  اکہِ  پِھرِ  کٔرِوشریعت  مو  سوِیِچ  مخالفت،  بیٚیہِ  پِھرِ  کٔرِوشریعتِ  عیسویِچ  نٔنۍ  مخالفت۔  بیٚیہِ  کٔرِو  توٚہۍ  لوٗکن  پٮ۪ٹھ  سیٚٹھاہ  زبردستی  تہٕ  سرکشی۔  حقوق  اللہ  تہِ  کٔرِو  ضایع،  حقوق  العباد  تہِ۔  دۅشوٕنۍ  لٹن  اندر  گژِھو  تۅہیہِ  سخت  عذابس  مبتلا۔  تۅہیہِ  سزا  دِنہٕ۔

Tahir:
  تہٕ  اَسہِ  اوس  کتابِہ  منٛز  بنی  اسرٲییلس  بالکل  وۆنمُت  زِ  تۆہۍ  کٔرِو  زمینس  منٛز  ضروردۅیہِ  لٹہِ  فساد  تہٕ  (اللہ  تعالیٰ  سٕندِاطاعت  نِشہِ)  پھِرِو  وُلٹہٕ  پٲٹھۍ  بُتھ۔

Transliteration:
  Waqa<u>d</u>ayn<u>a</u> il<u>a</u> banee isr<u>a</u>eela fee alkit<u>a</u>bi latufsidunna fee alar<u>d</u>i marratayni walataAAlunna AAuluwwan kabeer<u>a</u><b>n</b>


Athar:
  ٲخر  کار  ییٚلہِ  تِمو  منٛزٕ  گۅڈنِچہِ  سرکشی  ہُند  موقع  پیش  آو،  اے  بنی  اسرائیلس،  اَسہِ  تُلۍ  تُہٕندِس  مقابلس  پٮ۪ٹھ  پنٕنۍ  تِتھۍ  بندہ  یِم  سٮ۪ٹھاہ  زور  آور  ٲسۍ،  تہٕ  تُہندِس  مٕلکس  منٛز  أژِتھ  پھٔہلییہِ  تِم  پرٛتھ  اندٕ۔  ﴿امہِ  نِشہِ  چھےٚ  مُراد  سۅ  ہولناک  تبٲہی  یۅسہِٕ  آشُوٗریٚو  تہٕ  بابلن  ہٕندیٚو  اَتھو  بنی  اسرائیلس  پٮ۪ٹھ  نٲزِل  سپٕز۔﴾  یہِ  اوس  اکھ  وعدٕہ  یتھ  پوٗرٕ  اوس  گژھنُے۔

Mirwaiz:
  توپتہٕ  ییٚلہِ  واتہِ  یِمَو  دۅیَو  اندرٕہ  گۅڈنِکہِ  سزاہُک  موقع،  أسۍ  کرو  تۅہیہِ  سزا  دِنہٕ  خٲطرٕ تۅہیہ  پٮ۪ٹھ  مُسلط  پننین  بندن  ۂنز  اکھ  جماعتھاہ  یِم  سخت  قوت  وٲلۍ  آسن  تِمے  اژن  تُہندین  شہرن  تہٕ  گھرن  منٛز  تۅہیہِ  گرفتار  کرنہٕ  خٲطرٕ  مارنہٕ  خٲطرٕ۔  یہِ  چُھو  وعدٕہ  یُس  ضرور  پوٗرٕ  کرنہٕ  ییٚہِ۔

Tahir:
  پتہٕ  ییٚلہِ  تِمَو  دۅیَو  منٛزٕ  گۅڈنِکہِ  پھِریُک  وعدٕہ  ووت  اَسہِ  کٔرۍ  تۅہیہِ  پیٚٹھ  پنٕنۍ  تِتھۍ  بندٕہ  مسلّط  یِم  سخت  لڑایہِ  گٔرۍ  ٲسۍ  پتہٕ  ژاے  تِم  (تۅہیہِ)  ژھانڈان  ژھانڈان  (تُہٕندیٚن)  گرَن  تام،  تہٕ  (اَتھ)  وعدس  اوس  ضرورپوٗرٕ  سپدُن۔

Transliteration:
  Fai<u>tha</u> j<u>a</u>a waAAdu ool<u>a</u>hum<u>a</u> baAAathn<u>a</u> AAalaykum AAib<u>a</u>dan lan<u>a</u> olee basin shadeedin faj<u>a</u>soo khil<u>a</u>la a<b>l</b>ddiy<u>a</u>ri wak<u>a</u>na waAAdan mafAAool<u>a</u><b>n</b>


Athar:
  اَمہِ  پتہٕ  دِتُو  اَسہِ  تۅہیہِ  تِمن  پٮ۪ٹھ  غلبُک  موقع،  تہٕ  تۅہیہِ  دِیتُو  مالَو  تہٕ  اولادو  سٍتۍ  مدد،  تہٕ  تُہُند  تعداد  ہُرروو  برونٛٹھمہِ  کھۅتہٕ  زیادٕہ۔

Mirwaiz:
  توپتہٕ  ییٚلہِ  توٚہۍ  توبہٕ  کٔرِو،  نٲدِم  تہٕ  پشیمان  سَپدِو،  اوٚن  اَسہِ  واپس  تُہندِ  خٲطرٕ  بیٚیہِ  تُہُند  غٲلب  سپدُن  تِمن  پٮ۪ٹھ  اکہِ  ہَتہِ  ؤہرۍ،  بیٚیہِ  کوٚر  اسہِ  تۅہیٚہِ  مدد  نیٚچویو  سٍتۍ،  بیٚیہِ  مال  ودولت  سٍتۍ،  بیٚیہِ  کوٚرُو  اسہِ  تۅہیہِ  زیادٕ  لشکرٕ  تہِ  فوجکہِ  اعتبارٕ۔

Tahir:
  پتہٕ  پھِیُر  اَسہِ  تِمن  پیٚٹھ  غلبہٕ  تُہٕندِس  حقس  منٛزتہٕ  اَسہِ  کۆرُوتۅہیہِ  مال  تہٕ  اَولادو  (ہٕندِ  کثرت)  ذریعہ  مدد  تہٕ  اَسہِ  کۆرُو  تۅہیہِ  نرِ  زورس  منٛز  (تہِ)  ہُریٚر۔

Transliteration:
  Thumma radadn<u>a</u> lakumu alkarrata AAalayhim waamdadn<u>a</u>kum biamw<u>a</u>lin wabaneena wajaAAaln<u>a</u>kum akthara nafeer<u>a</u><b>n</b>


Athar:
  وُچِھو!  تۅہیہِ  کٔرٕو  نیکی،  سۅ  نیکی  ٲس  تۅہیہِ  پننی  خٲطرٕ،  تہٕ  بُرٲئی  کٔرٕو  تہٕ  سۅ  سپٕز  تۅہیہِ  پننہِ  ذات  خٲطرٕ  بُرٲئی  ثابت  پتہٕ  ییٚلہِ  دوٚیِمہِ  وعدُک  وقت  ووت،  تہٕ  اسہِ  کٔرۍ  باقی  دشمن  تۅہیہِ  پٮ۪ٹھ  مُسلّط  تاکہِ  تِم  بِگاڑن  تُہٕندۍ  بُتھۍ،  تہٕ  مسجد  ﴿بیت  المقدسس﴾  منٛز  اَژن  تِتھے  پٲٹھۍ  یِتھہٕ  پٲٹھۍ  گۅڈنِکۍ  دشمن  ژامٕتۍ  ٲسۍ،  تہٕ  یتھ  چیزس  پٮ۪ٹھ  تِہُند  اتھہٕ  پیٚیہِ  تتھ  تراون  تباہ  کٔرِتھ۔  ﴿امہِ  نِشہِ  چِھ  مُراد  روٗمی  یِمو  بیت  المقدس  بالکل  تباہ  کوٚر۔  بنی  اسرائیل  کٔڑِکھ  چوب  دِوان  دِوان  فلسطین  منٛزٕ  تہٕ  امہِ  پتہٕ  چِھ  تِم  اَز  دۅیَو  ساسو  ؤرِیَو  پٮ۪ٹھہٕ  سٲرٕسٕے  دُنیا  ہس  منٛز  چھلہٕ  چھانگرِ  تہٕ  مُنتشر﴾

Mirwaiz:
  بیٚیہِ  دوٚپ  اسہِ  توٚہیہِ  ہرگاہ  توٚہۍ  رٕژٕ  کامہِ  کٔرِوتہِ  چُھو  رُت  توٚہیہِ  پننین  پانن  ۂندِ  خٲطرٕبیٚیہِ  ہرگاہ  یچھ  کامہِ  کٔرِو  تمیُک  نقصان  چُھو  پننین  پانن۔  ادٕہ  ییٚلہِ  واتہِ  دوٚیمہِ  لٹہِ  فساد  کرنہٕ  کہ  سزاہُک  موقعہ،  بیٚیہِ  سوزوکھ  أسۍ  لوٗکھ  پنٕنۍ  یِم  تۅہیہِ  قتل  و  غارت  کرن،  یِم  تۅہیہِ  بُتھ  دگان  دگان  تُہٕندین  بُتھین  ہُنٛد  حُلیہِ  تہٕ  شکلٕے  بدلاوَن،  بیٚیہِ  یُتھ  تِم  اَژن  مسجدِ  اقصیٰ  ہس  اندر  بے  حُرمتی  کرنہٕ  خٲطرٕ  تہٕ  مسجد  منہدم  کرنہٕ  خٲطرٕ،  یِتھہٕ  پٲٹھۍ  بروٗنٹھِمہِ  لٹہِ  ژامٕتۍ  ٲسۍ  تتھ  منٛز،  بیٚیہِ  یُتھ  تِم  یَتھ  یَتھ  جایہِ  واتن  تتھ  جایہِ  کرن  تباہ  و  برباد۔  چنانچہ  بنی  اسرٲیلو  ییٚلہِ  حضرت  یحییٰ  شہید  کوٚر،  اللہ  تعالیٰ  ہن  سوٗز  تِمن  پٮ۪ٹھ  بخت  نصر  ییٚمۍ  تِمن  قتل  وغارت  تہٕ  لوٗٹ  مار  کرنہٕ  سٍتۍ  طوفان  تُل۔  بیٚیہِ  اوس  تتھ  کتابہِ  منٛز  یِتہِ  لیکھنہٕ  آمُت  کہ  ہرگاہ  تَمہِ  پتہٕ  ییٚلہِ  دورِ  شریعت  محمدیہ  آسہِ  توٚہۍ  مخالفت  تہٕ  نافرمٲنی  نِشہِ  پتھ  روٗزِتھ  شریعتِ  محمدِیُک  اِتباع  کٔرِو۔

Tahir:
  ہرگاہ  تۆہۍرٕژرکٔرِو  تیٚلہِ  کٔرِو  پننی  خٲطرٕ  رٕژر  تہٕ  ہرگاہ  تۆہۍ  بُرٲیی  کٔرِو  تیٚلہِ  کٔرِو  پننی  نفسہٕ  خٲطرٕ،پتہٕ  ییٚلہِ  دۆیِمہِ  وعدٕچ  گٔروٲژ  (پتہٕ  کٔرۍ  باقی  ظٲلم  تۅہیہِ  پیٚٹھ  مسلّط)  تاکہ  (چوب  دی  دی)  کرن  تُہٕندۍ  بُتھۍخراب  تہٕ  اَمہِ  موجوب  زِ  مسجدِ  اقصیٰ  ہس  منٛز  اَژن  (تِتھہٕ  پٲٹھۍ)  یِتھہٕ  پٲٹھۍ  تتھ  منٛز  (حملہٕ  کرن  وٲلۍ  لُکھ)  گۅڈنِچہِ  لٹہِ  ژامٕتۍ  ٲسۍ  تہٕ  اَمہِ  موجوب  زِ  یَتھ  (جایہِ)  پیٚٹھ  غلبہٕ  لبن  تَتھ  کرن  تباہ  تہٕ  برباد۔

Transliteration:
  In a<u>h</u>santum a<u>h</u>santum lianfusikum wain asatum falah<u>a</u> fai<u>tha</u> j<u>a</u>a waAAdu al<u>a</u>khirati liyasoooo wujoohakum waliyadkhuloo almasjida kam<u>a</u> dakhaloohu awwala marratin waliyutabbiroo m<u>a</u> AAalaw tatbeer<u>a</u><b>n</b>


Athar:
  بنان  چُھ  زِ  تُہُند  رب  کرِ  تۅہیہِ  پٮ۪ٹھ  وۅنۍ  رحم،  البتہ  اگر  تۅہیہِ  بیٚیہِ  پننہِ  پرٛانہِ  رٔوِشہِ  ہُند  اعادٕہ  کوٚرُو،  تیٚلہِ  کرو  أسۍ  تہِ  پتہٕ  پننہِ  سزاہُک  اعادٕہ۔  تہٕ  یِم  لُکھ  نعمتس  انکار  چِھ  کران  تِہندِ  خٲطرٕ  چِھ  اسہِ  جہنمُک  قٲد  خانہٕ  بنٲوِتھ  تھوومُت۔

Mirwaiz:
  عجیب  تہٕ  دوٗر  چھَنہٕ  یہِ  کتھ  کہ  اللہ  تعالیٰ  تُہُند  پروردگار  کیا  کرِ  تۅہیہِ  پٮ۪ٹھ  رحم  ہرگاہ  توٚہۍ  توبہٕ  کٔرِو،  پشیمان  سَپدِو۔  مگر  ہرگاہ  توٚہۍ  یہِ  فتنہ  و  فساد  تہٕ  نافرمٲنی  کٔرِو  بدستور،  بیٚیہِ  کَرو  أسۍ  توٚہۍ  عذابس  گرفتار  دنیاہس  اندر۔  ٲخرتس  اندر  چھُ  اَسہِ  جہنم  کوٚرمُتُے  کٲفرن  ہُنٛد  قٲدخانہٕ۔

Tahir:
  امید  چھے٘  (اَمہِ  پتہٕ)  کرِ  تُہُنٛد  ربّ  تۅہیہِ  پیٚٹھ  رحم  تہٕ  اگر  تۅہیہِ  پتہٕ  بیٚیہِ  تی  (یعنی  بُتھ  پھِرنُک  طریقہٕ  اختیار)  کۆرُو  تیٚلہِ  دِمَو  أسۍ  تہِ  سُے  (عذاب  دُبارٕہ)،  تہٕ  اَسہِ  چُھ  جہنم  کٲفرن  خٲطرٕ  قٲدخانہٕ  بنوومُت۔

Transliteration:
  AAas<u>a</u> rabbukum an yar<u>h</u>amakum wain AAudtum AAudn<u>a</u> wajaAAaln<u>a</u> jahannama lilk<u>a</u>fireena <u>h</u>a<u>s</u>eer<u>a</u><b>n</b>


Athar:
  حقیقت  چھےٚ  یہِ  زِ  یہِ  قرآن  چُھ  سۅ  وَتھ  ہاوان  یۅسہٕ  بالکل  سیٚود  چھےٚ  یِم  لُکھ  اَتھ  مٲنِتھ  رٕژٕ  کامہِ  لاگن  کرنہِ  تِمن  چُھ  یہِ  بشارت  دِوان،  زِ  تِہندِ  خٲطرٕ  چُھ  بوٚڈ  اجر۔

Mirwaiz:
  پٔزِپٲٹھۍ  یہِ  قرآن  مجید  چُھو  ہاوان  سۅے  وتھ  یۅسہٕ  سیٚز  وتہ  چھٚے  یعنی  اسلام،  بیٚیہِ  چُھو  بشارت  دِوان  با  ایمانن  یِم  رٕژٕ  عملہٕ  چھِ  کران  زِ  تِہِندِ  خٲطرٕ  چھےٚ  موٚزٗوریاہ  سٮ۪ٹھاہ  بٔڈ۔

Tahir:
  بے  شک  چُھ  یہِ  قرآن  تَتھ  (مٔنزِلس)  کُن  رہنمٲیی  کران  یُس  سارِوٕے  کھۅتہٕ  صحیح  چُھ  تہٕ  تِمن  مومنن  یِم  نیک  عملہٕ  چِھ  کران  چُھ  اَمہِ  کتھہِ  ہٕنز  خۅش  خبر  بوزناوان  زِ  تِہِندِ  خٲطرٕ  چُھ  بۆڈ  اجر۔

Transliteration:
  Inna h<u>atha</u> alqur<u>a</u>na yahdee lillatee hiya aqwamu wayubashshiru almumineena alla<u>th</u>eena yaAAmaloona a<b>l</b><u>ssa</u>li<u>ha</u>ti anna lahum ajran kabeer<u>a</u><b>n</b>


Athar:
  تہٕ  یِم  لُکھ  ٲخرتس  مانن  نہٕ،  تِمن  چُھ  یہِ  خبر  دِوان  زِ  تِہندِ  خٲطرٕ  چُھ  اسہِ  دَگ  تُلوُن  عذاب  دستیاب  تھوومُت۔

Mirwaiz:
  بیٚیہِ  چُھو  یہِ  قرآنِ  مجید  خبر  دِوان  کہِ  یِم  لوٗکھ  پژھ  چِھنہٕ  کران  ٲخرتس،  تِہندِ  خٲطرٕ  چُھو  اسہِ  تیار  کوٚرمُت  دود  تہٕ  دگ  تُلہٕ  وُن  عذاب۔

Tahir:
  تہٕ  یہِ  زِ  یِم  لُکھ  ٲخرتس  پیٚٹھ  ایمان  چِھنہٕ  تھاوان  اَسہِ  چُھ  تِہِندِ  خٲطرٕ  دگ  تُلوُن  عذاب  تھوومُت  تیار  کٔرِتھ۔

Transliteration:
  Waanna alla<u>th</u>eena l<u>a</u> yuminoona bi<b>a</b>l<u>a</u>khirati aAAtadn<u>a</u> lahum AAa<u>tha</u>ban aleem<u>a</u><b>n</b>


Athar:
  اِنسان  چُھ  شَر  تِتھہٕ  پٲٹھۍ  منگان  یِتھہٕ  پٲٹھۍ  خیر  پزِ  منگُن  انسان  چُھ  سٮ۪ٹھہٕے  جلد  باز  ثٲبت  سپُدمُت۔  ﴿یہِ  چُھ  جواب  مکہ  کیٚن  کٲفرن  ہٕنزن  تِمن  احمقانہٕ  کتھن  ہُند،  یِمہٕ  تِم  گرِ  گرِ  نبی  صلی  اللہ  علیہ و سلمس  ٲسۍ  وَنان  زِ  گٔژِھو  أنِو  سُہ  عذاب  ییٚمہِ  سٍتۍ  توٚہۍ  اَسہِ  کھۅژناوان  چِھو۔  پیٚٹھمہِ  بیان  پتے  اَتھ  سٍتۍ  یہِ  ارشاد  فرماونُک  غرض  چُھ  اتھ  کتھہِ  پٮ۪ٹھ  خبردار  کرُن  زِ  بے وقوفو  خیر  منگنہٕ  بجاے  چِھو  عذاب  منگان؟  تۅہیہِ  چُھوا  کینٛہہ  اندازٕہ  تہِ  زِ  اللہ  تعالیٰ  سُند  عذاب  ییٚلہِ  کُنہِ  قومس  پٮ۪ٹھ  یِوان  چُھ،  تتھ  کۅسہٕ  حالت  چھےٚ  گژھان۔  اتھ  سٍتۍ  سٍتۍ  اوس  اتھ  کتھہِ  منٛز  اکھ  لطیف  تنبیہ  مسلمانن  خٲطرٕ  تہِ،  یِم  کُنہِ  کُنہِ  ساعتہٕ  کٲفرن  ہٕندِ  ظلم  و  ستم  تہٕ  ہٹ  دھرمِیو  سٍتۍ  تنگ  یِتھ  تِہندِس  حقس  منٛز  عذاب  نٲزِل  گژھنُک  دُعا  ٲسۍ  منگُن  لاگان۔  حالانکہ  وُنہِ  ٲسۍ  یِموٕے  کٲفرو  منٛزٕ  واریاہ  تِم  لُکھ  موجود،  یِم  برونٛہہ  پٔکِتھ  ایمان  اَنن  وٲلۍ  تہٕ  سٲرِسٕے  دُنیا  ہس  منٛز  اسلامُک  جھنڈٕ  بُلند  کرن  وٲلۍ  ٲسۍ۔  اتھ  پٮ۪ٹھ  چُھ  اللہ  تعالیٰ  فرماوان  زِ  انسان  چُھ  سیٹھہٕے  بے  صبر  ثابت  سپُدمُت،  پرٛتھ  کانٛہہ  سُہ  چیز  چھُ  منگان  ییٚمٕچ  بروقت  تس  ضرورت  چھےٚ  باسان  حالانکہ  پتہٕ  چھُ  تس  پٲنۍ  پانے  تجربہٕ  سٍتۍ  پے  لگان  زِ  اگر  تمہِ  ساعتہٕ  أمۍ  سُند  دُعا  قبول  آسہِ  ہے  کرنہٕ  آمُت،  تیٚلہِ  آسہِ  ہے  نہٕ  سُہ  أمۍ  سٕندِس  حقس  منٛز  رُت۔﴾

Mirwaiz:
  قرآنِ  مجید  چُھو  لوٗ  کن  رٕتین  چیزن  کُن  وتھ  ہاوان۔  یچھ  چیزو  نِشہِ  پتھ  رٹان،  مگر  انسان  چُھو  ژکھہِ  وِزِ  پانس  یا  پننِس  عیالس  وۅہ  وان،  تِتھہٕ  پٲٹھۍ  یِتھہٕ  پٲٹھۍ  دعاے  خٲر  چُھو  کران۔  یہِ  انسان  اوس  ڈاڈ  جلدی  کروُن  سونچنہٕ  سمجھنہٕ  ورٲے  کٲم  کران۔

Tahir:
  تہٕ  انسان  چُھ  (کُنہِ  ساعتہٕ  تنگ  دل  تہٕ  پریشان  سپدِتھ)  برٲیی  ہُنٛد  دعا  منگنہِ  لگان  یِتھہٕ  پٲٹھۍ  (پننہِ  خٲطر) ٕ  رٕژرُک  دعا  چُھ  منگان،  تہٕ  انسان  چُھ  سیٚٹھہٕے  بانٛبرِ  ہۆت  ثٲبت  سپُدمُت۔

Transliteration:
  WayadAAu alins<u>a</u>nu bi<b>al</b>shsharri duAA<u>a</u>ahu bi<b>a</b>lkhayri wak<u>a</u>na alins<u>a</u>nu AAajool<u>a</u><b>n</b>


Athar:
  وُچِھو،  اسہِ  چھےٚ  رات  تہٕ  دۅہ  زٕہ  نِشٲنیہِ  بناوِمِژ۔  رٲژ  ہٕنز  نِشٲنی  بنٲو  اَسہِ  بے  نوٗر،  تہٕ  دۅہٕچ  نِشٲنی  کٔر  روشن،  تاکہ  توٚہۍ  ہیٚکِو  پننِس  رب  سُند  فضل  تلاش  کٔرِتھ،  بیٚیہِ  ہیکِو  ریٛتُک  تہٕ  ؤرِیُک  حسابِ  معلوم  کٔرِتھ،  یِتھے  پٲٹھۍ  چُھ  اسہِ  پرٛتھ  کانٛہہ  چیز  الگ  الگ  تفصیل  سان  بیان  کٔرِتھ  تھوومُت۔

Mirwaiz:
  بیٚیہِ  کٔرۍ  اسہِ  دۅہ  تہٕ  راتھ  پننہِ  قدرتٕکۍ  زٕہ  نشانہٕ۔  پس  نٕہنوواسہِ  رٲژ  ہُند  نشانہٕ  تٲریکی  سٍتۍ  بیٚیہِ  کوٚر  دۅہُک  نشانہٕ  نٔنِراوٕوُن۔  یِم  چیز  رٲژ  ہٕنزِ  تٲریکی  سٍتۍ  پُوشیدٕہ  چھِ  آسان  تِمن  چُھو  دُہُک  نور  نٔنِراوان،  یُتھ  توٚہۍ  ژھٲنڈِو  پننِس  پروردِگارٕ  سُند  فضل  یعنی  رزِق  دۅہکِس  گاشس  اندر۔  یعنی  ضروریاتِ  زِندگی  حٲصل  کرنہٕ  خٲطرٕ  کٔرِوکارٕ  بار۔  بیٚیہِ  یُتھ  زٲنِو توٚہۍ  شب  و  روز  کہِ  یِنہٕ  گژھنہٕ  سٍتۍ،  آفتابہٕ  تہٕ  زوٗنہِ  ۂندِ  کھسنہٕ  تہٕ  لوسنہٕ  سٍتۍ،  ؤرِین  تہٕ  ریتن  ہٕنز  گرند،  بیٚیہِ  دۅہن  تہٕ  وقتن  ہُند  حساب،  پرتھ  چیزاہ  کوٚر  اسہِ  بیان  قرآن  مجیدس  اندر  بہ  وضاحت۔  تِمن  چیزن  اندر  گُو  دُہُک  تہٕ  راتُک  یُن  گژُھن۔

Tahir:
  تہٕ  اَسہِ  بنٲوۍ  رات  تہٕ  دۅہ  (پننہِ  قدرت  چہ)  زٕ  نِشٲنِیہِ  پتہٕ  بنٲو  اَسہِ  رٲژ  ہٕنز  نشٲنی  گٔٹ  (تٲریک)  تہٕ  اَسہِ  بنٲو  دۅہٕچ  نشٲنی  گاشدار  روشن  تاکہ  تۆہۍ  ہیٚکِو  پننِس  ربّ  سُنٛد  فضل  (رزق)  ژھٲنڈِتھ  تہٕ  تاکہ  تۆہۍ  ہیٚکِو  ؤرۍیَن  ہُنٛد  شمار  تہٕ  حساب  معلوم  کٔرِتھ،  تہٕ  اَسہِ  چُھ  پۯتھ  چیز  پوٗرٕ  تفصیل  سان  واضح  کۆرمُت۔

Transliteration:
  WajaAAaln<u>a</u> allayla wa<b>al</b>nnah<u>a</u>ra <u>a</u>yatayni fama<u>h</u>awn<u>a</u> <u>a</u>yata allayli wajaAAaln<u>a</u> <u>a</u>yata a<b>l</b>nnah<u>a</u>ri mub<u>s</u>iratan litabtaghoo fa<u>d</u>lan min rabbikum walitaAAlamoo AAadada a<b>l</b>ssineena wa<b>a</b>l<u>h</u>is<u>a</u>ba wakulla shayin fa<u>ss</u>aln<u>a</u>hu taf<u>s</u>eel<u>a</u><b>n</b>


Athar:
  پرٛتھ  انسان  سُند  شگون  چُھ  اسہِ  تٔمۍ  سٕندِس  پننِس  ۂٹِس  منٛز  نٲلۍ  تروومُت،  ﴿یعنی  پرٛتھ  انسان  سٕنز  نیک  بختی  تہٕ  بدبختی  تہٕ  تٔمۍ  سٕندِ  انجامُک  رٔژَر  تہٕ  بُرٲئی  ہٕندۍ  اسباب  تہٕ  وجوہات  چِھ  خۅد  تٔمۍ  سٕندِس  پننِس  ذاتس  اندر  موجود۔﴾  تہٕ  قیامت  کہ  دۅہ  کڑَو  أسۍ  اکھ  نوِشتہٕ  تٔمۍ  سٕندِ  خٲطرٕ،  یتھ  سُہ  کُھلہٕ  کتابہِ  ہٕندۍ  پٲٹھۍ  لبہِ۔

Mirwaiz:
  اسہِ  کٔر  پرتھ  کٲم  کروٕنِس  انسانہِ  سٕنز  کٲم،  ادٕہ  نیک  کٲم  ٲسِتن  یا  یچھ  کٲم  ٲسِتن،  مومِن  ٲسِتن  یا  کٲفر،  عمل  تِہٕنز  جان  ٲسِتن  یا  یچھ  نٲلۍ  تہِنزِ  گردنہِ  منٛزٕےیعنی  پرتھ  أکۍ  سُند  تقدیر  چُھ  پرتھ  أکِس  سٍتۍ  تھاونہٕ  آمُت،  قیامت  کہ  دۅہَہ  کڈو  أسۍ  تُہٕندۍ  نامہ  اعمال  تُہٕندِ  وُچھنہٕ  خٲطرٕ  یُتھ  سُہ  وارٕ  مُژرٲوِتھ  وُچھہِ  سُہ۔  پرتھ  أکِس  واتہِ  نامہ  اعمال  خود  بخود۔  بعضن  دٔچھنِس  اتھس  منٛز،  بعضن  کھوفٚرِس  اتھس  منٛز۔

Tahir:
  تہٕ  اَسہِ  چُھ  پۯتھ  انسان  سٕنٛزن  عملن  ہُنٛدتحریرتٔمۍ  سٕنزِ  گردنہِ  منٛز  نٲلۍ  تروومُت،  تہٕ  أسۍ  کڑوتٔمۍ  سٕندِ  خٲطرٕ  قیامت  کہ  دۅہ  (یہِ)  اعمال  نامہٕ  یَتھ  سُہ  (پانس  برونٛہہ  کنہِ)  مٕژرٲوِتھ  وُچھہِ۔

Transliteration:
  Wakulla ins<u>a</u>nin alzamn<u>a</u>hu <u>ta</u>irahu fee AAunuqihi wanukhriju lahu yawma alqiy<u>a</u>mati kit<u>a</u>ban yalq<u>a</u>hu manshoor<u>a</u><b>n</b>


Athar: پَر پنُن نامۂ اعمال، اَز چُھکھ ژٕ پنُن حساب لگاونہٕ خٲطر پانے سٮ۪ٹھاہ۔
Transliteration: Iqra kit<u>a</u>baka kaf<u>a</u> binafsika alyawma AAalayka <u>h</u>aseeb<u>a</u><b>n</b>
Mirwaiz:
  پرتھ  أکس  یِیہِ  وَننہٕ  پر  پنُن  نامہ  اعمال  پانے،  کٲفی  چُھکھ  ژٕہ  پننہِ  پانہٕ  خٲطرٕ  پانس  حِساب  ہیٚوٕوُن۔

Tahir:
  (تس  یِیہِ  وَننہٕ،)  پنٕنۍ  کتاب  (یعنی  اعمال۔  نامہٕ)  پَر،  اَز  چُھکھ  ژٕ  پننِس  حسابس  پانے  نظر  دِنہ  خٲطرٕ  کٲفی۔


Athar:
  یُس  اکھاہ  راہِ  راست  ﴿ہدایت﴾  اختیار  کرِ،  تٔمۍ  سٕنز  راست  رٔوی  چھےٚ  تس  پانس  خٲطرٕ  فٲیدٕہ  مند،  تہٕ  یُس  گُمراہ  آسہِ  تٔمۍ  سٕنزِ  گُمرٲہی  ہُند  وبال  چُھ  تٔمۍسٕے  پٮ۪ٹھ،  کانٛہہ  بور  تُلن  وول  تُلِنہٕ  بیٚکۍسُند  بور۔  ﴿مطلب  چُھ  یہِ  پرٛتھ  کانٛہہ  انسان  چُھ  پنٕنۍ  اکھ  مستقل  ذمہٕ  دٲری  تھاوان  تہٕ  پننِس  شخصی  حیثیتس  منٛز  چھُ  خدایس  برونٛہہ  کنہِ  جواب  دہ۔  اَتھ  ذٲتی  ذمہٕ  دٲری  منٛز  چُھنہٕ  کانٛہہ  دوٚیم  شخص  تس  شریک  کینٛہہ﴾  تہٕ  أسۍ  چِھنہٕ  عذاب  دِنہٕ  وٲلۍ  کینٛہہ،  یوٚت  تام  نہٕ  لُکن  ﴿حق  و  بٲطلٕچ  فرق  سمجھاونہٕ  خٲطرٕ﴾  اکھ  پیغمبر  سوزون۔

Mirwaiz:
  یُس  اکھاہ  سیٚزِ  وتہِ  پوٚک  سُہ  پوٚک  نہٕ  سیٚزِ  وَتہِ  مگر  پننہِ  پانکہِ  فٲیدٕہ  خٲطرٕ،  بیٚیہِ  یُس  سیٚزِ  وَتہِ  نِش  ڈوٚل،  سُہ  ڈوٚل  نہٕ  مگر  پننہِ  پانکہِ  ضررٕ  خٲطرٕ،  تمیُک  ضرر  چُھو  تس  پٲنۍ  پانس،  بیٚیہِ  تُلہِ  نہٕ  کانٛہہ  بییِس  شخصہٕ  سٕندین  گناہن  ہُند  بور،  بیٚیہِ  چھِنہٕ  أسۍ  کٲنٛسہِ  عذاب  کران  یوٚتانۍ  نہٕ  أسۍ  پنٕنۍ  احکام  ہیتھ  کانٛہہ  پیغمبر  چھِن  سوزان۔

Tahir:
  یُس  کانٛہہ  ہدایتٕچ  وَتھ  پانناوان  چُھ  تیٚلہِ  چُھ  سُہ  پننہِ  فٲیدٕہ  خٲطرٕ  ہدایتس  پیٚٹھ  پکان  تہٕ  یُس  شخص  گمراہ  چُھ  گژھان  تیٚلہِ  چُھ  تٔمۍ  سٕنزِ  گمرٲہی  ہُنٛد  وبال  (تہِ)  تٔسۍ  پیٚٹھ،  تہٕ  کانٛہہ  بور  تُلن  وول  تُلہِ  نہٕ  بیٚیہِ  کٲنسہِ  (ہٕندیٚن  گناہن)  ہُنٛد  بور،تہٕ  أسۍ  چِھنہٕ  ہرگز  عذاب  دِنہٕ  وٲلۍ  یۆت  تام  زن  أسۍ  (تَتھ  قومس  منٛز)  کانٛہہ  رسول  سوزون۔

Transliteration:
  Mani ihtad<u>a</u> fainnam<u>a</u> yahtadee linafsihi waman <u>d</u>alla fainnam<u>a</u> ya<u>d</u>illu AAalayh<u>a</u> wal<u>a</u> taziru w<u>a</u>ziratun wizra okhr<u>a</u> wam<u>a</u> kunn<u>a</u> muAAa<u>thth</u>ibeena <u>h</u>att<u>a</u> nabAAatha rasool<u>a</u><b>n</b>


Athar:
  ییٚلہِ  أسۍ  کانٛہہ  بستی  ہلاک  کرنُک  ارداہ  چِھ  کران،  تیٚلہِ  چِھ  تمہِ  کیٚن  خۅشحال  لُکن  حکم  دِوان،  تہٕ  تِم  چِھ  اتھ  منٛز  نافرمٲنیہِ  کرنہِ  لاگان،  پتہٕ  چُھ  عذابُک  فٲصلہٕ  اتھ  بستی  پٮ۪ٹھ  چسپاں  گژھان،  تہٕ  أسۍ  چِھن  یہِ  برباد  کٔرِتھ  تراوان۔  ﴿یتھ  حقیقتس  پٮ۪ٹھ  آیتس  منٛز  تنبیہ  چُھ  کرنہٕ  آمُت،  سۅ  چھےٚ  یہِ  أکِس  معاشرس  منز  یُس  چیز  ٲخر  کار  تباہ  چُھ  کران  سُہ  چُھ  امہِ  کیٚن  کھیٚنہٕ  چیٚنہٕ  والیٚن  ہُند  خۅشحال  لُکن  تہٕ  تھدٮ۪ن  طبقن  ہُند  بگاڑ۔  ییٚلہِ  کُنہِ  قومس  شہمت  چھےٚ  آسان  یِنہٕ  واجِنۍ،  تیٚلہِ  چِھ  تٔمِکۍ  دولت  مند  تہٕ  صاحبِ  اقتدار  لُکھ  فسق  و  فجورس  منٛز  وَسان،  ظلم  و  ستم،  بد  کٲریہِ  تہٕ  اَتٕرۍ  چِھ  لاگن  کرٕنۍ،  ٲخرس  پٮ۪ٹھ  چُھ  یۅہے  فِتنہِ  پوٗرٕ  قومس  ڈُباوان۔  لہٰذا  یُس  معاشرٕہ  پانہٕ  پنُن  دشمن  آسہِ  نہٕ،  تس  پزِ  فکر  تھاوٕنۍ  زِ  اتھ  منٛز  گژھن  نہٕ  اقتدار  چہِ  لاکمہِ  تہٕ  معاشی  دولت  چہِ  کُنزٕ  کم  ظرف  تہٕ  بد  اخلاق  لُکن  ہٕندٮ۪ن  اتھن  منٛز  گژھنہِ﴾

Mirwaiz:
  بیٚیہِ  ییٚلہِ  یژھان  چھِ  أسۍ  کُنہِ  شہرٕکۍ  یا  کُنہِ  گامٕکۍ  لوٗکھ  ہلاک  کرٕنۍ  یِم  کُفر  و  معصیت  کہِ  وجہہٕ  قٲبلِ  ہلاک  چھِ  آسان۔  حُکم  چھِ  کران  أسۍ  پیغمبرن  ہٕندِ  ذریعہِ  تمِہ  شہر  کین  مالدارن  تہٕ  زِیٚٹھین  ایمانُک  تہٕ  فرماں بردٲری  ہُند،  تِم  زِیٚٹھۍ  ییٚلہِ  عدولِ  حُکمی  تہٕ  نافرمٲنی  چھِ  کران  سانین  احکامن  ہٕنز،  بیٚیہِ  چھِ  فتنہ  وفساد  تُلان  تتھ  شہرس  اندر،  أتی  چھےٚ  تِمن  پٮ۪ٹھ  حُجت  پوٗرٕ سپدان  تِم  چھِ  عذاب  کِس  حُکمس  سزاوار  بنان۔  ادٕ  چھِکھ  أسۍ  تِم  نا  فرمان  گالان  تِہندِس  شہرس  تاراج  کران۔

Tahir:
  تہٕ  ییٚلہِ  أسۍ  کُنہِ  بستی  ہلاک  کرنُک  ارادٕہ  چِھ  کران  تیٚلہِ  چِھ  أسۍ  تَتہِ  کیٚن  امیرن  تہٕ  خۅش  حال  لُکن  (کانٛہہ)  حکم  دِوان  (تاکہ  تِہِندِ  ذریعہ  گژِھہ  عوام  تہٕ  غریب  لُکھ  تہِ  درست)  پتہٕ  چِھ  تِم  تَتھ  (بستی)  منٛز  نافرمٲنی  کران  ادٕ  چُھ  سون  (عذابُک)  حکم  تَتھ  پیٚٹھ  وٲجب  سپدان  پتہٕ  چِھن  أسۍ  سۅ  بستی  بالکلُٕے  وُجارٕ  کران۔

Transliteration:
  Wai<u>tha</u> aradn<u>a</u> an nuhlika qaryatan amarn<u>a</u> mutrafeeh<u>a</u> fafasaqoo feeh<u>a</u> fa<u>h</u>aqqa AAalayh<u>a</u> alqawlu fadammarn<u>a</u>h<u>a</u> tadmeer<u>a</u><b>n</b>


Athar:
  وُچِھو،  کٲتیاہ  نسل  چِھ  یِم  نوحؑ  سٕندِ  پتہٕ  سانہِ  حُکمہٕ  ہلاک  سپٕدۍ،  چون  ربّ  چُھ  پننیٚن  بندن  ہٕندیو  گناہو  نِشہِ  پوٗرٕ  پٲٹھۍ  باخبر،  تہٕ  سورُے  کینٛہہ  چُھ  وُچھان۔

Mirwaiz:
  بیٚیہِ  کرِ  اسہِ  حضرت  نوحس  پتہٕ  کٲژاہ  اُمژٕہلاک  تِہٕنزِ  نافرمٲنی  سببہٕ،  قومِ  عادو قومِ  ثمود  وغٲرٕ،  کٲفی  چھُ  تُہُند  پرور  دِگار  پننین  بندن  ہٕندۍ  گناہ  پورٕ  زانان  تہٕ  پورٕ  وُچھان  تہٕ  تمِی  چُھ  یس  یُتھ  سزا  شوٗبہِ  تس  چھُو  تِیُتھُے  سزا  دِوان۔

Tahir:
  تہٕ  اَسہِ  کٔرۍ  نوح  ہس  (علیہ  السلام)  پتہٕ  کٲتیاہ  وَے  قوم  ہلاک،  تہٕ  تُہُنٛد  ربّ  چُھ  سیٚٹھاہ  (سُہ)  چُھ  پننیٚن  بندن  ہٕندیٚو  گناہو  نِشہِ  وارٕ  پٲٹھۍ  باخبر،  وارٕ  پٲٹھۍ  وُچھن  وول۔

Transliteration:
  Wakam ahlakn<u>a</u> mina alqurooni min baAAdi noo<u>h</u>in wakaf<u>a</u> birabbika bi<u>th</u>unoobi AAib<u>a</u>dihi khabeeran ba<u>s</u>eer<u>a</u><b>n</b>


Athar:
  یُس  اکھاہ  ﴿یتھ  دُنیا  ہس  منٛز﴾  جلدی  حٲصل  سپدن  والیٚن  فٲیدن  ہُند  خوٲہش  مند  آسہِ،  تس  چِھ  أسۍ  ییٚتی  دِوان،  یَس  یوٗتاہ  دِیُن  یژھو،  پتہٕ  چِھ  تٔمۍ  سٕندِس  تقدیرس  جہنم  لیٚکھان،  یتھ  منٛز  سُہ  دَزِ  خٔجِل  گٔژِھتھ  تہٕ  رحمت  نِشہِ  محروم  سپدِتھ۔

Mirwaiz:
  یُس  اکھاہ  پننین  نیک  عملن  ہٕنز  موٚزوٗرۍ،  فقط  دُنیاہُک  نفع  ژھانڈِ،  جلد  دِمو  أسۍ  تمہِ  اندرییٖژہن  اسہِ  خۅش  کرِ  تہٕ  یُس  اسہِ  خۅش  کرِ  دنیاہس  اندر،  توپتہٕ  چھِ  أسۍ  تیار  کران  تِہندِ  خٲطرٕ  جہنم،  یتھ  جہنمس  منٛز  واتناونہٕ  آیہِ  سۅ  بذِلت  و  خوٲری  دکہٕ  دِی  دِی۔

Tahir:
  یُس  کانٛہہ  صرف  دنیاچہ  خۅشحٲلی  (ہٕندِس  صورتس  منٛز  پننہِ  محنتُک  بدلہٕ  جلدی)  چُھ  یژھان  تیٚلہِ  چِھ  أسۍ  ییٚتھۍ  دنیاہس  منٛز  ییٚمِس  یژھان  چِھ  یوٗتاہ  یژھان  چِھ  جلدی  دِوان  پتہٕ  چُھ  اَسہِ  تس  خٲطرٕ  جہنم  بنوومُت  یَتھ  منٛز  سُہ  بے٘  وٲری  بوزان  بوزان  (ربّ  سٕندِ  رحمت  نِشہِ)  نامراد  دٲخل  سپدِ۔

Transliteration:
  Man k<u>a</u>na yureedu alAA<u>a</u>jilata AAajjaln<u>a</u> lahu feeh<u>a</u> m<u>a</u> nash<u>a</u>o liman nureedu thumma jaAAaln<u>a</u> lahu jahannama ya<u>s</u>l<u>a</u>h<u>a</u> ma<u>th</u>mooman mad<u>h</u>oor<u>a</u><b>n</b>


Athar:
  تہٕ  یُس  اکھاہ  ٲخرتُک  خوٲہش  مند  آسہِ،  تہٕ  اَمہِ  خٲطرٕ  کرِ  کوشش،  یِژھ  امہِ  خٲطرٕ  کوشش  پزِ  کرٕنۍ،  تہٕ  آسہِ  سُہ  مومن،  تیٚلہِ  سپدِ  یِتھِس  پرٛتھ  شخصہٕ  سٕنز  کوشش  مشکور۔  ﴿یعنی  تٔمۍ  سٕنزِ  کامہِ  یِیہِ  قدر  کرنہٕ،  تہٕ  یٖژاہ  تہِ  تہٕ  یِژھ  کوشش  تہِ  ٲخرت  چہِ  کامیابی  خٲطرٕ  تٔمۍ  کٔرمٕژ  آسہِ،  تمِیُک  پھل  سپدِ  ضرور  تس  حٲصل﴾

Mirwaiz:
  بیٚیہِ  یِم  پننین  نیک  عملن  ہٕنز  مزوٗرۍ  ژھانڈن  ٲخرتُک  ثواب  حٲصِل  کرنہٕ  خٲطرٕ  سۅ  کوٗشِش  یۅسہٕ  شوبہِ۔  یعنی  سۅ  عمل  آسہِ  شریعتہٕ  کین  قوٲعدن  مطٲبِق  بیٚیہِ  آسہِ  سُہ  شخص  با  ایمان،  مُشرک  آسہِ  نہٕ۔  تمی  قسمٕکۍ  لوٗکھ  یِم  چھِ  تِہُںد  سعی  تہٕ  کوٗشِش  چھٚے  قٲبلِ  تعریف  یۅسہٕ  رتھہِ  کھسہِ۔  اللہ  تعالی  قبول  کرِسۅے  عمل  یتھ  ترٛے  شرط  آسن،  اکھ  آسہِ  نیت  رٕژ۔  دۅیِم  آسہِ  مطٲبق  قواعدِ  شرع۔  ترٛیِم  آسہِ  اعتقاد  صحیح۔

Tahir:
  تہٕ  یُس  شخص  ٲخرتُک  خوٲہش  مند  سپُد  تہٕ  تٔمۍ  کٔرتَمہِ  خٲطرٕ  تَتھ  لایق  کوشش  بیٚیہِ  چُھ  سُہ  مومن  (تہِ)  تیٚلہِ  گژِھہ  یِتھہِ  نٕے  لُکن  ہٕنزِ  کوششہِ  مقبولیت  حٲصل۔

Transliteration:
  Waman ar<u>a</u>da al<u>a</u>khirata wasaAA<u>a</u> lah<u>a</u> saAAyah<u>a</u> wahuwa muminun faol<u>a</u>ika k<u>a</u>na saAAyuhum mashkoor<u>a</u><b>n</b>


Athar:
  یِمن  تہِ  تہٕ  تِمن  تہِ  دۅشوٕنۍ  فریقن  چِھ  أسۍ  ﴿دنیا  ہس  منٛز﴾  زندگی  ہُند  سامان  دِوان  پکان،  یہِ  چُھ  تُہندِس  ربّ  سُند  عطیہ،  تہٕ  تُہندِس  ربّ  سٕندِس  عطاہس  ﴿انعامس﴾  چُھنہٕ  کانٛہہ  رُکاون  وول۔

Mirwaiz:
  پرتھ  أکِس  یعنی  دُنیاہ  ژھانڈوٕنِس  تہٕ  ٲخرت  ژھانڈوٕنِس  کرو  أسۍ  امداد  پننہِ  مہر  بٲنی  سٍتۍ،  چھَنہٕ  تُہندِس  پروردِگارٕ  سٕنٛز  مہر  بٲنی  دُنیاہس  اندر  کٲنٛسہِ  ہٕندِ  خٲطرٕ  بند  آمٕژ  کرنہٕ  تہٕ  پتھ  آمٕژ  رٹںہٕ۔

Tahir:
  أسۍ  چِھ  پۯتھ  أکِس  مدد  کران  ہُمن  (دنیا  ژھانڈن  والیٚن)  تہِ  تہٕ  یمن  (ٲخرت  ژھانڈن  والیٚن)  تہِ  (اے  حبیبِ  مکرّمؐ!  یہِ  سورُے  کینہہ)  چھے٘  تُہٕندِس  ربّ  سٕنزعطا،تہٕ  تُہٕندِس  ربّ  سٕنز  عطا  چھَنہٕ  (کٲنسہِ  خٲطرٕ)  ممنوع  تہٕ  بند۔

Transliteration:
  Kullan numiddu h<u>a</u>ol<u>a</u>i wah<u>a</u>ol<u>a</u>i min AAa<u>ta</u>i rabbika wam<u>a</u> k<u>a</u>na AAa<u>ta</u>o rabbika ma<u>h</u><i><u>th</u></i>oor<u>a</u><b>n</b>


Athar:
  مگر  وُچِھو،  دُنیا  سٕے  منٛز  کِژھ  فضیلت  چھےٚ  اسہِ  أکِس  دٔرِس  دوٚیمِس  پٮ۪ٹھ  دِژمٕژ۔  ﴿یعنی  دُنیا  سٕے  منٛز  چھےٚ  یہِ  فرق  نٔنۍ  پٲٹھۍ  اتھہِ  یِوان  زِ  ٲخرتٕکۍ  طلب  گار  چِھ  دُنیا  پرست  لُکن  پٮ۪ٹھ  فضیلت  تھاوان،  یہِ  فضیلت  چَھنہٕ  امہِ  اعتبارٕ  زِ  تِہٕندۍ  کھیٚن  تہٕ  لباس،  مکان  تہٕ  سوارِ،  تمدّن  تہٕ  تہذیبٕکۍ  ٹھاٹھ  چِھ  یِہندِ  کھۅتہٕ  کھٔسِتھ۔  بلکہ  چِھ  امہِ  اعتبارٕ  زِ  یِم  یِکینژھاہ  تہِ  حٲصل  چِھ  کران،  تہِ  چِھ  صداقت  سان،  دیانت  تہٕ  امانت  دٲری  سان  حٲصل  کران،  تہٕ  یِکینژھاہ  ہۅم  چِھ  حٲصل  کران،  تہِ  چِھ  ظُلم،  بے  ایمانی  تہٕ  رنگہٕ  رنگہٕ  چَو  حرام  خوٗرِیَو  سٍتۍ  حٲصل  کران،  پتہٕ  یِکینژھاہ  یِمن  میلان  چُھ  تہِ  چِھ  اعتدال  سان  خرچ  کران۔  اتھ  منٛز  چِھ  حق  دارن  ہٕندۍ  حقوق  ادا  سپدان،  امہِ  منٛزٕ  چُھ  سٲیِل  تہٕ  محروم  سُند  حصہٕ  تہِ  نیران،  تہٕ  امہِ  منٛزٕ  چُھ  اللہ  تعالیٰ  سٕنزِ  خۅشنودی  خٲطرٕ  دوٚیمِیٚن  نیک  کامیٚن  منٛز  تہِ  مال  یِوان  خرچ  کرنہٕ،  اتھ  برعکس  یِکینژھاہ  دُنیا  پرستن  میلان  چُھ،  سُہ  چُھ  یِوان  اکثر  عیٲشِیَن  تہٕ  حرام  کٲرِیَن  منٛز،  رنگہ  رنگہ  کیٚن  فسادن  تہٕ  فتنہ  چن  کامِیٚن  منٛز  آبٕکۍ  پٲٹھۍ  بہاونہٕ۔  یِتھ  پٲٹھۍ  چھےٚ  تمام  حیثیتو  کِنۍ  ٲخرت  کِس  طلب  گار  سٕنز  زندگی  دُنیا  پرست  سٕنزِ  زندگی  نِشہِ  کھٔسِتھ  آسان۔﴾  تہٕ  ٲخرتس  منٛز  آسن  اَمِکۍ  درجہِ  بیٚیہِ  تہِ  ہُریمانہٕ،  تہٕ  اَمِچ  فضیلت  آسہِ  بیٚیہِ  تہِ  زیادٕہ  کھٔسِتھ۔

Mirwaiz:
  اے  پیغمبر  برحق  وُچھِو  توٚہۍ  اسہِ  کِتھہٕ  پٲٹھۍ  چھےٚ  زیادتی  عطا  کٔر  مٕژ  أڈین  لوٗکن  أڈین  پٮ۪ٹھ۔  حتی  کہِ  اکثر  کٲفر  چھِ  اکثر  با  ایمانن  ہٕندِ  کھۅتہٕ  مالدار،  پٔز  پٲٹھۍ  ٲخرت  چھُ  سٮ۪ٹھاہ  بوٚڈدرجاتن  ہٕندِ  اعتبارٕ،  بیٚیہِ  چُھو  سٮ۪ٹھاہ  بوٚڈ  فضیلت  کہِ  اعتبارٕ۔  تمیُک  گژِھہ  اہتمام  کرُن۔  یتھ  یِم  شرط  چھِ  تِم  گژھن  پوٗرٕ  کرٕنۍ۔

Tahir:
  وُچِھو  اَسہِ  کِتھہٕ  پٲٹھۍ  چھے٘  یِمَو  منٛزٕ  کینٛژھن  دِژمٕژ  کینٛژھن  پیٚٹھ  فضیلت،  تہٕ  پٔزۍپٲٹھۍ  چُھ  ٲخرت  (دنیا  کِس  مقابلس  منٛز)  درجات  کہ  لحاظہٕ  (تہِ)  سیٚٹھاہ  بۆڈ  تہٕ  فضیلت  کہ  لحاظہٕ  (تہِ)  چُھ  سیٚٹھاہ  بۆڈ۔

Transliteration:
  On<i><u>th</u></i>ur kayfa fa<u>dd</u>aln<u>a</u> baAA<u>d</u>ahum AAal<u>a</u> baAA<u>d</u>in walal<u>a</u>khiratu akbaru daraj<u>a</u>tin waakbaru taf<u>d</u>eel<u>a</u><b>n</b>


Athar:
  ژٕ  مَہ  بناوُن  خُدایس  سٍتۍ  بیٚیہِ  کانٛہہ  معبود،  نَتہٕ  سپدَکھ  ملامت  زدٕہ  تہٕ  روزکھ  بے  یار  و  مددگار  بٔنِتھ۔

Mirwaiz:
  اے  مخاطب  مہ  ٹھہراوُن  خدایس  معبودِ  برحقس  سٍتۍ  بیاکھ  کانٛہہ  معبوداہ۔  ورنہٕ  روزکھ  ژٔ  مذمت  کرنہٕ  آمُت  بے  کس  و  بے  بس۔

Tahir:
  (اے  بوزن  والہِ!)  اللہ  تعالیٰ  ہس  سٍتۍ  مَہ  بناوُن  بیاکھ  معبودژٕ  روزکھ  (نَتہٕ)  ملامت  زد  (تہٕ)  بے  بس  گٔژِھتھ  بِہتھ۔

Transliteration:
  L<u>a</u> tajAAal maAAa All<u>a</u>hi il<u>a</u>han <u>a</u>khara fataqAAuda ma<u>th</u>mooman makh<u>th</u>ool<u>a</u><b>n</b>


Athar:
  چٲنۍ  ربّن  چُھ  فٲصلہٕ  کوٚرمُت  زِ  توٚہۍ  مَہ  کٔرِو  کٲنٛسہِ  ہٕنز  عبادت،  مگر  صرف  تٔمۍ  سٕنز،  مٲلِس  ماجہِ  سٍتۍ  کٔرِو  نیک  سلوک،  اگر  تۅہیہِ  نِشہِ  یِمو  منٛزٕ  کانٛہہ  اکھ،  یا  دۅشوے  بُڈٕ  سپدن،  تیٚلہِ  کٔرۍ  زیٚو  نہٕ  یِمن  اُف  تہِ،  نَہ  دِیزیو  یِمن  ہٕکہٕ  جواب،  بلکہ  کٔرِو  یِمن  سٍتۍ  احترام  سان  کتھ۔

Mirwaiz:
  بیٚیہِ  چھُ  حُکم  کوٚرمُت  چٲنۍ  پروردِگارن  کہِ  اے  لوٗکو  عبادت  مہ  کٔرِو  معبودِ  برحقس  ورٲے  کٲنٛسہِ  ہٕنز،  بیٚیہِ  کٔرِو  توٚہۍ  پننِس  مٲلِس  ماجہِ  نسبت  احسان،  رُت  سلوٗک۔  ہرگاہ  واتن  چٲنِس  وقتس  اندر  بُجرس  اندر،  اکھ  یا  دۅشوے،  پس  مہ  آس  تِمن  کُنہِ  کتھہِ  پٮ۪ٹھ  تنگ  یِتھ  اُف  ونان۔  بیٚیہِ  مہ  آس  تِمن  زورٕہ  کتھ  یا  خشم  کران،  تِمن  سٍتۍ  آس  کتھ  کران  رٕتہِ  طریقہٕ  نرمی  سان۔

Tahir:
  تہٕ  تُہٕندۍ  ربّن  چُھ  حکم  فرموومُت  زِ  تۆہۍ  مَہ  کٔرِو  اللہ  تعالیٰ  ہس  وَرٲے  کٲنسہِ  ہٕنز  عبادت  تہٕ  مٲلِس  ماجہِ  سٍتۍ  ٲسِو  رُت  سلوک  کران،  ہرگاہ  تۅہیہِ  برونٛہہ  کنہِ  دۅشوٕیَو  منٛزٕ  اکھ  یا  دۅشوے  واتن  بُجرس  تیٚلہِ  کٔرۍزیٚو  نہٕ  تِمن  اُف  تہِ  تہٕ  تِمن  ؤنۍ  زیٚو  نہٕ  ہٕکہٕ  تہِ  تہٕ  تِمن  دۅشوٕنۍ  سٍتۍ  کٔرِو  سیٚٹھاہ  ادبہٕ  سان  کتھ۔

Transliteration:
  Waqa<u>da</u> rabbuka all<u>a</u> taAAbudoo ill<u>a</u> iyy<u>a</u>hu wabi<b>a</b>lw<u>a</u>lidayni i<u>h</u>s<u>a</u>nan imm<u>a</u> yablughanna AAindaka alkibara a<u>h</u>aduhum<u>a</u> aw kil<u>a</u>hum<u>a</u> fal<u>a</u> taqul lahum<u>a</u> offin wal<u>a</u> tanharhum<u>a</u> waqul lahum<u>a</u> qawlan kareem<u>a</u><b>n</b>


Athar:
  تہٕ  نرمی  تہٕ  رحم  سان  روٗزِو  یِمن  برونٛہہ  کنہِ  کلہٕ  نوٚمرٲوِتھ،  تہٕ  دُعا  ٲسِو  کران  زِ،  پروردگار،  یِمن  پٮ۪ٹھ  کر  رحم،  یِتھہٕ  پٲٹھۍ  یِمو  بہٕ  رحمت  تہٕ  شفقت  سان  شُرۍ  پانہٕ  روٚچھمُت  اوسُس۔

Mirwaiz:
  بیٚیہِ  کر  پست  تِہندِ  خٲطرٕ  اِنکسٲری  ہٕندۍ  پر،  نیاز  مندی  سٍتۍ،  یتھہٕ  پٲٹھۍ  جانور  سُند  بچہٕ  چھُ  آنپہٕ  رٹنکہِ  وقتہٕ  مٲلِس  ماجہِ  برونٹھ  کنہِ  پر  مُژرٲوِتھ  روزان،  بیٚیہِ  آس  تِہندِ  حقہٕ  دعا  کران۔  اے  میانہِ  حقیقی  پروردِ  گارٕ،  رحم  کر  یِمن  دۅشونی  پٮ۪ٹھ  یِتھہٕ  پٲٹھۍ  یِم  دۅشوے  مےٚ  پٮ۪ٹھ  رحم  کھیٚتھ  میٲنۍ  ظٲہری  پرورِش  کران  ٲسۍ  ییٚلہِ  بہٕ  لۅکُٹ  اُوسُس۔

Tahir:
  تہٕ  تِمن  دۅشوٕنۍ  خٲطرٕ  تھٲوِو  نرم  دلی  سان  عٲجزی  تہٕ  انکسٲری  ہٕنزٕ  نَرِ  نۆمرٲوِتھ  تہٕ  (اللہ  تعالیٰ  سٕنزِ  بارگاہِ  منٛز)  روٗزِو  عرض  کران،  اے  میانہِ  ربّہ!  یِمن  دۅشوٕنۍ  پیٚٹھ  کررحم  یِتھہٕ  پٲٹھۍ  بہٕ  یِمَو  اوسہَس  شُرۍ  پانہٕ  (رحمت  تہٕ  شفقت  سان)  رۆچھمُت۔

Transliteration:
  Wa<b>i</b>khfi<u>d</u> lahum<u>a</u> jan<u>ah</u>a a<b>l</b><u>thth</u>ulli mina a<b>l</b>rra<u>h</u>mati waqul rabbi ir<u>h</u>amhum<u>a</u> kam<u>a</u> rabbay<u>a</u>nee <u>s</u>agheer<u>a</u><b>n</b>


Athar:
  تُہُند  رب  چُھ  ٹھیک  پٲٹھۍ  زانان  زِ  تُہندٮ۪ن  دِلن  منٛز  کیا  چُھ،  اگر  توٚہۍ  صالح  بٔنِتھ  روٗزِو،  تیٚلہِ  چُھ  سُہ  تِتھیٚن  سارِنٕے  لُکن  درگُزر  کرن  وول،  یِم  پننیٚن  قصورن  پٮ۪ٹھ  نہیب  رٔٹِتھ  بندگی  ہٕندِس  رٔوِیس  کُن  پوٚت  پھیرن۔

Mirwaiz:
  تُہُند  پروردِ  گار  چھُ  زیادٕہ  زانہٕ  وُن  تِمن  کتھن  یِمہٕ  تُہندین  دِلن  منٛز  چھٚے۔  ہرگاہ  توٚہۍ  حقیقتس  اندر  دِلہٕ  کِنۍ  سعادت  مند  ٲسِو۔  یعنی  دِلس  منٛز  مٲلِس  ماجہِ  ہٕنز  شفقت  تہٕ  محبت  ٲستھٕے بعضے  کُنہِ  وقتہٕ  تُہندِ  طرفہٕ  تِمن  نسبت  تیزی  لبنہٕ  یِوان  آسہِ  توپتہٕ  ٲسِوتوٚہۍ  تمہِ  نِشہِ  توبہٕ  کٔرِتھ  تِم  پانس  نِش  رٲضی  کران،  پٔزپٲٹھۍ  اللہ  تعالیٰ  چُھ  توبہٕ  کرن  والین  مغفرت  کرٕوُن۔

Tahir:
  تُہُنٛد  ربّ  چُھ  تِمَو  کتھو  نِشہِ  وارٕ  پٲٹھۍ  باخبر  یِمہٕ  تُہٕندیٚن  دِلن  منٛز  چھے٘،  اگر  تۆہۍ  نیک  سیرت  بٔنِو  تیٚلہِ  چُھ  سُہ  (اللہ  تعالیٰ  پانس  کُن)  رجوع  کرن  والیٚن  سیٚٹھاہ  بخشن  وول۔

Transliteration:
  Rabbukum aAAlamu bim<u>a</u> fee nufoosikum in takoonoo <u>sa</u>li<u>h</u>eena fainnahu k<u>a</u>na lilaww<u>a</u>beena ghafoor<u>a</u><b>n</b>


Athar:
  رشتہٕ  دارس  دِیِو  تٔمۍ  سُند  حق،  تہٕ  مسکین  تہٕ  مسٲفرس  تٔمۍ  سُند  حق،  فضول  خرچی  مَہ  کٔرِو۔

Mirwaiz:
  ٲشناوَن  آس  دِوان  تِہُنٛد  حق  بیٚیہِ  مسکینس  محتاجس  تہٕ  مسافرس  بیٚیہِ  مہ  آس  کران  مال  خرچ  کرنس  اندر  اِسراف  تہٕ  فضول  خرچی۔  سُہ  خداے  سُند  دیُتمت  مال  خرچ  کرُن  تُہنزن  نافرمٲنین  اندر،  یا  مباح  چیزن  اندر  تیوت  زیادٕہ  خرچ  کرُن  ییٚمہِ  سٍتۍ  برونٹھ  ہیکہِ  نہٕ  شخص  ضروٗری  حقوق  ادا  کٔرِتھ۔

Tahir:
  تہٕ  رشتہٕ  دارن  کٔرِو  تِہُنٛد  حق  ادا  بیٚیہِ  محتاجن  تہٕ  مسافرن  تہِ  (دِیِو)  تہٕ  پَنُن  مال  مَہ  کٔرِو  فضول  خرچی  سٍتۍ  ختم۔

Transliteration:
  Wa<u>a</u>ti <u>tha</u> alqurb<u>a</u> <u>h</u>aqqahu wa<b>a</b>lmiskeena wa<b>i</b>bna a<b>l</b>ssabeeli wal<u>a</u> tuba<u>thth</u>ir tab<u>th</u>eer<u>a</u><b>n</b>


Athar:
  فضول  خرچی  کرن  وٲلۍ  لُکھ  چِھ  شیطان  سٕندۍ  بٲے،  تہٕ  شیطان  چُھنہٕ  پننِس  رب  سُند  شکر  گزار۔

Mirwaiz:
  پٔزِپٲٹھۍ  اسراف  تہٕ  فضول  خرچی  کروٕنۍ  چھِ  شیطانن  ہٕندۍ  بٲے،  شیطان  چھُ  گوٚڈٕ  پٮ۪ٹھے  پننِس  پروردِگارس  ناشُکری  کروُن،  تٔمِس  شیطانس  دِژٲے  اللہ  تعالیٰ  ہن  دولتِ  عقل،  تٔمۍ  کٔر  سۅ  ضایع  اللہ  تعالیٰ  سٕنزِ  نافرمٲنی  اندر۔  مبذرینن  کٔرٕن  عطا  دولتِ  مال،  تِم  تہِ  چھِ  سۅضایع  کران  تہنزن  نا  فرمٲنین  اندر۔

Tahir:
  بے  شک  چِھ  فضول  خرچی  کرن  وٲلۍ  شیطان  سٕندۍ  بٲے،  تہٕ  شیطان  چُھ  پننِس  ربّ  سُنٛد  بۆڈبارٕ  ناشکرگزار۔

Transliteration:
  Inna almuba<u>thth</u>ireena k<u>a</u>noo ikhw<u>a</u>na a<b>l</b>shshay<u>at</u>eeni wak<u>a</u>na a<b>l</b>shshay<u>ta</u>nu lirabbihi kafoor<u>a</u><b>n</b>


Athar:
  اگر  تِمو  نِشہِ  ﴿یعنی  حاجت  مند  رشتہٕ  دارو،  مِسکینو  تہٕ  مسافرو  نِشہِ﴾  تۅہیہِ  پَتھ  آسہِ  ہِیوٚن  اتھ  بِناہس  پٮ۪ٹھ  زِ  وُنہِ  چِھو  توٚہۍ  اللہ  تعالیٰ  سٕندِس  تتھ  رحمتس  تلاش  کران  ییٚمکۍ  توٚہۍ  امیدوار  چِھو،  تیٚلہِ  دِیِو  تِمن  نرم  جواب۔

Mirwaiz:
  بیٚیہِ  ہرگاہ  کُنہِ  وقتہٕ  بمجبوری  ژٕ  یِمن  مسکینن،  غریبن  تہٕ  محتاجن  جوابٕے آسہِ  کرُن،  بیٚیہِ  ژٕ  آسکھ  پننِس  رب  سٕنز  رحمت  ژھانڈان  تیٚلہِ  کر  حض  ژٕہ  یِمن  سٍتۍ  نرم  کلامہ۔  تیُتھ  کلام  گژِھہ  کرن  ییٚمہِ  سٍتۍ  نہٕ  تِہٕنز  دِل  آزٲری  سپدِ۔

Tahir:
  تہٕ  ہرگاہ  تۆہۍ  (پننہِ  اَتھہٕ  چھۅنِرٕ  کِنۍ)  یمو  (حق  تھاون  والیو)  نِشہِ  ہِراسہٕ  چِھو  یژھان  کرُن  پننِس  ربّ  سٕندِ  طرفہٕ  رحمت  (خۅشحٲلی)  ہٕندِس  انتظارس  منٛز  ییٚمِیُک  تۆہۍ  توقع  چِھو  تھاوان  تیٚلہِ  ٲسِو  تِمن  نرمی  ہٕنز  کتھ  ونان۔

Transliteration:
  Waimm<u>a</u> tuAAri<u>d</u>anna AAanhumu ibtigh<u>a</u>a ra<u>h</u>matin min rabbika tarjooh<u>a</u> faqul lahum qawlan maysoor<u>a</u><b>n</b>


Athar:
  نَہ  مَہ  تھٲوِو  پَنُن  اَتھہٕ  گردٕنۍ  سٍتۍ  گٔنڈِتھ  تہٕ  نَہ  مَہ  ترٲوِیوٗن  یہِ  بالکُلٕے  یَلہٕ  زِ  ملامت  زدٕہ  تہٕ  عٲجز  بٔنِتھ  روٗزِو۔  ﴿اتھہٕ  گٔنڈٕنۍ  چُھ  استعارہ  بخُلہٕ  خٲطرٕ،  تہٕ  یہِ  یلہٕ  تراوُن  چُھ  مُراد  فضول  خرچی﴾

Mirwaiz:
  بیٚیہِ  مہ  آس  تھاوان  اتھہٕ  زٕ  پننہِ  گردٕنہِ  منٛزبند  یعنی  کٲنسہِ  کٲنسہِ  دِہَکھ  نہٕ  کینٛہہ۔  نہ  مہ  آس  اتھہٕ  بلکل  ییٚلہ  تراوان  یعنی  پانس  سخت  ضروٗرت  ٲسِتھ  بیین  دِوان۔  پس  روزکھ  ژٕ  ملامت  کرنہٕ  آمُت  ہیوٗ  أکِسٕےجایہِ  بند  نوٚنُے  بدن  تھٲوِتھ۔

Tahir:
  تہٕ  نَہ  مَہ  تھٲوِو  پَنُن  اَتھہٕ  پننہِ  گردٔنۍ  سٍتۍ  گٔنڈِتھ  (زِکٲنسہِ  دِیِو  نہٕ  کِہِنۍ)  تہٕ  نَہ  مَہ  ترٲوِیوٗن  یہِ  اَند  ہیٚتھ  یَلہٕ  (زِ  سورُے  دِیِو  اَند  ہیٚتھ)  زِ  پتہٕ  پیٚیو  تۅہیہِ  پانہٕ  پانس  ملامت  تُلٕنۍ  (تہٕ)  تٔھکِتھ  ہٲرِتھ  بِہُن۔

Transliteration:
  Wal<u>a</u> tajAAal yadaka maghloolatan il<u>a</u> AAunuqika wal<u>a</u> tabsu<u>t</u>h<u>a</u> kulla albas<u>t</u>i fataqAAuda malooman ma<u>h</u>soor<u>a</u><b>n</b>


Athar:
  تُہُند  رب  یَس  خٲطرٕ  رزق  چُھ  یژھان  کُشادہ  کرُن  تس  چُھ  کران،  تہٕ  یس  خٲطرٕ  یژھان  چُھ  تس  چُھ  تنگ  کران۔  سُہ  چُھ  پننیٚن  بندن  ہٕندِ  حالہٕ  نِشہِ  باخبر  تہٕ  تِمن  چُھ  وُچھان۔

Mirwaiz:
  پٔز  پٲٹھۍ  چون  پروردِگار  چھُ  رزقس  اندر  وُسعت  کران  یس  یژھان  چُھ،  بیٚیہِ  چُھ  سُوے  رزقس  اندر  تنگی  کران  یس  یژھان  چُھ۔  پٔز  پٲٹھۍ  سُہ  چھُ  پننین  بندن  ہُند  حال  پوٗرٕ  زانہٕ  وُن  تِہندین  حالاتن  پوٗرٕ  وُچھہِ  وُن۔

Tahir:
  بے  شک  تُہُنٛد  ربّ  یس  خٲطرٕ  یژھان  چُھ  رزق  چُھ  کشادٕہ  کران  تہٕ  (یس  خٲطرٕ  یژھان  چُھ)  تنگ  چُھ  کران،  بے  شک  چُھ  سُہ  پننیٚن  بندن  (ہٕندیٚن  اعمالن  تہٕ  حالن)  ہٕنز  وارٕ  پٲٹھۍ  خبر  تھاون  وول،  وارٕ  پٲٹھۍ  وُچھن  وول۔

Transliteration:
  Inna rabbaka yabsu<u>t</u>u a<b>l</b>rrizqa liman yash<u>a</u>o wayaqdiru innahu k<u>a</u>na biAAib<u>a</u>dihi khabeeran ba<u>s</u>eer<u>a</u><b>n</b>


Athar:
  پنٕنۍ  اولاد  مَہ  کٔرِیوٗکھ  غریبی  ہٕندِ  اندیشہِ  کِنۍ  قتل،  أسۍ  دِمَو  تِمن  تہِ  رزق  تہٕ  تۅہیہِ  تہِ،  درحقیقت  چُھ  تِہُند  قتل  اکھ  بوٚڈ  خطا۔

Mirwaiz:
  بیٚیہِ  مہ  ٲسِیوٗکھ  ماران  پنٕنۍ  اولاد  نادٲری  ہٕندِ  خوفہٕ،  أسۍ  دِمو  تِمن  تہِ  رزق  بیٚیہِ  توٚہیہِ  تہِ،  پٔزپٲٹھۍ  تِم  مارٕنۍ  چھُ  بوٚڈ  گناہ۔

Tahir:
  تہٕ  تۆہۍ  مَہ  کٔرِیوٗکھ  پنٕنۍ  اولاد  غریبی  ہٕندِ  خوف  کِنۍ  قتل،  أسی  چِھ  تِمن  (تہِ)  روٗزی  دِوان  تہٕ  تۅہیہِ  تہِ،  بے  شک  چُھ  تِم  قتل  کرٕنۍ  سیٚٹھاہ  بۆڈ  گناہ۔

Transliteration:
  Wal<u>a</u> taqtuloo awl<u>a</u>dakum khashyata iml<u>a</u>qin na<u>h</u>nu narzuquhum waiyy<u>a</u>kum inna qatlahum k<u>a</u>na khi<u>t</u>an kabeer<u>a</u><b>n</b>


Athar: بدکٲری مَہ گٔژِھو نکھہٕ، سۅ چھےٚ سٮ۪ٹھاہ بُرٕ کٲم تہٕ سٮ۪ٹھہٕے خراب وَتھ۔
Mirwaiz:
  بیٚیہِ  مہ  یِیِو  نکھہٕ  تہِ  یچھ  کامہِ  زِناہس۔  بیشک  یہِ  یچھ  کٲم  چھٚے  بٔڈبے  حیٲیی  بیٚیہِ  چھٚے  خراب  وتھ۔  امہِ  سٍتۍ  چھُ  عداوت  نوان  بیٚیہِ  فتنہ  و  فساد  قٲیم  سپدان۔  بیٚیہِ  چُھ  نسب  ضایع  سپدان۔

Tahir:
  تہٕ  تۆہۍ  گٔژھۍ  زیو  نہٕ  زناہس  (بدکاری)  نکھہٕ  تہِ  بے  شک  چھے٘  یہِ  بے  حیٲیی  ہٕنز  کٲم،  بیٚیہِ  چھے٘  سیٚٹھاہ  خراب  وَتھ۔

Transliteration:
  Wal<u>a</u> taqraboo a<b>l</b>zzin<u>a</u> innahu k<u>a</u>na f<u>ah</u>ishatan was<u>a</u>a sabeel<u>a</u><b>n</b>


Athar:
  قتلِ  نفسُک  اَتُر  مَہ  کٔرِو،  یہِ  چُھ  خُداین  حرام  کوٚرمُت،  مگر  حق  سان،  تہٕ  یُس  شخص  مظلوم  پٲٹھۍ  قتل  آسہِ  کرنہٕ  آمُت،  تٔمۍ  سٕندِس  ؤلی  یَس  ﴿وٲرِثس﴾  چُھ  اتھ  اسہِ  قِصاص  کہ  مطالبُک  حق  عطا  کوٚرمُت۔  ﴿اصل  الفاظ  چِھ،  تٔمۍ  سٕندِس  ؤلی  یس  چُھ  اَسہِ  سلطان  عطا  کوٚرمُت۔  سُلطان  نِشہِ  چُھ  مُراد  یتھ  جایہِ   حُجّت   ییٚمہِ  کِس  بُنیادس  پٮ۪ٹھ  سُہ  قِصاصُک  مُطالبہٕ  ہیکہِ  کٔرِتھ۔﴾  لہٰذا،  پَزِ  زِ  سُہ  گژِھہ  نہٕ  قتلس  منٛز  حدٕ  نیرُن  ﴿قتلس  منٛز  حدٕ  نیرنس  ہیٚکن  واریاہ  صوٗرتہٕ  ٲسِتھ  تہٕ  تِمہٕ  سارے  چھےٚ  ممنوع۔  مثلاً  انتقام  کِس  جوشس  منٛز  مجرِمَس  علاوہ  باقی  قتل  کرٕنۍ  یا  مُجرم  عذاب  کٔرۍ  کٔرۍ  مارُن،  یا  مارنہٕ  پتہٕ  تٔمۍ  سٕنزِ  لاشہِ  پٮ۪ٹھ  شرارت  کڑُن،  یا  خون  بہا  رَٹنہٕ  پتہٕ  سُہ  قتل  کرُن  بیترِ﴾  تس  یِیہِ  مدد  کرنہٕ۔  ﴿چونکہ  اتھ  وقتس  تام  ٲس  نہٕ  اسلٲمی  حکومت  قٲیم  سپٕزمٕژ،  امہِ  موجوٗب  آیہِ  نہٕ  یہِ  کتھ  ویژھناونہٕ  زِ  تس  کُس  کرِ  مدد۔  ہجرت  پتہٕ  ییٚلہِ  اسلٲمی  حکومت  قٲیم  سپٕز،  پتہٕ  آو  یہِ  طے  کرنہٕ  زِ  تس  مدد  کرُن  چَھنہٕ  تٔمۍ  سٕندِ  قبیلٕچ  یا  تٔمۍ  سٕندٮ۪ن  خلیفن  ہٕنز  کٲم  بلکہ  چھےٚ  اسلٲمی  حکومتٕچ،  تہٕ  بیٚیہِ  چھےٚ  تمہِ  کہ  عدالت  کہ  نِظامٕچ  کٲم۔﴾

Mirwaiz:
  بیٚیہِ  مہ  ٲسیوٗن  ماران  سُہ  شخص  ییٚمہِ  سُند  مارُن  اللہ  تعالیٰ  ہن  حرام  کوٚر،  سُہ  گوٚو  با  ایمان،  مگر  مارنہٕ  یِیہِ  کُنہِ  جُرمس  منٛز  بحکمِ  شرع،  بیٚیہِ  یُس  شخصاہ  ناحق  مارنہٕ  ییٚیہِ،  بیشک  اسہِ  دیُت  تِہندِس  ؤلِیَس  اختیارقِصاص  ہیٚنُک،  سُہ  ولی  حقیقی  ٲسِتن  یا  حُکمی،  حُکمی  ولی  گوٚو  پادشاہ۔  مگر  تِمن  ولین  ہٕنز  گژِھہ  نہٕ  بدلہٕ  ہینس  منٛز  زیادتی  کرٕنۍ۔  مُجرمس  مُبدل  غٲر  مُجرم  یا  أکِس  بدل  وارِیاہ  مارٕنۍ،  بیشک  سُہ  چھُ  مدد  کرنہٕ  آمُت۔  تس  سٍتۍ  چھٚے  لوٗکن  ہٕنز  ہمدردی۔

Tahir:
  تہٕ  تو٘ہۍ  کٔرۍزیون  نہٕ  کانٛہہ  نفس  قتل  یُس  اللہ  تعالیٰ  ہن  حرام  چُھ  قرار  دِیُتمُت  ماسواے  جٲیز  (قٲنونی)  طریقہ،  تہٕ  یُس  شخص  ظلمہٕ  سان  آو  قتل  کرنہٕ  تی٘لہِ  چُھ  بے  شک  اَسہِ  تٔمۍ  سٕندِس  وٲرثس  (قانونی  ضٲبطہٕ  مطٲبق  قصاصُک)  اختیار  دُیتمت،  البتہ  لٲزم  چُھ  زِ  سہُ  مہ  نیٖرِن (قصاصہ  رٔنگۍ)  قتلس  منٛز  حدٕ  نیٚبر،  امہ  موجوب  زِ  حقیقتس  منٛز  چُھ  تس  (قانوٗنُک)  مدد  حٲصل۔

Transliteration:
  Wal<u>a</u> taqtuloo a<b>l</b>nnafsa allatee <u>h</u>arrama All<u>a</u>hu ill<u>a</u> bi<b>a</b>l<u>h</u>aqqi waman qutila ma<i><u>th</u></i>looman faqad jaAAaln<u>a</u> liwaliyyihi sul<u>ta</u>nan fal<u>a</u> yusrif fee alqatli innahu k<u>a</u>na man<u>s</u>oor<u>a</u><b>n</b>


Athar:
  یتیم  سٕندِس  مالس  نزدیک  مَہ  گژِھو،  مگر  جان  طریقہٕ  سان،  یوٚت  تام  زن  سُہ  پننہِ  جوٲنی  تام  واتہِ۔  وعدٕچ  پابندی  کٔرِو،  بے  شک  آسیو  تۅہیہِ  وعدس  متعلق  جواب  دِیُن۔

Mirwaiz:
  بیٚیہِ  مہ  پٔکِو  نکھہٕ  یتیم  سٕندِس  مالس  مگر  تمہِ  طریقہٕ  یُس  رُت  آسہِ  شرعاً  تہِ  عرفاًتہِ  یعنی  ییٚمہِ  سٍتۍ  اصل  موجوٗد  روزِ  تھ  تمہِ  کہِ  نفع  پٮ۪ٹھے  یتیم  سٕند  اخراجات  پوٗرٕ  سپدن۔  یوٚتانۍ  سُہ  یتیم  پننِس  طاقتس  واتہِ  یعنی  بالغ  تٕہ  سمجھدار  سپدِ،  بیٚیہِ  کرِ  وفا  تتھ  عہدس  یُس  توٚہیہِ  خدایس  سٍتۍ  کوٚرمُت  چُھو۔  بیٚیہِ  تِمن  عہدن  یِم  توٚہۍ  پانہٕ  وٲنۍ  کران  چِھو،  بیشک  پرتھ  کُنہِ  عہدُک  یِیہِ  پٕرژھنہٕ  قیامتک  کہ  دۅہ۔

Tahir:
  تہٕ  تۆہۍ  گٔژھۍ  زیٚو  نہٕ  یتیم  سٕندِس  مالس  (تہِ)  نکھہٕ  مگر  تَمہِ  طریقہٕ  یُس  (یتیم  سٕندِ  خٲطرٕ)  بہتر  آسہِ  یۆت  تام  زن  سُہ  پننہِ  جوٲنی  تام  واتہِ  بیٚیہِ  ٲسِو  وعدٕہ  کران  پوٗرٕ،  بے  شک  سپدِ  وعدٕچ  پٕۯژھہٕ  گٲر  ضرور۔

Transliteration:
  Wal<u>a</u> taqraboo m<u>a</u>la alyateemi ill<u>a</u> bi<b>a</b>llatee hiya a<u>h</u>sanu <u>h</u>att<u>a</u> yablugha ashuddahu waawfoo bi<b>a</b>lAAahdi inna alAAahda k<u>a</u>na masool<u>a</u><b>n</b>


Athar:
  ییٚلہِ  پیمانہٕ  سٍتۍ  دِیِو  تیٚلہِ  دِیِو  پوٗرٕ  بٔرِتھ،  تہٕ  ییٚلہِ  توٗلِو  تیٚلہِ  توٗلِو  ٹھیک  ترٛکرِ  سٍتۍ،  یہِ  چُھ  جان  طریقہٕ  تہٕ  انجام  کہ  لحاظہٕ  تہِ  چُھ  یی  بہتر۔

Mirwaiz:
  بیٚیہِ  ییٚلہِ  مینہٕ  وٕنین  چیزن  توٚہۍ  مینان  ٲسِو  تیٚلہِ  ٲسِو  پوٗرٕ  مینان۔  بیٚیہِ  ٲسِو  تولہٕ  وٕنۍ  چیز  پۅختہٕ  ترٛکرِ  تہِ  پوٗرٕ  پرمانہٕ  سٍتۍ  تولان،  یہِ  چُھ  درذاتِ  خۅد  تہِ  سٮ۪ٹھاہ  رُت،  بیٚیہِ  چُھ  امیُک  انجام  تہِ  سٮ۪ٹھاہ  بہتر  تہٕ  سٮ۪ٹھاہ  رُت۔  امہِ  سٍتۍ  چُھ  اعتبار  بڑان۔

Tahir:
  تہٕ  میٖژ  ٲسِو  پوٗرٕتھاوان  ییٚلہِ  (تہِ)  تۆہۍ  (کانٛہہ  چیز)  میٖنِو  تہٕ  (ییٚلہِ  تولُن  لٲگِو  تیٚلہِ)  ٲسِو  سیٚزِ  ترکرِتولان،  یہِ  (دیانت  دٲری)  چھے٘  بہتر  بیٚیہِ  چھے٘  انجام  کہ  اعتبارٕ  (تہِ)  سیٚٹھاہ  جان۔

Transliteration:
  Waawfoo alkayla i<u>tha</u> kiltum wazinoo bi<b>a</b>lqis<u>ta</u>si almustaqeemi <u>tha</u>lika khayrun waa<u>h</u>sanu taweel<u>a</u><b>n</b>


Athar:
  کُنہِ  تِتھِس  چیزس  مَہ  لٔگِو  پتہٕ  ییٚمیُک  نہٕ  تۅہیہِ  علم  آسہِ  ﴿امہِ  ارشادُک  منشہِ  چُھ  یہِ  زِ  لُکھ  کٔرِن  پننہِ  انفرٲدی  تہٕ  اجتمٲعی  زندگی  منٛز  وہم  و  گُمان  بجاے  عِلمٕچ  پیروی﴾  یقیناً  چھےٚ  أچھ،  کَن  تہٕ  دِل  سارِنٕے  ہٕنز  پٕرژھگٲر  سپدَن  واجِنۍ۔

Mirwaiz:
  بیٚیہِ  مہ  آس  پتہٕ  لگان  تتھ  چیزس  یا  تتھ  کتھہِ  ییٚمِچ  نہٕ  ژےٚ  خبرٕے  چھے۔  بے  تحقیق  مہ  آس  کُنہِ  چیزس  پٮ۪ٹھ  عمل  درآمد  کران۔  یوٚتاںۍ  نہٕ  کانٛہہ  چیز  تحقیق  سان  زانان  آسکھ  توٚتانۍ  مہ  وَن  زونُم۔  یوٚتانۍ  نہٕ  وارٕ  وُچھان  آسکھ  توٚتانۍ  مہ  آس  ونان  وُچھُم،  یوٚتانۍ  نہٕ  وارٕ  بوزان  آسکھ،  توٚتانۍ  مہ  آس  ونان  بوزُم۔  ہُرو  مُرو  مہ  آس  اَپُز  گوٲہی  تہٕ  شہادت  دِوان  کیازِ،  پٔز  پٲٹھۍ  کن  تہٕ  أچھ  تہٕ  دِل  یِمن  سٲرنٕے  نِشہِ  ییٚیہِ  پرژھہٕ  گٲر  کرنہٕ  قیامت  کہِ  دۅہ۔

Tahir:
  تہٕ  (اے  انسان!)  ژٕ  مَہ  کر  تَمہِ  کتھہِ  ہٕنز  پٲروی  ییٚمِیُک  ژے٘  (صحیح)  علم  چُھے  نہٕ،  بے  شک  سپدِ  کن  تہٕ  أچھ  تہٕ  دل  یِمَو  منٛزٕ  پۯتھ  أکِس  پٕۯژھہ  گٲر۔

Transliteration:
  Wal<u>a</u> taqfu m<u>a</u> laysa laka bihi AAilmun inna a<b>l</b>ssamAAa wa<b>a</b>lba<u>s</u>ara wa<b>a</b>lfu<u>a</u>da kullu ol<u>a</u>ika k<u>a</u>na AAanhu masool<u>a</u><b>n</b>


Athar:
  زمینس  پٮ۪ٹھ  مَہ  پٔکِو  تکبّر  سان،  توٚہۍ  نَہ  ہیٚکِیون  زمین  ژٔٹِتھ،  نَہ  ہیٚکِو  پہاڑن  ہٕندِس  تھزرس  تام  وٲتِتھ۔

Mirwaiz:
  بیٚیہِ  مہ  پکھ  زمینس  پٮ۪ٹھ  کانہِ  تکرٲوِتھ  تکبرٕ  سان  زورٕ  زورٕ  لتہٕ  دِوان،  پٔز  پٲٹھۍ  ژٕ  ہیٚککھ  نہٕ  گوٚد  کٔرِتھ  پننیو  لتو  سٍتۍ  اتھ  زمینس،  بیٚیہِ  ہیٚککھ  نہٕ  پان  زیٹھرٲوِتھ  پکنہٕ  سٍتۍ  کۅہن  تاںۍ  تھزرٕ  کِںۍ  وٲتِتھ۔

Tahir:
  تہٕ  زمینس  منٛز  مَہ  پکھ  ٹینٛٹھ  تھٲوِتھ،  بے  شک  ہیٚکہن  نہٕ  ژٕ  زمین  (پننہِ  غرور  کہ  زورٕ  سٍتۍ)  ہرگز  پھاسوِتھ  تہٕ  نَہ  ہیٚککھ  ژٕ  ہرگز  تہِ  تھزرس  منٛزپہاڑن  تام  وٲتِتھ  (ژٕ  یِکینژھاہ  چُھکھ  تی  روزکھ)۔

Transliteration:
  Wal<u>a</u> tamshi fee alar<u>d</u>i mara<u>h</u>an innaka lan takhriqa alar<u>d</u>a walan tablugha aljib<u>a</u>la <u>t</u>ool<u>a</u><b>n</b>


Mirwaiz: ییٚمٕہ سارے یچھ کامہِ یِمن ہٕنز ذِکر کرنہٕ آیہِ چھٚے چٲنِس پروردِگارس نا پسند۔
Tahir: یِمن سارِنٕے (تذکرٕہ کرنہٕ آمژن) کتھن ہٕنز برٲیی چھے٘ تُہٕندِس ربس سیٚٹھاہ ناپسند۔
Transliteration: Kullu <u>tha</u>lika k<u>a</u>na sayyiohu AAinda rabbika makrooh<u>a</u><b>n</b>
Athar:
  یِمو  کتھو  منٛزٕ  چُھ  پرٛتھ  اَکِیُک  بُرٕ  پہلو  تُہٕندِس  ربّس  نزدیک  ناپسندیدٕہ۔  ﴿یعنی  یِمو  احکامو  منٛزٕ  ییٚمہِ  حُکمٕچ  تہِ  نافرمانی  کرنہٕ  یِیہِ  سُہ  چُھ  ناپسندیدٕہ﴾


Athar:
  یِمہٕ  چھےٚ  حکمت  چہِ  تِمہٕ  کتھہٕ،  یِمہٕ  تُہٕندۍ  ربن  تۅہیہِ  پٮ۪ٹھ  وحی  چھےٚ  کرِمژٕ۔  بیٚیہِ  وُچھ!  خُدایس  سٍتۍ  مَہ  بناوُن  بیٚیہِ  کانٛہہ  معبود،  نَتہٕ  یِکھ  ژٕ  جہنمس  تراونہٕ  ملامت  زدٕہ  تہٕ  پرٛتھ  رٕژرٕ  نِشہِ  محروم  سپدِتھ۔  ﴿اَمہِ  فرمانُک  مخٲطب  چُھ  پرٛتھ  کانٛہہ  انسان۔  مطلب  چُھ  یہِ  زِ  اے  انسان  ژٕ  مَہ  کر  یہِ  کٲم﴾

Mirwaiz:
  اے  محمدؐ  یِمہٕ  کتھہٕ  یِمہٕ  بیان  آیہِ  کرنہٕ  چھٚے  تِمو  حِکمت  چو  کتھو  أندرٕہ  یِمہٕ  تُہندۍ  پروردِگارن  وحی  پٲٹھۍ  توٚہیہِ  کُن  سوزٕہ،  اے  مخٲطب  بیٚیہِ  مہ  ٹھہراوُن  خداے  سٕے  معبودِ  برحقس  سٍتۍ  کانہہ  معبوداہ۔  ہرگاہ  ژٕ  معبودِ  برحقس  سٍتۍ  بیاکھ  معبود  تجویز  کرکھ  تیٚلہِ  یِکھ  ژٕ  ترٛانہٕ  جہنمس  اندر  مُجرِم  تہٕ  مُلزِم  بٔنِتھ  دکہٕ  دِنہٕ  آمُت۔  ووٚنۍ  ییٚلہِ  ژٕہ  بوزکھ  شِرک  کوٗتاہ  یچھ  چھُ  تِہ  بوزِتھ  تِہ  رودُکھ  نہٕ  ژٕ  تِمو  کتھو  نِشہِ  پتھ  یِمہٕ  توحیدس  برخلاف  آسن۔  یِتھہٕ  پٲٹھۍ  بعض  جٲہل  چھِ  اللہ  تعالیٰ  ہس  کورِ  ٹھہراوان،  دپان  چھِ  ملٲیک  چھِ  ﴿نعوذ  باللہ﴾ خداے  سٕنزٕ  کورِ  اللہ  تعالی  چُھ  فرماوان۔

Tahir:
  یہِ  چُھ  حکمت  تہٕ  دانٲیی  ہٕنزو  تِمَو  کتھو  منٛزٕ  یِمہٕ  تُہٕندۍ  ربّن  تۅہیہِ  کُن  وحی  چھے٘  کرِمَژٕ،  تہٕ  (اے  انسان!)  اللہ  تعالیٰ  ہس  سٍتۍ  مَہ  بناوُن  کانٛہہ  بیاکھ  معبود  ژٕ  یِکھ  (نَتہٕ)  ملامت  کرناونہٕ  آمُت  (تہٕ  اللہ  تعالیٰ  سٕندِ  رحمت  نِشہِ)  دکہٕ  دِنہٕ  آمُت  بنٲوِتھ  جہنمس  منٛز  چھکنہٕ۔

Transliteration:
  <u>Tha</u>lika mimm<u>a</u> aw<u>ha</u> ilayka rabbuka mina al<u>h</u>ikmati wal<u>a</u> tajAAal maAAa All<u>a</u>hi il<u>a</u>han <u>a</u>khara fatulq<u>a</u> fee jahannama malooman mad<u>h</u>oor<u>a</u><b>n</b>


Athar:
  کِژھ  عجیب  کتھ  چھےٚ  تُہٕندۍ  ربن  کٔرِنَو  تۅہیہِ  نیچِو  عطا،  تہٕ  پانہٕ  بنٲوِن  ملٲیِک  پننہِ  خٲطرٕ  کورِ؟  سٮ۪ٹھاہ  اَپٕز  کتھ  چھےٚ  یۅسہٕ  توٚہۍ  لُکھ  زبٲنۍ  چِھو  کڑان۔

Mirwaiz:
  کیاہ  تُہٕندۍ  پروردِگارن  کٔرِو  توٚہۍ  نیچویو  سٍتۍ  خاص،  پانس  رچن  کورِ  ملٲیکو  اندرٕہ  کورے  کورِ،  بیشک  توٚہۍ  چِھو  ونان  سٮ۪ٹھاہ  سخت  کتھاہ۔

Tahir:
  (اے  مشرکو  پانہٕ  سوٗنچِو!)  تۆہۍ  چِھواتُہٕندۍ  ربّن  نیٚچویٚن  خٲطرٕ  ژٲرِمٕتۍ  تہٕ  (پننہِ  خٲطرٕ)  چِھ  تٔمۍ  فرشتہٕ  بناوِمَژٕ  کورِ،  بے  شک  چِھو  تۆہۍ  (پننیٚن  نٕے  گرنہٕ  آمتیٚن  خیالن  ہٕندیٚن  پیمانن  پیٚٹھ)  بڑٕ  سخت  کتھ  ونان۔

Transliteration:
  Afaa<u>s</u>f<u>a</u>kum rabbukum bi<b>a</b>lbaneena wa<b>i</b>ttakha<u>th</u>a mina almal<u>a</u>ikati in<u>a</u>than innakum lataqooloona qawlan AAa<i><u>th</u></i>eem<u>a</u><b>n</b>


Athar:
  اَسہِ  سمجھٲوۍ  لُکھ  یتھ  قرآنس  منٛز  رنگہٕ  رنگہٕ  زِ  ہوشس  منٛز  یِیِن  تہٕ  نصیحت  رٔٹِن،  مگر  تِم  چِھ  حقہٕ  نِشہِ  وارے  دوٗر  ژلان۔

Mirwaiz:
  بیٚیہِ  چھُ  افسوس  ییٚمہِ  کتھہِ  ہُند  کہِ  بیشک  اسہِ  کٔرۍ  یتھ  قرآن  مجیدس  مںٛز  پھِرۍ  پھِرۍ  بیان  اثبات  توحید  ابطالِ  شِرکٕکۍ  مضامین  یُتھ  لوٗکن  وارٕہ  فکرِ  ترِ  لیکن  باوجودآں  چھٚے  تِمن  توحیدٕچ  نفرت  ہُران،  یوٗت  زیادٕہ  بوزان  چھِ  تیوٗت  چھِ  گرنہٕ  یوان  تہٕ  پزِ  کتھہِ  نِشہِ  دوٗر  ژلان۔

Tahir:
  تہٕ  بے  شک  چُھ  اَسہِ  یتھ  قرآنس  منٛز  (نصیحت  تہٕ  حق)  انداز  بدلٲوِتھ  گرِگرِ  بیان  کۆرمت  تاکہ  لُکھ  کرن  نصیحت  حٲصل،  مگر  (منکرن  ہُنٛد  حال  چُھ  یہِ  زِ)  اَمہِ  سٍتۍ  چھے٘  تِہٕنز  نفرت  زیادے  ہُران۔

Transliteration:
  Walaqad <u>s</u>arrafn<u>a</u> fee h<u>atha</u> alqur<u>a</u>ni liya<u>thth</u>akkaroo wam<u>a</u> yazeeduhum ill<u>a</u> nufoor<u>a</u><b>n</b>


Athar:
  اے  نبیؐ،  یِمن  ؤنِو  زِ  اگر  خُدایس  سٍتۍ  باقی  خداے  تہِ  آسٕہَن،  یِتھہٕ  پٲٹھۍ  زن  یِم  لُکھ  ونان  چِھ،  تیٚلہِ  کرہن  عرشہٕ  کِس  مٲلک  سٕندِس  مقامَس  تام  واتنٕچ  کوٗشش  ضروٗر۔

Mirwaiz:
  توٚہۍ  فرمٲوِیوٗکھ  یارسول  اللہؐ  شرکہٕ  کِس  بٲطل  آسنس  متعلق  ہر  گاہ  معبودِ  برحقس  سٍتۍ  آسہن  معبودانِ  بٲِطل  تہِ  یتھہٕ  پٲٹھۍ  مُشرک  ونان  چھِ  تیٚلہِ  آسہِ  ہا  تِمو  مخالفانہٕ  طریقس  پٮ۪ٹھ  عرشِ  وٲلِس  خدایس  نِشہِ  واتنٕچ  کانہہ  وتھاہ  کٔڈمٕژ  تس  سٍتۍ  مقابلہٕ  کرنہٕ  خٲطرٕ۔  تس  نِشہِ  عرشِ  مجید  تخت  شٲہی  اتھ  ہیہ  خٲطرٕ۔  یِتھہٕ  پٲٹھۍ  دُنیاہٕکۍ  پادشاہ  چھِ  اکھ  أکِس  نِشِہ  تخت  و  تاج  نِنٕچ  کوٗشِش  کران۔  تتھ  صورتس  اندر  آسہِ  ہا  نِظامِ  عام  تباہ  و  برباد  سپُد  مُت۔  حالانکہِ  توٚہۍ چھِو  وُچھا  ن  نِظامِ  عالم  چھُ  بدستور  قٲیم  الآنِ  کماکان۔  پس  سپُد  معلوٗم  کہِ  سببہِ  فساد  یعنی  واریہن  معبودن  ہُند  آسُن  چُھ  بلکل  غلط  تہ  بٲطل۔  پس  سپُد  ثٲبِت  کہِ۔

Tahir:
  فرمٲوِیوٗکھ،  ہرگاہ  تس  سٍتۍ  بیٚیہِ  تہِ  کینہہ  معبود  آسہن  یِتھہٕ  پٲٹھۍ  زن  تِم  (کٲفرتہٕ  مشرک)  ونان  چِھ  تیٚلہِ  ژھانڈہن  تِم  (رٔلِتھ)  عرشہِ  کِس  مٲلکس  تام  واتنٕچ  (یعنی  تٔمۍ  سٕندِس  اقتدارکِس  نظامس  منٛز  دخل  اندٲزی  کرنٕچ)  کانٛہہ  وَتھ  ضرور۔

Transliteration:
  Qul law k<u>a</u>na maAAahu <u>a</u>lihatun kam<u>a</u> yaqooloona i<u>th</u>an la<b>i</b>btaghaw il<u>a</u> <u>th</u>ee alAAarshi sabeel<u>a</u><b>n</b>


Transliteration: Sub<u>ha</u>nahu wataAA<u>a</u>l<u>a</u> AAamm<u>a</u> yaqooloona AAuluwwan kabeer<u>a</u><b>n</b>
Athar:
  پاک  چُھ  سُہ،  تہٕ  سٮ۪ٹھاہ  بالا  تہٕ  برتر  چُھ،  تِمو  کتھو  نِشہِ  یِمہٕ  یِم  لُکھ  ونان  چِھ۔

Mirwaiz:
  یِم  لوٗکھ  یِمہٕ  کتھہٕ  ونان  چھِ  تِمو  ساروٕے  کتھو  نِشہِ  چھُ  اللہ  تعالیٰ  مُنزہ  تہٕ  پاک  بیٚیہِ  سٮ۪ٹھاہ  تھوٚد  تہٕ  بُلند  یتھ  بُلندی  تہٕ  تھزرس  نہٕ  نِہایتھٕے کُنہِ  چُھ۔

Tahir:
  سُہ  چُھ  پاک  تہٕ  تِمَو  کتھو  نِشہِ  یِمہٕ  تِم  ونان  چِھ  روزان  چُھ  سیٹھہٕے  بلندتہٕ  تھدِ  پایُک۔  


Athar:
  تٔمۍ  سٕنز  پٲکی  چِھ  سَتوَے  آسمان  بیٚیہِ  زمین  تہٕ  تِم  سٲری  چیز  بیان  کران،  یِم  آسمانس  تہٕ  زمینس  منٛز  چِھ۔  ﴿یعنی  سٲرٕے  کائنات  تہٕ  امِیُک  پرٛتھ  چیز  چُھ  پننہِ  پوٗرٕ  وجودٕ  سان  اتھ  حقیقتس  پٮ۪ٹھ  گوٲہی  دِوان  زِ  ییٚمۍ  یہِ  پٲدٕ  چھےٚ  کٔرمٕژ،  تہٕ  یُس  اَمِچ  پروردِگٲری  تہٕ  رٲچھ  راوٹھ  چُھ  کران،  تٔمۍ  سٕنٛز  ذات  چھےٚ  پرٛتھ  عیبہٕ  تہٕ  نقصہٕ  تہٕ  پرٛتھ  کمزوری  نِشہِ  مُنزّہ،  تہٕ  سُہ  چُھ  اَمہِ  نِشہِ  بالکل  پاک  زِ  خدٲئی  منٛز  کیا  آسہِ  کانٛہہ  تس  شریک  تہٕ  حصہ  دار﴾  کانٛہہ  چیز  چُھنہٕ  سُہ  یُس  تٔمۍ  سٕنٛدِ  حمدٕ  سان  تٔمۍ  سٕنز  تسبیح  آسہِ  نہٕ  کران،  مگر  توٚہۍ  چِھو  نہٕ  تِہِنٛز  تسبیح  سمجھان،  حقیقت  چھےٚ  یہِ  زِ  سُہ  چُھ  سٮ۪ٹھہٕے  بُردبار  تہٕ  درگزر  کرن  وول۔

Mirwaiz:
  تس  معبودِ  برحقس  چھِ  بپٲکی  یاد  کران  ستھ  آسمان  تہٕ  زمین  بیٚیہِ  تِم  مخلوقات  یِم  تِمن  منٛز  چھِ،  بیٚیہِ  چھُنہٕ  کانہہ  چیز  یُس  نہٕ  تٔمۍ  سٕنز  پٲکی  بیان  کران  تہٕ  تِہٕنز  تعریف  کران  چھُ،  مگر  اے  کٲفرو  توٚہیہِ  چھُو  نہٕ  بوزن  تگان  تِہُند  تسبیح  پرُن،  بیشک  سُہ  معبودِ  برحق  چھُ  سٮ۪ٹھاہ  حلیم  تہٕ  مغفرت  کروُن،  تِمن  یم  شرک  وکُفرٕ  نِشہِ  توبہٕ  کٔرِتھ  تمِہ  نِشہِ  پتھ  روزن۔  حلیم  آسنہٕ  موٚکھہٕ  چُھنہٕ  اللہ  تعالیٰ  یِمن  مُشرِکن  جلد  گِرِفتارِ  عذاب  کران۔

Tahir:
  ستوَے  آسمان  تہٕ  زمین  تہٕ  تِم  سٲری  موجودات  یِم  یِمن  منٛز  چِھ  (تِم)  چِھ  اللہ  تعالیٰ  سٕنز  تسبیح  کران  روزان،  تہٕ  (سٲرۍسٕے  کایناتس  منٛز)  چُھنہٕ  کانٛہہ  تہِ  سُہ  چیز  یُس  نہٕ  تٔمۍ  سٕنز  تسبیح  حمدٕ  سان  آسہِ  کران  البتہ  تۆہۍ  ہیٚکوِ  نہٕ  تِہٕنز  تسبیح  (ہٕنز  کیفیت)  سمجھِتھ،  بے  شک  چُھ  سُہ  بۆڈ  بردبار  تہٕ  بۆڈ  مغفرت  کرن  وول۔

Transliteration:
  Tusabbi<u>h</u>u lahu a<b>l</b>ssam<u>a</u>w<u>a</u>tu a<b>l</b>ssabAAu wa<b>a</b>lar<u>d</u>u waman feehinna wain min shayin ill<u>a</u> yusabbi<u>h</u>u bi<u>h</u>amdihi wal<u>a</u>kin l<u>a</u> tafqahoona tasbee<u>h</u>ahum innahu k<u>a</u>na <u>h</u>aleeman ghafoor<u>a</u><b>n</b>


Athar:
  ییٚلہِ  توٚہۍ  قرآن  پران  چِھو،  أسۍ  چِھ  تۅہیہِ  تہٕ  ٲخرتس  پٮ۪ٹھ  ایمان  نَہ  انن  والیٚن  درمیان  اکھ  پردٕہ  حٲیِل  کران۔

Mirwaiz:
  بیٚیہِ  ییٚمہِ  وقتہٕ  تہِ  تبلیغ  کِس  سِلسِلس  اندر  قرآنِ  مجید  پران  چھِو  یا  رسول  اللہؐ،  أسۍ  چھِ  تمہِ  وقتہِ  توٚہیہِ  منٛز  تہٕ  تِمن  لوٗکن  منٛز  یِمن  منٛز  نہٕ  ٲخرتٕچ  پژھ  چھٚے  ٹھوٚر  تہٕ  پردٕہ  تراون  پوٗشیدٕہ،  سۅ  پردٕہ  گوٚو  یۅہے  کہ۔

Tahir:
  تہٕ  ییٚلہِ  تۆہۍ  قرآن  پران  چِھو  (تیٚلہِ)  چِھ  أسۍ  تۅہیہِ  تہٕ  تِمن  لُکن  منٛزباگ  یِمن  ٲخرتس  پیٹھ  ایمان  چُھنہٕ  اَکھ  پوشیدٕہ  پردٕہ  تراوان۔

Transliteration:
  Wai<u>tha</u> qarata alqur<u>a</u>na jaAAaln<u>a</u> baynaka wabayna alla<u>th</u>eena l<u>a</u> yuminoona bi<b>a</b>l<u>a</u>khirati <u>h</u>ij<u>a</u>ban mastoor<u>a</u><b>n</b>


Athar:
  تہٕ  تِہٕندٮ۪ن  دِلن  پٮ۪ٹھ  چِھ  غِلاف  کھالان  زِ  تِم  چِھنہٕ  کِہِنۍ  سمجھان،  تہٕ  تِہِندٮ۪ن  کنن  چِھ  گۅبیٚر  پٲدٕ  کران۔  ﴿یعنی  ٲخرتس  پٮ۪ٹھ  ایمان  نَہ  اَننُک  چُھ  یہِ  قدرتی  نتیجہِ  زِ  انسان  سٕندِس  دِلس  لگن  قُلُف  تہٕ  تٔمۍ  سٕندۍ  کن  گژھن  ییٚمہِ  دعوت  خٲطرٕ  بند  یۅسہٕ  دعوت  قرآن  چُھ  پیش  کران۔  قرآنٕچ  دعوتٕے  چھےٚ  اَتھ  بنیادس  پٮ۪ٹھ  زِ  دُنیٲوی  زندگی  ہٕندِ  ظٲہری  پہلو  نِشہِ  ما  کھیٚیِو  دۅکھہٕ۔  حقٕکۍ  تہٕ  بٲطلٕکۍ  فٲصلہٕ  سپدن  نہٕ،  یَتھ  دُنیا  ہس  منٛز  بلکہ  سپدن  ٲخرتس  منٛز۔  نیکی  چھےٚ  سۅ  ییٚمیُک  نتیجہ  ٲخرتس  منٛز  نیرِ،  خواہ  وٲتِتَن  اَمہِ  کہ  وجہ  سٍتۍ  دنیاہس  منٛز  انسانس  کٲتیاہ  تہِ  تکلیف  تہٕ  بدی  چھےٚ  سۅ  ییٚمِیُک  نتیجہ  ٲخرتس  منٛز  لٲزماً  بُرٕ  نیرِ،  خواہ  دُنیا  ہس  منٛز  ٲسِتن  سۅ  کٲژاہ  تہِ  مزہ  دار  تہٕ  فٲیدٕہ  مند۔  وۅنۍ  یُس  شخص  ٲخرتٕے  چُھنہٕ  مانان،  سُہ  کِتھہٕ  پٲٹھۍ  ہیٚکہِ  قرآن  کِس  یَتھ  دعوتس  کُن  توجہ  دِتھ۔﴾  تہٕ  ییٚلہِ  تۅہۍ  قرآنس  منٛز  پننِس  أکۍسٕے  رب  سٕنز  ذکر  چِھو  کران،  تیٚلہِ  چِھ  تِم  نفرت  سان  بُتھ  پھِران۔  ﴿یعنی  تِمن  چھےٚ  یہِ  کتھ  سخت  ناگوار  گژھان  زِ  توٚہۍ  چِھو  صرف  أکۍسٕے  خُدایس  مٲلک  تہٕ  مختار  ونان،  تہٕ  تٔمۍ  سٕندنٕے  تعریفن  ہٕنٛدۍ  گۅن  چِھو  گیٚوان۔  تِم  چِھ  ونان  یہِ  چُھ  عجیب  شخص  یُس  دپان  چُھ  علمِ  غیب  چُھ  خُدایس،  قدرت  چھےٚ  تٔمۍ  سٕنزٕے،  تصرفات  تہٕ  اختیارات  چِھ  تٔسۍ  یوت۔  ٲخر  یِم  سٲنۍ  اَستان  وٲلۍ  تہِ  چھا  کانٛہہ  چیزاہ  کِنہٕ  نَہ،  یِمن  نِشہِ  اسہِ  اولاد  چِھ  میلان،  بیمارن  چُھ  شفا  حٲصل  گژھان،  کاروبار  چِھ  چمکان،  تہٕ  مُراد  چِھ  پوٗرٕ  سپدان﴾

Mirwaiz:
  تراوان  چھِ  أسۍ  تِہندین  دِلن  پٮ۪ٹھ  پردٕہ  ییٚمہِ  سٍتۍ  نہٕ  تِمن  تمہِ  قرانُک  مقصد  کینہہ  فِکرِ  تران  چُھ۔  بیٚیہِ  چھِکھ  کنن  تراوان  زر  تہٕ  گۅبیٚر۔  تھوٚپ  چُھکھ  کنن  لگان۔  فِکری  چُھکھ  نہٕ  تران  أسۍ  کیاہ  چھِ  بوزان۔  بیٚیہِ  ییٚلہِ  توٚہۍ  یا  رسول  اللہؐ  پننِہ  سٕے  پروردِگارٕ  سٕنٛدین  صِفاتن  تہٕ  کمالاتن  ہُند  ذِکر  کران  چِھو  قرآنِ  مجیدس  اندر،  تِمن  کٲفرن  چُھنہٕ  فِکرِ  تران  کیٚنہہ  تہِ۔  تِم  چھِ  نفرت  کٔرِتھ  تہٕ  تھر  پھرِتھ  واپس  ژلان۔

Tahir:
  تہٕ  أسۍ  چِھ  تِہٕندیٚن  دِلن  پیٚٹھ  (تہِ)  پردٕہ  تراوان  تاکہ  تِم  ہیٚکن  (نہٕ)  اَتھ  سمجھِتھ  تہٕ  تِہٕندیٚن  کنن  منٛز  چِھ  گۅبیر  پٲدٕ  کران  (تاکہ  اَتھ  ہیکن  نہٕ  بوٗزِتھ)،  تہٕ  ییٚلہِ  تۆہۍ  قرآنس  منٛزصرف  پننِس  ربّ  سٕنز  ذکر  چِھو  کران  (تِہٕندیٚن  پۅتلیٚن  ہُنٛد  ناو  چُھنہٕ  یِوان)  تیٚلہِ  چِھ  تِم  نفرت  سان  شانہٕ  پھِرِتھ  ژلان۔

Transliteration:
  WajaAAaln<u>a</u> AAal<u>a</u> quloobihim akinnatan an yafqahoohu wafee <u>atha</u>nihim waqran wai<u>tha</u> <u>th</u>akarta rabbaka fee alqur<u>a</u>ni wa<u>h</u>dahu wallaw AAal<u>a</u> adb<u>a</u>rihim nufoor<u>a</u><b>n</b>


Athar:
  اَسہِ  چُھ  معلوم  ییٚلہِ  تِم  کَن  دٲرِتھ  تُہٕنٛز  کتھ  بوزان  چِھ،  تیٚلہِ  کیا  چِھ  دراصل  تِم  بوزان،  پتہٕ  ییٚلہِ  بِہِتھ  چِھ  سِرٕ  کَتھہٕ  کران  تیٚلہِ  کیا  چِھ  ونان،  یِم  ظٲلم  چِھ  پانہٕ  وٲنۍ  ونان  زِ  یہِ  چُھ  اکھ  جٲدۍ لد  نفر  یَس  پتھ  توٚہۍ  لُکھ  گژھان  چھِو  ﴿کفارِ  مکن  ہُنٛد  حال  اوس  یہِ  زِ  ژوٗرِ  ژوٗرِ  ٲسۍ  قرآن  بوزان  پتہٕ  ٲسۍ  پانہٕ  وٲنۍ  مشورٕ  کران  زِ  اَمیُک  توڑ  کیا  گژِھہ  آسُن۔  بسا  اوقات  اوس  تِمن  پننیوٕے  نفرو  منٛزٕ  کٲنٛسہِ  پٮ۪ٹھ  شک  گژھان  زِ  شاید  چُھ  یہِ  نفر  قرآن  بوٗزِتھ  متٲثر  گوٚمُت۔  اَمہِ  موجوب  ٲسۍ  تِم  سٲری  سٔمِتھ  تس  سمجھاوان  زِ،  ہے  یہِ  کٔمۍ  سٕندِس  دۅکھس  منٛز  آکھ  ژٕ،  یہِ  شخص  چُھ  جٲدۍ لد،  یعنی  کٔمۍ  تام  دشمنن  چُھ  أمِس  جود  کوٚرمُت،  اَمی  موجوب  چُھ  اورٕ  یور چہِ  کتھہٕ  کران۔﴾

Mirwaiz:
  أسۍ  چھِ  پورٕ  زانان  زِ  یِم  کیازِ  چھِ  کن  دٲرِتھ  تُہند  کلام  بوزان۔  ییٚمہِ  ساعتہٕ  یِم  بوزان  چھِ  یُہُند  غرض  چُھ  آسان  تتھ  اندر  اعتراض  تہٕ  طعن  کرُن۔  بیٚیہِ  چھُ  معلوم  اسہِ  ییٚمہِ  ساعتہٕ  یِم  قرآنِ  مجید  بوٗزِتھ  پانہٕ  وٲنۍ  کنہٕ  کتھہٕ  کران  چھِ۔  ییٚمہِ  ساعتہٕ  یِم  ظٲلِم  با  ایمانن  ونان  چھِ  توٚہۍ  چھِو  نہٕ  پیروی  کران  مگر  تس  شخصہٕ  سٕنز  یس  جادیُک  اثر  چُھ  سپُدمُت،  سُہ  جادیُک  اثر  گوٚو  جنون۔

Tahir:
  أسۍ  چِھ  وارٕ  پٲٹھۍ  زانان  یِم  ییٚمہِ  مقصدٕ  خٲطرٕ  غورٕ  سان  بوزان  چِھ  ییٚلہِ  یِم  تۅہیہِ  کُن  کن  چِھ  داران  تہٕ  ییٚلہِ  یِم  پھسِراے  چِھ  کران  ییٚلہِ  یِم  ظٲلم  لُکھ  (مسلمانن)  ونان  چِھ  زِ  تۆہۍ  چِھو  محض  أکِس  تِتھِس  شخصہٕ  سٕنز  پٲروی  کران  یُس  سِحر  زدٕہ  چُھ  (یعنی  تس  پیٚٹھ  چُھ  جود  کرنہٕ  آمُت  أسۍ  چِھ  یہِ  سورُے  کینہہ  وُچھان  تہٕ  بوزان  آسان)۔

Transliteration:
  Na<u>h</u>nu aAAlamu bim<u>a</u> yastamiAAoona bihi i<u>th</u> yastamiAAoona ilayka wai<u>th</u> hum najw<u>a</u> i<u>th</u> yaqoolu a<b>l</b><i><u>thth</u></i><u>a</u>limoona in tattabiAAoona ill<u>a</u> rajulan mas<u>h</u>oor<u>a</u><b>n</b>


Athar:
  وُچِھو  زِ  کِژٕھہ  کتھہٕ  چھےٚ  یِمہٕ،  یِمہٕ  لُکھ  تۅہیہِ  پٮ۪ٹھ  چسپان  چِھ  کران،  یِم  چِھ  ڈٔلِمٕتۍ،  یِمن  چَھنہٕ  وَتھ  میلان۔

Mirwaiz:
  اے  پیغمبر  برحق  وُچِھو  کمہِ  قسمچہٕ  یچھ  کتھہٕ  چھِ  یِم  دُشمن  تۅہیہِ  نسبت  ونان۔  کمہِ  کمہِ  قٔسمٕکۍ القاب  چھِ  تۅہیہِ  نسبت  تجویز  کران۔  امی  سببہٕ  گٔے  نا  یم  گمراہ۔  پس  لبن  نہٕ  یِم  پزرس  کُن  وتھٕے  زانہہ،  کیازِ  یمو  چیزو  سٍتۍ  چُھ  ہدایتُک  استعدادٕے  ضایع  سپدان۔  یمو  کٔرۍ  قرآنِ  مجیدس  سٍتۍ  ٹھٹھہٕ  تہٕ  اِستہزاہ۔  پیغمبرس  سٍتۍ  تہِ  ٹھٹھہٕ  تہٕ  اِستہزاہ۔  امہِ  کھوٚتہٕ  بٔڈ  گمرٲہی  کوٚسہٕ  گٔیہِ۔

Tahir:
  (اے  ٹاٹھہِ!)  وُچِھو  (یِم  لُکھ)  کِژھہٕ (کِژھہٕ)  تشبیہ  چِھ  تُہٕندِ  خٲطر  دِوان  لہٰذا  چِھ  یِم  گمراہ  سپدۍ  متۍ،  وۅنۍ  ہیٚکن  نہٕ  سیٚزِ  وَتہِ  پیٚٹھ  یِتھ۔

Transliteration:
  On<i><u>th</u></i>ur kayfa <u>d</u>araboo laka alamth<u>a</u>la fa<u>d</u>alloo fal<u>a</u> yasta<u>t</u>eeAAoona sabeel<u>a</u><b>n</b>


Athar:
  تِم  چِھ  ونان،  ییٚلہِ  أسۍ  أڈِجہِ  تہٕ  خاک  سپدِتھ  روزَو،  کیا  تیٚلہِ  یِموا  أسۍ  نوِ  سرٕ  پٲدٕ  کٔرِتھ  تُلنہٕ؟

Mirwaiz:
  یِم  کٲفر  چھِ  ونان  کیاہ  ییٚلہِ  أسۍ  مٔرِتھ  أڈجے  أڈجہِ  آسو،  تِمنٕے  أڈجین  آسہِ  سوٗر  تہٕ  ریزٕہ  ریزٕہ  گوٚمُت،  کیاہ  توپتہٕ  یِموٕأسۍ  قیامت  کہ  دۅہ  دُبارٕہ  قبرو  اندرٕہ  کڈنہٕ  تہٕ  زِندٕہ  کرنہٕ۔

Tahir:
  بیٚیہِ  چِھ  ونان،  ییٚلہِ  أسۍ  (مٔرِتھ  دۅدریمژٕ)  أڈِجہِ  تہٕ  ریزٕہ  ریزٕہ  سپدو  کیا  پتہٕ  یِموا  أسۍ  نَوِ  سرٕ  پٲدٕ  کٔرِتھ  تُلنہٕ؟

Transliteration:
  Waq<u>a</u>loo ai<u>tha</u> kunn<u>a</u> AAi<i><u>th</u></i><u>a</u>man waruf<u>a</u>tan ainn<u>a</u> lamabAAoothoona khalqan jadeed<u>a</u><b>n</b>


Athar: تِمن ؤنِو، توٚہۍ بنۍتَو کٔنۍ یا شستٕر تہِ،
Tahir: فرمٲوِیوٗکھ، تۆہۍ کٔنۍبٔنۍ تو یا شِشتر۔
Transliteration: Qul koonoo <u>h</u>ij<u>a</u>ratan aw <u>h</u>adeed<u>a</u><b>n</b>
Mirwaiz:
  توٚہۍ  فرمٲوِیوٗکھ  یا  رسول  اللہؐ،  أڈجین  ہٕنز  کیاہ  چھٚے  کتھ  ہرگاہ  توٚہۍ  مرنہٕ  پتہٕ  کَنہِ  یا  شِشتر،


Athar:
  یا  اَمہِ  کھۅتہٕ  تہِ  کانٛہہ  سخت  چیز  یُس  تُہٕندِس  ذہنس  منٛز  زندگی  قبول  کرنہٕ  نِشہِ  سٮ۪ٹھاہ  دوٗر  آسہِ  ﴿توتہِ  ؤتھِو  توٚہۍ﴾  تِم  پٕرٛژھن  ضرور،  کُس  چُھ  سُہ  یُس  نوِ  سرٕ  زندگی  کُن  پِھرِتھ  اَنہِ؟  درجواب  ؤنیوٗکھ،  سُے  ییٚمۍ  توٚہۍ  گۅڈنِچہِ  پِھرِ  پٲدٕ  کٔرِو۔  تِم  پٕرٛژھن  کلہٕ  ہِلٲوۍ  ہِلٲوۍ  ﴿انغاض   لفظس  چُھ  معنی  کلس  ہیوٚر  بۅن  کرُن۔  یِتھہٕ  پٲٹھۍ  اظہارِ  تعجب  خٲطرٕ،  یا  مذاق  کرنہٕ  خٲطرٕ  انسان  کلس  ہیوٚر  بۅن  چُھ  کران﴾  اچھا،  تیٚلہِ  کر  سپدِ  یہِ؟  توٚہۍ  ؤنِو،  بنان  چُھ  زِ  سُہ  وقت  آسہِ  نکھہٕ  ووتمُت۔

Mirwaiz:
  یا  تمہِ  کھوٚتہٕ  کانہہ  سخت  چیز  بٔنِو  یُس  چیز  زیادٕہ  سخت  تہٕ  زیادٕہ  بعید  آسہِ  زِندگی  قبول  کرنہٕ  نِشہِ،  وُچِھتوتوٚہۍ  اسہِ  تگیٚاہ  سُہ  چیز  دُبارٕہ  بیٚیہِ  زِندٕہ  کرُن  کِنہٕ  نہ،  وۅنۍ  پرٛژھن  تِم  اسہِ  کُس  کرِ  بیٚیہِ  زِندٕہ،  توٚہۍ  فرمٲوِیوٗکھ  توٚہیہِ  کرِ  سُے  قدرتہٕ  وول  پروردِگار  پٲدٕ  بیٚیہِ  زِندٕہ  ییٚمۍ  توٚہۍ  گوٚڈٕ  پٲدٕ  کٔرِوییٚلہِ  توٚہۍ  کِہِںۍ  تہِ  ٲسِو۔  امہِ  پتہٕ  یِن  توٚہیہِ  برونٹھ  کُن  کلہٕ  گِلوان  بطورِ  انکار۔  دپنہِ  لگن  زِ  سُہ  دُبارٕہ  بیٚیہِ  زِندٕہ  سپدنُک  دۅہ  کر  آسہِ،  توٚہۍ  فرمٲوِیوٗکھ  سُہ  دۅہ  آسہِ  جلدی۔

Tahir:
  یا  کانٛہہ  تِیُتھ  مخلوق  یُس  تُہٕندِس  خیالس  منٛز  (یِمَو  چیزو  کھۅتہٕ  تہِ)  دۆر  آسہِ  (زِ  تَتھ  منٛز  آسہِ  نہٕ  زندگی  حٲصل  کرنٕچ  بالکل  کانٛہہ  صلاحیتٕے)،  پتہٕ  ونن  تِم  (تتھ  حالس  منٛز)  زِاَسہِ  کُس  کرِ  نوِسرٕ  زندٕہ؟  فرمٲوِیوٗکھ،  سُے  ییٚمۍ  تۆہۍ  گۅڈنچہِ  پھِرِ  پٲدٕ  ٲسِنَو  کٔرِمٕتۍ،  پتہٕ  گِلناوَن  تِم  (تعجب  تہٕ  ٹسنہٕ  رٔنگۍ)  تۅہیہِ  برونٛہہ  کَنہِ  پنٕنۍ  کلہٕ  تہٕ  وَنن  یہِ  کر  سپدِ؟  فرمٲوِیوٗکھ،  امید  چھے٘  جلدٕے  سپدِ۔

Transliteration:
  Aw khalqan mimm<u>a</u> yakburu fee <u>s</u>udoorikum fasayaqooloona man yuAAeedun<u>a</u> quli alla<u>th</u>ee fa<u>t</u>arakum awwala marratin fasayunghi<u>d</u>oona ilayka ruoosahum wayaqooloona mat<u>a</u> huwa qul AAas<u>a</u> an yakoona qareeb<u>a</u><b>n</b>


Athar:
  ییٚمہِ  دۅہ  سُہ  تۅہیہِ  آلَو  کرِ،  تہٕ  تٔمۍ  سٕندِس  آلوس  پٮ۪ٹھ  یِیِو  توٚہۍ  تٔمۍسُند  حمد  کران  کران  نِیرِتھ،  تہٕ  یُہُند  گُمان  آسہِ  تمہِ  وقتہٕ  یہِ  زِ  أسۍ  چِھ  بس  کَمسٕے  کالس  اتھ  حالتس  منٛز  روٗدِمٕتۍ۔  ﴿یعنی  دُنیا  ہس  منٛز  مرنہٕ  کہ  وقتہٕ  پٮ۪ٹھہٕ  قیامت  کہ  دۅہ  وۅتھنہٕ کِس  وقتس  تام  یۅسہٕ  مُدّت  آسہِ،  سۅ  باسیو  نہٕ  تۅہیہِ  کینژھو  گٲنٹو  کھۅتہٕ  زیادہ۔  توٚہۍ  سمجھِو  تمہِ  وقتہٕ  یہِ  زِ  أسۍ  ٲسۍ  رژِھہ  کھنجہِ  شۅنگِتھ  زِ  اچانک  تُلۍ  محشرٕکۍ  شورن  أسۍ  نِندرِ﴾

Mirwaiz:
  یہِ  بنہِ  تمی  دوہ  ییٚمہِ  دۅہ  پروردِگار  تۅہیہِ  ناد  تہٕ  آلو  دِیہِ  أکِس  ملکہٕ  سٕندِ  ذریعہ  یس  ناو  چُھ  اِسرافیل۔  سُہ  دپیٚو  تۅہیہِ  ہا  لوٗکو،  سَپدِو  زندٕہ،  توپتہٕ  سَپدِ و جمع  تہٕ  حٲضِر  محشرکِس  مٲدانس  اندر۔  تتھ  نادَس  کٔرِو  توٚہۍ  مجبور  سپدِتھ  اجابت  تہٕ  تسلیم۔  نیرُن  ہیٚیِو  توٚہۍ  قبرو  منٛزٕ  تسٕندۍ  حمُد  تہٕ  تعریف  کران۔  پران  ٲسِو  توٚہۍ  ﴿۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ۔  ﴾بیٚیہِ  گژِھہ  تۅہیہِ  خیال  کہِ  أسۍ  چھِنہٕ  روٗدمٕتۍ  دُنیاہس  منٛز  قبرن  اندر  مگر  کمسٕے  کالس۔

Tahir:
  ییٚمہِ  دۅہ  سُہ  تۅہیہِ  آلو  کرِپتہٕ  دِیِو  تۆہۍ  تٔمۍ  سٕندِ  حمدٕ  سان  جواب  تہٕ  سونچان  ٲسِو  زِ  تۆہۍ  چِھو  (دنیاہس  منٛز)  کم  سٕے  کالس  ٲسِمٕتۍ۔

Transliteration:
  Yawma yadAAookum fatastajeeboona bi<u>h</u>amdihi wata<i><u>th</u></i>unnoona in labithtum ill<u>a</u> qaleel<u>a</u><b>n</b>


Athar:
  تہٕ  اے  نبیؐ،  میانیٚن  بندن  ﴿یعنی  مومن  بندن﴾  ؤنِو  زِ  زیٚوِ  ٲسِن  سۅ  کتھ  کڑان  یۅسہٕ  بہتر  آسہِ  ﴿یعنی  مخٲلف  کٔرِتن  خواہ  کِژٕھہ  تہِ  ناگوار  کتھہٕ  مگر  مُسلمانن  پزِ  نہٕ  بہر  حال،  نَہ  کانٛہہ  کتھ  خلافِ  حق  زیوِ  کڑٕنۍ  تہٕ  نَہ  پزیٚکھ  شرارتس  منٛز  یِتھ  بے  ہودگی  ہُند  جواب  بے  ہودگی  سٍتۍ  دِیُن۔  تِمن  پَزِ  ٹھنڈٕ  دل  سان  سۅے  کتھ  وَنٕنۍ  یۅسہٕ  گٔرِتھ  ژٔرِتھ  برحق  آسہِ،  بیٚیہِ  آسہِ  تِہِندِس  دعوت  کِس  وقارس  مطٲبق﴾  دراصل  چھُ  یہِ  شیطان  یُس  انسانن  درمیان  فساد  تراوناونٕچ  کوٗشش  چُھ  کران،  حقیقت  چھےٚ  یہِ  زِ  شیطان  چُھ  انسان  سُند  ٹاکارٕہ  دشمن۔

Mirwaiz:
  بیٚیہِ  فرمٲوِو  میانین  مُسلمان  بندن  کہِ  تِم  آسن  کٲفرن  سُہ  جواب  دپان  یُس  رُت  آسہِ  اخلاقن  ہٕندِ اعتبارٕہ۔  یتھ  منٛز  نہٕ  تیزی  تہٕ  اشتعال  انگیزی  آسہِ  کیازِ،  بیشک  چُھ  شیطان  سخت  تہٕ  تیز  جواب  ونہٕ  نٲوِتھ  لوٗکن  منٛز  فتنہٕ  تہٕ  فساد  تراوان،  تِکیازِ  شیطان  چُھ  گوٚڈٕ  پٮ۪ٹھے  انسانہٕ  سُند  نوٚن  تہٕ  موٗلی  دُشمن۔  لہٰذا  چُھنہٕ  سختی  تہٕ  تیزی  کرنس  اندر  کانہہ  فٲیدٕہ  تِکیازِ  ہدایت  و  گمرٲہی  چھٚے  خدایس  اَتھہِ۔

Tahir:
  تہٕ  تۆہۍ  فرمٲوِو  میانیٚن  بندن  زِ  تِم  ٲسِن  تِژٕھہ  کتھہٕ  کران  یِمہٕ  بہتر  آسن،  بے  شک  چُھ  شیطان  لُکن  درمیان  فساد  برپا  کران،  پٔزۍپٲٹھۍ  چُھ  شیطان  انسان  سُنٛد  ٹاکارٕہ  دشمن۔

Transliteration:
  Waqul liAAib<u>a</u>dee yaqooloo allatee hiya a<u>h</u>sanu inna a<b>l</b>shshay<u>ta</u>na yanzaghu baynahum inna a<b>l</b>shshay<u>ta</u>na k<u>a</u>na lilins<u>a</u>ni AAaduwwan mubeen<u>a</u><b>n</b>


Athar:
  تُہُند  رب  چُھ  تُہُندِ  حالہٕ  نِشہِ  ٹھیک  پٲٹھۍ  وٲقف،  سُہ  اگر  ییژِھہ  تۅہیہِ  پٮ۪ٹھ  کرِ  رحم  تہٕ  اگر  ییژِھہ  تیٚلہِ  دِیَو  عذاب  ﴿یعنی  اہلِ  ایمانن  ہٕنزِ  زیوِ  پٮ۪ٹھ  گژھن  نہٕ  زٕہٕنۍ  تِتھۍ  دعویٰ  یِنۍ  زِ  أسۍ  چِھ  جنتی  تہٕ  فلٲنۍ  شخص  یا  دوٚر  چُھ  جہنمی۔  امہِ  چیزُک  فٲصلہٕ  چُھ  اللہ  تعالیٰ  سٕندِس  اختیارس  منٛز۔  سُے  چھُ  تمام  انسانن  ہٕندِ  ظٲہرٕ  تہٕ  بٲطنہٕ  نِشہِ،  بیٚیہِ  تِہندِ  حال  و  مستقبل  نِشہِ  وٲقف۔  تٔسۍ  چُھ  یہِ  فٲصلہٕ  کرُن  زِ  کَس  پٮ۪ٹھ  فرماوِ  رحمت  تہٕ  کس  دِیہِ  عذاب۔  اکھ  مُسلمان  چُھ  اصولی  حیثیتہٕ  یہِ  وَننُک  مجاز  زِ  اللہ  تعالیٰ  سٕنزِ  کتابہِ  کِنۍ  کَمہِ  قٕسمٕکۍ  انسان  چِھ  رحمتٕکۍ  حقدار  تہٕ  کمہِ  قٕسمٕکۍ  لُکھ  چِھ  عذابٕکۍ  حقدار۔  مگر  کٲنٛسہِ  چُھنہٕ  یہِ  وننُک  حق  زِ  فلٲنۍ  شخصس  یِیہِ  عذاب  دِنہٕ  تہٕ  فلٲنۍ  شخصس  یِیہِ  بخشنہٕ﴾  تہٕ  اے  نبیؐ،  اسہِ  چِھو  نہٕ  توٚہۍ  لُکن  پٮ۪ٹھ  رٲچھدر  بنٲوِتھ  سوٗزِمٕتۍ  کینٛہہ۔

Mirwaiz:
  تۅہیہِ  سارنٕے  ہُند  حال  زانہِ  تُہند  پروردِگارکہِ  کُس  شخص  کتھ  قٲبِل  چھُ۔  ہرگاہ  سُہ  ییٚژھہِ  توٚہیہِ  اندر  کٲنسہِ  پٮ۪ٹھ  رحم  کرُن،  رحم  کریٚس  یعنی  ہدایت  کریٚس۔  راہِ  راستس  پٮ۪ٹھ  انیٚس۔  بیٚیہِ  ہرگاہ  سُہ  یژھہِ  توٚہیہِ  اندرکٲنسہِ  پٮ۪ٹھ  عذاب  کرُن  تس  کرِ  عذاب  یعنی  تس  دِیہِ  نہٕ  ہدایتُک  توفیق  ییٚمہِ  سببہٕ  سُہ  سزاوارِ  عذاب  سپدِ،  بیٚیہِ  نہ  حض  سوزِو  نہٕ  اسہِ  توٚہۍ  لوٗکن  ہٕںدِ  ہدایتُک  ذمہٕ  دار  بنٲوِتھ،  لہٰذا  ییٚلہِ  نہٕ  توٚہۍ  باوجودِ  نبوت  و رِسالت  ذمہٕ  دار  بنٲوِتھ  سوزنہٕ  آمٕتۍ  چِھو،  عام  لوٗکن  تُہٕندین  اُمتین  کیاہ  ذمہٕ  دٲری  چھٚے  امہِ  کتھہِ  ہٕنز  کہِ  تِم  چھِ  زورٕ  اتھ  منٛز  ہر  تہٕ  قضیہِ  لاگان۔

Tahir:
  تُہُنٛد  ربّ  چُھ  تُہٕندِ  حال  نِشہِ  بہتر  وٲقف،  اگر  یژھِ  تۅہیہِ  پیٚٹھ  کرِ  رحم  نَتہٕ  اگر  یژِھ  تۅہیہِ  پیٚٹھ  کرِ  عذاب،  تہٕ  اَسہِ  سوٗزِونہٕ  تۆہۍ  تِمن  پیٚٹھ  (تِہٕندین  معاملاتن  ہنٛدۍ)  ذمہٕ  دار  بنٲوِتھ۔

Transliteration:
  Rabbukum aAAlamu bikum in yasha yar<u>h</u>amkum aw in yasha yuAAa<u>thth</u>ibkum wam<u>a</u> arsaln<u>a</u>ka AAalayhim wakeel<u>a</u><b>n</b>


Athar:
  تُہُند  ربّ  چھ  زمین  و  آسمانن  ہٕندٮ۪ن  مخلوقن  زیادہ  زانان،  اَسہِ  دِتۍ  کینژھن  پیغمبرن  کینژھو  کھوتہٕ  کھٔسِتھ  مرتبہ،  تہٕ  اَسی  ٲس  داوٗد  ﴿علیہ  السلامس﴾  زبور  دِژٕمٕژ۔

Mirwaiz:
  تُہند  پروردِگار  چُھ  پورٕ  زانان  تِمن  سارنٕے  یِم  آسمانن  اندر  تہٕ  زمینن  اندر  چھِ  یعنی  ملٲیکن،  اِنسانن  تہٕ  جِنن۔  تٔمِس  چھٚے  خبر  تِمو  ساروٕے  اندرٕ  کُس  چھُ  نبی  بناونس  قٲبل  تہٕ  کُس  چھُنہٕ،  پس  ہرگاہ  تٔمۍ  توٚہۍ  نبی  پیغمبر  بنٲوِو،  اتھ  منٛز  کیاہ  تعجُب  چُھ۔  توپتہٕ  ہرگاہ  تۅہیہِ  تٔمۍ  فضیلت  دیُت  تتھ  منٛز  کیاہ  تعجُب  چُھ۔  کیازِاسہِ  دیُت  بتحقیق  فضیلت  بعض  پیغمبرن  بعض  پیغمبرن  پٮ۪ٹھ۔  بیٚیہِ  ہرگاہ  اسہِ  توٚہیہِ  قرآنِ  مجید  عطا  کوٚر،  توٚہیہِ  کیاہ  تعجُب  چُھو  کیازِ  اسہِ  کوٚرنا  عطا  داوود  علیہ  السلامس  زبور۔  زبورُک  تخصیص  آو  امی  کرنہٕ  کہِ  زبورس  منٛز  چھُ  خصوصیت  سان  بیان  آمُت  کرنہٕ  نعت  و صفات  آنحضرت  صلی  اللہ  علیہ  و سلم  بیٚیہِ  چھٚے  تتھ  منٛز  خبر  دِنہٕ  آمٕژ  کہِ  حضرت  پیغمبر  ٲخرالزمانؐ  آسن  صاحبِ  مُلک  و  سلطنت۔

Tahir:
  تہٕ  تُہُنٛد  ربّ  چُھ  تِمن  وارٕ  پٲٹھۍ  زانان  یِم  آسمانن  تہٕ  زمینس  منٛز  (آباد)  چِھ،  تہٕ  بے  شک  بخٕش  اَسہِ  کینٛژھن  انبیاہن  کینٛژھن  پیٚٹھ  فضیلت  تہٕ  اَسہِ  کٔرداوٗد  س  (علیہ  السلام)  زبورعطا۔

Transliteration:
  Warabbuka aAAlamu biman fee a<b>l</b>ssam<u>a</u>w<u>a</u>ti wa<b>a</b>lar<u>d</u>i walaqad fa<u>dd</u>aln<u>a</u> baAA<u>d</u>a a<b>l</b>nnabiyyeena AAal<u>a</u> baAA<u>d</u>in wa<u>a</u>tayn<u>a</u> d<u>a</u>wooda zaboor<u>a</u><b>n</b>


Athar:
  یِمن  ؤنِو،  ناد  لٲیِتھ  وُچھوٗکھ  تِم  معبود  یِمن  خُدایس  ورٲے  ﴿پنُن  کار  ساز﴾  سمجھان  چِھو،  تِم  ہیٚکن  نہٕ  کانٛہہ  تکلیف  تۅہیہِ  نِشہِ  دوٗر  کٔرِتھ  تہٕ  نَہ  ہیٚکن  بدلٲوِتھ۔  ﴿امہِ  نِشہِ  چُھ  صاف  پَے  لگان  زِ  غیرُ  اللہ  ہن  سجدہ  کرنُے  یوت  چُھنہٕ  شرک،  بلکہ  چُھ  خُدایس  ورٲے  بیٚیہِ  کٲنٛسہِ  دُعا  منگُن،  یا  تس  مددٕ  خٲطرٕ  آلَو  دِیُن  تہِ  شرک﴾

Mirwaiz:
  توٚہۍ  فرمٲوِیوٗکھ  یارسول  اللہ  صلی  اللہ  علیہ  و سلم  یِمن  مشرکن  کہ  اے  مشرکو،  تَلاہ  توٚہۍ  دِیہِ  تَو  تِمن  معبودانِ  بٲطلن  آلو  یِمن  ہٕندِ  معبود  آسنُک  توٚہۍ  گمان  تہٕ  خیال  چھِو  کران۔  یِمن  سختِین  تہٕ  پریشٲنین  ہٕندِ  وقتہٕ  دی  تَو  آلو  تِمنٕے  معبودن  معبودِ  برحقس  ورٲے،  توٚہۍ  وُچھِتو  تِم  ہیٚکنواہ  تۅہیہِ  کینٛہہ  چارٕہ  کٔرِتھ۔  تِم  نہ  ہیکنو  تکلیف  دوٗر  کٔرِتھ  کُنہِ  قسمہٕ،  نہ  ہیکنو  تتھ  اَدلہٕ  بل  کٔرِتھ۔  تِمن  چھُنہٕ  تمُیک  اختیار،  ادٕہ  تِم  ملٲیک  ٲسِتن  یا  جِن  ٲسِتن  یا  انسان  ٲسِتن۔

Tahir:
  فرمٲوِیوٗکھ،  تۆہۍ  أنِیوٗکھ  تِم  سٲری  ناد  دِتھ  یِم  تۆہۍاللہ  تعالیٰ  ہس  وَرٲے  (معبود)  چھووکھ  سمجھان  تِم  چِھنہٕ  تۅہیہِ  نِشہِ  تکلیف  دوٗر  کرنس  پیٚٹھ  قدرت  تھاوان  تہٕ  نَہ  چِھ  (تَتھ  دۆیِمیٚن  کُن)  پھِرنُک  (اختیار  تھاوان)۔

Transliteration:
  Quli odAAu alla<u>th</u>eena zaAAamtum min doonihi fal<u>a</u> yamlikoona kashfa a<b>l</b><u>dd</u>urri AAankum wal<u>a</u> ta<u>h</u>weel<u>a</u><b>n</b>


Athar:
  یِمن  لُکن  یِم  ناد  چِھ  لایان،  تِم  چِھ  پانہٕ  خۅد  پننِس  ربّ  سٕندِس  دربارس  تام  رسٲئی  حٲصل  کرنُک  وسیلہٕ  تلاش  کران  زِ  کُس  گژِھہ  تس  قریب  تر،  تہٕ  تِم  چِھ  تٔمۍ  سٕندِ  رحمتٕکۍ  اُمیدوار  تہٕ  تٔمۍ  سٕندِس  عذابس  چِھ  کھۅژان  ﴿یِم  الفاظ  چِھ  صاف  ونان  زِ  مُشرکن  ہٕندٮ۪ن  یِمن  معبودن  تہٕ  فریاد  بوزن  والیٚن  ہُند  یتھ  جایہِ  ذِکر  چُھ  یوان  کرنہٕ  تِمو  نِشہِ  چُھنہٕ  مُراد  کنہِ  پۅتٕلۍ  کینٛہہ،  بلکہ  چِھ  یا  تہٕ  فرشتہٕ  نَتہٕ  چِھ  گزریمتہِ  زمانٕکۍ  برگُزیدہ  انسان۔﴾  حقیقت  چھےٚ  یہِ  زِ  تُہِندِس  ربّ  سُند  عذاب  چُھ  کھۅژنَسٕے  لایق۔

Mirwaiz:
  تِم  لوٗکھ  یِمن  یِم  مشرک  نفع  حٲصل  کرنہٕ  خٲطرٕ  کانہہ  ضریٚر  دور  کرنہٕ  خٲطرٕ  منگان  چھِ  تِم  چھِنہٕ  پانہٕ  پننِس  پروردِگارس  ںِشہِ  قُرب  تہٕ  نزدیکی  ہُند  تہٕ  تس  نِشہِ  واتنُک  ذریعہ  تلاش  کران۔  پرتھ  اکھاہ  چُھ  کوشِش  کران  بٕے  نتہٕ  بٕے  گۅژُھس  زیادٕہ  تس  ذاتِ  پاکس  قریب  سپدُن۔  بیٚیہِ  چھِ  تِم  تٔمۍ  سٕندِس  رحمتس  اُمیدوار  روزان۔  بیٚیہِ  چھِ  تِم  تہسٕندِس  عذابس  کھوژان،  بیشک  تُہٕندِس  پروردِگارٕ  سُند  عذاب  چُھ  کھوژنس  قٲبل۔  امہِ  اندرٕ  چھُ  مطلب  ییٚلہِ  تِم  خدایہِ  سٕنز  عبادت  کروٕنۍ  چھِ،  بیٚیَن  ہٕندۍ  حاجت  کِتھہٕ  پٲٹھۍ  ہیکن  تِم  کٔڈِتھ۔  ییٚلہِ  تِم  پانہٕ  تسٕندِس  عذابس  کھوژان  چھِ  بیین  نِشہِ  کِتھہٕ  پٲٹھۍ  ہیکن  تِہُند  عذاب  تہٕ  تکلیف  دور  کٔرِتھ۔

Tahir:
  یِم  لُکھ  یہِٕنز  عبادت  چِھ  کران  (یعنی  ملٲیک،  جنّات،  عیسیٰ  تہٕ  عزیر  علیہمُ  السلامن  تہٕ  باقین  ہٕندۍ  پۅتٕلۍ  تہٕ  شکلہٕ  بنٲوِتھ  چِھ  تِمن  پوٗزان)  تِم  چِھ  (پانہٕ)  پننِس  ربّس  کُن  وسیلہٕ  ژھانڈان  زِ  تِمَو  منٛزٕ  کُس  چُھ  (بارگاہِ  الٰہی  منٛز)  زیادٕہ  نزدیک  (یعنی  ٹوٹھ)  تہٕ  (تِم)  چِھ  (پانہٕ)  تمۍ  سندس  رحمتس  امیدوار  تہٕ  تٔمۍ  سٕندِس  عذابس  چِھ  (تِم  پانہٕ)  کھوژان  روزان،  (وۅنۍ  ؤنۍ  تو  تۆہی  زِ  تِم  کِتھہٕ  پٲٹھۍ  ہیٚکن  معبود  ٲسِتھ  ییلہ  زن  تِم  چِھ  پانہٕ  نیمان  معبودِ  برحقس  برونٛہہ  کنہِ)،  بے  شک  چُھ  تُہٕندِس  ربّ  سُنٛد  عذاب  کھوژنُک  چیز۔

Transliteration:
  Ol<u>a</u>ika alla<u>th</u>eena yadAAoona yabtaghoona il<u>a</u> rabbihimu alwaseelata ayyuhum aqrabu wayarjoona ra<u>h</u>matahu wayakh<u>a</u>foona AAa<u>tha</u>bahu inna AAa<u>tha</u>ba rabbika k<u>a</u>na ma<u>hth</u>oor<u>a</u><b>n</b>


Athar:
  تہٕ  کانٛہہ  بستی  چَھنہٕ  تِژھ،  یۅسہٕ أسۍ  قیامت  برونٛہہ  ہلاک  کرون  نہٕ،  یا  سخت  عذاب  دِموس  نہٕ،  یہِ  چُھ  اللہ  تعالیٰ  سٕندِس  نٔوِشتس  ﴿کتابہِ﴾  منٛز  لیٚکھِتھ۔

Mirwaiz:
  بیٚیہِ  چھنہٕ  کٲفرن  ہٕنز  کانہہ  بستیاہ  یِمن  أسۍ  قیامت  کہِ  دۅہہ  برونٹھ  ہلاک  وتباہ  کروٕنۍ  چھِ،  یا  یِمن  أسۍ  قیامتٕکۍ  دۅہ  جہنم  کِس  عذابس  گرفتار  کروٕنۍ  چھِ۔  تہِ  سورُے  چھُ  لوحِ  محفوظس  لیٚکھنہٕ  آمُت۔  پس  ہر  گاہ  کانہہ  کٲفِراہ  دنیا  کہِ  عذاب  نِشہِ  کُنہِ  وجہہٕ  بچہِ  تہِ  مگر  ٲخر  ت  کہِ  عذاب  نِشہِ  ہیٚکہِ  نہٕ  سُہ  کُنہِ  صورتس  اندر  بٔچِتھ۔

Tahir:
  تہٕ  (کفرتہٕ  سرکشی  کرن  والیٚن  ہٕنز)  کانٛہہ  بستی  چھَنہٕ  تِژھ  مگرأسۍ  کرون  سۅ  قیامت  کہ  دۅہ  برونٹھُے  تباہ  نَتہٕ  دِمَو  تَتھ  انتہٲیی  سخت  عذاب،  یہِ  (کتھ)  چِھ  کتاب  (لوحِ  محفوظس)  منٛز  لیٚکھِتھ۔

Transliteration:
  Wain min qaryatin ill<u>a</u> na<u>h</u>nu muhlikooh<u>a</u> qabla yawmi alqiy<u>a</u>mati aw muAAa<u>thth</u>ibooh<u>a</u> AAa<u>tha</u>ban shadeedan k<u>a</u>na <u>tha</u>lika fee alkit<u>a</u>bi mas<u>t</u>oor<u>a</u><b>n</b>


Athar:
  تہٕ  أسۍ  رُکٲوۍ  نہٕ  نِشٲنیہِ  سوزنہٕ  نِشہِ  کٲنٛسہِ،  مگر  امہِ  کتھہِ  زِ  یِمن  برونٹھمِیو  لُکو  چُھ  تِمن  انکار  کوٚرمُت۔  ﴿یہِ  چُھ  کُفارن  ہٕندِ  تمہِ  مطالبُک  جواب  زِ  محمدؐ  گژھن  تِمن  کانٛہہ  معجزہ  ہاوٕنۍ۔  مُدعا  چُھ  یہِ  زِ  تِیُتھ  معجزہ  وُچھنہٕ  پتہٕ  ییٚلہِ  لُکھ  چھِ  امِیُک  تکذیب  کران،  تیٚلہِ  چُھ  پتہٕ  لامحالہ  تِمن  پٮ۪ٹھ  نزولِ  عذاب  وٲجِب  سپدان،  تہٕ  پتہٕ  چُھنہٕ  یُتھ  قوم  تباہ  کرنہٕ  ورٲے  یِوان  تراونہٕ۔  وۅنۍ  چھےٚ  سراسر  یہِ  اللہ  تعالیٰ  سٕنز  رحمت  زِ  سُہ  چُھنہٕ  یُتھ  کانٛہہ  معجزہ  سوزان،  مگر  توٚہۍ  چِھو  تِتھۍ  بے  وقوف  لُکھ  زِ  معجزُک  مطالبہٕ  کٔرِتھ  چِھو  ثمودٕکۍ  پٲٹھۍ  انجامس  یژھان  واتُن۔﴾  ﴿چنانچہ  وُچھِو﴾  ثمودس  دٕژ  اَسہِ  علانیہ  اونٹِنۍ  أنِتھ  تہٕ  تِمو  کوٚر  تَس  پٮ۪ٹھ  ظُلم۔  أسۍ  چِھ  اَمی  خٲطرٕ  نِشٲنیہِ  سوزان  زِ  تِمن  وُچِھتھ  کھۅژن  لُکھ۔

Mirwaiz:
  بیٚیہِ  رٔٹۍ  نہٕ  أسۍ  پتھ  کُنہِ  چیزن،  أسۍ  کیاہ  سوزہَو  تِم  معجزٕہ  یِمن  ہٕنز  لوٗکھ  خٲہِش  کرٕ  ہن۔  مگر  برونٹھمین  لوٗکن  ۂندِ  تمہِ  قسمہٕ  کین  فرمٲیشی  معجِزن  ہُند  اِنکار  کرنن،  کیازِ  تِمن  لوٗکن  ہٕندۍ  تہٕ  یِمن  لوٗکن  ہٕندۍ  طبیعت  چھِ  کُنی  قٔسمٕکۍ۔  نمونہٕ  پٲٹھۍ  بوزِو  توٚہۍ  اتھ  متعلِق  قصہٕ۔  چِناچہِ  قومِ  ثمود  چہِ  خوٲہشہِ  مُطٲبِق  کریو  اسہِ  عطا  تِمن  بطورِ  معجزٕہ  حضرتِ  صالح  پیغمبرٕ  سٕندِ  ذریعہ  وونٹنہِ  ہُند  معجزٕہ  یۅسہٕ  عجیب  طریقہٕ  پٲدٕہ  آیہِ  کرنہٕ۔  یُس  معجزٕہ  آسنہٕ  کہِ  سببہٕ  درذاتِ  خود  بصیرت  حٲصل  کرنُک  اکھ  ذریعہ  اوس۔  مگر  تِمو  لوٗکو  کٔر  نہٕ  تمہِ  سٍتۍ  کانہہ  بصیرت  حٲصل  بلکہِ  کوٚرُکھ  تس  اونٹنہِ  نسبت  بوٚڈ  ظلم۔  سُہ  گو  سۅ  اونٹِن  مٲر  تِمو  بے  دردی  سٍتۍ۔  تِیُتھُے  معاملہٕ  کرن  أزِکہِ  وقتہٕ  کٲفر  تہِ۔  بیٚیہِ  چھِنہٕ  أسۍ  پنٕنۍ  امہِ  قسمٕکۍ  نِشانہٕ  تہٕ  معجزٕہ  سوزان  یِم  فرمٲیشی  آسن  مگر  پننہِ  عذاب  نِشِہ  کھوٚژناونہٕ  خٲطرٕ۔  یعنی  اگر  ایمان  أنِو  نہٕ  تیٚلہِ  کرو  أسۍ  فوراً  تباہ  و  برباد۔  امی  چُھ  آسان  فرمٲیشی  معجزن  ہُند  مقصود۔  ووٚنۍ  ہر  گاہ  یِم  معجزات  ظٲہر  سپدٕہن  توپتہٕ  انہٕ  ہن  نہٕ  تِم  ایمان۔  أسۍ  کرٕ  ہوکھ  تِم  پننہِ  وعدٕہ  موجوٗب  ہلاک۔  یتھہٕ  پٲٹھۍ  قومِ  ثمود  وغٲرٕ  کوٚر۔  وُنہِ  آسہِہا  نہٕ  یٕہندِ  ہلاک  سپُدنُک  وقت  مُقرر  ووتمُت۔  أسۍ  یہِ  کینژھاہ  تۅہیہِ  ونان  چھِ  کہِ  یِم  انن  نہٕ  معجزٕہ  وُچھِتھ  تہِ  ایمان،  یہِ  چھِ  أسۍ  اتھ  کُن  نظر  کٔرِتھ  ونان  کہِ  اسہِ  چُھ  معلوم  گۅڈٕہ  پٮ۪ٹھے۔  چناچہِ  اسہِ  چُھ  تۅہیہِ  تہِ  امیُک  اطلاع  برونٹھٕے  کوٚرمُت۔

Tahir:
  تہٕ  اَسہِ  کۆر  نہٕ  (وُنہِ  تہِ  تِہِندِس  مطالبس  پیٚٹھ)  نشٲنِیہِ  سوزنس  (کُنہِ  چیزن) ٹھاکھ  اَمہِ  وَرٲے  زِ  یِمنٕے  (نشٲنین)  اوس  گۅڈنِکیو  لُکو  انکار  کۆرمُت  (لہٰذا  آے  تِم  اَمہِ  پتہٕ  فوراً  تباہ  تہٕ  برباد  کرنہٕ  تہٕ  کانٛہہ  مہلت  روٗز  نہٕ  پتھ  کُن،  اے  ٹاٹھہِ!  أسۍ  چِھنہٕ  تُہٕندِ  مبعوث  سپدنہٕ  پتہٕ  تُہٕندِس  قومس  سٍتۍ  یہِ  معاملہٕ  کرُن  یژھان)،  تہٕ  اَسہِ  ٲس  قومِ  ثمودس  (صالح  علیہ  السلامن  ہٕنزِ)  اوٗنٹِنۍ  (ہٕنز)  ٹاکارٕہ  نشٲنی  دِژمٕژ  پتہٕ  کۆرتِمَو  تس  پیٚٹھ  ظلم،  تہٕ  أسۍ  چِھنہٕ  نشٲنِیہِ  سوزان  مگر  (عذاب  یِنہٕ  برونٛہہ  ٲخری  لٹہِ)  کھوژناونہٕ  خٲطرٕ  (پتہٕ  ییٚلہِ  تَتھ  نشٲنِیہِ  انکار  چُھ  سپدان  تیٚلہِ  چُھ  تمی  وقتہٕ  تباہ  کرن  وول  عذاب  سوزنہٕ  یِوان)۔

Transliteration:
  Wam<u>a</u> manaAAan<u>a</u> an nursila bi<b>a</b>l<u>a</u>y<u>a</u>ti ill<u>a</u> an ka<u>thth</u>aba bih<u>a</u> alawwaloona wa<u>a</u>tayn<u>a</u> thamooda a<b>l</b>nn<u>a</u>qata mub<u>s</u>iratan fa<i><u>th</u></i>alamoo bih<u>a</u> wam<u>a</u> nursilu bi<b>a</b>l<u>a</u>y<u>a</u>ti ill<u>a</u> takhweef<u>a</u><b>n</b>


Athar:
  یاد  کٔرِو  اے  نبیؐ،  اَسہِ  اوسُو  تۅہیہِ  ووٚنمُت  زِ  تُہٕندۍ  ربّن  چِھ  یِم  لُکھ  گھیرس  منٛز  رٔٹِمٕتۍ۔  تہٕ  یِکینژھاہ  حال  حالٕے  اَسہِ  تۅہیہِ  ہوومُت  چُھو۔  ﴿اشارہ  چُھ  معراجس  کُن۔  یتھ  جایہِ  چُھنہٕ  لفظ   رُویا   خواب   کِس  معنیس  منز  کینٛہہ،  بلکہ  چُھ  چشمو  سٍتۍ  وُچھنہٕ  کِس  معنیس  منٛز۔﴾  سُہ  تہٕ  بیٚیہِ  سُہ  کُل  یتھ  پٮ۪ٹھ  قرآنس  منٛز  لعنت  چھےٚ  کرنہٕ  آمٕژ،  تھوو  اَسہِ  یِمن  لُکن  خٲطرٕ  بس  اکھ  فتنہٕ  بنٲوتھ،  ﴿کُلہِ  نِشہِ  چُھ  مُراد  زَقُوم،  یتھ  متعلق  قرآنس  اندر  خبر  چھےٚ  دِنہٕ  آمٕژ  زِ  سُہ  گژِھہ  جہنم  کِس  ژٔکِس  تل  پٲدٕ،  تہٕ  یِم  جہنمی  آسن  تِمن  پیٚیہِ  سُہ  کھیٚون۔  اتھ  پٮ۪ٹھ  لعنت  کرنہٕ  نِشہِ  چُھ  مُراد  اَمِیُک  اللہ  تعالیٰ  سٕندِ  رحمت  نِشہِ  دوٗر  سپدُن۔  یِمن  لُکن  خٲطرٕ  تھوو  فتنہٕ  بنٲوِتھ،  مطلب  چُھ  یہِ  زِ  یِہندِ  رٕژرٕ  خٲطرٕ  کرنٲوِو  اَسہِ  توٚہۍ  معراجِکۍ  مُشاہدات،  تاکہ  تۅہیہِ  ہِوِس  صادق  تہٕ  امین  انسان  سٕندِ  ذریعہِ  گژِھہ  یِمن  لُکن  حقیقتِ  نفس  الامری،  ﴿تِم  پٔزۍ  حالات  یِم  دوست  دشمن  مانان  چِھ﴾  حٲصل  تہٕ  نہیب  رٔٹِتھ  یِن  یِم  سیٚزِ  وَتہِ  پٮ۪ٹھ۔  مگر  یِمو  لُکو  کٔرۍ  اَتھ  پٮ۪ٹھ  تۅہیہ،  پوٚت  پِھیرِتھ  ہزٕل۔  اسہِ  کٔرۍ  یِم  تُہٕندِ  ذریعہِ  خبردار  زِ  ییٚتہِ  چہِ  حرام  خوٗرِیہِ  کھیاوناونَو  تۅہیہِ  زَقُومٕکۍ  میٚنڈۍ،  مگر  تِمو  ترٛوو  اَتھ  پٮ۪ٹھ  اکھ  اَسُن  کھنگالہٕ  تہٕ  لٔگۍ  وَننہٕ،  ہے  یہِ  شخص  وُچھتون،  اکہِ  اندٕ  چُھ  ونان  زِ  دوزخس  منٛز  آسہِ  نارٕ  بلاے  دزان،  تہٕ  بیٚکہِ  اندٕ  چُھ  ونان  تَتہِ  وۅپدن  کُلۍ﴾  أسۍ  چِھ  یِمن  نہیبس  پٮ۪ٹھ  نہیب  کران  پکان،  مگر  پرٛتھ  نہیب  چُھ  یِہنزِ  سرکشی  منٛز  اضافہٕ  کران۔

Mirwaiz:
  چناچہِ  توٚہۍ  پٲوِو  ژیٚتس  ییٚلہِ  اسہِ  تۅہیہِ  فرمو  وُو  کہِ  بیشک  تُہند  پروردِگار  چُھ  پننہِ  عملہِ  سٍتۍ  سارنٕے  لوٗکن  ہٕندین  موجودہ  حالاتن  تہٕ  بُتھہِ  یِوُنیٚن  حالاتن  احاطہٕ  کٔرِتھ۔  یِمن  ہُند  ایمان  نہ  انُن  تہِ  چُھ  تِموٕے  حالاتو  اندرٕ۔  لہٰذا  مہ  بٔرِو  توٚہۍ  کانہہ  پرواے۔  توٚہۍ  رُو  زِو  پنٕنۍ  کٲم  کران  یعنی  تبلیغچ  کٲم،  بیٚیہِ  کوٚر  نہٕ  اسہِ  سُہ  خواب  یُس  تۅہیہِ  اسہِ  ہووُو  مکہ  معظمس  اندر  دِینِ  اسلام  کہِ  ترقی  متعلق۔  یا  سُہ  دیدارِ  خصوصی  یُس  اسہِ  ہوو  تۅہیہِ  شبِ  معراج۔  مگر  لوکن  ہٕندِ  آزمٲیشہِ  خٲطرٕ،  یُتھ  وارٕہ  نَنہِ  کہِ  کم  کرن  پژھ  تہٕ  کم  کرن  اِنکار۔  بیٚیہِ  کٔر  نہٕ  اسہِ  تمہِ  کُلِچ  ذکر  یُس  کُل  رحمت  نِشہِ  دور  آمُت  چُھ  تھاونہٕ  یعنی  درختِ  زقوم۔  یُس  جہنمس  منٛز  آسہِ۔  ییٚمیُک  پھل  جہنمی  کھیاونہٕ  آسن  یِوان،  تمہِ  کُلِچ  ذِکر  تہِ  آسہ  قرآنِ  مجیدس  اندر  لوٗکن  ہٕںدِ  امتحانہٕ  تہٕ  آزمٲیشہِ  خٲطرٕ۔  چناچہِ  یمن  دۅشوٕ  نۍ  چیزن  کوٚر  کٲفرو  انکار۔  معراجس  کوٚرُکھ  ییٚمہِ  موٚکھہٕ  انکار  کہِ  یہِ  آکھ  عجٲیب  بوزنہٕ  کہِ  أکۍ  سٕے  شَبس  منٚز  یوٗت  زیٹھہِ  زِیوٗٹھ  سفر  کرُن۔  بلخصوص  آسمانن  ہُند  سٲر  کرُن۔  یہِ  اوس  نہٕ  تِہنزِ  فکرِ  منٛز  یِوان،  یِتھے  پٲٹھۍ  کوٚرُکھ  شجرہ  زَقومس  تہِ  انکار،  دوٚپُکھ  تہِ  کِتھہٕ  پٲٹھۍ  بنہِ  کہ  نارس  منٛز  کیاہ  آسہِ  کُل۔  نارٕچ  ماہیت  چھٚے  الگ  تہٕ  کُلِچ  ماہیت  چھٚے  الگ،  نارٕ  سٍتۍ  چھُ  کُل  دزان۔  بہر  حال  یِتھہٕ  پٲٹھۍ  یِمو  کٲفرو  یِمن  دوٚن  چیزن  انکار  کوٚر۔  یتھے  پٲٹھۍ  کرٕ  ہن  تِم  فرمٲیشی  معجزن  تہِ  انکار،  بیٚیہِ  چھِ  أسۍ  تِمن  ٲخرت  کہِ  عذابہٕ  سٍتۍ  ڈر  پاوان۔  مگر  تِمن  چھُنہِ  تمہِ  سٍتۍ  کینہہ  تہِ  ہُران  مگر  بٔڈ  سرکشی  تہٕ  شرارت۔

Tahir:
  تہٕ  (یادکٔرِو)  ییٚلہِ  اَسہِ  تۅہیہِ  فرمووُو  زِبے  شک  چِھ  تُہٕندۍ  ربّن  (سٲری)  لُکھ  (پننِس  علمہٕ  کِس  تہٕ  قدرت  کِس)  احاطس  منٛز  رٔٹِتھ  تھٲوِمٕتۍ،  تہٕ  اَسہِ  چُھ  (شبِ  معراجُک)  سُہ  نظارٕہ  یُس  اَسہِ  تۅہیہِ  ہووُو  لُکن  خٲطرٕ  صرف  اَکھ  آزمٲیِش  بنوومُت  (ایمان  والیو  مون  تہٕ  ظٲہری  طور  وُچھن  وٲلۍ  آے  دُل  مُلِس  منٛز  ہیٚنہٕ)  تہٕ  سُہ  کُل  (شجرۃ  الزقوم)  تہِ  یَتھ  پیٚٹھ  قرآنس  منٛز  لعنت  چھے٘  آمٕژ  کرنہٕ،  تہٕ  أسۍ  چِھکھ  تِم  کھوژناوان  مگریہِ  (کھوژناوُن  تہِ)  چُھنہٕ  تِمن  منٛز  مزید  سرکشی  ورٲے  (کُنہ  چیزس  منٛز)  ہُریٚر  کران۔

Transliteration:
  Wai<u>th</u> quln<u>a</u> laka inna rabbaka a<u>hat</u>a bi<b>al</b>nn<u>a</u>si wam<u>a</u> jaAAaln<u>a</u> a<b>l</b>rruy<u>a</u> allatee arayn<u>a</u>ka ill<u>a</u> fitnatan li<b>l</b>nn<u>a</u>si wa<b>al</b>shshajarata almalAAoonata fee alqur<u>a</u>ni wanukhawwifuhum fam<u>a</u> yazeeduhum ill<u>a</u> <u>t</u>ughy<u>a</u>nan kabeer<u>a</u><b>n</b>


Athar:
  تہٕ  یاد  کٔرِو  ییٚلہِ  اَسہِ  ملٲیکن  ووٚن  زِ،  آدمَس  کٔرِو  سجدٕہ،  سارِوٕیو  کوٚر  سجدٕہ  مگر  ابلیسن  کوٚر  نہٕ،  تٔمۍ  ووٚن،  کیا  بہٕ  کراہ  أمِس  سجدٕہ  یُس  ژےٚ  میٚژِ  چِھی  بنوومُت؟

Mirwaiz:
  بیٚیہِ  چُھ  سُہ  وقت  تہِ  قٲبلِ  ذِکر  ییٚلہِ  اسہِ  حُکم  کوٚر  ملٲیکن  یِمن  سٍتۍ  تمہِ  وقتہٕ  اِبلیس  تہِ  شٲمِل  اوس  کہِ  سجدے  تعظیم  دِیِو  آدم  علیہ  السلامس۔  پس  دیُت  ساروٕے  ملٲیکو  تعمیلِ  حُکم  کٔرِتھ  سجدٕہ  مگر  دیُت  نہٕ  ابلیسن،  سُہ  لوٚگ  وننہِ  کیاہ  بہٕ  دِماہ  سجدٕہ  تس  یُس  ژےٚ  ربہِ  پٲدٕ  کوٚرتھن۔  اتھ  عدولِ  حُکمی  پٮ۪ٹھ  سپُد  سُہ  مردود۔

Tahir:
  تہٕ  (سُہ  وقت  کٔرِو  یاد)  ییٚلہِ  اَسہِ  فرشتن  فرموو  زِ  تۆہۍ  کٔرِو  آدمس  (علیہ  السلام)  سجدٕہ  پتہٕ  کۆر  ابلیسس  وَرٲے  سارِوٕے  سجدٕہ،تٔمۍ  وۆن،  کیا  بہٕ  کرا  تس  سجدٕہ  یُس  ژے٘  میٚژِ  نِشہِ  پٲدٕ  چُھے  کۆرمُت؟

Transliteration:
  Wai<u>th</u> quln<u>a</u> lilmal<u>a</u>ikati osjudoo li<u>a</u>dama fasajadoo ill<u>a</u> ibleesa q<u>a</u>la aasjudu liman khalaqta <u>t</u>een<u>a</u><b>n</b>


Athar:
  پتہٕ  ووٚن  تٔمۍ،  تَلسَہ  وُچُھ،  کیا  یہِ  اوسا  اتھ  قٲبل  زِ  ژےٚ  دِژٕتھ  أمِس  مےٚ  پٮ۪ٹھ  فضیلت؟  اگر  ژٕ  قیامت  کِس  دۅہس  تام  مہلت  دِکھ،  تیٚلہِ  کرٕ  بہٕ  أمۍ  سٕندِس  پوٗرٕ  نسلس  موٗلہٕ  پرٛاٹَے،  بس  کمٕے  لُکھ  ہیٚکن  مےٚ  نِش  بچِتھ۔

Mirwaiz:
  تمہِ  وقتہٕ  لوٚگ  سُہ  وننہِ،  مےٚ  ؤنِتو  یہِ  شخص  یس  تۅہیہِ  مےٚ  پٮ۪ٹھ  فضیلت  دِیُتُو  أمِس  منٛز  کۅسہٕ  خوبی  چھےٚ۔  خٲر  ہرگاہ  توٚہۍ  مےٚ  مہلت  دِیِو  میانہِ  درخواست  موجوب  قیامت  کِس  دۅہس  تانۍ  زِندٕہ  روزنٕچ  تیٚلہِ  وُچھِو  بہٕ  کیاہ  بٔنۍ  راوٕہ  أمۍ  سندین  لوٗتین  پوٗتین  نسبت،  تِم  سٲری  ورغلاوکھ  تہٕ  گمراہ  کرکھ  بہٕ  کینژھن  کم  لوٗکن  ورٲے  چانیو  مُخلص  بندو  اندرٕہ۔

Tahir:
  (تہٕ  شیطان)  لوگ  (یِتہِ)  وَننہ،  مے٘  ونتہٕ  زِ  یہِ  چھاسُہ  شخص  یس  ژے٘  مے٘  پیٚٹھ  چھے  فضیلت  دِژمٕژ (ٲخر  کیا  وجہ  چُھ  اَتھ)  ہرگاہ  ژٕ  مے٘  قیامتس  تام  مہلت  دِکھ  تیٚلہِ  کڑکھ  بہٕ  أمۍ  سٕندۍ  اولادکینژھو  نفرو  وَرٲے  (پننِس  قبضس  منٛز  نِتھ)  موٗلہٕ۔

Transliteration:
  Q<u>a</u>la araaytaka h<u>atha</u> alla<u>th</u>ee karramta AAalayya lain akhkhartani il<u>a</u> yawmi alqiy<u>a</u>mati laa<u>h</u>tanikanna <u>th</u>urriyyatahu ill<u>a</u> qaleel<u>a</u><b>n</b>


Athar:
  اللہ  تعالیٰ  چُھس  فرماوان،  اچھا  گژھ  ژٕ،  یِمو  منٛزٕ  یِم  تہِ  چٲنۍ  پیروی  کرن،  ژےٚ  سان  چُھ  تِمن  سارِنٕے  جہنمٕے  بھر  پوٗر  جزا۔

Mirwaiz:
  اللہ  تعالیٰ  ہن  فرمو  وُس  گژھ  گژھ  یِہ  تگی  تہِ  کر۔  اسہِ  تگہِ  نا  یُس  اکھاہ  تِمو  اندرٕ  چٲنۍ  پیروی  تہٕ  متابعت  کرِ،  پس  نارِ  جہنم  چُھ  چانہِ  خٲطرٕ  بیٚیہِ  تِمن  ہٕندِ  خٲطرٕپوٗرٕ  پوٗرٕ  سزا۔

Tahir:
  اللہ  تعالیٰ  ہن  فرموو،  گژھ  (ژے٘  چھے  مہلت)  وۅنۍ  یُس  تہِ  تِمَو  منٛزٕ  چٲنۍ  پٲروی  کرِ  تیٚلہِ  چُھ  بے  شک  جہنم  (مٕے)  تۅہیہِ  سارِنٕے  ہُنٛد  پوٗرِ  پوٗر  سزا۔

Transliteration:
  Q<u>a</u>la i<u>th</u>hab faman tabiAAaka minhum fainna jahannama jaz<u>a</u>okum jaz<u>a</u>an mawfoor<u>a</u><b>n</b>


Athar:
  ژٕ  یُس  یُس  پننہِ  دعوت  سٍتۍ  پھِسلٲوِتھ  ہیکہَن،  پھِسلاوُن،  یِمن  پٮ۪ٹھ  کھالُکھ  پنٕنۍ  سوار  تہٕ  پیادٕہ،  مالن  تہٕ  اولادن  منٛز  کر  یِمن  سٍتۍ  شراکت،  تہٕ  یِم  پھَساوُکھ  وعدن  ہٕندِس  زالس  منٛز،  تہٕ  شیطان  سٕندۍ  وعدٕہ  چِھنہٕ  اکہِ  دوکھہٕ  ورٲے  کِہِنۍ۔

Mirwaiz:
  بیٚیہِ  ڈالتکھ  تِہندۍ  قدم  سیٚزِ  وتہِ  نِشہِ۔  بیٚیہِ  کھوٚژناوتکھ  تہٕ  بانٛبراوتکھ  تِم  پننیو  آوازو  سٍتۍ،  بیٚیہِ  انتکھ  تِمن  گمرٲہی  کرنہٕ  خٲطرٕ  پنُن  پوٗرٕ  لشکر،  پیادٕہ  لشکر  تہِ  تہٕ  سوار  لشکر  تہِ،  بیٚیہِ  سپدتہٕ  شٲمِل  شریک  تِہٕندین  مالن  اندر  تہٕ  اولادن  اندر  یعنی  یِم  دۅشوے  چیز  کیاہ  کرن  تِم  حٲصل  ناجٲیز  طریقو  سٍتۍ،  بیٚیہِ  تھاوتہٕ  تِمن  ژٕہ  اپُزۍ  اپُزۍ  وعدٕہ  کرنہٕ  سٍتۍ،  تمہِ  سٍتۍ  أندی  نہٕ  کینہہ  تِہ،  بیشک  شیطان  چُھ  لوٗکن  سٍتۍ  اَپُزۍ  اَپُزۍ  وعدٕہ  کران۔

Tahir:
  تہٕ  یس  پیٚٹھ  تہِ  چون  زور  ہیٚکہِ  چٔلِتھ  ژٕ  ڈالُن  (سُہ)  پننہِ  آوازِ  سٍتۍ  تہٕ  تِمن  پیٚٹھ  کر  پننیو  (فوجہ  کیو)  سوارو  تہ  پاےدلۍ  چھۆکو  سٍتۍحملہ  تہٕ  تِہٕندیٚن  مالن  تہٕ  اولادن  منٛز  بن  تِہُنٛد  شریک  تہٕ  تِمن  سٍتۍ  کر  (اَپٕزۍ)  وعدٕہ،  تہٕ  تِمن  سٍتۍ  چُھنہٕ  شیطان  دوکھہٕ  تہٕ  فریب  وَرٲے  (کانٛہہ)  وعدٕہ  کران۔

Transliteration:
  Wa<b>i</b>stafziz mani ista<u>t</u>aAAta minhum bi<u>s</u>awtika waajlib AAalayhim bikhaylika warajlika wash<u>a</u>rikhum fee alamw<u>a</u>li wa<b>a</b>lawl<u>a</u>di waAAidhum wam<u>a</u> yaAAiduhumu a<b>l</b>shshay<u>ta</u>nu ill<u>a</u> ghuroor<u>a</u><b>n</b>


Athar:
  یقیناً  گٔژھی  نہٕ  ژےٚ  میانیٚن  بندن  پٮ۪ٹھ  کانٛہہ  اقتدار  حٲصل،  تہٕ  توکّل  خٲطرٕ  چُھ  چون  ربّ  کٲفی۔

Mirwaiz:
  کیازِ  بے  شک  میٲنۍ  بندٕہ  یِم  چھِ  تِمن  پٮ۪ٹھ  چُھے  نہٕ  ژےٚ  کُنہِ  قٔسمُک  غلبہٕ،  تٔمِس  شیطانس  کتھ  پٮ۪ٹھ  ہیٚکہِ  غلبہٕ  بٔنِتھ۔  تُہند  پروردِگار  چُھ  تُہند  کٲفی  کار  ساز۔

Tahir:
  بے  شک  یِم  میٲ  نۍ  بندٕہ  چِھ  تِمن  پیٚٹھ  ہیٚکہِ  نہٕ  چون  غلبہٕ  سپدِتھ،  تہٕ  چون  ربّ  چُھ  تِمن  (اللہ  والیٚن)  بکار  یِنہٕ  خٲطرٕ  کٲفی۔

Transliteration:
  Inna AAib<u>a</u>dee laysa laka AAalayhim sul<u>ta</u>nun wakaf<u>a</u> birabbika wakeel<u>a</u><b>n</b>


Athar:
  تُہُند  ﴿حقیقی﴾  ربّ  چُھ  سُہ  یُس  سمندرس  منٛز  تُہٕنز  ناو  چُھ  چلاوان،  تاکہ  توٚہۍ  کٔرِو  تٔمۍ  سُند  فضل  تلاش۔  حقیقت  چھےٚ  یہِ  زِ  سُہ  چُھ  تُہندِس  حالس  پٮ۪ٹھ  سٮ۪ٹھاہ  مہربان۔

Mirwaiz:
  تُہند  پروردِگار  چُھ  تیٚتُھے  نعمت  عطا  کر  وُن  کہِ  سُہ  چُھ  تۅہیہِ  فٲیدٕہ  واتنانہٕ  خٲطرٕ  دریاون  اندر  ناوٕ  تہٕ  جہاز  پکہٕ  ناوان،  یُتھ  توٚہۍ  تِہِندۍ  رزق  تلاش  کٔرِو،  بیشک  سُہ  چُھ  تُہندِس  حالس  پٮ۪ٹھ  سٮ۪ٹھاہ  مہربان۔

Tahir:
  تُہُنٛد  ربّ  چُھ  سُہ  یُس  سمندرس  (تہٕ  درۍیاوس)  منٛزتُہٕندِ  خٲطرٕ  (جہاز  تہٕ)  ناوٕچُھ  پکناوان  تاکہ  تۆہۍژھٲنڈِو  (أندرِمہِ  تہٕ  نیٚبرِمہِ  تجارت  کہ  ذریعہ)  تٔمۍ  سُنٛد  فضل  (یعنی  رزق)،  بے  شک  چُھ  سُہ  تۅہیہِ  پیٚٹھ  سیٚٹھاہ  مہربان۔

Transliteration:
  Rabbukumu alla<u>th</u>ee yuzjee lakumu alfulka fee alba<u>h</u>ri litabtaghoo min fa<u>d</u>lihi innahu k<u>a</u>na bikum ra<u>h</u>eem<u>a</u><b>n</b>


Athar:
  ییٚلہِ  سمندرس  منٛز  تۅہیہِ  پٮ۪ٹھ  کانٛہہ  مصیبت  چُھ  یِوان،  تس  أکِس  ورٲے  یِمن  یِمن  باقیَن  توٚہۍ  ناد  لایان  چِھو،  تِم  سٲری  چِھو  راوان،  مگر  ییٚلہِ  سُہ  تۅہیہِ  بچٲوِتھ  خشکی  پٮ۪ٹھ  چُھو  واتناوان،  پتہٕ  چِھو  توٚہۍ  تس  نِشہِ  بُتھ  پھران۔  انسان  چُھ  پٔزِپٲٹھۍ  ناشُکر۔

Mirwaiz:
  بیٚیہِ  ییٚلہِ  تۅہیہِ  دریاوس  اندر  یا  سمندرس  اندر  تکلیفاہ  واتان  چُھو  تمہِ  ساعتہٕ  چھِ  تۅہیہِ  مشان  تِم  سٲری  معبود  انِ  بٲطل  یِمن  توٚہۍ  عبادت  کران  ٲسِو  معبودِ  برحقس  ورٲے۔  تمہِ  ساعتہٕ  چِھو  تٔسۍ  معبودِ  برحقس  نجات  منگان۔  پس  ییٚلہِ  سُہ  تُہندِس  منگنس  اِجابت  کٔرِتھ  تۅہیہِ  پھٹنہٕ  نِشہِ  نجات  دِتھ  بٔٹھِس  کُن  واتہٕ  ناوان  چھُو،  أتی  چُھوس  بیٚیہِ  بُتھ  پھِران  تہٕ  نافرمٲنی  کران،  یہِ  انسان  اوس  ڈاڈِ  ہمیشہِ  کُفرانِ  نعمت  کروُنُے۔  پننہٕ  نِس  مُنعم  حقیقی  سُند  انعام  تہٕ  پنٕنۍ  نانگر  عٲجزی  تہٕ  زارٕ  پارٕ  مشراوان۔  وۅنۍ  یُس  توٚہۍروگردٲنی  کران  چھِو،  یہِ  کتھ  بِناہس  پٮ۪ٹھ  چھِو  کران۔

Tahir:
  تہٕ  ییٚلہِ  تۅہیہِ  سمندرس  منٛز  کانٛہہ  مصیبت  چُھو  بارِ  کھسان  پتہٕ  چِھ  تِم  (سٲری  پۅتٕلۍ  تُہٕندیو  ذہنو  نِشہِ)  غٲب  گژھان  یہِٕنز  تۆہۍ  پوٗزا  چِھو  کران  روزن  سواے  تَس  (اللہ  تعالیٰ  ہس  یُس  تۆہۍ  تَمہِ  وقتہٕ  یاد  چِھوون  کران)،  پتہٕ  ییٚلہِ  سُہ  (اللہ  تعالیٰ)  تۅہیہِ  بچٲوِتھ  ہۅچھرس  کُن  نِوان  چُھو  (پتہٕ)  چِھو  (تس  نِشہِ)  روگردٲنی  کرنہِ  لگان،  تہٕ  انسان  چُھ  سیٚٹھاہ  ناشکرگزارثٲبت  سپُدمُت۔

Transliteration:
  Wai<u>tha</u> massakumu a<b>l</b><u>dd</u>urru fee alba<u>h</u>ri <u>d</u>alla man tadAAoona ill<u>a</u> iyy<u>a</u>hu falamm<u>a</u> najj<u>a</u>kum il<u>a</u> albarri aAAra<u>d</u>tum wak<u>a</u>na alins<u>a</u>nu kafoor<u>a</u><b>n</b>


Athar:
  اچھا،  کیا  توٚہۍ  چِھوٕہ  اَمہِ  کتھہِ  نِشہِ  بالکل  بے  خوف  زِ  خُداے  ہیٚکیو  تۅہیہِ  خشکی  پٮ۪ٹھٕے  زمینس  وٲلِتھ،  یا  ہیٚکہِ  تۅہیہِ  پٮ۪ٹھ  پتھراو  کرن  وول  واوٕ  طوفان  سوٗزِتھ،  تہٕ  تۅہیہِ  میلیو  نہٕ  امہِ  نِشہِ  بچاون  وول  کانٛہہ  مددگار؟

Mirwaiz:
  کیاہ  تۅہیہِ  لوٚبوٕہ  امن  وامان  ییٚمہِ  کتھہِ  نِشہِ  کہِ  سُہ  والہِ  تۅہیہِ  بٔٹھِس  پٮ۪ٹھ  وٲتِتھ  زمینس  تل  یِتھہ  پٲٹھۍ  قارون  وولُن،  یا  سوزِ  تۅہیہِ  پٮ۪ٹھ  واواہ  ییٚمہِ  منٛزٕ  تۅہیہِ  پٮ۪ٹھ  کنہِ  روٗد  پیٚیہِ  یِتھہٕ  پٲٹھۍ  قومِ  عادس  پٮ۪ٹھ  کنہِ  روٗد  سپزوو،  توپتہٕ  لبیوٗن  نہٕ  توٚہۍ  پننہِ  خٲطرٕ  کانہہ  مددگاراہ  تہٕ  کار  سازاہ۔

Tahir:
  کیا  تۆہۍ  چِھو  اَمہِ  کتھہِ  نِشہِ  بے  خوف  سپٕدۍمٕتۍ  زِ  سُہ  نِیو  تۅہیہِ  خۅشکی  ہٕندِس  بٔٹھِس  پیٚٹھٕے  (زمینس  منٛز)  دٔبرٲوتھ  نَتہٕ  سوزِ  تۅہیہِ  پیٚٹھ  کنہِ  والن  وول  واوٕ  طوفان  پتہٕ  ہیٚکِو  نہٕ  تۆہۍ  پننہِ  خٲطرٕ  کانٛہہ  بکار  یِنہٕ  وول  لٔبِتھ۔

Transliteration:
  Afaamintum an yakhsifa bikum j<u>a</u>niba albarri aw yursila AAalaykum <u>has</u>iban thumma l<u>a</u> tajidoo lakum wakeel<u>a</u><b>n</b>


Athar:
  تہٕ  کیا  تۅہیہِ  چُھوو  نا  اَمِیُک  اندیشہِ  زِ  خُداے  نِیَو  بیٚیہِ  کُنہِ  ساعتہٕ  تۅہیہِ  سمندرس  منٛز،  پتہٕ  سوزِ  تۅہیہِ  پٮ۪ٹھ  سخت  طوفٲنی  ہوا،  تہٕ  تُہنزِ  ناشُکری  ہٕندِ  بدلہٕ  کریو  تۅہیہِ  غرق،  تہٕ  تۅہیہِ  میلیو  نہٕ  تِیُتھ  کانٛہہ  یُس  تس  تُہٕندِ  امہِ  انجامٕچ  پرٛژھہٕ  گٲرِ  کٔرِتھ  ہیٚکہِ؟

Mirwaiz:
  کِنہٕ  توٚہۍ  چھِو  پننہِ  جایِہ  خٲطرٕ  جمع  ییٚمہِ  کتھہِ  نِشہِ  کہِ  اللہ  تعالیٰ  کیاہ  واتناوِ  تۅہیہِ  بیٚیہِ  اتھ  سمندرس  منٛز  کُنہِ  ضروٗری  کامہِ  مۅکھہٕ،  پس  سوزِہ  تۅہیہِ  پٮ۪ٹھ  چھلہٕ  کروُن  سخت  واو  یُس  تُہندِس  جہازس  چھلہٕ  تہٕ  کوچہ  کٔرِتھ  تۅہیہِ  سان  پھاٹوِہ  تُہٕندِ  کُفرٕ  سببہٕ،  توپتہٕ  لبیوٗن  نہٕ  توٚہۍ  کانہہ  اکھاہ  اسہِ  باز  خواست  تہٕ  پرژٕھہ  گٲر  تہٕ  جواب  طلب  کرٕوُن۔

Tahir:
  کِنہٕ  اَمہِ  کتھہِ  نِشہِ  چِھو  بے  خوف  سپٕدۍ  مٕتۍ  زِ  سُہ  نِیو  تۅہیہِ  نوِ  سرٕ  تَتھ  (سمندرس)  منٛز  واپس  تہٕ  تۅہیہِ  پیٚٹھ  سوزِ  ناوَن  پُھٹراون  وول  واوٕ  طوفان  پتہٕ  کریو  تۅہیہِ  تَمہِ  کفر  کہ  بٲعث  یُس  تۆہۍ  کران  ٲسۍوٕ  (سمندرس  منٛز)  غرق  پتہٕ  لٔبِو  نہٕ  تۆہۍ  پننہِ  خٲطرٕ  اَتھ  (غرق  کرنس)  پیٚٹھ  اَسہِ  پٕۯژٕھہ  گٲر  کرن  وول  کانٛہہ۔

Transliteration:
  Am amintum an yuAAeedakum feehi t<u>a</u>ratan okhr<u>a</u> fayursila AAalaykum q<u>as</u>ifan mina a<b>l</b>rree<u>h</u>i fayughriqakum bim<u>a</u> kafartum thumma l<u>a</u> tajidoo lakum AAalayn<u>a</u> bihi tabeeAA<u>a</u><b>n</b>


Athar:
  یہِ  چَھو  سٲنۍ  عنایت  زِ  اَسہِ  دِژ  بنی  آدمس  بُزرگی،  تہٕ  تِمن  کرِ  خشکی  تہٕ  آبس  منٛز  سوارِ  عطا،  تہٕ  تِمن  دِیُت  پاکیزٕہ  چیزو  منٛزٕ  رزق،  تہٕ  پننیٚن  واریاہن  مخلوقن  پٮ۪ٹھ  کٔرٕکھ  فضیلت  عطا۔

Mirwaiz:
  بیٚیہِ  دیُت  اسہِ  پٔزپٲٹھۍ  حضرتِ  آدم  علیہ  السلام  سندین  اولادن  یعنی  انسانن  بعض  خاص  صفت  عطا  کرنہٕ  سٍتۍ  بجر،  تِمے  صفات  یِم  نہٕ  باقی  حیوانن  عطا  آے  کرنہٕ۔  تِم  گٔے  حُسنِ  صورت،  سیوٚد  قدو  قامت،  عقٕل،  ایجاد  صنایع،  بیٚیہِ  کٔرۍ  اسہِ  تِم  سوار  خشکی  اندر  مختلف  جانورن  ہندین  پُشتن  پٮ۪ٹھ۔  گُرین  تہٕ  اونٹن  تہٕ  کاترن  تہٕ  خرن  ہندین  پُشتن  پٮ۪ٹھ۔  دریاون  تہٕ  سمندرن  اندر  ناون  تہٕ  جہازن  پٮ۪ٹھَ۔  بیٚیہِ  کوٚر  اَسہِ  تِمن  عطا  رزق  نفیس  نفیس  صاف  و  پاک  چیزو  أندرٕہ،  بیٚیہِ  دُیت  اَسہِ  تِمن  فضیلت  پننیو  مخلوقو  اندرٕہ  واریاہن  مخلوقن  پٮ۪ٹھ  رُت  فضیلتاہ۔  اَتہ  کُں  نظر  کٔرِتھ  پَزِہا  تِمن  یِمن  سانین  نعمژن  ہٕںز  قدر  کرٕنۍ  منعمِ  حقیقی  کُنُے  زاننہٕ  سٍتۍ،  بیٚیہِ  تسٕنز  عبادت  تہٕ  فرمانبردٲری  کرنہٕ  سٍتۍ۔  امہِ  نافرمٲنی  تہٕ  کفر و شرکُک  محاسبہ  یِیہِ  ہَنہٕ  تِمن  قیامتُک  دۅہ۔

Tahir:
  تہٕ  بے  شک  بخُش  اَسہِ  بنی  آدمس  عزت  تہٕ  اَسہِ  کٔرۍ  تِم  خۅشکی  تہٕ  ٲبی  (یعنی  شہرن  تہٕ  سیٚکہِ  لیٚن  تہٕ  سمندرن  تہٕ  درۍیاون)  منٛز  (مختلف  سواریٚن  پیٚٹھ)  سوار  تہٕ  اَسہِ  کۆر  تِمن  پاک  چیزو  نِشہِ  رزق  عطا  تہٕ  اَسہِ  بنٲوۍ  تِم  اکثر  مخلوقاتن  پیٚٹھ  یِم  اَسہِ  پٲدٕ  چِھ  کٔرِمٕتۍ  فضیلت  دِتھ  تِہند  کھوتہ  برتر۔

Transliteration:
  Walaqad karramn<u>a</u> banee <u>a</u>dama wa<u>h</u>amaln<u>a</u>hum fee albarri wa<b>a</b>lba<u>h</u>ri warazaqn<u>a</u>hum mina a<b>l</b><u>tt</u>ayyib<u>a</u>ti wafa<u>dd</u>aln<u>a</u>hum AAal<u>a</u> katheerin mimman khalaqn<u>a</u> taf<u>d</u>eel<u>a</u><b>n</b>


Athar:
  پتہٕ  کٔرِیو  خیال  تمہِ  دۅہُک،  ییٚلہِ  أسۍ  پرٛتھ  کانٛہہ  انسٲنی  دوٚر  بُلاوون  پننِس  پیشوا ہس  سان،  تمہِ  وقتہٕ  یِمن  لُکن  تِہُند  نامۂ  اعمال  دٔچِھنِس  اتھس  منٛز  دِنہٕ  آو،  تِم  پرن  پنُن  کار  نامہٕ  تہٕ  تِمن  پٮ۪ٹھ  سپدِ  نہٕ  ذرّس  برابر  ظُلم۔

Mirwaiz:
  سُہ  دۅہ  گوٚو  سُے  ییٚمہِ  دۅہ  أسۍ  ناد  دِمَو  سارنٕے  لوٗکن  پنٕںۍ  پںٕںۍ  نامہ  اعمال  سٍتۍ  ہیٚتھ  محشرکِس  مٲدانس  منٛز  جمع  سپدنہٕ  خٲطرٕ۔  بعض  مُفسرو  فرموو ﴿۔۔۔۔۔۔۔﴾  پننیو  سردارو  تہٕ  زِٹھیٚو  سٍتۍ  یِیَکھ  ناد  دِنہٕ،  پس  یِمن  لوٗکن  نامہ  اعمال  دِنہٕ  آودٔچھنِس  اتھس  کیٚتھ  توپتہٕ  پرن  تِم  پنُن  نامہ  اعمال۔  وُچھن  تِم  کہ  تِمن  یِیہِ  نہٕ  کُنہِ  قٔسمُک  ظلم  کرنہٕ۔  کھٔزٕر  آنچہِ  چہِ  مٔنٛزۍ  مہِ  کھش  چہِ  جایہِ  ہٕندِ  پنہٕ  داوِ  برابرتِہ۔  یعنی  تِمن  یِیہِ  ایمانُک  تہٕ  رٕژن  عملن  ہُند  ثواب  پورٕ  پورٕ  عطا  کرنہٕ۔  تِمن  یِیہِ  عذاب  نِشِہ  نجات  دِنہٕ۔  

Tahir:
  سُہ  دۅہ  (کٔرِو  یاد)  ییٚلہِ  أسۍ  لُکن  ہُنٛد  پۯتھ  طبقہ  تِہِندِس  پیشواہس  سان  ناد  دِتھ  اَنون،  پتہٕ  یمس  پَنُن  اعمال  نامہٕ  پننِس  دٔچِھنِس  اَتھس  منٛز  دِنہ  یِیہِ  بس  تِم  لُکھ  پَرن  پَنُن  اعمال  نامہٕ  (خوشی  تہٕ  شادمٲنی  سان)  تہٕ  تِمن  پیٚٹھ  یِیہِ  نہٕ  پن  داوِ  سُمب  تہِ  ظلم  کرنہٕ۔

Transliteration:
  Yawma nadAAoo kulla on<u>a</u>sin biim<u>a</u>mihim faman ootiya kit<u>a</u>bahu biyameenihi faol<u>a</u>ika yaqraoona kit<u>a</u>bahum wal<u>a</u> yu<i><u>th</u></i>lamoona fateel<u>a</u><b>n</b>


Athar:
  تہٕ  یُس  یَتھ  دُنیا  ہس  منٛز  اوٚن  بٔنِتھ  روٗد،  سُہ  روزِ  ٲخرتس  منٛز  تہِ  اوٚنُے،  بلکہ  وَتھ  لبنس  منٛز  أنۍ  سٕندۍ  کھۅتہٕ  تہِ  زیادہ  ناکام۔

Mirwaiz:
  بیٚیہِ  یُس  شخص  دُنیاہس  اندر  زٲنِتھ  نجاتٕچ  وتھ  وُچھنہٕ  نِشہِ  اوٚن  تہٕ  اعماہ  آسہِ  بنیومُت،  سُہ  آسہِ  ٲخرتس  منٛز  تہِ  نجات  کِس  گرس  منٛز  واتنہٕ  نِشہِ  اعماہ  تہٕ  اوٚن  تہٕ  نابینا۔  بیٚیہِ  آسہِ  دُنیاہ  کھۅتہٕ  سٮ۪ٹھاہ  روومُت  تہٕ  دوٗر  پیٚو  مُت  منزلِ  مقصود  حٲصل  کرنہٕ  نِشہِ  تِکیازِ  دنیاہس  اندر  اوس  گمرٲہی  تہٕ  ضلالتس  تدورُک  کرُن  مُمکِن  توبہ  استغفارٕ  سٍتۍ۔  ٲخرتس  اندر  چُھ  گُمرٲہی  تدورُک  کرُن  نامُمکِن  تہٕ  دُشوار۔  یِمن  لوٗکن  ییٚیہِ  نامہ  اعمال  دِنہٕ  کھوفرِس  اتھس  کیٚتھ۔

Tahir:
  تہٕ  یُس  شخص  یَتھ  (دنیاہس)  منٛز  (حق  نِشہِ)  أچھ  وٹتھ  روٗد  پتہٕ  روزِسُہ  ٲخرتس  منٛز  تہِ  اۆن  تہٕ  (نجات  چہ)  وَتہِ  نِشہِ  ڈٔلِتھ۔

Transliteration:
  Waman k<u>a</u>na fee h<u>ath</u>ihi aAAm<u>a</u> fahuwa fee al<u>a</u>khirati aAAm<u>a</u> waa<u>d</u>allu sabeel<u>a</u><b>n</b>


Athar:
  اے  نبیؐ،  یِمو  لُکو  تھٲو  نہٕ  اتھ  کوٗششہِ  منٛز  کانٛہہ  کسر  پتھ  کُن  زِ  تۅہیہِ  پھِرہانَو  فِتنس  منٛز  ترٲوِتھ  تَمہِ  وَحی  نِشہِ  پوٚت،  یۅسہٕ  اسہِ  تۅہیہِ  کُن  چھےٚ  سوٗزمٕژ،  تاکہ  توٚہۍ  بنٲوِہِو  سٲنِس  ناوس  پٮ۪ٹھ  پننہِ  طرفہٕ  کانٛہہ  کتھ  اگر  توٚہۍ  یہِ  کٔرِہِو،  تیٚلہِ  بناوہَن  تِم  ضروٗر  تۅہیہِ  پنُن  دوست۔

Mirwaiz:
  بیٚیہِ  آسہِ  کٲفر  سٮ۪ٹھاہ  نزدیک  یِتھ  کوٗشِش  کران  کہِ  تِم  ڈالہٕ  ہن  تۅہیہِ  تِمو  احکامو  نِشہِ  یِم  اسہِ  تۅہیہِ  پٮ۪ٹھ  بذریعہ  وحی  نٲزِل  کٔرمٕتۍ  ٲسۍیعنی  توٚہۍ  کرِہِو  تِہٕنزِ  خواہشہِ  مطٲبِق  عام  مُسلمان  پانس  نِشہِ  دوٗر  یا  دِیہِ  ہِو  تِمن  أکِس  ؤریس  اسلام  انہٕ  نس  مہلت۔  یِمہٕ  دۅشوے  کتھہٕ  آسہٕ  خلافِ  شرع۔  مگر  تِہٕنز  کوٗشِش  ٲس  کہِ  کُنہِ  پٲٹھۍ  کٔرِو  نا  توٚہۍ  یہِ  کتھ  منظور۔  اسہِ  پٮ۪ٹھ  لٲگِو  ناسانہِ  حُکمہٕ  ورٲے  بیاکھ  حُکماہ۔  تیٚلہِ  تیٚلہِ  تھاوہن  تِم  تۅہیہِ  پنٕنۍ  جانی  دوست۔

Tahir:
  تہٕ  کٲفر  ٲسۍ  یی  یژھان  زِ  تۅہیہِ  پھِرہانو  تَمہِ  (حکم  الٰہی)  نِشہِ  ییٚمِچ  اَسہِ  تۅہیہِ  کُن  وحی  چھے٘  کٔرمٕژ  تاکہ  تۆہۍ  کٔرِو  اَمہِ  (وحی)  وَرٲے  اَسہِ  پیٚٹھ  بیٚیہِ  کینہہ  (کتھہٕ)  منسوب  تہٕ  تَمہِ  پتہٕ  بناوہنَوتۅہیہِ  پَنُن  دوست۔

Transliteration:
  Wain k<u>a</u>doo layaftinoonaka AAani alla<u>th</u>ee aw<u>h</u>ayn<u>a</u> ilayka litaftariya AAalayn<u>a</u> ghayrahu wai<u>th</u>an la<b>i</b>ttakha<u>th</u>ooka khaleel<u>a</u><b>n</b>


Transliteration: Walawl<u>a</u> an thabbatn<u>a</u>ka laqad kidta tarkanu ilayhim shayan qaleel<u>a</u><b>n</b>
Athar:
  تہٕ  یہِ  کتھ  ٲس  نہٕ  دوٗر  زِ  اگر  أسۍ  توٚہۍ  مضبوط  تھاوہَو  نہٕ،  تیٚلہِ  نرمِہو  توٚہۍ  کینٛہہ  نتہٕ  کینٛہہ  تِمن  کُن۔

Mirwaiz:
  ہرگاہ  نے  أسۍ  توٚہۍ  مضبوط  تہٕ  محکم  ثٲبتِ  قدم  تھاوٕہو  پننِس  حُکمس  ہیٚتھ،  نتہٕ  اوس  احتمال  کہِ  توٚہۍ  ما  سپدِہِو  تِمن  کُن  مٲیل  مویہِ  ۂناتتھ  صورتس  اندر۔

Tahir:
  تہٕ  اگر  اَسہِ  تۆہۍ  (گۅڈٕ  پیٚٹھے  نبوت  کہ  بجرٕکہ  ذریعہ)  ثٲبت  قدم  ٲسِہِو  نہٕ  بنٲوِمٕتۍ  تیٚلہِ  تہِ  گٔژھۍہِوتۆہۍ  تِمن  کُن  (پننہِ  پاک  نفسہٕ  تہٕ  فطری  لیاقت  بٲعث)  رَژھ  کھنڈ  نرمنس  نکھہٕ۔  (تِمن  کُن  گٔژِھۍہِو  نہٕ  توتہِ  زیادٕہ  مٲیل  تہٕ  تِم  روزہن  ناکام  مگر  اللہ  تعالیٰ  ہن  چِھنَو  تۆہۍ  نبوت  کہِ  بجرٕ  کِنۍ  اَتھ  معمولی  خوٲہِشہِ  نکھہٕ  گژھنہٕ  نِشہِ  تہِ  رٔچِھتھ  تھٲوِمٕتۍ)۔


Athar:
  البتہ  اگر  توٚہۍ  یہِ  کٔرِہِو،  تیلہِ  ہاوہَو  أسۍ  تۅہیہِ  دُنیا  ہس  منٛز  تہِ  دۅگنہٕ  عذابُک  مزٕہ  تہٕ  ٲخرتس  منز  تہِ  دۅگنہٕ  عذابُک،  پتہٕ  لٔبہِو  نہٕ  توٚہۍ  سٲنِس  مقابلس  کانٛہہ  مددگار۔

Mirwaiz:
  ہرگاہ  تِہ  یِیہِ  ہا  لبنہٕ  یعنی  توٚہۍ  کیا  سپدِہِو  تِہٕنزن  کتھن  کُن  مٲیل  تیٚلہِ  ژٕہناوٕ  ہَوأسۍ  توٚہۍ  دوٚگنہٕ  عذابُک  مزٕہ  دُنیاچہِ  زندٕگٲنی  اندرتہِ،  ٲخرتچہِ  زندگٲنی  اندر  تہِ،  مرنہٕ  پتہٕ  تِہ۔  توپتہٕ  لٔبہِ  ہوٗن  نہٕ  توٚہۍ  پننہِ  خٲطرٕ  اسہِ  مقٲبِل  کانہہ  مددگاراہ۔  مگر  چونکہِ  اسہِ  بنٲوِو  توٚہۍ  معصوم  تہٕ  ثابت  قدم  تمہِ  سببہٕ  آو  نہٕ  لبنہٕ  تُہندِ  طرفہٕ  کُنہِ  قسمہٕ  تِمن  کُن  مٲیل  سپدُن۔  خداین  کٔرٕو  تۅہیہِ  پنٕنۍ  رٲچھ  تہٕ  حفاظت۔  توٚہۍ  لوٚبُو  دُنیاہ  وٲخرت  کہِ  دۅگنہٕ  عذاب  نِشہِ  نجات۔

Tahir:
  (اگر  بالفرض  تۆہۍ  مٲیِل  سپدِہِو  تیٚلہِ)  وُچھناوہَو  أسۍ  تۆہۍ  دۅگنہٕ  مزٕہ  زندگی  منٛز  تہٕ  دۅگنہٕ  مزٕہ  موتس  منٛز  پتہٕ  لٔبۍ  ہِو  نہٕ  تۆہۍ  پننہِ  خٲطرٕ  (تہِ)  اَسہِ  پیٚٹھ  کانٛہہ  مددگار۔

Transliteration:
  I<u>th</u>an laa<u>th</u>aqn<u>a</u>ka <u>d</u>iAAfa al<u>h</u>ay<u>a</u>ti wa<u>d</u>iAAfa almam<u>a</u>ti thumma l<u>a</u> tajidu laka AAalayn<u>a</u> na<u>s</u>eer<u>a</u><b>n</b>


Athar:
  تہٕ  یِم  لُکھ  چِھ  اتھ  کتھہِ  پٮ۪ٹھ  تہِ  ہوٚل  گٔنڈِتھ  روٗدِمٕتۍ  زِ  تُہٕندۍ  قدم  کڑہن  ییٚمہِ  سر  زمین  منٛزٕ  تہٕ  تۅہیہِ  کڑہنو  ییٚتہِ  نیٚبر۔  البتہٕ  اگر  یِم  لُکھ  یہِ  کرن،  تیٚلہِ  ہیٚکن  نہٕ  پتہٕ  یِم  پانہٕ  زیادہ  کالس  ییٚتہِ  ٹھٔہرِتھ۔

Mirwaiz:
  بیٚیہِ  کریٚاو  قصدتِمو  کٲفر و تۅہیہِ  تکلیف  واتنٲوِتھ  کرٕہن  تِم  مجبور  تۅہیہِ  مکہ  شریفہٕ  منٛزٕ  نیرنس  پٮ۪ٹھ۔  ہرگاہ  تہِ  لبنہٕ  ییٚیہِ  ہا  تیٚلہِ  روزہن  نہٕ  تِم  کٲفر  تۅہیہِ  پتھ  تتھ  شہرس  منٛز  مگر  کمسٕے  کالس۔  چنانچہِ  تِی  آو  با  عمل۔  ییٚلہٕ  خدایہِ  سٕندِ  حُکمہٕ  موجوٗب  تۅہیہِ  ہجرت  کٔرٕو،  مکہ  معظمہٕ  منٛزٕ  درٲو،  مدینہ  منورس  کُن  نِیُو  تشریف۔  ڈۅڈ  ؤری  گٔژِھتھٕے  آے  کٲفرن  ہٕند  ۍ  بٔڈۍ  بٔڈۍ  ڈانگر  دُشمنانِ  اسلام  ابو  جہل،  عتبہ،  شیبہ،  ولیدِ  پلید  جنگِ  بدرس  منٛز  قتل  کرنہٕ  تہٕ  مارنہٕ۔  تمہِ  پتہٕ  کمٕے کینہہ  کالاہ  گٔژِھتھ  سپُد  فتحِ  مکہ۔  سٲرِسٕے  جزیرٕ ہ عربس  پٮ۪ٹھ  سپٕز  اسلامی  حکومت  قٲیم۔  تُہٕںدیو  دشمنو  منزٕہ  روٗدنہٕ  اکھ  تہِ  بٲقی۔

Tahir:
  تہٕ  کٲفر  ٲسۍ  یِتہِ  یژھان  زِ  تُہٕندۍ  قدم  کڑہن  (مکہٕ  کہ)  سرزمین  نِشہِ  تاکہ  تِم  ہیٚکہن  تۅہیہِ  ییٚتہِ  کٔڑِتھ  ژٕھنِتھ  تہٕ  (اگر  بالفرض  یہِ  سپدِہے  تیٚلہِ)  ہیٚکہن  نہٕ  تِم  (پانہٕ  تہِ)  تۅہیہِ  پتہٕ  رَژِھہ  کھنجہِ  وَرٲے  ٹٔھہرِتھ۔

Transliteration:
  Wain k<u>a</u>doo layastafizzoonaka mina alar<u>d</u>i liyukhrijooka minh<u>a</u> wai<u>th</u>an l<u>a</u> yalbathoona khil<u>a</u>faka ill<u>a</u> qaleel<u>a</u><b>n</b>


Athar:
  یہِ  چُھ  سون  مُستقل  طریقِ  کار  یُس  اَسہِ  تِمن  سارِنٕے  رسولن  ہٕندِس  معاملس  منٛز  ورتومُت  چُھ،  یِم  تۅہیہِ  برونٛہہ  اسہِ  سوٗزِمٕتۍ  ٲسۍ،  تہٕ  سٲنِس  طریقِ  کارس  منٛز  وُچِھو  نہٕ  توٚہۍ  کانٛہہ  تبدیلی۔

Mirwaiz:
  یتھہٕ  پٲٹھۍ  تِمن  پیغمبرن  ہٕندِ  حقہٕ  سون  قٲعدٕہ  تہٕ  طریقہٕ  روٗد،  یِم  پیغمبر  اسہِ  تۅہیہِ  بروںٹھ  سوٗزِمٕتۍ  ٲسۍ  تِمن  تہِ  ییٚلہِ  دُشمنو  تکلیف  واتنوو،  توپتہٕ  کٔڈِکھ  تِم  پیغمبر  پننیو شہرو  اندرٕہ،  اسہِ  گٲلۍ  تِہٕندۍ  تِم  دُشمن۔  تِمن  دیُت  نہٕ  اسہِ  سۅکھ  تِمن  شہرن  اندر  روٗزِتھ۔  یِتھے  پٲٹھۍ  گالوکھ  أسۍ  تُہٕندۍ  دُشمن  تہِ  یا  رسول  اللہ  صلی  اللہ  علیہ  و سلم۔  توٚہۍ  حض  لٔبِو  نہٕ  سٲنِس  مُقررٕہ  طریقس  تغیر  و  تبدیل  سپدان۔  وۅنۍ  بو  زِو  توٚہۍ  سُہ  نُسخہ  ییٚمہِ  سٍتۍ  تُہٕندۍ  سٲری  غم  دوٗر  سپدن۔

Tahir:
  تِمن  سارِنٕے  رسولن  (خٲطرٕ)  چُھ  (اللہ  تعالیٰ  سُنٛد)  دستور  (یۅہے  روٗدمُت)  یِم  اَسہِ  تۅہیہِ  برونٛہہ  سوٗزِمٕتۍ  ٲسۍ  تہٕ  تۆہۍ  لٔبِو  نہٕ  سٲنِس  دستورس  منٛز  کانٛہہ  تبدیلی۔

Transliteration:
  Sunnata man qad arsaln<u>a</u> qablaka min rusulin<u>a</u> wal<u>a</u> tajidu lisunnatin<u>a</u> ta<u>h</u>weel<u>a</u><b>n</b>


Athar:
  نماز  کٔرِو  قٲیِم  آفتاب  کہ  زوال  پٮ۪ٹھہٕ  رٲژ  ہٕندِس  اَنہِ  گٔٹِس  تام  ﴿اتھ  منٛز  چھےٚ  ظہر  نمازِ  پٮ۪ٹھہٕ  عشاء  نمازِ  تام  ژۅشوے  نمازٕ  یِوان﴾  بیٚیہِ  کٔرِو  فجر کہ  قرآنُک  تہِ  اِلتزام،  تِکیازِ  فجرُک  قرآن  چُھ  مشہود  آسان۔  ﴿فجر کہ  قرآن  نِشہِ  چُھ  مُراد  فجر چہِ  نمازِ  منٛز  قرآن  پرُن  تہٕ  فجر کہ  قرآن  کہ  مشہود  آسنُک  مطلب  چُھ  یہِ  زِ  اللہ  تعالیٰ  سٕندۍ  فرشتہٕ  چِھ  خاص  پٲٹھۍ  امِکۍ  گواہ  بنان  تِکیازِ  اتھ  چھےٚ  اکھ  خاص  اہمیت  حٲصل﴾

Mirwaiz:
  اے  پیغمبر  برحق  توٚہۍ  ٲسِو  پرتھ  دۅہ  نٮ۪ماز قٲیم  تھاوان،  دۅہلہِ  آفتاب  ڈلنہٕ  پتہٕ،  رٲژ  ہٕنزِ  تاریکی  تہٕ  انہِ  گٹہٕ  سپدنس  تانۍ،  اتھ  منٛز  آیہِ  ژور  نٮ۪مازٕ۔  پیٚشِن،  دِگر،  شام  تہٕ  خۅفتن،  بیٚیہِ  ٲسِو  صبح  نٮ۪ماز  پران،  بیشک  صبح  نٮ۪ماز  چھٚے  ملٲکن  ہٕندِ  حٲضر  سپد  نُک  وقت۔  چنانچہِ  حدیث  شریفس  منٛز  چھُ  آمُت  کہ  دِگر  نٮ۪مازِ  تہٕ  صبح  نٮ۪مازِ  چھِ  حٲضر  سپدان  دُہٕکۍ  تہٕ  راتٕکۍ  ملٲیک،  یِم  انسانن  ہٕندِ  حفاظتہٕ  تہِ  کِتابتہٕ  خٲطرٕ  وسان  چھِ۔  تِمن  چھِ  تِمنٕے  دۅن  وقتن  پٮ۪ٹھ  بدلی  سپدان۔  راتٕکۍ  ملٲیک  چھِ  صبحس  کھسان  تہٕ  دُہٕکۍ  ملٲیک  چھِ  وسان۔  دِگرس  چھِ  دُہٕکۍ  ملٲیک  کھسان  تہٕ  راتٕکۍ  وسان۔  صبح  نٮ۪مازِتہٕ  دِگر  نٮ۪مازِ  پٮ۪ٹھ  چھِ  دۅشوے  کھسہٕ  وٕنۍ  تہٕ  وسہٕ  وٕنۍ  جمع  سپدان۔  خدایس  نِشہِ  گوٲہی  دِوان  کہِ  أسۍ  کھٔتۍ  چٲنۍ  بندٕہ  ٲسۍ  نٮ۪ماز  پران  أسۍؤتھۍ  تِم  ٲسۍ  نٮ۪ماز  پران۔

Tahir:
  تۆہۍ  ٲسِوآفتاب  ڈلنہٕ  پیٚٹھہٕ  رٲژ  ہٕندِس  اَنہِ  گٔٹِس  تام  (پیٚشِن،  دِگر،  شام  تہٕ  خۅفتن)  نماز  قٲیِم  کران  تہٕ  فجر  نمازِ  ہُنٛد  قرآن  پرُن  تہِ  (کٔرِو  لٲزم)،  بے  شک  چھے٘  فجرنمازِ  ہٕندِس  قرآنس  منٛز  (فرشتن  ہٕنز)  حٲضری  سپدان  (بیٚیہِ  چھے٘  نزدیکی  تہِ  حٲصل  سپدان)۔

Transliteration:
  Aqimi a<b>l</b><u>ss</u>al<u>a</u>ta lidulooki a<b>l</b>shshamsi il<u>a</u> ghasaqi allayli waqur<u>a</u>na alfajri inna qur<u>a</u>na alfajri k<u>a</u>na mashhood<u>a</u><b>n</b>


Athar:
  تہٕ  رٲژ  ہُند  تہجُد  پٔرِو  ﴿تہجدس  چُھ  معنی  نیندٕر  پُھٹرٲوِتھ  ووتُھن۔  لہٰذا  چُھ  رٲژ  ہٕندِ  وقتہٕ  تہجد  پرنُک  مطلب  یہِ  زِ  رٲژ  ہٕندِس  أکِس  حصس  شۅنگنہٕ  پتہٕ  گژِھہ  بیدار  سپدِتھ  نماز  پرٕنۍ﴾  یہِ  چُھ  تُہندِ  خٲطرٕ  نفل،  یہِ  کتھ  چَھنہٕ  دوٗر  زِ  تُہُند  ربّ  کرِ  تۅہیہِ  مقامِ  محموٗدس  پٮ۪ٹھ  فٲیز۔  ﴿یعنی  دُنیا  تہٕ  ٲخرتس  منٛز  واتناویو  تۅہیہِ  تِتھِس  مرتبس  پٮ۪ٹھ  ییٚتہِ  توٚہۍ  محمودِ  خلائق  روٗزِو  بٔنِتھ،  پرٛتھ  طرفہٕ  گژِھہ  تۅہیہِ  پٮ۪ٹھ  مدح  تہٕ  تعریفن  ہٕنز  بٲرِش  سپدٕنۍ،  تہٕ  تُہٕنز  ہستی  گژِھہ  اکھ  قابلِ  تعریف  ہستی  بٔنِتھ  روزٕنۍ۔﴾

Mirwaiz:
  بیٚیہِ  رٲژ  ہٕندِس  أکِس  حصس  منٛز  ؤتھِو  توٚہۍ  یا  رسول  اللہؐ،  پٔرِو  تتھ  اندر  نٮ۪مازِ  تہجد۔  یہِ  نٮ۪ماز  چھٚے  پانژن  نٮ۪مازن  علاوٕہ  زیادٕہ  خاص  تُہٕندِ  خٲطرٕ،  وۅمید  چھٚے  یعنی  وعدٕہ  چُھ  کہِ  تُہُند  پروردِگار  دِیہِ  جاے  تۅہیہِ  مُقامِ  محمودس  اندر  یعنی  واتناو  تۅہیہِ  تتھ  مقامس  یُس  سٮ۪ٹھاہ  قٲبلِ  تعریف  چُھ،  سُہ  گو  مقامِ  شفاعتِ  کبرٰی۔  تتھ  مقامس  وٲتِتھ  کرن  تعریف  اولین  وآخرین۔  بیٚیہِ  پانہٕ  حضرتِ  رب  العالمین۔  تُہُند  تھوٚد  شان  وُچھِتھ  تھوٚد  مقام  وُچھِتھ  کرن  لوٗکھ  تُہٕندۍ  تعریف،  تُہندِ  محمد  صلی  اللہ  علیہِ  و سلم  و  محمود  آسنُک  سپدِ  ظہور۔

Tahir:
  تہٕ  رٲژ  ہٕندِس  کینٛژھس  حِصس  منٛز  (تہِ  قرآنس  سٍتۍ  رات  گُزاران  گُزاران)  ٲسِوتہجدنماز  تہِ  پران  یہِ  چھے٘  خاص  تُہٕندِ  خٲطرٕہُریمانہٕ  (کرنہٕ  آمٕژ)،  ضرور  کرِ  تُہُنٛد  ربّ  تۅہیہِ  مقام  محمودس  پیٚٹھ  فٲئز  (یعنی  سُہ  مقام  شفاعتِ  عظمیٰ  ییٚتہِ  تمام  اوّلین  تہٕ  ٲخرین  تۅہیہِ  کُن  رجوع  کرن  تہٕ  تُہُنٛد  حمدکرن)۔

Transliteration:
  Wamina allayli fatahajjad bihi n<u>a</u>filatan laka AAas<u>a</u> an yabAAathaka rabbuka maq<u>a</u>man ma<u>h</u>mood<u>a</u><b>n</b>


Athar:
  تہٕ  دُعا  کٔرِو  زِ  پروردگارٕ،  مےٚ  یوٚت  تہِ  ژٕ  نِکھ  پزرٕ  سان  نِیہِ  زیٚم،  تہٕ  ییٚتہِ  تہِ  کَڑہم  پزرٕ  سان  کٔڑِ  زیٚم،  تہٕ  پننہِ  طرفہٕ  بناوُن  اکھ  اقتدار  میون  مددگار۔  ﴿یعنی  یا  کر  مےٚ  خۅد  پانس  اقتدار  عطا،  یا  بناوُن  کانٛہہ  حکومت  میٲنۍ  مددگار،  تاکہ  تمہِ  کہ  طاقت  سٍتۍ  ہیٚکن  بہٕ  دُنیا  ہُک  بِگاڑ  دُرست  کٔرِتھ،  فحش  کامہِ  تہٕ  گناہن  ہُند  یہِ  سہلاب  رُکاوہن  تہٕ  چون  قانونِ  عدل  ہیٚکہٕ  ہن  جٲری  کٔرِتھ۔﴾

Mirwaiz:
  بیٚیہِ  ٲسِو  توٚہۍ  یہِ  دعا  پران  کہِ  اے  میانہِ  پوردگارٕہ  مکہ  شریفہ  منٛزٕ  نیرنہٕ  پتہٕ  واتناو  مےٚ  تِژھہِ  جایہِ  یتھ  جایہِ  ژٕ  یژکھ  رٕتہِ  طریقہٕ  بخیر  و  خوبی۔  مکہ  شریفہ  منٛزٕ  نیرُن  اوس  رُتُے  رُت۔  مدینہ  شریفس  منٛز  اژُن  تہِ  رُتُے  رُت۔  بیٚیہِ  کر  مےٚ  پننہِ  طرفہِ  نٔنۍ  یٲری۔  مےٚ  کر  عطا  یِمن  کٲفرن  پٮ۪ٹھ  سُہ  غلبہٕ  یتھ  اندر  چون  مدد  تہٕ  نصرتِ  دایمی  سٍتۍ  سٍتۍ  آسہِ۔  یُس  نہٕ  زٲیُل  سپدٕوُن  تہٕ  عارضی  آسہِ  بلکہِ  آسہِ  پوشہِ  وُن  تہٕ  پایدار۔

Tahir:
  تہٕ  تۆہۍ  روٗزِو  (پننِس  ربّ  سٕندِس  دربارس  منٛز  یہِ)  عرض  کران  اے  میانہِ  ربّہ!  مے٘  کر  پزرسان  تہٕ  رٕتۍ  پاٹھۍ  دٲخل  تہٕ  مے٘  کڑ  پزرٕسان  تہٕ  رٕتۍ  پٲٹھۍ  نیٚبر  تہٕ  مے٘  کر  پننہِ  طرفہٕ  مددگارغلبہٕ  تہٕ  طاقت  عطا۔

Transliteration:
  Waqul rabbi adkhilnee mudkhala <u>s</u>idqin waakhrijnee mukhraja <u>s</u>idqin wa<b>i</b>jAAal lee min ladunka sul<u>ta</u>nan na<u>s</u>eer<u>a</u><b>n</b>


Athar: بییہِ کٔرِو اعلان زِ، حق آو، تہٕ بٲطل مِٹیاو، باطل چُھ مِٹنہٕ خاطرے۔
Tahir: تہٕ فرمٲوِو، حق آو تہٕ بٲطل ژۆل، بے شک چُھ بٲطلس زٲیل تہٕ نابوٗدٕے گژُھن۔
Mirwaiz:
  بیٚیہِ  ٲسِو  پران  کہِ  وۅنۍ  سپُد  پوٚز  دین  ظٲہِر،  اپُز  دین  سپُد  بٲطل۔  بیشک  اپُز  چھُ  ٲخر  گلہٕ  وُنٕے  تہٕ  ختم  گژھہٕ  وُنٕے۔  یِمنٕے  مضمونن  کُن  گژھہِ  تُہٕنز  کل  تھاوٕنۍ  غمگین  آزُردٕہ  گژھہِ  نہٕ  روزُن۔  چنانچہِ  ہِجرتہٕ  پتہٕ  سپُد  فتح  مکہ۔  سٲری  وعدٕہ  سپٕدۍ  پوٗرٕ۔  چنانچہِ  فتح  مکس  اندر  ییٚلہِ  حضرتِ  نبی  کریم  خانہ  کعبس  منٛز  ژاے۔  خانہ  کعبس  منٛز  ٲسۍ  کٲفرو  تھٲومٕتۍ  أندۍ  پٔکۍ  ترٛے  ہتھ  تہٕ  شیٹھ  پۅتٕلۍ۔  تِمن  ٲسۍ  دستِ  مُبارکس  منٛز  اکھ  لورِ  ۂناہ۔  تمی  سٍتۍ  ٲسۍ  پرتھ  پۅتلِس  کُن  اشارٕہ  کران۔  زبانِ  مبارکہٕ  سٍتۍ  ٲسۍ  یۅہے  آیہِ  کریمہٕ  پران ﴿۔۔۔۔۔﴾  بیٚیہِ  بیاکھ  آیہِ  کریمہٕ  ﴿۔۔۔۔۔۔۔﴾ پران۔  تِم  پۅتٕلۍ  ٲسۍ  بُتھہِ  کِنۍ  وُکرانہٕ  یوان  تہٕ  پتھر  ؤسۍ  پیٚوان۔

Transliteration:
  Waqul j<u>a</u>a al<u>h</u>aqqu wazahaqa alb<u>at</u>ilu inna alb<u>at</u>ila k<u>a</u>na zahooq<u>a</u><b>n</b>


Athar:
  أسۍ  چِھ  قرآن  کِس  یتھ  نٲزل  کرنہٕ  کِس  سلسلس  منٛز  تِکینژھاہ  نٲزِل  کران،  یُس  مانن  والیٚن  خٲطرٕ  شِفا  تہٕ  رحمت  چُھ،  مگر  ظٲلِمن  خٲطرٕ  چُھنہٕ  خسارٕہ  ورٲے  بیٚیہِ  کُنہِ  چیزس  منٛز  اضافہٕ  کران۔

Mirwaiz:
  بیٚیہِ  چھِ  أسۍ  یہِ  قرآنِ  مجید  نٲزِل  کران  یُس  بوٚڈ  شفا  چُھ۔  بٔڈ  رحمت  چھ  باایمانن  ہٕندِ  خٲطرٕ  یعنی  یتھہٕ  پٲٹھۍ  پزِ  کہِ  یِنہٕ  سٍتۍ  اپُز  گوٚل  تہٕ  زٲیُل  سپُد،  یِتھے  پٲٹھۍ  چھِ  أسۍ  قرآنِ  مجید  وارٕ  وارٕ  نٲزِل  کران۔  یُس  روحٲنی  مرضن  تہٕ  بیٚمارین  ہٕندِ  خٲطرٕ  بوٚڈ  علاج  چُھ  ییٚمہِ  سٍتۍ  دِلو  أندرٕ  بد  اعتقاد  تہٕ  اپُزۍ  عقٲید  تہٕ  یچھ  اخلاق  بیٚیہِ  شکوک  وشبہات  دور  سپدِتھ  روحٲنی  صحت  چُھ  حٲصل  سپدان۔  بلکہِ  چُھ  بسا  اوقات  امکہِ  برکتہٕ  جسمٲنی  مرضن  تہٕ  بیٚمارین  تہِ  شفا  بنان۔  باایمانن  ہٕندِ  خٲطرٕ  چُھ  رحمت  تہٕ  شفا  امی  مۅکھہٕ  تِم  کیاہ  چھِ  اتھ  قرآنِ  مجیدس  ایمان  انان۔  امہِ  موجوب  عمل  کران  ییٚمہِ  سببہٕ  اللہ  تعالٰی  چُھ  پنٕنۍ  بٕڈ  رحمت  تِمن  کُن  متوجہٕ  کران۔  یچھ  عقٲید  تہٕ  یچھ  عملو  نِشہِ  چُھ  تِمن  شفاہ  بخشان،  مگر  ظٲلمن  تہٕ  ناانصافن  یِم  نہٕ  قرآنِ  مجیدٕہ  موجوب  عمل  کرن  ہُرِ  نہٕ  کینہہ  تہِ  تاونہٕ  تہٕ  نۅقصانہٕ  ور  ٲے۔  تِکیازِ  تِم  چھِنہٕ  امہِ  کیٚو  ہدایتو  تہٕ  ارشاداتو  موجوب  عمل  کران  ییٚمہِ  مۅکھہٕ  تِمن  پٮ۪ٹھ  چھےٚ  خداے  سٕنٛز  بیزٲری  زیادٕہ  سپدان۔  تِم  چھِ  مُستحقِ  عذاب  و  سزا  سپدان۔  ییٚلہِ  ووٚنۍ  یہِ  کیفیت  چھٚے  لہٰذا  تِمن  متعلق  قبولِ  اسلامٕچ  وۅمید  تھاوٕنۍ  یا  تِہٕندِ  مُخالفتُک  غم  کھیٚون  چُھ  بیکار  و  بے  فٲیدٕہ۔

Tahir:
  تہٕ  أسۍ  چِھ  قرآنس  منٛز  سُہ  چیز  نٲزل  کران  یُس  ایمان  والیٚن  خٲطرٕ  شِفأ  تہٕ  رحمت  چُھ  تہٕ  ظٲلِمن  خٲطرٕ  چُھ  صرف  خسارٕہ  سٕے  منٛز  ہُریٚر  کران۔

Transliteration:
  Wanunazzilu mina alqur<u>a</u>ni m<u>a</u> huwa shif<u>a</u>on wara<u>h</u>matun lilmumineena wal<u>a</u> yazeedu a<b>l</b><i><u>thth</u></i><u>a</u>limeena ill<u>a</u> khas<u>a</u>r<u>a</u><b>n</b>


Athar:
  انسان  سُند  حال  چُھ  یہِ  زِ  ییٚلہِ  أسۍ  تس  نعمت  چِھ  عطا  کران،  تیٚلہِ  چُھ  سُہ  بُتھۍ  پِھیُر  بنان  تہٕ  شانہٕ  پھِران،  تہٕ  ییٚلہِ  معمولی  مصیبت  چُھس  یِوان،  تیٚلہِ  چُھ  غمگین  گژھان۔

Mirwaiz:
  بیٚیہِ  ییٚلہِ  أسۍ  کٲنسہِ  انسانس  یعنی  کٲفرس  کانہہ  نعمت  عطا  کران  چھِ  تس  پزِہا  شُکر  گُزٲری  کرٕنۍ۔  تتھ  بدل  چُھ  سُہ  سانیٚو  احکامو  نِشِہ  بُتھ  پھِران۔  بیٚیہِ  پہلو  تہی  کٔرِتھ  بییِس  طرفس  کُن  پھیران  یعنی  اللہ  تعالیٰ  چُھس  پننہِ  فضل  سٍتۍ  نعمتِ  مال  ودولت  عطا  کران۔  مگر  سُہ  چھُنہٕ  احسان  مانان۔  امہِ  نعمتُک  شکر  ادا  کران  یوٗت  أمِس  عیش  وآرام  حٲصل  سپدان  چھُ،  تیٚوت  چُھ  سُہ  منعم  حقیقیس  نِشہِ  غٲفِل  سپدِتھ  تٔمۍ  سٕندیو  احکامو  نِشہِ  اعراض  کران۔  بیٚیہِ  ییٚلہِ  تس  کانہہ  تکلیفاہ  واتان  چھُ  تمہِ  ساعتہٕ  چُھ  ناوۅمید  سپدان،  دۅشوٕنۍ  حالتن  منٛز  چُھ  خدایس  نِشہِ  بے  تعلق  سپدان۔  مگر  با  ایمان  چُھ  دۅشوٕنۍ  حالتن  اندر  خداے  سٕے  کُن  رجوع  کران۔  نعمت  کہ  وقتہٕ  شکر  دپان۔  تکلیف  کہ  وقتہٕ  صبٕر  کران۔  تکلیف  دور  گژھنہٕ  خٲطرٕ  تس  کُن  التجا  کران۔

Tahir:
  تہٕ  ییٚلہِ  أسۍ  انسانس  پیٚٹھ  (کانٛہہ)  انعام  چِھ  فرماوان  پتہٕ  چُھ  سُہ  (شکر  کرنہٕ  نِشہِ)  ہِراسہٕ  کران  تہٕ  دامن  بچاوان  تہٕ  ییٚلہِ  تس  کانٛہہ  تکلیف  چُھ  واتان  تیٚلہِ  چُھ  دِل  مَلول  گژھان  (یعنی  نَہ  چُھ  شکر  کرن  وول  تہٕ  نَہ  چُھ  صبر  کرن  وول)۔

Transliteration:
  Wai<u>tha</u> anAAamn<u>a</u> AAal<u>a</u> alins<u>a</u>ni aAAra<u>d</u>a wana<u>a</u> bij<u>a</u>nibihi wai<u>tha</u> massahu a<b>l</b>shsharru k<u>a</u>na yaoos<u>a</u><b>n</b>


Athar:
  اے  نبیؐ،  یِمن  لُکن  ؤنِو  زِ،  پرٛتھ  کانٛہہ  چُھ  پننِس  طریقس  پٮ۪ٹھ  عمل  کران،  وۅنۍ  چُھ  یہِ  صرف  تُہُند  ربّ  بہتر  زانان  زِ  سیٚزِ  وَتہِ  پٮ۪ٹھ  کُس  چُھ۔

Mirwaiz:
  توٚہۍ  فرمٲویوکھ  یا  رسول  اللہؐ  کہِ  با  ایمان  تہٕ  کٲفر،  نیک  تہٕ  بد  پرتھ  اکھاہ  چُھ  کٲم  کران  پننہِ  پننہِ  طریقہٕ  موجوب  یتھ  تٔمۍ  سٕنز  عقل  صحیح  یا  جہل  قبیح  منگان  آسہِ۔  عقلِ  صحیح  چُھ  منگان  اعمالِ  خٲرن،  جہل  قبیح  چُھ  منگان  یچھ  عملن،  پس  چھٚے  تُہٕندِسٕے  پروردِگار  س  خبر  کُس  چُھ  راہِ  راستس  پٮ۪ٹھ  تہٕ  سیٚزِ  وتہِ  پٮ۪ٹھ۔  تس  چھٚے  خبر  کُس  چھُ  غلط  وتہِ  پٮ۪ٹھ۔  سُے  دِیہِ  پرتھ  أکِس  پننہِ  پننہِ  عملہِ  ہٕنز  مزوٗرۍ۔

Tahir:
  فرمٲوِو،  پۯتھ  کانٛہہ  چُھ  (پننِس)  پننِس  طریقس  تہٕ  فطرتس  پیٚٹھ  عمل  کران،  تہٕ  تُہُنٛد  ربّ  چُھ  وارٕ  پٲٹھۍ  زانان  زِ  سارِوٕے  کھۅتہٕ  زیادٕہ  کُس  چُھ  سیٚزِ  وَتہِ  پیٚٹھ۔

Transliteration:
  Qul kullun yaAAmalu AAal<u>a</u> sh<u>a</u>kilatihi farabbukum aAAlamu biman huwa ahd<u>a</u> sabeel<u>a</u><b>n</b>


Athar:
  یِم  لُکھ  چِھو  تۅہیہِ  رُوحس  متعلق  پٕرٛژھان۔  ؤنِو،  یہِ  رُوح  چُھ  میٲنِس  ربّ  سٕندِ  حُکمہٕ  سٍتۍ  یِوان،  مگر  تۅہیہِ  لُکن  چُھو  کَمٕے  پہن  علم  دِنہٕ  آمُت۔  ﴿عام  پٲٹھۍ  چُھ  یہِ  سمجھنہٕ  یِوان  زِ  یتھ  جایہِ  چُھ  رُوح  نِشہِ  مُراد  زُو۔  یعنی  لُکو  اوس  نبی  صلی  اللہ  علیہ  وسلمس  رُوحِ  حیاتس  متعلق  پُرٛژھمُت  زِ  امِچ  حقیقت  کیا  چھےٚ۔  تہٕ  امِیُک  جواب  آو  یہِ  دِنہٕ  زِ  سُہ  چُھ  اللہ  تعالیٰ  سٕندِ  حُکمہٕ  سٍتۍ  یِوان۔  البتہ  اگر  ربطِ  عبارت  درنظر  تھاوون،  تیٚلہِ  چُھ  صاف  باسان  زِ  یتھ  جایہِ  چُھ  رُوح  مُراد،  رُوحِ  نبوّت  یا  وَحی۔  تہٕ  یٔہے  کتھ  چھےٚ  سورۂ  نحل  آیت  نمبر  2،  سورۂ  مومن  آیت  نمبر  15،  تہٕ  سورۂ  شوریٰ  آیت  نمبر  52  ہَس  منٛز  بیان  سپٕزمٕژ۔  سلفَو  منٛزٕ  چُھ  ابنِ  عباس  رضی  اللہ  تعالیٰ  عنہ،  قتادہ  تہٕ  حسن  بصری  رحمھم  اللہ  ہَو  تہِ  یۅہے  تفسیر  اختیار  کوٚرمُت،  تہٕ  صاحبِ  رُوحُ  المعانی  چِھ  حسن  تہٕ  قتادہ  سُند  یہِ  قول  نقل  کران  زِ،  رُوح  نِشہِ  چُھ  مُراد  جبریل  علیہ  السلام،  تہٕ  سوال  اوس  دراصل  یہِ  زِ  تِم  کِتھہٕ  پٲٹھۍ  چھِ  نٲزل  سپدان  تہٕ  کِتھہٕ  پٲٹھۍ  چھُ  نبی  صلی  اللہ  علیہ و سلمن  ہٕندِس  دلِ  مُبارکس  پٮ۪ٹھ  وَحی  ہُند  القا  سپدان۔﴾

Mirwaiz:
  بیٚیہِ  حض  چِھ  پرژھان  یِم  کٲفر  تۅہیہِ  بطریقِ  امتحان  روحُک  سوال۔  روحٕچ  حقیقت  کیاہ  چھےٚ۔  توٚہۍ  فرمٲیوٗکھ  روح  چُھ  میٲنِس  پروردِگارٕ  سُند  حُکم  بس  بیٚیہِ  نہٕ  کینہہ،  بیٚیہِ  آو  نہٕ  تۅہیہِ  علم  عطا  کرنہٕ  مگر  سٮ۪ٹھاہ  کم،  تُہٕندِ  استعدادٕ  موجوب۔  بیٚیہِ  تِمن  چیزن  ہُند  علم  یِم  ضرورِیات  چھِ۔  چونکہِ  روحک  علم  ضروریاتو  أندرٕ  چُھنہٕ۔  بیٚیہِ  ترِنہٕ  تۅہیہِ  فکری  کم  فہمی  مۅکھٕہ  تمہِ  مۅکھہٕ  آو  تھاونہٕ  پوشیدٕہ  روحُک  علم۔

Tahir:
  تہٕ  یِم  کٲفر  چِھو  تۅہیہِ  روحس  متعلق  سوال  کران،  فرمٲوِو،  روح  چُھ  میٲنِس  ربّ  سٕندِ  حکمہٕ  سٍتۍ  تہٕ  تۅہیہِ  چُھو  سیٚٹھاہ  کمٕے  علم  آمُت  دِنہٕ۔

Transliteration:
  Wayasaloonaka AAani a<b>l</b>rroo<u>h</u>i quli a<b>l</b>rroo<u>h</u>u min amri rabbee wam<u>a</u> ooteetum mina alAAilmi ill<u>a</u> qaleel<u>a</u><b>n</b>


Athar:
  تہٕ  اے  نبیؐ،  اگر  أسۍ  ییٚژھو،  تہِ  سورُے  نِمو  تۅہیہِ  واپس  یہِ  وحی  ہٕندِ  ذریعہ  اسہِ  تۅہیہِ  عطا  چُھو  کوٚرمُت،  پتہٕ  لٔبِو  نہٕ  توٚہۍ  سٲنِس  مقابلس  منٛز  کانٛہہ  حمایتی  یُس  اتھ  واپس  ہیکہِ  دِیٲوِتھ۔

Mirwaiz:
  بیٚیہِ  اگر  أسۍ  یژھو  واپس  نِمو  أسۍ  قرآنِ  مجید  یُس  اسہِ  نٲزل  کوٚر  تۅہیہِ  پٮ۪ٹھ  بطریق  وحی،  توپتہٕ  لٔبیوٗن  نہٕ  توٚہۍ  پننہِ  مددٕ  خٲطرٕ  اسہِ  سٍتۍ  مقابلہٕ  کرنہٕ  خٲطرٕ  کانہہ  مددگاراہ۔

Tahir:
  تہٕ  ہرگاہ  أسۍ  یژھو  تیٚلہِ  مِٹاوون  یہِ  (کتاب)  یۅسہٕ  اَسہِ  تۅہیہِ  کُن  وحی  چھے٘  کٔرمٕژ  (لُکن  ہٕندیو  دِلَو  تہٕ  تحریری  نسخو  نِشہِ)  پتہٕ  لٔبِیوٗن  نہٕ  تۆہۍ  پننہِ  خٲطرٕ  اَمہِ  کِس  (یعنی  وحی  ہنٛدس)  نِنَس  پیٚٹھ  سانہِ  بارگاہِ  منٛز  کانٛہہ  وکالت  کرن  وول  تہِ۔

Transliteration:
  Walain shin<u>a</u> lana<u>th</u>habanna bi<b>a</b>lla<u>th</u>ee aw<u>h</u>ayn<u>a</u> ilayka thumma l<u>a</u> tajidu laka bihi AAalayn<u>a</u> wakeel<u>a</u><b>n</b>


Athar:
  یِکینژھاہ  یہِ  تۅہیہِ  میوٗلمُت  چُھو،  یہِ  چُھو  تُہٕندِس  ربّ  سٕندِ  رحمت  سٍتۍ  میوٗلمُت،  حقیقت  چھےٚ  یہِ  زِ  تٔمۍ  سُند  چُھ  تۅہیہِ  پٮ۪ٹھ  بوٚڈ  فضل۔

Mirwaiz:
  مگر  یہِ  چھےٚ  تُہٕندِس  پروردِگارٕ  سٕنز  رحمت  تہٕ  مہربٲنی  کہِ  تٔمۍ  کوٚر  نہٕ  تہِ،  تِکیازِ  خدایہِ  سُند  فضل  چُھ  تۅہیہِ  پٮ۪ٹھ  سٮ۪ٹھاہ  بوٚڈ۔  لہٰذا  گژھہِ  تُہُںد  خداے  سٕنزِ  نعمژٕ  تہٕ  مہربٲنی  یاد  پٲوِتھ  خۅش  روزُن،  کٲنسہِ  ہٕندِ  مُخالفتک  گژھہِ  نہٕ  غم  برُن۔

Tahir:
  مگر  یہِ  زِ  تُہٕندِس  ربّ  سٕندِ  رحمت  سٍتۍ  (چھے٘  اَسہِ  یہِ  قٲیم  تھاومٕژ)،  بے  شک  چُھ  (یہِ)  تۅہیہِ  پیٚٹھ  (تہٕ  تُہٕندِ  وسیلہٕ  سٍتۍ  تُہٕندِس  اُمّتس  پیٚٹھ)  تٔمۍ  سُنٛد  سیٚٹھاہ  بۆڈ  فضل۔

Transliteration:
  Ill<u>a</u> ra<u>h</u>matan min rabbika inna fa<u>d</u>lahu k<u>a</u>na AAalayka kabeer<u>a</u><b>n</b>


Athar:
  ؤنِو  زِ  اگر  انسان  تہٕ  جِن  اند  ہیٚتھ  سٲری  سٔمِتھ  یتھ  قرآنس  ہیوٗ  کانٛہہ  چیز  اننٕچ  کوٗشش  کرن،  یتھ  ہِیوٗ  ہیٚکن  نہٕ  أنِتھ،  خواہ  تِم  سٲری  کونہٕ  آسن  اکھ  أکۍ  سٕندۍ  مدد  گارٕے۔

Mirwaiz:
  یہِ  قرآنِ  مجید  چُھو  تیٚتھُے  معجزٕہ  کہِ  توٚہۍ  فرمٲوِیوٗکھ  کہِ  ہرگاہ  سٲری  انسان  تہِ  جِن  سمن  تہٕ  جمع  سپدن  تہٕ  کوٗشِش  کرن  کہِ  پیش  کیاہ  کرن  اتھ  قرآنِ  مجیدس  ہیوٗ  کلاماہ۔  نہ  ہرگِز  ہیٚکن  نہٕ  پیش  کٔرِتھ  ادے  سٲری  أڈۍ  اَڈین  پورٕ  مدد  گار  تہِ  بنن۔

Tahir:
  فرمٲوِو،  ہرگاہ  تمام  انسان  تہٕ  جِنّات  اَتھ  کتھہِ  پیٚٹھ  جمع  گژھن  زِ  تِم  اَنن  اَتھ  قرآنس  ہیوٗ  (بیٚیہِ  کانٛہہ  کلام  بنٲوِتھ)  تیٚلہِ  تہِ  ہیٚکن  نہٕ  تِم  اَتھ  ہیوٗ  أنِتھ  اگرچہ  تِم  اَکھ  أکِس  مددگارتہِ  بنن۔

Transliteration:
  Qul laini ijtamaAAati alinsu wa<b>a</b>ljinnu AAal<u>a</u> an yatoo bimithli h<u>atha</u> alqur<u>a</u>ni l<u>a</u> yatoona bimithlihi walaw k<u>a</u>na baAA<u>d</u>uhum libaAA<u>d</u>in <i><u>th</u></i>aheer<u>a</u><b>n</b>


Athar:
  اسہِ  سمجھٲوۍ  رنگہٕ  رنگہٕ  یتھ  قرآنس  منٛز  لُکھ،  مگر  اکثر  لُکھ  روٗدۍ  انکارس  پٮ۪ٹھٕے  ڈٔٹِتھ۔

Mirwaiz:
  پٔز  پٲٹھۍ  کٔرۍ  اسہِ  یتھ  قرآن،  مجیدس  اندر  لوٖکن  فکرِ  تارنہٕ  خٲطرٕ  پرتھ  قسٕمکۍ  عمدٕہ  مضامین  مُختلف  طریقو  بیان،  باوجودآں  کوٚر  نہٕ  اکثر  لوٗکو  کینہہ  تہِ  انکار  ورٲے  تہٕ  ناشکری  ورٲے۔

Tahir:
  تہٕ  بے  شک  چھے٘  اَسہِ  اَتھ  قرآنس  منٛز  لُکن  خٲطرٕ  پۯتھ  قٔسمٕچ  مثال  (مختلف  طریقو  سٍتۍ)  گرِ  گرِ  بیان  کٔرمٕژ  مگر  اکثر  لُکو  کۆرنہٕ  (یہِ)  قبول  (یہِ  چُھنہٕ)  ناشکری  وَرٲے  (بیٚیہِ  کِہِنۍ)۔

Transliteration:
  Walaqad <u>s</u>arrafn<u>a</u> li<b>l</b>nn<u>a</u>si fee h<u>atha</u> alqur<u>a</u>ni min kulli mathalin faab<u>a</u> aktharu a<b>l</b>nn<u>a</u>si ill<u>a</u> kufoor<u>a</u><b>n</b>


Athar:
  تہٕ  تِمو  ووٚن،  أسۍ  مانَو  نہٕ  چٲنۍ  کتھ،  یوٚت  تام  نہٕ  ژٕ  سانہِ  خٲطرٕ  زمین  پھاسوِتھ  اکھ  ناگ  جٲری  کرکھ۔

Mirwaiz:
  بیٚیہِ  لٔگۍ  تِم  لوٗکھ  تۅہیہِ  دپنہِ  أسۍ  کرو  نہٕ  پژھ  تۅہیہِ  توٚتانۍ  یوٚتانۍ  نہٕ  توٚہۍ  سانہِ  خٲطرٕ  یتھ  مکہ  معظمہ  کِس  زمینس  اندر  چشمہٕ  ناگہٕ  راد  جٲری  کٔرِو۔

Tahir:
  تہٕ  تِم  (مکٕکۍ  کٲفر)  چِھ  ونان  زِ  أسۍ  اَنَو  نہٕ  ہرگز  تۅہیہِ  پیٚٹھ  ایمان  یۆت  تام  نہٕ  تۆہۍ  سانہٕ  خٲطرٕ  زمین  نِشہِ  کانٛہہ  ناگ  جٲری  کٔرِیوٗن۔

Transliteration:
  Waq<u>a</u>loo lan numina laka <u>h</u>att<u>a</u> tafjura lan<u>a</u> mina alar<u>d</u>i yanbooAA<u>a</u><b>n</b>


Athar:
  یا  گژِھہ  چانہِ  خٲطرٕ  کھٔزرن  تہٕ  دَچھہِ  ہُند  اکھ  باغ  پٲدٕ  سپدُن،  تہٕ  ژٕ  گژھکھ  تتھ  منٛز  کۅلہٕ  پکناوُن۔

Mirwaiz:
  یا  یوٚتانۍ  نہٕ  تۅہیہِ  خاص  کھٔزٕر  کُلین  تہٕ  دچھہِ  کُلین  ہُند  باغاہ  آسہِ  تتھ  باغس  منٛز  کٔرِو  توٚہۍ  وارِیاہ  کوٚلہٕ  جٲری۔

Tahir:
  یا  آسہِ  تۅ  ہیہِ  نِشہِ  کٔھزرن  تہٕ  دَچھن  ہنٛد  کانٛہہ  باغ  پتہٕ  کٔرِو  تۆہۍ  تَتھ  منٛزپکن  واجنہِ  کۅلہٕ  جٲری۔

Transliteration:
  Aw takoona laka jannatun min nakheelin waAAinabin fatufajjira alanh<u>a</u>ra khil<u>a</u>lah<u>a</u> tafjeer<u>a</u><b>n</b>


Athar:
  یا  گژھکھ  ژٕ  آسمانس  ٹُکرٕ  ٹُکرٕ  کٔرِتھ  اسہِ  پٮ۪ٹھ  گرِاوُن،  یِتھہٕ  پٲٹھۍ  زن  چون  دعویٰ  چُھ،  یا  گژھکھ  اللہ  تعالیٰ  تہٕ  فرشتہٕ  رُوبَرو  اَسہِ  برونٛہہ  کُن  اَنُن۔

Mirwaiz:
  یوٚتانۍ  نہٕ  توٚہۍ  اسہِ  پٮ۪ٹھ  آسمان  چھلہِ  چھلہِ  ترٲوِو  ییمیُک  توٚہۍ  ونان  ٲسِو،  یایوٚتانۍ  نہٕ  توٚہۍ  پانہٕ  خدا  بیٚیہِ  ملٲیک  اسہِ  برونٹھ  کنہِ  وۅدٕنۍ  تھٲوِیوٗکھ  یُتھ  أسۍ  وارٕ  کارٕ  تِم  وُچھوکھ۔

Tahir:
  نَتہٕ  یِتھہٕ  پٲٹھۍزن  تُہُنٛد  خیال  چُھ  اَسہِ  پیٚٹھ  دِیِو  (وُنی)  آسمانٕکۍ  کینہہ  ٹکرٕ  دٲرِتھ  نَتہٕ  أنِو  تۆہۍ  اللہ  تعالیٰ  تہٕ  فرشتہٕ  اَسہِ  برونٛہہ  کُن۔

Transliteration:
  Aw tusqi<u>t</u>a a<b>l</b>ssam<u>a</u>a kam<u>a</u> zaAAamta AAalayn<u>a</u> kisafan aw tatiya bi<b>A</b>ll<u>a</u>hi wa<b>a</b>lmal<u>a</u>ikati qabeel<u>a</u><b>n</b>


Athar:
  یا  گژِھہ  چانہِ  خٲطرٕ  سۅنہٕ  سُند  اکھ  مکانہٕ  بنُن  یا  گژھکھ  ژٕ  آسمانس  پٮ۪ٹھ  کھسُن،  تہٕ  چٲنِس  کھسنس  تہِ  کرو  نہٕ  أسۍ  پژھ،  یوٚت  تام  نہٕ  ژٕ  اسہِ  پٮ۪ٹھ  تِیُتھ  تحریر  وٲلِتھ  اَنکھ  یُس  أسۍ  پَرو۔  اے  نبیؐ،  یِمن  ؤنِو،  پاک  چُھ  میون  پروردگار،  کیا  بہٕ  چُھسہٕ  أکِس  پیغام  اَنن  وٲلِس  انسان  سٕندِ  ورٲے  بیٚیہِ  تہِ  کینٛہہ۔

Mirwaiz:
  یایوٚتانۍ  تۅہیہِ  آسہِ  مکاناہ  سۅنہٕ  سُند،  یایوٚتانۍ  نہٕ  توٚہۍ  کھٔسِو  آسمانس  پٮ۪ٹھ  اسہِ  ڈیشمان  اسہِ  بڑونٹھہٕ  کنہِ،  توتہِ  کرو  نہٕ  أسۍ  پژھ  تُہںدِس  آسمان  کھسنس  یوٚتانۍ  نہٕ  تورٕ  وٲلِو  سانہِ  خٲطرٕ  اکھ  کتاباہ  یتھ  منٛز  تصدیق  آسہِ  تُہندِس  آسمانس  پٮ۪ٹھ  واتنس۔  یۅسہٕ  کتاب  أسۍ  تہِ  پٔرِتھ  ہیٚکو،  توٚہۍ  فرمٲوِیوٗکھ  یا  رسول  اللہ  صلی  علیہ  و سلم  یِمن  بیٚہودٕہ  کتھن  ہُند  جواب  کہِ  منزہ  تہٕ  پاک  چُھ  میوٗن  پروردِگار  کُنہِ  چیزس  اندر  عٲجِز  آسنہِ  نِشہِ۔  بہٕ  کیاہ  زونوس  تۅہیہِ،  بہٕ  چُھس  نہٕ  مگر  بشر  انسان  پیغمبربس  میٲنۍ  حقیقت  چھےٚ  یِژٕے۔  مےٚ  قدرتس  تہٕ  تُہٕنزٕ  فرمٲیشہِ  پورٕ  کرنس  اندر  کانہہ  دخلاہ  چُھنہٕ۔  یہِ  سورُے  چھُ  قدرتہٕ  وٲلِس  خدایس  اَتھہِ۔

Tahir:
  نَتہٕ  گژھیٚو  تۅہیہِ  کانٛہہ  سۅنہٕ  سُنٛد  گرٕ  آسُن  (یَتھ  منٛز  تۆہۍ  سیٚٹھاہ  عٲش  سان  روٗزِو)  نَتہٕ  کٔھسِو  تۆہۍ  آسمانس  پیٚٹھ،  توتہِ  اَنَو  نہٕ  أسۍ  تُہٕندِس  (آسمانس  منٛز)  کھسنس  پیٚٹھ  ہرگز  ایمان  یۆت  تام  نہٕ  تۆہۍ  (تورٕ)  اَسہِ  پیٚٹھ  کانٛہہ  کتاب  وٲلِتھ  أنِویۅسہٕ  أسۍ  (پانہٕ)  پٔرِتھ  ہیٚکوٗ  فرمٲوِیوٗکھ،  میون  ربّ  چُھ  (یِمن  فضول  چیزن  منٛزہیٚنہٕ  یِنہٕ  نِشہِ)  پاک  بہٕ  چُھس  اَکھ  انسان  (تہٕ)  اللہ  تعالیٰ  سُنٛد  سوزنہٕ  آمُت  (رسول)۔

Transliteration:
  Aw yakoona laka baytun min zukhrufin aw tarq<u>a</u> fee a<b>l</b>ssam<u>a</u>i walan numina liruqiyyika <u>h</u>att<u>a</u> tunazzila AAalayn<u>a</u> kit<u>a</u>ban naqraohu qul sub<u>ha</u>na rabbee hal kuntu ill<u>a</u> basharan rasool<u>a</u><b>n</b>


Athar:
  لُکن  برونٛہہ  کُن  ییٚلہِ  تہِ  زانٛہہ  ہدایت  آو،  تہٕ  تِم  رُکٲوۍ  نہٕ  اَتھ  پٮ۪ٹھ  ایمان  اَننہٕ  نِشہِ  کُنہِ  چیزن،  مگر  بس  تِہِندۍ  أمۍ  وَنن  زِ،  کیا  خُداین  سوٗزا  اکھ  بشر  پیغمبر  بنٲوِتھ؟

Mirwaiz:
  ییٚمہِ  وقتہٕ  تِمن  لوٗکن  نِشہِ  ہدایت  یعنی  رِسالتچہِ  صحیح  دلیلہٕ  واژٕہ،  مثلاً  قرآنِ  مجیدُک  بوٚڈ  معجزٕہ  یتھ  لٲزِم  اوس  تِمن  ہُند  گوٚژھ  فوراً  ایمان  انُن  تہٕ  پژھ  کرٕنۍ  مگر  تِمن  سپُد  نہٕ  کانہہ  چیز  ایمان  اننس  مانع  مگر  تِمن  آیہِ  بوزنہٕ  بشریتس  تہٕ  رِسالتس  اندر  فرق۔  دپنہِ  لٔگۍ  کیاہ  اللہ  تعالیٰ  ہن  سوزاہ  اکھ  بشراہ  پیغمبر۔

Tahir:
  تہٕ  (یِمن)  لُکن  بنیاو  نہٕ  ایمان  اننس  منٛز  بیٚیہِ  کانٛہہ  چیز  ٹھۆر  ییٚلہِ  زن  یِمن  نِشہِ  ہدایت  (تہِ)  آمُت  اوس  اَمہِ  وَرٲے  زِ  تِمَو  لوگ  وَنُن،  کیا  اللہ  تعالیٰ  ہن  چھا  (اَکھ)  بشر  سوٗزمُت  رسول  بنٲوِتھ؟

Transliteration:
  Wam<u>a</u> manaAAa a<b>l</b>nn<u>a</u>sa an yuminoo i<u>th</u> j<u>a</u>ahumu alhud<u>a</u> ill<u>a</u> an q<u>a</u>loo abaAAatha All<u>a</u>hu basharan rasool<u>a</u><b>n</b>


Athar:
  یِمن  ؤنِو  زِ  اگر  زمینس  منٛز  فرشتہٕ  آسٕہَن  اطمینانہٕ  سان  پھیران  تھوران  تیٚلہِ  سوز  ہون  أسۍ  ضروٗر  آسمانہٕ  پٮ۪ٹھے  کانٛہہ  فرشتہٕ  تِہندِ  خٲطرٕ  پیغمبر  بنٲوِتھ۔

Mirwaiz:
  توٚہۍ  فرمٲوِیوکھ  یا  رسول  اللہؐ  ہرگاہ  آسہن  زمینس  پٮ۪ٹھ  ملٲیک  روزان،  لسان  بسان  اورٕ  یور  پھیران  تیٚلہِ  سوزٕ  ہو  أسۍ  تِمن  کُن  تہِ  آسمانکہِ  طرفہٕ  ملکھٕے  پیغمبر  بنٲوِتھ۔

Tahir:
  فرمٲوِو،ہرگاہ  زمینس  منٛز  (انسانو  بجایہِ)  فرشتہٕ  آسہن  پھیران  سکونت  کٔرِتھ  تیٚلہِ  کرہون  أسۍ  (تہِ)  یقینا  تِمن  پیٚٹھ  آسمان  نِشہِ  کانٛہہ  فرشتہٕ  رسول  بنٲوِتھ  نٲزل۔

Transliteration:
  Qul law k<u>a</u>na fee alar<u>d</u>i mal<u>a</u>ikatun yamshoona mu<u>t</u>mainneena lanazzaln<u>a</u> AAalayhim mina a<b>l</b>ssam<u>a</u>i malakan rasool<u>a</u><b>n</b>


Athar:
  اے  نبیؐ،  یِمن  ؤنِو  زِ  مےٚ  تہٕ  تۅہیہِ  درمیان  چھےٚ  بس  أکِس  اللہ  تعالیٰ  سٕنزٕے  گوٲہی  سٮ۪ٹھاہ،  سُہ  چُھ  پننیٚن  بندن  ہٕندِ  حالہٕ  نِشہِ  باخبر  تہٕ  سورُے  کینٛہہ  چُھ  وُچھان۔

Mirwaiz:
  توٚہۍ  فرمٲوِیوکھ  بس  چُھ  مےٚ  منٛز  تہٕ  تۅہیہِ  منٛز  گواہ  اللہ  تعالیٰ۔  سُے  چُھ  بہتر  زانان  کہِ  بہٕ  چھُس  پیغمبر  تُہُند۔  اگر  توٚہۍ  مٲنِو  نہٕ  میون  پیغمبر  برحق  آسُن،  متہٕ  مٲنتُو۔  اکہِ  دۅہہٕ  اکہِ  تُلِو  پانے  تمیُک  یچھ  نتیجہ،  تِکیازِ  اللہ  تعالیٰ  چُھ  پننین  بندن  ہٕندۍ  حالات  پورٕ  زانان  تہٕ  پورٕ وُچھان  تہِ۔

Tahir:
  فرمٲوِو،  مے٘  تہٕ  تۅہیہِ  درمیان  چُھ  اللہ  تعالیٰ  ہٕے  گواہ  رٔنگۍ  سیٚٹھاہ،  بے  شک  چُھ  سُہ  پننیو  بندو  نِشہِ  وارٕ  پٲٹھۍ  باخبر  وارٕ  پٲٹھۍ  وُچھن  وول۔

Transliteration:
  Qul kaf<u>a</u> bi<b>A</b>ll<u>a</u>hi shaheedan baynee wabaynakum innahu k<u>a</u>na biAAib<u>a</u>dihi khabeeran ba<u>s</u>eer<u>a</u><b>n</b>


Athar:
  یس  اللہ  تعالیٰ  ہدایت  دِیہِ،  سُے  چُھ  ہدایت  لبن  وول،  تہٕ  یس  سُہ  گمرٲہی  منٛز  تراوِ،  تیٚلہِ  ہیٚکِو  نہٕ  تس  ورٲے  تِتھیٚن  لُکن  خٲطرٕ  کانٛہہ  حمایت  کرن  وول  تہٕ  مددگار  لٔبِتھ۔  یِم  لُکھ  اَنوکھ  أسۍ  قیامت  کہ  دۅہ  بُتھۍ  کھکھرِ  لٔمِتھ،  أنۍ،  کٔلۍ  تہٕ  زٔرۍ،  تِہُند  ٹھکانہٕ  چُھ  جہنم،  ییٚلہِ  کُنہِ  وِزِ  تمِیُک  نار  کم  ہیٚیہِ  سپدُن،  أسۍ  تُلو  تھتھ  بیٚیہِ  ریٚہہ۔

Mirwaiz:
  توپتہٕ  چھےٚ  واقعی  کتھاہ  یہِ  زِ  یس  اللہ  وتھ  ہاوِسُے  چُھ  سیٚزِوتہِ  پٮ۪ٹھ  یِوان،  بیٚیہِ  یِمن  سُہ  وتھ  راورِ،  گمراہ  کرِ،  وتہِ  نِشہِ  ڈالہِ۔  پس  لٔبیوٗن  نہٕ  کانہہ  توٚہۍ  تِہُند  مددگاراہ  خدایس  ورٲے،  بیٚیہِ  پکہٕ  ناووکھ  أسۍ  یِم  قیامت  کہِ  دۅہ  بُتھۍ  کھکھرِأنۍ،  زٔرۍ  تہٕ  کٔلۍ۔  تِہٕنز  جاے  چھےٚ  نارِجہنم  ییٚلہِ  ییٚلہِ  سُہ  نارٕ  سۅتُن  آسہِ  ہیٚوان۔  أسۍ  آسون  سُہ  تیز  کران۔

Tahir:
  تہٕ  اللہ  تعالیٰ  یس  ہدایت  دِیہِ  تیٚلہِ  چُھ  سُے  ہدایتہٕ  وول،  تہٕ  یس  سُہ  گمراہ  ٹھہراوِ  تیٚلہِ  لٔبۍ  ہوٗن  نہٕ  تۆہۍ  تِہِندِ  خٲطرٕ  تس  وَرٲے  مددگار،  تہٕ  أسۍ  تُلوکھ  تِم  قیامت  کہ  دۅہ  بُتھ  بۅن  کُن  کٔرِتھ  اَتھ  حالس  منٛز  زِ  تِم  آسن  أنۍ،  کٔلۍ  تہٕ  زٔرۍ،تِہُنٛد  ٹھکانہٕ  چُھ  جہنم،  ییٚلہِ  تہِ  سُہ  ژھیٚتہِ  ہیٚیہِ  گژُھن  أسۍ  تُلو  تِمن  (عذاب  دِنہٕ  خٲطرٕتَتھ)  بیٚیہِ  زیادٕہ  ریٚہہ۔

Transliteration:
  Waman yahdi All<u>a</u>hu fahuwa almuhtadi waman yu<u>d</u>lil falan tajida lahum awliy<u>a</u>a min doonihi wana<u>h</u>shuruhum yawma alqiy<u>a</u>mati AAal<u>a</u> wujoohihim AAumyan wabukman wa<u>s</u>umman maw<u>a</u>hum jahannamu kullam<u>a</u> khabat zidn<u>a</u>hum saAAeer<u>a</u><b>n</b>


Athar:
  یہِ  چُھ  بدلہٕ  تِہندِ  تمہِ  حرکتُک  زِ  تِمو  کوٚر  سانیٚن  آیاتن  انکار،  تہٕ  ووٚنُکھ،  کیا  ییٚلہِ  أسۍ  صرف  أڈجہِ  تہٕ  میٚژ  بَنو،  تیٚلہِ  یِموا  أسۍ  پتہٕ  نوِ  سرٕ  پٲدٕ  کٔرِتھ  کھڑا  کرنہٕ؟

Mirwaiz:
  یۅہے  نارِ  جہنم  آسہِ  تُہند  سزا،  امی  مۅکھہٕ  کہِ  تِمو  کوٚر  انکار  سانین  آیاتن،  بیٚیہِ  ٲسۍ  تِم  ونان  أسی  مرو  تہٕ  باقی  روزِ  نہٕ  کینہہ  دۅدریمژو  أڈِجو  ورٲے۔  کیاہ  أسۍ  یِموٕہ  یُتھ  حال  بٔنِتھ  أڈجین  آسہِ  سوٗر  گوٚمُت،  بیٚیہِ  دُبارٕہ  پٲدٕ  کرنہٕ  قبرو  أندرٕ  کٔڈِتھ  یِیا  اسہِ  نٔو  زندگی  عطا  کرنہٕ۔

Tahir:
  یہِ  چُھ  تِمن  لُکن  ہُنٛد  سزا  اَمہِ  وجہ  کِنۍ  زِ  تِمَو  کۆر  سانیٚن  آیاتن  سٍتۍ  کفر  بیٚیہِ  روٗدۍ  یہِ  ونان  زِ  کیا  ییٚلہِ  أسۍ  (مٔرِتھ  دۅدرِ)  أڈِجہِ  تہٕ  ریزٕہ  ریزٕہ  گژھو  تیٚلہِ  کیا  أسۍ  یِموٕ  نَوِ  سرٕ  پٲدٕ  کرِتھ  تُلنہٕ؟

Transliteration:
  <u>Tha</u>lika jaz<u>a</u>ohum biannahum kafaroo bi<u>a</u>y<u>a</u>tin<u>a</u> waq<u>a</u>loo ai<u>tha</u> kunn<u>a</u> AAi<i><u>th</u></i><u>a</u>man waruf<u>a</u>tan ainn<u>a</u> lamabAAoothoona khalqan jadeed<u>a</u><b>n</b>


Athar:
  کیا  یِمن  توٚر  نا  یہِ  فِکرِ  زِ  ییٚمۍ  خُداین  زمین  تہٕ  آسمان  چِھ  پٲدٕ  کٔرِمٕتۍ،  سُہ  چُھ  ضرور  یِتھیٚن  ہِوٮ۪ن  پٲدٕ  کرنٕچ  قدرت  تھاوان،  تٔمۍ  چُھ  یِہندِ  حشرٕ  خٲطرٕ  اکھ  وقت  مقرر  کوٚرمُت،  ییٚمیُک  یُن  یقینی  چُھ،  مگر  ظٲلِمن  چُھ  اصرار  زِ  تِم  روزن  اَتھ  اِنکارٕے  کران۔

Mirwaiz:
  کیاہ  تِمن  لوٗکن  چُھنا  دِرینٹھۍ  آمُت  کہِ  بیشک  اللہ  تعالیٰ  گوٚو  سُے  پروردِگار  ییٚمۍ  مخلوقو  أندرٕ  بٔڈۍ  زٕہ  مخلوق  آسمان  تہٕ  زمین  پٲدٕ  کٔر  مٕتۍ  چھِ۔  سُہ  چُھ  پورٕ  قدرتہٕ  وول  یِمن  ہی  لۅکٕٹۍ  مخلوق  انسان  پٲدٕ  کرنس  پٮ۪ٹھ،  مگر  تٔمۍ  پروردِگارن  تُہِندِ  دُبارٕہ  زِندٕہ  کرنہٕ  خٲطرٕ  اکھ  وقتاہ  مُقرر  کوٚرمُت۔  سُہ  وقت  واتنس  پٮ۪ٹھ  دُبارٕہ  زِندٕ  کرنس  اندر  چُھنہٕ  کانہہ  شکھاہ،  یہِ  بوٗزِتھ  تہِ  کوٚر  نہٕ  ظٲلم  لوٗکو  کینہہ  تہِ  انکارٕ  ورٲے۔

Tahir:
  کیا  تِمَو  وُچھنا  زِ  ییٚمۍ  اللہ  تعالیٰ  ہن  (سٲری)  آسمان  تہٕ  زمین  چھے٘  پٲدٕ  کٔرمٕژ  (سُہ)  چُھ  اَتھ  کتھہِ  پیٚٹھ  (تہِ)  قدرت  تھاوان  زِ  سُہ  کرِ  یِمن  لُکن  ہُنٛدمثل  (یعنی  یِمنٕے  لُکن  ہِوۍ  نوِ  سرٕ)  پادٕ  تہٕ  تٔمۍ  چُھ  یہِندِ  خٲطرٕ  اکھ  وقت  مقرر  کۆرمُت  یَتھ  منٛز  نہٕ  کانٛہہ  شک  چُھ،  توتہِ  چُھ  ظٲلِمو  انکارکۆرمُت  مگرچھے٘  (یہِ)  ناشکری۔

Transliteration:
  Awalam yaraw anna All<u>a</u>ha alla<u>th</u>ee khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a q<u>a</u>dirun AAal<u>a</u> an yakhluqa mithlahum wajaAAala lahum ajalan l<u>a</u> rayba feehi faab<u>a</u> a<b>l</b><i><u>thth</u></i><u>a</u>limoona ill<u>a</u> kufoor<u>a</u><b>n</b>


Athar:
  اے  نبیؐ،  یِمن  ؤنِو  ہرگاہ  میٲنِس  ربّ  سٕندِ  رحمتٕکۍ  خزانہٕ  تُہٕندِس  قبضس  منٛز  آسٕہَن،  تیٚلہِ  رُکٲوِہوٗکھ  تِم  خرچ  سپدن  کہِ  اندیشہِ  کِنۍ  ضرور،  پٔزِپٲٹھۍ  چُھ  انسان  سٮ۪ٹھاہ  تنگ  دل  ثٲبت  سپُدمُت۔  ﴿مُشرکینِ  مکہ  یِمو  نفسٲنی  وُجوہاتو  کِنۍ  نبی  صلی  اللہ  علیہ و سلمن  ہٕندِ  نبوّتُک  انکار  ٲسۍ  کران،  تِمو  منٛزٕ  اوس  اکھ  اہم  وجہ  یہِ  زِ  یِتھہٕ  پٲٹھۍ  اوس  تِمن  نبی  صلی  اللہ  علیہ و سلمن  ہُند  فضل  تہٕ  شرف  مانُن  پیٚوان،  تہٕ  پننِس  کٲنٛسہِ  ہم  عصر  تہٕ  برابری  وٲلۍ  سُند  فضل  تہٕ  بجر  ماننہٕ  خٲطرٕ  چُھ  انسان  مشکلنٕے  آمادہ  سپدان۔  أتھۍ  پٮ۪ٹھ  چُھ  فرماونہٕ  یِوان  زِ  یِمن  لُکن  ہٕنزِ  بخیلی  ہُند  حال  یہِ  چُھ،  زِ  کٲنٛسہِ  ہٕندِ  واقعی  مرتبُک  اقرار  و  اعتراف  کران  کران  چُھ  تِہُند  دِل  دُکھان،  اگر  یِمن  خُداین  آسٕہَن  پننیٚن  رحمت  کیٚن  خزانن  ہٕنزٕ  کُنزٕ  حوالہٕ  کرِمژٕ،  تیٚلہِ  دِہن  نہٕ  تِم  کٲنٛسہِ  کھٔنڈ  ہار  تہِ۔﴾  

Mirwaiz:
  فرمٲیوٗکھ  توٚہۍ  یا  رسول  اللہؐ،  ہرگاہ  توٚہۍ  مٲلِک  بٔنِہِو  تۅہیہِ  اَتھہِ  آسہن  میٲنِس  پروردِگارٕ  سندین  رحمتن  ہٕندۍ  خزانہٕ۔  توٚہۍ  کٔرِہوٗکھ  تِم  خزانہٕ  بند  خرٕچ  کرنہٕ  کہِ  خوفہٕ،  یہِ  انسان  چُھ  اوسمُت  ہمیشہٕ  دِل  تنگ  تہِ  کنجوس۔

Tahir:
  فرمٲوِو،  ہرگاہ  تۆہۍ  میٲنِس  ربّ  سٕندیٚن  خزانن  ہٕندۍ  مٲلک  ٲسِہِو  تَمہِ  پتہٕ  تہِ  تھٲوِہِو  (سورُے)  خرچ  گژھنہٕ  کہِ  خوفہٕ  سٍتۍ  تۆہۍ  (پنٕنۍ  اَتھہٕ)  رُکٲوِتھ،  تہٕ  انسان  چُھ  سیٚٹھہٕے  تنگ  دل  تہٕ  بخیل  ثٲبت  گۆمُت۔

Transliteration:
  Qul law antum tamlikoona khaz<u>a</u>ina ra<u>h</u>mati rabbee i<u>th</u>an laamsaktum khashyata alinf<u>a</u>qi wak<u>a</u>na alins<u>a</u>nu qatoor<u>a</u><b>n</b>


Athar:
  اَسہِ  آسہٕ  موسیٰ  علیہ  السلامس  نَو  نشٲنِیہِ  عطا  کرِمژٕ،  یِمہٕ  ٹاکارٕہ  آسہٕ  اتھہِ  یِوان  ﴿یِمن  نَون  نشٲنِین  ہُند  تفصیل  چُھ  سورۂ  اعرافس  منٛز  پتھ  کُن  وَننہٕ  آمُت۔﴾  وۅنۍ  پٕرٛژِھو  خۅد  بنی  اسرائیلس  زِ  ییٚلہِ  موسیٰ  علیہ  السلام  تِمن  نِشہِ  آو،  تہٕ  فرعونن  اوسنا  یی  ووٚنمُت  زِ،  اے  موسیؑ،  مےٚ  چُھ  باسان  زِ  ژٕ  چُھکھ  ضرور  اکھ  جٲدۍ لد  اِنسان۔

Mirwaiz:
  بتحقیق  بیٚیہِ  کٔر  اسہِ  موسیٰ  علیہ  السامس  نَو  معجزہ  نٔنۍ  تہٕ  واضح  عطا۔  یِمن  ہٕنٛز  ذِکرنٔوِمہِ  سپارِ  اندر  شیٚیہِ  مِس  رکوعس  اندرچھٚے۔  توٚہۍ  پرژھتو  أزۍ  کہِ  وقتہٕ  کین  بنی  اسرایلن  تِمن  آیاتن  متعلق۔  یعنی  یتھہٕ  پٲٹھۍ  تۅہیہِ  معجزات  تہٕ  دلیلہٕ  عطا  کریو  یتھے پٲٹھۍ  چھےٚ  اسہِ  عطا  کٔرِمژٕ  موسیٰ  علیہ  السلامس  تہِ۔  توٚہۍ  پٕرژِھتو  أزۍ  کہِ  وقتہٕ  کین  عالم  بنی  اسرایلن  چنانچہِ  ییٚلہِ  موسیٰ  کلیم  اللہ  بنی  اسرایلن  تبلیغ  کرنہِ  آے  فرعونس  تہِ  کوٚرُکھ  دُبارٕہ  بیٚیہِ  تبلیغ۔  فرعون  لوٚگ  تِمن  دپنہِ  پٔزۍ  پٲٹھۍ  چُھ  مےٚ  بوزنہٕ  یِوان  تۅہیہِ  پٮ۪ٹھ  چُھ  کٔمۍ  تانۍ  جود  کوٚرمُت  ییٚمہِ  سببہٕ  تُہٕنزِ  عقلہِ  پٮ۪ٹھ  چُھ  اثر  پیٚومُت۔  ییٚمہِ  سببہٕ  توٚہۍ  ییٚمہِ  قسمٕچہِ  کتھہٕ  چِھو  کران۔

Tahir:
  تہٕ  بے  شک  دِژٕ  اَسہِ  موسیٰ  ہس  (علیہ  السلام)  نَو  ٹاکارٕہ  نشٲنیہِ  تیٚلہِ  پٕۯژھۍتَو  تۆہۍ  بنی  اسرٲییلس۔  ییٚلہِ  موسیٰ  (علیہ  السلام)  تِمن  نِشہِ  آے  پتہٕ  وۆن  فرعونن  تِمن  مے٘  چُھ  یی  باسان  زِ  اے  موسیٰ  ژٕ  چُھکھ  سحرزدٕہ  (یعنی  ژے٘  چُھے  جودکرنہٕ  آمُت)۔

Transliteration:
  Walaqad <u>a</u>tayn<u>a</u> moos<u>a</u> tisAAa <u>a</u>y<u>a</u>tin bayyin<u>a</u>tin fa<b>i</b>sal banee isr<u>a</u>eela i<u>th</u> j<u>a</u>ahum faq<u>a</u>la lahu firAAawnu innee laa<i><u>th</u></i>unnuka y<u>a</u> moos<u>a</u> mas<u>h</u>oor<u>a</u><b>n</b>


Athar:
  موسیٰ  علیہ  السلامن  ووٚن  امہِ کِس  جوابس  منٛز  زِ،  ژٕ  چُھکھ  ٹھیک  پٲٹھۍ  زانان  زِ  یِمہٕ  بصیرت  افروز  نشٲنیہِ  چَھنہٕ  زمین  تہٕ  آسمانن  ہٕندِس  ربّس  ورٲے  بیٚیہِ  کٲنٛسہِ  نٲزِل  کرِمژٕ  ﴿یہِ  کتھ  فرمٲو  حضرت  موسیٰ  علیہ  السلامن  امہِ  موجوب  زِ  أکِس  پوٗرٕ  ملکس  منٛز  قحط  وۅتُھن،  یا  لچھِ  بٔدِس  مربّع  میل  زمینس  پٮ۪ٹھ  پھٔہلِتھ  علاقن  منٛز  مِنہِ  مۅنڈجن  ہُند  أکِس  بلایہِ  ہٕندۍ  پٲٹھۍ  نیرُن،  یا  تمام  ملک  کِس  اناجس  گۅدامن  منٛز  کِیوٚم  لگُن،  تہٕ  یِتھی  ہِوۍ  باقی  عام  مشکلات  ہیٚکن  نہٕ  کٲنٛسہِ  جادوگر  سٕندِ  جادِ  سٍتۍ  یا  کُنہِ  انسٲنی  طاقت  کہ  کرتب  سٍتۍ  رُونما  سپدِتھ۔  جادوگر  ہیٚکہِ  صرف  أکِس  محدوٗد  ﴿جایہِ﴾  لُکہٕ  ہجوم  چن  نظرن  پٮ۪ٹھ  سحر  کٔرِتھ  تِمن  کینٛہہ  کرتب  ہٲوِتھ،  تہٕ  تِم  تہِ  چِھنہٕ  حقیقت  آسان،  بلکہ  چِھ  نظرِ  ہٕندۍ  دۅکھہٕ  آسان﴾  تہٕ  میون  خیال  چُھ  زِ،  اے  فرعون،  ژٕ  چُھکھ  ضرور  اکھ  شہمٕژ لَد  انسان۔

Mirwaiz:
  حضرتِ  موسیٰ  ہن  فرمووُس  اے  فرعون  بتحقیق  ژٕ  چُھکھ  دِلہٕ  کِنۍ  زانان  کہِ  یِم  آیات  چھنہٕ  کٲنسہِ  ہٕندِ  طرفہٕ  مگر  تس  پروردِگارٕ  سٕندِ  طرفہٕ  یُس  آسمانن  ہُند  تہٕ  زمینن  ہُند  ربّ  چھُ۔  مگر  زیٚوِ  سٍتۍ  چُھکھ  نہٕ  ظٲہر  کران،  بہٕ  تہِ  چُھستھ  ژٕ  زانان  اے  فرعون  عنقریب  تباہ  تہٕ  برباد  سپدٕوُن۔  چانہِ  تبٲہی  تہٕ  گلنُک  دۅہ  چُھ  ووتمُت۔  اوٚت  تانۍ  اوس  موسیٰ  کلیم  اللہ  فرعونس  ونان  کہِ  بنی  اسرایل  کرُکھ  آزاد  تِم  تراوُکھ  مےٚ  سٍتۍ،  أسۍ  نیرو  مصرٕہ  اندرٕہ،  أسۍ  گژھو  مُلکِ  شامس  کُن۔  مگر  سُہ  اوس  نہٕ  مانان۔  ووٚنۍ  ژایہِ  تٔمِس  نٹھ  حضرتِ  موسیٰ  ما  کرِ  بنی  اسرایلن  اندر  قوت  تہٕ  طاقت  حٲصل،  اسہِ  سٍتۍ  کرن  تِم  مقابلہٕ۔

Tahir:
  موسیٰ  ہن  (علیہ  السلام)  فرموو،  ژٕ  چُھکھ  (دِلہٕ  سٍتۍ)  زانان  زِ  یِمہٕ  نِشٲنیہِ  کرِ  نہٕ  بیٚیہِ  کٲنسہِ  نٲزل  مگرآسمانن  ہٕندۍ  تہٕ  زمینٕکۍ  ربّن  عبرت  تہٕ  بصیرت  بنٲوِتھ،  تہٕ  بہٕ  چُھس  یی  خیال  کران  زِ  اے  فرعون!  ژٕ  چُھکھ  ہلاکت  زدٕہ  (یعنی  ژٕ  گژھکھ  جلدٕے  ہلاک)۔

Transliteration:
  Q<u>a</u>la laqad AAalimta m<u>a</u> anzala h<u>a</u>ol<u>a</u>i ill<u>a</u> rabbu a<b>l</b>ssam<u>a</u>w<u>a</u>ti wa<b>a</b>lar<u>d</u>i ba<u>sa</u>ira wainnee laa<i><u>th</u></i>unnuka y<u>a</u> firAAawnu mathboor<u>a</u><b>n</b>


Athar:
  ٲخر  کار  کوٚر  فرعونن  ارادٕہ  زِ  موسیٰ  علیہ  السلام  تہٕ  بنی  اسرائیلس  کڑِ  ﴿مصرٕ  کہ﴾  زمینہٕ  منٛزٕ  موٗلَو،  مگر  اَسہِ  کوٚر  سُہ  تہٕ  تٔمۍ  سٕندۍ  سٲتھی  یِکہٕ  وَٹہٕ  غرق۔

Mirwaiz:
  تتھ  کُن  نظر  کٔرِتھ  کوٚر  تٔمۍ  ارادٕہ  یِم  بنی  اسرایل  کڈکھ  بہٕ  ییٚمہِ  شہرٕہ  أندرٕ،  بہٕ  دِمہٕ  نہٕ  تِمن  یتھ  شہرس  مںٛز  روزنے،  مگر  امہِ  برونٹھ  سُہ  کیاہ  سپدِہا  پننِس  اِرادس  اندر کامیاب۔  اسہِ  پھاٹُو  سُہ  بحرِ  قلزُمس  اندر،  بیٚیہِ  یِم  تس  سٍتۍ  ٲسۍ  سٲری  اِکہٕ  وٹہٕ۔

Tahir:
  پتہٕ  کۆرن  (فرعونن)  ارادٕہ  زِ  تِمن  (یعنی  موسیٰ  علیہ  السلامس  تہٕ  تِہِندِس  قومس)  ژلہ  ناوِ  (مصرٕ  کہ)  سرزمین  منٛزٕ  کٔڑِتھ  دوٗر،  لہٰذاکۆر  اَسہِ  سُہ  تہٕ  یِم  تس  سٍتۍ  ٲسۍ  سٲری  غرق۔

Transliteration:
  Faar<u>a</u>da an yastafizzahum mina alar<u>d</u>i faaghraqn<u>a</u>hu waman maAAahu jameeAA<u>a</u><b>n</b>


Athar:
  تہٕ  اَمہِ  پتہٕ  ووٚن  بنی  اسرائیلس  زِ  وۅنۍ  بٔسِو  توٚہۍ  زمینس  پٮ۪ٹھ۔  پتہٕ  ییٚلہِ  ٲخرتُک  وقت  واتہِ،  تیٚلہِ  کرو  أسۍ  توٚہۍ  سٲری  یِکہٕ  وَٹہٕ  أنِتھ  حٲضر۔

Mirwaiz:
  بیٚیہِ  فرموو  اسہِ  بنی  اسرایلن  فرعون  سٕندِ  غرق  سپدٕنہٕ  پتہٕ۔  اے  بنی  اسرایلو  بٔسِو  توٚہۍ  یتھ  زمینس  اندر  ییٚمہِ  منٛزٕ  فرعون  تۅہیہِ  کڈُن  یژھان  اوس،  تُہُند  دُشمن  گول  اسہِ۔  تۅہیہِ  دیُت  اسہِ  تِہٕنزِ  غلٲمی  نِشہِ  نجات۔  توٚہۍ  چِھو  ووٚنۍ  ییٚمہِ  زمینٕکۍ  مٲلِک۔  خۅش  کریو  مِصرس  اندر  روٗزِتو  یا  شامس  اندر۔  ییٚتہِ  خۅش  کریو  تتہِ  بٔسِتو۔  مگر  یہِ  مٲلکیت  چھےٚ  تۅہیہِ  دُنیا  چہِ  زندگی  تانۍ۔  توپتہٕ  ییٚلہِ  ٲخرتُک  وعدٕہ  واتہِ  یعنی  قیامت  برپا  سپدِ۔  توٚہۍ  سٲری  کرو  جمع  اِکہٕ  وٹہٕ،  دوس  تہِ  تہِ  دُشمن  تہِ،  سعید  تہٕ  شقی  تہِ۔  توپتہٕ  بوزناوو  أسۍ  توٚہۍ  سٲری  ٲخری  فٲصلہٕ  یُس  دٲیمی  آسہِ۔  یتھہٕ  پٲٹھۍ  اسہِ  حضرتِ  موسیٰ  ہس  معجزٕہ  عطا  کٔرۍ  یتِھے  پٲٹھۍ  کٔرۍ  اسہِ  تۅہیہِ  تِہ  معجزات  عطا  یِمو  معجزو  اندرٕ  چُھ  بوٚڈ  معجزٕہ  قرآن  مجید۔

Tahir:
  تہٕ  اَسہِ  فرموو  اَمہِ  پتہٕ  بنی  اسرٲییلس،  تۆہۍ  گٔژِھو  یَتھ  مٕلکس  منٛز  آبادپتہٕ  ییٚلہِ  ٲخرتُک  وعدٕہ  یِیہِ  (پتہٕ)  نِمَو  تۆہۍ  سٲری  أسۍ  یِکہٕ  وَٹہٕ  ؤٹِتھ۔

Transliteration:
  Waquln<u>a</u> min baAAdihi libanee isr<u>a</u>eela oskunoo alar<u>d</u>a fai<u>tha</u> j<u>a</u>a waAAdu al<u>a</u>khirati jin<u>a</u> bikum lafeef<u>a</u><b>n</b>


Athar:
  یہِ  قرآن  چُھ  اَسہِ  حق  ہیٚتھ  نٲزِل  کوٚرمُت  تہٕ  حق  ہیٚتھٕے  چُھ  یہِ  نٲزِل  سپُدمُت،  تہٕ  اے  نبیؐ،  توٚہۍ  چِھو  نہٕ  اَسہِ  امہِ  ورٲے  بیٚیہِ  کُنہِ  کامہِ  خٲطرٕ  سوٗزِمٕتۍ  زِ  ﴿یُس  مانہِ  تس﴾  دِیو  بشارت  تہٕ  ﴿یُس  نہٕ  مانہِ  سُہ﴾  کٔرِیوٗن  خبردار۔

Mirwaiz:
  بیٚیہِ  کوٚر  اسہِ  یہِ  قرآنِ  مجید  تۅہیہِ  پٮ۪ٹھ  نٲزل  پٔزۍ  پٲٹھۍ۔  بیٚیہِ  ووت  تہِ  سُہ  قرآنِ  مجید  تۅہیہِ  نِش  پٔزۍ  پٲٹھۍ۔  منٛزٕ  سپدُس  نہٕ  کُنہِ  قسمہٕ  کٲنسہِ  ہُند  تصرُف  یُس  تغیر  وتبدیل  کرِہس،  کُنہِ  زیادتی  یا  کمی  ورٲے۔  گوٚڈٕ  پٮ۪ٹھہٕ  اند  تانۍ  چُھو  سُہ  قرآنِ  مجید  پوٚزُے  پوٚز،  بیٚیہِ  یتھہٕ  پٲٹھۍ  اسہِ  سوٗز  موسیٰ  علیہ  السلام  لوٗکن  کُن،  ہدایت  اوس  نہٕ  تِہنٕدِس  اِختیارس  اندر۔  یِتھے  پٲٹھۍ  سوٗزِو  اسہِ  توٚہۍ  تہِ  صرف  لوٗکن  ایمانس  پٮ۪ٹھ  ثوابٕچ  بشارت  تہٕ  خۅشخبری  بوزناونہٕ  خٲطرٕ۔  کُفرس  تہٕ  نافرمٲنی  پٮ۪ٹھ  عذابُک  بیم  کرنہٕ  خٲطرٕ۔  وۅنۍ  ہرگاہ  کانہہ  شخصاہ  ایمان  انہِ  نہٕ،  پژھ  کرِ  نہٕ،  متہٕ  کٔرِتن،  تُہُند  گژِھہ  نہٕ  آزردٕہ  تہٕ  غمگین  سپدُن۔

Tahir:
  تہٕ  حق  سانٕے  چُھ  یہِ  (قرآن)  اَسہِ  نٲزل  کۆرمُت  تہٕ  حقٕے  ہیٚتھ  چُھ  سُہ  وۆتھمُت،  تہٕ  (اے  حبیبِ  مکرّم!)  اَسہِ  چِھو  تۆہۍ  خۅش  خبر  بوزناون  وٲلۍ  تہٕ  کھوژناون  وٲلۍ  بنٲوِتھے  سوٗزِمٕتۍ۔

Transliteration:
  Wabi<b>a</b>l<u>h</u>aqqi anzaln<u>a</u>hu wabi<b>a</b>l<u>h</u>aqqi nazala wam<u>a</u> arsaln<u>a</u>ka ill<u>a</u> mubashshiran wana<u>th</u>eer<u>a</u><b>n</b>


Athar:
  تہٕ  یہِ  قرآن  چُھ  اسہِ  ہنہِ  ہنہِ  نٲزِل  کوٚرمُت،  تاکہ  توٚہۍ  بوزنٲوِیوٗکھ  لُکھ  یہِ  وارٕ  وارٕ،  تہٕ  یہِ  چُھ  اَسہِ  ﴿وقتہٕ  وقتہٕ﴾  درجہ  بدرجہ  نٲزِل  کوٚرمُت۔

Mirwaiz:
  بیٚیہِ  چُھ  قرآنِ  مجیدس  اندر  سُہ  پوٚز  آسنٕہ  کیو  صِفتو  علاوٕہ  اللہ  تعالیٰ  ہن  پننہِ  فضل  ورحمت  سٍتۍ  تِم  صِفات  تھٲو  مٕتۍ  یِمو  سٍتۍ  تَمہِ  کہ  ذریعہ  ہدایت  بنُن  زیادٕہ  آسان  سپدِ۔  سُہ  گوٚو،  اسہِ  کوٚ  ر  یہِ  نٲزِل،  امہِ  کین  آیاتن  اندر  تھٲوۍ  اسہِ  ژھین  تہٕ  فصل  یُتھ  توٚہۍ  پران  ٲسِو  لوٗکن  پٮ۪ٹھ  وارٕ  وارٕ۔  یُتھ  تِم  وارٕ  بوزان  آسن  بیٚیہِ  آسیکھ  فکرِ  تران،  تِکیازِ  مُسلسل  زِیوٗٹھ  تقریر  چُھ  بعض  ذہنو  منٛزٕ  نیران۔  سُہ  یاد  تھاوُن  چھُ  مشکل  گژھان۔  بیٚیہِ  کوٚر  اسہِ  یہِ  قرآنِ  مجید  کم  کم  وارٕ  وارٕ  ترۅہن  ؤرین  اندر۔  یۅہے  کوٚر  اسہِ  نٲزِل  واقعاتو  موجوب۔  یُتھ  امہِ  کین  معنین  ہُند  وارٕہ  اِنکشاف  سپدِ۔  یِم  صفات  ٲسۍ  منگان  اتھ  قرآنِ  مجیدس  گژِھہ  پژھ  کرٕنۍ  تہٕ  ایمان  انُن۔  امہِ  موجوب  عمل  کرٕنۍ۔  ہرگاہ  وۅنۍ  باوجودآں  تِم  ایمان  انن  نہٕ  پژھ  کرن  نہٕ،  توٚہۍ  مہ  حض  سپدِو  آزردٕہ  تہٕ  غمگین  تمہِ  سٍتۍ۔

Tahir:
  تہٕ  قرآن  وول  اَسہِ  بیۆن  بیۆن  کٔرِتھ  تاکہ  تۆہۍ  پٔرِو  یہِ  لُکن  منٛز  قرارکٔرۍ  کٔرۍ  تہٕ  اَسہِ  چُھ  یہِ  وارٕ  وارٕ  (حالاتو  تہٕ  مصلحتو  مطٲبق)  ہَنہ  ہنہِ  نٲزل  کۆرمُت۔

Transliteration:
  Waqur<u>a</u>nan faraqn<u>a</u>hu litaqraahu AAal<u>a</u> a<b>l</b>nn<u>a</u>si AAal<u>a</u> mukthin wanazzaln<u>a</u>hu tanzeel<u>a</u><b>n</b>


Athar:
  اے  نبیؐ،  یِمن  لُکن  ؤنِو  زِ  توٚہۍ  مٲنۍتَو  یہِ  یا  مَتہٕ  مٲنۍتَو،  یِمن  لُکن  ییٚمہِ  برونٛہہ  علم  چُھ  دِنہٕ  آمُت،  تِمن  ییٚلہِ  یہِ  بوزناونہٕ  چُھ  یِوان،  تیٚلہِ  چِھ  تِم  بُتھۍ  کِنۍ  سجدس  وسان۔

Mirwaiz:
  توٚہۍ  فرمٲوِیوٗکھ  صاف  صاف،  توٚہۍ  ایمان  أنِتو  یا  متہٕ  أنِتو  مےٚ  چھُنہٕ  کانہہ  پرواہ۔  تۅہیہِ  لوٗکو  ہرگاہ  ایمان  اوٚنُو  نہٕ،  بدل  لوٗکھ  انن  ایمان،  چنانچہِ  یِمن  لوٗکن  امہِ  قرآنِ  مجید  کہِ  نٲزِل  سپدنہٕ  برونٹھ  دینُک  علم  عطا  کرنہٕ  آمُت  چُھ  یعنی  اہلِ  کتابن  ہٕندۍ  مُصنِف  علما،  ییٚلہِ  یہِ  قرآنِ  مجید  برونٹھ  کنہِ  پرنہٕ  یِوان  چھُ،  تمِہ  ساعتہٕ  چھِ  تِم  تِیٚوٗت  مُتٲثِر  سپدان،  تِم  چھِ  بُتھہِ  کِنۍ  ؤسِتھ  پیٚتھ  سجدٕہ  دِوان  ہۅنگنیو  کِنۍ۔

Tahir:
  فرمٲوِو،  تۆہۍ  أنۍ  تَو  اَتھ  پیٚٹھ  ایمان  یا  متہٕ  أنۍ  تَوٗبے  شک  یِمن  لُکن  اَمہِ  برونٛہہ  (کتابِہ  ہُنٛد)  علم  اوس  عطا  کرنہٕ  آمُت  ییٚلہِ  یہِ  (قرآن)  چُھ  یِوان  تِمن  پٔرِتھ  بوزناونہٕ  تِم  چِھ  ہۅنگنیو  کِنۍ  سجدس  منٛز  پیٚوان۔

Transliteration:
  Qul <u>a</u>minoo bihi aw l<u>a</u> tuminoo inna alla<u>th</u>eena ootoo alAAilma min qablihi i<u>tha</u> yutl<u>a</u> AAalayhim yakhirroona lila<u>th</u>q<u>a</u>ni sujjad<u>a</u><b>n</b>


Athar: تہٕ نِیرِتھ چُھکھ ژَلان، پاک چُھ سون ربّ، تٔمۍ سٕندِس وعدس اوس پوٗرٕ گژھُنے۔
Mirwaiz:
  بیٚیہِ  چھِ  تِم  پران  مُنزہ  تہٕ  پاک  چُھ  سُون  پروردِگار  وعدٕہ  خلٲفی  نِشہِ،  بیشک  چُھ  سٲنِس  پروردِگارٕ  سُند  وعدٕہ  ضروٗر  پوٗرٕ  آسان  یُس  وعدٕہ  تٔمۍ  کوٚرمُت  اوس  برونٹھمین  کِتابن  اندرکہِ  بہٕ  کرٕ  فلٲنۍ  کتاب  فلٲنۍ  پیغمبرس  پٮ۪ٹھ  نٲزِل۔  سُہ  وعدٕہ  کوٚر  تٔمۍ  پوٗرٕ۔  قرآن  مجید  کوٚرُن  نٲزِل  حضرتِ  محمد  عربیس  پٮ۪ٹھ۔

Tahir:
  بیٚیہِ  چِھ  ونان  سون  ربّ  چُھ  پاک،  بے  شک  اوس  سٲنِس  ربّ  سٕندِس  وعدس  پوٗرٕ  سپدِتھٕے  روزُن۔

Transliteration:
  Wayaqooloona sub<u>ha</u>na rabbin<u>a</u> in k<u>a</u>na waAAdu rabbin<u>a</u> lamafAAool<u>a</u><b>n</b>


Transliteration: Wayakhirroona lila<u>th</u>q<u>a</u>ni yabkoona wayazeeduhum khushooAA<u>a</u><b>n</b>
Athar:
  تہٕ  تِم  چِھ  بُتھۍ  کِنۍ  ودان  ودان  پیٚوان۔  تہٕ  یہِ  بوٗزِتھ  چُھ  تِہُند  خشوع  ﴿خُداے  سُند  خوف﴾  بیٚیہِ  ہُران۔

Mirwaiz:
  ہۅنگنیو  کِنۍ  چھِ  سجدس  منٚز  پیٚتھ  وَدان۔  بیٚیہِ  چُھ  تِمن  قرآنِ  مجیدبوزنہٕ  سٍتۍ  عٲجزی  تہٕ  خشوع  پٲدٕ  سپدان۔  اللہ  تعالیٰ  سٕندیو  نامِ  پاکو  منٛزٕ  اوس  اللہ  زیادٕہ  معروف  و  مشہور۔  لفظِ  رحمان  سٍتۍ  ٲسۍ  کھٕرٛکھ  کھیوان  تہٕ  ژلان۔  چنانچہ  ییٚلہِ  تِم  نبی  کریم  سٕنزِ  زبانِ  مبارکہٕ  بوزان  ٲسۍ  لفظِ  رحمان،  تِم  ٲسۍ  دپان  زِ  حضرت  محمد  صلی  اللہ  علیہ  و سلم  کیازِ  چھُ  اَسہِ  خدایس  ورٲے  بیٚیَن  منگنس  منع  کران۔  پانہٕ  کیازِ  چھِ  خدایس  ورٲے  منگان،  أتی  سَپُد  یہِ  آیہ  کریم  نٲزل۔

Tahir:
  تہٕ  ہۅنگنیو  کِنۍ  چِھ  وسان  وِلہٕ  زٲری  کران  کران،  تہٕ  یہِ  (قرآن)  چُھ  تِہِندِس  خشوعس  تہٕ  خضوعس  منٛزمزید  ہُریر  کران۔


Athar:
  اے  نبیؐ،  یِمن  ؤنِو،  اللہ  ؤنِتھ  کٔرِتَو  آلو،  یا  رحمان  ؤنِتھ،  ییٚمہِ  ناوٕ  ناد  لٲیِو،  تٔمۍ  سٕندِ  خٲطرٕ  چِھ  سٲرۍ  ناو  رٕتی  ﴿یہِ  چُھ  جواب  مکہ  کیٚن  مُشرِکن  ہٕندِ  تمہِ  اعتراضُک  زِ  خٲلق  سٕندِ  خٲطرٕ  اوس  اللہ  ناو  اَسہِ  بوٗزمُت،  مگر  یہِ  رحمان  سُند  ناو  کَتہِ  کوٚڑُو  تۅہیہِ؟  تتہِ  اوس  نہٕ  چونکہ  اللہ  تعالیٰ  سٕندِ  خٲطرٕ  یہِ  ناو  رٲیج  کینٛہہ،  امہِ  موجوب  ٲس  تِمن  اتھ  پٮ۪ٹھ  نس  کھسان﴾  تہٕ  پنٕنۍ  نماز  نَہ  مَہ  پٔرِو  زیادٕہ  تھزِ  آوازِ  منٛز،  تہٕ  نَہ  مَہ  پٔرِو  زیادہ  لۅژِ  آوازِ  منٛز،  یِمن  دۅشوٕنۍ  درمیان  کٔرِو  درمیانہٕ  درجُک  لہجہِ  اختیار۔  ﴿ابنِ  عباس  رضی  اللہ  تعالیٰ  عنہ  چِھ  فرماوان  زِ  ییٚلہِ  مکّس  منٛز  نبیؐ  یا  باقی  صحابہ  نماز  پرنہٕ  وقتہٕ  بُلند  آوازِ  منٛز  قرآن  ٲسۍ  پران،  کُفار  ٲسۍ  لاگان  شور  کرُن،  تہٕ  کُنہِ  وِزِ  ٲسۍ  لیٚکہٕ  ژارنہِ  لاگان۔  اتھ  پٮ۪ٹھ  سپُد  حکم  زِ  نَہ  مَہ  پٔرِو  تیوٗتاہ  زورٕ  سان  زِ  کُفار  بوزن  تہٕ  کرن  ہجوم،  تہٕ  نَہ  مَہ  پٔرِو  تیوٗتاہ  لۅتہِ  زِ  تُہٕندۍ  پنٕنۍ  سٲتھی  تہِ  بوزن  نہٕ۔  یہِ  حکم  اوس  صرف  تِمنٕے  حالاتن  خٲطرٕ،  ییٚلہِ  مدینس  منٛز  حالات  بدلیے  پتہٕ  روٗد  نہٕ  یہِ  حکم،  البتہ  ییٚلہِ  کُنہِ  وِزِ  مُسلمانن  مکہٕ  کیٚن  حالاتن  سٍتۍ  بُتھۍ  لاگے  کرٕنۍ  پیٚیہِ،  تیٚلہِ  پزِ  تِمن  أتھۍ  ہدایتس  مطابق  عمل  کرٕنۍ﴾

Mirwaiz:
  توٚہۍ  فرمٲوِیوٗکھ  یارسول  اللہؐ،  اے  لوٗکو  توٚہۍ  مٔنگِو  اللہ  تعالیٰ  ہس  یا  اللہ  کٔرِتھ  نَتہٕ  یا  رحمان  کٔرِتھ  تٔمۍ  سُند  نامِ  پاک  ہیتھ،  ییٚمہِ  نامِ  پاک  سٍتۍ  تس  مٔنگِو  سُہ  گوٚو  تٔسۍ  منگُن۔  کیازِ  تس  چھِ  رٕتۍ  رٕتۍ  نامِ  پاک،  یِم  دۅشوے  نامِ  پاک  چھِ  اللہ  تہِ  رحمان  تہِ  تِموٕے  رٕتیو  نامِ  پاکو  أندرٕہ۔  اَتھ  منٛز  چھُنہٕ  شرکُک  کانہہ  تعلق،  ناوٕہ  وول  کُنُے،  ناو  چھِو  واریاہ۔  ییٚلہِ  نبی  کریم  صلی  اللہ  علیہ  و سلم  نٮ۪مازِ  أندرٕہ  بڈِ  بڈِ  قرآن  پران  ٲسۍ،  مشرک  ٲسۍ  قرآن  مجیدس  جبریلِ  امینس  بیٚیہِ  خداے  سٕندِس  تہٕ  سٲنس  نسبت  گستٲخی  کران  بیٚیہِ  یچھ  لفظ  استعمال  کران۔  اللہ  تعالیٰ  ہن  فرموو،  بیٚیہِ  حض  ٲسِو  یارسول  اللہ  نٮ۪مازِ  منٛز  بڈِ  بڈِ  قرآن  مجیدس  پران،  یُس  بوزنہٕ  سٍتۍ  مشرکن  یچھ  کتھہٕ  وورنُک  موقع  آسہِ  یِوان  ییٚمہِ  سٍتۍ  نٮ۪مازِ  گُزارن  دِل  مشوش  تہٕ  پریشان  آسہِ  سپدان۔  نہ  مَہ  ٲسِو  بالکل  لوٚت  لوٚت  پران  یُس  نہٕ  نٮ۪مازِ  گُزارن  تہِ  بوزُن  تگان  آسہِ،  اختیار  ٲسِو  کران  یِمن  دۅن  حالتن  منٛز  درمیٲنی  صورت  یعنی  نہ  زیادٕہ  بڈِ،  نہ  زیادٕہ  لۅتہِ،  ییٚمہِ  سٍتۍ  فٲیدٕہ  تہِ  آسہِ  واتان۔  مضر  تہ  نِشہِ  ٲسِو  بچان۔

Tahir:
  فرمٲوِو،  اللہ  تعالیٰ  ہس  دِیِو  ناد  یا  رحمانس  دِیِو  ناد،ییٚمہِ  ناوٕ  تہِ  ناد  چِھو  دِوان  (سٲری)  رٕتۍ  ناو  چِھ  تٔمۍ  سٕندی،  بیٚیہِ  نہ  مَہ  کٔرِو  پننہِ  نمازِ  (منٛز  قرأت)  تھَزِ  آوازِ  منٛز  تہٕ  نَہ  مَہ  پٔرِو  بالکل  لۅتہِ  تہٕ  دۅشوٕنۍ  منٛزباگ  کٔرِو  (درمیانہٕ)  وَتھ  اختیار۔

Transliteration:
  Quli odAAoo All<u>a</u>ha awi odAAoo a<b>l</b>rra<u>h</u>m<u>a</u>na ayyan m<u>a</u> tadAAoo falahu alasm<u>a</u>o al<u>h</u>usn<u>a</u> wal<u>a</u> tajhar bi<u>s</u>al<u>a</u>tika wal<u>a</u> tukh<u>a</u>fit bih<u>a</u> wa<b>i</b>btaghi bayna <u>tha</u>lika sabeel<u>a</u><b>n</b>


Athar:
  بیٚیہِ  ؤنِو،  حمد  چُھ  تس  خُدایس  خٲطرٕ  ییٚمۍ  نَہ  کانٛہہ  پنُن  نچُو  بنوو،  تہٕ  نَہ  چُھ  بادشٲہی  منٛز  تس  کانٛہہ  شریک،  تہٕ  نَہ  چُھ  سُہ  عٲجز  زِ  کانٛہہ  آسہِ  تس  مددگار۔  تہٕ  تٔمۍ  سُند  بجر  کٔرِو  بیان،  تَھدِ  پایُک  بجر۔

Mirwaiz:
  بیٚیہِ  ٲسِو  علی  الاعلان  بیان  کران  کہ  سٲری  تعریف  اللہ  تعالیٰ  معبود  برحقس  یَس  نہٕ  اولاد  چھِ،  نہ  نیٚچِو  تہٕ  نہ  کورِ،  نہ  چھُ  تس  مُلکس  تہٕ  سلطنتس  اندر  کانٛہہ  تہِ  اَکھاہ  شریک،  تہٕ  نہ  چھےٚ  تس  کمزوری  سببہٕ  کٲنسہِ  مددگارٕہ  سٕنز  ضرورت،  بیٚیہِ  کٔرِو  حض  بیان  تسُند  تھزَر  تہٕ  بجر،  بوٚڈ  زٲنِیوٗن  سُے  یوت۔  حدیث  شریفس  منٛز  چھُ  آمُت  کہ  ییٚلہِ  تِہِندِس  خاندانس  یعنی  بنی  عبدالمطلبس  اندر  کٲنسہِ  لۅکٹِس  زیٚو  یِوان  ٲس،  کتھہٕ  اوس  ہیوان  کرنہِ،  تس  ٲسۍ  ہیٚچھہِ  ناوان  یۅہے  آیہ  کریمہ  ﴿۔۔۔۔۔۔﴾  رواہ  ابن  السنیی  فی  عمل  الیومِ  و  اللیلتہ۔

Tahir:
  تہٕ  فرمٲوِو  سٲری  تعریف  چِھ  اللہ  تعالیٰ  سٕندی  خٲطرٕ  ییٚمۍ  نَہ  (پننہِ  خٲطرٕ)  کانٛہہ  نیچُو  چُھ  بنوومُت  تہٕ  نَہ  چُھ  (تٔمۍ  سٕندِس)  سلطنتس  تہٕ  فرمان  جٲری  کرنس  منٛز  کانٛہہ  شریک  تہٕ  نَہ  چُھ  کمزوری  ہٕنٛدِ  بٲعث  تس  کانٛہہ  مددگار  (اے  ٹاٹھہِؐ!)  تۆہۍ  روٗزِیوٗن  سُے  سیٚٹھاہ  تھَدِ  پایُک  زأنِتھ  تٔمۍ  سُنٛد  بجر  (بیان)  کران۔

Transliteration:
  Waquli al<u>h</u>amdu lill<u>a</u>hi alla<u>th</u>ee lam yattakhi<u>th</u> waladan walam yakun lahu shareekun fee almulki walam yakun lahu waliyyun mina a<b>l</b><u>thth</u>ulli wakabbirhu takbeer<u>a</u><b>n</b>


Athar:
  تعریف  چُھ  اللہ  تعالیٰ  سٕندِ  خٲطرٕ  ییٚمۍ  پننِس  بندس  پٮ۪ٹھ  یہِ  کتاب  نٲزِل  کٔر،  تہٕ  اتھ  منٛز  تھوٚوُن  نہٕ  کانٛہہ  ہَجر۔

Mirwaiz:
  سٲری  حمد  تہٕ  تعریف  چھِ  ثٲبت  تہٕ  سزاوار  تَس  معبودِ  برحقس  ییٚمۍ  نٲزل  کوٚر  پننِس  خاص  بندس  حضرت  محمدسؐ  پٮ۪ٹھ  یہِ  کتاب  یعنی  اعلیٰ  تہٕ  اجمل  قرآن  مجید،  بیٚیہِ  تھووُن  نہٕ  اَتھ  کتابہِ  منٛز  کانٛہہ  ہجراہ،  ۂج  کتھاہ  اَتھ  منٛز  چھَنہٕ۔  عبارت  نہایت  فصیح  و  بلیغ  طرزِ  بیان  نہایت  مؤثر۔  تعلیم  نہایت  اعلیٰ  متوسط  تہٕ  معتدل  یۅسہٕ  پرتھ  زمانس  اندر  پرتھ  کٲنسہِ  ہٕندِس  طبعیتس  موٲفق  و  مطٲبق  چھُ۔  افراط  و  تفریط  نِشہِ  پاک  و  صاف۔

Tahir:
  تمام  تعریف  چِھ  اللہ  تعالیٰ  سٕندی  خٲطرٕ  ییٚمۍ  پننِس  (ٹٲٹھِس  تہٕ  خاص)  بندس  پیٚٹھ  (عظیم)  کتاب  نٲزل  فرمٲو  تہٕ  اَتھ  منٛز  تھٲون  نہٕ  کانٛہہ  کمی۔

Transliteration:
  Al<u>h</u>amdu lill<u>a</u>hi alla<u>th</u>ee anzala AAal<u>a</u> AAabdihi alkit<u>a</u>ba walam yajAAal lahu AAiwaj<u>a</u><b>n</b>


Athar:
  ٹھیک  ٹھیک  سیوٚد  کتھ  ونَن  واجِنۍ  کتاب،  تاکہ  سۅ  کرِ  لُکن  اللہ  تعالیٰ  سٕندِ  سخت  عذاب  نِشہِ  خبردار،  تہٕ  ایمان  أنِتھ  دِیہِ  نیک  عمل  کرن  والیٚن  خۅش  خبر،  زِ  تِہندِ  خٲطرٕ  چُھ  رُت  اجر۔

Mirwaiz:
  یۅسہٕ  بالکل  سیٚز  تہٕ  مکمل  چھےٚ۔  یتھ  منٛز  بندن  ہنزٕہ  سارے  مصلحژ  بیان  کرنہٕ  آمژٕہ  چھےٚ۔  کمہِ  کمہِ  چیزٕہ  سٍتۍ  سَپدِ  تُہُند  معاش  و  مُعاد  درست،  یُتھ  سۅ  کتاب  عموماً  کٲفرن  کھۅژناوِہ  تَمہِ  سخت  عذابہٕ  نِشہِ  یُس  اللہ  تعالیٰ  سٕندِ  طرفہٕ  ٲخرتس  منٛز  کٲفرن  واتہٕ  وُن  چھُ۔  بیٚیہِ  یُتھ  یہِ  قرآن  مجید  خۅشخبری  تہٕ  بشارت  دِیہِ  تِمن  باایمانن  یِم  رٕژٕ  عملہٕ  ٲسۍ  کران،  یٔہے  خۅشخبری  کہ  تِہِندِ  خٲطرٕ  چھےٚ  رٕژ  موٚزوٗرۍ  یعنی  جنت  تہٕ  جنتہٕ  چہ  نعمژٕ،

Tahir:
  (یہِ  بنووُن)  سیۆد  تہٕ  معتدل  تاکہ  سہُ  کھوژناوِ  (انکارکرن  والیٚن)  اللہ  تعالیٰ  سٕندِ  طرفہٕ  (یِنہٕ  والہِ)  شدید  عذاب  نِشہِ  تہٕ  مومنن  یِم  نیک  عملہٕ  چِھ  کران  بوزناوِ  خۅش  خبر  زِ  تِہِندِ  خٲطرٕ  چُھ  بہتر  اجر  (جنت)۔

Transliteration:
  Qayyiman liyun<u>th</u>ira basan shadeedan min ladunhu wayubashshira almumineena alla<u>th</u>eena yaAAmaloona a<b>l</b><u>ssa</u>li<u>ha</u>ti anna lahum ajran <u>h</u>asan<u>a</u><b>n</b>


Athar: تہٕ تِمن لُکن کھۅژناوِ، یِم ونان چِھ زِ خُداین چُھ کانٛہہ نیچُو بنوومُت۔
Mirwaiz:
  بیٚیہِ  کرِ  یہِ  قرآن  مجید  بیٖم  تہٕ  کھۅژناوِ  تِمن  لوٗکن  یِم  ونان  چھِ  تہٕ  یِم  لاگان  چھِ  اللہ  تعالیٰ  ہس  اولاد۔  یہِ  مضمون  آو  الگ  وَننہٕ  بیٚیہِ  اَمی  مۅکھہٕ۔  عربس  اندر  ٲسۍ  سٲری  مشرک  تہٕ  یہود  تہٕ  نصاریٰ  تہِ  اَتھ  بلایہِ  منٛز  مبتلا۔  مشرک  ٲسۍ  ملٲیکن  خداے  سٕنزٕ  کورِ  وَنان۔  یہوٗد  ٲسۍ  ونان  حضرت  عزیر  چھُ  خداے  سُند  نیچُو۔  نصاریٰ  ٲسۍ  ونان  حضرت  عیسیٰ  چھُ  خداے  سُند  نیچُو۔

Tahir:
  تہٕ  (بیٚیہِ)  کھوژنٲوِ  تمن  لُکن  یِم  ونان  چِھ  زِ  اللہ  تعالیٰ  ہن  چُھ  (پننہِ  خٲطرٕ)  لڑکہٕ  بنوومُت۔

Transliteration:
  Wayun<u>th</u>ira alla<u>th</u>eena q<u>a</u>loo ittakha<u>th</u>a All<u>a</u>hu walad<u>a</u><b>n</b>


Athar:
  امہِ  کتھہِ  ہُند  نَہ  چُھ  تِمن  کانٛہہ  علم،  تہٕ  نَہ  اوس  تِہندِس  مٲلِس  بُڈِببَس،  بٔڈ  کتھ  چھےٚ  یوسہٕ  تِہندِ  ٲسہٕ  چھےٚ  نیران،  تِم  چِھ  محض  اُپُز  بکان۔

Mirwaiz:
  اَتھ  پٮ۪ٹھ  ٲس  نہٕ  تِمن  نِشہِ  کانٛہہ  دلیلاہ،  نہ  تِہِندین  مالین  بُڈِ  ببن  نِشہِ،  سٮ۪ٹھاہ  بٔڈ  کتھاہ  چےٚ  یہِ  یۅسہٕ  نیران  ٲس  تِہِندیٚو  چانٹیٚو  منٛزٕ۔  تِم  لوٗکھ  چھِنہٕ  ونان  یہِ  کتھ  مگر  بالکل  اَپُز  تہٕ  بہتان۔

Tahir:
  نَہ  چُھ  اَمِیُک  کانٛہہ  علم  تِمن  تہٕ  نَہ  اوس  تِہٕندِس  مٲلِس  بُڈِ  ببس،  (یہِ)  کٲژاہ  بٔڑ  کتھ  چھے٘  یۅسہٕ  تِہِندِ  ٲسہِ  چھے٘  نیران،  تِم  چِھنہٕ  (بالکُلٕے)  اَپزِ  وَرٲے  بیٚیہِ  کِہِنۍ  ونان۔

Transliteration:
  M<u>a</u> lahum bihi min AAilmin wal<u>a</u> li<u>a</u>b<u>a</u>ihim kaburat kalimatan takhruju min afw<u>a</u>hihim in yaqooloona ill<u>a</u> ka<u>th</u>ib<u>a</u><b>n</b>


Athar:
  اچھا،  اے  نبیؐ،  شاید  گٲلِو  توٚہۍ  غمہٕ  سٍتۍ  یِمن  پَتھ  پنُن  پان،  اگر  نہٕ  یِم  یتھ  تعلیمہِ  پٮ۪ٹھ  ایمان  اَنن۔

Mirwaiz:
  توٚہۍ  چھو  تِہِندِس  ایمان  نہ  اننس  پٮ۪ٹھ  یوٗت  غم  کھیٚوان،  شاید  توٚہۍ  ما  واتنٲوِو  پننِس  ذاتِ  مبارکس  تکلیف  تِمن  پتھ،  یِم  کونہٕ  چھِ  یتھ  کلامِ  پاکس  قرآن  مجیدس  پژھ  کران،  بیٚیہِ  چھِو  تۅہیہِ  تِہِندِس  کفرس  پٮ۪ٹھ  اصرار  کرنہٕ  کہ  سببہٕ  یوٗت  غمگین  کہ  معلوم  چھُ  سپدان  توٚہۍ  ما  کٔرِو  مارٕہ  پَنُن  ذاتِ  مبارک  تمی  پتھ  افسوسہٕ  کِنۍ۔  ہرگاہ  نے  تِم  قرآن  مجیدس  پژھ  کرن،  مَتہٕ  کٔرۍ  تن،  توٚہۍ  مَہ  حض  کھیٚیِو  یوٗت  غم  تِہُنٛد۔  یہِ  دنیا  چھُ  عالمِ  ابتلأ  و  آزمٲیش،  یتھ  منٛز  چھِ  أڈۍ  لوٗکھ  کٲفر،  أڈۍ  مسلمان۔

Tahir:
  (اے  حبیبِ  مکرّمؐ!)  کیا  تیٚلہِ  گٲلِواتۆہۍتِمن  پتہٕ  پتہٕ  غم  کِس  شدتس  منٛز  پَنُن  (ٹوٹھ)  زُو  (تہِ)  ہرگاہ  تِم  اَتھ  (ربّٲنی)  کلامس  پیٚٹھ  ایمان  اَنن  نہٕ۔

Transliteration:
  FalaAAallaka b<u>a</u>khiAAun nafsaka AAal<u>a</u> <u>a</u>th<u>a</u>rihim in lam yuminoo bih<u>atha</u> al<u>h</u>adeethi asaf<u>a</u><b>n</b>


Athar:
  پزر  چُھ  یہِ  زِ  یِکینژھاہ  ساز  و  سامان  تہِ  یتھ  زمینس  پٮ۪ٹھ  چُھ،  یہِ  چُھ  اَسہِ  زمینٕچ  زینت  بنوومُت،  تاکہ  یِم  لُکھ  آزماووکھ  زِ  یِمن  منٛز  کُس  چُھ  بہتر  عمل  کرن  وول۔

Mirwaiz:
  بے  شک  اَسہِ  کوٚر  تہِ  سورُے  یہِ  یتھ  زمینس  پٮ۪ٹھ  چھُ،  اَمہِ  زمینُک  زینت  تہٕ  رونق  یُتھ  أسۍ  لوٗکن  آزمٲیش  کرو  کہ  کُس  اَکھاہ  چھُ  تِمَو  منٛزٕ  رٕژ  عمل  کروُن،  کُس  اکھاہ  چھُ  اَمہِ  زمین  کِس  رونق  و  زینتس  کُن  مٲیل  سَپدِتھ  عملہِ  نشہِ  غٲفل  روزوُن،  ٲخرت  مٔشراووُن۔  اَتھ  دنیاہس  پایدٲریاہ  چھَنہٕ،  یہِ  چھُ  فٲنی  سَپدٕوُن،  غرض  یہِ  چھُ  عالمِ  ابتلاء  یَتھ  منٛز  چھُ  کانٛہہ  کٲفر  کانٛہہ  باایمان،  اَتھ  پٮ۪ٹھ  غم  کھیوٚن  چھُ  بےکار،  توٚہۍ  کٔرِو  پنٕنۍ  کٲم،  توٚہۍ  مَہ  سٔنِو  اَتھ  کتھہِ  کہ  کٲفرن  کیا  بَنہِ،  سۅ  چھےٚ  سٲنۍ  کٲم۔  چنانچہ  اَکھ  دۅہا  بَنہِ۔

Tahir:
  تہٕ  بے  شک  بنٲوۍ  اَسہِ  تِم  تمام  چیز  یِم  زمینس  پیٚٹھ  چِھ  اَمہِ  خٲطرٕ  زینتُک  (تہٕ  پٲراوُک)  بٲعث  تاکہ  أسۍ  آزماووکھ  تِم  لُکھ  (یِم  زمینس  پیٚٹھ  بسان  چِھ)  زِ  تِمَو  منٛزٕ  کُس  چُھ  عملہِ  ہٕندِ  اعتبارٕ  بہتر۔

Transliteration:
  Inn<u>a</u> jaAAaln<u>a</u> m<u>a</u> AAal<u>a</u> alar<u>d</u>i zeenatan lah<u>a</u> linabluwahum ayyuhum a<u>h</u>sanu AAamal<u>a</u><b>n</b>


Athar: ٲخر کار چِھ ٲسۍ اَتھ سٲرِ سٕے اکھ ہموار مٲدان بناون وٲلۍ۔
Transliteration: Wainn<u>a</u> laj<u>a</u>AAiloona m<u>a</u> AAalayh<u>a</u> <u>s</u>aAAeedan juruz<u>a</u><b>n</b>
Mirwaiz:
  أسۍ  چھِ  تِمن  سارِنٕے  چیزن  یِم  اَتھ  زمینس  پٮ۪ٹھ  چھِ  فنا  کروُنۍ،  اَتھ  سٲرِسٕے  زمینس  کُنُے  صاف  مٲدان  بناوٕوُنۍ۔  ییٚمہِ  دۅہ  سٲری  فنا  سَپدِتھ  دوبارٕہ  بیٚیہِ  زندٕہ  کرنہٕ  یِن،  توپتہٕ  یِیہِ  پرتھ  أکِس  جزاتہٕ  سزا  دِنہٕ۔  ییٚمۍ  یُتھ  ووٚومُت  آسہِ  سُہ  تِیُتھ  لونہِ۔  قریشو  اندرٕہ  کینژھو  کٲفرو  پُرٛژھ  یہوٗدین  ہٕندِ  ہیٚچھناونہٕ  سٍتۍ  حضرت  نبی  کریمس  صلی  اللہ  علیہ  و سلم  اصحابِ  کہفن  ہُنٛد  قصہٕ۔  تٔتھۍ  متعلق  چھُ  اللہ  تعالیٰ  اَمہِ  پتہٕ  فرماوان۔  

Tahir:
  تہٕ  بے  شک  چِھ  أسۍ  تِم  (تمام)  چیزیِم  اَتھ  (روۓ  زمینس)  پیٚٹھ  چِھ  (نابودکٔرِتھ)  بنجر  مٲدان  بناون  وٲلۍ۔


Athar:
  کیا  توٚہۍ  چِھوٕہ  سمجھان  زِ  غار  تہٕ  تختی  وٲلۍ،  ٲسۍ  سانیو  بَجو  عجیب  نِشٲنِیو  منٛزٕ؟  ﴿یعنی  تِم  نوجوان  یِم  پنُن  ایمان  بچاونہٕ  خٲطرٕ  غارس  منٛز  ٲسۍ  چَھپنہِ  ژامٕتۍ،  تہٕ  یِہندِس  غارس  پٮ۪ٹھ  پتہٕ  یاد  گٲری  تختی  آسہٕ  لگاونہٕ  آمژٕ﴾

Mirwaiz:
  کیا  تۅہیہِ  چھُوٕہ  خیال  کہ  گۅپھہِ  وٲلۍ  یِمن  ہُنٛد  ناو  آسہِ  ترامہٕ  پٔٹِس  پٮ۪ٹھ  لیکھنہٕ  آمُت ﴿تمی  کِنۍ  ٲسۍ  تِمن  ونان  اصحابِ  رقیم  بمعنا  مرقوم﴾ تُہُند  قصہ  کیا  چھُ  سانیو  قدرت  کیو  نشانو  أندرٕہ  زیادہ  عجٲیب،  یِتھہٕ  پٲٹھۍ  یہوٗدۍ  ونان  چھِ  حالانکہ  سانہِ  قدرتٕکۍ  باقی  نشانہ،  تِم  چھا  کینٛہہ  کم  تہٕ  معمولی  تااینکہ  یتھ  معمولی  قصس  متعلق  چھِ  تِم  دریافت  کران،  آسمان  وزمین،  آفتاب  تہٕ  زون،  دۅہُک  تہٕ  راتُک  یُن  تہٕ  گژُھن۔  یِمَو  نِشٲنیو  سٍتۍ  گژِھہ  تُہںد  عبرت  رَٹُن۔  حضرت  ربّ  العالمین  خالق  موجودات  سٕندِ  حقوق  یعنی  توحید  و  اطاعت  گژِھہ  بجا  اَنُن۔  تسٕنزدین  پیغمبرن  گژِھہ  پژھ  کرٕنۍ  خصوصاً  پیغمبرِ  آخرالزمان  حضرت  محمد  صلی  اللہ  علیہ  و سلم  تِمن  گژِھہ  پژھ  کرٕنۍ۔  بہرحال  بوٗزِو  اصحابِ  کہفن  ہُنٛد  قصہ۔  شہرِ  رومس  منٛز  اوس  اَکھ  بادشاہا  بُت  پرست۔  سُہ  اوس  زور  زبردستی  لوٗکن  بُت  پرست  بناوان۔  أمِس  بادشاہس  اوس  ناو  دقیانوس  یِتھہٕ  پٲٹھۍ  بعضے  لوٗکھ  ونان  چھِ۔  أتھۍ  وقتس  اندر  پیوٚو  کینژھن  نوجوانن  ہٕندین  دِلن  اندر  یِم  حکومت  کین  لوٗکن  سٍتۍ  تعلق  تھاوان  ٲسۍ  یہِ  خیال  پٲدٕہ  کہ  أسۍ  کیازِ  کرون  أکِس  مخلوق  سٕندِ  خٲطرٕ  خالق  کاینات  ناراض۔  تُہُند  دل  اوس  خداے  سٕندِ  خوف  و  خشیت  سٍتۍ،  تقواے  یقین  سٍتۍ  پُر۔  بیٚیہِ  اوس  دُیتمُت  اللہ  تعالیٰ  ہن  تِمن  صبر و استقلالُک  توکل،  تبتلک  توفیق،  بیٚیہِ  کٔرۍ  اللہ  تعالیٰ  ہن  تِہِندۍ  دل  مضبوط۔  تِمَو  دوٚپ  علی  الاعلان  سون  ربّ  چھُ  آسمانن  زمینن  ہُنٛد  پروردگار،  تس  ورٲے  اَنو  نہٕ  أسۍ  ایمان  بیٚیہِ  کٲنسہِ  معبودس۔  بادشاہس  آو  تِہِنز  نوجوٲنی  پٮ۪ٹھ  رحم  یا  سَپٕدۍ  تَس  پنٕنۍ  کینٛہہ  مشاغل  یا  مصلحژ  مانع،  تِم  کٔرِن  نہٕ  شہید،  تِمن  دِژن  غور  کرنہٕ  خٲطرٕ  مۅہلت،  تِمَو  کوٚر  پانہٕ  وٲنۍ  مشورٕہ،  توپتہٕ  سپٕدۍ  متفق  اَمہِ  شہرٕہ  أمدرٕہ  نیرنس  پٮ۪ٹھ،  کُنہِ  محفوظ  جایہِ  منٛز  کھٔٹِتھ  روزنس  پٮ۪ٹھ۔  تی  چھُ  فرماوان  اللہ  تعالیٰ۔

Tahir:
  کیا  تۅہیہِ  چُھوٕ  یہِ  خیال  کو٘رمُت  زِ  کہف  تہٕ  رقیم  (یعنی  گۅپھِ،  گۅپھِ  گٔلۍیا  رقیم  وادی)  وٲلۍ  (کٲژاہ  عجیٖب  نشٲنی)  ٲسۍ  سانیٚو  (قدرت  چو)  نشٲنیو  منٛزٕ؟

Transliteration:
  Am <u>h</u>asibta anna a<u>s</u><u>ha</u>ba alkahfi wa<b>al</b>rraqeemi k<u>a</u>noo min <u>a</u>y<u>a</u>tin<u>a</u> AAajab<u>a</u><b>n</b>


Athar:
  ییٚلہِ  تِم  نوجوان  غارس  منٛز  چَھپنہِ  ژاے،  تہٕ  تِمو  ووٚن  زِ،  اے  پروردگار،  اسہِ  کر  پنٕنۍ  خاص  رحمت  عطا،  تہٕ  سون  معاملہٕ  کر  دُرست۔

Mirwaiz:
  سُہ  وقت  تہِ  چھُ  قٲبلِ  ذکر  ییٚلہِ  نوجوانن  ہٕنز  جماعت  آیہِ  أکِس  بے  دین  ظٲلم  بادشاہس  نِشہِ  ژٔلِتھ  أکِس  گۅپھہِ  کُن  پناہ  نِنہٕ  خٲطرٕ۔  اللہ  تعالیٰ  ہس  موٚنگُکھ  دعا۔  اے  سانہِ  پروردگارٕہ،  اَسہِ  کرعطا  پننہِ  طرفہٕ  رحمتُک  سامان۔  بیٚیہِ  کر  سانہِ  خٲطرٕ  تیار  ییٚمہِ  سٍتۍ  أسۍ  یَتھ  کامہِ  اندر  روزَو  کامیاب  یعنی  أسۍ  گژھو  نہٕ  مشرکن  تہٕ  بے  دینن  ہٕندِس  زالس  منٛز  پھسٕنۍ۔  أسۍ  گژھو  تِہِندِ  شرٕہ  نِشہِ  محفوظ  روزٕنۍ۔

Tahir:
  (سُہ  وقت  کٔرِو  یاد)  ییٚلہِ  کینہہ  نوجوان  گۅپھِ  منٛز  چھَپنہِ  ژاے  پتہٕ  وۆن  تِمَو،  اے  سانہِ  ربّہ!  اَسہِ  کر  پننہِ  بارگاہِ  نِشہِ  رحمت  عطا  تہٕ  سانہِ  کامہِ  منٛز  کروَتھ  (لبنٕکۍاسباب)  مہیا۔

Transliteration:
  I<u>th</u> aw<u>a</u> alfityatu il<u>a</u> alkahfi faq<u>a</u>loo rabban<u>a</u> <u>a</u>tin<u>a</u> min ladunka ra<u>h</u>matan wahayyi lan<u>a</u> min amrin<u>a</u> rashad<u>a</u><b>n</b><u></u>


Transliteration: Fa<u>d</u>arabn<u>a</u> AAal<u>a</u> <u>atha</u>nihim fee alkahfi sineena AAadad<u>a</u><b>n</b>
Athar:
  اَسہِ  سٲوۍ  تِم  أتھۍ  غارس  منٛز  تھاپ  دِتھ  ؤری  وادن  خٲطرٕ  مَژِ  نیندرِ۔  ﴿تھاپ  یعنی  سۅ  ژٔنڈ  یۅسہٕ  شُرس  ساونہٕ  وِزِ  لولہٕ  سان  چِھ  دِوان﴾

Mirwaiz:
  پس  ژنجہِ  ہن  ژنجہِ  ہن  دِژ  ا۔  سہِ  تِہِندین  کنن  پٮ۪ٹھ  نِندٕر  پاونہٕ  خٲطرٕ  یعنی  نِندٕر  پٲوٕکھ  اَتھ  گۅپھہِ  اندر  واریاہن  ؤرِیَن۔

Tahir:
  پتہٕ  (سٲوۍ  تِم)  اَسہِ  تتھ  گۅپھ  منٛز  گٔۯنز  ہٕندیٚن  کینٛژھن  ؤرِین  تِہِندیٚن  کنن  پیٚٹھ  تھاپھ  دِتھ۔


Athar:
  پتہٕ  وُزنٲوۍ  اسہِ  تِم،  تاکہ  وُچَھو  تِہندیو  دۅیَو  دَریو  منٛز  کُس  ہیٚکہِ  پننہِ  قیام  کہ  مُدّتُک  صحیح  شُمار  کٔرِتھ۔

Mirwaiz:
  توپتہٕ  واریاہ  کال  گٔژِھتھ  تُلۍ  اَسہِ  تِم،  نِندرِ  نِشہِ  کٔرۍ  بیدار  یُتھ  ظٲہرپٲٹھۍ  معلوم  کرو  کہ  تِمَو  منٛزٕ  کۅسہٕ  جماعت  چھےٚ  تِہِندِس  گۅپھہِ  منٛز  روزنہٕ  کِس  مُدتس  زیادٕہ  یاد  تھاوٕہ  وُنۍ،  کیازِ  تِمَو  اندرٕ  ٲس  اَکھ  جماعت  دَپان،  أسۍ  روٗدۍ  یَتھ  گۅپھہِ  منٛز  اَکھ  یا  اوٚڈ  دۅہ۔  باکھ  جماعت  ٲس  دپان  خداے  سٕے  چھُ  معلوم  تۅہیہِ  کوٗت  کال  گوٚو  یَتھ  گۅپھہِ  منٛز  روزان۔  

Tahir:
  پتہٕ  تُلۍ  اَسہِ  تِم  زِ  وُچھو  دۅیو  دریٚو  منٛزٕ  کُس  چُھ  اَتھ  (وقتس)  صحیح  شمار  کرن  وول  یُس  تِم  (گۅپھِ  منٛز)  روٗدِمٕتۍ  ٲسۍ۔

Transliteration:
  Thumma baAAathn<u>a</u>hum linaAAlama ayyu al<u>h</u>izbayni a<u>hsa</u> lim<u>a</u> labithoo amad<u>a</u><b>n</b>


Athar:
  أسۍ  بوزناوَو  تۅہیہِ  تِہُند  اصلی  قصہٕ۔  تِم  ٲسۍ  کینٛہہ  نوجوان  یِمو  ربّس  پٮ۪ٹھ  ایمان  اوس  اوٚنمُت،  تہٕ  اسہِ  ٲس  تِمن  ہدایتس  منٛز  ترقی  بخشمٕژ۔  ﴿روایتو  نِشہِ  چُھ  پے  لگان  زِ  یِم  نوجون  ٲسۍ  ابتدٲئی  دَورس  منٛز  مسیح  علیہ  السلام  سٕندیو  پیرَو  کارَو  منٛزٕ،  تہٕ  بیٚیہِ  ٲسۍ  رومی  سلطنت  کیو  لُکو  منٛزٕ،  تمہِ  وقتہٕ  ٲسۍ  رومی  سلطنتٕکۍ  لُکھ  مشرک  تہٕ  تِم  ٲسۍ  اہلِ  توحیدن  دُشمن  بنان﴾

Mirwaiz:
  أسۍ  کرو  بیان  تُہُند  قصہٕ  تۅہیہِ  پٔزِپٲٹھۍ،  تِم  ٲسۍ  نوجوانن  ہٕنزاَکھ  جماعتھاہ  یِمَو  ایمان  اوس  اوٚنمُت،  پژھ  ٲسٕکھ  کٔرمٕژ  پننِس  پروردگارس،  بیٚیہِ  ٲس  اَسہِ  تِمن  ہدایتس  منٛز  زیادتی  کٔرمٕژ۔

Tahir:
  (وۅنۍ)  بوزناوو  أسۍ  تۆہۍ  تِہُنٛد  صحیح  صحیح  حال،  بے  شک  ٲسۍ  تِم  (کینہہ)  نوجوان  یِمَو  پننِس  ربّس  پیٚٹھ  ایمان  اۆن  تہٕ  اَسہِ  کۆر  تِہِندِ  خٲطرٕ  (نورِ)  ہدایتس  منٛز  مزید  ہُریٚر۔

Transliteration:
  Na<u>h</u>nu naqu<u>ss</u>u AAalayka nabaahum bi<b>a</b>l<u>h</u>aqqi innahum fityatun <u>a</u>manoo birabbihim wazidn<u>a</u>hum hud<u>a</u><b>n</b>


